
Власник, Богдан Поповић. 


КЊИГА ДВАДЕСЕТ ПЕТА. 

САДРЖАЈ КЊИГЕ ДВАДЕСЕТ ПЕТЕ 
ЈУЛ, АВГУСТ, СЕПТЕМБАР, ОКТОБАР, НОВЕМБАР И ДЕЦЕМБАР 1910. 


СВЕСКА ПРВА. 


Страна 
Ко НА ВЕТРУ ДИМ, од М. М. Ускоковића . . .. 1 
Антон П Чехов, од Максима Горког . . . . . 11 
У ПРОЛЕЋЕ. Песма од Милете Јакшића. . . . . 18 
СудБина. Песма од Владимира Станимировића . . 19 
ДЕЧАНСКО ПИТАЊЕ, (Крај), од Иностраног . . . 20 
О „ВЕРТЕРУ“ ЛАЗЕ К. ЛАЗАРЕВИЋА, ТУ, од Др. Милдта 
Тривунца . У ла и, пи о О 
Одломци из МЕМОАРА, П, од Хлодвига воли · 39 


УМЕТНИЧКИ ПРЕГЛЕД: 
Изложба Уметничко-Занатске Школе, од пер 


Лазаревића | ; 54 
Испитни Концерат Српске Музичке Школе, од 
Јована Зорка 57 
Политички ПРЕГЛЕД: 
Из Турске, од Иностраног 60 
ОЦЕНЕ и ПРИКАЗИ: 
Спољна трговина и трговинска политика неза- 
висне Србије, од Душана М. Пантића, од 
Др. Милорада Недељковића . 3 65 
Румуни у Маћедонији и Епиру, од Ивана Ина- 
70 


нића, од Др. Тихомира Ђорђевића 

БЕЛЕШКЕ : 

Књижевност: Једна популарна књига о патрио- 
тизму. — „Народна просвета, њена потреба, 
смер, рад и организација“. — „Приповетке 
за омладину“. — О југословенским књижев- 
ностима. — О Балканској Конфедерацији . 

Уметност: Концерат „Љубљанског Звона“ 

Читуља : Иван Трнски 


СВЕСКА ДРУГА. 


Око ПисСАЋЕГ стОлА, од Марка Цара. 
Пут из МинХхЕНА У ЂЕНОВУ, [, од Хајнриха о 
КАНЦОНА НАДЕ И СПРЕМАЊА, Песма од Мирка Королије 
Сивста. Песма од Мирка Королије 
Из НАЈНОВИЈЕ ПОЉСКЕ ПОЕЗИЈЕ, |, од Тадије с. Пе 
бовског . ; 
О „ВЕРТЕРУ“ ЛАЗЕ К. ПА и М, од ДЕ Ми- 
лоша Тривунца : о 
Одломци из МЕМОАРА, 1, од Ки Хосви ин 
СВЕСЛОВЕНСКИ КОНГРЕС У Софији, од М1абога 
Књижевни ПРЕГЛЕД: 
Југословенски препеви, од Ивана Кушара, од 
Миодрага Ристића 
Позоришни ПРЕГЛЕД: 
Испитне представе Глумачке Школе, од Ми- 
лана Грола 
Политички ПРЕГЛЕД: 
Закон о спорним црквама и школама у Тур- 
ској. — Крит, од Иностраног 
ОЦЕНЕ и ПРИКАЗИ: 
Владимир М. Јовановић, од Александра Арна- 
утовића, од Др. Јована Скерлића. 
БЕЛЕШКЕ : 
Књижевност : Поводом оцене књиге Г. Ивана 
Кушара 


Страна 


12 
76 
44 


81 
88 
100: 
103 · 


104 
113 


126 
131 


137 


149 


148 


153 


155 

| Страна 
Друштва и Установе: Други Свесловенски Кон- 
грес. — Српска Краљевска Академија . . 156 
СВЕСКА ТРЕЋА 
| Тата, 1, од Светозара Ћоровића . . .. . 161 
_ Пуг из МИНХЕНА У Ђенову, П, од Хајнриха ел У (У 
_ ПЕСМЕ, од Боже Ловрића. . .. МАНА: 
__ ПРОГАЊАЊЕ ВЕШТИЦА код СРБА, од Радослава ВА 
ПО РАИ АН ПИ СЕ 
_ Књижевност у Босни и Вита. од Рада. . 201 
У ти НАЈНОВИЈЕ ПОЉСКЕ ПОЕЗИЈЕ, (Крај), од Тадије Гра- 
Је бовског . . - 205 
| _ Одломци ИЗ МЕМОАРА, М, од А товнноа МЕ (: 
Бо Преглед : 
"Југословенски препеви, од Ивана Кушара, (Крај), 
Мк а нодрака -Ристипа с ил ај у 4 127 222 
Политички ПРЕГЛЕД: 
__ Босанско-Херцеговачки устав. — Аграрно пи- 
5 и: тање у Босни и Херцеговини, од Иностраног 227 
Ма и ПРИКАЗИ: 
| Антун Михановић, ол Др. па У аера, 
Па АИ 3. 5 232 
_ Бугарска Радија за сто година, од МИ 
Теодорова Балана, од Уроша Џонића . 285 
ЛЕШКЕ : 
Књижевност: Песме Г. Божа Ловрића. — На- 
_нине приче. — Наши дани. — Српска песма 
_ у руском преводу. — Нов талијански часопис 
Па а а А а а а 288 
СВЕСКА ЧЕТВРТА 
__ТАтТА, (он од Светозара Ћоровића . . . . 241 
45). Ут из МИНХЕНА у Ђенову, Ш, од Хајнриха Хијнеа 250 
6 
+ 

ПОМЕЉАРА. Песма од Косте Петровића . 

На плесу. Песма од Јосипа Миличића 

Младост. Песма од Милутина Бојића 

ЗМАЈЕВО НАЗАРЕНСТВО, |, од Др. Јована Мак и не 
ДИМИТРИЈЕ ДАВИДОВИЋ, |, од Катарине Богдановић 
Одломци из МЕМОАРА, У, од Хлодвига Хоенлоа . 
Уметнички ПРЕГЛЕД: 

Песме за један глас и клавир, од П. К. Бо- 
жинског, од Милоја Милојевића 

Политички ПРЕГЛЕД: 

Хрватска. — Српски Народни Црквени Сабор. 

— Далматинске железнице, од Иностраног 
ОЦЕНЕ и ПРИКАЗИ: 

Н. Г. Чернишевски, од Г. В. Плеханова, од 
Др. Јована Скерлића : 

Арбанија и Арбанаси, од Др. П. Сиберпа, од 
Јована М. Јовановића 

БЕЛЕШКЕ : 

Књижевност: Никола Гучетић.— Књиге Матице 
Српске. — Републиканска Библиотека. — Ин- 
тернационализам и пангерманизам. — Рав- 
нотежа између земљорадње и индустрије 


СВЕСКА ПЕТА 


ХОЋЕ ТУРЧИН, ДА |, [, од Невесињског : 

Пут из МИНХЕНА У ЂЕНОВу, ТУ, од Хајнриха Ае 
ПЕСМА У БОРБИ. Песма од Нестора Жучног 

Ми. Песма од Рикарда Николића 


ЗМАЈЕВО НАЗАРЕНСТВО, (Крај), од МР Јована Макси: 
мовића . 


ДИМИТРИЈЕ ДАВИДОВИЋ, (Кра), од таи Вела 
новић За. 2 
Одломци из МЕМОАРА, (крађе од Маил. а 
Ситни Прилози: 
Н. Г. Чернишевски о српским народним пе- 
смама, од Др. Јована Скерлића 


Страна 


262 
263 
264 
265 
278 
292 


298 


306 


316 


321 

346 
347 


348 
359 
373 


383 

Политички ПРЕГЛЕД: 
Бугари и Турци, од Иностраног 
ОЦЕНЕ и Прикази: 
Ђорђе Кастриотић Скендербег. Велика народна 
певанија, од Др. Владимира Ћоровића . 
БЕЛЕШКЕ: 
Књижевност: Идеја Солидарности. — О срп- 
ској књижевности у „Словенском Прегледу“. 
— „Божанствена Комедија“ на српском 
Друштва и Установе: Осми Интернационални 
Зоолошки Конгрес у Грацу 
Читуља: Паоло Мантегаца 


СВЕСКА ШЕСТА 


ХОЋЕ ТУРЧИН, да!, (Крај), од Невесињског 
Пут из МинХЕНА У Ђенову, ТУ, од Хајнриха МА 
ТАЈНА. Песма од Јована Дучића 
Гнездо. Песма од Јована Дучића 
СВЕТОЗАР МАРКОВИЋ У ЕМИГРАЦИЈИ, од Др. иае 
Скерлића . 
Позоришни ПРЕГЛЕД: 
Морал, комедија у три чина од Лудвика Томе, 
од Милана Грола . 
Научни ПРЕГЛЕД: 
Оцена Г. Станоја Станојевића о „Српској Књи- 
жевности у ХУШ веку“, [, од Др. Јована 


Скерлића . 
Политички ПРЕГЛЕД: 
Порта и Васељевска Патријаршија. -— Руму- 
нија, од Иностраног Маи 103: 
БЕЛЕШКЕ: 
Књижевност: „Из теорије књижевности“. — 


„Српство у Београду“. — „Одговор Г. Јо- 
вана Н. Томића“ | СЕ а 
Друштва и Установе: Мале Силен 

Страна 


387 


414 


478 
479 

СВЕСКА СЕДМА 


Злочин. Приповетка од Мва ћипикка ..... 
Пут из МИНХЕНА У Ђенову, (Крај), од Хајнриха Хајнеа 
Лепота. Песма од Јована Дучића .... 
Мементо. Песма од Симе Пандуровића Бу ву аа 
Лутање. Песма од Симе Пандуровића . . . . 
ХЈАЛМАРОВО СРЦЕ. Песма од Леконта Де Лила 
СТУДЕН ВЕТАР НОЋНИ. Песма од Леконта Де Лила 
БЕЛЕШКЕ 0 АРБАНИЈИ, [, од Иностраног . . . 
О „ВЕРТЕРУ“ ЛАЗЕ К. ЛАЗАРЕВИЋА, ИЕ од 25 Ми- 
лоша Тривунца .. : ЗЕ 
Ситни Прилози: | 


Један превод Стефана Новаковића, од ДР. Ни- 


коле Радојчића 


Позоришни ПРЕГЛЕД: 
Јозеф Кајнц, од Бранка Лазаревића . 


Научни ПРЕГЛЕД: К 
Оцена Г. Станоја Станојевића о „Српској Књи- 
жевности у ХУШ веку“, У од Др. 19 
вана: Скерлипа У ес бан ЗННЕ 28 


Политички ПРЕГЛЕД: 


936 


538. 


544 


Грчка Велика Мародна Скупштина, од Ино- 


страног салаш бе: а анини а ние 
ОцЕНЕ и ПрикАЗи: ; 
Србија и Енглеска пре пола века: Мисија Фи- 
липа Христића у Лондону 1863 године, од 


М. Ф. Христића, ОДА. . . .. с 


Швајцарска Царинска Политика, од ДЕ Јани 


Лончарића, од Др. Милор Недељковића 
БЕЛЕШКЕ : 


жавна предузећа у Србији“. — Г. Дучићу 


Књижевност: Мала Народна Књига. — Уа Др- 


немачком преводу. — „Савети једном мла-_ 


дом песнику.“ 2 2 НИ а НИЈЕ 


2 





СВЕСКА ОСМА 





Позоришни ПРЕГЛЕД: 
Банкротство, од Бјернстјерна Бјернсона, од Ми- 
- одан и а ша ~ 604 
у Политички ПРЕГЛЕД: ; | 
Румунско-турска конвенција — Турски зајам, 
АИ ОСА а а а а а а · 606 


ОЦЕНЕ и Прикази: 
Покрет: О нашем позоришту, од Милана Грола 612 
Прилог антрополошком изучавању Срба у Кра- м 
љевини Србији, од Е Питара, од Др. Тихо- 


а Страна 
34 ГЛАВОБОЉА, од Исидоре Секулић. .. 561 
: Зеве НА РИЈЕЦИ. Приповетка, 1, од Габриела Д' АЕ 571 
| +: ЦЕЛО ми СЕЛО ОмилеЕло... Песма од Милорада Пе- 
88 жронита 28. 579 
-ж ПЕСМА О НАШОЈ песми. Песма. од Жана удана 580 
у. САБЉА РЂА... песма од Божидара Пурића . . . 582 
и: ПИ Бескетеа 5 6. 5 588 
| 6 | ПЕТАР [1 ПЕТРОВИЋ ЊЕГОШ, 1, од Павла Поповића 5855 
У | БЕЛЕШКЕ о АРБАНИЈИ, П, од Инсстраног . . . . 593 
Л 













мира Ђорђевића . .. 615 
Бугарска, од А. те од Мана М. товаа 
Мина а 5 618 | 
Турска револуција, од Рова БЕАРИ од Јо ; 
паре Јовановинај. 22 5272 ла и ОУ Ј 
БЕЛЕШКЕ: 


Књижевност: Ново коло Српске Књижевне За- 
друге. — „Живот Др. Јована Суботића“. — % 
„Основи теорије економских вредности“. — | 
„Поезија неба и земље“. — „Примери књи- 
жевног језика руског“. — О „Вертеру“ Лазе 
К. Лазаревића. — „Севдалинке“. — „Под 
видом нових идеја“. — Литература особите 
врсте. — Југословенски Енциклопедијски 
Речник. — Нове руске књиге о српско-хрват- 
ским стварима. — Ко су данашњи Арнаути 622 





Друштва и Установе: Југословенска Академија 
у 1909 години. — Културна Лига. — На- 
родна Библиотека у 1909 гадини. — Колар- 
чева Задужбина. — „Француско-словенско 
удружење“ на париском Универзитету 

Читуља : Вилием Џемс . ., 


СВЕСКА ДЕВЕТА. 


Нанин син, од Рикарда Николића 

На РијЕЦИ. Приповетка, 5: од ПА ДАлув 
ција . 

У ЗВЕЗДАНЕ НОЋИ. пеМа од Пн а 

Нирвана. Песма од Драгутина Домјанића 

Машта. Песма од Милоша Перовића 

ЗАБОРАВ. Песма од Жозе- Мариа Де Ередиа 

МРТВАЧЕВА МОЛБА. Песма од Жозе-Мариа Де Ередиа 

НАДГРОБНИ ЕПИГРАМ. Песма од Жозе-Мариа Де Ере- 
диа је ве ари таи Ири И ИО таи о не 

ПОокуШАЈ ОСНИВАЊА ЈЕДНЕ СРПСКЕ ШТАМПАРИЈЕ У ПО- 
ловини хуш ВЕКА, од Радослава Грујића 

ПетаР П Петровић Његош, (Крај), од Павла По- 
повића . : 

БЕЛЕШКЕ О АРБАНИЈИ, шп, од и Из 

Позоришни ПРЕГЛЕД: 

Реприза „Госпође с Камелијама“. — Госпођа 
Таборска као Маргарита Готје. — Г. Руцо- 
вић као Арман Дивал, од Бранка Лазаре- 
вића 

УМЕТНИЧКИ ПРЕГЛЕД: 

Музичко Матине Г-ђице Јеле Докић и Г. Јо- 

вана Зорка, од Милоја Милојевића 
Научни ПРЕГЛЕД: 

Историја Српског Устанка 1807—1810, од Бе- 

нијамина Калаја,од Др. Михаила Гавриловића 


Страна 


629 
638 


641 
650 
657 
659 
660 
662 
663 
664 
665 


671 


685 


689 


694 


697 

Страна 
Политички ПРЕГЛЕД: | 
Аустро-Угарске делегације. — Српски пода- 
ници у школама у Турској. — Грчки нови 
коринески ја. Иностраног ел ни 
БЕЛЕШКЕ : 
Књижевност: „Светозар Марковић“. — „Ср- 
бија за време последњег аустријско-турског 
рата (1788—1791 г.)“ — „Рационално васпи- 
тање воље“. — Чланак о Његошу. — „Ше- 
ста година Српскога Устанка“... . . Ма 6 
Друштва и Установе: Српска ИМА Ака 
НЕТО АИ РАНИЈИ РА ПА о Е +". 
СВЕСКА ДЕСЕТА. 
ПЕСМА О животу, од Л. Михаиловића . . . . . 721 
ПЕВЕННАСЛОВА ОДА СТЕ Чехова 2. 22 > 789 
Сутон. Песма од Јована Дучића . . . . . . . 737 
БЕСКРАЈНА Песма. Песма од Јована Дучића . . . 739 
ЈЂУБАВНО Писмо. Песма од Велимира Рајића. . . 74 
ВЈЕРУЈУ. Песма од Милутина Бојића. . .. 743 
ТОЛСТОЈЕВЕ ОПРОШТАЈНЕ РЕЧИ, од Др. Јована Мак- 
ПН НО де стао о усанун З а 45 С Рм а 


Књижевни ПРЕГЛЕД: 
Историја словенских литература, од Ј. Кара 
сека, од Миливоја Баштина а Ут АЕ 
Позоришни ПРЕГЛЕД: 
ЈЉубав бди, комедија у четири чина, од Ка- 
јевеа и Роберта Де Флера, од Милана Грола. 759 
Уметнички ПРЕГЛЕД: 
Четврта Изложба „Ладе“, 1, од Бранка Лаза. 
А ЕТ ЕНИЕООВН КРОВА МИР ЖАНР НЕ ЗАНРРИНННУ 2 
Научни ПРЕГЛЕД: 
Критика на „Преглед српске књижевности“, од 

Књига ХХУ, БРОЈ 1. — 1 јул, 1910: 


КО НА ВЕТРУ ДИМ. 


1 
Недеља дана, и Јовици Ивковићу, новом секретару 
ћи Министарства Унутрашњих Дела, тај, тако жељени, Бео- 


град, постајао је обичан, као да га никад није остављао. 
Кгд изби шест сати на часовнику у дворској башти, Ив- 
ковић прекиде немарно рад на закону о сеоским дућа- 
нима, промени свој канцелариски капут, и изиђе у шетњу 
као по дужности. 

Напољу је био леп дан, од оних дана крајем маја, 
кад поливене улице миришу на свежу земљу, и тера- 
зијско кестење сеје по тротоару своје бело и црвено цвеће. 

Јовица се огледну у једном излогу. 

Његово лице се руменило од здравља, и стас му у 
је био снажан као то крупно дрвеће, све у цвету и зе- 5 
ленилу. Жене нису више пролазиле поред њега као негда: ИЕ 
не видећи га, немарно, као да он и не постоји, већ су | 
га погледале са осмехом, са интересовањем, у најмању 
руку са топлином једне благе симпатије. Младом чинов- 
нику су пријали ови погледи. Још се више ширио, још 

снажније корачао, немарније одбијао димове своје ци- 
гарете са златном круном, и шапутао самом себи: 

— Једанпут да и мени дође царство у овом гура- 
вом Београду! 

Тако стиже до трамвајске станице на Теразијама, 
кад се наједанпут трже. 

С друге стране сквера ишла је у супротном правцу 
једна позната млада жена у друштву са неком старицом 
обученом у српски. М та жена гледала га је с пуно неког 
болног изненађења. 

Сама рука секретарова диже се и скиде шешир, а. 
образе његове испуни неки неисказани стид. 

То је трајало као и један тренутак, па Јовица саже 
главу и похита у правцу Калимегдана, док се млада жена, 
окрећући се непрестано, полако спуштала низ Балканску 
улицу и одбијала да каже старици ко је тај високи го- 
сподин. 


П 


Та млада жена и тај високи господин, у црном жа- 
кету, пажљиво попегланим панталонама и кожним рука- 
вицама преживели су заједно баналан роман између си- 
ромашног студента и фабричке раднице. 

Њих обоје су били сами и сироти, изгубљени у овом 
Београду, где свако има на хиљаде познаника да им 
скине капу, а где је тако тешко наћи кога да пожали, 
да помогне, да олакша тегобу почетка и суве дане само- 
храности. 

Ивковић је тада имао двадесет и две године, кад 
младост цвета, кад се зачињу велике идеје и воли се да 
би се волело. 

Од тог доба није више прошло него неколикг го- 
дине, а Јовица је постао други човек, сасвим други, да 
би се Анђа, другарица његових младих дана, још више 
изненадила да је могла видети шта се сад налази под 
тим црним жакетом и прсником од свиле. Млади човек 
[е свршио школу, лепо се растао са својом драганом, 

«ступио у живот и покушао да оствари велики сан своје 
младости. Али је живот био другачије тежак него што 
та је Јовица замишљао: забачена паланка, где новине 
„долазе после три дана; јаловост државне службе; ома- 
„ловажање праве заслуге, обожавање свега што дирау 
„лични интеерес; подмукле борбе, из којих човек излази 
сав у ранама, а не зна ко му их је задао; горчина н 
моћне срџбе, партијске величине, право јачега. И једне 
вечери, кад је на паланку ромињала позна јесења киша, 
помешана с првим снегом, кад је у главној кафани из- 
губио и последњег пријатеља, а у његовој соби било 
пусто као у гробу, Јовица је рекао себи: 

— ЈЉуди су ђубре! 

Поштеном човеку је тешко доћи до тог закључка. 
Али једном, кад се дотле дође, кад се срце згрчи и кроз 
«стегнуте зубе кад зајаучу те три тешке речи, логика чини 
„своје, и са поштењем је свршено. 


Те кишовите вечери, док је киша ледила опустеле 
улице и у вароши се чуло само урликање једног лудака, 
затвореног у начелству, Ивковић се дуго претурао по 
постељи, бранећи се од логике ситуације, која је на њега, 
на његова убеђења, његов рад, његове снове и целог 
њега, насртали као авет. 

Она је најзад победила; и сутрадан, млади човек 
је рекао самом себи: 

— Људи су ђубре. Ја их не могу поправити. Је- 
дино што ми остаје, јесте да се користим њима. 

После је тако и радио. 

Као неком магичком руком, све се пред њим изме- 
нило, па и он сам. Паланка је била врло погодна за рад, 
увреде се више нису осећале, свет је ценио његову вре- 
дност, свако му је постао савезник. Класа је класу сусти- 
зала, боље место је долазило за бољим, и ево га сад у 
министарству, где су га позвали као стручњака, да из 
врши реформу сеоских дућана... сеоских дућана, на које 


_ никад није мислио! 
1% 

Ш 


После оне кишовите вечери у паланци где новине 


долазе тек трећег дана, па до овога сусрета на Терази. 
јама, Јовица се ретко кад застидео. 

— Она је погодила шта сам ја сад — шапутао је 
Ивковић и осећао како му образи горе, па као да је 
хтео отерати овај топао ветар успомена на прву младост, 
он је грабио ногама и хитао. 

Куда, камо» Није могао рећи. Тек се зауставио на 
дунавској обали. 


Кроз седефасти летњи ваздух, велико и сјајно сунце 


путовало је изнад Дунава и спуштало се ка земунским 


брдима. Ивковић се упути прашњивим путем, који води 
поред Општинске Баште, и изби у онај усамљени део 
Малог Калимегдана, који стоји изнад те баште. 


Сео је на клупу под једним полусрушеним градским 
бедемом. Пред њим се ширио жалостан пејзаж дунавског 
краја, пун сиротињских кућица, кривудавих улица, башта 


засађених празилуком и очајних фабричких димњака, из. 


којих је куљао прљав дим. 


Стид га је био прошао, и млади секретар је иза- 
зивао пред собом онај сусрет на Теразијама. 


То се било десило брзо, као пуцањ. Али му се ипак 


чинило да је добро видео како се Анђа јако променила: 
лице јој је омршавело још више, пожутело... усне су јој 


суве, очи невеселе, струк деформиран као да је на путу 


да постане мајка. 


— Можда се удала2г — помисли Јовица, и у себи 


осети једно дирљиво задовољство. . задовољс!во што је та 
жена, која му је све дала а ништа не узела, можда срећна... 
можда награђена за своју доброту, ма и не од њега. 


— А она старица, обучена у срискиг Шта ли јој је 


онаг — размишљао је даље. — Она је имала само једног 


брата, који је радио на Кланици... и који се звао... Ми- 
ленкор Јесг, Миленко. 


И са остатка те прошлости спаде вео, те на младог · 














Ко НА ВЕТРУ ДИМ. 5 





човека почеше да падају спомени, лаки и бели, као беар 
у дрвећа. 

Да, обоје су били сами и сироти. Случај их је упо- 
знао у једној дугачкој авлији на крају Палилуле, где су 
обоје седили. Јовица се спремао за испите, док се не 
смркне, у својој собици, коју је делио с једним малим 
чиновником из Монопола, па је после излазио на вечеру. 
Она се тада враћала са рада. И онда су се сретали... ту 
у авлији на првом ћошку или у једној од тих палилул- 
ских улица, по којима расте трава. Кад би се сусрели, 
они би се погледали. Мало по мало, па су погледи по-· 
стали фамилијарнији. Једне вечери, Ивковић је поздрави, 
она се осмехну. 


Млади студент осети извесну наклоност према овом 
детету предграђа и фабрике. Бринући се за свакодневни 
хлеб и грабећи остатак времена за читање школских та- 
бака, тешио се што ће после срести једно пријатељско 
· лице, једно биће које га можда воли. 


То је тако трајало дуго, док у њиховим сусретима 
не настаде обрт. Те вечери срео је Анђу тек у вароши. 
Ишла је негде на Врачар. Он јој приђе и упита се. Де- 
војка му одговори да иде код једне своје другарице, и 
пристаде да је прати: 

— Само је хладно, Господин Ивковићу ! 

Доиста, било је врло хладно. 

Још раније је био напао велики снег. После се из- 
ведрило, па стегао мраз. Лед је цичао испод њихових 
корака. Бледа светлост зимње ноћи лутала је по замрзлим 
улицама. 


Анђа се закопчала до грла у један зелен палто, 
један од оних јевтиних палтоа што се виде обешени у 
Васиној улици. На чело јој је падао избледео, лањски 
шешир од простог филца. Она је била тако мила и љупка 
у том простом оделу, обасјана плавим рефлексом снега, 
да Јовица осети дубоку пријатност што је поред ње. 


Он је узе под руку. 

Па ипак, да ли је то учинио из љубави или због 
зиме2 Он никад није био начисто. Главно, да му је то: 
пријало, да је осећао једно слатко задовољство што при- 


влаћи ту мршаву мишицу уз своје груди и ослања свој 


лакат на њена прса... њена прса мала, неразвијена, као 


закржљале јабуке. 


Анђа се није бранила. 
Шта више, глас јој је постајао све звучнији, трепе- 


рав као зимње звезде... све живљи и интимнији, као код. 


жена кад пију више него што су навикле. 


ЈУ 


После су се шетње обновиле. Ни рђаво време ни бли-- 


ски испити нису их могли спречити. Јовица је остављао 
своје табаке раније, излазио до картонашке фабрике на 


Варош-капији, где је Анђа радила, и пратио је до куће, 


бирајући споредне улице и држећи чврсто под руком 
своју прву и једину метресу. 


Да, најзад, они су се приближили сасвим једно: 


другом. 


Састајали су се код једне раднице из исте фабрике, 


одмах ту, преко пута Злашног Коња, у једној од оних 


полусрушених турских кућа. Та радница је била удовица 


једног порезника, пила је ракију, боловала од гуше, пу- 


шила дуван, имала нешто пензије и радила у фабрици 


кад би јој се пензија измакла. 


Та кућа се живо урезала у душу данашњег секре- 
тара Министарства Унутрашњих Дела. Улазило се на 
једну велику капију као у какав дворац, а свега је било 
два стана: горе, на спрату седео је један професор са 
туцетом ћерки, а доле, где је била удовица, биле су уко- 
пане у приземљу кујна и соба. То је било све. Авлија 
није постојала, него неко брдо, из кога је цурила црна, 
прљава вода. Соба је била облепљена анзихтс-картама. 
Иначе је цео намештај био из једног стола, једне сто- 
лице и једне постеље. 


НИ 

Кад се фабрика затвори, ту би засело њих троје: 
Јовица и Анђа на постељи, а удовица на столици. Њих 
двоје пили су пиво и мезетили саламу, а удовица је пила 
ракију и мезетила лук. 

Пића је било увек, ма Ивковић и немао новаца. 


— Лако ћемо, Господин Ивковићу! — одговарала 
је удовица, кад јој се овај извињавао. — Млади сте, 
луди сте, па се љубите и грлите, док је младости. 

— Оставите, Господин Јовица! — молила га је 


и Анђа. 


И те две жене, које су пиле с њим и од којих му 
је једна плаћала пиће, а друга му била метреса, никад 
се не би превариле да му кажу ши. Јовица је натеривао 
Анђу бар да га не зове господином; али би она одмах- 
нула руком и рекла: 

—- Оставите, Господин Јовица! Друго сам ја, а 
друго сте ви! 

— Млади сте, луди сте, па се љубите и грлите док 
је младости! — понављала је удовица, већ пијана. 

И онда би Анђа села на колено своме драгану, 
узела пуну чашу пива, обнажених руку нагињала му је 
к устима, као Косовка Девојка рањеним јунацима, љу- 
била га по очима и певала му неку маџарску песму: 


Љубила сам једном срцем свим, 
Ал то беше кб на ветру дим. 


У том моменту удовице је нестајало. По соби се 
разливала атмосфера страсти, коју је ову избу претва- 
рала у топло гнездо, док је једна од професорових ћерки 
истеривала горе, на спрату, целу гаму на раштимованом 
клавиру. 


Недељом је Анђа остајала код куће, да посвршава 
послове који су јој остајали преко недеље док је у фа- 
брици. Тада је позивала Јовицу да јој прави друштво, 
ако би била сигурна да ће јој брат остати у кафани. 

Млади студент јој је давао савете како боје да ком- 
бинује у новој блузи коју би градила, читао јој какав 

подлистак или јој причао шта се ради на Универзитету, 
по клубовима, у јавном животу. Он је откривао целу 
своју душу овој радници, трудио се да се изрази што 
простије, и она га је разумевала. Све његове планове, 
простране као небо, све његове мисли, лаке као праме- 
нови пролетње магле, целу његову унутрашњост, дубоку 
као што је земља, познавала је ова жена, која је једва 
знала читати. 

Кад је зима прошла, одлазили су чешће у поље. 

Јовица је избегавао посећена места: Топчидер, Ко- 
шутњак, Кијево. Он је водио своју љубазницу тамо где 
нико није помишљао на шетње: међу усамљене дунавске 
ритове близу Вишњице, где жабе певају по цео дан, или 
на голетна брда у Жаркову; у какву ливаду пуну жутог 
цвећа, или под какав храст, који весело јауче под ви- 
тлањем брдских ветрова. 

Ту би се он извалио колико је дуг. Анђа би му на- 
местила више главе свој сунцобран од цица, наслонила 
се леђима на његове груди и певала... певала дуго, бе- 
скрајно ону маџарску песму, која је опомињала на чардаш 
и шлингераје. А Јовица је слушао ту песму, пратио оком 
извирање сребрнастих облака изнад Земуна, опијао се 
дубином ведрог неба и сањао о великој будућности која 
га је чекала. 


Ах, како се та будућност чинила младом студенту! 


Она је била пуна херојске борбе, поштеног рада, дубоке _ 


љубави према своме народу, према целом човечанству и 
водила га право циљу, достојном једног великог живота. 

Враћајући се једном са тих шетњи, они ударише 
поред хотела Славије. 


Са хотелског прозора је намигивала собарица ] једном 
пролазнику. 

— Шта мислите, Господин Јовица, о овим девојкама 

Млади студент погледа изненађено у своју драгану. 
У њеним очима је почивала једна дубока збиља, као да 


је мерила тегобу свога рада у фабрици са тегобом РАГА 
ове врсте девојака. 

Пред том збиљом, Јовица не нађе брзо одговор, те 
Анђа рече као за себе: 

— Верујте ми, то је служба као и свака друга. 

Да је Ивковић био овај данашњи, човек који целом 
свету даје за право, он би казао да, па би се на томе 
и свршило. Али је он тада био други човек. Он устаде 
против те службе, против тога такозваног неопходног 
зла које друштво трпи и експлоатише, против саблазни 
и расадника најгорих болештинг. _ 

— То су бедна створења, која неће да раде него 
продају своје тело. 

Анђа климну главом сажаљиво: 

—- Свако продаје нешто: сиротиња своје руке, учени 


своју главу, а трговци своју савест. 


М 


— Анђа је имала право — рече сад себи Јовица 
Ивковић, секретар Министарства Унутрашњих Дела. — 


„Шта сам ја бољи од те собарице на прозору хотел-Сла- 


вије! Да дођем до овога што сам, ја сам продао све, 
целог себе. То је жалосна истина: људи су ђубре. Ту 
истину је и Анђа познавала, али се она није продала, 
није се продала цела, већ само своје руке. Она није из: 
вукла оне конзеквенце, да у ђубрету треба остати ђубре. 
Она је веровала да има некога који вреди више негои 


"она сама, и њему је дала, поклонила то што није хтела 


продати. А ја> 
Ивковић осети да му се срце грчи као оне кишо: 
вите вечери у првој паланци свога јавног живота. Гомиле 


"супротних осећања навалише на њега. 


— Требало је мање волети себе а више се уважа- 
вати. Требало је ићи у свет, не као Шпанац међу би- 
кове, већ као лекар у болницу. Требало је волети себе 
ради других, а не друге ради себе. Шта сам ја сад» На 
шта ми ове класе, ова реформа сеоских дућана, о ко- 


јима немам појма Где су ми она одушевљења из доба 
кад сам био блед и мршав> Где ми је она храброст, да 

кажем истину свакоме у очи, храброст из доба кад ми 


је живот био дан и комад2 Где су се расуле оне љубави, 


које су ницале тако плодно у ћумезу облепљеном анзихтс-- 
картама и поред једне раднице која је једва знала читати“ 
Са авалских огранака се спуштао плаветни летњи. 


сумрак. У Дунаву се огледала једна звезда. 
Јовица уздахну. Његове груди испуни једна блага 


жеља да се поново окружи својом првом младошћу, да. 


буде поново блед и мршав, да га жене поново пролазе 


незапажена, али да буде леп самом себи, да заволи нешто- 
више од државног шематизма и празног испуњавања хар-- 


тије по канцеларијама, да се врате она стара одушев- 


љена, узвишене мисли, велике љубави... све лепе илузије 


прве младости. 
Тада забруја у његовим ушима она маџарска песма. 


„Ко на ветру дим. 


Вечерњи ветар се подизао. Младо дрвеће, засађено 
покрај стазе, њихало се. Било је хладно. Ивковић се- 


диже, закопча свој жакет и упути се полако у варош.. 


М. М. Ускоковић. 

А. П. ЧЕХОВ. 
ОДЛОМЦИ ИЗ УСПОМЕНЕ. 
(Крај). 

Он је имао необичну способност да свуда нађе и: 
одвоји неваљалство са уметношћу која је приступачна: 
само човеку који има високе појмове о животу који иза 
зивају ватрену жељу да се виде људи прости, лепи, хар- 
монични. Неваљалство је у њему увек налазило строгог“ 
и оштрог судију. 

Неко је пред њим причао, како је издавач неког 
популарног листа, — човек који стално прича о неопхо- 
дности љубави и милосрђа према људима, — сасвим без 
икаква узрока напао железничког кондуктера, и како се 
тај исти човек до крајности грубо понаша са људима, 
који зависе од њега. 

— Но, како да не, — рече Антон Павловић осме- 
хујући се невесело, — па он је аристократа... образован 
човек... учио је богословију! Његов отац носио је опанке, 
а он носи лаковане ципеле... 

И у тону тих речи било је нешто, што је одједном: 
„аристократу“ учинило ништавним и смешним. 

— Веома талентиран човек! — говорио је о једном 
новинару. — Увек пише тако благородно, хумано... глатко... 
своју жену пред другим назива лудом... соба у којој 
спавају његови млађи влажна је и собарица стално пати 
од реуматизма... 


— Антоне Павловићу, допада ли вам се Н. Н.> 

— Да... веома... Пријатан човек. . — слаже се Антон 
Павловић кашљуцајући. —- Све зна.. чита много... Три 
књиге почео је код мене да чита... Расејан је... данас ће 
вам рећи, да сте ви диван човек, а сутрадан причаће 
неком, како ви мучите послугу, како сте од мужа ваше 
љубазнице украли свилену џепну мараму... црну са пла» 
вим пругама... 

Неко се жалио пред њим на досадан и тежак стил 
„озбиљних“ чланака у месечним часописима. 

— Па ви не читајте те чланке, саветоваше му убед- 
љиво Антон Павловић. —- То је пријатељска литература... 
литература... литература другарска... Њу састављају Г. Г. 
Црвени, Црни и Бели. Први напише чланак, други од- 
говори супротно, а трећи доводи у склад противуречно- 
сти првих. Изгледа, као да играју карте са будалом... А 
зашто је све то потребно читаоцу, нико се не пита. 

Једном дође код њега нека пуна дама, здрава, лепа, 
лепо одевена и поче говорити „са Чеховом“: 

— Живот је досадан, Антоне Павловићу! Све је 
тако мрачно: људи, небо, море, чак и цвеће изгледа ми 
Сиво.. Живим без жеља.. душа пати... То је сигурно 
каква болест... 


— То је болест! — рече убедљиво Антон Павловић, 


— Да то је болест .. Латински се зове тотиз ртуопа- 
П5,.. Дама за њену срећу, као што се видело, није знала 
латински, а може бити није хтела показати да зна... 

— Критике су налик на коњске муве, које сметају ко- 
њима да ору земљу — говорио је он, осмехујући се сво- 
јим паметним осмехом. — Коњи раде, сви су им мускули 
напрегнути као струне на контрабасу... а ту баш на носу 
седи коњска мува, голица га и зуји.. они морају да се 
бране машући репом. Зашто зуји та мува; Једва и она 


да зна... просто — њихов је карактер тако немиран и 
хтеле би да даду од себе гласа, да покажу, да и оне 
живе на земљи!... Ето видите, — чак и ја могу зујати... 


о свему се може зујати! Ја двадесет и пет година читам 
критике на моје радове, а не сећам се ниједнога упут- 

ства које би имало вредности, нисам чуо ниједног до 
брог савета... Само је Скабичевски једанпут произвео ути- 
сак на ме.. он је писао да ћу ја умрети као заборављени 
пијаница... 

У његовим влажним очима сијао је готово увек 
фини осмех, али су понекад те исте очи поста јале хладне 
оштре и строге; у тим тренуцима његов гипки, благи, 
глас звучтао је чвршће, и тада изгледало ми је, да тај 
скроман и добар човек, ако само нађе за потребно, може 
устати чврсто и одважно против непријатељске му силе 
не уступајући јој. 

Понекад изгледаше, да је у његовом понашању 
према људима био осећај неке изгубљене наде, блиске 
хладном тихом очајању. 

— Чудновата су створења ови Руси! — говораше 
он једном. — У њему, као у решету, ништа се не задр: 
жава... У младости, он жудно испуњава душу свим што 
му до руку дође, а после тридесет година у њему остаје 
само неки суви шљам... Да би се живело лепо, човечански 
— треба радити! Радити са љубављу, са вером... А код 
нас то не умеју!.. Архитекта, пошто подигне две три 
лепе куће, почиње да се карта, и карта се целога жи- 
вота, или стрчи чза позоришних кулиса. Доктор, ако има 
практике, пргстаје да прати науку, не чита ништа осим 
„Новости у терапији“, и у четрдесетој години озбиљно 
је убеђен, да све болести долазе од назеба. Ја нисам 
наишао ни на једног човека чиновника, који би ма и 
мало разумевао значај свога посла: он обично живи у 
престоници или губернијској вароши, исписује хартије и 
шаље их у Змијев или Сморгон да се изврше. А кога 
те хартије лишавају слободе кретања у Змијеву или Смор- 
гону — о томе тај чиновник мисли исто тако мало као 
атеиста 0 мучењу у паклу. Адвокат, који срећно заштити 
своје име, престаје већ да се брине о заштићавању правде, 
већ заштићава само право сопствености, јури по тркама, 


_ једе острице, и издаје се за доброг познаваоца свих ве- 
штина. Глумац, који игра две три улоге као што треба, 

више не учи улоге, натиче цилиндер на главу и мисли 
да је геније. Сва је Русија земља пуна неких лакомих 
и лењих људи: они ужасно много и лепо једу, пију, 
воле да спавају дању и у сну хрчу. Они се жене зато, 
да би им кућа била у реду, а љубазнице држе зато, да 
би имали престиж у друштву. Њихова је психологија 
псећа: ако их бију — они тихо лају и крију се по својим 
ћумезима, ако их милују — они лежу на леђа, са поди- 
гнутим шапама горе и машу репом... 


Жалосно и Хладно презирање звучало је у тим ре- 
чима. Али презирући, он је и сажаљевао, и кад би пред 
њим исмевали кога, Антон Павловић би га наједанпут 
почео бранити: 


— Но, шта ви то говоритег Он је старац... њему 
је већ седамдесет година... 
Или : 


— Он је још млад... то је учинио из глупости... 


И кад је он тако говорио, ја на његовом лицу ни- 
"сам видео ничега одвратног. 


У младости порок изгледа само занимљив и ни- 
штаван, али после мало по мало он окружава човека, 
"својом сивом маглом, увлачи се у мозак и крв његову, 
као отров и угарак, човек постаје налик на стару фирму 
изедену рђом, као да је нешто нацртано на њој, а не 
може се разабрати шта. 


Антон Чехов је већ у својим првим причама умео 
да открије у мору суморног порока његове трагично 
мрачне шале; треба само пажљиво прочитати његове ху- 
мористичне приповетке, да би се видело, како је, иза 
смешних речи и положаја, много суровог и одвратног 
јада видео и стидљиво скривао писац. 


Он је био некако невино скроман, није дозвољавао 
себи да гласно и отворено каже људима: 


— Будите ваљани! — узалуд се надајући, да ће се 
зони сами сетити њихове сталне, неопходне потребе да 

"буду поштени. Презирући сву нискост и прљавштину он 
је описивао све ругобе живота благородним језиком пе- 
сника, са пријатним осмехом хумористе, и иза дивне спо- 


-љашњости његових приповедака једва се примећује пун 


горког прекора њихов унутрашњи смисао. 

Читајући „Албијонову кћер“, поштована публика 
"смеје се; у тој приповетци она једва види велико исме- 
вање ситога господина према сиротом човеку без игде 
ичега. И у свакој хумористичној причи Антона Павло- 
вића ја чујем тихи, дубоки уздах чистога, истинито- 
"човечанског срца, безнадежни уздах саучешћа према љу- 
"дима, који не умеју да уважавају своје човечанско до. 
"стојанство, него се без противљења подају грубој сили, 
живе као робови, и не верују ни у шта, осим у неоп- 
ходност да сваки дан срчу колико је могућно маснију 
"чорбу, и ништа не осећају, осим страха да их ко јачи 
и опаснији не убије. 

Нико није тако добро и јасно разумео трагичност 
жсићушног живота као Антон Чехов, нико пре њега није 
умео тако непоштедно истинито нацртати и изнети пред 
очи људима срамну и жалосну слику њиховога живота 
у мрачном хаосу паланачке свакидашњости. 

Поквареност је била његов непријатељ; он се целога 
живота борио са њом, он јој се ругао, исмевао је и не- 
пристрасним оштрим пером износио на видик, умео је 
наћи плесан тривијалности чак и онде, где је на први по- 
глед изгледало све врло добро, удобно, чак — сјајно... 
И поквареност му је зато одмаздила гадном осветом, по- 
ложивши његов леш — леш песника — у вагон „за превоз 
свежих острица“. 

Прљаво зелене пеге тога вагона изгледале су као 
огроман, свечани осмех и тријумф покварености над 
уморним непријатељем, а безбројне „успомене“ уличних 
новина биле су лицемерна жалост, иза које се осећао 
хладан, загушљив дах све те покварености, која се у по- 
"таји радује смрти свога непријатеља. 

Читајући приповетке Антона Чехова, осећате се као 
у тужни дан позне јесени, кад је ваздух тако прозрачан 
и у њему оштро оцртано оголело дрвеће, тесне куће, сиви 
људи... Све је тако необично усамљено, непомично и не- 
моћно. Удубљене, плаве, далеке пустаре сливају се са бле: 
дим небом, које дише жалосном хладноћом на земљу, 
покривену смрзнутим блатом... Пишчев ум, као јесење 
сунце, са силном сјајношћу осветљава изгубљене путеве, 
криве улице, тесне и каљаве куће у којима се гуше од 
лењости и досаде, јадни, сићушви људи, испуњавајући 
куће својом бесмисленом дремљивом сујетом. Погледај, 
како брзо, као мокар миш, промаче „Душица“, — мила, 
добра жена, која уме тако ропски, тако много да воли. 
Можете је ударити по лицу а она ће се и даље смејати, 
као понизна робиња... Упоредо са њом жалосно стоји 
Олга из „Три сестре“; она такође силно љуби и без про- 
тивљења се подаје каприсима развратне и неваљале жене 
свога лењога брата, на њене очи губи се живот њене 
сестре, она плаче и никоме не може ничим помоћи, а ни- 
једне живе силне речи, протеста против покварености 
нема у њеним грудима. | 

Погледајте плачљиву Раневску и остале бивше до- 
маћице „Вишњевог сада“ — егоисточне као деца и увеле 
као старице. Оне су задоцниле да на време умру и чаме 
не видећи ништа око себе, не разумевајући ништа, — 
паразити, лишени снаге да се поново припију за живот. 
Неваљали студент Трофимов дивно говори о неопхо- 
дности рада, а он — беспосличи, и досаду разгаљује глу- 
пим исмевањем Варје, која ради без одмора за беспо. 
сличара. 

Верешинин сања о томе, како ће живот бити лет 
после триста година, а живи не примећујући да се око 
њега све распада, да је на његове очи Соленски готов да 
из досаде и глупости убије беднога барона Тузенбаха. 

Испред очију пролазе бескрајни редови робова и 
робиња своје љубави, своје глупости и лењости, своје 
жудње према земаљском благу; робови тамнога страха. 

беже испред живота, иду збуњени бригом и испуњавају 
живот речима без везе о будућности, осећајући даиму 
садашњости нема места... 


Понекад се у тој густој маси зачује пуцањ, — то 
се Иванов и Трепљев сетили, шта треба да раде и — 
умиру. 


Многи од њих дивно идеалишу о томе, како ће 
живот бити леп после двеста година, а никоме не пада 
на ум просто питање: али ко ће га учинити лепим, ако 
ми само идеалишемо 2 

Поред све те досадне, сиве гомиле слабих људи 
прошао је велики, умни, према свему осетљиви човек, 
погледао је на те досадне становнике своје отаџбине и 
са жалосним осмехом, тоном тихога, али дубокога пре- 
кора са безнадежном тугом на лицу и у грудима, дивним, 
искреним гласом рекао: 

— Бедно ви живите, господо! Стидно је тако живети! 


Максим ГОРКИ. 


(С руског превела ЗОРКА ВЕЛИМИРОВИЋЕВА). 





У АИРИО ЈЕВ ДаВи 


Указало се прво цвеће, 
На грму лист је шушно, 
Први је славуј запевао — 
Слушам га равнодушно. 


Ја знам одавно то пролеће, 
И опет ми се чини 

Кб стран да лутам цветном стазом 
У немилој туђини. 


У мојој души живи спомен 
Далеког неког сјаја 
Пролећа давних, глас минулих 
Славујских нараштаја. 


Ја за бојама светлим чезнем 
Цветова који бише, 

За славујима из младости 
Што не певају више. 


МилЕТА ЈАКШИЋ, 

СУДБИНА. 


Ево горског виса, мени добро знана, 
Сваки цвет и дрво на прошлост ме сећа. 
Овде и ти беше једног мајског дана, 
Овде беше с нама самоћа и срећа. 


Много сам се онда сам у себе надо, 
Љубио ти усне и руку ти стез о. 

У најлепше дрво, као и ми младо, 
Ја сам твоје име дубио и резо. 


Доцније сам овде долазио често, 

Да осетим како успомене трају, 
Наше сам скривено полазио место, 
А тебе је живот одно другом крају. 


Сад сам дош'о после много, много дана, 
Ал' сва су ми ова места као нова. 

На нашем је стаблу врло мало грана, 

А дубоке боре оставила слова. 


Растужен сам, небо нада мном је сиво, 
Нит' ме вера дигла, нит ме љубав спасла... 
..„Гле, најлепше дрво закржљало, криво, 

А сва друга бујна, права и порасла. 


ВлАДИМИР СТАНИМИРОВИЋ. 





ДЕЧАНСКО ПИТАЊЕ. 
(Крај). 
М 

Коначни уговор разликује се од прелиминарнога у 
овоме: 

1, По прелиминарноме уговору Митрополит могао 
је уклонити манастирског старешину по својој вољи; по 
коначноме уговору може га само преместити, па и то по 
потреби и великој нужди и споразумно с њим. 

2., Према прелиминарном уговору старешина није 
могао чинити веће расходе од 10 лира, по овоме другоме 
нема те обавезе, старешина Манастира може чинити рас: 
ходе веће од 10 лира. 


2., На основу новог уговора старешина Манастира 
има права да прима и удаљава калуђере из Дечанскога 
Манастира према своме нахођењу, а по прелиминарном 
уговору игуман је могао примити кога је хтео у братство, 
али није смео никога отерати из братства и морао је при: 
мити калуђера којега би му Митрополит упутио. 


4., У прелиминарном уговору је предвиђено да ка- 
луђери Дечанскога Манастира могу добијати тескере за 
путовање само преко Митрополита; у коначноме уговору 
_ Калуђери могу добијати путне исправе непосредно од 
турских власти. У коначноме уговору о уступању Дечан- 
скога Манастира нема погодаба којим је Министарство 
Спољних Послова условило пристанак за улазак руских 
калуђера у Дечански Манастир. У овоме уговору нема 
помена да су Посланство Србије у Цариграду и Руска 

Амбасада споразумно штогод помогле изради овога уго- 
вора. Овим уговором: даје се старешинство рускоме ка- 
луђеру; не ограничава се број руских калуђера који могу 
ући у Манастир; не ограничава се време за које калуђери 
могу да остану у Дечанима; даје се право потпуног ужи- 
вања прихода манастирских сем 2090; даје се право брат- 
ству да бира старешину манастирскога већином гласова. 

Митрополит рашко-призренски Г. Нићифор уступио 
је овако Дечански Манастир руским калуђерима из Свете 


Горе, и ако су били познати и њему и тадањем при- 


штевском конзулу Г. С.Ј. Аврамовићу услови владе Др. 
Михаила Вујића, под којима је она дала овлашћење своме 
посланику у Цариграду да само преговара са Руском 
Амбасадом о уступању манастира Дечана на привремену 
управу. А ове услове влада генерала Цинцар-Марковића 


"није изменила никаквим новим инструкцијама. 


На основу општих одредаба Васељенске Патријар- 
шије о Манастирима, Митрополити имају право надзора 
над Манастиром, а и руковања имањем и приходима по 
нарочитим правилима. (Чл. 1 и чл. 8 општих одредаба). 
Митрополит рашко-призренски имао је канонски права 
да преда Манастир на управу другоме; друго је питање 
да ли је, с обзиром на важност манастира Дечана, то тре- 
бало учинити без канонима тражених услова, без одо- 
брења или бар без споразума са ким треба. 

Мешовита комисија коју је саставила у јесен 1903 го- 
дине влада генерала Грујића да извиди питање о предаји 
манастира Дечана руским калуђерима (у којој су били Ми. 
трополит Димитрије, синђел Платон, протојереј Никола Бо- 
жић, протојереј Стеван Димитријевић, Стеван Петковић, 
државни саветник, Љубомир Давидовић, Ђока Несторовић, 
и тако даље) утврдила је да Митрополит Нићифор није 
по канонима поступао у овоме питању, па да је и његов 
уговор без вредности. Разлози комисије су били ови: 

1., зато што је закључио уговор са калуђерима из 
другога подвлашћа пре него су они добили овлашћење 
од управе манасгира Хилендара у чијем су они подручју; 

9, зато што је поставио за старешину манастира 
Дечана јеросхимонаха Кирила пре но што је овај иза- 
бран редовним путем за то место; 

3., зато што се одрекао свога права јурисдикције 
над Кирилом обавезујући се у уговору да га не може 
без његова пристанка кренути из Манастира; 

4., зато што је допустио да се могу вршити пре 
правке у Манастиру које прелазе преко 500 гроша за 
што треба увек и одобрење надлежнога епископа и оп- 
штине средишне; 

5., зато што је допустио истим уговором да калу- 
ђери дечански могу без његова знања и одобрења хо- 
дати куд и кад хоће; 

6. зато што сваки калуђер улази у један манастир 
по типику дотичнога манастира, а не на основу нарочи- 
тога уговора, као што је овде случај; 

7. зато што такав уговор по правилима светогор. . 
ским не могу светогорски калуђери ни склапати. 

Митрополит рашко-призренски могао је ипак, из 
држања приштевскога конзула, у овоме питању извести 
да влада генерала Цинцар-Марковића одобрава његов 
рад. Имао је право ако је тако мислио, и ако је то био 
једини разлог за овакав његов рад. Шеф те владе са 
три сада бивша министра, од којих је један био акти- 
ван министар спољних послова у кабинету генерала 
Цинцар-Марковића, расправљао је 15 марта 19083 године 
питање о томе да манастир Дечане подигне на једноме 
српскоме плацу у Цариграду, као на своме метоху, школу 
и капелу. О томе постоји и један записник који су пот- 
писали генерал Цинцар-Марковић и та три бивша ми- 
нистра, а у коме стоји и ово: ..„Но како је у томе ча- 
ступила предаја Дечана то јест његове управе рускоме 
игуману Кирилу, који се тих дана бавио у Цариграду, то 
је Г. Посланик измењао с њим мисли у овоме смислу „да 
предузме (игуман Кирило) на себе, односно на Дечане, 
подизање на томе плацу и школе и цркве уз метох за 
овдашње Србе“... Отац Кирило је дао пристанак да са- 

зида метох, зграду за основну школу, домаћу метохијску 
црквицу, да плати заосталу порезу на плац и таксе за 
пренашање плаца на Манастир“. Ово је мотивација за 
решење одборско, које гласи: „да се овај предлог усвоји, 
пренос уговором утврди са тачно означеним обавезама 
и да гласи, с искључењем личности игуманове, изрично 
на манастир Дечане“. 

Тек 21 маја 1903 године, заступник министра спољ- 
них послова у овоме истоме кабинету, Г. Павле Денић, 
необавештен о свему овоме што је дотле рађено, наре- 
ђује приштевскоме конзулу да спречи или бар да одложи 
предају манастира Дечана руским калуђерима и ако је 
она фактички извршена 31 јануара 1903 године. 

Ова наредба овога необавештенога министра отво- 
рила је дечанско питање и дала му овај оштри облик, 
какав има данас. 


М 

Према свему длосадањем утврђено је ово: 

1., да је манастир Дечане био у опасности да буде 
сасвим упропашћен и од Арнаута и од калуђера Срба 
који су њиме у последње време управљали; 

2., да је рашко-призренски Митрополит Нићифор без 
овлашћења са званичне стране ступио у преговоре са 
руским калуђерима за уступљење на руковање не само 
за предају манастира Дечана него и манастира Патри- 
јаршије у Пећи; 

8., да је влада Др. Михаила Вујића дала начелно 
овлашћење, 24 септембра 1902 године, своме посланику 
у Цариграду да може с руским амбасадором преговарати 
о одласку руских калуђера у манастир Дечане под по- 
годбом, да се манастиру Дечанима очува потпуно српско 
обележје; 

4. да влада Др. Михаила Вујића, која је отишла 
с управе крајем септембра 1902 године није више ништа 
по овој ствари предузимала ни радила; 

5., да по овој ствари ни једномесечна влада Г. Пере 
Велимировића није ништа ни радила ни била обавештена 
о овоме питању; 

6., да је новембра месеца 1902 године дошла влада 
покојног генерала Цинцар-Марковића и 14 децембра исте 
године склопио рашко-призренски Митрополит прели- 
минарни уговор са руским калуђерима из ћелије Светог 
Јована Златоуста у Светој Гори; 

7., да је 14 јануара 1903 године Митрополит Ни- 
ћифор закључио коначни уговор са руским калуђерима 
без споразума његових надлежних у Цариграду и Ми: 
нистарства Спољних Послова, а 31 јануара по уговору 
предају наредио и извршио, и да се тај уговор битно 
разликује од услова под којима је дато посланику у Ца- 


· риграду начелно овлашћење за преговоре о уступању 


Дечанскога Манастира; 

8., да је влада генерала Цинцар Марковића за тај 
уговор знала 8 фебруара 1903 године и ако је он за: 
кључен 14 јануара, а по њему извршена предаја Мана“ 
стира 31 јануара 1903 године — и није ништа предузи- 
мала до 21 маја 1903 године, да се спречи улазак 
руских калуђера у Дечане; да је, напротив, имала с 
руским калуђерима чак и службених веза у томе ме- 
ђувремену; | 

9., да руска дипломатија није од септембра 1902 го- 
дине до 21 маја 1903 узимала никаква активна учешћа 
у уступању Дечанскога Манастира руским калуђерима; 

10., да руски калуђери из ћелије Светог Јована Зла- 
тоуста нису, колико се званично зна, радили ништа не- 
допуштено да Манастир добију или присвоје; 

11., да до 21 маја 1903 године нема никаквих пода- 
така о томе да су руски калуђери за време од 31 јану. 
ара 1903 године, када је предаја извршена, па до 20 маја 
исте године, ма чиме оштетили Дечане. 

Ето тако је постало Дечанско Питање, такво је право 
стање тога питања и такве су његовг мене до 20 маја 
1903 године. ИМ то је прва фаза овога питања. 

Но пре него што изложим о другој фази о овој ствари 
да речемо нешто о руским калуђерима који се налазе у 
Дечанима. 


М 


На хилендарскоме земљишту у Кареји, налази се, 
као потчињен Хилендару, а под називом ћелије, руски 
манастир Светог Јована Златоуста са својом засебном 
управом и 120 калуђера Руса. Та је ћелија, по црквеноме 
праву, васал манастира Хилендара, али је у свакоме по- 
гледу напреднија од самога Хилендара. Калуђери из тога 
манастира тражили су одавно од манастира Хилендара на 
чијем су земљишту у Кареји, четири сахата удалења од 
саме лавре манастирске, да се та њихова ћелија подигне 
на степен скита. (Разлика између ћелије и скита је у томе 
што ћелија не може никога замонашити, нити у свеште- 
нички чин увести, докле не добије одобрење од манастира 
коме припада и плати извесну таксу. Ћелија плаћа сваке 
године кирију за закупљено место на коме се она налази, 
и не сме ништа предузимати без одобрења главнога мана- 
стира). Њихова молба није уважена; скит није проглашен, 
из ћелије Светог Јована Златоуста су и пређашњи и са 
дашњи придржници манастира Дечана, руски калуђери. 

Међу овим калуђерима има и школованих и нешко- 
лованих људи, имућних и сиротих, паметних и глупих. 
Њиховим старешинама може се много што шта преба- 
цити. Али, може се констатовати и то, да су то људи 
бар спољно смирени и побожни, да код њих. има реда 
и дисциплине, да су они вредни и радни, да су њихове 


· зграде и имање уређени и управљани како треба. 


За рад и управу руских калуђера у манастиру Де: 
чанима може се рећи као поуздано ово. Они нису ма. 
настирске дугове исплатили, они нису Дечанима управ- 
љали како би требало један добар домаћин да управља, 
они су тај манастир и задужили. Али, исто тако, може се 


"рећи да у њему као монументалној згради није ништа изме- 


њено, да је манастир нешто и оправљен и да је у њему 

заведен сад ред, чистота, да се редовно служи служба 
божја јутром и вечером, да калуђери раде све у сло- 
бодним часовима што и у Светој Гори (занате, земљу, 
воћарство, сточарство), да се гости имају чиме дочекати, 
да се и код околних Арнаута осећа њихово присуство у 
Дечанима. Свакојако да ови калуђери, као и на многим 
другим местима, нису углед смирености, некористољу- 
бивости, истините побожности, широкога човечанскога 
милосрђа, и треба радити да они изиђу из ове српске 
цркве. Али, свакако је потребно да их замене другим, 
школованим, побожним и дисциплинованим калуђерима 
из Русије; најпре онима које би на пример руски Синод 
договорно са владом изабрао и послао у Дечане. 


УП 


Од 21 маја 1903 године настаје друга фаза овога 
питања. Њега узима у руке руска и српска дипломатија. 


Кабинет Г. Јована Авакумовића предузима од 6 јуна. 


1903 кораке да се поквари или измени овај уговор са 
руским калуђерима. Ови кораци су остали безуспешни. 
Рад је настављен и даље а наилазио је на две велике 
сметње: непопустљивост од стране златоустоваца и не 
праведна, врло оштра новинарска кампања противу руске 
дипломатије. Преговори између Руске Амбасаде у Цари- 
граду и Српскога Посланства тек су у септембру месецу 
1903 приведени крају. Састављен је био и један нови дода- 
так уговору. По томе уговору: 1) рашко-призренски митро- 
полит, договорно са старешином манастира, поставља 
овоме једнога намесника Србина, који заступа игумана кад 
он одсуствује, а помаже му у управљању; 2) број руских мо- 
наха не може бити већи од 10 лица, а иноци могу бити 
само Срби; 3) рок трајања споразума 10 година, с тим 
да се може продужити и изменити ако буде сагласности 
и ако буде интерес Дечана то захтевао; 4) спорове мана- 
стирске између уговорних страна решавају Руска Амбасада 
и Српско Посланство у Цариграду. У то време је састав“ 
љена у Београду, на нарочити захтев министра спољних 

послова, и напред поменута мешовита комисија, која је, 
утврдивши да је закључени уговор између Митрополита 
Нићифора и руских калуђера учињен без знања меро- 
давних и да нема никакве вредности (ни по канонима, 
ни по уредби патријаршијској, ни по општему праву), 
дала мишљење да треба искључити руске калуђере из 
Дечана, пошто им се да накнада за учињене трошкове. 
Ова комисија је била мишљења, да се могу у Дечане 
пустити руски калуђери у ограниченоме броју и пошто 
иступе из ћелије Светог Јована Златоуста. Али, ипак се 
није могло ништа учинити. Руски калуђери са којима је 
чињен покушај непосреднога преговарања, пристајали су 
да иду из Дечана али под погодбом да им се дадне други 
манастир у Старој Србији са већим имањем или да се 
њихова ћелија у Светој Гори, која се налази на Хилен- 
дарском земљишту, прогласи за скит. 

Новинарски напади на Русију и њене званичне пред- 
ставнике, каткад недостојни наше јавне речи, и држање 
митрополита рашко-призренскога према руским калуђе- 
рима због Дечана, дали су у овоме времену два неповољна 
резултата: руска дипломатија интервенише у корист ка. 
луђера Златоустоваца, а украћује у Цариграду знатно 
своју помоћ за друга питања која се тичу Срба у Тур- 
ској. А када се са њима преговарало, руски представници 
су пристајали да се измени први уговор, али под погод- 
бом да се златоустовска ћелија подигне на степен скита. 
Српска влада није пристајала на то. За овакав одговор 
влада је имала и овлашћење од Народне Скупштине, 
Поводом интерпелације о овом питању у Народној Скуп- 
штини се расправљало ово питање исцрпно, чему је по- 
магао рад дечанске комисије, и Народна Скупштина је 
одобрила да се Дечанско Питање реши на основи на 
којој га је мислила да уреди влада Др. Михаила Вујића 
1902 године. А то је: 1, ограничење броја руских калу- 
ђера, којих не може бити више него Срба калуђера; 2, 
старешина манастира Дечана Србин, а економ Рус; 3, рок 
трајања уговору 6 или 10 године; 4, имање покретно 

и непокретно неотуђиво, размена имања и задуживање 
забрањени, а поклони Манастиру његова неотуђива сво- 
јина; 5, дечански метоси задржавају потпуно српски 
тип, у њима служба, ред, слава, обичаји само по староме; 
преиначавања метохских зграда забрањена; 6, надзор над 
метосима има рашко-призренски митрополит и општина 
дечанска. Овако је било у 1904 години. Идуће године је 
руска дипломатија поново тражила да се расправи Де- 
чанско Питање и предлагала ово решење: ћелија Светог 
Јована Златоустог да постане скит; да рок трајања буде 
10 година, а по истеку рока, да се уступи златоустов- 
цима други манастир у Старој Србији или у Србији на 
неограничену управу; старешина Рус, мењање устава 
црквенога; раван број инока Срба и Руса. Овакву основу 
за решење влада је 1905 године одлучно одбила и по: 
нудила за све трошкове накнаду у новцу ћелијотима 
Светог Јована Златоуста и цркву Светог Марка више 
Призрена. 

Да се ово питање реши, чињени су још покушаји 
и од стране Патријаршије и од стране хилендарског 
братства. А и сам Митрополит Нићифор, којега старе- 
шина манастира Високих Дечана Кирило није ни у чему 
хтео више слушати, чини покушаје на лицу места да бар 
смени старешину који се показује и несавестан управљач. 
Али та радња на лицу места, која би могла обелоданити 
непослушност и кратковидост калуђера Срба, није имала 
никаква успеха. Свака акција је безуспешна, али за то 
не и напуштена, ни са српске ни са руске стране, 


УШ 

Време је показало да су разлози који су руково- 
дили владу Др. Михаила Вујића да дадне начелно одо: 
брење генералу Грујићу 1902 за преговоре са Руском 
Амбасадом о уласку руских калуђера у Дечане били 
оправдани: 

1. И данас као и онда осећа се потреба за зашти- 
том нашег живља од арбанашких зулума. Шта више, од 

како је обустављена европска реформна акција у Старој 
Србији и Маћедонији потреба заштите руских представ- 
ника осећа се још јаче. Нов режим у Турској унео је 
у програм уништење свих привилегија у коме облику оне 
биле. Митрополити Патријаршијски све мање могу да 
штите црквено-школске установе у Турској, а тако јеи 
са осталим српским најважнијим чиниоцима у Турској. 
Осим тога, помоћ руских званичних представника је данас 
преко потребна и ради повраћаја толикога имања које су 
бесправно притиснули Арнаути, и ради тога што се многи 
од њих могу, по наредби, и убаштињавати на дечанскоме 
имању — као што то чине по свој Старој Србији Арна- 
ути који су насиљем одузели Србима имање. 

2. И данас као и онда Срби у Турској немају ка: 
луђера којима би се Управа Српских Манастира могла 
поверити. Нема српског манастира у Турској у којем 
би се нашло калуђера довољно способних за управу ни 
у малим а камоли у великим манастирима и с већим бројем 
калуђера. „Питање о умножењу калуђера у Манастиру, 
најважнијем у Турској, писао је један наш активни вла: 
дика 1903 године влади Цинцар-Марковића, — јесте 
главно болно место за наше националне аспирације. Ми 
ни овде у земљи не можемо да саставимо потребан број 
калуђера за манастире — — —“. 

3. И данас као и 1903 постоји потреба да се Срби 
калуђери у што већем броју науче побожности, цркве- 
номе реду, дисциплини, разним радовима који су потребни 
манастирима са великим имањима. Најприродније је да 
их у томе науче руски калуђери, кад нема других Србима 
најближих нигде. А то се може опет најлакше учинити 
у манастирима са великим имањем и славном прошлошћу. 

4. М данас као и онда српски државници морају 
гледати са страхом како се управља у старим српским 
задужбинама у Отоманској Царевини. И данас сви они 
морају да буду мишљења да је боље поверити управуи 
руским калуђерима него да оне пропадну сасвим за 
Српство или оду у бугарске, или у грчке, или у руке 

унијата. Ми ћемо навести неколико редака из мемоара 
једнога од најстаријих наших државника, које је упутио 
из Петрограда краљу Александру у фебруару 1908 го• 
дине а поводом питања о томе да ли да се ћелија Светог 
Јована Златоуста у Кореји прогласи за скит светогорски: 
— „Хладно гледајући на оно што носи будућност; рачу- 
најући са монументалном слабошћу, и бројном и морал- 
ном, нашега калуђерства, ниједан српски даљновиднији 
државник не може а да са страхом очекује евентуалност 
да ..кад би нам остало међу надмоћством Руса и над- 
моћством Бугара лако је увидети да би са надмоћством 
Руса Срби имали свагда бољи рачун. Осим спољне увреде 
националнога поноса (што би се изгубило старештво у 
задужбини старих српских краљева) у свима би другим 
обзирима била барем сачувана како наша хришћанска 
тако и наша национална осећања“. 

5. М данас, као и пре, као и у будућности, нема 
не само никакве опасности, него ни изгледа, да ће руски 
калуђери присвојити и порушити ову српску задужбину. 
Напротив, има се разлога веровати да ће ускоро напу- 
стити Дечане. И онда тек може бити невоље за ову 
задужбину. Јер, нема калуђера Срба који ће моћи учи- 
нити од ње оно што треба Дечани да буду и што се 
мислило од њих да створи.: 


ИНОСТРАНИ. 


' Литература: Дечански Првенацљ, Гедеон Јосиф Јури- 
шић, Нови Сад, 1852. Дечански споменици, Серафим Ристић, Бео- 
град, 1864. Подалаци за истаорију српске цркве, И. С. Јастребов, 
Београд 1879. Стара Србија и Албанија, И. С. Јастребов, Београд 
1904. Радикали и наша национална пољмишика, Београд, 1904. 
Руски Паложник, 1908. Свјалач Стефан Дечански, Одеса, 1905. 
Високи Дечани под туђином, Г. Д. Морачанин, Јагодина 1908 го- 
дине, (Један неписмени памфлет). 

Све што је довде речено о Јанку објашњава, разу- 
ме се, само две стране у његовој карактеристици — ка- 
рикатуру и симпатичну слику — али не и две половине 
у њој. Јер најзад, и ако је ван сумње да једна страна, 
и то она која представља симпатичну слику, у главноме 
одговара првој половини Јанкове карактеристике, а она 
друга другој, поклапање ипак није потпуно. Цела је 
прва половина, као што је већ истакнуто, такође про- 
ткана карикираним цртама (које само нису органски ве: 
зане за догађај), те се тако и у њој јављају особине 
које су у главноме обележје друге половине. На тај су 
начин две половине у Јанковој карактеристици нераз- 
двојно везане за две половине целокупне приповетке, и 
објашњење за њих мора бити једно и исто. 

И тако се најзад намеће питање: Од куда те две 
половине 2 

Да се на ово питање да одређен одговор, потребно је 
загледати ближе сваку половину на по се, а тако истом 
њихов узајамни однос. Поменуто је већ да оне имају своје 
јасно издвојене теме — прва, љубав из детињства завршена 
растанком, а друга, војевање против Гетеовог „Вертера“ 


и вертеризма. Поменуто је такође и то да је прелаз 


од једне ка другој извршен овлашно, да га готово и 
нема, и да се састоји у томе што „нејасна мисао слатке 
смрти“, која се код Јанка јавља у вези с доживљајима 

из прве половине, добија у почетку друге половине, под 
утицајем Гетеовог „Вертера“, јасан и одређен облик. 
Остаје још само да се јаче истакне да је тај прелаз пот- 
пуно привидан. Јер мотив о Јанковом самоубиству остаје 
у даљем току приповетке недодирнут, и Младен не 
устаје против „Вертера“ да би спасао Јанка, с чијим ре- 
шењем на самоубиство његов говор у опште нема ни- 
какве везе, већ да би спасао своју жену. Катанић је 
наиме, видећи да Јанко чита Гетеовог „Вертера“, напра- 
вио план, по коме ће Младен згодном приликом „пони- 
зити вертеризам“, и на тај начин „отворити очи“ и Јанку 
и Марији, а нарочито Јанку који, по његовим речима, 
није непоштен, већ само има природу „која непрестано 
тражи да гори и букти“; и тако би се прошао и Јанко 
Марије и она њега. Али је тим Катанићевим планом писац 
очевидно учинио скок: Гетеов „Вертер“, који се појавио 
у приповетци да би Јанкова мисао о самоубиству сазрела, 
добија одједанпут сасвим другу улогу, а тиме је веза 
између прве и друге половине потпуно прекинута. 

Али да би парадокс био још већи — реч је о другој 
псловини приповетке — Катанићев план је у ствари пот- 
пуно излишан. Писац је и сувише похитао са саопштењем 
да се Марија почела искрено и нежно савијати око свога 
мужа чим га је видела, да је одмах „сунђером веселе 
заборавности живо брисала сваку сцену из свога живота 
и односа према Јанку“, и да је између ње и мужа брзо 
„дошло све на стару меру“; а према томе унижавање вер- 
теризма и Јанка није у опште ни потребно. Да су Младен 
и Марија само одмах отпутовали, као што би, по ре- 
чима пишчевим, и самој Марији било „најмилије“; или да 
је Јанко само дан раније добио писмо „којим га позива 
сестра на самрти“ — цела би се ствар свршила на миру, 
и Гетеов „Вертер“ не би био изгрђен. А тоби у осталом 
било и сасвим на свом месту. Јер Гете и његов роман. 
тек не могу бити криви за љубав између Јанка и Ма- 
рије; у целокупном њиховом односу „Вертер“ у опште 
не игра никакву улогу, они за њега и не знају; чак је 








О „ВЕРТЕРУ“ ЛАЗЕ К. ЛАЗАРЕВИЋА. _ 98 





„Вертер“ тај који најзад доприноси да њихов растанак 
на свагда буде потпуно обезбеђен, јер у Јанку развија 
и утврђује мисао о самоубиству. 

Али је писцу било очевидно стало до тога да Ге- 
теов „Вертер“ прође што горе. И тако се покидани конци 
поново прикупљају и силом везују у чвор, долази нова 
ситуација која треба да мотивише Младенов испад: Мла- 
ден и Марија се састају с Јанком. Све што је изгледало 
већ свршено и прошло избија одједанпут свом си- 
лином, бар у очима Младеновим. Јанко је збуњен и 
„зелен“, Марија неприродно кокетна, обоје „говоре не: 
природно веселим и раздражено немарним тоном“, те се 
Младену „показује суштом истином“ све оно о чему је 
„само сумњао“, и напад на Гетеовог „Вертера“ постаје 
неизбежан. Разуме се, само са гледишта Младеновог; јер 
читалац зна да је Маријина забуна само последица гриже 
савести због онога што је било, а да не долази услед 
осећаја које би она у том тренутку имала за Јанка; он тако 
исто зна и то да Младену не прети у ствари никаква 
опасност ни од Јанка, пошто је он решен на самоуби- 
ство. Другим речима, читалац зна да Младенов испаду 
опште није потребан и да не служи ничему. А како 
је међутим страшан тај испад! Жучан, немилосрдан, не. 
правдан! Младен се жести, лупа песницом о сто, чак 
пљује да би изразио своје гнушање (простачка особина, 
која се за писца Лазаревићева укуса и сувише често јавља 
у његовом „Вертеру“); Вертер је за њега „сметењак“ и 
„шмокљан“, који „слини кад гледа у месец“; сам роман 
је „болесно нагваждање“, „прави производ немачке пое- 
зије“, „сентименталан пиварски трбух“, а Гете, његов 
писац, кога је већ раније пред Катанићем назвао „бу- 
далом“, најјачи је у „болесној фантазији“. М успех, ра- 
зуме се, ке изостаје; Младен, који за време испада из- 
гледа Катанићу „читав мали атлет“, односи најзад пот- 
пуну победу над Јанком. 

__Али кад се ближе загледају последице овог Мла- 
деновог успеха, наилази се на сасвим неочекиване ствари. 

Што он код Марије није изазвао никакву промену, најзад 
је сасвим природно; у њеним осећањима и погледима у 
ствари и нема шта да се мења, и за њу цео испад значи 
само један прекор и једну казну; чак пада у очи да спена 
између ње ки Младена после овога разговора, и ако врло 
театрална, није ни из далека онако срдачна као при првом 
виђењу. Али је ту Јанко. Очекивало би се да ће он, после 
свога разочарења о Вертеру, изреком напустити мисао 
о самоубиству, пошто је то једина ствар за коју има да 
захвали Гетеовом роману; очекивало би се, даље, и ако 
мање, да ће он, да не би био Вертер, престати да воли 
Марију, „туђу жену“. Међутим ништа од свега тога. Он 
је просто „од то доба престао бавити се љубавним пред. 
метима, и кад год би ко почео говорити о томе, он би 
доказивао да су то саме „швапске бљувотине““. По писцу 
је дакле у томе последица Младеновог подвига. Али нашто 
онда цео разговор о Гетеовом „Вертеру“, нашто такав 
преображај — неприродан и невероватан у осталом — 
и Младену и приповетци> 

Као што се види, писац очевидно не држи конце 
у рукама, и закључци нису логично изведени из дога- 
ђаја. Објашњење свему томе треба свакако и пре свега 
тражити у прекидима при постанку приповетке, која је, као 
што је већ поменуто, писана за поједине бројеве „Отаџ- 
бине“. Али ма од куда долазила та неповезаност поје- 
диних момената, она свакако много помаже да се добије 
што јаснија слика о стварању целокупне приповетке, а 
нарочито њене друге половине. Јер се из тога разила- 
жења јасно види: прво, да Младенов испад против Ге- 
теовог „Вертера“ није природна последица догађаја у 
приповетци, да је чак на силу унет у њу; и друго, да 
једина стварна последица тога испада — и ако то писац. 
не само не истиче, него чак и не помиње — лежи у томе, 
што Јанко не извршује намеравано самоубиство. Другим 
речима, писац није испад против „Вертера“ унео у при- 
поветку с тога што му је он требао да догађај приведе 
крају, већ је напротив — као што показује и прва и, 

нарочито, ова друга половина — догађај навијао тако да 
"тај испад постане потребан; значи дакле да је тај испад 
био главно, да је послужио као полазна тачка, и да је 
цела приповетка због њега и написана. За мотив о на- 
паду на „Вертера“ био је међутим код Лазаревића не: 
раздвојно везан и мотив о самоубиству под утицајем 
„зертера“; отуда је он пустио да се Гетеов роман појави 
не само у улози коју му је наменио Катанић, и која би 
према догађају једино и била потребна, већ и да Јанка на- 
веде на одлуку о самоубиству. Овај други мотив остаје, 
разуме се, у даљем току приповетке неразвијен, пошто 
и сувише испада из оквира догађаја; али је у потаји то- 
„лико владао писцем, да је најзад, и поред свега удеша- 
вања, једина логична последица напада на „Вертера“ у 
ту томе што Јанко не извршује намишљено самоубиство. 

Ова два мотива гаједно могу међутим сасвим згодно 
послужити као полазна тачка за тражење извора друге 
половине приповетке. 

Напади на Гетеовог „Вертера“ готово су истог да- 
"тума као и његова појава. На цигле две године после 
његовог публиковања, дакле 1776 године, могао је један 
„француски преводилац Гетеовог романа, у предговору 
своме преводу, дати овакву историју „Вертера“: „Дело 
чији превод пружам публици имало је врло велики успех 
и изазвало је опште врење. Лиле су се сузе, писало се, по 
дражавало се, пародисало се, па се чак и придиковало“. 
(Арре! : Мепћег ипа зетпе Хе1. Страна 11). И одиста, осе- 
"ћање које су „Јади младога Вертера“ изазвали својом 
појавом, било је; и поред своје необичне јачине, поде- 
„љено. Док је с једне стране дело примљено врло оду- 
шевљено и постало најпопуларнија немачка књига, а његов 
млади писац славан и ван граница своје простране отаџ- 
бине; дотле се с друге стране на њега гледало с негодо- 
вањем, па чак и с непријатељством. Позната је, на пример, 
"ствар да је „Вертер“ у Лајпцигу био изреком зазрањен 
(1775), и да су се сви књижари, код којих би био нађен, 
излагали глоби од десет талира. У Данској опет није го- 
3, 

дину дана доцније дато допуштење да се штампа дански 
превод романа; а у Милану, где се појавио талијански 
превод, откупили су попови, по наредби владичиној, одмах 
цело издање, да би се на тај начин мирним путем оне- 
могућило његово растурање. 

Овакво држање није, у осталом, било без оправ- 
даних разлога. Постојала је опасност да нарочито 
млађи, неискусни читаоци схвате Гетеов роман, не као 
уметничко дело у коме се са јединственом вештином 
износи душевно стање једног интересантног самоубице, 
већ као апологију самоубиства. Сам Лесинг, глава нема- 
чке критике и немачке књижевности у доба појаве „Вер- 
терове“, био ја, на пример, мишљења да је Гетеов роман 
опасна књига. У његовом писму Ешенбургу, писаном 
26 октобра 1174 године, дакле само на неколико месеца. 
после појаве „Вертера“, стоји од речи до речи ово: „Нека. 
вам је по сто пута хвала на задовољству које сте ми 
причинили шиљањем Гетеовог романа. Ја га враћам још 
дан раније, да би и други могли што пре имати то за- 
довољство. Али, да ли неће тако топао производ причи- 
нити више зла но добра: да ли вам не изгледа да би 
он могао имати још и један епилог друге врстег Неко- 
лико наговештења на крају, како је Вертер дошао до 
тако чудног карактера, и како се какав други младић, коме 
је природа дала сличну склоност, треба од тога да чува. 
Јер би овај поетску лепоту могао лако сматрати као мо- 
ралну, и мислити да је морао бити добар онај који у 
толикој мери изазива наше саучешће. А он то зацело 
није био; шта више, да је дух нашега Ј..а био потпуно 
у том положају, ја бих га морао готово — презирати. 
Мислите ли да је икада какав млади Римљанин или Грк 
тако и због тога одузео себи живот» Зацело не. Они 
су сасвим другачије умели да се осигурају од љубавних 
сањарија; а у Сократово време једва би још каквој бе- 
зазленој девојци опростили такву „победу бога љубави“, 
која тера „да се предузме нешто против природе“. Из: 
ношење таквих ситновеликих оригинала, који изазивају 

и презирање и поштовање, могло је пасти у део само 
хришћанском васпитању, које телесну сиротињу уме тако 
лепо да претвори у умно савршенство. Дакле, драги Гете, 
још једну главу на крају; и то у колико циничније, у то. 


лико боље“. 


Време је међутим показало да је Лесинг имао пот- 
пуно право. Од многобројних манифестација повсдом 
„Вертера“ довољно је поменути-само ноћне литије на гробу 


Јерузалемовом, па да се види како је „Јаде младога Вер- 


тера“ схватила огромна већина тадашњих Немаца. По ре: 
чима Апеловим, који у својој интересантној књизи даје о 


томе читав низ појединости, приређена је у пролеће 1776 


године, у поноћ, права процесија на гробљу Вецларском, 
да би се одала почаст „несрећној жртви личног досто- 


јанства и љубави“. „Господа и госпође, из Вецлара и са 


стране“, вели Апел, „скупили су се једне заказане вечери 
за ову светковину; и то нису били „уображени и ветро-· 
гоњасти жутокљунци“, вршњаци Јерузалемови, и сенти- 
менталне заљубљиве девојке, већ сасвим озбиљни људи 
и даме из виших друштвених редова. Сваки је учесник 
носио запаљену воштану свећу, сваки је био у црном 
оделу. Кад је поворка стигла на гробље, направила је 
круг око гроба и певала: „У болу и патњама ти си, јадни 
младићу, завршио своју самртну борбу“.., и тако даље.! 
По свршетку песме ступио је напред један говорник и 
посветио несрећном младићу надгробни говор, рекав при 
том да се самоубиство из љубави, и ако се не може 
правдати, у овом случају може извинити. Затим је по- 
суто цвеће на гроб, и сакупљени се вратили у варош. 
Ова ноћна посета поновила се после неколико дана; али 
пошто је месна власт показала и сувише јасно да би се 
у случају даљих понављања озбиљно умешала, изостало 
је продужење“. (Арре!, !. с. страна 55). 


1 Почетак у то доба веома популарне песме „Лота на Верте- 
ровом гробу“: „Апзсе еп ћазе Фици, апзсегцпвел — Аттег Јипеппг, 
детеп Тодезтен; еђс. Апел је саопштава целу на 77 страни своје 
књиге „Вертер и његово доба“. 

Може се према томе мислити да нису изостале ни 
много трагичније последице. Нарочито су, измећу оста-- 
лога, с времена на време избијала самоубиства, којима 
су „Јади младога „Вертера“ били главни или бар не- 
посредни повод. Нека од њих дошла су убрзо после 
појаве романа, а о једноме, које се десило на неколико 
месеци после публиковања „Вертера“, има и тачних пода- 
така. У своме писму од 17 јануара 1775 године јавља Фрид- 
рих Николаи (М1соја1) да се тих дана десио „један страшан 
догађај“: „једна иначе разумна али помало хистерична 
личност отровала се пошто су јој прочитали „Јаде Вер- 
терове“, а пре смрти је признала, не кајући се, да ју јена 
то навела та књига“. „Ближе околности“, додаје Николаи, 
„Које се из поштовања према породици не могу казати, 
чине цео догађај још дирљивијим“. (Арре! 1. с. стр. 121). 

И тако циничан епилог, који Лесинг на крају свога 
писма Ешенбургу са извесном жучношћу жели од Гетеа, 
није могао дуго изостати. Већ почетком 17750 године 
јављају се у Берлину „Радости младога Вертера. Јадии 
радости Вертера као зрелог човека“:, — књига која је 
поставила себи у задатак да сузбија штетне последице 
Гетеовог „Вертера“. Међу многобројним пародијама Ге- 
теовог романа највећма успела и најчувенија долази дакле 
на свет на непуну годину после његове појаве, а њен 
писац није нико други већ Лесингов пријатељ Фридрих 
Николаи (онај исти од кога је и горње писмо), познат 
као издавач „Опште Немачке Библиотеке“ (АПгетете 
Решзсће ВрнНоћек), а још познатији као мета Гетео- 
вих и Шилерових напада у „Ксенијама“ и као „Прокто- 
фантасмист“ у „Фаусту“. 


(Наставиће се). 


Милош ТРИВУНАЦ. 


1 Егеџдеп АФез јипсеп Мемћега. Гедел ппа Егеџдеп Мемћеге 
аез Маппез. 





ОДЛОМЦИ. 


ИЗ ХОЕНЛОБЕОВИХ МЕМОАРА О БАЛКАНСКИМ ПИТАЊИМА. 
(2) 
Пдриз, 16 априла 1816. 
Тјер је говорио о Источном Питању. У колико се 
свирепства више врше, у толико ће се и јавно мнење у 
Европи више узнемиравати и бунити, а у томе баши 
јесте опасност. „17 Еџгоре а дез пега“. Поједине земље, 
Србија, Црна Гора, Босна желе самосталност. Турска то 
не може да спречи. Султан је содшп, који измеђ осталог 
наплаћује купоне од зајма чији је држалац. Нерасполо- 
жење и против њега расте. 
Пређосмо на предлог Деказов, да се кнез Никола 
и српски кнез умире територијалним уступцима. Пре 
шест месеца, вели Тјер, и могло је то бити од користи, 
али сад је и сувише доцкан. 


Пдриз, априла 1816. 

Вест да има изгледа да ће Бајст доћи амо забри- 
нула ме је. Уз то, још треба и то имати у виду да односи 
између Русије и Аустрије прете да постану затегнути, 
Док Аустрија ради свим силама да пацифицира на истоку, 
Русија тера само са пола снаге. Изгледа да се због тога 
Аустрија огледа за савезницима. Не би било ништа чу- 
дновато ако би то и учинила. И ето за то Енглеске. У 
аустријским круговима држи се, да ће садашњи источни 


сукоб може бити пружити Енглеској последњу повољну 


прилику да и даље покаже свој све већи антагонизам 
према Русији. Ако би се Бајсту, који је прави апостол 

ове теорије, пружила прилика сада да и овде припреми 


– 


; Пдриз, Т маја 1876. 
Што се тиче спољне политике, Тјер држи да сазнаје 
да ће конференција канцелара у Берлину решити да Ау- 
стрија уђе у Босну. А то је, вели он, и најпаметније, што 
се може учинити. Једино се тако може мир васпоставити. 


Париз, 18 маја 1876. 

·..Деказ је веома задовољан берлинским закључ-_ 
цима.: Примирје од два месеца таман ће, мисли он, бити 
довољно да се и до мира дође. Да ће се преговарати са | 
побуњеницима, то ће ови схватити као драгоцену кон- 
цесију и припомоћи ће да се умире духови. Мисли, да би 
корисно било наименовати и изасланике. Деказ спори, 
као што се то овде тврди, да је кнез Горчаков незадово- 
љан са резултатом Берлинске Конференције. Душе ваља, 
рече, зар се Горчаков претвара тако пред Русима као 
да није задовољан и да се надао чему вишем... 

Турски амбасадор није био нимало задовољан за- 
кључцима. Мисли да је примирје због тога закључено, 
„рошг ег Ја Тигаше сошне а сошне“. Кад мину два за 
рат повољна месеца, и сувише ће доцкан бити водити 
одлучне бојеве. Сади-паша спори да се Хришћанима у 
Цариграду прети и представља уопште турско станов- 
ништво као потпуно мирољубиво. 

Тјер о источном питању опет понови своје старо 
гледиште „аие Вазтагтск до еп пте“. 

..„Из Енглеске, рече Деказ, врло неповољне вести. 
Енглеска не пристаје на заједнички корак: „Ећ ћеп, 
поц5 тагсћегопз а 5 ап Неџ де тагсћег а 6“. Дизраели 
је фантаста који смишља какав сопр Ф есјаћ, којим ће 
правити ефекат. ....Затим, рече, повлачење Енглеске ути- 
цаће штетно на држање Турске, и боји се да ће при- 
мирје наићи на тешкоће код Турака. 


1 Меморандум у коме се тражи примирје од два месеца измеђ 
Порте и устаника. 

Хирш ми потврђује да је стање у Бугарској опасно; 
и он је као и Деказ уверен да устанак помажу Руси. Не 
влада, већ руски народ. 


21 маја. 

Јутрос ми рече војвода Деказ, да га Берлин изве- 
штава, да кнез Горчаков предлаже да се одмах одлучно 
учине кораци у Цариграду. Овај корак, боји се Деказ, 
увредиће Енглеску, којој треба више времена да се врати 
на своју ранију одлуку. Пренагли ли се, не треба се ни 
надати да ће се задобити Енглеска. Он држи да је нај 
"боље добити у времену. У томе ће смислу писати и Топуу-у. 

Енглезе као да је увредило што је Шувалов тражио 
од Дизраелија да се што пре реши. Дизраели као да је 
одговорио: „ЕзЕ се дице Ја Киззје поц5 ргтепа рошг Је Моп- 
Тепеото рошт пош5 Нхег ип [епте де 24 ћепте5 >“ 


Париз, 21 маја 1876. 

Бловид лржи, да Енглези имају право што не при- 
ступају. Њихов је принцип да не учествују ни у којој 
интервенцији, а ова је ту, или се бар намерава. При- 
мирје ће учинити да Турци ове године ништа више не 
могу да учине, и да ће се устанак према том пренети и 
у идућу годину. А држи, да до интервенције не може ни 
доћи, јер на њу неће пристати Турци, те би према том 
морало доћи до рата. Држи да није тако проста ствар 
самосталност Босне и Херцеговине. Турски амбасадор, 
"рече, одавна би саветовао Султану да то учини, да није 
459, становништва мухамеданско. У самосталној држави 
поникао би грађански рат међ становништвом. 


Париз, 26 маја 1876. 
Војвода Деказ очекивао је јуче цео дан одговор из 
„Лондона на своје представке. Данас ми рече Куфштајн, 
да је одговор стигао али негативан. Војвода Деказ ипак 
хоће да са осталим Силама учини кораке. И сасвим је 
у праву. Кнегиња Трубецкој мисли, Аустрија ће сад бити 
«а Енглеском против Русије. Она и њени једномишљеници 

славофилске руске партије желе наравно тако што. Отуд 
то причање. 

Хирш се много нада од покрета Софта и верује да 
отуд може понићи спасоносни препорођај Турског Цар- 
ства, нарочито што партија у којој су заступљене Софте 
ради на том да се споразуме са хришћанским станов- 
ништвом. Игњатијев наравно да ће гледати да тако 
што спречи. Он изгледа уопште да је зао геније Тур- 
скоје ~ С'е5 он ипенет“. 


Плариз, 24 јуна 1816. 
„„Орлов мисли, Тјер, који пребацује Херцогу одсу. 
ство сваке енергије у Источном Питању, живи у успоме- 
нама своје властите политике у години 1840, која је довела 
до четворне коалиције против Француске, и заборавља 
да је она политика пре свега била „ош“, Тјер је тур- 
кофил и пристао би на интервенцију против устаника. 


Париз, 28 јула 1816. 

У разговору са Деказом рече ми он да турски амба- 
садор не верује да ће Србија загазити у рат. Српски га 
народ не жели. Не делим ово оптимистичко гледиште. Да 
није тамо ђенерал Черњајев, онда и које како. Гонто је 
известио Деказа да цара Виљема узнемирују гласови из 
Србије. Онда је рекао: „5: оп таззасте [е5 спгенеп5, 
ГЕиторе пе решћ! раз аззјзјег запз пеп [ате“. Чини ми се, 
да би ту риту требало оставити самој себи, кад се про- 
пустио прави моменат да се интервенише. 


ГастаЈн. 2 августа 1816. 

Штолберг ми рече да му се Андрашијева политика, 
да неће промене на Истоку чини нејасна. Преко анексије 
Босне и Херцеговине Андраши је прешао, не казав шта 
мисли. Штолберг мисли да је ипак могућно да ће се нај- 
зад и на то пристати да се дође до бар каког било 
решења. 

Цар ми причао да цар Александар жели мир, о том 
нема сумње, као и то, да и не мисли на то да заузме 

Цариград. Тешкоћа саме ситуације је у том, што су све 
Силе сем Аустрије пристале да окончају ствар аутономи- 
јом Србије и Црне Горе, док Аустрија тражи реформе. 
Али ни Цар није сасвим изгубио наду, да се дође до 
каквог било решења, нарочито ако Аустрија буде могла 
добити Босну. 


Варцин, 28 септембра 1876. 

У то уђе Херберт Бизмарк, и донесе један деши- 
фрован телеграм под данашњим, у ком се јавља из Лон- 
дона, да Русија предлаже у Бечу, да Аустрија поседне 
Босну а Русија Бугарску, не пристану ли Турци на уго- 
воре о миру. Дерби је због тог узнемирен. Бизмарк држи 
да је набоље, ако Аустрија пристане. Турци ће најзад 
ипак попустити и онда је руски предлог млаћење гло- 
гиња. Бизмарк је скицирао немачку политику, да можемо 
пустити да ствари иду како иду. Нападне ли Русија Турску, 
ми можемо мирно посматрати. А шта ћемо радити, ако 
дође до рата између Русије и Аустрије, о том још не 
морамо засад лупати главу. Према Русији поступаћемо 
као што је она према нама поступала. 


Варцин, 29 септембра 1816. 

У 12 часова у подне стиже телеграм из Берлина, по: 
ком је енглеска влада извештена да Турци не пристају 
ни на какве предлоге. По том пак треба очекивати упад 
Руса у Бугарску и Аустријанаца у Босну. 

По подне посетио ме Бизмарк и говорио о нашем 
односу према Аустрији и Русији. Дође ли до сукоба измеђ 
Русије и Енглеске, за нас неће бити од штете. Нити оне 
узајамно могу себи што да нашкоде, а ми можемо бар 
на миру посматрати њихову борбу. Много би горе било, 
ако дође до сукоба измеђ Русије и Аустрије. Ако будемо 
неутрални, обе нам то неће никад заборавити. Сатру ли 
Руси Аустрију сасвим, нама то неће пружити никакве 
користи, и ако истина можемо анектирати Немце, ипак 
не знамо, шта да радимо са Словенима и Мађарима. Да 
заратимо против Аустрије са Русијом то неће допустити 

јавно мнење у Немачкој. Русија је по нас опасна, ако 
Аустрија пропадне. Помоћу Аустрије можемо увек др- 
жати Русију у шаху, Бизмарк се нада, да ће Андраши, 
кад му не остане ништа друго, ући у Босну и заузети 
ову земљу. И ако то не чини Андраши с драге воље, 
ипак увек радије но да допусти да се образује Српска 
Краљевина. 


Берлин, 8 новембра 1876. 

Цар ми причао да у Петрограду предвиђају да ће 
бити још доста тешкоће. Са Енглеском су тамо задо- 
вољни. Лорду Лофтасу рекао цар Александар : Ауап! [0ш 
штрпте2-уопз |гол5 рош 5: 

1., Ге (езјатеп! де Ргегте Је Отапа п'ехјје ра5. 

2., Је пе Гега! јатал5 дез сопдаис!ез аих Јпде5. 

3., Је плта! јатал а Сопзјапшпорје“. 

Ова је изјава учинила у Енглеској врло добар утисак. 

Па ипак је цар Виљем узнемирен, јер вели, да Гор: 
чаков ипак помишља на евентуалност да силом захтеве 
руске изведе. Руска војска, и ако није нешто особита, 
ипак је увек боља од турске, која је за четири месеца 
једва шест миља унапред продирала. 


Париз, 12 новембра 1816. 

О Источном Питању рече ми Деказ: „Моп сћег Рппсе, 
1 Таш! поп5 зегтег Је5 сопдез“. Ми треба да смо сложни, 
да би на конференцијама било мира. ....Амбасадор Вошт- 
оојпј узима реформно питање ап згепеих. Деказ ми рекао: 
„Тош! сеја пе т' штегеззе раз ећ 51 оп поцз ргорозе аие!- 
аче епогте, је | ассерје, рошуи ди еПе 508 есаје- 
теп! ассерфее раг Ја Кизче е! 7 Аполегегте. Је уеих етре- 
сћег Ја опегте. Тош е гезчје т' ез еса!“. Ових је погледа 
и од Шодорди, који је, како Деказ рече, мудар, опрезан. 
Нема сумње, избор Шодордијев је дело Гамбетино. 


Париза, 19 новембра 1876. 
Тјер ме данас посетио, врло узнемирен због ситуа- 
ције. Не може довољно да се начуди руској политици, 

рекао: „Да сам нешто руски министар, пао бих на ко- 
лена пред царом, и преклињао бих га да очува мир“. 
Русија не познаје моћ Енглеске, омиљена тема Тјерова. 
И ако је Русија дорасла Турској, Енглеска ће бити при- 
морана да јој се испречи. Смешно је што Русија изјав- 
љује да неће на Цариград. Ко јамчи зато, куд ће је од- 
вести вихор победоносног рата! А лудост је Русијина, 
ако почне рат, не осигурав сасвим нашу неутралност. 
Нисам имао разлога да кажем своје мишљење о немачкој 
политици према Русији. Тјер настави мало по том: „Чини 
ми се да се немачка влада не изјашњава, јер је у не: 
доумици. Не могу да верујем да вам је интерес, да Ау- 
стрија пропалне. Нити пак имате воље да непријатељски 
поступате према Русији Ваша влада ћути и с правом“. 

У разговору додирну и питање о ушћу Дунава и 
рече: „За вас не може бити равнодушно, у чијим је ру- 
кама ушће Дунава и да Русија овлада европском Тур- 
ском“. Рекох, да о том за сад не може ни бити говора. 
Али сам му морао признати, да ми је питање о ушћу Ду- 
нава, које се, како нагласи Тјер, вентилира у Јужној Немач- 
кој, неразумљиво. Са трговинско-политичког гледишта 
чинило ми се све једно, да ли је ушће Дунава у рукама 
Руса, Румуна, Аустријанаца или Турака. Наша ће трго- 
вина поћи тим путем, па мг ко био господар ушћа Дунава. 
Са политичког гледишта не сматрам као неку голему 
несрећу ако се Русија прошири и над југословенским 
земљама, јер и сами Руси држе да је клица њихне про. 
пасти у заузећу Цариграда. Тјер одговори, да има нечег 
истинитог у томе. Само што заборављам, да се велика цар. 
ства у доба железница и телеграфа дуже могу одржати. 
но раније. Данас помоћу телеграфа Русијом се може вла. 
дати из Цариграда. И додаде, да Русија неће добити Ца- 
риград, за то ће се постарати Енглези, ако само не страће 
и сувише времена. Да ће Енглези заузети Цариград, у 
случају рата, њему се чини то сасвим појамно. 

Да Француска пошто пото жели мир, то се по себи 
разуме. Да га и Немачка хоће, и то му није сумњиво. 

„Али, додаде још једном, ваша би влада могла много до- 
принети да се мир одржи. Ви истина не можете устати 
против Русије, али можете да Русији дате на знање шта 
ћете чинити“. 


Париз, 23 јануара 1877. 

. Уосталом, Тјер држи да је мир осигуран. Турци, 
који су до сада показали толико окретности, биће то- 
лико паметни, да сами од себе понуде концесије и Ср- 
бима, Црногорцима и другима пруже повољне погодбе 
о миру. 





Париз, 8 марта 18177. 

Цео свет се занима Игњатијевом. Сваки начуљио 
уши. Вимпфен дознао, да Игњатијев долази са нацртом 
протокола, који треба све Силе да потпишу и то би тек 
омогућило да Русија престане са ратовањем. 

Данас дошла кнегиња Грусов и предложила ми да 
јој дођем око 5, да се нађем тамо са њеним рођаком Игња- 
тијевом. У означено време отишао сам. Игњатијев је већ 
био ту. Његова спољашност фрапантна. Широко лице, 
снажна брада, увек осмејак на уснама. Провео се говор 
о Берлину и Бизмарку. Са неким извесним самозадовољ- 
ством истакао сличност у карактеру и навикама са Биз- 
марком, рече да је „зоп «јеуе“, у скромности. А скроман 
баш није, већ прави ђида, те и нема потребе да буде 
скроман. Из такових се тешу канцелари. Безобзиран у 
исказивању својих мисли, и при свем том мудар и лажљив. 
Поче о Шодордију. Рече да га бранио пред Бизмарком. 
„Сјеве ип ћоште зиретсје! тај атизап!“,.... | 

О Источном Питању говорио је безобзирно. Турска 
ће се срушити при првом току. То ће изазвати праву 
забуну. „Кад бисмо нешто могли да Турску положимо 
у памук и сирће, да је конзервирамо, учинили бисмо“. 
Али се овако више не може. Енглеска сувише узима на 
се одговорности, ако не пристане на тако невин руски 
предлог. У Паризу је то рекао и леди Сализберн, и 
Уумолио је да то каже свом мужу кад се врати дома. 

Бловиц, кога сам вечерас вијео код Деказа, рече, 
да енглеска влада неће пристати на протокол. Чланак, 
који је послао у корист протокола, није штампан. Држи, 
да ће се Енглези размислити, да ли да се конференција 
и даље настави док је Русија под оружјем. На моју при- 
медбу да Русија предлаже протокол, да би се могла ра- 
зоружати, додаде, нека Русија изјави да хоће да се разо- 
ружа. То би повољније утицало на јавно мнење. Ја ово 
рекох Игњатијеву, и он се замислио због тога. Деказ се 


_још нада да ће Енглеска пристати. 


Односно самог протокола, упитах Деказа, да ли 
има што да прочита на њему, што он одби. Једино је 
и сувише дугачак, могао би се скратити а да не на- 
шкоди намени. 

Већина политичара, с којима говорио, сумњају у при- 
«танак Енглеза. 


ПАРИЗ, 3 априла 1877. 
„Односно Источног Питања Тјер је био мирнији 
но иначе! Мисли, да ће се доћи до мира. Бап, власник 
„Јоштпа! дез Пеђа“ не мисли тако. Он мисли, Руси че- 
кају само на лепо време па да ударе. 


Париз, 11 априла 1877. 

· Кнез Орлов био је врло депримиран и рече, да не види 
другог излаза за Русију до рат. Деказ је био истог ми- 
шљења. Не види за Русију никаке користи од рата. Ру- 
«сијин је интерес у том, да излаз из Црног Мора у Сре“ 
доземно буде увек отворен. Рат би натерао Енглезе да 
поседну Дарданеле. Ово је гледиште и сам Тјер опет 
поновио. Најзад, рече Деказ, ако одиста рат плане, за- 
датак је Немачке и Француске да заједничким радом и 
удуженом снагом свог утицаја одрже мир у Европи и 
да локалишу рат. „Топ5 1е5 сопзе 5 аиџе уош5 те дЧоппегег2 
а се зијећ, је 1е5 ассерфега! ахес Ја рји5 стапде сопПапсе 


е је тетргеззета; а ту сопогтет“. 


- Деказ ми још рече, Алфонз Ротшилд, који тек што 
се вратио из Беча, преговарао је са Андрашијем о зајму, 








| 
| 
| 

и при том му је Андраши рекао, ратовали Руси или не, 
упали или не, Аустрија се неће мицати: „Мош5 пе ђоцре-- 
топ5 раз“. Деказ не верује да ће Аустријанци упасти у 
Босну, јер би Аустрија била принуђена да ратује са или 
противу Турске. А примети, да се у Италији то не би 
примило како треба. Поседне ли, дакле, Аустрија Босну 
или Херцеговину, нови заплети су на помолу. 


Пхриз, 25 априла 1877. 


Данас примање код турског амбасадора. Он добио 
гиркуларну депешу (од 23), у којој Турска тражи на 
основу члана 8 Париског Уговора медиацију. Рекох Ка- 
дил-паши, да је то мало доцкан сад, али да не може ништа 
нашкодити. Лион држи да ће само бити од штете по 
Турску, пошто су Руси могли мирно да уђу у Румунију 
за време преговора. 

Потом одох Деказу који је добио циркулар али 
још није говорио са Кадил-пашом. Намерава да га упита 
да ли Порта пристаје на протокол и да повуче своју 
циркуларну депешу. У том случају и може се даље нешто 
радити. Мисли, да је сам протокол по себи већ покушај 
медиације, само пропали. 


Гонто јавио, Било га упитао, да ли Деказ мисли да 
умножи убојне лађе у турским водама. Још није на то 
одговорио, јер има муку да на то приволи свог колегу 
из марине. Уверен је о потреби да се тамо пошљу још 
три лађе, које би са немачким и талијанским представ- 
љале неутралне, и могле би се поделити по турским лу- 
кама. Оклопњаче фрегате не мисли да пошље, јер би то 
било и сувише агресивно. 


Односно Русије, Калимаки му је рекао, ако Силе не 
би сачувале Румунију од турске инвазије, Румуни ће ра- 
дити онако како их само очајање буде учило. Деказ. 
рекао, он држи да ће очајање натерати Румуне да се 
споразумеју са Русима. 


А како је Калимаки то потврдио, Деказ казао, у том 

случају он као министар једне неутралне државе не може 
дати О том нити свој суд нити савет. 


Париз, 16 јула 1877. 
Тјер замишљен због Источног Питања. Тврди, Руси 
наступају са таком сгошгдаепе, да ће најзад приморати 
Аустрију и Енглеску да се и оне умешају. А то би ство- 
рило само веће заплете. „ЕФ апез-се дие уош5 [еге2 
а10715%“ Ја не рекох ништа. 


Глстајн, 5 септембра 1871. 

„Бизмарк жали смрт старог Тјера, и мисли да је 
она велики губитак за Француску, и додаје да је Тјер 
био једини човек у Француској који је могао да ради 
са успехом на алијанцији западних Сила са Аустријом. 
Сад пак Француска ће бити још мање вешта но до сада. 
Што се тиче алијанције, Бизмарк је се не боји док је 
ту Андраши. Али ни непријатељске Аустрије у тој али- 
јанцији не морамо се бојата док је Русије уз нас. Прош- 
лог лета Горчаков је радио на томе да нас са Аустријом 
брујира и да Немачкој зада ма и дипломатски есћес. Али 
му није пошло за руком. 

Мисли, да Русија не може закључити мир, пре него 
што би повратила свој војнички престиж. Буде ли при- 
морана да закључи мир и после другог несрећног рата, 
могу планути немири у земљи и Русија ће морати онда 
опет после неколико година ратовати, можда са Аустри. 
јом. Држи да је могућно, да Русија може на крају и по- 
бедити, буде ли само умешнија. Садашњу пропаст има 
да припише рђавом вођењу. 

„Бизмарку је стало до добрих односа са Аустријом. 
Сумња да ће се уплести у рат Аустрија и Енглеска. У 
осталом, вели, Аустрија је била готова да упадне у Босну, 


"да су Руси победили. Бизмарков је сад план, да измири 


Русију и Енглеску и да ради на томе да се на Истоку 


__ споразумеју на рачун Турске. Француску хоће да сасвим 
- изолује из круга велике политике и да избегне свако 
_ зближење. _ 


+ 

24 октобра. 
Блајхредер верује, да Руси нису финансиски у стању 
да рат продуже и после Божића. Већ досад издали 500 
милиона рубаља и треба још 500 да издаду, ако хоће 
да ратују и на пролеће. Бизмарк неће да чује ништа о 
посредништву за мир, јер, с правом зели, Руси ће нас 
корети због трулог мира. 


ПАрРиз, 27 октобра 1877. 

Нубар-паша причао ми о свом састанку са Мидхат- 
пашом, кога криви што се није, и ако истина није гурао 
у рат, ипак латио средстава, да га осујети. Тврди, Мид- 
хат-паша сматрао рат средством да Султана придобије 
сасвим за се. Са уставом и једном побуном надао се, 
да постане сасвим господар ситуације. Његов пад био 
дело Младотурака. Они нису ни најмање пријатељи ев- 
ропске цивилизације, како се погрешно узима, већ теже 
томе да Турску поврате на висину на којој је била под Су- 
лејманом Великим, то јест да је реконструишу на основи 
мухамеданског фанатизма и са материјалним средствима 
цивилизације, али у духу старих времена. Модерна устав- 
ност не годи њихним плановима. 


Пдриз, 7 фебруара 1878. 
Данас био Калимака код мене и причао, да су Ру- 
муни врло утучени и да с пуно бриге погледају у бу- 
дућност. Русија тражи да јој се уступи Бесарабија до 
дунавског рукава Килире. Кнез одбио трампу, јер До- 
бруџа не вреди и јер је Париским Миром та тековина 
обећана Румунији, те због тога о том могу да реше само 
Силе потписнице. Даље Румуне брине то што Руси уве- 
ћавају све више своје трупе у земљи. Најзад помињу, 
под дискрецијом, и пројект, који му је саопштен, по ком 

се Русија носи мишњу да купи румунске железнице. 


28 фебругра. 
Страхује се да не дође до рата између Енглеске, Ау. 
стрије и Русије. Руски безобразлук изазива опште-негодо · 

вање и жељу да ми нешто предузмемо да бисмо натерали 
Русе на мир. Бизмарк с правом одбио то. Учинимо ли 
то и држимо ли у шкрипцу Русију помоћу Енглеске и 
Аустрије, Русија нам неће бити нимало захвална. Дође 
ли до рата и победи ли Енглеска и Аустрија, ни од њих 
се не можемо надати некој захвалности, а Русија ће нас 
омразити за навек, те ћемо бити усамљени у Европи. 


Берлин, 12 јуна 1878. 

„Између Русије и Енглеске постигнут је споразум 
и ако не потпун. Али се надају да ће се све рашчистити. 
Биконсфилд се показује умерен. Бизмарк жели да се 
одмах сутра говори о бугарском питању. Аустрија на- 
против нимало није задовољна. Андраши, лавирајући 
измеђ дворских тенденција и војничке партије, мађарских 
симпатија и жеља, пропустио је прилику да учини од- 
лучан корак у Источном Питању, а сад ради на том, да 


-та као Конгрес примора да у Босну уђе. Али и поред 


најбоље воље и свих добрих жеља према Аустрији ипак 
не мили нам се, нити нам се хоће, да покарабасимо са 
Енглеском и Русијом, да бисмо извукли из незгоде Андра“ 
шија. Андраши, кога сам срео код Биконсфилда, трчи по 
вароши и преклиње чланове Конгреса да му оставе још 
мало времена и да не почну одмах 1 тед!а гез. Иначе 
се могу изродити ситуације без конца и краја. Одох Руси, 
ког сам потом видео, мисли Бизмарк се сложио с тим, да 
се сутра отпочне само са формалностима. О том не знам 
ништа. Исто тако ни Кароли није знао ништа, ма да 
би желео. 

Код лорда Биконсфилда био сам само тренут ока. 
Прво уђе Андраши, који је био врло узбуђен и намћо- 
раст, што разумем.... 

Сутра у 2 часа прва седница, и то у униформи по 
жељи лорда Биконсфилда. 

3 јула. 

Пре подне посете. Око 7, 2 одвезох се Бизмарковој, 


_ раније Радцивиловој, палати. У великој сали био је само 

Радовиц, који је спремао потребне папире. У великој ра- 
није сали за играње зелен сто у виду потковице. У сре- 
дини место за председника, с обе стране: Француска лево, 
Аустрија десно. Поред Аустрије Енглеска, поред Францу- 
ске Италија. За тим даље: десно Русија, лево Турска. Према 
Бизмарку Радовиц као перовођа, ја лево, Било десно. 

Ускоро дође и министар, а по том и канцелар. Одосмо 
у оближњу собу где је бифе, узесмо портвајн и бисквит. 
У то почеше да долазе и опуномоћени министри. Гроф 
Карти, омален, ружан, изгледа као Јапанац, са Лоњарем. _ 
Па Турчин, незнатан млађи човек, гроф Шувалов, па 
стари Горчаков, гега се, најзад Енглези и Французи. Ва- 
рингтон у везеној униформи. Прво виђење измеђ лорда 
Биконсфилда и Горчакова интересантно као историјски 
моменат. 

Отишли смо у заседање. Бизмарк поздравио госте 
и предложио да се конституише биро. Затим узе реч 
Андраши, пошто се раније тако споразумео са осталима, 
и предложи Бизмарка за председника. Предложи и се- 
кретаре и перовође, што је све примљено, нашта ја уве- 
дох персонал. 

Канцелар предложио најпре да се расправљају нај- 
важнија питања, и то да се почне са Бугарском. Али 
одмах додаде, да би, по жељи Андрашијевој, требало 
оставити да мине неко време, и да друга седница буде 
тек у понедеоник. 

За тим узе реч лорд Биконсфилд, говорио дуже на 
енглеском. Врло јасан и одређен, напомену, да је по- 
требно, да за време Конгреса непријатељске војске не 
буде једна према другој близу. То је и опасно и недо- 
стојно Конгреса. Канцелар упита шта мисле о том Руси. 
Горчаков рече нешто, што није имало никакве везе са 
самим питањем, и говорио о потреби да се заштити удес 
Хришћана у Турској. Шувалов се упустио у питање и 
противречио лорду Биконсфилду. Бизмарк пожури те 
предложи да се о том даље данас не говори. Решено 
тако. По том је Турчин протестовао против неких твр- 

ђења Шуваловљевих, али га канцелар упозорио на то — 
да је дискусија већ окончана. , 
Сализбери помену и Грке и напомену да би желео 


да се већа о том да ли да се и они пусте на Конгрес. 


Горчаков одговори, последица би тога била да бии 
друге народности то тражиле с истим правом. А како 
се даље није хтело говорити, то је остало само на 
овим примедбама, и канцелар закључи седнице, пошто 
се најпре расправило о дневном реду. 

Све је било тако тугаљиво и неодређено. Биконс- 
филд чини утисак да хоће до краја и без обзира да 
покаже своју енглеску надмоћност. Руси врло забринути. 


Канцелар посредује колико може, и врло вешто. 


(Наставиће се). 


(С немачког превео Бошко Љувишић). 





УМЕТНИЧКИ ПРЕГЛЕД. 


ИзЗложБА УМЕТНИЧКО - ЗАНАТСКЕ ШКОЛЕ. 


Уметничко-Занатска Школа, која има за задатак да 
спреми уметнике за сва поља чисте и примењене уметно- 
сти, приредила је изложбу слика и скулптура на којој 
су Млади приказали своје прве напоре. Ти њихови на- 
пори били су изложени у до зла Бога незгодним „са: 
лонима“ Уметничко-Занатске Школе који су за све друго 
згодни, само не за изложбу слика. Први утисак који се до- 
бија са изложбе, узевши све обзире у обзир, није онолико 
баналан колико је било очекивати, кад се зна како мало 
држава материјално помаже ту врсту рада. Наставници 
су се — њима треба одати нарочиту хвалу — трудили 
да, средствима која им стоје на расположењу, помогну 
Младима да уђу у тајну вештине којој су се посветили, 
и труд им није остао промашен: неколико Младих има 
даха и дара, смисла за облике, хармонију, линије и бојг. 
Потези, додуше, нису још сигурни — то је посао та- 
лента и времена, — композицији недостаје још много, 
учитељ и учитељево гледиште на боје и форме, чак и 
његова рука, опажају се скоро на свакоме раду; али све 
је то још разумљиво и, шта више, и допуштено; и, најзад, 
и за препоруку онима који први пут повлаче кичицом 


по платну. Учитељи, а они су добри, имају тако много . 


утицаја на своје Младе, да се човек не може да отме 
утиску а да их не види готово у свакој слици; наро: 
чито такав утисак дају „салони“ кад се прегледају на 
мах, једним погледом, и уочи оно што је битно. 


пер а а ас ан 

Има, најзад, пре но што дамо неколико најистакну- 
тијих имена од Младих, још један врло пријатан утисак 
који треба да се саопшти: на Изложби није било ни- 
једног од оних новатора који су пошли за неком школом 
не разумевајући је: ниједан неоимпресионист, ниједан 
„незавишњак“, ниједан поентилист. Не треба нас овде 
схватити као противнике тих гледишта: ми нисмо против 
њих. Шта више, ми држимо да су те школе, покрај свих 
претеривања која иду неминовно с новаторима, корисне ми 
држимо да су оне унеле по нешто ново што није рђаво и 
избацили по нешто старо што није добро — ма да и по 
нешто старо што је добро; али, у каквом их ми издању 
имамо, оне нису још такве да могу да буду за препоруку 
Младима. Млади ће, можда, имати прилике да на извору 
проуче, и приме или одбаце, корегирају или и сасвим 
промене своје гледиште. Сада је врло добро што нису с Мо- 
дерном која је врло опасна за младе духове, а двогубо 
толико кад се прима из друге и слабе руке. 

После ове опште карактеристике Младих, а пре но 
што поменемо неколико имена оних који су с највише 
успеха држали у руци кичицу, потребно је да кажемо 
коју реч о једној очајној празнини која је зјапила са свих 
страна Изложбе. Та очајна празнина у овоме је: по ста- 
тутима Уметничко-Занатске Школе, Школа има за за- 
датак да спреми раднике за сва поља примењене умет- 
ности: за декоративно сликарство, за декоративно ва- 
јарство, грађевинарство, за илустрацију, за орнаментику, 
дрворез, и тако даље. Међутим, сем нешто покушаја на 
стилизовању народних мотива у одељењу Г. Инкиострија, 
од свега тога ништа нисмо нашли. Све што је изложено 
било је из области чисте уметности: цртежи угљеном, 
актови, „ретли“, студије, портрети, пеисажи масном бојом 
и акварелни, и тако даље. Ми се нимало не бисмо љу. 
тили да је све оно достојно кичице што је изложено. 
Како је више од девет десетина далеко од тога да је ма 
и близу просечној уметности, та се замерка сама собом 
намеће. Очевидно је потребно водити више рачуна о 

примењеној уметности у Школи, кад је она, иначе, врло 
потребна и врло рентабилна за наше прилике. Не треба 
допустити да се развије каботинажа у Школи, те да се, 
и оно што има мало смисла за сликарство и оно што га 
нема нимало, баца бојама и прља платно На наставни- 
цима је да одаберу таленте и почну их неговати, а остало 
упуте на примењену уметност. Од тога би било користи 
и за чисту и за примењену уметност. 


После овога, и ради целине, да дамо неколико имена 
оних који су највећма дорасли до палме. Једно од нај- 
лепших места је место Госпође Ане Маринковић, из оде- 
љења Госпође Вукановић. Извесни њени радови могли 
би да изиђу на сваку српску изложбу с много успеха. 
Кад то кажем, мислим нарочито на „интериер“ хармо-: 
низиран црвено, са тачно бележеним ваздушним меким 
тоновима, са сигурним цртежом и заоквиреношћу која је 
потребна једној слици. Тако исто, од пеисажа треба по- 
менути мотив моста у Доњем Граду, са водом испод и 
испред моста, зеленом удољицом и плавим небом који 
се рефлектују у води. На води и у води, пред и под 
мостом, на зеленој удољици и по плавоме небу, њен је 
таленат видео доста, и дао неколико лепих детаља: све 
је пуно рефлекса, схваћено широко и доста дубоко, и 
простудирано веома солидно. — Из одељења Госпође 
Вукановић заслужује помена и Госпођица М. Чађевић 
својим одличним акварелима који су технички најсаврше- 
нији. Тако исто, с хвалом могу се поменути и акварели 
Госпођице А. Репићеве. 

У одељењу Г. Ристе Вукановића најлепше се при- 
казао Г. М. Петровић. Његова тридесет и четири рада 
— Г. Петровић је врло вредан — добили су засебну 
собу, те се тако може да добије целокупан утисак ње: 
говог талента. Од свих радова нарочито му се одликује 
студија Циганке; са главом добро одржаном у тону, са 
топлим колоритом, тачним цртежом, нежно, „малано“ 
ритмично. Од покушаја на портрету, истичу се два слич- 

ношћу, (Госпођица Чађевић, Госпођица К.Ј. али, не и 
слободним потезима. Од пеисажа Риџбарче је веома смело 
„малано“ и, нарочито, добро су виђени и нађени они 
сребрнасти тонови по води; као и пеисаж Из Горњега 
Града који изгледа врло добро и технички и колори- 
стички. Од осталих, не треба заборавити Госпођицу Ан- 
ђелију Лазаревић због њених солидних цртежа ( „ретлија“). 

Из одељења Г. Марка Мурата вредан је нарочите 
пажње Г. Коста Милићевић који се већ доста дуго виђа 
по изложбама. Г. Милићевић има доста дара и мало ра 
дова: изложио је свега пет пеисажа и једну скицу. Пеи- 
сажи Г. Милићевића дају утисак несталности у обради, 
и стога се о њему још не може одређено да говори. 
Главно је, да се у свим оним контрастним стварима види 
добро сликарско око, и слободан потез. Из тог истог 
одељења, вредан је још помена и Г. Росић са своје ин- 
дивидуалне технике из које се, разуме се, још ништа много 
не може да назре. 


У скулптурском одељењу Г. Ђоке Јовановића нај- 
даље је отишао Г. Живојин Лукић. Његов рељеф Вида је 
нежно и меко моделисан, у одржаној пропорцији, и с јед- 
ним ритмом; од биста, најуспелија му је биста једног ко- 
штуњавог човека који врло добро технички изгледа. 

Би ЈЕ 


Испитни КОНЦЕРАТ СРПСКЕ МУЗИЧКЕ ШКОЛЕ.! 


У овом часопису истакнуто је пре неколико година 
оснивање Српске Музичке Школе и изразилс се наде у 
све веће њено развијање (М, 1902, страна 58). И одиста 
Српска Музичка Школа напредовала је из године у го- 
дину, и њен овогодишњи испитни концерат нов је доказ 
да су изречене наде биле оправдане и да Школа одмиче 
постепено по добром путу. Овај напредак, значајан сам по 


ТУ Народном Позоришту, 18 јуна 1910 године. 

себи. изгледа много већи ономе који зна какве све ма: 
теријалне незгоде прате рад у Школи, и колико много 
је потребно пожртвовања наставника да се оне савладају. 
Јер, и данас се неће да схвати довољно значај овакве 
установе којој се у народа где све ствари стоје боље 
поклања велика пажња. (Публика не прати са потреб- 
ним интересовањем развијање ученика и не испуни ни 
половину седишта при концертима. С друге стране, раз- 
витак Школе помогнут је од државе сразмерно врло не- 
знатном сумом). 

Ипак, уз велики напор, тешкоће се савлађују, те се 
много доприноси стварању младих у музици, и ового- 
дишњи испитни концерат може служити на част и Школи 
и ученицима. На њему су се приказали бољи ученици 
виших разреда. Између њих споменућу оне који су се 
приказали као бољи извођачи. 

Г. Властимир Јецић извео је свој задатак-концерт 
Утогт, бр. 28. Он је испунио први услов за виолинисту 
успевши да интерпретира са посве лепим тоном. Његов 
велики смисао за музику учинио је његову тачку једном 
од најбољих на овом концерту. Само, он се мора поста- 
рати да му интонација у пасажима буде боља. — Госпо-“ 
ђица Радојка Радичевић показала је успех и, ако истраје 
у напредовању, имаћемо у њој врло добру пианисткињу. 
— Госпођица Милица Јовановић својим свирањем Мелден- 
сонова опао сартстого дала је доказа о великој спо- 
собности за музику и о својој музикалности. Њен став 
за клавиром није симпатичан као њено свирање; али 
пажња поправља и држање за клавиром као и свирање. 
— Г. Г. Михаило Ковачевић и Стојан Пеливановић од- 
свирали су своје задатке симпатично, први Менделсонов, 
други Шпоров 4 то! концерат. — Контрабасиста Г. Дра- 
гољуб Живановић био је добар. — Јак је био утисак 
који су оставили Шуманови дуети у извођењу Госпо“ 
ђица Г. Ковачевић и Н. Андрејевић, 

Остали извођачи, Госпођице 3. Шајновић и Р. Ни- 
колић и Г. Г. Павле Радивојевић, Синиша Станковић, и 


А виа а И УЕАКе  За 4 





РА УУ] ЈРУП 


РА И 


РИТУ 


и, 


Мала бора а а 








УМЕТНИЧКИ ПРЕГЛЕД, 59 


М. Николић својим извођењем задовољили су наставнике 
и публику. Од ових се издваја Госпођица Јелица Бран- 
ковић својим лаким и ритмичним свирањем технички 
тешке Мајерове етиде ор. 168. — Госпођица Наталија 
Аидрејевић свирала је на првом концерту ове године 
концерат од Рода и оставила пријатан утисак. Наметала 
се онда нада да може, ако настави истом енергијом и 
вољом, рачунати на глас добре виолинисткиње. На овом 
испитном концерту очекивања су у неколико премашила 
резултат. Свита од Годара Аг рат а, која је врло 
благодарна за извођење на виолини, није нашла доброг 
тумача у Госпођици Андрејевић. Нарочито не у првом 
делу А Готбге. У другом делу, Га јее ди ћашег, да су 
октаве биле чистије и „зошеНец“ мало јасније, Госпођица 


би поправила утисак. 


Хор ученица и ученика под управом директора 
Школе, Г. Мокрањца звучао је ванредно лепо. 

С пријатним задовољством понављам, Српска Му- 
зичка Школа оправдава поверење с којим је дочекана; 
њен овогодишњи испит и по садржају програма и по 
успеху ученика био је један од најбољих од како она 
постоји. 


ЈОВАН ЗОРКО. 











ПОЛИТИЧКИ ПРЕГЛЕД. 


Из ТУРСКЕ. 


У италијанској штампи објављена је у последње 
време једна статистика за битољски, јањински, једренски 


и солунски вилајет. У тој статистици има ових интере-. 


сантних података: 

Битољски вилајет: број становника 672.750. Од овога 
броја 280.000 су Грци, 143 500 егзархисте, 15.111 Срби, 
223.000 Муслимани; 6.150 Румуни; 4.950 Јевреји. На 223.000 
Муслимана 153.000 су Арбанаси. 


Јањински вилајет: број целокупнога становништва 


908.685. Од овога броја: 294.800 су Грци; 211.000 Му- 
слимани 2.635 Јевреји и 250 Румуни. На 211.000 Мусли- 
мана 209.000 су Арбанаси, а остали Турци. 


Једренски вилајет: број становника 1,017.200. Од. 
њих су 368.005 Грци, 498.000 Муслимани, 107.500 Бугари, 


24.350 Јермени, 19 350 Јевреји. 


Солунски вилајет: број становника 1,064.100. Од њих 


су 368.005 Грци, 423.500 Муслимани, 198.000 Бугари, 
63.290 Јевреји, 8.650 Цигани, 7.350 Румуни, 1.400 Срби. 

Према томе у ова четири вилајета има 3,262.735 
становника. Од њих: 1 355.500 Муслимана, 1,310.805 Грка, 
449.000 Бугара. У овај рачун нису ушли цариградски 
Грци (до 350.000) ни мухаџири из Бугарске, Источне Ру- 
мелије, Добруџе, Босне и Херцеговине, Тесалије, Месо: 
потамије, и других крајева. 

У ова четири вилајета преоблађује грчки језик, 
којим говори већи део становништва без обзира на на- 
родност. 


Битољски и јањински вилајети, по овој статистици, 
имају већину арбанашку и православну. 


Критско питање се још налази у фази преговарања. 
Његова акутност је у многоме изгубила. 

Енглеска, Италија, Русија и Француска преко својих 
представника у Канеји упутиле су Извршноме Критскоме 
Одбору две изјаве. У једној се скреће пажња Извршноме 
Одбору да се не вређају права муслиманске мањине на 
Криту; да се критски чиновници муслиманске вере не 
спречавају у вршењу дужности или лишавају своје плате 
под изговором да нису положили заклетву краљу Ђорђу. 
У другој се саопштава Одбору да ће Силе Заштитнице 
употребити мере које нађу за сходно ако Критска Скуп- 
штина не прими оне посланике Муслимане који нису по“ 
ложили заклетву на верност краљу Грчке. 


Ове исте четири Силе упутиле су Порти ноту, којом 
стављају до знања Порти горње две изјаве са оваквим 
додатком. „Четири Силе доносе овакву одлуку да понова 
покажу своје намере и вољу да се очувају суверена права 
Султанова. А, с обзиром на то, траже од царске владе 
да се заложи озбиљно да се учини крај раздражењу које 
влада у Царевини, јер ако се и даље продужи распа- 
љивање масе, за које држање Грчке није дало никаква 
повода, могу се изазвати многи непријатни инциденти. 
Ако отоманска влада верује да је дошло време да се 
на Криту уведе један дефинитиван режим, четири Силе 
скрећу пажњу Порти да ће оне моћи да приступе про- 
учавању тога режима само уз суделовање и осталих др- 
жава које су потписале Берлински Уговор“. Нота Сила 
Заштитница признаје политичко стање на Криту какво 
је било пре него су турске трупе напустиле острво Крит 
— јер помиње суверена права Султанова. Реч „суверена“ 

замењивана је речима „највиша“ и „сузерена“, а сад је 
опет употребљен израз „суверена права“. Нота Сила За. 
штитница, исто тако, оставља турској влади да оцени, 
је ли време да се коначно расправи питање о режиму 
на Криту, а ако она нађе да јесте, Силе налазе да га 
треба расправљати пред потпуним европским судом, то 
јест договорно са Немачком и Аустро-Угарском. 

Судећи по декларацији Великога Везира Хаки-паше 
пред Народном Скупштином, Немачка и Аустро-Угарска 
су већ дале свој пристанак да учествују у решењу Крит- 
скога Питања. Порта ће упутити једну ноту Силама у 
којој ће изнети своје мишљење о коначноме утврђивању 
једног режима на острву. 

Нота Великих Сила и декларација Хаки-пашина нису 
нимало задовољиле ни Крићане ни Грке. Претња коју 
садрже две ноте четири конзула из Халепа, изазвала је 
нерасположење и у Атини и у Канеји. Даље држање 
Грка на Криту и у Грчкој зависиће од турскога пред- 
лога за решење питања о режиму, који свакојако неће 
бити гори од садањега. И ако су Велике Силе лутале у 
Критскоме Питању, често се показале немарне и неодре- 
ђене, ипак тешко је претпоставити да ће допустити по- 
ништај стечених права, која су оне саме давале, не 
говорећи о обећањима и надама које су давале Кри- 
ћанима. 


Турска Народна Скупштина изгласала је закон 0 
спорним црквама и школама у Маћедонији и делу Старе 
Србије, који је две године стајао нерешен. Тај закон има 
две важне одредбе. Члан други: „Цркве и школе на 
једноме чифлику, у једноме селу или у једноме месту 
припашће патријаршистима или егзархистима ако они 
сви изјаве да припадају Патријаршији или Егзархату. Од 
овога ће чинити изузетак верске зграде ако су својина 
чифлика и подизане за чифличаре“. Члан трећи: „Ако 
је становништво на једноме чифлику, из једнога села, 
или места где постоји спорна школа или црква, мешо- 

вито (то јест има и патријаршиста и егзархиста), спорна 
црква или школа припашће ономе делу становништва 
на чије су име школа или црква уписане, под усло- 
вом да тај део становништва не представља мање од 
једне трећине целокупнога становништва. Ако тај мањи 
бро; не представља трећину целокупнога броја ста- 
новника, црква или школа припашће ономе већем броју 
становника, а влада ће мањини сазидати цркву или 
школу“. 

Овај закон је био повод за једну оштру дебату у 
Скупштини. Грчки и српски посланици били су сви противу 
њега. Грчки посланици су доказивали да је нови закон, — 
као што смо и раније на овоме месту писали, противан 
Шеријату. Кад се приступило гласању грчки и српски 
посланици су оставили Скупштину предајући председнику 
писмени протест противу овакога поступања. Кад је по 
други пут дошло до гласања устао је посланик Мише, 
по народности Румун, и тражио да се 8 члан закона о 
спорним црквама и школама изостави. По томе члану 
закона никакве измене у питању о спорним народно- 
сним црквама и школама не би биле могућне, а неправо 
би било такву одлуку уносити кад у Турској има и дру- 
гих народности сем бугарске и грчке. Скупштина је усво- 
јила закон, не водећи рачуна о томе шго седници не 
присуствују српски и грчки посланици, а с изменом коју 
је предложио Румун. 

Васељенски Патријарх је одмах протестовао код 
Султана и Великога Везира, предавши један мемоар о 
овоме питању. У томе је Патријарх изјавио да је озако- 
њавање овога предлога један политички акт од стране 
турске владе, али и један шамар за Васељенску Цркву 
и Грчки Народ. Патријарх прети да ће у границама за- 
кона противстати примени овогл неуставнога закона, јер 
законодавно тело нема никаква права да расправља пи- 
тање о спорним црквама. Питање је чисто правничко, и 
долази у надлежност судова. 

Патријархова намера може изазвати нове борбе у 
унутрашњости европске Турске. Та борба неће ићи у 
прилог унутрашњега консолидовања Турске Царевине. 
Турци су наставили своју политику. За тренутак је тре- 
бало задовољити Бугаре а окрњити старе патријаршиске 
привилегије. Доћи ће ред на Бугаре понова; ово што 
им је дато једном руком одузеће се другом, и даће се 
Грцима. 


ИнострРАНИ. 








РУМА ~ ~ 


ОЦЕНЕ И ПРИКАЗИ. 


Душан М. ПАНТИЋ: Спољна ТРГОВИНА И ТРГОВИНСКА 
ПОЛИТИКА НЕЗАВИСНЕ СРБИЈЕ. Докторска дисертација. Први 
период 1878—1892. Београд 1910. Страна 244. 


Ево још једне докторске дисертације из економско“ 
финансиске групе наука нашег Правног Факултета. И то 
опет дисертације која је читава књига и чија се појава 
мора забележити у аналима наше науке 


Дисертација Г. Пантића потврђује план нашег Фа- 
култета, да се радовима за докторски испит обрађују 
питања из нашег живота и првенствено скупља растурени 
и несређени материјал, потребан за даљи, виши научни 
рад. Ми бисмо желели да се тај програм и даље одржи. 
Јер да се ништа више докторским дисертацијама не по- 


стигне, но да се посвршавају ти претходни послови и 


припомогне искрчивању поља научног рада, па би се 
наш Универзитет одужио науци у Србији за свој поста- 
нак и опстанак. — Но досадање дисертације нашег Прав- 
ног Факултета израђиване су и са мало већим научним 
тежњама. Најпре, биране су врло замашне и врло тешке 
теме рада, велике целине, и обрађиване су релативно 
врло дуго и са много труда — у пуној противности са 
одговарајућим радовима на западним европским универ- 
зитетима, где докторске дисертације у већини случа- 
јева ни избором теме, ни обрадом, ни обимом не пре- 
лазе значај обичног семинарског рада. И једно и друго 
је посве природно. На Западу, где је извршена јака 


о 

друштвена подела рада, обрађивање великих научних 
питања оставља се људима који су то изабрали за свој 
животни позив, и за зрелије године; код нас, где те по- 


деле још нема у довољној мери, где је премного необра“ . 


ђених врло важних и крупних питања, а научних ра- 
дника веома, веома мало, подухватају се и ђаци научне 
сарадње у већим размерама. Наше студенте као да још 
гони и неко предосећање, да ће се научно моћи израдити 
и изразити само још док су на Универзитету, јер ће их 
после наш живот увући у свој вртлог, те хитају да из- 


раде што већу ствар, као неку ликвидацију са својим“ 
научничким амбицијама. Није проста случајност да изу-. 


зетно велике и значајне тезе на страним факултетима 
раде баш српски ђаци, — у овај мах спомињем се ра 
дова Г. Г. В. Вељковића, В. Бајкића, М. Спалајковића, 
— као што није проста случајност ни фигура наших теза, 
на нашем Универзитету. 


Тема коју је Г. Пантић обрадио, првога је рела по 
својој научној и политичкој важности. Питања трговин- 
ске политике при том спадају у ред оних у нашој јав- 
ности злостављаних питања, о којима се расправљало ве- 
ћином „по здравом разуму“, по осећањима или на основу 
каквих магловитих реминисценција, са много храбрости 


а са мало познавања. Била је заиста жива потреба за · 


научном систематском обрадом овог предмета. А Г. Пан-_ 


тић је обрадио своју тезу са врло много воље и врло 
много стрпљења, са великом савесношћу и великом исцрп- 
ношћу, тако да је дао једну стручну књигу. Он је с једне 
стране пратио развој наше спољне трговинске политике, 
ступањ по ступањ, за све време које је проучавао; исто 
тако он је, с друге стране, пратио корак по корак 
развитак наше спољне трговине, извозне, увозне и про 
возне, узимајући у посматрање чак и појединачне пред- 
мете трговине и излажући узроке напретка или опадања 
промета са њима. Проучивши тим, у нашој науци једино 
тачним, историско- реалистичким методом читаву област 

појава одређенога времена, Г. Пантић нам је дао на крају 

своје закључке и опажања о нашој трговини и трговин- 

ској политиси уопште, као и о најважнијем питању из ње 

— питању о економској еманципацији од Аустро-Угарске. 

Ну баш ту на крају, у наглашавању својих изла- | 

гања, Г. Пантић је био брз и несмотрен. Он је као за- | 
боравио да је у овој књизи проучавао само „први пе. || 

риод“ наше спољне трговине, од 1878 до 1892, и да је 

у закључку анализовао резултате само тога времена, — 
дајући наједном један општи, генерални закључак којим 

је обухватио и новији и најновији период наше спољне 
трговинске политике. Његовом закључку може се одмах 
истаћи приговор, да је други период наше спољне тр- 
говине релативно врло дуг и врло значајан одсек вре- 

мена; да су се у његовом току морале извршити извесне 
промене у квалитету наших производа, у правцима при- 

вреде, као и у тржишним приликама наших извозних 

мета; најзад, да крајем овога другог периода имамо један 

врло енергичан, незампаћених размера, покушај економске 
еманципације од Аустро-Угарске. Све те околности не могу 

се пренебрегнути, нити се генерални закључак за нашу 
спољну трговину уопште сме доносити не споменувши 

макар једном реченицом да су се и ти доцнији податци 

имали у виду. Г. Пантић, који је иначе врло прибран у 

свом излагању, критичан у анализама и обазрив у за- 
кључцима, овом можда свега стилском грешком ставља 

свој завршни закључак у неоправдано незгодан положај. 

| Јер закључак Г. Пантића у основи није нетачан. Да 

је својом расправом обухватио и другу половину исто- 
рије наше спољне трговине, Г. Пантић би, поред тога 

што би дао једну књигу несравњено већег, потпу- 

-нијег значаја, само ојачао своју аргументацију с једне 

| стране, а с друге стране можда би боље уочко дв0/сшво 
| питања о еманципацији, двојство кога постајемо све 
свеснији у последње доба. –— Ни у једном се, наиме, слу- 

| чају не комбинују у толикој мери политичка питања са 
"економским, као у спољној трговини. С тога су питања 

трговинске политике тако замршена и тешка за реша- 
вање као и за студију: лако се падне у грешку да се 
види само једна а превиди друга страна питања, и отуда 
антиподна схватања Могу се поједине стране дотичних 
питања засебно проучавати, и то је врло корисно; Г. 
Пантић је, на пример, расматрао привредне моменте у 
питању трговинске еманципације. Али не треба онда за- 
боравити, да је то био метод аналитичке апстракције, а 
да се за дефинитивно оцењивање и схватање питања мо- 
рају узети у обзир и остале, привремено занемарене окол- 
ности. М кад економист даје свој суд о извесном овако 
компликованом питању, он не треба да пропусти нагла: 
сити, да је то учинио само с обзиром на његову еко- 
номску, привредну страну. Јер неће увек економист бити 
та! који ће давати завршну, пресудну реч и у питањима 
овако изречно привредног карактера: он ће то моћи учи- 
нити само у нормалним приликама, кад се не испрече 
врло велики политички интереси насупрот привредним. 
У овом другом случају о решењу проблема даваће своју 
завршну реч политичар. Нису већ ретки примери да је 
какав ближи, непосредни економски интерес, рентаби- 
литет, занемарен у корист неког даљег, посреднијег, др“ 
жавно-националног интереса по схватању политичара; на 
пример, подизање какве железнице, рецимо Јадранске: 
ма колико се доказивала нерентабилност те пруге, Ср- 
бија ће је ипак подићи. -— То уосталом није ништа не- 
природно. Политички, државно-национални интереси су 
у крајњој линији опет ексномски интереси, питања оп-• 
станка и материјалног напретка. У колизији ближих, не- 
посредних економских интереса са даљим, вишим, нацио- 
налним ингересима — ако таква колизија наступи и не 
може се избећи — могу, па и треба, да победе ови 
последњи. Један народ или држава, као и појединац, кад 
се поведе само за најближим, непосредним интересима, 
показује уско схватање које пре води декаденцији но 
напретку. Ради овога, потребно је каткад, у критичним 
тренутцима, жртвовати и врло велике економске инте- 

ресе, наравно под предпоставком да су они даљи, виши 

интереси правилно схваћени. Укратко, има дакле случа- 
јева када ће се извесна политика водити соше дце соше; 
у колико затим буде било мање штетних материјалних 
последица, у толико боље. — То двојство дакле не сме 
се губити из вида при студији питања о еманципацији, 
да би се избегла разрока дискусија. 

У оквир овога краткога приказа књиге Г. Пантића 
морају стати још две примедбе. Најпре, Г. Пантић не 
наводи у току излагања изворе одакле је шта узео; ме- 
ђутим он развија често погледе и ређа факта, за које би 
критичном читаоцу требало да зна одакле су узети, на. 
рочито да би умео одвојити шта су оригинални а шта 
позајмљени погледи, шта су поуздана а шта недовољно 
утврђена факта. Г. Пантић додуше даје на крају преглед 
своје „лектире“, но то није исто што и цитирање у току 
излагања. — Друго, стил Г. Пантића је, местимице на: 
рочито, хладан и тежак. Читање његове књиге замара и 
мора се често прекидати, не због тешкоће да се прати 
ток његових идеја, или што би његова опажања изази: 
вала живе асоцијације, већ због прстеране сувоће изла- 
гања. То је код Г. Пантића овог пута било намерно, тра- 
жено, примљено. Ја међутим не делим мишљење да треба 
усвајати такав начин излагања ни научних студија. За 
претерано суво написане књиге ако читалац не допесе 
велико интересовање споља из себе, неће га добити из 
самог штива; такве књиге никада нису саме собом циљ 
читања, но их обично други научни радници конзулти 
рају за какав детаљ кад им у њиховим специалним ра- 
довима затреба. Једна књига која се штампа и намењује 
многобројним читаоцима, књига која има да шири по- 
гледе и крчи пута научним истинама — не треба да буде 
_ искључива. А ја знам, да Г. Пантић може и уме да да 
много више живота и колорита сувопарном хронолошком 
и статистичком материјалу, и желим да ни ту своју спо- 
собност не занемарује у својим иначе у сваком погледу 
добрим радовима. Др. Милорад НЕДЕЉКОВИЋ 

Иван Иванић: Румуни у МаЋЕДОНиЈи и Епиру. Исто- 
рија, Култура, Статистика. Нови Сад 1909. Цена ! ди 
нар: 8. стр. 2. 


У нашој литератури нема готово ништа о Румунима 
из Маћедоније, који имају иначе различитих имена, а који 
су код нас најобичније познати под именом Цинцара. 
Књижица Г. Мванића, и ако изгледа да је писана без 
великих претензија, упознаје нас са интересантним пода- 
цима о њима од како су почели да се одвајају од Гркаи 
да се формирају као грана Румуна. 

У почетку, који има да одреди ко су Румуни у Ма- 
ћедонији, Г. Иванић казује, без упуштања у многобројне 
и врло различите теорије о томе питању, да су они 
„други део разбијене компактне масе [потомака старих 
римских насеобина у Доњем Подунављу и на Балканском 
Полуострву] која би (насељима словенским] оцепљена од 
савремене браће, те се повлачио дубље на југ, у Маће- 
донију, Тесалију, Епир и Пелопонез“. (страна 4). Даље 
казује да су обичаји, дух и традиција народног песниш- 
тва Маћедонских Румуна врло блиски обичајима и 
песништву Румуна из Краљевине, да им је језик удаљени 
дијалект румунског језика, али су они по свему, а највише 
по крви и етнизким особинама, ипак браћа Румуна на 
северу. 


. 


Све довде неби могло у свему остати без замерке, 
но то канда и није оно што је главно у овој књижици. 
Даљи делови њени садрже статистичке податке и опис 
живе акцие Цинцара за еманципацију од Грка, и много 
су позитивнији. 

Изневши различите статистичке податке, који се 
гдешто ни из далека не слажу, Г. Иванић је, на основу 
својих података, које је прикупио на лицу места бавећи 


се у Солуну и Битољу, утврдио да број Цинцара у Ма- 


ћедонији и Старој Србији износи 140.000 (страна 7), а у 
Епиру и Турској Тесалији на 80.000 (страна 9), те би свега 
било у Турској на 220.000 Цинцара. Раније их је било 

и више, али су се многи претопили у Грке, утицајем грчке 
пропаганде, грчког језика у цркви, школи, трговини, а 
многи су се иселили у суседне Балканске Земље. 

Румунска пропаганда се јавља међу њима тек 1855 го- 
дине. Прва румунска школа отворена је међу њима 
1864 године, а 1865 одведено је више њихових младића 
у Бу«урешт на школовање Интересантан је и даљи раз- 
вој румунске пропаганде: отварање школа, стварање кул- 
турних друштава и установа у Румунији за ширење ру- 
мунске свести и културе, док се није дошло до стотине 
школа (од којих су 4 средње: лицеј и виша женска школа 
у Битољу и трговачке школе у Солуну и Јањини) са 124 
наставника и 95 наставница. 

Исто је тако интересантан и црквени покрет међу 
њима, док су добили 41 цркву са 63 свештеника, који врше 
богослужење на румунскоме језику. Царском ирадом до- 
били су Цинцари 1905 године признање народности, али 
им црквено питање, оцепљење од Патријаршије, још није 
решено. На њему се сад врло живо ради. 

Ри 








| 








БОЈЕ, Пена: 


КЊИЖЕВНОСТ. 


ЈЕДНА ПОПУЛАРНА КЊИГА О ПАТРИОТИЗМУ. — Као 4 
књига задужбине Димитрија Стаменковића, којом рукује 
Српска Краљевска Академија, изишла је књига Г. Др. 
Војислава Бакића „Српско родољубље и отачаствољубље“. 
Свој задатак писац је овако схватио: „Поуке о родо- 
љубљу и о отачаствољубљу обраћају се разуму у чита- 
лаца. Оне не утичу непосредно на осећања, као што то 
чине песме родољубиве и патриотске садржине. Њихов 
је задатак, да развијају националну свест, свест о на- 
родном јединству, и свест о дужностима, које грађани 
имају да врше у својој отаџбини, Ово сазнање може у 
њих произвести јако интересовање за народни и за др: 
жавни живот, које их може покренути и на рад за опште 
интересе. С тога овакве поуке могу бити корисне за на- 
ционално образовање младих људи и за патриотске ра- 
дове самосталних грађана; јер онима могу дати обавештење 
о националним идејама и циљевима, а овима упутства за 
вршење патриотских дужности“. Писац је овде хтео да 
популарише начела моралне и националне солидарности, 
и у свом послу, са својим великим педагошким искуством, 
потпуно је успео. У једрим главама, и врло прегледно и 
јасно, писац говори о овим темама: „Родољубље и ота. 
частвољубље у опште“, „Садашње стање српског на- 
рода“, „Српско родољубље“, „Српско отачаствољубље“, 
„Шта смета јединству и напредовању нашега народа“, 
„Погодбе за развијање српскога родољубља и отачаство- 
љубља“, „Образовање наше омладине у српском духу“, 
„Родољубље и патриотске дужности Срба разних зани 
мања“ (учитеља, професора, новинара, свештеника, ле- 
кара, чиновника, привредника, трговаца, радника, војника, 
женскиња). Једна књига са овако актуалном темом добро 
је дошла. Е 

„НАРОДНА ПРОСВЕТА, ЊЕНА ПОТРЕБА, СМЕР, РАД И ОРГА- 
НИЗАЦИЈА“. — Српска омладина у Бечу и Пешти на пољу 
реалног и корисног рада на народној просвети оставља 
за собом омладину у Београду. која је у много повољ- 
нијим приликама и која је позвана да предњачи. Док се 
сав рад код наше универзитетске омладпне свео на ства- 
рање политичких клубова, снижених на улогу партијских 
агитационих пододбора, дотле „Коло Младих Срба“ у 
Пешти креће једну велику и важну анкету о свестраном 
стању српске омладнне, а бечка „Зора“ креће један добар 
омладински лист и смишљено организује рад на ширењу 
просвете у најширим слојевима нашега народа. 


У томе смислу изишла је у Карловцима књига: „На 
родна просвета, њена потреба, смер, рад и организација“, 
у издању „Зорине“ секције за народно образовање и 
секције за народно просвећивање српског богословског 
књижевног друштва „Слога“ у Карловцима. У једном 
разумном предговору, Г. Славко Шећеров, бивши пред“ 


"_ седник „Зоре“, овако излаже главну мисао овога лепога 


покушаја: „Ми замишљамо и хоћемо да народна про- 
света буде нешто сасвим самостално, слободно од стра- 
начке политике и од осталих утицаја. Ми замишљамо ла 
ће наш део народа, који је већ организован у Соколу 


__или у Задругама, ступити и стајати у онаквој вези, као 


што стоје радничка удружења према сличним институ- 
цијама. Као идеал узајамности ми замишљамо у будућ: 
ностии народни дом у сваком месту, где су просторије 
Сокола и где имају своја седишта Задруге. Народна про 
света по градовима — само се од себе разуме — имау 
првоме реду да се на радништво обраћа. Ми се надамо 
да неће наш народ, тако организован, економски и фи: 
зички јак, висок просветом, имати узрока бојати се на: 
вале и утакмице других народа“. 

Књигу испуњавају шест чланака од Г.Г. Шећерова 
Р. Перића и Ђ. Грујића: „О организацији наше народне 
просвете“, „О народном просвећивању“, „Потреба и начин 
народног просвећивања“, „Народна просвета и омла.: 
дина“, „Народно просвећивање и Српски Соко“, „На: 
родно просвећивање и привреда“. На крају је „Нацрт 
организације друштва за народно просвећивање“. 

Ова књига је не само врло симпатична манифеста- 
ција истинског родољубља и разумних реалистичних схва: 
тања српске омладине у Бечу, но и један очигледан при- 
мер и посредан прекор српској омладини у Београду. 

Сем тога, сви људи који виде прворедан, огроман значај 
рада на народној просвети, који јасчо схватају да нема 
нације и национализма без интелектуално и материјално 
подигнутога народа, са радошћу и задовољством ће чи- 
тати ову добру књигу. 


„ПРИПОВЕТКЕ 3а Омладину“. — Ван наставничких и 
ђачких кругова, код нас се мало зна о нашој врло обилној 
и активној педагошкој књижевности, која у сваком по: 
гледу заслужује да се о њој говори и са књижевне тачке 
гледишта. Још пре неколико година о тим књигама о васпи- 
тању младежи или намењеним младежи за читање редовно 
и са љубављу су говорили Г. Г. Јаша Продановић пи Жи- 
војин О. Дачић, а сада се о њима ретко и помиње у књи- 
жевним часописима. Једна од тих књига која заслужује 
пажњу јесу и „Приповетке за омладину“ Г. Др. Стевана 
Окановића, које су у, другом издању, недавно изишле у 
Београду. Ове васпитне приповетке, које је писац по. 
светио „својим ученицама и ученицима“, и које су биле 
растурене по разним часописима и листовима, много више 
показују педагошке способности но књижеван таленат. 
Као педагошко дело ова књига свакако заслужује свој 
задатак. Карактеристично је за наше књижевне прилике 
да је ова књига имала 2030 претплатника, махом у малом 
ђачком свету. 


О југословенским књижевностима. — Г. Тадија Стан. 
Грабовски је свакако међу Пољацима онај који се нај- 
више бави југословенским књижевним и културним ства- 
рима и најбоље познаје југословенски свет. Он је до 
данас публиковао неколико ваљаних и озбиљних радова 
о југословенским, нарочито хрватским писцима. Као ТУ 
књигу својих „скица и расправа из словенских књижев- 
ности“, он је издао „Мајпомзла Шопја Шегашг роји- 
томо-5јомтапзјисћ“ (Краково, 1910; 49. стр. 89). Цела 
књига написана је поводом познатог дела градачког про- 
фесора Др. Матија Мурка „Оезстећје дег Абегп з1даја- 
улзсћеп Глегаштеп“ (Лајпциг, 1908), о којој је било више 
речи у „Српском Књижевном Гласнику“. Г. Грабовски 
се није ограничио на анализу овога дела, но је бацио 
општи и критички поглед на целокупан рад Јужних Сло- 
вена на пољу историје књижевности и књижевне критике. 
Нарочиту пажњу поклонио је стању словенских студија 
код Словенаца (дело је посвећено заслужном словеначком 


~ 

писцу Др. Франу Илешићу), али највише се задржао на 

научној и књижевној делатности Др. Матија Мурка. Го- 

ворећи о књижевностима осталих Јужних Словена, Г. 

Грабовски је на неколико места говорио о српској књи- 

жевности, о раду у њој на историји књижевности и у 

књижевној критици. Свуда се Г. Грабовски показао као 

врло обавештен и савестан писац који зна о чему пише. | 
Заслуга Г. Грабовског је у толико већа што је код По- 

љака тако мало људи који имају интересовање за југо- | 
словенске и културне ствари. 


О Балканској КОНФЕДЕРАЦИЈИ. — Др. Алберт Галеб, 
приватни доцент Универзитета у Женеви и професор Тр- 
говачке Академије у Лозани, објавио је у „Више п теп: 
зце! де Ја Зосте16 де Геотзјаноп сотрагсе“ (свеска април- 
мај 1910) чалнак „Моје зшт Ја Сошедеганоп БЂаКкатшдапе“. 
Констатујући данас велико интересовање Западне Европе 
за стање ствари на Балкану, нарочито за питање о гру- 
писању балканских држава у једну велику конфедерацију, 
писац, старајући се да о тој ствари говори и без идео- 
лошког оптимизма и без дипломатског скептицизма, из- 
лаже своје погледе, или тачније рећи, критичке примедбе. 
Он мисли да се пре свега имају расправити две ствари: 
1) Да ли Балканска Конфедерација захвата и Турску, 
која се толико и по раси и по религији разликује од осталих 
балканских држава. Ако Турска има да уђе у конфеде- 
рацију, како ће се то практички остварити, с погледом 
на непомирљиви антагонизам између балканских Словена 
и Турске 2 Ако Турска није у том плану за конфедерацију, 
какав ће бити положај Македоније према Србима и Бу- 
гаримаг 2) Како ће Балканску Конфедерацију примити 
„западне Силе, нарочито оне које су непосредно за:нте- 
ресоване, Аустрија и Русија, а и Немачка која надире 
на Исток и која зна да нова конфедерација има да буде 
брана њеном „продирафу на Исток“2 — Изложивши такво 
питање, писац долази до закључка да идеја Балканске 
Конфедерације није тако лако и тако брзо остварљива, 
с погледом на антагонизме и противположене интерссе 
који постоје међу балканским државама, па чак и међу 
самим балканским Словенима, и са погледом на изукр: 

штане интересе Великих Сила на Балкану. У позитивној 
| политици, у данашњој дипломатској акцији, идеја Бал- 
| канске Конфедерације је једна далека претпоставка, го: 
тово једна химера, и у томе смислу [. Галеб наводи ми- 

шљење Г. Др. Милована Миловановића, „једнога од нај- 
мудријих српских државника“, „који је знао, благодарећи 
својој гипкости и своме фином духу, својим ретким осо- 
бинама вешта дипломата, стећи општу симпатију“. | 
Г. Галеб долази до овога закључка: „Оно што нам 
изгледа извесно то је да се успављује илузијама када се 
хоће политичко уједињавање земаља, чије тежње, нарави, 
религиозне и националне особине, немају ничега заједни- 
чког, бар код извесних међу њима... Затим, да ли је сасвим 
потребан један политички савез па да се живи у добром 
суседству, да се вежу пријатељске везе, које допуштају 
да се решавају питања која се тичу пријатељских народа .. 
Идеја једне политичке конфедерације није још зрела, на- 
роди не осећају да им је журно потребна. Једини ре- 
зултат од вредности у овај мах јесте што су балканске 
државе најзад разумеле да политика одвајања не одго- 
вара више њиховим интересима, и да први споразум 
на економском основу може, у далекој будућности, спре- 
мати још савршенији савез: федерацију словенских др- 
жава на Балкану“. К 
УМЕ НО ЧО | 
КОНЦЕРАТ „ЈЊувљанског Звона“. — У недељу 27 
јуна приред:ло је у Народном Позоришту љубљанско 
певачко друштво „Љубљански Звон“ концерат у ко- 
рист поплављених у Ресави. Певачки хор „Звона“ јесте 
мушки хор и има око четрдесет певача. Хор распо- 
лаже врло добрим гласним материјалом, и ако не прве 
врсте. При певању хора осећа се безбојност првих те- 
нора и оскудица у снажним другим басевима. Ову оску“ 
дицу у гласном материјалу допуњује хор својом високом 
музикалношћу, тако да је овгј недостатак и неприметан. 
Интонација је тако рећи савршено чиста, ниансирање и 
декламација одлична. Програм је био састављен из чисто 
словеначких композиција, које све скупа носе карактер 
словеначке песме, али међу собом не показују много ра- 
зноликости ни по хармонији ни по формалној или кон- 
трапунктској изради, па чак ни по „УИтишпо“-у. Цело 
вече је превлађивао лиризам. Ма да „Звон“ у Љубљани 
долази као певачки хор тек на треће место. могао би се 
без устезања такмичити са нашим најбољим хоровима. 
Певање Г-ђе Иве Книфић пл Федрансперг чланице Сло- 
веначке Глазбене Матице и Г. Љубише Мличића члана 
ЈБубљанске Опере заслужује сваку похвалу. Све су тачке 

извођене одлично, а публика је волећи Словенце и као 
браћу и као извођаче одушевљено поздрављала како со- 
листе тако и хор, и поједине пијесе морале су бити по- 
новљене. 





И а Љод: 


Иван Трнски. — 17 јула доживео је у Загребу свој 
последњи дан Иван Трнски, песник, приповедач, фило- 
лог, научник. 19 јула отворила се за последњи пут гроб. 
ница Хрватских Препородитеља на Мирогоју да прими 
под своје аркаде и мртво тело последњег Илирца. 

Иван Трнски родио се 1 маја 1819 године у Рачи 
близу Беловара. Проживео је детињство и младићство си- 
рочета, јер су му већ у петнаестој години били умрли 
и отац, народни учитељ, и мати. По смрти очевој узме 
га загребачки бискуп Максимилијан Алаговић у Загре- 
бачко Сиротиште где се имао спремати за свештеника. 
Овде се већ истакао међу својим друговима знањем хр- 
ватске граматике која се тада учила увелико, јер је то 
тражио Илиризам. 1835 године, кад је првак Илиризма 
Људевит Гај кренуо у Загребу „Новине Хорватске“ и 


" „Даницу“ долазио је Трнски сам по новине у уредни- 


штво и ту се упознао најпре са Драгутином Раковцем, 
првим Гајевим помагачем, па онда и са самим Гајем. Они 
ученику професора који беху задахнути латинским нена- 
родним духом дадоше у руке дубровачке песнике и ути- 
скоше му у душу идеју Илиризма. Он поче писати при- 
годне песме дајући их на преглед Ивану Мажуранићуи 
посвећујући неке Гају. 1835 године донесе „Даница“ ње. 
гов први кратки састав „Коњ Кошћушков“ и привеза га 
за себе. 1837 године изнесе га већ на глас његова песма 
о словенској вези посвећена цару Фердинанду и штам: 
пана у „Даници“. По жељи својих рођака требало је 
да постане свештеником, али он сврши гимназију по- 
могнут људима из илирског кола, пробави неко време 
као домаћи учитељ деци неколиких породица, па оде у 
Грац на Универзитет. Ту је нашао одушевљене присталице 
Илира, похађао библиотеке, слушао и естетику, по упут- 
ствима Станка Враза читао немачке песнике Шилера, Бир- 
гера, Рикерта и Грима, упознао се с многим немачким и 
словенским књижевницима и омилио „хрватској Жорж Сан- 
довој“, Драгојли Јарневић, илирске идеје. 1839 године ишао 
је као проповедник Гајевих идеја у Далмацију. — 1841 
године сврши Трнскп своје студије и врати се у Загреб, да 

започне своју чиновничку каријеру и интезивнији рад на 
јавним народним пословима. Гај му понуди уређивање „Да 
нице“, али због неспоразума Трнски га не прими, него 
оде као „вјежбеник“ при банској пуковнији у Петрињу. 
Онда. 1842 године, издао је прву књигу „Пјесама“. Крајем 
1842 године дође у Глину где је у то време био тада 
пуковник Јосип Јелачић као заповедник прве банске 
пуковније. У кући Јелачића провео је Трнски најлепше 
дане, увек у напорном раду на народном напретку. 
Ту је спевана Јелачићу, потоњем бану, позната песма 
„ЈБубимо те, наша дико!“ и песма чувене мелодије 
„Ој, бановци!“ У то доба почиње његово проучавање 
"народнога говора. 1846 године постављен је за по- 
ручника, и после тога био је у разним местима напре- 
дујући непрестано чин по чин. 1854 у Глини су се били 
састали са службом Трнски, Прерадовић и снажни хр: 
ватски родољуб Антун Бенко и проживели најсрећније 
доба својег домољубивог заноса. Убрзо их, само, раставе 
и Трнског упуте у Карловац. Био је изабран за заступ- 
ника у Хрватском Сабору, а убрзо буде премештен у За- 
греб за известиоца код Главног Заповедништва. 1870 го- 
дине био је пуковник. Кад је био наименован за великог · 
жупана у Беловару, он уз помоћ Буда Будисављевића и 
Лава Вукелића уређиваше жупанију имајући, по речима 
једног песника, „на свом барјаку исписано гесло у једној 
речи: поштење“. Са жупанства морао се повући јер не 
хтеде радити за владине кандидате за Сабор, те одеу 
Загреб, где као пензионисани пуковник остаде до смрти 
увек веран своме поштеном и напредном раду и своме 
родољубљу. 

Књижевни рад Ивана Трнског врло је обилани 
многострук. Његово књижевно произвођење захвата преко 
седамдесет година, и он је за то време открио хрватској 
књижевности чар њене речи, звучност њеног нагласка и 
склад стиха, испевао свима сталежима и значајним при- 
годама свог времена песму, био савремени Качић своме 
народу дајући му спомен његових јуначких дела, био 
апостол пуку ширећи кроз своје приповетке здраве идеје 
и задужио својом сарадњом читав низ часописа, од Га- 
јеве „Данице“ до „Савременика“. 

Трнскова прва збирка песма и ако носи одлике по: 
четничких радова, била је значајнија појава у хрватској 
књижевности и примљена је врло лепо. Нежни и лаки 
тон, лирски облик и чисти народни језик истакоше је. 

Највише је, међутим, познат по својим „Кријесницама“ 
које су посвећене „трим сестрам, Хрватицам, Српкињам 
и Словенкам“. Лакоћа стиха, љубавна осећања прожета 
патриотским мотивима и раздрагани тон прибавише Трн- 
ском хвалу других песника Прерадовића, Ботића, Утје- 
шеновића и Враза. Уз „Кријеснице“ сачуваће му дуго 
успомену песме у којима је одјек граничарског живота. 
Он је осетио душу Крајине, видео храброст и честитост 
њених синова и њихову беду и опевао то у својим да- 
ворјима и „корачницама“. Текст тих песама привуче ком- 
позиторе и они им дадоше мелодију, те ће се још дуго 
певати песме: „Ој бановци!“ „Удри наши“, „Јунак сам 
из Лике“ и друге. Песме је певао Трнски до последњих 
својих дана; умро је спремајући посветну песму своме 
давно умрломе побратиму Вразу. Није прошао ниједан 
значајнији догађај, а да га Трнски није пропратио песмом. 
И колико још „клањалица“ слави већих хрватских му- 
жева, и колико „тужаљки“ у смрт многих хрватских ро- 
дољуба! — У свом великом сатиричном спеву „Звекан 
опет на свијету“ устао је песник, као родољуб и са пуном 
искреношћу, против свих слабих страна савременог хр- 
ватског живота, ударајући на јурење за туђим и на зане- 
маривање народних особина. Спев је прва сатира и има 
као такав своју вредност, али је то уједно и верна слика 
ондашњег живота. Сатирична му је и пригодна песма 
„Иво и Јсво“, у којој је, не знам који пут, дао израза 
свом негодовању против неслоге Срба и Хрвата и обја- 
вио се поборником српско-хрватскеке заједнице: 


У чети истој боре се, гину, 
Исту ће ваљда дијелит судбину! 
Разлика ипак имаде једна — 
Неслоге узрок, трвења опједна, 
Жали ју књига, паметни људи, 
Један јој Бог наш на небу суди, 
Разлика чудна сићушне врсти: 
Иво се крижа, Јово се крсти. 


Три године после верског епа о животу Ћирила и 
Методија, прослави херојским епом тристагодишњицу Ни: 
коле Зрињскога (1863). У својој седамдесет првој години 
написао је велики еп „Ану Ловићеву“ једно од својих нај- 
бољих дела; а у седамдесет шестој години еп о Бану 
Петру Бериславићу. Оба епа црпе догађаје из историје 
и легенди о народном животу а испреплетани су етичким 
мислима и живописним цртањем крајева и провучена је 

кроза све стихове жица крепког родољубља. — Својим со- 
нетима, „Језеркињама“ и „Путним успоменама“ Трнски 
први истаче природне лепоте Плитвичких језера. 

Од приповедака Трнскога највише их изиђе у ча- 
сопису „Вијенцу“. 1871 године издало је Јеронимско Друш- 
тво у Загребу његову врло успелу приповетку „Учи: 
тељ Добрашин“, намењену широким круговима народа 
и задахнуту љубављу једног народног апостола. 

Као радник на пољу филологије, својим чланцима у 
„Вијенцу“ 1874 године он представља првог ап ђагђа- 
ги5-а за којим пођоше доцније и Др. Т. Маретић и И. 
Броз. Много је његове заслуге што је множина добрих на. 
родних речи ушла у хрватску књижевност. Он је кренуо 
филолошку полемику која допринесе чистоти хрватског 
језика. Пре годину дана, у 172 „Раду Југословенске Ака- 
демије“, штампана је његова расправа „Роду о језику“. 
Сем свега овога, његов рад на упућивању осталих пе- 
сника да пишу правилно, његово савесно рађени преводи 
неколиких стручних књига за које је требало налазити 
терминологију, најзад његови преводи из многих страних 
песника учинише много га развиће хрватског језика. 

Као преводилац обогати Трнски своју књижевнбст 
неколиким изабраним делима. („Отело“, „Евгеније Оње- 
гин“, Халмов „Син пустиње“, Шилерово „Звоно“, и друга). 

Кад је Иван Трнски пролазио у последње време ше; 
талиштем и улицама Загреба, он је био свима драг као 
живи спомен великих часова из Хрватског Препорода, 
на њега се гледало као на сведока и заточника великих 
напора, патњи и разочарења за време Апсолутизма, у 
њему се волео један од првих радника на Југословенској 
Идеји и старина који приђе Младима при почетку њи- 
хове распре са Старима. Сад, после смрти, он ће слу- 
жити узором како се испуњује свој животи како се истрајно 
и са увек младим одушевљењем ради. Ми Срби сачува- 
ћемо трајни спомен на Ивана Трнског јер, искрен и оду- 
шевљен, међу првима принесе свој обол за културно је. 
динство нас и Хрвата. Културна и књижевна историја 
записаће му име на оном свом листу где истиче имена 
људи што су свој таленат расковали у ситан новац да 
га пруже широм свију страна где је потребан. Е. Н. 





Власник, Богдан Поповић. — УРЕДНИК, ЈОВАН СКЕРЛИЋ, 

Књига ХХУ, БРОЈ 2. — 16 јул, 1910. 


ОКО ПИСАЋЕГ СТОЛА. 


—__БКОЗЕРИЈА = 


Је ћајз зштоцЕ ]ез сшагев ди 
сгојеп| ебте зегјецх рагсе ди Ш5 пе 
гепе раз, 1е5 реда удш 5'ппа- 
штпеп, Фете стауез рагсе из 
п'естјуеп, јатајз дие (ез сћозез 
501-Шзап асадепиупез. 

Е. 7оја. 

Кажем око писаћег стола, а можда би тачније било 
рећи: по писаћем столу, Јер ово о чем хоћу да говорим, 
похватано је много више „по“, него ли „око“ писаћега 
стола. Како му драго, ово би хтјело да буде неко путо- 
вање око успомена које се у њему или на њему налазе. 

Има у животу дана кад се човјек тешка срца лаћа 
икаква озбиљнијег посла; али мозак не престаје зато опет 
да ради. Шта више, изгледа е нам оно ћудљиво пиле, 
што га зовемо радозналошћу, тих дана још јаче својим 
кљуном по лубањи куцка. У том душевном расположењу 
човјек, пошто се неко вријеме по кући врзао. или ће 
зграбити шешир и похитати на улицу, или ће сјести га 
писаћи стд, ма да је унапријед увјерен да му се не пише. 
6 

На писаћем столу лежи увијек понека књига. То 
су вам стражње чете, пошљедње јединице оне храбре 
војске која је сачињавала наше главно заплеће у бес- 
крвној борби, што смо је јуче или прекјуче водили за 
ову или ону омиљену идеју. Ми ћемо се зато најприје 
машити понеке од тих „мобилизованих“ књига, дајбуди, 
да насумце јал на прескок из ње што год очебрснемо. 
Али читалац који се потајно завјетовао умном аојгсе јаг 
тгепте, постаје лако књижевни пробирач. 


Кад смо прелистали прву књигу, ми ћемо дохва- 
тити другу, па трећу и четврту. прелазећи тако немирним 
духом с једнога на друго штиво, и зазирући од дужег 
застајкивања на једној страници или на једном предмету, 
попут лепира што лети од цвијета до цвијета, или попут 
оних незадовољних умјетника, што би вјечито да мије- 
њају објекат свога напрезања. 


Него то пустоловско читукање не може да траје 
дуго. Човјек који је навикао на интензивније и сређеније 
читање, не може да се снађе у томе шврљању и скаку- 
тању с једне на другу страницу, с једне на другу књигу. 
И онда га његов раздрагани и (тога дана) необично љу- 
бопитљиви инстинкт нагна да себи потражи другог, куд- 
икамо интензивнијег и, нарочито, личнијег разонођења, 
па је сасвим наравно што му најзад не остаје друго но 
да, како рекох, зграби шешир и побјегне напоље, или 
да малко пропутује — око писаћег стола. 


Не знам да ли сте који пут покушали да нађете 
задовољства пребирући старе картушине по фијокама 
свога писаћег стола> По свој прилици, јесте. Свакојако, 
не верујем да их је много који су кадри да истински 
уживају у том интимном трагању по својој прошлости. 
Музика је то коју не чује свако ухо. За некога је пи- 
саћи стб просто коначиште, кроз које људи и људске 
ствари тек ужурбано пролазе, не остављајући о себи ни- 
каква трага. Шта бисмо, молим вас, могли да нађемо у 

"фијоци каква старог банкира, каква порезног пријамника 


или каква паланачког каматника> Друкчије, насупрот, 
мора да то изгледа у писаћем столу једног пјесника, једне 


· убаве женскиње, једног умјетника, па, ако хоћете, и једног 


младог калуђера! Понекад се човјек маши кључа и отвори 
неку шкрабију, тобоже, да је малко провјетри и распреми. 


"Толико се, вели, тога нагомилало у њој, да ју чисто мука 


извлачити. Испрва то чинимо сасвим равнодушно, као 
људи практични, којима је бајаги до неког реда. И че. 
пркајући све дубље и дубље, почињемо да из фијоке 
извлачимо снопчиће и завежљаје старих писама, читајући 
овда онда по који редак, да се увјеримо да ли је оно, 
што смо вољни да отријебимо, постало збиља излишно. 
Али мало по мало, ти пожутјели листићи као да почињу 
продрхтавати под нашим прстима. Они нам неком тајном 
и неодољивом силом стану говорити о минулим годинама, 
о промашеним насновама и о готово заборављеним дру- 
говима. ; 

Гле! Матавуљево писмо с Цетиња, којим ми је 
1888 године пропратио прву књигу својих приповједака 
Из Црне Горе и Приморја. А ово друго, на угловима 
отрцано писмо, са биљезима из Краљевине Србије» Ни 
мање ни више, но посланица старог ми земљака, пјесника 
Матије Бана, којом ми из Београда, договорно с мини- 
стром Ристићем, нуди државну службу у јавној настави. 
А ово треће, у четвртастом куверту, са жиговима из шта- 
јерског Граца Та то је писмо мог драгог пријатеља Јо- 
сипа Берсе, онда још свеучилишног ђака, у ком заносно 
говори о покретању листа Демона, који се кашње про- 
врже у кратковјеког Вука! 

Боже, како је све то далеко! Чисто ми изгледа као 


„да та писма нијесу мени, него другом неком управљена. 


Рекао би човјек, неко откровење одавна негдје затуре- 
них честица своје личности. М душу нам обузима неко 
чудно осјећање, посматрајући тај овешчали свијет који 


"се, на неки начин, помлађује, те нам некуд бива као да 
(из тих жућкастих страница искачу силуете давно ишче- 

злих, нашем срцу милих особа, са познатим лицима и 
знаним осмијесима. И онда се човјек преда сасвим поезији 

успомена, губећи из вида првобитну цијељ своје екскурзије 

по писаћем столу. Садашњица свето већма бјежи испред. 

наших очију, а душа нам се халапљиво залијеће у прошлост, · 
жељна да зачас опет васкрсне онај непрежаљени живот, 

који је за свагда утонуо у бездано море вјечности. 


И свакога часа нервозна рука износи на видик по 
нешто ново, неочекивано. Час је одстрижак из неког 
старог, давно престалог листа, са пјесмом или прозним 
чланком омиљеног нам некад књижевника, од којега смо 
сваку стварцу пажљиво читали и још пажљивије спре- 
мали. Сад нам се толико уважавање чини претјерано, чак 
и зазорно, и ми се с том књижевном реликвијом раста- 
јемо с подсмијехом на устима. Набеп; зџа јага пђеш. 


Ама пазите! Шта ће сада бити у том дугуљастом 
свешчићу, што је свиленом врпцом стегнут међу двије 
одвојене тврде корице и на којему сам некад поузданом 
(ах, сувише поузданом!) руком написао: Грва жешва, 
полимешричке вјеџбеР... Еј, наопако! Та то су моји ро- 
ђени, срећом, још нигдје нештампани стихови, које при 
задњем отријебљавању (отраг десетак, петнаест година) 
не имадох срца да предам заслуженој ломачи скупа са 
осталим књижевним гријесима своје прве младости. Е сад 
је дошло вријеме да се стара слабост окаје и неминовна 
жртва принесе. // јаш! 5 ехбсшет. 


Па ипак, бисте ли вјеровали» Не могу да то дјело 
строге правде над собом извршим без неког потајног 
уздаха. Шта ћете У тим почетничким работама својим 
бијах ухватио толико за се занимљивих тренут-слика из 
оног красног премаљећа људског срца и људских мишића, 
да ми се сада чини као да сам прегао да самоубилачком 
руком поништим једно парче свог рођеног срца! 

Као што нас, на путу, нека мјеста привлаче више, 
а нека мање, тако и на овим екскурзијама по писаћем 
столу има одјељака код којих се задржавамо дуже и ра- 


дије, и гдје смо сигурни да ће и послије овог претури- 


вања свака ствар остати на свом мјесту. Такав је један 


'одјељак фијока у којој чувамо писма оглашених вршњака, 


с којима смо били у дописивању. Писама такове врсте 
код мене, додуше, нема у великоме броју; али колико их 
је, већином су од људи који су мом срцу драги и с којима 
се српска књига поноси. Споменућу само писма Ђуре 


„Јакшића, Љубомира П. Ненадовића, Змаја Јована Јова- 


новића, Симе Матавуља, Лазе Костића, Милана Ђ. Ми: 
лићевића, Љубомира Недића, Алексе Шантића и још не 
колицине њих, који уписаше чврстом руком своје имеу 
у златну књигу наше књижевности и умјетничке елите. 
У колу ових пошљедњих заузимље одвојено мјесто мој 


стари и вриједни побратим Влахо Буковац. А уз те до- 


маће прваке, нашао се и погдјекоји страни великан чија 
ми је пажња, у своје вријеме, исто тако драга и утјешна 


била. Неке је од њих, као на примјер Емила Кастелара, 


Млађега Диму и Деамићиса, неумитна смрт отргла из 
нашег кола већ од дужег времена; други, као Мел- 
хиор де Вогије,' Госпођа Жилијета Адам и гроф Дегу- 
бернатис, живи су и данас и славни у својим народима. 

Моји читаоци виде е их нијесам обмануо, кад сам 
казао да ће ово бити прије путовање 40, него ли око 
писаћег стола. Но колико год човјек био вољан да, по- 


"слије једне оваке шетње, своје утиске подијели са чи- 


таоцима, има опет један закутак у извјесној фијоци, пред 
којим перо јавног раденика застаје као пред неком све- 


"тињом. То је онај закутак у ком се хране драгоцјене 


мошти наших успомена осјећајних. Ма да нам је одавна 
иње на косу пало, тај се драгоцјени 4055ге/ не развезује 


без неке потајне емоције. Кад смо из њега извадили и 


1 И овај је чувени француски есејист и приповедач ненадно 
преминуо првијех дана овога месеца. М. Ц. 

по столу поредали те пожутјеле свједоке наше упокојене 
младости, нама се некуд чини као да се из њих извија 


некадашњи миомирис, и завирујући час у једно, час у' 


друго писмо, не можемо да се отмемо осјећају благо- 


дарности спрам оних убавих ручица које их написаше, 


те нас тако, било и за тренутак, испунише радошћу и 
блаженством. 


И једно је извјесно. Кад бисмо, по каком немило- 


стивом удесу, наједаред приморани били да овај писаћи 
сто прегоримо са свима стварима које су у њему. с том 
погодношћу само, да нам је просто једну циглу ствар из 
њега спасти, нема сумње да бисмо ми све остало жртво- 


вали, тек да у својим рукама задржимо тај омиљени поклад _ 


наших интимних афеката, у ком је сахрањена успомена 
наших најљепших дана, оних чаровних дана, кад су пламе- 


ном маштом крстарили смјели снови о срећи и будућности, . 


а срце још не знало што су посртања и неминовне де- 
зилузије ! 

Још има ствари у овом столу од старе ораховине, 
о којима бих могао да овдје говорим са много осјећања 


и пијетета. Али су осјећаји као светиња, на којој није 


хвајде преко мјере застајкивати, јер се треба бојати да. 


и нехотице не постанемо брбљави, те не нарушимо бо- 
жанствену хармонију, која се у свакој светињи крије. 
Стога ћу да вам на крају поменем још нешто, што 


ми у овај мах плијени поглед са самог стола — нешто“ 


дакле, што се видно истиче на самоме столу. Међу сли- 
кама разне величине и облика, на којима се обично моје 


очи одмарају, налазе се и два портрета (фотографијеју 


оквирићима од неуглачана дрвета, који су смјештени на 
малим стативима од позлаћена бронза. Прва од тих слика 


приказује чувеног немачког природњака и филозофа. 


Ернсша Хекла, нашег некад чешћег госта и научног тра- 
гаоца у далматинским водама. На слици је потпис и по- 
здрав од Хеклове руке. У другој фотографији приказан је 


онај плодни списатељ и генијални чудак, што се називао“ 








У ЦИРУЈ ОИР РРА ПОНТИР ШРИ 

Александар Дима старији, „најдуховитији Француз свога 
времена“. Ову сам потоњу слику, извјесном приликом, 
добио на поклон од његова чувеног сина и имењака, 
данас такође покојног, Александра Диме млађег. 

Посматрајући ова два портрета, који тако красно 
одбљескују темпераменат и карактер лица које приказују, 
мени је често падала на памет она (не знам чија) изрека, 
да неке насликане главе саме собом више кажу, но читава 
једна биографија. И доиста, у Хекловом портрету имамо 
читав одсјај оне филозофске мирноће и оног ведрог са- 
мопоуздања, које је овог научника подржавало у неу- 
морном раду и епохалном трагању о постанку свијетаи 
човјека. У другој слици видимо, обратно, на први по- 
глед човјека импулзивна, у којега је имагинација далеко 
предњачила испред хладног разбора. 

Ова два човјека здружио је овде пуки случај. Па 
ипак, колико се год они разликовали у темпераменту и 
личном прегалаштву, има опет нешто, што их идеално 
зближава и у чем се њихова земна улога додирује, а то 
је њихова заједничка борба за слободну и потпуну ек- 
спанзију људске воље и, уопће, људске индивидуалности. 
У том погледу и овдје, као свуда, скрајности се доди- 
рују. У фаталној екскурзији што је сви самртни људи 
морају кроз живот да учине, хладни научник иде често 
напоредо са занесеним пјесником. 


Али је вријеме да завршим и ја ову своју екскур- 
зију. Хтио сам овим начином да из књиге својих успо- 
мена извадим неколико сухих цвјетова, што су тамо на- 
слагани међу страницама. Пријатна је то забава, коју 
бих многом од својих колега препоручио — пријатна 
забава коју бих, нарочито, препоручио свима онима који 
воле да се каткад осврну на своју прошлост. 


МаРКО ЦАР. 











ПУТ ИЗ МИНХЕНА У ЂЕНОВУ. 


" (1828 године). 


Ви никад не водите рачуна о пле- 
менитим осећањима; овде запиње 
ваша мудрост. (Он отвори свој сто 
за писање, извади одатле два пи- 
штоља, један од њих метну на сто, 
а други пуни барутом). 

РОБЕРТ, „МОЋ ПРИЛИКА“. 


ГЛАВА |. 


Ја сам најучтивији човек на свету. Могу се похва- 
лити да никад нисам био груб на овој земљи, где има 
толико несносних обешењака, који се посаде поред тебе, 
па ти причају своје јаде, или ти чак декламују своје сти- 
хове; са правом хришћанском трпељивошћу увек сам 
мирно слушао овакве беднике, и ниједним покретом лица 
нисам издао колико ми је страшно досадно у души. Као 
што испосник брамин оставља на милост и немилост своје 
тело за храну вашима, да би се и ови божји створови 
заситили, тако сам и ја често данима подносио најкобније 
људске ваши, и мирно их слушао, а моје унутрашње 
уздахе чуо је само Онај који награђује врлину. 

Али животна мудрост наређује нам да будемо учтиви 
и да не ћутимо зловољно, нити да зловољно одговарамо 
кад некакав гљивасти трговачки саветник, или мршави 
ситничар, седне поред нас, и започне опште европски 
разговор речима: „Данас је лепо време“. Не можемо 
знати како ћемо се поново сусрести са оваквим фили- 
стром, и он нам се може тада горко осветити зато што 

нисмо учтиво одговорили: „Време је врло лепо“. Може 
се чак догодити, драги читаоче, да седиш у Каселу код 


Таће Ф'поје поред поменутог филистра, и то баш лево од 


њега, а управо пред њим стоји здела са мрким шараном, 
што он весело дели; — а ако је још од пре огорчен на 


"тебе, он пружа тањире увек десно унаоколо, тако да за 
"тебе не преостане ни најмањи комадић репа. Јер, ах!, ти 
"си баш тринаести за столом, што је увек опасно кад се 
"седи лево од траншера, а тањире пружају десно унаоколо. 
„А велико је зло кад човек не добије шарана; можда нај- 


веће поред губитка народне кокарде. Поврх свега тога, 
филистар, који ти је ово зло припремио, још те исмева, 


и нуди ти ловоре заостале у мрком сосу; — ах! шта 


помажу сви ловори кад уз њих нема шарана! — а тада 
филистар жмирка очима, церека се и шапуће: „Данас је 


„лепо време“. 


Ах, драга душо, може се чак десити да ти лежиш 
на некаквом гробљу баш перед овог истог филистра, а 


када на дан страшног суда чујеш како трубе јече, па 


кажеш своме суседу: „Драги пријатељу, пружите ми 
љубазно руку да устанем, лева нога ми је утрнула од 


„проклетог дугог лежања!“ тада опазиш изненада добро 


познати филистарски осмех, и чујеш подругљив глас: 


„Данас је лепо време“. 


ГЛАВА П. 


„Данас је леепо време —“. 
Да си ти, драги читаоче, чуо тон, ненадмашан пи- 


"штави бас, којим су изговорене ове речи, и да си видео 


и самог говорника, архипрозаично лице као у удовичке 
касе, препаметне очице, прћав препреден и испитивала- 


чки нос, одмах би познао да овај цвет није изникао из 
„обичног песка, и да су ови звуци говор Шарлотенбурга, 
где се берлинско наречје говори још боље него у самом 
Берлину. 


Ја сам најучтивији човек на свету, једем радо мрке 





а ве 

шаране, а понекад верујем у Васкрсење, те одговорих:“ 
„Заиста, време је врло лепо“. 

Кад се син Спреве овако закачио, тек ми тада приђе 
својски, те се никако нисам могао отргнути од његових. 
питања и самоодговора, а нарочито од његових паралела 
између Берлина и Минхена, нове Атине, којој није оставио · 
влакно косе на глави. 

Али ја сам узео у заштиту нову Атину, као што 
обично хвалим место где се у тај мах налазим. Што се. 
то овог пута десило на рачун Берлина, радо ћеш ми. 
опростити, драги читаоче, ако ти испод руке признам да 
се ово дешава понајвише из чисте политике; јер знам, 
чим почнем да хвалим своје ваљане Берлинце, крај је 
мојој слави код њих, они слежу раменима и дошаптавају 
један другоме: „Овај ти постаје врло понизан, чак и нас 
хвали“. Наиме, ниједна варош нема мање локалног па- 
триотизма, него Берлин. Већ хиљаду бедних књижевника 
славили су Берлин, и у прози, и у стиховима, а за овима 
није у Берлину ниједан петао закукурекао, и нису им 
зато скували ниједне кокошке, а Под Липама држали 
су их за бедне песнике и после, као и пре тога. На- 
против, исто тако није се водило рачуна кад је некакав. 
стихотворац у парабазама грдио Берлин. Али нека се 
само усуди неко да пише што увредљиво против Полк-- 
вица, Инсбрука, Шилда, Познања, Кревинкела и других. 
главних вароши. Како би се тамо узбудио достојан по- 
штовања патриотизам! Узрок томе јесте овај: Берлин 
није никаква варош, него Берлин даје само место где“ 
се скупља мноштво људи, а међу овима многи људи од 
духа, којима је сасвим свеједно које је то место; ови 
образују духовни Берлин. Путник кад пролази кроза њ 
види само опружене, једнолике куће, дугачке широке 
улице, које су просечене према узици, или понајвише, 
по самовољи појединца, и не показују ти начин мишљења 
светине. Само недељна деца могу да погоде по нешто 
од приватног мишљења становника кад посматрају дуге 
редове кућа, који се труде, као и сами људи, да остану“ 

удаљени један од другог, кочећи се у узајамној мржњи. 
Само једном, једне ноћи кад је била месечина, кад сам 
се враћао подоцкан из Лутера и Вегенера, видео сам 
како се оно круто расположење развило у благу тугу, 
и да се куће, које су стајале тако непријатељски једна 
према другој, сада погледају тронуто, склоно паду, хриш- 
ћански, хотећи да падну у наручја једне другима; тако да 
сам се ја, јадан човек, идући средином улице, поплашио 
да не будем здробљен. Некима ће овај мој страх изгле- 
дати смешан, а и ја сам се томе смејао, када сам, са 
трезним погледом, ишао идућег јутра кроз оне исте улице, 
а куће су зевале опет прозаично једна према другој. 
Доиста, потребно је повише боца поезије да би сеу 
Берлину могло видети друго што, осим мртвих кућаи 
Берлинаца. Овде се тешко виђају духови. У вароши је 
врло мало старина, и она је врло нова; а ипак је ово 
ново врло старо, врло увело и изумрло. Јер је она већим 
делом постала, као што је речено, не из мисли гомиле, 
већ из мисли појединаца. Између ове неколицине свакако 
је најбољи велики Фриц. Оно што је он изнашао била 
је само чврста подлога, тек од њега добила је варош 
особен карактер, и да јој се није дозидало ништа после 
његове смрти, то би остао историјски споменик духа оног 
прозаично чудноватог јунака, који је право немачки храбро 
образовао у себи префињену неукусност и сјајну слободу 
разума, нискост и ваљаност свога времена. Потсдам, на 
пример, изгледа нам као такав споменик. Кроз његове 
опустеле улице идемо као кроз заостале списе Филозофа 
из Сан-Сусиа; он долази у његова оепугез розћитез, 
те и ако је сад само камена замрљана хартија, и ма да 
садржи доста смешнога, ипак га ми посматрамо са оз- 
биљним интересовањем, и сузбијамо све већу вољу за 
смех, као да се бојимо да ћемо добити изненада преко 
леђа удар шпанском трском старога Фрица. У Берлину 
нас не спопада никад овакав страх; ту осећамо да стари 
Фриц и његова шпанска тршчица немају више моћи, јер 
иначе не би се избечило понеко болесно мрачњачко лице 

из старих, озарених прозора здраве, разумне вароши, и 

не би се уселила понека глупа, празноверна зграда из- 
међу старих скептички филозофских кућа. Нећу да ме 
разумете криво; и изрично напомињем да не пецкам овде 
нову Вердерску цркву, ту готску саборну цркву у под“ 
млађеној сразмери, која је намештена међу модерним згра- 
дама из ироније, да би показала у алегорији како би 
бљутаво и простачки изгледало кад би старе, одавно 
пропале установе Средњега Века хтели наново да заведу 
под новим облицима новог времена. 

Горе наведено важи само за берлински спољашњи 
изглед, и кад бисмо у том погледу хтели поредити Бер- 
лин са Минхеном, могли бисмо с правом тврдити да је 
последњи сасвим противан првом. Наиме, Минхен је 
варош коју је саградио сам народ, и то неколико уза- 
стопних нараштаја, чији дух је видљив још увек у њи- 
ховим грађевинама, тако да тамо, као у сцени с вешти- 
цама, у „Магбету“, опажа се хронолошки ред духова, од 
мрачно суровог духа Средњег Века, који ступа са окло- 
пом из готских црквених врата, па све до образованог 
светлог духа нашег властитог доба, које нам у сусрет 
пружа огледало, у коме свако себе посматра са задољ- 


«ством. Баш у овом низу је оно што је помирљиво; вар- 


варско нас више не буни, а неукусно нас више не вређа, 
кад их посматрамо као почетке и нужне прелазе. Ми смо 


"озбиљни, али нисмо срдити на ону варварску саборну 
цркву, која се још увек подиже у ропском облику, изнад 


целе вароши, и скрива у своме крилу средњевековне 
сени и духове. Са исто тако малом срдитошћу, чак са ша- 
љивом тронутошћу посматрамо укрућене замкове доцније 
периоде, неотесана немачка мајмунисања углађене фран- 
цуске неприродности, величанствене зграде неукусности, 
споља лудо ишаране, изнутра још искићеније украшене 
дречећи шареним алегоријама, позлаћеним арабескама, 
фигурама од гипса и оним сликама на којима су насли- 
кана покојна, висока господа: витези са црвеним пијано- 
трезним лицима, преко којих падају дуге власуље, као 





"МА: 

напудерисане лавовске гриве; госпође са крутим ковр- 
чама, челичним корсетом, што им срце утеже, а са 
огромном кринолином која им даје у толико прозаичнију 
растегљивост. Као што је речено овај призор нас не оне- 
расположује, шта више, он доприноси томе да живо осе- 
тимо садашњост и њену светлу вредност, и кад посма- 
трамо нова дела, која се дижу поред старих, чини нам 
се као да су нам скинули с главе тешку власуљу и 
да су нам ослободили срце од челичних окова. Овде го: 
ворим о ведрим храмовима уметности и о отменим па- 
латама, који се развијају у цвет из духа Кленца, овог 
великог вештака. 


Глава Ш. 


Али што целу варош називају новом Атином, међу 
нама речено, мало је смешно, и стаје ме много труда кад 
је у толикој мери заступам. Ово сам најдубље осетио у 
разговору са берлинским филистром, који је био доста не- 
учтив да, ма да је већ неко време говорио са мном, тврди 
како нема баш нимало атичке духовитости у новој Атини. 

„Ове, повика он прилично гласно, има само у Бер. 
лину. Само тамо има досетке и ироније. Овде има доброг 
белог пива, али доиста нема ироније“. 

„Ироније немамо“, повиче Наница, витка келнерицг, 
која дотрча у овом тренутку, „али можете добити свако 
друго пиво“. 

Било ми је врло жао што је Наница држала иро- 
нију за неку врста пива, можда за најбоље штетинско, 
и да се не би, бар у будуће, овако обрукала, почео 
сам је поучавати на овај начин: „Лепа Нанице, иронија 
није пиво, него један проналазак Берлинаца, најпамет- 
нијих људи на свету, који су се врло једили што су одвећ 
доцкан дошли на свет да би могли пронаћи барут, и 
зато су покушавали да пронађу нешто што би било тако 
исто значајно и врло корисно баш за оне који нису про- 
нашли барут. Пре, драго дете, кад је ко учинио неку 
глупост, шта се могло радити2 Оно што се догодило није 

се могло учинити нечим што се није догодило, и људи 
су говорили: овај је права стока. То је било непријатно. 


УУ Берлину, где су људи најпаметнији, и где се дешава 


највише глупости, најдубље се осећала ова непријатност. 
Министарство је предузело озбиљне мере: само веће глу- 
пости смеле су бити штампане, мање су биле допуштене . 
само у разговору, ово допуштење пружало се само на 
професоре и високе државне чиновнике, а незнатнији 
људи смели су изговорити своје глупости само скривено. 
Али све ове предузете мере нису ништа помогле, поти- 
снуте глупости су се јављале у толико јаче у изванредним 
приликама, чак су биле заштићаване потајно од оних 
горе, попеле су се јавно на више, невоља је била велика, 
док најзад није пронађено противно средство, којим се 


могло удесити као да свака глупост није ни учињена, а 


чак се могла изменити у мудрост. Ово средство сасвим 
је просто, и у томе је, да се објави како је она глу- 
пост учињена, или изговорена само из ироније. Тако, 
драго дете, све напредује на овом свету, глупост постаје 
иронија, промашено ласкање постаје сатира, природна 
неотесаност постаје вешто исмевање, истинска манитост 
постаје хумор, незнање постаје сјајна духовитост, а ти 
ћеш напослетку постати Аспазија нове Атине“. 

Ја бих још више говорио, али лепа Наница, коју 
сам чврсто држао за ово време за крај њене кецеље, 
отрже се снажно, кад су са свију страна почели одвећ 
бурно да изискују: Пива, пива! Берлинац, пак, изгледао 
је као сама иронија кад је опазио са каквим усхићењем 
примају високе пенушаве чаше, и показујући на групу 
људи који су пили пиво и препирали се о изврсности 
нектара од меља, који им је дивно пријао, рече, смешећи 
се: „М ови хоће да буду Атињани“ > 

Примедбе, које је овај човек наставио чинити, много 
су ме заболеле, јер моја особита љубав према новој Атини 
није мала, и зато сам се потрудио да објасним брзопле- 
том критичару какс смо тек од скора дошли на мисао 


да отворимо себи нову Атину, и да смо тек млади по- 

четници, а наши велики духови и сва наша образована 

г, "публика још се није навикла да буде изблиза посматрана. 
ђ „Све је још у постајању, и још нисмо потпуни. Тек су 
4 "доње преграде заузете, драги пријатељу“, додадох ја. 
| „И нисте ваљда превидели да ми, на пример, не оскуде- 
„вамо у совуљагама, сикофантима и Фринама. Немамо само 

Е виших особа, те понеко мора да игра више улога у исто 
Њ време. На пример, наш песник, који опева нежну грчку 
"дечачку љубав, морао је узети на себе и аристофанску 

| грубост; али он може све да чини, он има све што при: 
| пада великом песнику, сем нешто мало маште и духо- 
витости, а кад би имао много новаца, био би богат човек. 
„Али што нам недостаје у квантитсту то замењујемо ква: 
литетом. Ми имамо само једног великог вајара — али 

то је „лав“! Имамо само једног великог говорника, али 


4 

8 ја сам уверен да Демостен, у Атици, није могао то: 
о лико грмети над пеном од слади. Што још нисмо отро- 

| __вали ниједног Сократа, то нам, заиста, отров није недо- 

. стајао. А и ако немамо прави демос, ни многе демагоге, 


"то вам ипак можемо представити један изврстан примерак 

______ ове врсте, једног демагога од заната, који вреди за целу 
| гомилу блебетала, оговарача, кукавица и осталих ниткова 

' — а ево, видите га и сами“. . 

Не могу да одолим искушењу, а да не оцртам мало 
тачније фигуру, која се сад појавила. Остављам на страну 
-да ли ова фигура с правом тврди да њена глава има 
нечег човечанског, и да стога има право да се издаје, 
«с правног гледишта, за човека. Много пре бих ову главу 
држао за мајмунску; само из пристојности пустићу је да 

__прође за човечанску. Његово покривало састојало се из 

5 чохане капе, по облику сличне Мембриновом шлему; крута, 

__црна, дуга коса падала је на доле, а напред је била по- 
дељена а | епјап!. На овој предњој страни главе, која 

се издавала за лице, богиња простоте утиснула је свој 

жиг, и то тако јако да је тиме нос био скоро згњечен. 

___МИзгледало је да оборене очи узалуд траже овај нос, те 

су услед тога биле тужне; осмех, који задише, играо му 


Ми 

је око неизмерно дражесних уста, која су могла оду- 
шевити неком уочљивом сличношћу нашег грчког сти-- 
хотворца за најнежније газеле. Одело је било староне- 
мачки капут, истина мало измењен по сличним захтевима 
новоевропске цивилизације, али је по кроју непрестано: 
подсећао на капут који је носио Арминије. у Теутобур- 
шкој Шуми, и чији се праоблик сачувао у једном патри-- 
отском кројачком друштву, исто тако тајанствено тра- 
диционалан, као некад готско грађевинарство у тајан-- 
ственом зидарском еснафу. Бело опрана крпа, која је била: 
у дубоко значајној противречности са голим старонема- 
чким вратом, покривала је јаку овог славног капута. Из. 
његових дугачких рукава висиле су дугачке прљаве руке, 
између ових се показивало досадно тело, уз које су се 
климале две смешне ноге — цео стас био је бедна па-- 
родија Аполона Белведерског. 

„И то је демагог нове Атине>“ запита Берлинац,. 
подругљиво се смешећи. „Мили Боже, та то је мој земљак! 
Не верујем својим рођеним очима то је тај који... Не, да 
ли је могуће!“. 

„Да, ви заслепљени Берлинци“, — рекох ја, не без: 
ватре, — „ви запостављате своје домаће геније, и каме- 
нујете своје пророке. Ми, пак, можемо све да упо- 
требимо“! 

„А нашта ће вам ова несрећна мушица >“. 

„Он се може употребити свуда где је потребно ска“ 
кање, гмизање, осећање, ждерање, побожност, много ста- 
ронемачког, мало латинског, и нимало грчког. Он, дои- 
ста, врло добро скаче преко штапа, прави таблице свију 
могућих скокова и објашњења свију могућих начина за 
читање старонемачких песама. Поред тога, он представља 
љубав према отаџбини, а није ни најмање опасан. Јер се 
врло добро зна да се он на време повукао од старо- | 
немачких демагсга, мећу којима се некад случајно нала- 
зио, кад је њихова ствар постала мало опасна, те се“ 
тако није слагала са хришћанским осећањима његовог 
меког срца. Али од како је прешла опасност, и пошто. 

су мученици пропатили због својег мишљења, сви су га, 
готово сами од себе, напустили, и кад су чак наши најва- 
тренији бербери скинули своје немачке капуте, тек од 
тада је започело доба цветања нашег обазривог спасиоца 
отаџбине; само он је задржао демагошки костим и из- 
разе, који припадају томе; он још увек узноси Арми- 
нија Херуска и госпођу Туснелду, као да је њен плаво- 
коси унук; затим је сачувао своју германско-патриотску 
мржњу против талијанског вавилонизма, против пронала- 
ска сапуна, против Тиршове незнабожачко грчке грама- 
тике, против Квинтилија Вара, против рукавица и про- 
тив свију људи који имају пристојан нос; — и тако стоји 
он овде, лутајући споменик пропалог доба, и као по: 
следњи Мохиканац преостао је он једини од целе сило- 
вите хорде, он, последњи демагог. Дакле, видите да мо- 
жемо употребити овог човека у новој Атини, где још 
нема демагога. У њему имамо врло доброг демагога, који 
је у исти мах тако питом да олиже сваку пљуваоницу, и 
да ждере из руке лешнике, сиреве, кобасице, укратко, 
да ждере све што му се да. А пошто је он сад једини у 
својој врсти, то имамо још и ту особиту корист, што ћемо 
га доцније, кад скапа, испунити и сасвим целог сачувати 
за потомство, као последњег демагога. Ипак вас молим, 
немојте то рећи професору Лихтенштајну из Берлина, јер 
би га овај потражио за зоолошки музеј, што би могло 
бити повод рату између Пруске и Баварске, јер га ми, 
ни у ком случају, не бисмо издали. Већ су га Енглези 
узели на око, и понудили су за њега две хиљаде седам сто- 
тина седамдесет седам гвинеја, већ су и Аустријанци хтели 
да га размене за једну жирафу, али се наше министар- 
ство изразило: последњи демагог нијг нам на продају 
ни по коју цену, он ће бити једном понос нашег при- 
родњачког кабинета, дика наше вароши“. 

Изгледало је да Берлинац слуша по мало расејано. 
Његову пажњу привукли су на се лепши предмети, и 


најзад ми упаде у говор, речима: „Допустите ми најпо- 
7 

корније да вас прекинем, али реците ми, какав је то пас 
што тамо трчи» 

„То је неки други пас“. 

„Ах, ви ме не разумете, ја мислим на оног великог 
пса, с белом кудравом длаком и без репа“> 

„Драги мој господине, то је пас новог Алкибијада“. 

„Али“, примети Берлинац, „реците ми, где је сам 
нови Алкибијад“ > 

„Право да вам кажем“, одговорих, „то место још 
није заузето, имамо тек само пса“. 


ГлавА ЈУ. 

Место, где се водио овај разговор, зове се Боген- 
хаузен, или Најбургхаузен, или вила Хомпеш, или Монт- 
геласгартен, или Шлесел, чак се не мора ни именовати 
кад човек хоће да се тамо одвезе из Минхена; кочијаш 
нас разуме већ по извесном жедном жмиркању очију, по 
извесном блаженом махању главе, и по сличним изра- 
зитим гримасама. Арабљанин има за свој мач хиљаду из- 
раза, Француз за љубав, Енглез за вешање, Немац за 
пијење, а новији Атинац чак за места где се пије. На 
поменутом месту пиво је доиста врло добро, чак у При- 
танеуму, ушео Боккелеру није боље. Оно овде прија из 
врсно, нарочито на оној тераси на ступњима, где су ти 
пред очима Тиролски Алпи. Прошле зиме често сам тамо 
седео, и посматрао планине, покривене снегом, које су, 
сјајећи се у сунчевој светлости, изгледале као саливене 
од чистог сребра. 

Тада је и у мојој души била зима, мисли и осећања 
били су ми као завејани, било ми је тако празно и мртво, а 
поред тога и бедна политика, па жалост за драгим умрлим 
дететом, и један стари заостали јед, и кијавица. Осим тога 
пио сам много пива, јер су ме уверавали да то развесе- 
љава. Али и најбољи атички „брајхан“ није могао успети код 
мене, јер сам се навикао, још у Енглеској, на „портер“. 

Најзад је дошао дан кад је све постало другаче. 
Сунце проломи небо, и напоји својим зрачним млеком 

земљу, ово старо дете. Брегови су задрхтали од радости, 
и њихове снежне сузе текле су силно. Ледни покривачи 
на језерима попуцали су и поломили се, земља је отво- 
рила своје плаве очи, из њених груди израсло је љупко 
цвеће и звучне шуме, зелене палате славујеве, сва при- 
рода се смешила, и овај осмех звао се пролеће. Тада и 
у мени започе ново пролеће, из мога срца изниче ново 
цвеће, избише осећања слободе, као руже, а и потајна 
чежња, као младе љубичице; посред овог, разуме се, и 
некорисне коприве. Нада је опет превукла своје весело 
зеленило преко гробова мојих жеља, и дошле су поново 
мелодије поезије, као тице селице, које су зиму провеле 
на топлом југу, те сад поново траже напуштено гнездо 
на северу, а напуштено северно срце звонило је и цве- 
тало опет, као и пре — само не знам како се све то до- 
годило. Да ли је то било мрко или плаво сунце што је 
поново пробудило пролеће у моме срцу, и пољупцима 
пренуло иза сна све успавано цвеће у новом срцу, и сме- 
шећи се намамило унутра славује2г Да ли је то била 
сродна природа, која је тражила одјек у мојим грудима, 
и радо се у њима огледала са својим новим пролетњим 
сјајем Не знам, али мислим да су ме овако опчинили 
на тераси у Богенхаузену, пред Тиролским Алпима. Кад 
сам тамо замишљен седео, често ми се чинило да видим 
дивно младићско лице како ослушкује преко оних бре- 
гова, и тада сам зажелео крила да бих похитао у ону 
земљу где он живи, у Италију. Често сам осећао као да 
око мене веју мириси лимунова и неранџи, који су се 
таласали преко брегова, улагујући се и обасипајући ме 
обећањима, да би ме одмамили у Италију. Чак једном, 


"у златном сутону видео сам, на врху Алпа, целог цел- 


цатог, у природној величини, младог бога пролећа; цвеће 
и ловори овенчавали су веселу главу, и са насмејаним 
оком и цветним устима клицао је он: „Ја те волим, ходи 
к мени у Италију“ ! 
(Наставиће се). 
ХАЈНРИХ ЖХАЈНЕ. 

(С немачког превела Паулина ЛЕБЛ). 











КАНЦОНА НАДЕ И СПРЕМАЊА. 


„Рег утсеге, у сеге, угпсеге !“ 
р'Аппипао. 


Надај се. Чекај. Мати!, 
јер кад су те на блатна 
тржишта младу, недужну одвели, 
кад над тобом се сјати 
гомила преодвратна, — 
ми немоћни, но поносни и смјели, 
прогутасмо вал врели 
нашијех суза жучно, 
заустависмо тада 
у грлу врисак јада, 
и, шкринув зубма, своје срце мучно 
пуно плача нијема 
притиште сваки рукама објема. 


Но, уз грчевит стисак 
давећи јата снова, 
нама се причу опет тада гласно 
удесни, тужни њисак _ 
Зеленка Дамјанова; 
и причу нам се опет тада јасно, 
ко грдан гром у касно 
прољеће, из давнине, 
тутњећи силно тад, 
огромни, тешки пад 

Маркове шестопере топузине, 
коју с Урвине старе 
одбаци жално Прилипски Ћесаре. 


Причусмо. Разумјесмо 
у души, у дубини! 
| Не поникосмо ником. Но, одважни 
| ·_ згледасмо се, прозрјесмо. 
Е | И кб што на пучини 
гслемој вали, које оркан влажни 
пропиње, шумор снажни, | 
праскави дигну бурно, 
тако тад и ми, сами, 
Е дигосмо међу нами 
заклетву нашу поносну што журно, 
кб облак који грми, 
| прелети преко наших крша стрми. 


Рекосмо: „Мати, мати, 

| љуће но зло што траше 

| тебе бијаху наше сузе н јеме. 

Не плачи. Плач свој сврати. 

Бриге ће бити наше 

све чежње твоје у свако вријеме. 

У часе све што стрјеме 

ми ћемо бити вјерни 

жеђи за величином 

твојом. М сваким чином 

ми ћемо својим сан твој неизмјерни 
приводити у јаву 

и с њим ти једноћ крунисати главу!“ 



















Рекосмо: „Мати, прими 
заклетву нашу холу, 
кб тајно биље које ране вида, 









Ур —= Њ-> ~ Кари 
а а аи. веле ва. пениса зе зе зен ме: Ралф Језа ај а тинросља р Ељља БА 5 = = 
= те ~ = пети при Ул Ето 


зћаа падне сива 7 


мар << - - у шавЈ 
ТРАВИ 





=== 


102 


Српски Књижевни ГЛАСНИК. 





кб тамјан који дими 

великом твому болу“. — 

Рекосмо. Чусмо тад ђе без прекида 
кроз земље Душанида 

радосно славе звона 

с древнијех манастира. 

И сваки усред мира 

оћути тад да устма милиона 
изусти сам ријечи 
заклетве што ће знати да лијечи. 


И тад у себи чудно 
осјетисмо тежину 
побједе силне, нове што нас чека. 
Загрцасмо сви жудно. 
И крв што тада сину 
у очима нам бјеше дивна, мека 
кб зора недалека 
која ће да нам сване. 
И сваки руком маче, 
погна свој плуг и заче 
орати снажно њиве неоране. 
Њиве ће плоде дати. 
Надај се. Чекај. Јад не јади. Мати! 


Канцоно, мини Косово што спава 
· с једног до другог руба, 
и јекни као васкресенска труба. 


Мирко КОРОЛИЈА. 














ОЛИРЕ СА: 


Бићу кб сатир што из грања вири 
и чека нимфу несташну и младу, 
док око њега у прозирном хладу 
облећу страсни, мекани лептири, 


Окитив чело ружама и травом 

слушаћу како изнад стаза врући 
допире твоја пјесма миришући 
младошћу, сунцем и пожудном стравом. 


Сакупиће се моја душа страсна 
у жедан пехар у самотној сјени 
пијући млаки глас твој из даљина, 


Док ћу да снивам жудно једна красна, 
опојна уста као мак румени 


и једне зубе ситне, од јасмина. 


Мирко КОРОЛИЈА. 








ИЗ НАЈНОВИЈЕ ПОЉСКЕ ПОЕЗИЈЕ. 


(МАРИЈА КОНОПЊИЦКА: „ГОСПОДИН БАЛЦЕР У БРАЗИЛИЈИ“.). 


Пољска књижевност новијега доба показује једну 
веома радосну појаву: обрт животу сеоског становниш“ 
тва, из чије среће и несреће, поезије, уметности и фи- 
лозофије црпе прегрштима све новије и све свежије благо 
лепога и пламенове инспирације. Ни у једној другој књи- 
жевности обрт ове врсте не може имати тако велики 
значај као у пољској књижевности, која је поникла го- 
тово искључиво на традицијама шљахтићским и отхра- 
њена у главном на историји. 

Народ у Пољској кроз читаве векове није узимао 
учешћа у политичком животу, па отуда није могао ниу 
књижевности да постане важан уметнички чинилац. А ако 
се кадгод и појави на сцени, то само као основа, деко“ 
рација или најчешће као полемички чинилац недовољно 
оцењен, занемарен друштвени чинилац за који се безу- 
спешно боре малобројни борци за једнакост у Пољској, 
идући кроз читаве векове противу главне струје. 

Тако је било готово до краја 18 века, до самог 
устава од 3 маја 1791 године. Мз таквог земљишта из- 
растао је и сам Мицкјевич, кад још шљахту ствара ју- 
наком своје народне епопеје („Господин Тадија“), остав- 
љајући народ у даљини, у дну основе своје поеме. И 
друкчије није могао ни учинити, ако је хтео да да верну 
слику пољског живота на прелому између 18 и 19 века. 

Тек је 19 век унео у песничке творевине пољске 
живи елеменат који се зове Гољски народ. Велику за- 

слугу у томе има романтична поезија (Словацки и други); 
знатно је причврстио тај нови правац и пољски позити- 
визам (Прус, Свјентоховски); а створио је од њега умет- 
ничку лепоту и умео да из њега истера искре праве ин- 
спирације тек најновији период, с Дигашињским, Севером, 
Јуношом, Ожешковом, Конопњицком, Рејмонтом, Орка- 
ном, Виспјањским, Каспровичем, Тетмајером и Ридлом 
на челу. 

Конопњицка је увек ишла у првим редовима међу 
песницима о судбини народној и остала је највернија 
својим идеалима. Сва њена дела, готово од прве појаве 
њене па до данас, дишу једним мотивом са бескрајно 
широком скалом тонова и боја, форми и мисли; а за све 
има да захвали оној великој љубави према народу и ње- 
говој судбини, оном дубоком осећању његове поезије, 
као и поезије целе, пребогате природе, а и својој моћи 
да се зарони у мисли и осећања, у душу и мозак пољ- 
ског сељака, и да се удуби у његову оригиналну пси- 
хологију. 

Друштвени елеменат у њеним делима спаја се не- 
раздељиво са савршеним познавањем свега што из душе 
пољског сељака израшћује, а целина је увијена у такву 
лирску поезију, у такво богатство осећања и обучена у 
тако савршену форму, да с правом можемо урачунати 
све њене „народне“ творевине, све сеоске песмице, прозне 
новеле, кратке и пуне осећања приповетке, као и велике 
епске концепције из сеоског живота, у најлепше плодове 
савремене пољске поезије. Ако се који пут и нађе која 
погрешка, то ће можда бити у сувише бујном осећању, 
у многобројности слика, у сувише осетљивој машти, или 
у језику пресићеном поезијом. Сувишност ших лепоша 
јесте и главни узрок оскудици жармоније у неким пе- 
смама Конопњицке. Не дајући се утерати као у једно 
корито, нити помирити у међусобном односу, те песме 
врло често прсну као водоскоци, дуге или бистри пото- 


"чићи лиризма, наносећи често штете целини композиције, 

чија главна мисао по који пут утоне или се једва про- 
бија кроз масу споредних утисака и светлаца. 

Извор, из кога су потекле све творевине Коноп- 
њицке, то је дубоко социјално осећање — јако саосећање 
са сваким болом и несрећом потиштених, занемарених и 
презрених. То право прометејско осећање, које инспирише 
и ствара, у исто је време и највећа морална снага целе 
поезије Марије Конопњицке; оно је ризница не само ле- 
пога, него и истине и правде људске, оно је извор доброг 
и племенишог у најчистијем, хришћанском смислу речи. 

А средство да се изразе те моралне врлине, главна 
струна, на којој су најсилније брујала та узвишена на- 
чела, то је лиризам, прави женски лиризам, пун жара 
и сласти, бескрајна каскада светлости, тонова и најсуп- 
тилнијих мириса -— лиризам, који може да се претвори 
у громовну снагу гнева и ватрени жар беса, лиризам 
богат иласшиком и живошом, којим дише увек и свуда, 
ма да се природан ток његов често губи у бујици од 
речи и измаглици фантазије. 

А све то што смо рекли о досадашњем раду Ко- 
нопњицке, може се рећи и о најновијем њеном делу, 
ремек-делу заснованом смело и на широкој основици, 
— о „Господину Балцеру у Бразилији“. 

Има већ десет година како се чује то име. Велика 
поема у шест песама, са хиљаду и пет стотина стихова, 
није постала једним потезом, већ је у души песникиње 
дозревала лагано, подлежући разним и многобројним из- 
менама. Ситни фрагменти појединих песама били су по- 
знати већ неколико година, пошто их је Конопњицка 
објављивала с времена на време у „Библиотеци Варшав- 
ској“. Али, и ако су то била најкарактеристичнија места, 
ипак она нису давала ни приближан појам о силном по- 
лету и лепоти тога најновијег дела њеног. 

„Балцер“ је сазревао лагано, али с потпуном свешћу 
његове ауторке о величини и тешкоћи задатка, да створи 
поему, која би дала потпуну слику патње Пољског на- 
рода, његовог трагичног пошуцања по „обећаној земљи“, 

која га, исисавши му сву снагу, баца на милост судбине, 
враћа га у стару домовину у још већој беди, него што 
је била она, што га је из ње отерала. 

„Господин Балцер“ је поникао из још једног осећања, 
осећања лепе, али тешке дужности ауторкине, да добуни 
бесмртно дело Мицкјевича, да онај велики део живота, 
који творац „Господина Тадије“ још није могао обухватити 
својим делом, представи у најпотпунијој његовој тузи и 
горчини, у целом његовом богатству боја, мелодија и 
тежњи, да допуни слику Пољске и да исплати братски 
дуг онима највернијим у народу, оним „несаломљивим 
свештеницима“ на својој груди, из које црпу свету снагу, 
и понос, и велику љубав према свему што је пољско. 

Лако је погодити, да су подстрек за ово ново дело 
Марије Конопњицке, биле тужне вести о великој емигра- 
цији пољског народа из Краљевине, кнежевине Познањ- 
ске и Галиције, а затим још тужније о десетковању тих пут- 
ничких маса бедом, глађу и болешћу, непоштеним експлоа- 
таторима, трговцима „људском марвом“, суровом при- 
родом, црвенокошцима, фабричким чекићима, и — што 
је најтужније — сопственом тамом, незнањем и сујеверјем. 

„Господин Балцер“ је дакле тужна прича о потуцању 
пољског народа по америчким земљама, то је песничка 
слика његовог крвавог мучења у јурењу за бољим жи- 
вотом тамо у прекоморској земљи, с којом се он не може 
сродити, чије форме и услове живота и природе није 
способан да схвати, јер је тако дубоко пустио жиле у 
своју стару груду, да је постао стабло из њених сокова 
— срж народа. И требало је да дође нека паклена сила, 
која би успела да покрене тај народ, који је постао не- 
раздвојна честица своје земље, и 

„Морао је бити превелики узрок, 

Кад сељак, као причестивши се последњи пут, 
Чека срећу за морем 

Као с оног света,...“ 

Овај шрагичан сукоб између фатаморгане маште, 
што у најдивнијим бојама оцртава изгнаницима њихову 

будућу домовину, и сурове стварности, која тражи да се 
кида са ранијим животом, овај сукоб — хиљаду пута тра- 
гичнији за душу простог сељака, по природи конзерва- 
тивчог — послужио је песникињи као песничка потка 
за ткиво најразнобојнијих осећања, која све скале, све 
фазе и степене, које само можемо замислити, прелазе 
у свом тровачком надахнућу, од суза најобичнијег плача 
или смеха, па до највећих излива страсти, очајања или 
мистичне екстазе. И ако ово сматрамо за врлине аутор- 
кине — што једино и може бити — онда изворе тих 
врлина треба тражити једино у рефлекшивном лиризму 
њеном, у лирској нежности њене душе и њеног срца. Али 
треба додати да, и ако осећање и машта код ауторке 
„Балцера“ играју тако велику улогу, ипак материјал за 
своју повест потражила је она у реалном животу, у 
живим појавама које дишу стварном и истинитом страхо- 
том. Дуге године, за време којих се није журила с обја- 
вом тако очекиваног дела, није наишла на мрежу од по- 
пуларности и аплауза — те године је она употребила 
на тежак и истрајан рад, на досадно скупљање матери- 
јала из тужби, писама и причања самог народа, оних 
остатака, који су се, пошто су преживели читав низ 
болова и патњи, враћали у своју стару домовину, да бар 
оставе у њој своје напаћене кости и опомену браћу да 
не заслепе и преваре се као они. С том несрећном шаком 
људи, које су носили и ломили ветрови и буре, прошла 
је Конопњицка пакао данашњег ропства и.... није се ска: 
менила, него је све сузе и патње, молитве и проклетства 
скупљала у своје властито срце, да их затим излије у 
бујној песми — песми утехе и песми буђења, која ће од 
проливених суза и препаћених мука саградити огромну 
грађевину будућности. 

Да, Конопњицка је, поред све своје финоће у осе- 
ћању и поред гипкости у маштању, у свом најновијем 
делу. показала и дубоки разум друшшвене песникиње; 
као такву знали смо је и из ранијих радова, али је ни- 
кад нисмо чули да говори тако силно, тако паметно и 

тако просто. Она је засновала своје приповедање на нај- 
реалнијој основи, из стварног живота црпла је материјал, 
верно је открила душу пољског народа, не идеалишући 
ни о души ни о животу, — паметно је указала на ону 
најсветију народну снагу, елеменшарну снагу која га 
привезује за земљу, снагу, која ће у будућности уни- 
штити и онај најновији пакао „обећане земље“ и изићи 
као победилац из крваве борбе с њиме. 

Све су готово личности у „Господину Балцеру“ верне 
слике стварних личности из народа, које је песникиња 
на својим путовањима по пољским селима тражила и сту- 
дирала; готово све епизоде и слике засновала је на доку- 
ментима живих, много пута орошених крвљу и сузама, дра- 
гих и најближих. Сам господин Балцер, ковач из Надбужа, 
тип просвећеног и паметног сељака, чак је у неком срод- 
ству с песникињом, која је кроз његова уста изнела ову 
нову Одисијаду, у његовим властитим речима, као у спо- 
меници, изнела тужну историју пољског потуцања. 

И да Конопњицкој није било стало само до тога 
„да напише књигу“, сведоче, између осталих, ова три 
најјаснија аргумента, три споредне уосталом околности, 
којима се уметница истина сама намерно оптеретила, го- 
милајући тако у свом раду необичне тешкоће, али и по- 
дижући у исто време знатно и уметничку вредност свога 
дела. Те су околности: песникињи непознати из ауто 
опсервације шерен песме (американске земље) и употреба 
уметници истина одлично познатог, али особито тешког 
за песничку форму, народног језика, који у устима псеудо- 
јунака, Балцера звучи тако искрено и природно, да се 
од прве строфе губи свака илузија вештачког, а живот 
сељака, прост, елементаран и стваран излази пред насу 
свој својој потпуности. 

Трећа сметња коју је Конопњицка намерно сама на- 
метнула својој слободној поезији, то је форма стиха — 
дивни осмерац — који је видан знак савршенства њене 
поезије. Излишно је овде објашњавати, колико се нечу- 
вених тешкоћа скрива у овом примамљивом облику, на: 

рочито кад је требало у њ збити истина поетичан, али 
и тежак, богат говор простога сељака. 


И мени се чини да видим у овом осмерцу извесну 
дубљу, фино скривену мисао: он је требао да буде нит 
водиља, жижа велике песничке мисли пољске, испеване 
тако дивно у осмерцима Словацкога. За њим је пошла 
песникиња — посвећујући ове јубиларне године! осмер- 
цима „Краља Духа“ осмерце сељака који лута по свету. 
Она је пошла за творцем „Бењовског“, с којим има много 
заједничког, као да је хтела да покаже, да није имала 
намеру да да потпуну и заокругљену епопеју, не хоме- 
ровску потпуну слику живота — као Мицкјевичу „Госпо- 
дину Тадији“ — него једну прегршт силних, трагичних 
или светлих његових момената, сноп зрачних подвига соп- 
ствене душе -— много суза, мало смеха, неколико искре- 
них молитава на широкој основици потуцања пољског 
сељака. 

Она је дакле хтела да да у модерном само облику 
оно, што је дао на тако мајсторски начин, огрнувши се 
бретонским плаштом, Словацки у своме „Бењовском“, кад 
је на основу приче пољског шљахтића, скитнице испе- 
вао толико жарких осмераца сопственога бола и смеха, 
огорчења и одушевљења. Према самој природи ствари ла- 
комислена, бретонска прича Словацкога морала је са- 
државати много више субјективног елемента, него да- 
нашња поема Конопњицке — сетимо се — друшшвене 
песникиње. М ова цела поема дише поезијом субјектив- 
них осећања песникиње, али осећања потпуно претопље- 
них и готово преливених у целини у срце и душу Бал- 
цера и његова друштва које се потуца. У томе је опет 
сила и велика заслуга утицаја поезије Мицкјевича. 

Из горњих речи излази да „Господин Балцер у Брази- 
лији“ није епопеја у првобитном, класичном значењу овог 
термина; то је таква епопеја, какву само може савременост 


' Ове године прослављена је стогодишњица од дана рођења 
Јулија Словацкога. 

створити и подносити, епопеја скроз модерна, која се 
служи свима уметничким средствима, без обзира на то, да 
ли она спадају у круг схоластичке епске поезије или не 

Па шта ће бити њена одликарг — Епизодностш и 
обиље у сликама, сасвим противно јединству фабуле и 
акције у старој епопеји. Бујан ларизам који овда онда 
ван оквира причања открива душу самог писца, у којој 
се, као у воденој површини, прелама сваки утисак, свака 
слика. сваки зрак поезије дела, дајући му одлику инди- 
видуалне оригиналности. 


Исто је тако важно и осећање природе, вештина да 
се она оживи и осветли на само њој својствени начин, 
и тако, да она буде као резонатор осећања и мисли ју. 
нака, да буде као хор у грчкој трагедији, који допуњује 
главне моменте у развоју приповедања, и у исто време 
да чини, као основица и осећајна декорација, извесну 
уметничку и психолошку целину, тако да она сама собом 
чини већ дело уметности и лепога. 


Неоцењива, најзад, и раг ехсеЏепсе модерна сила 
савременог литерарног рада јесте у оригиналном језику, 
који једини најпластичније и најсвестраније може да из- 
рази уметникову индивидуалност, карактер и колорит дела, 
порекло и епоху основе, на којој почива приповедање, 
хармонија и тон момента. 


Све то има поема Конопњицке, и ако се, овде онде, 
кад плану индивидуална осећања, губи јасноћа црта праве 
мисли -— ма да у измаглици епизода ишчезавају линије 
главне фабуле — ма да, речју, ауторка још не успева 
да све чињенице синтетично скупи у један акорд — ипак 
поема њена има у себи неизмерно благо лепога, јесте 
дело не само дубоко промишљеног рада, него и великог 


надахнућа... 


хХ 
ж » 


Прегледајмо сада садржину поеме. Према обиму 
дела она се може учинити и сувише мала и проста, јер 
износи пут емиграната преко океана, нешто више од 

десет слика с пута, о борби и мукама на бразилиској 
земљи и повратак. А по свима песмама расејано је то- 
лико ванредних опажања, толико епизода које кипте жи- 
вотом, толико разнобојних описа природе, толико узви- 
шених рефлексија и инвокација, да се, пошто пото, мо- 
рамо, ма и летимице, упознати са садржином појединих 
песама, односно прича, или разговора, пошто их је ау- 
торка све ставила у уста главне личности, угледног јунака, 
господина Балцера. 

Првој песми На мору служи за основу велики пут- 
нички брод, на коме се састају и ближе упознају разно- 
'· бојне гомиле исељеника из пољских земаља, као Велико- 
пољаци, Мазури, Плочани, Ломжинци, Курпи и Подлашани 
и многи други. 

Машина писну тужно с неком „изненадном стравом, 
од које ти се подиже коса“, и отпоче нервозно кретање 
на пароброду и под њим и око њега. Чамци, као јата 
птица, разиђоше се по води –- а узвици мрнара, као 
растераних птица, испунише атмосферу: 


А топ у луци рикну из свег гласа, 
Пронесе се ваздухом крупан глас, који се у води изгуби. 


Први утисци мора и брода, које саопштава читао- 
цима сам господин Балцер, уводе нас одмах у само срце 
причања. Из опроштајне молитве видимо како је чврсто 
свезана ова сива гомила с вером и земљом својих отаца 
— у разгледању лађе и примедбама о њој радозналост, 
духовитост и бистрину у опсервацијама сељака — у раз- 
говорима појединих групица варљиве наде, које ће му 
припремити ужасно разочарење. 


(Свршиће се). 


ТАДИЈА Ст. ГРАБОВСКИ, 





О „ВЕРТЕРУ“ ЛАЗЕ К. ЛАЗАРЕВИЋА. 
(5) 


Већ се а рпоп може узети да је Лазаревић знао за 
Николајеву књигу; јер он у својој приповетци показује 
не само да добро познаје Гетеов роман, већ да је оба- 
вештен и о стварима које су с њим у вези. Тако Мла- 
ден у самом почетку свога напада на „Вертера“ вели: 
„Гете видео Русовљеву „Нову. Елоизу“, па и он написао 
„Вертера“;“ затим даље: „МИ помислите што је најчудно- 


ватије: за тим шмокљаном Вертером лудовало је некад 


цело немачко друштво“; а професор Недић, позајмљујући 
Јанку свој немачки примерак „Вертера,“ узвикује: „Да- 
како! колико је се младих људи убило због тога: Хај, 
хај! као мухе! Прочитају „Вертера“, па пиштољ у чело“. 
Све те ствари спадају, разуме се, у општа знања о „Вер- 
теру,“ али показују да је Лазаревић знао и за извореи 
за дејство Гетеовог романа. А кад је реч о дејству Ге- 
теовог „Вертера“, онда је Николајева књига од њега 
онако исто нераздвојна, као што је нераздвојна Русов- 
љева „Нова Хелојза“ кад је реч о његовим изворима: 
И о једном и о другом, и о изворима и о дејству, го- 
вори се међутим обично увек кади о „Вертеру“. Било 
дакле на универзитетским предавањима из немачке књи- 
жевности, на која је у доба свога ђаковања у Берлину с 
времена на време могао ићи и поред својих медицинских 
студија; било из какве историје немачке књижевности 
или увода каквом критичном издању „Вертера;“ било, 
најзад, из какве специјалне студије о „Вертеру“ — можда 
8 

баш из поменуте Апелове књиге „Мепћег ипа зепе 2е:“, 
чије је друго издање изишло још 1865 године -— он је 
заједно са осталим стварима о „Вертеру“ сазнао и за 
Николајеву пародију. 

Лазаревића, негдашњег преводиоца Чернишевског и 
чланака из области природних наука, кога је студија меди- 
цине морала учинити још хладнијим и трезвенијим, извесно 
је јаче заинтересовао тај најистакнутији напад на Гетеовог 
„Вертера“. Прво стога што је био наперен против једне 
сентименталне књиге и на тај начин годио његовим по- 
гледима и на књижевност и на живот; а затим и с тога 
што је био наперен против књиге која је у своје време 
— пре тога, разуме се — на њега извесно чинила нео- 
бично дубок утисак. Јер да су „Јади младога Вертера“, 
који код млађих читалаца у опште остављају јак и трајан 
утисак, за младог Лазаревића морали значити читав до- 
гађај, о томе не може бити никакве сумње, Довољно је само 
опоменути се неких места из његових приповедака, па 
видети шта је све у њему морао будити и изазивати Ге- 
теов „Вертер“. И после свих утицаја, и природних наука, 
и руских реалиста, и „позитивистичке, демократске и со- 
цијалистичке „нове науке““ у Београду, и медицинских 
студија у Берлину, он овако почиње последње писмо у 
„Швабици“ : „Данас је управо две године дана како је 
Ана умрла. Шта се није од то доба променило! Ја сам 
постао сасвим други. — Побратиме, пусти ме да се испла- 
чем — последњи пут!“ То међутим није једина сентимен- 
талност ни у „Швабици“, нити у његовим приповеткама 
уопште. У основи Лазаревићеве природе има дакле не- 
сумњиво једна јасно изражена сентиментална црта, која би 
у другим приликама, на пример у онако плачевним какве 
су владале код Немаца у доба појаве Гетеовог „Вертера“, 
отела маха и била његова најбитнија одлика. Али се против 
те црте стекло све још од његове ране младости, она је на 
тај начин потчињена разуму, и отме се само по који пут, из“ 
бијајући у његовим приповеткама овде онде, кад лични еле- 
менат узме мало више маха. У владању својим осећањима 

Лазаревић је чак дотерао тако далеко да се Недићу учи- 
нило да он уопште „не воли, много лиризам“ („Српски 
Књижевни Гласник“, ХШ, 43); у ствари он га, као и сен- 
тименталност, само не одобрава. 

Под свима поменутим утицајима Лазаревић је дакле 
вероватно релативно рано почео гледати из коса и с ви: 
сине на Гетеовог „Вертера“, свој негдашњи идеал, и како 
се обично оно што се волело, кад се омрзне, јаче мрзи но 
оно што се никад није волело, он је, вероватно, према њему 
осећао нарочито нерасположење. Треба се само сетити 
онога места из његовог „Вертера“ где он као писац узима 
реч да исприча садржину Гетеовог „Вертера“. „У тој се 
књизи“, вели Лазаревић, „прича како је неки сањало, 
по имену Вертер, дошао у неки крај где је све тихо и 
мирно, идилски, и ту познао једну девојку која се звала 
Лота а била заручена с неким Албертом. Вертер се од- 
мах заљуби у њу, и већ не зна од љубави куд удара. 
Алберт, који је за време познанства Вертерова с Лотом 
био негде на путу, врати се и венча се с Лотом. Вертер, 
да би разагнао своје јаде, прими се некакве службе и 
оде одатле; али на брзо се врати, и његова се љубав 
према Лоти још јаче разбукти. Једном кад јој муж није 
био ксд куће, спопадне је љубити, али већ после тога 
није му остало ништа друго него да се убије. Он озбиља 
напише, као што се то обично ради, много писама, по- 
гори своје хартије, напуни пиштољ, потегне и убије се“. 

Николајева пародија је дакле морала Лазаревићу 
доћи као поручена, и он је њу извесно читао са наро- 
читим задовољством. ИМ не само то. Он ју је, судећи по 
свему, морао читати и пажљиво и више пута, јер се 
иначе не би могла објаснити сличност, понекад чаки 
подударност његових напада на Гетеовог „Вертера“ са 
нападима код Николаја. 

Николајева пародија — о којој према свему томе мора 
бити мало више говора — почиње од Албертовог повратка 
са онога пута, за време којега је Вертер читао Лоти Оси- 
јана, заборавио се напослетку, пао јој прво пред ноге, 

а затим је почео љубити. Само се при том претпоставља 
да Лота и Алберт у то доба нису муж и жена, као код 
Гетеа, већ да су верени и да свадба треба да буде за 
који дан. Лота дакле, „као племенита немачка девојка“, 
призна на Албертово наваљивање шта се догодило из“ 
међу ње и Вертера. Алберт је прекорева, пребацује јој 
нарочито да извесно и она воли Вертера и да му је то 
на неки начин морала дати на знање, и међу њима на- 
стаје једно мучно објашњавање, које се завршује тиме 
што Алберт изјављује да неће да смета њеној и Верте- 
ревој љубави и да је ослобођава задате речи. Лота се 
из почетка тобоже опире, али најзад признаје да искрено 
воли Вертера, прима Албертов предлог и њих се двоје 
растају као пријатељи. У току њиховог објашњавања био 
је међутим Вертеров момак да од Алберта узме пиштоље, 
које његов господар тражи под изговором да му требају 
на пут, и Алберт му их је, пошто их је сам нгпунио, 
пружио с нарочитом напоменом да Вертер треба да пази, 
јер су пуни. Вертер добије те пиштоље, прислони један 
од њих на чело, окине и падне на под. На пуцањ до- 
јуре суседи, и видећи да је још у животу, метну га на 
кревет. Долази и Алберт. Он већ налази Вертера где 
лежи у постељи, умрљан крвљу по лицу и оделу. Али 
је Вертер не само у животу, већ и способан за разговор. 
Видећи Алберта. он му пружа руку и добацује му: 
„Ликуј сад, ево сам ти се склонио с пута“. Алберт му 
међутим објашњава да није дошао да ликује, већ да 
га жали, и да му, ако је могућно, и помогне. И да би 
га о томе уверио, он му после кратког разговора из- 
јављује да му уступа Лоту. Али Вертер у томе само види 
пакост, налази да Алберт хоће да га мучи до краја и да 
је такав лек управо отров, пошто он мора умрети. Само 
га Алберт брзо умирује. Он му призна да је, знајући да 
има посла с настраним човеком, напунио пиштоље беши- 
ком пуне крви, да је према томе крв којом је умрљан по 
лицу од пилета, које ће он, Вертер, још исте вечери поје- 
сти с Лотом. Вертер онда скочи, загрли Алберта, кли- 

чући: блаженство, — милина — и тако даље, и захваљује 
му на великодушности. Они затим имају још један кратак 
разговор, у коме му Алберт пребацује због његовог ра- 
нијег држања према Лоти уопште, а нарочито због 
писма које јој је писао пред смрт, а потом одлазе на 
вечеру. После неколико месеци венчају се Лота и Вер. 
тер. „Њихови васцели дани су љубав, топла и ведра 
као и пролећни дани у којима живе“, и они уместо ту- 
робних песама Осијанових читају сад „умилне љубавне 
песме“. После десет месеци добивају и сина који им до- 
носи неисказану радост. — Али се тиме уједно завршују 
радости младога Вертера, а настају јади Вертера човека. 
Порођај је био тежак и Лота умало није платила главом. 
Због своје слабости она не може да доји дете, те се 
узима дојкиња; ова је опет неко морално чудовиште, за- 
ражено, „услед животињске пожуде,“ притајеном кужном 
болешћу, те отрује одојче, а ово опет своју матер. Кад 
је Вертер чуо од лекара ту страшну вест, почео је лу- 
пати главом о под, вичући: „Боже, зашто си ме одржао!“.. 
Лоту дуготрајним и мучним лечењем једва спасу од смрти, 
али детету нема лека, оно умре. Вертер, сад већ на- 
викнут на бол, подноси лако тај губитак; само ствари не 
остају на томе, јер уз бол долазе и бриге. Наследство 
од оца било је незнатно, од матере је узео штогод је 
могла дати, те је оскудица у кући, нарочито услед же- 
нине болести, све већа. И тако Вертеру не остаје ништа 
друго но да сам привређује. Он дакле ступи у службу, али у 
њој мора да се, супротно својим навикама, прилагођава дру- 
гима и да уопште претрпи читав низ разочарења, услед 
чега је добро расположење све ређе, а слободно време 
тако исто. Лота би међутим хтела да се Вертер понаша 
према њој као и некада, не увиђајући да то више не иде, 
и да би га натерала да јој поклања више пажње и вре- 
мена, она пушта да јој се удвара један вегрењасти, али 
окретни младић. Овај, не знајући за Лотину намеру, мисли 
да га она воли, и постаје све безобразнији. Вертер се 
опет све више једи што Лота трпи поред себе таквог 

празнова; међу њима долази до речи, Лота не попушта, 
од зла постаје горе, и они се најзад раздвајају; Лота се 
одсели своме оцу. Она плаче и дању и ноћу, јер у души 
воли Вертера, и неће да увиди да није имала право, 
док се Вертер на другој страни лупа песницом у чело 
и хуче да је то горе од свега што је доживео: „Лота је 
моја, а не воли ме; боље је било док ме је волела, а 
није била моја“. — Али је ту у исти мах и крај јадима 
Вертера као зрелог човека: Алберт, који је за све то 
време био послом на путу, враћа се натраг и мири га 
с Лотом. Ствар, разуме се, не иде лако. Отишав Вертеру, 
он га налази где лежи с лицем заривеним у оно исто 
канабе на коме је некад читао Лоти Осијана; чим је по- 
дигао главу и угледао свога пријатеља, Вертер почиње 
са готовом оптужбом да су све жене притворне и не- 
сталне. Лота опет, кад је Алберт к њој отишао, горко 
плаче и тужи се да су сви људи неверни, и да никад 
није ни помислила да би је Вертер могао оставити. Али 
Алберт успева да их увери да су обоје криви, и како 
међу њима у ствари још постоји љубав, он доводи Вер- 
тера Лотином оцу, а одатле се Лота и Вертер, потпуно 
измирени, враћају у своју кућу. — И сад настају радости 
Вертера као зрелог човека. Сад су иони Лота, поучени 
својим ранијим пренагљивањем, постали опрезнији, те оби- 
лато уживају у домаћем животу. Вертер ради своје по- 
слове, Лота се брике о деци, и за неких шеснаест го- 
дина они вредноћом и штедљивошћу постају имућни. 
Вертер сад може да живи без напорног рада, купује једно 
мало сеоско добро и живи идилски са својом женом и 
осморо деце. Али му немио удес донесе незгодног суседа. 
Неки врло богат човек, који је много путовао, много 
видео, и хоће све нешто необично, купи брег више Вер- 
терове кућице и удеси свакојаке вијугаве ходнике, про- 
валије, храмове, пагоде и пустиње; а кад је с тим био 
готов, прохте му се да ту башту насели тако да изгледа 
сасвим природно. И он набави псе које удеси тако да 
изгледају као курјаци, мачке претвори у тигрове, јагањце, 

обојивши их жуто и мрко, у леопарде, мишеве у хер- 
мелине, а све те животиње навале на Вертеров воћњак, 
остављајући између дрвећа своје дивље ларве. Али Вертер 
не мари много, јер их може плашити. Само онај богати на- 
пасник не застаје на томе. Како с друге стране брега тече 
прилично велика река, он је вештачки довуче на брег, 
да би на стрменитој страни, према Вертеру, имао водо- 
пад. Тако створени водопад је хучан и импозантан, али 
силна вода упропасти Вертерову башту, „сруши му ба- 
штенску кућицу, и опустоши плодна поља засејана зељем 
и љупке леје с лалама“.: Лота чупа косу, деца плачу, 
али је Вертер искуством постао сталожен; он сасвим 
мирно резонује да је његов сусед зацело геније, али да 
је геније рђав сусед, и да није све једно говорити као ге- 
није и радити као геније; и како је геније који му смета 
богат, он сасвим мирно смисли да је најбоље да му се под 
повољним условима склони с пута. Он дакле оде своме 
суседу, укаже му на штету коју има од његовог водо- 
пада, и понуди да му прода своје добро. Суседу се тај 
предлог допадне, и то у толико пре у колико он у по- 
чупаном дрвећу са коренима на више, у кућици са на- 
хереним кровом, и тако даље, види „природу која далеко 
надмаша проклету вештину“. ИМ тако он Вертеру за ње: 
гово добро да много више но што оно вреди и што би 
Вертер затражио. Вертер узме новац, мислећи у себи да 
је природа и то кад је корен од дрвета у земљи и кад 
на дрвету висе јабуке, а затим купи друго мало добро 
са добро озиданом кућом и „двема липама на простору 
| пред кућом, као у Валхајму пред црквом“ (опет алузија 
на место и име у Гетеовом „Вертеру“). „Ту још живи, 


1 Алузија на ове Вертерове речи у Гетеовом роману: „О при- 
јатељи! зашто се река генија тако ретко излива, тако ретко долази 
као хучна бујица и потреса ваше зачуђене душе: — Драги прија- 

___тељи, мирна господа станују на обема странама обале, којима би 
пропале њихове баштенске кућице, леје с лалама и поља засејана 
зељем, и који стога умеју на време да се насипима и одливима 
заштите од опасности која им прети“. (Свршетак писма од 26 маја). 

срећан и задовољан са Лотом и осморо деце“, удесивши 
опет лепе леје са цвећем и поврћем. 

На тај начин завршена је историја Николајевог Вер- 
тера. У њој су, као што се види, алузије на неке стране 
Гетеовог „Вертера“ и сувише јасне, понекад чак има и 
подударности у речима. У првом и другом делу је уз 
то очевидна тежња да се покаже, како је Гетеов Вертер, 
који је незадовољан и са Албертом као мужем и са це: 
локупним током ствари у свету, неспособан и за брак и 
за живот ; а трећи део показује какав би Вертер могао 
бити, и какав би —- по Николајевом мишљењу, разуме 
се — требало да је. М у једном и у другом случају ме- 
ђутим Вертер је код Николаја очигледна карикатура Ге- 
теовог Вертера; почев од објашњавања између Лоте и 
Алберта и пиштоља напуњеног пилећом крвљу, па до 
продаје имања „генијалном суседу,“ на сваком се кораку 
осећа пародија Гетеовог ·романа. Николају је међутим 
било нарочито стало до тога да пародија у његовој књизи 
буде што прикривенија; у писму једном Гетеовом прија- 
тељу (Мерку) он нарочито истиче да му није била намера 
да напада Гетеа, већ да је само хтео да подсети оне „чи- 
таоце, који су у карактеру сањалице Вертера пронашли 
за себе аксиоме и животна правила, да самоубиство до- 
лази од пренагљености и софизама, и да није племенито 
дело“, (Аррећ, 1. с. стр. 187). И да би то и у самој књизи 
што јаче истакао, он пушта да пре горње пародије је- 
дан младић од двадесет и једне године, Ханс, одушев- 
љено брани и Гетеовог Вертера и његово самоубиство, а 
да њему на супрот говори против Вертера два пута ста- 
рији Мартин, који овде онде чини концесије своме мла- 
дом опоненту, нарочито кад је у питању поетска страна 
романа, да би у толико одсудније и безобзирније напао 
његову моралну страну. Реч у главноме има Мартин; 
али је зато дискусија ипак врло жива, јер Ханс стално 
налази нове разлоге у прилог Вертера. Напослетку, до- 
веден у теснац Мартиновим разлагањем, он изјављује да 
за Вертера није више било спаса, да он није могао бити 

срећан, и да се морао убити; и на то Мартин, као по: 
следњи аргуменат у дискусији, исприча горе изложену 
пародију, да би показао да се Вертерова љубав могла и 
срећно свршити. И она збиља има дејство. Ханс је после 
ње убеђен да је могло и тако бити, и његове последње 
речи Мартину гласе: „Богме имаш право, ја се нећу 
убити“. 

Већ се по овим општим напоменама може видети 
извесна сличност између Николајевог антивертера и друге 
половине Лазаревићевог „Вертера“. Јанко, одушевљени 
присталица Гетеовог Вертера, који у њему види свој идеал 
и себе самога, и који се читајући Гетеов роман решио 
на самоубиство, подсећа на Ханса, кога је тако исти чи“ 
тање Гетеовог „Вертера“ одушевило за самоубиство; Мла- 
ден опет, који без поштеде устаје против Гетеовог Вер- 
тера, има у главноме Мартинове црте. Друга је сличност 
у томе што Мартин својим разлозима најзад потпуно за- 
добива Ханса за своје погледе, те он изјављује да се неће 
убити, и ако се пре тога одушевљавао помишљу „да ову 
тамницу може напустити кадгод хоће“, налазећи у томе 
„слатко осећање слободе“; и ако је Вертерово убиство 
сматрао за „племенито дело,“ и налазио да сви људи 
треба да су као Вертер.: Јер као што је већ показано, 
и код Лазаревића је једини логични резултат Младено- 
вих напада на Гетеовог „Вертера“ у томе што Јанко не 
извршује намишљено самоубиство. И најзад и код Ла- 
заревића, као и код Николаја, долази читав низ места 
на којима се или чине и сувише јасне алузије на поје- 
дина места у Гетеовом „Вертеру“, или се директно го· 
вори речима из њега. Тако се, на пример, код Лазаревића 
„Јанко слаже с Вертером да му не требају књиге, јер 
је срце и без тога узбуркано; само му треба тиха, мирна 


: Страна 370 и 371 Миноровог издања (у 12. свесци Кигзећпег - 
ове „Пешзеће МаПопа!- Шегаћиг“, посвећеној Лесинговим пријате- 
љима из младости — Геза тез Јисепфтеппде, ћегапзсесеђеп хоп Рг. 
Јакођ Митог — где Николајева пародија обухвата последње 22 
стране, 365—86). 

песма, која се пева деци уз колевку. И њему је као и 
Вертеру најмилији онај писац у коме он налази свој свет, 
и где је све налик на живот читаочев.: А у Вертеру је 
све тако налик на Јанка. Налик оно бежање од света а 
тражење Марије, налик је оно осећање које га прожима 
од главе до пете, кад се, као што вели Вертер, његов 
прст нехотично такне њезинога, или кад им се ноге 
сретну под столом. „Ја тргнем ногу назад, а тајна нека 
сила вуче ме опет напред — мени мркне свест! Све 
тако, ама у длаку!“ И тако даље. ИМ при том су и код 
Лазаревића, као и код Николаја, све алузије на поједина 
места у Гетеовом „Вертеру“, као и сви наводи из њега, 
пропраћене јачом или слабијом иронијом. 

Али је сличност између Лазаревића и Николаја, тако 
велика у општим цртама, још много већа кад се загле- 
дају појединости. Кад се разговор код Николаја упореди 
са разговором, или боље. монологом код Лазаревића — 
јер Јанко врло мало говори — пада у очи истоветност 
аргумената, која местимице иде до подударности у ре- 
чима. При томе се, разуме се, као Мартиново мора сма- 
трати и све што се јавља у пародији, пошто је она само 
део целога разговора, као што се с друге стране, ради 
поређења Јанка са Хансом, мора код Лазаревића узети 
у обзир и место на коме је реч о Јанковом читању 
„Вертера“. 

Готово у самом уводу своје дугачке тираде против 
Гетеовог „Вертера“ вели Младен: „М видите што ме 
највише једи, да су наши људи мајмуни: све што виде 
у другога: добро, рђаво, то им се допада. Надали дреку 
„Гете, Гете!“ а овамо аналишите га с које хоћете стране, 
он је најјачи у тој болесној фантазији“; — а пред крај: 
„Што нисам неки човек од пера, да бар кажем нашем 


свету, да се не храни сплачинама. Оваке су ствари уби- 


тачне за млада човека“. Младен дакле, као и Мартин 
код Николаја, нарочито истиче да је мета његових на- 


' У Гетеовом роману је Лота та која износи да јој је најми- 
лији такав писац, а не Вертер. (Писмо од 16 јуна). 

пада више вертеризам но сам „Вертер“. И онда даље 
(наведена места не иду, разуме се, оним редом који је 


код Лазаревића): 
МЛАДЕН: 

И помислите, ако се не 
варам, њему се чак при- 
крада жеља да умре онај 
чесшиши и пошшени муж 
Лотин..... Па и цело друш- 
тво је болесно и лудо; и 
њен отац и тај Густав — 
Алберт — свеједно како 
му је име, тај њен заруч- 
ник, после и муж, трпи да 
се он довлачи у кућу. То 
је — нека виша тактика. 
Бре, не био шо какав здрав 
Шумадинац — он би њега 
на брзу руку излечио! Па, 
верујте, ни на памет му не 
би пало да се пренемаже. 
И ви мислите да Вертер 
може имати какве вредно- 
сти! Шта хоће он2 Да не 
ради нишша, да се луња 
овамо онамо, „идилски“, 
да прави деци куће од ка- 
рата и да треби боранију. 
Одрастао, млад здрав ч0- 
век — па као богаљ! Па 
онда још сам себе на си- 
лу бога прави несрећним... 
Зар је за сажаљење ова- 


МАРТИН : 


Зар га његово мрачно 
расположење није чак на- 
водило на помисао да уби- 
је Алберта..... Зар Алберт 
није био најчеститији, нај - 
пошшенији, најкориснији 
човек који је Лоту волео 
од свега срца 2 И 


Или је зар требао да гле- 


"да сасвим мирно да се не- 


ко прави смршно заљуб- 
љен у његову жену, да 
јој заврће мозак и да је 
излаже оговарању #-..... 


Б Порта зе а. ке љи, бе (6: реса (на 


Где толике племените си- 
ле труну неискоришћене, 
употребљене једино на не; 
мирно лењсшвовање, кад 
онај, који је могао уочити 
и испунити толике племе- 
ните сврхе, иде за бесном, 
бесконачном страшћу, док 
природа не подлегне на: 
презању, ко ту неће жа- 
лити! — Али да ли само 
ПСИ со пита а аи в 


1 „Опад кађ5 Шип 5 већуагле ВЈ пјеће саг ејп, дазз ег Ађегфеп 


етшогдел моШе ..“. Стр. 368. 


г „Маг ДАРЕ пјећ| дег геднећзјбе, пипђезећоЊћепзје, пи ећзђе 
Мапп, дег Гобеп уоп саплег Зееје Неђје2 ЗоШТег ебуап сапх сегиће 


жизећеп, даз5 еп апдегег ђеј 


зедпег Егаџ Чеп збетџећ уеглеђђеп 


зрјејбе, Тг деп Кор! шпкећгје, ппа зје пп дег Гешће Машег ђгасћее...:“ 


Стр. 367—8. 


3 Мо зо уе1 ефе Кгабе, ћ]оз5 2107 ппгићсеп Газзјакењ уег- 


мепдећ, ппсепшт уегтодегп, мепп, 


дег 50 у1е] мећ се 72леске зећп 


ипа егл еп Коппје, фођепдег епајовег Гејдепзећај [оје., Ћаа Мабшт 
_ бег Агзтепецпе етПеој, мжег зутга да плеће ђ'2 ацегп ! — Ађег 61055 
редацегп :“ Стр. 370. 


~ 








194 Српски Књижевни ГЛАСНИК. 





МЛАДЕН: 


кав човекг..... Где је она 
племенита, чиста, здрава, 
здрава љубав» Камо мати, 
жена, деца, кураж, отаџби- 
на част. -< 7 


СРРСОВИЗОНИ О ДА 


ти своју лењост неком ви- 
шом философијом... Па он- 
да напао ламентовати и ту- 
жити се на свет који неће 
да се преокрене с тога што 
је тако његова размажена 
воља!.... Па да би крунисао 
ту своју љубав, меће руку 
на себе, и пише њојзи — 
њојзи молим вас! — њојзи 
он дише писмо пред смрт, 
и опет се пренемаже како 
се убија из пиштоља које 
је она додала његовом мом- 
ку..... И он сад мисли да 
је воли, и да би је само 
он могао усрећити, ваљда 
тиме што слини пред њом! 
ша Зар може бити љубави 
без жртве 


МАРТИН: 


Чак и пошто је написао 
очајничка писма о смрти, 
чак и онда, да је помислио, 
да би још могао бити, да 
би морао бити син, гра- 
ђанин, отац, домаћин, при- 
јатељ, могла је с нешиие 
Причате ту много о снази 
и сталности, а међутим сте 
бедни лењи сметењаци који 
се луњају тамо амо... Вама 
јуношама није ништа пра- 
во, све ви знате боље...“ 
Хајде, ти си размажени ме- 
кушац....3 А читао сам о то- 
ме и твоје писмо Лоти. 
Слушај, Вертере, ствар је, 
знаш, онако мало. .....Како 
си само могао то написа- 
ти у последњем писму, п0- 
сле кога си требао да 
умреш.“ 
[Цео други део пародије 
има задатак да покаже да 
Гетеов Вертер не би усре- 
ћио Лоту, и да у браку 
мора бити жртавај. 


води је ажже Ив МИЋА 


1 „Беђз| пасећдет ег зећоп Фе ћобпипезјозеп Тодезртјеје се- 


већгјеђеп ћабе, зећђзЕ да посћ, ћАБЕ ег седасће, Чаз5 ег посћ 5оћп, 
Витсег, Уађгег, Напоуатег, Етецпа зет Коппфе, зет тизбе, 50 Коппе. 
посћ...“ Стр.-872. 


_ = „Рјацдете да у1е] уоп Кгањ цпа Збебскен, ипа зета агте 
Јазатве ћетитигоЛепде ЕШ бећеп... Епећ Кегећеп 156 плећ!а гесће, а!'5 
међ го ђеззег...“ Мартин Хансу о њему самом и њему равнима. 
Стр. 369. | 


3 „бећ! Базе по мејећнећег Лат по“. Албертове речи Вертеру 
у првом делу пародије. Стр. 876. 


+ „Опа зећ ћађ' апећ детп Вме! ап Гофеп агшег сејезел. 
Ног Уегћег, '5 Папе '56 пи 50! 50'!... ЋАЕЗ6 8 апећ моћ! већгеђеп 
кбоппеп 1 дет Је еп Влеје, мога! ди збетђеп зуоез|“. Албертове 
речи Вертеру у првом делу пародије. Стр. 377. 

Као што је већ напоменуто, могу се наћи паралелна 
места и за Јанка и Ханса, и ако у мањој мери. Тако Ла- 


заревић вели: 


о ЈАНКУ: 


Вертерова јадиковања за 
само га срце уједаху, и он 
му у памети стискиваше 
руку која је већ давно на 
небу с Лотом заједно. Све, 
све му се допадаше, и у све- 
му он виђаше себе..... Што 
се њега самог тиче, он, и 
кад је покушавао да то све 
себи објасни, одмах је по- 
сустао и заклањао се за 
болешљивог Вертера и за 
велико име Гетеово..... Јан- 
ко се очајно усиљаваше да 
брани свога несуђеног по- 
братима, али му се језик 
завезао. Све што би он 
хтео рећи кад би га језик 
служио, било би: „Али ср: 
цу се не заповеда...“ 


ХАНС: 


Зар не мораш жалити 
Вертера, и то жалити из 
свега срца2.....: Ала је Вер. 
тер био младић. Добар, 
племенит, јак.“ Зар не ви: 
диш како би билодобро да 
смо сви ми као Вертер....." 
а Тако је мислио Вертер, 
и напустио је свет кад ви- 
ше није ишло. Зар то није 
било велико дело"... 


ОУОМ ОКА ОИ А ЗНОАСе -У 5 С 


вори мудро као нека књи- 
га! Као да је Вертер по- 
ред буре својих јада могао 
радити тако опрезно. . 


оу ва Карије ираљичеј ен ДИ и вера 


по бе "ивђ.  одииочигуре бод Ига Че 


И најзад, и Јанку је Марија „нешто свето, и у њеном 
присуству ћути свака пожуда“, као што Вертер, у првом 
делу Николајеве пародије, на Албертов протест због ње- 
говог некоректног држања према Лоти, одговара: „Моја 
је љубав чиста као сунце — Лота је анђео — пред којим 
ћути свака пожуда“. 
(Свршиће се). 
Милош ТРИВУНАЦ. 

1 „Миз5ћ теће Мегћегп ђедацегп, шенећ пп Неггеп ђедап- 
егп:“ Стр. 370. 

2 Лаз даз Иг 'п Јипсе зуаг, дег Мегфег. биб, едеј, збагк“. Стр. 367. 

3 „...зтећзЕ тшећ,, зује спбз маг, мг загеп аПе зо је Мег!- 
ћег“. Стр. 368. 

+ Бо дасће Мегећег, ипа Пезз фее Меј, мје 5 плећЕ таећг 21пг. 
Маг '5 шеће 'п стоззег 5ггејећ Не2“ Стр. 370. 

5 „5ђеће ег пјеће да, ппа зргеће уејзе уле '"п Висћ! Ај мепп 
Мегфћет ђепи 5 шттше зетег Гееп ћабе з0о уогасћ а ћапдеја Коп- 
пеп“. Стр. 370—1. 











ОДЛОМЦИ 


ИЗ ХОЕНЛОБЕОВИХ МЕМОАРА О БАЛКАНСКИМ ПИТАЊИМА. 

(8) 

Берлин, 14. јуна 1878. 

Данас ми био Бловиц. Поче одмах с тим како га 
пресрели свуд да ће се све држати у највећој тајности. 
Ту нема према том посла за њ, он може отпутовати. 
Упитах га потом, шта је чуо и приметих да ништа не зна 
о јучерашњој седници. 

Расплину се у проматрања о задацима Конгреса, 
о чему га само слушах. Боји се и страхује од карактера 
лорда Биконсфилда. Уображен је и неповерљив. Чим се 
предусретне љубазно, или ако је уопште ко учтив с њим 
он постане неповерљив и држи „адш'оп уеш! је шен ге де- 
дапз“. Нисте ли с њим учтиви, одмах замера. То може до- 
вести до несклада у Конгресу. Јавно мнење у Енглеској 
је уза њ, али само стога, што је пожњео досад успехе 
на миран начин. Оног часа, чим јавно мнење дозна, да 
лорд Биконсфилд и сувише претерује, изгубиће од угледа. 
Бловиц држи, Руси ће попуштати само до извесног мо- 
мента, и даље не, већ пре ратовати. А Енглези неће рат. За- 
висиће дакле све од тога, да се јавно мњење у Енглеској 
у згодан час нато опомене. Одговорих му, то може учи- 
нити, ако до тог дође, коресподенат „Тајмсов“. у 


Берлин, 15. јуна 1878. 
Напоменух да у том може бити опасности, што ће 
Енглеска претерати у потраживањима, да ће Русија нај- 
зад пре пристати на рат. 

Код Бизмарка. Канцелар је љут на турске пуномоћ- 
нике и прича да им је отворено рекао, вара се Турска, 
ако мисли, да може што ћарити, ако се конгрес сврши 
без резултата. Рат би најзад, кад се оконча, учинио то, да 
би се Силе споразумеле на рачун Турске. А кад се повео 
потом говор о томе како је Бизмарков велики пас ре- 
жао на једног од министара, рече канцелар: „Пас још 
није дресиран како треба. Не зна кога да уједе. Да је 
знао, ујео би Турке“. Што су послали Мехмед Алију, 
Бизмарк држи да је то нетактичност. Кад се повео го- 
вор о томе, да ли је Каратеодори Хришћанин, рече: „На 
крају је Магдебуржанин (Мехмед Алија) једини Мусломан 
од све тројице“. 

Што се енглески министри поводом смрти ханове- 
ранског краља умешали у питање, каку титулу треба да 
носи престолонаследник, то толико љути канцелара који 
је уопште неповерљив према Енглезима и држи их за 
безобразне и неучтиве. Тад је казао оне значајне речи: 
„Желео бих да знам, да ли Биконсфилд жели рат!“ А 
свакако, по мало ратоборно држање енглеско иде на 
руку Аустријанцима да се споразумеју са Русима... 


По подне. 


..„Блајхредер држи, Бизмарк има право, кад му ка- 
зао, мир је сигуран са 66 против 34, може бити чак 70 
против 30. Због Румуна се брине, а не знам зашто. До- 
био писмо из Лондона од Лионела Ротшилда, Биконсфил- 
довог интимног пријатеља, који уверава, да је Биконс- 
филд пошао у Берлин са најмирољубивијим намерама. 
Ако је то истина, онда се лорд Биконсфилд врло не- 
спретно понашао, кад нам је очитао буквицу на Конгресу. 
Тим је само постигао, да се Аустрија и Русија споразу- 
меју што пре. : 

Око 11 Бизмарку. Чекали смо га до :/12. Најзад 
ето га, пошто био код Турака и Шувалова. Врло задо- 
вољан и врло добро расположен. О Енглезима рече, да 

Биконсфилд и Салисбери нису истог мишљења. Једнако се 
прибојава, да Дици не учини какав неочекивани испад. 

..„Скепс од „Дневног Листа“ тврди, Аустријанци 
дошли амо без програма, тек ће се овде „искристалисати“. 
„Знате, то је термин природних наука, о коме се може 
мислити што се год хоће“. 


Берлин, 17 јуна 1878. 

У два сата седница. Сем предлога о приступу Грка 
и бесциљне дебате о 5 6 Санстефанског уговора о миру 
ништа особито.... Каратеодори изгледа младићски и лукав. 
Мехмед Алија чини утисак мудрог човека али не улива 
поверење. Салисбери, који је према мени седео, има чу- 
„дновату главу: високо чело, правилне црте, дугу косу, пуну 
браду, изглед замореног човека. Биконсфилд ми се све 
више не допада. Ужасно чивутско лице. Шувалов увек 
насмејан замишљен дворанин. 


18 јуна. 
Данас ништа нарочито. Шувалов преговарао са Би- 
консфилдом и Андрашијем о бугарском питању. У вече 
дознао сам да још нису начисто с тим, и да је Шувалов те- 
леграфисао у Петроград. Сутра ће се тако на седници го- 
ворити само о том да ли да се допусти приступ и једном 
грчком заступнику. 


19 јуна. 

Јутрос био Бловиц код мене. Рече да га почиње да уз- 
немирује исход Конгреса. Аустрија је све одлучнија и више 
решена, но што је досад веровао. Никако не пристаје 
на то да Црна Гора добије Бар, и да Срби са Босном 
и Црном Гором прокламују царство под Никитом. А ово 
последње ће и бити, ако Аустрија не предузме ништа. 
А Аустрија хоће да је нагнају да уђе у ове земље. Може 
и то бити да је Аустрија врло незадовољна и да стога 
помишља на то да напусти Конгрес. Али не би хтела 
сама, те је стога сондирала Енглеску да и она нешто 
не мисли да се повуче са Конгреса, ако јој не учине 
потребне уступке у Бугарској. Енглези још ништа нису 

одговорили. Држи, добро би било да се задовоље Ен- 
глези, јер се у том случају Аустрија неће повући сама. 
А Енглеска, усами ли се или ако је незадовољна, нимало 
се неће женирати да сама иступи. 

Прибележих све ово и дадох Бизмарку. Кад га упи: 
тах пре седнице, рече, да може бити истине у томе. И 
Шувалов тако мисли, те се с тога нада, да ће му из Пе- 
трограда помоћи да задовољи Енглезе. 


Седница је била мало интересантна. Говорило сео 
приступу Грчке и примило доцније... 


20 јуна. 

Вадингтон ми рече, да је Русија коначно пристала 
на границу Балкан. О Софији се још воде преговори. 
Енглези траже да се Варна уступи Турцима. Ако Румуни 
хоће целу Добруџу, нова Бугарска ће остати без мора. На 
то ће тешко пристати Русија. Вадингтон држи да подела 
Бугарске у две разно организоване земље скрива клипу 
нових и даљих заплета. Мисли да би боље било да северна 
Бугарска постане сасвим независна а јужна Бугарска да 
припадне сва Турској. Не зна се још шта да се да Грчкој. 
Енглези нису противни да се Грчка увећа, али неће да 
се примора Турска да уступи Крит и тако даље, а Турци 
опет, свесни тога, противиће се. Андраши рекао Вадинг- 
тону, он по сваку цену мора окупирати Босну и Херцего- 
випу., За сада је ствар само просте окупације. 


21 јуна. 

Цео дан преговарали Шувалов, Бизмарк и Биконс- 
филд. Верује се, да ће доћи до споразума, јер је стигао 
повољан одговор из Петрограда. Енглезима је стало до 
тога, да одрже Турску за живот способну, пошто јој остаје 
јужни део Бугарске. У Азији остављају одрешене руке 
Русима. Тако ми говорио Одо Русел код кога сам био на 
ручку. По ручку сам дуго говорио са Мехмед-Алијом уз ци- 
гару. Причао ми о својим ратовима и објашњавао како треба 
ратовати са Црногорцима. Једино се тако може успети, 
рече, ако се цела земља буде узела као једна тврђава и онда 
9 

се буде наступало као при опсади. Вели, ако опет дође 
до рата, руска војска пред Цариградом тада пропашће. 
И ја у то верујем. 

23 јуна. 

Јуче у 2 сата седница. Сализбери поднео извештај 
о предходним преговорима и поднесе предлог споразума 
на који пристао и Шувалов, и ако учинио нека ограничења 
односно права Турске у јужној Бугарској. Вадингтону 
наложено, да ова ограничења поднесе идуће седнице у 
згодној форми. Изгледа да је општа жеља да се мир очува. 

..„Увече забава код Балијеа на коју свакојаке ег- 
зотичне личности. Поздравили ме Јермени. Ту је био Па- 
тријарх кога сам већ видео у Паризу. Са црним ками- 
лавкама које су врло чудне. Црногорац Петровић у на- 
родном оделу. Прави разбојник.. Ристића нисам могао да 
видим. Кинески посланик с наочарима као каква завод- 
ска управитељица. Његова два дебела секретара са слам- 
ним шеширима и перима као угојени прасци.... 

25 јуна. 

Пре јучерашње седнице рече ми Шувалов, спречио 
је дан раније да Горчаков не пошље телеграм у ком је 
хтео да јави руском цару да јг болестан, и да стога не 
може да прими одговорност на се за последње одлуке. 
Шувалов рекао, ако овакав телеграм пошље, он ће те- 
леграфски молити цара да амо пошље другог ког првог 
пуномоћника. Телеграм не би послат. 

У седници се већало 0597 и 8, ту вреди поменути 
испад Бизмарков против балканских народности. Мисли, 
да ми не треба да се упуштамо у детаље уговора, већ само 
треба да истакнемо тачке, које могу да побркају слогу 
Сила. Уосталом удес тих народности сасвим му је рав 
нодушан. 


(Наставиће се). 
Клодвиг ХОЕНЛОЕ. 


(С немачког превео Бошко Љувишић). 





СВЕСЛОВЕНСКИ КОНГРЕС У СОФИЈИ. 


Они који су у нашим дневним листовима читали 
спорадичне вести и од ока учињене оцене о свесловен· 
ском конгресу, нису могли добити тачан појам о њему. 
Најпре, наши су листови, с малим изузетком, врло мало 
говорили о смислу и важности конгреса, и публици је 
он остао нејасан и индиферентан. Затим, опет с малим 
изузетком, нису послали у Софију нарочите извештаче, 
и вести, из друге руке и раскидане, нису дале праву 
слику конгреса него највише представу колико су Бу- 
гари били коректни или некоректни према нама. Најзад, 
од стране Срба из Краљевине ишло је неколико деле- 
гата, али се реч њихова није чула у нашој јавности; у 
другом свету, они би били интервјуисани или позвани 
да своје утиске предаду јавности, и њихово мишљење и 
расположење према конгресу давало би тон општем ра· 
сположењу у том погледу. Због тога ми хоћемо да про- 
говоримо о конгресу, о његовој важности и раду, и специ- 
ално о његовој важности за нас Србе. 

После словенофилства шездесетих и седамдесетих 
година, које је некада било врло јак покрет словенски 
а данас се свело на бледу и невину акцију Словенског 
благотворног друштва у Петрограду јавио се пре две 
године нов словенски покрет под именом неославизма. 
Творац његов је Др. Крамарж, Чех, посланик у аустри- 
ском парламенту, човек који схвата словенску идеју друк- 
_ чаје од старих словенофила, али и човек практичне воље 
и реалан. Његова идеја је радити на зближењу Словена 
у културном и економском раду, свих Словена наравно. 

О% 

Али како међу Словенима уопште не теку идилични од- 
носи него распре и вражде, и чак вековна и крвна не- 
пријатељства, то треба радити на умирењу тих неприја- 
тељстава ако се мисли радити на културној и економ 
ској заједници. Најача је вражда међу Русима и Поља- 
цима, и зато је најпре требало њу изравнати. Крамарж 
се дао на дело, посредовао између Пољака и Руса. Он 
је и успео, и први неословенски конгрес, држан јула 
1908 у Прагу, имао је за чланове измирене делегате ру: 
ског и пољског народа, и представљена сва словенска 
племена, и Србе наравно. 

Други конгрес био је заказан за ову годину, са се- 
диштем у Софији. Протекле су две године од тога доба, 
и више се ствари десило од велике важности и које су 
морале утицати на словенски покрет. Руско-пољско пи- 
тање, које данас занима целу Русију, које се с грозни“ 
чавом ревношћу тамо претреса и које је целу Русију 
поделило на два велика и завађена табора: либералне 
елементе који су за праведно и хумано решење питања, 
и реакционарне и консервативне који су против; — ру- 
ско-пољско питање заоштрило се толико да је сваки за: 
једнички рад међу Русима и Пољацима прекинут. Пољаци 
зато нису ни дошли на конгрес у Софију, где су Руси 
били у претежном броју. 


Код нас Срба такође је било узрока за неповерење ' 


према новом покрету, и за извесну резерву. Најпре, од 
сазива првог конгреса до сазива другог, десио се један 
догађај од пресудне важности за нас и за наша словен- 
ска осећања: анексија Босне и Херцеговине. Анексија, 
наиме, која је за нас смртни ударац, није била предмет 
претеране бриге међу неословенима; на првом припрем- 
ном састанку словенских делегата у Петрограду маја 1909, 
она није довољно заинтересовала кругове неословена, и 
ми смо Срби имали жалосно искуство да не нађемо по: 


требну потпору у Словена, и ако смо се увек радо ода- 


зивали сваком покрету словенске узајамности и солидар“ 
ности. То је искуство могло с правом охладнети наше 

словенске осећаје, али није то учинило. Поред свега тога 
што нас је тај појав болео, иџак је одмах преовладало 
уверење да ми за нашу ствар поводом анексије не мо- 
жемо кривити неословенски покрет. Питање о анексији 
није било у рукама носилаца тога покрета. Да су се ови 
и више заузели за ствар, ипак не би могли ништа учи- 
нити, пошто је неословенски покрет још у зачетку, а 
затим с другим циљевима бар за сад, и, најзад и нај- 
главније, пошто још није никакав важан чинилац у по- 
литичким догађајима Европе. Неповерење према неосло- 
венском покрету, које је могло доћи услед недовољног 
заузимања за нашу ствар поводом анексије, не би било 
оправдано, и евентуална резерва наша према њему не 
би била довољно образложена. Било је, међутим, на дру- 
гој страни другог разлога за резерву, и овај је могао 
утицати непосредније и јаче на нас, и решити нас на то 
да уопште откажемо учешће на овом конгресу у Со- 
фији. Било је, наиме, бојазни да Бугари на конгресу не 
крену македонско питање, и да га, користећи се прису- 
ством осталих Словена на конгресу, не покушају реша- 
вати у бугарском смислу а на штету нашу. Наши деле- 
гати, који су априла ове године ишли у Беч на састанак 
с онкма што су конгрес припремали, тражили су гаран- 
тије у том смислу, и њима је С. С. Бопчев, професор 
универзитета и председник Словенског благотворног 
друштва у Софији, дакле меродавни представник бугар- 
ског народа, дао формално обећање да се македонско 
питање ниједном речју неће кренути на конгресу. Али 
је, непосредно пред састанак конгреса и пред полазак 
наших делегата, по неким приватним вестима, наступила 
бојазан да ће Бугари, на конгресу, од стране припремног 
комитета конгреског, раздавати члановима конгреса, из- 
весне нарочито за ту прилику писане брошуре о Маке- 
донији, у којима ће македонско питање бити представ- 
љено у бугарској светлости. Наши су се делегати побо- 
јали од тога. Ако Бугари и не крену ниједном речју 
македонско питање на конгресу, они ће га кренути бро- 

шурама, не дакле усменом него писаном речју. Ми ћемо 
се онда наћи у недоумици тако исто као и да се питање 
на конгресу претреса. Недоумица та не би дошла због 
тога што ми Срби не бисмо били кадри исправити све 
криве тврдње које би Бугари о Македонији изнели — на- 
против! — него због тога што бисмо ми, који смо се 
потпуно лојално одазвали позиву да участвујемо на кон- 
гресу, одједанпут били преварени, од самих домаћина 
конгреса, од оних који су најпре позвани да ту лојал- 
ност чувају тим пре што су они то изрично обећали и 
обавезали се на то. Наши делегати су, одмах, пре пола- 
ска на конгрес, изјавили да ће уложити протест и оста- 
вити конгрес онога часа кад опазе да се лојалност не 
поштује и задата реч не одржава. На ту изјаву Бугари 
су одговорили да је бојазан неоправдана и протест из- 
лишан, пошто брошуре о којима је реч, и не постоје, 
и пошто они им даље остају готови да ни у каквом 
виду не допусте кретање македонског питања на кон- 
гресу. Ваља признати да су Бугари своју реч у том по- 
гледу потпуно одржали, и да се то незгодно питање није 
одиста ни у којем виду на конгресу јављало. Да ли 
је какав македонски комитет покушавао што противно, 
и предавао некакав меморандум у којем су српска права 
на Македонију била игнорисана или исмејавана, као што 
је у неким новинама јављено, то је конгресу остало не- 
познато. Нека је председник конгреса и примио депу- 
тацију таквог комитета и узео себи њен меморандум, он 
га пред конгрес није износио, и за конгрес је то толико 
исто као да меморандума није ни било. 

После одговора од стране Бугара, делегати наши 
пошли су на конгрес. Они су с правом мислили да треба 
поћи тамо. Дужност је делегата сваког словенског на: 
рода доћи на конгрес. Кад су сви Словени тамо (сем По- 
љака који имају разлога за своју резерву), зашто не би 
и Срби били» ИМ иначе се у извесним словенским кру- 
говима чују каткада замерке нашим словенским осећа- 
њима, због чега онда давати основа таквим замеркама» 
Напротив, треба отићи на конгрес, појавити се тамо, по- 

казати своје присуство онде где су остали Словени, учи- 
нити своју словенску дужност. Ако баш и нема много 
разлога да се иде, нема бар, сад кад су сметње укло- 
њене, разлога да се не иде, и бар су негативни разлози 
на нашој страни, ако не и позитивни, 

Најзад се конгрес састао Под врло рђавим пред- 
знацима састао се. Пољаци нису дошли. Руски кадети 
такође нису дошли, или због изостанка Пољака или због 
тога што (како се говорило по новинама) нису били 
с пажњом позвани. Један новинар кадетске странке, А. 
А. Стахович, око чијег се имена правила велика галама 
сасвим излишно и на штету конгреса, објављивао је у 
новинама да ће у име слободоумних Руса уложити про- 
тест на конгресу. У самој Софији одржан је, пред сазив 
конгреса, један доста велики митинг ради протеста против 
конгреса; што је том митингу давало нарочити значај, 
то је што су га сазивали људи највећег гласа међу да- 
нашњим бугарским књижевницима: П. Славејков, П. То- 
доров, Јаворов. Да су још Срби правили раздор и не 
дошли на конгрес, нећемо да кажемо да конгреса можда 
не би ни било, али свакако то не би било добро по конгрес. 
Не прецењујући своје учешће, свакако то би био некакав 
врло полован конгрес да смо и ми изостали. Наше при- 
суство дало је извесне снаге и потпоре конгресу. Као и 
увек, Југословени су услед тога и на овом конгресу сто- 
јали заједно; то је и било право, пошто су они још од 
1904, дакле четири године пре првог неословенског по- 
крета, почели да раде на својој културној и економској 
заједници. Срби, Хрвати, Словенци и Бугари стојали су 
ту као људи свесни својих југословенских и словенских 
дужности, и на које остали Словени могу увек си- 
гурно рачунати. То је и учинило да се у завршним 
речима твораца и сазивача конгреса видело велико за- 
довољство. М Крамарж и Бопчев, закључујући конгрес, 
рекли су од прилике — нека нам се допусти овај фа- 
милиаран израз — да се неословенска идеја „добро удала 
како се надала“. Крамарж је са задовољством констатовао 

да је овај конгрес, у којем су многи гледали последњи кон- 
грес неославизма, само други а не последњи конгрес, и 
после њега ће доћи трећи, четврти и остали. 

Шта је учинио конгрес, и је ли он штогод вредиог. 
Можемо ли ми бити њиме задовољни» ; 

Да ли је њиме Крамарж задовољан, то је друга 
ствар. Да ли је неословенски покрет, изостанком Пољака 
и слободоумних Руса, изгубио што, то поред свега тога 
што је важно, нису наше српске и југословенске ствари. 
Ми Срби имамо да забележимо ове две користи: 

1) На конгресу, и ако је било доста „романтичке“ 
политике и свађе међу Русима, ипак је било рада у кул- 
турном и економском правцу. Донесене су извесне врло 
корисне резолуције, корисне за све Словене, па и за нас, 
и више за нас него за друге. То су резолуције о савезу 
словенских књижара и издавача, о словенској изложби 
у Прагу 1915, о свесловенском речнику, о уређењу сло- 
венске позоришне агенције, о сазиву конгреса учених 
слависта у Прагу 1912, о бесплатној измени словенских 
научних публикација међу централним библиотекама сло- 
венских народа, о размени професора међу словенским 
универзитетима о поштанском савезу, о састављању једне 
словенске антологије, о савезу словенских академија, и 
тако даље. То су, рећиће се, само резолуције, које се 
неће остварити. Али то не стоји. Неке се резолуције, пре 
свега, могу убрзо остварити, а после, шта друго може 
конгрес и да учини него да донесе сличне резолуцијег 
Сви конгреси то доносе, и то је, поред узајамног упо: 
знавања конгресиста, једина корист њихова. 

2). Сасвим неочекивано, на конгресу је утврђена 
пуна солидарност Срба и Хрвата. У говорима Хрвата Тре- 
сића Павичића, неколико пута је јасно и без икаква огра- 
ничења изречена идеја да су Срби и Хрвати један народ. 
То је важна изјава, важна по себи, а нарочито важна по 
томе што је на конгресу казана, у присуству свих Словена. 

Ми Срби, дакле, немамо разлога бити незадовољни“ 

Мтагог. 





КЊИЖЕВНИ ПРЕГЛЕД. 


Сапи Јисоз!Там!, уегаот да! зегђо-стоако-з[оуепо- 
Ббшеаго, а! Отоуапт Кизаг, уо1. 1, соп ргегадопе; Восса 5. 
Сазстапо, Гластио Сарреј, едноге, рге270: бе Ше; р. СХ, 
к94— 1910: 


После једног, доста дугог размака, који нас раз- 
дваја од превода Томазеових, Ћудининих, Касандрићевих, 
Пелегринијевих; после скорашњих превода, савесно ра- 
ђених и успелих, Г-ђице У. Грифини; после Г. Чамполи- 
јевих превода словенских дела, и његових, не увек срећно 
израђених, компилација историје словенских књижевности, 
ево једне нове књиге, посвећене Југословенима, којом 
Г. Кушар жели да унесе југословенске песнике у итали- 
јанску књижевност. У ову књигу, за коју Г. Кушар вели 
да је прва, он је унео своје препеве песника сва четири 
југословенска народа. По замашности посла, по побудама 
из којих је књига, по самом признању Г. Кушара, по 
вредности уложеног труда, ова књига заслужује да се 
прикаже. Ја то радо чиним, очекујући другу књигу. 

Ова, прва, књига има три дела. У првом је Г. Кушар, 
желећи помоћи италијанским читаоцима ове књиге, дао 
повише десетина страница кратком прегледу југословен- 
ских књижевности. Тај преглед требало би да послужи 
италијанској публици као информација о књижевностима 
Словенаца, Хрвата, Срба и Бугара. У другом делу, просто- 
ром много мањем од првог, Г. Кушар је дао биографије 
седморице песника унесених у ову књигу. У шрећем делу 





| 








138 Српски КЊИЖЕВНИ ГЛАСНИК. 





дао је препеве из југословенских песника. Бројно су нај- 
више заступљени Хрвати, са 15 песама. Од њих је Пре- 
радовић ушао са 7. Шеноа са 3, Јоргованић са 2, а Хра- 
пиловић, Љ. Драгић и Ст. Враз са по једном песмом. 
Срби су ушли са 13 песама: Бранко Радичевић са 5, 
Змај са 4, Каћански, Мита Поповић, Ђ. Ковачевић (!) и 
С. Јовић (!) са по једном песмом. Словенци су ушли са 
10 песама, и то Грегорчић са 5, Прешерн и Карло (!) Кете 
са по 2, Жупанчић са једном. И, најзад, Бугари су ушли 
са 4 песме: Иванов и И. Стојков са по 2. 

Да кажем одмах да ја, на жалост, не могу да пра: 
тим Г. Кушара у целом овом његовом послу, јер ми је 
један добар део њега потпуно непознат. 

Поменути кратки књижевни преглед Г. Кушар је из- 
радио врло рђаво. Он има једну, врло тешку, основну 
ману: ствари су у њему казане површно, што је у овом 
случају још најмањи грех, казане су несолидно, често 
нетачно, и, једним добрим делом, неверно су представ- 
љене, и то намерно неверно Г. Кушар не само што у овом 
прегледу није дао своја, оригинална, проучавања, него 
није чак дао ни солидан компиловани резиме добрих 
књижевних студија. Он није хтео да се помучи и да да 
добро израђен извод. Од Г. Шурмина, којим се послужио, 
као што ћу показати, у ономе што је код њега најсла- 
бије, није позајмио део о хрватској књижевности; он се 
није послужио прегледима Г. Г. Мурка и П. Поповића и 
есејима ЈЂ. Недића и Г. Скерлића. Г. Кушар није тако 
радио овај свој преглед, и јако је погрешио. Уместо 
тога, он се врло често служи познатом компилативном 
историјом југословенске књижевности Г. Чамполија. Отуда 
је, природно, овај његов преглед или празан, као стра- 
нице о бугарској књижевности, из којих се види да је 
он ништа не познаје; или погрешан, као део о срп- 
ској књижевности; или врло неозбиљан, као готово 
цео преглед. Што се тиче озбиљности са којим тај пре- 
глед није рађен, да наведем пример-два. После јед- 
ног оваквог става, наведенога из Г. Чамполија: „Грчко 

свештенство... угаси сваку успомену сгаре образовано- 
сти. бугарске, продревши и у светогорске манастире, да 
уништи словенске књижевне споменике“, после једног 
оваквог става, Г. Кушар даје овај свој: „Колика су дела 
била уништена! Била су, само делимице, она, која су ка- 
луђери сакрили у манастирске подруме, али су гладне 
хијене продрле и у те подруме, тако да од хиљада и 
хиљада свезака, од неизмерног блага рукописа, од врло 
старих пергамена, драгоцених старина, ништа друго не 
остаде до шака пепела, па и њу ветар разнесе“.: У тежњи 
да каже рђаве ствари, у којој добро успева, Г. Кушар 
даје и овакав став: „Изгледа да је нека непозната снага 
или неко тајанствено и свирепо биће, са суперлативно 
извежбаном свирепошћу, уживала да дуго векова мучи 
Словене, одузевши им не само слободу, независност, бо- 
гатство, него и културу, у намери да их сурва у мрак и 
у ништа. И тамо, где није могла довољно и моћно да 
се послужи опакошћу људи, потражила је помоћи у скри- 
вених природних сила“.> Увек у овој тежњи, Г. Кушар ће 
пећи од прилике исто и за књижевност Словенаца. 


Али, има нешто што још горе карактерише Г. Ку: 
шара и представља га особито неповољно. То је, 
као што сам поменуо, намерно неверно представљање 
ствари. Велим намерно неверно, јер није могућно никако 
друкче назвати његов говор о раширености италијанске 
књижевности код Југословена. Ја остављам на страну 
оно што Г. Кушар вели о преводима италијанских пи- 
саца у Бугара, Словенаца и Хрвата, јер то не знам, али 
да изнесем његова невероватна причања о пргводима 
италијанских писаца код Срба. Тако Г. Кушар вели: „Са 
књижевним препорођајем оживе, нарочито код српско- 
хрватских писаца и песника, велика љубав према изуча- 
вању италијанске књижевности и у исто време жеља да 
се у публику унесу — било коментаришући, било пре- 

водећи њихова дела — најчувенији италијански писци. 
Писци југословенског препорођаја, као и писци модерне 
књижевности, одликују се својим безграничним култом 
према Дантеу Алигијери. Многобројни су коментари и 
биографске студије објављене ових последњих година, 
нарочито у Србији и Хрватској, о животу и делима нај- 
већег италијанског песника“. И као да ово још није до- 
вољно, Г. Кушар врло весело наводи да су на „српско. 
хрватски, словеначки и бугарски преведена најбоља дела 
свих италијанских класика: Алфијерија, Паринија, Мон- 
тија, Фоскола, Леопардија, а нису занемарени ни писци 
и песници романтичари од Гверација до Манцонија, од 
Пелика до Д Азеља. Од модерних писаца, највећи култ 
се дао Ђозуе Кардучију. Исто толико познати су и цене 
се — ово, разуме се, још прича Г. Кушар! — Панцаки, 
Кјарини, Гверини (Стекети), Граф, Мацони, Маради, Д' 
Анунцио, Пасколи, Фогацаро, Раписарди, Ада Негри и 
Матилда Серао, од којих су преведени најлепши стихови 
и најлепша проза на српско-хрватски, словеначки и бу- 


гарски“. М ја морам да поменем, на изненађење не само. 


српске читалачке публике, него и људи који се озбиљно 
занимају књигом, да Г. Кушар вели да између италијан- 
ских писаца и романсијера „и данас у југословенским 
земљама уживају велику популарност нарочито Де Ами- 
чис, за тим Барили, Фарина, Ровета, Верга, Чамполи 
[ох!], Капуана, Ојети, чија су дела преведена и имала 
велики успех“. 

После овога што сам навео, и после још довољно 
сличног материјала, који нисам хтео износити, читалац 
се пита: Зашто је све ово требало Г. Кушаруг Зашто 
је требало Г. Кушару да, говорећи о првим словенач- 
ким књижевним споменицима, ставља „фризинске споме- 
нике“ у девети век, кад је могао видети у Г. Мурка да их 
„палеографи стављају у 10 или у 11 век“ > Зашто је тре- 
бала Г. Кушару, једном речи, маса рђаво казаних ствари, 
маса нетачних и, што је најгоре, маса неверно представ- 
љених ствари 2 Први и, вероватно, прави одговор може да 

се нађе у речима•самога Г. Кушара. Објашњујући зашто је 
штампао ову књигу, Г. Кушар вели да је то урадио из 
два разлога: да учини услугу својој отаџбини и да упо: 
зна Италијане, ако не са свима, оно бар са неким пе- 
сницима југословенског књижевног препорођаја, и да у 
Италијана пробуди љубав за изучавање југословенске 
модерне књижевности. И, довде би било врло лепо; шта 
више, ова његова двострука намера, сама собом, заслу- 
жује само похвалу. Али, начин на који је он хтео бити 
користан својој отаџбини, у колико се он односи на овај 
књижевни извод, најгори је од свих рђавих начина; овакво 
извођење постављеног циља само може да штети жељи 
која се хтела остварити. Већ је сигурно крајње време 


да се стекне једно тако просто убеђење и жеља да се 


строго опсервира, као што је убеђење да баш онда кад 
се, нарочито пред туђином, жели бити од користи своме 
народу, баш тада, особито тада треба јако пошто- 
вати истину и савесност у послу. Има врло много по: 
слова, везаних за патриотске побуде, који су пропали по- 


_главито зато што се мислило да се, на рачун патрио- 


тизма, могу радити несолидно и сувише одушевљено. 
По моме мишљењу, дакле, Г. Кушар се сам, у овом 
књижевном прегледу, јако огрешио баш о оно што 
је у првом реду желео постићи својом књигом, и огре- 
шио се због тога што је, схвативши онако рђаво па- 
триотизам, дао један неозбиљан, нетачан, и, као што сам, 
надам се, доказао, намерно неверан књижеван извод. 


(Свршиће се). 


МиодрРАГ Ристић. 








ПОЗОРИШНИ ПРЕГЛЕД. 


ГЛУМАЧКА ШКОЛА. 
— ИСПИТНЕ ПРЕДСТАВЕ“ — 


Све слабији прираштај глумачког подмлатка, све 
гори услови за развијање млађих глумаца у самој трупи, 
који се после неколико година рада, често пута с пуно 
"добрих личних особина, не мичу у своме напретку, од- 
лучили су најзад привођење у дело једне давно изражене 
намере. 21 новембра 1909 отворена је Глумачка Школа. 

Основни план рада у Глумачкој Школи предвидео 
је две групе часова: дрву, с теоријским и практичним 
изучавањем саме глумачке вештине (читање на глас, дик- 
ција, глумачка игра); и другу, са знањима и умењима 
која се везују или су саставни делови глумачке вештине 
· (драма, њена књижевна и сценична анализа; инсценација; 
маска, мимика, гест; костими; држање, борење, играње, 
музика), или доприкосе обавештености, ширини погледа и 
схватања, развијању уметничког и општег образовања 
(књижевни облици у вези с драмом, историја драме и 
позоришта; историја општа, историја глумачке вештине; 
стилови у архитектури, декору и намештају; посебна 
предавања о појединим питањима позоришне вештине; 
један страни језик). 

Потребно је било све, али је главно било прво. 
Брига око тог првог дела програма била је највећа, и 


' Уторак 1 јуна „Скендер-бег“; четвртак 3 јуна „Кир-Јања“ и 
„Кремонски свирач“. 

зато што је у њему оно што је битно у глумачкој ве- 
штини, и зато што је избор наставника ту био најтежи. 
Ко зна данашње прилике на српској позорници, појмиће 
да је глумачком подмлатку који се данас на њој развија 
тако споро, слабо или никако, тешко изабрати учитеље 
међу глумцима од којих се они кроз дуги низ година у 
свакодневном раду на позорници не уче ничем, или што 
је каткад још горе, уче само оном чега се треба одуча- 
вати. Они који су најбољи у данашњој глумачкој трупи, || 
вреде обично извесним индивидуалним особинама, које | || 
су с природном интелигенцијом, добром интуицијом и. 
доста искуства, довољне за доброг или бар доста инте- | 
ресантног глумца. Али најбоље имагинативне и интуи- || 
тивне способности, које су довољне за схватање и ства- ) | 
рање у целини или чак за генијалне импровизације, нису || 
довољне за онога који, свестан свога посла, свих сред- | 
става и целе скале умења у њему, треба критичким спо- | 
собностима да рашчлањава елементе вештине до њене | 
„азбуке, и да, почињући од ње, поставља здраву основу || 
развијању глумачких приправника. | 

У оскудици учитеља глумачке вештине са свим тим | 
особинама, Глумачка Школа у почетку своме морала се 
задовољити онима који су у практичном раду на позор- 
ници у овај мах вршиоци сличног посла. За наставнике 
за глумачку вештину узети су драматург и редитељи: 
први, за теоријска излагања, језичну, логичну и књи- 
жевну анализу у читању на глас и дикцији; други, за 
примену и развијање тих основа глумачке вештине у 
изради текста (монолог, сцена, улога, читав комад) до 
пуне глумачке игре. Први семестар ове прве непотпуне 
школске године имао је бити посвећен поглавито овом 
раду. У тај први распоред ушао је још курс опште исто- 
рије старог века (Др. Никола Вулић), историје драме и 
позоришта у Грка и Римљана (Др. Веселин Чајкановић), 
анатомија, физиологија и психологија мимике и геста 
(Др. Војислав Ђорђевић), борење (Г. Ерб). 

Језичну, логичну и естетичку анализу текста, као 


| 
| 

увод у вештину читања и дикцију, отпочео је драматург 
Г. Милан Предић, с практичним вежбањима на приме- 
рима из српских писаца (Лаза Лазаревић, Јанко Весе- 
линовић). Одмах иза неколико његових часова, а затим 
напоредо, дошли су часови редитеља Г. Г. Гавриловића, 
И. Станојевића и Тодоровића. Пошто су уочене све не- 
згоде поделе ученика на класе појединих наставника, од- 
лучено је да сва три наставника раде са свима уче- 
ницима. Као градиво за рад узети су српски комади: 
„Скендер-бег“ и „Кир-Јања“ одј. Ст. Поповића, „Школ- 
ски надзорник“, „Љубавно писмо“, и „Честитам“ од Триф- 
ковића, „Кнез од Семберије“ од Нушића, „Адембег“ и 
„Он“ од Светозара Ћоровића, које су наставници поде- 
лили међу приправнике, како се оне деле међу глумце 
на позорници. Узимање текстова из комада и подела 
њихова по начину како се деле улоге иначе, за овај 
почетак, била је погрешка, и после овог искуства не 
сме се понављати. Навика да у комадима гледају готове 
калупе улога и сцена, и да уошште текст драмски осе- 
ћају и схватају друкчије но сваки други, била је једна 
сметња више да глумци-наставници отпочну рад на тексту 
из основа, с критичном анализом до појединости, сло- 
бодно од утицаја свих манира и калупа, било својих 
било оних који су ученицима стално у ушима на по- 
зорници. 

Поред све добре воље и учитеља и ученика, овај 
рад није одговорио очекивањима. Пре свега, сам дра- 
матург, сав заузет великом редовном својом дужношћу, 
ограничио се био на мали број часова. Затим, тај рад 
— из узрока од којих смо неке већ видели — није био 
ни примењен ни настављен у часовима редитеља. То је- 
динство било је међутим неизоставно. Схватајући у по- 
дељеним комадима своју улогу више као редитељи но 
као учитељи, или каткад још даље, више као глумци но 
као редитељи, видећи пред собом више комаде, сцене 
и улоге, но ученике, њихове способности и скалу од њих 
до глумачке вештине. они су више обраћали пажњу 

непосредном извођењу дела и улога, унапред познатих, го- 
тових творевина, но развијању вештине којом се до њих 
долази. 

По примеру музичких дилетаната, који, механи- 
чно, понављањем истих покрета прстију и утисака 
слуха, науче на памет неколико комада, млади глумци, 
с више или мање успеха према својим способностима, 
могу механично научити неколико улога или управо 
неколико калупа. Као што први не умеју чипаши с листа, 
други остају и даље без својих самосталних способности, 
не само да уметнички прочитају, схвате, осете и изведу 
једно дело, но чак да један једини монолог развију пуно, 
са свима ефектима, свим живописом појединости, свом 
хармонијом целине. 

Вештина говора, почетак и врхунац глумачке умет- 
ности, остаје ту занемарена. Без ње је међутим у глуми, 
с највећим темпераментом, горе но у сликарству, с нај- 
силнијим колоритом, без доброг цртања. Оно што пу- 
блику буни више од свега у рђавој игри, што је наводи 
на познату мисао да је пријатније читати Шекспира у 
својој постељи но чути га из мутавих и непаметних уста, 
то је: рђава артикулација, гутање гласова, слогова и речи, 
погрешно наглашавање — језично и логично; суво, без- 
изразно ређање речи у реченице и реченица у ставове, 
без рељефа, без живота, без мере, без ритма, без хар- 
моније, једном речју мрцварење текста и у лепотама и 
у смислу. Одучити се од мана и научити се вештини у 
овом погледу, не може се за неколико месеца, ни у нај- 
методичнијој школи. Да ће се постићи приближно што 
томе, са средствима и методом рада у нашој Глумачкој 
Школи, путем неколико на памет научених улога, мање 
се још могло очекивати. 

У толико је било мање разлога, на крају тих не- 
колико првих месеца, дати испитне представе онако како 
су оне овог пута дате. 

Прво, на испитима Глумачке Школе (нарочито овим 
првим) не изводе се цели комади, но само избор осо- 
10 

бено израђених места из свих комада. Јер, каквог инте- 
реса има на пример, видети и чути Г. Сотировића у 
улози кнеза Врањанина („Скендер-бег“), после његових 
Јага, Хорација, Никите, Атоса и тако даље, осим тога, 
ако он у неколико монолога Врањанинових не покаже 
оно ради чега је он и после Јага ушао у Глумачку Школу2 
Каква је потреба одгледати, рецимо, пет чинова Г. Беко“ 
вићевог Скендер-бега, ако он нигде, ни у говору ниу 
ставу, не буде ништа друкчији но у маси својих сваки- 
дањих улога које он израђује самоучкир ИМ, нарочито, 
каква је корист од извођења почетника који једва умеју 
рећи коју реч, у пуним везиким улогама, са сценама од 
којих неке толико премашају њихове данашње способ- 
ности, да они морају, невештим подражавањем и напре- 
зањем, падати у очајну декламацију и емфазу. Међутим 
школа је и основана да лечи та зла. 

Друго, компромитовање је целе идеје протурати 
испитне представе у опште, а нарочито испитне пред- 
ставе после свега неколико месеца покушајног рада, као 
дневне представе с плаћеним улазницама. Јавност коју 
предвиђају правила за испите Глумачке Школе, подра- 
зумева форум глумаца, позоришних критичара и писаца, 
књижевника, новинара, а не прву публику која наиђе 
ради спуштених цена, и која није ни од каквог интереса за | 
Глумачку Школу исто колико ни Глумачка Школа за њу. 

Треће, програм и правила Глумачке Школе пред- 
виђају испит с доношењем одлуке испитног одбора. Пре- 
тресом појединих успеха, општег успеха, данашњег на- 
чина рада у школи, потребних рефорама, исправљањем 
погрешака и утврђивањем програма за идућу годину, учи- 
нило би се и за унапређење школе и за Народно По- 
зориште више, но што се учинило с оном стотином или 
две стотине динара прихода од испитних представа, 
са ценама исто толико ниским, на колико је можда 
ниској цени ова установа код многих који јој не уви- 
ђају потребу и корист. 

Међутим, и са сзима својим данашњим недостатцима, 

Тлумачка Школа потребна је и корисна је. Часови рада 

у њој заузели су пажњу и време које би код три четвр- 

-тине ученика пропали у беспослици, у којој се у њихо- 

вој средини тражи забава у свачем само не у доброј 

књизи и обавештавању о својој уметности. У помоћним 

курсевима опште политичке, културне и књижевне исто- 

рије, историје драме и позоришта, физиологије мимике 

и геста, и борења, они су имали прилике да чују и да | 
се уче стварима корисним и потребним њиховој вештини. | 
„У практичном вежбању у подељеним комадима, и ако рад | 
није био на најбољој основи, био је у сваком случају 

озбиљнији и с више пажње но у свакодневним пробама 

и представама, у којима се млади остављају својој срећи 

и несрећи. Најзад, недостатци могу се постепено исправ- 

„љати. С оним што Глумачка Школа може у овај час 

имати на расположењу у Београду, она није ни очеки- 

вана с илузијама да ће после неколико месеца бити Кон- 

„зерваториум. С непоколебљивим уверењем о њеној ко- 

рисности, треба је помагати и унапређивати. Напредак 

„мора доћи. 

Ако се из њених приправника, и питомаца које ће 
Министарство Просвете почети једном ваљада слати на | 
страну, не створи нов кадар глумачки, од куда ћег Не | 

) 


мр 


само у Београду, но ни у Загребу, Новом Саду и пугу- 
јућим дружинама, нема у овај мах доброг глумачког под- 
млатка, и све ће га мање моћи бити, ако се он продужи 
"тражити и очекивати онако како се он пре четрдесет | 
тодина прибирао у сасвим друкчијим и општим и позо- | 


ришним околностима. 


Милан ГрРОЛ. 

ЗАКОН О СПОРНИМ ЦРКВАМА И ШКОЛАМА У ТУРСКОЈ. — КРИТ. 


У пратњи два митрополита и једног народног по- 
сланика васељенски Патријарх је изишао пред Султана 
и изјавио му да је Грчки народ пао у очајање што је не 
само изгласан него већ и санкционисан и објављен закон 
о спорним црквама и школама у Турској, да Грчки народ. 
у Отоманској Царевини протестује најозбиљније противу 
неправде и повреде привилегија које су дали васељенској 
цркви сви Отмановићи. Султан је примио ову изјаву с тим 
да је он уставан владалац и да мора одобрити оно што На- 
родно Представништво изгласа. Патријарх је тада казао 
да ће морати дати оставку ако се закон и примени на 
цркве и школе које он не сматра друкче него као грчке. 
Султан је одговорио да неће никад уважити сличну 
оставку. 

После овога неуспелога покушаја Патријарх је са 
Светим Синодом и Мешовитим Саветом дискутовао на 
који начин да се поступа у овоме питању. И ако није 
још дошло до једног одређенога закључка, у главноме 
је одлучено да се прибегне оним средствима која међу 
народни уговори и међународно право пружају ради очу- 
вања права Васељенске Патријаршије, и да се сви ми- 
трополити упознају са питањем о спорним црквама и 
школама, да сазову народни збор; да поднесу оставке 
Патријарх, Мешовити Савет, Свети Синод, и затворе цркве 
ако влада покуша да спречи збор, да протестују код. 
Великих Сила што се вређају права Патријаршије. 

Поред овога спремљен је и један меморандум, који 
ће се предати потписницама Берлинскога Уговора. У њему 
се излаже питање црквено и позивају се Силе да се уме- 
шају, јер је овим новим законом повређен 62 члан Бер- 
линскога Уговора, који гарантује слободу свима вероиспо- 
вестима у Турској. 

Докле се Патријаршија труди у Цариграду, а њени 
органи у унутрашњости Турске да митинзима, протестима 
и другим радњама покажу шта ће све бити ако се почне 
и примењивати нови закон о спорним школама и црквама, 
дотле турска влада чини своје. Њени органи унутра чине 
оно чим се требало почети пре него је закон изгласан, 
прибирају податке о тим школама и црквама тврдећи да 
ће применити дословце закон. Султан, пак, примио је у 
аудијенцију после Патријарха и Бугарскога Егзарха, који 
се ту скоро, после вишемесечнога бављења у Бугарској, 
вратио у Цариград. Егзарх је прочитао један говор Сул: 
тану у коме му је захвалио у име Бугара отоманских 
поданика „који су срцем и душом одани уставу, за ви- 
соко благовољење које је Њ. В. Султан показао, санкци- 
онисавши закон о спорним црквама и школама, и тиме 
заштитио наше привилегије и права на школе и цркве, 
наш језик и нашу народност, допустио да Бугари могу 
улазити у државну службу...“ Мехмед М је одговорио 
једном пригодном кратком речи на овај турски компли- 
менат Егзархов. 

Хаки-паша је постигао што су хтели Млади Турци. 
Бугари су задовољни, а Грци су и у губитку и у срџби. 

Једна грчка статистика даје овакав списак спорних 
школа и цркава. До сада 191 цркву су приграбили Бугари; 
45 их је затворено (власти су их затвориле), а 37 су спорне. 
А са школама је овако, 126 школа су приграбили Бугари; 
34 су власти затвориле, а 100 су спорне. Према таквој 
статистици, кад се почне расправљати питање о њима, 
турска влада мора подићи 273 цркве и 200 школа. Од 
1872 године, када је установљен Егзархат, Патријаршија 
је губила своје цркве и школе овако. Године 1872 из- 

губљено 10 цркава; 1876 и 1877 године две цркве и 
једна школа; 1878 године 10 цркава и 9 школа. Од 
1888 године до 1900 године 13 цркава и 7 школа. Од 
Од 1900 године до 1903 године 5 цркава и 5 школа. 
1903 године изгубљено је 79 цркава и 79 школа; од 1904 
до 1908 године 37 цркава и 33 школе; 1908 године 46 
цркава и 35 школа, а 1909 године дошла је у спор само 
једна црква. 

Што се тиче Срба они ће имати мало спорова у 
у скопаљској епархији, а више у битољскоме вилајету 
око цркава. 

У прошлом прегледу штампали смо само други и 
трећи члан новога закона о спорним црквама и школама; 
сад ћемо дати и остале. Члан четврти: Ако у једном селу, 
чији су становници делом патријаршисте а делом егзар- 
хисте, има више од једне цркве и школе спорне, а гласе 
на име једног дела становништва, тај део ће да одлучи 
које ће зграде узети. Друге зграде ће се дати другоме 
делу. Ако је део становништва на чије име гласи повеља 
(ферман, дозвола) мањи од једне трећине свега станов- 
ништва, право избора припада другоме делу. Члан пети: 
Новчану помоћ влада ће давати сразмерно потребама 
црквеним и школским у селу; она ће обезбеђивати брзо 
раздавање помоћи, правилно распоређивање и олакша- 
вати подизање нових зграда. Члан шести: Новчана помоћ 
ће се давати само за оне спорне цркве и школе које су 
у спору биле у доба када је овај закон објављен; помоћ 
ће се давати само једном, а ако би спорови доцније из- 
никли неће се моћи судити. Члан седми: Кад се објави 
овај закон, неће моћи да буде промене народности, па 
ни права својине неће се моћи изменити. Ако ли настану 
делимичне или опште промене, трошкове за подизање 
зграда мораће поднети они који су промену изазвали. 
Члан осми: Одредбе члана Ш и ЈУ овога закона односе 
се и на оне цркве где се служило наизменично; служење 
с редом ће престати чим ступи на снагу овај закон. Члан 
девети: Спорове, који се буду јавили односно црквено- 

школских имања и прихода, решаваће редовни судови. 
Члан десети: Дозволу за подизање цркве даваће месне 
власти кад се оне подижу о трошку државе, није по- 
требна царска ирада. Таксе и потврде потребне за то пла- 
тиће надлежни окрузи, а исправе о томе предаће над: 
лежноме Министарству. 


После савета које су Енглеска, Италија, Русија и 
Француска дале привременој влади критској, да дејствује ||| 
на скупштину да прими без заклетве у своју средину оне || 
народне посланике критске муслиманске вероисповести || 
који су из ње изишли кад је требало полагати заклетву 
на верност грчкоме Краљу, и да чиновници муслимани | | 
на Криту остану неповредни у својим правима, дошле || 
су претње. Четири Силе Заштитнице Крита ставили су | 
до знања Веницелосу и друштву да ће оне искрцати војску || 
и заузети царинарнице, ако се Народна Скупштина по- | 
каже непопустљива према захтевима њиховим. Опозиција | | 
је саопштила најпре Веницелосу да она не може да прими || 
никакве обавезе, али да је на скупштинској већини хоће | 
ли или неће примити предлоге Великих Сила. Дајући 
оваку изјаву, вођа опозиције Микелидакис се обавезао у | 
исто време да спречи неред ако би већина скупштинска | 
изгласала повраћај муслимана посланика у скупштину. | 
Али, мислио је у исто време да, договорно с привреме- 
ном владом Веницелоса, одложи седнице скупштинске за 
четири месеца. Генерални конзули Великих Сила Заштит- 
ница Крита упутили су тада ноту Веницелосу, у којој је 
одређено да се у року од два дана има донети повољна 
одлука о пријему муслимана у скупштину без заклетве 
и о неповредности права чиновника муслиманске вере. У 
противноме искрцавање трупа и заузимање пристаништа 
царинара. Одлучност Сила, које одавно већ чине велике из- 
датке за своје бродове у критским водама имала је дејства. 
У одређеноме року критска Народна Скупштина је, са 55 
гласова на 59 присутних, изгласала пријем посланика му- 
слимана. Посланика је у скупштини свега 110 — од којих | 

су 59 владини. Опозиција се уздржала од гласања. Да је 
и она присуствовала, предлог би пропао. Седнице су од- 
ложене за четири месеца после овога гласања. Мусли- 
мани посланици су спречени да врше своја права за че-_ 
тири месеца на овај начин, али им је дијурна, као и 
чиновницима муслиманске вере плате, издата. | 

За четири месеца је одложено опет Критско Питање, 
чије решење треба сад да припрема Турска „ако налази 
да је моменат за коначно решење дошао“, као што јој 
је то у последњој ноти Сила Заштитница Крита пре- 
поручено. 

ИНОСТРАНИ. 





ОЦЕНЕ И ПРИКАЗИ. 


АЛЕКСАНДАР АРНАУТОВИЋ: Владимир М. Јовановић. 
Биографија. Библиографија његових радова. Библиогра- 
фија радова о њему. Књижевни рад. Из „Летописа Ма- 
тице Српске“. Нови Сад, 1910. 


Књижевни покрет, или боље рећи стање српске књи- 
жевности осамдесетих година до сада није много про- 
учавано. Сва пажња књижевне критике поклањана је 
главним писцима тога доба, Лази К. Лазаревићу, Воји- 
славу Илићу, Симу Матавуљу, Јанку Веселиновићу. Ме- 
ђутим, онај приличан број писаца који су тада испуња- 
вали часолисе и листовг и који су једно време имали из- 
весну репутацију, данас је по готову сасвим заборављен. 


Један од тих писаца који су се пре двадесет и пети 
двадесет година много чули и видели, а који су данас скоро 
сасвим заборављени, био је и песник Владимир М. Јовано- 
вић. Г. Арнаутовић је узео на се да његов живот и рад при- 
каже у целини. Он је у томе успео. Он је, брижљиво поку- 
пљеним и добро сређеним податцима са свију страна, изнео 
невеселу егзистенцију и трагичан свршетак овога несрећног 
човека. Не заводећи се оним појмљивим симпатијама које 
често критичари имају о писцу којим се подуже време 
баве, Г. Арнаутовић је, сасвим тачно, неповољно оценио 
књижеван рад овог „реалистичког“ песника, који је у себи 
имао тако мало песничког, а који је написао толики број 
песама. Јовановић из ове студије излази као прозаичан и 
неоригиналан дух, чији стихови, писани под наизменичним 

утицајима Змаја Јована Јовановића, ЈЉубомира Ненадо- 
вића, Војислава Илића, имају општу одлику: да јединствено: 


личе на прозу, и то врло прозаичну прозу. Суд је по Јова- 


новића испао тако неповољан, да се представници старе 


критике хваљења и величања „отачаствених ђенија“ у 
Србији и „женијалних појета“ у Новом Саду могу за- 
питати: да ли је вредно било, тако опширно и савесно, 
проучавати живот једнога песника који је умро и у књи- 
жевности и од којега данас ништа није остало; и да ли је 
ваљало прибећи свима методима данашње књижевне кри- 
тике и осудити песме које су време и потомство осу: 
дили. На ту примедбу могло Си се одговорити: да о: 
Владимиру Јовановићу, који је, ако ништа друго, некада 
запремао толико места у нашој књижевности, или боље 
рећи у нашим часописима, до данас није казано што је 
требало да се каже, и да је то ваљало учинити. Затим, 
изучавање Владимира Јовановића значи у исти мах и 
изучавање оног пустог и пометеног књижевног доба осам- 
десетих година прошлог века, у коме је пливало по повр- 
шини толико писаца не само без талента и књижевне кул- 
туре, но и без најпростије писмености. Најзад, изучавати 
Владимира Јовановића значило је изучавати онај чест по- 
јав у књижевности: стварање велике репутације писцима 
који ни по чему нису имали права на те репутације, — 
нешто слично ономе што је било и са Беранжеом, којега 
су сматрали за великог песника нико мањи но Гете, 
Хајне и Ренан ! 

Студија Г. Арнаутовића, брижљиво, критички, и до- 
брим методима израђена, писана добрим књижевним сти- 
лом показује сав напредак који се данас осећа у проу- 
чавањима наше књижевне прошлости. Она је од оних 
добрих књижевних студија које поједине писце стављају 
на његово право место и које помажу стварању опште: 
слике једне књижевне епохе. Ј. С. 

Поводом ОЦЕНЕ КЊИГЕ Г. Ивана КУШАРА. —  Доно- 
сећи у овом броју реферат нашега сарадника Г. Мио- 
драга Ристића о „Југословенским препевима“ Г. Кушара, 
сматрамо за потребно изјавити ово. Ми сматрамо књигу 
Г. Кушара за једну од важнијих појава за нашу књи- 
жевност, и због тога нам је мило одмах донети о њој 
оцену, коју нам је Г. Ристић послао из Рима, где се на- 
лази на својој новој дужности на универзитету. Само нам 
је жао што у извесним крајевима српским и хрватским 
књижевници немају обичај да шаљу своја дела нашем 
уредништву, и што је Г. Кушар пошао за примером њи- 
ховим. Ми, према томе, нисмо у стању да оценимо тач- 
ност извесних примедаба Г. Ристића. Што се јасно види, 
то је да он у многом има право и да је нарочито тачан 


захтев који он износи, да, наиме, сваки који пише си-- 


ноптичан преглед југословенске књижевности мора да се 
послужи делима која су за данас последња реч у тој 
науци. Књига Д. Чамполиа изишла је 1889 године и, 
колико је ми познајемо, она је рађена по књизи Пипина 
и Спасовича чије је друго издање из 1879 године; оче- 
видно је да онај који данас саставља преглед југосло- 
венских књижевности не може црпсти своје главне ин- 
формације из дела писаних пре тридесет година. Да 
оставимо на страну дела по српско хрватској књижев- 
ности која је Г. Ристић још доста потпуно поменуо, ми 
бисмо само додали да је за бугарску књижевност добро 
било консултовати систематичну књигу А. Теодорова Ба: 
лана (спрема се и Ш издање) као и нарочито есеје Др. 
К. Крстева који је у листу „Мисљлљ“ аи у нашем листу 
писао о неколиким важнијим модерним бугарским писцима. 


За словеначку књижевност требало се служити обимним“ 


| 

_ делом Карола Глазера (1894—1898), Скетовом „Читанком“, 
(1906) чланцима „Словенци и њихова књижевност“ од Др. 
"Ивана Пријатеља (штампано на руском у „Словенским Из- 
вјестијама“ 1905, преведено на српски у „Просветном Гла- 
-снику“ 1908) и „Историја најновије словеначке књижев- 
ности“ (Летопис, 1907) и чланком Г. Мурка „Југословенске“ 
књижевности“ („КшШшг дег бесепуат“ 1907), поред тога 
критикама и есејима у „Љубљанском Звону“. Како изгледа, 
Т. Кушар та дела није познавао. Што се тиче других заме- 
рака Г. Ристића ми бисмо такође учинили извесне ограде. 
Ако је Г. Кушар и ставио „фризинске споменике“ у 9 век, 
Др. Иван Пријатељ их је ставио такође у 9 или 10 век; 
ако наша ћириловска књижевност нема толико превода из 
талијанске књижевности, свакако српска и хрватска у ћи- 
"рилици и латиници имају их више, а ни Словенци и Бугари 
не заостају много у томе, те према томе, Г. Кушарева 
тврдња, и ако је претерана, ипак није баш толикј. 
Чинећи ове примедбе, ми не мислимо ни најмање 
побијати важност оцени коју је дао Г. Ристић. Ми др- 
"жимо да би Г. Ристић и сам мање оштро замерио Г. Ку. 
шару, да је овде у Београду на домаку свију библиотека 
„где би се могло све тачно проверити. РЕЗЕ 





ДРУШТВА И УСТАНОВЕ. 


Други СВЕСЛОВЕНСКИ КонгРЕС. — Две године после 
Првог Свесловенског Конгреса, који је био у Прагу, одр- 
жан је Други Свесловенски Конгрес, у Софији од 24 до 
"27 јуна ове године. На њему је било делегата свију сло- 
венских народа сем Пољака. Од Срба из Србије били су 
Г. Г. Коста Стојановић, пређашњи министар привреде, 
Павле Поповић, Др. Божидар Марковић, Др. Р. Кошу- 
"тић, професори универзитета, Драгољуб Јоксимовић, на- 
родни посланик, Владислав Савић, директор „Новог Вре- 
мена“, Др. Б. Љубишић; из Црне Горе Г. Г. Др. Секула 
Дрљевић, бивши министар правде и Михо Буквић ди- 
ректор гимназије у Подгорици; из Босне и Херцеговине 
ТГ. Г. Ристо Радуловић, Др. В. Круљ, С. Грђић. 

Конгрес је почео 24 јуна у 10 часова у Народном 
Позоришту. Отворио га је Г. Др. Крамарж, председник 
Првог Свесловенског Конгреса и, на његов предлог, иза- 
бран је за председника Г. Стефан Бопчев, председник 
Словенског Добротворног Друштва у Софији. Консти- 
туисање Конгреса извршено је тако да су заступљене све 
народности. После речи Г. Бопчева поздравили су Кон- 

грес представници словенских престоница, друштава и 
универзитета. Г. Др. Крамарж изнео је рад од Првог 
Конгреса у Прагу до дана овог Конгреса и указао на 
принципе неославизма. — На другој седници, држаној 
у дворани „Славјанске Беседе“ после подне, читао је“ 
најпре Г. Данаилов, бугарски професор, свој докумен- 
товани и пун цифара реферат „О социјалним, економским 
и културним односима Бугарске“, затим Г. К. Стојановић 
дао је усмени реферат „О привредним приликама у Ср- 
бији“ износећи опште карактеристике и погледе врло 
јасно и логично. Потом је отворена дискусија. Делегати 
су се поделили у две секције: културну и економску. — 
На трећој седници читао је Г. Ристо Радуловић реферат 
„О културним приликама у Срба“. Г. Радуловић је обу- 
хватио у свом реферату цело Српство и све правце раз- 
вића: од политичких догађаја, анексију Босне и Херце- 
говине, процес Др. Фридјунга, Загребачки процес; затим 
све културне и економске институције у Српству. Други 
реферат „О Трговачкој Комори и трговачким приликама 
у Бугарској и њеним привредним односима са осталим 
словенским земљама“ дао је Г. Др. Златарев. 


Сад је настао рад по секцијама. Културна секција 
имала је за председника Г. професора Бехтерева, за се- 
кретаре Г. Г. Др. Цонева и Др. Луценка и држала је прву 
седницу 25 јуна по подне, а 26 јуна држала је једну сед- 
ницу пре подне, другу по подне. На првој седници 
професор софиског универзитета Г. Др П. Ноиков читао 
је свој одличан реферат „О раду на просветном пољу 
у Бугарској“. Г. Др. Клофач предлаже да се изради једна 
заједничка научна и трговинска терминологија за све Сло- 
вене. Г. Др. Семенат, Словак, потпомаже предлог и го- 
вори о његовом блиском остварењу. Г. А. Васиљев до. 
даје предлогу и молбу да сви чланови Конгреса у сво- 
јим крајевима пораде на избацивању страних речи. — 
На другим двема седницама предложене су и дискуто- 
ване неколике резолуције које има Конгрес да прими. 
Секција предлаже резолуцију о сазиву свеопштег научног 
славистичког конгреса. Царска Академија Наука у Пе. 
трограду да се умоли да да изврши сазивање овог кон- 
греса. —- Г. Г. Козаров подноси резолуцију да се оснује 
савез словенских туриста. — Г. Др. Јарослав Прајс пред“ 
лаже да се Словенска Изложба, о којој је донео одлуку и 
Први Свесловенски Конгрес, одржи 1913 или 1915 го- 
дине у Москви или Петрограду. Оставља се Ческом Ко- 

митету да припреми све за остварење ове изложбе. 
Г. Др. Ђ. Поливка предлаже резолуцију која има две 
тачке. Прво, да све словенске Академије Наука и учена 
друштва. ступе у тешњи савез како би се остварили за: 
једнички књижевно-научни циљеви, и како би чланови 
тог савеза и уопште научних установа били помагани у 
научним истраживањима. У ту сврху сваки члан Акаде-· 
"мије Наука у Београду, Кракову, Петрограду и Загребу 
добивиће заједничка академијска издања и има право на 
публикације других Академија које се тичу његове струке. 
„Друго, да Научне Академије ступе и у тесни библиоте- 
карски савез, и да се, тога ради, изведе општа катало- 
гизација свију словенских академијских библиотека. Г. 
Поливка је поднео и резолуцију да се састави једна сло- 
венска антологија не с намером да се пружи оно што 
је најбоље у словенских народа, него да се, давањем нај. 
пре лакших па тежих текстова, олакша пут ка једном 
словенском језику. — Г. Јарослав Квапил, драматург На- 
родног Позоришта у Прагу, предложио је организа. 
цију словенских позоришта. У том смеру, најпре, осно- 
вати Словенску Позоришну Агенцију која би не само 
посредовала у узајамном обавгштавању за нове ко: 
маде појединих словенских књижевности, него би и 
давала право за представљање словенских позоришних 
дела, старала се за превођење комада и за обезбеђи- 
вање места словенском репертоару у страним позори- 
штима. Остављено је клубу чешких драматичара у Прагу 
„да припреми оснивање ове агенције. — Доцент универ• 
зитета у Београду Г. Д. К. Анастасијевић предложио 
је резолуцију да се од публикација које у словенским 
"земљама издају држава, државна црква, научна друштва, 
училишта и уопште сва државна надлештва, шаље бес- 
платно по један примерак у централне библиотеке свију 
земаља; затим, да се оснује свесловенско друштво за 
превођење забавних и научних узор-писаца појединих на- 
рода на остале словенске језике и за издавање тих пре- 
вода у најјевтинијим и најширој публици приступачним 
књигама; затим, да се приведе у дело размена профе- 
«сора за националне и друге важније предмете међу по- 
јединим словенским универзитетима, најзад, да се оснује 
словенски поштански савез, за лакшу размену и набавку 
књига. Како Г. Анастасијевић није присуствовао Конгресу, 
то је делегат универзитета Г. П. Поповић усвојио његов 
предлог као свој, односно као предлог српског универ- 





Оља 


као 


ке 
ме а 





БЕЛЕШКЕ. 159 








зитета, и бранио га пред Конгресом. Поводом треће тачке 
у предлозима Г. Анастасијевића, предложена је резолу- 
ција да сваки словенски универзитет признаје сведочан- 
«ства о испиту зрелости свију словенских гимназија и да 
се студентима уписани семестри на једном словенском 
универзитету урачунавају на свима осталим словенским 
универзитетима. — Г. А. Теодоров Балан предложио је ре- 
„золуцију да се изради Свесловенски Речник. — Предложио 
је Г. Фр. Ховорка још резолуцију о савезу словенских 
књижара и издавача, као што је примљен предлог о сло-· 
венској телеграфској агенцији који је новинарски конгрес 
оставио на потврду Свесловенском Конгресу. — Економ · 
ска секција донела је резолуцију о оснивању Словенске 
Банке у Петрограду и неколико других резолуција са 
сврхом да се индустија и трговина развију у словенским 
земљама, и да се развију економски односи међу њима. 
Завршна седница Конгреса била је 27 јунау 11 ча- 
сова. Прочитани су најпре поздрави. Међу осталим, и 
велики Словен, Лав Толстој упутио је свој поздрав Кон- 
тресу. Он се извињава болешћу за недолазак и, разви- 
јајући своје познате филантропске идеје ван граница на 
родности, поздравља Конгрес. После поздрава прочитане 
«су и примљене резолуције. При крају Г. Др. Крамарж 
утврди да се начела Првог Конгреса окрепише на овом 
Конгресу у Софији и позва учаснике да одаду хвалу 
Т. Бопчеву. Изређаше се изјаве благодарности и жеље 
за остварење идеала Бугарског народа. Реч Г. Бопчева 
беше последња: „Радимо сви за остварење програма који 
истакну још пре седамдесет година патриарх неосла- 
визма Колар; радимо за постигнуће идеала руског пе. 
"сника Хомјакова: Словени да буду све снажнији и све 
слободнији“. ВУЉЕ 


Српска КРАЉЕВСКА АКАДЕМИЈА. — Академија При- 
„родниг Наука имала је свој скуп 30 јуна, и на њему су 
донете ове одлуке: 1. Да се Ш књига дела академика 
Г. Др. Јована Цвијића: „Основе за географију и геоло- 
тију Македоније и Старе Србије“ да одмах у штампу и 
наштампа као засебно издање Академије. 2. Да се спис 
проф. М. Катурића: „Зоологички прилози, Ш“ упути на 
оцену Г. Г. П. С. Павловићу и Др Живојину Ђорђе- 
вићу, 3. Да се на основу реферата Г.Г. Симе Лозанића 
и Др. Михаила Петровића расправа Г. Др. Марка 
Лека: „Радиоактивне воде у Србији“ штампа у Гласу 1 

разреда. 4. Да се на основу реферата ГЛГ. Др. Свето. 
лика Радовановића и Др. Живојина Ђорђевића расправе 
Др. Петра Ђорђевића: „Апоспорија и апогамија у биљке 
Тпсћотапез Каш 5“ и „Вас из Ћћегторћ из Гозапиеће 
и Вас из Тћегторћ з Луоп“ штампају у Гласу 1 разреда. 


Академија Друшшвених Наука имала је свој скуп 
истога дана и на њему одлучила: Да се на основу ре- 
ферата академика Г. Михаила Валтровића расправа Г. 
Др. Милоја Васића: „Градац; преисторијско налазиште 
лателскога доба“ штампа у Гласу П разреда. 2. Да се 
на основу реферата академика Г. Јована Томића спис 
Г. Радослава Грујића: „Прилози за историју Србије у 
доба аустријске окупације од 1717—1739“ штампа у Спо- 
менику П разреда. 3. Да се спис академика Г. Јована 
Томића: „Извештај о Црној Гори и Херцеговини из 
1692“ штампа у Споменику П разреда. 4. Да се исписи 
и преписи Г. Стеве М. Димитријевића из архиве манастира 
Хилендара из краја ХУШ и првих 30 година ХЕГХ века 
упуте на оцену академику Г. Љубомиру Стојановићу. 

Председнишшво Академије одлучило је 30 јуна да 
се распише награда од 960 динара у злату из Задуж- 
бине Николе Ј. Мариновића. Поред уметничке обраде 
самога предмета свако дело (роман, драма, приповетка), 
поднесено за ову награду, мора се одликовати и својом 
моралном или патриотском тенденцијом. Дела за награду 
подносе се Академији Наука до 1 маја 1911 године. На- 
граду могу добити и дела у рукопису и штампани са- 
стави који су изишли за последње две године до озна-- 
ченога рока, ако већ једном нису нигде награђивани. 


МЕР: 


Власник, Богдан Поповић. — УРЕДНИК, ЈОВАН СКЕРЛИЋ. 

БУРА АРСИ 


КЊИЖЕВНИ ГЛАСНИК. 


Књига ХХУ, БРОЈ 3. — 1 август, 1910. 


ТТ АЗКА. 


Господину Богдану ПОПОВИЋУ. 


Полако, пажљиво, на прстима, као лопови какви, 
прикрадали смо се потоку. Ђорђо напријед, ја за њим. 
Старали смо се да нам ни мека, росна трава јаче не за- 
шушти под ногама, да нам бодљикаста грана каква грма 
не запне за хаљине и мукло не зашкрипи, да се птица 
____ која не пробуди и плашљиво не залепрша крилима. А 
проговорити, наравно, није смио ниједан; ако смо и имали 
нешто да кажемо или да се споразумијемо, казивали смо 
знаковима: машући рукама око главе и намигујући час 
десним а час лијевим оком. Што смо се ближе прими- 
цали, бивали смо све то опрезнији. Већ смо лијепо могли 
чути и оштри, разуздани кикот који је раздирао влажни, 
прохладни ваздух, и стидљиве, пригушене вриске, и тупо 
пљескање и бурликање воде која је мирисала, и, макар 
што никог не би заглушали све кад би и подвикнули 
мало, ипак смо се све више и више гурили и, готово 
зауставивши дах, брижљиво се хватали за врбово шибље 
по обали, старајући се да га без шума размакнемо и ла 

гано се провучемо дубље, у густину ону, одмах до по: 
тока. Младо, студено, мокро лишће квасило нам је на 
сваком кораку и лице и хаљине, — осјећали смо како 
нам и иза врата, низ леђа, цури вода, — али никако 
нијесмо смјели ни да се стресемо мало, нити да се ота- 
ремо. Напошљетку зар нам је то могло и сметати сада, 
кад смо се већ били дочепали циља и кад смо, из засједе, 
пажљиво провирујући кроз грање, лијепо могли видјети 
оно, што смо управо и хтјели да видимо 

У плитком, бистром потоку, који, мрежгајући се и 
преливајући изнад шареног, свјетлуцавог пијеска, на ши- 
роко се разлијевао и плавио пред нама, купало се чи- 
таво јато дјевојака: веселих, бујних, плахих дјевојака. 
Таласи водени, осјенчени и ишарани наоколним врбама 
и купинама, са потмулим шумом заигравали су се и уда- 
рали о гола, млада, једра тијела дјевојачка, што су, од 
силне ватре, горила и руменила се као бокори ружа, 
ломећи се, кршећи, увијајући и као палећи и воду по- 
крај себе, која се такођер заруменила унаоколо и ненадно 
почела да кипи, све више.. све више... Танко, виткасто, 
повијено шибље шибало их је по јаким, пуним плећима 
и облим раменима, а први зраци излазећег сунца, про- 
бијајући се кроза њ, дробили се, клизили им низ чврста, 
набујала, набрекла прса, хитно слијетали на површину 
водену и, несташно пливајући, заскакали им поново уз 
снажне, широке бедре, поигравали на њима, и поново 
клизили, падали, пливали даље... Понека дјевојка разуз- 
дана, обијесна, распаљена, извила би се, испрсила, за- 
тресла дугом, мокром косом низ коју се још циједила 
вода, и, разасувши је по прсима и по раменима, издигла 
руке изнад главе, па нагло трзала танке, крхке шипчице 
и лишће и разбацивала их по таласима, док су друге, око 
ње, уз грохотан кикот и врисак, бућкале се, праћакале као 
рибе, шкакљиле, штипале, прскале водом. Галеб један, 
залутао отуд од Неретве, ненадно се спусти близу њих, 
махну свиленим крилом по води, па, збуњен и преплашен, 
изви се опет, искриви, издиже и, писнувши два-три пута 

одлети даље. Све се закикоташе поново. Узваливши главе 
унатраг гледале су за њим, шириле руке и као дозивале 
га, док су им густе, дебеле плетенице као големе црне 
змије повијале се по таласима, расипале, а румене, оро- 
шене дојке на уздигнутим прсима све јаче гориле су 
према сунцу и чудно, чудно се тресле.,. 

Ђорђо, чије се очи свијетлиле као два упаљена луча, 
изненада се нагло окрену, устаде и, не проговоривши 
ни ријечи, снажно ме стиште за мишицу. И повуче ме 
за собом хитно, брзо, немилосно, не пазећи више ни хоће 
ли изазвати шум, нити се питајући: иде ли се и мени са 
тог мјеста или не иде» Тек кад изиђосмо на траву, на 
чистину и застадосмо мало, пусти ми руку, одахну, и 
раствори уста. М тад сам истом опазио, да му је доња 
усна подобро раскрвављена; морао је, сиромах, стезати 
и загризати зубима, само да не би пустио какав крик 
или барем јачи уздах какав. 


—- Јеси ли видиор — запита узбуђено, након дуже 
почивке, а очи му се још једнако свијетле и пламен 


лиже уз образе. — Није ли лијепо, аг 

— Лијепо, брате, — одвратих ја смијешећи се. — 
Глед'о бих до сјутра! 

— Ех, гледо бих и ја, — окоси се он оштро и тек 
му тад паде на памет да скине капу и да стресе ону 
росу са ње и са косе. — Ја бих им се јавио сада, али... 

— Али> 


— Боље да не знају да смо их гледали, — кресну. 
— Стидиле би се, бјежале би од нас, а овако... 


— Штар 


-— Овако ћемо се још данас и љуљати с њима. 
"Ђурђевдан је, па чим се, по обичају, окупају, заврзће 
по обичају и љуљајке... А и ми ћемо тамо... ЈБуљаћемо 
се заједно, шалићемо се, гонићемо .. 

Па натури капу на чело и удари се по кољену. 

— Ех, да ми није дуга, сјутра бих се женио! — 
викну. 

ЕРЕ 

Затим се обојица очистисмо мало, уредисмо се, опре- 
мисмо и, да не бисмо губили времена, окренемо одмах дру- 
гим, правим путем, који је водио према истом потоку само. 
на друго мјесто: у башту чувеног газде Стевана Сарош- 
лије, гдје се, обично, увијек и одржавали дјевојачки 
шеферичи. 

На наше велико чудо све дјевојке затекли смо обу- 
чене, уређене, нагиздане. Неке су сједиле или лешкариле 
у трави гризући ситним зубима локуме и шећерлеме;. 
неке, у страни, гуркајући се и шалећи, ложиле су ватру 
и припремале се да пеку кахву; неке су, опет, обилазиле 
око големе шандуде, бирајући грану о којој ће заврзти 
љуљајку, и препирале се, док су им свилене димије, пре- 
лијевајући се у неколико боја, меко шуштале, големе 
дизе дуката о грлу ситно позвецкивале, а ките шебоја,. 
намјештене у влажној и коврџавој коси, силно, силно ми: 
рисале. И све око њих мирисало је свјежином, младином, 
душом дјевојачком што рекао Ђорђо, све брецало и оди: 
сало здрављем, снагом, младошћу... 

Опазивши нас, дјевојке се засмијаше, затапшаше 
рукама, потрчаше нам у сусрет. И, опколивши нас са обје 
стране, почеше нас гурати, ударати у леђа, засипати ше- 
бојима и карамфилима, непрестано поигравајући и непре- 
стано нам залијевајући уши јасним, оштрим, обијесним 
смијехом. Мала Тата, мршаво, ситно, неразвијено дјевојче, 
са растегнутим очима као у Кинескиње и са лицем пре- 
пуним ситних, мерџанастих бубуљица, својом руком на- 
пуни уста и мени и Ђорђи меким, мирисним шећерлемама, 
једном и другом окити капу са читавом руковети ру- 
жиних пупољака, па, вртећи се на пети и хотимично јаче 
клепећући пепучама, повуче нас шандуди и голем, дебео 
коноп утутну нам у руке. 

— Да нам помогнете намјестити љуљајку! — рече 
живо, заповједнички, указујући прстом. — Брзо!... 

Па хитро и весело зграби Ђорђу за руку, повуче 
га под дрво, нареди му да се сагне и, хитно му се по- 
певши на леђа, као веверица поче пузати уз шандуду, 

увијајући се, кршећи и звецкајући дукатима. Брзо се до- 
чепа и најдебље гране шандудине и, промаљајући чу- 
паву главу кроз густо лишће које јој се осу по лицу, 
оштро узвикну: 

— Бацајте коноп!... Дајте!... 

И Ђорђо и ја размахнусмо крајевима конопа, доба- 
цисмо. Она се брзо изви да их ухвати, врисну, и као да 
хотимично пропусти БЂорђин крај. Па се, токорсе, љутну 
и узвикну пријекорно: 

— Какав си ми момак!... Зар се тако добацује2... 

Ђорђо размахну још снажније и баци опет. Затим, 
видећи како је ухватила, окрену се од дрвета и, као бо- 
јећи се да га когод не заустави, брзим корацима упути 
се према дјевојкама што су пекле кахву. Ту застаде. 

— Шта радиш» — весело запита Марицу, кршну, 
стаситу девојку, једну од оних што су, купајући се, ки- 
дале лишће и расипале га по води, па јој се крадом 
примаче и журно уграби карамфил, што јој је вирио између 
везених пешева кошуљиних, на прсима. У послу си, а2... 

— Видиш, — одговори она благо, поправљајући 
косу и тарући сузне очи од дима. — Хоћу да те частим 
кахвом. 

— Зарг 

— Надала сам ти се. 

Па се узеше за руке, одвојише у страну и, при: 
клонивши главе једно другом, почеше се сашаптавати. 
Нико готово и не погледа за њима. Једино Тата, пошто 
је удесила љуљајку и, размахнувши рукама, скочила са 
шандуде на траву, што се поче обзирати и као тражити 
нешто. И, опазивши их, полузачуђено а полуљутито узви 
носом, плесну дланом о длан, и, ни сама не знајући зашто, 
удари у силан, грохотан смијех, који је необично нали- 
чио цичању, писци... 

— Да се љуљамо! — викну затим јаче, још једнако 
црвена у лицу од смијеха, и нехотице испод ока погле- 
дајући онамо, гдје су стајали Ђорђо и Марица. — На 
љуљајку!... Хоп!... 

И снажно ме дохвати за раме и силом угура у 
љуљајку. 

— Хајде! Ја ћу те љуљати! — осијече, па се из- 
макну и затрча да ме боље љуљне. — Хоп!.. 

Али набрзо као да малакса, клону. Оступи од љу- 
љајке, опусти руке и погледа ме меко, молећи: 

— Дођи!... Да ти рекнем нешто... 

Кад сам јој приступио, узе ме за руку и, не гово- 
рећи ништа, поведе у дно баште, према плоту. И ту се 
уморно спусти на траву, одуприје се лактом о кољено, 
а главу наслони на шаку. Замисли се. 

— Шта је» — запитам напошљетку, пошто ми до- 
дија толико ћутање, а вриска и весели усклици дјевојака 
око шандуде непрестано ме мамили тамо. — Што си 
ме звала г... 

— Кажи ми: рашта Ђорђо бјежи данас од мене» 
— осијече она оштро, па се нагло исправи и погледа 


ми право у очи. —- Шта му јер 
— Па видиш да говори с Марицом, — одговорим 
јој мирно, чудећи се таком питању. — Ти знаш да му 


је она и срце и душа... 

— Знам ја, знам... Не треба о том вазда да ми 
причаш, — убрза она љутито и поче трзати ресе на ја- 
глуку, што га држала у руци. — Знам, да му је Марица 
сад нај... па ето најдража (и јаче нагласи ову ријеч) ама 
је прије и са мном каткад говорио... А данас јок !... Чудна 
ли ми господина!... Барун ли је, књаз ли је, шта ли је, 
па му мрско са мном зборити 2 

— С Марицом се није видио има три дана, па му 
дуго, — почнем ја бранити Ђорђу, измичући се полако 
према шандуди. — Хоће сад да се наразговара... 

Тата загризе јаглук зубима, скушља га мало, па 
баци под ноге и поче газити. 

— А ја га нијесам виђела има осам дана, па зар 
мени није дуго» –- плану. — Није ли... 3 

И као да се сама препаде од тог узвика, брзо се 
прибра и пркосно узви једним раменом. 

— А што да и питам за њега2г — рече презриво. 
— Будала! Шта ће ми онг.. Хоће ли да гонимо инад»... 
Гонићемо!... Врискаћу, смијаћу се, скакаћу, пиштаћу њему 
за инад!... Потурчићу се за инад!... 

Па опет удари у смијех, у онај чудновати смијех 
што је необично наличио цичању, по чему се омах могло 
познати да је неприродан, усиљен. У исто доба издиже 
и руке изнад главе, те поче пуцкати прстима, превијати 
се, као чочек кад почне играти... Али опет. малакса... И 
покуњено обори главу, прислони се леђима уз плот. а 
руком се прихвати за чело; поче трљати очи као да се 
буди иза сна. Е 

— Опрости, — поче шаптати тихо, покуњено, по- 
кајнички, — не знам шта говорим... Он ти јаран, а ја 
га ружим... Ама ако ружим језиком, не ружим срцем .. 
Не могу... Ти знаш, казала сам ти... мој си комшија а 
његов си јаран па сам смјела казати... драг ми је, драг, 
драг... Их!... Не знам како бих казала колико ми је драг!... 

— Колико и њему Марица, је ли 

Она се причини као да ме није чула. Лагано се од. 
маче од плота, приближи се, узе ме за руку и, онако 
меко и молећиво као и мало прије, шапну: 

— Удеси с њим, па да ме љуљне неколико пута на 
љуљајци!... Само да ме дофати рука његова... Само мало... 

— Ех!.. 

— Али не реци да сам те ја молила... Немој... Зар 
да му се ја покоримг — узвикну пркосно и затресе гла- 
вом. — Немој!... 


Оваку молбу нијесам јој могао одбати. Већ након 
неколико минута успјело ми је наговорити Ђорђу, да, 
са Марицом заједно, пркступи љуљајци; а пошто се Ма- 
рица није хтјела љуљати, пристао је, да, мени за љубав, 
љуљне Тату... М како ли сам се слатко засмијао, кад је 
сјела у љуљајку!... Била је као сулуда од радости !... Чврсто 
се ухватила објема рукама за дебеле конопе, забацила 
главу унатраг, распустила плетенице по плећима и, док 

јој, у лету, димије шуште а дукати звекећу, она вришти, 
цичи, кличе п трза се као разуздано дијете. 

— Јаче!... Јаче !... Шта си се скамениог — узвикне 
понекад измичући се и удешавајући, како би је, при за- 
махивању, што јаче ухватио и стегао око струка. — Снаж- 
није !... У небо ме бацај!... 

Једва смо је раздвојили од љуљајке. Управо не бисмо 
је могли ни раздвојити, да се Ђорђо не бијаше уморио 
и почео измицати у страну, пуштајући друге да га за“ 
мијене. Опазивши то, она сама искочи и, весела и раз- 
драгана, поче сапучати јечерму која се бијаше мало откоп- 
чала, па забацивши руке на леђа приступи Борђи и по“ 
гледа га. 

— Уморио се, женскоњо! — рече пријекорно. — Пхи! 

Ђорђо не одговори. 

— Камо ти снага2... Младос ђе ти је2... 

Ђорђо се само осмјехну. М опет не рече ништа. 

— А што не гукнеш коју2.. Што си занијемиог — 
цикну она раздражено и читавом китом шебоја удари 


у лице. — И ти си ми неки момак! Тирг... 

— Баволе! — одговори Ђорђо меко, хватајући шебој 
и гурајући га за појас. — Ђаво си ти!... Ето шта ћу ти 
гукнути !.., 


Па опет узе Марицу за руку и пође с њом низ 
башту шапћући јој нешто. И читаво друштво поче се 
разилазити. Само Тата остаде под шандудом остављена, 
осамљена, замишљена и, држећи мали прст у зубима, 
дуго, дуго гледала је за свима њима.. 

Тата је била јединица Стевана Сарошлије, дуплога 
газде, како су га сви у шехеру називали, и свак је ра- 
чунао да ће грдно благо са собом понијети кад се уда, 
да ће бити најкрупња миразача каква се није ни запам- 
тила код нас. Кад јој је мати умрла, није јој било више 
од седам година; отац је сам гајио, сам његовао и пазио, 
старајући се непрестано да задовољи све њезине, често 
пута врло чудне, прохтјеве, и толико је размазио, да је 
у многим махалама чак и у пословицу уљегла. Неки су 

је звали и вртоглавом. Радила није готово ништа, нити 
је знала радити, него најчешће стајала на вратима, сми- 
јала се, подвикивала, гађала комшије наранчама и лиму- 
'новима, дијелила дјеци шећерлеме. И тако по неколико 
дана. Затим кад би јој, као што комшије говораху, ти 
насшупи прошли, повлачила би се у кућу, ходала по 


„аавлији замишљена, суморна, невесела, давала просјацима 
све што је имала при руци: брашна, хаљина, пршута, 
новца, и палила кандила пред свима иконама, у свима 


собама... Тада би је могао расплакати ко је год хтио... 


„Доста је било рећи једну жалобитну ријеч, пожалити 


некога, уздахнути, и она је готова била онако исто уда- 
рити у силан плач, као што је прије лако могла да удари 


'у грохотан смијех... 


Са мном се прије није много дружила макар што 


смо били комшије. Тек откада је познала и загледала 
Ђорђу, почела ме чешће призивати, свраћати, тражити. 


"Желела је да вјечито пита и распитује о њему, само о 
њему да прича, чаврља, збори; а како сам му ја био 
најбољи јаран и пријатељ, чинило јој се најзгодније да 
баш мене одабере, да будем као неки посредник између 
њих двоје. Кад ми је први пут исповједила како воли 


Ђорђу, како чезне и уздише за њим, била је сва радо- 


сна, усхићена. Чак се није устручавала ни гласно разми- 
шљати преда мном: како ће то бити кад се састану њих 
двоје, у башти негдје, покрај потока, под старом масли- 
жном, и шта ће све казивати кад му наслони главу на 
раме, а он је обавије око струка и почне притезати, док 
«се сумрак расипа око њих, док збуњен слипимиш удара 
крилом о маслину, а звијезде се проспу по води и, пли- 
вајући, ситно, ситно поигравају... Али како јој је било 
кад сам јој казао, да јој та жеља никад неће бити испу- 
њена !... Она, маза очева, која свега има и све може, да 
не може узети и одабрата момка кога хоће!... И због 
чега 2... Због тога, што је прије загледао кршнију, љепшу, 
једрију дјевојку од ње!.. Испочетка готово није могла 
жни вјеровати да јој говорим истину; мислила је да се 





Но и ВИ ЖЕ И 

шалим, да лажем хотимично. А кашње се распали... Го- 
тово вриштећи стиште ме за руке и снажно тресући“ 
њима поче искати, тражити, молити да га отмем, угра- 
бим, освојим, да јој га „жива или мртва“ доведем. И. 
залуд сам се опирао. Морао сам напошљетку, након ве- 
лике муке, тражити и наћи начина да јој доведем Ђорђу“ 
и да јој он сам рекне оно исто, што сам јој ја прије рекао. 

За чудо ни тада га није напустила. Друга би, можда, 
и одмахнула руком и окренула главу, али она, Тата, то. 
није могла. Само није више хтјела шрчаши за њим, мо-- 
лиши га. Мјесто тога подругивала му се у свакоме дру- 
штву, ружила га, корила, смијала му се у лице. Старала. 
се да, токорсе, не изгледа како му се намеће, како јој. 
није стало до њега, а у ствари баш тиме му се намећала, 
гонила га, и свак, ко ни пазио на то много није, лако- 
је могао познати: колико га воли и колико јој криво. 
што не може да га освоји, да ошме, украде. Преда мном, . 
наравно, била је искренија. „Лакше ми је кад се макар 
коме изјадам“, сама је говорила и нико, ваљда, није могао“ 
боље знати од мене колико је у истини патила, чезнула,. 
страдала јадница!.. 


(Свршиће се). 


СВЕТОЗАР ЋОРОВИЋ. 





~ 


1“ 


ПУТ ИЗ МИНХЕНА У ЂЕНОВУ. 


(1828 године). 


ГлАВА У. 


Ваљда је зато мој поглед мало чежњиво пламтео 
када сам, у очајању због недогледног филистровог го- 
вора, погледао на лепе тиролске планине и дубоко уз“ 
дахнуо. Али мој берлински филистар узе баш овај по- 
глед и уздах за нове предмете разговора, те и он уздахну: 
„Ах да, и ја бих желео да сам сад у Цариграду! Ах! да 
видим Цариград, то је била увек једина жеља мога жи-· 
вота, а сад су се тамо свакако уселили Руси, ах, у Ца- 
риград! Јесте ли видели Петроград >“ Ја одговорим да 
нисам, и замолих га да ми о њему прича, али он сам 
није био тамо, већ његов господин зет, судски саветник, 
био је прошлог лета, па то мора да је јединствена варош. 
— „Да ли сте били у Копенхагенург“ Како сам и на ово 
питање дао одречан одговор, и пожелео од њега опис 
ове вароши, насмеши се он лукаво и махао је својом 
главицом веома задовољно, и уверавао ме, на своју част, 
да ја не могу ни да га замислим, пошто сам нисам био 
тамо. „Ово“, одговорих, „неће скоро бити, јер сад по- 
лазим на други пут, који сам намислио још овог пролећа, 
путујем, наиме, у Италију“. 

Кад је овај човек чуо ту реч, скочи изненада са 
столице, обрте се три пута на једној нози, и затрепери 
гласом : тирили! тирили! тирили ! 

То ме је подстрекнуло. Сутра путујем, закључих. 


_ сместа. Нећу да оклевам и даље, хоћу да видим, што је 

могућно раније, земљу, која може и најсувљег филистра 
толико усхитити, да при њеном помену одједном запућ. 
пуриче као препелица. И док сам спремао код куће свој 
ковчег, звонио ми је тон оног „тирили“ још увек у ушима, 
а мој брат, Максимилијан ЖХајне, који ме је сутрадан 
испратио до Тирола, није могао да појми што нисам на 
целом путу изговорио ниједне паметне речи, већ сам 
непрестано певушио: тирили! 


ГлАВА МТ. 


Тирили! Тирили! ја живим! Осећам сладак бол жи: 
вота, осећам све радости и патње овог света, трпим за 
спас целог људског рода, испаштам за његове грехове, 
али их и уживам. ; 

Ну, не саосећам. само с људима, него и са биљкама. 
Хиљаду њиних зелених језика причају ми најлепше приче, 
оне знају да ја нисам поносит као остали људи, и да са 
најситнијим цветићем говорим исто тако радо као и са нај- 
вишом јелом. Ах, та ја знам, шта је код тих јела! Из 
дубине долине израсту оне до неба, превазиђу готово и 
најсмелије стење. — Али, колико траје ова красота 7 Нај- 
више неколико бедних столећа, и тада оне испуцају, из- 
немогле од старости, и труну на земљи. А зли ћукови 
искрадају се ноћу из својих пукотина у стени, те их још 
исмевају: „Видите, ви силне јеле, ви сте мислиле да се 
можете мерити с бреговима, а сада лежите сломљене ту 
доле, док брегови стоје непрестано непомични“. 

Орао што седи на својој омиљеној стени, и слуша ово 
исмевање, мора се сажалити. Он помишља тада на своју 
сопствену судбину. ИМ он не зна како ће ниско некад ле- 
жати. Али звезде сијају као да умирују, шумске воде 
жуборе тако утешно, његова душа надтутњи поносито 
све плашљиве мисли, те их наскоро опет заборави. А кад 
сунце засија, он се осети опет као иначе, узлеће к њему, 
и кад се подигне доста високо, пева њему своју радост 
и патњу. Животиње као и он, нарочито људи, мисле да 
орао не уме да пева, а не знају да он само онда пева 

кад је изван њиховог домашаја, и да, из поноса, хоће 
да га чује само сунце. МИ он има право, јер би могло 
пасти на ум коме од његове пернате родбине да оцењује 
његову песму. Ја сам сам дознао како ове критике гласе: 
кокошка стаје на једну ногу и квоче да певач нема осе- 
ћања; ћуран кауче да му недостаје истинске озбиљности; 
голуб гуче да не познаје праве љубави; гуска гаче да 
није научник; копун се цери да није моралан; зимовка 
цвркуће да нема религије; врабац чеврља да није до- 
вољно продуктиван; пупавци, свраке, совуљаге, све то 


гракће, јечи и клепеће. — Само славуј не пристаје уз. 
ову критику, не хајећи ни за кога. Румена ружа је ње- 
гова једина мисао, његова једина песма; он чежњиво 


облеће румену ружу и усхићено се баца у љубљено трње, 
и крв му лопи а он пева. 


Глава МП. 


У немачкој отаџбини постоји један орао, чија песма 
сунцу одјекује тако снажно да се и овде доле чује, те је 
чак слушају и славуји, и поред свију својих мелодичних 
болова. То си ти, Карло Имермане, и о теби сам често 
мислио у земљи, коју си тако лепо опевао. Како бих 
могао да путујем кроз Тирол, а да не мислим на твоју 
Жалосну игру 2 

Али, свакако, ствари сам видео друкче обојене; 
ипак, ја се дивим песнику, који из обиља осећања створи 


оно, што никад није видео, те то буде слично стварно- 


сти. Најмилије ми је што је Жалосна игра у Тиролу за- 
брањена у Тиролу. Сетио сам се речи што ми је писао 
мој пријатељ Мозер, кад ми је јављао да је забрањена 
друга свеска Слика с пуша: „Није требало да влада за- 
брани књигу, она би се ипак читала“. 

У Инсбруку „код Златног Орла“, где је становао 
Андреја Хофер, и где је још сваки кут облепљен њего- 
вим ликовима и успоменама на њега, запитао сам крчмара, 


господина Нидеркирхнера, да ли може да ми прича много, 


о Сандвирту. Тада говорљивост преплави старца, и он 


поен путника ан дна оса 
Е. , – Џ 

ми повери мудро жмиркајући очима да је сад цела прича 
изишла из штампе, али да је сасвим у тајности забра- 
њена. Затим ме одведе у једну мрачну собицу, где је 
чувао своје реликвије из тиролског рата, одвије прљаву 
плаву хартију са једне, већ ишчитане, зелене књижице 
у којој, задивљен, упознах Имерманову Жалосну игру 
у Тиролу. Рекох му, не без поноса због којег сам по- 
црвенео, да је човек који ју је написао мој пријатељ. 
Господин Нидеркихнер хтео је да зна што више о том 
човеку, и ја сам му казао да је то услужан човек, чвр- 
стог раста, врло поштен и врло вешт у писању, да му 
је мало ко раван. Али господин Нидеркирхнер није никако 
веровао да је Имерман Прус, и повика са сажаљивим 
осмехом: „Е, дакако!“ Нисам га никако могао убедити 
да Ммерман није Тиролац, и да није учествовао у ти- 
ролском рату, — „како би иначе могао све знати >“ 
Чудновате бубе у народној глави! Народ тражи 
своју историју из руке песникове, а не из историчареве. 
Он не иште веран извештај голих чињеница, него ове 
чињенице развијене у првобитну поезију одакле суи 
изишле. Песници то знају, и не без потајне пакости на. 
мерно мењају народне успомене, може бити да би тиме 
исмејали поносито сувопарног историографа и перга- 
ментске државне архиваре. Много сам уживао кад сам у 
шатрама последњет вашара видео истављену историју 
Велизара са дречећи обојеним сликама, и то не по Про- 
копу, него сасвим верно по Шенковој трагедији. „Овако 
се квари историја“ — повиче мој учени пријатељ, који 
је ишао са мном. „Историја не зна ништа о оној освети 
увређене супруге, о оном сину у заточењу, а оној кћери 
пуној љубави, и другим таквим модерним изналасцима 
људског срца“. Да ли је одиста ово погрешкарг Да ли 
треба оптужити одмах песника због оваквих неистини- 


тости» Не, ја одбијам тужбу. Песници не кваре историју. 


Они дају њен смисао сасвим верно, ма да је то помоћу 
лица и околности које су сами пронашли. Има народа 
чија историја је сачувана само на овај песнички начин, 





Ми а сасе збе. 


и ДЕ о 


па 

на пример код Индијанаца. При свем том дају песме, 
као Махабарата, много тачније смисао индијске историје, 
него некакав писац извода са својим знањем година. У 
истом погледу тврдим да романи Валтера Скота дају, 
понекад, дух енглеске историје много ворније него Јум; 
и Сарторије има право, да у својим допунама Шпитлера, 
убројава ове романе у изворе енглеске историје. 

Песници и људи кад сањају подједнако преруше 
оно унутрашње осећање, што осећа њихова душа услед 
стварних спољних узрока; само уместо ових они замисле 
сасвим друге спољне узроке, али су они сасвим исто- 
ветни са оним првим, пошто изазивају исто осећање. Тако 
су и понеке спољне прилике у Имермановој Жалосној игри 
створене прилично намерно, али сам јунак, средиште осе: 
Ћања, замишљен је идентичан, а ако ова сама сенка из- 
гледа као из сна, то је и ово саобразно истини. Барон 
Хормајр, најмеродавнији судија у овој ствари, обратио 
ми је пажњу на ову околност кад сам, пре неког вре- 
мена, имао то задовољство да с њим говорим. Имерман 
је изнео сасвим тачно тајанствени живот осећања, пра- 
зноверну религиозност, и све оно што је епско у овом 
човеку. Он је изнео сасвим верно оног верног голуба 
који је, са сјајним мачем у кљуну, као ратничка љубав, 
лебдео тако јуначки поврх тиролских брегова, док му 
нису куршуми са Мантове пробили срце. 

Али оно што песнику чини највећу част, то је исто 
тако веран опис противника, од којег он није начинио 
бесног Геснера, да би тиме више уздигао свога Хоферг; 
као што је овај голуб са мачем, тако је онај орао са 
маслиновом гранчицом. 


Глава МШ. 


У крчми господина Нидеркирхнера у Инсбруку висе 
сложно једна поред друге слике Андреје Хофера, Напо- 
леона Бонапарте и Лудвика Баварског. 

Сам Инсбрук је глупа варош, немогућна да се у њој 
станује. Можда изгледа зими мало духовитија и угоднија, 

кад су висока брда, која је окружују, покривена снегом, 
лавине дрхте, а лед свуда пршти и сева. 

Ја нађох главе оних планина обавигене облацима, 
као сивим чалмама. Тамо се види Мартинсванд, позор- 
ница најлепше царске бајке; како још увек у Тиролу 
цвета и одјекује успомена на витешког Макса. 

У дворској цркви стоје често помињани кипови кне- 
жева и кнегиња дома аустријског, и њихових предака, 
међу које је убројен понеко, који доиста до данашњег" 
дана не појми како је дошао до те почасти. Они стоје: 
у моћној природној величини, изливени од гвожђа, око. 
Максимилијанове гробнице. Али пошто је црква мала,. 
а кров низак, то ови кипови изгледају као фигуре од. 
воска у вашарској шатри. Са подножја већине кипова. 
могу се прочитати имена оних високих личности, које 
ови представљају. Док сам посматрао ове кипове уђоше 
неки Енглези у цркву: један мршав човек са отвореним 
лицем, закачио палце о отворе за рукаве на белом прс- 
нику, а у устима држи кожног Ошде дез уоуасецтг5; 
иза њега његова дугачка другарица у животу, не сасвим 
млада, али још увек доста лепа госпођа; иза ње једно. 
црвено лице, као портер, са јаком белом као пудер, сту- 
пајући круто у исто таквом капуту, а дрвене му руке 
претоварене милединим рукавицама, алписким цвећем и 
мопсом. 

Ово троје попе се, право као конац на виску, на 
горњи крај цркве, где је Албионов син објашњавао ки- 
пове својој супрузи, и то по своме Ош1де а4е5 уоуа-_ 
сешгт5 у коме се могло подробно читати: „Први кип је 
Клодвиг краљ француски, други је Артур краљ енгле- 
ски, трећи је Рудолф Хабсбуршки, и тако даље“. Али 
пошто је јадан Енглез започео ред од горе, место од 
доле, као што је налагао Ои1де дез уоуасештг5, то му 
се задеси дивна промена, која постаде још комичнија кад 
је наишао на кип жене, а он ју је држао за човека, и. 
обратно, тако да није могао да схвати зашто су пред- 
ставили Рудолфа Хабсбуршког у женским хаљинама, 2 

напротив краљицу Марију у гвозденим панталонама и 
са одвећ дугом брадом. Како ја радо помажем са својим 
знањем, то приметих од прилике ово: то је свакако изи: 
скивала тадашња ношња, а можда је то била и особита 
воља високих личности да буду тако и никако друкч 
саливени. Тако може пасти садашњем цару на памет да 
нареди да га салију у кринслини, или чак у пелензма; 
— шта би ко имао против тога> 

Мопс залаја критички, лакај разрогачи очи, његов 
господар очисти свој нос, а миледи рече: „А Ппе ехћђ!- 
ноп, хегу Нпе деед!“ — 


ГЛАВА 1Х. 


Друга већа варош у Тиролу у коју сам навратио била 
је Бриксен. Она лежи у долини, и кад сам стигао у њу 
била је преливена паром и вечерњим сенкама. Мир у сутон, 
меланхолично звоњење звона, овце су тапкале ногама ка 
својим шталама, људи ка црквама; свуда непријатан 
мирис ружних икона и сувог сена. 

„Језуити су у Бриксену“, прочитао сам ту скороу 
Жесперусу. По свима улицама обазирао сам се да их 
видим, али не видех никог који би личио на Језуита. Да 
није то онај дебели човек са духовничким троуглим ше- 
широм и свештенички скројеним црним капутом, који је 
био стар и изношен, и у очигледној противности са сјај- 
ним новим црним панталонама. | 

То не може бити Језуит, рекох најзад самом себи, 
јер увек сам замишљао Језуитс мало мршаве. Да ли још 
одиста има Језуита> Понекад ми се чини да је њихова 
егзистенција само химерл, и да нас још само мучи страх 
од њих, пошто је опасност већ давно прошла. Сва ревност 


_ против Језуита опомиње ме на људе, који, ма да је већ 


давно киша престала да пада, непрестано иду са раза- 


петим кишобраном. Мени се понекад чини да ђаво, плем- 


ство и Језуити постоје само донде док се у њих верује. 


То можемо сасвим поуздано тврдити о ђаволу, јер су га 


до сада видели само верни. Тако исто, поводом плем- 
12 

ства, искусићемо кроз кратко време да ће ђоппе зостетје 
престати да буде ђоппе 5ос16Т6, чим ваљани грађанин не 
буде имао више доброту да је држи за ђоппе 5ос16(6. 
Али Језуити» Ови бар немају више на себи старих пан- 
талона. Стари Језуити леже у гробу са својим старим пан- 
талонама, пожудама, светским плановима, сплеткама, од- 
ликовањима, преимућствима и отровима, а то што ви- 
димо да промиче кроз свет у новим, сјајним панталонама 
није ни њихов дух, него много пре њихова авет, проста, 
глупава авет, која нам свакодневно доказује, речју и делом, 
како је мало страшна. И доиста, то нас опомиње на 
причу о сличној авети у Тириншкој шуми, која је некад 
људе, који су од ње страховали, ослободила њиховог 
страха, скинувши пред свима своју лобању са рамена, 
те ју је сваком показивала како је изнутра сасвим шупља 
и празна. 

Не могу да пропустим а да накнадно не испричам 
како сам нашао прилику да изближе посматрам дебелог ч0 - 
века са сјајним новим панталонама, и како сам се уверио 
да то није био Језуит, него сасвим обична божја стока. На- 
име, наишао сам га у гостинској соби моје крчме, тде је ве- 
черао, у друштву једног дугачког, мршавог човека, кога 
су називали екселенцијом, и који је био тако сличан са 
оним старим момком, племићем из унутрашњости, којег 
нам је Шекспир оцртао, да је изгледало да је природа 
учинила плагиат. Обојица су зачињавали свој обед мучећи 
миловањима келнерицу, чега се љупка девојка, лепа као 
уписана, гадила, те би се од њих увек на силу отргнула 
кад год би је један потапшао, или кад би други поку- 
шавао да је пољуби. При томе су говорили најгрубље 
срамне речи, које је девојка, као што су они знали, била 
принуђена да слуша, пошто је морала остати у соби да 
би служила госте, и да би ми поставила сто. Али кад се 
непристојност није могла више поднети, млада девојка 
остави одједном све, пожури се к вратима, и врати се у 
собу тек кроз неколико минута, са малим дететом на руци, 
и држала га је за све време док није збринула своје по- 

У пара ико вилону варају нет фњезуа у 

слове у гостинској соби, премда су јој ови били због 
овога још тежи. Оба друга, духовник и племић, више 
се нису усудили да нанесу ниједне увреде девојци, која 
их је сад послуживала, не баш непријатељски, али ипак 
са чудноватом озбиљношћу. Разговор узе други правац; 
обојица су ћеретали о обичним стварима, о великој завери 
против престола и олтара, сагласили су се да је нужно 
предузети строге мере, и пружили су више пута један 
другом свете савезничке руке. 


ГлАВА Х. 


За историју Тирола неопходно су потребна дела Јо: 
сифа фон Хормајра; он сам је најбољи, често једини из- 
вор за новију историју. Он је за Тирол оно што је Јован 
фон Милер за Швајцарску; поређење између ова два чо- 
века намеће нам се само. Они су најближи суседи, обојица 
су се одушевљавали, у својој младости, својим родним 
Алпима, обојица су вредни, истраживачи, са историским 
начином мишљења и правцем осећања; Јован фон Милер 
епски расположен, уљуљкујући свој дух у историјама 
прошлости, Јосиф фон Хормајр, осећајући живље, више 
увучен у садашњост, доводећи некористољубиво свој 
живот у опасност за оно што је волео. 


Бартолдијев Раш Тиролаца 1809 године је духо- 
вито и лепо написана књига, а ако у њој има мана, оне 
су постале из неопходности, зато што је писац, као 
што је то случај код племенитих духова, очевидно више 
волео потиштену странку, и зато што је дим од пушча. 
ног праха још обавијао прилаке, кад их је описивао. 


Многи значајнији догађаји оног времена нису ни 
написани, и живе само у памћењу народа, који не го- 
вори више радо о томе, јер се при томе јави успомена 
на неку преварену наду. Јадни Тиролци су имали свако· 
јака искуства, и кад их сад запитају да ли су све добили 
што им је у невољи обећано као награда за њихову вер: 


__ност, они тада доброћудно слегну раменима, и кажу 

наивно: „Није се баш тако озбиљно мислило, а и цар 
има много да мисли, па по нешто и заборави“. 

Тешите се, јадни људи! Ви нисте једини којима је 
нешто обећано. Та често се дешава на великим лађама 
са робовима, кад је при великим бурама лађа у опасности, 
да се тражи помоћ у Црнаца, који леже доле, у мрачном 
делу лађе, поређани један поред другог. Тада им раскину 
гвоздене ланце, и свето им обећају да ће им вратити 
слободу, ако својим делањем спасу лађу. Глупи Црнци 
излазе горе, на светлост дана, кличући ура!, хитају шмрко- 
вима, тупкају свом снагом, помажу где год се има шта 
да помогне, пужу се, скачу, обарају катарке, савијају 
паламаре, укратко, раде дотле док не прође опасност. 
А тада их, што се само по себи разуме, одведу опет у 
доњи део лађе, опет их сасвим угодно повежу, а они, у 
својој мрачној беди, чине демагошка разматрања о обећа- 
њима продавалаца душа, чија је сва брига, после пре: 
брођене опасности, да трампе још неколико душа. 

0 пау, гејегтеп, ш шаге |е пом! 
Епећиз 2: еге 


Кад је мој стари учитељ објашњавао ову Хораци- 
јеву оду, где се држава пореди са лађом, чинио је разна 
политичка разматрања, која је убрзо обуставио, кад се 
била битка код Лајпцига, те се цео разред растурио. 

Мој стари учитељ знао је све унапред. Кад смо до- 
били прву вест о овој битци, затресао је седом главом. 
Сад знам шта је то трешење значило. Ускоро су стигла 
тачнија извешћа, и кришом су показивали један другом 
слике, где је било шарено и поучно нацртано како ви- 
соке војсковође клече на бојном пољу и захваљују Богу. 


„Да, треба да кажу Богу хвала“, — рече мој учи- 
тељ и насмеши се, као што се обично смејао кад је 
објашњавао Салустија, — „цар Наполеон их је тако често 


тукао да су они већ могли то и да забораве“. 


Али сад дођоше савезници и рђаве песме о осло- 
бођењу, Херман и Туснелда, ура, и женско удружење и 

отаџбински храстови, и вечито хвалисање битком код 
Лајпцига, и то без престанка. 

„Ови људи су такви“, примети мој учитељ, „као 
Тивљани кад су једва једном код Леуктре потукли непо- 
бедне Шпартанце, па су се вечито хвалили овом битком, 
тако да је Антистен казао за њих: „Они су као и дечаци 
који не знају шта да раде од радости, кад су једном . 
истукли свог учитеља“. Драги дечаци, боље би било да 
смо сами добили батине“. 

Ускоро затим умро је овај старац. На његовом 
гробу расте пруска трава, и тамо пасу племенити коњи 
наших обновљених витезова. 


ГЛАВА ХЛ. 


Тиролци су лепи, весели, поштени, ваљани и непој- 
мљиво духовно ограничени. Они су здрава људска раса, 
можда зато што су толико глупи да не могу бити болесни. 
Ја бих њих назвао и племенитом расом, јер су у својим 
животним намирницама велики пробирачи, а веома чисти 
у својим навикама; само им потпуно недостаје осећање 
личног достојанства. Тиролац има неку врсту насмеше- 
ног, хумористичног сервилизма, који чак изгледа и иро- 
ничан, али је из основе своје поштен. Жене у Тиролу 
поздрављају те тако пријатељски предусретљиво, људи 
ти стисну руку тако чврсто, и при томе се понашају на- 
мештено срдачно, да чак помислиш како они поступају 
с тобом као са блиским рођаком, бар као са себи рав- 
ним. Али си се много преварио; они никако не заборав: 
љају да су они само прости људи, а да си ти отмен го- 
сподин, коме је свакако пријатно кад се прости људи 
без глупости дижу до њега. И у томе имају од природе 
тачан инстинкт; најукоченији аристократи су весели кад 
нађу прилике да буду снисходљиви, јер баш тиме осе- 
ћају како се високо налазе. Код куће врше Тиролци 
овај сервилизам бесплатно, а на страни гледају да сеи 
тиме користе. Своју личност, своју националност остав- 
љају они на милост и немилост. Кад гледамо како ови 

шарени продавци покривача, ови весели тиролски „буа“ 
путују кроза свет, у своме народном руху, видимо како 
они допуштају да се са њима тера шала, али им се зато 
штогод мора откупити. Браћа и сестре Рајнер, који су 
били у Енглеској, разумели су ово још боље, а сем тога 
имали су и доброг саветодавца, који је добро познавао 
дух енглеског отменог света. Отуда њихов добар пријем 
у фоајеу европске аристократије, 1п ће уез! епа ог ће 
(оуп. Кад сам видео прошлог лета у сјајним дворанама 
за концерте лондонског отменог света ове тиролске пе- 
ваче, обучене у њихову народну ношњу, како ступају на 
позорницу, и кад сам одатле чуо песме, које људи кличу 
тако побожно и наивно у Тиролским Алпима, и које од- 
јекују тако љупко и у северно-немачком срцу — свеу 
моме срцу претвори се у горак јад, љубазан осмех са 
отмених усана убадао ме је као змија, чинило ми се да 
видим најсуровије увређену чедност немачке речи, и нај- 
слађе тајне немачког живота осећања профанисане пред 
страном светином. Ја нисам могао да пљескам са оста- 
лима при овој срамној продаји најсрамнијега, и један 
Швајцарац, који је, осећајући исто што и ја, напустио 
дворану, примети сасвим тачно: „И ми Швајцарци дајемо 
много за новац, своје најбоље сирове и своју најбољу 
крв, али не можемо да слушамо кад у туђини дувају у 
алписки рог, а још мање бисмо дували у њега сами, 
за новац“. 


ГЛАВА ХП. 


Тирол је врло леп, али најлепши предели не могу 
нас усхитити кад је време мутнс, а расположење је слично 
њему. Ово друго је код мене увек последица оног првог, 
те како је напољу падала киша, то је и у мени било 
рђаво време. Тек с времена на време извлачио сам главу 
из кола, и посматрао сам онда високе планине, које су 
допирале до неба, и које су ме озбиљно гледале и до. 
махивале ми својим огромним главама и дугим брадама 
од облака срећан пут. Овде-онде опазио сам по неко 





Пут из МинХхЕНА У ЂЕНОВУ. 183 





удаљено плаво брдашце, и изгледало ми је да се оно 
пропело на прсте, па да врло радознало гледа преко 
рамена других брегова, зацело је хтело да ме види. Поред 
тога, свуда су жуборили шумски потоци, који су се као 
луди стропоштавали са висова, па су се скупљали у 
мрачним вијугама долина. Људи су се завукли у своје 
умиљате, чисте кућице, које леже расуте по коси, на 
стрмим падинама чак до врхова брегова; умиљате, чисте 
кућице, обично с дугачком галеријом, неком врстом 
балкона, а ова, опет, искићена рубљем, малим иконама, 
саксијама и девојачким лицима. А ове кућице лепо су 
обојене, понајвише бело и зелено, као да и оне носе 
тиролску народну ношњу, зелене нарамењаке преко беле 
кошуље. Кад бих видео оваку кућицу где лежи у усам- 
љеној киши, хтело је и моје срце да сиђе с кола, и да 
оде људима, који су, свакако, суви и задовољни седели 
ту унутра. Ту унутра, мислио сам, мора да се врло 
лепо и искрено живи, а стара бака прича, свакако, 
најтајанственије приче. Док су кола неумољиво прола- 
зила поред ових кућица, је сам често погледао натраг 
да бих видео како се пењу плавичасти стубови дима 
из малих димњака, и тада би почела киша све јаче 
да пада, ван мене и у мени, да су ми капљице скоро изи- 
лазиле из очију. 

Често се дизало моје срце, и поред рђавог времена 
пело се до људи, који живе сасвим горе, у планини, и 
сиђу можда само једанпут у животу овамо доле, те са: 
знаду по штогод, што се овде доле догађа. Али због 
тога они нису мање побожни, ни мање срећни. Они од 
све политике знају само толико да имају цара који носи 
бео капут и црвене панталоне; то им је причао стари 
чика, а он је то чуо у Инсбруку од црног Сепа, који је 
био у Бечу. А кад су се родољуби испузали до њих, и 
кад су им речито објавили да су сада добили принца 
који носи плави капут и беле панталоне, тада се они ла- 
тише својих пушака, изљубише жену и децу, сиђоше са 

планине, и пустише се да их поубијају за бели капут и 
за миле, старе, црвене панталоне. 

У основу је сасвим свеједно због чега се умире, 
само кад се умире за нешто вољено, и овака топла, 
верна смрт боља је него хладан, неверан живот. Већи 
саме песме о овакој смрти, слатки стихови и јасне речи 
загреју нам срце онда кад нас хоће да онерасположе 
влажан ваздух и досадне бриге. 

Кад сам путовао кроз тиролске планине одјекивале 
су у мом срцу многе такве песме. Пријатељске јелове 
шуме шумиле су, враћајући ми у памћење по коју забо- 
рављену љубавну реч. А кад су ме велика, плава пла: 
нинска језера гледала тако необјашњиво и чежњиво, по- 
мислио сам на двоје деце, која су се тако волела и која 
су заједно умрла. То је застарела прича, у њу не верује 
више нико, а и ја је знам само по неколиким стиховима: 


„Једном беху два краљевска чеда, 
Која тако вољаху се силно, 
Састати се никад не могаху, 
Дубока их вода растављала“. — 


Ове речи, саме од себе, почеле су да звуче у мени, 
када сам спазио код једног од оних плавих језера, на 
оностраној обали једног малог дечка, а на овој страни 
малу девојчицу. Они су стајали, обучени изванредно 
љупко у шарену народну ношњу, а на глави им зелени 
шиљасти шешири са тракама, и здравили су се преко... 


Састати се никад не могаху, 
Дубока их вода растављала. 


(Наставиће се). 
ХАЈНРИХ ХАЈНЕ. 


(С немачког превела Плулина ЛЕБЛ). 





раб МОБ. 


БОГОМРАК. 
у - 
У кишној, мрачној ноћи креће 
дуг спровод црних свећеника, 
на влажном одру плахта скрива 
леш хладни Бога-мученика. 


За одром иду кљасти старци 
погружени у сухом лицу, 

а слаби јесу кб да носе 

у плашту своју окосницу. 


А упоредо с њима клипшу 
у покајничким хаљам' жене 
и сухим уснам шкрто љубе 
лик покорнице Мандаљене. 


Дуг спровод црних свећеника 
у сусрет иде вјечном мраку, 
гдје у дно шпиље ископаше 
мудраци свјета пусту раку. 


Над плочу натпис ударише 

мудраци: слављени гробари, 
„кад рађају се нова боштва, 
да могу мријети бози стари“. 


ТУГА ВЕЧЕРИ. 
Низ трепавице мени суза тече, 
ал нисам болан, нит ме печал мори — 
ја сузе роним, јер је тужно вече. 

А вече тужно је и вече слути 

у вјечно ништа воде цвијетни пути 
и од искона спровод живих креће, 
а на стубама срушених храмова 
грлећи мртва чеда мајке клече. 


Низ трепавице мени суза тече, 
ал нисам болан, нит ме печал мори — 
ја сузе роним, јер је тужно вече. 


б'"У:З А. 


На моју душу влажни мрак се спушта, 
то тама није: то је грдни паук, 

што отрова ми кап у жиле лије... 

У смртном страху моја душа сличи 
изблиједјеломе лику мученика, 

пред којим жижак умирући тиња 

уз плашљив шапат лажног свећеника. 
Тај грдни паук убит ће ми душу — 
а можда неће, можда једна суза, 

да тио кане, а на паучину, 

и у тој сузи, да све шаре дуге: 

све шаре среће, да опета сину. 


МАЈКЕ. 


На прагу ноћи блиједе мајке клече 
у мистичноме поредане кругу: 
Њихове очи: двије жарке сузе 
сред круга мотре вјечну мајку тугу. 


Глас тамни јечи кобно у поноћи: 
„Сви извори су жића отровани, 

без звијезда још ће дуже бити ноћи, 
без сунца бит' ће безутјешни дани. 


Из наших пуних дојка отров капће, 
у нашем крилу сваког зла је сјеме, 

и свих вијекова злочинства и очај 
и глад и смрт је само наше бреме“. 


Умукну туга. Затим вапај чу се, 

а за вапајем серафови звуци: 

„О синко, немој проклет мајку своју“ 
и топло срце оћутих у руци. 


МОЋ НОЋНЕ СТРУНЕ. 
Сву ноћ је вјетар тресбд вратницама 
и сваки трен је хтио неко ући — 
је л била жена, ил је била тама, 
то не знам: слушах како звече кључи. 


О прозор у то тешка крељут удре, 
за стаклом видјех приказа се кочи: 
ил' то су биле зјене сове мудре, 
ил сам у стакло гледб своје очи! 


„Отварат немој“, неко ти'о рече, 
на виолини неко струну разби, 

од звука струне сјајан вал протече 
и све се стопи у мистичној глазби. 


ПЈЕСМА КОСОВСКОГ ПОЉА. 


Гавранови, гавранови... 
поља пуста и далека, 

а крвава тече ријека... 
Гавранови, гавранови... 


Гавранови, гавранови, 
гдје су свилени барјаци, 
давор коњи и јунаци! 
Соколови, соколови... 


Гавранови, гавранови, 
видјесте ли нашег Царар 
Црно јато одговара: 
Соколови, соколови. 

Гавранови, гавранови, 
видје ли вас мајка стара 
Црно јато одговара: 
Соколови, соколови. 


Гавранови, гавранови, 
одсјечена гдје је рука, 
Златни прстен и јабука» 
Однијеше је соколови. 


Соколови, соколови, 

разбојиштем гуслар крочи, 
; прогледаше слијепе очи: 

Соколови, соколови... 


Божо ЛОвРИЋ... 


Ули ми р,- а" ка ар у ЈЕ = 





ПРОГАЊАЊЕ ВЕШТИЦА КОД СРБА. 


Хришћанска демонологија много је допринела, да се 
многобожачко веровање прастарих времена у моћ злих ду- 
хова и одношај њихов према људима, и до данас у разним 
модификацијама одржи -- у познатим празноверицама: 
о вештицама и вештцима, вилама и вилењацима, вуко- 
длацима или вампирима и тако даље. Народне масе, а 
у извесна времена и сами најинтелигентнији слојеви хри- 
шћанскога друштва, нису имали правилне појмове о хри- 
шћанској науци о демонима и њихову одношају према 
свету и човеку. И бујна машта народна, мешајући остатке 
многобожачког веровања са новим хришћанским пред- 
ставама о злим дусима, побркала је те појмове и на свој 
начин тумачила је многе неразумљиве и неповољне јој 
природне појаве, доводећи их у тесну везу са радом и 
утицајем тих злих духова; а за тим је у причама оде- 
вала их у народно рухо и предавала даље с колена на 
колено... 

У западном свету почела се на том основу разви: 
јати једна страшна духовна епидемија, која је у ХУ веку 
овладала скоро целим Западом, а у време појаве и борбе 
протестантства и римокатоличанства развила се до свога 
врхунца, те је пуна три века немилице ужасном смрћу 
косила безбројне невине жртве своје. То беше она чу- 
вена празноверица о вештицама и вештцима, — за које 
су оновремени римокатолички и протестантски богослови 
и у научним делима доказивали, не само да могу посто. 
јати, него и да заиста у стварности постоје. Шта више, 


РРУрУНННРР 

и сама Римска Црква и многе државне власти на Западу 
заражане беху том празноверицом и посебним законским 
одлукама наређиваху бездушна мучења и смрт на ломачи 
за све оне људе и жене, на које падне сумња те народне 
сујевере и окрутна истрага то тобоже утврди као факт. 
Папа Инокентије УШ, под утицајем тог општег уве- 
рења, издао је 5 децембра 1484 једну нарочиту булу 
(бипти5 Фездегапјез ејесириз), која је у немачком на- 
учном свету позната под именом „Нехепђшје“. Њоме је, 
од стране највише црквене власти на Западу, не само 
дата санкција жестоком прогањању тобожњих вештица и 
вештаца, него је пружена и нова директива са утврђеним 
казненим поступком при мучењу и спаљивању јадних жр- 
тава опште сујевере ; а неколико доминиканаца, познатих 
страшних инквизитора, беше одређено, да у Мајнцу, Келну, 
Триеру, Салцбургу, Бремену и другим местима истражује 
вештице и вештце, те их предаје мучитељима и крвницима. ! 
А када је затим у ХМ веку, путем казненог поступника 
Карла У (тако звана СагоПпа), уведено мучење и у гра- 
ђанско право, као правно средство против тобожњих веш“ 
тица и вештаца, тада тек отпочеше безбројни казнени 
поступци (Нехепргогез5е) и на тисуће невиних жртава те 
празноверице би измучено и спаљено на ломачама. 
Пуна три века господарила је ова духовна зараза на 
Западу, те ју не могаше сузбити ни научна дела поједи- 
них просвећених умова, у којима они дизаху свој глас 
против тога безумља, доказујући да вештица и вештаца 
нема, нити може бити. И тек у ХУШ веку, с јачим раз- 


1 За ову срамотну појаву окривљују протестантски научници 
највише Римску Цркву. (Види на пример интересантну књигу зна- 
менитог ексјезуите грофа Хоенсброех (Ота! уоп Ноепзђговећ): „Паз 
Рарз ит 1п зетег зо1а1- ки игеЏеп Епбмекипе. 1. Ва. пашашоп, 
Ађетејашђе, Тешејаврик ппа Нехепуаћп“. 8 Ашћ., Бејрде, 1901). Али 
је и у протестанском свету исто зло подједнако владало. (Сравни 
одговор у делу Рг. А. Ебћгћагда-а, професора бечког универзитета; 
„Рег Кафћоиашиз ипа даз гуаплезје Јаћћипаег6 пп Тлећ(е дег ки- 
сћНећеп Епбмек пе дег Хеплењ“. 9—12 усттећтбе џ, уегђез. Аш. 
за бстагтћ п. М1Ееп, 1902., р. 165—169). 

витком културе и просвете, поче ова епидемија малакса- 
вати, те око половине тога века почеше и поједине за- 
падне државе укидати казнене поступке против тобожњих 
вештица и вештаца, па то учини и царица Марија Тере- 
зија у Аустрији 1766 године. Али и после овога збивала 
су се појединачка гонења вештица и вештаца и дубоко 
у ЖХ веку, како у крајевима римокатоличког тако и 
протестанског Запада. 


Док је овако на Западу духовна епидемија ужасно 
косила многе жртве, дотле је ова празноверица по: 
стојала и на Истоку; али се тамо никада није развила 


у тако страшно и опште безумље. — Нема сумње, да је 


у ранијим вековима и код нас Срба та празноверица много 
јача била него касније у ХУШ и ХЛХ веку; али из ра-: 
нијих векова немамо скоро никаквих података, те не 
можемо ништа поуздано рећи. Ну интересантно је, да је 
наша Српска Народна Црква, у почетку ХУШ века, уста- 
јала у одбрану жртава те народне празноверице и на- 
стојала, да поучи и увери своје верне, да вештица и ве- 
штаца нема; док је у исто време Западна Црква и др- 
жава још увелико, и ако знатно мање него пре, сама 
прогањала и мученички спаљивала невине жртве те на- 
родне сујевере. Нека нам то илуструје овај пример: 

4 августа 1734 године писао је из Гроцке егзарх 
грочански Андрија Јоакимовић генералном егзарху Павлу 
Ненадовићу у Београд,“ да су „проклети и злочести“ ста- 


новници Хасан-пашине Паланке пдрошерали из места ста- 


1 Из литературе овог врло занимљивог питања споменућу само: 
Зојдап-Нерре: „безећсћее дег Нехепргогеззе“. 5 шсагћ, 1880, Т—И. — 
Рлејепђасћ : „Рег Нехепуаћп уог п. пасћ дег С]ацђепззранипа. Маша, 
1886. — Напзеп : „Лаџђегуаћп, пашашоп попа Нехепрголезв пп Мигеа!- 
бег п. фје Епезфећипе дег стоззеп Нехепуегојапи«“. Мипесћеп-Гетрле, 
1900. — ОпеЏеп п. Опбегзисћипсеп 2иг безећтећте а. Нехепуаћп и. 4. 
Нехепуемојгипе шп Миејађег. Вопп, 1901. — Пићг: „РПје 5ееипе дег 
Јези еп шп деп дешзећеп Нехепргодеззеп“. Кој, 1900. И тако даље. 


2 Оригинал тога писма у Митрополијско-Патријаршијском Ар- 
хиву у Сремским Карловцима, међу неексибираним списима. 

рицу Миољку, матер паланачког свештеника Петра Нин- 
ковића, а као узрок наводи се: што је неком Стевану 
Грбавчевићу умрло дете, а пре тога помрло је и још не- 
колико друге деце „које од богиња, које од болести“. 
И људи су изнели, да та смрт није од Божје воље, 
него да су вештице децу помориле. Стога поменути 
Стеван, са још неколицином људи, ухвати попову матер 
и још неке бабе, за које се говорило да су вешшице, 
те их једну по једну везаше за уже и бацаху их у воду, 
мучећи их бездушно, да се увере јесу ли заиста ве- 
штице; па и ако том пробом нису могли ништа утврдити, 
ипак држе да су вештице те су попову матер Дроше- 
рали из Паланке, под Прешњом да ће је убиши ако се 
поврати. Егзарх је саветовао баби да се врати, а он ће 
писати људима да се смире и не дирају је, док се та 
ствар боље не испита; али она ни да чује о повратку, 
јер се боји да ће је убити, него га је замолила да јој 
даде препоруку да иде у двор тражити митрополитске 
помоћи. И егзарх јој је дао ту препоруку; а кад се 
она потужила митрополиту Вићентију Јовановићу, овај 
одмах обрати се писмом за посредовање на обркапе- 
тана Станишу Марковића Млатишуму, под чију команду 
потпадали су крајишници Хасан пашине Паланке. СТта- 
ниша је по наредби митрополитовој отишао из Крагу- 
јевца у Паланку и, како извештава митрополита 10 ав- 
густа,! сазвао је целу компанију и саветовао им, да се 
смире и приме натраг попову матер, а када не хтедоше 
лепим тада их је и ружио и затварао, но ништа не по- 
може, јер, вели, „да је то са двојицом или тројицом, па 
и са више, могао би добрим или злом каштигом уми- 
рити их, али је коначно немогуће, јер је ђипило и мало 
и велико, и мушко и женско“, те неће више ни попа да 
има у својој вароши. Стога он диже руке од тога посла 
и шаље митрополиту двојицу из Паланке, који ће у име 
целе компаније одговарати. — Из свега се види, да је 


1 Оригиналу М. ПА. К. = 

обркапетан Станиша држао страну својим крајишницима, 
али се није хтео да замери ни митрополиту, па је зато 
послао посланике њему; а лако је могуће да је и сам 
сујеверан био и у вештице веровао. 

Паланачки посланици дошли су митрополиту 16 ав- 
густа и поднели су му тужбу против свога попа Петра, 
због тобоже несавесног вршења свештеничких дужно- 
сти: што ради у празничне дане и „не казује свеце“ на- 
роду, а у главном због треће тачке, у којој кажу: „Ва 
краце сви говоримо да му маши његова јесше (зајцело 
вештица, пи не можемо од ње детеша да одранимо. И 
зато нам јесте највише жао на његову кућу и не оћемо 
га више конечно, веће нека иде“.! 

Митрополит је наредио тим посланицима да се по- 
врате у Паланку и поднесу опширну образложену тужбу 
његовој Духовној Конзисторији, како на попа Петра и 
његову матер, тако и на оне бабе, на које се такође 
туже да су вештице, те нека што пре са свима њима 
поново дођу; а одмах сутрадан послао је тужбу попу 
Петру“ и позвао га, да даде одговор, и са матером сво“ 
јом чим пре дође пред духовни суд, где ће се ствар 
испитати и праведна пресуда донети. — Кад је поп Пе- 
тар примио тужбу, дао је одмах на њу одговор,“ те по- 
што се испоставило да су све оптужбе против њега 
лажне, измирили су се Паланчани с њиме, али никако 
нису хтели пристати, да и мати његова уз њега остане, 
јер су веровали да је вештица. Стога је поп у одговору 
на трећу тачку рекао само ово: „Что на моју матер вичу 
да је вештица у то мене не стављају, но довео сам ју 
скупа с њеним парцима и можете, В(аше) П(реосвештен - 
ство), 0 том всемилостивјејше извидјеније сотворити“. 

На судском преслушању, које је обављено у митро- 
политском двору у Београду, заступали су Паланчане 


1 Оригиналу М. ПА. К. 
2 Оригинал на истом месту. 


3 Оригинал на истом месту. 
13 

четири изасланика, стражмештер Мишко Јовановић, ка 
плар Јоаким Станисављевић и два катане, Јован Мило- 
сављевић и Степан Марковић, Они су на стављена питања 
одговарали! 

1. Да писмену пуномоћ од својих сељана нису зато 
понели, што им није имао ко написати; а дошли су на 
митрополитов позив, по наредби обркапетана Станише, 
да одговарају, што су попову матер Миољку бацали у 
воду и као вештицу протерали је. 

2. Нико им није заповедио, да бабу у воду бацају, 
а нарочито не обркапетан, него је то учињено по општој 
жељи свију Паланчана. 

3. По налогу „општества“ везао ју је Стеван Грбав- 
чевић и бацио у воду, те са њом пливао, јер је њему 
женско дете од седам година напрасно умрло: једно 
јутро ухватила га грозница, а сутра после подне већ 
је било мртво. 

4. Осим тога детета умрло је о Божићу 1 мушко и 1 
женско дете Симе Поповића, а само су 5 дана боловала; 
за тим је о Ускрсу умрло од богиња 2 деце Мишка страж- 
мештера; Одабаше каплара умрло је 1 мушко, а само 3 
дана боловало је; Јовану Милошевићу умрло је 1 мушко 
и 1 женско дете, свако од 7 година; Томе Хајдука 2 
мушке деце; Георгија Влаха 1 мушко; Недељка Грујића 
1 женско и Петра Бугарина 1 мушко — све од напра- 
сне смрши. ИМ ради толике напрасно помрле деце „имао 
је свако у глави, да то није од Бога, него од вештица“. 
А у томе их је још већма уверила Перуника, жена Ни- 


1 У судском истражном протоколу пише на челу: „Разиск ва 
делу и дејанију Христијан чина воинственаго, жители Шанца Ха- 
сан-пашине Паланке что матер попа паланачкога имено Миољку 
странком везали и ва воду метали, творјашчују вештицом бити, за 
ког ми ниже потписати днес, 28-го августа лета 1184-го ва Архие- 
пископомитрополитској Резиденцији Београдској, по повеленију и 
благословенију..... Архиепископа пи Митрополита Славеносербскаго... 
тој напред вајахом по вопроси п ответи разисковат“. А на полеђини 
пише: „Инквизиција Хрпстиан паланачких, ради вешчичетва“. (Ори- 
гиналу М. ПА. К). 

коле воденичара, тврдећи, да је и она сама вештица као 
и попова мати, те да су оне заједно децу јеле. Та Пе: 
руника већ је била дрошерана из вароши као вештица 
од покојног капетана Милосава, па је тек на молбу Ми- 
шка стражмештера повратила се и остала на миру. Кад 
им је Перуника оно рекла, тада су они позвали попову 
матер и упитали је: да ли је она заиста ону децу изела, 
а она им је одговорила, да она није вештица нити је 
децу изела, „веће види да девојке војују и на војску иду 
да децу изеду цш поморе“. Међутим на том збору рекла 
је Перуника поповој матери у очи, да је вештица и да 
је изела дете Симе терзије, па да је и њу звала да изеду 
дете Стевана Грбавчевића. Још је иста Перуника рекла 
и присутноме попу, да је и његсво дете изедено, па је 
зато жуто и увек болешљиво. Његова мати је искала 
од Степана Марковића једну кецељу да му дете поди- 
гне и оздрави; и он јој је дао кецељу, те је дете оздра- 
вила и подигла. Њу су истерали и из Крагујевца, и из 
"Срема „понеже говоре да је вештица“. Стога су јеим 
они бацали у воду, те је и сам поп као и сав народ 
видео „да је пливала По води као шиква“ ; и још ју је 
поп питао: „мати, можеш ли ударити ногом у дно“, а 
она му одговорила да не удара. Због тога су је из ва- 
роши истерали; а што се тиче бацања у воду, то су и 
досада са неколико жена чинили, за које је „уговорено 
било да су вештице“, те им није то првина. 

о. По заповести хтели су и Перунику довести, па 
су и кола спремили, али је она чувши зато побегла, те 
је нису могли ухватити. 

6. Осим тога немају више ништа против попа и ње- 
гове матере, те само изјављују, да јој нипошто неће до- 
пустити живети међу њима; па стога нека што пре оде, 
јер ће се иначе случити каква несрећа међу њима. 

После овога саслушања тужитеља позвана је ту- 
жена Миољка и њен син поп Петар, те, пошто им је оп- 
тужба прочитана, одговорила је Миољка: 

— Није истина да сам видела дсвојке где војују, 

— то је смутња. Исто тако нисам искала кецељу, нити 
сам говорила да је дете изедено: дете је наиме боловало, 
а ја нисам знала од какове болести; они ми рекоше, да 
га срце боли. Тада сам ја набрала шраве и окупала га,. 
те је дете и данас здраво. Они су ме хтели „матшеритши“, 
а ја видевши како су капетана бабе купале са истом 
травом окупала сам и дете, заједно с његовим оцем Сте- 
паном, с којим сам и траву брала. Није истина, да ми је 
Перуника у очи казала да сам ја вештица и да сам децу 
изела. У Крагујевац побегли смо из Срема због преве- 
ликих спахијских терета; а у Крагујевцу је мој син поп 
Петар две године држао школу и ученике, те сам ја 
с његовим братом отишла у Смедерево. А кад се поп 
Петар преселио у Паланку, да попује тада сам и ја дошла. 
к њему, а не да би ме отуд ради имена вештичјег про- 
терали, нити да сам децу јела, што они не могу посве: 
дочити. А она Перуника није говорила само за мене да 
сам ја вештица, него и за мога сина Суботу слепца, да 
је барјактар вештшичји, а Милош у Зидини, житељ па-- 
ланачки, да је вешшац и његове две кћери, Мара и Сара,. 
да су вештице, док је за Дмитра Кијамета и хаднађа 
Ђурицу говорила, да су виловиши и да бране варош од 
свих вештица, а у барјактара да су зле очи. Они који 
су ме везали и у воду бацали наговорили су Перунику 
да против мене говори. Зашто Перунику, Мару и Аноку, 
које су са мном у воду бацате, нису такође довели И. 
зашто оне друге, на које је Перуника говорила да су 
вештци и вештице, нису у воду бацали 

Иза овога одговорио је поп Петар: 

— Видео сам, кад је Стеван Грбавчевић бацио први 
пут матер моју у воду и одмах је пошонула и на дно 
пала, те је и ногу убила, као што се још и сада по рани. 
види. Тада сам ја викнуо: Вади Стеване напоље, јер је 
малодушна жена па ће се удавити! И он је извадио са. 
штрањком и држао тврдо, а ондаје пустио и брза вода 
однела је испод ћуприје на пруд. У то је стражар с оне- 
стране викнуо јој: Стојиш ли на земљиг А она је поми- 

«слила да је пита: Јеси ли вештица 2, те одговори: Нисам. 
___— Он сам није је ништа питао. 
Е_“ · Затим су поново позвани Паланчани, да даду про- 
тиводговор и наведу противсведочанства, те да нарочито 
кажу: на основу чега могу они познати вештицу, „шта је 
она, и каково јој је дејство, како једе и мори децу“ 2 

Паланчани су на то одговорили: 

— Ми не знамо, нити можемо знати шта је вештица; 
само смо слушали, да кад човек кога баци у воду и не 
потоне, да је то заиста вештац или вештица; а мидеј- 
«ствије њино, како они једу и море децу не знамо. Ми 
нисмо видели ни ову бабу, да она једе и мори децу, већ 
смо веровали Перуники, која и сама каже да је вештица. 
Још су Паланчани упитани, да кажу на основу чега 
у верују, да је оно истина, што Перуника казује, па пошто 
| нису знали ништа друго казати него што су већ рекли 

укорени су, што нису по налогу митрополитову довели 
Перунику и остале бабе, заједно са Грбавчевићем, који 
; их је у воду бацао, те им је наређено да остану у при- 
_____ твору дотле, док обркапетан Станиша и ове на суд не 
К пошаље; а Перуника се мора нарочито довести: „да 
„можеш при нами Пробу дашџи, како да јест она ве- 
тица 2“ А Паланчани су и на завршетку рекли: „И сад 
Е сви говоримо, да јест вештица, обаче цело не знамо, но 
| по речи Перунике, како она казује ми говоримо да јесте“. 
У С овим је завршила истражна комисија свој посту- 
| пак утврдивши ово: „По више реченом разиску, и једном 
и другом, признајемо бити пизмом ради матере попове 
от Христиан на попа треми пунктами код оберкапитана 
предложене тужбе. А да би попова маши вештица била 
ми видимо да њесш истина, понеже видјесмо да суш 
· људи честни и поштшени, а деца и људи и дојако јесу 
умирали; а шо јест пословица просша и пизма сшарог 
човека вешшицом зваши, ...... .... (код) људи не 
разсудних дела“. — Стога су одлучили и предлажу ми- 
трополиту, да заповеди обркапетану Станиши, да пошаље 
Перунику, која је главни кривац свега тога, и све оне 

људе и жене против којих је она говорила, да су вештци и 
вештице, па да се ствар још боље испита и донесе пресуда. 

Међутим, у Митрополијском Архиву нисам нашао 
више никаквих података о овоме, те ће по свој при- 
лици бити то отуда, што је митрополит већ из досада- 
шњег истражног материјала стекао правилан суд о пра- 
воме кривцу, па поучивши Паланчане, да вештица нема 
нити може бити, отпустио их кући; а Перунику и њене 
сукривце подвргао је црквеним казнама — одлучењу, а 
можда и проклетству, док се не покају и не поправе.“ 

Ови податци из прве половине ХУШ века, о веро- 
вању нашега народа у вештице и о прогањању њихову, 
потврђују и попуњују нам Вукове белешке о томе из по- 
четка ХЈХ века; те у вези са архивским подацима о: 
томе, што их је Г. Др. Тихомир Р. Ђорђевић изнео у 
„Грађи за српске народне обичаје из времена прве владе 
кнеза Милоша“ (Београд 1909. — „Српски Етнографски 
Зборник“, ХМ, стр. 393—396), дају нам прилично јасну 
слику о нашем народном веровању у вештице и одно- 
шају како простога народа, тако и црквених и државних 
власти, према тој празноверици у ХУШ и првој поло- 
вини ХЛХ века. 

Вук Караџић у „Рјечнику“ (5. у: вјештица) рече: „Вје- 
штица се зове жена, која (по приповијеткама народним) 
има у себи некакав ђаволски дух, који у сну из ње изађе и 
и створи се у лепира, у кокош или у ћурку, па лети по 
кућама и једе људе, а особито малу дјецу: кад нађе чов- 
јека гдје спава, а она га удари некаквом шипком преко 
лијеве сисе, те му се отворе прси док извади срце имиз- 
једе, па се онда прси опет срасту. Неки тако изједени 
људи одмах умру, а неки живе више времена: колико 


1 Док су српске православне власти овако поступале, дотле- 
је у Осеку, у Славонији, и касније осуђивано много жена из Чепинаг 
и околине на смрт, јер су тобоже вештице. — Тако је, између оста- 
лога, у рачунима жупанијским у Осеку забележено 1741 године, да, 
је купљено Зј килограма барута, да се спали нека вештица (Ог: 
Вбзепдогјег, Ст се 12 БЛауопзке роујез.. Озђек 1910, стр. 370). 

је она одсудила кад је срце јела; и онаквом смрти умру, 
на какову она буде намјенила“. 

Чудновато је да Паланчани из прве половлне ХУШ 
века нису знали (ако можда нису хтели казати), шта су 
вештице и на који начин децу тамане. Карактеристично 
је, да се овде говори само о смрши деце и то не изнад 
седам година; а главни је знак нагла смрш, после крашке 
болести која може бити и позната, као што су богиње, 
грозница, и тако даље. На једном месту спомиње се и 
болест срца, а то је сигурно алузија на веровање, да 
вештице срце једу. И жушило са болешљивошћу знак 
им је био, да су дете вештице јеле... 

Вук даље наводи: „Ни једној младој и лијепој жени 
не кажу да је вјештица него све бабама“. — То као да 
потврђује и истражна комисија митрополитова суда ка- 
зујући да је: „пословица просша и пизма сшарог човека 
називаши вешшицом,..... (в. горе). Међутим, током 
саме расправе исказано је, да „девојке“ војују и море 
децу, те да су и две кћери једнога човека, за кога се 
не каже да је старац, вештице биле. — На Западу је 
постојало веровање не само да су и девојке могле бити 
вештице, од којих је стотинама спаљено, него и деца 
од којих је, на пример у Луцерну, неколико од 7—12 го- 
дина на ломачи спаљено. 

Казивање Вуково: „Кад се вјештица једанпут испо- 
вједи и ода, онда више не може јести људи, него по- 
стаје љекарица и даје траву изједенима“, — као да није 
тачно. Из наведених података види се, да је љекарица 
ш она баба, која се није одала, а народ је држи за ве- 
штицу, и она лечи травом дете, које болује од срца;а 
Перуника, која се одала, и даље једе децу. 

Још је Вук приметио: „Кад у каквом селу помре 
много дјеце или људи, и кад сви повичу на коју жену 
да је вјештица, и да их је она појела: онда је вежу и 
баце у воду да виде може ли потонути (јер кажу да 
вјештица не може потонути); ако немогбуде потонути, 
а они је убију, јер је вјештица. Овако су истраживали 

вјештице и за Карађорђева времена у Србији“. — Ово 
је казивање потпуно тачно и исправно, само што из при- 
ведених података видимо, да су у почетку ХУШ века ве- 
ћином Дрошеривали тобожње вештице из свога селаи 
краја, а не одмах убијали, као што јеу почетку ХТХ 
века бивало. 

Најпосле, из података што их приведох, изгледа, 
да се у ХУШ веку у народу нашем веровало, да постоје 
чишаве војске вешшица, које имају чак и свога барјак- 
шара; и да има виловити људи, који су кадри обранити 
читава места од свих вештица... 


Видели смо како су према овој народној празно“ 
верици у почетку ХУШ века односиле се наше црквене 
власти и настојале, да народ од тога одуче; а у почетку 
Х1Х века, када у Србији дође народна влада, видимо 
исто тако, где и она устаје против ове празноверице и 
строго забрањује не само прогањање тобожњих вештица, 
него и само називање људи и жена тим именом. Тако 
је на пример 5 јуна 1822 године из Кнежеве Канцеларије 
јављено баба-Ристи из Божурње, у Крагујевачкој Нахији, 
на коју су сељани повикали да је вештица и претили јој 
да ће је убити, да се нико не сме угудити ни дирнуши 
је ниши именом вештица називаши, јер ће најстрожије 
кажњен бити. А кнезу Петру Обрадовићу из Рогачице, 
који је јавио да су се један човек и једна жена одали, да 
су вештац и вештица, и да их има још 15, али се неће 
да одаду, — одговорио је кнез Милош 5 маја 1823 го- 
дине овако: „а за вештице и за вешцове нек не лудује 
кнез Пешар, јер шога нема ниши може биши“. 


Рад. М. ГРУЈИЋ. 


1 Др. Тихомир Р. Ђорђевић, Грађа за српске народне оби- 
чаје из времена прве владе кнеза Милоша (Етнографски Зборник 
ХЛУ, Београд, 1909, стр. 898-396). 











КЊИЖЕВНОСТ У БОСНИ И ХЕРЦЕГОВИНИ. 


Књижевност у Босни и Херцеговини само је један 
део опште српске књижевности. То важи за све пери- 
"оде њене. 

Узмимо стари период (крај ХИ века-ХУ век). Нај- 
"старија листина писана на српском језику и ћирили“ 
„цом из Босне је; то је чувена повеља бана Кулина из 1189. 
Најстарији гробни натпис сачуван на српском језику и 
ћирилицом такође је из Босне. из Високога, и опет од 
Кулина бана 1203-4. То није прост случај. А после, све 
што је у овом периоду у Босни и Херцеговини написано, 
све је на српском језику и ћирилицом, онако исто дакле 
као и књижевност у Србији. Листине босанске још се 
„разликују од оних у Србији тим што још више у себи 
имају особина народног језика и што су писане наро- 
чито лепим народним стилом“. „Натписи се такође истичу 


"својим лепим народним језиком у ком се нарочито види _ 


"локални колорит“. Важни рукописи старих српских књи- 
жевних дела из Босне су. Чувено Никољско јеванђеље, 


један од најважнијих споменика српско-словенског језика, | 


писао је Босанац Хвал крстјанин (ХМУ-ХУ век). Не мање 
важни рукопис Новога Завета и Псалама писао је исти 
_Хвал 1404 за Хрвоја војводу босанског. Рукопис апока- 
липсе, која је тако ретка у словенским књижевностима, 
писан је под босанским краљем Томашем (1444-61) од 
крстјанина Радослава. И тако даље. 

У средњем периоду (ХМЈ-ХУШ век) Босна има осо- 
"биту књижевност. То нису више листине, натписи, руко- 

писи, него дела, штампане књиге. Оне су из области: 
практичне религије. Фратри фрањевци пишу те књиге, 
ради ширења католицизма, ради религиозног васпитања 
народа. Матија Дивковић (1563-1631) пише свој „Наук 
крстјански“, „Сто чудеса“, „Бесједе“; Павле Посиловић 
(1 1651) своје „Наслађење духовно“, и ;„Цвијет од кри“ 
пости“; Стјепан Јајчанин своју „Исповијед крстјанску“ 
(1701) и друга дела; Ловро Ситовић Љубушки (1 1729) 
и други пишу сличне књижице. Све је то писано чистим 
народним језиком и ћирилицом, специалном формом ћи» 
рилице, са истим обележјем дакле којим се одликује и 
остала српска књижевност тога времена. Али овај појав. 
да, фратри католици пишу српским језиком и азбуком 
нарочито је карактеристичан. Шта он значи» Значи то. 
да, кад је год требало обратити се народу, његовим нај- 
дубљим слојевима (а фрањевци су, као што је познато. 
увек на те слојеве циљали), морало му се обраћати ње-- 
говим чистим српским језиком и његовом правом српском 
буквицом. | 
У почетку новога периода (крај ХУШ века до данас). 
због врло рђавих културних и просветних прилика, није 
било у Босни и Херцеговини никакве књижевности, јер“ 
није било ни школа, ни писмености. Књижевност у Босни 
и Херцеговини није дакле могла ићи паралелно са књи-- 
жевношћу у Србији. Али зато књижевници босански, не. 
мајући услова за књижевност у својој земљи, прелазе у“ 
Србију, и тамо раде, на обнови српске књижевности. 
Сима Милутиновић (1790-1848) је такав био, познати 
песник „Србијанке“ и других поетских и прозних дела, 
један од твораца нове српске књижевности. Књижевни“ 
рад овога Сарајлије сав припада српској књижевности и 
не може се из ње издвојити. Без Симе Милутиновића“ 
један читав литерарни правац био би без свога пред- 
ставника, и једна цела епоха била би лишена једног можда. 
не врло књижевног али свакако карактеристичног правца.. 
После појаве Симе Милутиновића, просветне при- 
лике у Босни и Херцеговини мењају се, рад на књижев-- 

ности постаје могућ у тим покрајинама. Одмах се јављају 
књижевници. То су: Серафим Шолаја (1800-1853), Про- 
копије Чокорило, Ато Марковић Сломо, Јоаникије Па- 


мучина (1810-1870), Ђорђе Николајевић (1807-1896), Саво. 


Косановић (+ 1903) и други. Они су сви Срби, сем јед- 
нога сви православни свештеници. Њихови списи махом 
су из области новије босанске историје, из археологије 
(описивање српских старина у Босни, манастира, новаца 
итд), из фолклора (скупљање народних песама, при- 


поведака и пословица у Босни и Херцеговини); сви су“ 


у српскоме духу потпуно. Кад се погледа на то да је 
кроз цео Х/Х век литерарно деловање у Србији било 
нарочито управљено на српски фолклор, историју, онда 
је јасно да је рад поменутих босанских и херцеговачких 
књижевника, који су то исто радили узимајући Босну у 
своја испитивања, део тог општег српског књижевног 
деловања. Књижевност српска постигла је своје једин- 
ство, и свака покрајина, као по некој наредби одозго, 
стала је доносити свој прилог општем делу. 


То се јединство нарочито осећа у последњим годи-- 


нама, у најновијој књижевности Босне и Херцеговине, 
која је, противно ранијем времену, не научна и поучна 


него поглавито белетристична. Та најновија књижевност 


Босне и Херцеговине тако је срасла са данашњом књи- 


жевношћу Србије, Црне Горе и других покрајина да се: 
апсолутно не даје од ње одвојити. Приповетк«а, на пример, . 


данашња српска реалистична приповетка не да се ни за: 
мислити без Светозара Ћоровића и Петра Кочића, који 
су писци Босне и Херцеговине; тако и роман. Поезија, 


данашња модерна наша поезија изгубила би можда оно 


што је најаче и најкњижевније у њој кад не би имала 
Јована Дучића и Алексу Шантића, који су рођени и од- 
неговани Херцеговци. Не само то, него и сами писци 
Босне и Херцеговине осећају да раде на једној истој 
књижевности. Реалистична приповетка из Босне и Хер- 


цеговине, на пример, исто је што и реалистична припо- 


ветка из Србије, само на Босну примењена. Иста про. 





| 
6 
ђ 


|) 


ПОР И УИ 


204 Српски Књижевни ГЛАСНИК. 

цедура и метод, исте врлине и слабости, карактеристичне 
“слабости и врлине српске а не опште реалистичне при- 
поветке, налазе се и овде, само је материал који се црта 
из Босне, а не из Србије. Најпосле и ово. Цела та нова 
књижевност Босне и Херцеговине само је одјек књи- 
жевности из Србије. Ћоровић и Кочић са својим при- 
поветкама (а и романима) проистичу из Л. К. Лаза- 
ревића и Јанка Веселиновића, који су писци из Србије. 
Дучић и Шантић само су, по свом пореклу, духовни си- 
нови србијанског песника Војислава. Цела књижевна про- 
"дукција Босне и Херцеговине произлази из продукције 
"у Србији, и наслања се на ову, копира је и држи стално 
"за узор. 

Из свега излази да књижевност Босне и Херцего- 
свине чини један организам, једну нераздвојну целину са 
књижевношћу Србије, Црне Горе и других покрајина. 

Најважнију ствар хтедосмо заборавити. Један од 
можда најлепших делова српске књижевности, оне толико 
а по заслузи хваљене српске народне песме највећим 
делом постале су у Босни и Херцеговини. Баш оне на- 
јаче епске песме које је велики немачки филолог Јаков 
Грим поредио са Омировим, из Босне су. Баш оне нај- 
нежније лирске песме које је највећи немачки песник 
Гете поредио са самом Песмом над песмама, из Босне 
су такође. Све те песме купио је познати скупљач на- 
родног блага Вук Караџић (1787-1864) највише од Фи- 
липа Вишњића, Тешана Подруговића, старца Милоја и 
„других који су родом и боравком сви из Босне и Хер: 
цеговине. Сам овај факт, да свега онога горњега није, 
довољан би био да докаже колико је књижевно стварање 
"у Босни и Херцеговини нераздвојно од онога у Србији 
ги другим покрајинама. 


РАДЕ. 

(МАРИЈА КОНОПЊИЦКА: „ГОСПОДИН БАЛЦЕР У БРАЗИЛИЈИ“).. 
(Крај). 
Слика ноћи и јутра, бес буре и пожар на броду, 

бескрајне просторије неба и воде, затим удаљени комади 
земље, сцене на крову, у кајутама, у лукама и на отво- 
реној пучини морској, призори свађе и препирки, опа- 
сности и спасавања пружају песникињи неисцрпне мотиве 
за причање, које се мења, као разнобојни појас, од све 
новијих и новијих призора и описа, размишљања и узбу- 
ђења. У овој песми ауторка упознаје читаоце са готово 
свима важнијим личностима поеме, а на првом месту, по- 
ред господина Балцера, са старим Хорођејем, Нестором 
друштва, који га занима, прича чуда о астрономији и мору, 
мири у споровима, теши у патњи, а увек уздиже хри- 
шћански дух и несавладљиву снагу. Најлепше је овде 
представљена група сељака из Подласја, чврстих унијата, 
који беже преко мора „да спасу душу“. Чула јео њи: 
ховим патњама, мукама, о сили несавладљива духа групе 
Балцерове, али кад се срела са овом сивом шаком људи 
са Буга, нека тужна тишина завезала јој је језик, и нико: 
се није усуђивао да проговори. Само: 
„Приближише се главе, а стегоше деснице, 
И погледасмо се. 
По образима нам избише тајанствене боје, 
Јер оно је народ који читаве векове крв прска... 
И ма да нико није нарочито слушао, 
Осећа се дух! Језик се уздржава. 
А речи мало, кратак разговор: 
Одакле 2... Зашто:... С Буга, да спасавамо душу“. 

"Од .најкарактеристичнијих сцена узбудљив утисак чини 
"смрт Ханке, која се за умрлим дететом баца у море, а 
најчистијим хумором погођене опсервације и сатиром 
"дише сцена препирке између сељака Магера и сељака 
шљахтића Зђарског — сцена која дивно илуструје ин- 
"стинктивни понос господски, који се јавља чак и у нај- 
сиромашнијој класи пољског друштва. 

Друга је песма У исељеничкој кући; она је најслабија, 
најразвученија и најхаотичнија. Исељеници су најзад сту- 
пили на обећану земљу, али одмах при самом ступању 
"срета их тужно изненађење. јер уместо „кардинала с ен- 
глеском краљицом“ — како им је обећавано — дочекали 
"су их редови војника, кратка наредба официрска: „Марш!“ 
— и страшан сјај бајонета. И потераше путнике као чопор. 
Куда2г и заштог — нико не зна. Али они иду, не губећи 
наде чак ни онда, кад на путу срећу гомилу пољских 
жена и деце са сузама на очима и у највећем очајању за 
изгубљеним мужевима и оцевима, који су у руднику из- 
гинули. 

Дошли су најзад у исељеничку кућу, где су на самом 
улазу спазили да царује жута грозница и неумитна смрт. 
Ту чекају на даље наредбе комисије, која се не жури, а 
њих, међутим, проређуге страшна болест. Тужне сцене само 
«с времена на време прекидају слике тренутне радости и 
весеља, при којима нас песникиња упознаје с читавим 
низом карактеристичних типова народних. И свуда је као 
посредник и вођа господин Балцер. 

Али ни њега није мимоишла зла судбина, која му 
је задала тежак, најтежи удар, одузевши му за увек 
милу Јеленку, коју је у путу запазио и искрено заволео. 
Глад је уморила и друге, као: старог војника из Напо- 
леонова времена, Прокурата, вредног слугу Мартина Та- 
"тара и мноштво других, и младих и старих, и девојака 
и жена, и стараца и деце. 

Најзад је дошла комисија да подели народу земљу 
и да одреди рад. Али није било сагласности; словенска 
«склоност свађи и мудричење без циља учинило је да је 

комисија изгубила стрпљење и, не могући их на други 
начин измирити, подели их на две групе: на јаче, који 
ће крчити шуме и слабије, који ће гајити каву. 

Ове песме допуњују, као обично, многобројне епи- 


_ зоде, као: свађа међу Мазурима, експедиција Шалавина 


на зверове, сукоб с црвенокошцима, страшне слике му- 
чења и смрти од заразе, узбудљива сцена Ховрашка Пин- 
чука с оног свеша, кога су готово живог сахранили, нај- 
зад хумором зачињене борбе жена и карактеристичне 
«сцене приликом погађања с комисијом. 

Међутим један део друштва губи нам се испред очију. 

Идемо с Балцеровом партијом, која је одређена на 
тосао у пустињи, због чега и цела трећа књига добива 
назив Пусшиња. Прва слика на самом почетку савршена 
је и ванредна — али у средини нас очекују нове, страшне 
муке и смрт у борби с природом. Исељеницима рђаво 
иде. Они раде свом силом, какву може добити прост 
«сељак, који види дрвећем обраслу плодну земљу и живи 
у нади на обилну жетву. Али је пустиња проклета. Др- 
веће је тврдо као камен; надчовечанска снага би га 
можда могла оборити. 

И срџба и очајање обузимали су срце бедног се- 
-љака, кад је, и после силног напора, видео Сизифове 
'узалудне муке. А 

Додајмо ту и безброј штеточина: људи, зверова, 
птица, змија и биљака, који су се, изгледа, са самим па- 
клом удружили противу исељеника; — и несносну климу 
за белу расу, и бесне ветрове и буре, пљускове и по- 
плаве, па ћемо добити страшну слику патњи сељака, 
који је морао да савлада све природне силе, да из те 
"очајне борбе добије за остатак живота — проху. 

Отуда и није чудо, што су многи изгубили душевну 
силу и веру у будућност. Један се из очајања обесио 
(Пшитула), други је пао од отроване стреле Индијанца 
(Јаша Зђара). Код других је пао дух и вера, и све се 
чешће почела мисао обраћати недавној прошлости и на 
жрилима чежње полетати у родне крајеве. 

Из очајања у резигнацију, из резигнације у за- 
борав на бол, из овога опет у тихо сећање на прошлост, 
у утешну чежњу прелазило је срце исељениково, а из: 
њега је излазила нова мисао — тако проста и природна 
као јутарње сунце — а тако нова и мила за паћенике, 
да им се у првом тренутку чинила као нешто непостижно,. 


лудо, надчовечанско. А та је мисао — повратак — до- 
мовина —- повратак по сваку цену, макар и за тренутак: 
издисања!... 


Ту је мисао пожурила и сама комисија; кад је, после 
силних напора, најзад искрчен један део пустаре, коми- 
сија је рекла,... да се кукуруз и пасуљ може сејати само. 
на тим искрченим пољима. ; 


Дакле ни златно жито, ни сребрну пшеницу, о којој 
су сањали толико месеци, а која би их подсетила на 
отаџбину»! Та, како изгледа, ситница, заснована тако 
фино на психологији пољског сељака, решила је готово: 
судбину Балцеровог друштва. 

Напомене и наредбе комисије изазивају силну ре- 
акцију. Сељаци хоће да јурну на чиновнике и да на 
њима освете своје патње, али у њихову одбрану устаје 
Балцер. Али ни њему сакупљени јед не допушта да пот- 
пуно завлада собом. 


У бујици јаких и пуних одушевљења речи прича 
он о болу емигранта, о свим несрећама и о луталачком. 
животу обманутог од експлоататора пољског друштва. 
У дирљивој тужби он је олакшао патње себи и својој 
браћи. Али је ипак уздржао гомилу од нападг који се 
могао претворити у крваву сечу, а који се свршао пуним 
искрене комичности нападом „кокошиње војске“ и исто 
тако комичним бегством „швапских гаћана“. 

Али зрно које је бацио мирни Дутко у срце го- 
миле брзо је исклијало. Донесоше свету и неизменљиву 
одлуку: у отаџбину! „Сутра увече ћемо се кренути“... 

У поврашку (М песма). Али још није крај патњама. 
Напротив, настале су нове и ужасне, можда још ужасније 

од ранијих, пошто нису прве и падају на изнурене душе 
и тела. 

Ова песма, као и трећа, чини најлепши део епопеје, 
по својој јединственој трагичној силини, која дубоко по- 
треса, и по сликама које су силне и огромне размере. 

" Дружина јури слепо, најпречим путем, несвесна 
циља свог новог пута. На исток само јури право мору, 
руководећи се инстинком гавранова. Непознати пут води 
кроз борове шуме и пусте, као зато, да казни луталице 
новим мучењем, као због оних који су, због грамзиво- 
сти за златом, а не из неке потребе, оставили своју 
отаџбину. 

Уз пут падају као мухе од глади и умора. Трећег 
дана весело поздрављају пространу пољану, мислећи да 
ће наићи на људско обиталиште, али су погледали по ко- 
шарама и видели кости и несахрањене лешеве, уверили 
су се да је то обиталиште смрти... Пробише се најзад 
кроз шуме, али сад настадоше бескрајне степе без пута, 
пуне опасности. До појаса, па чак и до рамена западали 
су у траву, час у дубокој тишини, час опет у страшној 
хуци, која се чула из даљине као рика ражљућених бивола 
или вриска коња. Уметнички описи ових степа и пожар 
ситних шума, пуни страхота и пластичности, јесу једин- 
ствени примери, докле може отићи силна песникова уобра- 
зиља у стварању слика, никад невиђених. Причања Бал- 
церова о степи и о лову Индијанаца на биволе, сусрет 
једног пољског сирочета, које су некад уграбили дивљаци, 
допуњују овај диван одељак песме. 

Наједанпут опазе на хоризонту како се као до неба 
дижу планине. У почетку очајање обузе цело друштво. 
Ишчезе нада која их је гонила кроз море од пуста и 
степа. Стрме, дивљачке стене и литице изгледале су не- 
проходне. И луталице застадоше на првој пољаници међу 
стенама, готови да ту чекају и смрт. Али се наједанпут 
стеже једно материнско срце од бола, при помисли, да 
ће јој најмилије дете умрети ту од глади. И скочи нај- 
млађа мати Марина Дуткова, и с надчовечанском снагом 

појури напред. Кад то виде гомила, скочи као сугери- 
рана, и појури за њом. 

Загонетан је то одиста био инстинкт срца материна. 
Јер, нису прешли ни неколико стотина корака, а непро- 
ходне се стене растворише, и маса као река пројури из- 
међу њих, журећи се мору. 

„Море! море!“ — оте се радостан усклик из груди 
исељеника, исто онако, као што се некад из тих истих 
груди отео узвик: „Земља, земља !“. 

Јер то је море уливало наде на спасење и доносило 
на својим таласима пријатно брујање из њихове отаџбине. 
А пре но што су ступили на њен праг, десило им се да 
сретну своју браћу, која су била на плантацијама. 

И овај део друштва снашла је слична судбина. И 
они су, десетковани од сунца, грознице, глади и напора 
и преварени у надама, журили исто тако обалама. Тако 
су се слиле две групе с подједнаким чежњама, као два 
таласа који су јурнули један другом у сусрет, излиле за- 
једничке болове и тужбе, и удариле, као талас, у стену, 
јурећи у пристаниште и сејући страх међу странцима, 
као да су хтеле да униште све, да туку, пале и да се 
свете за тешку неправду. 

Страхоту очајног беснила показала је ова група још 
на путу, кад се срела с гомилом црнаца, који су хтели 
да одведу са собом Дуткову. С њима су водили крвави 
бој, а сада, по други пут, као несвесни појурили су међу 
докове и чамце, међу трговце, рибаре и мрзе претећи 
уништењем целој вароши. 

Али се нашла сила која је уздржала од напада ове | 
разуздане људе. Пољски свештеник Благота стаде с крстом 
у руци пред гомилу и матерњим језиком утиша страсти. 
У тренутку се спуштише руке с батинама и моткама — 
маса паде лицем пред распећем, и, лијући сузе, сливала 
је очајање и радост у јецање, јер понова забруја у ва- 
здуху материнска реч, која их утиша. 

Силна је цела ова сцена, али је још силнија испо- 

вест самог Благоте, у којој он сам себе оптужује, што 
је оставио и срамно издао своју домовину. 


„О Пољска Земљо, пред Тобом се исповедам ! 
О сеоце моје! грудо отаџбине, 

Која тужно плачеш за опустелим 

Пољима и чатрљицама..... 

Пред Тобом се исповедам, као пред Богом!“ 


Групе најзад долазе у Луку (У песма), али која 
вајда од тога, кад се нема новца за повратакрг Требало 
је зарадити за пут, зарадити тешко, на послу какав се 
нађе, а понајпре истоваривати лађе у доковима. 


Међутим чује се весело пуцање бичем — јуре ни- 
зови кола, а радосни узвици разлежу се по целој варо- 
шици. То је „краковска свадба“ у једној оближњој ко- 
лонији пољској. 


Песникиња је, да би мало разгалила своју тужну 
причу, унела ову епизоду, пуну среће и радости. Наше 
луталице брзо се упознају са Великопољацима, који го- 
тово на силу вуку своју браћу у кола, позивајући их у 
своје село на свадбу. Ту се тек јавља онај весели, али 
једва достижан живот у Америци. Браћа из Кнежевине 
Познањске, као обазривији, очврсли у вечној борби с не- 
пријатељима, учинили су срећнији избор. Нашли су и 


"плодна поља и лакши рад и као врло издржљиви и 


штедљиви стекли су имања и добро им је. 


Они чашћавају своју сиромашну браћу како могу 
и чим могу, помажу им у невољи, а даће им још и за 
пут. А каква тек безгранична срећа надима груди ових 
сиромашака, кад гледају како стари Хшонст вешто „сече 
земљу“ и, као у отаџбини, с песмом на устима иде за 
плугом! А једног из друштва, Секури, који је после једне 
тешке болести остао нем, сада, кад види земљу и плуг, 
обузме толика радост, да се заплакао, крикнуо изненада 
и, као под утицајем неке мађијске силе, проговорио... 
Таква чуда у пољском народу може да чини само све- 
моћна мати-домовина, и силна и света љубав према њој. 

14% 

Али и"ту има сени, исто онако црних и тужних. 
Деца ових колониста враћају се кући и вичу: „бот ага 
рое! — бот та таг“! (добар дан, оче — мати!). 

Господин Балцер слеже раменима и сикће од љу- 
тине, и речима, пуним срџбе, креше браћи „право у очи“ 
оегтђа џетпан», нападајући овај дивљачки обичај кварења 
матерњег језика код омладине. 

Међутим живот у пристаништу даје песникињи ма- 
теријал, да развије нове слике и епизоде увек богате и 
увек пуне живота, истине и оригиналности. У најлепше 
спада писмо Јаше Груде, опроштај пред смрт, који је 
написао „родитељима“ исељеник који умире преко мора. 
Колико је жалости, која дира, колико искрене туге и 
неутољиве чежње у тих неколико строфа — речима се 
не може исказати: с правом је за њих речено, да је у 
светској поезији мало тако тужних и тако дирљивих 
строфа. 

Нарочито ова пета књига обилујс у тако јаким епи- 
зодама и сликама. Једна је лепша од друге, једна је из- 
разитија од друге по дубини идеје и по савршенству 
форме. Тако имамо слику пожртвовања најсиромашнијзг 
исељеника, безименог, професионалног пијанице Забуде,! 
који уништава „лађу смрти“, која лута по мору с ле- 
шевима у распадању од заразе. Он ослобађа од несреће 
дружину, али сам умире јуначком смрћу, с речима на 
устима: „Пољска није још пропала!“ (Јешче пољска ње 
згиненла!!). 

На другом месту опет слушамо дивну Благотину 
проповед, а затим пратимо борбу због неке пољске де- 
војке, коју рођени отац продаје као проститутку, а наше 
је друштво откупљује. 


1 Забуда је само надимак, намерно скован, да сакрије пољско 
порекло и да пољском народу и домовини не наноси срамоте међу 
странцима. Тај надимак долази од русинског забули = заборавити; 
отуда забуда значи онај, који је све заборавио и кога су сви за- 
боравили. 


С: ј „Р - о 
Вере по | 

Ту најзад читамо и тужни опис смрти Мазура и 
гледамо величанствену слику манифестације рударских 
радника, који отимају умрлог од напора и глади Мазура 
и воде га пред собом, да би изазвали страх и грижу 
савести у крвопилаца хлебодаваца. Овој одиста дир- 
љивој сцени, и ако су јој неки плитки критичари заме- 
рили због партиске (51с!) тенденциозности, многи су 
дубљи критичари одали заслужну хвалу. Један од њих 
с правом мисли, да је у овом лешу пољског исељеника, 
кога води пред собом космополитска гомила бедних 
јадника као „доказ о правди“, песникиња хтела да „сим- 
болише жалосно предњачење Пољске у саосећању б6о- 
лова човечанства“. У овоме има много истине, много 
логичног права, ако се има на уму мистични елеменат, 
за који Конопњицка, као донекле епигонка пољског ро- 
мантизма, има велику склоност. 


Да идемо... то је парола шесте књиге, узета из 
уста групе пољског народа, која хоће кући. Главна мисао, 
садржина и циљ целе ове песме то је оно нервозно оче- 
кивање, оно дрхтање душа, које чезну, уочи повратка у 
домовину. Синтеза ове песме, као и целе поеме, то је 
ванредно леп позив у отаџбину. Отуда готово и нема 
акције у овој књизи. 

Скупили су најзад, после године дана, потребну 
суму за повратак, свршили с потуцањем и мукама — 
отуда и нема теме за акцију. А описивати пут преко 
мора није било потребе, пошто је већ пут у Америку 
био најтачније описан. 

И песникиња је свршила свој задатак и план, исто 
онако као што је то учинио Мицкјевич у последњим књи- 

| гама Господина Тадије, завршујући свој еп лепим причама, 
карактеристичним епизодама и козеријама. Од живљих 
| сцена ту је само препирка у друштву; поновни сусрет 
са свадбом великопољске колоније и слике узбурканих 


1 К. Бартшошевич, „Књижевна козерија“ у „Гласу Народа“. 
Година ХУПТ, бр. 91, од 7 ТУ 1910 године. 

гомила у пристаништу муте само леп утисак целе песме. 
Све друге епизоде и слике слажу се потпуно с општим 
тоном; ту су причања главних личности, сцене општих 
саветовања и рефлексије саме песникиње, односно Бал- 
цера. Тако господин Балцер прича не без хумора леген- 
дарне народне приче о преимућствима Пољака на Бугу, 
Жук опет поучава о великом острву Атлантиди, нове при- 
дошлице из домовине саопштавају новости из Пољске, 
Балцер и цело друштво саветују се, дискутују, граде 
план за повратак и рачунају трошкове око тога. 

Овај последњи мотив уноси нову грађу за причање. 
То нису само новости дошљака из домовине, него суи 
најновији гласови о Пољској не само по времену него 
и по садржини. Туга и радост, страх и нада мешају се 
непрестано у њима, а срце песникиње куца заједно са 
срцем целога друштва, које се брине о судбини своје 
браће у.... Хелмшчизни.! — Хелмшчизна! То је нова па: 
рола, нов елеменат у последњој књизи епопеје Коноп- 
њицке, као што је народ нов свестан елеменат у за- 
вршној песми Господина Тадије. Као онај тамо, и овај 
би хтео да буде гласник новог, бољег доба, нових нада. 
Дошљаци — то су „посланици са Подљасја“, који су 
дошли овамо преко океана с радосним гласом, да ће 
Хелмшчизна бити спасена од претњи насилног право- 
славља, ако се скупи народ на хиљаде, који ће се из- 
јаснити за унијатство. Они журе чак овамо да позову, 
да се народ, који је под притиском оставио своју родну 
земљу, враћа у домовину да спасава земљу, браћу, веру 
— да се не разбију она звона на цркви, да не пропадну 
њиве, да поља крај Буга не предаду у туђинске руке!.. 

Масе обузима нервозно одушевљење. Броје људе, 
разашиљу вести по околини, продају имања, гомилају 
грош на грош и рачунају — рачунају, само да заштеде 
за пут за што је могућно веће масе, а кад је пристаниште 
узаврело, као кошница, од гомила подљаских, које журе · 
колима и пешке — онда се разлегао један узвик радости, 


1 Руска влада одваја сада Хелмшчизну од Пољске. — Ур. 

у прсима масе залепршала, као птица, једна нада и из- 
летела на ватрена уста, која су шаптала овакве одушев- 
љене и свете поздраве земљи праотаца: 
„Идемо к теби, земљо, мајко мила, 
Да се поклонимо твојим пространим пољима, 
Не као маса, већ као сила, 
Не као плуг који земљу оре, 
Већ као гром, који пушта Бог, 
Да руши борове, са трулом кором. 
Ми нисмо прах која ветар диже, 
Већ снага, која држи пола света! 
Удараћемо тешким чекићима, 
И сећи ћемо плугом твоја поља, 
Док таи се на врашу не разбију ланци, 
Док не букне из шебе пршаајени огањ.. 
Али ипак — поред свега тога -- поред тог одушевљеног 
заноса и лепих снова, читаоца обузима нека језа и страх. 
Ми, данашњи људи, скроз песимистични, у свему видимо 
несрећу. Али смо овде запамтили —- можда и намерно 
— речи које изговара један из Подљасја, да 
„Ми смо већ један брод заузели, 
Који месец дана стоји у радионици. 
Расклимао се, истина, јако, 
Али се од таласа неће упџлашити.... 

И ето —- да заштеде новце, да би било доста за што је 
могућно већи број људи за „пола карте“ коју ће добити, кад 
пођу овом лађом, они пристају и на „расклимани“ брод. 

Поћи ће! — А у нама, и ако нас они сами уверавају, 
да се тај брод неће поплашити од таласа, престаје дах 
И узнемирени узалуд питамо: „Да ли ће стићи» Да ли 
ће стићи>“. 

Огорчење је дошло до врхунца, али, ако на овом 
племену лежи неко проклетство, они су готови да умру!... 
Не могу им помоћи ни груди, ни плугови, ни громови руку. 
Остављени су на милост и немилост таласа и среће, (као 
на таласима судбине плови несрећни расклимани брод њи- 
хове отаџбине) као што и њихова Пољска виси над 


ТАДИЈА Ст. ГРАБОВСКИ. 








ОДЛОМЦИ 
ИЗ ХОЕНЛОЕОВИХ МЕМОАРА О БАЛКАНСКИМ ПИТАЊИМА. 
(4) 
Увече. 

Херберт дође да ме умоли у име очево, да за пре- 
косутра израдим проспекат који би се прочитао Конгресу, 
а у ком би се истакле тачке, о којима још има да ре- 
шава Конгрес, то јест територијалне измене, све што се 
односи на вожњу у мореузинама и на Дунав, и питање 
на који начин да се редигује инструменат који треба да 
потпишу чланови Конгреса. О детаљним питањима по 
том би могла да расправља конференција овде опуно: 
моћених министара. Париски Уговор, нарочито гарантије 
у њему, да се укине. Сутра у Уг 11 о том да говорим 
са Билоом а по том да придобијем за то пуномоћнике. 

26. јуна. 

С проспектом који смо требали да предамо Бизмарку. 
насели смо. А ево како. Јутрос одох Билоу, с којим по- 
нова о том говорио, он ми рече да је наредио Јасмунду да 
начини нацрт. Одох Јасмунду, који се спремао да изради 
опсежан мемоар. Упоређивали смо Уговор Санстефански 
са Париским од 56, ломили главу како да формулишемо 
нови уговор. 

Одох Вадингтону, испричах му све, он се потпнуо 
слаже. У 22 у заседање. Шувалов ме дочепа и рече, да 
је дознао већ све и да се слаже. У пет седница се све да 
свршити. По том дође и Андраши који исто тако дочуо. 
Он је био већ направио један план и поднесе ми га. 

Мисли, треба нотирати још ове тачке о којима ће 
се већати: 

1.) Босна, Србија, Црна Гора. 

А. Независност. 
Б. Босанско-српски предлози. 
В. Границе Србије и Црне Горе. 

О овом да се већа у подкомисији и реферише у 
пленуму. 

2.) Румунија. 

А. Независност. 
Б. Бесарабија. 

3) Грчка. 

4.) Дунав и дарданелско питање, Дунав у подко- 
мисији. 

5 5.) Азија. 

6) О индемнитету, јер Енглеска хоће о томе да говори. 
На то дође и Бизмарк, коме показах овај нацрт. 
__ Прегледа га и пристао. Одосмо на седницу. Пре свр- 
___шетка затражи ми канцелар цедуљу, те му је дадох. На 
___ основу ове цедуље он предложи ред већања. Сви при- 
стадоше, те је рад Јасмундов сад излишан. 

Вечерао сам са Вадингтоном и С. Валијером код Пур- 
талеса. Вадингтон ме умолио да говорим с Бизмарком о 
__ Грчкој, да бих дознао његово гледиште. 

. 29. јуна. 

2 У 1 сат председавао сам редакцијској комисији. У крат- 
___кој речи изнео сам задатак комисије. Врло добро је склоп“ 
___љена. Одо Русел, Убрил, Лоњај, Хајмерле, Депре и Каратео- 
=. дори. Депре изабран за референта. Оп се томе као сигурно 
__ надао, јер је већ био редиговао неколико параграфа, које 
_ нам прочитао. 

У 2 сата седница. Расправљало се големо питање 
о окупацији Босне и Херцеговине Аустрији. Најпре про- 
чита Андраши једну подужу изјаву, у којој вели, Ау- 
стрија може пристати само на онако решење овог пи- 
_ тања, које јамчи трајан мир. На то прочита Сализбери 
_ изјаву, мир ће се најбоље очувати, ако Аустрија уиђе, 









МУ и УУ мр ја 
. 

на што по реду пристадоше сви заступници. Само су Турци 
протестовали. Кад се дебатовало о правима које Србија __ 
да добије, поведе се говор и о Еврејима, против којих 
говорио Горчаков рекав да разликује „еп те ји е! !5габ- | 
Нјез“. Док су први права мука, међ овим последњима 
има изврсних људи, као што тврде случајеви у Берлину 
и Лондону. Уопште му говор био слаб. 

Данас од 11 до 1 сата српска комисија о одређи“ 
вању граница. У 1 редакцијска комисија. Потом пленум 
на који увели Грке. Рекоше што имадоше, па се повукоше. 
Док су они говорили спавали су сном праведника Сализ- 
бери, Биконсфилд и Вадингтон. По том се говорило о том 
да ли да се саслушају и Румуни. Канцелар је био против 
тога и све чинио да и руског канцелара приволи да каже 
не. Али овај то не хтеде, и тако се најзад примио предлог 
и господа Браћиано и други представиће се у понедеоник. 


30 јуна. 

Данасми је био Бловиц. Врло је задовољан кампањом, 
коју је одавде водио у „Тајмсу“. Тврди, да је тим учвршћао 
положај Биконсфилдов услед чега овај благ и попустљив, 
дакле деловао у интересу Конгреса и мира. | 

Држи е је немогућно да ће Русија добити Батум, 
и предлаже да Батум постане слободно пристаниште. 

У 1 редакциона седница. Разговор о српским грани- 
цама са Шуваловом, доцније са потпуковником Блумеом 
из пруског ђенералштаба. 

1 јула. 

Јутрос одборска седница о српском граничном пи“ 
тању, али без успеха, јер Мехмед Алија чинио тешкоће. 

На седници Конгреса решено румунско питање. Го- 
споду Браћиана и Коголничеана позваше да изнесу своје 
захтеве. Изгледали мало збуњени пред европским пред“ 
ставницима. Али уопште били су пуни такта и умерени. 

Потом се дискутовало о Црној Гори. Моје обе ко- 
мисије претрпане пуно чим. 

2 јула. 
Јутрос ми дође Рогенбах и говорисмо о румунским 
границама. Готово нема шта више да се по том ради. Ро- 
генбах мисли, да је Бизмарк страсно нерасположен против 
Румуније. 

У уг 1 гранична комисија. У 2 сата седница, кад сам 
ја први пут нешто говорио. Седница је била интере- 
сантна услед лепог говора Шуваловљевог против Турске. 
Заступао је руско гледиште са много такта и талента. 
У 5 кући. У 6 по Бловица, па с њим на ручак кан- 
целару. Бловиц био срећан Канцелар га је приволео у 
интересу руских захтева на Батум. 

Бловиц је заступао јавно мнење у Енглеској, које је 
против Батума и које ће бити против Биконсфилда, ако 
допусти Русима Батум. Услед љубазности канџелареве 
његова опозиција попустила очито. 


4 јула. 
Јуче почела комисија о границама у 12. Прво се го- 
ворило о бугарској граници и потпуковнику Блумеу дате 
потребне инструкције ради већања у комисији вештака. 
Говорило се и о енглеским тешкоћама. 


На Конгресу су пристали Биконсфилд и Сализбери да 
Бугарска добије софијски санџак. Али су после видели 
да се санџак далеко пружа преко Балканских пропла- 
нака и да су сувише дали. Хтели би да тргну натраг и 
врло су безобразни. Шувалов је протестовао, а ја наложих 
потпуковнику Блумеу да измисли какав погодан предлог. 


| У 2 сата редакциона комисија у којој се говорило 
о организацији Источне Румелије. Турски амбасадор Ка- 
_ратеодори противио се да гувернер буде хришћанин. 
Даље се пак о том није говорило. Претресање је било 
врло досадно. Тек око пет готови. 

| У то је канцелар био дочуо о енглеским тешкоћама, 
__беснео, како ми рече Херберт. Хоће да да оставку на 
___ председништво и тако даље. Ипак се надам да ће доћи 

Јутрос око Уг 10 код престолонаследника у башти, 
говорио ми о Румунији. Жали што се оставили Руси 
на Дунаву. Интересује га канал од Дунава до Цр- 
ног Мора. 

Берлин, 5 јула 1878. 

„У 1 одох на комисијску седницу где се говорило 
и редиговала решења о Румунији.... Потом седница Кон- 
греса. Хајмерле је реферисао о црногорским границама. 
Читао наштампано набрајање појединих тачака које је не- 
потпуно. С. Валије га упозорио на недостатке. Андраши 
је био индигниран што се његов аустриски амбасадор 
бламирао и гунђао којекаке непристојности. Јадни Хај- 
мерле био је као поливена пудлица. Потом дуга дебата 
о вожњи на Дунаву. Затим енглески предлог о равно- 
правности вереисповеди у Турској. 

Лорд Сализбери нагласи предлог о Јерменима, на 
што канцелар примети: „Епсоге ип де рш5!“ Ова нестр- 
пљивост Бизмаркова, последица његовог стања здравља, 
и ако олакшава засад сам рад, биће доцније од штетних по- 
следица, јер много штошта само што је овлаш додирнуто 
и расправљено. Милији би ми био спорији рад. 

Данас око 9 посетио ме је један Еврејин из Букурешта 
који ми је доставио интересантне ствари о положају Евреја 
у Румунији. 

6 јула. 

Јуче око 12 гранична комисија. Али се није могло 
ништа учинити, јер Енглез није био довољно инструисан. 
У 1 редакциона комисија. Депре је донео своје чланове. 
Одложено до 995 у вече. У пленуму, почео у 2, Ва- 
дингтон је говорио у корист Грка и предложио да Конгрес 
позове Порту и Грчку да се споразумеју о граничним 
исправкама и понудио услуге Сила за то; Грци се неће 
тим задовољити. Ако како се, као што је Биконсфилд изнео 
у дужем говору, Турска не може делити, другог пута 
није било до ове изјаве. 


После седнице говорио сам са Сализберијем о Балкан- 


ској граници. Енглези су били пристали да граница иде гре- 

беном Балкана, а сад траже пругу још од читавих 5 ки- 
лометара. У исто време одлуку о границама софијског 
санџака учиниће зависном од горњег решења. 

С границом Балкан сложио се био и Сализбери, али 
ни он неће да попусти од 5 километара, јер вели, по вр- 
ховима брегова не могу се подићи утврђења, док се пак 
утврђења с ове стране у новој провинцији могу подићи 
на дефилеима. 

Одох Билоу на ручак и предложих ту Шувалову 
помирљив предлог који сам већ био скројио. Шувалов се 
сложио, али саветовао, да предлог до последњег часа 
задржим. Око 10:52 дуга комисијска седница, на којој се 
опет редиговало. У 12 нађох потпуковника Блумеа у 
сали, који ме је известио да са енглеским генералом 
ништа није свршио и да у специјалној комисији исто 
тако нису ништа доконали. 

„Канцелар је био љутит због енглеских претен- 
зија и рече, да целу ствар изнесем у понедеоник пред 
Конгрес. | 


(Наставиће се). 
Хлодвиг ХОЕНЛОЕ. 


(С немачког превео Бошко ЉуБишић). 





му у НИ МР Зе 





КЊИЖЕВНИ ПРЕГЛЕД. 


Сапн Јисозтамћ уегаот да! зегђо-стоа[о-5]оуепо: 
Ббшрато, 4: Споуапш Кизаг, уој. 1, соп ргегадопе; Косса 5. 
Сазстапо, Плсппо Сарреш, едпоге, рге220: Ке Ше; р. СХ, 
132. 1910. 

" (Крај). 

И ја, пре но што бих завршио говор о овоме, не могу 
а да не кажем нешто што ми, у овом тренутку, између 
свих осталих примедаба, пада на памет. Невероватно је 
да Г. Кушар није сам себи ставио једно овакво питање: 
кад једног дана наиђе какав Италијан, који неће, као 
Г. Д. Чамполи, радити по другима и по трећима, и који 
се неће задовољити да препише из Г. Кушара шта је 
све преведено из италијанске у српску књижевност, него 
ће сам заћи, по Г. Кушаревим наводима, да види те 
силне преводе италијанских писаца код Срба, тај њихов 
„безгранични култ према Дантеу“, и не нађе ништа или 
нешто што ће бити близу тога, — кад наиђе неки такав 
Италијан — да не говорим о Г. Др. Д. Станојевићу, који 
се мора запрепастити кад прочита Г. Кушареве речи — 
шта ће му Г. Кушар онда одговорити 2 

Г. Кушар, осим тога, даје и сувише доказа да не 
зна књижевности о којима пише. Он је толико неосет- 
љив да даје преглед југословенских књижевности, не 
знајући ништа бугарску књижевност или дајући о срп. 
ској књижевности скроз неозбиљне податке. Г. Кушар на 
пример каже и овакву четачност — бар у колико се од- 
носи на српску књижевност: „Далматинско-дубровачка 

Е | 
__књижевност била је мајка данашње српско хрватске (Г. 
4 | Е | 
__Кушар често спаја српску и хрватску књижевност, го- Ц 
, 


тово ствара сумњу да свесно припрема одступницу) и 
она је створила“. Г. Кушар, даље, дели српско-хрватску 
__ књижевност на ова четири периода: [у од 1Х до ХП века; 
__П) од ХИ до краја ХУ; Ш) од ХМ до Х1Х (до 1835 год.); 
и ТУ) од 1835 до данас. На страну врло слободну по- || 
делу, вреди поменути да у први период ставља: теоло- ! 
__шка догматична и морална дела; легенде, молитве и по- 
__хвале! Г. Кушар, даље, има и недовољно књижевног 
__ смисла. У овој књизи, у коју је он унео песнике југо- 
словенског препорођаја, како он то вели, нашли су ме- 
ста, као што сам поменуо, стихови Мите Поповића или, 
још горе, С. Јовића (!) и Ђ. Ковачевића (!), а није уне- 
__сен Ђура Јакшић! За ово последње нема никаквог ра- 
3 зумног објашњења ни, нарочито, оправдања. Истина, Г. 
_ Кушар се правда у уводу свога књижевног прегледа, 


__ али то чини на један начин савршено неозбиљан. Тако 
А он вели: „.ја нисам имао намеру да дам читаоцу анто- 
__логију најбољих лирских песама југословенских песника 
Е препорођаја, него дело на прескок и без кохезије, бледу 
__слику у којој се једва може назрети по који песнички 
__цвет модерне југословенске књижевности“. Или мало 
; даље: „У пространом и шареном врту писмене модерне 
__југословенске књижевности, ја нисам узабрао најлепше 
; цветове, него оне, који су ми, тако рећи, долазили под 


__ руку“. Само, на ове Г. Кушареве речи може се одго- 
_ворити да овакви послови не смеју овако да се раде, 
тим пре кад се има претензија да се „користи својој 
Отаџбини“. 
За Доситеја Обрадовића Г. Кушар вели да је по: 
лиглота, теолог, филозоф и песник. За остало да му се 
прође, али кад каже да је Доситеј и песник, то значи 
_ да Г. Кушар све своје знање црпе само из књиге Г. Чам- 
_ полија и да не зна шта је Доситеј дао од стихова и ко- 

лико су они мало поезија. Матицу Српску Г. Кушар 
ставља у Београд; о Српској Књижевној Задрузи, при- 
родно, ништа не зна. Кад инвентарски набраја писце, он 
се толико греши о књижевност, да је то неопростиво. По 
њему, у новели и роману су се одликовали (ессејзего) и 
Г. Владан Ђорђевић, Драга Гавриловић и покојни Лазар 
Комарчић. Лирски и епски песници су и Г. Јаша: Томић, 
и Г. Радован Кошутић. Трагедија, драма и комедија 
„васкрсоше“, поред осталих, радом Милоша Цветића и 
Николе Ђорђ ића. По књизи Г. Шурмина, Г. Кушар је 
дао, по моме мишљењу, и оно што је рекао о Јунију 
Палмотићу (К. стр. 1, Ш. 93), о Павлу Соларићу (ГУШ, 
Ш. 252), о Сими Милутиновићу (11Х, Ш. 258—259), о 
Ј. Ст. Поповићу (11Х, Ш. 260), о Ђорђу Магарашевићу, 
((1Х, Ш. 262), о Ђури Даничићу (СХХУ, Ш. 268), као и 
о Милану Милићевићу, Јовану Илићу, Војиславу и Карлу, 
како он зове Г. Драгутина Илића. 

Други део његове књиге, поменутих седам биогра- 
фија, нешто је боље израђен од првога. Природно је да 
од Г. Кушара не зачуђава што он не пропушта да не 
каже овде анегдоте, готово легенде. Тако он на пример 
не заборавља да, код Змаја, помене да је он, по мајци, 
род краљу Милану — што је колико тачно толико и 
важно за књижевност — или да је, дететом, зачуђавао 
родитеље својом јако развијеном интелигенцијом. „Кад 
му је било три године, вели Г. Кушар о Змају, знао је 
на памет неколике народне песме, као и патриотске, које 
су тада биле у јеку“. „Кад је био од седам година, почео 
је правити стихове, који су били без погрешке и по про- 
зодији и по синтакси“. О Аугусту Шенон каже: „Често би 
га зора затицала заривеног у књиге и прашињаве хар- 
тије, и он је излазио, не да оде и легне или да се од- 
мори, него да настави свој дневни посао, без видних 
трагова умора, као да је провео ноћ у меким душецима“.' 
Поред овога, у овим биографијама има и непотребног 
тужног вајкања што словенски песници рано умиру, и 











Књижевни ПРЕГЛЕД. 225 


ту долази једна дугачка листа имена писаца свих словен-• 
ских народа, рано умрлих. 

Има ипак, поред ових рђавих страна Г. Кушареве 
књиге и нешто што је у њој врло добро, то су, готово ре- 
довно, његови препеви. Поред свег, несумњиво рђавог 
укуса, који је он показао у избору писаца, поред тога 
што од изабраних писаца није умео одабрати само нај- 
лепше ствари, јер он даје од Бранка Радичевића на при- 
мер „Хајдука“ или од Змаја и „Селим-Бега“, он ипак 
даје успеле преводе. Г. Кушар»има неколике за прево- 
диоца врло срећне особине: он познаје италијански језик, 
познаје италијански језик врло добро, у најширем зна: 
чењу ове речи; он га зна фино, и поуздано. Он, наро- 
чито, зна песнички језик, што му је у препевима било 
од велике користи. Он толико зна песнички језик да се 
често, може бити и нетражена, јави по која реминисцен- 
ција, какав стих италијанских класика. Преводећи, на 
пример, Јоргованићеву Љубав богатих (овде искрено 
признајем да не знам је ли овакав наслов и у оригиналу; 
ја овај дајем преводећи Г. Кушарев 1' атоге аег тассћг), 
он има (страна 97) и један овакав стих: 


га босса та ђасео што штрато. 


Кад читате ову песму и дођете до овога стиха, ви не чи- 
тате на крају гштђао, него читате Дантеов чувени стих 
из пете песме Гакла: 


га босса та бастб [ипо гтетапте, 


којим је Франческа при крају оне,. ваљада најнежније 
љубавне приче коју је песник икада испевао, приче о 
њеној грешној љубави са Паолом. Као овај стих, тако 
сам, неколико пута у Г. Кушаревим препевима, осетио и 
друге, који су у мени изазивали Леопардијеве стихове. 

И Г. Кушар не само да добро познаје италијански 
језик, и то са одличних узора, он и вешто преводи сти- 
хове. Он много чешће нађе срећан ритам, стил, поре- 
ђење, него ли рђаво. Неки се од ових препева — нај- 

већи број њих –—- лако и пријатно читају. Такви су на 
пример: „Три хајдука“ Рикарда Јоргованића; Радичеви- 
ћева „Јадна Драга“, „Кад млидија умрети“; такви су, 
често, препеви из Шеное, Прерадовића и Грегорчића. 
Потпуности ради, да поменем да ми преводи Прерадови- 
ћеве „Зора пуца, биће дана“, Словенца Кетеа „Ти од- 
лазиш“, као и Прерадовићеве „Браћа“ изгледају слаби. 
Има у њима нешто тешко у ритму, нешто што сувише 
сећа на прозу. 

Ако Г. Кушар буде успео са својом књигом, што би 
с погледом на препеве, било оправдано, желети је да му 
"друга књига има све добре стране ове књиге, и да буде 
без њених рђавих страна. 


Миодраг Ристић. 








ПОЛИТИЧКИ ПРЕГЛЕД. 


БОСАНСКО-ХЕРЦЕГОВАЧКИ УСТАВ. — АГРАРНО ПИТАЊЕ 
У БОСНИ И ХЕРЦЕГОВИНИ. 


Октобра месеца 1908 године објављена је у Бечу 
одлука царска да ће се дати Босни и Херцеговини уставне 
установе, како би се „дала законита сталност њиховога 
правнога стања и ред у њиховим унутарњим стварима“. 
У почетку ове године објављена су два царска писма, 
једно којим се даје устав Босни и Херцеговини, а друго 
којим се казује како ће се решити аграрно питање у Босни 
и Херцеговини. — Новим Уставом нису промењена два 
најважнија закона аустроугарска из фебруара 1880 године 
о Босни и Херцеговини, као ни сви други закони који 
су до устава босанско-херцеговачкога одређивали поло- 
жај Босне и Херцеговине према Аустрији и Угарској. 

Главне одредбе овога Устава су ове. Једнакост пред 
законом. Слободно кретање по земљи. Лична слобода. 
Надлежност суда по начелу Тосиз те! асјшт. Незави- 
сност судија. Слобода вероисповести. Признате су вере: 
исламска, православна (српско-православна), католичка 
(римо-католичка), протестантска (евангелиско-хелветска, 
евангелиско-аугсбуршка), јеврејска. Муслимани за поро- 
дично право (наследство, женидба, удадба) имају, место 
редовних закона, општи муслимански законик, шеријат. 
Језик и народност признати су свима. Слобода говора 
и штампе само у границама закона. Слобода наставе не- 
ограничена. Слобода куће неповредна. Претрага је до- 
пуштена само онда кад је то закон изрично наредио: 

Тајна писама и телеграма неповредна. Својина приватна 
неповредна. Заузимање приватнога имања допуштено 
само у општем интересу и уз накнаду законом одређену. 
Право жалбе свакоме допуштено. Право збора и дого- 
вора дато. Удружења се могу склапати само на основу. 
закона. 

По истоме „земаљскоме штатуту“ Босна и Херце- 
говина сматрају се као „управно подручје“ којим управља 
заједничко Министарство Финансија. 

Устав даје и Скупштину која је аутономна што се 
тиче Босне и Херцеговине. Законе чисто унутрашње при- 
роде на предлог земаљске владе санкционише цар, према- 
потписује заједнички министар финансија, а за њих је 
увек потребан и пристанак влада аустријске и угарске. 
Скупштина траје пет година, а цар је сазива сваке го- 
дине; одгађање и распуштање Скупштине може владар 
наређивати кад нађе за потребно. Ако се Скупштина ра- 
спусти, нови избори се врше за пола године од дана ра- 
спуштања. Владар именује председништво Скупштине, а 
у састав његов улази по један кандидат од сваке веро- 
исповести. Председништво Скупштине може да искључи 
посланика са четрнаест седница, а само Скупштина има 
право да искључи за читав сазив посланика који се по- 
каже недостојан. Посланици скупштински не могу бити 
суђени, а дневница им је 15 круна. 

Скупштину састављају 72 заступника. Избори се 
врше на верској подлози, а по систему три курије. У 
другој и трећој курији сваки грађанин Босне и Херце- 
говине има право гласа ако је свој човек, ако има 24 
година, ако ужива сва грађанска права, ако је бар го- 
дину дана стално настањен у Босни или у Херцеговини. 
Грађани из осталих делова аустро-угарске монархије могу 
бити бирачи: ако су у државној служби у Босни или 
Херцеговини или ако имају права да учествују при 
општинским изборима. 

Поред 72 гласањем бираних посланика има још 
двадесет вирилних посланика. (Реиз-ул-улема, управник 

вак фа, сарајевски и мостарски муфтија, најстарији по 
наименовању муфтија у Босни и Херцеговини, српски ми- 
трополити (сарајевски, мостарски, тузлански и бањалучки), 
потпредседник Великога Управнога и Просветнога Право- 
славнога Савета, сарајевски арцибискуп и два бискупа, 
две старешине фрањевачких калуђера, сарајевски сефар- 
дијски рабин, председник касационог суда, председник 
адвокатскога удружења, сарајевски председник општине, 
председник трговачко-обртничке коморе). 

Према броју становништва 72 посланичка мандата 
овако су распоређена. Срби православне вере бирају 
31 посланика; Срби муслимани 24 посланика; Срби ка- 
толици 16 посланика; Јевреји бирају једног. 

По куријама овако су распоређени ови мандати. У 
првој курији само 18; у другој 20, а у трећој 34 мандата. 

Прва изборна курија има две изборне класе. У првој 
муслимани имају 5 мандата, ако плаћају најмање 140 круна 


_ пореза на земљу. У другој, где су они који плаћају нај 


више порезе а свршили су какве стручне школе, му- 
слимани имају један мандат, католици четири, а право- 
славни осам. (У овој класи имају права бирати посла- 
нике они који, сем општих услова, плаћају најмање 500 
круна пореза годишње, или су свршили вишу школу у 
Аустро-Угарској; даље, свештеници, активни и пензио- 
нирани чиновници, учитељи и пензионирани војни чи- 
новници). У првој курији избори се врше по листама; у 
другој курији (по градовима) муслимани имају девет 
мандата; католици пет; православни пет; а Јевреји један. 
У трећој курији (по сеоским општинама) муслимани имају 
само 9 мандата, католици 7, а православни 18 мандата. За 
прву курију Босна и Херцеговина састављају једну из: 
борну област. За другу курију има толико изборних 
округа колико има мандата по вери додељених грађа- 
нима Босне и Херцеговине (то јест има 20 изборних 
округа). За трећу изборну курију важи исто што и за 
другу (то јест има 34 изборна округа за 34 мандата за- 
коном додељених). 

Избору присуствује један одбор, и то један државни 
чиновник као председник и четворица чланова који при- 
падају вери која у тој курији бира (православни, мусли- 
мани, католици, и тако даље). 

Пасивно право избора имају људи који су навршили 
30 година. 

У првој и другој курији гласање се врши тајно ли- 
стама, а у трећој курији гласање бква јавно и усмено. 

Скупштина (Босанско-Херцеговачки Сабор) верифи- 
кује све изборе. 

Једновремено с проглашењем овога Устава, прогла- 
шени су закони о зборовима, о удружењима, о окружним 
одборима. 

На основу Устава већ је спремљен и буџет за 1910 
годину, „закон о прорачуну за 1910 годину“. Према томе 
прорачуну имало би се у 1910 години утрошити 74.297.712 _ 
круна. Тај буџет расхода је овако удешен. 1) Врховна 
управа заједничкога Министарства Финансија: 737 330 
круна; 2) земаљска влада: 590.094 круна; 3) Скупштина: 
300.000 круна; 4) унутрашња управа (окрузи, срезови): 
24,486.440 круна (као највеће позиције: за просвету и 
цркву 2,709.430 круна, за војску 4,409.559 круна, за жан- 
дармерију 6,455.080 круна; за привреду 5,792.832 круне); 
5) финансијска управа 27.240.608 круна и то: за зај- 
мове 7,737.570, за дуванску режију 6,692.904; за катастар 
5,626.557; 6) за судску струку 4,411.493 круна; 7) за гра- 
ђевинску струку 16,5831.747 круна (највеће позиције су: за 
железнице 12,875.000 круна, за путеве 2,983.980 круна). 


Аграрно питање ће се решити у Босни и Херцеговини 
на основи која је изложена у једноме царскоме писму 
од фебруара месеца 1910 године. У њему овако пише: 

„. већ је од дуже времена успостављен у своме, 
предањем очуваноме облику, законски одношај између 
власника земље (земље-поседника) и кметова. Од тада 
гледа босанско-херцеговачка земаљска управа своју за- 
даћу у томе, да, олакшавајући откуп кметова на основи 

драговољнога споразума истих са власницима земаља, по: 
јачава природно ширење слободне својине земље (земље- 
; поседа)... одобравам да се онима који хоће да добровољно 
4 откупе, осигура привредна будућност тиме, што ће им се 
уз старање и јамчење земаљске управе пружити кредит у 
банци за онолико колико је потребно за откуп. А.... желим 
у да откуп кметова на основи драговољнога међусобнога 
споразума уз државно јемство, према великој важности 
овога начина откупљивања, у будуће, извршују искључиво 
за то нарочито одређени државни чиновници“. Писмо је 
упућено заједничкоме министру финансија да спреми на 
овој основи законски предлог. О овоме, аграрноме пи- 
тању, није постигнут не само никакав споразум међу за- 
интересованим, него се није могло доћи ни до сагласно- 
сти на којој основи да се расправља то питање у Скуп- 
| штини и ван ње. Ово је најтеже питање, од којега ће 
4 “ зависити много штошта у Босни и Херцеговини. 


ИностРАНИ. 

Рт. Вгапко Огесћз!ег: Апшп Мтћапотчс. — Зифја 
Ртефатрапо 12 „Која“ Мапсе Нгуа!зке. Хаотеђ. 1910. 


Познати хрватски критичар и историчар књижевно- 
сти, Г. Др. Бранко Дрекслер, штампао је лепу и зани- 
мљиву расправу о Антуну Михановићу, песнику хрватске 
химне „Лијепа наша домовино“. О Михановићу је било 
досада неколико радова, али рад Г. Дрекслера има нових 
података, нарочито о Михановићеву раду међу Србима. 

Рођен 1796 у Загребу, у чиновничкој породици, 
Антун Михановић је отишао у Беч да учи права, и ту 
се, после 1813, упознао са Вуком Караџићем и Ди 
митријем Давидовићем и Димитријем Фрушићем, који су 
ту издавали „Новине Србске“. „Беч је дакле био у то 
вријеме средиште, из којега су долазили потицаји за 
нову српску књижевност на језику народноме. Без сумње 
утјецаше ова средина на пјесника нашег“... ион у Бечу, 
1815, у штампарији „Новина Србских“ изда патриотску 
књижицу „Бес дотоуп од ћазпоунози р:запја уп до- 
тогодпот јемки“. 

У Млетцима 1816, Михановић се упознао са Павлом 
Соларићем, најмилијим ђаком Доситеја Обрадовића, и 
ступи са њим у пријатељске и књижевне везе. 1818 ступио 
је Михановић као аудитор у војну службу, 1826 постане 
губернијални тајник на Ријеци, и на томе месту остане 
до 1836. Те године, после унутрашњих компликација у 
Србији око сретењског устава, како су се у Београду 
стали сукобљавати страни утицаји, Аустрија се реши да 

__ постави у српској престоници свога заступника, и избор 
__ паде на интелигентног Михановића. Тако је Михановић 
Е постао први аустриски конзул у Београду. Када је 3 
Б септембра 1836 предао у топчидерском конаку своја акре- 
___ дитивна писма кнезу Милошу, Михановић је свој зва- 
| нични говор завршио овим речима: „..дозволите ми, пре- 
___ свијетли господару мој, да Вам искрено, по нашем кажем: 
ј ја сам Хрват и радујем се и охолим се тиме, што сам 
__ постављен за првог угарског консула у средини тога 
___храброга народа, п у ону славну земљу, које је крв, 
___језик и слава мени сродна, и код једанитог нашег књаза 
4 илирског племена“. 

3 Михановић се и раније огледао на књижевном пољу, 
___и Гајева „Пашса“ је била донела неколико његових пе- 
_ сама.У Београду, у српским публикацијама, он продужује 
Е свој књижевни рад. У београдском алманаху „Уранији“ 
1837 прештампано је из „Пашсе“ неколико Миханови- 
Е ћевих песама, и ту је он први пут штампао своје песме: 
ј „Народна пјесма далматинска“, „Глас оли чут“, где је 
___певао идеју југословенског јединства, и две религиозно- 
4 рефлексивне песме: „Бог“, по Гетеу, и „Оче наш“, по 


· Клајнману, али са словенским текстом. „Урана“ за 1838 
донела је његов сонет „Виђење“ и пригодну песму „Одзив 
___Јану Колару“. 

|- У Београду је Михановић имао једну трагичну љу- 
___ бавну историју, због које је душевно патио целог свога 
живота. У ондашњем малом књижевном кругу београд- 
ском истицала се млада, лепа и амбициозна „Илиркиња 
из Србије“, Анка Обреновић, кћи Јефрема Обреновића, 
а синовица кнеза Милоша Обреновића, коју су због ле- 
_ поте називали „Ружом од Истока“, и коју историчар та- 
__ дашње Србије Нил Попов назива „најбољом девојком 
__међу тадашњим Српкињама“. Михановић се заљуби у 
њу, и њој посвети сонет „Виђење“. И ако Михановић 
није био више млад, његова љубав нађе одзива код лепе 
„Руже од Истока“. Димитрије Тирол, њен учитељ, радио 
__је да дође до брака, и изгледа да и отац, Јефрем Обре- 

новић није томе био противан. Али кнез Милош, који је 
био и владар земље и глава породице, одлучно се успро- 
тиви томе браку, не хотећи дати синовицу за аустријског 
поданика. Због тога се цела ствар поквари. „Михановића 
се догађај немило коснуо за цео живот. Везени дар, што 
му га је поклонила Анка, чувао је до смрти као аманет 
своје несретне љубави“. 

Положај Михановића у Београду после овога дога- 
ђаја постао је тежак. Кнез Милош је дошао под утицај 
енглеског конзула пуковника Хоџеса, и Михановић, по 
наредби своје владе, а и по савету домаћих русофила, 
који су се купили у кући Јефрема Обреновића, затражи 
од кнеза да из своје службе отпусти лекара Др. Ку- 
ниберта, преко којега је одржавао везе са пуковником 
Хоџесом. Наљућен, кнез поручи Михановићу да прекида са 
њим сваку везу и да ниједан његов акт неће читати, а 
од бечке владе захте да постави другог конзула у Бео- 
граду. 18838 Михановић је постављен за дипломатског за- 
ступника у Солуну. „У Солуну је Михановић одбољевао 
своју несретну љубав према „Ружи од Истока“, па је 
године 1840 спјевао опијело својој мртвој љубави у ли- 
јепој балади „Камена дјева“, што је изашла у „Ра- 
те!“ (1844)“: 


Дјева сједи покрај мора 
На камену студеном, 
Тихо гледа у даљини 
И очима сузнима. 


Јадна гледа и уздише 

Од зорице до зоре. 
Пуста вода, море пусто, 

Не има, не има драгога. 


Вал се диже, вал опада 
Ломе пјену гребени: 

Тако жалост и уздање 
Ломе срце дјевино. 


„Ено, ено, не ли јадро:“ — 
А то лете соколи. 

„Али оно уз отока!“ — 
Сиви једре облаци. 


Дјева ружу из њедра вади, 
И баца у слапове: 
„Хити, ружо, Миљка стижи, 

Доведи га њедру мом !“ 


Једва ружа Миљка стиже, 
Доведе га — мртвога; 

Дјева вид ла, занјемила, 
Ето остала камена. 


Михановић се у Солуну оженио једном лепом Грки- 
њом, са којом је имао и женско дете. Остатак свога жи- 

вота провео је као дипломат на Истоку, у Трапезунту 
Смирни, Цариграду и Букурешту, Умро је, 1851 године, 
у завичају, у Новим Дворима код Клањца. И тек после 
његове смрти, од 1862, његова родољубива илирска песма 
„Лијепа наша домовино“, са мелодијом из Доницетијеве 
опере „Луција ди Ламермур“, почела се ширити као на- 
родна химна. А. И. 


Бљлгарски Книгописљђ за сто години 1806—1905. 
— Материали: Сђбра и нареди А. Теодоровђ Баланђ 
Рт. Рћ. Издава Бљлгарското Книжовно Дружество вђ 
Софил отђ „фондђ Напрђдокљ“. Софиа, државна пе- 
чатница 1909. 89. Стр. 3—1667. (Цћна 12 лева). 


Када је 1906 године Бугарско Књижевно Друштво 
славило стогодишњицу прве штампане бугарске књиге, 
која је штампана 1806 године, Г. А. Теодоров Балан, про: 
фесор Универзитета у Софији, предложио је Друштву да 
изда библиографију штампаних књига за протеклих сто 
година, од које је он неке делове већ био израдио и 
објавио, а за друге имао покупљен материјал. Друштво 
је примило предлог и књига се појавила под горњим на- 
словом тек после пуне три године. 

Прикупљање грађе за овакве библиограф:ке књиге 
велики је, обиман и заморан посао. Затим, и када је ма- 
теријал покупљен, само сређивање тога материјала тежак 
је посао, а нарочито када је материјал повећи, када је 
њиме обухваћен повећи период, као што је овде случај. 
Најзад, и поред свега овога, послови ове врсте и небла- 
годарни су, јер у основи представљају само градиво од 
кога ће други полазити, и којим ће се други послужити 
у својим студијама. 

У предговору Књигописа издавач је изложио свој 
начин рада, указао на добре стране оваквих радова, по- 
менуо све многобројне тешкоће, које су му се јављале 
при раду; упознао нас са начином на који је скупљао 
грађу, шта је од ње унео у своје дело, и на који начин. 
После изложених извора којима се послужио долази сама 

библиографија уређена азбучним редом по писцима, и 
обухвата доба од 1806 до 1905 године. Књига је врло 
велика, има 1667 страна велике осмине, са 15.258 побе- 
лежених књига. На крају су допуне, исправке и подела 
по струкама (богословија, правне и државне науке, ме- 
децина, природне науке и тако даље). Поменусмо већ да 
је један део ове књиге, који обухвата доба до 1877 го- 
дине објављен још раније (Сборникђ за народни умо- 
творениа, наука и књижнина, књига 1Х, 1893), и унесен 
у ову књигу он је знатно измењен, исправљен и попуњен. 

И ако библиографске књиге немају оне важности, 
које имају на пример монографије и студије о писцима и по- 
јединим периодама, оне, по својој вредности, не заостају 
много; и, оне су свакако оне књиге са којима се мора по- 
чети. Вредност је. дакле, библиографских књига несумњива, 
а то нарочито осећамо и ми, јер после Српске Библиогра- 
фије, од Г. Стојана Новаковића, која је изишла још 1869 
године, и обухвата период од 1741 до 1867 године, још 
немамо систематски израђену библиографију целокупне 
српске књижевности. ИМ, да 'и примером покажемо вред- 
ност библиографских књига, додајмо, да се при испити- 
вању првог доба наше нове књижевности, апсолутно не 
може почети и прећи преко Српске Библиографије. Ука- 
зујући на све ово надамо се да смо у исто време пока- 
зали и истакли од коликог је великог значаја Књигонис 
за испитивање целокупне бугарске књижевности. 

Општа поређења двеју књижевности могу се дати 
донекле и на основу добро израђених библиографских 
књига. Тако, према овој бугарској библиографији, и ономе 
што знамо из српске књижевности можемо слободно 
тврдити, да је српска књижевност богатија од бугарске 
и по броју дела, ако не много више, а оно сигурно 
два пута; а већ је позната ствар да је много старија, и 
да међу њима има додирних тачака. Затим, лако се даје 
видети развој бугарске књижевности, који су се писци са 
стране преводили, када и колико, те се према томе могу 
констатовати поједина угледања и правци. Руски писци 

су, на пример, много више превођени него код нас; 
Шекспир тако исто, док је за друге обратан случај. 

Велико је питање да ли треба давати библиогра- 
фију по годинама, по писцима, или по струкама. Сваки 
начин има својих добрих и рђавих страна. Наше је ми- 
шљење да је овде можда боље било дати библиографију 
по годинама, као што је код нас урадио Г. Стојан Но- 
ваковић, јер се тада врло јасно види још на први поглед 
развијање књижевности из године у годину, како по 
броју штампаних књига, тако и по врстама, како ориги- 
нала, тако и превода. У том случају истина да се књиге 
појединих писаца помињу у неколико година, али за то 
су регистри помоћу којих се лако могу наћи све ствари. 

Књига има својих празнина и погрешака, што, у оста- 
лом, и мора бити у радовима ове врсте, и при још несре- 
ђеним књижевним приликама, као што је случај у бугар- 
ској књижевности, као и код нас. Докази су нам, специ- 
јално за ову књигу, ограда Бугарског Књижевног Друштва, 
којом скида са себе одговорност, и даје књигу само као 
„материјал“ за једно потпуно библиографско дело, као 
други докази, служе нам оне допуне и поправке на 
крају књиге од 177 страна, и само признање издавачево: 
„Ја увиђам, да је опис (књига) далеко од онога, који би 
свако желео, и о коме сам ја мислио“. Најзад, и ако је 
библиографија уређена азбучним редом по писцима, једна 
од малих замерака је и та што књига нема регистра у коме 
је требало дати имена писаца са странама на којима се 
помињу. 

Али, поред свију ових ситних напомена Књигонис Г. 
А. Теодорова и овакав какав је представља дело од велике 
важности и велика је добит за целокупно испитивање бу- 
гарске књижевности, и ми то нарочито истичемо, јер се и 
код нас осећа необично јака потреба једне овакве библио- 
графије. Сама књига показује познавање ствари, разуме- 
вање посла, велики труд и савесност у раду. 


Урош ЏОНИЋ. 


ВВ ВАВ О 


КЊИЖЕВНОСТ. 


ПЕСМЕ Г. Божа ЛОовРИЋА. — Г. Божо Ловрић који 
нам је послао „Песме“, које доносимо у овом броју, 
штампао је четири од њих и у сад изишлој свесци „зЗа- 
утетешка“, 


НАНИНЕ ПРИЧЕ. — Последњих година код нас се 
јавило неколико млађих официра који се баве лепом књи-· 
жевношћу. Било би претерано рећи да је српска књи- 
жевност тим официрима песницима добила свога Алфреда 
де Вињиа или Љермонтова, али извесно је да тај појав, 
поред осталога, означује велики духовни напредак у 
нашем млађем официрском свету. У Србији има леп број 
млађих официра који читају и прате духовни развитак 
на свима пољима. Међу онима који и пишу један је од 
првих и Г. Милосав Јелић, Он се досада огледао на 
поезији, и приличан број стихова штампао је по нашим 
књижевним листовима. Ти стихови нису много оригинални, 
има у њима наивнога маниеризма наше најмлађе песничке 
школе, али они показују да је млади официр-песник са- 
влалао тешкоће верзификације, и да има извеснога смисла 
и осећања за ритам. Поред тога, Г. Јелић је написао при- 
личан број приповедака, које су досада биле махом 
штампане по дневним листовима. Једна збирка тих при- 
поведака, под општим насловом „Нанине приче“, изишла 
је недавно у Београду. У њој су приповетке, или боље 
рећи скице: „Ива“, „Јела“, „Наша крв“, „Бокори би- 
серка“, „Краљица Бранка“, „Сунце залази“, „Деда-Ми- 
лова смрт“, „Грешни људи“, „Стојанова душа“. Ове сен: 
тименталне и сладуњаве идиле, на бољим местима својим, 
подсећају на пасторале Јанка Веселиновића; иначе, и то 

на много места, дају утисак приповедака Г ђе Милке Гр- 
гурове и сличне литературе у „Домаћици“ и у часопи- 
сима које уређује Г. Др. Каменко Суботић. То су мало 
старинска „појетизирања“, која у нашем позитивном и ана- 
литичном добу звоне тако лажно, и та романтичарска ре- 
торика буни наш израђен укус за непосредно, искрено и 
прецизно изражавање. Очевидно је да се писац труди да 
буде „појетичан“, и ту своју пажњу постизава старим, 
врло старим средствима, поабаном фразеслогијом сенти- 
менталних писаца. Треба рећи да у тежњи за стилом Г. 
Јелић не остаје увек без извесних резултата. Овде-онде 
има доста добрих реченица: Болесном, бедном малом Иви, 
„понекад би засузило окои закашљао би се оним потму- 
лим, гадним кашљем, што подсећа на бео покров, свеће 
и црне убрадаче“. Деда-Миле је умро: „људи приђоше и 
отворише прозор да му изиђе душа у влажну јесењу из- 
маглицу“. Тако, почетак „Иве“ и крај „Краљице Бранке“. 
Извесно је да Г. Јелић у овој збирци иначе слабих при: 
поведака показује не само обичну писменост у писању 
но и извесне стилске особине. Ако се ослободи својих 
рђавих узора, ако васпита свој укус у добрим писцима, 
он ће бити у стању дати зрелије и књижевније ствари. 
Л. 


Наши дани. — Поред „Наниних прича“, о којима 
је у претходној белешци било речи, Г. Милосав Јелић је 
у исто време штампао још једну збирку приповедака, 
„Наши дани“. У првој збирци су сентименталне и по- 
етске приче, у другој су војничке, патриотске и мало- 
варошке. Књига садржи ове приповетке: „Сабља рђа, 
нане...“, „Мора“, „Под јелом, под зеленом“, „Иза тамних 
гора“, „На Дрини, на стражи“. Када је реч о једном 
младом писцу, који тек огледа своје способности, није 
право више пажње поклањати његовим слабијим радо- 
вима. „Нанине приче“ су боље, и то знатно боље, док 
су „Наши дани“ сасвим почетнички посао, „грех младо- 
сти“ у пуном смислу речи. Много, врло много наивно. 
сти, и примитивне литературе која се последњих година 
ревносно обделава у подлисцима извесних већих листова 
београдских. Овде-онде, — једва толико да читалац не 
дигне сасвим руке од читања књиге, — налази се по 
која прилично израђена паланачка силуета и нешто налик 
на реалистичко описивање. ЈЕ 

СРПСКА ПЕСМА У РУСКОМ ПРЕВОДУ. — У својој сталној 
рубрици „Из словенских песника“ доносе „Славанскаа 
Извђст:а“ преведене песме из разних словенских књижев- 
ности. Српски песници такође су с времена на време за- 
ступљени. У последњој свесци, трећој за ову годину, пре- 
вео је Г. Н. Новић песму Г. Милорада Петровића „Враго- 
лан“, једну од најмање карактеристичних песама из збирке 
„Сељанчице“. Ако је већ требало дати између песама 
живих песника неку песму из „Сељанчица“ Г. Петровића, 
онда се могла изабрати много боље „Ноћ мирише“, „Пе- 
вај, ратару!“ У толико пре што се тон песме, која јеу 
„Враголану“ најважније, није пренео у превод јер није 
кроз целу песму задржан исти слик. 

Боб 


Нов ТАЛИЈАНСКИ ЧАСОПИС 0 Истоку. — Од 1 јула 
почео је у Риму да излази месечни часопис „Каззеспа 
Ф'Опеп!е“, под уредништвом професора Г. Б. Росија. Лист 
ће имати да обавештава талијанску публику о балкан- 
ским земљама, Србији, Бугарској, Румунији, Грчкој, Тур. 
ској, и поред тога и о Угарској и о Египту. Као српски 
сарадници на корицама листа обележени су Г. Г. Јован 
Цвијић, Богдан Поповић, Јован Дучић, Стеван Ћурчић, 
Светолик Поповић, Душан Синобад. У једном чланку, 
уредник, који је као изасланик друштва „Данте Алги“ 
јери“ приредио низ предавања по нашим крајевима, го- 
вори о великим симпатијама које је за Италију нашао у 
београдском друштву и у београдској штампи. 


Х. 





Власник, Богдан Поповић. — УРЕДНИК, ЈОВАН СКЕРЛИЋ. 

РОД. 











(Крај). 

До два или до три дана након Ђурђева зовну ме 
опет. Затекао сам је у авлији, саму, покрај старих баса- 
мака; сјела на један камен, поднимила се и ћути. Није 
ме ни чула кад сам уљегао. Тек пошто сам јој приступио 
сасвим близу и спустио јој руку на раме, као да се прену, 


пробуди. 

— Зар дошог — рече полугласно. — Одмах 

— Звала си ме, па ево дош'... 

— Џаба сам те звала, — уздахну она и узви обр- 
вама. — Ето... 


 — Опет зар због Ђорђе2 
Она не одговори. 


— Је лиг 
— А због кога бих те другог звала — запита тихо 
__и лијено се подиже. — Ето... рада бих да сазнам је ли 
____што говорио о мени за ова два-три дана2... 
Ко = : == Није... уз | 
— Није ме ни спомен'о2 
___— Ни једном. 


о АЕ рИЦњие = | 16 

— Ни пофалио ме, ни пожалио > 


— Ништа. 
Она прође два-три корака по авлији подбочивши 
се, па се опет врати и застаде преда мном. 


— Болан, рашта тако говориш: — запита болно, 
подрхтавајући. — Рашта> 
— А како да говоримг — окресах ја немилосно. 


--— Зар да лажем»> 

Тата се исправи. 

— Па лажи, лажи ми, — викну раздражено, све 
то више падајући у ватру и руменећи. — Лажи, јер лаж 
није грешна, ако неком утјеху носи!... Рашта ми вазда 
говориш једно истог... Рашта2... Зар би ти се преломио 
језик, кад би ми једном рек'о: „Поздравио те... Каже, 
да си добра ђевојка и да... да... да“... Ех, лахко бимог о 
измислит још нешто и све, све ми казати... 

— И то би ти помогло 2 

— Помогло би, помогло јакако, — дочека она жешће, 
склапајући руке и ломећи прстима — Ја... ја бих тад 
читав дан и читаву ноћ мислила о њему, разговарала 
бих с њим, предавала му се... Куд би више среће, него 
кад бих чула да ме само спомено!.. Под пенџер, међу 
руже, сакрила бих се, гледала у ноћ што дише севдахом 
и, док све около почива, спомињала бих му име, дози- 
вала га, молила се за њ и тепала му... тепала ко мајка 
детету, к'о ружа мјесецу, ко.. Их!. Читаву ноћ била 
бих само његова и он само мој, а.,. а за таку ноћ ево ти 
главе, ево живота, ево свега!... 

Па се изви и готово јаукну: 

= Тог. то дај па уби!.. 

И, зар да сакрије сузе, нагло се окрену од менеин 
побјеже, сакри се у собу. ИМ залуд сам је звао и дозивао: 
не хтједе нити изићи ни јавити ми се више... 

О читаву разговору овоме Ђорђи нијесам причао ни. 
шта. Нијесам му, управо, ни могао причати, јер га нијесам 
видио за неколико дана. Није никако ни излазио у чар- 
шију нити у дућан, као обично, и кад сам запитао момче_ 

за њега одговорило ми је, како је отишао на село да на- 
плаћује вересију. Међутим се по чаршији, међу комши- 
јама, почеше проносити гласови, како он никако није ни 
видио села, него се сакрива код куће. Рекоше, да се 
„одавно задужио до грла“, па вјеровници сада почели 
тражити своје и, ето, ради тога, „не смије ником отво- 
рено у очи погледати, а камо ли изаћи међу људе“. А 
то ме изненади... Знао сам, додуше, како је дужан и 
како је ради дуга чак и женидбу одгађао, али да је 
дотле дошло да се мора сакривати и бјежати од вјеров- 
ника, о томе нијесам никад могао ни помислити... Је ли 
га било стид да ми прича о том, или су, можда, комшије, 
користећи се његовим одсуством, хотимично изнијели 
лажне гласове, хтијући тако да му убију име и да га упро- 
пасте2... Гдје је истина2... Не размишљајући много, одмах 
сам му похитао кући да се о свему увјерим, искрено 
желећи да га не затечем тамо, да ми и тамо потврде 
како је отишао на село. 

На авлији сусрео сам му старицу матер, увехлу, 
тужну, забринуту, како, слаба и погрбљена, са кадио: 
ницом у руци, иде од буџака до буџака и, дубоко се 
клањајући, окађује свуда, моли се, шапће. Опазивши мене, 
исправи се мало, погледа ме мутним, влажним очима и, 
не прекидајући молитве, нијемо ми указа на собу, у којој 
је толико дана тамновао. 

Кад сам отворио врата и погледао унутра, умало 
нијесам узвикнуо од чуда. Мјесто оног безбрижног, ве- 
селог, ђаволастог Ђорђе, угледао сам пред собом једно 
јадно, запуштено, блиједо момче, са модрикастим мјеху- 
рима испод очију, са намрежганим сљепочницама, нео- 
бријано, опуштених бркова, који су прије увијек пажљиво 
били уздигнути и уфитиљени, скрхано, сломљено, сатр- 
вено... Ни укликнуо није кад ме угледао, ни отпоздравио 
ме лепо; као да се бојао мениу очи погледати окретао 
је главу некуд у страну, према малом прозорчету, и сам 

за се говорио нешто, шапутао. ИМ нијесам ни требао пи- 
_тати: је ли све истина што се о њему у чаршији гово- 
16" 

рило2... Одмах сам познао ду су комшије погодиле све... 
И мене сама обузе чудан стид неки и покајах се одмах 
што сам дошао. Најмилије би ми било да сам могао 
какогод утећи. одлетити, сакрити се испред њега. Али, 
у томе часу, то ми је било немогућно... И, макар што ме 
ни понудио није, сјео сам близу њега, на меко јастуче 
једно, и, ослонивши се леђима о чисти, обијељени зид, 
гледао сам дуго, а да нијесам могао ријечи проговорити 
ни запитати га ма о чему. 

Напошљетку он први проговори. Не окрећући сеи 
не гледајући ми у лице, наслони се на столицу једну и 
отегнуто, мукло запита ме: 

— А о мени свашта зборе... Је лиг2... 

— Тхе... 

— Кажу ми да сам лопов, преварант, нитков:... 

= То нијесам чуо. 

Он нагло устаде и поче ходати по соби. 

— Знам, знам да то говоре, па се не смијем ни 
помолити међу њима! — узвикну узбуђено. — Заглибио 
се, задужио, загрцао... Ништа сад моје није... Све туђе!... 

— А о том ми никад нијеси хтио причати, -— до- 
бацих му пријекорно, гледајући га. — Никад ни ријечи !.,. 

— Зар сам знао да ће све брзо и све овако доћи... 
А и да сам знао, шта би ми помогло кад бих ти прич ог 
— осијече и нехајно махну руком преко опуштених бркова. 
— Зар да и у тебе тражим зајам, шта лиг2... А зајмови 
ме ископали... Године слабе, рђаве, неродице, радње нема 
а трошкови и интерез расту, расту ко снијег божићни, 
па ме поклопили, угњавили, придушили ко куга... : 

Ходајући по соби дође до врата, отвори их и, ни. 
"сам не знајући зашто, провири напоље на авлију... 

— Отим'о сам се, отим о, бранио толико времена, 
па узалуд! — јекну враћајући се и нервозно чешљајући 


косу прстима. — Надо сам се вазда да ћу испливату а __ 


све више и више тонуо... Над'о сам се све до ономадне, 
вјеров'о у се и у Бога, док одједном, по наговору не- 
чијем, не нагрнуше сви вјеровници и не заискаше своје... 

И ево, толико дана нит' једем, ни пијем, ни спавам, него 
једнако мислим о свом јаду и превареној нади... 

— А јеси ли смислио ишта 2. . Како да се извучеш 7... 

— Шта да смислим",. Шта... Хоћу ли банкроти- 
ратиг —- запита он промукло и размахну рукама. — Јок!.. 
Јуди, па макар и Чифути и каква било вјера, вјеровали 
су у моје поштење и дали ми да радим и живим .. Бих ли 
чојек био кад бих их преварио, кад бих им преврн о вје- 
ром2... Јок!... 

— Нипошто ! 

Он обори главу и застаде. 

— Па како да се избавим2... Како2.. 

Ја сам ћутао. За неко вријеме ништа се чуло није 
осим штекбања старог, сипљивог сата на зиду, чија се 
зарђала шеталица једва мицала, и лаког ударања једне 
лозове гране о тврде, јаке демире прозорске. 

— Ја, — прогунђа напошљетку сам за се, грицка: 
јући бркове. — Ништа нема... Само још један начин... 
Само један... 

— Штаг — нехотице ми се оте радостан узвик и од- 
скочих од столице. — Је ли згодан>.. 

— Јес' јадан и несретан !... Гадио сам се до јуче, а 
гадим се и сада на њ.. А вазда ми се намеће и мами 


ме једнако... 
— Мами тег... На штог 
— Да узмем Тату, — осијече он мрко... Ето... 
— Тату»2. 


— Само њезин мираз помог о би... Нико више! 

— А Марица» — запитам отегнуто, зачуђено га гле- 
дајући. — Шта ће она 2... 

Он брзо приступи сахату и заустави шеталицу ; затим 
се примаче прозору и наслони чело на хладно стакло 
његово. 

- — Ред ми је изгубит образ или њу, — рече. — 
Хтио сам да сачувам обоје, па не могах... А сад волим 
образу него свеме... 

— Не ваља ти то... Ружно је... 

Он се ухвати за демир и поче дрмусати њиме као 
да ће га преломити. 

— А зар ја кажем да ваљаг — окреса готово кроз 
плач. — Зар не кунем сам себе2... Ах, — јекну — никад 
је заборавит нећу... Оне очи, па грло, па тијело њезино 
што га сагледах о Ђурђеву... АХ!... 

— Не остави је, Ђорђо... Грехота је, — замолих га ја. 

— Ко зна: можебит би оставила и она мене, кад 
би виђела да сам фукара, да немам ништа, — додаде он 
мекше, као прибирајући се, и опет ходајући по соби. — 
Па да изгубим и образ и њу !... Је лиг... А образ треба 
сачуват да је чист и након смрти... То ми је најпрече!... 

— И баш си одлучио»... Просићеш Тату 2... 

Он стиште зубе, замисли се, занесе. 

— Ти ћеш је просити за ме, — прошапта тихо, гле- 
дајући преда се. — Ти си често с њом 

— Данас» 

— Данас... Једва чекам да изиђем међу људе... 

— И пред Марицу 2 

— Марица је паметна, — уздахну он. –- Разумјеће 
и опростиће... 

Тату сам нашао тек пред вече, у кући јој, пред 
собним вратима. Сједила је на столичици једној, преба- 
цила ногу преко ноге, и, климајући везеном папучицом 
која јој се једва држала о палцу, мамила двоје малих, 
угојених мачића, што су оптрчавали и облијетали око ње 
и, мукло режећи, непрестано јој ускакивали уз свилене 
димије, упињући се да улове папучу, да је дохвате... И 
толико се била заиграла с њима, да, кад сам ја уљегао, 
нити се хтјела помакнути с мјеста, ни погледати ме 
честито. 

— Зар ми се не радујеш данас — запитам је 
силом се правећи весео и смијући се, па лагано бацим 
камичак један међу мачиће, да их растјерам. — А баш 
ти данас долазим са добрим гласовима. 

— Не ударај мачиће! —— кресну она љутито и ј9 
јаче поче климати папучом. — Остави их! 

— А шта ће ти мачићи, кад имам много да ти при- 
чам о великом мачку, — нашалих се ја, лагано сједајући 
близу ње и гледајући је пажљиво. — Пуно да ти причам. 

— Стани!.. Стани ђаволе! — врисну она и затапша 
рукама, када јој једно маче уграби папучу с палца и поче 
с њоме оптрчавати око нас. — Стани !... 

Па, ухвативши га, оте му папучу и смијући се при- 
грли га на прса. 

— А о Ђорђи хоћеш да ми причаш» — запита не- 


· како нехајно, успијајући уснама. — Је ли> 


— О њему. 

— О њему се данас и тако много прича, — кресну 
она подругљиво. 

— Је ли ти драго ако ти рекнем да те поздравиог 

— Зар | 

— Хиљаду поздрава ти шаље. 

Тата спусти маче у крило и поче га миловати. 


— Може ме, какав је, сад и запросити, — избаци 
некако пакосно, лупнувши папучом о калдрму. — Зар 
не можег2г 


· Ја се збуних, занијемих 


— Сад, кад је пао, и кад му то читав свијет зна, 
— добаци жешће као дражећи ме, — може мало и за- 
боравит на Марицу, а и Марица на њега... Кад глад за- 
пријети, љубав се сакрије... „Ено“, вели, „махните Тате, 
која је умирала за мном, па нек ме сад она купи... Њој 
ћу се продати“... 

— Оклен знаш» Од кога си чула2 — прекидох је 


нагло руменећи од стида. — Зар ти је неко говорио» 
— Нико ми није говорио, — мирно одврати она, 
љуљајући се на столици, — него сам сама помислила, 


чим сам му чула за бруку.. Марица нема пуно мираза, 
ја га имам и... и у овакој прилици у каквој је сад... 
лахко је погодити коју ће бирати, кад зна, да нам је 
објема драг... 

Затим хитно устаде са столице, одгурну маче које 

се откотрља до прага и, сијевајући очима а готово не 
предишући, настави: 


— А да је прије петнес' дана дош'о, потрчала бих 
за њим у Америку, у Азију, међу људождере... Ја сам се 
хрвала с Марицом око њега, патила сам, чезнула, ама 
сам се вазда надала да ћу га уграбит, отет"... И што је 
она у хрвању била јача, више ме дражила, гонила, ве- 
зала њему... Да јој га отмем, да јој побјегнем с њим 
испред носа, то сам шћела !... И хрвање, макар и мучно 
било, макар и сузама преливено, било ми је слатко, јер _ 
сам се надала срећи, побједи снаге, љубави, младости, 
крви моје!... А садг... Каква ми је, болан, побједа, кад. 
га купим к'о овна на пазару, са кога су други вуну оши- 
шали и рогове му стукли»... Да му купим тијело 2... Шта 
ће ми тијело, кад ће му и душа и срце бити Маричини, 
чим га брука мине и чим се престане бојат од глади... 
Њезин би и тад био мегдан, а не мој... И тад би била јача... 


Па се погури мало и забаци руке на леђа: 


— И каква бих ја била, кад бих се потље срела са 
Марицом # — запита отегнуто. — У очи јој не бих смјела_ 
погледати... Кад би прошла покрај мене, чинило би ми 
се ваздан да ми каже: „Пхи!... И ти си ми жена !... На- 
товарила се на врат ђувегији коме су требале паре, а 
кога давиш ко мора, јер је и сад мој... мој... Пхи, куго. 
једна !“... М свак би жалио њу и фалио је, и свак био 
мени тако мислио... Хуху... 

И Тата се стресе. 


— Ако мислите о мени да ћу пустит да ми се и једна 
Марица подсмјехује, онда сте се љуто преварили, — рече. 
— Е нијесам мислио да ћеш ти имати срца, да гле- 
даш Ђорђу како пропада и како га гурају ко подерану 


капу, — упадох ја једва се прибравши и услободивши 
мало. — Ако је тако, онда га нијеси ни волила право, 
него само гонила један инад Марици... То је све... 

— Јок! — осијече Тата и љутито отрже с грла 


најгушћу дизу дуката и зазвекета њима. — Заклећу се 

__ пред Богом, да ми је био дражи од очију.. И ето.. — 
____викну и баци ми дизу пред ноге, — ето му пара, ако 
| хоће... Ако је мало једна, даћу и другу... Казаћу баби 
5 да сам изгубила и даћу у зајам, на поклон, како хоће... 
Ама му себе не дам, па да пред Марицом очи обарам... 
—_ Нипошто!.. 
ИМ, поносито се исправивши, окрену ми леђа, одеу 
___ собу и снажно залупну вратима... 


ДА 5" (СВЕТОЗАР ЋОРОВИЋ. 








ПУТ ИЗ МИНХЕНА У ЂЕНОВУ. 
(1828 године). 
(8) 

ГЛАВА ХШ - 

У Јужном Тиролу време се разведри, осети се бли- 
зина талијанског сунца, планине постадоше топлије и 
сјајније, већ сам виђао винову лозу како се преплиће, и 
већ сам се чешће нагињао из кола. Али кад год бих се 
нагнуо из кола, тада би се са мном нагнуло и моје срце, 
а са срцем сва његова љубав, његова туга и његова лу- 
дост. Због тога се често десило да ми је трње испарало 
јадно срце, кад се оно нагињало над ружиним џбуњем 
што цвета поред пута; а тиролске руже нису ружне, Кад 
сам пролазио кроз Штајнах, и разматрао трг, где се по 
Имерману појављује Сандвирт Хофер са својим друговима, 
мени се учинило да је трг одвећ мали за устанички скуп, 
али да је ипак довољно велики да се на њему заљуби. 
Ту има само неколико белих кућица. Из једног малог 
прозора вирила је нека мала жена Сандвирта; она на- 
нишани и опали из својих великих очију; —- да се нису 
кола брзо одкотрљала, и да је имала времена да још 
једном напуни пушку ја бих, доиста, био погођен. По- 
вичем: „Кочијашу, вози даље, не може се шалити са 
оваком лепом Елзи; ова може да запали човеку кров 
над главом“. Као веран путник морам да наведем како 
је крчмарица у Штерцингу додуше стара жена, али зато 
има две младе кћери, те ако човек сиђе загрева му се 
срце док њих посматра. Али тебе не смем заборавити, 
тебе најлепшу од свију, тебе, лепа прељо у грофовини 

Италије! О, да си ми дала, као Ариадна Тезеју, конац 
свога предива, да би ме тиме водила кроз лавиринат 
овог живота, сад бих већ био минотаур побеђен, а ја 
бих те био волсо, љубио, и никада те не бих оставио! 

„Добар је знак кад се жене осмејкују“, каже један 
кинески писац, а истог мишљења био је и један немачки 
писац кад је у Јужном Тиролу, тамо где почиње Италија, 
пролазио поред једног брега, на чијем је подножју, не 
на сувише високом каменом насипу, стајала једна од оних 
кућица, које нас врло љубазно гледају са својом при. 
јатном галеријом и са својим наивним сликама. На једној 
страни стајало је велико дрвено распеће и служило је 
за ослонац младој виновој лози, те је изгледало грозо- 
вито весело како живот преплиће смрт — сочна лоза 
Спаситељево крваво тело и распете руке. На једној страни 
кућице стајао је округли голубињак, чији пернати на- 
родић летео је тамо амо, а један особито умиљат бео 
голуб стајао је на лепом, малом, шиљатом крову, који 
се уздизао над главом лепе преље као побожна камена 
круна над удубљењем за светитеље. Ова је седела на 
малој галерији, и прела је, али не по немачком начину, 
него по оном прастаром начину да се испод мишице 
држи преслица обавијена ланом, а испредени конац омо- 
тава се доле на вретено, које слободно виси. Тако су 
преле краљевске кћери у Грчкој, тако преду још и сада 
Парке и Талијанке. Она је прела и осмехивала се, голуб 
над њеном главом стајао је непокретно, а поврх саме 
главе уздизале су се високе планине, сунце је обасјавало 
њихове снежне врхове, те се чинило као да озбиљно 
стражаре дивови са сјајним шлемовима на глави. 

Она је прела и осмехивала се, и док су кола про- 
лазила нешто лакше због широке реке Ајзаха, која је 
текла с друге стране пута, мени се чинило да је и моје 
срце чврсто упрела. Целог дана нису ми изалазиле из 
памети миле црте, свуда сам видео оно лепо лице, које 
као да је грчки вајар начинио од мириса беле руже; оно 
је било тако нежно као да га је створио дахом, било је 

тако надчовечански отмено, какво је он, можда некад, 
као младић, сневао у цветној пролећној ноћи. Али, сва. 
како, ниједан Грк не би могао да замисли оваке очи, а 
још мање би их могао разумети. Ја сам, пак, видео и 
разумео ове романтичне звезде, које су тако чаробно оба- 
сјавале античку красоту. Целог дана видео сам ове очи, 
о њима сам сањао и друге ноћи. Она је опет седела и_ 
осмехивала се, голуби су лепршали овамо-онамо, као ан: 
ђели љубави, а и бео голуб, више њене главе, тајанствено 
је покретао своја крила; иза ње дизали су се све сил- 
није стражари са шлемовима, пред њом је јурио поток, 
све бурније и све већма дивље, винова лоза, хитајући 
плашљиво, преплетала је дрвено распеће, које се болно 
кретало, отварало своје патничке очи, из његових рана 
текла је крв — али је она прела, и осмехивала се, а о 
концу њене преслице висило је моје рођено срце, као 
вретено које поиграва. 


ГЛАВА ХТУ 


Док се сунце све лепше и величанственије пома- 
љало на небу, и превлачило планине и замкове златним 
велом, и у моме срцу бивало је све топлије и светлије, 
груди су ми опет биле пуне цвећа, оно изниче и моћно 
ми нарасте више главе, а кроз цвеће из мога срца осме- 
хивала се опет лепа преља. Обузет оваким сновима, и 
сам један сан, стигох у Италију, а пошто сам на путу 
прилично заборавио да тамо пугујем, то сам се готово 
уплашио кад ме изненада погледаше све велике тали- 
јанске очи, и кад ми удари у сусрет замршени талијански 
живот, живот лично њен, топао и шуман. 

Ово се догодило у вароши Триенту, где сам при- 
спео једне лепе недеље, по подне, кад врућина пада, а 
Талијани устају и шетају по улицама. Ова стара и пору- 
шена варош лежи у великом кругу цветних зелених брда, 
која, као вечито млади богови, гледају с висине на трула 
људска дела. Поред вароши лежи порушен и труо ви- 
соки замак, који је некад њоме владао. То је фантастична 

грађевина из фантастичног доба, са шиљцима, настре- 
шицама, зупчастим кулицама и са широком округлом 
кулом, где сад станују само совуљаге и аустријски инва- 
лиди. А и сама варош сазидана је фантастично и човеку 
је некако чудно у души кад први пут посматра ове пра- 
старе куће, са њиним избледслим фрескама, са истро: 
шеним иконама, са њиним кулицама, доксатима, шало- 
нама, и са напред истуреним забатима, који се ослањају, 
као естраде, на сиве трошне подупираче којима је самим 
потребан ослонац. Овакав призор био би одвећ тужан 
кад не би природа ово изумрло камење освежавала но- 
вим животом, кад не би слатка винова лоза обвијала ср- 
дачно и нгжно оне ломне подупираче, као што младост 
обавија старост, и кад не би још слађа девојачка лица 
вирила из оних мутних прозора у лук, и кад се не би 
смешила на немачког странца, који је, као месечар, по- 
сртао кроз цветне развалине. 

Био сам заиста као у сну, као у сну кад хоћемо да 
се присетимо нечег, што се тако исто некад сањало. По- 
сматрао сам наизменце куће и људе, и чинило ми се да 
сам видео некад ове куће у њиховим бољим данима, кад 
су се њихове леле слике сјајиле још у бојама, кад још 
нису били поцрнели златни украси на прозорским пер- 
вазима, и кад је Богородица од мрамора, држећи дете 
на руци, још имала на себи дивну главу, коју је сада 
доба жудно ликова варварски одломило. И лица старих 
жена изгледала су ми врло позната; чинило ми се да су 
исечена из оних старих талијанских слика, које сам де- 
тетом видео у диселдорфској галерији. Исто тако изгле- 
дали су ми стари људи врло добро познати, а они су 
ме гледали озбиљним очима, као из дубине тисуће го- 
дина. Чак и дрске, младе девојке имале су у себи нечег 
изумрлог пре тисућу година, али поново цветно ожив- 
љеног, те ме је због тога подухватала страва, слатка 
страва, какву сам некад осећао кад сам у усамљеној по- 
ноћи притискивао своје усне на Маријине, на усне једге 
дивне жене, која тада није имала никаквих мана сем те 

што је била мртва. Тада сам се, опет, сам себи насмејао, 
и чинило ми се да је цела варош само једна лепа новела, 
коју сам некад читао, да, коју сам чак сам спевао, па се 
сад налазим опчињен у својој властитој песми, и плашим 
се прилика свог рођеног дела. Може бити, мислио сам, 
да је све ово доиста само сан, и био бих дао из свег 
срца један талир за један једини шамар, само да бих тиме 
дознао да ли сам будан или спавам. 

Мало је требало па да купим ову робу још јевти- 
није, јер сам се спотакао на углу трга о дебелу прода. 
вачицу воћа. Али она се задовољи само тиме да ми баци 
на уши неколико истинских смокава, и тако сам се уве- 
рио да се налазим у истинској стварности, усред Три- 
ентског тржишта, поред великога водоскока, из чијих 
бакарних тритона и делфина љупко и весело прска у вис 
сребрно бистра вода. Лево је стајала једна стара палата, 
на чијим су зидовима насликане шарене, алегоријске 
слике, и на чијим су се терасама неколико сивих аустриј- 
ских војника учили јунаковању. Десно је била једна готско- 
ломбардиска ћудљива кућица, а у њој је цвркутао сладак, 
устрептали девојачки глас тако дрско и весело да су 
оронули зидови дрхтали од задовољства, или можда зато 
што су били склони паду, док је горе, из шиљатог про: 
зора вирила црна, комендијашка фризура, увијена као 
лабиринт, а испод ње се видело оштро изрезано мршаво 
лице, нарумењено само по левом образу, те је изгледало 
као омлет тек на једној страни испечен. Преда мном, у 
средини стајала је прастара саборна црква која није била 
ни велика ни мрачна, него као весео старац, већ у го- 
динама, али поверљив и гостопримљив. 


ГЛАВА ХМ. 


Кад сам повукао зелену свилену завесу која је по- 
кривала улазак у саборну цркву, и кад сам ступио у 
Божји дом, освежи ми се душа и тело пријатним вазду- 
хом што је ту пиркао, и ублаженом магијском светлошћу 
која је падала кроз шарено обојена окна на лица саку- 

пљена ради молитве. Ту је било понајвише женских по- 
ређаних у дугим редовима по ниским клупама за мо- 
литву. Оне су се молиле Богу крећући лагано усне, и 
при томе су стално махале великим зеленим лепезама, 
те се тако непрестано чуло тајанствено шапутање, а ви- 
дело се само махање лепеза и лепршање велова. Шкри: 
пање мојих чизама пореметило је по неку лепу молитву, 
и велике католичке очи посматрале су ме, у пола радо- 
знало, у пола мило, и хтеле су ме свакако посаветовати 
да се и сам ту опружим, и да се душевно одмарам. 

Доиста, оваква саборна црква, са својом ублаженом 
светлошћу и својом хладовином која пирка, пријатно је 
боравиште кад је напољу блештећа сунчана светлост и 
загушљива врућина. О томе човек нема ни појма у нашој 
протестантској Северној Немачкој, где цркве нису сагра- 
ђене тако удобно, и где светлост продире тако дрско 
кроз необојена окна разума, и чак ни хладне проповеди 
не штите довољно од врућине. Нека каже ко шта хоће, 
католицизам је религија добра за лето. На клупама ових 
старих саборних цркава лежи се врло угодно, човек тамо 
ужива у хладовитој побожности, у светом Појсе Таг тепе, 
моли се Богу, сања и греши у мислима, Богородице 
машу главом праштајући из својих удубљења и са жен. 
ским осећањем опраштају чак и тада кад човек уплете 
у своје грешне мисли њихове љупке црте лица, а у сва- 
ком углу стоји још и једна мрка чистионица савести, 
где се човек може опростити својих грехова. 

У једној овакој исповедаоници седео је млади ка- 
луђер озбиљна изгледа. Лице у госпође која му је испо. 
ведала своје грехове било је скривено од мене мало 
њеним белим велом, а мало побочном страном испове. 
даонице. Сем лица показа се и рука, и она ме задржа. 
Нисам могао престати да гледам ову руку; плавичасте 
жиле и отмен сјај белих прстију били су ми тако нео- 
бично познати, сва сањалачка моћ моје душе покрете се 
да би створила лице, које би припадало овој руци. То 
је била лепа рука, али није била као у младих девојака, 

које су у пола јагње, у пола руже, а руке су им без 
мисли, биљно-животињске; ова, пак, рука имала је нечег 
духовног, нечег дражесног као у причама, као што су 
руке лепих људи, који. су врло образовани, или који су 
многЈ патили. Осим тога, ова рука је имала нечег дир- 
љиво невиног, те је изгледало да не треба да се и она 
исповеда, чак и да не слуша шта је исповедала њена 
господарица, те чека напољу док ова заврши. Али је ово 
дуго трајало: мора да је госпођа имала да исповеда многе 
грехе. Ја нисам могао дуже да чекам, моја душа при- 
тиште невидљиви пољубац на лепу руку, ова задрхта у 
истом тренутку, и то тако особито. као што је дрхтала 
рука мртве Марије кад бих је ја додирнуо. За име Бога, 
помислио сам, шта ради мртва Марија у Триентуг — и 

пожурих из саборне цркве. | 


ГЛАВА ХМ 7 


Кад сам опет прошао преко трга, поздрави ме на 
углу пријатељски и веома поверљиво већ поменута про- 
давачица воћа, као да смо стари познаници. Шта мари, 
мислио сам, како се људи упознају, само кад се упознају. · 
Неколико смокава бачених на уши нису баш најбољи 
увод, али ја и продавачица воћа гледали смо се сада 
врло пријатељски, као да смо предали један другоме 
најбоље препоруке. А жена није нимало ружно изгле- 
дала. Била је додуше у оном добу кад време означи коб- 
ним жигом на нашем челу године наше службе; али зато 
је била у толико крупнија, а што је изгубила у младости 
то је добила у тежини. Осим тога, још је њено лице 
носило трагове велике лепоте, и као на старом посуђу 
тако је и на њему било написано: „Волети и бити вољен 
је највећа срећа на земљи“. Али оно што јој је давало 
најскупоценију драж то је била фризура, увијене коврче, 
напудроване бело као креда, обилно измашћене помадом, 
а кроз њих су идилски биле провучене беле кандилке. 
Ову жену сам посматрао са истом пажњом са каквом 
антиквар посматра своје ископане мраморне трупове, али 

а ита 4 
Ц 
ја сам могао много више да студирам на овој људској | 
развалини; на њој сам могао доказати трагове свију циви- || 
| 


лизација у Италији, од етрурске, римске, готске, ломбар- | 
диске, све до напудроване модерне, а цивилизовано биће И | 
ове жене било је у занимљивој супротности са занатом | 
и страсном навиком. А предмети њеног заната: свежи 
бадеми које до тада никад нисам видео у њиховој прво- 
битној зеленој љусци, мирисне свеже смокве, које су ле- 
жале насуте у вис као код нас крушке, велике котарице 
са свежим лимуновима и неранџама били су тако исто 
занимљиви, и уживао сам у њима. Чудесно љупки при- 
3 зор! Одмах у близини, у једној празној котарици лежао 
; је један дечко, леп као уписан, држао је у рукама мало 
| звонце, и док је велико црквено звоно ударало звонио 
| је и он својим малим звонцем, између удара великог 
Е звона. Уз то се тако блажено осмехивао, према плавом 
небу, заборављајући на свет, да мени самом дође најсме- 
шнија детињска ћуд, стадох, као дете, пред насмејане 
котарице, те сам лакомо јео и разговарао са продава- 
чицом воћа. 
| Због мог рђавог талијанског говора држала ме је 
3 у почетку за Енглеза, али ја јој признадох да сам само 
Немац. Она стави многа питања географска о Немачкој, 
економска, хортолошка и климатска питања, а чудила се 
кад сам јој још признао да код нас не расту лимунови, 
и да ми оно мало лимунова што добијемо из Италије, 
морамо јако гњечити кад правимо пунш, и да тада, из 
очајања морамо досипати у толико више рума. „Ах, драга 
госпођо!“, рекох јој, „у нашој земљи врло је мразовито 
и влажно, наше лето само је зелено обојена зима, код 
нас мора чак и сунце да носи сукнени капут да не би 
озебло; наши плодови не могу никад да успевају на овој 
жутој сукненој сунчаној светлости, изгледају непријатни 
и зелени, и, међу нама речено, једино зрело воће што 
имамо, јесу печгне јабуке. Што се тиче смокава, то мо- 
рамо и њих, као и лимунове и неранџе, довозити из 
страних земаља, и због дугог пута оне оглупаве и обра- 
14 

шњаве; само најгору врсту можемо добити свежу, из 
прве руке, а и ова је тако горка да онај који је добије 
бесплатно, поднесе тужбу због нанесене увреде. Од ба- 
дема имамо само надувених. Укратко, недостаје нам све 
племенито воће, а имамо само купине, крушке, лешнике, 
шљиве и томе сличне простаке“. 


ГЛАВА ХУП 


Доиста сам се радовао што сам учинио лепо по- 
знанство тек што сам приспео у Италију, и да ме нису 
вукла важна осећања на југ, то бих у прву руку остао 
у Триенту, код добре продавачице воћа, поред добрих 
смокава и бадема, код малог звонара, и, да кажем истину, 
код лепих девојака које су руљимице врвеле. Не знам 
да ли ће одобрити и остали путници придев „леп“, али 
Триенткиње су се мени изузетно допале. То је била 
управо она врста коју волим: — а ја волим ова бледа, 
елегична лица, одакле зраче велике, црне очи, болне од 
љубави; ја волим и мрку боју оних поноситих вратова, 
које је волео још Феб и љубио их толико да су постали 
мрки; чак волим и оне презреле вратове, са пурпурним 
тачкицама, као да су их кљуцале пожудне птице; али 
највише од свега волим онај генијалан ход, ону нему 
музику тела, оне удове који се крећу у најслађем ритму, 
страсно, гипко, божански развратно, земаљски ниско, па 
опет етарски узвишено, а увек високо поетично. Ја волим 
овакве девојке као што волим и саму поезију, и ове ме- 
лодично покретне прилике, овај чудесан људски концерат, 
који је шумио поред мене, нашао је свој одјек у моме 
срцу, и пробудио је у њему сродне звуке. 

Више није била чаробна моћ првог изненађења, није 
било оно што изгледа као бајка у сасвим страној појави, 
већ је то био миран дух који, као што прави критичар 
чита песму, посматра оне женске прилике усхићеним 
разумним оком. А при оваком посматрању пронађе се 
много, много мутног, богатство прошлости, сиротиња са- 
дашњости и заостали понос. Триентске кћери радо би 

се још и сад китиле, као у време Сабора, кад је варош 
цветала у свили и кадифи; али Сабор је извршио мало, 
кадифа се отрцала, свила се распала, а јадној деци остаде 
само бедно одело са шљокицама, које чувају плашљиво 
преко недеље, и њиме се украшавају само недељом. Али 
понеке немају чак ни ових остатака минуле раскоши, и 
морају се помоћи свакојаким простим и јевтиним фабри- 
катима нашег доба. Ту има дирљивих супротности из- 
међу тела и одела; фино изрезана уста изгледа да могу 
заповедати кнежевски, али их подругљиво осенчава си- 
ротињски шешир од лике, са изгужваним цвећем од хар- 
тије; поносите груди таласају се у огрлици од грубе, 
лажне кончане чипке, а кукове, пуне духа обавија нај- 
гтлупље памучно платно. Жалости, твоје је име памучно 
платно, и то баш мрко, пругасто памучно платно! Јер, 
ах!, никад ме ништа није више ражалостило, него по- 
глед на једну Триенткињу, која је по стасу и по боји 
лица личила на богињу од мрамора, а на том антички 
отменом телу носила хаљину од мрко-пругастог памуч- 
ног платна, те је изгледало да се камена Ниоба изне- 
нада развеселила, па се прерушила у наше модерно 
обично одело, те сад корача кроз триентске улице про- 
сјачки поносито и грандиозно тромо. 


| 


~ 


паса са ге аса. а 


Глава ХУШ 


Кад сам се вратио у Госапда де! Стапде Ептора, 
тде сам наручио добар „пранцо“, обузе ме одиста туга, те 
нисам могао да једем, а то много значи. Седох пред врата 
суседног дућана, освежих се шербетом, и говорах сам 
___-са собом: 
| „Ћудљиво срце! Ево, сад си у Италији — зашто не 
__ цвркућеш> Зар су дошли можда с тобом у Италију стари 
немачки болови, те мале змије, које су се увукле дубоко 
у тебе, па се сад радују, и ово њихово удружено клицање 
покреће у грудима онај живописан бол, што унутра 
·боде тако чудновато и подскакује и звиждиг А што се 
__једном не радују и стари болови» Та овде, у Италији, је 
=“ 11 

врло лепо, чак и сама патња овде је врло лепа, у овим 
порушеним палатама јече уздаси много романтичније него: __ 
у нашим умиљатим кућицама од цигаља, под оним ло- 
воровим дрвећем плаче се много слађе него под нашим 
суморним шиљатим јелама, а може се жудети много слађе 
за идеалним облацима Италије, чије је небо плаво, него ли 
за немачким пепељастим посведневним небом, где се чак 
и облаци само поштено ћифтински кревеље и досадно: 
зевају! Болови, останите у мојим грудима! Нећете нигде 
наћи бољег скровишта. Ви сте ми мили и драги, и нико 
вас боље не зна да негује и чува од мене, и признајем 
вам да ми ви стварате задовољство. И, онда, шта је за- 
довољствог Задовољство је само највећма пријатан бол“. 
Мислим, да је музика, на коју нисам ни обраћао 
пажње, одјекивала пред дућаном и сакупила око себе 
круг посматрача, била пратила мелодрамски овај моно- 
лог. Два човека и једна млада девојка која је свирала 
у харфу чинили су чудноват терцет. Један од оне дво-. 
јице, обучен зимски, у бео гуњ, био је крепак човек са 
дебелим црвеним бандитским лицем, које је пламтело из. 
црне косе и браде као претећа комета, а између ногу 
држао је огроман контрабас преко којег је превлачио 
бесно гудалом, као да је бацио у Абруци на земљу неког 
јадног путника, и хоће да му заврне брзо шију; други 
је био дугачак, мршав старац чије су се меке кости кли- 
мале у преживелом црном оделу, и чија коса, бела као 
снег, била је у бедној супротности са његовом комичном. 
песмом и његовим лудачким скоковима. Жалосно је већ 
кад старац мора, из невоље, да продаје страхопоштовање 
дужно његовим годинама, и кад се мора одати лакрди- 
јама ; али, у колико је то још јадније кад он чини овако 
што у присуству; или чак у друштву са својим дететом! 
А она девојка била је кћи старог комендијаша, и пра. 
тила је на харфи најнедостојније шале седог оца, или би 
метнула харфу на страну, па би с њиме певала комичан 
дует, где би он представљао заљубљеног старог звекана,. 
_а она његову младу несташну љубазницу. Осим тога из- 

гледало је да је девојка тек изишла из детињих година, 
чак се чинило да су дете, пре но што је доспело до де- 
вичанства, одмах начинили женом, и то не честитом женом. 
"Отуда малокрвна увелост и дрхтава зловоља на лепом 
лицу, чије поносито извијене форме као да су се ругале 
сваком милосрђу које су наслућивале; отуда скривена 
"тешка брига у њеним очима, које су изазивајући сијале 
испод својих црних триумфалних лукова; отуда дубоки 
болни звук, који је био у неугодној супротности са на- 
смејаним лепим уснама са којих се измакао; отуда бо: 
лешљивост одвећ нежних удова, око којих је облетала, 
што је могућно дуже, кратка, плашљива, љубичаста сви 
лена хаљиница. При том су се лепршале дречећи шарене 
„атлазне пантљике на остарелом сламном шеширу, а груди 
јој је красио, као симбол, расцветан ружин пупољак, и 
изгледало је пре да су га на силу растворили, него да 
се сам расцветао у свом развићу из зеленог омотача. 
Међутим, на несрећној девојци, на овом пролећу које је 
"смрт већ убилачки надахнула, била је неописана љупкост, 
грација, наговештавана у сваком изразу лица, у сваком 
покрету, у сваком звуку, и чак се није сасвим затајивала 
ни тада кад би са истуреним телом и ироничном пожу- 
дом поигравала у сусрет свом оцу, који се, тако исто 
несмерно, климао њој у сусрет, са трбушним костуром 
'опруженим унапред. Што год се она безочније кретала, 
уливала ми је све веће милосрђе, а кад се из њених груди 
дизала песма, меко и чудесно, као да је молила за опро: 
штај, тада су клицале у мојим грудима мале змије, и ује- 
__дале се у реп од задовољства. Тада ми се чинило да ме 
__и ружа погледа и моли, чак сам је видео једном како 
__је задрхтала, пребледела — али у истом тренутку попели 
_ се у вис девојчини трилери, све више насмејани, старац 
__је вечао још заљубљеније, а црвено кометино лице му- 
_ чило је свој контрабас тако помамно да је он одавао од 
_ себе најсмешније звуке, те су слушаоци још луђе клицали. 
(Наставиће се). 

ХАЈНРИХ ХАЈНЕ. 
(С немачког превела Паулина ЛЕБЛ). 








ПОМЕЉАРА. 








пара помељара с хуком реке, која тавни и туби. се у 
густој шуми врба. Р 

Месечева огњена киша просула се на усплахирене | 
таласе, који као да беже испред пожара. 4 

На обали, у чуновима привезаним за тополе, спа- | 
вају рибари на продртим мрежама под светлом месече- 5 
вом кишом. : 

Сељаци, с јагњећим шубарама, у пецепанни ки И 
љама, поред ватре, која се диже као ветар, и врећа ку- _ 
куруза, замишљени ишчекују свој ред. 


- 


Коста ПЕТРОВИЋ. 


БЕДИ ЛЕСЛИ. 


(„ПЈЕСМЕ ЉУБАВИ И ЉУБОМОРЕ“) 





Около другог свила је руке 

са см'јехом раја у л'јепоме оку, 
а зна за рану у мојему срцу, 
"за тешку рану смртну и дубоку, 
ал' ни бриге је. 


А ја, док салом пар за паром клизи, 
са тешким мислим стојим саму куту, 
и залуд желим, и сањам залуду, 

да би ме голим загрлила рукам' 

кб оног сада 

у овом плесу б'јесну и сулуду. 


Ув'јек је гледам, не пуштам је с вида: 
прел'јеће салом, као зв језда небом, 
власи јој вије вјетар бурна плеса, 
озвања смех јој, неће да га скрива), 
груд јој се диже, рекб би да жели 
сву срећу жића часом да ужива. 


Не могу више да одолим себи, 

већ идем, бјежим. 

Поћи ћу градом, да лутам, да блудим 
улицам' празним, по заспалој ноћи, 

и зваћу прву гр јешницу што сретнем, 
нека ме грли, ма рукама гнусним, 

да осветим се љубави и теби. 


Нека се тако у блату спокоје 
жеље мог срца, сни младости моје! 
Јосип Миличић. 








МЛАДО СЕ 


2 Ја знам само хоћу, а не знам шта хоћу. 
45 _" Стотину бих ствари у један мах хтео, 

3 Бежао бих у свет, тражио самоћу 

· И, кад бих могао, на небо се пео; 


Свирао, певао, без реда и везе 
Мелодије луде, очајне и дрске, 

= Како пламти небо, како плачу брезе, 
% Како свира ветар и вапију трске. 


он Као какав дивљак азијских племена, 

РА Што бесни од бола а несрећан није, 
Ја А Шибајући тела обнажених жена 

У даире лупа, јауче и пије, 


| =. Затим тражи песме дотле нечувене, 

б--· Да тај бол без бола из груди му гоне, 
> __Мјапраскам, бесним, крв струји кроз мене 
ЊЕ: И стотине струна у свести ма звоне. 


У коштац са судбом! Тада праскам, докле 
| Не клонем сав сможден као трула маса; 
ЊЕ -. "Тада као човек кога Господ прокле 

~ Хулим Бога, да се небо усталаса. 


То набрекла снага неког циља тражи: 
Хтела би из душе, из срца, из груди, 
Чак и бол би хтела: кад је бол раздражи, 
Да се троши, крши, и бесни, и луди. 

. _ Милутин БОЈИЋ. 

А ви се не називајте учитељима, јер ви 
имате само једног учитеља — Христа, а ви сте 
сви браћа. Мат. ХХШ, 8. 





Човек се може користити оним предањем, 
које је прешло на њега од мудрих и светих 
„људи прошлих времена, али од њега зависи да 
својим разумом испита и оцени оно, што се 
предаје, и да одбаци једно, а прими друго. 

Сваки човек мора сам одређиваши свој 
одношај према свету и према Богу. 


— Од оног часа, када су први чланови („ва- 
сељенских“) сабора казали: „би по вољи нама 
и Светоме Духу“, то јест, када су уздигли спо- 
љашњи ауторитет више од унутрашњег, када 
су признали резултат бедних људских умовања 
по саборима за важнији од оног једино истин- 
ски светог, што је у човеку, — од његовог 
разума: од тог се часа почела она лаж, која 
успављује тела и душе људске, која је упро- 
пастила милионе људских бића и која и до 
данашњег дана продужује свој ужасни посао. 

— Ако постоји црква, онда њу не могу ви- 
дети они, који се у њој налазе. 

| Лав Толстој, 


Јер је један Бог, и један Посредник међу 
Богом и људима, човек Христос Исус. 
Павле 1 Тимот. П, 5. 





| 

> . Када се,- крајем шездесетих година прошлога сто- 
___лећа, у нашем народу први пут почеше јављати религи- 
_ „озне општине у духу хришћана Фрвих векова, назване 


ЕЈ 

назаренске, те се појавила и потреба да се збирка њи-- 
хових песама („Сионска Харфа“) изда на српском језику 
— организатори тих религиозних удружења, тражећи 
подесног преводиоца за назаренску песмарицу, обратише 
се у тој ствари нашим књижевницима: Ђорђу Рајковићу 
и Јовану Јовановићу Змају. 

Оба наша књижевника одазваше се позиву „веру- 
јућих у Христа“ и преведоше. религиозне стихове, који 
сачињавају њихову песмарицу. До данас није утврђено, 
које је све песме у „Сионској Харфи“ Змај преводио, 
али, као што ће читаоци из даљег излагања видети, утвр- 
ђено је, да је песник доиста преводио песме за назарен- 
ску песмарицу. Премда су верска тесногрудост и нетрп- 
љивост похитале да ту песникову помоћ религиозним љу- 
дима обележе као некакав ружан, народног учитеља не- 
достојан, поступак, Змај тај свој рад није ни од кога 
крио, него је још од уредника „Друге Певаније“, Г. Ми- 
лутина К. Драгутиновића, захтевао, да се четири његова 
превода тих религиозних песама штампају у новој „Пе- 
ванији“, али му Г. Драгутиновић не могаде учинити 
по жељи.! 

Учешће вољеног и много читаног песника и јавног 
друштвеног радника у изради молитвеника за верску 
секту, која је у клерикалној и патриотској среди нашег 
народа била рђаво гледана, изазвало је у нашем црквено-- 
ортодоксном и одувек патриотски расположеном јавном 
мнењу негодовање и осуду. Пријатељи и поштоваоци Зма- 


1 Из Змајевог писма, које ће читаоци наћи у продужењу овога 
чланка, види се, да су те песме остале код Г. Драгутиновића. До- 
знавши за те стихове, ја веома зажелех да их и сам видим и да са 
њима читаоце ових редака упознам. Но кад сам, почетком маја ове 
године, замолио Г. Драгутиновића да ми их покаже, он ми рече,. 
да не зна где их је оставио и обећа ми, да ће ми их показати, чим 
их нађе. На жалост, Г. Драгутиновић их ни до данас није могао 
наћи! Штета би била и за читаоце, и за Змајевог биографа, ако су 
ти Змајеви стихови коначно пропали, јер ће се у „Харфи Сиона“ 
тешко моћи са сигурношћу одредити, шта је у њој Змајево, шта ли 
Рајковићево. 

јеви снебиваху се и не знађаху, како да схвате и разумеју 
тај песников, за њих савршено неочекивани, поступак, а 
политички противници Змајеви, којг је он љуто прого- 
нио у својим сатиричним листовима, распростираху и 
штампом и усменим причањем мишљење, да се Змај, пре- 
водећи назаренима песмарицу, свесно огрешио о своју 
савест; они говораху, да је песник за љубав добре нов- 
чане награде своје песничко стварање ставио у службу 
једној штетној појави нашег духовног живота, коју би 
он, кад би хтео да је сам себи доследан, морао осудити, 
гонити и тако даље. 

Такав поглед на Змајеву сарадњу у ствари органи- 
зовања хришћанских општина у нашем народу одржао 
се и до наших дана и нашао је свог израза у литера- 
тури, која се бави испитивањем српског назаренства. У 
књизи студента богословије, Владимира Димитријевића: 
„Назаренство. Његова историја и суштина“ (Нови Сад, 
1894) писац се дотиче и Змајевог учешћа при стварању 
назаренске песмарице, и том приликом овако осуђује и 
оплакује тај Змајев, по његовом мнењу, штетан и опа- 
сан рад: 

„Не може нам се на ино, — вели Г. Димитријевић, 
описујући у својој књизи назаренску песмарицу „Сионска 
Харфа“, — а да не изразимо наше жаљење, што је то 
чудовиште (то јест „Сионска Харфа“) пресађено и у нас. 
Уз лукавство и препреденост назаренских мисионара, она 
је једно од најмоћнијих средстава, са којима они проби“. 
јају наше (свештеничке) редове; прилична лакоћа стиха 
и чистота језика, уз то новина мелодија тих песама, за- 
иста јако одлакшава њихову пропаганду. 

„Грех са тога носе на својим душама, као што је 
то већ давнашња наша јавна тајна, два наша позната 
човека — Др. Јован Јовановић (Змај) и Ђорђе Рајковић. 

„О томе ми причаше један наш оседели књижевник 
овако: „Некако после шездесетих година ето ти изне- 
нада два човека Г. Тони Хаџићу: „Ми смо, веле, Чивути,. 
али смо као агенти назарена из Вашареља упућени до 

вас са молбом, да преведете на српски ево ове песме, а 
ваш ће труд наградити богата награда“ — па му пруже 
један примерак „Харфе Сионске“ у оригиналу. Но како 
се изненадише, кад Г. Хаџић, који је с места прозрео у 
проклетство такова рада, не хтеде о томе ни да чује. 

„На нашу несрећу — тако иде даље прича — на- 
мере се они на старога штампара Фукса, а овај их упути 
— Киш Јаношу, Змају Јовановићу. 

„Јесу ли се и како су се они погодили са Змајем, 
о томе вам ја не могу рећи ништа тачнога. Но нема ни- 
какве сумње, да је Змај донекле радио на тим песмама, 
и то свакако за добре паре, све докле се у њему или 
ипак није разбудила савест, или докле га когод није 
ухватио на томе делу, па му предочио штетне последице 
те работе по: онај тужни народ, чији је он песник. То 
се даје закључити још и из тога, што су наскоро и опет 
дошла та два Чивута у Нови Сад, те предали даље пре- 
вођење тих песама покојноме Ђ. Рајковићу. Све ми се 
чини, да је он добио да преводи од 150-те песме, те би 
према томе првих 150 песама биле Змајеве... 

„Ђорђе Рајковић није ни тајио, да се ради тога пре- 
вода погодио. Погодба се састојала у том, што су се 
назарени из Бешке (у Срему) обвезали да га примеу 
своју средину, да га издржавају и да му обрађују земљу, 
што ће је он онде узети под закуп. Уз то је он још 
примао од агената за сваку песму по 2 форинта. — Рај“ 
ковић се са те своје погодбе хвалио на све стране, а ми 
та у томе прозвасмо — назаренским владиком. —“ 

„По другој верзији било је то овако: 

„Од Г. Т. Хаџића отишли су повереници штампару 
"Фуксу, а овај их упути — не Змају, него покојном Рај. 
ковићу, који се и прими превођења. Штампање предузме 
"Фукс. Но кад је било наштампано већ неких пет табака, 
породи се нека распра између Фукса и повереника на- 
заренских, и ови напусте и све већ наштампане табаке, па 
дођу књижари Браће Јовановића у Панчево, да се ту 
погоде ради поновнога штампања. Али кад се Браћа Јо. 

вановићи никако не хтедоше примити таква посла, они 
оду тадашњој Народној Задружној Штампарији, и ова 
се и прими те работе. Уједно их из те штампарије упуте 
ради даљега превођења Др. Јовану Јовановићу Змају, јер 
им се (повереницима) или не свиђаше више превођење 
Рајковићево, или је овај тражио већу наплату, дочим се 
Змај задовољио и са мањом наградом“... (Стр. 150—152). 


Учешће уваженог књижевника у стварању наза- 
ренске верске књижевности и даље је занимало наше 
јавно мнење, и, четири године после појаве књиге Г. Ди- 
митријевића, студенти карловачке богословије опет се 
враћају на то питање, ватрено га расправљају, и један 
између њих, Григорије Обренов, обраћа се седом песнику 
с писмом, молећи га, да му саопшти, да ли је он збиља 
преводио назаренске песме и како он оправдава тај свој 
поступак. Змај му одмах одговори писмом, у коме при- 
знаје да је учествовао у превођењу назаренске песма- 
рице. То писмо ће читаоци наћи на доцнијим странама ове 

_ белешке. (Пре тога обраћао се са истим питањем на Змаја 
и Г. Димитријевић, писац књиге „Назаренство...“, но 
оштар и судијски тон, којим је овај младић позивао на 
одговор седог народног и омладинског учитеља, побудио 
је Змаја, да Г. Димитријевићево писмо остави без одго- 
вора. Кад се после пет година нашао српски младић, 
који је погодио тон, којим омладина треба да се разго“ 
вара са Чика Јовом Змајем, — песник му је одмах одго. 
ворио, са напоменом, да се тај његов одговор може и путем 
штампе објавити. 

И по ономе, како се пре четврт столећа наше јавно 
мнење усмено и штампом изражавало о Змајевим пре- 
водима назаренских верских стихова, и по горњем одзиву 
"Г. Вл. Димитријевића о том песниковом раду, а и по 
"питању, упућеном на Змаја, најпре од стране Г. Дими- 
тријевића, а после од карловачких студената богословије, 
— очевидно је, да је наша јавност била непријатно дир- 


__нута Змајевом сарадњом на делу назаренском, и да је, 





> 


и ан 


о ја ул че 


ЗАР о Љ а" 


ПИ У 91 ДР ЧАН УКР 7 
јаје „ у КА ~ 


270 Српски Књижевни ГЛАСНИК. 

мање или више, налазила, да тај поступак песнику не 
служи на част. Опште мишљење је било, да је Змај ову 
религиозну поезију преводио не зато, што би можда одо- · 
бравао појаву назаренства у нашем духовном животу, 
— при тадашњој верској искључивости и нетрпљивости 
тако што није могло никоме ни на ум пасти, — него се, 
напротив, уопште мислило, да је Змај те стихове писао 
једино због добре новчане награде. 

Такав поглед на побуде, којима се Змај руководио, 
помажући српским назаренима да дођу до своје рели- 
гиозне- песмарице, скроз је погрешан. Преводећи „Харфу 
Сиона“ у српске стихове, Змај ни најмање није одступао 
од својих тадашњих религиозних убеђења, нити је правио 
компромис са својом савешћу.: 

Као што се с правом даје закључити из многих пе- 
сама Змајевих, у којима се он дотиче религије, песник 
је морао искрено симпатисати овој појави нашег духов- 
ног живота; њега је морало задобити и одушевити ду- 
боко проницање ових простих људи у суштину хришћан- 
ства и њихово одбацивање непотребних верских фор- 
малности и обреда, који необавештене збуњују, те у њима 
виде саму суштину религије, због чега их је и сам Христос 
одлучно и јасно осуђивао. Змаја је задобило оно истинско 
религиозно одушевљење и високи идеализам, са којим 
су наши ратари, амали и тестераши реч Христову сри- 
цали, духовито и исцрпно је схватали и, што је главно, 


1 Оригинал те песмарице има овај наслов: „Мепе Лопзћалје. 


„Епе Затшипе уоп Шедегл пипа безапсел Иг Фе бетешеп дег бјац- 


Ђепдеп ја СКаауфо. 21млећ, Огаск уоп 2Пгећег ппа Ештег, 1855. — 
Стр. 385, за 213 песама. — О постанку и садржини те књиге вели 
Г. В. Димитријевић, („Назаренство...“ стр. 8788): „Када је оно Фре- 
лих (оснивач угарског назаренства) године 1838 био у Лондону 
..„уповнао се он и са песмарицом тамошњих баптиста. Стао је дакле 
уз многе друге прозаичне работе... преводити полагано и те песме. 
Док око тога послује, хоће по каткад да му загуди и самостална 
песничка жица, те истеше и по који оригинал. Осим тога увршћује 


у ту збирку, са неком малом изменом, јоши неке калвинске и лу- 
теранске песме, нарочито оне, у којима се пева о љубави Христовој“. 

у свакидашњем животу доследно је примењивали. Змај је, 
«са урођеном му проницавошћу, на први поглед схватио 
да су ови утруђени и увређени сиромаси бескрајно ближи 
___ великим Христовим заветима, него државом и влашћу 
: протежиране цркве, и драге воље је пристао да, према 
___-својим силама, потпомогне њихову велику ствар. 
; Томе је доказ и све дотадашње и потоње слободо- 
4 умно и борачко делање Змајево, које је свагда стајало 
___на страну нових, напредних идеја и бранило праву ре- 
3 "лигиозност од безсадржајног формализма. У том правцу 
је Змај (можда баш и у то времег) написао своју значајну 
песму „Јест“ („Певанија“, стр. 217), у којој се говори 
о правој и лажној религији. У тој песми, са којом ће се 
читаоци ближе упознати у продужењу овога чланка, 
песник оштро осуђује сувремену, само по имену хришћан- 
ску, цркву, чије се делање састоји у празној форми, јало- 
вој обредности и проповедима, које не бивају праћене 
хришћанским поступцима. Напоредо с тиме песник слика 
свој идеал правог служења Богу, који је поражавајући 
_ «сличан богопоштовању гоњених назарена. 


25" 


по Ана" = ој ањ а авва до ода 


П 

Но, да бисмо могли тачно оценити значење Зма- 
јевог држања приликом организовања духовно-хришћан- 
ске секте назарена, потребно је да се предходно упознамо 
са религиозно-идејном садржином саме секте, са начином 
њеног богопоштовања. То је тим пре потребно, што је 
врло вероватно да има читалаца, који за те наше убе- 
ђене и доследне хришћане знају само по имену, али 
ништа не знају о правим хришћанским особинама, ко- 
јима је испуњен њихов радени и у религиозном погледу 

плодоносни живот. 
К. Ко су, дакле, назарени> Чиме се они одликују од 
_ чланова цркве, коју су оставили и шта је суштина њихове 
__вере2 Јесу ли то религиозни манијаци, као што их је 
недавно назвао један наш дневни лист, или су то једини 


; >" ну" 


| 
2: 
Е 










1 „Ново Време“, 3 маја 1910, бр. 121. 

истински религиозни људи међу нама, једини хришћани, _ 
— хришћани, које ми називамо лудима, исмевамо их и про- 


"гтонимо за то. што нам својом крепком вером и добрим 


поступцима узнемирују успавану религиозну свест... 
Ево кратког одговора на то. | 


Назарени су одушевљени Христови следбеници, који 
своју веру у Бога и Христове заповести озбиљно и строго 
схватају, и верске обвезе, Божји закон љубави према 
ближњем, у практичном животу доследно изводе. Вера 
у Бога и обвезе, које из ње произлазе, нису назаренима 
естетички и епикурејски украс живота, — као већини од. 
нас, — него су им оне највиша и најсветлија појава људ- 
ског живота, која једина даје људском животу разуман 
смисао и узвишен, човека достојан циљ. По назаренском 
схватању, обвезе, које проистичу из вере у Бога (закони 
Божји) не трпе одлагања и не пристају ни на какве ком-- 
промисе. Погледи назарена на значај религије за људ“ 
ски живот, слични су погледима Џона Рускина, који вели: 
„Онај и нема религије, код кога је она на другом месту. 
Бог може да се помири са многим чим у срцу чове- 
ковом, али никако се не мири са једним, — да Он у срцу 
човековом буде на другом месту. Онај, који Њему даје 
друго место, — не даје Му никакво место. 

Држећи се таког погледа на религију, назарени се: 
труде, као и сродне им хришћанске религиозне секте,: 
да свој свакидашњи живот доведу у склад са узвишеним 
заветима Христовим, који су просто и јасно исказани у 
списима четири јеванђелиста. Налазећи, да је Христова. 
проповед — обелодањивање (манифестација) воље Божје, 
назарени се упорно и издржљиво труде, да ни у каквој. 
прилици живота не одступе од Исусових великих за- 
вета; а ако кад, по слабости људској, и погреше, они 
то пред собом и пред друговима покорно и смело при- 
знају и гледају, да погрешку своју исправе — не жртвама, . 


1 На пример, сјутаевци, немољаци и нова, симпатична секта. 
„Нови Израиљ“ у Русији, секта квакера у Америци и тако даље. 

не новчаним поклонима црквеним зградама, не једењем 
коцкица белога хлеба и пијењем вина из златне чаше, 
не песмама и дугачким молитвама, нити узвицима „Го: 
споде! Господе!“ које је Христос изрично осудио и за- 
бранио, него личним добрим поступцима, љубавним ло- 
нашањем према свима људима без разлике, са којима у 
животу долазе ма у какав додир. 

У том погледу они као највећу светињу, као непо- 
средно исказану вољу Божју, сматрају Христову про- 
повед на гори (Јеванђелије по Матеју, гл. У), у којој је 
Христос дао људима ових пет заповести: 


1, не убијајте — не гњевите се и будите у слозим 
љубави са свима; 

2, не забављајте се блудном похоћу; 

3, не куните се никоме и ни за што; 

4, не противите се злу, не судите и не обраћајте 
се судовима за помоћ, —- и 


5, не чините разлике међу разним народима и волите 
људе других народности исто као и своје сународнике.: 


Уверивши се, да се о тим заповестима у крилу су- 
времене цркве у сшвари не води рачуц, но да се из дана 
у дан, са одобрењем, благословом, а не ретко и подсти- 
цањем цркве, ради противно тим заповестима, — наза- 
рени сматрају за неопходно, да иступе из заједнице са 
сувременом црквом, која сама себе, због некаквих својих 
нехришћанских сврха, назива хришћанском. Ако ко запита 
назарене, рашта се издвајају из заједнице, што ипак не 
остану где су и не покушају ту, на том земљишту, жи: 
вети правим хришћанским животом, чиме би могли добро 
утицати на оне, који су одступили од Христа, они веле, 
да је то немогућно. Животне прилике сувремене цркве, 
веле они, такве су, да је у заједници са њеним представ- 
ницима и присталицама немогућно живети хришћанским 


1 Упоредити: Л. Толстон: Краткое Изложенте Евангелја, глава 
ТУ и „Воскресенје“ од истог писца, пето (лондонско) издање, стр. 
+43 —444. 

животом, и обично додају, како се — и сам Христос 
одвајао од лажног богопошшовања... 


Ако затражите од назарена да вам укажу на оне 
црквине поступке, из којих се види да је она отпала од 
Христа и да је прекинула са његовим учењем, они у 
првом реду указују на црквино потпуно неосвртање на 
основна начела хришћанства, која се садрже у Христовој 
проповеди на гори. ј 

Тако, на пример, противу треће, а у исти махи 
противу прве од напред наведених Христових заповести 
(не куни се! не убијај!) црква се огрешила, по њиховом 
"схватању, тиме, што приводи људе заклетви Божјим 
именом. Сувремена црква заклиње људе, који узимају 
учешћа у суђењу, и заклиње необавештене и неискусне 
сеоске и радничке младиће, који су силом отргнути од 
својих плугова и радионица и истерани у непозната им 
поља, да онде убијају, а често и зверски мрпцваре, своје · 
другове, такве исте мирољубиве и необавештене ратаре 
и раднике, које никад нису видели, који им, дакле, никад 
ништа нису могли скривити, и који су тако исто пре- 
варом заклети и истерани у поље, да убијају невине не- 
познате људе, своје радничке другаре... 

Против четврте Христове заповести огрешило се 
сувремено друштво, и с њиме сложна црква тиме, што, 
противно изричној Христовој заповести: да не осуђујемо 
и не кажњавамо једни друге, јер смо „слепи“ и неспособни 
за сазнавање истине! и јер је суд — чисто Божје дело, 
данашње друштво суди по судовима, осуђује и кажњава, 
а црква потпомаже тај противухришћански · чин, поред. 
осталога, и тиме, што судије, сведоке и кривце приводи _ 


1 „Ви не можете судити стога, што сте ви, сви људи, слепиц 
не видите истину (Мат. УП, 1). Како ћеш са натруњеним очима про- 
наћи трунку у очима свога брата: Прво треба сам очи да очистиш; 
а коме су очи чисте. (Мат. УП, 3). Зар слепац може водити слепцаг 
Обојеца ће пасти у јаму. Тако и они, што суде и кажњавају, они 
као слепи воде слепце. (Лука, У!, 39)“. (1. Н. Толстој: Кратко изла- 
гање јеванђелија, 1906, стр. 50). 





о 





___ заклетви, која је од Бога просто и јасно, без икаквих 
__ изузетака, забрањена... 
Б_ Против пете заповести Христове греши сувремена 
___црква тиме, што је изазивала и изазива нетрпљивост па 
___ и мржњу према другим народима и вероисповестима и, 
__што у случају рата, који је Христос првом, четвртом и 
___петом својом заповешћу осудио, црква освештава ратне 
___ заставе, благосиља младиће, који иду да убијају своје 
другове, и за време рата приређује молепствија, којима 
извршује највећу хулу на Бога, на га да на бојном 
____ пољу буде убијено што више људи... 
4 Опазивши тако јасно изражено одступање црквино 
од Христових јасних заповести, „верујући у Христа“ (тако 
|-- сами себе зову назарени) иступају из заједнице са сувре- 
___меном црквом и сами се удружују у хришћанске оп- 
___штине, које се одликују добрим познавањем Христова 
___живота и учења, стварном, делатном вером у Христове 
_ завете — вером, у којој су главно не речи, молитве и 
_ обреди, не „прање чанака“, „Господе! Господе!“, ННодие 
__и коцкице хлеба у вину, — него свакидашњи, љубављу 


о 


__ задахнути поступци према свима људима без разлике.“ 


| - 1 У књизи „Толковоћл протумачени Молитвенникљ“, који су 
| · издале руске државне и духовне православне власти, и чије је треће 
___ издање (осамдесета хиљада примерака) изишло у Москви 1879, штам- 
. ___пани су, на стр. 163, овакви погледи на судско кажњавање смрћу 
ми на убијање у рату: 

| · „Које је шеста заповест Божја: Не уби. Не уби — не убијај. 
__— Шта Бог забрањује том заповешћу: — Забрањује убијати, то 
3 __јест, лишавати човека живота. — А је ли грех кажњавати по закону 
__ злочинца смрћу и убијати непријатеља у рату: — Није грех. Зло- 
|“ _ чинца лишавају живота, да се прекрати велико зло, које он чини, 
_ непријатеља · убијају у рату за то, што се у рату боре за цара и 
+, " отаџбину“. „И тим речима се, — вели Толстој, наводећи то место 
_ у свом спису, — тим речима се ограничава објашњење: зашто се 
одступа од Божјих заповести. Ја нисам веровао својим очима“. 
_ („В чемђ мол вђра“, гл. ХП. 

2 Разлози наших назарена за издвајање из заједнице са су- 
еменом црквом, као што се из горњега види, потпуно су слични 
злозима, који су Лава Толстоја нагнали да прекине везе са пра- 

Осим тога, што уобичајена црква и њени творци очи- 
гледно греше против основних начела Христовог учења, 
секта назарена је уочила, да је сувремена црква, само- 
звана представница и заступница Бога, сва огрезла у 
онаким истим погрешкама и недостатцима, у којима се 
налазило богопоштовање, које је Христос затекао у свом 
завичају и које је он огласио као лажно, претворно, не- 
знабожачко. — То богопоштовање се састојало у самом 
вршењу спољних обреда, при чем се морална страна ре- 
лигије, љубав према Богу, т. ј. према свима људима без. 
разлике, потпуно занемаривала. Христос осуђује и одба- 
цује све што је спољашње, обредно у религији, а тражи 
да се извршује оно, што је у њој битно, божанско — да 
свагда волимо све људе без разлике, са којима се на 
животном путу будемо сретали. 


Указујући на штетност чисто спољашњег богопо- 
штовања, које сву пажњу обраћа само на обреде, на 
одређене молитвене дане и на друге празне форме, — 
француски писац, дубоко религиозни Ламене, вели: 


„Христос тежи ка преобразовању унутрашњег ч0- 
века, противно ономе, што чине фарисеји, који обраћају 
пажњу само на спољашност и брину се само о њој. Он 
их прекорава због тога, што су својим предањима уни- 
штили заповест Божију. Када дух живота оставља оне, 
који узимају на себе, да поучавају људе, када религи- 
озне установе губе своју прву снагу и слабе, тада се 
збивају две ствари: повећавају се, компликују се обичаји 
спољашњег богопоштовања, и њима се приписује уобра-. 


вослављем. „У два питања се он из темеља разилазио са предгтав- 
ницима цркве: 

1) Одношај према људима других вера, у којама је Толстој 
гледао своју браћу, која су само другим путем дошла до истине, 
коју исповедају, док су представници цркве гледали у њима своје: 
најљуће непријатеље. 

2) Одношај према насиљу, казнама и ратовима. За Толстоја. 
су то била злочинства. Црква их је благосиљала. И он отпаде од. 
цркве“. (П. Бирјуков: Л. Н. Толстој. Биографија, т. 1, стр. 313). 

жена реалност, при чем уверавају људе, да спољашње 
богопоштовање замењује истинску честитост и да осло- 
бођава од вршења правога (Божјега) закона. И тада се, 
усред појединих друштава, која су потпала под тако јадно 
учење, образује као нека лажна савест. Читави народи, 
често са великом заузимљивошћу, пазе на ту апстрактну 
веру и заједно с тиме заостају и чаме у пренебрегавању 
најсветијих обвеза и у разврату, који захвата сав њихов 
живот. Они перу руке пре но што ће јести телесни хлеб, 
перу бакарне суде, а не воде бригу о том, што им се 
душа прља и каља. (Јеванђелије по Марку, МУП, 5, 8). 
Срце је занемарено, а из срца гомилама излазе они 
страшни греси, које набраја Христос. А ко учи друкчије, 
тај не учи као Христос, тај није ученик Христов. Тај 
злоупотребљава име Христово, да би могао варати људе; 
он је од оних лажних пророка, о којима је казао сам 
Христос: „Чувајте се оних, што вам долазе у овчијим 
кожама, а изнутра су вуци грабљиви“. И још: „Сви они, 
што говоре: Господе, Господе, који се моле језиком, а 
жељама својима остају у злу и даље, неће ући у цар: 
ство небеско“. 


(Свршиће се). 


Јован МАКСИМОВИЋ. 

Проучавање наших писаца из прве трећине прошлог 
века неминовно изискује добро познавање целокупног 
културног и политичког стања ондашњег српског дру- 
штва. Тада су књижевне тежње сматране за подређен 
део националних и просветних идеала, а писање било. 
више допуна јавног рада но израз уметничких побуда. 
Већина ондашњих писаца јавља се у улози просветних 
радника и моралних учитеља омладине. Таква улога сасвим 
је разумљива у доба када се нова српска држава тек 
стварала, а маса народа живела још примитивним жи- 
вотом; када се све јаче осећала потреба да Срби једном ' 
уђу у заједницу просвећене Европе, да стеку своју књи- 
жевност, школе и остало што чини духовну културу јед- 
нога народа. 

Људи који су стварали један тако сложен покрет, 
а уједно и развијали се у њему, не могу се проучавати 

- само по ономе што су оставили у књижевности. За пот- 
пуно познавање њихова живота и рада потребни су и 
други извори. Шта више, код већине наших старијих 
писаца податци који иначе не спадају у књижевност, по 
својој важности долазе на прво место. Јер ми смо тада 
имали више активних људи него важних књижевних дела, 
чија би уметничка вредност била већа од историјске. · 

Шта би се могло знати о заслугама једнога човека __ 
као што је Димитрије Давидовић, ако би се узела само: 

Е она његова дела која се рачунају у књижевност» Два 

' Рад у универзитетском Семинару за нову српску књижевност. 

сасвим заборављена превода из науке о васпитању, девет 
књига Забавника, испуњених опет преводима и прера- 
дама, известан број чланака у Новинама Србским, ве. 
ћином информативна карактера, најпосле један извод из 
Рајићеве историје са допунама из дела страних историка, 
— то је у главном све што је Давидовић оставио срп- 
ској књижевности. Али сав тај рад не казује ништа о 
Давидовићу као једном од главних учесника при ства: 
рању обновљене Србије, о Давидовићу чиновнику и по- 
литичару, који је несумњиво занимљивији и важнији од 
писца одавно заборављених превода и прерада. 

Према томе, за биографа Димитрија Давидовића 
имаће свакако већу вредност приватна и службена писма 
из његова времена, сачуване успомене савременика, а 
нарочито званична акта Књажеско-србске Канцеларије. 
Података ове врсте има доста, али нису прибрани и сре: 
ђени у једној студији, те се понеко важно обавештење 
мора тражити од писаца који Давидовића само узгред спо“ 
мињу. Већи радови, у којима је главни предмет сам Да- 
видовић, или су прегледне али неразрађене биографије, 
или је ту исцрпно проучен само један, али по свој при- 
лици најважнији тренутак у његову раду. У свему пак 
што се досада писало, највише се истицала Давидови- 
ћева политичка улога у Србији, и то не без разлога, јер 
"у томе заиста и лежи претежни значај његове делатности. 
Али се при томе овлаш прелазило преко једног исто тако 
важног тренутка, а то је прелазак у Србију и побуде за 
то. Стога ће се овде опширније изнети и тај догађај, у 
вези са оним што му је претходило и што се доцније 
показало као последица идеја са којима је Давидовић 
прешао у Србију. 

Извори за овај покушај биће понајпре неиздата 
грађа која се чува у Српској Државној Архиви као по: 
себан досје, затим, у мањој мери, Вукова Преписка, и 
_ најзад, где буде потребно, досадашњи радови о Давидо- 


. 1 „Мисија Димитрија Давидовића у Цариграду 1830 године“, 
од Др. Михаила Гавриловића. „Српски Књижевни Гласник“, ХИЛ. 

вићу или о приликама и људима његова времена.: Треба 
знати да архивских података нема много, једва двадесет 
докумената неједнаке вредности, и да празнине међу по- 
јединим документима износе по више година. Да би се 
све то разумело и довело у везу, неопходна су извесна 
обавештења са друге стране, — разуме се, увек сраз- 
мерно ономе што је служило као главни материјал у овој 
прилици, и у намери да се даде само један прилог за 
потпуну научну монографију о Давидовићу, а никако 
студија о свему што је он значио у нашој књижевној и 
политичкој прошлости. 

Димитрије Давидовић рођен је у Земуну 12 октобра 
1789 године. Ту је свршио српску и немачку основну 
школу, затим отишао у Карловце да учи гимназију. У 
шестом разреду прохте му се да критикује свога профе“ 
сора Георгија Хранислава и митрополита Стевана Стра- 
тимировића, те буде отпуштен из школе. Прву годину 
филозофије сврши у Кезмарку, другу у Пешти, где изучи 
и три године медицине. После тога дође у Беч, где као 
медицинар четврте године заврши своје школовање, не 
добивши никакве дефинитивне сведоџбе. 

Још пре доласка у Беч, 1812, Давидовић је поку- 
шао да уђе у редове српских списатеља. Свој књижевни 
рад почео је онако како се тада код нас обично почи- 
њало: преводом неважних тенденциозних дела са не• 
мачког језика. Опште је уверење целе те генерације да 
се писањем и моралисањем у књигама највише може 
утицати на народ и користити му. Из истих побуда штам- 
пао је и Давидовић своја два прва књижевна производа, 


2 


намењујући их „родитељем и учитељем“. 


2 Карактеристика стања у Србији почетком двадесетих година 
рађена је по делу „Милош Обреновић“, књ. ЏП, од Др. Михаила Га- 
вриловића, 1909. 


1 Насшавленће кљ благонравтћо. Г. Оиземаномђљ за дђцу опре- 
дђлено, сђ нбмецкаго преведено Димитријем Давидовичђ. — Списанла 
училмицна, учителемђ п лоности посвацена, Г. Ј. Јакшомљ. Сђ 
вфмец. прев. 1812. 

Чисто спољашњим успехом могао је да буде пот- 
пуно задовољан, јер је род његова дела „весма усердно 
примио и драговољно их читао“. Но стварна корист од 
"тих превода није могла бити велика. Они остају слаби 
чак и онда кад их ценимо по ономе што су могли да 
значе пре деведесет и више година. Једино што и сада 
има донекле интереса у свима тим старим и „полезним“ 
књижицама, то је предговор, — Предисловије, како се 
"онда писало. Нарочито овде вреди прочитати оба пред- 
говора, јер су ту у клици идеје које ће Давидовић у 
доцнијем своме раду непрекидно развијати и заносити 
«се њима. То је безгранична вера у свемоћ васпитања и 
поуке, истицање практичне примене знања и стављање 
дужности према човечанству и народу изнад сваког личног 
интереса. 

Загрејан добрим одзивом претплатника, Давидовић 
је обећавао да ће наскоро издати ново дело: Собранге 
„благовкусноихљ повдстец, нешто налик на Собранге вецец 
'од Доситеја Обрадовића. По томе изгледало је да ћеи 
'он постати један обичан „преводчик“, „воспитател јуно- 
«сти сербске“, каквих је било пуно око њега, писац чије 
књиге већ нико више не отвара, и од којих се још једва 
памте само наслови. 

Кад је после дошао у Беч, Давидовић је изабрао 


други правац. Пред њим се указало шире поље рада, 


али са задатком који се није много разликовао од рани- 


_јег идеала, и он у главном мења само начин којим ће 


саопштавати сличне идеје. У Бечу је стекао нових при- 
јатеља, међу којима треба истаћи Копитара и Вука Ка: 
раџића. Димитрије Фрушић био му је школски друг, а 
после су заједно покренули Жовине Србске и делили 
уредничке дужности све до 23 маја 1816; од тада па до 
14 новембра 1821 остао је код новина сам Давидовић. 
Вреди споменути његово познанство са Протом Матијом 
Ненадовићем, коме је, заједно са Фрушићем, помагао за 
време Бечког Конгреса. Том приликом дошао је у додир 


__.са још некојим народним првацима из Србије, који су 


| 

1814—1815 покушавала да скрену пажњу страних дворова: _ 
на несрећно стање српског народа под Турцима. Дави- _ 
довић и Фрушић имали су да састављају разна акта и 3 Е 
писма, да траже препоруке за аудијенцију и да буду 
тумачи народним изасланицима, а све то под строгом и · 
стално будном пажњом бечке полиције. 1816 године Кнез 
Милош послао им је 100 дуката у знак признања и на. 
граде од народа. . Ла 

Тако је Давидовић имао прилике да се креће међу _ 
људима од којих су једни доцније постали чувени као. 
писци и просветни радници, док су други били пре свега 
политичари и родољуби. Природно је што су такве везе _ 
и „пријатељства још више развили његово раније инте- 
ресовање за књижевна и политичка питања; и да би 
могао дати пуна маха овим симпатијама, он прекида своје 
медицинске науке и сав се одаје неблагодарном нови. — 
нарском раду и књижевности. Пошто је осетио потребу 
да има своју штампарију, реши се да прво изучи штам- ,. 
парски занат. Јануара 1817 Вук Караџић пише Мушиц- _ 
коме : „Ми се цијело надамо да ће Давидовић бити Србски __ 
типограф у Бечу; већ је постао калфа, сад само да Јен : 
новаца, па с мјеста мајстор“.: 

Но ово је ишло много теже и спорије. авит ан 
је тек фебруара 1819 добио условно право да отвори 
штампарију. У 19 броју Новина Србских он је то „с пре- 
_ великом радошћу“ саопштио својим читаоцима: „Ово је- 
што сам желио и тражио да добијем, и добио сам, хвала 
Богу и милости судова наши“. Отварање те штампарије _ 5 3 
сматрало се за општи народни успех. Мушицки, који је __ 
у духу такође припадао бечком кругу и снабдевао га 
одама и шљивовицом, послао је свој одушевљени по- 
здрав у стиховима, и ту на једном месту каже: | 


Твоја побједа та постаде обшча нам. 
Само, та победа стала је много труда и новаца; 2 
како су и Новине Србске веома рђаво пролазиле, то се: 


1 Вукова Преписка, књ. П страна 185. 

_ Давидовић својим патриотским предузећем материјално 
сасвим упропастио. За непуних девет година имао је око 
30 000 форината дуга, ма да се двапут женио, и увек са 
повећим миразом. У Државној Архиви чува се једна не- 
исплаћена меница са роком од 15 јануара 1821, чија је 
свота од 340 форината употребљена за набавку штам- 
парског материјала. Нема сумње да је оваквих меница и 
рачуна било повише, али је тешко веровати да се Да- 
видовић искључиво за такве ствари задуживао. Он је 
волео весело друштво и господски живот. Ове и друге 
његове слабости биле су добро познате, и то је по свој 
прилици узрок што су га бечки пријатељи слабо ценили. 
Он је за њих био човек бистра ума, али површне обра- 
зованости, лакомислен занесењак који воли да „романи- 
зира“, од којега „нити ће бити нити може шта више 
бити, него што је и како је“.!: Кад је после отишао из 
њихове средине, они, истина, често распитују за философа, 
како су га обично звали, али сваки пут више верују 
рђавим но добрим гласовима о њему. 


Међутим, задуживање и остале не баш похвалне 
___ особине нису биле изузетно само Давидовићеве слабе 
"стране. Цело то мало друштво у Бечу живело је у сталној 
новчаној оскудици, у зависности од мецена и богатих 
" трговаца, — „ципора“ и „благоображене простоте“, како 
вели Вук. Чланови ове мале комуне постају наизменце 
_ повериоци к дужници један другога, и траже на све 
___ стране, кад не могу међусобно да се помогну. Кад год 
___им средства допуштају, они воде прилично весео живот 
__и траже сасвим земаљска уживања. И сам озбиљни Фру- 
__шић, који је оштро критиковао лакоумље Давидовићево, 
_ допуштао је себи слободе које би иначе осуђивао код 
_ другога. 
Но та чисто лична задовољства нису толико ути- 
К- цала на Давидовића да сасвим занемари своју родољу- 
__биву дужност према народу. И поред слаба одзива прет- 


~ 
ј 
= 
- 


1 Вукова Преписка, књ. 1, стр. 644, Фрушић Вуку. 

платника, он је сачувао јаку веру у могућност утицаја · 
и поправке помоћу штампане речи, па се трудио дау 
том правцу учини што је могућно више. Још 1815 по- 
кренуо је Забавник и издавао га пуних шест година, и 
то са више успеха но што је имао уређујући Говине 
(Србске. Али ни Забавници, ни учестани апели на родо- 
„љубље српских читалаца нису му помогли да отклони 
неизбежну пропаст, ако и даље остане при истом послу 
у истим приликама. Дуг је нагло растао, неприлике са 
бечком полицијом, судовима и повериоцима постајале 
"све несносније; а и деветогодишњи новинарски „рад морао 
је изгубити нешто од своје првобитне дражи, особито 


У онаквим приликама и за човека Давидовићева темпе- 


рамента. 

Треба знати ондашње стање у целој Аустрији, да 
би се појмило шта значи уређивати један политички лист 
српски без мало девет година. Метернихов систем 0осо- 
бито се одликовао употребом познатих средстава сваке 
'назадњачке владе: полицијом и цензуром. Све вести у 
„Новинама Србским превођене су из страних листова, 
и више зато да задовоље радозналост читалаца, него да 


покажу како се онда у српском друштву гледало на 


европске политичке догађаје. Вести из српских крајева 
саопштаване су врло кратко и са највећом обазривошћу, 
ма да је уредништво баш о тим стварима било најбоље 
обавештено. 

Кад се све ово има у виду, онда је сасвим разу- 
мљива Давидовићева жеља да што пре остави Аустрију, 
где није имао за чим да зажали. Тако он 1821 измоли 
пасош на шест месеци, под изговором да иде да скупља 
дуг по Србији, али му је права намера била да тамо и 
остане. Рад у младој српској држави замишљао је као 
продужење своје патриотске мисије у Бечу, само у бољим 
приликама и са више изгледа на успех. Није чудо што 
се његов избор зауставио баш на Србији. За човека са 
онако развијеним осећањем дужности према народу, са 
урођеном потребом да се сав заложи за неку општу ствар, 

који је, уза све то, и доказао ретку готовост за по: 
жртвован и несебичан рад, — за таква човека није могло 
изгледати ништа приличније но да се нађе у земљи која 
је била на прелазу из турског пашалука у праву, европски 
уређену државу. 

У својим симпатијама према Србији Давидовић није 
био сам; он је имао уза се најбоље и најобразованије 
Србе у Угарској. С правом се очекивало да одатле за- 
почне преображај целога српскога народа, и оно што се 
никако није могло опростити српском поглавару, то је 
што је он више политичар но просветитељ, и то поли- 
тичар за свој рачун, а на штету народних интереса. 
Сличне идеје имао је и Давидовић када се решавао да 
пређе у Србију. Своје погледе на стање у тој земљи и 
рад у њој изнео је у писмима упућеним Проти Матији 
Ненадовићу и Кнезу Милошу, а понајбоље и најопшир- 
није изложио их је у својој молби Совету Народном. 

3 августа 1821 Давидовић се обраћа Протк Матеји 
Ненадовићу, свом личном пријатељу, и моли да га пре- 
поручи Кнезу Милошу и Народном Совету. Он се сећа 
негдашњег интимног друговања и Протине љубави према 
њему, па се и овом приликом нада искреној помоћи. За: 
нимљив је свршетак писма: 

„Оче прото! Кад смо ми Србљи страдали онако 
од Турака, кад смо падали, убијани и на колац на- 
тицани, и у робље вођени били, и кад смо се ту- 
жили другим народима на то, слабо је било кога, 
кон нас је слушао, и бранио, или поне жалио. Сад се 
потужише Грци на Турке, и неима народа, кои ји 
не жали, и добра им нежели; немачке и француске 
новине пишу неима дана за њи; за нас слабо кои 
брани. Узрок је томе тај, што се нисмо старали о 
просвештавању народном; а док не дође народ до 
просвештенија, дотле не брани нико за њега. То ме 
побуђује највише, да пређем к вама, и почнем што 
заводити; нека чују и други народи за нас, нек нас 
славе и преузносе. Једина слава народа нек натера 
нечувственике ове да нас уважавају. 

Кромје тога видећете из овог писма, које пишем 
Господару, зашто итим к вама. Знате, да смо се 
разговарали у оно време о томе, сад нек се при-_ 


веде у дејство, сад је време томе, сад ил никада“: 


Исти датум носе и два писма упућена Кнезу Ми: 


лошу: у једном препоручује себе, у другоме свога при- 
јатеља Јована Пожарца, који је тада прешао у Србију 
да тргује. За нас је свакако важније писмо у коме Да- 
видовић говори о себи. Он зна да Кнежева реч нај- 
више вреди у Совету, па га моли да поткрепи његову 
молбу. Затим се веома ласкаво изражава 0 личним 
врлинама Кнеза Милоша и велича његову улогу у српској 
историји: 


„Ваше Сијателство! Није могао промисао божиј 
вручити правителство Народа Сербског у најодсуд- 
нија времена ни бољем ни разумнијем Србљину од 
Вас..... Сав Род, и ово и онострани, гледа у Вас,и 
очекује велика дела од Вас. Учени свију народа, 
с коима се ја преписујем, изгледају да Ви учините 
што и за просвештеније Рода, и да уведете у Оте- 
честву своме школе и друга полезна заведенија..... 
Док сте Ви господаром, гледајте, и заводите ји. Бог 
зна, оће ли нам бити други после Вас Вама подо- 
бан..... Тако је и дужност Ваша, да неостављате 
другом да чини оно, што би Ви могли учинити. 
Милош Обилић осветио се турском цару, пошавшем 
с војском својом на Сербију, јуначки, и достојно 
права сина отечества. На Милошу Обреновићу стои, 
да прогони турске обичаје, и уведе завичаје про- 
свештени Европејаца у Сербији. Освета Обилићева 
и просвета Обреновићева јесу два велика и славна 
дела Србину! но много веће, и нужније, и полезније, 
и славније дело од освете Обилићеве биће заведе- 
нија просвете Обреновићеве. Душан, Силни Цар 


Стефане, издао нам је први измеђ' владатеља Србски 


књигу прекрасни закона; заведите Ви, Господару! 
први између новији правитеља њени школе за децу 
србску, и типографију за школе њине! Сви Вас 


славе, што сте се тако мудро опрали од Турака 


но нек вас не само славе, већ и преузносе до не- 


71 Српска Државна Архива, Досје Д. Давидовића. 

беса, што се ио том трудите, да просветите и обла- 
гобразите Род свој“.! 

Писмо је завршено патетичном заклетвом, да ће од 
_ сада живети само за славу имена Господарева и славу 
_" рода српскога. 

К: У молби Народном Совету Давидовић износи по- 
буде свога преласка у Србију и до ситница разлаже све 
_ што намерава ту да учини. По важности, ова молба зау- 
_ зима прво место у архивској грађи, и да није одвише 
_ дуга за саставни део у раду мањег обима, вредело би 
да се у целини изнесе. 


| „Правитељи народа србског у Србији“ — стоји у 
почетку молбе — уверени су да је просвећеност у свима 
| редовима. и за све чланове најпреча потреба свакоме на- 
__роду. Сем слободе, која значи много, али не све, треба 
прибавити и све науке и вештине којима се поносе други 
_ учени и просвећени народи. Али незгода је у томе што 
у Србији нема за то довољно спремних људи. С тога се 
он решио да понуди своје услуге: 

: „Дознавши да Правитељи Народа Србског у 
Србији желе, да им се заведу школе и типографија 
ј у Отечеству, а да се снебивају зато само, што не- 
____ имају толико способни људи к томе, запламтио сам 
___се жељом, да им поднесем сам услужност своју, и 
___ да ји молим, преко Високог Совета Народног, по- 
низњејше, да приме мене, да пређем у Сербију, и 
"да заведем школе и типографију у њој. Свршио 
сам све науке, знам, шта ће рећи школе. Имам своју 
типографију, знам, како је треба водити.“ 

3 Пошто се тако препоручио Совету, прелази на план 
"0 просветној организацији у Србији. Прво би отворио 
ма те школе за мушку и женску децу, а после и велике 
омладину оба спола. Тако ћемо се отрести турских 








( ПР 

за женски пол, а небринући се много ни за школе: 3 
мушког пола“. 


О својој улози у томе послу Давидовић овако пише: 3 


„Ја би се не само примио установљавања школа,. 
и надзирања њина, но учио би и младеж и одраслије 
од свег срца и свему што би им било нужно и по- 
лезно, сам, својелично, и тако да би имао непре- 
стано посла, и труда више, нег' и кон други учитељ. 
у Отечеству. Нит би искао за то више плаће или 
признателности од Рода, него што имају и други 
и мањи учитељи.“ 


За женску омладину отворио би школу у своме“ 
дому, а његова жена и свастике поучавале би бесплатно, 
— „из чисте љубави према Роду“. 

Штампарија би се могла још лакше подићи. Он би. 
радо пренео своју, али то неће допустити аустријска влада. 
Зато предлаже да се набави из Лајпцига, јер је тако 
најмање трошка. Он је готов да и ту учини колико: 
год може. СМЕНА 


„Рад будући и срцем, и душом, и свим силама' 
моим, да се заведу школе у старом свију нас Оте- 
честву, који је у сами овај час неима, гди су сви 
остали Европејци, браћа наша и Христијани, НИ 
мало ни бољи ни разумнији од нас, преиспуњени 
њима; — рад будући, да се устрои типографија на- 
родна у земљи, у којој би сви наши списатељи и 
јевтиније и безбрижније живили, и слободније пи- 
сали, а тако дух свој и красније и више развијали; 
_- пламтећи жељом, да се приведе и жеља Пра- 
витеља Народа Српског у дејство; — и небранећи 
све на свету, и сам живот свој жртвовати га за 
Отечество, ползу и корист његову; невидим, да има 
икакве препоне, која би била толика, да се не би 
могле завести и школе и типографија сад јошт у 
Сербији.“ 

Он би већ нашао начина да се и материјалне сметње 
уклоне. За типографију даће све што продајом своје 
штампарије у готову добије; остало нека дода народ. 
Но тај додатак он прима на себе као дуг Србији, који: 
има да исплати за десет година. 

„Толико сам љубитељ Отечества, да ћу не 
само принети на олтар његов све, гди што имам, 
и да ћу се јошт задужити на типографију, но да 
ћу опет учинити ту типографију народном, то јест, 
да ја нисам господар од ње, веће само управитељ, и 
да не вучем сав добит сам, но да имам некиј про. 
ценат, а о осталом приходу да дајем рачун Народу 
сваке године.“ 




















Истина да је данашње време бурно, али ми треба 
да заповедамо времену, а не оно нама. И то ће нам осо- 
бити подићи углед код осталих народа, што се усред 
политичких колебања и ратоборна расположења бринемо 
још и за школе и типографију. Сви ће нас због тога 
славити и преузносити. 


Своје побуде за све ово Давидовић казује овим 
речима: 

„Мене је вукла к предложенију горњи моји 

мисли о заведенију школа и типографије у Сербији, 
чистосрдечна жеђ за благом Отечества, и неугасима 
жеља, да се спореди земља наша с другим европеј- 
ским и просвештеним државама..... Не иштем чести, 
не жедним за достојанством, нити тражим, да се 
мешам у државна дела Отечества нашег. Поставите 
ме једним од најмањи, држите ме у реду с најпро- 
стијим учитељем, задовољан сам презадовољан, само 
ми дајте круг у ком ћу радити.“: 
На завршетку позива се на Проту Матију Ненадо- 
вића, Кнеза Милоша и сав свој дотадашњи рад у Бечу. 
Ту је отворио штампарију и издавао новине девет го- 
дина, не само без добити, него још и са властитом ште. 
том. Сад нека други овде жртвују, а он би да почне 
рад тамо где ће исти напори донети више користи це- 
ломе српском народу. 


Као што се види, Давидовић је изишао пред На- 
родни Совет са одређеним програмом, и ту се најбоље 
_ показало какве су границе и размере добили његови 
просветитељски планови, и колико је било његово по- 


1 Срп. Држ. Арх. Досје Д. Давидовића, 3/15 августа 1821. 

уздање у себе. Нема сумње, он је много обећавао, 
више но ико други, и нарочито више но што је и сам 
могао да испуни. Он, који тако рећи мора да бежи од 
поверилаца, нуди материјалну помоћ Србији и вољан је 
да прими још и нов дуг, као да га мало има! Ипак, било 
би неправично узети да је све ово казано из пуке жеље 
за разметањем и обмањивањем. Давидовић је увек по- 
штено обећавао, чак и онда кад му није било могућно да 
и стварно изведе оно што је тако обилно и нештедице 
давао у речима. Треба знати да је основна црта његове 
природе била да се непрестано одушевљава, да све види 
увећано, па је тако и писао. Изрази као што су: „мили, 
слачајши, предраги Род србски“ врло су чести код њега, 
и ма колико изгледали реторски, особито данас, под ње- 
говим пером то нису била само мртва слова и голе речи; 
он је у њих уносио пуно искрених осећања. 

Само, у тој несразмери између обећања и средстава 
којима је стварно располагао, не лежи једини и најглав- 
вији узрок што Давидовић није одмах прешао на оства- 
рење својих замисли, У његову програму било је и таквих 
обећања која би он, са онолико добре воље, несумњиво 
могао и хтео да изведе. Али њему се десило исто што 
и другим паметним родољубима који су имали сличне 
намере о Србији и од Кнеза Милоша хтели да начине 
српског Петра Великог. Зна се да је Кнез владао као да 
Србија постоји само ради њега, и да се много више 
бринуо и трошио за наследно кнежевско достојанство, 
него за народ и просвету. У његовој околини било је 
људи који су јавно претили Вуку Караџићу што саветује 
Господара да учи читати и писати; а други је ишао још 
даље у својој родољубивој бризи за мир у „Отечеству“, 
те је предлагао да се побију сви који су писмени у Ср- 
бији, пошто учени људи буне народ! Положај тих „уче- 
них људи“, то јест државних чиновника, био је у правом 
смислу никакав. Згодну слику њихова стања имамо у 
овим речима Вука Караџића: „Има људи у Србији, који 

су по неколико пута све чинове и службе прошли и 
нашраг и напред, па ни данас не знаду, шта су“.! 
И не само чиновници, све у земљи живело је у 
сталној неизвесности. Кнез Милош се, истина, трудио да 
"одржи мир споља, да живи у добрим односима са Тур- 
__цима, али је често сам давао повода заверама и бунама 
у народу. Нахијске старешине узимале су пример од њега, 
и сваки је хтео да у своме крају буде оно што је Го- 
сподар за целу Србију. Поред тога, Кнез још није био 
коначно обрачунао са људима који су га, по заслугама 
у рату, могли сматрати за себи равна, нити је његов 
кнежевски положај био законом признат ван граница 
Београдског Пашалука. А пре уређења тих чисто личних 
"интереса, њему није било могућно да се за што друго 
јаче заузме. Од почетка па до краја своје владе он је 
небројено пута показао да је увек био себи најпречи. 
| По овоме се види да није могло бити веће супрот- 
ности но што се показала између таквог стања и либе- 
ралног Давидовића, који је неограничено веровао у спа- 
соносност својих идеја и заносио се неком врстом апо- 
_ столске улоге у једној непросвећеној земљи. Он је долазио 
__са оним на шта се тада најмање мислило у Србији, и 
__ зато чудно звучи кад у почетку своје молбе намеће „Пра- 
__витељима народа Србског“ жеље које је само он могао 
__ имати. Прешав у Србију 14 новембра 1821, он се нашао 


__трани за велики луксуз и у самоме Конаку; међу љу- 


"управо знао шта је чије, и где је сељак покорно говорио: 
_ „Божје па твоје, Господару !“ 
|“ (Свршиће се). 


КАТАРИНА БОГДАНОВИЋ. 


1 Вукова Џреписка, По књ. стр. 647: Коментар к писму моме, 
аном Милошу Обреновићу 12 априлија 1882. 








ОДЛОМЦИ 
из ХОЕНЛОЕОВИХ МЕМОАРА О БАЛКАНСКИМ ПИТАЊИМА. 
(5) 
7 јула. 

Рано јуче дође ми Бловиц и рече ми, да је дан пре 
тога преговарао са енглеским опуномоћницима и да ми 
за то јамчи да ће Батум концедирати Русима, али ако 
се огласи слободним пристаништем и Русија се обавеже 
да га неће утврђивати. Напомену ми, како ову концесију 
треба да учине Руси пре него што почне дискусија на 
Конгресу, да се расположење не би покварило горким 
примедбама ма с које стране. Одмах о том написах Биз- 
марку и предадох сам писмо, пре него што одох у ко- 
мисију. Кад смо ту говорили о бугарским границама, неко 
изазва Шувалова, а он ми потом рече да му је Херберт“ 
Бизмарк испоручио један налог..... Тек око 2:Љ или чак 
и доцније отпочео је Конгрес. Одмах се дискутовало о ази- 
јатском параграфу и на моје пријатно изненађење отпоче“ 
Горчаков са изјавом, да се обавезује да се прогласи Батум 
слободним пристаништем. Биконсфилд је одржао један 
од својих патетичних говора и пристаде да се Батум 
уступи Русима. Дуге дебате по том о граничним пита-- 
њима. Главно питање дакле решило се како треба, миран 
исход Конгреса био је осигуран. На завршетку затражих. 
реч и умолих канцелара да стави на дневни ред у поне- 
деоник бугарско гранично питање, јер морадох признати, 
и ако сажаљевам, да се комисија није могла да сложи. Биз- 
марк је готов био на то, али примети да изасланици вој— 

тних комисија немају шта друго да раде но да респектују 
решења Конгреса, и на основу тога да чине своје пред 
-логе. Одговорих, у овом случају кривице нема до војне 
комисије, већ до наше, јер неки пуномоћници још нису 
добили упутства. Због тог се толико нажестио Одо Русел, 
„да не рече ништа, али после седнице изјавио је да неће 
више долазити на комисијске седнице. Али га је по том 
"ублажио и умирио Шувалов. 


8 јула. 

У 9,10 увече одох на Конгрес, где сам председавао 

__још једној комисијској седници. Испала је на опште га- 
"довољство. Толико смо дотерали, да сам могао дати при- 
сутном потпуковнику Блуму потребне инструкције ради 
"утврђења бугарских граница. У 12 прекинуо сам седницу. 
...Тек што смо се на лађи макли неколико стотина ко- 

рака, а поче страшна олуја, да се лађа готово изокренула. 
Неки су тврдили да је било опасности, а неко примети: 
„Да је Конгрес потунуо, и то би била једна солуција“. 


"РЈ Ри РИЦИ РРРУЈР  РТУТИРННЦ 


УУ РИРРУМ, ур 


УРА 


Берлин, 9. јула 18178. 

Цео јучерањи дан у комисији и пленуму. 

У пленуму говорио сам на дуго и на широко 
-0 бугарским границама, по том о Источној Румелији и 

Србији. О Србији се комисија није споразумела. Морало 
"се то питање изнети пред пленум. Овде наравно наста 
"тек права збрка. Ни Бизмарк ни Скуп ни појма нису 
"имали о том у чему је ствар. И ако сам неколико пута 
_ јасно и разговетно излагао цело питање, ипак кад се 
"дошло до гласања, готово сва питања постављала се по- 
трешно. Најзад се наручило комисији да још једном 
___расправља о Врањи и да поднесе извештај. Гласање да 
"буде већином. Седница трајала до 6. 

У Уг 10 опет комисија. Редиговало се опет до '/2 12. 
'Потом одох Оду Руселу. Предмет свих политичких раз- 
"товора по салонима био је уговор Енглеске са Турском о 
Кипру (од 4 јуна, који се досад држао у тајности). Ни 
___Галијанима ни Французима није било пријатно. 


еј аса“ аза од Авија лава 

10 јула. 

Пре подне 9-ог комисија последњи пут већа о гра- 
ницама Србије. Дуго смо чекали на потпуковника Блумеа,. 
који најзад дође и донесе српске границе. Усвојисмо их. 
са 5 против 2 гласа, исто тако и западну границу бу- 
гарску. У 2 пленум. Најпре се говорило о Батуму, о гра- 
ницама азијским не слажу се Биконсфилд и Горчаков. Гра- 
ничној комисији упућено је да о том решава. После се“ 
говорило о предлогу Горчаковљевом односно гарантија 
самог уговора. Много се говорило. Најбоље је говорио 
Бизмарк, који је и самог Горчакова уверио. На крају још 
разни предлози. Пре тога ја сам говорио о Врањи и за- 
падној бугарској граници, био сам задовољан што нико 
није имао ништа против. 


После ове седнице одмах на седницу граничне ко- 
мисије где је требало измирити гледишта Биконсфилда 
и Горчакова. После дугог тражења пронађосмо један 
комадић који би могли одузети Русима, неки планински 
гребени, од тог начинисмо такозвану „Попе де сопсПаноп“ , 
на шта су пристали. Да ли му је то била и паметна гра- 
ница, нико од нас није знао. И карте саме о том делу Јер- 
менске толико су нетачне и противречне, да је тешко“ 
отуд утврдити границу. 


10 јула вече, 
Бловиц је јутрос био до мене једино да ме упита 
да ли може добити уговор у петак, да га пошље у Лондон,. 
како би га „Тајмс“ у нарочитом издању могао издати 
оног часа кад се он потписује овде. 


У 1 сат редакцијска седница. У :2 3 Конгрес, на. 
ком сам говорио о јерменској граници јужно од Батума. 
По том дуга дискусија о Горчаковљевом предлогу. На то 
Шуваловљев предлог о гробљу код Шипке. Његов говор _ 
био је толико дирљив, да је био ганут док га је читао, 
те морао застајкивати. Турски пуномоћник Каратеодори 
посу ледену воду на ову ганутост, јер даде на знање 


да су Руси само хтели да спрече Турке, да тамо начине: | 

утврђења. Највећи део прошао је у читању чланова уго- 
вора, како их је поднела редакциона комисија.... Потом гра- 
нична комисија. Чекали смо на предлог официра, који се 
свађали о стратегијским позицијама долине Алаш Кедра..... 
Док смо на њих чекали, забављао нас је Мехмед Алија 
својим песмама и причама из свог породичног живота. 
Песме му, нарочито „Јерихонска Ружа“, нису баш рђаве. 
Једна тобож хумористична песма, коју ми даде, страшно 
је безобразна. Најзад ето и потпуковника Блумеа, он 
поднесе свој извештај, затим смо ми донели одлуку... 


12 јула. 

Јуче је најзад завршен задатак Конгреса. У 1 одох 
у редакцијску комисију. Већало се још о уводу уговора 
и некојим граничним параграфима. 

У 2 пленум. Одбивен је предлог Горчаковљев о све- 
чаном фразастом завршном параграфу. Горчаков се једио 
много. Вадингтон примети обичним својим ђоп 5епз: 
„Или је он фраза, и онда је члан излишан, или он има 
неки значај, и онда је опасан“. По том се већало на мој 
предлог о одложеном члану о капитализирању данка 
Србије и Румуније, који замало што не примише једне 
седнице раније. Користио сам се међувременом, те оба- 
вестио и Бизмарка и остале чланове Конгреса о непра- 
вичности саме ствари. Сализбери је пледирао наравно за 
Турке, тврдећи, да повериоци имају права на овај данак, 
јер је он залога за турске повериоце. И ако не дођох 
до речи, јер с разних страна изнеше моје аргументе про- 
тив Турака, ипак сам био задовољан, јер су одбацили 
турски предлог. 

Потом се говорило о уводу, седница закључена у 5. 

У 9 опет редакцијска комисија до 12. Посредовао 
сам између Руса и Енглеза о азијским границама, јер раз- 
лике у мишљењу биле су опасне. У 1 Бизмарку. Умолих 
га да испуни жељу Бловицу, да се уговор објави пре свих 
осталих у „Тајмсу“, али Бизмарк не приста на ово. Рече 
не сумња у то, да ће друге владе објавити уговор, али 

пре ратификације држи да није овлашћен да га публи-_ 
кује, а најмање би му пало на ум, да уговор да ком 
било журналисти. : 

После тога Шувалову. У 1: редакцијска комисија. 
Вреди поменути изјаву руских пуномоћника о дарданел- 
ском питању. 

Пошто се у редакцијској комисији нису потпуно спо- 
разумели о азијској граници, седница је била прекинута. 
Лорд Сализбери и гроф Шувалов са Мехмед Алијом из- 
неше одмах други погодан предлог, који се и усвојио. 
Председник потом закључи седницу, и позва сутра на 
потпис. 


но У 9 морао сам отићи са Јасмундом да проверим 
штампање и да издам налог за штампање. 


13 јула. 

Конгрес се данас завршио. 

У 2 одох у канцеларову палату, где су мало по мало 
пристизали чланови Конгреса и аташеи и секретари у 
униформи који су потребни при потписивању. Мењали су 
фотографије са потписима, кад већ поче и последња 
седница... 


Седницу је отворио кнез Бизмарк говором, у ком 
је дао израза општем задовољству што је Конгрес по- 
стигао добар резултат. Прекинуо га је Андраши који се 
у име скупа захвалио председнику. Почели су са пот- 
писима. Печати су били раније ударени. Кад се све то 
свршило, поседаше опет за сто, и кнез Бизмарк држао 
је завршни говор. | 

У 6 био је велики свечан ручак у двору. Престоло- 
наследник је говорио на француском. 


ГАСТАЈН,. 14 септембра 1879. 
....Положај је овакав: Канцелар, који не верује Ру- 
сији, дошао је амо, да — и поред тројецарског савеза 
— преговара о дефанзивној алијанцији са Аустријом. 
Андраши, који је посетио Бизмарка у Гастајну 28 августа, 

веровао је у почетку е то није збиља; али кад је увидео, 
да је то права збиља, „поскочио је у вис“, пошто Ау- 


8 «стрија не може тек сама за се опстати, и пошто се мора 


постарати за савезе. А кад је цар добио предлог Биз- 
марков, за то време било је и Александрово и сусрет са 
руским царем (3 и 4 септембра) те сад цар неће више 
ништа да чује о том пројекту. 

Бизмарк пак прети оставком, ако цар не пристане. 
„Холштајн је предложио, да ја цара наговорим на то. На 
то пристао Бизмарк. Вечерас сам говорио са Холштајном, 
рекао му, да још нисам сасвим пристао на пројекат. 
Прво, не верујем Аустрији, друго, не држим да је Русија 
збиља опасна. Најзад, верујем, да ће алијанција са Ау- 
стријом изазвати алијанцију Русије са Француском. А 
онда је рат на прагу, док Бизмарк држи, да ће оваком 
аалијанцијом обезбедити мир... 


16 септембра. 

Јуче читао акта и говорис с Бизмарком. Бизмарк 
ме ипак уверио о потреби алијанције са Аустријом. Он 
рече, Аустрија не може остати сама на све руске претње. 
Мора се обазрети за савезником, па било са Русијом или 
"Француском. У оба случаја прети нама изоловање. Добро 
му дошао мој телеграм о руским припремама у Паризу. 
„Али цар је просто неприступачан због фаталног састанка 
у Александрову, неће да се упусти у савез, у ком види 
перфидију према свом рођаку. А Бизмарк са своје стране 
толико се са Андрашијем ангажовао и уверен је у руску 
"опасност, да неће за то све да поднесе одговорност и 
прети оставком. А цар опет прети абдикацијом. Он не 


_ зна просто шта да чини. Бизмарк изгледа решен на све, 


ако цар не попусти. Зато је позвао у помоћ амбасадоре и 
моли да ја и Минстер говоримо с царем.... 


(Свршиће се). 
Хлодвиг ХОЕНЛОЕ. 


___(С немачког превео Бошко Љувишић). 








УМЕТНИЧКИ ПРЕГЛЕД. 


П. К. Божински: ПЕСМЕ ЗА ЈЕДАН ГЛАС И КЛАВИР; 
Св. 1, орш5 2, бр. 1—6. Издање ауторово. Цена 6 круна. 


Два момента се у историјском развоју соло-песме __ 


врло јако истичу. Први је појава Франца Шуберта (1797 
до 1828), а други Рихарда Вагнера (1813—1883). Општа | 
карактеристика тих појава је: потенцовање специфично 
музикалнога у компонованој песми. До Шуберта је реч 
била главно. Композитори су компоновали песме не зато 
што су осећали неку потребу да се музички изразе, него: 
да помогну песницима да им се песме чују и распро- 
стране; компоновали су „шп дег ЖМопе уШеп“, како то: 
каже један од првих музичких лиричара Немачке, Хајн- 
рих Алберт (1604—1651). Полазили су од принципа му- 
зичкога ренесанса у Италији. „Троје је у музици“, рекао 
је Булио Качини (1550—1518), „прво говор, затим ритам, 
и напослетку тек тон, а не обратно“. 

Што ближе Шуберту све је слабији утицај тога 
принципа на музичаре, и са појавом „Зтозр1е!“-а (Ј. А. 
Хилер, 1728—1804), око половине ХУШ века, почиње и ме- 
лодија самосталније да се развија. Песма „у народном духу“ 
улази у уметничку музику (Ј. П. А. Шулц, 1747—1800). 
Али све то још није довољно логично изведено и гра- 
нице између старог, мање више рецитативног принципа 
и овог новог нису јасно одређене; како је то обично у 
стадијуму прелаза из једне епохе у другу. Поред све- 
жије мелодике у једној истој песми појављују се и ре- 

_цитативни моменти, на пример код Моцарта (1726—1791) 


у песми „ЈЂубичица“, или код Ј. Ф. Рајхарта (1752 до 
1814) у песми „Јединој“. А општа музичка слика тих 
композиција прелазног стадијума је још увек доста 
скромна. 

Шуберт је, поред Хуга Волфа (1860—1903), највећи 
лиричар-музичар. Једним јединим генијалним гестом он је 
изједначио музичара са песником, то јест обратио под- 
једнаку пажњу и речима и музици и тиме створио једно 
интимно и узвишено јединство и једну подлогу, која сама 
по себи већ сачињава једну целину, и узор читавом раз- 
воју ове музичке форме. Савршена уметничка песма ро- 
дила се са Шубертовим „ЕпКкбпо“-ом (1815 године). У 
овој песми „клавир не прати као досад скромним хар- 
монијама него црта самостално локални и сценични део 
њен“. Клавир постаје самосталан фактор, а са њимеи 
музичар слободнији и јачи. 

Од Шуберта се развој песме креће у два правца. 
Први иде преко Шумана (1810—1856) до Брамса (1833 
до 1897); а други преко Р. Вагнера и Франца Листа 
(1811— 1886) до Хуга Волфа и Рихарда Штрауса (рођен 
1864) до модерне музичке лирике уопште. 

Први правац се развија у апсолутно музичком смислу; 
други у програмском. Брамс је у првом правцу врхунац 
и њему је главно апсолутно. музичка мелодија, то јест 
мелодија која се не рађа из декламације стихова него се 
самостално кристализује у свести композиторовој, готово 
независно од текста. Отуда се догађа да после Шуберта 
који је одлично музички декламовао и акценат речи стално 
— са неколико безначајних изузетака — врло скру- 
пулозно чувао, Шуман и Брамс, и то више Брамс него 
Шуман, често не обраћају довољно пажње акцентовању 
речи и декламацији стихова. До Шуберта је песник ти- 
ранисао музичара. Он је био главно и њега је требало 
помоћи. Сад, у овоме правцу епохе после Шуберта, 
музичар почиње да тиранише песника, и то много не- 
милосрдније него што је то песник пре чинио, да код. 

Брамса врло често дође до тога да песма да само идеју 
и остаје даље као „текст“ као „узрок и подлога музике 
која је сама себи циљ“, 

Дакле принцип ове школе би требао да гласи: „Троје 
је у музици: прво тон, затим ритам и напослетку тек 
товор, а не обратно“. И у то доба се појављуји Р. Вагнер 
са својим идејама које су унеколико идентичне идејама 
"музичкога ренесанса у Италији, и својом индивидуал- 
ношћу и уметничком снагом, као теоретичар и практичар, 
ствара школу уметничке истине и једнакости. За њега 
нема појединих уметности. Све морају своју егоистичну 
егзистенцију да напусте и све здружене да приђу једном 
раду и једном идеалу, — апсолутно уметничком савр- 
шенству. То је она колосална идеја „Оезатпи Кип ћуегтк“-а. 
По њему једина савршена уметничка форма је драма, 
још детаљније музичка драма, јер драми служе све умет- 
ности: и глума, и сликарство, и вајарство, и музика, и ар- 
хитектура. У драми, пак, реч мора да се чује и зато 
му је прва брига била да одреди принципе јасног му: 
зичког изговора речи — музичког изговора, јер је му- 
зика најизразитији и најјачи помоћник драми. Мелодија 
"не сме самостално да се развија. Она је скривена у де- 
кламацији стихова и уметник мора да је пронађе као и 
"хармоније које се већ налазе у њој. То је најглавнији 
принцип којим је велики музички реформатор утицао на 
музичке лиричаре. Затим: општа слика музичка је пот- 
пуно зависна од намера песникових. Ниједна ситница 
„музичка не сме да се појави ако не одговара потреби 
израза текста. „Музичка пратња не сме да буде само. 
вољно одређена од музичара као уметнички придодатак 
боја и звукова него мора да потиче из намера песни- 
кових“. Значи: осећања композитора у моменту када 
музичку песму ствара морају да буду идентична песни- 
ковим која је имао када је песму створио. 

Вагнер уклања цезуру и тиме уводи место моно- 
"тоног јамба и трохеја диференциранију ритмику, разно. 
врсну ритмику прозодије. Мелодија није више шаблонски 

периодизирана него је слободна, широка и дуга. Вагнер 
је зове „бесконачна мелодија“. Један од класичних при- 
мера за то је Валтерова песма пред Хансом Саксом 
(„Метзгегапсег“, Шчин) „Могсеписћ! Тецсћ(епа 11 гозгоет 
осћеш“. Вагнер је као композитор обогатио израз му- 
зички. Унео је нове снаге, боје и јаке мушке акценте у 


музику која је под утицајем Шубертових, односно Шу-- 


манових, епигона почела да бива сладуњава и сентимен- 
тална. (Абт и други). Помоћу тристанске хроматике му- 
зичар је у стању много изразитије да каже сву скалу 
својих осећања. Његова „Мег тега пеетг“-партитура је пуна 
примера здраве и живе, неизвештачене и природне ме- 
лодике. М изнад свега тога Вагнер је као главни услов 


за вредност једног уметничко-музичког дела поставио. 


принцип живе и истините драматике у изразу. Једном 


речи, његова уметност је једна велика истина и Хуго: 


Волф је најјаче окарактерисао самога себе као вагнери. 
јанца када је рекао: „Највиши ми је принцип у умет- 
ности — истина!“ — „Мстина за композитора песама 


значи најдубље и најверније понирање у смисао и 5Пт-- 


типо песме у дух песников“. Тиме је изражен и кон- 
траст два правца епохе после Шуберта. Брамсу је песма 
мање више „текст“ само; Хугу Волфу и модерним ли- 


ричарима је она „поема“ у најпунијем смислу те речи. 


и он ништа друго неће него да живо и јасно музички 
појача израз песме и изнесе из ње оне детаље које пе: 


сник није могао речима да каже, не заборављајући при 


том да му је и музика сама по себи исто голико драга. 
Исто оно што је и Шуберт радио само са много модер- 
нијом и развијенијом техником. 

Тој, једино здравој и оправданој, модерној школи 


музичких лиричара припада са овом збирком песама и 


П. К. Божински. 

У овом издању има шест песама: „О погледај“, 
„Ноћ“, „Сћапзоп“, „Реци мени“, „Вечерња песма“ и 
„Присен“. 


По моме мишљењу, најбоља је песма „Сћапзоп“, јер, 

је у њој онај захтев конгруенције речи и музике пот- 
пуно успео. Ниједан моменат клавирске пратње није 
израз самовоље композиторове. Она је верна и изразита 
дескрипција замрзнутог језера: под дебелом кором леда 
мали таласићи дижу се, па нестају, и губе се у дубине 
и скривају се и ћуте, док на обали, у доба кад се „са- 
њиво мир над дубоком водом точи“, нимфа седи и плаче 
„од жудње и страсног чезнућа“. Музичко средиште ове 
партитурице је мотив таласа — оне триоле које тако 
јасно цртају кретање и нестајање покрета воде под де- 
белом кором леда. То је срећна идеја помоћу које се 
тако срећно одржава јединство форме. У модерној му- 
зици тим маниром, не увек али доста често, служи се 
Макс Регер. 

Музичко рецитовање стихова у овој песми је ван- 
редно успело. Уопште, П. К. Божински декламује чисто, 
јасно и изразито, и обраћа пажњу и на мелодијске ни: 
ансе и ширину и лепоту мелодијске линије. По где, кад 
«се само осећа провинцијални акценат. Иначе ову лепу 
песму треба чути. Ја само констатујем да је она истинити 
израз унутарњег расположења песника-музичара, и због 
тога добар и успео рад. 

Из истих разлога је успела и „Ноћ“. Над ипа согда 
ррр пратњом, — која врло верно црта мистику мрака раз- 
ним дисонанцама, чак и какофонијом, која на мене специ. 
јално чини силан утисак, — декламује певач стихове „Шути 
шума и дријема“ молитвом која је уједно и „Гешпону“ 
ноћи са карактеристичним тритонусом |. ћ. Градација из 
тога мрака, из дубине у висину где „лијетају птице не. 
мирно“ у ноћ „као да се селе“ изведена је врло духо- 
вито. И опет насгаје тишина и дубоке, чисте паралелне, 
квинте карактеришу мистику ноћи, док из висина не 
допре крик тица селица (доминанта с-тоП скале у кварт- 
секстном обртају у трипут подигнутој лаги). МИ онда на- 
"стаје колосално нихање храстова и борова који су „уснули“ 
и својим џиновским дисањем лелујају успавано цвеће и 

"траву (арпеџа у лијевој руци), док се ноћ и даље „шуља 
си шуља“ и над природом царује тама..... 

Интерпретирати ове две песме није лака, али је врло 
"благодарна ствар. Наши интелигентни певачи ће врло 
радо узимати у свој репертоар ове песме кад буду хтели 
'интелигентну музику да изводе. 

Топла мелодијски, са еротичним акцентом у своме 
"изразу је прва песма у овој збирци: Змајев ђулић „О по. 
гледај“... Она ће поред „Вечерње песме“ најпре наћи 
"своје публике. А „Вечерња песма“ је прави „Кађтен и ск“ 
лирике. Једна блага и нежна успаванка, мелодијски врло 
проста, израђена у строфичној форми са бизарном. врло 
бизарном али врло верном и приступачном пратњом. У 
први мах та пратња изазива чуђење и незадовољство. 
Нешто несвршено, неодређено, недотерано као да је 
"само једна хармонијска скица. Међутим то је композитор 
тако хтео, тако „измислио“ ако хоћете. У модерној му- 
зици рефлексија игра велику улогу. „Немојте тако силно 
подцењивати моћ рефлексије“ рекао је једном приликом 
'Р. Вагнер критичару Ханзлику. „Наивно продуцирана 
уметничка дела припадају периодама које су далеко иза 
нас. Уметничко дело нашег, интелектуално високог, доба 
не може друкчије да се продукује до-ли у свести. Реткост 
је пак да се у високом духу једнога човека данас нађе 
"спојена и моћ рефлексије и пуноћа непосредне уметни:· 
чке снаге..... а више мање срећна мешавина обеју спо- 
"собности је неопходно потребна за уметника који је по- 
зван да крене уметност напред“. Изгледа ми да та „мање 
више срећна мешавина обеју способности“ постоји у 
"уметничкој свести []. К. Божинског. 

Ова „измишљена“ пратња за ту малу успаванку 
__оснива се на једном тону („Песепде 5Нтте“ — тоника 
_( аш-а) и над њим и испод њега се наизменце појав- 
___љује тоника и доминанта (А диг скале. Оно е' (у другој 
_строфи ез') је горња скретница („ођеге Месћејпоге“) пред 
4 квинтом тоничког трозвука која се слободно разрешава 
_ не у секунду на ниже, 4', него у нону на ниже, мало 4. 

Тај широк, неочекивани скок даје целој пратњи неку 
драж и дубок неодређен У ттштпе, врло веран ЗИпштиг-у 
мирне и заносне вечери. >= 

Поред ових, у пуном смислу те речи, успелих ствари 
има две песме још у овој збирци које на мене не чине 
одређен утисик. Шантићева песма „Реци мени“ и Вељка. | 
Петровића „Присен“. Прва је по моме осећању непри- 
родна ритмички и има хармонија које су нагомилане и 
не одговарају ономе шта песник хоће да каже. Нарочито: 


хармоније под стихом „на мом крилу сваке ноћи, твоје _ 


драге душа спава!“ „Присен“ ми је ближи, али ми у 
њему смета сувишно истицање детаља. Цела је песма са- 
стављена из четри дела од којих сваки за себе има доста 
музичких лепота али сви заједно немају много орган- 
ске везе. 

Иначе је П К. Божински интересантна појава. Ње- 
гова је ритмика и хармоника често врло оригинална. И. 
као сликар-музичар својом кичицом и одређеним бојама 
ствара дивне слике. Мени је нарочито стало до тога да 
истакнем интересантност његове појаве и да је доведем. 
у везу са историјским развојем соло-песме да би на тај 
начин лакше осетили озбиљност његових уметничких на- 
мера. Његов оригиналнији дух је често бизаран и далеко 
од конвенционалности оне музике коју тражи сува есте- 
тика теоретичара. Он ствара сам себи законе онако како 
то чине већи и слободнији таленти. Ти закони за фили- 
стре значе бесмислицу, за људе који имају финије уметни- 
чко схватање, добит. Шта би било од уметности када би 
она била увек иста, шаблонска. Она би била исто то: 
лико досадна колико и једна соба застрта и украшена 
ћилимима исте боје и истих шара. Крута и једнобразна. 
А уметност мора да је гипка, вита као што је јела вита 


и гипка, мора да има оне слободне ниансе природе, не- __ 


очекиване и баш зато пријатне и силне. Уметност је оти-_ 
сак природе. А шта је пуније и различније од ефеката 
које на нас чини природарг П. К. Божински је Богом 
дани композитор а „композиција је најсјајнији плод му- 

зичке културе једнога народа“, рекао је Кречмар, „важан 
део његовог духовног богатства уопште, за велики свет 
једино музичко мерило. У Европи имамо земаља и пле- 
мена која много и лепо музицирају, али њих можемо 
исто толико да узмемо у обзир као и дивљаке јер не- 
мају својих композитора“. Да ли славни ординариус за 
музичке науке на берлинском универзитету меће и Србе 
у ред тих племена Ми имамо добрих и озбиљних ком- 
позитора, али, за чудо, ниједан од њих није осетио по- 
требу да се као композитор обрати широкој публици 
Европе. Зашто» 

П. К. Божински је текстове својих песама штампао 
ћирилицом и латиницом и дао их је превести и на нема- 
чки и руски. Тиме је рекао да хоће стране публике сво- 
јим песмама. А његове песме, а нарочито његови доцнији 
ориз-и, јер је П. К. Божински још млад и стоји пред вели- 
ким развојем свога духа, изазваће правилније мишљење 
код публике, музичара и критичара европских о нашој 
музици и вероватно се неће више десити да који од мо. 
дерних критичара каже, као пре шесет година Ханзлик, 
да су Југословени „више песнички него музички народ“. 


МилојЕ Д. МилојЕВИЋ. 


20) 











ПОЛИТИЧКИ ПРЕГЛЕД. 


ХРВАТСКА. — СРПСКИ НАРОДНИ ЦРКВЕНИ САБОР. — 
ДАЛМАТИНСКЕ ЖЕЛЕЗНИЦЕ. 


Са променом коалиционе владе у Угарској и дола• 
ском на владу графа Куена Хедерварија, дугогодишњега 
бана хрватскога, промењена је управа и у Хрватској и 
Славонији. Барона Рауха, бана хрватскога, а по спора- 
зуму са председником угарске владе, заменио је народни 
посланик Др. Томашић. Пре него је примио управу, Др. 
Томашић је, увек договорно са угарском владом, ступио 
у преговоре са српско-хрватском коалицијом како би 
Сабор могао радити. Споразум је постигнут између њих 
и о њему је састављен писмени акт. Главне тачке су му 
ове: 1) садашња читава влада са баном и предстојницима 
одступа; 2) српско-хрватска коалиција подржаваће нову 
владу; 3) нова влада ће успоставити уставне прилике; 
4) прошириће ново изборно право докле се не донесе 
нови изборни закон о општем праву гласања; 5) изра- 
диће нове основне уставне законе; 6) посланички ман- 
дати који су упражњени смрћу или опцијом даће се чла- 
новима народне странке. 

Сем овога писменога акта постоји и један усмени 
акт између Др. Томашића и српско-хрватске коалиције. 
Др. Томашић је изјавио да је његов режим привремен 
и прелазан, да ће он одступити кад се буде споразум 
извршио у свему, и да ће, договорно са српско-хрватском 
коалицијом, предложити свога наследника. Сем овога, и 

то је још много важније, Др. Томашић је изјавио да ће: 
1) у питању жељезничке прагматике као бан имати исто 
становиште које су имали и заступници Хрватске и Сла- 
воније у Угарскоме Сабору и кад нови Угарски Сабор 
ступи у акцију, заједно с коалицијом, тражити решење 
језичнога питања на хрватским железницама у смислу 
оправданих и на закону основаних захтева коалиције; 
2) поправити све неправде које су почињене под ранијим 
режимом барона Рауха; 3) у српскоме питању успо- 
ставити стање које је било пре доласка владе барона 
П. Рауха. 

Све је ово било уређено у јануару месецу ове го- 
дине. Др. Томашић је постао баном. У Угарској је, ме- 
ђутим, распуштен Сабор, створена странка рада, извр- 
шени нови избори за Сабор. На изборима је угарска 
влада, помагана од Тисе и старе либералне странке, до- 
била велику већину. Ситуација је у Хрватској била по: 
вољна једно пола године. И, одједном, један, готово не 
знатан, повод учини да нови бан Др. Томашић прекине 
са српско хрватском коалицијом. Млаки покушај је чињен 


да се споразум успостави. Др. Томашић је дао оставку 


на банство. Оставка му није била уважена. Српско-хр- 
ватска коалиција је објавила да горња два акта не вреде 
више и упутила бану писмо у којем изјављује да је 
рада ступити у нове преговоре за нов споразум, али да 
од сада хоће да има одрешене руке према његовој влади. 
Одмах иза овога писма, које је српско-хрватска коалиција 
једногласно на једној седници редиговала, дошао је указ 
краља Хрватске и Славоније којим се распушта Хрватски 
Сабор и наређују нови избори. Бан Томашић је остао и 
даље на влади, уверен да ће моћи раздвојити српско- 
хрватску коалицију, и са једним њеним делом изићи на 
изборе и добити потребну већину. 


Докле се ово збивало у Хрватској, дотле је у староме 
Војводству, а у области карловачке митрополије, извршен 
избор посланика за нови Српски Народни Црквени Сабор. 
20% 





308 Српски Књижевни ГЛАСНИК. 





На тим изборима вођена је оштра борба између ради- 
калне и самосталне странке. Из изборне борбе изишли 
су као надмоћнији самосталци. Они су одмах у Сабору. 
приступили избору нових аутономних централних власти, 
Ове централне аутономне власти су овако организоване. 

Саборски Одбор. То је врховна аутономна власт, 
управо влада која управља. Овај одбор је састављен искљу- 
чиво из чланова Српског Народног Црквеног Сабора. 
Одбор се састоји из осам редовних чланова и пет заме- 


ника. МИ редовне и заменике бира Сабор. Председник 


Одбора је сам карловачки Патријарх. Осам редовних 
чланова су: један епископ; два световна члана из Вој- 
водства; два световна члана из Хрватске и Славоније; 
два свештеника, од којих један из Војводства а други из 
Хрватске и Славоније, и један световни члан из Тро- 
једнице. Међу члановима заменицима мора бити један 
епископ, један свештеник, и два световна члана, и то 
један из Војводства а други из Бановине. 

Мишрополиски Црквени Савет је једна врста више 
судске надлежности, Апелациони суд за пресуде духовних 
судова. Противу решења Митрополискога Црквенога Са- 
вета може се жалити само владару. Патријарх је дужан 
сваке године подносити краљу Угарске извод о свима 
решеним и нерешеним парницама које су се налазиле 
пред Митрополиским Црквеним Саветом. Овај Савет са- 
стављен је из председника, осам чланова и једног секре- 
тара. Председник је Патријарх, а чланови: две владике, 
три свештеника и три световна члана. Чланове и епи- 
скопе бирају саме владике, а чланове свештенике и све- 
товњаке бира сам Српски Народни Црквени Сабор. Де- 
ловођа је исти који и у Сабору. Митрополиски Црквени 
Савет састаје се два пута у години. 

Народни Школски Савет. Овај Савет управља и 
води надзор 90 свима српским школама (0 свима основним 
школама, гимназији, учитељским школама и вишим де: 
војачким), као и о другим просветним заводима који се 
издржавају или помажу из разних народних фондова. 

Народни Школски Савет се састоји из председника, који 
је увек Патријарх, даље из шест чланова које бира Српски 
Народни Црквени Сабор; једнога деловође, који је исти 
као и у Митрополискоме Црквеноме Савету, и главнога 
школскога референта. Чланови овога Савета, које бира 
Сабор, могу бити узети изван самога Сабора. 

Српски Народни Црквени Сабор радио је месец дана. 
За то време су свршени ови послови. Верифицирани су 
избори посланика за овај Сабор; изабране су нове ми- 
трополиске власти, изабрани нови школски референти; 
примљен је буџет; решене су многе молбе и разни пред- 
лози; донесене су неке одлуке како би будући избори 
за Српски Народни Црквени Сабор могли бити што пра- 
вилнији; одлучено је да се установи нижа српска гим- 
назија у Кореници; прегледани су рачуни разних фон- 
дова за последњих десет година, са некима од њих је 
сасвим свршено; за друге су одређене нарочите комисије. 
Опазило се да су многи српски народни црквени фон- 
дови опали. После овога рада на захтев већине Сабор 
је одложен, а Председник Сабора овлашћен да може на 
јесен ове године сазвати чланове Сабора у други сазив. 
На другом редовном сазиву решаваће се о многим пи- 
тањима која се тичу уређења саме аутономије, па и по- 
себице рада Саборскога Одбора, који је највиша власт 
у црквеној аутономији. 


О далматинским железницама се поново говори. Има 
изгледа да ће се нешто и урадити за њих, али на који 
начин, на штету или корист Далмације и Хрватске и Сла- 
воније, не да се посигурно рече. У јануару месецу ове 
године Далматински Сабор се занимао овим питањем, и 
изабрао је нарочити одбор који ће радити на остварењу 
железничког плана за Далмацију. 

За далматинске железнице постајао је један закон 
из 1898 године за грађење железнице од Спљета до Ар. 
жана; други закон је из 1902 године о свези и довршењу 
грађења железница Сарајево—Увац, Бугојно—Аржано и 

Шамац— Добој. Оба закона су остала неизвршена колико 
се тиче свезе са далматинским железницама. 

При склапању аустријско-угарске Нагодбе додат 
је уз ову један тајни протокол у коме је предвиђено до 
кога времена и на који би се начин имала саградити же- 
лезница Аржано—Бугојно. Сем овога уговорено је како 
ће се и где извршити железничка свеза са Далмацијом. 
Ту је предвиђена свеза од Рудолфсверта до Метлике на 
крањској граници, а одатле на Карловац, и од Огулина или 
другога кога згоднога места на железничкој прузи Ри- 
јека—Карловац, па преко Оточца, Госпића, Мале Попине, 
Прибудића на далматинску границу, а, одатле, у Книн. 

У октобру месецу 1907 године је поново углављено 
у Будим Пешти између аустријске и угарске владе да се 
радови за поменуте пруге имају отпочети у току 1908, 
а свршени бити у току 1910 и 1911 године. Предвиђено 
је, на случај каквога спора, да се установи и нарочити 
суд. М, као што рекосмо, од онда до данас није ништа 
ни предузимано ни рађено. Разлога за то је билону 
томе што Угарска не може лако приступити градњи же- 
лезнице која ће конкурисати ријечкој железници, иу 
унутрашњим и спољним приликама, и у томе што не 
влада потпуна сагласност да ли треба, да се спаја Дал- 
мација железницом преко Огулина са Книном, као што 


је предвиђено у аустро-угарскоме споразуму, или не. Једни. 


кажу да би железничка пруга од Огулина до Книна била 
дуга око 280 км.; да би пролазила кроз Лику, кроз крај 
сиромашан водом, путевима, шумом и каквим год било 
природним богатством; да би стајала због теренских 
тешкоћа око 120 милиона круна; да би пут у Далма- 
цију таквом једном пругом био заобилазан, а много краћи 
преко Ријеке; да би се трговина и даље водила лакше 
преко Ријеке него пругом Огулин—Книн. И за то су пре 
за једну другу железничку пругу уз долину Уне, која је 
краћа за 70 км., а чија је околина у свакоме погледу боља 


од околине кроз коју би пруга Книн—Огулин имала. 


да прође. Други су за то да се изврши онај споразум 

између влада аустријске и угарске, и сагради железница 
која би пролазила кроз Лику. Сем разлога који су су- 
протни од оних које први помињу, ови други траже ту 
свезу и из политичких разлога, да би очували независност 
хрватској железници а Лику сачували од пропасти. 

Недавно су у Будим Пешти вођени преговори између 
аустријског министра грађевина и угарског министра 
трговине да се изврше радови спајања железницом Дал- 
мације с угарским железницама. Изгледа да је железница 
Кашава—Одерберг закључила један зајам од 460, ми- 
лиона круна за свезу са крањским железницама. Остало 
је изгледа још да се нађе зајам за далматинске желез- 
нице пројектоване 1907 године. 

У јануару месецу изабран је у Далматинском Са- 
бору нарочити одбор од седам лице који би имао да се 
брине о томе да се ове железнице што пре саграде. Ако 
се у септембру месецу Сабор поново састане и он ће на- 
стојавати на томе. Ново изабрани спљетски посланик за 
Бечки Парламенат Др. Смодлака, који са много памети 
и пожртвовања шири здраве мисли кроз спљетску „510- 
боди“, сигурно је, помоћи ће доста у питању о далма- 
тинским железницама, које је већ ушло у приповетка 


ИНОСТРАНИ. 

Г. В. Плехановђ: Н. Г. Чернишевскги, Санктпетер- 
бургљ. 1910. Ц. 3 рубл. 80, 537. 


Чернишевски, који је шездесетих и седамдесетих го- 
дина толико значио, који је за цели руски нараштај био 
готово нека врста Месије, данас већ припада историји. 
Он се увек цени као један од најважнијих представника 
великог реформног покрета руског, у њему се гледа један 
велики мученик слободе, али се за њиме данас више не 
иде. Он је престао бити предмет обожавања и постао 
предмет историјског проучавања. 

И сви историци руске књижевности и руског ду- 
ховног живота заустављали су се на овој снажној и лепој 
личности, и постоји већ приличан број монографија и 
студија. [К. М. деодоровђ: „Жизнђ русскихђ великихђ 
лмоден. Н. Г, Чернишевски“. (Асхабад, 1904); М. Х. Лемке, 
„Дћло Н. Г. Чернишевскаго“, („Белое“, 1906); „Н. Г. Чер- 
нишевск!И вђ годњ учеша и на пути вђ университетђ“, 
студија Е. Љацкога, „Современни Мпрђ“ за 1908, и тако 
даљеј. Њиме се нарочито бавио познати шеф руског марк- 
сизма Г. Плеханов. Он је раније, одмах после смрти Чер- 
нишевскога, у једном руском часопису написао студију 
о политичким и економским погледима његовим. Та студија, 
преиначена за европску публику, изишла је доцније у 
немачком преводу у Штутгарту, и као таква заузела 
знатно место у литератури сувременога социјализма. 

У великом делу о коме је овде реч Г. Плеханов је 
у целини прештампао тај свој приказ и критику економ · 

ских погледа Чернишевскога, додавши опширан први део, 
у коме износи његове филозофске, историјске и књижевне 
погледе. 

Г. Плеханов је био на висини свога задатка, и са 
својом великом спремом и стварном способношћу за јасно 
излагање, он је успео да представи целокупну идеоло- 
гију Чернишевскога и да критику његових погледа. Он 
га своди на следбеника француских „просветитеља“ ХУШ 
и утопистичких социјалиста из прве половине Х!Х века; 
у филозофији сматра га за непосредна и верна ученика 
немачкога филозофа Фајербаха којем и Маркс толико 
дугује. Утопистичка тачка гледишта, то је „Ахилова пета 
нашега писца“, и из ње изилазе све његове омашке и 
грешке. Ипак његова критика буржоаске политичке еко- 
номије са гледишта утопијскога социјализма сасвим је 
природна у руској књижевности шездесетих година, али 
она је недовољна и неприродна данас, у доба владе марк- 
систичких теорија. 

Може се рећи да до данас Чернишевски није све. 
страније, потпуније, у главноме, и тачније, изнесен и 
оцењен. Главни закључци Г. Плеханова су сасвим за при- 
мање. Али оно што смета да његова књига добије сасвим 
научан карактер и пуну сигурност, то је известан искљу- 
чиви и марксистички догматизам, готово теолошка по- 
треба да се све доведе у безусловну и апсолутну сагла- 
сност са еванђељима по Марксу и Енгелсу. Са тиму 
вези је и публицистички начин писања. Г. Плеханов пише 
о Чернишевском, али једнако је у полемици са такозва- 
ним представницима такозване „субјективне социологије “ 
руске. Он са њима стално спори коме припада „наслед- 
ство шездесетих година“, и полемише са њима на начин 
који много више подсећа на новинарски чланак но на на- 
учну студију. Тај субјективизам овога антисубјективиста 
умањује иначе знатну вредност ове добре монографије. 

За нас Србе овај рад има изузетног интереса. Све- 
тозар Марковић, први почетци социјалистичког покрета 
код Срба седамдесетих година, из којега је изишао цео 

српски радикализам, имају свога учитеља у Чернишев- 
ском. Још у доба када се упознао са радовима Маркса 
и Ласала и када је био ушао у идеје Интернационале, 
Светозар Марковић је писао: „Наш велики учитељ Чер- 
нишевски“. „У деветнаестом веку, писао је Марковић, 
није било ни једног реформатора, који је тако дубоко 
и свестрано замишљао друштвени преображај и владао 


с толико знања и уметности у излагању своје науке као _ 


што је био Чернишевски..“ М може се слободно рећи 
да је Светозар Марковић у главноме ограничио свој рад 
на преношење код Срба оних идеја које је Чернишевски 
Русима проповедао. На дну нашега социјалистичког и 
радикалног покрета седамдесетих година леже идеје Чер- 
нишевскога. 

И зато и за српске читаоце има интереса књига Г. 
Плеханова, у којој се показује „какву важну и какву 
плодотворну улогу“ играо је Чернишевски у руској књи- 
жевности, у оној „славној, незаборавивој „епохи шезде- 
сетих година“. Ј-4Е 


Раш! Згеђег 2: АЈђашеп ипе дге Ађапевзеп. — 
Гапдзсћанз ипа СћагаКгег ђИдег. Мјеп, 1910. Мапг'зсћеп 
Нотуепаг5 ипа Отуегзна -Ђђисћћапашпе, стр. 274, пп 89 
са сликама. 


Бечки листови су казали за ову књигу да је изишла 
у своје време и похвалили су је много. Похвале су то- 
лике пре што ју је написао један Аустријанац — патриота, 
него ли што је „Арбанија и Арбанаси“ једна добра књига 
о савременој Арбанији и Арбанаскоме Питању. Др. П. 
Сиберц, сарадник „Уагепапда“-а и „Кегсћзроз!“-а, је хтео 
да више заинтересује Аустријанце за привредно-полити- 
чки значај Арбаније. Он мисли да је у Арбанији закопан 


кључ Балканскога Питања, и ко кључ нађе имаће и нај- 


већи утицај у решењу његову. Као и многа књига из 
патриотске књижевности тако и овај литерарни састав 
има ваздан рђавих страна: неверодостојност извора, не- 








а 

тачности, намерна навијања и разлагања, преувеличавања, 
и остало. Књига је писана у соби; а писац је на своме 
путу сигурно видео само канцеларије конзулата у Ска- 
дру и Призрену, а све друго унесено је по казивању или 
нађено у књигама о Арбанији, или узето од оног што су 
други писали. Одељци о Мирдитима, о Манисорима, о 
крвној освети, о свадби, о гостољубљу, о арбанаским же- 
нама, о привредном стању, све је то туђе. Неаутентични 
су и снимци људи, жена. Тако у оделу Пренк-Биб-Доде, 
арбанаскога претендента, сликан је каваз аустро-угар- 
скога посланства на Цетињу. Један кафеџија цинцарин 
из Скадра представља барјактара Фиса Шкрели, Ват Ма- 
раши. Неколико грчких четника из последњега четовања 
представљају чувену чету Шахина Матраке Арбанаса из 
Горице. Један келнер, који је мене служио у Скадру 1908 
године, приказан је као љути Мирдита. Добре стране ове 
књиге су у томе што она указује на важност Арбанаскога 
Питања и што помиње и прилично потпуну литературу 
на немачком језику о Арбанији. 

Последњи одељак ове књиге бави се железницом 
Дунав—Ниш—Призрен—Скадар—Сан Ђовани ди Медуа. 
Писац мисли да за аустријску политику ова железница 
нема опасности, јер се никад неће остварити. А заштог 
Зато што су теренске тешкоће од Спаша до Скадра не- 
савладљиве и зато што Малисори неће никада допу- 
стити да се њихова земља премерава од инжињера. Ве- 
роватно је да Др. Сиберц данас не мисли овако како је 
писао у јануару ове године. 


УВ 

Млкоја Дисенс (бо22е). Марбао О. А. Васе, 
допитКкапас. Ртезатрапо 17 Зтоне Рашпанпзке. 2адаг, 
1910. 89. Стр. 1-21. — Под тим насловом штампао је 
пречасни отац Амброж Бачић, библиотекар доминикан- 
ског манастира у Дубровнику једну расправицу о по- 
знатом дубровачком ученом писцу ХМ! века Николи Виду 
Гучетићу, о којем је позната расправа Г. М. Вујића „Еко- 
номно-политички погледи Дубровчанина Н. В. Гучетића“ 
(Карловци, 1900). Расправица је кратка и писана је само 
као успомена на ученог Дубровчанина, у овој години у 
коју пада тристагодишњица његове смрти. Она обухвата 
живот и дела Гучетићева, све у најмањем обиму. Ипак 
у њој има важних података и исправака онога у што се 
погрешно веровало. Ма да живот Гучетићев није рађен 
на основу докумената из архиве старе републике дубро- 
вачке, него у главном по Цријевиневим рукописним 
делима и неким старим књигама, ипак је нађен важан 
податак да је Гучетић био и учио у Италији, у што се 
пре није веровало, него напротив мислило да се он 
није макао испод Бргата нити за тренутак оставио своју 
лепу отаџбину. Нађени податак је из Серафина Рација, 
писца ХМГ века, који изрично каже да је Гучетић „више 
година учио у Падови и другим градовима Италије“, и 
О. Бачић, на основу извесних бележака, згодно закљу- 
чује да су Раци и Гучетић били добри познаници. Списи 
Гучетићеви прегледани су врло укратко у расправици 
О. Бачића, и без анализе. — Желети је да О. Бачић, 
који се чешће занима дубровачком књижевношћу, писа- 
ном на латинском и талијанском језику, изради ускоро 
своју дуго спреману и брижљиво састављану биографију 
Сара Цријевића, једног од најважнијих учених истра- 
живача дубровачке прошлости у ХУШ веку. НОЈЕ 

Књиге Матице Српске —- Као 36—37 књига Матице 
Српске у Новом Саду објављен је 1 део „Споменика Срба 
у Угарској, Хрватској и Славонији током ХМ и ХУП сто- 
лећа“ у редакцији Г. Др. Алексе Ивића. У овом делу су 
споменици од 1527 до 1586 године. У њему је велики 
део важних података за историчара који се бави стањем 
Срба после пада Угарске 1526 и њиховим односима према 
угарско турским ратовима из друге четвртине ХМГ века. 


Би 


РЕПУБЛИКАНСКА Бивлиотека. — Рад београдске сту- 
дентске омладине, у колико није рад на усавршавању у 
својим предметима, манифестује се већ три-четири године, 
само у неплодном пребројавању гласова које добивају по- 
једини политички клубови приликом избора Управе „Фонда 
за потпомагање сиромашних студената“, у овом или оном 
незнатном реферату који се јави у ком клубу и у ства- 
рању „партијских агитационих пододбора“ од клубова. 
Млада снага троши се највећма на ситне партијске распре, 
које се, без оправданих разлога, преносе међ студенте. О 
каквом јачем раду у Оргачизацији Целокупне Универзи- 
тетске Омладине тешко је и говорити. На пољу стварног де- 
лања за народно просвећивање београдски студенти се 
и не огледају. И одиста се српска омладина у Загребу, 
Бечу и Пешти, која поред свих неповољнијих прилика 
интензивно ради у свима правцима, мора истаћи као 
пример и за подстрек београдским студентима. — При: 
јатно је, међутим, забележити рад једне од најмањих 
група на београдском универзитету, рад студентског ре- 
публиканског клуба. Схвативши правилно да се исто 
онако као што се студент спрема „за лисансјеа, профе- 
сора, лекара, треба да спрема и за грађанина“, републи- 
кански клуб је покренуо Републиканску Библиотеку и 
од 1907 године издао пет књижица које представљају 
оно што је најбоље у српској младој лектири намењеној 
политичком образовању интелигентне омладине. „Српски 
Књижевни Гласник“ истакао је вредност првих трију 
књижица, „Студент у Републици“ од Ф. Олара, „Монар- 
хија или Република“ од Е. Кастелара и „Декларација Права 
Човека и Грађанина“ од Л. Буржоа и А. Метена (Х1Х 
књига, 3, 5 и 12 свеска). Две последње књижице, пре- 
води, „За слободу савести“ од П. Балагиа и „Политичка 
доктрина демократије“ од А. Мишела, заостају избором 
и вредношћу иза ранијих, али се имају забележити као 

истрајност у напору и као рад једне универзитетске групе 
у време кад је највећи део студената неактиван, или чак 
и некорисно активан. = А. А 





ИНТЕРНАЦИОНАЛИЗАМ И ПАНГЕРМАНИЗАМ. — Можда 
је мало доцкан, али је од трајног интереса забележити 
чланак „Јтегпанопаноте ећ рапогегташзте“, који је изи- 
шао у „Га Кеуџе Зостанзђје“ за 1907 (Тоте ХГУ). Л. 
Магрини, директор миланскога часописа „Каушаја Кери. 
Б|сапа“, ставио је ово питање Фурнјеру, уреднику „Га 
Кеуџе Зостапзје“, једном од главних теоретичара фран- 
цуског, интегралног социјализма: „Пре сто година, На- 
полеон је сводио две европске струје, реакциснарну и 
демократску, у ову пророчку реченицу: За педесет го- 
дина, Европа ће бити републиканска или козачка. У то 
доба говорило се о руској опасности. 

„Г Мислите ли ви да се данас може, са више истине, па- 
рафразовати наполеоновска мисао овим тврђењем : „За пе: 
десет година, Европа ће бити републиканска или немачка“. 

„И Мислите ли да пангерманизам уопште, а наро- 
чито освајачка политика цара Вилхелма, представљају 
праву опасност за Европу, а нарочито за Италију, јер 
Немачка тежи да заузме владајући политички и трговачки 
положај у Средоземном Мору, ограничујући тако неиз- 
бежно развиће и успех латентних енергија талијанске расег 

„И! Да ли ће Немачка постићи свој циљ, или да 
ли ће доћи тренутак када ће се скрхати снаге које са- 
чињавају њено политичко јединство 2“ 


На ова питања, постављена са ужег, талијанског 
гледишта, Фурнјер одговара са ширег, европског гле- 
дишта. Он прима замерку која се чини данашњим со. 
цијалистима да често хотимично занемарују капиталан 
значај националних фактора. „Интернационализам може 
постојати само на солидној основици слободних и ауто- 
номних народности, добровољно спојених уговорима мира 
и солидарности. У противном случају, нема реч о космо: 
политизму: то је потчињеност свију народности једној 
јединој. Рим некада; Немачка, можда, сутра“. Немачка 
има хегемонију у свему, па чак у Социјалној Демократији. 
Али социјално-демократска странка у Немачкој, и поред 
своје велике изборне војске и силних материјалних сред- 
става, не представља никакву стварну силу у земљи, која 
остаје увек војничка и јункерска држава. Шта више, не- 
мачка Социјална Демократија несвесно је примила из- 

весне особине сувремене бизмарковске Немачке. У по: 
гледу народности, немачки социјалисти су назадни. Они 
на међународним конгресима социјалистичким неће да 
признаду Пољску као засебну народност. „Они заборав- 
љају нешто и сувише да у социјалистичком интернацио · 
нализму сабља завојевача и пера дипломата не обележа- 
вају границе народности, но да то чини слободна воља 
народа. У људском друштву има класа, али има и на- 
родности, од којих су неке слободне, а неке угњетене. 
Не уништава се једна историјска чињеница тиме што се 
она одриче, или што јој се противи. Народност је ет- 
ничка, географска, лингвистичка и морална основица по: 
литичког уговора. А та основица се не ствара и разо- 
рава старинским правом силе или енглеским принципима 
социјализма, који у том питању немају никаква посла...“ 
И Фурнјер, не одговарајући непосредно на постављена 
питања талијанског републиканца, закључује позивајући 
немачке социјалисте да више и доследније воде рачуна 
о националним тежњама других народности. 
Боб: 


Раз О1есћсемјсћ! 2у15сћеп Гапам тзасћан 
ипа Гпдиз е, А. О. Кашто. Млеп, 1910. — Књига је 
реч у своје време; једна опомена онима што имају да 
склапају трговинске уговоре са балканским државама. 
Досад је Аустро-угарска Монархија склапала трговинске 
уговоре на основи највишега повлашћења; заштићавала 
је своју индустрију и аграрне производе, политички је 
утицала да ти уговори што бољи испадну. Од сада не 
треба тако; Монархија треба да закључује с балканским 
државама уговоре о трговини на основи стварних усту- 
пака, узајамних попуштања: до и! е5; идеал треба да је 
потпун царински споразум. Прва погодба је да се не 
ограничава увоз земљорадничких производа из балкан: 
ских земаља. У 1907 години увезено је у Монархију таквих 
производа за 119 000.000 круна, од којих се највећи део 
не производи у њој (дуван, јужно воће, зејтин, коже 
јагњеће, јареће и остало). У монархији се аграрци наро- 
чито боје да ће увоз стоке и жита из Србије, Румуније, 
Бугарске, Грчке, Турске, нахудити пољској привреди у 
Аустро Угарској. Страх је преувеличан ; Грчка, Црна Гора и 
Турска требају у великим количинама те производе сваке 
године, а сем тога и сами произвођачи сваке године 
троше све више земљорадничких производа. Заштићујући 

сувише аграрце може држава нанети велику штету ау- 
стро-угарској индустрији, штету која може имати тешких 
последица за целу привреду и спољну трговину Монар- 
хије. Аустро-Угарска треба да одржи данас равнотежу 
између индустрије и земљорадње. Одржаће је ако у бу- 
дућим уговорима обезбеди стварне повластице својим 
индустријским производима; а обезбедиће то ако дадне 
повластице за земљорадничке производе балканских зе- 
маља, а нарочито за живу стоку и месо. Као лекција 
треба да послужи последњи трговински уговор с Италијом; 
аграрци су успели да се јако оптерете талијанска вина, 
а Италија је спречила увоз многих аустријских фабри- 
ката који су на талијанским пијацама имали угледно 
место. Па, и у међународној трговини Монархија не стоји 
добро; у њој не може да издржи утакмицу. У 1895 
години целокупни износ 40 разних држава износио је 
13.000.000.000 круна; Аустро-Угарска је била на шестоме 
месту, а фигурира са само 4. 6%, Па и у земљорадни- 
чким производима нема угледно место. Прво место она 
заузима у производњи јечма и хмеља, а у осталом она 
изостаје далеко. Индустрија је јако напредовала наро- 
чито производња шећера и малца; али кад се испореди 
с другим државама за друге индустријске производе, на 
пример са Немачком, Јапаном, Италијом, онда се види 
неподобност Аустро-угарске Монархије за јачу утакмицу 
на светским трговима и њена способност да нађе само 
на Балкану прођу својим фабрикатима. 

(С обзиром на све ово, и нато што ће стални при- 
раштај у људима у Монархији све више тражити хлеба 
у индустрији; што трговина Монархије не успева много 
у Азији, Африци, Америци и Аустралији; што ће бал- 
канске државе постајати све већи потрошачи индустри- 
ских производа, нарочито нова Турска, и што су балкан- 


ске државе једина добра и сигурна пијаца за аустро. 


угарске фабрикате — писац је одлучно за попуштање. 
Настави ли се политика царинскога рата са балканским др. 
жавама, А. Г. Рауниг очекује неминовне дубоке потресе 
у привредноме животу дуалистичке монархије, чије ће 
место на балканским пазарима узети такмаци које ће бити 
тешко сузбити. 

Није ово први пут да се пише у Аустро-Угарској о 
њеној новој трговинској политици на Балкану. Овако 
као што А. Г. Рауниг пише готово се може рећи да је 
први пут. ЈАМЕ 

Одмах до врата, на три корака десно, у четвртастом 
_ простору једне од најобичнијих пљеваљских крчама, на- 
рогила се незграпна земљана фуруна, налик на боцу по- 
_ луоку. У њој се распалио ципан цијели товар дрва, који 
Е је вечерас око акшама газда Ристан наложио у њу, па 
___ се растутњела ватра и уплатњили се и њени дебели ду- 
4 варови и њихови лончићи, због којих ова чудна „тетка“ 
веома личи на какву праисконску стооку неман с крва- 
вим челом и закрвављеним очима. Позади ње, о једном 
___диреку, објешене конагџијске струке и кабанице, те се 
__циједе и пуше од паре; а испод ње растављени сељачки 
__ обојци, чарапе, калчине и докољенице, те се суше. Задах 
_ мокрог одијела и полутрухле, обуће, кашаљ прозеблих 
· сељака, хапа од поквареног и загријаног ваздуха, воња 
+ "од кафе, вина и ракије, дим од дувана, испаравање људи 
и ствари, смрад петролија у некој старој излупаној и 
ЈЕ чкиљавој лампи највјерније очитују све убоштво и газде, 
и муштерије, у “ ПајЕста, и вароши, и царевине ђе је то. 
21 

По троножним столицама по непопођеном тавану 
око пећи посиједало пет-шест сељзка, босих и с раздр- 
љеним прсима; неки једу што имају, а неки нагињу ђа 
плоском ђа чашом, ко вино, ко ракију. Неколицина од 
њих, у недостатку столица, извалили се по простртој 


штури у једном ћошку од крчме, отегли своје дугачке. 


чибуке, па пуше и полугласно разговарају о пазару и 
ружном времену, опрезно бирајући рајинске изразе и 
мјерећи сваку ријеч. 

Насред крчме, уз чеони зид, међу два испрскала, 
чађава и улијепљена свакојаком хартијом прозора, оте 
гли се дугачки рафи с боцама и чашама и неки нахе- 
рени и прљави банак, нека врста келнераја, на који гле- 
дајући, стран и непознат би човјек закључио, да је то 
ту, умјесто крчме, нека мјешавина од обућарнице и ка: 
сапског подрума. За њим се предвостручио опште познати 


ханџија Ристан, стар као и крчма, дугачак као и злаго-_ 


дина, погурен као и вијек који је прошао, понизан као 
права раја, и лукав као и невоља која га је томе нау- 
чила. Откако га овај нараштај познава, не може нико 
запамтити да га је кад-ма-кад видео ођевенијег но што 
је сад; а и они што су сад сиједи као и он готово боље 
но и самог њега познају његову стару улијепљену фе- 
сину још из оног доба, кад су се као момчадца играли 
ћушкапе; па масну и истиринтану џемаданчину и јеле- 
чину му још одонда, кад су се ударали „прескакуша“; 


а умацупане чакшире са стотину закрпа и концима од | 


сваке боје памте му сва сијела од назад тридесет година. 
На другом крају, по на „јандал“, на излињалом и 


расклиматаном шиљтету, отурисало десетак балија. Пред. 


сваким, на поду, поређате изувене папуче; а преко њих 


им се отегли дугачки бијели чибуци. Опљуцкујући, жмир-_ 


кајући и истежући своје мршаве, обријане и избраздате 
шијетине, дуванб, и срка сваки по филџан иза филџана 


црне и грке кафе. А једва у пет минута да се коме с 


погрчених усана по која ријеч одвали; на што понеки од 


њих трене очима или смршти чело а очи избуљи, а неки _ 

ни то; па продуже — као прави Пророкови потомци, 
цареви синови и хаки Турци — дембеланити, мислити и 
ништа не мислити, и сањати с отвореним очима. 

Међу њима бејаху двојица, који, мимо остале, упа- 
даху у очи. У средини, на почасном мјесту, хоџа Стам- 
болија, прави Туркуша, млад, црнпураст, округла лица, 
црне уокружене браде, пљосната носа, косих очију, мр- 
шавих образа с испупченим јагодицама, с бијелом пошом 
око главе, зеленом ћурдијом до земље, плавим и широ- 
ким димијама, жутим појасом, источњачки шареном анте- 
ријом, и црним бројаницама у руци. Њега је, прије десет 
година, девлет из Цариграда нарочито послао у ове кра- 
јеве, да правовјерним тумачи књиге ипџијеле и да по 
народу сије мудре ријечи. До њега неки стари Дедо до- 
мородац — једна грдна људескара, крезуб, са сиједом 
и пожућелом брадурином, згрежбаним челом и лицем 
које веома потсјећа на опријечане опанчине на лапавици, 
зељастим и немирним очима, утонулим устима, нахере- 
ном носином и накостријешеним брцима, за чије би под- 
стрижене длаке казао да су пресађене са свињског хр: 
бата. Ођевен по хадету херцеговачких потурица; а,и 
поред све врућине која владаше у овој јазбини, на главу 
навалио своју страшну чалму, у којој је читаву тканицу 
умотао, а на леђа свој дебели и већ излињали ћурак од 
лисичина. Родом је из једног села из пљеваљске околине, 
па, дошавши нешто послом у чаршију, забавио се и при- 
мркао, и случајно наљегао на Ристанов хан. Ту се, опет 
случајно, нашао с хоџом и другим познаницима, запри- 
чао се, распричао, истресао што је имао, па и — заћу- 
тао. Како он, тако и остале балије. 

У том, испред хана улицом, протутње гомила за- 
гријане и запијене млађарије с пјесмом, лармом, ускли- 
цима, и циком гуча и ћеманета. То, попут изненадног 
вихора, трже и наше умудрене причаоце и као да унесе 

_ живота међу њих; згледа се један на другога, проме- 
__шкољи и, као да би хтели рећи: вијек пролази, својскије 
__се прихватише кафе и дувана. А хоџа Стамболија, ка- 

шљуцнувши, протегнувши врат, набравши чело, одагнувши 
обрве, избуљивши очи, и, да би својој бесједи дао више 
важности, погладивши своју јарећу браду, отаврзе први: 

— Ја, бива, душо си ми медана, тако вам је то. 
Алах је, џелашануху, јаратисо дуњалук бутумвези ко 
зелену дивљаку; и наб'о га на рог волу; волу рек'о да 
стоји на камену, камен на води, а вода на риби. И то 
све до иксану на измет, ема му не допушћ о више тан- 
дарихе од неколика декика: колико би пет мелахића по 
три пут крилом о крило ударили... _ 

— Па то, џанум, онда кад све стоји на риби... упаде 
му у ријеч један од млађарије искрај њега. 

— Бели, валај... потврди ефендија убједљиво; па, 
таман зину да настави ђе је прекинуо, а стари га Дедо 
претече: 

— Јамите, ефендум бенум, таки еглен и божије ду- 
бине, и не гонте тако дубоко кад кадри нијесте. Но да 
ја вами садекана кажем оно што ј избило на пличину. 
Видите ли ви, џанум, како ј ово насто потоњи вакат 
и овладо пексинлук и роспилук на дуњалуку, дас и 
сами Алах мршти од петка до суботе по четрдесет хи- 
љада пута. А влахалук све-за-све диго уши, па се ро- 
гуши, и хрже ли — хрже. Више се ни турковат не море, 
ко што бог заповиједа. Нашега јада и таксирата једини 
бог зна! Отприје је рахметли султан Селим, док царе- 
ваше, из Стамбола, сједећи, оном ђаурину на Косову оба 
ока чепрљком од десне руке мого ископат. А данас... 
нема, бр те, но ижљегли из тијех шехитанскијех пампора 
с мора некакви ћафирски концули и елчибаше; разми- 
љели се, баш к'о змије о прољећу, по свој Турћији, па 
тешвик чине; а просули паре и лажи, те на једну страну 
подмићују паше и цареве забите и пођаурили их, а на 
другу подараковају ову пасју рају да се буни и мешкољи 
ко зелембаћ иза ископњелог снијега; и ни ихтибара нам 
више не чини. Оживјела крмска вјера на све стране: те 
накакве паре и требници- и златна џубад за рају и њене 
папазе од оног пексиног краља из Московије; те некакви 

учитељи и џеридаши с пјеснарицама и икторијама, а бо- 
гами и комитаџије с бумбама и џебаном од тога новога 
кара-бега из Шијачке и од оног бугарског тестераша; 
те они катилски хајоши из оног црног и проклетог Ка- 


__радага; те ови баздељиви швапски чпијуни и жабоједци 


у црнијем чизмама а с трострукијем камџијама; те ови, 
те они... и, кад погледаш, а нама се запалила кућа са 
свијех банада, па гори ли — гори. Да те мили Бог са- 
чува, шта с' ово ради од нас!... 

— Алах... Алах!... зажагорише сневесељене балије, 
преврћући очима к небу. А један од њих прихвати: 

— Валахи-билахи, нико за то не носи кабает на 
душу, до истијех забита и паша и царскијех већила што 
сједе у девлету и око цара. Оклен и неће, кад су се по- 
руфетили и поћафирили — а јадан ти икакав Москов; 
назобали се ђаурскијех „риља“ и талијера; обукли сетре 
и пантале; и оградили и самога цара и спутали га сво- 
јијем лажима и марифетлуцима. И они су ти, земља им 
кости изметала!, што варају падишу — за фајду, ако ће 
бит и цар, не мора све виђет и знат; и што му не дају 
да погледа по царевини те да сазна шта се ради; па нас, 
бива, јали све у море побаца, јали нам, демек, да изум: 
да кољемо ђе гођ сретемо све што не клања и у џамију 
не иде. Јер је, бели, дошло више да се кида, па ја смрт 
ја живот. 

— Тако је, билај!.. потврдише њих неколицина. А 
Дедо, вртећи главом, одбијајући димове кроз ноздрве, 
а пукћући као шарган под вилама, настави: 

— Хм... криви ови, криви они... Ама, бива, да нешто 
нас има и да смо ми данаске ко што нам стари бијаху, 
пресјекли би ми то одмаха за декик при дну од дебла, 
те још како! Пресјекли, валај, да им никад више не пане 
на ум србоват и дић' уши на агу и на султана, ни ко- 
лико осакаћеној лисицн наљећ' на гвожђа по други пут. 
А, билај, ако, по оној „у се и у своје кљусе“, ми сами 
на своју руку ово рајанско мутљање и калабалук не пре- 
текнемо на самом првопочетку и што пријед, поред свијех 

мутесарифа и паша и везира и низама и девлета, доче- 
каћемо оно исто што и дахије у Шумадији и бегови у 
Босни и Херцеговини. Живи били па видили! Ово је, 
бели, испред кијамета. . 

Опљуцкујући преко такума, с обореним главама на 
прси и потупљеним очима за асуру, стењући и жмирка- 
јући као овце на крепаћу, балије ћутањем одобраваху 
Дедов еглен. Један се само крезуби хавас одвоји у по- 
тоњу, и, као потмуо душак планинског вјетра из какве 
подземне пештере, зашкрипа:: 

— Наш први и прави земан би и битиса! Нема 
више ни онијех људи, ни оне јаке, ни прве замашитости, 


ни старе темељитости, ни ништа. Настало, бива, потоње. 


вријеме. Влахалук се похасио и посилио; сами му ше- 
хитан дао фурсата; ич бриге нема за нас ни за цара; 
шта више, чика нас и тражи ферсата, да је кабил, с лучем 
на дану; и, валај, што је виђет, не докундиса му га, ћа- 
фиру, шале на ови вакат. Па хајде га ти живи и туркуј 
по табијату на данашњи вакат, де! 

Турци поново оборише носове и стаде их пуктање 
као бакова кад на змијску логу нагазе. И, у бојазни да 
је смак свијета са пропашћу османлука на прагу, само 
што думају, врте главама, кашљуцају и одбијају тумбе- 
ћију за тумбећијом. Први се прибра хоџа Стамболија, 
трепну два-три пута, исхрка се, и, пребрајајући бројанице, 
отпоче поново да везе без игле и стриже без маказа: 

— Чуднијех, џанум, људи, чудног ли дивана! Од 
чега се, нуто, закари дружина! А да ли не знате, ефен- 
дум бенум, да ништа неће и не море бит што Алах није 
судио Зато бидите сербез-сербезуна. А све и да би нас 
ђунах нашијех забита и кесеџија предо у руке ђаурима, 
к'о што неће и не море бит — у здравље царево, хеса: 
пите ли, рбдо, да нам Алах и његови шехити и мелахићи 
нијесу рази» Ич, немајте бриге! Док је нами нашега Пеј- 
гамбера, ни по маломе нас прсту забољети неће. Не, билај. 
А реците ми, џанум, која је фајда власима па де је ципан- 
цио дуњалук њихов, кад им је записато да се, на оном 

свијету, муче и пеку у џехенему са шехитанима заједно. 
Јер на кијамету зареде мелахићи од мезара до мезара, 
па, ђе гођ нађу Турчина, питају га, је ли за свога жи- 
вота убио ђаурина. Па, ако је, одмаха га пуште у џехе- 
нет међу хурије — и под опанцима. А тун има да једе 
и пије што му душа жели, и да с облачи у саму свилу 
и злато, док гођ траје свијета и вијека. А, кад наљегу 
на ђаурски греб, питају мелахићи ђаурина, је ли убио 
Турчина. Ако каже да није, пушћају га пред ачкапију 
од џехенета: да тунако вада и тимари турске коње. А, 
ако бидне, ондар га наћерају про Силах ћуприје. А она 
је, бива, танка к'о сјечиво од игле бријачице; и испод 
ње кључа и ври запаљен катран и смола. Про ње турске 
душе прелијећу ко стријеле у џехенет, а влашке се свар- 
давају па посред ватре од катране. И тун се пеку док 
гођ траје хаве и онога што је на њој и овога што је 
испод ње. И, билај, књиге инџијели пишу, да ће најцрње 
обршит влашки попови и калуђери. Јер, кад мелахић 


· Џебраел запита ђаурина по ђаурина на кијамету: „Зашто 


и ти нијеси турков о“, сваки ће му од њиха по на-0соб 
обеханит : „Ја бих, но ми није дао поп“. А на то ће се, 
бива, расрдит бож'и мелахићи, па ће дочепат маљевеа 
увалит се међу папазе и калуђерштине, па по њима: 
дупи а дупи, удри а удри, док им све кости самељу у 
прах и пепео. Пошто их, демек, тако учине, пљунуће у 
пепео, те их јопета оживјет к'о су и били; па и јопета 
дочепат маљеве, па по њима, баш ко и први пут. И 
тако ће их по деведесет и девет пута у једном декику 
бит и истекар оживљават. Таки вам је, родо, кисмет 
свијех ђаурскијех милета на дуњалуку. Па сад реците ви 
мени: ко би, бива, био махнит да жели бит у ђаурској 


_чапри, па да је њихов ципан:цио дуњалукисовуис 


ону страну дењиза > 
Турцима се разгали душа, слушајући мудре ријечи 
мудрога дервиша; лакну им на срцу, као да им ко грдан 


_ терет с врата маче; и би им као кад би се, иза грозне 


летње жеге и тешког рамазанског поста, разгалили хлад. 

ном водом с најлепшег планинског извора и окријепили 
своје гладне утробице добрим оброком најмаснијег пи- 
лава, пите и гурабија. Срби, на другом крају механе, 
стали па само што се кришом подгуркују и смију испод 


брка; а по ђекоји се кад-што усуди да на силом уозби- 


љеног и на банак поднимљеног ханџију кресне оком и — 
нагне полуоком. 

— Анудер, Дедо, јадан, узми оне гусле, те нас раз- 
говори, ко што умијеш... 6 се није фајде карит. А ва- 
лај-и-билај, мислили, не мислили, неће другачије никако 
ни бит но што ј] Алах у свој тефтер замрчио. Ама ода 
бери, бива, једну баш „едном косовску, те се насијеци 
влаха –- да се сва земља убазди од крста и ђаурске гри- 
зине!... заучиње један од балија, па би готов те скиде 
гусле с дирека и пружи их Деду према себи. 

— Дела, Алаха ти! Ограши нас, џанум, мало ! Чаре 
јок !... заграјаше остали. з 

Правећи се важан као и сви гуслари у такој при- 
лици и изговарајући се да је уморан и прозебао, Дедо 
се спрва стаде нећкати и бранити, да му није до пје- 
"вања. Али на поновну молбу и наваљивање својих кар- 
даша, немаде куд-камо, но узе гусле, распари их више 
дагаре, намјести их у крило, испрси се као кокот на бу- 
њишту испред шта ће да кукуријекне, натеже струњу, на- 
маза је тамјаном, удеси коњиц, и стаде превлачити зми- 
јастим гудалом и ударати својим сухим старачким прстима. 

А тужни, крти, час дуги, час кратки, час разиграни, 
час једнолики, бубоњави и пискави звуци јекнуше и за- 
јецаше по прашњавој и задувањеној крчми као измијешан 
хор од горштачких тужбалица и жетелачких поскочица, 
кад се расплакане покајнице, враћајући се с гроба, и раз- 
драгане жетелице, идући на рад са срповима о раменима 
и влаћем у плетеницама, случајно у каквој пошумљеној 
дубодолини, сусрету. 

“ 

Врата се на крчми отворише широм, и с извањом 
студи, намахом вјетра и наметом снијега појави се и ступи 
унутра Огњен Соколовић. 

То је момчина од својих тридесет и пет година, 
крупан и развијен као и сви Херцеговци, а ваљанији и 
храбрији од сваког свога врсника од Јавора до увора 
Таре у Пиву. Кућа му је међу најпрвим хоџацима у Прен- 
ћанима ; и, откад овај пас људски памти, нема никога да 
може казати да је она једне цигле аспре данка или ха- 
рача дала ја цару ја ћесару. Прибила се на једној непри- 
ступачној клисури међу неким непроходним борјем над 
Таром, живи о стоци, лову и пљачки, и хајдукује с ко- 
лена на кољено. Откако им се ћок закопао, од Соколо- 
вића је вазда за вазда излазио по ко гласит, било хајдук, 
било суђа, било добар домаћин, било свјештеник. Огњен 
је од те вријеже; и његовим и његова оца и стричева 
радом његова је жица сматрана за најкрвавију а шљеме 
за најнепокорније и од свију жица и огранака и међу 
самим Соколовићима и од свију шљемена и одметника у 
свој бутум затарској крајини. 

· С Турцима су се били ђе год би се сусрели. Таку 
су борбу насљеђавали с материном храном и очиним гу- 
слањем ; у тој су борби сав и једини смисао животу на- 
лазили; и од ње, од пелена и пепељака па до мотикеи 
мрамора, нијесу ни за тренут узмицали. Сва мука и сваки 
труд турски да их се отресу, били су узалуд. Не једном 
су се подизале по читаве војске из Пљеваља и Прије. 
поља и ударале на њих у Пренћане. А они, чим би им 
ту дошло тијесно, прећерај мал и пренеси покретности 
у Црну Гору, па се ували у тарске греде, склони ђецу 
и жене по пећинама, па се уметеризи и оспи ватру на 
непријатеља и — остани живи; никоме ништа ни по уху; 
а Турке одби и поломи, да се прича докле је гусала. За 
њих се држало, да им ни гром ништа не може. 

Огњен је данас најбољи представник свога „крвавог 
кољена“. Све особине његових старих сасредсријеђене су 
у њему. Висок, широк, плећат, коштуњав, здрав, јак, 
хитар, мрк, натмурен, по горштачким појмовима о ље- 
поти прикладан, космат, бркат, сјеновит, оштра погледа, 
тежак на ријечи, суров, поносит, гостољубив, љут, брз 

на посао, готов на оружје, озбиљан, а ђе треба и ша- 
љивчина до суза, духовит, разговоран, кад-што умјешан 
прекладало и Вјешт задиркивало, добар ловац, добар пу- 
шкар, добар пјешац, добар бињаџија, познат кавгаџија, 


крволок, љубитељ вина, вјечити бећар, мислило се да не 


воли жене, а био је и гуслар и пјевач да мимо њ није 
могао проћерати никакав ни српски ни турски ђетић. 
Одметнуо се од цара ни сам не памти више кад. 
Више је од двадесет турских глава посијекао; ђе није 
дошао, мрамора није посадио. Турцима је био задао страх, 
да никад мање од петорице заједно нијесу смјели ни два 
сата од куће одмакнути; а његовим су именом буле 
турад плашиле и у камен га затуцале. Најодабранији 
Турци, и из низама и из башибозука, су му о глави ра- 
дили, по читаве хајке дизали на њ, просипали и крви 
зној и новац: неће ли му дохакати, — па све у томах. 
Најчувенији колашински крвопија, Хариф Мушовић, слу- 
шајући из дана у дан све црње и горе хаберове од Ог- 
њана: те уби овог бега, те плијени оног трговца, те за- 
пали ову џамију, те пресијече онај друм, те посијече овог 
буљубашу, те рашчеречи оног агу, те обљуби ову булу, 
те покрсти оно туре, те изгоре оног спахију, те пороби 
ове катуне, те потопи... те ово, те оно.. да, слушајући 
све то без престанка, сави му се мука на утробице, и, 
као што то само бијесан а за срце уцвијељен балија умије, 
бусну се: „Валај-и-билај и ешхеду билај! И тако својој 


мајци не био муж на кијамету и манит се часнијем крстом. 


не прекрстио а од прасетине не окусио, јали ћу одсад 
за петнес дана крмску главу Огњена Соколовића на 
шиљак набост, јали моје на раменима неће бити!“... 

И одржао је ријеч; заклетва му се испунила. Ни 
пет дана није прошло, а његова је обудовљена ханума 
у свом опустошеном хоџаку кукала и нарицала над обез- 
глављеним лешем свога рахметли сахибије; док су Ха- 
рифову кратко поткресану главу кљували црни гавранови 
и зобали бијели црви на шиљатом коцу више брављег 
тора пред Огњеновом колибом у Пренћанима. 

"То вам . је и таки вам је овај новопојављени ГОСТИ 
_ придошлица у газда-Ристановом хану. Но откуд он овдје 
_ и зашто» 
- __ Како није љето да четује, то је наш Соколовић и 
_ ове, као и осталих, зиме сидио прикривен дома набрег 
_ Таре, уживао на прошло-љетној течевини, прибирао снагу 
"за прољеће, прескакао час у Црну Гору час у Србију, 
_ састајао се и мијешао с људима којим је требао, и, да 
3 би досаду оћерао, ловио, гуслао — гуслао и ловио. 

ПУТ ИЗ МИНХЕНА У ЂЕНОВУ. 


(1828 године). 


(4) 
ГЛАВА ХЛХ. 


То је био прави талијански музички комад, из не- 
какве омиљене комичне опере, — оног чудноватог рода, 
који даје хумору најслободније поље кретања, и где се 
он може предати свој својој скакутавој веселости, сво- 
јој лудачки. претераној осетљивости, својој насмејаној 
тузи и усхићењу за смрт које је жудно живота. То је 
било сасвим по Росинијевом начину, који се најумиља- 
тије показује у Севиљском берберину. 


Они који презиру талијанску музику осуђују и овај 
род, али они неће умаћи некад у паклу од своје заслу- 
жене казне, и можда ће бити осуђени да за сву вечност 
не чују ништа друго него само фуге Себастиана Баха. | 
Жао ми је само понеког од мојих колега, на пример 
Релштаба, који, тако исто, неће избећи ово проклетство 
ако се пре смрти не преобрати да верује у Росинија. 
Росини, Ф!упо Маезтго, Хелиосе Италије, ти који ра- 
сипаш преко света своје звучне зраке! опрости мојим 
јадним земљацима, који те руже на хартији за писање и 
на хартији за упијање. Ја уживам у твојим златним то- 


новима, твојим блиставим лептирастим сновима, који ме __ 


опчињавају тако љупко, и љубе ми срце уснама као у 
Грација! ОП!упо Маезгго, опрости мојим јадним земља- 
цима, који не виде твоју дубину зато што је ти покри: 
ваш ружама, и за које ти ниси довољно тежак и теме- 

љит по својим мислима, јер се лепршаш врло лако, са 
божанским крилима! — Свакако да би се волела са: 
дашња талијанска музика и да би се кроз ту љубав ра- 
"зумела, мора се имати пред очима сам народ, његово 
__небо, његов карактер, његова лица, његове патње, ње- 
__гове радости, укратко, цела његова историја од Ромула, 
оснивача свете римске државе, до новијег времена кад 
је пропала под Ромулом Аугустулом П. Та јадној потчи- 
њеној Италији забрањен је говор, и она сме да изражава 
осећања свога срца само кроз музику. Сва њена мржња 
против страног господства, њено усхићење за слободом, 
њено беснило због осећања немоћи, њена туга при успо- 
менама на прошлу красоту, а уз то и њена тиха нада, 
њено ослушкивање, њена жеђ за помоћи, све се то при- 
крива у оним мелодијама, које клизе од чудноватог за- 
носа за животом до елегичне благости, и у оним панто· 
__мима које скачу од улагујућих миловања до претеће 
___јарости. 

У То је тајанствени смисао комичне опере. Јавна стража, 
__у чијем се присуству она пева и представља, и не сања 
Е. значај ових веселих љубавних прича, љубавних невоља 
___и љубавних задиркивања, у којима Талијан скрива своју 
___ смртоносну мисао о ослобођењу, као што су скривали 
-  Хармодије и Аристогитон свој мач у венцу од мирте. То 
__су све будалаштине, каже јавна стража, и добро је што 
___ ништа не опажа. Јер би иначе импресарио заједно са 
_ прима-доном и примо-уомом, ступио на оне даске што 
Б. значе тврђаву; била би одређена комисија, стављени би 
__били у протокол сви трилери опасни по државу и све 
___револуционарне колоратуре, и затворило би се мноштво 
__Арлекина, умешаних у даљем грањању злочиначког сплет- 
_ _карења, па и Тартаљија, Бригела, чак и стари сумњиви 
_ Панталон; Доктору из Болоње запечатили би хартије, 
__ он сам, својим брбљањем, постао би још више подозрив, 
_а Коломбина би горко плакала због ове породичне не- 
реће. Надам се ипак да се оваква несрећа још неће 
рушити на ове добре људе, јер су талијански демагози 
Уа 

препреденији од јадних Немаца, који намеравајући то 


исто прерушили су се црним лудачким капама у црне _ 


лудаке, те су својом жалошћу веома падали у очи, а 


својим чврстим лудачким скоковима, које су називали 


гимнастиком, показивали су се тако опасним, и тако се 


озбиљно мрштили да је најзад и влада морала обратити 


на њих пажњу, и притворити их. 


ГлАвВА ХХ. 


Мала свирачица на харфи мора да је опазила како 
сам често погледао ружу на њеним грудима, док је она 
певала и свирала, и кад сам после бацио на калајни 


тањир, у коме је она скупљала свој хонорар, један злат- 


ник, не одвише мали, она се насмеши лукаво, и запита 
ме кришом, да ли хоћу њену ружу. 

Али је сам најучтивији човек на свету и никад, ни 
за цео свет!, небих увредио једну ружу, па ма то била 
ружа која је већ мало изветрела. И ако она не мирише 
сасвим свеже, мислио сам ја, и ма да није по мирису 
врлине таква као саронска ружа, шта се то тиче мене 
који имам страшну кијавицу! Само људи пазе тачно на 
све то. Лептир не пита ружу: „Је ли те већ неко други 
пољубиор“ А ова не пита: „Да ли си облетао око неке 
друге“ Осим тога и ноћ је наступала, а ноћу, мислио 
сам, све цвеће је сиво, најгрешнија ружа као и најврлији 
першун. Укратко, без одвећ дугог устезања рекох малој 
свирачици: „У, З1опога“. | 3 

Само немој да помислиш што ружно, драги читаоче. 


Био је већ мрак и с неба су звезде гледале јасно и по. 


божно у моје срце. А у самом срцу дрхтала је успомена 
на мртву Марију. Опет сам помислио на ону ноћ кад сам 
стајао поред кревета, у коме је лежало лепо бледо тело, 
са благим, мирним уснама. — Опет сам помислио на чуд- 
новати поглед који ми је добацила стара жена, одређена 
"да бди поред мртваца, кад ми је уступила своју дужност 
за неколихо часова. — Опет сам помислио на љубичице 


— дан и ноћ — које су стајале у чаши на столу и врло ме ЗИ 

чудно мирисале. Опет се најежих од сумње: да ли је 
"одиста ветар угасио лампур» Да ли доиста није био неко 
_ трећи у соби2 


КГ. Глава ХХЛ. 

Њ: Наскоро легох у постељу, убрзо заспах и заплетох 
се у луде снове. Сањао сам као да је сад оно време што 
___је било пре неколико часова, па сам приспео опет у 
Триент, опет сам се чудио као и пре, али у толико више 
што је улицама место људи шетало само цвеће. 

Ту су пролазили зажарени каранфили, машући стра- 
сно лепезама, кокетан лепи човек, зумбули са лепим, 
празним, звонастим малим главама, иза ових цела свита 
брадатих зеленкада и блесастих мамузара. На углу су се 
_препирала два красуљка. Из прозора једне старе куће, 
_болешљивог изгледа, вирио је пегаст шебој, лудачки ша- 

"рено накићен, а иза њега јечао је умиљат, мирисан глас 

љубичице. На балкону велике палате на тргу била су 
_ скупљена сва властела, високо племство, наиме они кри- 
___нови који и не раде и не преду и изгледају тако исто 
|: дивно као цар Соломон у свој својој красоти. Учи: 
33 Е- нило ми се да тамо видим и дебелу продавачицу воћа; 

_али кад сам боље загледао, то је био само самрзнут 
Р о НИ и он се одмах извиче на мене: „Шта хоћете ви, 
___незрели цветер Ви, кисели краставче2г Ви, простачки цвете 
___без и једног прашника» Сад ћу вас добро попрскати!“ 
___Од страха се пожурих саборној цркви, и скоро прегазих 
__једну стару хрому бакицу, чији је молитвеник носио кра- 
___суљак иза ње. А у цркви је било пријатно; лале свију 
3 боја седеле су у дугим редовима, и побожно кретале 
___својим главама. У исповедаоници је седела једна црна 
таи а пред њом је клечао један цвет, чије се лице 
лаје могло видети. Али је он мирисао тако језиво добро 

а сам опет изишао из пене. сретох једну њи 
е су биле саме руже са црним веловима и белим ма. 

рамама, и, ах!, на носилима је лежала рано отргнута 
ружа, коју сам упознао на прсима мале свирачице на 
харфи. Она је сад изгледала много умиљатија, али сасвим 
бела као креда, бео леш руже. Код мале капеле спу- 
стише мртвачки ковчег; сад настаде само плакање и је- 
цање, и најзад се издвоји једна стара булка, и одржа 
дугу надгробну беседу; у њој је много причала о врли- 
нама преминуле, о земаљској долини јада, о једном бољем 
свету, о љубави, нади и вери, све то кроз нос певајућим 
гласом, огромно опширан говор, а тако дуг и досадан 
да сам се од тога пробудио. 


ГЛАВА ХХП. 


Мој ветурин упрегао је раније него своје коље Хелиос, 
и већ око подна стигосмо у Алу. Овде, обично, задрже се 
ветурини неколико часова да би променули своја кола. 

Ала је већ право талијанско месташце. Положај је 
живописан; на једној коси поред ње протиче река, а ве- 
село зелена винова лоза преплиће овде-онде окрпљене 
просјачке палате које се спотичу једна преко друге. На 
углу изереног трга, малог као кокошињак, стоји напи- 
сано величанственим гигантским словима: Рлагха 41! Зап 
Матсо. На каменом одломку великог, старог племићског 
штита седео је неки деран и свршавао нужду. Светло 
сунце обасјавало је његову наивну задњу страну, а он је у 
рукама држао икону од хартије, коју је најпре искрено 
пољубио. Једна девојчица, лепа као уписана, стајала је 
поред њега задубљена у посматрање, и, с часа на час, 
дувала је као неку пратњу у дрвену дечју трубу. 

Гостионица у коју сам свратио и ручао, била је, 
тако исто, по правом талијанском начину. Горе, на првом 
спрату, отворена естрада са изгледом на двориште, где су 


лежала излупана кола и чежњива ђубришта; ту су шетали 


ћурани са лудачки црвеном крестом и просјачки поно- 
сити пауни, а пола туцета дечака, препланулих од сунца, 
у дроњцима, биштили су се по Бел-Ланкастерској методи. 


С оне естраде, дуж сломљене гвоздене ограде, стиже __ 

се у велику собу где се звуци одбијају и разлежу. Мра- 
морни под, у средини широки кревет, а на њему читав 
сабор бува; куд се год окренеш величанствена прљав- 
штина. Гостионичар је трчкарао овамо-онамо да чује 
моје жеље. Он је имао жустар зелен капут и изборано 
покретно лице на коме је био дугачак грбав нос са дла- 
кавом, црвеном брадавицом, која се усадила на њ као 
мајмун у црвеној хаљини на камилиним леђима. Он је 
трчкарао овамо-онамо, и изгледало је као да црвено мај- 
мунче на његовом носу тако исто трчкара овамо онамо. 
Али, прошао би читав час док би донео ма штогод, а 
кад сам због тога грдио, он ме је уверавао да већ врло 
добро говорим талијански. 

Морао сам се дуго задовољавати пријатним мири- 
сом од печења, што је у таласима долазио до мене из 
кујне на којој није било врата, где су мати и кћи 
једна поред друге седеле и певале и черупале пилиће. 
Прва је била изванредно крупна; груди су јој се пре- 
обилно пропињале у вис, али су ипак биле мале према 
колосалном задњем делу тела, тако да су оне прве из- 
гледале као оснивање, а ово друго као њихово опшир. 
није извођење у облику пандекта. Кћи, не одвећ велика 
али снажног тела, изгледала је такође наклоњена круп- 
ноћи; ипак њена млада маст није се никако могла поре- 
дити са старим лојем њене матере. Њене црте лица нису 


"биле благе, нити младалачки дражесне, али ипак пра- 


вилне, отмене, античке; витице и очи сагоревајући црне. 
Мати, напротив, имала је плитке, тупе црте лица, нос 
црвен као ружа, плаве очи као љубичице искуване у 
млеку, и белу као крин напудровану косу. С времена на 
време притрчао би им госионичар, 1! З1епог радге, и питао 
за понеки суд или посуђе, и као одговор добивао је 
мирно упутство да сам потражи. Тада би он пуцкао је- 


_ зиком, превртао би по скрињама, окусио би из лонаца 


на ватри, опекао би језик, и отрчао би опет, а с њими 


његов нос као камила с црвеним мајмунчетом. А код 
22 

оних унутра зазвонили би весели трилери, као умиљато 
ругање и породично пецкање. 

Али овај угодан, готово идилски домазлук прекиде 
изненада громовити тресак; један плећати момак искрив- 
љена лица као у убојице улете унутра и повика нешто 
што не разумедох. Кад обе женске затресоше одричући 
главом, обузе овог најлуђи бес, и бљуваше ватру и огањ 
као мали Везув кад се срди. Као да се и крчмарица била 
уплашила, те шапуташе благг речи. Али ове изазваше су- 
протно дејство, тако да помаман човек дочепа гвоздену 
лопату, разби неколико несрећних тањира и боца, па би 
чак ударио и јадну жену да кћи не дохвати дугачак 
кујнски нож и запрети му да ће га пробости, ако се сме- 
ста не очисти одатле. 

Био је леп призор: девојка је стајала бледожута и 
од срџбе укочена као мраморан кип, усне тако исто бледе, 
очи дубоке и смртоносне, попреко на челу плава набрекла 
жила, црне витице као лепршаве змије, у рукама њен 
крвави нож. — Уздрхтах од радости, јер видех пред 
собом оличену Медеју, као што је често сањах у својим 
младићским ноћима, кад бих заспао на драгом срцу Мел- 
помене, мрачно лепе богиње, 

За време ове сцене З1опог радге није изишао ни- 
мало из колосека, са посленим миром душевним скупи 
са земље разлупано комађе, покупи тањире заостале у 
животу, и затим ми донесе: супу са пармазанским сиром, 
печење тврдо и чврсто као немачка верност, ракове цр: 
вене као љубав, као нада зелен спанаћ са јајима, а за 
десерт пуњени црн лук, што ми измами сузе тронутости. 
Кад сам му зачуђен показао кујну, одговори: „Није то 
ништа, то је стари Пиетров начин“; и доиста чим се удаљи 
виновник ове свађе, изгледало је као да се тамо ништа 
није догодило, мати и кћи седеле су као и пре, и певале. 
су и черупале пилиће. 

Рачун ме је убедио да се и Зјопог радге_ разуме у 
черупању. Кад му, ипак, дадох и напојницу, он кину од 
задовољства тако јако да умало не паде мајмунче са свога 

седишта. Затим климнух пријатељски главом према кујни; 
отпоздрав беше пријатељски. Ускоро сеђах у промење- 
ним колима, спуштах се брзо у ломбардијску равницу, 
и пред вече стигох у Верону, прастару и широм света 
славну варош. 


ГлаАвВА ХХШ. 


У Триенту ме је шарена сила нових појава дирнула 
нејасно и са пуно слутње, као страва из бајке; у Верони, 
пак, обузела ме је као моћан грозничав сан, пун врелих 
"боја, оштро одређених форма, аветињских звукова трубе 
и далеке звеке оружја. Понека оронула палата гледала 
__ме је тако укочено као да хоће да ми повери неку стару 
тајну, па се само плаши од навале досадних људи којих 
има много на дану, те ме моли да се вратим поново ноћу. 
Ипак, у пркос вреве народа, и у пркос дивљег сунца, 
"које је расипало своју црвену светлост, понека тамна 
_ кула добацила би ми овде онде по коју значајну реч, 
_овде-онде чуо бих шапутање разбијених кипова, а кад 
___сам прелазио преко малих степена што воде на Рлаг7а 
__чде' Зропоп причало ми је камење ужасну крваву причу, 
__а на углу сам прочитао речи: Зсаја таггапћ, 

Верона, прастара, широм света славна варош, лежи 
_ на обема обалама Еча, и од увек је била прва станица 
___за германске скитачке народе, који су остављали своје 
____ хладне северне шуме и силазили преко Алпа да би се 
___ увесељавали на злаћаном сунчаном сјају љупке Ита- 
__лије. Неки одоше даље на доле, понекима се допало и 
__ овде, настанише се удобно као да су у свом завичају, 
___обукоше свилене домаће хаљине, и шетаху мирољубиво 
_- посред цвећа и кипариса, док не дођоше нови дошљаци 


___хаљине, па их прогнаше — прича која се често понавља 
___и коју су историчари назвали сеобом народа. Ако се сад 
__ прође кроз околину Вероне, налазе се свуда фантастични 
___тратови оних дана, као и трагови старијих и доцнијих 


времена. На Римљане потсећа особито амфитеатар и три- 
: > 90% 

умфални лук; на доба Теодориха, Дитриха фон Берн, с 
коме Немци још певају и причају, опомињу остатци по. 
неких византиских грађевина из доба пре Гота; огромне: 
развалине потсећају на краља Албоина и на његове обе-- 
сне Лонгобарде; споменици о којима има пуно прича 
опомињу на Карла Великог, чији су паладини извајани 


на вратима саборне цркве тако исто фантастички грубо 


као што су свакако били у животу. — Чини нам се да 


је варош велико свратиште народа, и као што човек 
обично у крчмама напише своје име на зиду и прозору, 


тако је оставио тамо сваки народ трагове свога прису- 


ства, додуше често не баш у најчиткијем рукопису, пошто 


понеко немачко племе још није умело да пише, и морало 
се спомоћи тиме да разруши по штогод за успомену, 


што је било довољно, јер ове развалине говоре много 


јасније него лепа слова. Варвари који су се уселили сада 
у ово старо свратиште неће пропустити да оставе за собом 
исте такве споменике сеоје љупке присутности, пошто 
немају вајара и песника да би се на човечнији начин 
одржали у људском сећању. 


У Верони сам остао само један дан, у. сталном чу- 
ђењу због никад невиђеног, упирући очи час у старо- 
времске грађевине, час у људе, који су тајанствено ужур-- 
бани врвели, па напослетку опет у божанско плаво небо: 


које је окружавало као скупоцен оквир овај чудновати 


скуп, те на тај начин као да га је подизало до слике. 


Али, чудно је кад се задесимо сами у слици коју посма- 


трамо, па нам се одатле осмејкују лица, и то баш жен- 
ска, како се то мени врло пријатно десило на Рлагла деЏе' 
Етђе. То је, наиме, трг за поврће, и ту је било изобилно- 
слатких прилика, жена и девојака, лица са великим чеж- 


њивим очима, слатка, дражесно жута, наивно прљава, 


тела, згодна за становање, много пре створена за ноћ 
него за дан. Бео или црни вео, што су на глави носиле 


жене из вароши, био је пребачен врло лукаво на груди, 
те је лепе форме више одавао него што их је скривао. 


Служавке су носиле „шињоне“ прободене једном или са 

више златних стрела, или и сребрним штапићима са жи- 
растом главом. Сељанке су највећма везивале, на једној 
страни главе, мале сламне шешире, налик на тањир, са 
кокетним цвећем. Ношња људи разликовала се мање од 
наше, и само огромни црни залисци, који су се пома- 
љали из оковратника као нека кита, падали су ми у очи 
овде, где сам први пут опазио ту моду. 

Али, ако се посматрају пажљивије ови људи, људи 
као и жене, открију се у њиховим лицима и у њиховом 
бићу трагови цивилизације, која се разликује у толико 
од наше што није произишла из средњевековног вар- 
варства, него води порекло још од римског доба, што 
никад није била уништена, и мењала се само према ка- 
рактеру земаљских господара. Код ових људи цивили- 
зација нема тако уочљиво нову политуру као код нас, 
где су храстова дебла тек јуче остругана, и где још све 
мирише на фирнис. Изгледа да је ова навала људи на 
Рлагха деПе Еђе у току времена само мењала капуте и 
говоре, и да се тамо дух поретка мало променио. Али 
зграде које опкољавају овај трг нису биле у стању да 
корачају упоредо са временом; при свем том, оне не 
изгледају мање лепе, и њихов нам призор чудновато 
дира душу. Ту стоје високе палате у венецијанско-лом- 
бардијском стилу, са безбројно много балкона и са на- 
смејаним фреско-сликама; у средини се подиже један 
једини спомен-стуб, један водоскок и једна камена све- 
титељка; ту се види и неправилно црвено и бело пру- 
гаста подеста, која се издиже иза једне велике капије 
на стубовима, тамо опет, стари четвртаст црквени тороњ 
на чијем су сату часоказ и сказаљка упола разорени, те 
изгледа као да време хоће само себе да уништи, — над 
целим тргом је исти романтичан чар који на нас врло 
љупко пирка из фантастичних спевова Лудовика Ариоста 
и Лудовика Тика. 

Недалеко од овог трга има једна кућа коју због 
једног шешира, извајаног у камену изнад унутрашње 
капије, држе за Капулетову палату. То је сад прљава 

крчма за возаре и кочијаше, а као фирма овог склони. 
шта виси дрвен, прорупчан, плехан шешир. Недалеко, 
у једној цркви, показује се капела у којој је, по причању, 
венчан несрећни љубавни пар. Оваква места песник радо 
походи, ма да се и сам осмејкује лаковерљивости свога. 
срца. У тој капели нашао сам једну усамљену женску, _ 
једно јадно избледело створење, које, после дугог кле- 
чања и молитве, устаде уздишући, погледа ме. зачуђено 
својим болним мирним очима, и напослетку, као прело- 
мљених ногу, одгега даље. - 
Близу Рлахха деЛе Етђе јесу и гробнице Скалигеро- 
вих. Оне су тако необично величанствене као и сама ова | 
поносита породица, и штета је што стоје у уском куту, 
где као да се морају збијати да би заузели што је мо- 
гућно мање простора, и где не остаје много места гле- 
даоцу да их може ваљано посматрати. Чини нам се као 
да овде гледамо оличену историјску појаву ове поро- 
дице; и она испуњује само мали кут у целокупној исто- 
рији талијанској, али овај кут је препун сјајем њихових 
дела, дивотом осећања и величанственошћу обести. Као“ 
и у историји, у њиховим споменицима виде се ови по- 
носити гвоздени витези на гвозденим коњима, а пред 
свима диван стриц Кон Гранде и синовац Мастино. 


1 


ГлАВА ХХМ. 


Многи су говорили о амфитеатру у Верони, тамо 
има довољно места за размишљање, и нема размишљања 
које неби могла обухватити ова славна грађевина. Сази- 
дан је у оном озбиљном, објективном стилу чија је ле- 
пота у савршеној постојаности, и он, као све јавне зграде 
у Римљана, изражава дух, ничији друго до дух самог 
Рима. А Рим> Ко је баш толика незналица па да му 
срце кришом не заигра при помену овог имена, или да 
му бар само традиционални страх не пробуди снагу ми- 
шљења» Што се мене тиче, признајем да је у моме осе- 
ћању било више страха него радости кад сам помислио 
да ћу ускоро ићи по земљишту старог Рима. „Та стари 


- - АИРРЕ 
„ = |: 
ппљенареле раке нил сре ома 





Пут из МинХЕНА У ЂЕНОВУ. 343 





























































Рим је мртав, тешио сам плашњиву душу, а ти имаш то 
уживање да посматраш његов лепи леш без икакве опа- 
сности“. Али у мени се јави опет стара фалставска мисао: 
а ако ипак није сасвим мртав, него се само претвара, па 
изненада устане -— било би ужасно ! 

Кад сам дошао у амфитеатар, тамо се играла баш 
комедија; мала дашчара била је подигнута у средини, и 
у њој се изводила нека талијанска лакрдија, а гледаоци 
су седели под ведрим небом, неки на малим столичи- 
цама, неки на високим каменим клупама старога амфи- 
театра. И ја сам седео и гледао Бригелине и Тартаљи- 
јине опсенарије на истом месту где је некад седео Римља: 
нин и посматрао своје гладијаторе и подбадаче. Небо нада 
мном, тај плави пехар од кристала, било је још исто које 
и онда. Полако се смркавало, звезде су светлуцале, Тру- 
фалдино се смејао, Смералдина је туговала, напослетку 
дође Панталон и састави им руке. Народ пљескаше, и 
разиђе се кличући. Цела игра није стала ни капи крви. 
Али то је била само игра. Напротив, игре Римљана нису 
биле игре, ови људи нису могли уживати у привидноме: 
за ово им је недостајала детиња душевна ведрина, и 
пошто су били веома озбиљни то се и у њиховим играма 
показивала најстварнија, најкрвавија озбиљност. Они нису 
били велики људи, али по своме положају били су већи 
него остала земаљска деца, јер су се ослањали на Рим. 
Али, чим су сишли са седам брегова били су мали. Отуда 
откривамо мајушност тамо где се изражава њихов при- 
ватан живот: и Херкуланум и Помпеја, ови палимпсести 
природе, где се сад ископава стари камени текст, пока- 
зују путнику римски приватан живот у малим кућицама 
и премаленим собицама, које су у великој противречно- 
сти са оним огромним грађевинама што су изражавале 
јаван живог, са оним позориштима, водоводима, буна- 
рима, друмовима, мостовима, чије рушевине још и сад 
изазивају код нас дивљење. Али ствар је баш у томе: 
као што је Грк велики идејом уметности, Мојсијевац иде- 
__јом најсветијег Бога, тако су Римљани велики идејом свога 

вечитог Рима, велики свугда где су се борили, где су 
писали или градили одушевљени овом идејом. У колико 
је Рим постајао већи у толико се више ширила ова идеја; 
појединац се изгубио у њој, велике људе, који се још 
истичу, само носи та идеја, и она још јаче указује на не- 
знатност малих. Зато су Римљани били у исто време нај- 
већи јунаци и највећи сатиричари, јунаци кад су делали_ 
помишљајући на Рим, сатиричари кад су мислили на Рим 
судећи о поступцима својих другова. Највећа личност 
мерена оваквом огромном мером, идејом Рима, морала је 
изгледати као кепец, и на тај начин бити изложена ру- 
гању. Тацит је најсвирепији вештак у овој сатири, баш 
зато што је осећао најдубље величину Рима и сићушност 
људи. Сваког пута кад има да изнесе шта зли језици 
говоре о понеком царском срамном делу, он је у свом 
елементу; веома је гневно срећан кад има да исприча 
понеку сенатску бруку, неко промашено ласкање. 

Дуго сам се шетао још по вишим клупама амфи- 
театра, размишљајући о прошлости. Пошто све зграде 
најбоље показују своје духове који у њима станују у 
вечерњој светлости, то су ми и ови зидови говорили, у 
своме искиданом, лапидарном стилу, дубоко озбиљне 
ствари; говорили су о људима старог Рима, а мени се 
тада чинило као да видим саме беле сенке како иду 
доле, по тамном цирку. Чинило ми се да видим Грахе, 
са њиховим надахнутим очима као у мученика. „Тибе- 
рије Семпроније“, викнух одозго, „гласаћу с тобом за 
аграрни закон!“ Видео сам и Цезара, ишао је под руку 
с Марком Брутом — „Зар сте се опет помирилиг“ пови- 
ках. „Обојица смо држали да имамо право“, насмеја 
се Цезар на мене, „ја нисам знао да је био још један 
Римљанин, те сам сматрао да сам у праву да метнем Рим 
у свој џеп, а пошто мој син Марко беше управо тај један 
Римљанин, мислио је да има право да ме зато убије“. 
Иза ове двојице шуњао се Тиберије Нерон, магличастих 
ногу и неодређеног израза на лицу. Видео сам и жене 
како пролазе, међу овима Агрипину са њеним лепим 

__лицем жељним да влада, које је било необично дирљиво 
__ погледати, као какав стари мраморни кип у чијим цртама 
Њ- бол изгледа као скамењен. „Кога тражиш, кћери Герма- 
__никовар“ Већ је чух како тужи — одједном одјекну пот- 

муло звонење црквених звона и кобно брујање повечерја. 
__Поносни римски духови ишчезоше, и ја се опет нађох у 


У) . . 
____хришћанско-аустријској садашњости. 


- УЗ 


А ; (Наставиће се). 


б- ХАЈНРИХ ХАЈНЕ. 





(С немачког превела Паулина ЛЕБЛ). 





оу "Ан 


а ава о у РЕНЕ 


ПЕСМА У БОРБИ. 


Ко не сме да се усуди на дело 

И нема снаге у живот да јурне, 
Његово сунце давно је већ село; 
У бездну сваког без милости гурне 
Живот, ко не сме у њега да јурне. 


Ком није дата смелост ни. одважност, 
Ни вера у се, коју треба свако, 
По степен њему смањује се важност ;. 
Тога је живот мачем својим смак 0, 
Ко нема вере коју треба свако. 


Ти зато иди нађи своју веру, 

Уздање, храброст и смелост за битку;. 
Стрпљења, знања и трпљења меру, 

И мудрост; узми духа сабљу бритку: 

Уздање, храброст и смелост за битку; 


Па крени напред без стрепње и ласке; 
Отворено, без бојазни и маске, 

У живот, који на све стране гори 

И пламти борбом, и кида и мори — 
Слободно ногом ступи му на даске; 


Ко силан јунак какве древне скаске, 

Лавовски кавез живота отвори, 

Започни борбу, и би се и бори, 

И лава, сваку опасност, распори, 

Док живот пламти и свуд ври и гори. 
НЕСТОР Жучни:. 








М И. 
а М. М. РАКИЋУ 


Никли смо сушом кб што ниче жито, 
на нехарној тек искрченој груди: 
наудише нам многи ветри худи... 
И... што остаде, може пропаст и то. 


Ал' чему сумњат! Није тако црно 
ни ово доба што нас младе хара, 
и у нама је искра светог жара, 

· И наше које проклијаће зрно. 


Смелости, чежње, љубави и наде, 
кб младо вино теку ми кроз жиле; 
ја упијам све животворне силе 

из природине душе вечно младе. 


У срцу Рода вечног и ми мали 
бићемо куцај бурнога живота; 
к истоме циљу, куд се река мота 
идемо верно и ми, ситни вали. 


И када сунце овом пустом крају 
покаже лице кроз облаке сиве, 
тада ће крв од наше крви живе 
спомињат и нас, у пурпурном сјају. 


РикаРД НИКОЛИЋ. 





ЗМАЈЕВО НАЗАРЕНСТВО. 
(Крај). 

Но за нас је од свега важније да знамо, шта је сам 
оснивач хришћанства мислио о значају спољашњих форми 
ти обреда у ствари богопоштовања, и које је поштовање 
Бога он сматрао за право, које ли за лажно. Христос је 
у многим приликама опомињао своје другове, да се у 
"ствари свога општења са Богом нарочито чувају празних 
спољашњих формалности, и догматичке ограничености 
и устојалости; одрицао је религиозни значај храмовима, 
"обредима, одређеним молитвеним данима, одлучно пори- 
цао установу свештеничког реда, говорећи, да се све 
то, — храмови, обреди, свештенство, — не само не слаже 
са правом вером у Бога, но да је то једна од највећих, 
најјачих сметња за остварење правог, делима плодног 
богопоштовања. 

„Веруј ми, — рекао је Христос једној јеврејској 
жени, — дошло је већ време, да се људи неће молити 
Оцу ни на овој планини, ни у Јерусалиму (Јов. ЈУ, 21). 
„Дошло је време, да ће прави поштоватељи Бога пошто- 
вати оца небескога у духу и делима (поступцима). Такви 
су поштоватељи Оцу потребни (Јов. ТУ, 23). Бог је дух, 
и њега треба поштовати духом и поступцима (Јов. ТУ, 24).“: 


1 Л. Н. Толстоп: Краткое изложенје Евангелја, изд. „Обновле- 
ја“ и „Посредника“, 1906, стр. 34. — У овом спису имамо Толстојев 
нов самосталан превод јеванђелских текстова, њихово сједињење у 
_једну целину и излагање унутрашњег смисла Јеванђелија. Сви је- 
ванђелски текстови у овом чланку цитирани су по том Толстоје- 
вом делу. 

„Једном приликом, кад присталице старог формали- 
стичког богослужења нису разумеле Христове речи о 
правој служби Богу, он им рече: Ја вам говорим о 
ономе, што је важније од храма... Ви не бисте тако го- 
ворили, кад бисте знали, шта значе речи пророкове: „Ја, 
Бог, не радујем се вашим жртвама, него се радујем вашој 
љубави међу собом“. Живи храм, то је — сав свет људи, 
кад они воле један другог (Мат. ХП, 7)“. („Излагање Је- 
ванђелија“, стр. 32— 38). 

„“- И тада многи повероваше у оно, што је он гово- 
рио. А сам он не вероваше ни у шша спољашње, јер зна- 
ђаше да је све у човеку“. („Излагање Јеванђелија“, стр. 38). 

Говорећи о сувременом му, лажно религиозном све- 
штенству, Христос једном рече: Ти људи — правоверни 
законици — сматрају за истину само оно, што они сами 
измишљавају и један од другог слушају, и онај закон, 
који су сами измислили (Мат. Х], 16), — а што Јован 
говори и што ја говорим, они не слушају и не разумеју“. 
(„Излагање Јеванђелија“, стр. 38). 

„А највише се бојте учења књижевника, самозваних 
правоверних, — рекао је Христос другом једном прили- 
ком (Лука, ХХ, 46). Чувајте их се стога, што су заузели 
место пророка, који објављују народу вољу Божју. Они 
су самовољно узели на себе власт, да народу пропове- 
дају вољу Божју. Они проповедају речи, а ништа не 
раде (Мат. ХХШ, 2). Они се само старају да задрже 
у својим рукама учитељство и стога се труде да се по- 
казују, да упадају у очи: свечано се облаче, величају се 
(Мат. ХХШ, 5, 6, 7). И стога знајте, да нико не сме себе 


називати пастирем-учитељем (Мат. ХХШ, 8). А самозвани 


правоверни називају се учитељима, и баш тим вам сме- 
тају да уђете у царство небеско, а и сами у њега не 
улазе (Мат. ХХШ, 13), 7: правоверни мисле, да се може 


_к Богу привести спољашњим обредима, клешвама (Мат. 


ХХШ, 15), ш, као слепи, не виде, да спољашње ништа 
не значи, да је све у души човековој (Мат. ХХШ, 16). 
Они врше оно, што је најлакше, што је спољашње (обреде, 

молитвене речи), а што је потребно и што је тешко: 
љубав, милост, правду, — то остављају (Мат. ХХШ, 23). 
Њима да је само, да су на изглед у закону и да друге 
на изглед приведу к закону (Мат. ХХШ, 28). И отуда они, 
као окречени гробови, споља изгледају чисти, а изнутра 
су мрзост (Мат. ХХШ, 27). Они на изглед и свете муче- 
нике штују (Мат. ХХШ, 29, 30). А у самој ствари, они 
«су баш ти, што муче и убијају свете. Они су и пре, и 
сада непријатељи свега доброга. Од њих је све зло у 
свету, јер они скривају добро и, место добра, истичу зло. 
И више од свега треба се чувати самозваних учитеља 
(Мат. ХХШ, 31). Јер ви и сами знате, да се свака по- 
грешка може поправити (Марко, Ш, 28); али кад се људи 
варају у том, шта је добро, та се погрешка већ не може 
исправити. А то баш и чине самозвани пастири (Марко, 
Ш, 29)“. („Излагање Јеванђелија“, стр. 116). 


Упоредивши живот присталица сувремене цркве и 
њихових учитеља-свештеника са основним заветима Хри- 
стовим, и имајући на уму, шта је све велики оснивач 
хришћанства осуђивао у верском животу својих сународ- 
ника, — назарени налазе да служба Богу, то јест, сваки“ 
дашњи живот задругара сувремене цркве ни у колико 
не одговара религиозним заветима Христовим, и да је тај 
живот од речи до речи понављање оног спољашњег, 
обредног, архијерејског богопоштовања, које је Христос 
пре 1900 година затекао у свом завичају, предвидео га 
у будућности и одлучно га осудио. 

Тога ради назарени су престали ићи на зборове, 


где се спољашњи верски обреди тачно врше, где се 


„перу руке пред јелом“ и „перу бакарни судови“, где 
је остао онај исти нерелигиозни живот, који је Христос 
осуђивао, — и повукли су се у своје сиромашке, неу- 
гледне молитвене колибе, у којима молитве и разговори 
о вери заузимају врло мали део времена, но где се вера 
у Бога исказује другим изразним средством, другим сти 
„лом –- делатном љубављу према ближњем, себезаборав- 

тим праштањем, самопрегоревањем, одсуством љутине и 
___ „осуђивања других људи, смелим и доследним уздржава: 
њем од заклетава, од ратног оружја и тако даље. 

Због таког свог живота, а нарочито због издвајања 
од цркве, они бивају гоњени, затварани, мучени, но они | 
знају да је Христос то све унапред предвидео, и примају И 
гоњење и страдање са радошћу и са надом, да ће њихова 
права вера и патње помоћи, да се кад тад оствари међу 
„људима царство небеско... 


Ш 


Ето такви су људи крајем шездесетих година дошли 
Змају Јовановићу и молили га, да их својим пером потпо- 
могне у њиховој тежњи, да Бога штују духом и делима. 
Сасвим је разумљива ствар, да песника за то није 
требало молити. Песници и мислиоци Змајевога идејног 
правца — сви велики и истински мудри људи светске 
__историје — свагда су били на страни таквих бораца за 
___ религиозну истину, какви су наши назарени. На њиховој 
су страни били: Јан Хус, Петар Хељчицки, Лутер, Мил- 
тон, Кант, Ламене, Рескин, Емерсон, Толстој и скоро сви 
истински велики и мудри људи светске повеснице, те је 
и Змај Јовановић сматрао за част да својим песничким 
делањем потпомогне ове храбре тражиоце истине и да 
«се тако и он нађе у друштву горњих великана напредне 
светске мисли... 

Змај је у назаренима, после првих њихових речи, 
одмах упознао своје религиозне једномишљенике, и са. 
__свим је природно, да им је без икаквог размишљања и 
___устезања обећао помоћ, коју су од њега искали. 
| Писати и препевати песме са религиозном садржи- 
__ном није Змају била нова и непозната ствар. Он се тим 
| послом бавио од почетка свога певања, и остао му је 
___веран до краја. И, обрађујући у својој поезији религиозне 

предмете, Змај је врло често од речи до речи говорио 
то исто, што и наши назарени и друге сличне им, право 
_ хришћанске секте, које се труде да Христа и његово 

учење ослободе од црквиног формализма, од празне 


обредности, религиозне безсадржајности. 

То је врло лако доказати Змајевом оригиналном и 
препеваном поезијом. Међу песмама, које сведоче о пе-- 
сниковом одобравању назаренског духовног и активног 
хришћанства, прво место заузима песма „Јест...“ (Певанија,. 
стр. 217). Она је најглавнији и потпуно довољан доказ, 
да Змај није преводио назаренску песмарицу за „добар 
хонорар“, као што то тврде песникови кратковиди про- 
тивници или заинтересовани званични браниоци црквеног“ 
„хришћанства“, него ју је преводио у убеђењу, да је 
секта наших назарена са својим схватањем Бога и рели-- 
гије на правом путу. 

Ево шта вели Змај у тој својој песми: 


Јест, ко Бога славит жели, не вређа га земским даром, 

Чисто срце Богу годи, ма не било пред олтаром; 

Јадни држе, да Бог нема доста свега изобиља, 

Већ да од нас исчекује комад воска и фитиља. 

Који злато, сребро ствара, — зар он пази на наш телеј! 

Који има сунце, звезду, — зар он гледи полијелеј! 

Спротиња хлеба нема, глад је живу у гроб тера, 

А ти мршвиљм куваш жита, правиш крсте од шећера. 

Бог не иште — да му клечиш. Рани, ради, па да живиш! 

Недогледно небо плаво — та изађи да се дивиш! Е 

А ти, јадан, скерлет кројиш, нижеш шљоке — руб од срме. 

Па то зовеш „небом“ својим, да т калуђер не поцрни. 

Сјајна црква — ал одавно ниси чуо слова жива. 

(„Да шта ради прота, попа :“ —- Учитеље протерива). 

Тамнице ти пуне робља, — куд погледаш, јада триста, — 

А тороња имаш и два, на њима се злато блиста. 

Тороњ ти је до облака, а пред Богом опет шта је, 

Пред киме су трунке мале Чимбораси, Хималаје. 

У звону ти бруји слава, рипида те очарава; 

У свили ти пастир спава, а школа ти — прокисава. 

„Дати Богу, што је Божје!!“ — Ко све има, тај не прима; 

Де удели несрећнима, — дај помози богаљима ! 

Просвета је благословна, а глупост је анатема. 

Ко све има, тај не прима; нема Бога, јер га не зна, 

Очи су му јоште слепе, растави га с мраком клетим, 

Приведи га Богу ближе, задахни га духом светим... 
(Певанија, 1882, стр. 217).. 

После свега, што је напред речено о Христовим и 
назаренским погледима на праву службу Богу и после 
горњих погледа Змајевих на праву религију, није по- 
требно доказивати, да је Змај у ствари религије био 
ближи Јеванђелију и назаренима, него сувременој цркви. 

Он вели да је за Бога увреда славити га земским 
даром, то јест, он понавља јеванђелску мисао: Бог је 
дух, и њему који је дух и који је љубав, — треба слу- 
жити духом и љубављу. 

У стиховима: 

Сиротиња хлеба нема, глад је жсиву у гроб тера, 

А ти мртавим куваш жита, правиш крсте од шећера. 

Тамнице ти пуне робља, — куд погледаш, јада триста, 

А тороња имаш и два, на њима се злато блиста,... 
и у местима, која су њима слична, Змај сасвим, без 
остатка, стаје на становиште Јеванђелија и назарена, који 
су против обреда и празне форме у цркви, и траже љубав, 
то јест непосредну, себезаборавну, душевну и телесну 
помоћ ближњима. 

У истом смислу говори Змај о правој и лажној ре- 
лигиозности и у препеваним песмама „Калуђери, лице- 
мери“, „Муштахид пева“ („Певанија“, стр. 305), које, и 
ако су препеви туђих песама, ипак садрже у себи и Зма- 
јеве погледе, као што се то види из песме „Јест“ и 
многих других оригиналних песама, где се Змај узгред 
дотиче предмета, који нас овде занима. 

Први од горњих препева из песама „Мирзе Схафија“, 
у које је Змај уносио много и свога и са чијом се са- 
држином потпуно слагао, гласи: 

Калуђери, 

Лицемери, 

Проћ' ће време 
Анатеме ! 

Ко ] на чисто с собом, 
На чисто ] и с Богом. 
Ал' ко куне, псује, 

У Божије име, 

Тај га не поштује, 

Већ се титра с њиме. 


~ 
о 

А у другој од поменутих песама Мирза Схафије, 
песник сасвим недвосмислено осуђује установу свештен- 
ства, налазећи да је она помутила изворе праве вере... 

У тој песми један источњачки архијереј: чини овако 
признање : 


„Да се моје стадо Божја пута лати, 
Ја бих морб стати, па за њима глати, — 
Ал ко ће ми онда коре хлеба дати: 
« 


Кад сви жедни једном за извор сазнаду, 
На којој је страни, на коме је крају, 
Онда ће ми рећи, да ме не требају. 
Но пре ћу замутит сваки извор свети, 
Ал' изворе моје не дам си отети; 
Који друкче мисле, нека су проклети! 
(„Певанвија“, стр. 306). 

У блиској идејној вези са те обе песме Боденште- 
тове, стоји и лепа песма Хамерова „Мој Савет“ („Пева- 
нија“, стр. 100), у којој песник вели: 

А кад падне трње туге понајцрње 

И живот ти заспе искушењем злим, 

Тад Бога помени, њему се окрени, 

И расправљај само собом и са њим — 
то јест, не тражи никаква посредника између себе и Бога, 
који је сваком човеку тако близу и тако јасно у срцу му 
исписан, да посредници, духовенство, могу само шкодити... 

Но, поред тих доказа у Змајевој сригиналној и пре- 
певаној поезији о идејној заједници Змајевој са сек- 
том „верујућих у Христа“, ми имамо и Змајеву штампану 
изјаву, у којој он признаје, да је назаренима преводио 
песме за њихову песмарицу, при чем саме песме назива 
невиним, право побожним песмама. 

Та је изјава изишла у новосадској „Застави“, 28 јуна 
1899 године, као одговор на раније поменуто писмо Г. 
Глигорија Обренова, карловачког богослова, који је Змаја 


1 Као што је познато, у читавом овом Боденштетовом делу, у 
опису источњачких животних односа, крије се критика суврсмевих 
животних прилика. 

питао, да ли је он збиља преводио песме за назаренску 
„Харфу Сиона“ и како оправдава тај свој поступак. 

У тој својој изјави Змај отворено признаје да је на- 
заренима преводио религиозне стихове, налазећи да ту 
нема ништа за осуду, кад неко помаже религиозним љу- 
дима. Али, не будући рад, да прекине своју званичну, 
чисто спољашњу везу са сувременом црквом (друге везе 
са црквом у њега није било), песник покушава да своју 
сарадњу у организацији назаренске секте представи у 
форми, која би мање раздражила свештенство и мање 
вређала црквене навике нашег друштва. 

Та изјава гласи: 


„На питање ваше ево кратка одговора: Знг се 
ко је превео „Харфу Сиона“ — видим да и ви то 
знате. Како вам је рекао Г. проф. Сандић, тако је. 

Има, чујем (при крају), неколико песама, које 
сам ја превео. Онда ја нисам ни знао да ће то у 
каквој књизи штампано изићи. Мени је речено, да 
неки побожни људи хоће те песме у своме ужем 
кругу да певају. 

Оно неколико песама, које сам ја превео, мени 
се допадаху, ја их се ни данас не стидим. Свака 
та песма могла би се појати у православној цркви 
пред укупним архијерејством нашим, и нико не би 
могао рећи, да се и најмање коси са најчистијим 
православљем. 

За књигу „Сионска Харфа“, као што нисам 
знао да ће изићи, тако је ни после никад мојим 
очима нисам видео. 

Ја сам хтео да 3—4 од тих песама мога пре- 
вода уђу и у моју другу „Певанију“. Ал то је изо- 
стало, као што је изостало и више других песама, 
јер је одређено било, колико табака та књига сме 
износити. Рукописи тих песама остали су у Београду, 
код Г. Милутина Драгутиновића, који је ту књигу 
„Другу Певанију“ уредио. Ако је коме воља, нека 
је (их2) изиште од истог господина, па, кад песме 
прочита, слободно, ако може, нека баци камен на 
мене и на моје православно осећање“. 

Но и то признајем, да сам ја онда знао што 
више о назаренству и да сам предвиђао шшешу, 
коју оно сада наноси православљу, /а их не бих 

преводио, ма како лепе биле. — Ал мени то онда 
ни на крај памети није било, — нисам ни снивати 
могао, да би те невине ш право побожне песме! могле 
некада пасти као нека кривица на мене. 


Ја се даклем те неколицине песама, као песама, 
ни данас не стидим, као што се не стидим ничега, 


што сам у моме веку написао или превео, — а што 
неко и са сребрним часним крстом може некоме 
главу разбити, — томе кујунџија није крив. Он је 


крст за целивање сковао. 


Као што се види из горње изјаве, Змај признаје да 
је узимао учешћа у превођењу назаренског молитвеника“ 
песмарице („Харфа Сиона“) и вели да је песме за њу 
преводио стога, што су му се те песме допадале, што 
су то невине и „право побожне“ песме и што би се свака 
та песма могла певати и у православној цркви... Како у 
назаренском веровању и животу нема ништа више, ноу 
њиховој песмарици, и религиозна идеологија, изложена у 
„Харфи Сиона“, сасвим је идентична са верским назо- 
рима и стварним животом назарена — то је Змај горњим 
признањем, крај свег ограђивања у својој изјави, одобрио 
и саме назарене са њиховим схватањем Христова учења 
и њиховим начином богопоштовања. 

Што се Змај у тој својој изјави, коју су му изну- 
дили млади богословци карловачки, унеколико издваја од 
духовне заједнице и сагласности са назаренима, то се 
десило, поред осталога, и стога, што је песник у то доба 
[тридесет година после првог јављања „Харфе“] држао, 
да за сувремене културне прилике нашег племена не би 
било пробитачно, кад би човек од таког угледа, као што 
беше он, одобрио назаренско издвајање од верске и рат- 
ничке заједнице, у којој је већина народна, и кад не би 
осудио појаву религиозног секташтва у нашем народном 
животу. Но ма колико да му је ум могао говорити да 
осуди ове религиозне, или, како их он нејасно назва, „по“ 
божне“ људе, — срце, човекова највиша и најистинитија 


1 Курзив је мој. — Ј. М. 

сазнавна моћ, није му дало да их се одрече и да их 
осуди, но их је ипак одобрио и исказао према њима сим“ 
патије, које су у горњој изјави много живље и осећај- 
није наглашене, него покушај одрицања и осуде, који су 
исказани доста усиљено и неодређено. Змајево колебање 
у овој прилици и победа вечне истине, која свагда бо: 
рави у великим срцима, живо нас подсећа на тако исто 
колебање библијског Валаама, кога је Моавски цар Валак 
позвао у своју земљу за то, да прокуне народ израиљ-: 
ски, који беше дошао до његових, Валакових, граница. 
Валак обећа за то Валааму много дарова, а Валаам, са- 
блазнивши се, пође к Валаку, но на путу га задржа 
анђео, којега опази само Валаамова магарица, али је не 
опази Валаам. Крај свег тог задржавања, Валаам дође 
к Валаку и попе се са њим на планину, где беше при- 
премљен жртвеник са убијеним теоцима и овцама за чин 
проклетства. Валак очекиваше проклетство, но Валаам, 
место проклетства — благослови народ израиљски. 

„И рече Валак Валааму: шта радиш ти то са мномр 
Ја сам те узео, да прокунеш непријатеље моје, а ти их 
благосиљаш 2 

Одговори му Валаам и рече: зар ја не треба тачно 
да кажем оно, што ми Господ метну у уста 

А рече му Валак: хајдемо на друго место.. па их 
прокуни оданде. 

И поведе га на друго место, где такођер беху при- 
премљене жртве. ; 

Но Валаам опет благослови, место да прокуне. 

Тако би и на трећем месту. 

И разгњеви се Валак на Валаама, и пљесну ру: 
кама својима, и рече Валак Валааму: ја те дозвах да 
прокунеш непријатеље моје, а ти их благосиљаш ево већ 
трећи пут! 

Одлази у своје место: ја сам хтео да те обдарим, 


· али те ето Господ лишава дара. 


Те тако и оде Валаам, не добивши дарова, јер, 

место да је проклео, он је благословио непријатеље Ва- 
лакове“. (Четврта књига Мојсијева, која се зове Бројеви, 
гл. 23 и 24. Цитирано у Толстојевом поговору Чеховље- 
вој приповетци „Душица“, Круг Читања, т. [, 434). 

Тако је и наш Змај, који је у основи својој био 
дубоко истинит и увиђаван човек, покушао, да, из обзира 
на неке прелазне животне појаве, осуди ове бедне над“• 
ничаре и ратаре, који искрено воле свог Бога, — али, 
место осуде, он их је благословио. Благословио их је 
први пут, кад им је помогао да дођу до свог молитве- 
ника-песмарице, која их ево већ скоро пола столећа крепи 
у њиховој стварној и плодној вери у Христа, и благо- 
словио их је, кад је у својој јавној исповести назвао — 
њих: истински религиозним људима, а њихове песме, у 
којима је изложена сва њихова вера: невиним и право 
побожним песмама. 

А неодређени изрази: „штета православљу“, и „не 
бих их преводио“, — то су колебања и саблажњавања би- 
блијског Валаама, — узалудни покушаји у основи својој 
дубоко истините и правичне душе, да прокуне оно, што 
је за благослов. Дубоко осећање вечне истине, које је 
свагда живо и будно у великим срцима, било је и код 
нашег песника јаче од свега људског, прелазног, лажног; 
оно је победило, и Змај је, предосећајући блиски раста- 
нак са овим светом, и по други пут благословио Христово 
„Мало стадо“. 


Јован МАКСИМОВИЋ. 

И још једна ствар одмах се показала изузетно не- 
повољна по Давидовића. Те године вођена је истрага 
због завере против Кнеза Милоша, и незадовољници су 
гледали да осумњиче свакога, не би ли оправдали себе. 
Чим се чуло да Давидовић намерава прећи у Србију, 
русофили су похитали да то овако протумаче Кнезу: 
њега шаље Аустрија као свога агента, и он ће, заједно 
са Вуком и туркофилима, да ради против интереса ове 
земље. У истом смислу обавештено је и руско министар- 
ство у Петрограду, те у писму 1822 и оно саветује да се 
тако сумњива личност не прима у државну службу. Али 
како се Давидовић већ налазио у Србији, интриге и са- 
вети нису потпуно успели. Све се завршило тиме што је 
17 фебруара исте године удаљен из Крагујевца. Како се 
осећао на путу у Шабац, куда је био прогнан, дознајемо 
из његова писма Кнезу Милошу. Он једва може да појми 
свој неутешан положај, и плакао је целим путем, јер је 
удаљен од лица онога кога обожава! 

„Кои сам дошао с најчистијим и највећим пла- 
меном љубве и верности к отечеству; кои сам се 
топио у сладкој помисли, да ћу бити отечеству на 
ползу, и да ћу и ја дејствовати у установљенију са- 
мосталности његове; кои сам држао за највеће бла- 
женство, што сам се смео приближавати лицу Ва- 
шему, као што је могуће сину приступити оцу своме; 
сад видим себе удаљена од Вас, и искључена оданде, 


одкуда сам мислио само с изгубленијем живота ра- 
стати се... Грозна је помисао Давидовићу, што има 

људи, који га држе за подозрителна, и за способна, 

издати отечество и Господара, и корист отечествену 

и Господареву!“ 

Пролазећи поред Тополе сетио се Карађорђа и ње- 
гова доба, славног, али не за дуго, јер је под Карађор- 
ђем и ишчезло. Али је произвело највернијег сина оте- 
честву, произвело је Господара Милоша! — Па се Да- 
видовић сетио и онога вечера кад му је Кнез набрајао 
своја велика дела за народ, а он у „изумленију“ љубио 
му и ноге и руке. „У оном торжеству стоите ми и сад 
пред очима: велик, славан, понос Роду и благодеј оте- 
честву |“ ! 


Писмо је имало успеха и Давидовић се вратио у 
Крагујевац. Само то прво искушење није било у стању 
да га научи како да се у будуће понаша у новој домо- 
вини, и наскоро му се дала прилика да опет „чувствује“ 
у прогонству. Пошто се усудио да брани свога пријатеља 
Пожарца од увреда Симе Паштрмца Амиџе, Кнез Милош 
га отера у Брусницу, да се опамети. 


Али уза све неприлике и немогућности да ишта 
оствари од онога што је намеравао, Давидовићу се није 
одлазило из Србије. Он је одбио позив бечке полиције 
да се врати натраг, — чак се одрекао аустријског по- 
данства, завио шал око главе и решио се да за свагда 
остане уз Кнеза. И ако је нарочито истицао да се не 
жели мешати у државне послове, њему као да није било 
криво што је од првог дана по доласку био обележен 
као политички човек, и што му се 1822 главни посао 
састојао у томе да за Кнеза преводи политичке чланке 
из новина. Кад се тако наместио и заузео извесан поло- 
жај, он у јесен исте године преведе и своју породицу. 
У писму из Остружнице јавља о томе Кнезу Милошу, и 
потанко му саопштава све што је видео и чуо путем до 
Београда и Остружнице.= 


1 Срп. Држ. Арх. Досје Д. Давидовића, 19 фебругра 1822. 
2 Срп. Држ. Арх. Досје Д. Давидовића, 16 октобра 1822. 

Није тешко замислити како су се Давидовић и ње- 
гова породица осећала у новој средини, кад се зна да су 
тада у Србији материјални услови за живот били врло 
рђави. Сем тога, Давидовић је још увек имао и посебних 
тешкоћа са Кнезом Милошем. Имајући сваки дан пред 
очима његове поступке, природно је што није могао увек 
онако говорити како му је писао из Шапца. А Кнез је 
само такве речи радо слушао, и волео да му се каже 
управо оно што је желео о себи да чује. Давидовић је 
опет само за невољу могао да се тако понаша; иначе се 
отворено бунио против свирепих излива Кнежеве срди- 
тости. 1827, после јавно извршене телесне казне над суд: 
ским писарем Ђорђем Протићем, он се толико осмелио 
у своме протесту, да није хтео долазити у канцеларију, 
па је чак и оставку подносио. А Кнезу је изгледало 
смешно што се неко љути кад другога туку, и оставку 
му, дакако, није уважио. 

После тога, долазећи често у сличне прилике, Да- 
видовић је мало ублажио своју првобитну упорност, усво- 
јио донекле тон и навике Кнежеве околине и постао мање 
осетљив према увредљивим досеткама и простачким ша- 
лама својих другова. Од тада расте и његов углед код 
Кнеза Милоша, и односи између та два човека постају 
све имтимнији. Исто тако Давидовић почиње све јаче 
утицати на ток државних послова у Србији, и почетком 
тридесетих година достиже у томе врхунац. За њега се 
тада говори — пола у шали, пола у збиљи — да је 
српски Метерних, — Пет отскисће Ригз Мешернихљ 
дФев Милош ! 


Извесно да таква улога није одговарала његову про“ 
граму из 1821, да је он у пракси пошао сасвим другим 
путем но што је онда мислио; али с друге стране, он има 
толико оправдања, да му се то одступање једва може 
рачунати у погрешку. Заиста, само човек коме је право 
стање било непознато, могао је онако наивно веровати, 


1 Вукова Преписка, [ књ. стр. 419: Копитар Вуку. 

да још само школе и штампарија недостају до савршене 
среће и благостања у Србији. Пошто је видео све окол- 
ности, морало му се учинити да то нису једине, а можда 
ни најпрече потребе у земљи где нема ни најпримитив- 
нијих услова за напредак у другим правцима. Одступа: 
јући од својих искључиво педагошких и просветитељских 
намера, он је све више мислио на политичке реформе, — 
и не толико на промену стања у целоме Београдском 
Пашалуку, колико на преображај Кнеза Милоша, од кога 
је, у осталом, све зависило. Успеси, из појмљивих раг- 
лога, нису могли бити велики: једино што је приволео 
Кнеза да изда писане законе, израдивши сам основу за 
тај посао. Али правога правног поретка у земљи није 
било ни после тога. 

Ради потпуности, а по хронолошком реду архивских 
докумената, ваља споменути и два писма Кнезу Милошу 
од Стефана Марковића, ујака Давидовића из Новога 
Сада. Оба су доста неповољна по Давидовића, јер спо- 
мињу неки дуг од 48515 форината.: Пошто се нећак 
чинио невешт на непосредне опомене ујагкове, то је сада 
замољен Кнез Милош да посредује. Стефан Марковић 
јавља да жели прећи у Србију, да се пред Кнезом на- 
мири са својим рођаком. По свој прилици да је на жељи 
и остало, јер нити је Давидовић имао чиме да се одужи, 
нити је Кнез Милош радо посредовао у таквим пословима. 

Идуће године, 1830, Давидовић је имао важну ди- 
пломатску мисију у Цариграду. Том приликом показао 
је необичну заузимљивост за народне послове и велику 
оданост Кнезу Милошу. Посредовањем Русије и његовом 
вредноћом ускорена је појава Хатишерифа од 1830, што 
је значило велики политички успех за Србију. Лични до- 
битак Кнеза Милоша био је султанов берат о наследном 
кнежевском достојанству, на чему је имао да благодари 
само својим дукатима и вештини Димитрија Давидовића. 
Русија ту није хтела да посредује. Она је сваком прили- 


1 Срп. Држ. Арх. Досје Д. Давидовића. 3 априла и 1 јуна 1829. 

ком истицала да има у виду само интересе српског на- 
рода, а не личну корист његова Кнеза, коме, у осталом, 
никад није била особито наклоњена. Кнез Милош је то 
знао и враћао јој истим начином. Он је осећао да се за 
Русију тај српски народ у ствари састоји од извесних 
нахијских старешина, којима она жели дати што више 
власти, да би њега ограничила. 

Давидовић и сам није марио за Русе, те је у овоме 
подвајању симпатија био на страни Кнеза Милоша. Истина 
да он, по својим либералним назорима, није могао истин- 
ски да брани апсолутизам у Србији, али је и за поли- 
тику руске владе имао пуно и неповољних речи. Докле „. 
је ишло то његово незадовољство са Русијом, види се || 
из концепта једнога дописа на француском језику. Кон- 
цепт је сачуван у два примерка, оба подједнако нечитка 
и без датума. По историјским догађајима који се ту спо- 
мињу, могућно да је ово писано 1832. Допис је намењен 
знаменитом париском листу Ље Сопзшипоппег, који је 
особито у доба пре Јулске Револуције много утицао на 
либерално јавно мнење у Француској. 

Одмах у почетку чланка Давидовић констатује опа- 
дање утицаја руског кабинета у европској политици, а 
затим прелази на узроке тога. Сви народи који су били 
тако наивни да очекују своју срећу од Русије, увидели 
су да се баш од ње могу најмање чему надати. Све што 
је учињено за поправку стања тих народа, јесте резул- 
тат стицаја срећних прилика, а никако заслуга руског 
оружја и посредовања. Јер под видом да заштићава, 
Русија је имала на уму искључиво своје користољубиве 
намере. Пољску је прво раскомадала, а онда јој ласкаво 
обећала конституцију, 0 којој никад није озбиљно ми: 
слила. За Грчку се додуше двапут борила, али Грци 
дугују своје ослобођење само великодушности енглеског 
а француског кабинета, а не Русима. Слично је и са Бу- 
гарском. Молдавија и Влашка јавно се буне против ти“ 
ранисања царских трупа. Са њима се поступа као са за- 
војеваним покрајинама. И Србија није боље награђена за 





| 

своју оданост и петогодишњи савез још из доба Првог 
Устанка. Букурешки Уговор, зајемчен Русијом и потвр- 


ђен Акерманском Конвенцијом и Једренским Миром, Тур. 


ска још није испунила. Шта више непажњом руског ка- 
бинета, одредба о присаједињењу нахија учињена је спор- 
ним питањем, што Порти даје прилике да ствар још више 
развлачи. Да би бар то питање решила, Србија је при- 
нуђена да се обрати непосредно самој Порти, да сама 
сврши оно што помоћу Русије није могла добити. 
Најпосле, и сама Црна Гора, која је под заштитом Ру- 
сије још од времена Петра Великог, постаће плен Ау- 
стрије, пошто је руски кабинет немоћан да одоли бечким 
интригама. 

И тако, завршује Давидовић, хришћански народи 
у туђинској царевини биће принуђени да траже заштите 
код западних држава, или да се пусте на милост и не- 
милост султанову, јер од Русије немају шта да очекују. 
Она их само заварава празним обећањима: данас их 
диже против Турака, да их сутра остави њиховој освети. 
Ту је главни разлог незадовољства са Русијом; а други, 
не мање важан, што најугледнија места у руској држави 
заузимају странци, тако да су и министарства, и царски 
савет, и сенат, и војска поплављени Немцима. 

Чланак је свакако занимљив, особито ако се има на 
уму време кад се јавио. Могућно да је то прва отворена 
изјава против политике искључивог наслањања на Ру- 
сију, и први пут јавно исказано неповерење у идеалне 
побуде њене мисије на Балкану. Заиста, све до триде- 
сетих година у Србији се највише очекивало од Русије, у 
њу се тако рећи слепо веровало. У току тридесетих го- 
дина ствар се у толико мења, што се Енглеска труди да 
придобије Кнеза Милоша за себе и да утиче на реша- 
вање српског питања код Порте. Али у доба када је 
вероватно писан овај чланак, још је руски утицај био 
веома јак, и Давидовић је 1835 имао прилике да то 
осети први и више но ико други. 






де Пеј Фе ерла ак дневну 

Те године, пошто је Милетина Буна угушена, Кнез 
Милош био је принуђен да изда устав. Давидовићу је 
било поверено да га напише. Он је свој посао схватио 
врло озбиљно и вршио га са пуним уверењем да ради 
најбоље. Уопште, он је много полагао на своје 'полити- 
чко знање и често се њиме хвалисао. Али по ономе што 
се зна о његову образовању, изгледа да је он на поли- 
тику гледао већином кроз књиге, или још боље, кроз 
новинарске чланке, које је по дужности и по симпати- 
јама читао и преводио. Пишући устав имао је пред очима 
либералне уредбе западних држава и према њима по 
дешавао установе у Србији. Скупштина од 2 фебруара 
1885 примила је тај устав, — чувени Сретенски Устав, 
први у државном животу обновљене Србије. 

Ново стање донело је Давидовићу чин „попечитеља 
внутрених дела и просвештенија“, и у томе звању остао 
је пуних шест недеља. 17 марта Кнез је нашао за добро 
да укине и Устав, и Сенат и попечитељства. Дан пре тога 
Давидовићу је наређено да преда Димитрију Исајловићу 
уређивање званичних новина, пошто је и он био уз оне 
„који хоће конституцију у Србији“, што се онда сматрало 
за лично непријатељство према Кнезу. 

Као творац Сретенског Устава Давидовић је иза- 
звао негодовање и код суседних држава. Русија, Аустрија 
и Турска нашле су да је тај Устав одвише слободоуман 
и опасан за Србију, па су захтевале да се одмах укине. 
Барон Рикман, који је као изасланик руске владе стигао 
јула 1835, назвао је Давидовића усијаном главом и ре- 
волуционарем, јер проповеда љубав према Францускоји 
њеним уредбама. 

Овом приликом Кнез Милош је радо и од свег срца 
пристао уз Русију. Још када се заклињао на Устав, он 
је у души био против њега. То се показало одмах, када 
је фактички укинуо ново стање и оштро укорео Дави: 
довића, јер озбиљно узима оно што је „тек онако ре- 
чено“. Сада му је протест Русије помогао да се и фор: 
мално, а без властите одговорности пред народом, осло- 

боди и устава и оних који су радили на њему. Давидовић 
је већ био осумњичен као политички опасан човек; он 
је, дакле, и пред Кнезом остао главни кривац догађаја | 
од 1835. Али он сам није тако мислио. Пошто је у јулу 
исте године именован кнежевским саветником, надао се да 
је све заборављено и да му је Кнез опростио. Међутим, у 
јесен 1836, стигне му сасвим неочекивано оваква наредба: 


„Приметивши, да ви и сад подписујете се 
Нашим саветником, налазимо се побуђени изјавити 
вам, да се унапредак тако не подписујете. Сами 
знате, ко је тому толико противу стао и ко васу 
Нашој служби не трпи. Узрок пак тому не пола-· 
жите ни у каквом непријатељству, и ни у каквом 
непријатељу, јер вам у том нико пакост учинио није, 
нити би учинити могао, но тражите узрок тому у 
себи самом, у брзоћи вашој и пера вашег! Моћи 
ћете се опоменути они Наши речи: „да добро мо- 
трите, шта пишете, и оће ли вам и други примити“, 
и вашег на то одговора: „да се у ово нико мешати 
не може“. Ето сад видите, може ли се ко мешати, 
и јошт како и коим начином може!“ ! 


Давидовић је пожурио да се оправда, и како је био 
речит, одговорио је дугим писмом: 


ВАША Светлост ! 
МилосгивјЈЕЈШИ ГОСПОДАРУ ! 


По високој заповести Ваше Светлости од 14 
августа, даној казначачејству, пресечена ми је плаћа 
ово веће пети месец. А по гласу заповести, садр- 
жане у писму Ваше Светлости од 12 т. м. к мени, 
лишавам се и службе и чина, и нећу се унапредак 
подписивати Вашим Советником... У истом Вашем 
писму изволили сте приметити ми, да ја знам, ко ме 
у служби Вашој не трпи. Истину Вам Господару! 
исповедам, да ми то до овога часа није било по- 
знано... Знам толико само, да ми је барон Рикман, 
лане у Пожаревцу говорио, кад ме је Ваша Светлост 
к њему послала, да Императорско Министарство не- 
годује на мене, што није Устав по руским основа“ 
нијима, већ по француском кро у сачињен. Но кад 


1 Срп. Држ. Арх. Досје Д. Давидовића. 12 септембра 1836. 

је видио, да ми нисмо усијане главе, и да драго- 
вољно одступамо од првог сочиненија, и кад нас је 
Ваша Светлост све у скупу на опраштање к њему 
одвела, онда нам је пред Вама рекао: „Государ Им- 
ператор предал все забвенију“. По свему требало 
би, да је и крој Устава првог заборављен. Међу- 
тим, ако Императорско Министарство и после оног 
торжественог изреченија и сад против мене једног 
протестира, и не да Вашој Светлости држати ме у 
службу, у којој виновнике учке Јованске трпи, то 
би ја одвећ рђав Србин био, кад би корист Ваше 
Светлости и отечества толико пренебрегавао, те јошт' 
истезао, да ме против воље вишега од свију нас 
држите у служби, и тим Себе и Сербију мене ради 
у замерку постављате. 


Но, лишен сад у један пут и преко сваке на 
дежде плаће, службе, чина и чести, налазим сеу 
теснацу, у ком нисам досад био. Истеран из службе у 
и лишен чина, бивам ја сад један као изврг Рода | 
Србскога; нити могу међу људе више излазити, ни 
по браћи погледати. Лишен плаће, а у надежди на 
непресецање њено, уложивши по одобренију Ваше 
Светлости и црно иза нокта у куповину миљка и 
грађевину у Смедереву, немам чим ни Митрова дне, 
а камо ли предстојеће зиме дочекати, но мораћђу, 
после петнајестогодишње верне и усрдне службе, 
у којој сам осипљивио, ослепио, оглунуо, и огуравио, 
с сиротицама моим ићи пред цркву и од врата до 
врата, просити кору хлеба од добри Христјана; ни 
ћириловац, ни кућа, ни дућани у Смедереву не дају 
се гристи, нит: имају толико прихода, да нам могу 
глад утолити и наготу покрити“. 


Зато моли новчану помоћ од Кнеза; а ако ни то 

Русија не допушта, онда пасош за Влашку, где ће по- 

Е кушати да нађе службу према својим способностима, да 
би могао живети са породицом. 

Кнез Милош није трпео да му се оваким тоном пише, 

и под утиском Давидовићева писма наложио је да му 

се ово саопшти: Ко не служи, не може ни плату при. 

мати; а добра може продати, ако хоће. У Влашку му не 


1 Срп. Држ. Арх. Досје Д. Давидовића, 20 септембра 1836. 

вреди селити, јер га тамошње правитељство неће оста- 
вити на миру. Он и сам зна ко га тамо не трпи. Зато 
боље нека седи где је.:! 

Али Давидовићево стање било је тако рђаво, да 
није могао седети где је. У подужем писму од 19 но- 
вембра он је то разложио врло енергичним и убедљивим 
речима. Пошто му се не допушта да иде у Влашку, ау 
Србији нема за њега ни плате ни друге какве потпоре, 
то он просто нема од чега да живи. Зато моли Кнеза да 
се бар из човекољубља смилује, ако већ неће да му 
призна заслуге, и да му пошаље плату за време док се 
још рачунало да је био у служби. И у другим земљама 
бива отпуштања чиновника због политике, али се ти 
људи нигде не остављају да просе и гладују. Досад се 
то ни у Србији није чинило, него се свакоме давала 
плата до искључења из службе, а после му се одређи-· 
вала накнада место ње. Па кад се то чинило другима, 
који немају толико заслуга за Господара и отечество, 
зашто да се и њему не учини. 

Кнез Милош је најзад попустио. 24 децембра Да- 
видовић јавља да је примио остатак плате која му је 
била задржана, а истога дана шаље и честитку за Божић. 
Идуће године честита Кнезу Ускрс и захваљује на своти 
коју је тада примио. Обе честитке пуне су најлепших 
жеља за Господара и његову породицу, без чије мило- 
сти неби могао да живи. Он и његови служиће му зато 
до последњег дана свога живота.“ 


Кнез Милош је волео да изгледа великодушан, место 
да буде правичан. Зато се свака потпора Давидовићу 
имала сматрати не као заслужена награда за петнаесто- 
годишњу службу, него као велика милост Господарева. 
Честитке и ситније услуге биле су с времена на време 
потребне да подсете Кнеза на његову великодушну улогу 


1 Срп. Држ. Арх. Досје Давидовић, 28 септембра 1836. 


2 Срп. Држ. Арх. Досје Д. Давидовића. 24 децембра 1836 и 14 
априла 1837. 

доброчинитеља. Тако у пролеће 1837, кад су млади кне- 
жевићи остали без наставника, Давидовићу је наређено 
„да се нађе код деце“. Он је одмах одговорио да се 
креће на пут, и крајем априла био је у Београду.' Али 
због слаба здравља није могао дуго вршити ту нову 
дужност. Учестано одлежавање учинило га је неспособ- 
ним за сваку службу, и највише што је могао чинити, то 
је да се бави својом болешћу. Лечење ипак није помогло, 
и 25 марта 1838 стигла је вест из Смедерева да је Да- 
видовић умро. | 

Последњи документи у Државној Архиви тичу се 
чисто материјалних прилика, или тачније неприлика Да- 
видовићевих. Он је цела живота имао муке са поверио- 
цима, а они га нису заборављали ни после смрти. Јуна 
месеца Кнез Милош је примио из Беча писмо од удове 
Ане фон Хајкул, у коме тражи исплату дуга још од 1821. 
У марту се обраћала самоме Давидовићу и претила да 
ће га опет предати суду. Али како није добила одговора, 
а из новина је сазнала да је умро, то моли Кнеза да је 
он задовољи. Писму је приложена меница, неисплаћен 
рачун и две пресуде бечког суда.“ 

Ови ситни и поготову незнатни прилози немају оп- 
штијег интереса, они вреде само у толико што допуњују 
слику приватног живота Димитрија Давидовића. То би 
се у главном могло казати и за остале документе после 
1830, — изузев концецт дописа и два три места у пи- 
смима од септембра 1836. По овим податцима види се да 
тај живот није био нимало завидан. Човек Давидови- 
ћеве природе, са онолико амбиције и жеље да се непре- 
стано истиче, морао се незгодно осећати видећи друге 
испред себе и на свом негдашњем месту. Ма колико да 
је 1821 нагласио како жели бити „један од најмањи“, он 
је по урођеном нагону тежио и волео да буде не само 
међу првима него и најпрви. Кад се после успешних по- 


1 Досје Д. Давидовића. 22 априла 1837. 
2 Досје Д. Давидовића. 12 јуна 1838; прилози од 1821. 
24. 

слова у Цариграду испео до врхунца своје политичке 
моћи и утицаја, он се очевидно врло добро осећао у томе 
положају, и веровао да је најученији и најмеродавнији 
човек у Србији. У толико га је више тиштало запостав- 
љање у последње време. Колико је у овоме његове кри- 
вице, колико самовоље Кнеза Милоша, а колико утицаја 
страних држава, не може се тачно казати по архивским 
податцима из тих година. Види се само то да — изузев 
оних критичких дана у септембру 1836 — ипак није био 
у пуном смислу остао без Кнежеве милости. Познато је 
како су обично пролазили они који би, по несрећи, дошли 
у тако опасан положај. Давидовић се просто налазио у 
стању непотребна човека, но који још увек може рачу. 
нати на нешто пажње и помоћи у ређим приликама. Али 
кад се има у виду шта је он учинио за Милоша, и као 
· Кнеза и као приватну особу, можда би се с правом могло 
замерити што се није имало и више обзира према њему. 
Јер он је био не само први секретар и саветник Кнеза 
Милоша, него је имао да врши и пуно других послова: 
да негује болесна Господара и његову децу, да трчи по 
лекара и лекове у свако доба ноћи, да набавља безброј 
којекаквих ситница за Конак, а по потреби да водиим 
љубавну преписку Кнеза Милоша. Уза све то, он се тру- 
дио да му створи добар глас у јавности и да га брани 
од сасвим оправданих осуда јавног мњења, — често на 
штету свога сопственог угледа. 

О политичким способностима и заслугама за Србију 
немогућно је, по овим податцима, давати исцрпна обаве- 
штења: прво стога што таквих података овде готово и 
нема, а и зато што се о Давидовићу као политичару и 
раније писало, и што су то писали људи који су у првом 
реду и позвани да најбоље и најкритичније суде о томе.! 


1 Др. Михаило Гаврпловић: Мисија Димишприја Давидо- 
вића у Цариграду 1830 године, Српски Књижевни Гласник ХШ. — 
Слободан Јовановић: Наше Уставно Питање у ХТХ веку, Српски 
Књижезни Гласник ХЛУ. — Др. Милован Миловановић: Уставност 
Србијина, Срлски Књижевни Гласник ХУПЛ 

Али оно што вреди нарочито истаћи, и према за: 
_ датку рада, и по важности коју има у целокупној архив- 
ској грађи, то су документи пре 1830. Њихов значај није 
политички, него им је место у историји културних и про: 
светних идеја онога времена. Схватајући потребе Србије 
онако како их је изнео у својим писмима и у молби од 
1821, и подносећи онакав програм рада, Давидовић је 
говорио у име целе једне генерације. Сви наши родо- 
љуби почетком прошлог века били су уверени да треба 
почети умним преображајем српског народа, и настојали 
су да оно што сами знају писањем и другима саопште, 
— сасвим у идејама ХУШ века, који је у суштини про- 
пагаторски и утилитаран. Сви они верују да су испунили 
најсветију дужност према народу, ако рђаво преведу или 
прераде какву тенденциозну књижицу са немачког језика, 
и стална њихова жеља била је да се поправи основна 
настава помоћу добрих школа и ваљаних учитеља. На 
жалост, тако се само говорило и писало, а мало се стварно 
радило. 

Давидовић и у томе има пуно заједничког са сво. 
јим временом. ИМ код њега се у писању највише осећа 
да је добар ученик Доситеја Обрадовића, угора целога 
тог нараштаја; али у пракси се већ ређе управљао по 
сећању на оно што је прочитао код свога учитеља. Одмах 
по доласку у Крагујевац он је знатно одступио од свога 
рационалистичког програма, и место да преобрази Ср: 
бију, сам се извргнуо у политичара, — „у Милошевца“, 
како је говорио Фрушић. Као што је већ споменуто, ово 
није било само његова кривица; али је занимљиво како 
се тај процес код њега доста брзо свршио. Но с времена 
на време показао је да се ипак сећао због чега је управо 
дошао у Србију. Савети Кнезу да уведе законитост и 
уставност, стална мисао на штампарију и настојање да 
се она по сваку цену добави, поновно издавање Забав- 
ника и новина у доба кад је имао толико важних по- 
литичких послова и са разлогом се жалио на преопте- 
рећеност, — све то мање више показује да је његово 

24% 

_ што је обећавао да ће бити и остати цела живота. 

схватање остало у главном исто, и да је још увек волео 
и веровао у своје раније идеје. 

А што се Давидовић зауставио само на овоме де- 
лимичном остварењу свога просветитељског идеала, томе 
је узрок, и ако у много мањој мери, и сама његова при- 
рода. Јер он је кроз цео свој век задржао извесне осо- 
бине које могу имати оправдања само у првој младости: 
жељу да се непрестано види и чује, радећи, тако рећи, 
пред очима целога света, и да увек има несравњено више 
лепих намера и родољубивих планова, него могућности 
да их изведе. А то заиста нису она својства којима се 
мора одликовати први организатор просвете у своме 
тешком и мученички истрајном раду, са једва приметним 
успесима. И зато је темпераменту Димитрија Давидовића 
боље одговарала улога коју је стварно имао у Србији, 
— улога политичара и новинара, — него рад марљива 
и неугледна учитеља, предана једино своме позиву, као 


КАТАРИНА БОГДАНОВИЋ, 





ОДЛОМЦИ 
И3 ХОЕНЛОЕОВИХ МЕМОАРА О БАЛКАНСКИМ ПИТАЊИМА. 
(Крај). 
ШТРАСБУРГ, 22 септембра 1879. 

....„Лендорф који је посвећен у ствар, али је ипак 
не разуме сасвим како треба, рече, све је добро. Цар 
је пристао на све. Ново ми је било да се и Царица слаже 
овог пута са „великим мужем из планина“..... Ото Било 
ми рече, Штолберг је говорио са Царем и по налогу Бизмар- 
ковом молио за одобрење да се ради и закључи дефан- 
зивни уговор са Аустријом, у ком нема ни помена о Ру- 
сији. Цар је написао са стране на извештају о уговору: 
„слажем се“,... Питање је да ли ће у Бечу пристати на 
тако општи уговор. У Гастајну и сам Бизмарк је сумњао у 
то, а и Било је био забринут због тога. Рече ми, Цар 
сматра све то толиком тајном да ни са Молткеом чак није 
говорио о том..... Цар Александар је уверавао нашег Цара 
да није учинио никаке кораке у Француској. Тешко ће 
бити уверити Цара, да царски рођак не мора чак ништа 
ни да зна о корацима које чини руска дипломација кришом. 




















22 септембра, вече. 
...Па ме Цар упита, да ли сам видео Бизмарка. Ре- 
кох: „Јесте, у Гастајну“. Цар: „Он је врло нервозан сва- 
какор“ Ја: „Није, али забринут“. Потом ми Цар исприча 
све како је текло, о писму цара Александра, одговору, 
_ састанку у Александрову, разговору са царем Алексан- 
_дром, Миљутином и Гирсом. ИМ гле, одједном, пошто се 
___измењала пријатељска уверавања, Бизмарк, свакако да 

би се осветио због писма цара Александра, предлаже 
савез са Аустријом против Русије. То он није могао да 
учини. Утисак је добио да Бизмарк спрема коалицију са 
Аустријом, Немачком, Француском и Енглеском. Оспорих 
то. Ако се сад, док је Андраши на крми, не закључи 
савез, конзервативна партија у Аустрији споразумеће се 
са Русијом на наш рачун. Ни Француска неће изостати. 
Односно Француске, Вадингтон је против Русије, за Ен: 
глеску. Али Вадингтон може пасти за три месеца. Мо- 
гућно је, да ће онда доћи на владу Гамбетине креатуре, 
ове ће се везати са руским револуционарним елементима, 
с њима заподенути рат, да би целу Европу бацили у на- 
ручје револуцији. Двојаку ће услугу дакле учинити Русији 
савез са Аустријом, прво, држаће револуцију у шаху, и 
затим Аустрију уздржати да не приступи коалицији против 
Немачке и Русије. Изгледа да је ово било јасно Цару. 
Али даље није говорио о том. За време разговора пало 
ми је у очи да је Цар приступачан канцеларовим аргу- 
ментима, али се једнако боји да према свом рођаку не 
изгледа нелојалан. Ништа позитивно нисам успео. Али 
сам испунио свој налог да Цару кажем своје мишљење. 


Нотица од 22 септембра 1879. 

Русија је огорчена против Аустрије. Аустрија омета 
њене планове на Истоку. Русија хоће и приморана је да 
јој огласи рат, ако јој је стало до тога да изведе своје 
планове. Питаће нас шта ћемо ми радити. Будемо ли уз 
Русију и неутрални, Аустрија ће пристати уз Француску 
и Енглеску. Ми онда са Русијом против Француске, Ау- 
стрије и Енглеске. Не учинимо ли ништа, Аустрија се може 
споразумети са Русијом. Уз то, ако је Француска ојачала 
довољно, напашће нас, а Руси и Аустријанци биће са стране 
као неутрални непријатељи. Ми смо изоловани, чак се 
може десити да против нас буде коалиција Аустрије, 
Русије и Француске. Вежемо ли Аустрију уговором, Ен- 
глеска ће бити на страни те алијанције, те с миром мо- 
жемо гледати на непријатељство Русије и Француске. 

У Русији је револуционарни покрет толико силан, 
да се не зна на шта ће се решити влада. Врло је могућно, 
да уставна реформна партија у Русији хоће рат, да би 
дошла до рефорама. Свакако се не може поуздати у 
пријатељство тако разривене земље. 
Аустро-немачки савез задао би есћес панславистичкој 
партији. 

Варцин, 28 октобра 1879. 
У највећој тајности се држи аустриски уговор. Ди- 
пломате не могу да докуче ништа. Бизмарк мисли, да је 
добро по нас, ако односи измеђ Енглеске и Француске 
буду пријатељски. Дотле Француска неће прићи Русији. 
У грчком питању се залетела Француска. Не можемо је 
помагати, јер морамо штедети Аустрију и Енглеску које 
не иду дотле. Фурние у Цариграду ради против Енгле: 
ске а за руску алијанцију. У Цариграду се само свађају 
представници страних сила. Енглеска нема право што 
Французима пребацује ултрамонтанске тежње у Сирији. 
Па не могу ни они све да имају. 


Берлин, 18 јуна 1880. 
16 почела конференција о турско-грчком граничном 
питању. Сви смо се сложили са француским предлогом. 
Неће дуго трајати. 


БеРлин, 29 јуна 1880. 
Јуче пуне руке посла. Око 10 примих кореспондента 
„Тајмса“ који ме убеђивао како је корисно да „Тајмс“ 
објави што пре закључке конференције. Тек што стигох 
у Министарство спољних послова, дође грчки посланик 
из Петрограда, Браилас, с којим сам говорио о баварском 
дугу, и коме предочих опасности ако Грчка не плати ба: 
варски дуг. Потом турски амбасадор са протестном нотом 
против решења конференције. Обећах му да ћу ноту из- 
нети конференцији. Потом Бизмарку. Говорили смо о вести 
_ да је руски амбасадор у Лондону предложио Лорду Грен- 
вију да стави на расположење 20.000 Руса ради извршења 

закључака конференције, ако Енглеска пошље флоту. 
У 3 конференција која је на миру трајала до 6. 


....Испричах турском амбасадору руски предлог о 


20.000 војника, што га у неколико поплашило. Рекох му, 
пошљу ли Руси 20.000 војника, то ће исто учинити и 
остали. „Е! уоц5 ац55;р“ упита. Одговорих, и не пада 


нам то на ум, али је доста и других који једва то че- 


кају. Рече да ће то одмах телеграфисати. Добацио сам 
му тако једну бубу, која ће забринути Високу Порту. 


Потсдам, 11 јула 1880. 

Јутрос је Престолонаследниковица много говорила о 
Источном Питању. Мисли да прети опасност од тога, ако 
Русија заузме Цариград, сумња да је тачно тврђење, да 
ће заузеће Цариграда изазвати собом ослабљење Русије. 
Држи, да може понићи још једна самостална држава сем 
Бугарске и Грчке, са престоницом у Цариграду. Нада 
се, да ни садашње енглеско министарство неће пристати 
да Русија заузме Цариград. 

Кад се удалила Престолонаследниковица, Престоло- 
лонаследник прошета са мном по башти, и говорио са 
мном о пруским официрима које треба сад да пошљемо 
у Турску. Изразио сумњу, да би боље било да се ствар 
за сад одложи, пошто ће сад иначе употребити пруске 
официре, да руководе или раде на отпору Порте про“ 
тив Сила. 


Берлин, 15 јула 1880. 

Бизмарк не дели ваше сумње о слању официра и 
чиновника у Турску, већ држи да ће то бити од кори- 
сти у многом погледу. Прво, ту ће на послу показати 
шта вреде и поучиће се, а затим у њима ћемо добити 
поверљиве извештаче које ни на који други начин не 
бисмо могли створити. Не треба подцењивати ни утицај 
који ћемо због тог у Турској вршити. А од каквих ће то 
последица бити по Турску, и да ли је угодно или није 
осталим Силама, то нас се за сад ништа не тиче. Наша 
политика нити има да помаже турски интерес нити 

европски. По мишљењу Бизмаркову европски интерес 
је фикцаја корисна свима, који потребују друге а наи- 
лазе на такове који верују у ту фразу. Нама може 
"бити од користи и пријатељство Турске, у колико се то 
слаже са нашим интересима. Пруски официри усавршили 
«су турску артилерију у доба кад смо били у највећем 
пријатељству са Русима, а тим смо стекли и утицај и 
корисне везе у Турској. Кад нас у Русији стану напа- 
дати шовинизам и панславизам и противнемачки елементи, 
држање и убојна снага Турске у том случају не може 
нам бити посве равнодушна. Опасна нам никад не може 
постати, и ако се истина може догодити да њени непри- 
јатељи постану и наши. 


ФРИДРИХСРУ, 26 новембра 1880. 
Вечерас, кад дође С. Валије, говорило се о спољњој 
политици. И Бизмарк и С. Валије изразише жељу, да 
што пре отплове лађе обеју држава из Улциња. Бизмарк 
је корео политику Гледстонову најодсудније. Он не чини 
"ништа друго до да помаже руске интересе на Истоку и да 
пренебрегава енглеске. 


Берлин, 27 новембра 1880. 
Натраг из Фридрихсеруа, прибележио сам тачке о ко- 
_ јима С. Валије говорио с Бизмарком, а које су врло повер- 
„љиве, због чега их С Валије само усмено изнео. 


2. Односно Грчке, инструкције Радовицу слажу се 
са француским. Опомена да се не пренагли. 


3. Односно Улциња, Енглеска је подстакла да се 
"флоте повуку, али не сасвим, већ да се поделе по лукама 
__у Средоземном Мору тако да су сваког часа спремне да 
__ предузму даљу акцију. Али ни кнез, ни Бизмарк, ни францу- 
"ска влада нису вољни нимало, да их руководи тако фан- 
тастичка влада као што је Енглеска (Гледстон), већ хоће 
„да повуку своје лађе. КРЕЗ Бизмарк верује да тако мисли 
им Аустрија. 

Берлин, 29 новембра 1880. 

О Источном Питању реферисао сам Цару што ми је 
наложио Бизмарк. Међутим догодило се нешто, што је оне- 
могућило енглески предлог, наиме француска изјава, да 
повлачи своје лађе. 


Париз, 5 децембра 1880. 

У разговору о источним стварима Гамбета држи, 
најбоље ће бити, да се Турској понуди новац да уступи 
земље које је одредила конференција. На то приметих 
да је барон Ерлангер на своју руку упитао у Цариграду, 
да није нешто вољна турска влада да регулише грчко пи- 
тање за милион лира и 100.000 лира бакшиша. Још није 
добио одговор. 


Париз, 8 априла 1881. 


О грчком питању рече Бизмарк: „У Грчкој је само 
један поштен човек, и то је краљ, јер није Грк, те нећемо 
допустити, да га протерају“. И Питие и С. Хилер забе- 
зекнути су овом искреношћу. 3 


Берлин, 27 маја 1881. 


Из разговора са Сабуровом докучих, да започети пре- 
говори прошле године између Берлина, Петрограда и Беча 
иду на то да се обнови тројецарски савез. Чини се да се 
то у највећој тајности ради. Сабуров је веровао да и ја 
то знам, па се упустио у ситнице. Између Берлина и Пе- 
трограда нема тешкоћа. У Бечу траже, да сем признања 
анексије Босне пи Херцеговине анекшује Аустрија и !0- 
вопазарски Санџак и да као аустријска област буде 
под гараншијом уговора Сила. Услов, на који не пристаје 
Русија, јер руски цар не мисли више да да но његов 
отац. Али Сабуров верује, да ће се и та тешкоћа загла-_ 
дити, и нада се да ће ускоро потписати уговор, који 
овде треба да се закључи. 


Гастајн, 6 септембра 1883. 
С Хербертом сам говорио о опозицији кнеза Алек- 
сандра против Русије... Потом Бизмарк поче о руском 

оружању и рече: „Наравно све само лепе речи, а овамо 
се једнако оружају и већ спремни за рат на граници. На- 
_што ми лепе речи, кад ми при том наперио у груди пи- 
штољ откочен. Тако не може даље. Овамо се праве као 
_ да је то против Аустрије, али ми не можемо да допу- 
_стимо да пропадне или ослаби Аустрија. Не притекнемо ли 
У помоћ, последица биће да Ке се после рата обрнути про- 
"тив нас тројна алијанција Русија—Аустрија—Француска. 
Ко у Европи не може да мирује, прети миру, он је не- 
мирко“. Чини ми се да се Бизмарк губи све више у али- 
__јанцијама. Долазак Браћианов, кога је позвао у Гастајн, 
_ гони ме на мисао о савезу са Румунијом. Забринут је 
__због Бугарске, чији кнез чика Русију. Даје му за право. 
Црногорски кнез тражи Херцеговину и обавезује се према 
__Турској, да ће им држати у реду Албанију. Карађорђевић 
_ би хтео да постане бугарским кнезом да би добио Србију. 
То је руска интрига на Балкану. 


- 


> Берлин, 24 октобра 1883. 
Што се тиче Русије, канцелар не жели да прово- 
З _ цира рат и нада се, да ће поћи за руком, да дође до 
_ споразума о балканским интересима између Аустрије и 
_ Русије. 

ФРИДРИХСРУ, 27 октобра 1883. 

| _У Бугарској нека се Турци сами помогну, саветовао 
Бизмарк Муктар-паши. А навале ли на њу и са Јермен- 
"ском, нек Енглезе „епуоуег Кошепе:“ или, јасније, нек 
__им кажу „ФаЏег зе |апе |... аШешта“. То Турчину си- 
__нуло. О Гледстону рече:, Говорник, али глупак“. 


21 септембра 1886. 


| Уз пут ми причао Престолонаследник о бугарском 
кнезу. Руска влада, то јест министарство је да кнез и 


_ ступник) саставио је био учтив одговор и поднео га Цару. 
_Овај га баци и написа сам грубу депешу. Да бугарски 

виц је био радио ревносно против кнеза. Предстолона- 
следник је био недавно рекао Бизмарку, добро би било 
да се балканске државе сједине, да се одупру руској 
навали. Бизмарк је то спорио и мисли, срећа би била да 


Руси добију Цариград и Балканско Полуострво; то би је 4 


тек ослабило. 


Баден, 5 октобра 1886. 
Цар потом пређе и на бугарско питање због ког 
"се забринуо. Исто тако је незадовољан и присуством 
кнеза Александра у Немачкој, који се сада, како примети 
Цар не баш учтиво, једнако шетка у пруској генералској 
униформи. А то баш тврди, да он жели да ствара за- 
буне. Боље би било да послуша савет и да прими позив 
енглеске краљице, да оде у Енглеску, не вратио се никад 
више. Сад ми још новине пишу и о томе како ће по- 
стати управник Елзаса! Бизмарк је о том известио Цара. 
Цар је са извесном горчином говорио о Предстолонаслед· 
никовици и принцези Викторији које још једнако не могу 
„да се ослободе помисли о пријему кнеза Александра. 


БАДЕН, -18 октобра 1886, 

Билов ми је причао свашта о спољној политици. 
-У бугарском питању рече, да Руси не знају више како 
да се измигоље из фаталног положаја у који их довеле 
цареве неупутне инструкције лично Каулбару. Бизмарк је 
предложио да се Русија споразуме са Аустријом, да 
одреде бар у теорији граничну линију, тако да западни 
део Балканског Полуострва потпадне под аустријски, 
источни део под руски утицај. Али због Мађара Аустрија 
није пристала на ову идеју. Бизмарк се стално труди, 
да спречи конфликат између Аустрије и Русије. ПИ 
се дуго колебао, али сад усео добро. 


Берлин, 19 ЈАНУАРА 1887. 
Аустријанце је непријатно дирнуо Бизмарков говор 
(да Немачка због Истока не мисли да ратује са Русијом). 
Ако Аустрија зарати са Русијом, ми нећемо учествовати, 
„али нећемо трпети да се ослаби Аустрија. : 

| | Берлин, 15 децембра 1889. 

_____ Бизмарк рече, једино тад бићемо приморани да ра- 
Е: тујемо, кад буде доведен у питање опстанак Аустријске 
Монархије. Бизмарк је саветовао аустријском цару да буде 
_ миран, и онда, што је вероватно, кад се Русија укотви 
на улазу у Дарданеле. У том случају Енглеска, а може 
__бити и Француска, сматраће да су њини интереси угро- 
_ жени и повређени, те ће тако Аустрија добити природне 
|Б савезнике. 


ШТРАСБУРГ, 31 марта 1890. 
том: је казао Цар генералима, Русија хоће Бу- 
_ гарску војнички да окупира, и да обезбеди неутралност Не- 
_ мачке за се. Цар је обећао аустријском цару да ће остати. 
_ веран савезник и то хоће и да одржи. Окупација Бугар. 
__ске Русији значи рат са Аустријом, и он не може да 
__ остави Аустрију на цедилу. Бизмарк је хтео да остави на 
|.  цедилу Аустрију. Цар хоће да је уз Аустрију и по цену 
_ да се уплете у рат са Русијом и Француском. 


Е Берлин, 13 децембра 1891. 
___ Кад сам причао Капривију да га Шувалов назива 
„ил кор ћоппеје ћотте“, рече, то је отуд, што је Биз- 
марк имао с Русијом уговор, којим смо гарантовали Ру- 
__сији отворене руке у Бугарској и Цариграду, а Русија 
_ се обавезивала да остане неутрална у случају рата са Фран- 
 цуском. Уговору је био рок прошао, кад је Каприви по- 
_ стао канцелар, није хтео да га обнови, јер би то довело 
до распада тројног савеза, да се за то нешто сазнало. 
Бојим се, да нам Аустрија неће то признати. 

У Е 


НЕ 
> ДА 
' . 


| Беч, 27 јуна 1892. 
_ Да ли има знакова, да је распад Аустријске Монар- 
зије сад ударис бржим темпом 2 


н" Берлин, 27 јануара 1894. 
| · У уговору је, рече Михел, утврђено да Немачка 
ставља на Истоку отворене руке Русији, а Русија се 
везује, да остане неутрална у случају рата са Фран- 

БрЕСЛАВА, 5 септембра 1896. 

Око 115 дођоше ми Остен-Сакен и Шишкин. Го- 
ворило се узгред и о Источном Питању. Шишкин је врло 
радостан, да су Велике Силе сложне. Једино због тога 
су енглеске интриге биле без резултата. Најбезначајнију 
„Пазите“ употребиће Енглези против Турака. И према Сул 
"тану самом треба ићи заједно до крајњих граница. Он 
баш увек шпекулира на рачун неслоге Сила. Шишкин је 
за то да се одржи за 5 дио. Тог је мишљења и његов цар. 


Ја а 
а 
јаз 


| 
5 
"= 
>. 
а 
из 

4 Е| 
38 
7 СТЕ 
"С 


БРЕСЛАВА, 6 септембра 1896. 

Цар задовољан што је на Истоку опет мир. Немири у 
Цариграду окончани, а и са Крита је извештен, да су се 
становници острва смирили и да је у изгледу да ће борба 
престати. По царевом мишљењу Енглеска је крива због 
целог покрета како у Јерменској тако и на Криту. Про- 
тив политике енглеске владе Цар није крио своје него“ 
довање: „Ј'аше ђеацсопр ГАпојејегге еј 125 Апојаб, дш 
те зопЕ зутра аџе5, тај је те тепе де !ешг ро уце“. 


Хлодвиг ХОЕНЛОЕ. 


(С немачког превео Бошко ЉуБишић). 





СИТНИ ПРИЛОЗИ. 



















Н. Г. ЧЕРНИШЕВСКИ О СРПСКИМ НАРОДНИМ ПЕСМАМА. 


Никола Г. Чернишевски познат је код нас по своме 
_ лепом и честитом социјалном роману „Шта да се ради“, 
_ који је и код нас, као у Русији, вршио велики утицај на не- 
_ колико нараштаја, и по утицају који је имао на Светозара 
_ Марковића, који је у главном његове идеје примењивао 
Е: на српске прилике. Међутим, Чернишевски је био добар 
познавалац књижевности, и у томе правцу не треба га 
«судити по претеривањима Пере Тодоровића у „Уништењу 
_ естетике“, но по његовим још и данас врло добрим сту- 
_ дијама о Лесингу и о Гогољу. За нас је од интереса што 
је Чернишевски доста добро знао нашу народну поезију 
и врло повољно говорио о њој. 
Први пут је Чернишевски проговорио о српским 
_ народним песмама 1854 године. Те године изишла је у 
Москви велика књига „Пљ%ени разнихђ народовљ“, пре. 
_води Н. Берга. О њој је Чернишевски написао оцену 
У „ Отечественнвта Записки“, за 1854, бр. 12:. Опширније 
исцрпније проговорио је Чернишевски о истој књизи 
„Современнику“, за 1854, бр. 11. После општих, књи- 
= излагања о народној поезији, пошто се оградио 
да он има „високо уважење народне поезије“, али 
да није од „искључивих поштовалаца њених, да не 


т Та оцена пеш лОмпара Сочиненја Н. ва на 

припада онима који стављају „цигански хор изнад опере“, 
он сматра да се народна поезија развија само „у народа 
енергичних, свежих, пуних кипећег живота, искрености, _ 
достојанства, благородства“, и због тога је она „увек 
пуна свежег, енергичног, истински поетичног садржаја“. 


Прегледајући разне народне поезије, Чернишевски 
се зауставља на „примерима још ближим нама“, на српској 
народној поезији. „Српске народне песме нису мање лепе 
но грчке“. Жали што Берг није у своју књигу унео боље 
народне песме српске. Замера му што је „из велике мно- 
жине изврсних епских српских песама изабрао само једну 
— песму о Бановићу Страхињи, која ни у ком погледу није“ 
значајна“, то је „најништавнија, најпразнија, премда нај- 
већма развучена песма, која заузима око педесет бледих и 





заморних страна“. Чернишевски, да би доказао лепоту срп- 


ских народних, песама даје прозни превод из „несравњено 
лепе српске епопеје“. Као пример он изабира песме о Боју 
Косовском. Испричавши укратко садржај косовске епо- 
пеје, он даје од ње неколико страна превода тих песама 
(„Кнежева Вечера“, „Царица. Милица и Бошко Југовић“, 
„Косовка девојка“) и пошто је навео све то, Чернишев- 
ски закључује: „Грациозност садржаја и уметничка пот- 
пуност облика подједнако су савршени у тим изврсним 
песмама“. 

Многи народи, разлаже даље Чернишевски, имали 
су лепу народну поезију која је тесно везана са патри- 
јархалним животом и која се губи пред навалом циви- 
лизације. Данас је она код европских народа или ишчезла 
или ниско пала. Изузетак једино чине Срби, чија је 


поезија „још у пуној сили свежине“. Код других на- · 
рода цивилизација је дошла и порушила народну поезију _ 


пре но што је неко прибележио. „Срби су били у том 
тако срећни, да је најбољи од свих скупљача песама, 


Вук Стефановић Караџић, бележио и бележи и сад срп- 30 
ске песме, које још и данас ни најмање нису изгубиле од _ 
своје првобитне лепоте“. Али, ван сваке сумње је даћеиза _ 
српску народну поезију ускоро наступити период опадања. | 


7 > ВУ к, РРА 

Најзад, Чернишевски замера Берговим преводима што 
су одвећ слободни и са додавањима нових епитета недо- 
вољно тачни. За пример он наводи почетке двеју срп- 
ских песама, како гласе у оригиналу, како их он, Чер- 
нилшевски, добро преводи у прози, и како их је Берг 
превео (курзив је у Чернишевскога). 


СРПСКИ ТЕКСТ: 
Бога моли момче нежењено 
Да се створи крај мора бисером... 


ПреЕВОД ЧЕРНИШЕВСКОГА: 
Бога проситђ неженатки молодецђ, 
Чтобг сдБблатђел жемчугомђ на берегу мора... 


ПрРЕвВОД БЕРГА: 
Бога молитђ молодецђљ удалљи 
Чтобњг далђ ему оборотитђел 
Жемчугомђ зерниспљемљ, перекаланљмљ 
И разсвшатњел кран сина мора. 


СРПСКИ ТЕКСТ: 
Лепо пева славујак 
У зеленој шумици... 


Превод ЧЕрнишевскогаА: 
Хорошо поетђ соловушекљђљ 
Вђ зеленои роцћ... 


Превод БЕРГА: 
Распбвала пшаашка мала, 
лака мала, соловенка 
Вљ шемноц рошђ распђвала... 


Берг је изјављивао да по његовом мишљењу не 
треба преводити реч по реч, но је главно стих, дух, ре- 
зултат утиска. Чернишевски тврди да је у одступањима од 
смисла и духа оригинала Берг ишао и сувише далеко. 
„Узалуд се он позива на пример Пушкинов: Пушкин је 
преводио српске песме далеко тачније“. 

Од интереса је видети Чернишевскога преводе пе- 
сама о Боју Косовском: 


[5] 
сл 

„Султанђ Муратђ идетђ на Косово поле; при: 
шедши, пишетђ онђ писмо и посклаетђ его вђ 
городђ Крушевацљђ, кђ сербскому кназо Лазаро: „Ла- 
зарђ, сербски кназђ! Никогда не бнвало и не мо- 
жетђ бнтђ, чтобђ вђ однон землђ бвнли два госпо“ 
дина, чтобк. одинђ подданнњи давалђ двђ дани. Мн 
не можемђ оба царствоватђ. Пришли же мнђ клочи 
и данђ, золотне клочи отђ веђхђ городовђ, и данђ 
за семђ лђтђ впередђљ. А если не пришлешњ, внходи 
на Косово поле, и подђлимђ саблами земло“. По- 
лучилђ Лазарђ писђмо, читаетђ его, а самђ круп- 
неми слезами плачетђ“. 


Ево како преводи Чернишевски „Косовку Девојку“: 

„Рано вешла вђ поле косовскал дђвушка, 
вбишла рано, до восхода солнца. Засучила бћлне 
рукава до бЂлихђ локтен; на плечахђ несетђ бблБШ 
хлђбђ, вђ рукахђ двђ золотба чаши; вђ одном 
чашћ холоднал вода, вђ другои красное вино. Идетђ 
она, молодал, на косовскуо равнину, ходитђ по 
мћсту битвн и переворачиваетђ 1онаковђ, лежашцихђ 
вђ крови; котораго тонака наидетђ живимђ, умнва- 
етђ его холодног водоо, поитђего краснемђ вином, 
кормитђ хлђбомљ“. 


Све су то преводи самог Чернишевскога, јер сам 
вели, наводећи као пример српског десетерца, да је то 
из једне песме „коју смо ми превели“. Питање је када 
је и како је Чернишевски научио српски. 

У сваком случају, српска народна поезија поред 
Валтера Скота, Г ђе де Стал, Хердера, Гетеа, Грима, Ме- 
римеа, Нодјеа, Пушкина и Мицкијевича, у Н. Г. Черни- 
шевском имала је још једнога великога поштоваоца. 


ЈЕ 





ПОЛИТИЧКИ ПРЕГЛЕД. 


БУГАРИ И ТУРЦИ. 


Опет се пише и говори о рђавим односима између 
Турске и Бугарске. Бугарска оптужује Европи Турску да 
почиње изнова насиља из доба пре јулске револуције 
над маћедонским Бугарима. Узимајући за изговор неда- 
вање оружја које турске власти купе од свега станов- 
ништва у косовском, битољском и солунском вилајету, 
власти злостављају егзархијско становништво, натерују га 
да бежи у гору или у Бугарску. Народ у краљевини, 
међу којим има много рођака сада прогоњених Бугара, 
не може то да гледа мирно, буни се, организује отпор, 
спрема чете, гони бугарску владу да предузима мере за 
заштиту једнокрвне браће. Турска одговара. Бугарска је 
досадила свету доказујући да хоће мир на Балкану 
и консолидовање односа у маћедонским вилајетима. И 
Турска то хоће. Прва ствар коју је учинила у томе по- 
гледу јесте та што је почела да разоружава Арбанасе, 
а затим и остале елементе, међу којима су и Бугари. 
Докле год су пушке и бомбе у рукама Бугара, дотле се 
не може мислити на неко консолидовање у земљи. Бу- 
гари не даду оружје; управо чете које сад прелазе из 
Бугарске не даду егзархијском становништву да предаје 
оружје властима. Кад су власти покупиле добар део 
оружја од Арбанаса и муслимана, могу и морају и од 
бугарскога становништва, то је и право и дужност њи хова 
Поступање званичне Бугарске је просто мешање у уну- 
трашње ствари Турске. 

Они који су са стране пратили званични рад Бу- 
гарске у последње време на овој ствари: кораке бугар- 
скога посланика у Цариграду, бугарске изјаве преко бу- 


гарскога посланства у Лондону, пропуштање чета преко · 


бугарске границе између Бобошева и Фролоша (чета Чер. 
нопејева, војводе Апостола, Чакова, Тани Николова и 
других), представка скопскога посланика Павлова тур- 
ској влади, званична саопштења из Софије, мемоар ма: 
ћедонске организације, и остало, — могли су то сматрати 
као један уобичајени маневар. Све су то сводили на 
жељу Бугарске да објави свету: постоји још Маћедон- 
ско Питање, које је у првоме реду Бугарско Питање; 
оно ће се расправити онда кад се дадне Маћедонији 
аутономија. Знајући навике Бугара да радо прете а претње 
не испуњавају, они су их, изгледа, световали да се умире, 
указујући у исто време на то да се ниједна Велика Сила 
још није, од 1908 године, мешала у унутрашње турске 
послове. 

Један Бугарин из Маћедоније, стари радник, предан 
бугаризму са некористољубивом искреношћу, ту скоро је 
описао врло лепо бугарско-турске односе од јулске ре- 


волуције на овамо. Он није усамљен да их прикаже као _ 


рђаве и да означи званичну Бугарску кривом, зато ћемо 
овде саопштити у изводу неке ствари, које су и инте- 
ресантне и поучне. 

После проглашења Устава Бугарска је имала два 
пута у својој политици према Турској: или да уђеу 
Турску с војском докле је још владала општа пометња, 
или да јој пружи пријатељски руку. Место тога, бугарска 
влада се уноси на изазивачки начин у нови живот царе- 
вине. Она шаље у Маћедонију многобројне агенте да 
створе легалну организацију којом ће се управљати из 
Софије. На челу организације су бугарски државни чинов- 
ници а поред њих бејаху назначени и многи други као 
чиновници Егзархата. Уз ову, легалну, била је друга једна 
организација, чији су чланови пролазили као учигељи, 
инспектори, секретари. Ова друга организација употреб- 

љавала је сва могућа средства да уништава и терорише 
оне Бугаре који нису имали исто мишљење које и она, 
и да скупља паре. Јениџе-вардарски војвода Апостол 
имао је на пример неограничену власт у кази, јахао је 
бесна хата и имао десет пратилаца, обилазио је казу 
и чинио што је хтео. Данас ни њега ни тих чинов- 
ника да виде несрећу у Јениџе-Вардару. Кад су настали 
избори за турски парламенат, за скопски санџак су били 
као кандидати те организације Карајовов, чиновник бу- 
гарског Министарства Иностраних Дела и Т. Павлов. 
Кад се кандидовао у томе санџаку један независан Буга- 
рин, звали су га у клуб, ту су му један инспектор и један 
митрополитов секретар револверима претили ако се не 
одрече кандидације. Одрекао се. У серескоме санџаку 
било је горе. Читаву годину дана владао је прави ужас. 
Ко није био члан клубистичке организације морао је про- 
пасти; њега су сматрали, и клубисте, и егзархијски чи- 
новници, и трговачки бугарски агенти за издајника, и 
према њему као таквоме поступали. То су били они исти 
који су пре неколико година проповедали у истој области 
борбу противу Фердинанда, и Екзарха, и бугарских влада. 
За Пенча Пенчева, редактора „Препорца“, има писмених 
докумената да је спремао атентате на Санданскога и друге 
Сережане. Најбољи представник ове организације био је 
војвода Динка; у неврокопској и демирхисарској обла- 
сти починио је покора; о његовим најмногостручнијим 
зулумима у Крушеву, Крчеву, Кара-Кеју, Трлису, Ловчу, 
Горњо-Броду причаће се дуго година. 

Турске власти су ћутале, биле су тада немоћне. Клу- 
бови су крили, колико се могло, те зулуме својих органа, 
а дизали дреку кад су се сељаци светили за њих или кад 
су власти кога од зулумћара кажњавали. Многи памте 
како је у Софији оплакан војвода Динка, кога су Турци 
обесили, ухвативши га у разбојништву. За време Абдул“ 
Хамидова преврата 31 марта 1909 године клубисти су се 
држали непријатељски али прикривено. Они су се шеткали 
и проводили; бежали у Бугарску од невидовна страха... 

Прошле године, када Критско Питање уђе у оштрију 
фазу, из Софије се поче говорити о заједничкој акцији 
бугарских и грчких чета, о великоме интересовању бу- 
гарске владе за Критско Питање; Др. Данев оде у Атину. 
Кад се установише конституциони клубови, виђени чла- 
нови почеше се приближавати Арбанасима и водити 
преговоре с њима; софијска штампа стаде хвалити Арба- 
насе и мисао о зближењу са њима, и доносити разне 
узбудљиве вести о њихову кретању. Полузванични лист 
софијске владе, „Препорац“, изјави у то време да бу- 
гарска влада не може остати равнодушна према арбана- 
скоме покрету, и ако су Арбанаси од увек били највећи 
непријатељи Бугара у Маћедонији. Уз све то бугарски 
Егзарх је седео неколико месеца у Софији, а његови чи- 
новници су узимали највиднија места у бугарским клу- 
бовима, и највеће учешће у пословима клубова. Турци 
су видели да он седи због политике, која је за званичну 
Бугарску у томе да у Турској влада стално неред и не. 
мири. Отуда: неповерење Турака према Бугарима и дра- 
конски закони за Бугаре; положај Егзарха уздрман; мирно 
развијање бугарскога елемента ометено; несигурна бу- 
дућност. Кад је проглашен Устав у Турској, бугарско 
становништво је било потпуно растројено; оно је било 
на огњишту пометено, А имало је два важна задатка да 
се сврше. Један је уређење целокупнога културнога рада, 
а други економско развијање. 

Сва културна радња је усредсређена у Егзархату; 
под њим је све свештенство и калуђерство; Егзархат 
господари у црквеним општинама и међу учитељством; 
он прима и без контроле располаже свима средствима; 
он отвара и затвара школе, прописује програме у шко- 
лама, поставља учитеље и плаћа их. Дакле сва интели- 
генција бугарска у Турској потчињена је Егзарху. Живот 
Егзархата живот је и Бугара. За владе султана Абдул- 
Хамида П у Егзархату је владао исти режим каону 
Турској; сличност је врло велика. Лични режим и тамо 
и овамо. Поквареност која је тровала за тридесет година 

Турску тровала је и егзархатски рад. Она је била таква 
и толика да су је се плашили и они који су највише ко- 
ристи од тог личнога режима имали. Треба читати бро- 
шуру Ј. Спространова, вишега чиновника у Егзархату и 
писмо А. Наумова, па да се човек згрози од онога што 
се тамо радило. Егзархат је, по признању свију њих, 
блато у којему се кварила душа бугарскога становни- 
штва. Да у Егзархату и нису ствари тако стојале, ва- 
љало је преуређивати га. Турска је улазила у нов живот; 
њен нов положај захтевао је да се промени и егзархиј- 
ски Устав и досадањи систем целокупнога културнога 
рада бугарскога. Неопходна, и императивна, потреба је 
била да се реформише настава; њу је требало из основа 
преуредити и удесити према промени која се догодила 
у јулу 1908 године. На тај начин би се спречила дезор- 
ганизација која се уноси од рђава програма и спољнега 
утицаја. 

Рад на економском пољу за Бугаре у Маћедонији 
био је десет пута потребнији него за остале. Грцима 
треба завидети на раду у томе погледу. Осим јаких ка- 
питала које имају по многим маћедонским градовима, они 
имају у Маћедонији три банке, које су готове да помогну 
свако предузеће. Грка има и у другим банкама чијим 
капиталима могу да се служе, нарочито су такве Солун- 
ска и Отоманска Банка. Грци су готово господари по 
маћедонским тржиштима, и лепих прихода имају од тога. 
Откако је проглашен Устав у Турској, они су прегли 
још више да се економски организују. Атинска Банка и 
Источна Банка грчке су установе; оне су досад повећале 
своје капитале са по 2 000.000 динара; у њихове трговачко- 
политичке мреже увучене су и паланке, па им је и народно“ 
сна моћ много већа. Чак и Срби, којих је мало у Маћедо- 
нији а који су потлачени у Старој Србији, чине све да се 
спреме за економску борбу. Канализирање њихова извоза 
преко Солуна ојачава свезе са Србима из Краљевине. Бу- 
гарско становништво стоји, према бројности својој, у најго- 
рем положају. Дуга револуциона борба уништила је његову 

снагу. Сеоско становништво је материјално исцрпено; тр- 
говинске прилике по селима рђаве; бугарски трговци по 
градовима разјурени којекуда; оно што је остало једва 
животари. На случај нужде нема ни трговац ни земљо- 
радник на кога да се ослони; нигде потпоре, свуда и 
сви одгурују га, нарочито новчани заводи; где се не 
може без њега, ту му узимају све, а бацају му само мр- 
вице. Отварање једне Бугарске Банке, ма и са најскром- 
нијим капиталом, створило би не само олакшице бугар-· 
ским трговцима у Маћедонији, негд би повукло и досад 
скривене бугарске капитале из затворених кеса, потекла 
би стара бугарска предузимљивост, створила би се трго- 
вачка и економска друштва, 'притекли би страни капи- 
тали. Једном речи силно би се развила у Бугара и на: 
родна култура и економска снага. Економско-културни 
рад би упутио револуционарне елементе у један миран 
и користан живот; мир би се лакше повратио међу раз- 
ним елементима, а нарочито међу Бугарима и Турцима. 
Али, такав рад би био, с друге стране, пропаст за „ма- 
ћедонско дело“, онакво како је до данас вођено. У Со- 
фији има један велики пезервоар „маћедонских дјејаца“ 
који га воде час као „унутрашњи“, час као „загранични“, 
час као „врховисте“, час као „интернационалисте“, „анти- 
врховисте“, „пламени отечаственици“, „ратници за вели- 
чину Бугарске“, „аутономисти противу Фердинанда“. Та 
фаланга, која, помоћу државне касе, одржава „македон- 
ско дело“ не би могла опстојати. 


ИностРАНИ. 

ОЦЕНЕ И ПРИКАЗИ. 


ЂОРЂЕ КАСТРИОТИЋ СКЕНДЕРБЕГ. ВЕЛИКА НАРОДНА ПЕ:· 
ВАНИЈА. — Издање Томе Јовановића. Београд. 


Знајући, да идеални јунак арбанашки, Ђорђе Ка: 
стриотић Скендербег, није нарочит јунак наших народних 
пјесама онако као Милош, Марко, Старина Новак и други, 
не мало сам се зачудио, кад сам у излогу једне сарајев: 
ске књижарнице угледао овећу незнано кад изишлу књигу 
о њему; књигу за коју се каже да је „велика народна 
певанија“. Узевши је, набрзо сам видио, да је то једно 
чисто шпекулативно и не много солидно издање. 


Прије свега, то није велика народна певанија, него 
прост препис из Качићеве пјесмарице, што се, међутим, 
у предговору и каже. Али, друго, то није непосредно 
прештампавање из Качића (са промјеном икавштине у 
екавштину и промјеном имена Јуре у Ђорђе), него још 
простије прештампавање из ранијег издања Браће Попо: 
вића од 1882 године, које је исто тако носило наслов 
„велике народне певаније“. 

И у једној и у другој књизи има седамнаест пје- 
сама, колико их јеиу Качића, и у једној и у другој 
иду истим редом. И предговор је од ријечи до ријечи 
узет из прве књиге. Само у тексту има малих незнатних 
исправака и то исправака с обичнијим облицима ријечи, 
познатијима, за које је Качић (и по њему новосадски из. 
давач) узимао своје провинцијализме и неологизме. Тако 
мјесто: зовише има биоградско издање: зазивље; мјесто 


394 Српски Књижевни ГЛАСНИК. 


на коња се скаче биогр.: на коњица скаче; из Једрене 


биогр.: из Једрена; мјесто мало шога време посшојало, 


биогр.: мало за шим време постојало; зламенишо мјесто 
знаменишо; мјесто лепо му је шме поставила биогр.: 
лепо му је име наденула; шелар биогр.: Шшелал; огњем 
опалио биогр.: огњем попалио и тако даље. Али у дру- 
гим случајевима, чак и у погрешкама и испуштањима, 
биоградски издавач иде потпуно за новосадским, да и 
не спомињемо нарочито да је мјесто оли, шер, когодир 
и тако даље по новосадском узимао и он: или, ше, који 
год, наравно не досљедно (на пример УП 2, 21, 33, 48, 
98, 29; УШ. 3, 23, 43; 1Х 17, 37 и-тако даље, гдје се-у 
оба издања пише као и у оригиналу). 


Из прве Качићеве пјесме изостављено је у новосад“- 
ском издању све од стиха 79—80, то исто је изостављено 
и у биоградском. У другој пјесми Скендербег јавља Јанку, 
како хоће да умакне, да би могао „очинство моје ари- 
гледати“. То је новосадски издавач у својој ревности, 
да икавштину пренесе у екавштину (не увијек, ср. 15, 
16, 35, Ш 122, ЛУ 10, 105 и тако даље) прометнуо у 
„очинство моје прегледати“, у чем му је слиједио и био- 
градски издавач. У истој пјесми замијенила су оба из- 
дања Качићеве стихове: 


Ори Јуре високе мунаре,. Руши Ђорђе високе мунаре, 
Тере зиђе цркве и олтаре. Назиђује цркве и олтаре. — 


Карактеристичан примјер за начин биоградског издавача 
дају стихови из треће пјесме. Мјесто Качићевих: „силне 
војске чешересш хиљада“ има новосадски издавач: „силне 
војске чешрдест хиљада“. Исти тај неваљали облик има 
и биоградски. Мјесто Качићева Амеџе оба наша издања 
имају Амиџу. У новосадском издању дошло је у петој 
пјесми штампарском погрешком: „ухвати сива Скендер- 
бега“ мјесто жива; биоградски издавач не гледајући 
оригинални текст, а видећи да с;ва нема смисла ставио 
је мјесто тога: силна. У деветој пјесми у новосадском 
издању поткрала се међу многима и ова штампарска по. 

_ грешка: „Да ми будеш по граду сорио“ мјесто: „по града“; 
3 не осјећајући то као погрешку донио је дословце тако и 
ји · _ биоградски издавач. 

Е: __Сличних примјера дало би се навести необично 
Ж Маге Но чему то» Ово није једно озбиљно издање, које 
__је искрено ишло за тим, да омили те пјесме и јунака, 
___него је једна чиста трговачка шпекулација. Ружна, аљ-_ 


__ кава, несолидна какве су и све друге ствари, у које се 
не уноси никгква виша амбиција. 

Б б Владимир ЋОРОВИЋ 

~ ~ 

4 

И. 





БЕЛЕШКЕ 


КЊИЖЕВНОСТ. 


ИдЕЈА СолидаРностИ. — Активни Студентски Репу- 
бликански Клуб издао је и шесту свеску своје Републи- 
канске Библиотеке. У њој су три конференције Леона 
Буржоа, чувеног теоретичара солидаристичке доктрине, 
чија је књига „Солидарност“ изишла 1903 године, у из 
дању Велешколске Радикалне Омладине. Све три кон- 
ференције излажу јасно идеју солидарности и чврстом 
логиком указују на њене корисне последице по чланове 
друштва. Доктрина солидарности — и ако не решава 
друштвени проблем у последњој тачки, и ако друштвену 
неједнакост не спречава у њеном корену — ипак је је. 
дина могућна доктрина за наше прелазно доба. 


Ф. Л. 


(О српској КЊИЖЕВНОСТИ У „Словенском ПГглеЕлЕДу“. — 


Добро уређивани чешки часопис „ЗГоуапзку Ргећеа“, _ 


у коме читалац може добити најбоље информациије о 
општем стању и напредовању словенских књижевности, 
доноси сваке године преглед српске књижевности у прет- 
ходној години. У јулској свесци ове године донео је на 
четири штампане стране прегледан и тачан реферат о срп- 
ској књижевности у 1909 години од Г. Николе Антуле. 
ЈА ЕЦ 

Рупа Соттед!а НА сРПСКОМ. — Дантеова Плута 
Соттефаа преведена је цела на српски језик. Досад смо 
имали први део, „Пакао“, у преводу Стјепана Бузолића, 
Иса Кршњавија и трећи део, „Рај,“ од Драгише Стано: 
јевића, сем тога још само неколика певања. Котарски 
бискуп Фрањо Учелини превео је цео спев, сва три дела: 

Рапе АПстеп, Глута шта. (Ргеуео Рјгапој Т[сеј. Макта- 
дот ВшзКкирзкоо Зјетеп а „Гауоуа“ и Когоги. Когог. Во- 
кезка Зјатрапја, 1910. Спјепа ђе розгаппе 6 Ктипа. Страна 
9—594.. Превод на листу после насловног има посвету: 
„Слози и љубави Хрвата и Срба, једнокрвне истојезичне 
браће“. У књизи је напред једина аутентична слика Дантеа 
од Ђота, а пред сваким делом има и једна скица: „Просјек 
Дантова Пакла“, „Дантово Чистилиште“ и „Обћа слика 
Дивне Глуме“. У информативном предговору преводилац 
је оцртао живот Дантеа и истакао његова значајнија дела; 
уз превод у примедбама под текстом дао је савесно ра- 
ђене, врло опширне и детаљне, коментаре. На крају је 
регистар. Издање оригинала са ког је овај превод није 
назначено, као ни евентуални извори коментарима. 

Данте назва своје дело Соттедла. У средини 16 века 
због песничке вредности дела додат је уз тај наслов атрибут 
фмпа, божанствена. Преводилац за свој нови превод на- 
слова („Дивна Глума“) даје ово објашњење: „Потомци 
придодаше реч Дивна, јер је постала предметом удив- 
љења ученому свијету. Оилшпа у ово случају преведено 
са Божансшвена, не чини се умјестно, јер Божанство стоји 
о себи, не смије се приписиват створењу; па и придјев 
Божансшвен имао би се употребљават икзључиво кад је 
реч о преимућствима нарави Божије“. 

У превођење је уложено силно труда, и успело се, 
колико се то сме тврдити кад се превод само прелиста 
и упореди тек по које место. У „Двије ријечи штиоцу“ 
преводилац се обраћа и онима који треба после њега да 
преводе „Божанствену Комедију“: „Тврду ледину, код 
нас још не преорану, ја сам теке подорао; а била би ми 
најмилија награда, кад би након мене ово плодно тло 
изкрчиле снажније мишице и обдариле нашу још оскудну 
књижевност ваљаним преводом Дивне Глуме“. 


ДРУШТВА И УСТАНОВЕ. 


Осми ИнтЕРНАЦИОНАЛНИ Зоолошки КОнгРЕС У ГРАЦУ. 
— Стварна вредност и корист свих међународних на: 
учних конгреса лежи, поред оног личног дела, то јест 
упознавања личности научника, поглавито у том што се 
на њима, с времена на време, по предавањима, броју, 
предметима који се обрађују, јасно може одмерити стање, 
напредак и тенденције научног истраживања. Зато су ти 
конгреси од интереса и за ширу јавност. 

Тако се на Међународном зоолошком конгресу у 
Грацу, који је одржан почетком овога месеца (15—20 
августа) може јасно опазити тежња према експеримен- 
талном обрађивању биолошких, односно зоолошких про: 
блема. И није од малог интереса да су баш два, неекспе- 


риментална научника, Немац Плате из Јенеа ипо њему 


Рус Новиков из Москве, рекли ово: „Зоологија добива 
у последње време све више нову боју; она се све више 
приближава физиологији, јаким наглашивањем експери- 
мента“. А један Енглез, Гадов, из Кембриџа у току де: 
бате рекао је да је свестан вредности експеримента, и да 
један грам експеримента више вреди него килограм мор: 
фологије. Тај факт, да експерименат потискује морфоло: 
гију, и да филогенетске спекулације не занимају научнике 
сад тако као пре неколико деценија, може се утврдити 
и по броју предавања. Питања експерименталне зооло- 
гије стоје у средини интереса научника; таква су питања 
о потенцијама јајета, бластомера, о партеногенези, осо- 
бито уметничкој, о регенерацији, трансплантацији, на- 
слеђивању, нарочито менделизам, о преображају врста 
и другом. Док број таквих, експериментално-зоолошких, 
предавања износи 25, из ембриологије је само 9, анато- 
мије 11, психологије 4, цитологије и протозоологије око 
15, остала су подељена на фаунистику, скологију, и на 
општа биолошка питања као: симбиоза, паразитизам, хи- 
стологија. 


На Конгресу је било око 560 учесника. Свега је 
одржано 20 јавних, а 119 предавања у секцијама. За- 
ступљено је било 17 држава, готово све европске, изу- 
зевши Србију, Грчку, Бугарску. Од америчких држава 
била је и Куба; од азијских Кина, Јапан. Аустралија је 
тако исто имала свога заступника. Преко 100 академија 
и природњачких друштава послало је своје изасланике; 
од српских и хрватсхих институција није била ни једна 
ни друга академија, ни један ни други Универзитет, нити 
ма које друштво. Из Софије је био бар изасланик Уни- 
верзитета. 

Поред свег тога било је око 10 Јужних Словена, 
већином из Аустро Угарске, а ниједан из Србије. 


Прво предавање било је чувеног париског профе- 
сора Ива Делажа о експерименталној партеногенези. 
Тог истог дана приказао Француз Влсс, у друштву са 
Г-ђицом Шевротон, хронофотографске, односно кинема-. 
тографске снимке различних развојних стадија морскога 








лици, у Монаку. 


Бел ЕШКЕ. 399 








јежа. Фотографије су врло успеле, биле су све у размаку 
од 2—4 секунде снимљене, и по њима се бластомере 
јајета у један мах, брзо деле, тако да процес деоба из: 
гледа готово силовит. 

Другог дана било је од већег и ширег интереса 
предавање П. Сарасина из Базела о „светској одбрани 
природе“ („Ме пашгасћи2“). По његовим мислима и по 
његову предлогу образована је и комисија за „одбрану 
природе“. Њен задатак биће да у свим земљама гледа 
да образује националне одборе за одбрану фауне и флоре. 
Где већ таква друштва постоје, треба да се светској ко. 
мисији пријаве и да ступе у њу. Рад тих народних од- 
бора састојао би се у том, да животињске или биљне 
врсте које хоће да изумру или које капиталистичка експро 
пријација хоће да сатре, као на пример птице због упо- 
требе перја на шеширима, или китове у мору, или жи- 
вотиње због њихове кожице, да те врсте штите законом 
или бар настоје да се донесу такви закони, даље да ства- 
рањем такозваних резервних земљишта или паркова даду 
прилике таквим врстама да се могу слободно развијати. 

Трећег дана побудило је велико интересовање међу 
Немцима предавање М. Хартмана из Берлина о консти- 
туцији зрнаца у протиста и о њихову значају за општу 
цитологију. Оно представља поновни и неуспели поку- 
шај да се обори теорија о ћелијцама и да се замени тео- 
рија о ћелијцама науком о енергидама. 

Четвртог дана образован је одбор за подизање спо- 
меника Антону Дорну. оснивачу чувене напуљске зоолошке 
станице. Тај исти дан је створен по предлогу Талијана 
Монтичелиа и одбор за подизање паразитолошке цен- 
трале, што ће особито бити од значаја за све лекаре и 
паразитологе. Одбор ће из почетка гледати само да 
прикупља свеколики паразитолошки материјал по поје- 
диним већим институцијама и тек ће после гледати да 
тај материјал среди и смести. 

Петог дана било је једино десцедентно-теоретско 
предавање; њега је држао Мађар Мехељ а расправља о 
епистази, као фактору у мењању врста. 


Од Јужних Словена предавао у секцијама професор 
Хрват Ст. Јуришић из Софије о фауни гастропода у Бу· 
гарској, и Др. Јован Хаџи из Загреба о редукционим 
појавама код скифополипа и ефире хризаоре. 

Идући конгрес после две године биће, по свој при- 


Др. Славко ШЕЋЕРОВ. 

ЧАИР УБА 


Паоло МАНТЕГАЦА. — 15 августа умро јеу Сан Те- 
ренцу талијански лекар, физиолог, антрополог, књижев- 


ник и политичар, Паоло Мантегаца Умро је у седамде. 


сетдеветој години „рачунајући — како је говорио —- у 
својој старости не оно што му она узима, већ оно што 
му оставља“. Рођен у Монци, Мантегаца се школовао у 
Италији коју доцније остави и оде у Западну Европу. 
Једно време био је лекар у Америци и Аргентини, па се 
онда опет враћа у Европу. Оснивалац прве европске ла- 
бораторије за експерименталну патологију у Павији, он 
је засновао у Флоренцији антрополошки и етнографски 
музеј, антрополошко друштво и издавао стручан часопис. 
Сарадник на многим листовима, он је и сам уређивао Хи- 
гијенски Алманах. — Данас нема језика на који не би 
била преведена два три његова дела у којима је попу- 
ларизовао истине из физиологије и антропологије, јер у 
сваком свом делу, у путописима као и у стручним члан- 
цима, од Физпологије задовољства, Физпологије бола, 
Физиологије љубави и Моја маши па до Библије наде, 
он се обраћао великој публици. Он јој је говорио као 
научник али њеним језиком, одушевљено и топло, са жаром 
убеђеног говорника, увек бујан и хитар, увек песник. Он 
је, као апостол, откривао тајне људскога живота и учио 
како се живот може учинити лепим. Има једна реч за 
све моралне дужности: ЈЂубити. „ЈЂубав саосећа, и пра- 
шта, и благосиља“. Али не постајати аскетом, и напротив 
тежити епикурејству, али невулгарном, вишем епикуреј- 
ству. На српском Мантегаца је врло много превођен по 
листовима и часописима. Као засебне књиге. изишле су 
Хигијена крешања, 1884, „Један дан на Мадери“ (из Хи- 
гијене љубави), 1886; Вешшина биши срећан, 1892; Ве- 
штина бити здрав, 1895 и Мудрост живоша, 1906 (115 
књига Коларчеве Задужбине). дода 





Власник, Богдан Поповић. — УРЕДНИК, ЈОВАН СКЕРЛИЋ, 


ке ' ул 
УУ Р РРА | УУ б 4 5 
; 3 У Ваке 
' ићи сија Ра ; да 
РЦ зе ЛОРИ УНЕ УФАИКНЕУ. - 












СРПСКИ 
КЊИЖЕВНИ ГЛАСНИК. 


ХОЋЕ ТУРЧИН, ДА! 


(Крај). 

Синоћ му је стигла порука од јатака из Пљеваља, 
да је дошао тамо неко —- то он зна ко, — из Србије у 
Пљевља, и да би био рад да се види с њим. Огњен ти 
не премишљај много, нити часи; но се јутрос чим зазори 
и кокотови залепршај крилима по други пут, дигни, на: 
реди „по турски“, припаши фишеклије, наоружај до зуба, 
замотај чалму око главе; да га не би познали, упрти 
торбу с уловљеним кожама од куница и лисица, и крени 
на пут. При поласку ће га испратити стари му отац, 
Бориша, те му прикричати; 

— Слушај, синко, што ћу ти рећ!! Идеш у Пљевља, 
је ли2 Хм! Но... Макаросум, нек' идеш! фала Богу, ни- 
јеси дијете; а знаш ђе идеш и какав ти колач Турци 
мијесе, теби и твоме свакому; па добро отвори очи. Иди 
под турски, збори под турски, нагони на турски хадет, 
не указуј се ником и не упуштај се с ким у разговор ђе 
сигур нијеси. Кад загазиш кроз Пљевља, замотај се добро 
и гледај преда се, да не заглавиш као нико твој. А, чим 
посвршаваш пос'о, бјежи натраг, не осврћи се, да јадан 

нијеси. Иди мудро не погини лудо, и не зави м у црно 
и не осирачи под старос'. И реци томе пријатељу, ако 
га видиш, да ми поздрави нашег краља, кад се врати у 
Шумадију, и да му каже: 6 је вет вакат, сад јал икад, 
да креће војску, те нас избавља испод ове некрсти и пе- 
топопрсти. ИМ хајде ми збогом, и био ти сретан пут!,.. 

Халаливши се с родитељем, и заметнувши се тор- 
бом пуном звјериних кожа, Огњан опучи преко грдних 
затарских планина, још за ноћи. Зима, студен, сурова, 
- дивља зима, каква само у Херцеговини може бити. Сни- 
јег до паса, а мјестимице намети колико куће. Шуме 
огољеле; мраз их наиглао леденом чекињом; а кроз жа- 
лосно и осакаћено грање звижди вјетар, засипа снијеж- 
ном прхпом, и мрзне и срж у костима. Како му је било 
на под-ногу и како се, благодарећи мразу и мећави, пр- 
тина нагостопица бијаше стврдла, то је наш путник угра- 
био за четири сата што нико други не би могао ни за 
читавих седам, и, ха јутро на помолу, већ накривио кроз 
пљеваљску чаршију. 

Срећа га послужи те у току кратког зимског дана 
посвршава што имао, како је сам желио; шта више, не- 
познат и неопажен, продаде и куничине и лисичине, а за 
добијени новац накупова фишека, кафе, шећера и ракије, 
па се, у вече, спреми и уупти дома на-трагове. 

Ноћ пала, као изненада, без прелаза преко вечери, 
без постепености; зажмурила као самртник, па само што 
хуче и јеца попут какве поноћне хавети на гробљу не- 
крштених поганика. Свијет се скрио по топлим собама; 
трговци заклопили врата и прозоре на дућанима, па 
распалили дагаре и пухају у озебле прсте. И ријетко 
ђе да кога сретеш на улици, сем по каква залуталог 
путника или турске јал швапске патроле, чији равно- 
мерни ход, попут тапата изучених коња, протутњи по 
залеђеној калдрми и из улице у улицу, док се најзад 
не изгуби за бијелим и нахереним крововима старих и 
нових кућа, старог и новог плана у старој и новој ва- 
роши, под старом и новом заштитом старог цара и новог 

ћесара. Вјетар риче и урла као дивља а гладна звијер, 4 
Е и 

и на саганаке замијеће прхутљавцем врата и прозоре и шј. 
. || 

"богатих двокатница и убогих страћара по чаршији. Са у: 
његовом се звиздом и хујом час-по помијешају и протег- ЈЕ 


љиви звуци хоџа и мујезина, који, замотани као мумије, 
с прстима у ушима, трубаре и окујишу јацију с високих 
и танких мунарета. Овда-онда цикне по која аскерска 
или солдатска труба из турских или швапских касарна, 
од којих се, не мање но од ове зиме и вјетрине, мрзне 
крв у жилама сиротној и голорукој раји. И све се то 
губи у хладноћи природе и тоне и стење под студењу 
ропства петвјековнога. Мраз и смрт на све и свуда, а 
над свим царство мрака и тираније, влада студи и само“ 
воље, и вртлог крвопролића и мећаве. 

Трпећи све то, размишљајући о свему, а под нава- 
лама најразноврснијих утисака, Огњан је, замотан, погу- 
грен, запошен, и непримијећен, «орачао уз чаршију и гра- 
био крају вароши и друму за Пренћане. На једном за- 
стаде, и то баш пред ханом газде Ристана, кроз чије 
_сниске и испрскале прозоре, улијепљене плавом и црве- 
ном хартијом, жмиркаше блиједо-црвенкаста свјетлост, 
"бацајући провидне пласе попут бијелог на рисовој зе- 
ници и правећи слабе и дрхтаве сјенке и час-по по коју 
чудну фигуру по прљавој и утапканој пртини на кривом 
и уском ћорсокаку. Жагор унутра у крчми, повећан гудом 
гусала, подсјећаше на оргање болесне утробе каквог обла- 
порног дива, што је умјесто лојанице прождро сребрне 
крстове, или на мумљање разјарене мечке и мечића, на 
које су, у њиховој неприкосновеној јазбини, незвани гости, 
ловци и хртови, случајно набасали. Под нахереном стре- 
хом, одмах уз јужну листру од хана, за строжеве диреке 
повезано десетак кљусади, товарећака и јајећака; пре- 
_кривени покровцима, о уши им 'устакнуте зобнице, те 
зобљу и часпо лупају копитима о салиџ. 

А то је и било то што је нашем јунаку привукло 
пажњу, и, поред све опасности, зауставило га и прико- 
свало ту. 

26% 

— Бре, не би горе било, умјесто што бих се ломио: 
пјешки до Пренћана, да одјашем... промисли хајдук, па 
брже-боље смота цигар и кресну жижицу — као, тобож, 
да запали. На њеној свјетлости за час, курјачки, баци 
поглед по коњима. Очи му се тај-час зауставише на јед- 
ном парипу, врану, прсату, с другом а окнивеном гри. 
вом, великим репом, добро очешагијатом, још боље орах 
ћеном и опусаћеном, и зауздатом уздом с црвеним ре- 
сама, а под рахтима и силембетима. Бир га виђе, познаде 
да је турски; учиње: „о!“, па додаде: „мој си, вранче, 
ако-бог-да, мој!“, натуче сарук на очи, рупи на ханска 
врата, и улеће међу конагџије и сијелџије. 

Наишавши прво на-рају, назва јој бога по српски, 
па се онда балијама јави и темениса по турски. Не шће 
сједети ни међу Србе ни међу Турке, но на средини из- 
међу једних и других; заиска од ханџије шишу ракије, 
коју, пошто је доби, одмах наже, наздрави и десној и 
лијевој страни, и испи је у кап. Заиска и другу, те и 
другу облимице у искап. 

Срби се згледаше у недоумици, и за чудо им: ко. 
је. Неки би га већ и ословили, али не знаду или је Срб 
или Турчин, па се боје да не награбусе. Турци тако исто; 
обечише један на другога; неки истресоше луле, а неки 
их поново напунише; ханџија им додаде ватру, те зади- 
мише; а свима некуд загонетно: ко је и окле је тај де- 
лија с двије печатлије на душак. 

За то је вријеме Огњан, не скидајући ни торбе ни 
кабанице и не одмотавајући поше с главе, мјеркао и 
оцјењивао Турке и њихову скопост; и унапријед се ра- 
довао успјеху свог тренутно зачетог замишљаја. 

Међутим, Дедо је једнако и без прекида, а све 
љепше и колајније, гуслао и, смишљајући коју ће, спре: 
мао се да запјева. 

зе 

И запјева Дедо својим промуклим, прозуклим, хра- 
павим и шушкавим гласом, који издаваше заиста вјештог, 
али већ изанђалог, пјевача. 

И, у наслијеђеној од својих потурчених предака 
пјесми, оживје старац балијског идола и јунака над ју“ 
нацима, Ђерђелез-Алију. И искити га и извезе, а јадно 
ти икаква удавача зарукавље за драгана свога. На Алији 
је, пјеваше Дедо, чалма из Медине, сва зелена ко гора 
зелена; за њој му чекркли челенка, подну сребро а 
поврху злато, колико највиши бор; у њојзи му пет хи- 
љада пера од сухога злата и алема, а свако перо колико 
грана од стољетна храња, па, кад само једним од њих 
махне, одједном смлати по пет хиљада каура. И наћерао, 
каже, Ђерђелез витку бедевију низ поље Косово, па се 
дере што га дберла служи и чика Србе на мегдан. Први 
му излази Цар Душан, али му бијесни Турчин не да ни 
сквасити, но га слисти једнијем ударом, као курјак о 
прољећу јањца. За њим се редом огледају с њиме Кра- 
„љевић, Обилић, Страхињ-бан, Југовићи, Старина Новак, 
војвода Момчило, Реља Крилатица, Бајо Пивљанин, сер- 
дар Јанковић, Ускок Радојица, Иван-бег и Кастриотић 
Ђура. Ал их Ђерђелез потамани све, неког уби тешким 
буздованом, неког копљем за земљу приклинчи, неког 
рани, неког сасијече, а некога свеза коњу за реп и од- 
веде Сарајеву своме: да му нина у бешици сина... 

Слушају Турци, и не трепћу, па да повилене од 
зора. Сваки порастао колико брдо, и све им се длаке 
смију од милине: шта Ђерђелез од Србаља ради и како 
Дедо кнади. Па час-ло пакосно, заједљиво и сусилно 
подвикну: „Аферим, соколе! Хоће Ђерђелез, весела му 
мајка,... а да што!“ ИМ сваког тренутка презорно пребече 
на шћућурену и покислу рају према себи. 

Србима опет криво, да поцркају од муке; а у једну 
им руку и смијешно, слушајући како Дедо лаже, маже 
и буса се криво, и како се, нате силом да што масније 
ИЗНИТИ. 

А Огњен разрогачио очи, сав помодрио од љутине, 
чисто видиш како му је живо месо узиграло од јаври. 
злука, подбочио се, па шиба погледима на гуслача, да 
би рекао: сад ћу га прождријети. Колико се надуо и 

раздертио, више и заборавио и ђе је, и шта је, и ко је, 
и зашто је свратио у хан, па и Пренђане и вранца и 
балије око себе. 


У зла доба Дедо заврши пјесму: 


— То је било, истина је било 


И потури гусле, па марамом иза силава отрије зној. 
са чела. 


— А-ха, вазде се веселио!... поздравише га балије, 
па се слебуташе око њега с похвалом и понудама: кафом, 
ракијом, дуваном и шећерлемама. 


(Огњан ђипи, у два корака се обре пред Дедом, 
шчепа гусле, опрезно и за сваки случај заузе мјесто до 
врата, намјести се с прекрштеним ногама и гуслима у 
крилу као орао с опуштеним крилима на клисури, и, 
спреман на све, загуђе китно-жалостивно, да би и камен 
оживио, да га слуша; а изви вјешто-громовито, да тек 
што му, пусте не проговорише. 


Тајац. Све се ућутало и заслушало, само што распа-- 


љени ћутуци у фуруни пуцкарају, с часа на час закашље 
по који прозебао рајетник, и жаловито а силовито бректе 
и јекте разиграни звуци под хајдуковим прстима. 


— Мора бит да је наш. 


—- А да како! Билај, не мере ни бит другачије, 
То се види. 


Чкаљајући уморно и расушено грло лимунадом и 
спремајући се да задувани, и Дедо га је посматрао не- 
тремице. Могло се опазити, да је нови и вјешти гуслар 
већ побудио балијску завист код овог полу-ишћућелог 
старца, који би, пушећи и пуштајући кроз кукасту но- 
сину и смежурана уста густе клобукове дуванског дима, 
с времена на време махнуо главом и промумлао сам 
за себе: 


— Бре, дишер, лијепо ли гуди алчак! Ако јоши 


пјева тако, 6 ондар му, бели, нема пара чак до мора. 


4 ~“ ~ 
СКР зе о > 
За ма у“ 

Види, ђе ме баци у запећак, крмски син! Но ко ли је, 
за-јаде 2... 

Раја, подлакћена као да се гробља вратила, зало- 
јила очима, убечила се у гуслара, и, нити што мислећи 
нити не“мислећи, заслушала се у свету јеку светијех гу- 
сала, као изгубљене овце у куцањ још несаљомљеног 
чактара. 

Огњен прогуђе, прогуђе, па, кад му се учини да 
је доста, раструбари из све своје горштачке гласине, да 
се и чађави џамови на прозорима потресоше: 

— Тек зорица помолила лица, 
А од дана нема ни познана, 


Поранило турско момче младо 
На гаврану, коњу претиломе.... 


Свак ћути, гледа у гуслара, и слуша његов бујни 
и једри пој и гуд попут шикб борја и јеловља на јесе- 
њим вјетровима. Док тек стари Дедо поглади браду некуд 
сусилно и поносито и промрмља преко чибука: 
— Хоће Турчин, да!... 
Па настави одбијати тутум-тумбећију. 
Огњен, и не осврћући се на његово упадање, 
настави: 
— На Турету ђузел-одијело : 
Вас у срми и жежену злату; 
За пасом му двије пушке мале, 
Обје, пусте, и у води пале 
А о бедри гадарија крива... 
Опет Дедо гордељиво: 
— Хоће Турчин, да! 
Огњен продужи: 


— Ал' кад био у гори зеленој, 
Суерете га мрко Црногорче... 


Дедо срдито: 
— Куд ј оно подранило, кучка г окотила, дег! 


Огњен: 

— За пасом му двије леденице, 
А на раме танка џефердара..:. 


Дедо, мрштећи се: 


— Чу' како се добро оружао, крмећи син! 
. 
Огњен настављаше: 


— Чим га згледа турско младо момче, 
Куцнувши се по пусату, викну: 

»О чу ли ме, мрки Црногорче! 
„УКклон ми се са друма широкога, 
„Ил' с уклони, ил ми се поклони“... 


Дедо, зоран, раскрављен и весео: 
— Хоће Турчин, да! 
Огњен: 


— А вели му момче Црногорче: 
„Ну, одаље, задрта балијо! 

„Курва н јесам: да ти се уклањам, 
„Ни невјеста: да ти се поклањам; 
„Но сјед с миром, не замећи кавгу, 
„Е ћеш лудо изгубити главу !“... 


Дедо, усплахирен: 


— Гле, како је срдито, крс му његов влашки... 
Огњен: 


— Разљути се турско момче младо, 
Па наћера помамна гаврана, 

А потрже оштру посјеклицу: 

Да уграби Црногорцу главу... 


Дедо, бљенут: 
— Ха, ха! Хоће Турчин, да! 
Огњем : 


— Но да ти је виђет Црногорца, 
Ђе с рамена хити џефердара... 
Дедо, узврпољен : 
— Енесе! Зорли каурин, није га фајде кудит! Аха, 
Мујо, ђе си, ја2! 
Огњен : 

— Пренесе га оку и образу, 

На Туре је нишан саставио. 
Џеков чарак на отпонцу шкриву, 
По кундаку огњен пламен сијну. 
И Турчина боље погодио: 
Поесред пуца, ђе му срце куца... 


Турци се блануше, поскакаше, закрлијештише очима, 


и зинуше у један глас: 


— Влах је, крс му његов... да би ли... 
А Дедо, подигавши се до на кољена и пријетећи 


чибуком, закрешта на Огњена: 


— Ти, бива, влашино, к'о да гониш неку освету, 42! 
Раја се зби у гомилу и обумрије од страха. Као кад 
јој је јасно, да је то толико довољно, па да сад на овај 


час људи глава дрскога гуслара полети с рамена, па да 


јој не буде ни суда ни пута; а захвалила би и богу и 
баволу, ако би се све на томе разминуло, те да и њу, 


ни криву ни дужну, паламар не удари. 


А Огњен ни хабера, као да је усред Пренћана. Сједи, 

гусла, и пјева равнодушно и пркошљиво: 
— Туре паде са коња гаврана, 
Мртво паде, а Србин допаде: 
Те му пасју посијече главу. 

Турци се ргзобадаше, и стале их дерњава као во- 
„лова на букалишту. Дедо, разјарен као рис, ђипи, при 
трча до Огњена, замахну чибуком, и повика: 

— Прекин',, влаше, 6 сломих чибук о нечију главу!... 

Огњен му хладнокрвно, завршујући пјесму а једнако 
гуслајући и пјевајући, отповрну : 

— Богме, ћосо, и мени се чини: 
Ил' о моју, ил о твоју главу... 

Е, ту се Деду докундиса. Зажмури, па колико игда 

можда зажди и лулом и чибуком, како ће „руњата влаха“ 


_ између оба ока. Огњен се уви као мачка, подметну гусле 


више себе под дедов чибук, те му дочека и одби уда- 
рац. Па ђиласну као радиш, лијевом руком дочепа Деда 

за прси, а из деснице га гуслима распали по тјемену и 
саруку што икад мога. Одлећеше гусле све у комаде 
на сто страна; а дедова се хамедија, баш као пре- 
плашена гига, одлепрша па посред фуруне. А Дедо се 
скљока као трула бундева, љосну о под, стресе се, и 
изврну све четири. 

Турци дрекнуше као бикови, халакнуше а кидоше 
ножеве, па јуриш на Огњена. Он стукну на се леђима 
к зиду, трже револвер из потаје иза колана, па га нави 
у побјесњелу и насрнулу гомилу. Балије успрегоше пред 
обеченом пушчаном цијеви, и повише се с десна на ли- 
јево. Хоџа Стамболија, по његовој несрећи, случајно се 
деси међу првим и понајближе хајдука. Бијес се Огња- 
нов устрми на њ, и он га је једним хитцем ноге у трбух 
и препоне састави с црном земљом. Турци се пометоше 
и збунише као ждралови у облаку; и, према оној: кад 
грми свак се себи боји, постараше се сваки за се и на 
по на се, да је што даље од биједе ни у сну не виђене, 
Користећи се том мутљавином, Огњан се дочепа ханских 
врата, набрба некакву сдву поред довратника, те њом, 
притворивши конат за собом и провукавши је преприје- 
чену кроз гвоздену халку насред каната, запата и врата 
и крчму и све што би унутра. 

Уколико би дланом о длан ударио, нађе се међу 
конагџијске коње, брже-боље одвеза и сподби мало-прије 
оверченог и умераченог парипа, ђиласи као холуј на њ, 
и, држећи хазур револвер у руци, наћера га низ уске 
сокаке, ишћера у пљеваљско поље, и одшишачи прен: 
ћанским друмом по замрзли као на крилима. 

А Турци» Видећи да ће на ђавола набрчати, нађоше 
да ће бити боље да га се маињају: нека га, бива, ше- 
хитан носи, који га ј и донио! А, и не слутећи о по- 
роби и забавивши се око рањена Деда и окилављена 
хоџе, дадоше довољно и времена и прилике, да Огњен 
Соколовић, здрав читав, на отетом парипу, прије поноћи, 
назове: добар вече! своме старом и забринутом ро- 
дитељу. 

— Шта је то, синко, ако јединога бога знаш !.. 
заучиње стари бабо, прихвативши му бога и видећи га 
ђе сјахује с коња. 

Па онда би готов, зажди зубљу луча, и док је Огњен 
тимарио и растимарио коња, старац надави руку над очи, 
обиђе га са сваке стране, загледа и — познаде: 

-— А, који је бог један, то је парип Деда Пљевљака! 

— Његов до мало-прије, бабо; а мој, ако-бог-да, 
осле па довијек... насмија се Огњен. 

Старац заврће главом: 

— Пасјега закона, види ти: ђе му се никад не да 
с миром! А није ти пало на ум, да због једне кљусине 
ризикаш главом — а2 Аџамија си, па те младос заноси: 
а вљеше би било, да си се врнуо пјеше ко што с и 
отиш'о. Јер ти не познајеш пљеваљске Турке и кола- ; 
шинске злице, нити, чини ми се, знаш: ко је Дедо и з 
његова хрка. Осветиће ти се, па да ће не знам што бит... 
Огњан прште у смијех, и, уводећи парипа у појату, 
превали: 

— Хоће Турчин, да!... ; 

Тек сјутра-дан је стари Бориша имао шта чути. 
Неке му кириџије испричаше опширно о свему шта му 
је син по Пљевљима починио. Он се спрва лецну на те | 
гласе; ма се на њему, старцу, на ино немога, затресоше 
му се вилице а развукоше брци и смежуране јагодице, 
и потуљен осмијех разли са усана: 

— Ето му га сад!.. „Хоће Турчин, да!“... Јес“... 
хоће Турчин, ема хоће и Србин,... ја-како ! 


: 
: 
у 
| 

ПУТ ИЗ МИНХЕНА У ЂЕНОВУ. 


(1828 године). 


Глава ХХУ. 


На тргу Ла Бра, чим се смркне, шета лепи свет 
тиз Вероне, или седи на столичицама пред малим кафа- 
нама, и срче шербет, вечерњу ладовину и музику. Ту се 
врло удобно седи, сањиво срце њиха се по слатким зву- 
цима и одзива им се. Понекад, кад се заоре трубе, тргне 
се оно буновно иза сна, и запева са целим оркестром. 
Тада, опет, дух се разведри сунчано, осећања великог 
цвета и успомене са дубоким црним очима расцветају 
"се, а преко њих се разастру мисли, као облаци, понс- 
"сно и лагано и вечито. 


Дубоко у ноћ лутао сам кроз веронске улице, које 
"су поступно остали без живе душе, те су чудновато од- 
јекивале. Зграде са својим сликама светлуцале су на 
светлости полумесеца, а понеко мраморно лице гледало 
ме је бледо и болно. Пожурих се поред гробница Ска- 
лигерових, јер ми је изгледало као да Кан Гранде, онако 
учтив какав је био увек према песницима, хоће да сиђе 
са свога коња, па да ме прати као путовођа. „Остани 
само где си“, довикнух му, „ниси ми потребан, моје срце 
је најбољи чичерон, и оно ми прича приче које су се 
десиле по овим кућама, и прича их све тачно, па чаки 
зимена и године“. 


Кад сам дошао до римског триумфалног лука, про- 
"маче кроза њ један црн калуђер, затим се зачу да неко 

немачки прогунђа: „Ко је>“ „Добар пријатељ!“ зачу се 
задовољан дискант. _ 

Али чији је био онај женски глас што ми је про- 
дро у душу тако слатко неугодно кад сам се пео преко 
Скала Мацантир Та песма беше као из груди славуја на 
умору, самртно нежна, и одбијаше се од камених кућа 
као да зове у помоћ. Антонио дела Скала убио је на том 
месту свога брата Бартоломеа, баш кад је овај полазио 
својој љубазници. Моје срце ми рече да она још седи у 
својој соби и очекује љубазника, па пева да би надви- 
сила гласом свој страх пун слутње. Песма и глас учи. 
нише ми се веома познати, још раније сам негде чуо ове 
свилне, језовите, закрвављене звуке, они ме оплетоше 
као нека мека успомена која преклиње, и — „О, глупо 
срце“, рекох сам себи, „зар не познајеш више песму о 
болном маварском калифу коју је певала врло често по- 

· којна Марија2 А сам глас — зар не познајеш више глас 
покојне Марије >“. 

Отегнути звуци пратили су ме кроз све улице, до 
гостионице, до собе за спавање, до сна. — И опет видех 
мој сладак умрли живот како лежи леп, без покрета, 
стара чуварица опет се удаљи, погледавши ме кришом 
загонетно, љубичице су мирисале, ја опет пољубих љупке 
усне, а мио леш подиже се лагано да ми понуди пољу- 
бац са своје стране. 

Кад бих само знао ко је угасио светлост! 

Глава ХХМЛ. 

„Где лимун рађа, знаш ли краје тег“ 

Знаш ли ту песму» Сва Италија описана је у њој. 
али уздисавим бојама чежње. У Талијанском пушу опе- 
__вао ју је Гете нешто подробније, а он кад слика има 
__ увек пред очима оригинал, и може се потпуно ослонити 
на верност нацрта и боја. Зато држим да је згодно да 
овде једном за увек окренем пажњу на Гетеов Талијан- 
ски пуш, и то тим пре што је он, до Вероне, ишао истим 
путем, кроз Тиролску. Већ и раније, пре но што сам по- 

знао предмете којима се бави ова књига, говорио сам о 
њој, а сад видим своје претпоставке потпуно потврђене. 


Наиме, свуда у њој гледамо стварно схватање и мир при- 


роде. Гете држи према њој огледало, или, боље рећи, 
он сам је огледало природе. Природа је хтела да зна 
како сами изгледа, па је створила Гетеа. Он чак може _ 
да нам нацрта тачно, па да видимо као у огледалу, мисли 
и намере природг, и не треба замерити, па чак ниу 
псећим данима, једном ватреном Гетеовом присталици 
кад се толико диви истоветности слика у огледалу са 
предметима, да чак огледалу приписује тваралачку моћ, 
моћ да ствара сличне предмете. Неки господин Екерман 
написао је једну књигу о Гетеу, у којој сасвим озбиљно 
уверава да кад би други Бог при стварању света казао 
Гетеу: „драги Гете, ја сам хвала Богу сад готов, све сам 
створио сем тица и дрвећа, и ти би ми учинио услугу 
кад би место мене сворио ове ситнице“ — Гете би ство- 
рио, исто тако као и драги Бог, ове животиње н растиње, 
сасвим у духу осталог стварања, тице с перјем и дрвеће 
зелено. 

У овим речима има истине, и ја сам чак мишљења 
да би Гете понекад извршио свој посао боље него и сам 
драги Бог, и да би, на пример, Г. Екермана створио 
много прикладније, такође са перјем и зеленог. Заиста 
је погрешка у стварању што на глави Г. Екермена не 
расте зелено перје, и Гете је покушао да помогне овом 
недостатку бар тиме што му је један докторски шешир 
из Јене набавио и својеручно му ставио на главу. 

Поред Гетеовог 7алијанског пуша треба препору- 
чити Ишалију госпође Морган и Корину Госпође де Стал. _ 
Што овим женама недостају у дару то оне допуњују 
мушком вољом, и тако не изгледају безначајне поред. 
Гетеа, који нема мушке воље. Јер, Г-ђа Морган говорила 
је као човек; она је изазвала скорпије у срцима безоч- 
них најамника, и трилери овог лепршавог славуја сло- 
боде били су срчани и слатки. Тако исто, и Г-ђа де Стал 
била је маргетаница у војсци либерала, храбро је трчала 

кроз редове бораца са својим буренцетом ентузиазма, 
уморне је крепила и сама се борила, боље од најбољих. 

Што се тиче уопште путописа о Италији, В. Милер 
дао је, пре дугог времена, њихов преглед у Хермесу. 
Има их читава легија. Између старијих немачких писаца 
у овој струци најбољи су духом или особеношћу: Мориц, 
Архенхолц, Бартелс, честити Сајме, Арнд, Мајер, Бенко- 
виц и Рефус. Од новијих познајем мање, али само неко- 
лико причинили су ми задовољство и поучили ме. Међу 
овима помињем од рано преминулог В. Милера Рим, 
Римљани п Римљанке — ах, он беше прави немачки 
песник! — затим пут од Кефалидеса који је мало суво- 
паран, затим Лесманове Цисалбијске листиће одвећ раз- 
ливене, и најзад ЛПушеви по Италији од 1822, од Фри- 
дриха Пирша, Луд. Шорна, Едуарда Герхарта и Леона 
фон Кленце; од овог дела изишао је само један део, и 
у њему има највише саопштења мога драгог племенитог 
Тирша, чије хумано око вири из свакога реда. 


ГЛАВА ХХМП. 


Где лимун рађа, знаш ли краје те, 
У густом лишћђу поморавџа зре, 
Где с плава неба лахор душе чист, 
Где миртин цвет уз ловров стоји лист: 
Знаш ли их ти: 

У тај мали кут 
С тобом бих, драги, путовала пут. 


— Али само не путуј почетком августа, где те дању 
пече сунце, а ноћу једу буве. Још ти саветујем, драги 
читаоче, да не путујеш из Вероне до Милана поштан- 
ским колима. 

Возио сам се у друштву са шест бандита, на јед. 
ним незграпним колима, затвореним, због огромне пра- 
шине, тако брижљиво са свију страна да сам једва што 
могао видети од лепог предела. Само два пута, пре но 


1 Превод Гетеове Мињон од Г. Др. Милана Ћурчина. 
Пр. 

што смо стигли у Брешију, дигао је мој сусед кожу са 
стране да би пљунуо напоље. Први пут сам видео само: 
неколико ознојених јела и изгледало је да оне много. 
пате од загушљиве сунчане топлоте у својим земним зим-- 
ским капутима; по други пут видео сам парче необично: 
бистрог плавог језера, у коме се огледало сунце и један 
мршав гренадир. Последњи, аустријски Нарцис, чудио се 
са детињом радошћу што његова слика у огледалу тачно 
све подражава кад би подигао пушку, или кад би је 
метнуо уз раме, или кад би је наперио. 

Тако исто, о самој Брешији знам мало да причам 
пошто сам време свога тамошњег борављења а употре- 
био на то да поједем добар „пранцо“. Јадном путнику 
не може се замерити кад пре намири глад тела него 
глад духа. Ипак сам био доста савесан да прибележим, 
пре но што сам се попео у кола, неколико ситница што 
сам дознао од камериера о Брешији: варош има 40.000: 
становника, скупштинску зграду, 21 кавану, 20 католичких 
цркава, лудницу, синагогу, менажерију, казнени завод, 
болницу, исто тако добро позориште, вешала за лопове, 
који краду око 100.000 талира. 

Око поноћи стигох у Милано, и навратих код Г. 
Рајхмана, једног Немца, који је наместио свој хотел са- 
свим по немачком начину. Неколико познаника, на које 
сам тамо наишао и који су врло рђаво причали о тали- 
јанским гостионичарима и бувама, казали су ми да је то 
најбоља гостионица у целој Италији. Ту сам чуо само 
гневне причице о талијанским преварама, а особито сир 
Вилиам је псовао и уверавао да, ако је Европа глава 
света, то је Италија овој глави орган за крађу. Јадан 
барончић морао је да плати за мршав доручак у Госапда 
Стосе Ћапса, у Падови, ништа мање од 12 франака, а 
у Виченци му је неко тражио напојници кад му је по. 
дигао рукавицу коју је испустио при пењању у кола. 
Његов стриц Тома је казао: сви Талијану су обешењаци, 
само једино што не краду. Да је сам био мало љупкији 
приметио би и то да су све талијанке обешенице. Трећи 

у савезу био је неки мистер Ливер, кога сам у Бригтону 
оставио као младо теле, а овде, у Милану, нашао сам га 
као ђоец! а 1а тоде. Био је обучен сасвим као денди, 
и никад нисам видео човека који би боље умео својом 
фигуром да изводи све саме углове. Кад би закачио пал- 
чеве у разразе на рукавима, кореном руке и сваким пр: 
стом чинио је по неколико углова; чак су му и уста 
била четвртасто отворена. Уз то још и угласта глава, 
позади уска, горе шиљаста, с ниским и врло дугом бра- 
дом. Међу енглеским познаницима које сам поново видео 
у Милану, била је и дебела тетка Ливерова; налик на 
лавину од масти сишла је и она са Алпа, у друштву са 
два као лед хладна гушчета: мис Поли и мис Моли. 
Драги читаоче, немој да ме осуђујеш због англома- 
није, ако у овој књизи врло често говорим о Енглезима; 
сад су они у Италији толико многобројни да се не би 
могли избројати, пролазе кроз ову земљу у читавим ро- 
јевима, настане се по свима гостионицама, јуре свуда да 
би видели све, и човек не може да замисли ниједно ли- 
муново дрво без Енглескиње која га мирише, нити и 
једну галерију без пола туцета Енглеза, који, са својим 
вшде у руци, трче свуда и прегледају да ли има овде 
још свега оног што се помиње у књизи као значајно. 
Кад човек види овај плави народ с црвеним образима и 
са сјајним колима, са шареним лакејима и брзоногим ко- 
њима који ржу, са собарицама увијеним у зелене велове 
и са ссталим скупоценим посуђем, како радознали и на- 
кићени прелазе преко Алпа, и путује кроз Италију, чини 
му се као да гледа елегантну сеобу народа. И у ствари, 
Албионов син, и ако носи бело рубље и плаћа све у го- 
тову, ипак је у сравњењу са Талијаном само цивилизован 
варварин, јер овај оличава у себи цивилизацију што пре- 
лази у варварство. Енглез показује у својим обичајима 
задржавану суровост, овај, пак, разуздану финоћу. Па 
тек како су скривено отмена бледа талијанска лица, пат- 
ничке беоњаче, и болно нежне усне према укоченим бри- 


танским лицима, са њиховим простачким црвеним здрав- 
24 

љем! Сав талијански народ болестан је у својој унутраш: 
њости, а болесни људи, заиста, увек су отменији од 
здравих ; јер само болестан човек је човек, његови удови 
имају патничку историју, они су надахнути духом. Шта 
више, ја мислим, да би патничке борбе могле претворити 
животиње у људе; једном сам видео пса на умору, који 
ме је гледао готово човечански у својим самртним мукама. 

Патнички израз лица постаје код Талијана највид- 
љивија онда кад се с њима говори о несрећи њихове 
отаџбине, а за ово има довољно прилика у Милану. То 
је болна рана у грудима Талијанаца, и они се стресу 
при најмањем додиру у њу. Тада имају један покрет 
раменима који изазива у нама чудновато милосрђе. Један 
од мојих Британаца држао је да Талијани не маре за 
политику, зато што је изгледало да равнодушно слу- 
шају кад смо ми странци политизирали о католичкој 
еманципацији и о турском рату, и он је био врло не- 
правичан, подругљиво је говорио о томе пред једним 
бледим Талијаном, чија је брада била црна као катран. 
Вече пре тога видели смо како изводе у Скали једну 
нову оперу, и чули смо убилачки призор који се дешава, 
као што је уобичајено у оваквим приликама. „Изгледа“, 
рече Британац бледом човеку, „да сте ви Талијани за 
све изумрли, сем за музику, и само вас још она може да 
одушеви“. — „Ви сте неправични према нама“, рече бледи 
човек, и покрену раменима. „Ах !“, настави он уздахнувши, 
„Италија седи сањајући на својим рушевинама, а кад се 
понекад при мелодији какве песме изненада пробуди и 
бурно усправи, онда ово одушевљење није због саме 
песме, него много више због старих успомена и осећања, 
које је песма пробудила, и које је Италија увек носила 
у своме срцу, а које и сад моћно брује, — то је значај 
помамне граје коју сте чули у Скали“. 

Ова исповест даће можда понеко објашњење енту- 
зиазму што свуда, с оне стране Алпа, производе Роси- 
нијеве и Мајсрберове опере. Ако сам икад у животу 
видео људско беснило, то је било при представи „Стоста!о 

пп Еспо“, где понекад музика из меких тужних тонова 
изненада ускаче у кличући бол. Ово беснило зове се у 
Италији Шштгоге. 


Глава ХХМШ. 


Драги читаоче, ма да бих имао већ сада прилику 
да ти при помени Брере и Амброзине изложим своје 
мишљење о уметности, ипак хоћу да те мимоиђе ова 
чаша, и задовољићу само примедбом да сам шиљасту 
браду, која сликама ломбардијске школе, даје сентимен- 
талан изглед, видео на миланским улицама код неке лепе 
Ломбарђанке. За мене је било увек особито поучно кад 
сам могао да поредим са делима неке школе и ориги- 
нале који су јој служили за модел; тада сам уочио бољи 
карактер појединих школа. Тако, на вашару у Ротердаму, 
одједном сам разумео Јана Стина у његовој божанственој 
ведрини, тако сам схватио доцније на Лонг-Арно исти- 
нитост форми и ваљани дух Флорентинаца, а на Сан 
Марко истинитост боја и сањалачку површност Венеци- 
јанаца. Драга душо, иди у Рим, и тамо ћеш узлетети 
можда до посматрања идеалнога и до разумевања 
Рафаела. 

Међутим, не могу да пропустим, а да не поменем у 
сваком погледу највећу знаменитост Милана. — То је 
Саборна Црква. 

Из даљине изгледа да је изрезана из беле танке 
хартије, а у близини човек се уплаши што је ово изре- 
зано дело од необоривог мрамора. Безбројни кипови 
светаца покривају целу зграду, вире испод готских ку- 
лица и усађени су горе на свима врховима, те овај народ 
од камена готово помути човеку свест. Ако се дело мало 
дуже посматра, изгледа ипак врло лепо, огромно спретно, 
као играчка за дивовску децу. Најлепше изгледа у по- 
ноћној месечини, тада силазе сви бели камени људи са 
своје вртоглаве висине, полазе с тобом преко р!а227а, 
и шапућу ти на уво старе приче, забавно светитељске, 
сасвим тајанствене приче о Галеацу Висконти, који је 

започео грађење Саборне Цркве, и о Наполеону Буона- 
парти, који га је продужио доцније. 

„Видиш ли“, — рече ми неки баш чудновати све- 
тац, начињен у најновије доба од најновијег мрамора, — 
„видиш ли, моји старији другови не могу да појме зашто 
је Цар Наполеон тако ревносно налагао грађење цркве. 
Али ја то знам врло добро, он је увидео да ће ова ве- 
лика кућа од камена бити у сваком случају врло кори- 
сна грађевина, па ће бити употрегбљива и онда када 
Хришћанство прође“. 

Када Хришћанство прође, готово се уплаших кад 
чух да има у Италији светаца који овако говоре, и то 
још на месту где аустријска стража, са ранцем и медве- 
ђом капом корача горг-доле. Међутим, мој ти камени 
светац има у неколико право, унутрашњост Саборне Цркве 
лети је лепо хладовита, весела и пријатна, те ће задр- 
жати своју вредност и ако промени своју намену. 

Једна од Наполеонових омиљених мисли била је 
довршење Саборне Цркве, и он не беше далеко од циља 
када се сломи његово господарство. Сада Аустријанци 
довршују рад. Чак продужују грађење славног триум- 
фалног лука на крају Симплонске улице. Разуме се, На- 
полеонов кип неће бити стављен на врх лука, као што 
је пре било одређено. При свем том, велики Цар оста- 
вио је за собом кип који је много бољи и трајнији него 
мрамор, и који ни један Аустријанац не може уклонити 
испред наших погледа. Кад ми остали будемо покошени 
косом времена, и разнесени као плева са поља, онај кип 
стајаће недирнут; нови нараштаји израшће из земље, 
гледаће на горе у онај кип, добиће од тога вртоглавицу, 
и лећи ће поново у земљу; — а време које није у стању | 
да сруши овакав лик обавиће га баснословном маглом, 
и његова огромна повест постаће напослетку мит. 

Можда, после тисућа година, неки проницљиви уча 
доказаће необориво у високоученој дисертацији да је 
Наполеон Бонапарта сасвим идентичан са оним другим 
титаном који је отео светлост од богова, па због овог 

преступа прикован за једну усамљену стену, усред мора, 
предан на милост и немилост јастребу који му свако- 
дневно чупа срце. 


ГЛАВА ХХЈХ. 


Молим те, драги читаоче, немој да ме држиш за 
неограниченог бонапартиста; ја високо поштујем генија 
овог човека, а не његове радње. Волим га неограничено 
до Осамнаестог Бримера — тада је издао слободу. И то 
није учинио из неизбежности, него из тајне особите љу- 
бави према аристократизму. Наполен Бонапарта био је 
аристократ, племићски непријатељ грађанске једнакости, 
и огроман је неспоразум што је европска аристократија, 
коју представља Енглеска, ратовала с њим као са смртним 
непријатељем ; јер, ма да је намеравао да предузме не- 
колике измене у особљу ове аристократије, ипак би он 
задржао њен већи део и њена властита начела, и пре- 
породио би ову аристократију, уместо што она сад под- 
леже старачкој немоћи, губљењу крви и умору од њене 
последње, свакако последње победе. 

Драги читаоче, да се разумемо једном за свагда. Ја 
никад не хвалим дело, него само човечји дух, дело је 
само овоме одећа, а историја је само стара гардероба 
људског духа. Али понекад љубав воли старе капуте, и 
тако ја волим огртач са Маренга. 

„Ево нас на бојном пољу Маренго.“ Како се на- 
насмеја моје срце кад је постиљон изговорио ове речи! 
Из Милана сам отпутовао увече у друштву са веома 
учтивим Ливланђанином, који је изигравао Руса, и идућег 
јутра видео сам рађање сунца на славном бојном пољу. 

Овде је генерал Бонапарта повукао толико из пе- 
хара славе да је у заносу постао конзул, цар, освајач 
света, и тек се отрезнио на Светој Јелени. А и нама 
свима није било боље; и ми смо се занели, сви смо сне- 
вали с њиме заједно, исто тако смо се и пробудили, и 
у јаду трезвености мислили смо свакојаке паметне мисли. 
Понекад нам се учини да је ратничка слава застарело 

задовољство, да ратови добијају племенитији значај, и 
да је Наполеон можда последњи освајач. | 
Доиста, изгледа да се сад више бори за духовне 
интересе него га материјалне, и да историја света не треба 
да буде више историја разбојника него историја духова. 
Озиб што су га пре тако вредно знали покретати часто- 
љубиви и грамжљиви владари у своју личну корист, то 
јест народност са њеном сујетом и њеном мржњом, сад 
је труо и неупотребљив: будаласте националне предра- 
суде ишчезавају свакодневно све више и више, све ра- 
паве особености пропадају у уједначености европске ци- 
вилизације, сад не постоји више народности у Европи, 
него само странке, и чудновато је како се ове, и поред 
најразличитијих боја, врло добро познају, и поред мно- 
гих разлика у језицима, врло добро споразумевају. Као 
што постоји материјална политика држава, тако сад по- 
стоји и духовна политика странака, и као што политика 
држава и најмањи рат који избије међу две најбезначај- 
није силе одмах се начини општим европским ратом, где се 
умешају више или мање ревносно, али, у сваком случају, 
са интересом све државе, тако се сад не може да догоди 
ни најмања борба на свету, а да се при том одмах не 
види општа духовна политика странака, и да најудаље- 
није и најхетерогеније странке не буду принуђене да су“ 
делују рго или соп(га. И помоћу ове политике странака, 
коју ја називам политиком духова зато што су њени ин- 
тереси духовнији, а њени и Штае гаНопез нису од ме- 
тала, стварају се сада, на исти начин, као политиком 
држава, две велике масе које стоје непријатељски једна 
према другој, и које се боре говорима и погледима. Зна- 
мења и представници ових двеју великих маса мењају се 
свакодневно, заплети не изостају, често настану највећи 
неспоразуми, које дипломати и писци ове духовне поли- 
тике више увећавају него што умањавају; при свем том, 
ма да главе лутају, душе не осећају због тога ништа 
мање оно што желе, а време наваљује са својим великим 
задатком. 





Ро 

А шта је овај велики задатак нашег времена 2 

То је ослобођење. Али не само ослобођење Ирлан- 
ђана, Грка, франкфуртских Јевреја, западно-индијских 
Црнаца и народа сличних овима, него ослобођење целог 
света, нарочито Европе, која је постала пунолетна, и сад 
се отрже од гвоздене водиљке повлашћених, аристокра- 
тије. Неколицина филозофских отмичара слободе могу 
колико им драго ковати најфиније ланце закључака да 
би нам доказали како су милиони људи створени за то- 
варне животиње неколико хиљада привилегисаних ви- 
теза; они нас, ипак, неће моћи убедити све дотле док 
нам не докажу, као што каже Волтер, да су они први 
дошли на свет са седлом на леђима, а сви други са ма- 
музама на ногама. 

Свако време има свој задатак, и решењем овога 
свет се креће у напред. Ранија неједнакост у Европи, 
заведена феодализмом, била је можда нужна, или боље, 
била је нуждан услов за напредак цивилизације; али сад, 
она ову сузбија, буни цивилизована срца. Французе, овај 
народ друштва, неопходно је највећма огорчила ова не- 
једнакост која се понајмање слаже са начелом друштва, 
они су покушали да извојују једнакост, благо одсекавши 
главу онима који су хтели посве да штрче, и Револуција 
је била знак слободе човечанства. 

Хајде да хвалимо Французе! Они су се побринули 
за две највеће потребе људског друштва, за добро јело 
и за грађанску једнакост; они су начинили највећи на- 
предак у вештини кувања и у слободи, и кад једном 
сви, као једнаки гости, будемо држали велику гозбу по- 
мирења, а кад будемо расколожени, — јер шта је боље 
од париског друштва и добро постављеног стола2 — тада 
ћемо напити прву здравицу Французима. Свакако, треба 
још времена па да се прослави ова светковина, док се 
изврши ослобођење; али ће ово време најзад доћи, сви 
измирени и једнаки седећемо око истог стола; тада ћемо 
бити сједињени и борићемо се удружено против осталих 
светских зала, можда, напослетку, чак и против смрти, — 

чији озбиљан систем једнакости бар нас не вређа толико 
колико насмејана наука о неједнакости аристократизма. 
Не осмехуј се, познији читаоче. Свако доба држи 
да је његова борба најзначајнија од свију, то је права 
вера доба, у њој оно живи и мре, и ми хоћемо да жи- 
вимо и умремо у овој религији слободе, која, можда, 
више заслужује име религије него она шупља изумрла 
авет душа коју обично још тако називамо. — И ова 
света борба чини нам се значајнија од свега за шта се 
борило икад на овој земљи, ма да нам историјска слутња 
каже да ће некад наши унуци гледати на ову борбу 
можда са истом равнодушношћу са којом ми гледамо 
борбу првих људи, који су се борили са истим таквим 
прождрљивим чудовиштима, аждајама и змајевима. 


(Свршиће се). 
ХАЈНРИХ ЖХАЈНЕ. 


(С немачког превела Паулина ЛЕБЛ). 

Та НА 


Наше две љубави пуне кобне моћи, 
Од свију скривене, живе у свом стиду. 
Као под звездама, заспали у ноћи, 
Два мирна пауна на старинском зиду. 


Кријем своју љубав као мржњу други — 
Истом силом лажи и свим подлостима; 
Као други стакло отрова, свој дуги 

Свој бол безутешни ја кријем међ свима. 


Колико је шуман ехо моје лажи, 

Да не прену никог ударци мог срца! 
И колико мира у речи, где грца 

Цела једна душа и сан од свег дражи! 


Сва је моја радост, знати бол да скријем; 
Сва мудрост, љубави дати изглед злобе; 
Врлина, да презрем сузе које лијем 

И покажем срце као празне собе. 


И тако две наше љубави очајне, 
Огрнуте лажју вечитом и ниском, 
Стоје немих уста у дну наше тајне — 
Два црна пауна на зиду старинском. 


Ј. Дучић, 


РЕЗЕ О. 


„Плетем своје гнездо изнад ваше главе, 
Топлије од гнезда у орла и ласте; 
Ветар отме грану или влакно траве, 
А, кб цвет џиновски, оно ипак расте. 


Све му мирне звезде светле кад се смркне, 
И пуно је сунца, као чаша вина; 

Змија на пб пута застане да цркне, 
Држећ мртви поглед пут наших висина. 


У гнезду ће бити све ћутање шума, 
И све песме река у јутру кад свићу, 
И сав страсни мирис с расцветаних хума — 
Докле златно перје расте моме тићу. 


Плетем своје гнездо високо над вама, 

А још нико не зна место тога гнезда — 
Оно иде као што над обалама 

Путује у небу изгубљена звезда. 


И по мирном концу од мене до Бога, 
Иде чудно гнездо, као бајка гола, 

А сви звуци отуд што допру до кога, 
То је звук још никад нечувеног бола. 


Ј. Дучић. 





СВЕТОЗАР МАРКОВИЋ У ЕМИГ РАЦИЈИ.! 


ОДБРАНА од Др. ВладАНА ЂОРЂЕВИЋА. — Живот у Новом САДУ. 
СоцијАлИСтТИчЧкКА идила. — РАД МЕЂУ ЗАНАТЛИЈАМА И ЂАЦИМА. — 
ПРИПРЕМАЊЕ НАЦИОНАЛНОГ УСТАНКА У Босни, ХЕРЦЕГОВИНИ 
и СТАРОЈ СРБИЈИ. — БакуНИН. „СЛОВЕНСКА СЕКЦИЈА“ 
ИНТЕРНАЦИОНАЛЕ. СРПСКИ СОЦИЈАЛИСТИЧКИ САСТАНАК 
У Цириху. — РАЗДОР МЕЂУ СРПСКИМ СОЦИЈАЛИ- 

СТИМА. — ДУШЕВНА клонулост. -– ПРОГОНСТВО 
из Новог САДА. 


Напустивши Србију, где му је губитак слободе био из. 
вестан, а живот у питању, Марковић је почетком 1872 оти- 
шао у Нови Сад, који је још тада био врло важно сре-. 
диште српско, и за опозиционаре из Србије, по поре- 
ђењу Луја Лежеа, шездесетих и седамдесетих година био 
оно што је Брисел био за француску опозицију Напо- 
леону Ш. 


Још се Марковић честито није ни сместио, а имао 
је да се бори против старих оптужаба династајашких. 
Др. Владан Ђорђевић, негдашњи републиканац, био је 
нашао озбиљна противника у високо моралној личности 
Светозара Марковића. После једне опште полемике о 
социјалном питању, Ђорђевић, у недостатку других на- 
учних разлога, оптужио је најзад Марковића као агента 
црногорског владара и поменуо неко његово писмо Кнезу 
Николи, које се тобож налази код Светозара Милетића, 
и у коме се Кнезу обећава да ће његова динанстија вла- 


1 Глава из дела: „Светозар Марковић. Његов живот, рад и 
идеје“, које ће у месецу октобру изићи из штампе. 

дати над уједињеним Српством.! Ђорђевић се није зауста- 
вио само на томе, но је додавао опасну оптужбу, због које 
су тада у династички тероризованој Србији главе летеле:; _ 
„Ја знам још за једну погодбу са једном другом српском 
династијом, само што за сад није нужно да кажем која је .. 
После неког времена...“ Светозар Милетић је одмах врло 
одлучно изјавио да тога писма нема, нити га је икада било. 
Ђорђевић се вратио на своје тврђење: „апсолутно није 
истина да тога писма нема, и да га није ни било, јер ја 
се поуздано надам, да ће сам Светозар, и то скоро, при- 
знати егзистенцију тога писма“.3 Светозар Марковић је још 
једном то одбио као пуку измишљотину, помињући да 
је послао „Раднику“ одговор на Ђорђевићеве денунција- 
ције, али да полиција није допустила да се штампа, као 
што не допушта да ишта под његовим потписом изиђе 
у Србији.“ Тај одговор, који је имао да докаже да је 
Др. Владан Ђорђевић „прост лажов и денунцијатор“, оди- 
ста и није изишао у Србији, но у Новом Саду, у виду 
брошуре, под насловом „Одговор Г. Др-у Владану Ђор- 
"ђевићу на његово „отворено писмо“ у „Јединству““. 

Марковић је тај напад Владана Борђевића сматрао 
само као једну епизоду у своме политичком раду,иу 
Новом Саду, који је био тако близу Београда и из ко- 
јега се могло лако чути у Србији, продужио је свој за- 
почети посао. 

У Новом Саду Марковић, већ познат и уважаван, 
лепо је предусретнут. Он је у добрим односима са Све- 
тозаром Милетићем и са људимо око „Заставе“, он је 
радо примљен у круговима писаца, политичара, умет- 
ника, младих људи. И у првим данима свога борављења 
у Новом Саду он је доживео једну идилу, која ће бити 
оаза у његовом бурном животу. Марковић је ушао у 


1 „Јединство“, 1872, бр. 89. 
2 „Застава“, 1872, бр. 50. 
3 „Застава“, 1872, бр. 52. 
„Застава“, 1872, бр. 56. 

гостољубиву и угледну српску кућу пензионованога ди- 
ректора српске гимназије Нинковића, која је била отво. 
рена Србима са свију страна, нарочито писцима и јавним 
радницима. Ту се Марковић упознао са двема кћерима 
Нинковићевим, Милицом и Анком, младим, образованим 
и одушевљеним девојкама, које су већ биле читале ра- 
дове младога прогнаника, и гледале на њ са свим енту- 
зијазмом својих младих година. Он их је поучавао из 
руског језика и математике, а у слободним часовима 
читао им Чернишевскога, ширио њихове духовне видике, 
загревао их за нове идеале, упућивао иху „разуман 
живот“, стварао од њих онакве жене какве је видео 
у Русији и у руским ђачким круговима у Цириху. Де- 
војке су пригрлиле његове идеале, и између старије од 
њих, Милице, и Марковића развила се чиста, платон- 
ска љубав, коју једно другом нису признали, стидећи 
се ње као слабости, али коју су обоје носили дубоко у 
срцу.: Под његовим утицајем оне су у јесен 1872 отишле 
са матером у Цирих, на универзитет. Оне ће остати ње- 
гове најдраже ученице, његови најинтимнији повереници. 
Оне су за њега биле „чисте и свете“, он им је писао: „ја 
вас волим као моје најмилије и најрођеније сестре“, пот- 
писивао се: „ваш нежни и пажљиви пријатељ“, називао их: 
„драге моје сестре“, „драге Цирижанке“, „миле моје усам- 
љенице“. Он им је писао често, чешће и више но икоме, 
каткад по два-три пута недељно, опширна, интимна писма, 
у којима им је казивао све што је мислио и осећао. Он их 


10 тим односима више се говори у некрологу „Милица То- 
доровићка (Нинковић)“, који је писао, по свој прилици, Пера Тодо- 
ровић, у „Самоуправи“ за 1881, бр. 141. Беноа Малон, по податцима 
које је добио из Србије, у својој нежности и поетској склоности, 
готово је опевао ту социјалистичку идилу новог Абелара и нове 
Хелоизе: „Та племенита деца, чију љубав је дужност савладала, 
заслужују место међу великим и чистим љубавницима, чију успомену 
историја чува; њихов гроб постаће место побожног хаџилука, које 
ће векови украсити златним легендама својим“. „5Зуефољаг Магко- 
м Кећ еђ Је зосјапате зегђе“. Га Кеупџе ЗосјаНађе, 1888, Т. УП, 
р. 591—592. 

је упућивао у раду и животу. За њиме, у жудњи са со- 
цијалистичким апостолатом, младе идеалисткиње, још го- 
тово девојчице, дошле су 1874 у Крагујевац, у борбу 
поред другова, да буду гањане и протериване као и њи- 
хови другови. Једна од највећих брига Марковићевих 
пред смрт била је шта ће бити са девојкама и њиховом 
школом коју су стварале у Крагујевцу, и један део на- 
следства које је примио оставио је њима. 

У Новом Саду је имао не само личних пријатеља, 
као што су били људи око „Заставе“, но и једномишље- 
ника, као што је био Бока Мијатовић, а и другова из 
Србије који су се са њиме заједно склонили, као Срета 
Анђелковић и Влад. ЈБотић. Он живи скромно и пову. 
чено, од мале помоћи које му шаље брат, и оно слобод- 
ног времена што му остаје од рада на „Србија на Истоку“ 
и писању политичке економије, он троши на стварање 
покрета у Новом Саду. 

Као и у Београду, Марковић и овде покушава да 
изврши организацију занатлијског рада. Тај посао му је 
у толико био лакши што је Ђока Мијатовић био секре- _ 
тар „Друштва за Радиност“. 16 јануара 1872, он држи 
у „Друштву за Радиност“ јавно предавање „Сувремена 
раденичка начела у односу на наш народ“,! а на једној „бе- 
седи Срба занатлија“ говори о „задатку наших дружина“.“ 
Он намерава да од „Друштва за Радиност“, које је било 
више просветно но економско друштво, створи неку врсту. 
средиште за кооперативни покрет и стручно образовање 
привредних слојева српскога народа у Угарској. Он оснива 
„Српску Обућарску Заједницу“ у Новом Саду. У току 1872, 
листови објављују да ће у Новом Саду изилазити „Глас 
Занатлија“, лист „удружених Срба занатлија“, који ће до- 
нети и два чланка Светозара Марковића: „Пропадање за- 
ната и домаће индустрије у Србији“ и „Радничко Пи- 
тање“.3 Тај занатлијски покрет осећао се за све време 

1 Штампано у „Застави“, 1872, бр. 10—16. 


2 Штампано у „Застави“, 1872, бр. 18—19. 
3 „Панчевад“, 1872, бр. 92. 

Марковићева бављења у Новом Саду, све док мађарска 
влада, која је у то доба почела безобзирно гонити Србе, 
нарочито у Новом Саду, није забранила и српске занат- 
лијске организације и „Друштво за Радиност“. 

Своју социјалистичку пропаганду он наставља и у 
Новом Саду у свима правцима. Он је намеравао да са 
Ђоком Мијатовићем ту покрене социјалистички политички 
лист „Једнакост“, а поред тога и један часопис за тео- 
ријска расправљања социјалних и економских питања. 
„Једнакост“ је требала да изилази од јесени 1872, и Мар: 
ковић је учинио све што је било потребно. Он је наме- 
равао да што већи број социјалиста из Србије окупи у 
Новом Саду, и да, очекујући боље политичке прилике у 
Србији, развије акцију по српским крајевима Аустро-Угар. 


ске. У томе циљу, он је хтео да иде у Загреб, да проучи 


и тамошње крајеве и да рад и на њих прошири. Изве- 
стан број млађих пријатеља из Београда упутио је у уну- 
трашњост, да врше агитацију и да прикупљају претплату 
за „Једнакост“. У плану је такође било да се набави 
једна штампарија, која би се доцније пренела у Србију. 
Тај план се није могао остварити, јер је требало доста 
новаца и за кауцију и за прво издржавање листова. Од 
„Једнакости“ само је изишао угледни број, а за штампа- 
рију је сакупљена мала сума новаца. Мијатовић, који је 
био од имућне породице и који је обећао да ће у тај посао 
уложити новаца колико буде потребно, није своје обе- 
ћање одржао. 

Марковић ипак ради, у границама могућности, 
онако како је и у Београду радио. Као што је у Бео- 
граду прикупљао око себе великошколце и стварао од 
њих апостоле социјализма, исто тако у Новоме Саду у 
социјалистичком духу васпита гимназисте из најстаријих 
разреда. Тај посао му је био у толико лакши што су се 
тада међу новосадским гимнастима налазила два већ про- 
буђена социјалиста: Лазар Пачу и Доброслав Ружић. Ути: 
цај Марковићевих проповеди стао се осећати, и под ње- 
говим личним утицајем стварала се прва српска соција- 


за 

листичка интелигенција у Угарској, која ће десетак година 
доцније извршити стварање српске радикалне странке. 
Јован Суботић у још неиздатом делу своје аутобиографије, 
пише о том малом ђачком социјалистичком покрету у 
Новом Саду: „Око 1873 дође Светозар Марковић у Н. Сад... 
Он стане купити гимназијску младеж око себе, и овој се 
та нова шпециозна наука допадне врло... Стану ти ђаци 
мање учити, више изгреда правити, у понашању дивљати... 
Дарвин и Бихнер постадоше у једаред најомиљенији спи- 
сатељи наших ђака... Због тога чланови гимназијске управе 
одлуче да том ваља зарана на пут стати. Неколико буду 
из гимназије отпуштени, који су примером друге ква- 
рили; неколико тих казнимо лакшим казнама, који су 
јошт давали дотерати се, а неке укоримо и посаветујемо, . 
који су нам се чинили да ће се дати усаветовати“. 
Поред те агитације, Марковић ради и на сопстве- 
ном образовању и довршује започета дела. У Новом Саду 
је довршио и 1872 штампао најбоље, најоригиналније и нај- · 
важније своје дело „Србију на Истоку“, које је почело 
излазити у „Раднику“, али сакаћено и најзад обустављено 
по наредби полиције. У Новом Саду је написао и у „Срп: 
ском Летопису“ (књ. 112—-118) штампао своју расправу 
„Реалан правац у науци и у животу“. У току целе 1872 го- 
дине писао је „Начела народне економије или науку о бла- 
гостању“. То дело понудио је на штампање Матици Срп. 
ској, и оба референта, Миша Димитријевић и Др. Михаило 
Полит-Десанчић, препоручили су га као „производ најно- 
вије науке“, хвалећи нарочито „начин излагања строго на- 
учан“.! ИМ поред повољног реферата, одбор није смео да 
прими и изда једну социјалистичку економију, изгово- 
ривши се да је дело сувише опширно и стручно, и да 
Матица Српска има пречих ствари за издавање. Тек 1874 
изишло је то дело у Београду, трошком Пере Тодоровића. 
Све то била је јавна акција, али то је био само мањи 
део Марковићевог политичког рада у Новом Саду. У то 


1 „Летопис Матице Српске“, 1874, књ. 116, стр. 201. 

време, он, који је доцније оптуживан за националну рав- 
нодушност, врло живо радио је на:стварању једне велике 
завере, којој је био циљ устанак у Босни, Херцеговини 
и Старој Србији:. Као ђак у Петрограду и Цириху и као 
члан Уједињене Омладине Српске, он је ухватио везе са 
национално најенергичнијим елементима из разних кра- 
јева српских. Његови политички пријатељи су једнодушно 
делили његово мишљење да српски народ треба пре снега 
да буде слободан и уједињен. Преко свога брата, енер- 
гичнога Јеврема Марковића, он је дошао у додир са из- 
весним бројем млађих официра у Србији, који су, у својој 
родољубивој нестрпљивости, једва чекали ма какав по- 
четак националне акције. У Београду је склопљен тајни 
одбор, који је прикупљао новац за устанак и припремао 
чете за упад у Босну и Стару Србију. У београдском 
одбору нарочито је активан Милош Андрејевић, бивши 
артиљеријски официр, који је 1872 био у Цириху, живео 
у друштву руских револуционара, са њима учествовао у 
покушају отмице револуционара Нечајева од полиције, 
и који је 1876 погинуо на Јавору. Пера Велимировић 
обилази Србију и врбује људе, а два његова брата, Је- 
врем и Стеван, врше пропаганду међу млађим официрима. 
У Новом Саду је образовгн одбор, у коме је и неколико 
либерала, који скупља новац и почиње прибирање добро- 
вољаца. ЈБубен Каравелов, у договору са Србима, спрема 
устанак у Бугарској. Један делегат одбора иде на Це. 
тиње. Изгледа, тако бар тврди Мита Ценић, који је тада 
носио тајну одборску пошту од Новог Сада до Београда, 
да је за целу ствар знао и Блазнавац, и да је београд- 
ска влада била обећала и оружје и новац устаницима. 
Све припреме су биле учињене, чак су у Новом Саду 
тајно штампане и прокламације, и очекивало се само на 
знак да се почиње. Изгледа да је целу ствар у последњем 


1 „Радник“ и „Самоуправа““ „Радник“, 1881, бр. 12. 0 тим ре- 
волуционарним припремама, „Ослобођење“, 1875, бр. 27; „Рад“ 1872, 
стр. 188; записка Г. Миленка Вукићевића из 1887, по причању Пере 
Тодоровића, и усмена казивања појединих учасника. 

спречила српска влада, нашавши да тренутак није по- 
вољан за једну револуционарну националну акцију. Ор- 
ганизација се растурила, али Марковић и његови другови 
остали су у уверењу да треба што пре дизати устанак 
у српским земљама под Турском, и у устанку од 1875, 
и у рату од 1876, ти „космополити“ су се показали много 
бољи Срби но многи патриоти по занату. 


" Почетком јула месеца 1872, Марковић је ишао у 
Цирих, на састанак српских социјалиста, коме је прису- 
ствовао и Бакунин, и на коме је израђен први српски со- 
цијалистички програм. 


После одласка Марковића, Пашића и Велимировића, 
Цирих је и даље привлачио српске ђаке, нарочито соција- 
листе. У току 1872 тамо се стекао приличан број српских 
ђака, који су више или мање сви били социјалисти. Ту су 
били: Лазар Пачу, Маша Којић, Ђока Мијатовић, Таса Сто- 
јановић, Димитрије Стојановић, Риста Данић, Драга Љо- 
чић, Пера Ђорђевић, и други. Док су Пашић и Велимиро- 
вић били у Цириху, српски ђаци су били у идејама Интер- 
национале и социјалисти по схватањима Светозара Марко- 
вића; када су они отишли, млади су остали остављени сами 
себи, и међу њима је преобладао чист бакунистички, рево- 
луционарни, анархистички социјализам. Цирих је тада по 
речима једног историчара руског револуционарног по- 
крета, био „велика школа социјалне организације“ руске, 
са великим бројем руских ђака социјалиста и са две ре- 
волуционарне штампарије у којима су се штампале тајне 
агитационе брошуре за целу Русију: У Цириху је тада 
било две главне групе руских социјалиста: револуционар- 
них, који су ишли за Бакунином, и умерених, који су 
ишли за Петром Лавровом. У тесној вези са многоброј- 
ним руским револуционарним студентима, Срби су ушли 
у идеје, страсти и распре њихове. У то доба, велики део 


1 А. Тунђ: „Исторја револошонњхљ движени вт, Росети“. Пере- 
водђ Вђрњ Засуличв, Д. Колђцова идр. Стр. 113. — П. Кропоткинљ: 
„Записки револошонера“. Т. 1, стр. 240. | 

руских револуционара ишао је за Бакунином, и за њи- 
ховим примером пошли су и циришки Срби. 

Бакунин је тада имао велику репутацију, и био не 
само најчувенији међу словенским социјалистима, но ин 
један од главних људи у ондашњем европском револу- 
ционарном покрету, једини Словенин који је пре Тол- 
стоја имао европски утицај, и за којим су тада ишли 
социјалисти латинских земаља, нарочито шпански и та: 
лијански, добрим делом и француски. Бакунин — који 
је послужио као модел двојици великих писаца, Турге- 
њеву за Руђина у роману истога имена, и Емилу Золи за 
Суворина у Жерминалу — и својим бурним животом и 
својим крајњим идејама, и као мученик за начела и као ве- 
лики ретор, имао је све да привуче запаљиву младеж. Пле- 
мић пореклом, он се као млад човек бацио у револуцио- 
нарну матицу, и за неких двадесет година са Бланкијем био 
човек који се у целој Европи највише бунио и највише 
страдао. 1848, он је на Словенском Конгресу у Прагу. 
Пошто се спасао од аустријске полиције, у Дрезди је био 
нека врста револуционарног диктатора. Ухваћена и затво- 
рена у тврђави Кенигштајну, војни суд осуђује га на смрт. 
На захтев аустријске владе, окован је послан у Праг, по 
том у Грачин и Олмуц, где је шест месеца лежао прико- 
ван за стену, и ту по други пут осуђен на смрт. На тра- 
жење руске владе 1851 буде преведен у петроповловску 
тврђаву, у којој је остао до 1854, затим буде послан на за- 
точење у Сибир, у коме је остао до 1861. Те године преко 
Јапана, Тихог Океана и Северне Америке, добегне у 
Лондон, где почне радити са Александром Герценом, који 
је тада својим „Звоном“ („Колоколљ“) будио Русију. 1863 
он потпомаже пољски устанак, и покушава да преко 
Шведске доведе добровољце. 1864 у Италији оснива 
„Савез Социјалне Демократије“, а у Напуљу „Међуна- 
родно Братство“. 1867 је изабран за члана главног од- 
бора Лиге за Мир и Слободу, и покушава да целу Лигу 
поведе путем револуционарног социјализма. Изишавши 
из Лиге, оснива 1868 „Светски Савез Социјалне Демо- 

кратије“ („Т'АШапсе ОпуегзеЏе де 1а Петосгане зостан- 
зје“), и исте године ступа у Интернационалу. У Интер- 
национали својим крајњим револуционарним и феде- 
ралистичким идејама чини сталну опозицију Марксу, нај- 
зад долази у сукоб са главним одбором, образује Јурску 
Федерацију (Га Редетаноп 1штаззјеппе) својих једноми- 
шљеника из Француске Швајцарске; искључен на кон- 
гресу у Хагу, повлачи за собом знатан број францу- 
ских, шпанских и талијанских социјалиста, покушава 
побуне у Русији, Лиону и Италији, најзад последње своје 
дане проводи у Локарну, у једном живописном малом 
месту на Лаго Мађоре, у тигинском кантону у Швајцар- 
ској, на имању свога пријатеља и једномишљеника Карла 
Кафиера. 

Својим идејама Бакунин се из основа разликовао од 
Карла Маркса, чији социјализам је тада преоблађивао у 
Интернационали. Он је био за пуну, апсолутну слободу, 
личности у потпуно ослобођеном друштву, и те у основу 
Русовљеве идеје он заступа, по речима Емила де Лав- 
леја, „са емфазом једнога источњака и плаховитошћу јед- 
нога Татарина“. Програм „Светског Савеза Социјалне Де- 
мократије“ садржи све његове идеје: уништење државе, 
суда, бирократије, полиције, војске, свештенства, ликви- 
дација свију приватних дугова, одузимање свију капитала 
и свих оруђа рада, свију црквених и државних имања, 
у корист федеративних савеза радничких и земљораднич- 
ких општина.! Тај програм може се извести само општом 
и великом социјалном револуцијом, и он као своју по 
литичку и социјалну девизу узима Хипократову меде- 
цинску девизу: „Што лекови не лече, гвожђе лечи; што 
гвожђе не лечи, огањ лечи“. Он чини, сасвим бајронов- 
ски и шилеровски, апологију класичних „бунтара“ у ру- 
ској историји, одметника Стењке Разина и Пугачева, и 


1 Програм „Савеза“ налази се у „Метојте ргезеп(ее раг |а Ке- 
аегабоп шгагзјеппе де !АззостаНоп бегпанопале дез ТгауаШештз а 
бошћев Јез Тедегабопз де тпфбегпаопаје“. Зогуег, 1878. Р!есез 
јизи сацуез, р. 38. Историја Јурске Федерације на стр. 221—285. 

гони младе људе да напуштају школе, да дижу руке од 
„празне науке“, да са „светим и спасоносним незнањем“ 
иду у народ и да га спремају за дан крваве Социјалне 
Револуције. 

Што је од интереса овај космополитски револу. 
ционар и „васељенски агитатор“, како су га звали, који 
је проповедао човечанско братство и уништење свих гра- 
ница, имао је известан словенски патриотизам. Као што 
је мало марио за Немце и „немачке Јевреје“, у коју ка- 
теорију је стављао Маркса, исто толико је имао нарочи- 
тих симпатија за Словене. Још 1847, у Паризу, на бан- 
кету пољских револуционара из 1830, он је тражио 
„ослобођење свију словенских народа који стењу под 
јармом туђинским“. 1848, он је уверен да Словенима 
предстоји велика улога у будућности, и да они имају сво: 
јом свежом крвљу да оживе заморено тело старе Европе. 
Он проповеда уништење Аустрије и Турске и „опште- 
словенском борбом“ стварање једне „Велике и Слободне 
Свесловенске Федерације“, израз „једне и нераздељене 
опште словенске снаге“. Бакунин је имао нарочитих 
симпатија за Србе, и на Конгресу у Прагу он је тражио 
„ослобођење Словена испод турског јарма“ „под заста- 
вом благородног народа српског“.! 


И ништа није природније но да је Бакунин са вели- 
ким симпатијама пратио нови социјалистички покрет међу 
Србима, један од најранијих и најживљих социјалистич- 
ких покрета међу Словенима у опште. Са Србима он јеи 
раније имао извесних веза, и његов руски биограф по- 
миње како је 1852 у Лондону груписао око себе Чехе и 
Србе. и како је у то доба одржавао преписку са Београдом,“ 
На конгресу Интернационале у Базелу, 1869, аустријски 
делегат Најмајер позвао је Бакунина да „употреби ути- 
цај који има да доведе словенске раднике да узму учешћа 


1 „Писма М. А, Бакунина кђ А. И. Герцену и Н. П. Огареву“, 
Предисловје М. П, Драгоманова, стр. ТУН. 


8 Исто дело, стр. (ХХПИ—1ХХ И, 

у социјалистичком покрету“. Већ идуће године, 1870, Баку- 
нин ступа у везу са српским социјалистима. У договору са 
Светозаром Марковићем, новембра 1870, Пера Велими- 
ровић ишао му је у Локарно, и два дана провео код 
њега у разговору о социјалистичкој акцији међу Слове- 
нима у опште, Јужним Словенима на посе. 

Од 1872 године Бакунин увлачи и Србе у своју ме- 
ђународну социјалистичку организацију. Његов „Светски 
Савез Социјалне Демократије“ био је организован и јавно 
као Интернационала, и тајно као ранија талијанска кар- 
бонарска друштва. У њему је било три врсте секција. Прву 
су сачињавала „међународна браћа“, њих стотина на 
броју, вође покрете, који су се међу собом знали, али 
који су остајали непознати осталим члановима Савеза. 
Другу секцију сачињавала су „национална браћа“, које 
бирају „међународна браћа“, и који имају да спремају 
и воде револуцију у појединим земљама. Трећу секцију 
образују обичне присталице, прости чланови „Савеза“, 
који улазе у месне организације и сачињавају велику 
војску Револуције.! 

Једну од тих „националних секција“, коју су махом 
сачињавали Срби, створио је Бакунин у Цариху 1872 го- 
дине.“ Програм секције, који је на француском језику 
у четрнаест тачака написао сам Бакунин, излаже и главне 
идеје и посебне погледе. Секција сачињава саставни део 
Интернационале, и циљ јој је „пропаганда начела рево- 
луционарног социјализма и организација народних снага 
у словенским земљама“. Она ће се борити подједнаком 
енергијом и против руског панславизма и немачког пан- 
германизма. „Усвајајући анархистично- револуционарни 
програм“, Секција тражи: уништење свију влада, сваког 


1 Етпе де Гауејеу : „Ре Зостанзте сопфетрогат“. 5 мете 641- 
Поп. Рата, 1902. Р. 232—233. 

2 „Программа славанскои секцја Интернацонала вђ Шорихђ 
1872“ податци руског револуционара Ралиа о самој Секцији на- 
лазе се у књизи Драгоманова „Писма М. А. Бакунина“ стр. 
499—508. 





СВЕТОЗАР МАРКОВИЋ У ЕМИГРАЦИЈИ. 439 








јуридичког права, сваког законодавства и владавине озго, 
личне својине и правне породице, организацију народног 
живота на основу заједнице рада и својине, путем удру- 
живања слободних личности у асоцијације или независне 
општине, које се међу собом везују, обласно и национално, 
у велико братско удружење целога човечанства. Словен- 
ска Секција исповеда материјализам и атеизам, бори се 
против свих званичних религија, хоће уништењг идеје 
божанства у свима његовим појавама. Она тражи сло- 
боду савести, поштује позитивне науке, и тражи за про- 
летаријат, без разлике полова, научно образовање. Она 
је за пуну равноправност човека и жене. Словенска сек- 
ција ради да словенски народи уђу у велику човечанску 
породицу, коју Интернационала хоће да оснује на наче- 
лима слободе, једнакости и општег братства. Што се 
тиче организације међународнога социјализма, Словенска 
Секција неће централизовану власт какву има главни 
одбор Интернационале у Лондону, не признаје „званичне 
истине, ни једнообразне политичке програме“, но само 
„пуну солидарност личности, секција и федерација у еко- 
номској борби радника свију земаља против експлоата- 
тора“. Из тих разлога, Словенска Секција усваја начела 
Јурске Федерације и улази у њену средину. У повер- 
љивој преписци Бакуниновој Словенска Секција обележава 
се од тада бројем 121. 

Што се тиче самога унутрашњега рада Словенске 
Секције, Бакунинов друг 3. К. Рали даје ове податке. 
Први одбор сачињавали су пет лица, сви Руси: Бакунин, 
Рали, Владимир Голштајн, и још двојица. Бакунин је 
ставио у дужност Ралиу, Љермонтову и још једном ру- 
ском револуционару, да уђу у посао са „Словенима, који 
се находе у Цириху, као елементом преко кога се могу 
ухватити везе са Србима у кнежевини, са Хрватима, Че- 
сима, и Србима из Војне Границе“. Нарочито је тада међу 
Србима радио један револуционар који се крио под име- 
ном Александров, и који је у току 1872 и 1873 долазио 
у Београд и Нови Сад. У лето 1872 створена је Словен- 

ска Секција („Словенски Савез“), у којој је било 12—15 
чланова, махом студената из Србије, један Хрват и један 
Чех. Од Срба Рали помиње М. Е. (Машу Хрваћанина2), 
Г. С. из Ваљева (по свој прилици Тасу Стојановића), 
Св. (2). П. (Пера Велимировић» Никола Пашић >), „један 
од вођа српских радикала“, био је на састанцима, али 
не као члан, и прешао је на страну „марксиста“ Све- 
тозара Марковића. Рад Секције није био много обилан. 
Секција је-послала своје делегате на локални Конгрес 
Јурске Федерације у Шо-де-Фону, 18 августа 1872. Као 
делегати су отишли: Бакунин, Рали, Софија Барђина, 
Голштајн, још неколико Руса и Срба.: Секција је такође 
имала два делегата на међународном конгресу Јурске Фе- 
дерације у Сент-Имју. У Србију је слала књиге Бакунинове 
„Государство и Анарх!а“ и „Анархла по Прудону“ и бро- 
шуре Јурске Федерације. Чланови Словенске Секције, и 
преко воље Бакунинове, учествовали су у покушају отмице 
Нечајева од циришке полиције и у премлаћивању на Ци- 
ришком Језеру Бакунинова противника Н. Утина, члана 
главног одбора Интернационале. Секција се растурила 
услед сукоба са Бакунином, и сваки је отишао на своју 
страну. 2 

Толико се зна, по руским изворима, о раду Словен- 
ске или боље рећи Српске Секције Интернационале и 
Јурске Федерације у Цириху. Са тиме у вези је и кон- 
грес српских социјалиста у Цириху 1872, на коме су узели 
учешћа и Бакунин и Светозар Марковић. 

По ранијем решењу српских социјалистичких група 
тај конгрес се одржао у Цириху почетком јула. Из Новог 
Сада, као делегат, дошао је и Светозар Марковић. Са- 
станку је присустовао и Бакунин, који је од јуна био у 


ТУ Бакуниновом дневнику, под 17 августом, стоји записано: 
„Срби код мене. Полазимо у 1.40, са Русима праћеним Србима у 
Шо-де- Фон“. (Податци из писма Џемса Гијома, једнога од главних 
људи у Интернационали и Јурској Федерацији, о односима Словен- 
ске Секције и Јурске Федерације. Писмо је нештампано и упућено 
писцу ове књиге). 





РРА „О 

Цириху, и под његовим утицајем, донесен је овај екстра- 
вагантан програм, рђава копија програма „Светског Са- 
веза Социјалне Демократије“ и Јурске Федерације. 


ПРОГРАМ СРПСКЕ СОЦИЈАЛИСТИЧКЕ ПАРТИЈЕ. 


[. ДРЖАВА. 
Ми исповЕДАМО: 


1.) Да је данашња држава 
тајно организовано друштво 
против народа, т.ј. организо- 
вана непривредна класа љу- 
ди за пљачкање привредних 
људи, и 

2.) да је постала насиљем 
јачих а не укупним догово- 
ром целога народа. 


3) Да се она одржава ор- 
ганизацијом војничке силе 
у којој старешине поставља 
војничка власт, која их на- 
грађује и аванзује, даље одр- 
жава се организацијом чи- 
новничке класе, која је та- 
кође зависна од врховне вла- 
сти, од које су и судијеи 
попови и учитељи и кметови 
постављени, а журналисте, 
књижевници. научњаци ит,д. 
плаћени. 

4) Да она таком органи- 
зацијом изнуђава од народа 
сретства за свој опстанак и 
своје издржавање у виду 
развих пореза. 

5) Да сваки покушај на- 
рода да поправи своје стање 
влада угушује оружаном ру- 
ком, изазива грађански рат. 


172.) Да државе нестане 
а на место ње етупи феде- 
рација слободних општина 
на основу слободног дого- 
вора, које су постале удру- 
жењем на основу слободног 
договора између појединих 
личности умног и физичког 
рада, којим се подједнако 0- 
сигурава сваком члану умни, 
морални и материјални раз- 
витак. 

3.) Да закључке треба да 
врши одбор, који је или ста- 
лан или се за сваки поје- 
дини случај бира. Одбор је 
увек одговоран за своја дела 
целоме друштву, које га је 
изабрало и може се смакву- 
ти у свако време. 


4.) 5) Да свако предузеће 
сваке радње треба да буде 
договором свију чланова оп- 
штинских, према усвојеним 
основима; сретства за оства- 
рење друштвених закључака 
одобравају се целим дру- 
штвом. 


П. ЕКОНномски ОДНОШАЈИ. 


С' ОБЗИРОМ: 


1) Да данашњи економ- 
ски одношаји имају у виду 
интерес капиталиста; почем 
је данашња приватна про- 
дукција узрок, што се рад- 
ник, произвођач, налази у 


1) Да економски одношаји 
имају у виду интересе рад- 
ника и по томе: да се при- 
ватна својина и приватна 
продукција замењује зајед- 
ничком својином и произ- 

економском и политичком 
ропству и да је радња, а по 
томе и радник, у данашњем 
економском положају само 
еспап, јер се он награђује 
само надницама, нема ника- 
квог уплива на зараду. 

2.) Да давање и опреде- 
љивање рада припада поје- 
динцу. 

8) Да иницијатива произ- 
водње у земљорадњи и ин- 
дустрији припада појединцу 
и да каквоћа и коликоћа за- 
виси од конкуренције и воље 
појединаца. 

4) Да елементи и сретства 
за производњу (капитал, а- 
лат, земља ит.д.) припадају 
појединцу. 

5.) Да средства за саобра- 
ћај (железнице, пароброди, 
путови итљд.) п сретства за 
кредит (кредитни, заводи, 
банке, акционарске дружине 
итд.) служе само капитали- 
сти а не народу, и 

6.) да се међународна из- 
мена продуката експлоатише 
у виду разних царина у ко- 
рист владе и капиталиста. 


водњом; да је економска је- 
диница општина и да се на- 
града радника састоји у томе, 
што се свакоме подједнако 
осигурава умни, морални 
развитак и материјално бла- 
гостање. Х 

2) Да давање и опреде- 
љивање рада припада оп- 
штини. 

3.) Да се каквоћа и коли- 
коћа производње опредељава 
договором између општине. 


4) Да сретства за произ- 
водњу (земља, капатал, алат 
итд.) припадају општини. 


5) Да се умножење и у- 
напређење сретстава за са- 
обраћај опредељава догово- 
ром између општине а на 
место кредита долази соли- 
дарност међу општинама. 


6.) Да међународна измена 
продуката има за цел да 
олакша производство и опре- 
дељава се договором међу- 
народним, а не конкурен- 
цијом. 


Ш. БРАК И ФАМИЛИЈА, НЕГОВАЊЕ, ВАСПИТАЊЕ И 
ОБРАЗОВАЊЕ ДЕЦЕ. 


(' ОБЗИРОМ: 


1) Да су данашњи бра- 
кови (фамилија) једва форма 
ропства, јер се њима држи 
половина човечијег рода у 
потајној потчињености друге 
половине. 

2.) Да је фамилија само. 
стална јединица одвојена од 
општинеи друштва, и по то- 
ме да су њени интереси 
противположени интересима 
друштва и народа. 

3) Да је гајење и васпи- 
тавање деце зависно од срет- 
става и увиђавности фами- 
лије. 


1) 2) Да полни одношаји 
мушкиња и женскиња би- 
вају без икаквих претходних 
формалности, осим свакида- 
ње узајамне љубави. која их 
једино може за неко време 
или за навек везати, али без 
оснивања фамилије. 


8) Да је гајење и васри: 
тавање деце општинско. 








СВЕТОЗАР МАРКОВИЋ У ЕМИГРАЦИЈИ. 


с 5 





4.) Да се суштаствовањем 
фамилије условљава нејед- 
накост у васпитању и спо- 
собностима и различност у 
убеђењу, већина се целога 
народа оставља без васпи- 
тања и образовања. 


5.) Да је данашња система 
васпитања у рукама владе 
и служи као сретство за одр- 
жање друштвеног поретка; 
из данашњих школа пзила- 
зе попови, чиновници, офи- 


4) Да неговање и васпи- 
тавање буде подједнако за 
сву децу а тако исто и оп- 
ште образовање, јер је основ 
за све гране радиности, само 
је занатско образовање у то- 
лико различно у колико би- 
ва специјално. 

5. Да се сваки васпита, 
изобрази и изучи, једном 
речи да се потпуно спреми 
за привредног члана дру- 
штва, који дакле неће жи- 
вети на рачун других. 





цири, професори, учитељи 
ит.д. све што треба влади; 
даље из њих излазе техни- 
чари, журнализте, пронала- 
зачи, трговачки помоћници 
ит.д. све што треба капита- 
листи. 


ПРАКТИЧКИ ДЕО ПРОГРАМА. 


(' ОБЗИРОМ НА ИСТОРИЈСКЕ УСЛОВЕ У КОЈИМА СЕ НАЛАЗИ СРПСКИ 
НАРОД, СРПСКА СОЦИЈАЛИСТИЧКА ПАРТИЈА ИСПОВЕДА: 


1) Да се српски народ не може ослободити социјалног 
ропства докле се год не униште државе: Турска, Србија, Црна 
Гора и Аустро-Угарска. 

2) Да српска соц. партија може извршити социјалну 
револуцију на балканском полуострву и Југу Аустро-Угарске 
само у свези са социјалистима свију народа, који на томе 
простору живе; по томе она мора тежити да се образује савез 
социјалиста на балканском полуострву и Југу Аустро-Угарске, 
и да се она сама организује као одељак те партије. 

3.) Да срп. соц. партија не сме ступати као пар- 
тија у свезу с никаквом несоцијалистичком странком. 

4.) Да поједини чланови њени као засебне личности 
могу ступити у свезу са другим партијама, ако би ове странке 
својим радом или положајем могле штогод допринети да се 
покрене револуционаран покрет коме тежи срп. соц. партија, 
али само са одобрењем партије. 

5) Да је за рагвитак сец. револуционарних идеја у маси 
српског народа неопходно: да срп. соц. странка проникне и 
обухвати све радничке дружине, које су се у нашем народу 
образовале потребом радника. 

6.) Да је неопходно устројити практичку пропаганду и 
проникнути у сам живот српског народа, схватити све његове 
ваљане особине, развити их и усавршити, и на ту цељ по- 
требно је: 

а.) Да је сваки члан партије соц. обвезан знати буди 
какав занат, како би могао живети својим телесним 
радом; а тако исто 

в.) да је сваки члан соц. партије обвезан ићи у свако 
доба у народ, кад то потреба изискује, ступити као 

радник у радионице, оснивати нове радионице, устро- | - 
јавати их, итд. 

т) Да је за развитак соц. идеја у маси неопходно : за-_ 
хватити у своје руке основно образовање и распростирање 
просвете итд. а нарочито организовати учитеље основних 
школа у један одељак. соц. партије, 

8.) Да је неопходно распрострањавати соц. пропаганду 
међу осигураним пи српског народа, нарочито међу омла- 
дином што се учи 
Улога Светозара Марковића у израђивању тог првог 

српског социјалистичког, или боље рећи анархистичког 
програма била је мала. Он у опште није марио за Ба- 
кунина и без околишања стављао га је у категорију 
„недонесених социјалиста“. Ако су се циришки Срби 
занели Бакунином, њему је био ближи Лавров, који 
је у то доба проповедао умерен, еволуционистички со- 
цијализам, много полагао на велики утицај „цивилизо- 
ване мањине“ и на њен рад на моралном и духовном 
подизању народних маса, у својој вери у корисност 
политичке акције, у уставност и у локалну самоуправу, 
често се приближавао радикалним демократима, којима 
је шездесетих година и припадао, и у руском соци: 
јализму оног времена био је најбољи представник на- 
чела „поступности“.“ У једном писму из Крагујевца, писа- 
ном, крајем 1878 или почетком 1874, сестрама Нинкови- 
ћевим, Марковић назива Бакунина „поштеним, али апсо: 
лутно неспособним организатором и врло неумешним ре: 
волуционаром“. Он потпуно усваја Герценово мишљење, 
који је Бакунина сматрао за добра и одважна човека, 
„али болђшал Лиза, српски: велико дете“, Он је био 
противан да се социјалистички програм прави у Цириху, 
далеко од средине у којој треба да се изводи, и то са 
чисто теоријскога гледишта, без обзира на практичне 
потребе српскога живота. Циришки српски социјали- 


1 Овај програм штампан је у „Животу“, за 1906 (књ. 1, ев. 
10), са белешком уредништва које је мислило да је програм писао 
сам Светозар Марковић. 


2 Блографја Петра Лавровича Лаврова (Очеркљ его жизни и 
дђателљности). Изданје „Рабочаго Знамени“. 1899. 

сти му нису изгледали озбиљни, и:он сматра да „целу 
Бакунинову теорију не зна ниједан циришки Србин“. 
У једном писму Николи Пашићу, од 2 октобра 1872, он 
вели за „Цирижане“ да „нису били на чисто ни са еле- 
ментарним начелима о социјализму и социјалној револу- 
цији, а овамо су хтели таку партијску дисциплину, као 
да су одиста начелно уједињени, па само треба чврста 
дисциплина за акцију“. 

На самом састанку Марковић се држао готово па- 
сивно. Он је пустио да се и ради и донесе тај „празан 
Бакунинов програм“, не хотећи да се замери друговима, 
не желећи да се његове примедбе сматрају као млакост 
и опортунизам, нарочито избегавајући да дође у сукоб 
са Бакунином, чији је лични ауторитет био огроман и 
који је, по речима људи који су га познавали, имао моћи 
да опчини људе и да их поведе где хоће. Марковић се огра- 
ничио да учини три или четири примедбе, и изјавио да цео 
тај програм сматра само као један нацрт. Своје интимно 
мишљење о програму казао је у једном писму Николи 
Пашићу, писаном 5 августа 1872: „Наша је погрешка била 
што се хтело да се програм прави у Цириху. Али у тој 
погрешци ја сам учествовао толико колико и сви остали. 
Ја сам пак доцније то увидео, кад сам предложио да се 
тај програм сматра само као пројекат, а да се одлучни 
програм прави тек у Србији. Али онда је већ било доцне. 
То смо ваљали казати пре, па и не претресати програм 
тако. Онда би врло лако одбили Бакунина. Овако Цири- 
жани су већ били узели на се да праве програме за срп. 
ску социјалистичку партију; и кад сам ја био дошао имали 
су већ два програма и били су поцепани између себе, 
ма да се још то покривало. У осталом ја признајем једну 
погрешку, а то је што нисам одма одлучно устао против 
Бакунина, и што ту нисам казао да се не меша у српске 
ствари, кад у њима ништа не разуме. Ја сам мислио да 
са њиме сасвим о другим стварима разговарам, а нео 
организацији српске револуционарне партије. Тако сам 
и требао да му одма определим наше одношаје, и то би 

сигурно учинио, те неби дошли многи и многи разговори 
и приговори, који су само произвели раздор. А ја то 
нисам просто учинио снебивајући се пред ауторитгтом 
Бакунина“. 

После састанка, међу циришким Србима и у малом 
социјалистичком логору настао је раздор. Циришки про- 
грам, претеран и неостварљив, остао је мртво слово на 
хартији, а социјалистичка пропаганда у Србији и у Новом 
Саду водила се у оном смислу и правцу како је мислио 
Светозар Марковић. Са једне стране остали су непомир- 
љиви циришки бакунисти, Таса Стојановић, Риста Данић, 
Маша Којић, Ђока Мијатовић и остали. Са друге стране, 
Светозар Марковић, Никола Пашић, Пера Велимировић, 


Влад. ЈЉотић, Срета Анђелковић, а од „Цирижана“ само две 


сестре Нинковићеве и Пера Ђорђевић. Између два табора 
дошло је до оштрог сукоба. Бакунисти су, новчаним сред- 
ствима Боке Мијатовића, били набавили штампарију, и 
хтели да отпочну самосталан рад. Један од њих у име 
свију изјављивао да све оне „социјалисте полутане“ који 
нису „страсни револуционари“ сматра као вишу буржо- 
азију и „природне непријатеље“. На једном од бакуни“ 
стичких састанака искључен је из социјалистичке странке, 
која стварно није постојала, Светозар Марковић, који је 
социјалистичку заставу први понео и који је ствар со- 
цијализам једини озбиљно и истински заступао. „Цири- 
жани“ су хтели да све послове социјалистичке пропа- 
ганде узму у своје руке, и преко лета 1872 Риста Данић 
и Маша Којић долазили су Србију да шире бакунинов- 
ске идеје, али су на брзо увидели да не могу ни маћи 
без Светозара Марковића и његових другова. Та сек- 
ташка свађа и међусобна прогоњења много су дирала Мар- 
ковића, и у писму Николи Пашићу од 28 августа 1872, 
писао је: „мене ово узајамно пљување страшно боли“. 

Иако време које је провео у Новом Саду није прола- 
зило на празно, Марковић се рђаво осећао. Пре свега била 
је материјална оскудица, повећана и тиме што је на њега 


пало да плаћа менице учињене ради покрића трошкова _ 

„Радника“. Братова дарежљивост,: која је годинама тра 
јала, имала је граница, а он није био човек који је могао 
живети од милостиња и позајмица. Он одбија помоћ и 
циришких и новосадских пријатеља, и живи у невољи, 
станујући са још тројицом другова у једној малој соби, 
без сигурности да ће сутра имати шта да једе. „Често 
пута бивало је, прича његов биограф, да није ни леба 
имао са својим пријатељима“.: Једном пријатељу, који се 
у невољи обратио на њ, одговара он 28 новембра 1872: 
„Вере ми, по нама јешћеш и калдрму“. 

Поред тога, дошли су и напади са свих страна, и 
од непријатеља који га нису штедили, и од пријатеља 
који су га сумњичили. Циришки бакунисти ушли су у 
отворену побуну против његова „шефовања“, и као мла- 
ког социјалисту искључили га из странке. У Београду се 
на њ дигла читава хајка, поводом једнога писма које је, 
у лето 1872, био писао Блазнавцу. У томе писму, у на- 
мери да омогући себи повратак и рад у Србији, бранио 
се од оптужбе да је спремао преврат у земљи. Блазна- 
вац је то писмо злоупотребио, и на све стране причао 
је како је Марковић, да би себе опрао, денунцирао све 
своје политичке другове, па чак и рођена брата. Либе- 
рали су ту оптужбу приватили и ширили је на све стране. 
Што је најгоре, и сам Јеврем Марковић је у неколико 
поверовао. Светозар Марковић, раздражен и у очајању, 
тражио је да се то писмо у целини објави, и да се цела 
ствар изведе на чисто. Блазнавац и противници нису то 
хтели учинити, и продужавали су свога противника и 
даље вући по блату. 


Крајем 1872 код њега настаје морална криза. У 
Новом Саду ништа се није могло радити, оскудица му 
је убила вољу и полет за рад, а у Србији противници 
су користили његовим одсуством и расулом у малом со. 
цијалистичком логору и без обзира и поштеде убијали 
му годинама течену моралну репутацију. У писму се- 


1 „Ослсбођење“, 1875, бр. 27. 

страма Нинковићевим, 25 децембра 1872, он пише: „Ја 
сам, као што сте већ приметили, поодавно страшно раз- _ 
дражен. При мојој великој осетљивости тако је стање 
права болест... У овој мојој чами у Н. Саду ваше при- 
јатељство једино ми је мило уживање, које ми је засла- 
дило многе и многе тренутке, који би ми иначе били и 
сувише горки“. 

Почетком 1873 његово душевно стање иде на горе. 
Чамотиња и раздражење смењују се у његовој души; он 
је губио вољу на рад и веру у себи, и његова писма из 
тога доба одају клонула човека. Он јасно види да тој 
душевној бољци има само један лек: рад, и то раду 
Србији, на тлу из којега је изникао, у земљи која га је 
родила. Он се најзад решава да се, на срећу, врати у 
Србију. У писму Нинковићевим од 8 јануара 1873 пише 
о тој својој намери: „Ја ћу највише бити затворен у По- 
жаревцу, где је затвор довољно сносан. Најтеже је из: 
држати затвор код суда. Али ја ћу то учинити што је 
могуће краћим, јер нећу правити суду никакве сметње у 
обрани и иначе. Могу комотно у напред саставити пре- 
суду, па је само изрећи. Да овде останем нема смисла. 
Ту није у питању мој материјални опстанак. На послетку, 
кад би ствар била само до тога да добијем леба, ја би 
могао овде наћи како занимање, на пример место су- 
плента у гимназији или реалци, и онако се треба у оба 
ова завода суплента за математичне науке и цртања. Али 
мени није стало до тога. Мој је посао у Србији. Ја сам 
о томе премишљао дуго и дуго. Управо, највише о томе 
мислим, али немам другога пута“. 

Ту одлуку не приводи одмах у дело. Да би се сми- 
рио мало, грозничаво се баца у рад, и у фебруару пише 
и дању и ноћу, тако да добија грчеве у прстима. Он је 
узнемнрен, и не може да седи на једном месту. Да се 
састане са београдским пријатељима силази до Земуна. 
„У овим мрачним приликама он је у највећем очајању 
лутао од Новог Сада до Карловаца и обратно“.: Он се 


1 „Рад“, 1875, стр. 188. Некролог. 

у писмима жали на „чаму и мртвило“ које га „поједе“. 
Њега силно раздражују заваде у кругу самих политичких 
пријатеља. „Најбољи је лек томе посао, пише он у јед- 
ном писму из того доба. Препирати се у соби и лици- 
тирати радикализам на грош и два, — не вреди ни по 
луле дувана“. У писму Нинковићевим од 27 фебруара 
1873, он казује своје душевно стање: „овај садањи рад 
не мили ми се ни мало. Готов сам на све друго, макар 
одма у чету и у шуму, али ми се пискарање и огова- 
рање у соби попело на вр главе. Ако потраје овако 
дуже, нема ништа од нас. Ми ћемо се навикнути на не- 
радњу, и прећи ће нам у обичај да гриземо сами себе 
или један другог, а све због немоћи да што озбиљно 
урадимо“. Крајем фебруара, он је на чисто, и има само 
један план: посао, и то посао у Србији. 

Срећом, новосадска полиција убрзала је и остварила 
његову одлуку. У то доба била су велика гоњења Срба 
у Угарској, нарочито у Новом Саду, п мађарска влада 
која није имала никаквих обзира према својим подани- 
цима, још мање их је могла имати према једном страном 
поданику, Србину из Србије, који је одржавао сумњиве 
везе са Светозаром Милетићем, учествовао у раду на 
ономе што се данашњим полицијским језиком у Аустро- 
Угарској зове „великосрпска пропаганда“, а поврх тога 
био и „комунац“. По наредби из Пеште, у марту 1873, 
новосадски градоначелник призове Марковића и нареди 
му да се у најкраћем року уклони из Новога Сада. Мар- 
ковић је морао да тако учини, и пређе у Сремске Кар- 
ловце. 13 априла, Светозар Милетић је у седници оп- 
штинског одбора новосадског ставио питање градоначел- 
нику зашто је протерао Марковића и по чијој наредби 
је то учинио. Градоначелник није хтео дати одговор, али 
општински одбор одлучи да се поводом тога пошље 
молба министарству у Пешту, и изјави жеља да се такве 
ствари у будуће не дешавају.: 


1 „Застава“, 1873, бр. 45. 

Протеран из Новога Сада, Марковић се за кратко 
време задржава у Карловцима. Он зна да га ни ту неће 
оставити на миру и сматра да када су већ отпочела го- 
њења, боље је бити гоњен у рођеној земљи, где од тих 
страдања бар општа ствар има користи. И он се одлучно 
решава на повратак у Србију, па ма што се десило. У 
априлу 1378 он се враћа у домовину, после више од 
године дана проведених у изгнанству, без оне старе вере 
у лакоћу посла и брзину успеха, без илузија у људе, 
али зрелији у мислима, богатији у искуству, и одлучнији 
но икад да настави стару борбу против свију зала од којих 
је страдала тадашња Србија. 


Јован СКЕРЛИЋ. 





ПОЗОРИШНИ ПРЕГЛЕД. 


МОРАЛ, КОМЕДИЈА У ТРИ ЧИНА ОД ЛУДВИГА ТОМЕ. 


Није занимљиво али је корисно отворити разговор 
о комедији Лудвига Томе изглагањем њене садржине. 
Иза тог кратког извода и упоредне анализе, суд је готов 
у неколико речи. 

Први чин „Морала“ догађа се у соби за пушење 
код рентијера Бермана. Гости долазе с ручка из трпе- 
зарије. Као обично у немачкој друштвеној драми, добар 
ручак је најбољи увод у добру конверзацију, и, како 
изгледа, у неким случајевима једини начин за окупљање 
друштва. Личности из првог чина „Морала“ тешко би 
се иначе нашле заједно. Оне су међу собом без веза, 
без интереса једних за друге, исто колико су у већини 
без интереса и за комад и за гледаоце. Разговор који оне 
воде и начин како га воде у салону рентијера Бермана, 
у овом првом чину који је као Судерманов први чин 
„Содома“ неспретно угледање на интимни салон фран- 
цуске драме, могао би се водити у вагону воза за шетњу 
или за столом једне минхенске пиваре, између људи 
које је случај први пут скупио. Како они не могу 
имати нечег заједничког нити га у драми даље имају, 
писац их, срећом, не води даље од првог чина. 

У првом чину они су ту за то да, с добрим надах- 
нућем иза једног масног рентјерског ручка, дистилишу 
суптилну моралну филозофију. Та катедра морала у 
првом чину има да изложи појмове, људе и нарави дру- 
штва у коме се „Морал“ догађа, и околности у којима 

се сплеће комедија. Главни јој је јунак домаћин, рентјер 
Берман, човек „педесетих година, жовијалан, пун, с ба. 
кенбартима с обријаном средином браде“, познати ска- 
лупљени тип успелог ћифте, који је решио питање свога 
живота, обезбедио буџет једне добро постављене куће 
са свима одељењима, од доброг подрума и темељне 
кујне до собе за Вагнера и салона за велики свет. Исто 
као тај прописни раскош и буџетом предвиђена отменост, 
сва остала. уживања Берманова распоређена су уви- 
ђавно и обазриво, како је то потребно човеку од реда, 
који хоће да са задовољством и добрим гласом извлачи 
свуколику ренту живота. Али то није све. Поред земаљ- 
ског царства, Берман не заборавља ни небеско. Његови 
вршњаци у ренти су чланови хуманих друштава, јавни 
добротвори, општински одборници: он је председник 
Друштва за чување морала и кандидат за посланика кон: 
сервативно-либералне странке. 

У том маниру, који идејама и физиономијама не излази 
из оквира сатиричних листова, насликани су гости Бер- 
манови, с уметношћу и оригиналношћу колико су је 
добили пресликавањем из „Флигенде Блетер“ и „Сим: 
плицимус“, и с несварљивом смесом Ибзена, Октава 
Мирбоа и Судермана у исти мах. Други члан Друштва за 
чување морала, фабрикант сапуна и комерцијални савет. 
ник Боланд, друго је, круће издање Берманово; дебела 
госпођа Боланд је хиљадити отисак гојазне рентјерке која 
се усхићује песницима, узноси Вагнера и не пропушта 
премјере, концерте, изложбе и уметнике у моди; трећи 
члан друштва, досадни професор Васнер, прави порно: 
графску збирку и декламује убиствене латинске наводе; 
песник Доблер без физиономије је и без улоге у овом 
чину као у целом комаду; адвокат и правни саветник 
Хаузер, резонер, као у свима прототипима драме с тезом, 
служи на то да оштроумним одговорима, упадима, до- 
сетком и критиком, једном речи, речима осветли или 
осенчи црте које се не виде у рељефу пишчевом. Прави 
заставник пишчевих идеја у комаду је стара Госпођа 

Лунд, матрона веселе нарави к слободних мисли, која 
на супрот непомирљивој и у ствари лицемерној акцији 
Друштва за чување морала, као морално упутство омла- 
дини проповеда широку снисходљивост, коју може да 
да само потпуно познавање живота и сазнање о свему. 
Без њега младић „себи за увек одузима могућност да 
схвати и буде милостив“. Она, заједно са женом Бермано- 
вом (жене су необично паметне у овом комаду), замера 
Берману што је постао председник Друштва за чување 
морала. „Зашто чините тако што то није лепо... Ништа 
ми на свету није одвратније, вели г-ђа Лунд, од пропо- 
ведника покајања“... Па тек „та манија за удружењима! 
Ви се дакле не састајете, само да се куглате, него морате 
међу собом бити и морални:“ каже она комерцијалном 
саветнику Боланду. Г-ђа Лунд не исповеда и нема ни- 
каквих начела у моралу. „Шта му ја ту могу! — вели 
она — Живот их је прогутао. Видела сам да сва начела 
имају рупе кроз које човек пропушта себе и себи драге 
да се провуку. И онда ти остаје само да бираш: или да 
поштено напустиш своја начела или да их непоштено 
примењујеш на друге“. У одговору професору Васнеру, 
скупљачу порнографске збирке, г ђа Лунд прави алузију 
на лицемерну срамежљивост (закон Хајнце) која забра- 
њује голотињу тела а Оставља голотињу душе. Међутим 
„Душевна је голотиња гнусна, не телесна. Никакав порок 
није тако одвратен, као врлина која се пред јавношћу 
разголићује. Порок има бар стида, па се крије.“ 

Тим говорима испуњен је цео први чин, чија је 
празнина и досадност у толико већа, што половина речи, 
чак и кад их глумац добро каже (што је реткост на бео- 
градској позорници), „не прелази рампу“. Казане афори- 
стички, по начину на који писац пише своју сатиру у 
„Самплицимусу“, те тражене, с напором кројене, обично 
прекрајане и ретко кад живописне фразе, не везују се, 
не развијају, не настављају и наслањају, не склапају 
никаквим зглобовима у костуру радње који не постоји. 
Не падајући као варнице тренутака, не осветљене радњом 

и неосветљујући радњу, и кад су оригиналније и духо- 
витије, не чују се и не виде се. Сва та гомила слика, 
саркастичних мисли, досетака и алузија, на крају крајева 
слива се у једну гомилу речи, која се креће млитаво, 
тешко, безизразно, развлачећи комад, замарајући пажњу, 
остављајући на крају овог првог чина утисак нечега што 
је комаду било потпуно непотребно. 

Други чин је бољи и занимљивији. Само, његове 
добре стране нису у складу с оним што је писац хтео 
и колико је хтео. Сва отровна сатира није могла спасти 
други чин од нечег водвиљског. По самим ситуацијама 
он би био потпун водвиљ. Догађа се у полицијској управи, 
која се, исто као Друштво за чување морала, по дужности 
бави моралном цензуром. У овај мах она расправља једну 
занимљиву наравствену аферу. 

Полиција је притворила проблематичну Госпођу Хот 
вил чија је кућа била салон за галантерије, и с њоме 
узаптила и њен лични дневник. У ту пикантну књигу 
убележена су имена свих посетилаца, међу осталима и 
име председника Друштва за чување морала. Да се спасе 
бруке, Берман, на први глас о затварању Госпође Хотвил, 
дојури у полицију, и не могући ништа друго успети за 
отклањање скандала, украде дневник са стола иследни- 
ковог. У трећем чину, председник Друштва за чување 
морала иде и даље. Са гоњењем Госпође Хотвил пре: 
стало се на захтев њене многобројне узбуњене клиентеле, 
у којој је и принц Емил; али сад она, свесна свога по- 
ложаја, не пристаје на ћутање и уклањање из вароши 
без накнаде штете. Ко ће је платити Берман сазива 
управу Друштва за чување морала, с предлогом да дру- 
штво исплати накнаду Госпођи Хотвил. Развијајући до 
краја трагикомедију лицемерства које цензурише сваки 
морал изузев оног „између четири зида“, писац завр- 
шује комад једном апсурдном наивношћу. И без ње трећи 
чин није много бољи од првог. 

Међутим други чин има неколико ситуација и ти- 
пова који су доста живи и занимљиви. Управник поли- 

ције насликан је у неколико овлашних сувих потеза, али 
доста изразно: крут, скалупљен, резервисан бирократа, 
охол према млађима, понизан према моћнима. Интере- 
сантнији су од њега млади асесор Штребел, који се с рев- 
ношћу и савитљивошћу труди да уђе у калуп своје 
нове дужности, и стари практикант Рајзахер, механично 
оруђе канцеларије, које се повија за мишљу и речју ста- 
ријега, исто колико перо под руком шефова. Затим до-· 
лази дрска госпођа Хотвил, са својим циничким под- 
смехом моралној цензури полиције исто колико лице- 
мерним проповедима својих муштерија, за које она зна 
колико вреде, исто као што зна „колико вреди морал у 
коме се иде улицом,“ јер се „он код ње у гардероби 
свлачи“. Најзад, није безбојан тип старог дворанина ба- 
рона од Шметау, коморника принчевог и његовог иску-“ 
сног чичерона кроз забаве и задовољства. Али сви 
ти обележенији типови, на крају крајева нису ни нови 
ни много оригинално схваћени. Међутим, велики број тих 
физиономија, на којима се писац често несразмерно за- 
држава, ако каткад у тренутцима и забавља, у комаду 
с тако мало главног скелета, расејава пажњу, разбија 
утисак и не доприноси ни мало снажном изразу целине. 
То ређање слика у „Моралу“, у неким сценама даје више 
карактер једне повремене месне сатиричне смотре, какве 
се у Паризу у булеварским позорницама инсценишу сваке 
године с пригодним мотивима, но комедије нарави у пра- 
вом смислу те речи, са синтезом, рељефом, утиском це- 
лине, једноставношћу идеје. 

То је у осталом и основни карактер и основна мана 
комада. С узаним схватањем и развијањем једне крупне 
теме, с извесним површним новинарским маниром, у овла- 
шним силуетама, у анемичном тону, у тој ситној днев- 
ној, тендециозној сатири, с непосредним алузијама и 
с духом целога света, у искиданости и неизрађености 
стила, „Морал“ ни у једном тренутку нема широк видик, 
висину и дубину посматрања једне комедије нарави, и 

не излази из локалне књижевности једнога краја и јед- 
нога времена. 

У међународни промет он је могао ући само одје: 
ком свога изванредног успеха у Немачкој, пикантеријом 
предмета, лаким ефектима неколиких улога и ситуација, 
и за глумце, и за публику, која с времена на време хоће 
да чује крупну филозофију по јефтину цену. 

Као прва премијера иза два месеца позоришног од- 
мора, „Морал“ је на београдској позорници изведен врло 
слабо. Сама подела улога није била најсрећнија. Г. 
Гавриловић заведен „жовијалношћу“ (како га је писац 
обележио) Бермана, дао је у њему бонвивана из францу- 
ских водвиља. Г. Тодоровић, који би председнику Дру- 
штва за чување морала дао можда ближи тип располо- 
женог ћифте који своја задовољства затвара „у четири 
зида“, играо је младога асесора Штребела, врло пажљиво, 
али у маниру једног ислуженог среског писара. Госпођа Па- 
ранос није имала довољно поуздања и цинизма у Го: 
спођи Хотвил. Госпођа Тодосићка која би у њој била 
сигурнија, играла је Госпођу Лунд из првог чина, што 
је мања добит, и ако је Госпођа Лунд говорила боље 
од свих осталих. 


Милан ГрРоОл. 





НАУЧНИ ПРЕГЛЕД. 


Оцена Г. Станоја СТАНОЈЕВИЋА 0 „Српској Књижев- 
ности у ХУШ веку“. („Летопис МАТИЦЕ Српске“, 1910, 
књ. 268). 


У последње време, док се и наша штампа почела 
колико толико уљуђавати, у нашу науку, управо у научне 
полемике, које су последње време учестале, ушао је и 
сувише личан и претерано подигнут тон, лични односи међу 
појединим научним радницима постали су рђави као ни- 
када до сада, и људи су почели говорити једни другим 
онакве ствари какве су до сада виђале само у ступцима 
рђавих политичких листова. 

Један од људи који су највише учинили да се те 
грубе нарави и сурови новинарски тон уселе и у нашу 
науку јесте Г. Станоје Станојевић. После обилног и рев- 
носног рада на усменој литератури те врсте, он је изишао 
на јавност са два научна памфлета која премашају све што 
су се на том пољу код нас написало, бар из круга људи 
којима Г. Станојевић формално припада. Г. Павле По- 
повић рећи ће што има да каже поводом напада на његов 
„Преглед српске књижевности“, а ја хоћу поводом на- 
пада на моју књигу „Српска књижевност у ХУШ веку“ 
не да дам своју одбрану но да учиним неколико по- 
требних констатација. 

Ја сам у моме животу био толико и тако нападан 
да ми је постало потпуно равнодушно хоће ли бити један 
напад више или мање, и шта ће које ко рећи о мени; 
шта више, искуством сам дошао до убеђења да избезум- 

љени и слепи непријатељи нису од штете, но на против 
од користи, и држим да човек доказује своје право и своју 
·„ вредност не застајући и објашњавајући се са индивидуама 
који се за њима бацају камењем и блатом, но идући, са 
мирним презирањем, својим путем и стварајући нова и 
боља дела. Због тога ја до сада нисам одговарао. Али 
овога пута одступам од тога правила које сам био себи 
поставио, и то не лично због Г. Станоја Станојевића, — 
кога ја сматрам, из разлога које ћу ниже изложити, за 
научно дисквалификована човека, — но из обзира према 
социјалном положају који он заузима; из обзира према 
листу који му је указао гостопримство; зато што је по- 
требно да се једном обавесте људи који са жаљењем 
гледају како се почело полемисати у нашој науци; и, 
најзад, зато што елементарна правда захтева да Г. Станоје- 
вић за недопуштене и рђаве ствари које ради буде при- 
мерно кажњен. 


Оно што запрепашћује на први поглед то је што 
се Г. Станојевић, узак специјалист за стару историју 
српску, у опште и усудио да говори о питањима из исто- 
рије српске књижевности. Једине ствари које је Г. Ста- 
нојевић стручно радио јесу: долазак Словена на Бал- 
канско Полуострво и доба владавине династије Нема- 
њића. Његов круг рада у његовом рођеном предмету 
тако је скучен да он никада до сада није ни писао о поз- 
нијим периодима наше народне историје, и када је узео 
да пише своју „Историју Српскога Народа“, он се толико 
осећао несигуран у свом општем историјском знању, да 
је целе главе давао на преглед другим људима. Тако му 
је, по сопственом признању, прву главу, „Балканско По- 
луострво пре доласка Словена“, Г. Никола Вулић пре- 
гледао и учинио му „неке исправке и допуне“; тако су му 
део о ХЈХ веку прегледали Г. Г. Слободан Јовановић и 
Михаило Гавриловић, учинивши му, како сам вели у по- 
говору, „неке драгоцене напомене и исправке“. М Г. Ста- 

нојевић, узак специјалист за један даљи период српске 
историје, који не сме да пусти у свет своју главну књигу 
без „исправака и допуна“ других научника, узео је себи 
слободу да говори о књижевности коју никад није радио, 
и у којој све што зна научио је у књигама које кри- 
тикује и напада! 

Треба признати да је Г. Станојевић по неком там- 
ном нагону осетио парадоксалност свога положаја, и 
да није ни ушао у праву критику књиге. Он се опрезно 
ограничио на општа разглабања о методу, на цепидлачка 
истезања историјскога дела моје књиге, и на више мање 
логична „хватања“ у појединим сакаћеним и из текста 
истргнутим реченицама. 

О приповедањима о методу говорићу доцније када 
буде дошао на ред Г. Станоје Станојевић као научни 
критичар у опште и када будем писао о оном што би 
се дало назвати „случај Г. Станоја Станојевића“; овде ћу 
се зауставити само на стварним примедбама, управо на 
оном што је требало да буде стварно замерање. 

У томе послу Г. Станојевић је поступио на један 
особит начин, који боље но ишта показује како су пале 
наше научне нарави и докле човека може довести зла 
воља и заслепљеност. Моје дело носи наслов „Српска 
књижевносш у ХУШ веку“, и оно је толико у књижев- 
ном правцу схваћено и израђено, да је Доситеју Обра- 
довићу дато више од петине књиге, толико да „цела 
ова књига изгледа као широко изучавање материјалне, 
духовне и књижевне средине из које је он моћно изни- 
као“. (Предговор, стр. Х) И у књизи и у предговору су 
нарочишо истакнуте основне идеје ове књиге, главни ре- 
зултати овога рада: свођење српског културног напретка 
у ХУШ веку на подизање грађанског сталежа, и свођење 
целог нашег рационалистичког покрета тога времена, са 
Доситејем Обрадовићем на челу, на општи јозефинистички 
покрет у Аустрији. Поред тога, ја у мојој књиги о по- 
јединим писцима о којима се знало неколико реди, које 
је још Шафарик дао, дајем по неколико страна. О језгру 

књиге, 0 новим резулшашима, 0 основним идејама, Г, 
Станојевић не пише ни једне речи! Ја кажем не пише, 
јер он другаче говори и ради. Хвалећи усмено исто онако 
незграпно као што писмено ружи, он је мени лично, 
у очи, говорио, да је део о Доситеју Обрадовићу „та- 
цитовски написан“, (реч из које се види колико се овај 
критичар стила разуме у стилу у опште), — као што је 
и другима говорио да се у мојој књиги налази оно што 
је најбоље до данас написано о нашем великом народном 
просветитељу. И не само то. Оно што сам му ја усмено 
казивао као резултат својих предавања: „Српска Књи- 
жевност у ХУШ веку“ и „Доситеј Обрадовић и ње- 
гова школа“, предавања која сам држао у току 1906, 
1907, 1907/1908 школске године, он је унео, као своје 
схватање, у прво издање своје историје од 1909 го- 
дине (стр. 315—816)! И ја остављам сваком разумном 
човеку да суди како изгледа један критичар 1) који о јед- 
ној књизи једно говори а друго пише; 2) који кришикујући 
једну књигу не говори о оном шшо је у њој основно и 
главно; 3) који када пише о једној историји књижев- 
ностши, књижевни део осшавља на страну. 

У целој критици Г. Станојевића има свега две спо· 
педне књижевне примедбе: прва, што нисам говорио о 
књижевном раду Срба под Турцима и о ондашњој исто- 
риографији, и друга, што сам изједначио руско-словенски 
и славјано-сербски језик. 

На прву примедбу, која долази отуда што Г. Ста- 
нојевић стално брка два разна појма: писменост и књи- 
жевност, одговор је прост. У предговору моје књиге 
(стр. МП) дословце је ово речено: ,„..ја сам предузео 
да упоредо изнесем како су Срби примили заџадну 
културу и како су засновали своју модерну књижев-“ 
носш“. А тај паралелан рад изводио се самом код Срба 
у Угарској, а ни најмање код Срба у Турској, чије 
је духовно стање, баш по мишљењу Г. Станојевића, тада 
било горе но икада, и код којих се само продужавала 
средњевековна Писменост. Ја сам тај посао схватио, и 

радио не као филолог и историограф који се бави пи- 
саним а нештампаним споменицама старе писменосши, но 
као историчар књижевности који проучава стварање, 
тражи изворе наше садашње књижевносши. М треба 
имати много зле воље па једно схватање неразмишљено 
обележити као незнање, игнирисање и немање појма. 

Своју филолошко«књижевну примедбу Г. Станоје- 
вић чини овим одмереним речима и поткрепљује овим 
разлозима: 


„Незнање Г. Скерлића је кад и кад заиста чудно- 
вато. Тако Г. Скерлић пише на стр. 196: „Око 1730 
године завлађује код нас у цркви, школи и књи- 
жевности руско-словенски језик, познат под обич- 
нијим именом славјано-сербскаго језика“! (Ср. и стр. 
207: „Између два језика није било више битне раз- 
лике“). На стр, 214 је азбука-правопис: „И у по- 
гледу правописа јављају се код Срба у другој по. 
ловини ХУШ века јасне реформаторске тежње, на 
име, место црквене азбуке, узима се грађанска аз- 
бука“. Исто је тако сасвим погрешно тврђење Г. 
Скерлића, да је борба о језик и азбуку испунила 
„целу прву половину Х][Х века, завршивши се најзад 
пуном победом народнога језика и грађанске азбуке.“ 
(стр. 217) Види се да Г. Скерлић нема појма о томе 
око чега се водила борба у првој половини Х!/Х века“. 


Толико Г. Станојевић, са сигурношћу коју имају само 
необавештени људи. Они не слути колико се језик наших 
писаца у ХУШ веку, сем језика Доситеја Обрадовића и 
његове школе, изједначио се руско-словенским језиком. 
Он не зна како од шездесетих до осамдесетих година 
ХУШ века преношење појединих руских књига на слав- 
јано-сербски није било ништа друго до готово дословно 
прештампавање; њему није познато да је Трлајић писао 
правим руским језиком ломоносовског периода. Исто 
тако, он мени силом натурује мисао да је азбука исто 
што и правопис, и ако из целе реченице види се да се 
азбука сматра као један део правописа, нарочито важан 
у оно доба. Г. Станојевић, који је лајик у српској књи- 
жевности, тврди да ја немам појма око чега се врше 

борбе код нас у првој половини Х1Х века. Све док нам 
он не открије тајну чиме се испунила прва половина 
Х1Х века у нашој књижевности, ја одсудно остајем при 
свом трђењу, заједно са свима који су то доба радили. 

И са тиме Г. Станојевић завршује критику једне 
историје књижевности! Али, у накнаду што не говори 
о ономе што је главно и основно, он се устремио на 
историјски део моје књиге, на оно што је споредно и 
неважно. И он који је своју велику „Историју Српскога 
Народа“ по сопственом признању написао — управо 
испевао — за шесш месеца, мене, који сам своју књигу 
радио шри године, окривљује за рад „у хитњи и на 
јуриш“, и место критике схватања, идеја и резултата, 
даје исто толико лаички наивну колико и непријатељски 
злонамерну критику историјских појединости. 

Ја признајем радо да у мојој књиги има грешака, 
и пристајем да понесем свој крст за грехове што сам 
написао да је Павле Ненадовић 1745 био владика у Го- 
мирју а не у Плашком, и што нисам знао да је и пре 
1575 било наших калуђера који су ишли боси! Алпи по- 
водом тога признања, које чиним лака срца, ја хоћу да 
учиним три напомене: 

1) Ко није радио није ни грешио, и само онај који 
ништа није написао, сигуран је да није учинио коју 
омашку. Ја бих волео да ми се наведе и једно веће дело, 
и то од највећих научењака, у коме се грешке нису 
поткрадале. ИМ ја питам: да ли је физички могуће да су 
једном опсежном делу као што је „Српска Књижевност 
у ХУШ веку“, где су хиљаде чињеница, имена и датума, 
не нађе под лупом критичарском — „мржња је видо- 
вита“, како веле Французи — известан број грешака у 
појединостима. 

2) Како је наш ХУШ век и политички и књижевни 
врло мало проучаван, како је незнатан број поузданих 
монографија, — потребно је определити колико грешке 
треба приписати мени лично, а колико стању наше науке 

и наших библиотека — како је то видео и Г. Тихомир 
Остојић у својој оцени моје књиге. 

3) Грешке се не броје но се мере. А грешке које 
је Г. Станојевић ишчепркао тако су ситне и споредне, 
да ни самом њему ни на ум не пада да помоћу њих 
оспорава тачност мојих главних идеја и резултата. 

Најзад, ја о својој историји књижевности у ХУШ 
веку могу дословце да кажем оно што је Г. Станојевић 
написао у поговору другог издања своје историје: „У 
књизи има у детаљима без сумње погрешака, али оно 
што је главно, целокупно схватање политичке историје 
српскога народа и њен приказ у целини — то је добро 
и тачно и ту ће се тешко шта променити и изнети 
оправдане замерке. У питању су две ствари: Кад један 
интелигентан човек прочита моју историју, да ли он до- 
бија јасну слику и представу о целој прошлости нашега 
народа, и да ли је то слика шачна и верна. Ако је та 
слика у целини, у главним цршама тачна и верна, онда 
је моја Историја добра; остале недостатке лако је по- 
пунити и поправити“. 

Треба имати на уму 1) Г. Станојевић, пре штампања, 
дао је своју књигу на прочитање појединим стручњацима, 
и они су, по његовом сопственом признању, учинили 
„драгоцене напомене и исправке“, (поговор првом издању 
стр. 366—9867); и 2) такој књизи, коју су у рукопису други 
плевили од грешака, биле су потребне нове исправке, и 
он признаје да је по примедбама, које су му чињене, 
у другом издању исправио „нешачносши и погрешке у 
хронологији и Пподашцима“ (поговор другом издању, 
стр. 365.) 

И треба бити дирљиво наиван и блажено веровати 
у себе па код других нападати исто оно што се допушта 
себи, имати једно мерило за себе а друго за друге. Јест, 
ја сам учинио известан број ситнијих грешака у спо- 
редном, исшоријском делу моје историје књижевности. 
Али шта да се каже за Г. Станојевића, историчара По 


464 Српски Књижевни ГЛАСНИК. 


струци, који у својим исшоријама, у својим дефини- 
тивним делимм, чини грешке другаче врсте. Он, специ- 
јалиста за стару историју, који нема довољно оштрих 
речи за ситније историјске грешке у мојој историји 
књижевности, када говори о времену које је нарочито 
проучавао и где се сматра као стручњак, може да тврди 
да цар Душан није освојио Хум и када не зна годину по- 
мирења српске и грчке патријаршије за доба владе кнеза 
Лазара! (То су грешке које је сам признао и исправио 
у другом издању). Какав изгледа тај строги критичар и 
поборник акрибије, који чини честе грешке у датумима, 
не месеца и дана но и самих година, као што су из 
близа показали његови критичари Г. Г. Јован Томић и 
Миленко Вукићевић» Како веровати Г. Станојевићу за 
далека времена, када је он у стању да тврди: да Србија 
пре 1846 ништа није радила у Босни, када султана Махмуда, 
који је владао од 1808—1839 зове Мухамедом, када хер- 
цеговачки устанак од 1875 меће у месец јун, када тврди 
да се конференција Великих Сила састала у Цариграду 
1877, када пише да је 1883 цео главни одбор радикалне 
странке осуђен на смрт, када познатог привредног рад- 
ника у Загребу Владимира Матијевића назива Лазаром, 
када пише да се краљ Александар венчао јуна 1901, и 
тако даље! Могле би се саставити цела листа већих и 
мањих, и поправљених и још непоправљених, историјских 
грешака које је Г. Станојевић чинио. И како је он за- 
дужио много људе од своје струке, они ће му учинити 
задовољство да приреде изложбу његове чувене акри- 
бије. Али, после признања које је сам чинио и после 
поправљања грешака у другом издању, јасно је да Г. 
Станојевић нема права да чини примедбе, јер чињенице 
показују где је „недовољно знање“, — и то из рођене 
струке, — где је „површност у проучавању“ и „безобзирна 
брзина при раду“. У том погледу случај Г. Станојевића 
је нова илустрација старе речи о оном који види трун 
у туђем оку, а у свом оку не виде брвно. 

Г. Станојевић — да се послужим једном крупном речју, 
али која тачно одговара истини — критикује онако како се 
то некада радило по ђачким дружинама. Он се грчевито 
хвата за невине лапсусе пера и очевидне штампарске 
грешке. Он речи истеже и окреће како му треба. Он као 
„скандалозну“ грешку истиче што сам са малим ; на- 
писао реч Глеад, у реченици која гласи „онај карактери- 
стичан хајнеовски Џеф се епиграмом на крају“, као што 
Французи, Енглези и Талијани пишу када наводе не- 
мачку реч. Он као незнање проглашује што сам назвао 
„знаменитим“ Темишварски Сабор од 1790, о коме се 
више писало но ио једном српском сабору у ХУШ 
веку, и који исто тако назива и Г. Ј. Радонић („Ле- 
топис Матице Српске“, 1909, књига 256, страна 65). 
Као опасну нелогичносш Г. Станојевић наводи ову ре- 
ченицу: „ИМ нигде се више не види колика је штета 
што је устављен природни развитак српскога језика и 
што је народни језик замењен црквеним језиком но у 
списима Гаврила Стефановића Венцловића, првог и да- 
леког претходника Вука Ст. Караџића“. Као детињасте 
наивносши Г. Станојевић наводи ове реченице: „Већу 
првој половини ХУШ века у границама круновине Св. 
Стевана находи се приличан број српскога становништва“; 
„Већ у првим годинама ХУШ века, међу Србима се јавља 
један имућан трговачки и занатлијски сталеж“, и „Одмах 
после сеобе има предузимљивих и имућних српских тр- 
говаца у местима Горње Угарске“. Ја тражим скривен 
смисао ових дубоких примедаба, и никако не видим шта је 
Г. Станојевић хтео рећи. Тражећи такве наџвносши, могао 
је Г. Станојевић да са истим правом и са исто толико 
разлога наведе целу моју књигу, као и књиге многих 
других бољих од мене. 


Г. Станојевићу није била довољна улога колекцио- 
нара нелогичносши и нашвносши и што се грчевито до- 


копавао и на сва звона ударао лапсусе пера и штам- 

парске грешке. Њему је требало наћи што више грешака, 
и он је узео на се да чини и стилистичку критику моје 
књиге, прећутно стављајући ми свој стил за узор! Ион 
који просто и неуко пише једним полуписменим новинар- 
ским језиком, који је без икакве књижевне културе и савр- 
шено и неизлечиво лишен осећања стила, који је био 
принуђен да своје књиге по туђим упуствима, како сам 
признаје, плеви од неписмености и новинарских фраза, 
даје другоме лекције из стилистике! Оно што њега пре- 
маша и што сам не разуме, он сматра као стилску грешку. 
У грех ми уписује оваке реченице: 


„Срба официра има доста, и то је било од ве- 
ликог значаја у току народних борби око одржања 
привилегија“, „Када је цар Леополд П, у циљу да 
придобије Србе за сеи да их држи као бедем про- 
тиву Мађара...“; „О учењу у српским школама, о 
природи првих српских школа...“; „И одиста, Срби 
из Србије побунили су се, одигравајући неку врсту 
предигре своме устанку од 1804 године“; „Пре. 
шавши из Трста у Беч, Доситеј није ништа знао 
немачки, и у великој вароши није никога познавао“; 
„Никифор Теоток био је 1767 свештеник грчке 
општине у Бечу, и као такав стоји у преписци са 
српским црквеним властима у Карловцима“; „Када је 
он [Доситеј] писао, дешавала се велика драма Фран- 
цуске Револуције“. 


Г. Станојевић не казује у чему су грешке, и ја 
остајем у недоумици и у жалости што ме један такав сти- 
лист није поправио. У његовим очима то су толико 
крупне стилистичке грешке, да он њима завршује своју 
смртносну критику. Мени је довољно навести чему Г. 
Станојевић замера, па показати како са њиме полемисати 
о стилу има исто толико смисла колико са слепим гово:· 
рити о сликарству и са глувим о музици. 


% 

Но на срамоту Г. Станојевића то није све. У гроз- 
ничавом расположењу у коме је узео да пише о мојој 
књиги, он је унапред био решен да нађе што вишеи 

што горих грешака, и када их није налазио он је при- 
бегавао нешсшинима, извршањима и фалсифпкашима. 
Место сваких других речи, ево невероватних и сабла- 
жњивих примера. 

Г. Станојевић је написао ове редове: „Г. Скерлићу 
су изгледа сасвим неџпознаша факша, да је Срба тамо 
ју Угарској] било још од доласка њихова на Балканско 
Полуострво и да их је тамо доста било и пре доласка 
Турака, а да су миграције од ХУ века само јако поја- 
чавале српски живаљ, који је тамо већ давно био насе- 
љен“ (стр. 64). Међутим, не негде у примедби или у 
куту, где није могао да види, но у почешку 11 Главе 
„Политичко стање“, која је њега највише интересовала 
и на коју је и највећу пажњу обратио, ја сам писао; 
„Када су 1650 године, под водством патриарха Арсенија 
Ш Црнојевића, Срби прешли у Угарску, они су тамо 
нашли већ раније насељених својих сународника Још у 
Средњем Веку помињу се Срби у Срему и у Јужном Ба- 
нату. Од краја ХМ века, од како су Турци дошли до 
српских крајева и од како су поступно стали ломити 
стару српску државу, Срби се, у већим и мањим гоми- 
лама почињу исељавати преко Саве и Дунава, повећа“ 
вајући стално број српских исељеника у Угарској“. И 
тако цео Први параграф (стр. 16—17) говори о Србима у 
Угарској пре 1690 године! И пошто је свесно учинио једну 
овакву ствар, за коју има само једно име, Г. Станојевић 
није поцрвенео и започети посао наставио је. 

Као „куриозну ствар“ Г. Станојевић истиче: како 
ја у литератури о Јовану Мушкатировићу наводим ре- 
ферат Г. Јована Радонића о мојој студији, која је изишла 
у „Гласу Српске Краљевске Академије“, (Г(ХХХ), али да 
сам „ипак оставио неисправљене многе сшвари које је 
Г. Радонић са разлогом навео као погрешно.“ У том 
тврђењу има две неистине: 1) РГ. Радонић није нашао по- 
грешне „многе ствари“, но је дао нову и вероватнију прет- 
поставку о једном историјском чланку Мушкатировиће- 
вом; 2) и ту једну једину исправку ја сам унео у своју књигу. 
30% 

Г. Станојевић се разуме у послу у којем се одликују 
сумњиви новинари, и којим није ништа лакше но доказати 
да ниједна књига не ваља. Он има сталан обичај да 
једну реченицу исшргне из шекста, да је одвоји од свега 
онога што је објашњава, допуњује или ограничава, па 
да шако истргнушу реченицу исшезава п даје јој смисао 
који њему шреба. Неколико примера који су јасни и 
убедљиви. На страни 26 моје књиге, где се говори о 
српским граничарима, стоји ово: „Срби су храбра и јев- 
тина војска; њих је лако било регрутовати, јер су увек 
били под оружјем и вазда орни на бој; одело им је било 
просто; због много постова мало су јели; навикнути на 
шумски живот, били су издржљиви и неустрашиви; међу 
њима није било дезертера и при јуришима нису знали 
за уступање“. Од свега тога Г. Станојевић узима неко: 
лико речи: како су Срби „због много постова мало јели; 
навикнути ни шумски живот, били су издржљиви и неу- 
страшиви.“ У целом једном низу набрајања разлога зашто 
су српски граничари ваљали аустријској војној управи, он 
по вољи одабира једну особину, која му изгледа чудно- 
вата, и истиче је као смешну. Само у томе је био зле 
среће, јер баш ту особину наводи и барон Бартенштајн, 
председник Илирске Дворске Депутације у Бечу 1760, 
наводећи разлоге зашто Срби као војници ваљају, у свом 
„Кратком извештају о стању расејаног многобројног 
илирског народа по царским и краљевским наследним зе- 
мљама“ (Српски превод, стр. 116). И пошто је тако оса- 
катио целу мисао и као смешну фразу навео оно што 
констатује један сувремени државник, — Г. Станојевић, 
са много отменога и оригиналног духа, закључује: „Ја 
мислим да су и данашњи Пруси издржљиви и неустра- 
шиви, и ако нису „навикнути на шумски живот“ «“! 

Г. Станојевић вели: „На стр. 108 пише Г. Скерлић, 
да латински учитељ у Осеку 1781 „није дотерао више 
од 196 форината на годину,“ међутим то је за ондашње 
прилике врло лепа плата.“ Другим речима, ја не знам вред- 
ност новца у ХУШ веку. Међутим Г. Станојевић и не помиње 

раније редове, где је у примерима показано како су учи- 
тељи имали по 30—70 форината плате, и из којих се јасно 
види да сам ја знао за вредност новца у томе времену. 
Г. Станојевић то није хтео да види, као што није хтео 
да види да у том намерно одвојеном примеру реч је о 
„лашинском учитељу“, то јест о бољем и способнијем 
учитељу (остали су били махом ислужени војниции цр- 
квени певци), који је немачком, латинском и поједи- 
ним предметима данашње средњешколске наставе учио 
децу имућнијих родитеља. А за једног таквог квалифи- 
кованог учитеља 190 форината није „лепа плата“. 

У нади да нико неће проверавати што каже, Г. 
Станојевић пише: „И тако је наивна и напомена Г. Скер: 
лића, да у једном „опсежном рукопису од 636 страна на 
дванаестини, буквар не заузима више од 56 страна“. По 
речима Г. Станојевића изгледа да се ја ишчуђавам што 
буквар нема виша од 56 страна! Он се добро чува да 
наведе целу реченицу, у којој се просто даје опис бу- 
квара Кипријана Рачанина. 


На стр. 1417—148 моје књиге стоји: 


„Од ХУМТ века руски владари, нарочито велики 
кнежеви московски, и архијереји шаљу као помоћ 
у српске крајеве књиге, црквене утвари, па и новац. 
Српки калуђери, архимандрити, епископи, митропо- 
лити, па и сами патријарси одилазе у Русију, траже 
и добивају дозволе да за своје цркве и манастире 
могу просити од побожних хришћана по свој ру- 
ској земљи. У ХУП веку на Русију је било нагр- 
нуло шолико просјачких калуђера, не само Срба, 
но и Грка, Бугара, Румуна па и Арабљана и пра- 
вославних Сираца, да су руске власши морале пре- 
дузети нарочише кораке да заштише Русију од ше 
калуђерске најезде. За све шо време руске књиге 
су продирале у српске цркве и манастире, посшупно 
потискујући србуље, и на кроју ХУП века руски 
ушицај на српску цркву и црквену књижевносш 
врло је осешан.“ 


Г. Станојевић из свега тога што чини једну јасну 
логичну целину, вади две последње реченице, оне које 

сам ја горе подвукао, од којих једна („У ХУШ веку...“) до- 
пуњује претходну, а друга („За све то време...“) да је за- 
кључак целога излагања. И пошто је тако удесио по 
вољи како му је требало, не помињући ни речи о оном 
што је раније казао, он то проглашује као „сасвим не- 
логично и без икакве везе“! 

Као „контрадикцију и нелогичност“ Г. Станојевић 
наводи даље ово: „Г. Скерлић на стр. 66—8 прича о 
учешћу Срба официра у јавном животу Срба у Угарској, 
па помиње поименце енергично држање њихово у питању 
о манастиру Марчи 1793 године, и одважно држање ђе- 
нерала Микашиновића, који је због шога 1171 године 
лишен чина. После шога Г. Скерлић констатује, да су 
официри „у почетку века узимали учешћа у народном 
животу, а „доцније“ да су се издвајали из народног жи- 
вота!“ (курсив је у наводу мој). Пре свега, Г. Станојевић 
измишља да ја тврдим да је генерал Микашиновић 1771 
кажњен због догађаја из 1758, када је био пошпуковник; 
ја јасно кажем (стр. 68), да је кажњен што „на народ“ 
ном сабору [1769] није хтео да гласа за бечког канди- 
дата за митрополита, но је гласао за народнога канди: 
дата коме су у Бечу били противни.“ Инкримисано место 
код мене у целини гласи: 


„Још у почетку века, док су то били официри 
народне милиције, који су никли из народа и цео 
век проводили с народом, они су участвовали у на- 
родном животу и у народним борбама. Али доцније, 
када су потпуно ушли у војну службу, служећи у 
пуковима где се говорило немачки, проводећи век 
у далеким гарнизонима и на граници, они су по 
стајали у првом реду солдати и издвајали се из на- 
родног живота. У другој половини ХУШ века, офи- 
цири, представници „милитарскога реда“ обично су, 
на народним саборима, били владина странка, и 
дисциплиновано радили и гласали како им се из 
Беча наређивало.“ 


Остављајући на страну случај око манастира Марче, 
који је био у половини века, види се да је случај гене- 
рала Микашиновића забележен као усамљен појав, да би 

се доказало како је „државна власт са сумњом гледала 
на официре који су се показивали као српски родољуби“ 
(стр. 68) и како је пропатио један официр који је чинио 
изузетак од осталих. Осакативши реченицу, изврнувши 
смисао, Г. Станојевић је као разлог против мога тврђења 
навео баш оно што иде у прилог томе тврђењу, и једну 
јасну и потпуно логично развијену мисао огласио за 
„контрадикцију и нелогичност,“ 

Како Г. Станојевић критикује даје се врло лепо 
видети из ових редова: „Уз друге ствари [не каже се 
којеј та је брзина при раду и један од најважнијих ра- 
злога што је Г. Скерлић кад и кад некритичан, као 
што могу бити некритични само лошији писци. Тако 
Г. Скерлић пише на стр. 229 за Јеротија [он се звао 
Јеротеј, Г. Станојевићу. Акрибија је акрибија!] Рачанина 
да је „лаковеран и празноверан; верује да постоје ба- 
карно гувно на Овчјем (баш Овчјем!) [јест, Овчјем, Г. 
Станојевићу, као што се каже: тичјем и дечјем] пољу“. 
Дакле Јеротије је лаковеран, он верује да постоји ба- 
карно гувно! Сиромах Јеротије! као да је знао да ће га 
обедити српски научник у ХХ веку, толико је метнуо 
ограде у причи о бакарном гувну...“ М Г. Станојевић 
наводи цитате из Јеротејева путописа, у коме овај ту 
причу даје као туђе казивање. Али Г. Станојевић по 
својој навици непотпуно је навео оно што сам ја казао 
и једно апсолутно тачно тврђење изнео као некршшич- 
ност и обеђивање непразноверног Јеротија. Цела ре- 
ченица код мене гласи: „Он је лаковеран и празноверан; 
верује да постоји бакарно гувно на Овчјем Пољу; за реку 
Нил вели да истиче из раја; пирамиде у Египту су му „ам- 
бари Јосифови“; у Солуну побожно гледа трагове од крви 
једног хришћанског мученика, које Турци редовно бришу, 
али који се не дају испрати; у Египту је видео греду од 
Нојева ковчега, а на мору код Цариграда свето миро, 
које се јавља од када је у њ пропала света трпеза, коју 
су Латини били украли“. А за доказ да Јеротеј Рачанин 
лаковерно и празноверно у све то верује, ево цитата из 

његова путописа: „М паки појдосмо Нилом реком, и ша 
река. из раја иде...“ („Гласник Српског Ученог Друштва“, 
књига ХХХ/, стр. 304); „и одосмо у стари Египат, али 
је вес пуст, мало гдекоји човек. Ту видисмо хамбаре 
Јосифове: кто да може измерити и величаство казати!“ 
(стр. 305); „ударила крв на поље низ духар, и види се, 
и ми гледасмо, крв низ духар...“ (стр. 302); „и ту преко 
те цркве била једна греда од ковчега Нојева, а сада 
мало теке уатула (2)“ (стр. 306); „и више те аде јест 
место на мору, кад су Латини носили свету трпезу из 
Софије, те је ту пропала из лађе, и сад од ње миро на мору 
излази, и кад је шихо море, могу људи купиш, и види 
се по мору миро“ (стр. 309) Г. Станојевић је осакатио 
једну реченицу, од шесш примера који доказују једно 
тврђење узео само један, и по том једном примеру, 
чији смисао буквално узеш, могао се изокретати, до- 
казивао је да Јеротеј није био лаковеран и празнове- 
ран, а мене прогласио за некришична и лоша писца! Ме- 
ђутим из горе наведене деле реченице, и из цитата који 
јасно потврђују што сам ја рекао, јасно као дан изилази 
да је Јеротеј био одиста празноверан и лаковеран. Само, 
после тога, где је некритичност, и ко иде у категорију 
„лошијих писаца 2“ 

Г. Станојевић се не задовољава да извлачи рече- 
нице из текста, он по потреби сакати и удешава једну 
реченицу. Као нелогичносш он наводи одломак реченице: 
„Карактеристично је да Доситеј не наводи два главна 
филозофска писца ХУШ века у француској књижевности, 
Волтера и Русоа, нарочито Русоа...“ Г. Станојевић до- 
даје: „кад Доситеј њих двојицу „никако не наводи“, како 
може онда једнога од њих „нарочито“ не наводити. Г. 
Скерлић је очевидно хтео да каже, да је нарочито чудно 
што Доситеј не наводи Русоа, али је то рђаво рекао.“ 
Не! Г. Скерлић је добро рекао, јер свршетак реченице, 
коју Г. Станојевић злонамерно недовршену наводи, гласи 
овако: „са којим је имао доста заједничких моралних и 
иншелекшуалних црша“. Али Г. Станојевић је несавесно 

осакатио реченицу и недовршеној дао смисао какав је 
њему требао. 


Тако схвата научничку савесност Г. Станоје Стано- 
јевић, тако се он понижава не само до извртања смисла 
но и до филификовања текста. Један човек који се толико 
заборавља и који не преза ни од таквих поступака, од 
овога тренутка, не заслужује обзира и поштеде. Са њиме 
треба, од овог тренутка, разговарати како се са особама 
те врсте разговора, и казати му оно он што у пуној мери 
заслужује. 


(Свршиће се). 


Ј. СКЕРЛИЋ, 


ПОЛИТИЧКИ ПРЕГЛЕД. 


ПоРТА И ВАСЕЉЕНСКА ПАТРИЈАРШИЈА — РУМУНИЈА 


Одлука Светога Синода и Мешовитога Савета Ва- 
сељенске Патријаршије да се сазове један Народни Сабор 
који ће протестовати противу новога законао црквама 
и школама које су у спору између Патријаршије и Ек- 
сархата бугарскога, извршена је. Народни Сабор се, 
поред најоштријих наредаба, посредних и непосредних, 
из Цариграда, ипак састао. У тишини избори су извр- 
шени по целој империји. Турска влада је била противу 
ових избора зато што је налазила да су они против- 
уставни. Један народни сабор сазван без одобрења 
владе, са намером да дадне јачу снагу патријаршиј- 
скоме протесту, да критикује један закон који је тур- 
ски парламенат одобрио а владар санкционисао, да 
врши неку врсту притиска на владу, био је незаконит. 
Стога је влада употребљавала средства која су јој да- 
вали и грађански и војени закони само да спречи изборе. 
Вршене су преметачине по приватним кућама, затварани 
су људи, конфисковане разне новине, спречавани 360- 
рови. Строго узевши, Патријаршија није имала формална 
права да сазива народни сабор овакве врсте, и његово 
сазивање је незаконо, противуставно. Али, кад се зна 
шта се све ради данас противу закона и устава у Тур“ 
ској; кад види сваки да је борба Порте противу Па- 
тријаршије више наперена противу независне Грчке због 
Критскога Питања; да је сазивање сабора једна од то- 
ликовековних привилегија Источне Цркве, да се верски 

национализам данашњих управљача Турске и Патријар- 
шије не разликују ни почему, — ако онај први није 
много јачи, — онда се не могу бранити ни одбранити 
мере које је Турска предузимала противу избора и са- 
зивања Народнога Сабора. Народни Сабор се састао у 
Цариграду 1 септембра, и ако је Фанар био формално 
војском опседнут, и ако су ухапшени неколики посла. 
ници овога Сабора. Шездесет посланика су се на Фа- 
нару сакупили. Патријарх је отворио седницу сабора 
говором, у коме је наглашено да су Грци у отоманској 
царевини са радошћу примили повраћај устава, али да 
су се у надама највише преварили, јер су мере које је 
предузимао нови режим ишле на то да униште при- 
вилегије и слободе патријаршијске, законом о спорним 
школама и црквама. Закон којим се турска влада без- 
обзирно умешала у чисто унутрашње и религиозно пи- 
тање био је повод да се сазове Народни Сабор, да до- 
несе одлуку о даљему држању Патријаршије. Седнице 
су одмах одложене за десет дана, како би се могао наћи 
начин да се дође до изравнања сукоба између Васељен- 
ске Патријаршије и турске владе и да се попуштају из за- 
твора делегати оптужени прекоме суду цариградском. 
У овоме спору између Патријаршије и Порте узи- 
мају учешћа и Бугари. Њихов Егсарх је чинио кораке 
који су били до сада готово непознати у аналима Ексар- 
хата, хвалио је Патријарха, говорио о садашњем раду 
Патријаршије као раду који је користан за све хришћане 
у Турској, солидарисао се са њим, и стављао у изглед 
помирење Ексархата са Васељенском Патријаршијом. На 
терену у Турској, чињени су покушаји зближења — из- 
међу два досада непомирљива непријатеља, Патријарши- 
ста и Ексархиста. Покушаји нису успели; сувише је 
јака међусобна мржња, сувише су свежа сећања на до- 
скорашњу борбу до истраге. Али маколико изгледала 
пуна ироније, ова јевтина Ексархова интервенција после 
његових изјава и Султануи Великоме Везиру, баш пово- 
дом овога питања о спорним црквама и школама у Тур- 

ској, може учинити и немогуће. Могу Бугари и Грци на те- 
рену почети радити заједнички и, ако се то догоди, нате- 
рали су их у заједницу сами Турци својим крајње шо- 
винистичким радом, који је једнак према свима ненарод- 
ностима. 


Званична статистика Краљевине Румуније пружа ове 
занимљиве податке: Површина краљевине с Добруџом 
131.857 |_| километара. Број становника 6,684.265. Земља се 
дели на 32 округа; а има 8.525 општина. Број народних 
посланика 183, а сенатора 120. За скупштину је било у 1907 
години пријављених бирача 98.791, а гласало само 72.721; 
за сенат је било пријављених 25.342, а гласало 18.278, 
Сва територија је подељена на четири корпуса, 11 ди- 
визија, 28 бригада, 67 пукова. Сеоских основних школа 
3.895 са 4.885 учитеља и 427.743 ђака; варошких школа 
369 са 1.809 учитеља и 74415 ученика; приватних основ- 
них школа 214; забавишта 15, и приватних вероисповед- 
них школа 70, свега 24.000 ученика и 6.031 учитеља. 
Средњих школа има: државних 102 са 1.513 наставника. 
и 19.920 ученика и 6.081 ученица. Два пуна универси- 
тета. Стручне школе: за вештине једна; земљорадничких 
школа 14; 50 виших и нижих занатских школа; једна 
апотекарска школа; једна ветеринарска школа и једна 
за грађење путова и мостова. 

40/, целе територије засејано је или је под лива- 
дом. Кад се узму у рачун пашњаци и вртови, онда се може 
рећи да је земљорадња јако напредовала. У 1866 години 
засејано је било у Румунији 2,230.000 хектара земље, а 
сад има преко 5,000.000 хектара засејане земље. Број плу- 
гова је 517.463, и то 42.720 плугова својина су великих 
поседника, а 474.748 малих власника. Од ових има 55 пар- 
них плугова, а 4.585 вршалица, 1.258 машина за круњење 


кукуруза, справа за влачење 11.636, сејачица 12.521. 
Румунији нема катастра. А земља је овако распо- 


ређена 48.699 је својина велепоседника од преко 1000 
хектара); 11.02% обухвата средња својина (од 10 до 1000 

хектара) и 40.29%/, мала својина (до 10 хектара земље). 
Као власници имања од преко 1000 хектара броје се управа 
грађанских болница која има 142 мушија са 225 240 хек- 
тара земље; затим црква Светог Спиридона у Јашу са 
64.017 хоктара земље; румунска Академија са 12 мушија 
од 15.891 хектара земље; крунина дсбра захватају про- 
стор од 57.830 хектара. 

У Румунији има великих 625, средњих 54 405 и ма- 
лих 9.923 индустријских завода. Велика индустрија броји 
највише воденица и хемијских фабрика. Закон о унапре- 
ђењу индустрије помаже она индустриска предузећа у 
која се уложи најмање 50.000 динара или ако у њему 
раде 25 радника, од којих треба дасу 7, румунски по: 
даници у року од пет година од постанка фабрике. Овај 
закон даје ове повластице: за 90 година пуну својину 
1—5 хектара државне или општинске земље за подизање 
зграде фабричке, а за 15 година ослобођава од др: 
жавних, окружних и општинских пореза фабрику; осло- 
бођава од царине машине, машинске делове, сировине 
којих нема у Румунији а потребне су за индустрију; даје 
рефакције на жељезницама; за државу набавке се врше 
првенствено од домаћих фабриката. 

У 1908 години извоз је био 379,430.851 динара, а 
увоз 414,054.472. У румунску индустрију је уложено 
900,000 000 динара; тако за петролеумску индустрију 
300,000.000 динара, и ако су то махом туђи капитали. 
Румунска индустрија производи годишње 300,000 000 дин. 

Румунија троши само на јавне грађевине и путеве 
81,633.518 динара. За пошту, телеграфе и телефоне 
46,388.411 динара. 

За народну просвету још и око 44,040.000 динара. 

Државни дугови Румуније износе 1,450.674.263 ди- 
нара и плаћа годишње интерес и отплату 87,372.844 дин. 


ИностРАНИ. 


БАЈЕ ИК 


КЊИЖЕВНОСТ. 


„Из ТЕОРИЈЕ КЊИЖЕВНОСТИ“. — Од нашег власника 
Г. Богдана Поповића, добили смо ово писмо: 


ГОСПоОдИиНЕ УРЕДНИЧЕ, 


Дошла ми је до руку књига „Из Теорије Књижев- 
ности, израђена и објављена (како се вели на насловном 
листу и у поговору) по мојим предавањима и с мојим 
одобрењем. Ја сам поводом те књиге учинио друге ко- 
раке; али вас молим да будете добри објавити још сад 
да књига није изишла с мојим одобрењем, и да сам ја 
преко сваке мере изненађен њеном појавом. Само по 
неком неспоразуму, који ћу извидети кад се вратим 
с пута, могли су издавачи рећи да су радили с мојим 
одобрењем. 

Књига је, у осталом, у облику у коме је објављена, 
испод критике. Она је састављена по врло непотпуним 
и рђавим ђачким белешкама, чини један мали и рђаво 
извађен одломак из мојих предавања, и пуна је свако- 
јаких нетачности, незграпности, и бесмислица. 

Молим вас да примите, господине уредниче, израз 
мога свагдашњег и одличног уважења. 


Женева, 5 август, 1910. Б. Поповић. 





„Српство у БЕОГРАДУ“. — Г. П. Ст. Павловић напи- 
сао је по француском [!|| комад у ! чину, с певањем 
„Српство у Београду“. (Цена, заједно са нотама, 2 ди- 
нара. Београд, 1910). Књижица је наивна, има нешто 
интимног интереса, као успомена ученица које су изво- 
диле овај патриотски комад и чије су слике заузеле скоро 
половину броја страна. Као таква она је могла остати и 

неиздана. Њено издавање правда само њен музички део, 
засебно издање нота за песме у тексту. Лепе мелодије, 
хармонизације Г. Ј. Маринковића и композиције по на- 
родним мотивима од Г. Јоксимовића могле су бити 06- 
јављене и без самог комада. ЈЕ ЕЕ 


Одговор Г. Јована Н. Томића. — Г. Др. Станоје 
Станојевић, ванредни професор Универзитета, дао је на 
крају другог издања своје „Историје Српског Народа“ 
„Поговор“, у коме се дотакао рада Г. Јована Томића на 
проучавању српске прошлости и критике Г. Станојеви“ 
ћевог дела. На тај „Поговор“ написао је Г. Томић одговор 
и штампао га у „Одјеку“, а одатле прештампао у за. 
себну свеску: „Поводом једног Поговора“. [1910, страна 
4—-.123, 80, цена 0:60 динарај. Н. 





ДРУШТВА И УСТАНОВЕ. 


МАТИЦА СрПСКА. — 31 августа ове године одржана 
је у Новом Саду годишња скупштина Матице Српске, 
„старог и богатог овог књижевно-просветног друштва“, 
— да се послужимо речима кикиндског „Српског Гласа“, 
по чијем извештају и пишемо ову белешку, — „које са 
годишњим буџетом од преко 170.000 круна постиже таке 
мале успехе, како у развијању српске књижевности тако 
и у просвећивању српскога народа“. 

Како се на скупштини имали бирати стипендисти, 
и како добар Србин ништа више не воли но лична пи: 
тања, учешће чланова је било прилично. По оцени Ма- 
тичиних критичара награђена су драмска дела: „Сукоби“ 
од Светислава Стефановића, са 700 круна; „Воља на- 
рода“, од Ива Ћипика, са 500 круна; „Хасанагиница“, 
од Алексе Шантића, са 300 круна. Да је обрнут ред био 
у овој фантастичкој класификацији, могло би се рећи да 
Матичини критичари нису погрешили. 

Пошто су примљени извештаји, изабрани су у књи: 
жевном одељку за потпредседника Г. Милан А. Јова: 
новић, досадањи потпредседник. Већином гласова иза: 
брани су у књижевни одбор ови чланови књижевног 
одељења: Г. Г. Др. Ђорђе Дера, Др. Милан Савић, Сава 
Петровић, Аркадије Варађанин, Јован Живојиновић, Др. 
Тихомир Остојић, Др. Лаза Марковић, Ђока Михајловић 
из Новога Сада, а са стране: Милан Будисављевић, Ила- 
рион Зеремски, Глигорије Лазић и Димитрије Руварац. 

За почасне чланове изабрани су: Г.Г. ЈБубомир Бабић- Бал. 
ски, књижевник у Гредицама, Иво Војновић, драматург 
Хрватског Народног Казалишта у Загребу, Др. Томо Ма- 
ретић и Др. Ђуро Шурмин, университетски професори у 
Загребу, Јене Сентклараји, каноник у Темишвару, Јулије 
Рохоњи, државни секретар у Будимпешти, Лајош Талоци, 
шеф дворске архиве у Бечу. Неколико чланова проте- 
ствовало је што се тако демонстративно обилазе научни 
и књижевни радници из Београда. И овом приликом, —- 
као и на једној ранијој скупштини Матице Српске, када 
се протестовало што се „београдским професорима“ 
даје толико места у „Летопису“ — видело се да у из- 
весним више мање књижевним и више мање научним 
круговима наших сународника преко Саве постоји нека 
суревњивост према духовној хегомонији Београда, исто 
онако као што у извесним више мање политичким и више 
мање родољубивим круговима на Цетињу постоји сурев- 
њивост према политичкој хегемонији Србије. 
Поводом књижевног извештаја отворила се дебата, 
у којој је најважнији био говор Г. Васе Стајића, професора 
у Сомбору. Стајић је учинио крупних замерака: што се 
хонорари писцима деле без праведнога мерила; што су „Ле- 
топис Матице Српске“ прекрилили писци врсте Јована 
Храниловића, Милана Андрића и Драгутина Илића; што 
је секретар своје место издао под аренду на годину дана 
другом лицу; што се у књижевни одсек бирају лица без 
књижевних и научних квалификација, и тако даље. Говор 
је остао без икаквог дејства. Х. 








Власник, Богдан Поповић. — УРЕДНИК, ЈОВАН СКЕРЛИЋ. 

СРЕО КОМ 


КЊИЖЕВНИ ГЛАСНИК. 


Књига ХХУ, БРОЈ 7. — 1 ОКТОБАР, 1910. 


ЗАИР ОЧАКЕ НЕ. 


Дуга зимња ноћ осјећаше се, гледајући у потамњелу 
дубоку, морску луку, слушајући ударање у камен прште 
ћих се валова, завијање и урлање влажнога вјетра што 
кишу носи, и одјелито шкрипање нападнутих лађа. 


Низом, на обали, дрхти свјетлост лампи, испод којих 
сјене нагло промичу, дохватају земљу, од ње одскачу, и 
опет на њу падају. Дуги ред високих кућа кроз чије 
прозоре свјетлост се расипље на улицу, губи се у мраку. 
Неко се кроз ноћ жури, а полицај на ћошку, омотан 
топлом кабаницом, пази... 


Алија, млади Босанац, прислонио се уз голо дрво, 
приљубио се уза њ, неће да га полицај види, боји га се, 
а ни сам не зна за што, Дуго већ ту заклоњен стоји. 
И док вјетар фијуче кроз затресене гране гола грвета, 
он се бори с глађу и умором. Трећи дан је што је без 
конака, нема за што да га плати, а јео је тек толико, 
да се још духатим осјећа. Да је знао да ће морати овдје, 
у највећем приморскоме граду, гладовати, не би био си- 


лазио са друштвом. Друштво у путу тјешијаше га лаком 

зарадом, коју ће да нађе код мора, у благој зими која 
није љута као код њих гдје једнако снијег пада. Дружина 
се разбјегла за радом, а он заостаде у луци да зарађује, 
послужујући странце, пренашањем лагљих ствари, јер за 
тешки посао није био подесан. Али зло вријеме пошљед- 
њих дана зачестало; киша и олуја као да се сјаранише, 
па пе даду сиромаху да заради комад хљеба. 

А негда као дјетету код куће било му добро. Његов 
отац Хусеин бјеше посједник и трговац; Окупација га 
затекла у младим годинама ИМ. Хусеин у прво вријеме 
не хајаше за туђинцима. У своме дућанчићу, пушећи 
и срчући каву, просједио би цио дан, и причињаше се 
да не пази на чаршију, — и тек што би оком макнуо, 
кад би нови муштерија, тражио да нешто пазари. На 
око бјаше миран, равнодушан, као да се њега ни нај- 
мање не тиче што туђинци упадоше у његову земљу. 
Дуго, тај привидни мир, не бјаше нарушен ни ново 
отвореном ракијашницом, ни погледима дрских собарица, 
ни усред вароши, уз велику славу отвореном „прости- 
тутском радњом“ првога и другога реда, саграђеном на 
најистакнутијем мјесту, а љепшом и већом и од самога 
котарскога суда. Кад би слободнији и млађи комшије 
чуда о томе причали, презриво би одмахнуо главом и 
руком, и тврдо у себи одлучио, да се неће уловити на 
њихов најновији, погани мамац! Али ипак се, на вјешто 
намјештену ступицу улови. И за то нађе згодну прилику. 

Посједоваше од увијеке комад високе шуме уз др: 
жавни шумски посјед, па кад власти издаше дозволу 
сјече на ту шуму некоме туђинцу, онај сјечући, поби- 
љежи и засјече његова најбоља дрвета. Хусеин упорно 
бранијаше своју дједовину. Потужи се котарској области, 
ова га упути на окружну, окружна на земаљску владу, 
и даље — чак до Беча. МИ обећаваше му да ће се штета 
надокнадити, а он вјеровао и даље молио, али најпошље 
све бјеше узалуд. Па као да се освети властима, што 
му отимљу његово љутит, пропи се. ИМ неколико дана 
шкрипи зубима, ћути и пије, а на вече бије своју кућну 

чељад, како му које под руку дође. И у пићу омилише 
му Швабице, па Хусеин као и сијасет других наједном 
постаде жртвом унесене „цивилизације“. Одби се од 
жене, куће и дјеце, и кроз неколико година осиро- 
маши; — и одсле, пијан, зарађујући по који новчић, ски- 
таше се чаршијом... 

Алија док поче да гледа око себе и запажа, свати 
штетни очев начин живота и приљуби се уз мајку, с чијих 
усана бјаше већ давно нестало слаткога мајчина осмејка, 
а уселила се голема туга. Сјећа се како га мајка ма- 
лена слаше у чаршију да потражи оца по механама, да 
с њиме кући дође. А кад је понарастао, касно, у ноћи, 
пијана, водијаше га кући, Водећи га, отац би на махове, 
гунђао и подјекад грдно га псовао, а, на махове, загрлио 
би своје дијете и онако пијан гладио га по глави. Са 
женом ријетко је разговарао и на њена пребацивања 
не би одговарао. 

Алија ојача, па прегне да води бригу за мајку и 
двије нејаке сестре, јер од оронула, посрнула оца не 
бијаше кући никакове помоћи. Послуживаше у чаршији, 
и зарађиваше колико је било од потребе, да се кућа 
ожити и преживи. Момче налазаше насладе у томе раду 
и својој бризи, и за дуго упорно се бранијаше од напасти 
да загази очевим трагом. 

Али како да се посвема одбрани, кад његови врш-· 
њаци усрнуше махнито у нови живот и о њему осмије- 
хом и насладом причаху разна чуда. Чаршија пуна је 
тога говора и тих похотљивих прича, што јаре младићску 
крв, долазе живо пред очи, закваче се у мождане, и ни- 
како да им се отргнеш... И та причања о лијепим Шва- 
бицама, претилим, бијилим и руменим, њихове навике, 
тајанствене ноћи док ријека жамори, разблудна музика 
Цигана, нагнаше га да бар једном окуси наслућену сласт. 

Први пут, кад с пријатељем зађе тамо, остаде 
чисто изненађен; јака свјетлост и пуна нагота обезу- 
мише га. Цуре приђоше к њему нојвалији, и сва похот- 
љива причања јарана у чаршији, учинише му се и превећ 

ситна прама овој јави. Чисто није могао да замисли ни 
у сну, оно што сада својим очима гледа; жене откри- 
вене, раздрљене, насмијане, са цигаром у устима, дохва- 
тају га се, дирају и милују, — жене о којима је још као 
дијете стрепећи мислио, дрхтао и црвенио код грјешне 
помисли, и склањао очи да их не гледа, кад би се с њима 
на сокаку срео. А циганска музика удара, оживљује га 
и заноси, а кад престане брујање, што се још двораном 
осјећа, баца га у пожудне мисли... Гледа, ћути и пије... 

Алија посрну и невјешт чак се у неку плавушу за- 
гледа, и не могаше одољети јакој сили, да сваку вече 
тамо не пође. Али велика љубав и самилост прама мајци 
и двијема нејаким сестрама, што се на махове живо бу- 
дила, присили га на мисао да прекине и да се гријеха 
ослободи. — Проходати свијетом! — сине му у памети, 
и пробуђена номадска страст отрже га и од цуре и из 
његова мјеста. 

Једног ветрога дана, у љутој зими, кад бијаше сни- 
јег зајазио и путове и долове, и кућна врата закрчио 
сметовима; и кад ријека, слеђена и засута, престаде да 
жамори, Алија, отевши се мајчиним сузама и молбама, пође 
са друштвом к мору, гдје је питомина и зарада лакша... 

...Поче да киши. Алија се маче и у недоумици што 
да ради, огледа се по мраку. Најпошље крене ка ивици 
обале. Вјетар попушта киши, али море узбуркано јед- 
нако шуми. Дошавши до једне дрвене бараке, застаде. 
Јуче био је овдје запазио да једна женетина крух про: 
даје, вртео се око ње дуго, вребао је... А кад касно у ноћ 
жена, закључавши врата, оде, напрезаше да их отвори, и 
мирисаше топао, свјеж крух. Гребао је око врата тако 
дуго док му крв нг шину испод ноката. И тада покуша, 
али увидивши да му је труд узалудан, смисли се, и по- 
жури ка тијесним сокацима града. Покисао и гладан, вуче 
се поред поквашеннх зидова, низ које крупне капље 
кише падају. У овим тијесним сокацима већ никога нема. 
Лампе шкиље, а, у заклоници, у дубини зида, дрхти 
жижак пред свечевим зачађалим лицем... У једном по- 

лумрачном подруму чује се одјелита пијана пјесма. Тамо 
се једе ситна пржена риба и залијева јаким примор- 
ским вином. 

Алија се шћућурио уза зид и вири на ошкринута 
врата. Овдје је он неколико пута јео. Дражи га јаки воњ 
испржена уља. Уљегао би, али нема за што да узме ни 
комадић хљеба. А да гладан у подруму стоји, мрзи 
га; стиди се крчмара и друштва, и тешко му је издр- 
жати, гледајући како се други веселе и залажу пуним 
залогајем... Стоји неко вријеме вирећи, а кад се одмаче, 
изнебуха на памет му дође, зима, киша, варош, и врзаше 
му се по глави, нејасно, магловиго, раскидано... 


Гледа своју кућицу, бијелу, снијегом засуту, и у около 
све се бијели, и планина се зајајила и ријека смрзла. 
За кућу испод планине не би се ни знало, кад не би 
погдјекад из ње дим избио, и лијено се вукао у сивоме 
оловастоме простору. У кући горе јака ватра; чељад, 
се греје, чути, и слуша урликање мећаве. Гладује се... 
А прије, сјећа се по причању, у том околишу бјаше силан 
лов. ЈЂуди кад им бијаше за нужду, прегнули би и пошли 
сњежаним трагом. Поубијали би обилну дивљач, хранили 
се њоме и продавали је у вароши. Али сада сирота не 
смије да лове; лов је само господи дозвољен. И опет 
дође му пред очи бабова кућа. Сигурно у њој ватра 
не гори, 

Ко ће дрва да донесе» Отац је залегао негдје у 
чађавој механи, убија зиму пијући љуту ракију, а није га 
бриге што се нејач у кућу грчи од зиме и глади... 

Трже се из тих мисли и чисто зачудн, што га оне 
сада занијеше. Која му је корист од њих2 


Глад га мори; као звијер захватила га својим оштрим 
панџама. Гребе га и осјећа да јој ум не може одољети, 
да га завлађује и да је само хљебом може да умири... 
Али како да до љеба дође» Захвати га од једном насрт- 
љиви нагон, да отвори врата од подрума, да улети у 
друштво, и да некоме истргне залогај из уста, — и као 

бијесан уздрхта.. Али њих је пуно тамо, крчмар јак, 
савладаће га, попљувати и изјурити на поље... 

Шкрипне зубима и крене даље. 

Киша једнако пада. Да пође у квартирр Не да му 
се. Газда је сигурно већ затворио, а без новаца не би 
га ни пустио. Али да му се и смилује, гладан, на поду, 
сву ноћ, не би ока склопио... 

И зар да тамо у оној мрачној шпиљи, у којој се 
прст пред очима не види, слуша сите другове око њега 
како хрчу, и слушајући их да трпељиво скапа%.. 

Избије на ново на обалу. Вјетар га сачека и дуне 
му отворено у лице. У луци шкрипи јаче, и чује се пљу- 
сак кише и мора. Погдјекоја свјетлост у тмини лелуја се, 
као да ваздухом пролијета. Контуре големих лађа једва 
се назиру, стрше... Рекао би све ће наједном у бездан 
пропасти. Из низа високих поређаних кућа уз обалу, 
пробија, на ријетко, слаба свјетлост, немоћна да расви- 
јетли тмицу, што се ода свуда стисла и насртљиво се 
намеће и земљи и мору. 

У оној малој кавани на углу још се светлост види. 
Тамо сигурно карташи играју за новац. Неко вече гле- 
даше их својим очима. 

Упути се ка кавани. Завири кроз прозор, докле за- 
стор није допирао. Играју; чује се звека новаца, поклик, 
псовке и грдње, и види, као у магли, и диму, како мр- 
шаве руке дрхте, дају и примају новац. И гледајући ко- 
љена му клецају и саме се руке лакомо пружају... А 
новац једнако пада и звекће. Да има неколико пара за- 
ситио би се хљебом, а да му је у изобиљу заодјенуо би 
се у чисто и топло одијело, и послао ди пара сво- 
јима кући... 

Бог зна кад ће да развргну игруг 

Не да му се да оде. Звека новаца држи га прико- 
вана на мјесту; и у тами чека... 

Наједном, изнебуха нападе, га сан, почеше се очи 
склапати, тежак је сам себи, отима се, и отимајући се 
положи главу на наквашен зид. Али и склопљене очи 

пале га, обрве мрдају саме, и пред њим светлаци дрхте, 
бјеже, нестаје их, и он за њим као махнит јури и стрмо: 
глављује се у бездан... Куњајући, на махове, руке му се 
затресу, а тешка глава пада сада на једну сада на другу 
страну. Трже се од једном кад неко отвори врата и изиђе 
на поље. Склонивши се гледа како играчи изилазе један 
за другим. Неки пожурише, а један, времешан човјек, 
заостаде иза њих. Звиждуће тихо и полако иде... 

Алија шуља се назорице за њим. Упире се да гау 
тмици на оку држи. Већ киша не пада, и нема нигдје никога. 

Ко зна гдје је сада полицајг — Биће да се негдје 
заклонио. Алија из обичаја погледа нада се, али звијезде 
ноћас не свијетле, тама је и гори на небу. 

Човјек певуцка и полако иде напријед. Сада ће да 
закрене у ону тијесну, још тамнију улицу. Алија напрегне 
очи: замакао је! 

Пожури за њим узбуђено, махнито. Стигавши га 
пресјече му пут. 

— Дај ми новац! — вели му муклим, одлучним гла- 
сом, и тога часа шчепа га чврсто за руке. 

— Новаца2! — промуца у страху човјек. 

— Требам твој новац, кажем ти! 

Човјек стаде да се отима. 

Алија га махом чврсто ухвати за прса једном руком, 
а другом, раздражено, нагло дахћући, стаде да га пре- 
треса по џеповима. | 

Човек кад осјети да је нападач напипао лисницу, 
пригнувши се у сав глас, стаде да запомаже. Алија би- 
јесно кида робу с њега. Осјећа новац под руком... 

Али, наједном, из тмице, дојури полицај, и, страга, 
шчепа га чврсто за обе руке. Савладаше га. Није се 
отимао. 

А кад га код полиције стрпаше у затвор, прије но 
ће полицај да изиђе, замоли га у име Бога за комад 
хљеба, и рече: — Гладан сам! 


Иво Ћипико. 


ПУТ ИЗ МИНХЕНА У ЂЕНОВУ. 


(1828 године). 
(Крај). 
ГЛАВА ХХХ. 


На бојишту Маренго салете човека читаве гомиле 
размишљања, те мора помислити да је та размишљања 
оставио неко изненада овде, па сад лутају овуда као пси 
без господара. Ја волим бојишта, јер ма колико да је 
рат страховит, ипак он показује духовну величину која 
сме да пркоси своме силном вековном непријатељу — 
смрти. А тек ово бојиште где је слобода по крвавим ру- 
жама играла сладострасну невестинску игру! Тада је 
француски народ био младожења, позивао је цео свет на 
свадбу, као што се у песми пева, 

Хај, у очи свадбе 

Разлупаше место лонаца 

Аристократима главе. 
Али, ах!, сваки педаљ који свет крочи у свом напредо- 
вању стаје читаве реке крви; а није ли то мало одвећ 
скупог Зар живот јединке не вреди исто толико колико 
и живот целог људског рода» Јер сваки поједини човек 
већ је свет за себе који се с њим рађа ис њим умире, и 
под сваком надгробном плочом лежи по једна историја 
света. — Али не говоримо више о томе, мртви који су 
овде пали проговориће; а ми, живимо и борићемо се и 
даље у светом ослободилачком рату човечанства. 

„Ко још сад мисли на Маренго! — рече мој сапут- 
ним, Рус из Ливландије, кад смо прелазили преко преко 

равнице — „сад су све очи уперене у Балкан, где мој 
земљак Дибић намешта чалме Турцима, и још ове го- 
дине заузећемо Цариград. Волите ли Русе2“ 

На ово питање. одговорио бих радије свуда другде 
него на бојишту Маренго. — У јутарњој магли видех 
човека са тророгим шеширићем и у сивом огртачу, он 
лећаше као мисао, брзо као дух, иу даљини одјекну као 
грозовито слатко АПопз ептап(5 де ]а рае... И 
при свем том ја одговорих: „Да, ја волим Русе“. 

И у ствари, при чудноватој промени знамења и пред- 
ставника у великој борби, десило се тако да и најра- 
спламтелији пријатељ Револуције гледа спас света само 
у победи Русије, и сматра цара Николу за гонфалони- 
јера слободе. Чудна промена! тек пре две године ову 
службу вршио је један енглески министар, наш избор 
тада је руководило урлање торијевске мржње против 
Џорџа Канинга, гарантију његове верности гледали смо 
у племићским неплеменитим увредама које је претрпео; 
а кад он погибе мученичком смрћу, обукосмо се у цр- 
нини, и осми август постаде свети дан у календару сло. 
боде. Али ми скидосмо заставу са Довнингстрита, и пре- 
несмо је у Петроград, и изабрасмо за њеног носиоца 
цара Николу, витеза Европе, који је штитио грчке удо- 
вице и сирочад од азијског варвара, и у овакој ваљаној 
борби заслужио част и славу. Опет се одвећ одадоше 
непријатељи слободе, и ми опет употребисмо оштроумље 
њихсве мржње да познамо своју властиту тековину. И 
овог пута опет се показа уобичајене појава да смо оба- 
везни за своје представнике много више већини гласова 
наших непријатеља, него својем властитом избору, и ми, 
посматрајући чудновато сложен скуп како шаље Богу 
побожне политве за спас Турске и за пропаст Русије, 
убрзо приметисмо ко је наш пријатељ, или боље, шта 
је страх наших нопријатеља. Како ли се смејао драги 
Бог на небу кад је чуо како му се моле истовремено 
Велингтон, велики муфтија, папа Ротшилд |, Метерних, 

и читава свита витезова, зеленаша, попова и Турака, за 
исту ствар, за спас полумесеца ! 

Будаласто је испредање побуњеника о опасности 
којој смо изложени због огромне величине Русије. Бар 
ми Немци немамо шта да стављамо на коцку. Мање или 
више потчињености — на то не треба баш толико да се 
обзиремо, кад је у изгледу ослобођење од остатака фео- 
дализма и клерикализма. Прете нам владом кнуте, али 
ја бих радо издржао по мало батина, кад бих знао поуз- 
дано да ће их заједно с нама добити и наши неприја- 
тељи. Кладим се да ће се они, као што су увек чинили, 
улагивати око нове силе, и да ће се грациозно осмејки- 
вати, и понудиће се за најсрамније услуге, а да зато за- 
добију за себе, пошто већ мора бити камџијања, преимућ. 
ство почасне кнуте, исто тако као што у Сиаму, кад каж- 
њавају племића, метну га у свилену врећу, па га шибају 
намирисаним прућем, док кажњени грађанин добива само 
платнену врећу, и не дају му тако лепо мирисаве батине. 
Но, радо им поклањамо ово преимућство, пошто је то 
једино, само кад и они добијају батине, нарочито енгле- 
ски пођ у. Нека нас слободно тако ревносно подсе- 
ћају да су баш ти изнудили од деспотизма Маспа Сћапа, 
и да је Енглеска, поред свег одржавања грађанске не- 
једнакости, ипак обезбедила личну слободу, да је она 
била уточиште за слободне духове кад је деспотизам 
тлачио цео континент ; — све су то гетр1 разза ! Ен- 
глеска са својим аристократима може сад слободно да 
пропадне, сад слободни духови имају у нужди још боље 
уточиште; кад би цела Европа постала једна једина там- 
ница, ипак би сад још увек било рупе да се може да 
умакне, то је Америка, и хвала Богу! рупа је већа од 
саме тамнице. 

Али све ово су смешне бубе; ако се упореди Ен- 
глеска са Русијом у погледу на слободу, и најзабрину. 
тији више не сумња којој страни да приђе. Слобода у 
Енглеској произишла је из историјских догађаја, а у 
Русији из начела. Као они сами догађаји, тако и њихови 

духовни резултати носе жиг Средњег Века, цела Енглеска 
укочила се у неподмлађеним средњевековним установама, 
иза којих се ушанчила аристократија, и очекује самртну 
борбу. Али она начела из којих је произишла руска сло- 
бода, или боље рећи из којих се свакодневно све више 
развија, јесу либералне идеје нашег најновијег времена; 
руска влада је прожмана овим идејама, њен неограничен 
апсолутизам много пре је диктатура, да би оне идеје не- 
посредно увела у живот; ова влада нема свог корена у 
феодализму и клерикализму, она иде баш на супрот пле- 
мићској и црквеној сили, и већ Катарина је ограничила 
цркву, а руско племство постаје служењем држави. Ру- 
сија је демократка држава, чак бих је назвао хришћан- 
ском државом када бих хтео да употребим ову тако 
често злоупотребљавану реч у њеном најслађем, космо- 
политском значењу: јер Руси, већ обимом своје царевине, 
ослобођени су од тесногрудости незнабожачког национал- 
ног појма, они су космополити, или бар шестином космо- 
полити, пошто Русија износи готово шести део насеље- 
ног света. — 

И доиста, кад се понеки Немац који се порусио, 
као мој ливландски сапутник, патриотски хвали и говори 
о нашој Русији и о нашем Дибићу, мени тада изгледа 
као да чујем харингу која говори да јој је светско море 
отаџбина, а кит њен земљак. 


ГлАВА ХХХГ. 


„Ја волим Русе“ — казао сам на бојишту Маренго, 
и сишао сам за неколико минута са кола да свршим 
своју јутарњу молитву. 

Сунце се пело као под триумфалним луком огром- 
них облака, победоносно, весело, обећавајући леп дан. 
А мени је било као јадном месецу што је стајао још на 
небу све блеђи и блеђи. Он је прошао свој усамљени 
пут у пусто ноћно доба, кад је срећа спавала и кад су 
се веселиле саме авети, совуљаге и грешници; а сад, кад 
се помолио нови дан, са кличућим зрацима и лепршавим 

јутарњим руменилом, сад је морао да одлази — још 
само један болан поглед на велику светљост света, и он 
ишчезе као мирисава магла. 

„Биће леп дан“, довикну ми из кола мој сапутник. 
Да, биће леп дан, понавља моје срце у молитви, и за- 
дрхта од туге и радости. Да, биће леп дан, сунце сло- 
боде грејаће земљу срећније него све аристократске 
звезде скупа; расцветаће се ново поколење, зачето у за- 
грљају по слободном избору, а не у насилничкој постељи 
и под контролом духовних цариника; са слободним ро- 
ђењем доћи ће на свет у човеку и слободне мисли и 
осећања, о чему ми, рођене слуге, ни немамо појма. — 
(О! тако исто они неће ни слутити како је била ужасна 
ноћ, у чијем смо мраку морали живети, и како смо се 
страховито морали борити са ружним аветима, потмулим 
совољугама и са грешницима светим по изгледу! О, ми 
јадни борци! ми смо трошили свој живот на овакве 
борбе, па сад, кад зрачи дан победе, заморени смо и 
бледи! Жар сунчева изласка неће моћи заруменети наше 
бледе образе и неће моћи загрејати наша срца, ми изу- 
миремо као месец на растанку — људски пут је страхота 
кратак, и на његовом крају је неумитан гроб. 

Заиста не знам да ли заслужујем да ми некад уресе 
мртвачки ковчег ловоровим венцем. Песништво, ма ко- 
лико да сам га волео, било је за ме само света играчка, 
али освећено средство за небеске смерове. Никад нисам 
полагао много важности на песничку славу, и мало ме 
се тиче ако други моје песме хвале или куде. Али на 
мој мртвачки ковчег ставите мач; јер ја бејах ваљан 
војник у рату за ослобођење човечанства. 


ГлАВА ХХХ.П. 


За време подневне жеге потражисмо скровишта у 
једном фрањевачком манастиру, који лежи на приличној 
узвишици, и са својим црним чемпресима и белим калу- 
ђерима гледа одатле на веселе, зелене долине Апенина. 
То беше лепа грађевина. Сем самостана код Монџе, који 








Пут из МинХЕНА У ЂЕНОВУ. 493 


== 





сам видео сама споља, прошао сам и поред још других врло 
знаменитих манастира и цркава. Често нисам знао да ли 
да се више дивим лепоти предела или величини старих 
цркава, или исто тако великој вољи, чврстој као камен, 
њихових оснивача, који су, по свој прилици, могли пред- 
видети да ће тек позни пр унуци њихови бити у стању 
да доврше овакву грађевину, па и не обзирући се на то 
полагали сасвим мирно камен-темељац, и носили камен 
по камен, док их не одазва смрт, а други грађевинари 
продужише дело, и затим, тако исто, пођоше да се од- 
море — све с чврстом вером у вечност католичке рели- 
гије и с чврстим поверењем у истоветност мишљења по- 
тоњих поколења, који ће зидати и даље тамо где су им 
претци застали. 

То је била вера тог доба, и стари грађевинари жи- 
вели су и и заспали у овој вери. Они леже сад пред 
вратима оних старих цркава, а желети је да је њихов 
сан довољно чврст и да их смех новог доба не пробуди. 
Особито би за оне који леже пред једном од тих недо- 
вршених старих саборних цркава било врло мучно кад 
би се пробудили изненада ноћу и видели свој недовр- 
шени посао у болној месечени, па би ускоро опазили да 
је престало доба даљег грађења, и да је њихов цео живот 
био бескористан и глуп. 

Тако говори садашње ново доба, које има нове за- 
датке и нову веру. | 

Једном у Келну чух како један мали дечко запита 
своју матер: „Зашто се не доврши зидање тек упола 
готове саборне црквер»“ То беше леп дечко, ја му по- 
љубих паметне очи, а пошто му мати не могаше дати 
правог одговора, ја му рекох да сад људи имају да раде 
сасвим нешто друго. 

Недалеко од Ђенова, са врха Апенина, види се море, 
плава вода опажа се између зелених планинских врхова, 
а лађе које се виде овде-онде изгледа да плове са раз- 
вијеним једрилима поврх брегова. Ако је пак овај при- 
зор пред очима баш у сутон, кад последња сунчева 

светлост започиње своју чудесну игру са првим вечер- 
њим сенкама, а све боје и облици преплету се магли- 
часто: тада човека обузме неко осећање као да је у 
бајци, кола јуре низ брдо, сањиве најслађе слике душе 
продрмане су и опет задремају, и напослетку човек сања 
да је у Ђенови. | 


ГЛАВА ХХХШ. 


Варош је стара без старина, уска без поверљивости, 
и прекомерно ружна. Саграђена је на једној стени, на 
подножју амфитеатралних брегова, који као да грле нај- 
лепши морски залив. На тај начин Њеновљани су добили 
од природе најбоље и најбезбедније пристаниште. Пошто, 
као што је речено, цела варош лежи на једној јединој 
стени, то су морали, да би уштедели простор, градити 
куће врло високе, а улице врло уске, те тако су готово 
све ове мрачне, и само кроз две улице могу да прођу 
кола. Куће служе становницима, који су већином трговци, 
само за стоваришта робе и за преноћиште. За време. 
ситничарског дана трче кроз варош или седе пред сво- 
јим кућним капијама, управо, у кућним капијама, јер би 
се иначе суседи с једне и друге стране улице додири- 
вали коленима. 

С мора, нарочито пред вече, варош изгледа већ 
лепша. Тада она лежи на мору као бељени скелет изба- 
чене дивовске животиње; мрки мрави, који се зову Ђе- 
новљани, миле по њему; плави таласи морски купају га 
шумећи као успаванка; месец, то бледо око ноћи, гледа 
озго са тугом.- 

У врту Палацо Дориа стоји у воденом басену стари 
поморски јунак, као Нептун. Али, кип је оронуо и окрњен, 
вода је осушена, и галеби вију своја гнезда по тамним 
чемпресима. Као дечко коме су у глави увек његове ко- 
медије, помислих одмах при имену Дориа на Фридриха 
Шилера, на најплеменитијег и ако не највећег песника 
немачког. 

Ма да већином опале, палате некадашњих свемоћ. 
них власника у Ђеоови, нобила, врло су лепе, и преоп- 
терећене красотама. Има их највише у двема великим 
улицама, по имену Страда Нуова и Балби. Најзнамени- 
тија је Палата Дурацо. Овде има лепих слика, и међу 
овима од Паола Веронеза Христос, коме Марија Магде- 
лена брише опране ноге. Марија је тако лепа да се човек 
мора побојати да ће по свој прилици бити !ош једном 
заведена. Дуго сам стајао пред њом, она не диже главе! 
Ту стоји Христос као религиозан Хамлет: со [0 а пшпегу. 
Овде сам нашао и неколико Холанђана и одличне слике 
Рубенсове, сасвим прожмане огромном ведрином овог 
холандског титана, чија су духовна крила била тако силна 
да је узлетео чак до сунца, ма да су му висиле о но: 
гама стотину центи холандског сира. Не могу да прођем 
ни поред најмање слике овог великог сликара, а да му 
не одам своје дивљење, у толико више што је саду 
моди да га посматрају са слегањем рамена због његове 
оскудице у идеалноме. Историјска школа у Минхену по- 
казује се нарочито велика у оваквом посматрању. Треба 
видети с каквим отменим презирањем прелази дугокоси 
Корнелијанац кроз Рубенсову дворану! Али, можда је 
објашњива заблуда ученика кад се посматра велика су- 
протност између Петра Корнелија и Петра Павла Ру- 
бенса! Не може се замислити већа супротност —- а ипак 
ми понекад изгледа да имају међусобне сличности, коју 
више наслућујем него што опажам. Можда су у њима 
скривене земљачке особине, које се, мени, трећем зем:- 
љаку, обраћају као тихи гласи из завичаја. Ова потајна 
сродност није никако у нидерландској веселости и жи- 
вости боја, што нам се смеје у сусрет са свију Рубенсо- 
вих слика, те нам изгледа да их је он насликао у весе- 
лом рајнском заносу, док око њега кликће скакутава 
свирка на кермеси. Доиста, слике Корелијеве. изгледају 
пре да су насликане на Велики Петак, док ситне тужба 
лице у литији пролазе кроз улице и налазе одзива у 
сликаревом срцу. Оба су, пак, сличнија у продуктивно- 

сти, у тваралачкој смелости, у генијалној оригиналности, 
оба су рођени сликари, и припадају колу великих умет- 
ника, који су већим делом живели за доба Рафаелово, 
за доба које је могло још непосреено утицати на Ру- 
бенса, а које је развојено од нашег доба тако да се готово 
препаднемо од појаве Петра Корнелија, и он нам се чини, 
понекад као дух једног од оних великих сликара из Ра- 
фаеловог доба који се подигао из гроба да наслика још 
неколике слике, као мртав творац, притешњен животом 
речи која је у њему, и која је с њим сахрањена. Ако по- 
сматрамо његове слике, оне као да нас гледају очима 
Петнаестог Столећа, одела су им аветињска као да про: 
шуште поред нас у поноћи, тела су чаробна, насликана 
као што изгледају у сну, силно истинита, само им недо: 
стаје крви, животног била и боје. Да Корнелије је творац, 
али кад посматрамо његове творевине, изгледа нам као 
да све оне не могу дугу живету, као да су све насли- 
кане чак пре њихове смрти, као да све у себи носе 
тужно предосећање смрти. Рубенове прилике, и поред 
своје веселости, побуђују слично осећање у нашој души, 
и оне изгледају да носе у себи клицу смрти, и чини нам 
се да мора баш због тог обиља живота, због њихове 
црвене пунокрвности, да их удари капља. То је можда 
тајна сродност коју тако чудесно наслућујемо у поређењу 
оба вештака. Највише весеље у неколиким сликама Ру- 
бенсовим и најдубља сета у сликама Корнелијевим по- 
буђују у нама можда исто осећање. Али одакле ова сета 
код једног Нидерланђанинаг Можда је то баш грозовита 
самосвест да припада давно протеклом времену, и да је 
његов живот мистично позно шиљање — јер, ах!, он 
није само једини велики сликар који сада живи, већ 
можда и последњи који ће сликати на овом свету; пре 
њега, до Карачијевог доба, јесте дуга тама, а иза њега 
сукобљавају се опет сенке, његова рука је лака, усам- 
љена рука духа у ноћи уметности, а слике што она црта 
носе неугодну жалост оваквих озбиљних, грубих покој- 
ника. Ову последњу сликарску руку нисам могао никад 

посматрати без потајне страве, кад год бих видео самог 
човека, малог оштрог човека са врелим очима ; али, опет, 
ова рука покретала је у мени осећање поверљивог стра- 
хопоштовања, јер се сетих да ми је негда љубазно ле- 
жала на малим прстима и помагала ми да повучем неко- 
лико контура на лицу кад сам, још мали деран, учио 
цртање на диселдорфској академији. 


ГЛАВА ХХХМ. 


Никако не смем да оставим непоменуту збирку пор- 
трета лепих Њеновљанака, коју показују у палати Дурацо. 
Ништа на свету не може нас више растужити него гле- 
дање портрета лепих жена које су помрле већ пре не- 
колико столећа. У нама гамиже меланхолична мисао : да 
од оригинала оних слика, од свију оних лепотица, које 
су биле тако љупке, тако кокетне, тако досетљиве, тако 
враголасте, тако сањалачке, од свију оних мајских гла- 
вица са априлским ћудима, од свег оног пролећа жена, 
није ништа заостало, него само ове шаренс слике, што 
их је један сликар, који је иструлео већ одавна као и 
оне, насликао на трулом комадићу платна, што ће се, 
тако исто, временом распасти и расути. Тако пролази 
без трага цео живот, лепо исто тако као и ружно, смрт, 
тај суви педант, не поштеђује ружу као што не поште. 
ђује чичак, она не заборавља ни усамљени струк у нај- 
удаљенијој дивљини, руши из темеља и без престанка, 
куд год се окренеш видиш како она сатире у прах биље 
и животиње, људе и њихова дела, па чак и оне египат- 
ске пирамиде, које изгледа да пркосе њеном бесу за ру: 
шењем, само су трофеји њене моћи, споменици прошло- 
сти, прастари краљевски гробови. 

Али горе на ово осећање вечитог умирања, пустог 
уништења које нам зјапи у сусрет, обузима нас мисао 
да чак не умиремо као оригинали, него као копије давно 
изумрлих људи, једнаки с нама по духу и телу, и да 
ће се родити после нас опет људи, који ће изгледати, 
осећати и мислити сасвим као и ми, и који ће смрт тако 

исто уништити — безутешна вечито понављана игра, где 
тваралачка земља мора стално да ствара, и све више да 
ствара но што може смрт да поруши, те тако она, у ова- 
кој нужди, више се брине за одржање врсте, него за 
оригиналност индивидуа. 

Чудновато ме је обузеле мистична гроза за ове 
мисли кад сам видео у палати Дурацо портрете лепих 
Ђеновљанака, а испод њих једну слику која је подигла 
у мојој души слатку буру, од које ми још сад, кад на то 
мислим, дрхте очни капци. — То је слика покојне Марије. 

Надзорник галерије до душе је рекао да слика 
представља једну војвоткињу из енове, и додаде чи: 
черонским гласом: насликао ју је Борђио Барбарели да 
Кастелфранко нел Тревиђиано, названи БЊорђоне, рођен 
1477 године, умро 1511 године. 

„Оставите се тога, З!опог Сизгоде. Слика је добро 
погођена, па била она насликана неколико столећа пре 
тога, то није грешка. Цртеж је правилан, боје су од: 
личне, боре на хаљини преко прсију су савршене. Имајте 
доброту и скините за неколико тренутака слику са зида, 
хтео бих само да одувам прашину са уста, а и да по- 
плашим паука који се усадио у угао оквира — Марија 
се гнушала увек од паукова“. 


„ЕххеПепга изгледа да је добар зналац“. 


„То нисам знао, Зјопог Сизјоде. Имам дара да ме 
понеке слике веома дирну, и тада ми се некако овлаже 
очи. Али шта видим! од кога је слика човека у црном 
огртачу што тамо виси“ 

„Такође од Ђорђона, једно ремек-дело“. 

„Молим вас, З1спог, имајте доброту да и њега ски- 
нете са зида, и да га за тренутак држите овде поред 
огледала, да бих могао поредити да ли сам сличан са 
овом сликом“. 

„ЕххеПепха није тако бледа. Ова слика је ремек. 
дело Борђона; он је био супарник Тицијанов, рођен је 
1477 године, умро је 1511“. 








За 





Драги читаоче, ја много више волим Ђорђона него 
Тицијана, и нарочито сам му захвалан што ми је насли“ 
као Марију. Увидећеш као и ја, да је Ђорђоне насликао 
слику за мене, а не за ма кога старог Ђеновљанина. А 
Марија је врло добро погођена, погођена у мртвачком ћу- 
тању, чак је ту и бол у оку, бол који је више долазио 
од сневане него ли од доживљене патње, а било је врло 
тешко да се он наслика. Уска слика као да је створена 
уздахом на платну. А и човек у црном огртачу добро 
је насликан, и пакосне сентименталне усне добро су по. 
гођене, као да хоће да причају причу — причу о витезу 
који је хтео пољупцима да поврати своју драгу из смрти, 
а када се светлост угасила... 


ХАЈНРИХ ЖХАЈНЕ. 


(С немачког превела Паулина ЛЕБЛ). 


ЛЕВО 


На моме узглављу свуноћ мирисаху 
Чежњиво и слатко твоје тамне косе, 
Док се шапат чуо као песма росе, 
И дуге заклетве у очајном даху. 


А ја ипак не знам за радост и срећу: 
Ја се бојим твоје подмукле Лепоте, 
Да освету једном не затражи већу 

За свирепа права што јој други оте. 


Благосиљаш ропство и тегобне узе, 
Срце ти је пуно небескога плама, 

И сишла си са мном до патње и срама, 
И пролила си најсветије сузе. 


А стрепим пред твојом подмуклом Лепотом — 
Да не дигне једном, као гладна вила, 

Док жалосна срца и не слуте о том, 

Два своја у сузе замочена крила. 


И док љубав гори свим жељама њеним, 
И ноћ тече дуга, мирисава, собна, 

Крај нас, као сужањ, бди страна и кобна 
Лепота, с очима вечно замишљеним. 


Ј. ДУЧИЋ. 








и авина 


МОМ ОМ жЕО 


Овде је тишина. Не чује се звук 
Немирног ветра, ни живота хук: 
Свршена патња, запечаћен пир; 
Истина сушта, савршени мир; 
Успомена само лелуја се ред 
Кроз тихо вече и сумрачак блед. 


Волим то место без лажи и маске, 

Где леже сви ти људи овде, скупа, 
Далеко од света и од таште праске; 

Где леже ту мирно, све труп поред трупа, 
У ковчегу простом, измеђ четир даске, 

А не смета свет им и његова лупа. 


Положени ту су, све на један мах 

И вера и сумња, и нада и страх; 
Богатство и раскош, сиромаштво, јад, 
Све почива мирно, равноправно сад; 
За убоге, силне, за славу и моћ, — 
Једна је тиха и вечита ноћ. 


Заволели су ту постељу ниску, 

Тврду к'о живот, вечиту к'о време; 

Не знају ништа; нису чули вриску 
Рођака својих, а стене су неме; 

За прошлост даљну и будућност блиску 
Они су подстрек једне вечне теме. 

Како су мирни, без брига и рат 

Откад су чули земље тежак бат, = 
Јединства својих илузија јад; 

Чули, уз грудва земље тежак град, 
Уморни дошав на живота руб, 

Речит звук смрти и свечан и груб. 


Сима ПАНДУРОВИЋ. 





РУСА А ВАН 


1 


Раширили се ноћ и часи њени 
У својој плавој дворници звезданој 


Задовољства мисли што нам душе плени 


Источну раскош, у тој ноћи саној, 
По којој бледе наших жеља сени, 


Све је још мирно, тихо и свечано. 
Још зора неће плави свод да злати; 
Нама је добро и нама је рано 

Да се дан опет с хуком својом врати; 
Свет наших мисли сад је тихо дано. 


Свилена тама све тања и тања; 
А моја Мисо, у парадном руху, 
Тамо где беласа још Млечна Путања, 
Следује нечем, као Хамлет духу 
Свог оца, а свет звезда јој се клања. 


То су најлепши, најбољи, најдражи 
Часови њене блудње, али камог 

На вечну међу истине и лажиг 
Границу мрака и светлостир Тамо 
Где плави облак бледи месец влажиг 


О, то је тајна, та истина људи, 
Истина бића. због које не стоји 

Мисао наша што за њоме блуди, 
Којој је носе, јер она постоји, 
Мирисни ветри, ћудљиви и луди. 


.О, то је тајна и боља и гора 

Но свет сазнања; и њу не сме знати 
Лик нашег дана, наших мисли мора; 
А дуг је пут тај, да их њиме прати 
Једна ноћ само. 


П 
— Вратимо се. — Зора !... 


Сима ПАНДУРОВИЋ, 








ХЈАЛМАРОВО СРЦЕ. 


Ноћ је ведра, леден ветар брише. Снег се румени. 
Тисућ јунака почива ту без гроба, с мачем у руци, очију 
страшних. Не миче нико. Озго кружи и гракће јато га: 
вранова. 

Студени месец расипа бледи сјај. Хјалмар се диже 
сред мртваца у крви, опирући се тешко о пребијени мач. 
Бојни му пурпур још цури са бедара. 

— О витези, зар нико ни даха нема од толико чилих 
и снажних момака који клицаху јутрос уз песму громку 
као распевани косови по шибљуг 

Сви муком ћуте. Мој шлем је пробијен, мој оклоп 
избушен и наџацима разнет. Крв ми на очи бије. Чујем 
грдан жамор, као да хучи море или урличу вуци. 

Овамо, Гавране, добри глодару људски! Раздери 
ми груди оштрим кљуном својим. ИМ сутра ћеш нас на 
окупу наћи. Однеси ми срце врело Илмеровој кћери. 

(О, луталице изнад цветних поља! У Упсалу хитај, 
где се Јарли пивом сладе и у глас поју, укрштајући 
кондире златне. Тражи заручницу моју, и предај јој 
моје срце. 

На тананој кули коју облећу вране, стоји она, бела, 
у дугој враној коси. О ушима јој висе обоци од сребра 
сјајна, а очи блистају као звезде у ведрини. 

Потеци, гласниче црни, реци јој да је волим, и да 
јој шаљем срце. Видеће она да је пуно крви и снажно, 
а не страшиво и бледо; и Илмерова кћи, Гавране, осмех- 
нуће се на тебе! 

Ја сад мрем. Дух мој истиче кроз двадесет рана. 
Ево судног часа. Пијте, о вуци, крв моју румену! Млад, 
слободан, ведар, и светлога чела, ја идем да седнем међу 
Богове, у сунцу! 


Леконт ДЕ Лил. 


(Превео с францускога М. И.) 





СТУДЕН ВЕТАР НОЋНИ. 


Студен ветар ноћни кроз дрвеће хуји, и на махове 
крши суво грање. Преко равни у којој почивају мртви, 
снег на све стране шири бели покров. 

На обзору блиском, у црноме низу, при земљи се 
вуче јато гавранова; а пси рију један усамљени гроб, и 
клопарају костима по тврдом бусењу. 

Ја чујем како мртви јече под утрвеном травом. О 
бледи становници ноћи без сванућа, какав вас горак спо- 
мен из сна трза, и на ледене усне вапај мамиг 

Заборавите све, заборавите! Сагорела су срца ваша, 
и жиле су вам без крви и жара. О мртви, блажени мртви 
које гризу црви гладни, сетите се само живота, па по- 
чивајте с миром ! 

Ах, кад ја сиђем у дубоке постеље ваше, као роби. 
јаш стари коме оков спада, ослобођен најзад преживе- 
лих мука, вратићу се радо у свеопшти прах! 

Пусти снови! У својој тами мртви ћуте. То ветар 
цвили, то пси кости глођу, то је твој уздах тешки, при- 
родо неумитна! То плаче и јеца рањаво срце моје. 

Ћути! Глуво је небо, и презире те земља. Нашто 
толике сузе када ти лека нема! Буди као рањени вук који 
ћутке мре, а крвавом чељусти гризе оштри рез. 

Још једна патња, један удар срца. После, мир. Рака 
се копа, леш у њу пада; и убрзо трава заборава, кри- 
јући гроб, преко таштина свију вечно расте. 


Леконт дЕ Лил. 
(Превео с францускога М. И.) 


БЕЛЕШКЕ О АРБАНИЈИ. 
(1908) 


| 
СКАДАР. 

„Из Вир-Пазара се иде у Скадар. Пут траје бро- 
дом четири часа по језеру. Бродови који врше пло- 
видбу Вир-Пазар—Ријека—Плавница, Скадар, Врака, сво- 
јина су сада талијанског друштва „Сотратша а! Аппуап“, 
која гради железницу Бар—-Вир-Пазар, и пристаниште 
у Пристану у Бару. Ови бродови, вапорићи, („Даница“, 
„Нептун“, „Јоланда“), некада су били својина једног не- 
глеског друштва за пловидбу по Скадарском Језеру (Апгјо- 
Мотепеопп Тгафпо Сотрапу). И тако су сада у рукама 
Талијана готови сви путеви који воде са мора у Скадар. 
На бродовима се употребљује и арбански језик, и ако 
је главни језик талијански. 

На триста метара пред скадарском царинарницом ва. 
порић се уставља. Због мале воде мора се лети излазити 
чуном на суво. 

Скадар је, с поља гледан, леп с пуно зеленила около 
њега и у њему, и личи на какву варош за летовање. Унутра 
је готово као и све вароши у Турској; сем паса којих 
нема у ономе броју у којем их остале вароши имају, 
прашина, криве улице и тесне, мале дашчаре, двокатнице 
од набоја, стара гробља с растуреним надгробним сивим 
камењем и мирисном и плавом перуником, базар, поце- 
пана турад. Скадарски град, који су градили по нашем 
народном веровању Мрњачевићи, данас је порушен. Место 
на коме је сазидан најбоља је стратегијска тачка, јер до- 
минира улаз са Скадарског Језера, са Бојане, са Дрима, 

и Кирија. На улазу у град има један натпис Султана 
Махмуда П, којим изражава своје дивљење онима који 
су умели изабрати овако стратегијско место („Дивно ли 
је гнездо орао изабрао да чува своје орлиће“). Скадар, 
стари Скадар, мењао је неколико пута своје место. Он је 
страдао често од земљотреса и од поплаве. (Отуда ће бити 
можда и оно народно веровање у народној песми „Грађење 
Скадра на Бојани“: да се није могао саградити што га 
је вила разграђивала). Кад је наилазио јак земљотрес, 
онда се бежало у равнице, а кад је плавила вода онда 
су се тражила узвишенија места. 1905 године је Скадар 
био врло много оштећен земљотресом. Тада је стари град 
био нарочито оштећен. Скадар више, чини ми се, страда 
од воде. Валовити поток-река Кири и Дрим не знају у 
пролеће за бране и насипе; нарочито Кири који је у ме- 
сецу мају један поточић, а у марту бесна река, која је 
широка на неким местима колико и Сава. На бранеи 
насипе Турци су много потрошили, али нешто неумешност, 
нешто нехатност а нарочито крађе одобраваних кредита 
чиниле су те се никада није могао озбиљно заштитити Ска- 
дар од воде. Он се онда обично повлачио, према про- 
мени тока Кирија и Дрима, и подизао. Један римски мост 
од камена и са ланцима, чија је форма лепа и конструк- 
ција таква да бујицу сече, казује да је Скадар увек стра- 
дао од воде, али да су га Римљани друкчије заклањали. 

Мост римски, „Месит“, други остатци римских грађе- 
вина, и они некада добри путеви, који су се стицали са 
неколико страна у Скадар, утврђују да је овај град морао 
играти у Северној Арбанији велику улогу и у трговини 
Римљана са Балканским Полуострвом, а нарочито са ду- 
навским крајевима, а и у војничком погледу. Пуно је 
трагова у Скадру да је он важио као најглавније извозно 
тржиште на које се доносила роба из Софије, Видина, 
Ниша, Призрена, Приштине. 

Садашњи Скадар је место за себе, он се не може 
много поредити с другим градовима на арбанској обали. 
Свуда изгледа има више иницијативе, више рада, више 

живости, мање неке моралне укочености, него у њему. 
У Скадру се изгледа ради, али се много тишине, иници 
јатива је несигурна, забаве нема, људи изгледају сувише 
озбиљни; тешко пада поевропљавање. Па ипак, како 
казују, пуно је Скадрана растурено по свету (по Италији, 
Аустрији, Енглеској), и то у трговини. Скадрани чувају 
своје традиције. Кад погледа човек у оно одело муш- 
ких и женских, католика и муслимана, кад види онај 
начин ходања, кретања, држања, говорења, рада, одмах 
ће запазити ознаке једне одвојене расе, једнога засеб- 
нога народа, који чува своје традиције и уноси у то чу“ 
вање и неку нарочиту амбицију. Скадлрани као да су 
мирнији него игде Арбанаси на другоме месту Арбаније. 
Племенска и породична борба и мржња нису тако силне 
као у осталим градовима, у скадарској околини, и по дру- 
гим крајевима. Они чак и изгледају безбрижнији од оста- 
лих. У њих има, канда, и извесне цивилизоване танкости, 
што се види на оделу, и у кућњем намештају, стварима, 
начину опхођења у кући, и тако даље. Ова врста без. 
бриге долази свакојако отуда што под садањим при- 
ликама државне управе нико их не дира, — ни порезник, 
ни цариник, ни кадија, ни заптија, само ако они неће да 
их ико дира, — а и од самога утицаје вере. 

Скадрани Арбанаси држе у рукама у Скадру занате, 
а већу трговину држе Грци и Цинцари, Талијани. Мале 
занатлијске трговачке дућане држе Арбанаси, као и мање, 
праве турске каване. У Црној Гори најбољи трговци и 
занатлије су Арбанаси. Чиновници, којих је, са војском 
велики број из Скадра, сви су од реда Турци; Ар- 
банаса Скадрана нема међу чиновницима. Општина ска- 
дарска је у рукама Арбанаса; међу полицијским чинов- 
ницима има и неколико Срба из Старе Србије. 


П 


КАТОЛИЧКА ПРОПАГАНДА. 


И ако у Скадру има нечега засебнога међу Арба- 
насима, као да се, ипак, не може рећи да каква поли- 

тичка свест постоји и да има неку нарочиту вредност за 
овога или онога. Отуда је и јака страна пропагандска 
радљивост у Скадру. По ономе што се и како се ради 
од стране Италије и Аустро-Угарске, може се рећи да 
оне Скадар сматрају као главу целе Северне Арбаније. 
Сав је рад концентрисан ту, у Скадру, који морају и 
Италија и Аустрија сматрати као кључ и за Јужну Арба- 
нију а не само за Северну. Отуда је борба о Скадар 
врло оштра између две савезнице. 

Начин борбе, начин овога рада и средства су дво- 
јака. На једној су страни школа и црква, нарочито црква, 
а на другој је „економно продирање“, „помирљиво про- 
дирање“. 

Две велике снаге у Северној Арбанији, а нарочито 
у Скадру, изгледају исламство и католицизам. Вера је 
још основа свега, и ако су и ислам и католицизам изгу- 
били доста од своје мистичности и спиритуалне суштине, 
па постали јако оружје за јачање политичкога утицаја. 
Отуда католици Скадрани не постају фанатички побож- 
ници него пре верни Аустријанци или Талијани. Като- 
лички фратри их уче да верују у једну велику, моћну, 
силну и праведну Аустрију. Муслимани Скадрани с рет- 
ким фанатизмом гледају на Султана као свемоћнога и 
верују у њега као и у Мухамеда. Скадрани католици, и 
ако Арбанаси, како се чини, немају страха од какве мо- 
гућне окупације. А чуће се да и муслимани и католици 
говоре о слози, о јединству Арбанаса, о једној неподе- 
љеној Арбанији. 

Аустрија има право, по разним међународним угово- 
рима и другим актима (карловачки, пожаревачки, бео. 
градски, бечки; берат од 1794 и конкордат од 1855 
године) да штити католике у Арбанији. МИ њена заштита 
и помоћ доиста су овде знатни. У Скадру има један 
бискуп и две врсте калуђера, језуита и францишканаца. 
Језуити имају великих средстава на расположењу, а фран“ 
цишканци мања. Језуити су махом Талијани из аустро“ 
угарске монархије, а међу францишканцима има доста 

Арбанаса. И ако су фратри Талијани, ипак они уче своје 
верне да је једна вера католичка, а најмоћнији владар 
Цар Фрања Јосиф. Ово чине не што не би по души 
били Талијани него за то што би изгубили плате које 
добијају. Овде је као иу Маћедонији и Старој Србији, 
свештенички чин и позив и занат, стално плаћено за- 
нимање, којим се издржавају читаве породице поповске. 

Језуити имају сем једне гимназије, једну основну 
школу са 180 ученика и једну техничку трговачку школу са 
69 ученика. У овим школама се уче на талијанском језику 
арбанашка католичка деца из околине Драча, Скопља, При- 
зрена, Задриме и Калметија. У њима предаје и један 
хоџа турски језик, али то се предаје као и у осталим 
народносним школама у Старој Србији и Маћедонији — 
на турски језик се врло мало пажње обраћа. Сем ових 
има једна недељна школа, у коју долазе деца недељом 
да се уче катихизису. Уз ову школу има један сиротињ- 
ски завод Св. Јосифа за децу сиромашних католика. 

Францишканци имају много мање средстава на распо- 
ложењу од језуита, али њихове школе имају доста уче- 
ника. Талијански језик није обавезан, а већа је пажња 
обраћена арбанашкоме и нешто немачкоме. 

И милосрдне сестре имају школе. Калуђерице из 
реда Стиматине имају школу са 280 ученица, а калуђерице 
из реда Мантеланте имају једну мешовиту основну школу 
са 300 деце. 

Школе су под надзором рекспективних консула, али 
махом под надзором бискупа. У последње доба је наро- 
чито порасло интересовање талијанских званичних пред- 
ставника за њихове школе у Скадру. 

Италија троши за школе у Скадру, преко 60.000 
динара. А у Скадру има ове врсте васпитних завода 
Један сиротињски дом са 168 деце; једна мушка основна 
школа са 200 деце; једна женска основна школа са 170 
девојчица; једна трговачка техничка занатлијска школа. 
Језик је наставни талијански, а споредни арбанашки. За 
добре ученике постоји Колеџ Св. Андријана у Сан Де- 

метрију Короне, у Италији, где се васпитавају добри 
пропагатори, учитељи и свештеници за Арбанију. У Не- 
апољу у ориенталскоме Институту постоји катедра за 
арбанашки језик. Досада резултати те школе нису ве- 
лики, судећи по неким њеним свршеним ђацима. 


Арбанашких школа нема, а Италија у Цариграду 
стално настојава да се опозове царска ирада којом се 
забрањује муслиманима у царевини похађати стране школе. 
Сем овога Италија се приближава и Ватикану, како би 
талијански утицај у Арбанији ојачала. 

Уз школу и цркву талијанска пропаганда ствара 
амбуланте и болнице, шаље лекаре. Болнице, а нарочито 
у овој земљи крвне освете, имају пуне руке после, аи 
пропагандског успеха. Талијанска влада помаже многа 
патриотска друштва, нарочито она која иду за тим да 
раскину везе између Аустрије и Арбаније. Најактивније 
је друштво „Данте Алигиери“. 


Па ипак, могло би се рећи да успеси нису ни на 
једној страни велики. Али се признаје да су Талијани 
учинили велике напретке (1900 године није било речи о 
толиким просветним заводима талијанским, а данас их 
има пет.) 


Ш 
ДУСТРИЈА И ИТАЛИЈА У СКАДРУ. 


Италија је нарочиту пажњу обратила на трговачко 
завојевање, мирно надирање у Арбанију. Ево како је је 
дан аустро-угарски представник говорио о томе, и какве 
интересантне податке даје. 


— „Пре неколико година у Бечу нису узимали у 
обзир увоз Италије у Скадар, који је најважније место у 
Северној Арбанији ; у њему се продају сви планински про- 
изводи, али на њему купују готово све што треба Север- 
ној Арбанији. Наш увоз је био од увек највећи у Арба- 
нији, отуда смо ми оне друге занемаривали, презирали 
готово. Али за последње две три године Италија са сво- 

38 


514 Српски Књижевни Гласник. 





јим увозом узима од једном са свим угледно место, по- 
стаје наш озбиљан такмац. На неким местима је нас го- 
тово истиснула. Ево примера за Јужну Арбанију: године 
1900 увезено је из Аустро-Угарске преко Драча, Валоне 
и Превезе робе за 2,035.000 динара; године 1906 за 
1,900.000; А 1900 године увезла је Италија у Јањински 
вилајет робе за 438.000 динара, а 1906 године за 2,846.000 
динара. За пет година њихов се увоз готово уседмостру-· 
чио, а наш се смањио. Број аустро-угарских бродова који 
су додиривали Драч, Валону и Превезу 1901 године био 
је овакав: Драч 175; Валона 151, Превеза 104. — За ту го- 
дину су талијански бродови овако стајали: Драч: 59, Ва- 
лона 51, Превеза 50. После три године је овако стајало: 
уз обалу пристајало је 1904 године бродова аустријских: 
у Драчу 209, у Валони: 224 у Превези: 101; талијанских: 
у Драчи: 108, у Валони: 181, у Превези: 103. Да ви- 
дите са Скадром како стоји ствар. Године 1904 увезла је 
Аустрија 33.700 метарских центи робе, а 1907 године само 
48.896 метарских центи. Талијани су 1904 године увезли 
13.610 метарских центи робе, а 1907 године 35.462 ме- 
тарских центи; увоз се увећао дакле за 56%/,“. 

— „Па чиме се објашњава такво напредовање Ита- 
лије у Арбанији2“ — 

— Добро организованим и смишљеним радом, који 
има известан план и намеру. Италија је организовала 
добро своју пловидбу бродова, отвара трговачке аген- 
ције, музеје, шаље трговачке агенте, нове консуларне 
чиновнике. Али нарочито је удесила добро бродарски 
промет. 1893 године није било између Италије и Арба- 
није готово никгквог промета. Једанпут у петнаест дана 
ишао је брод из Млетака у Арбанију. 1898 године отво- 
рена је веза између Бриндизи и Превезе. Године 1901 
већ бродови једанпут у недељи иду из Млетака у Арба- 
нашка пристаништа. Те исте године се установљава и 
пловидба између Сан Ђовани ди Медуа и Обода на Бо- 
јани, а идуће године већ је та служба удвојена. 1904 
године је служба удвојена на свима пругама. Данас иду 

бродови три пуг недељно из Млетака за сва главна ар 
банашка пристаништа, и из Анконе за Бар; из Бриндизи 
за Превезу, Авлону и Драч. Талијанска влада даје суб- 
венцију за ово 500.000 лира. А ево како стоји са нашим 
бродовима који преносе робу. 1901 године они су пре- 
носили 46% од целога увоза а талијански бродови 14%/;; 
1905 године наши бродови су преносили 9%, а талијански 
089. — И сваки дан све то иде горе за нас. За Скадар 
специјално овако стоји ствар. 1908 године увозили су 
аустријски бродови око 37.000 метарских центи робе, 
а талијански око 15.000 метарских центи робе. — 1905 
године аустријски су бродови увозили 16.000 метарских 
центи робе, а талијански 38.000 метарских центи робе, 
Ето видите како стоји ствар.... На скадарскоме тржишту 
ми стојимо увек још напред, али не и у целој Арбанији. — 
Па и то у Скадру докле ће да траје Како иде, неће дуго. 
Роба иде за заставом. Једног дана ће Италија исти- 
снути нас и одавде. — Они у Бечу знају да имају нај- 
већи интерес да очувају Скадар и бар Северну Арбанију 
у својим рукама, али аустријска бирократска машина 
тешко се креће напред, а талијанска се живо креће“. 
Сем ове пловидбене службе преносне трговине, Та-_ 
лијани су удесили и поштанску службу са Скадром. Било 
отуда с мора преко Бојане, било преко и на скадарском 
језеру. Талијанска влада субвенционира пренос поште 
између Бара, Вир-Пазара и Скадра са 35000. лира. А 
као што је је горе поменуто, пловидба на скадарском 
језеру је у рукама Талијана (Сотратша 4: Аппуап!). Бро- 
дови овога друштва, нарочито „Јоланда“, редовно врше 
службу између Скадра и Јадранскога Мора. И док аустриј. 
ски бродови долазе ретко идо Обода, дотле „Јоланда“ 
долази скоро до под сам Скадар. Од како је Италија 
добила право засебне поште, као што га имају и све 
остало Велике Силе у многим важнијим тачкама Турске 
Империје, поштанска служба је још боље организована, 
а у Скадру се најчешће њоме служи свет. Поштанска 
марка за писма која се добија на талијанској пошти у 
33% 

Скадру иста је као и у Италији, само је по дну испод 


лика талијанскога краља црним словима написано „А!- 
ђапа“, као да је Арбанија већ талијанска колонија. Ни 


трага о Турској.“ 

Један добро обавештен Рус је једном казивао овако 
своју мисао о талијанској пропаганди: 

— Талијани су староседеоци, и доста су учинили за 
ширење католицизма у овим крајевима. Кад су Талијани 
почели овде радити њима су се смејали, мислили су да 
неће имати успеха; па и други су то мислили, али су 
се преварили сви. Талијани су развили своју радљивост 
над целом Арбанијом. Има врло интересантних података 
о њиховоме напретку у трговини, а многима у Скадру 
не измиче испред очију шта чине овде. Оли су запели 
да прво препрече пут Аустрији у Северну Арбанију, да 
узму Скадар који ако није баш кључ Арбаније, а оно је 
јако залеђе, без којега не може ништа учинити Италија 
у Арбанији. За ову сврху Италији су добро дошли ро- 
ђачки односи са Црном Гором. Зна се са каквим пла- 
ном ради тамо Италија за Скадар. Најпре је узела мо- 
нопол дувана у Црној Гори, а главну фабрику дувана и 
магацине меће на домак границе црногорско арбанашке, 
у Подгорицу. Монополско друштво јеу рукама једнога 
млетачкога друштва (коме је главни секретар српски по- 
часни Генерални Консул у Млетцима, Волпи) али оно 
стоји под духовном заштитом талијанске владе. После 
монопола дошла је пловидба по Скадарскоме Језеру; од 
Ријеке Црнојевића до Скадра долази се само бродом — 
њиховим — и пловидба је само у њиховим рукама. После 
овога дошло је грађење пристаништа у Бару, који Та- 
лијани зову Антивари што ће рећи Пред-Бари (Вап 
пристаниште на талијанској обали према Бару). Све су 
то установе које имају чисто политички карактер, јер оне 
не доносе никакву ренту већ само дефиците. Али, 31 за: 
војевање Арбаније неколико милиона треба бацити у 
„позбо шаге“. На овоме се неће стати. Талијани ће пре. 
узети регулисање Бојане и осушивања бара око Скадар. 

скога Језера. Само, као да и Аустријанци почињу да 
се буде... Руси који су трошили толике паре за Цону 
Гору, за толико година, нису могли наћи да баце неко- 
лико милијуна у море, па да имају они то све у својим 
рукама. Руси су од Црне Горе, почев од Николе 1, стварали 
предстражу према католичкој најезди, а ево створили 
су тврђаву ове. Место једнога непријатеља Словенства, 
добили су другога, горега и подмуклијега... ИМ то само 
зато што силна Русија није нашла неколико слабих ми- 
лиона да баци, а милиарде је бацила на Далеки Исток...“ 

Скадарски валија Маршао-Сејбулах паша је по: 
тврдио готово све што је овде изређано о талијанскоји 
аустријској пропаганди. 

— „Ми гледамо, говорио је мени овај добри турски 
официр, шта они раде. Талијани су вештији, савитљи- 
вији, питомији, свуда хоће да дејствују на основу закона, 
да измоле, да добију лепим. И за то успевају, више и 
боље од Аустријанаца, који су крути, нешто надувени, 
задрти. Ја нисам одавно овде, али видео сам их у да- 
љини, па видим их и овде; умешни су, бадава. Сем тога 
они гледају да хватају свезу са најважнијим главеши- 
нама ових дивљих Арбанаса, са њима праве трговину, 
купују шуме, имања, мајдане, руднике; главешине су 
арбанашке њихови зкоћтап—и за њихове лиферације. 
Праве послове, зарађују и врше најопаснију пропаганду: 
заузимају земљу. — Аустријанци су више у свези са 
мањим главарима, са брђанима, код којих има више осе- 
ћања независности и којима је снага у пушци и сигур- 
номе оку. (Овде је паша мислио на Миридите, Малисоре, 
Клементе, Хоте, Кастрате). И то није рђаво, али оно је 
прво боље. И у Цариграду се то боље гледа, а после 
и Велики Везир је од оних који су у тесним свезама са 
главешинама. — Ми гледамо све то, и ништа не радимо. 
Ми смо овде немоћни. То је у традицији. Овде сам ја 
валија по имену и закону, али права сила је у рукама 
арбанашких првака. Кад хоће они, смениће ме каои 
мога прелходника, Имам команданта вилајетске жандар: 

мерије којему ја не могу ништа, а он мени може, на 
против, много. Ја гоним разбојнике по унутрашњости, то 
ми је све; па и то не смем врло јако. У вилајату закона 
нема, не плаћа се пореза, не дају се редовно и редом 
рекрути; ово мало војске око мене, то је све, па и та 
војска се некако у овим крајевима солидарише с Арба- 
насима, војници постају немирни.. Камо да ме нису ни 
дирали отуда из Јањине и Битоља! 

Командант вилајетске жандармерије Есад-паша, Ар. 
банас из Тиране, богат и грабљив чиновник и човек, 
од великог је утицаја од Скадра до Драча, па и у целој 
Арбанији. Тај власник старих растових и букових шума и 
најбољи чифлика у Северној Арбанији, којега сам упознао 
при нашем дочеку у скадарској царинари велики је при- 
јатељ Талијана, а његов глас је у Јилдизу радо слушан. 
Кад се са њим говори, добива се утисак да он налазии 
да је приридно и да треба ићи у сусрет напредним иде- 
јама, грађењу путева, отварању тргова, појачавању при- 
вредне снаге Арбанаса и да су Талијани паметни што 
у томе правцу раде у Арбанији. А како други казују он 
је већ лично учинио много за свој рачун, продао је добро 
своје шуме; још закупљује руднике, узима лиферације, 
и за лепе паре препродаје тајно концесионарима. Код 
Црногораца који имају присних свеза са Цетињем опажа 
се веће нерасположење према Талијанима него ли према 
Аустро-Угарској. Да ли је ово зато што су они, Тали- 
јани, у Црној Гори већ заузели две-три позиције, из којих 
их је тешко истерати, бар за дуг низ година, да ли 
зато што је политика донела да се уздају више у Аус- 
тро Угарску и мање се боје, да ли што Талијани овде 
напредују, да ли што друго, тешко је то рећи. Али то 
постоји у велико. 

Скадарски Арбанаси немају националне свести. По: 
дељени су на две стране, на две вере; њихови учитељи 


1 Имао је право. На месец дана после нашег виђења, војска 
се побунила противу њота. Цариград гаје одмах оборио, а за време 
новога режима се убио. 

су их учили да има два цара, један у Бечу други у Ца- 
риграду, а да не постоји један арбанашки народ. Новац 
врши ону исту улогу коју и у Маћедонији. Аустрија има 
у околини Скадра код брђана јачи утицај. Италија ради 
врло много, брзо, енергично, али још врло неодређено 
— сувише се расплинула, не познаје довољно свој терен, 
што је и природно на новоме послу. Али, има успеха. Турци 
ништа не раде, и не могу да ураде због њихових уну. 
трашњих прилика и односа према Арбанасима, којима су 
увек у Цариграду повлађивали. Терен за практичан рад 
врло погодан. 


(Наставиће се). 


ИностРАНИ, 


о „ВЕРТЕРУ“ ЛАЗЕ К. ЛАЗАРЕВИЋА. 
(Крај). 


Све ове сличности и подударности не прелазе међу- 
тим границе допуштених књижевних позајмица, и пред. 
стављају понајпре реминисценције из пажљиво читане 
књиге. Али се из њих несумњиво види једно: пишући 
свога „Вертера“ Лазаревић је био под јаким утицајем 
Николајеве пародије. И то је оно што је главно. Јер кад 
се тај факат доведе у везу са ранијим разлагањима, може 
се лако разумети и зашто је мисао о Јанковом самоуби“ 
ству онако унета у приповетку, и зашто је онако прош- 
ла. Али је онда нарочито јасно то, зашто је најзад, и 
преко воље пишчеве, логичан резултат Младенових на- 
пада на Гетеов роман у томе, што Јанко не извршује 
намеравано самоубиство. Пишући своју приповетку Ла- 
заревић је, наиме, толико био под утицајем Николајевим 
да, у релативно великој ужурбаности с којом је радио 
на њој, није доспео да напад на Гетеовог „Вертера“ — 
који је могао згодно пристати у оквир његове припо- 
ветке — одвоји од самоубиства у вези с „Вертером“, и 
то само стога што је оно главна тема разговора између 
Ханса и Мартина, а тако исто и целе Николајеве књиге. 

Може се слободно поћи корак даље и рећи да се 
и сама мисао о нападу на Гетеовог „Вертера“ јавила код 
Лазаревића под утицајем Николајеве пародије. Читајући 
тај на први поглед успешан испад против Гетеовог ро- 
мана, Лазаревић је, са свога гледишта, морао уочити 
све његове захвалне стране; јер је напад био наперен 

не само против сентименталности у опште, већ нарочито 
против немачке синтименталности и против најпопулар- 
нијег дела највећег немачког песника, те је Лазаревића 
тај напад морао привући у толико више. 

Немци никад нису били његова симпатија. Он је чак 
за њих имао једно осећање које се, без великог претери- 
вања, може назвати мржњом. То је осећање тако јако да 
га он, на пример, није кадар затајити ни пред Немицом 
у коју је заљубљен. „Мишо, ти не волиш Немце“, вели 
плашљиво Ана у „Швабици“. „Како да ти одговорим;2... 
Да! Ја их не волим“, одговара на то Миша-Лазаре- 
вић. Још директнијих доказа о његовом непријатељском 
расположењу према Немцима пружају међутим његова 
писма. Јављајући својима из Берлина о једном своме при- 
јатељу Русу, он, на пример, додаје: „И чисто нам је мило 
кад затоврљамо у школи руски, а Швабе се само обзиру. 
Псујемо их уздуж и попреко, а они може бити мисле да 
им се дивимо мудрости“. И даље: „Ми Срби слажемо 
се да не може бити боље и дружимо се једино између 
нас самих; јер са Швабама не може се иксан погодити. 
Наопако се волемо, што рекао неко, појели бисмо их од 
силне милости“. (Д. А. Живаљевић: „Сећања на Л. К. Ла- 
заревића“, „Коло“, 1901, 1 стр. 448). 

Нагрдити те Немце и њиховог највећег песника, а 
преко њега и целу њихову књижевност, значило је дакле 
за Лазаревића то исто што и дати одушке једном силном 
осећању, које је и иначе избијало кадгод се за то дала 
прилика. Само се, захваљујући Николајевој пародији, 
овога пута дала прилика да се оно излије у јачој мери, 
и то не само пред сиротом Немицом, или пред матером 
и породицом, већ пред целокупном српском читалачком 
публиком. Пустити једнога просечног српског чиновника 
да увери све око себе како је најпопуларније дело нај- 
већег немачког песника само „сентименталан пиварски 
трбух“ и „сплачине“, а у исти мах и „прави производ не- 
мачке поезије“, за којим је „лудовало цело немачко дру- 
штво“ — било је одиста довољно задовољење и за Лаза- 

ревићеву мржњу према Немцима и за његово обожавање 
Срба. А да Срби у његовим очима стоје врло високо, 
види се, поред осталога, и из малочас наведеног писма, 
у коме (разуме се, без курзива) стоје ове речи: „Руси 
су у осталом, кад већ почех о њима да говорим, врло 
дивни, прави Срби“. 

То би дакле у главноме био пут којим се по свој 
прилици кретала Лазаревићева замисао да пише припо- 
ветку на основу Николајеве пародије. Изложити подсмеху 
Немце и њихову књижевност, а нарочито њихову сенти- 
менталност, и то на тај начин што ће бити исмејан један 
Србин који се повео за њима; ставити њему на супрот 
другога Србина, правога и пунокрвнога „Шумадинца“, 
једнога од оних од прилике, због којих су за Лазаре- 
вића Срби „врло дивни“ —- то је на сваки начин било 
језгро из кога се развио „Вертер“. 

Али је свим овим објашњено до краја само порекло 
друге половине приповетке. Од куда је она прва поло- 
вина, из тога се не види. Да ли је њу Лазаревић написао 
само ради ове другег И ако је тако, од куда онда њена 
потпуна издвојеност од друге половине» Јер ако је она 
постала само стога да би могао доћи напад на Гетеа и 
„Вертера“, онда она има потпуно потчињену улогу према 
другој половини, и у њој се могло жртвовати све што 
не иде у оквир целине; другим речима, она је у том слу- 
чају могла потпуно срасти са главном темом приповетке 
и постати њен неприметан саставни део. Прекид при 
стварању саме приповетке не говори ни мало против 
тога, пошто она није изашла само у два броја „Отаџ. 
бине“, од којих би у једном била прва, а у другом друга 
половина. Напротив, место на коме се завршује прва и 
почиње друга половина налази се у једном истом броју 
(1881 година, књига УШ, страна 40), а у трећем наставку. 
Значи дакле да издвојеност прве половине од друге није 
случајна, да има дубљих разлога. 

И одиста, прва половина, као и друга, има своје наро- 
чито порекло и, вероватно, и своју нарочиту историју. Оно 

што се у њој износи поклапа се, нарочито у некојим битним 
цртама, са Стормовом новелом „Именско језеро“ (питепзее). 

„Именско језеро“ је историја једне љубави која се 
завршила растанксм. Рајнхарт и Јелисавета — јунак и 
јунакиња новеле — заволели су се још као деца и обе- 
ћали једно другом да ће се узети. У то време су имали 
и лепих заједничких доживљаја који су их још више 
приближили једно другом. Али после неколико година 
веселог заједничког живота Рајнхарт мора, ради даљег 
школовања, у другу варош, и на тај начин у њиховом од- 
носу наступа прекид од више месеци, а с прекидом и 
известан застој, за који је поглавито крив Рајнхарт. При- 
ликом њиховог кратког виђења о ускрсу Рајнхарт је 
неодређен и непредузимљив, ма да из Јелисаветиног др- 
жања може видети да га она воли, и ма да воли и он 
њу. Све што јој он каже при поновном одласку из свога 
родног места јесте: да има једну лепу тајну, али да ће 
је саопштити тек после две године. За све време Рајн- 
хартовог бављења у другој вароши Јелисавети се међу. 
тим непрестано удвара његов пријатељ Ерих, који не зна 
ништа о односу између ње и Рајнхарта. Како је он према 
Јелисавети много пажљивији но Рајнхарт; како је, наро- 
чито, одређенији у својим жељама и намерама, а уза све 
то је и врло имућан, симпатије њене матере су на ње- 
говој страни, и кадјеони по трећи пут запросио Јелиса- 
вету, она на материно наваљивање да свој пристанак, и 
венча се с Ерихом. Две године после којих јо Рајнхарт 
требао да открије Јелисавети своју „лепу тајну“ нису до 
душе у то доба још потпуно протекле, али Рајнхарт за 
све време није никако писао, нити је ма чиме наговешта- 
вао каква ће бити та лепа тајна. — После више година 
долази поновно виђење. Ерих је, не знајући још увек ништа 
о негдашњем односу своје жене према његовом прија- 
тељу, позвао Рајнхарта на своје пољско добро на Имен- 
ском језеру, и Рајнхарт се одазвао позиву. Али се ту 
одмах покаже да његова и Јелисаветина љубав још увек 
траје. Сваким даном је то све јасније и њему и њој, а 

после једне шетње на којој су били само њих двоје, за 
њих о томе чак нема више никакве сумње. Како је натај 
начин опасност за њихов унутрашњи мир све већа, Рајн- 
харт се не двоуми дуго: он се још исте ноћи — коју је, 
не тренувши, провео у наслоњачи — решава на одлазак, 
и то одлазак без поновног сусрета с Јелисаветом. Пошто 
је написао неколико опроштајних речи, он у саму зару 
узима штап и шешир, отвара опрезно врата и излази у 
трем да пође на пут. Али се баш у том тренутку на 
горњем спрату отварају једна врата, неко силази низ сте: 
пенице, и кад Рајнхарт подигне очи, пред њим је Јели- 
савета. Она му спушта руку на раме, усне јој се мичу, 
али се речи не чују. Најзад ипак дође до гласа и про: 
говара: „Ти нећеш више доћи. Знам, не лажи; ти никад 
више нећеш доћи“. „Никад“, одговара Рајнхарт. Њој 
онда клоне рука која је почивала на његовом рамену, и 
она не каже ништа више. Рајнхарт полази преко трема 
к вратима, а затим се осврће још једанпут; она стоји 
непомично на истом месту и гледа га „мртвим очима“. 
Он полази један корак напред и пружа руке према њој, 
али се онда нагло окрене, изиђе, и, не осврћући се више, 
наставља пут. — То је њихов дефенитиван растанак, а 
у исти мах и крај новеле. 

Сличност између ове новеле с једне стране и исто- 
рије Јанкове и Маријине љубави с друге стране и сувише 
пада у очи. ИМ они су се заволели још као деца; и они 
су имали занимљивих заједничких доживљаја; и они су 
још као деца обећали једно другом да ће се узети; и 
њихов први и пресудан растанак долази због Јанковог 
даљег школовања; и они после тога имају једно кратко 
виђење при коме Јанко остаје неумешан и непредузим- 
љив; и њихово поновно виђење долази тек после више 
година и после Маријине удаје, и код њих се то виђење 
завршује растанком на свагда — само што Марија није 
удата за Јанковог пријатеља, већ за сасвим непозната 
човека, који Јанку тек накнадно постаје „пријатељ“. 

Поред те подударности у општим цртама, има и читав 

низ подударности у појединостима. Јанко пред својом 
малом драганом прича „како ће, кад порасте већи, сећи 
Турке као ону татулу у врту“; а Рајнхарт се пред малом 
Јелисаветом хвали како ће, кад порасте, отићи у Индију 
где лавове „прежу у кола па се на њима возе кроз пу- 
стињу“. МИ као што Јанко није само јунак на језику, већ 
и на делу, јер се са забоденом бритвом у бутину шета 
поред ужаснуте и онесвешћене Марије, тако исто има и 
Рајнхарт за собом један озбиљан подвиг, који је само 
много безазленији: „кад је учитељ једном грдио Јелиса- 
вету у његовом присуству, он је срдито гурнуо своју 
таблу на сто, да би на себе привукао гнев учитељев“. 
Мали Јанко има свој дневник — има га и Рајнхарт; само 
је Рајнхартов у стиховима. Марија је на првом растанку 
дала Јанку „на пут парче пандишпања, али да га не по- 
једе него „да га чува““ — Рајнхарт добија од матере о 
божићу колаче, на којима је Јелисавета шећером изра- 
дила почетна слова његова имена. Марија је та која је 
у ноћној сцени и сувише изишла Јанку у сусрет, као 
што и Јелисавета у рану зору излази пред Рајнхарта, 
остављајући целокупним својим држањем њему да реши 
њихов однос. МИ као што је Јанко, и поред своје ватрене 
жеље, решио ствар негативно, то јест у смислу растанка, 
тако исто и Рајнхарт пружањем руку према Јелисавети 
показује јасно какво би му решење било најмилије, и ако 
се одлучује на растанак. При томе је, разуме се, код 
Рајнхарта много више решености но код Јанка, али је 
зато и један и други растанак подједнако романтичан. 

Чак има и једна чисто техничка страна која је зајед- 
ничка и Сторму и Лазаревићу. Цела Стормова новела је 
испричана као успомена старога Рајнхарта: он седи сам у 
мрачној соби и прати погледом месечев зрак, који нај- 
зад пада на једну „малу слику у простоме црном оквиру“; 
њему се при том отима тихи узвик „Јелисавета!“ који га 
преноси у његову младост — и тако почиње излагање 
његових доживљаја с Јелисаветом. И код Лазаревића је 
добар део доживљаја између Јанка и Марије изнет на 

исти начин: кад је Марија стигла у бању, Јанко је, угле- 
дав је, пребледео и претрнуо, и одмах се уклонио. „Он 
улази у своју собу, закључа врата, седа на кревет, заж- 
мури и још и руку метне преко очију, и онда:“ — пред 
њим се нижу сви ранији доживљаји с Маријом. Што 
код Сторма изазива само слика Јелисаветина, код Лаза- 
ревића дакле изазива сама Марија својом појавом. 

Све ове подударности тешко би се могле сматрати 
као случајне баш кад би било и мало вероватноће да је 
Лазаревић знао за Сторма и његову новелу. Али су ме: 
ђутим сви изгледи ту да је он знао за њих. Баш у доба 
његовог доласка у Берлин био је Сторм писац у јеку, 
а његови су „Скупљени Списи“ почели излазити само 
четири године пре тога (од 1868 године). Уз то је „Имен. 
ско Језеро“ једна од његових најпознатијих новела, и то 
не само по томе што је једна од најлепших, већ и по 
томе што је, штампана засебно још 1852 године, прва 
изнела Сторма на глас. Тако су дакле саме прилике у 
неку руку натерале Лазаревића да позна тога писца и ту 
новелу, ма да се он, судећи по свему, иначе није много 
интересовао за немачку књижевност. 

С тога што су Сторм и „Именско Језеро“ имали у 
то доба тако угледно место у немачкој књижевности, 
Лазаревић је и могао доћи на мисао да их доведе у везу 
са својим нападом на Гетеовог „Вертера“. Јер Рајнхарту 
је заједничка с Вертером не само љубав према туђој 
жени, жени свога пријатеља, већ и једна нарочита сен. 
тименталност — сентименталност за коју је одиста само 
Немац способан. Она се већ прилично може наслутити 
и из малочас наведене опроштајне сцене с Јелисаветом, 
али још јаче избија у једној другој прилици Једне ве- 
_ чери, после неколико часова проведених у друштву Је- 
лисавете, њенога мужа и њене матере, Рајнхарт узбуђен 
силази на језеро. Недалеко од обале примети при месе: 
чини један бели водени љиљан, и њему се од једанпут 
прохте да га види из близа; он се одмах свуче и сиђе 
у воду. Вода је плитка, оштро биље и камење сече га 

по ногама, и он за дуго не долази у дубину потребну 
за пливање. Затим од једанпут губи дно под ногама, 
вода се врти над њим, и он доста дуго не излази на 
површину. Изишав поново горе, он одмахне руком и 
ногом и плива у кругу док није уочио одакле је ушао. 
Одмах затим он опет види и љиљан који лежи усамљен 
међу великим светлим лишћем. Он плива полако напред 
и с времена на време диже руке из воде, а капљице 
које при том цуре на ниже заблистају покаткад при ме- 
сечини; само одстојање између њега и љиљана као да 
стално остаје једно исто, док је обала, кад би се осврнуо, 
у све неодређенијој сумаглици за њим. Он међутим не на. 
пушта своју намеру, већ снажно плива напред. Напо-: 
слетку је тако близу цвету да при месечини јасно види 
његово сребрно лишће; али се у исти мах осећа као 
заплетен у мрежу; глатке стабљике допиру са дна и оба- 
вијају се око његових голих удова. Непозната вода му 
је јако мрачна; иза себе чује праћакање рибе, и њему 
је од једанпут тако нелагодно у том необичном елементу 
да силом раскине око себе сплет биљака и сав задијан 
доплива до обале. Кад одатле поново баци поглед на 
језеро, љиљан као и пре лежи усамљен над мрачном 
дубином“. Упитан, при повратку у кућу, где јебио тако 
касно у ноћ, Рајнхарт одговара: „Хтео сам да посетим 
један водени љиљан, али се није дало“. „То опет нико 
живи не разуме“, примећује Ерих; „шта си, до врага, 
хтео с љиљаном 2“ „Познавао сам га већ једном раније“, 
одговара Рајнхарт, „али је то већ било одавно“. — И то 
је све. Тиме се завршује то тајанствено и симболично 
пливање по усамљеном језеру при месечини, тако ка. 
рактеристично за јунака новеле. | 

На Лазаревића су овакве ствари морале ЧИНИТИ 
исти утисак као и Гетеов „Вертер“, и то из истих раз- 
лога. Уз то је он у Сторму и популарности његовог 
„Именског јесера“ морао видети само један податак 
више о сентименталности Немаца — и оних који пишу 
и оних који читају — и наћи у томе довољно оправдања 

да и њега унесе у своју приповетку која ће се окренути 
против немачке сентименталности и вертеризма. Само му 
је, сасвим природно, морало изгледати незгодно и не- 
упутно да отворено војује против једнога Србима непо- 
знатог писца, и зато се и задовољио тиме да то учини 
прећутно, остављајући Гетеа као главну и видну мету 
својих напада. Али је при том мотив Стормове новеле 
— љубав из детињства завршена растанком — ушао у 
целиниу приповетку, и Лазаревић није успео да га слије 
у једно са главним мотивом свога „Вертера“. Тако је у 
приповетци остала јасно издвојена прва пола, чији крај 
(ноћна сцена у Јанковој соби) и сувише подсећа на Рајн- 
хартов растанак с Јелисаветом. 

Јасно је према томе да су две поле у Лазаревиће- 
вом „Вертеру“ првобитно отуда што је он, и ако пот- 
пуно самостално и на потпуно допуштен начин, употребио 
два немачка извора, од којих је сваки имао свој за- 
себни мотив. 


М 


После свега овога могло би се помислити да Јанко, 
нарочито у првој половини приповетке, није нико други до 
Рајнхарт из Стормове новеле. И одиста, по ономе што је 
код њега опште и типско, он и није ништа друго до 
Рајнхарт. Али се зато ипак не може рећи да је целоку- 
пни Јанко то исто што и Рајнхарт. Већ с тога не што 
му је Лазаревић дао читав низ индивидуалних црта, од 
којих су неке његове рођене,: а неке узете од Никола- 
јевог Ханса; али онда још ни с тога што је Лазаревић 
при стварању Јанка, као и у опште при писању „Вер- 
тера“, несумњиво имао пред очима и један руски узор. 


' У току штампања ове расправе сазнао је њен писац с поуздане 
стране: 1)да је Лазаревић одиста имао један доживљај донекле сли- 
чан Јанковом, и то у Аранђеловачкој Бањи; 2)да Марија има до по- 
јединости црте жене из тог Лазаревићевог доживљаја; и 8) да је 
и потера која је Јанка „за време бокељског устанка једва стигла у 
Новом Саду“ такође један моменат из Лазаревићевог живота. 

Њега је он сам наговестио. Говорећи о Јанковом посве · 
дневном састајању са удатом Маријом и о његовом веро- 
вању да је све то само „обично дружење и симпатија“, 
Лазаревић помиње да је Јанко баш у то време читао 
„роман једнога рускога мајстора, у коме се овај својим 
анатомским пером смеје обичној заблуди идеалиста да 
се млад човек и млада женска, који нису ни род ни по- 
мози бог, могу волети као брат и сестра“. 

Тај руски мајстор — који, узгред речено, у Јанковом 
односу игра врло важну улогу — није нико други него 
Гончаров, а горње место, због кога је Јанко бацио књигу 
и „као гнушајући се“ два пут пљунуо, налази се у другој 
свесци његовог романа „Један обичан догађај“. (Обљ1кно- 
веннал исторла, П, страна 124 и даље). Из тога је ро: 
мана узео Лазаревић неколико ствари. Тако је, пре свега, 
оно намерно непознавање имена у Гетеовом роману, које 
Младену тако много помаже у његовом испаду против 
„Јада младога Вертера“, једна особина узета из Гончаров- 
љевог романа. Тамо се на исти начин стриц Петар Ива- 
новић стално не сећа имена девојке у коју је заљубљен 
његов синовац, јер, поред осталих сличних средстава, 
хоће и тиме да га излечи од те његове љубави. Код Ла- 
заревића тај део гласи: 


·..Сад молим вас, узмите само: угледа он не- 
каку Маргарету да сече деци хлебац.... 

— Лоту! — поправи га Јанко. 

— Лоту, да сече деци хлебац — и ни пет ни 
девет него се одмах заљуби! И још зна да она има 
свога поштеног младожењу, који ће је узети, Вин- 
клера, како ли се оно зовег... 

— Алберта, — рече опет Јанко кога у срце 
дираше ове речи. 

— Да, Алберта, и то њему ништа не смета да 
опет трчкара к њојзи и да мисли још да је воли, 


1 Српски превод овога романа стоји ван књижевности, те је 
зато свуда наведен руски оригинал. 

а овамо би хтео да је отме од тога Марица... како 
рекостег... да, Алберта, њеног поштеног младожење 
И што је најсмешније: та Грета... Лота, Лота, јест 
Лота!.. та Лота тако исто заљуби се у Вертера ... 


Треба међутим поменути да ово средство код Лаза. 
ревића дејствује много боље но код Гончарова, јер га 
је он, и ако у доста великој мери, употребио са више 
такта и више вариације. Код Гончарова оно чини и су- 
више утисак манира, јер је употребљено и одвећ често 
(на неких петнаест пута почев од стране 165, 1) и одвећ 
једнолико. 


И као што је ову особину скептичног и понекад 
циничног Петра Ивановића из Гончаровљевог романа по- 
зајмио Младену, тако је исто и Јанку дао неколико црта 
мекушног и сентименталног синовца Александра Федо- 
ровића Адујева, који је у исти мах главни јунак. Јанко 
је „одрастао у богатој фамилији и одгајен је нежно“ као 
и Адујев (Обљ!кновеннал историал, стр. 10 и 11, |); час је 
„весео до раскалашности, час тужан и суморан, као да сав 
свет гори“ — опет као Адујев (1, страна 181, и П, страна 
62.. Изливи пријатељства код Јанка су и сувише неу- 
мерени; Катанић се, на пример, у једној прилици радује 
што се ослободио његовог стискивања руке, а при ра- 
станку се Јанко руковао са Младеном седам а са Маријом 
четири пута, с Младеном се чак и пољубио. Адујев је 
такав исти, и његов стриц мора да одбија доста сурово ње- 
гове честе загрљаје. Бежећи, даље, од љубавних изјава 
које би желео да учини Марији Јанко држи себе „за 
мученика части и поштења, и то му ласка и он хвали 
себе себи“; Адујеву се тако исто допада да на сличан 
начин игра улогу страдалника (страна 3, П). Јанко, осим 
тога не признаје себи да воли Марију; Адујев не при- 
знаје себи да воли Лизу, поводом које је и написано 
малочас наведено место, поменуто у Лазаревићевом „Вер: 
теру“. Руски мајстори његов реализам толико импонују 
Лазаревићу да он вероватно њему има да захвали чак 
и за оно ни мало естетично пљување и код Јанка и код 

Младена; јер и Гончаровљегви јунаци на тај начин иска- 
зују своје презирање (вид. нарочито страну 25, П).! 

У „Вертеру“ дакле има, поред већ раније поменутих 
елемената, још и позајмица из Гончаровљевог „Обичног 
догађаја“, и један део Јанкове и Младенове физионо-· 
мије почива на цртама које су узете од јунака тога ро 
мана. Специјално код Јанка носе готово све те позајм- 
љене црте искључиво индивидуалан карактер, док од 
Рајнхарта у „Именском Језеро“ има претежно опште, 
типске црте. 


к.5 


О Лазаревићевом „Вертеру“ се, прему свему што 
је довде речено, може имати потпун и правилан суд 
само онда кад се узму у обзир сви многобројни и ра- 
знолики елементи из којих је састављен. Јер су, као 
што је већ показано, при његовом стварању играли улогу: 
и пишчево непријатељско расположење према Немцима, 
коме у исти мах стоји на супрот једно јако истакнуто 
патриотско и словенско осећање; и извесна одвратност 
према сентименталности, створена приликама и васпи- 
тањем, која је у опреци са његовом урођеном склоношћу 
ка сентименталности; и његови лични доживљаји; и ути- 
цаји страних узора, од којих су два немачка чак била 
од пресудног значаја за овакав облик приповетке. По- 
мирити све те елементе, од којих су неки не само разно- 
родни, већ сасвим супротни, и створити из њих једну 
хармоничну целину, била је свакако врло тешка ствар. 
Да се она изведе требало је не само више времена но 
што је имао Лазаревић кад је писао свога „Вертера“, 
већ и много љубави за предмет саме приповетке. Те 
љубави међутим код Лазаревића овде очевидно није било; 
изузев нека места у којима су имали пресудну реч ње- 


10 утицају Гончарова на Лазаревића држао је једно јавно 
предавање г. Љубомир Јовановић. И поред евега распитивања писац 
ових врста није међутим могао сазнати ни кад је г. Јовановић др- 
жао то предавање, ни шта је све у њему изнео. 

34“ 

гови лични доживљаји и његова лична осећања, у „Вер- 
теру“ се збиља осећа велика оскудица пишчеве милоште 
за изнете личности и догађаје. Кад се ближе загледа по. 
станак приповетке, та се околност сасвим лако може ра- 
зумети. Главна побуда при њеном стварању била је пре- 
тежно негативне природе; Лазаревићу је било главније 
да унизи и обори вертеризам и сентименталност но да 
на место њих подигне што друго, и „излечени“ Јанко, на 
супрот другим његовим јунацима („Први пут с оцем на 
јутрење“, „На бунару“, „Школска икона“ и т. д.), изгледа 
бедније но за време болести. Али баш стога Лазаревић 
у овој прилици није ни могао имати довољно инспира- · 
ције и среће у стварању; јер је код њега, као и код свих 
правих књижевника у осталом, успех у раду био нераз- 
двојан од љубави према предмету који обрађује. 

Овај донекле негативан исход има међутим и једну 
позитивну страну; он наиме несумњиво доказује да 
познати Недићев суд о Лазаревићу није тачан. „Чиме 
се“, вели Недић, „Л. К. Лазаревић одликује од дру- 
гих приповедача српских, то није толико својим да- 
ром колико својом вештином. И ако се он сматра као 
најбољи српски приповедач, он није био прави припо- 
ведачки таленат; он није имао онога што у првоме реду 
чини приповедача, инвенције, као што није имао ни оног 
лаког и течног стила у причању који је такође једна од 
битних одлика правога приповедача. Али и ако тога није 
имао, он је, у накнаду за то, располагао необичним умет- 
ничкнм тактом и имао једну вештину која је била то- 
лика да је она не само прикривала, него и надокнађа- 
вала оне недостатке. Тако се догодило оно што се чини 
да је немогуће и што изгледа парадоксално рећи: да је 
овај приповедач без правог талента написао неколико 
приповедака које су, без поговора, најдоље што их имамо 
у српској књижевности“ („Српски Књижевни Гласник“, 
1904, књига ХШ, страна 36). 

Кад би „необични уметнички такт“ и ретка „ве- 
штина“ могли одиста надокнадити „прави приповедачки 

таленат“, онда би „Вертер“ био несумњиво најбоља Ла- 
заревићева приповетка, а можда чак и најбољи српски 
роман, пошто у њему, оваквом какав је, има сасвим до- 
вољно мотива и елемената за роман. То би онда била 
ствар која би се по својој књижевној вредности могла 
стављати поред Гетеовог „Вертера“, па чак и пре њега, 
пошто би за исти проблем давала боље решење; то би био 
један „Вертер“ са мање лиризма и сентименталности но 
Гетеов, али баш због тога ближи животу и укусу да- 
нашњих читалаца. Јер је у овом случају Лазаревић имао 
много више прилике за један рад у већем стилу но код 
макоје своје приповетке. Ниједна од љегов других при- 
поведака нема у својој основи тако крупну и захвалну 
замисао као „Вертер“, нити иједна расправља тако инте- 
ресантан проблем. И још ствар није остала само на томе: 
та крупна и захвална замисао је у главноме и развијена. 
Ту је љубав у раном детињству, ту растанак, ту поновно 
виђење под сасвим измењеним околностима, ту борба 
између страсти и дужности, ту, најзад, победа култур- 
нога човека над примитивним, победа дужности над 
страшћу — и све то је више или мање разрађено и ме- 
ђусобно повезано. Ту је дакле, једном речи, било све 
што може дати најсрећнија инвенција, све из чега би се, 
помоћу „вештинс“ и „уметничког такта“, могле правити 
најлепше књижевне комбинације и створити књижевно 
дело првога реда. И кад поред свега тога „Вертер“ не 
стоји на оној висини на којој је, на пример, „Први пут 
с оцем на јутрење“, онда се човек мора запитати, да ли 
Лазаревић за своје успехе има да захвали само „вештини“ 
и „уметничком такту“. Биће напротив да је он у своје 
успеле приповетке уносио нешто више од вештине и 
уметничког такта, да је уносио баш један велики припо- 
ведачки таленат, и да „Вертер“ стога није потпуно ни 
успео шшо је више производ вештине но талента. 

У овоме нема ни најмање противречности. Да талс- 
нат није особина којом се може располагати по вољи, не 
треба тек нарочито доказивати. Може неко имати та- 

лента а не унети га у своје дело, или га бар не унети 
у оној мери у којој га има. Отуда и писци првога реда 
имају осредњих, па чак и слабих ствари, и то не само 
у раној младости, кад им таленат још није развијен, или 
у дубокој старости кад се он заједно са осталим способ-“ 
ностима клони своме заходу, већ и онда кад су у напону 
своје стварачке снаге. Ко би, на пример, рекао да је 
Гетеова „Стела“ — за коју у осталом мало ко и зна — 
постала после „Вертера“ а пре „Таса“>2 Или да су Хај- 
неове трагедије „Алманзор“ и „Ратклиф“ — за које такође 
мало ко зна — постале у исто време кад и његов то- 
лико познати и хваљени „Лирски Интермецо“, који је 
због њих добио чак и своје име (јер је 1323 године објављен 
заједно са те две драме, и то између њих)» Није дакле 
довољно само имати талента, па стварати књижевна дела 
од вредности, већ је потребно, поред срећног момента 
у раду, и загрејати се за своју тему. Гете је, на пример, 
одмах по самоубиству Јерузалемовом ревносно прикупио 
све потребне податке за своје дело, али су „Јади мла- 
дога Вертера“ постали ипак готово читаве две године 
доцније, тек онда кад је дошао његов већ поменути тра- 
гичан растанак од Максимилијане Брентано, који тако 
много подсећа на Јерузалемову несрећну љубав. Тек 
пошто је целу ствар осетио као своју рођену, могао је 
Гете написати своје ремек-дело, и онда су му зато биле 
довољне само четири недеље. 

Код Лазаревића међутим такав подстрек у овом 
случају није дошао. Он свога „Вертера“ није написао 
стога што је у шо време осећао потребу да га напише, 
већ стога што је уреднику „Отаџбине“ требала приоп- 
ветка. А да је он иначе био навикнут да другачије ради, 
казује нам његов биограф Јовановић, по чијим је речима 
Лазаревић о свем што би писао најпре са свих страна 
размишљао, те би, имајући тако све у глави, очекивао 
моменат или, како он у шали говораше, „наитије“, па 
да седне и баци ствар на хартију“ („Српска Књижевна 
Задруга“, 46, страна ХХМП. Код „Вертера“ је дакле био 

свршен само први процес, процес размишљања; други 
моменат није сачекан. Зато он и јесте само производ раз- 
мишљања, „вештине“. Како је међутим Лазаревић морао 
писати за поједине бројеве „Отаџбине“, он чак није дао 
ни оно што би могао дати и на основу самог размиш- 
љања; поједине недоследности, на пример — показано 
је већ — потекле су само отуда што писац није имао 
пред собом целу ствар. Отуда је сасвим појамно што се 
он, опет по речима Љубомира Јовановића, „увек вајкао 
на уредника „Отаџбине“, и што „никад више, и ако се на 
њега наваљивало с молбама, није пристао да преда само по- 
четак па да после пише наставке“ (На истом месту, страна 
ХХМП). Јер ако, према свему што је већ речено о њего- 
вим побудама за писање „Вертера“, потребна инспира- 
ција можда не би у опште никад ни дошла, ван сваке 
је сумње да би приповетка била без свих поменутих 
мањих недостатака и недоследности, да је само била 
свршена пре но што се почела штампати. 

И тако „Вертер“, и поред свих услова да буде књи- 
жевно дело првога реда, даје, овакав какав је, само по- 
средних доказа о великом приповедачком таленту Лазе 
Лазаревића, јер у ствари представља један недовршен рад. 


Милош ТРИВУНАЦ. 





СИТНИ ПРИЛОЗИ. 


ЈЕДАН ПРЕВОД СТЕФАНА НОВАКОВИЋА. 


У „Српском Књижевном Гласнику“, у свесци за ! 
мај 1910, реферисао је Г. Др. Јован Скерлић о „Прило- 
зима за историју српске књижевности“ од Г. Димитрија 
Руварца. У другом од тих „прилога“, Г. Димитрије Рува- 
рац, је, према ручном примерку митрополита Стефана Стра- 
тимировића књижице „Разсужденле о постахђ восточиви 
церкве“, доказао, да је то превод Стефана Новаковића, 
а не рад Јована Мушкатировићев, како се то држало 
по П. Ј. Шафарику. На Стратимировићевој, књижици 
стоји, наиме, овај његов запис: „Сочинениое Сам. Клаинђ 
ушатомђ, преведено на славенски Г. Новаковичемђ Двор. 
Агентом. Стеф. Стратимировичђљ“. По имену писца ми- 
слио је Г. Руварац, да је Новаковић преводио с немач- 
ког, али Г. Скерлић није могао наћи немачке књиге од 
Самуила Клајна о постовима православне цркве, него је 
нашао латинску књигу с тим натписом, и позвао бечке 
ђаке да виде је ли српска књига превод латинске. Бе- 
чки ђаци му нису жеље испунили, али ја сам у стању 
да помогнем расветљењу тога питања из наше историје 
књижевности у ХУШ веку. Радећиу Патријаршијској 
Библиотеци. наишао сам на латински оригинал. Нат- 
пис је ово: П1ззепано де јејипш5 стаесае опепа 5 есс1е- 
зјае. Сопзепрја ађ Затшеје Кет де 5хад. Фоесе515 Рага- 
тазјеп5!5 11 Ттапзујуаша. М!геппае, Тур:з Јозерћ! Моб. де 
Кигђек МРССТХХХН. (Мала 80, стр. 128). Писац књиге 
је угледни и познати румунски писац унијат Самуило 

Микул (М!сш) Клајн де Сад, који је био и цензор ру- 
мунских књига у Будиму. Новаковић је преводио од 
речи до речи, али тачност превода требало би тек ближим 
поређењем утврдити. Заслуга је Г. Димитрија Руварца 
што је први, по Стратимировићевој књизи, изнео да Јован 
Мушкатировић није написао књигу о постовима право- 
славне цркве, него да је то Новаковићев превод латинске 
расправе румунског унијата Самуила Клајна. 


Никола РАДОЈЧИЋ. 


ПОЗОРИШНИ ПРЕГЛЕД. 


ЈозеФ КАЈНЦ. 


Јозеф Кајнц, скоро наименовани режисер и најбољи 
глумац Бургшеалира, један од највећих представника не- 
мачке бине, „приказивач нечувене многострукости“, нај- 
изразитији представник и један од твораца реалистичког 
приказивачког стила, умро је двадесетог септембра ове 
године, после болести која је трајала више година. Значај 
који он има у историји глуме друге половине Деветнае- 
стог Века, стил који је створио, генерације које је ва- 
спитао, као и место које заузима у историји Бургшеатра, 
заслужују да се о њему, на овоме месту, посебно проговори. 


Рођен у Визелбургу, у Угарској, 2 јануара 1858 
године, Јозеф Кајнц је, још врло млад, отишао у Беч, 
и, још у својој шеснаестој години, страсно заволео по- 
зорницу. Позоришна крв је у њему брзо прорадила, и, 
већ 1874 године, он игра са пуно успеха споредне улоге 
на једној почетничкој бечкој позорници. 1875 године ан“ 
гажован је за позориште у Марбургу, и, после једног 
пробног гостовања, Август Ферстер га ангажује, за љу- 
бавничке улоге, у лајпцишко Варошко Позориште. У 
Лајпцигу, главној тврђави старе глуме, нису симпатично 
поздравили, његова новачења и стога он, једва после го- 
дину дана, прими ангажман који му је био понуђен у 
Мајнингену. Са Мајнингеном, почињу његови дани славе: 
одавде се он прочуо по целој Немачкој, путујући и го- 
стујући по појединим сценама, док га Посарт, већ чу- 


. 

веног, није позвао на минхенску позорницу. Ту се упо- 
знао и с баварским краљем Лудвиком П, који је јако 
волео позориште, и с којим је био везао краткотрајно 
врло присно пријатељство. 1883 године, после три го- 
дине бављења у Минхену, ступи он у новоосновано Ле- 
мачко Позоришше у Берлину, у коме је, у главном, и 
довршио стварање Ромеа, дон-Карлоса, Хамлета, наро- 
чито Хамлета, и Краља у Голедској Јеврејци. 1889 го- 
дине иступи из Немачког Позоришша и ступи у Берлин- 
ско Позоришше, чији је директор био познати Барнеј. 
Но, и овде се Кајнц није добро осећао, јер се његове 
новине нису цениле колико је он мислио да треба да се 
цене, прекине уговор и, пошто су све веће немачке по- 
зорнице биле картелисане, настави праву глумачку оди- 
сеју по позорницама другог и трећег реда. 1891 године 
напусти Европу, и, скоро годину дана, проведе у Аме- 
рици с хуком коју само Американци умеју да створе. Те 
исте године врати се у Немачку и постане поново члан 
Немачког Позоришша, чији је директор изишао из кар- 
тела само да би ангажовао Кајнца, чији је нов стил ви- 
соко ценио. Он је био члан Немачког Позоришша све 
до 1397 године када је, позван од Шлентера, гостовао 
први пут у Бургшеашру и освојио публику. 1 септем- 
бра 1899 године, он поста чланом ЉБургшеашра. Са 
Бургшеашром, почиње права његова делатност. У њему 
је он репрезентовао оно што се, пре десет година, звало 
Модерна, и, после смрти великог романтичара Сонентала, 
и Левинскога, постао „шампион модерне глумачке умет- 
ности“. У Бургтшеашру је он, и ако је умро у пуном раз- 
вијању, довршио неке раније почете улоге, и, у исто време 
створио — његов репертоар има преко двеста улога — 
и многе нове. Сем тога, — у: томе је такође велики зна- 
чај Кајнцов — он је створио читаве глумачке генера- 
ције, од којих ће Бургшеашр још дуго живети. 


У време кад је Кајнц ступио на сцену, почела се у 
Немачкој да формира једна сасвим нова глума која је 

била у савршеном складу са књижевношћу, филозофи- 
јом, музиком и сликарством тога доба. Та генерација је 
творац тако званог реалистичког приказивачког стила. 
Наравно, да су Млади, због својих новачења, одмах мо-· 
рали да дођу у сукоб са Старима у глуми. Отуда је, 
један тако велики глумац, као што је био Кајнц, морао 
пре но што дође у Бургшеашр, да се потуца по целој 
Немачкој. Бургшеашр, онда насељен све самим Старима, 
никако није хтео да чује за новачења Младих. Познато 
је, како је Митервурцер, мало пре Кајнца, скоро био зло- 
стављан, због новина које је уносио у глуму, и од пу- 
блике, и од позоришних директора. Кајнц је, да се вра- 
тимо њему и новинама које је унео, био човек без тра- 
диција и то је било, донекле, и добро и рђаво: добро, 
јер се ослободио њиховог маниризма и неприродности; 
рђаво, јер је негирајући све Старима безобзирно, и сам спре: 
мио маниризам оне врсте стила који је сам стварао. Кајнц 
је, не обзирући се ни на какво искуство прошлости, узи- 
мао, у прво време, у обзир, тако звана средства „уну- 
трашњег појављивања“: своје глумачко дело треба ства- 
рати, као свилена буба, из самога себе, и собом; и то 
је све што је узимао у обзир. Жеља за природном игром, 
за природношћу, и жеља да се на бини „свој живот 
живи“, као што сада исповеда и Госпођа Лантелм, ма 
како то изгледало парадоксално за глумца, биле су главне 
црте његове глуме. Треба се лишити маски, привидности, 
шминке, једном речи лишити се што више средстава 
тако званог „спољашњег појављивања“, и играти „го 
живот“, живот онакав какав је: не треба се крити ни 
прерушивати. Сем тога момента, који јеврло важан за 
његов прикизивачки стил, има још један који треба по- 
менути и који је последица онако схваћене глуме како 
смо истакли; он није играо интуитивно. Кано рига као 
што је био, и, додајмо томе, представник реалистичког 
метода у глуми, он је, као и сви реалисти, дубоко сту- 
дирао, и зналачки и научнички вршио испитивање једног 
уметничког дела, пре но што би приступио његовом при- 

казивању. Па ипак, и покрај свег његовог реалистичког 
прикизивачког метода, он, који је хтео да се ослободи 
личних акцената у формирању једне улоге, имао је за 
своју најлепшу одлику баш тај лични акценат кога се 
највише одрицао. Он је лежао у самом њему, у његовом 
унутрашњем животу, и у његовом малом и еластичном 
телу, и у његовим танким и нервозним уснама, и грозни- 
чавим очима, и оном гласу пуном модулација којим још 
ниједан глумац није говорио. Јакобсон је врло добро 
карактерисао тај његов лични акценат, кад је, једном при- 
ликом, давао портрет Кајнцов. Он га овако портретише: 
„Кајнц је прави глумац наше брзе епохе и прерано са- 
зреле расе, која губи из вида велике целине и хвата се 
момента. Он је уметник који може да реализира про- 
лазне импресије, које, у сваком моменту, прелазе преко 
огледала наше савести. Он уме да оцрта непрекидну 
неизвесност једне узнемирене природе неупоредивим по" 
кретима, експресијом свога лица које се непрестано мења 
и бесконачно различним тоналитетима свог гласа. Он 
уме да наговести најтананије танчине осећања помоћу 
само једне речи, или самим тим што један покрет није 
довршио“. У тим, дакле, несвесним особинама његовим, 
особинама које он није желео, у том личном акценту 
који га и чини оним што је, и леже тајне његове вели- 
чине; у онима, дакле, којих се он, идући доктринарно 
за једном методом, највише чувао. Избегавајући шаблоне 
и клишее, као сваки антитрадиционалист, уносећи нове 
методе реалистичког приказивачког стила и, нарочито, 
тај свој лични акценат, он је, заједно са својом генера- 
цијом, успео да створи нову школу, и да, најзад, победи 
Старе у Бургу. 

Сем тих особина његових, била је још једна која 
е била јако хваљена и у којој га нико није могао да 
добаци: то је била његова чудна реторска моћ, вештина 
изговарања. Његов је глас просто трубио, тако је био 
соноран и јасан, и, узев у обзир цео параграф, кадсуу 
питању стихови, изговарајућа их, добијао се, како Јакоб- 

сон каже, утисак катаракте која пуном снагом јечи, пе- 
нуша се и хуји. Да то постигне, њему је јако помагало 
што је имао веома дуг дах и што је, као веома музи- 
калан човек, умео до краја да употреби музику стихова. 
Томе треба додати и то да је његов глас био способан 
за све прелазе из најнежнијег пијано у какву кантилену 
која кличе и позива на крв. 

Његов репертоар је био врло велики, што много 
значи за његов глумачки индивидуалитет, и из кога се 
издвајају, по оригиналности схватања и по начину на 
који је схватао улоге: Ромео, Фрања Мор, Дон Карлос, 
Ричард Ш, Мефистофелес, мајстор Хајнрих (Ушопљено 
Звоно), Алкест, Харпагон, краљ Алфонс (7оледска Је- 
врејка), Фрицхен (Морштшури), Тасо, Леон, (Тешко оном 
који лаже), Хајнц (Хенрих ТУ), и, нарочито, Хамлет. 
Хамлет, вечити сан свих већих и великих глумаца, био 
је највећи домет његове уметности, и он му је и дао име 
„глумачке звезде првога реда“. Пре Кајнца, кажу, Хам- 
лет је био личност која се само играла; први је био 
Кајнц који је живео као Хамлет. Он је Хамлета — да само 
о тој улози проговоримо — извео, из царства легенди, еп 
реп ап: свео га је на људско, на јасно, на разумљиво, 
довео га је у средину у коју живе људи. Он је, тума- 
чећи Халмета, применио и на њега свој реалистички стил, 
и успео у томе. Под његовим тумачењем, Хамлеш је, по 
мишљењу Хермана Банга,: „постао „„меблирана““ позо- 
ришна игра. Овај дански принц креће се између столова, 
столица и дивана, на којима седи, лежи и одмара се — 
између столова, столица и дивана креће се Хамлет као 
сваки обични смртни, или као свако од нас“. Он је 
Хамлета, као што смо поменули, извео из света бајки, 
мистерија и неодређености, и увео у стварни живот: на 
земљу, на ноге, с нама; и ипак, и после таквог упрош“ 
ћавања Хамлетове природе, утисак који се добијао са 

Хамлетових приказивања, Хамлетов је утисак. Схвативши 
га као генијалну личност нарочитога кова, он га је, као 
таквог, спровео кроз сва осећања његова: гнев његов 
није гнев свих људи: он је особен, он је гнев виших 
људи; љубав према Офелији такође је љубав те врсте 
(: „Ја сам вас, некада, волео, — Нисте ми требали веро- 
вати — ја вас нисам волео!“); његове наде, сумње, разо- 
чарења, и све друге парадоксалне и антитетичне страсти 
и осећања, по Кајнцу, имају такође извора у том, такве 
врсте неуравнотеженом и раздешеном генију. Сем тог 
основног тона који је дао Хамлету и који је, што је 
врло тешко и врло чудно, консеквентно спровео кроз цео 
Хамлетов лавиринт, треба поменути, ради карактеристике, 
само један детаљ, па да се види како је све срачунато 
у игри Канцовој. Тај је детаљ постао сада „опште место“ 
свих приказивача, али, као изналазач његов рачуна се 
Јозеф Кајнц. Ево тог детаља: Кроз све чинове, међу сто- 
ловима и столицама, налази се и један неупослен диван. 
Све до монолога: „бити или не бити“, и ако је стално 
у соби, не игра никакву улогу. Али, долази тренутак кад 
и тај диван има своју функцију. Кад Хамлет улази у собу, 
идући са својим тешким мислима, он, пре но што ће да 
почне монолог, пада на диван, испружа удове и, у по. 
лузаносу, као у себи, почиње свој дубоки монолог. 
Ако је, да тиме завршимо, индивидуалитет једнога 
глумца у томе да је он збир многих и разноврсних ин- 
дивидуалитета, онда Јозеф Кајнц, и у том погледу, за- 
узима прво место у немачко-аустријској глуми. Јер, он је 
прошао кроз најразноврсније улоге, и увек давао утисак 
великог глумца. Он је играо и Гетеове, и Шекспирове, 
и Шилерове личности, да поменемо само те класичаре, 
и Ибзенове, Судерманове и Ростанове личности, и могао, 
и у тако два контрастна схватања карактера, да да ути- 
сак глумца који је у свакој улози, „код своје куће“. 


Бранко ЛАЗАРЕВИЋ. 


НАУЧНИ ПРЕГЛЕД. 
(Крај). 
Оцена Г. СТАНОЈА СТАНОЈЕВИЋА 0 „Српској КњижеЕвВ- 
ности у ХУШ веку“. („Летопис Матице Српске“, 1910, 
књ. 268).! 

Пре но што би се прешло на свесну кривицу Г. Ста- 
нојевића, на његову кравицу „са предумишљајем“, ваља 
се зауставити на несвесном делу његове кривице, на 
ономе што је он учинио из незнања или из кратковидости. 

Г. Станојевић има наивну предрасуду „научног ме- 
тода“, „научног метода“ како га он разуме, у који он 
слепо верује и коме придаје неку готово чаробну моћ. 
За њега је „научни метод“ камен мудрости, нешто на- 
лик на оне тајне старе готске архитектуре, које су средње- 
вековни неимари примали и предавали са оца на сина. 
У ствари, Г. Станојевић и не зна суштину тога метода о 
коме тако радо и толико много говори. Он зна само оно 
што је слушао у семинару, оне основне појмове који се 
дају ђацима; и, као што је увек случај код непотпуног 
знања, он о научном методу има неодређене, уске, па и по- 
грешне појмове. Он није лично правио анализу појма 
о методу; он се никада није самостално запитао која 
особина, или које особине сачињавају научни метод. И 


1 У првом делу овога прегледа, који је штампан у 232 свесци, 
изашло је неколико штампарских грешака. На два места штампано 
је „књиги“ место „књизи“; на страни 464, 14 ред оздо, стоји „јуна 
1901“ место „јуна 1900“; на стр. 467, 15 ред озго, стоји 1650 место 1690. 

природно је да ће њему изгледати врло чудно када 
му се каже да тога метода о коме он говори у ствари 
и нема; да се за сваку науку, за сваку прилику, за сваки 
проблем, човек мора самостално довијати како ће пита- 
ње решити ; а да према томе и нема те опште формуле, тога 
Метода (са великим М), који је добар за све науке и за 
све случајеве, и које се свуда, увек и непрестано даје 
употребљавати. Г. Станојевић би се исто тако јако за- 
чудио када би му се казало да се научни метод своди 
на ово просто начело: не рећи никад оно што се не 
може доказаши; да је научни метод само навика оба- 
зривосши, и као такав само једна негашивна особина 
научнога рада. А позитивне особине су инвенција, ори- 
гиналност, особине које се у својој суштини не уче, на- 
рочито не у семинару, и које човек има према томе какву 
памет има, јаку или слабу, широку или уску, оригиналну 
или ученичку. Г. Станојевић све те просте ствари не ра- 
зуме, и зато и говори као да је прво постао метод па 
тек после људи који су се научили мислити и радити 
по том методу, док су у ствари метод створили људи, 
паметни људи, за оне који су мање паметни и који сами 
не могу доћи до тих истина, за ученике који тек улазе 
у послове. Г. Станојевић има ђачко схватање метода и 
говори са наивном гордошћу ђака који је кљуцнуо у 
науку. Отуда је њему научни метод непрестано у устима, 
ошуда му се чини да он једини зна тајну „научнога ме. 
тода“, док други бедно живе у тами незнања. 

Отуда и мени Г. Станојевић добацује да немам 
„Научног метода“, „научног метода“ како га он разуме. 
До душе, Г. Станојевић признаје мојој књизи — таква 
је његова логика! — „широку концепцију и план на врло 
пространој основи“, јасност у схватању и у излагању, — 
али ми спори да имам и појма о „научном методу“ у 
опште! На такву логику могло би се само слегнути ра- 
менима, и поћи даље. 

Ја бих могао поменути Г. Станојевићу да сам науку 
о књижевносши, и то баш методе. књижевне критике и 

историје књижевности, учио, и у Београду и на страни, 
у бољој школи но он. Али од какве користи би било 
помињати то једном човеку који је насрицао нешто о „на- 
учном методу“ у каквом методолошком немачком „ханд- 
буху“, у којем се ограниченим људима на левак улевају 
елементарни појмови о научном раду, и из којих научни 
парчетари и аргати црпу сву своју мудрост, проблема- 
тичну мудрост педаната и „учених глупака“ о којима 
Молијер говори! 

Има још једна интелектуална невоља Г. Станојевића. 
Он је аустријски ђак, и он тврдо мисли да је Беч сре- 
диште светске културе и источник највише мудрости. 
Исто онако као што мисли да је једино добар онај 
метод којем су њега учили, исто тако мисли да је је. 
дино добра она школа у којојсе он учио, — и не водећи 
рачуна о свим другим школама, без познавања других 
култура, и то култура не равних аустријској култури но 
несравњено виших од ње. 

Бечки университет не само у природним наукама 
и медецини, но и у историјским наукама имао је и има 
наставника који се могу мерити са крупним људима нај- 
бољих светских универзитета. Али у књижевности, и то 
не само у књижевној критици но и у историји књижев- 
ности, бечки наставници не могу другога учити. Као 
просечним Немцима у опште, тако и Немцима на бечком 
Университету недостају основне особине потребне за 
право схватање књижевности: психолошка проницљивост, 
способност за оштро опажање, обилно и суптилно иску- 
ство живота, познавање човека у опште. Цела модерна 
књижевност ту је да посведочи о њиховој неспособности 
да уђу у језгро књижевних дела. Њима је требало сто 
година да поверују, а не да разумеју да је Гете њихов 
највећи песник; у разумевању њихових највећих писаца, 
поред Гетеа, и Хајнеа, Шопенхауера и Ничеа, њима су 
очи отварали други народи; а када Немци, који тако 
рђаво знају своју књижевност, суде о туђим књижев- 
ностима, они су фантастични, ако нису детињасти. 

И Г. Станојевић, који у своме животу није прочи- 
тао ниједну добру историју књижевности, и који се у 
књижевности у опште разуме толико колико и у небес: 
ној механици, шаље ме да се учим методима у проуча- 
вању књижевности код литерарних и оштроумних Не: 
маца, који су данас не само без књижевних критичара 
и историчара књижевности, но и без саме књижевности, 
икоји и сами, са рањеним националним поносом, при- 
знају своју књижевну зависност од духовно развијенијих 
народа. 

Г. Станојевић зна само оно што су га у школи 
учили, мисли да сем немачке културе нема друге културе, 
и да је Беч Атина нашега доба. Он није у стању да схвати 
цео овај наш успешни покрет последњих двадесет година 
да се Србија отресе аустријске полукултуре, да не буде 
проста духовна провинција аустријска. Г. Станојевић, 
са својим уским и примитивним схватањима, не може да 
појми да се ми данас учимо на правим изворима наше 
књижевне науке, код оних који друге уче, код Фран 
цуза и Енглеза, и да смо ми у нашој еманципацији од 
„славистичкога“ филолошкога празнословља и троме и 
несварене немачке учевности толико успели да се данас 
историја српске књижевности може модерно и европски 
учити и радити само у Београду, у Београду и нигде више! 


Бо 


Оно што је најгоре у критици Г. Станојевића, то је 
вулгаран тон, тон којим се обично служи у рђавим нови: 
нама, а којим, и то само по изузетку, у науци пишу 
људи од полузнања и од полуобразовања. 

Г. Станојевић, у својој простоти, говори са толике 
катедарске висине, тако цензорски и без апелата, толико 
испршава своја јуначка прса и лупа се по њима као 
онај босански балија са његовим „ја па ја!, — да 
када необавештен човек прочита све чиме је он испу- 
нио осам страна „Летописа Матице Српске“, може још 
помислити да је Г. Станоје Станојевић непогрешни 

папа српске науке, библијски судија чија свака реч са 
побожношћу се прихвата и бележи у таблице за далека 
поколења. Такво дечачко самоуверење и такву скороје- 
вићску надменост не може да има један истински инте- 
лигентан човек; ниједан озбиљан и паметан човек данас 
тако не пише, и тај тон остао је у употреби још само 
код прераних „генија“ у гимназијским дружинама, или 
код духовно неразвијених људи без равнотеже у глави и 
без драгоценог осећања смешнога. Очевидно је —- и тим 
горе по Г. Станојевића! — да овај здрави ваздух нашег 
паметног Београда, где се разметљивост и надменост 
сматра за еквиваленат неинтелигентности, није га изле: 
чио од оне старинске новосадске „женијалности“, и то „же- 
нијалности“ из најманитијих година омладинскога доба. 

То неинтелигентно одсуство осећања смешнога објаш- 
њује само тон којим је Г. Станојевић писао. Али побуде 
су биле друге и горе, и о њима треба говорити, у инте- 
ресу реда и мира у нашој науци, и ради обавештења оним 
многобројним добрим људима који са жалошћу гледају 
на овај лом што се дешава у нашој науци. Потребно је 
да се зна откуда се на нашем научном пољу појавили 
терористи и Мусе Кесеџије, којих је Г. Станојевић најиз- 
разитији тип. | 

И са стидом за цео наш нараштај, ја хоћу да кажем 
зашто Г. Станојевић тако пише, да тиме откријем једну 
јавну тајну и укажем на најболније место наше науке. 

Од некога времена стоје упражњена два места за 
редовне професоре на Филозофском Факултету у Бео- 
граду. Г. Станојевић је уверен да једно од тих места 
мора бити за њега. М не носећи терет скрупула који 
носе обични смртни, схвативши борбу за опстанак на 
нешто одвећ бруталан начин, он је слепо надро напред, 
да на сабљи, на кривој сабљи, добије то место, забацивши 
све обзире и газећи све што на путу стоји његовој избе- 
зумљеној амбицији и обезузданим апетитима. 

Од како то место стоји упражњено, Г. Станојевић је 
изгубио душевни мир, као што је Петар Шлемил изгубио 

своју сенку. У нестрпљењу и безобзирности, он је нашао 
да сви путеви воде циљу — чак и они који не воде циљу, 
— и да су према томе сви и допуштени. Он налази да 
је споро и заобилазно сам стварати што боља дела, а 
да је много лакше и брже доказивати да не ваља ништа 
што други ураде. У науци он ни из близа није дао оно што 
се надао да ће дати, и његов научни рад је данас врло 
оспорен. И докле њега распињу амбиције и ломе ап- 
тити, други раде и стварају. И облак жутице прелази 
преко натмурена лица када се у књижарским излозима 
виде нове књиге, и то књиге оних без „научнога метода“ 
и без „женијалности“. 

Исто онако као што плашљиви људи ноћу у пустој 
шуми вичу да растерају свој страх, тако Г. Станојевић 
храбри себе вичући на друге. То му даје илузију рада 
и сопствене вредности! ИМ зато ће он сву своју снагу 
трошити не на позитиван, стваралачки рад но на не- 
плодну, злобну негацију других, зато ће место самос- 
талних студија и оригиналнога рада доћи ишчепрка- 
вање туђих грешчица и ниподаштавање туђега рада. Зато 
ће он сваку књигу осудити пре но што и изиђе из штампе. 
Док се не сврше избори, у очима Г. Станојевића нико 
и ништа неће ваљати. Онај који много пише, брз је и 
некритичан ; онај који не пише, неплодан је и немоћан; 
онај коли расправља о разним предметима, површан је 
и некомпетентан; онај који не изилази из оквира своје 
струке, узак је специјалист без обима и видика у знању; 
онај који прави синтезе и даје укупне слике, претерано 
смео је и несигуран; онај који се држи анализе у по- 
јединостима, нема ширине и концепције; онај који пази 
на стил, фразер је; онај који не поклања пажњу стилу, 
није писмен. И како по етичким схватањима Г. Станоје- 
вића циљ оправдава средство, он неће устукнути ни 
пред извртањем ни фалсификатом. 

Г. Станоје Станојевић, тако, као потпун ничеовски 
„надчовек“, ставља се с оне стране научног морала. 

Што се мене лично тиче, ја на напад Г. Станоје- 
вића не гледам трагично. Једино што жалим, и то ду- 
боко „жалим, то је што од полемика овакве врсте трпи 
наука, о којој у првом реду све треба да водимо рачуна, 
трпи Школа, у којој у чудној светлости испадамо пред 
нашим ученицима, и најзад жао ми је — да оставим на 
страну губитак времена на ова бескорисна прогањања 
око речи и запета — што се рђавом делу наше публике 
даје ружно задовољство да гледа пример песничења оних 
који у овој земљи треба да представљају виши ду- 
ховни живот. 

Мени је лично безмерно свеједно шта ће Г. Станоје- 
вић, у последњем ступњу своје еволуције, мислити о мојој 
књизи, о којој су рекли шта мисле другаче компетентни и 
незаинтересовани људи као што су Г.Г. Стојан Новаковић 
и Ватрослав Јагић. Ја у „критици“ Г. Станојевића видим 
само један груб и рђав изборни плакат, писан са оно- 
лико љубави према истини као што се то обично чини 
на двадесет и четири часа у очи несигурних избора. У 
томе поступку Г. Станојевића ја гледам само једну нову 
епизоду његовог наопаког рада, који за њега лако може 
бити кобан. Тешко оболео од акутнога аривизма, Г. Ста- 
нојевић у последње време је обневидео и помео се, и он 
не зна више ни шта говори, ни шта пише, ни шта ради. 
Он ускаче из партије у партију, из групе у групу, из 
листа у лист. Он је ради књижарских успеха изгубио 
праве чаучне амбиције. Он се бацио на конфекцију рен- 
табилних пригодних књига; он са Г. Браниславом Ну- 
шићем оснива енциклопедијске речнике, а у Земуну по- 
диже књижаре. Он баје око књижевних фондова у Бео- 
граду и ради пласирања својих књига ван Србије „рајзен- 

срски“ куца на врата властодржаца у Загребу и у Пешти. 
Г. Станојевић је у велико пошао трагом Г. Андре Гаври- 
ловића, — а у таквој кариери нека му Бог буде у помоћи! 


Ј. СКЕРЛИЋ. 

ПОЛИТИЧКИ ПРЕГЛЕД. 


ГРЧКА ВЕЛИКА НАРОДНА СКУПШТИНА. 


Још кад је било речи о изборима за грчку Ве- 
лику Народну Скупштину, помињали смо да се у поли“ 
тичким групама у Атини дискутовало хоће ли она бити 
ревизиона или уставотворна. Политичке групе су се са- 
гласиле на ово последње. Под том погодбом пристао 
је да сазове Велику Народну Скупштину краљ Ђорђе. Кад 
су избори завршени, кад се Велика Народна Скупштина 
састала, онда се почело међу бољим посланицима гово:· 
рити о томе да она буде уставотворна, и ако је Краљ 
Ђорђе у својој престоној Беседи нагласио њено поста 
јање и њен ревизионистички карактер. Према томе, једна 
Скупштина, с одређеним задатком, за чији је сазив тре- 
бало имати одобрење, изгласано, једно за другим, у двема 
сесијама једне обичне Народне Скупштине, ушла би у другу 
неправилност, узимајући улогу за коју нема народно ов- 
лашћење. Слично нешто се хтело догодити и са неколи- 
цином народних посланика са Крита. Многи су у Грчкој 
хтели да народни критски посланици уђу у састав ове 
грчке Велике Народне Скупштине, и ако је Турска изја- 
вила да ће именовање народних посланика са Крита за 
чланове грчке Народне Скупштине сматрати као отворено 
изазивање, и ако је раније грчка влада дала изјаву за своју 
намеру да се коректно држи без обзира на одлуке критске 
Народне Скупштине. Другим речима значи да би изаши- 
љање критских народних посланика у грчку Народну 
Скупштину, било сазиз ђе између Грчке и Турске. Дакле, 

рат и унутра и споља. То би било много и за Грке. Разум 
је, ипак, надвладао, бар за сада. Грци су овупоследњу 
тешкоћу овако отклонили. 

Они су изабрали пет посланика са Крита. Од ове 
петорице двојица су били и грчки и отомански пода- 
ници са Крита, а остали су били несумњиво отомански 
поданици. Порта је протестовала код Сила Заштитница 
због овога. Силе су одговориле да су прва двојица иза- 
брана правилно, а тројица неправилно. Између Порте, 
Крита, Грчке и Сила Заштитница спор је остао нерешен. 
Међу двојицом посланика чији је избор готово изван 
сумње и спора, налази се и председник критске владе 
или такозваног Извршнога Одбора, Веницелос. За Грке 
је то довољно, чак много, јер сву наду за уједињење 
Крита са Краљевином, полажу у њега. Друга тешкоћа 
односно питања хоће ли Велика Народна Скупштина 
бити ревизиона или уставотворна, као да ће се откло. 
нити. Веницелос се изјаснио за ревизију а не за уста- 
вотворство. То значи да ће и Велика Народна Скуп- 
штина у томе правцу радити, јер је Веницелос човек коме 
нагињу и најбоље присталице Ралиса и Теотокиса, ма 
да су ова два државника ииашли као победиоци на из- 
борима за ову скупштину, те имају уза се већину. 

Садања грчка влада је израдила, договорно са по- 
литичким групама, а нарочито групама Ралиса и Теото- 
киса, један пројекат за ревизију данашњег грчког устава. 
Њезини предлози тичу се, између осталога, највише ових 
одредаба. 

Најпре. што се тиче сазивања скупштина, њиховог 
трајања, и изгласавања буџета. До сада је могло бити да 
се скупштина не састаје увек у редован сазив свакога ! 
новембра, као што предвиђа Устав, под изговором да је 
била раније сазивана. Скупштина је могла трајати врло 
дуго. Буџети су често изгласавани у ванредним сазивима 
и увек доцкан. Сад се тежи затим да се Народна Скуп- 
штина мора састати 1 новембра увек; да се на њој 
мора изгласати буџет за наступајућу буџетску годину, 

закон о буџету и закон о контроли рачуна за прошлу 
рачунску годину; да се одреди рок трајања редовнога 
сазива, који не би био дужи од четири месеца; да Краљ 
може у ванредни сазив звати Народну Скупштину када 
нађе за корисно и да трајање ванреднога сазива може 
бити неограничено. 

Што се тиче одлагања скупштинских седница го- 
тово су сви сагласни да не треба владару дати могућ- 
ности да се одлагање седница за мање од шест месеца 
може продужавати или обнављати у истој сесији без прис. 
танка саме Народне Скупштине. 

До сада је тражен исти аџогит и за решавање и за 
дебатовање о свакоме питању. Немогућност да сг добије 
увек навела је на предлог: да је даиогштп потребан само 
за решавање и то да буду две петине посланика при- 
сутне решавању. Сем овога помишља се да се сваки закон 
може примити ако буде двапут читан, и ако има размака 
у времену између два читања, јер је до сада било у томе 
много сметњи. 

Исто се тао нагиње мишљењу да се гласање из- 
веде листићима и уведе систем сразмернога представљања, 
признање права мањине. Поред тога мисли се да треба 
смањити број народних посланика којих је сада 150, а са 
тим у свези променити закон о изборима народних по- 
сланика. 

Избор народнога посланика везан је био до сада за 
место рођења, за доба године и извесно материјало бла- 
гостање. Сад се мисли унети у реформу: да може сваки 
грчки поданик бити изабран за народнога посланика у 
свакоме месту своје отаџбине, да може бити изабран за 
посланика и онај који има пуних 25 година; да се одреди 
цензус тачно, то јест максимум пореза. 

У питању о томе да чиновници буду народни по- 
сланици, већина је мишљења да не може представљати 
у скупштину народ онај кога држава плаћа, — чак ни 
министар не може бити народни посланик. Исто мишљење 
 преоблађује и за официре; сад би се само унео принцип 

из закона од месеца маја 1906, по коме пуковници, ге: 
нерали, заповедници ратних бродова могу бити народни 
посланици, а остали официри никако. 

Верификовање избора за народне посланике вршила 
је до сада Скупштина, сад се тежи да изборе верификује 
Касациони Суд или Државни Савет, ако се установи. Исто 
тако држи се да треба сама Скупштина да одлучује о 
оставкама народних посланика, а не они сами да напу- 
штају мандате кад им се учини згодно. 

Закон о министарској одговорности од 1876 године 
није сад довољан, јер би се хтело да министре може оп- 
тужити суду не само Скупштина него и државни тужиоци 
за злоупотребе у званичној дужности. 

Како није до сада постојао Државни Савет у Грчкој 
домишљају се да га установе, а био би у свему сличан 
српскоме Државноме Савету. 

Преки судови би се укинули; такво је опште миш- 
љење. Установа би била могућна само за време рата. 

Чиновничко питање да се регулише што боље; — то 
је општа жеља свих оних који су у Грчкој имали служ- 
бена посла са чиновницима. Несталност њихова и нез- 
натна награда, чинила су од грчкога чиновника оруђе 
политичара који су на влади. 

Најзад, помишља се да се промени у Уставу одредба 
о сазивању Велике Народне Скупштине за ревизију ус- 
тава. Према томе, ако би три четвртине народних посла- 
ника захтевали у два сазива узастопце сазив Велике На- 
родне Скупштине, таква би се скупштина морала сззвати. 
Има их који предлажу да се у истоме редовноме сазиву, 
а у размаку од месец дана, може донети одлука са три 
четвртине посланика скупштинских о ревизији Устава. 


ИНностРАНИ. 








ОЦЕНЕ И ПРИКАЗИ. 


М. Ф. ХРИСТИЋ, СРБИЈА И ЕНГЛЕСКА ПРЕ ПОЛА 
ВЕКА: Мисија ФилипдА ХРИСТИЋА У ЛОНДОНУ 
1863 године. Издање књижаре Геце Кона у Београду. 
Београд, 1910. 

Највећи непријатељ политике кнеза Михаила и нај. 
већи бранилац Турске била је Енглеска. Аустрија је само 
ишла за њом. Да би се придобило енглеско јавно мнење, 
и тако преко њега утицало на владину политику према 
Турској, односно према Србији, Кнез Михаило пошље по- 
четком 1863 године, у Лондон кнегињу Јулију и члана 
Државног Савета Филипа Христића, да преко виђенијих 
политичара, да преко угледних листова и брошурама, про“ 
буде симпатије за Србију, према којој се Енглеска влада 
показала нарочито непријатељски у градском питању. У 
поменутој књизи, Г. Милан Ф. Христић штампао је белешке 
свога оца Филипа Христића о тој мисији и документе о 
томе које је нашао у његовој заоставштини. Ти су до- 
кументи поглавито новинарски чланци из разних енгле- 
ских листова, у којима се напада влада због њене тур: 
кофилске политике, затим извод из дебате од 17/29 маја 
у Доњем Дому, у којој су задобивени пријатељи интер- 
пелисали владу о истом предмету, најзад опет новинарски 
чланци у којима се оцењују резултати те значајне дебате. 
Заиста, мисија Филипа Христића и кнегиње Јулије имала 
је успех, који није било лако постићи у туркофилској 
Енглеској. Г. М. Ф. Христић је учинио несумњиву услугу 
српској историји публикацијом ове књиге, и она ће бити 

добар прилог историји друге владе кнеза Михаила. Желети 
је да настави овај посао и да објави и друге белешке и 
преписку Филипа Христића, који је у својој дугој поли- 
тичкој каријери имао неколико врло важних мисија. 
Још једна жеља! При публикацији треба обратити 
већу пажњу на штампарске грешке. А. 


Др. Јован ЛОНЧАРИЋ, ШВАЈЦАРСКА ЦАРИНСКА 
Политика. Београд 1910, (Прештампано из „Царин. 
ског Гласника“). 


Г. Лончарић припада једној новој генерацији ца 
ринских чиновника која је до сада дала врло симпатичних 
знакова свога живота и своје енергије, створивши и једно 
своје професионално удружење (Удружење Царинских 
Чиновника) и један стручан, добро уређиван и напредан 
часопис („Царински Гласник“) Људи из те нове генера- 
ције, улазећи у ову до скора најзапуштенију и најнеобра- 
ђенију струку код нас, уносе са својом академском спре- 
мом и нове погледе на њу; исто тако, они свој рад не 
завршавају свршетком канцеларијског времена, но сма: 
трају за дужност да раде и на литератури своје струке. 

Међу вредне чланове те нове генерације спада и 
Г. Лончарић, који се свима својим радовима, почевши 
од докторске дисертације, концентрисао на царинској 
струци. — Најновији рад Г. Лончарићев, који нам даје 
повода да о њему говоримо, то је једна мала информа- 
тивна књига о швајцарској царинској политици. Писац 
се у своме раду строго везао за наслов, не улазећи дубље 
у студију трговинске и опште економске политике Швај- 
царске Републике. Стога се његов рад ограничава по- 
главито на ређање и опширно излагање царинских та: 
рифа почев од 1850. — Књига је у осталом рађена без 
икаквих научних претензија. 

Г, Лончарић није у ову књигу унео никаквих својих 
посматрања ни опажања, никакве анализе, никакве кри- 
тике, ни једног редића каквог свог мишљења ма у ком 
питању; књига нема ни увода, ни поговора, ни закључ- 

них посматрања, што би морало бити да се овом раду 
хтео дати карактер самосталне студије. Г. Лончарићу 
међутим то није била намера. Он је из осам, у његовом 
делу наведених, монографија израдио једну лаку компи- 
лацију, која може корисно да послужи цариницима који 
не владају страним језицима, а и свакоме другоме, као 
кратко и прегледно обавештење о досадањим царинским 
тарифама у Швајцарској. М. Н. 


БИВА БАНИ Је 


КЊИЖЕВНОСТ. 


„МАЛА НАРОДНА Књига“. — Издавање популарних 
списа за народ код нас до сада није имало успеха. По. 
кушај са „народном књигом“, који је пре неколико го- 
дина учинила Српска Књижевна Задруга, завршио се ма- 
теријалним и моралним неуспехом. Књиге за народ које, . 
из задужбине Петра Коњевића, издаје Матица Српска, 
и ако изилазе одавно и стално, јесу један од најбољих до- 
каза како такви послови кабинетски схваћени и бирократ- 
ски извођени, у опште мало значе и слабо користе. У 
последње време једини човек који је знао погодити пут 
којим се иде народу и којим језиком му се говори, јесте 
Г. Живојин Дачић. За неколико година рада он је за 
народну просвету и на народној књижевности више ура-· 
дио но поједина друштва која деценијама постоје. Ње- 
гове „Народне Новине“ иду у 32.000 примерака, а његов 
календар за народ штампа се у 40.000 примерака, Осе- 
ћајући да без доброг штива за широке слојеве народне 
не може се писменост утврдити, он је сада још покренуо 
и „Малу Народну Књигу“. То су књижице од 64 страна, 
које се продају по невероватну ниску цену од десет пара 
динарских, које се штампају у 40.000 примерака, и које ће 
за неколико месеци бити у рукама сеоске омладине, и 
на селу и у касарни. Прва књига је „Приповетке Лазе 
К. Лазаревића“. Поред пишчеве слике, ту су и ове ње- 
гове лепе приповетке: „На Бунару“, и „Први пут с оцем 
на јутрење“. Друга књига је „Цар Стеван Душан у на- 
родним песмама“, у којој су пет песама са просто напи- 
саним коментаром. Трећа књига је „Неимари“, изабране 
биографије М. Ђ. Милићевића, са осам слика хероја и 
мученика који су засновали данашњу Србију. Уредни- 
штво јавља да ће у истој збирци издати и избране при- 





БИНЕОИЕ НЕКЕ: 559 





поветке Лава Толстоја, Јанка Веселиновића, Милована 
Ђ. Глишића. Покушај Г. Дачића је од велике опште ко- 
ристи, и зато ће га сваки образовани Србин са највећим 
симпатијама пратити. Рад Г. Дачића је врло добар пример 
што све може да учини приватна иницијатива, која је 
нама Србима толико недостајала а од које се све може 
очекивати. ЈЕ. 


„ДРЖАВНА ПРЕДУЗЕЋА У СрБијИ“. — У „Гез Аппајез 
де Та Кесје Фтесје“, које у Женеви издаје ондашњи уни- 
верситетски професор Едгар Мило, изишао је чланак 
Г. Др. Косте Јовановића „Ге5 ептерпзез 4'Ега! еп Зегђте“ 
(свеска за јул 1910). Писац пре свега даје историјски 
преглед како се Србија политички и економски створила 
и развијала, а потом прелази на установе и послове који 
су у државним рукама: путеве, железнице, поште, теле- 
графе, индустрије оружја, дувана и жижица, шуме, руд- 
ника и минералне воде. У закључку писац вели да Др- 
жава у Србији као сопственик не задовољава све зах- 
теве модерне социјалне политике, али да је ипак, осни- 
вајући установе за заштиту и помагање радника, боља 
но приватни сопственици. Установе и монополи у држав-· 
ним рукама доста су добро вођени и прилично врше 
свој социјалан задатак. Државна режија у Србији је дала 
повољне резултате, и са бољом организацијом послова 
и бољим чиновничким особљем несумњиво је да ће имати 
још више успеха, Х. 


Г. Ј. Дучић У НЕМАЧКОМ ПРЕВОДУ. — СОлтоп, лист који 
лази у Прагу већ скоро педесет година, донео је у јед- 
ном од својих последњих бројева, у преводу Г. Др. Илије 
Ивачковића, неколико песама Г. Јована Дучића из циклуса 
Плаве Легенде. Уз превод иде и један мали предговор Г. 
Ивачковића о нашој модерној поезији, у коме је одре- 
ђено место и улога коју Г. Јован Дучић има у нашој 
поезији. Превод је врло тачан, и у колико је било мо- 
гуће, одржан је тон и прозни ритам /7лавих Легенада. 

Х. 


„САВЕТИ ЈЕДНОМ МЛАДОМ ПЕСНИКУ“ — Жил Боа, један 
од врло добрих модерних песника француских, познат 
иначе и као филозоф, социолог, драматичар и романо- 

писац, публиковао је недавно своју поему „Божанско Чо- 
вечанство“ (1'Нштапие Плуше), коју је критика са ве: 
ликом похвалом прихватила. Од особитога интереса је 
предговор „Речи једном младом песнику“, који је као 
нека врста песничке исповести и књижевнога манифеста. 
Прегледавши све раније мене кроз које је пролазила 
нова француска поезија, мене первезрије, чулности, ма- 
гловитости и песимизма, Жил Боа констатује да је поезија 
постала здрава, грађанска, породична и интимна. „Са 
најбољима из своје генерације, вели Жил Боа младом 
песнику, ти си се вратио традицијама нашега језика и 
нашега духа. Ти си одбацио све што је необично, тамно, 
нездраво“. Савети које он даје младом песнику своде 
се у главном на ово: „Учини дубљом и широм твоју 
душу радом, путовањима, размишљањима, љубављу. Али 
не подражавај оне твоје претходнике који су, са много та- 
лента, били само теоретичари и жонглери. Презири ампли. 
фикацију, певај само оно што ти осећаш, пиши само оно 
што ти мислиш. Поезија вреди само истинском, осећа- 
ном и даном емоцијом. Све остало је таштина, уокви- 
равање и брбљање“. Модерна француска поезија треба 
да има велике амбиције: „Један француски песник је 
нешто више но националан песник; он је човечански 
песник. Ја те уверавам, да твоја светиљка, твоја соба, 
твоја речица, твоје поље, твоја варош, твоја поро- 
дица, које ти славиш са верношћу, интересују нас мало, 
ако од њих не стварамо предмете пространијега сна, у 
коме остатак човечанства себе налази“. Поезија треба 
да се враћа на оне идеје која је 1834 године Ламартин 
изнео у „Судбини Поезији“, када је тврдио да поезија 
„није више игра духа, мелодична ћуд лаке и површне 
мисли, но дубок, стваран, искрен одјек најгајанственијих 
осећања душе“. Л. 








Власник, Богдан Поповић. — УРЕДНИК, ЈОВАН СКЕРЛИЋ, 





Ма аи 


(БИРА РЕДОВЕ 


КЊИЖЕВНИ ГЛАСНИК. 


Књига ХХУ, БРОЈ 8. — 16 ОКТОБАР, 1910. 


ГЛАВОБОЉА. 


Тако, одједном, обично пред вече, ваздух се почне 
згушњавати око мене и притискивати ми главу, а сун- 
чани дискус стане губитк свој облик и разливати се као 
питија; по небу беже дугачке, прљаво жуте пантљике, 
по земљи скачу и играју црне пеге, а у нос се завлачи 
сув и заједљив неки мирис; људи пролазе нахерено и, 
рекла бих, не додирују земљу, а облик им поремећен и 
смешан као у сферним огледалима; из далека бруји 
нешто метално и јако, као да се грдан какав точак витла 
по ваздуху; лишће по дрвећу тамни и боде ме својим 
шиљцима у зенице; у глави хукти ветрењача, и незграп- 
ним својим крилима кида и дере још мало час компактне 
моје мисли, а по свима живчаним ћелијицама мигољи се 
осећај страха и предосећај бола... 


Покушам окренути главу од прозора: не иде. Вратни 
пршљенови се укочили као да су гипсом заливени, а 
глава застала у неком необичном, истегленом положају. 
Опрезно се подигнем, да мозак нипошто не сазна да се 
крећем, па ар презор, спустим завесу, запалим свећу, 

и пажљиво се, по неком нарочитом систему, спустим у 
наслоњачу. Тако ми је као да сам се скратила и сузила: 
ногама једва додирујем земљу, а у столици још равно 
два педља празна места поред мене. 

Тортура, дакле, може почети, помислим у себи за- 
једљиво, и станем очима тражити какву разоноду у соби. 
Погледам у пламен и зачудим се, како то и није пламен, 
него нека беличаста згуснута маглица, која се на врху 
једва приметно испарава. Отворим боље очи, а маглени 
облачић се стане теглити и по средини тањити, танко 
место почне се брзо и хитро увртати, горњи део се откине 
и нестане га у ваздуху, појави се стењак са модро црним 
клупчетом несагорених гасова, а изнад њега интензивно 
жут пламен са црвенкастим шиљастим језиком, који се 
несташно плазио у ваздух и некако нејасно, али осет. 
љиво дражио моје видне живце и пупили. Одмах се 
затим на мојој лубањи, на међи чеоњаче и темењаче, 
стаде нешто дешавати. (05 јготга в, 05 ратеташз — зуцну 
ми кроз мозак нека стара школска реминисценција, и 
таман да завирим у тај свој доживљај, а чеоњача се за- 
тресе, почне се гибати и пупчити, кожа на челу стане се 
изтезати, слепоочњаче угињати, а артерије на њима де- 
бљати и одскакати. Неко стругање и кврцкање, као да 
шавови међу костима попуштају. Кров лубање се тањи 
и набира, а кроз наборе мили нека густа врела и тешка 
материја. Прво као млаз, тромо и лагано, а после раз- 
дељена у куглице као жива, које све брже и брже клизе 
и падају с обе стране главе до слепих очију. Ту се једна 
за другом закачи и заглави, маса се стаде купити и ра- 
стити, мене поче мучити гадан осећај да се страно тело 
пробија кроз чврсте честице моје лубање, и одједаред 
ми би јасно, да баш уз моје очи два ђулета притискују, 
боду, буше, пеку и уједзју. Обузе ме нервозна зла воља, 
и дође ми жеља да се подигнем, да се свом снагом оду- 
прем лобањом о зид, да је пригњечим, да притиснем 
мозак, да пореметим вијуге на њему, да се искриве, из- 
хере и осакате све мисли моје и сва свест моја о њима... 

Сува кожа на телу несносно ме дражи; крв се уле- 
нила, тромо се ваља по жилама и гони пред собом нека 
врела зрнца, која тако пале зидове ћелија, да пластично 
осећам читаву мрежу својих крвних судова, и почињем 
се бојати, шта ће бити од мене, ако се та зрнца задрже 
и наслажу у срцу или у мозгу! 

Пламен на искапаној свећи као да је дотле сам у 
себе нестајао; згрчио се у тишини и загушљивости, око 
њега лебди нека плава атмосфера, што чудно одудара 
од полумрака у соби, и у правим и у кривим линијама 
сваки час мења свој облик. А посматрање тога калеидо- 
скопског трзања као да је врло рђаво утицало на она 
два ђулета у мојим слепим очима. Стаде их тутњава и 
неко бесомучно врћење, док одједном одскочише, јурнуше 
кроз мозак, стадоше га бушити и чудним скоковима ша- 
рати по њему сфероиде, делтоиде, елипсоиде... Плућа 
моја почела да се журе, а јаук се попео већ у гушу: 
али не даље; уморена и малаксала, тихо и лагано вра- 
ћају кривудавим и осетљивим каналима по мозгу на старо 
своје место. Ране пеку и бриде, зуби шкрипе, тело се 
савија и одвија, а два ђулета у слепим учима притискују, 
боду, буше, пале и уједају. 

Свећа догорева, а пламичак све збијенији и угаси- 
тији. Врх му се спљоснуо и исцепкао, и изгледа као 
разбијено и окрвављено око. Стењак се оголитио и испру- 
жио свој дугачки кукасти врат, и око њега таје и нестаје 
танак и провидан воштани прстен. Склопим очи да се 
одморим, из свију кутова моје главе заструји нов бол, 
стане се сливати у очне дупље, а аркуси над очним 
дупљама, као две змијурине с гвозденим мишићима, сте- 
гоше очне јабучице; и неки тешки точкови, с буком и 
теретом натоварених кола, стадоше ми гњечити главу и 
мрцварити мозак. Стегох вилице да ми запршташе зуби, 
укопах се ноктима у наслоњачу, и нагло отворих очи, 
да зар лакше искоче из својих јама! 

Пламен се истеглио и поплавио до горе; стењак 
два-три пута задрхтао, па се онда изврнуо; модрикаста 

ватрица још једаред лизнула око танког воштана пр- 
стена, и онда се смркло. 

Помрчина не беше подједнако растегнута, лака и 
непровидна као обично. Наслагала се у слојеве, згуж- 
вала се у клупчад, и док је негде густа и црна као смола, 
и тешка и непомична као камење, дотле се на другом 
месту распала у прљаво сивкасте и до провидности ра- 
стањене крпе и дроњке. Људима је иначе лако прола- 
зити кроз помрчину, а мени је тешко и руку пронети 
кроз њу. На сваки дрхтај тела се буни и комеша, а кре- 
тање је немо и страшно свима мојим чулима. Управо над 
главом виси ми густ један облак помрчине. Тачно га 
разликујем од осталог мрака, бојим га се и не смем од 
њега да дишем. Али се и без моје кривице облак одје- 
даред залелуја, и као каква ноћна тичурина полете према 
таваници; и цела помрчина у соби оживе и поче дами 
се свети. Тежак један ваљак пао ми на колена, пригу- 
шио их и лагано клизи преко мојих ногу на под; а с та- 
ванице, као из неког точира, цури помрчина у танком и 
оштром млазу на најосетљивије место мога чела. Мрднем 
ли од муке главом, млаз се, као каква еластична пан- 
тљика, сави:е у спиралу, одскочи и опет погоди оно на- 
дражено и осетљиво место. А ни за главу не смем сасвим 
да се окренем. Тако ми је као да ће млаз помрчине 
пробити лубању, шикнути кроз мозак и опет пљуснути 
на оно болно осетљиво место. Нервозно нестрпљење 
и,бес ми рију и копају по души, и мучи ме ужасна 
немоћ. Светлости бих хтела, али никаква жеља не може 
унети енергије у моје малаксало тело, а помрчина ми 
већ спрема освету за ту грешну помисао. Стаде проси- 
пати танке и оштре иглице, које ми насртахуиу носиу 
уши, продираху кроз поре на кожи, милеше под кожом, 
док их одједаред, у гомили, не осетих у затиљку; ту се 
часком задржаше, а онда стадоше клизити на ниже, 
према кичменој мождинн, и у тај мах ми би ужасно 
тешко на срцу и плућима, причини ми се да удара угљен 
из димњака локомотиве, и осетих муку и несвест. 

После неког времепа, коме не знам рачуна, почех 
опет разазнавати шта се око мене дешава. Сивкасте крпе 
мрака вијугају се и шуште, цепају се на конце, мрсе ми 
се у прсте и у косу и ужасно ме драже. Мишићи преко 
груди стадоше се стезати, а мишићи на ногама као на 
точку растезати; зуби се стегли и, као да су од мекана 
олова, једни се у друге жљебе и упадају; у копчи ви- 
лица сева јаки бол; по браздама намрштена чела мили 
несносна ледена влага, и најзад, пакосни мрак прогута 
на часак контролу мозга и душе... После је опет тихо и 
мирно око мене: помрчина се сталожила. Али у предњем 
делу моје главе рије нови бол: дебела шеталица по 
такту неке добро познате песме клати се од једног ђулета 
до другог; а у мојој души страх, и досада, и пакост, и 
једноликост, и немоћна туга. 

Зажелих да мислим нешто озбиљно и тешко, али 
ми нестало везе између садашњости и прошлости, и не 
могу да сазнам је ли ова патња епизода или битност мог 
живота. И почнем слагати неки дедуктивни ланац, да се 
о свему томе обавестим, али ме прекиде чудно неко шу- 
штање, као кад би когод велику количину свиле гњечио 
и сабијао. Отворим очи, а по поду гмижу дугачки и танки 
женски прсти, час замршени као клупче гљиста, час од“ 
мршени и пуни прстења с црвеним и плавим драгим ка- 
мењем. Изнова се збуним, и никако не могу да разабе- 
рем: нашто је та појава, и шта је пре ње било, и докле 
ће она трајати; јесам ли ја жртва нечега што је изван 
мене, или сам сама и узрок и објект својих мука; јесу 
ли те појаве фантоми, или су бауци моје мрачне душе, 
и је ли све то стварно страдање, или је шала и ћуд моје 
нервозе 2 

Кроз аркусе над очним дупљама, вијуга се бол, 
прелази с једне коштане честице на другу, сипа отров 
пред собом и оставља отровне трагове за собом. Дође 
ми жеља да пронађем једно особито осетљиво место, да 
се необично повредим, да себи докажем, да овај бол још 
није такав да се не да издржати, а уједно да се збуним 

и да заварам своје опажање. Утиснем прст између ар: 
куса и очне јабучице, напипам једну испупчену коштицу 
и притиснем је што боље могу. Штрецне јаки бол, а у 
помрчини, преда мном, одједаред стоји пројецирана моја 
властита дужица и зеница. Познајем ја добро и знам да 
није слика, јер осећам органску везу између ока и ње, 
и извесно знам, да је и то место у простору пуно бола 
и отрова. Око зенице стоје, поређене у круг, светле и 
несташне искрице. Тек се један лук откине из круга, 
искрице се узнемире, јурну према центруму зенице, али 
пре него што донде дођу, тргну натраг, крајњим искри: 
цама повећа се брзина, лук се због тога исправи, онда 
средња искрица прсне, све забљешти, и кад тај светло- 
сни ефект прође, лук је опет у прописаном облику и на 
старом своме месту у кругу. Тако лук по лук цео круг 
око зенице. ИМ све то иде огромном брзином, светли тра- 
гови лукова и линија сустижу се и сливају, и преда мном 
је час исправљена кружна линија, час у круг савијена 
права линија. Шта то значи» Ректифицирање кружне ли- 
није, квадратура круга оптичким путем: И тек да се на- 
смејем у себи лудости, и дебела шеталица захукта и стане 
оштрим својим крајем парати по мозгу: и-ра-ци-0 нал-ност, 
светле тачке се измуваше, око зенице стадоше скакати 
прво број три, па запета с дугачким репом, па онда десет 
разних децимала, и све то брзо, једно с другим поче да 
се утркује и једно друго да прескаче. Одједаред: бум, 
број три скочи у зеницу, тргне за собом запету и свих 
десет децимала, нестаде слике и игре, а нејасно ми се 
причу као да неко чегрта бескрајан ред цифара. Кроз 
бол и хуку ми некако допузи до свести, да ће тс бити 
Вегиних 140 децимала, а онда се опет све стаде мешати 
и бркати, куцање срца поремети ритам, нервозно станем 
трзати рукама и тражити и пипати место где ме највећма 
боли, и с последњом искром чисте савести знађах једну 
једиту реч: бол, бол, бол... 

Да ли је та главобоља нешто озбиљно и важно у 
мом животу, или је слабост и глупост, од мене, што сам 

јој се и телом и душом предала» Је ли то апсолутно нека 
сила, коју ја морам до краја живота сносити, или ту 
може бити борбе, савлађивања, навике и победе» Или је 
просто нека збуњеност моје психе, коју једним енергичним 
и трезвеним чином могу за навек стрести. Шта је управо 
главобоља Патолошки и физиолошки процес. Да, али 
је то опет само име, а суштина» Хипотетичан терен, који 
се и анатомски, и физиолошки, и психолошки и пато- 
лошки само етапно може пратити и анализовати. Збрка 
живчаних реакција и болова, у којима на крају крајева 
мора бити везе и логике, али у чијем спољњем ефекту, 
на жалост, нема никаква смисла. Нашто је главобољаг 
Нити је душевна криза, да ме очисти и поправи, нити 
је телесна криза, да сруши организам и живот. Задире 
и у душу и у тело, а нигде јој сврха није одређеча. 
Главобоља је, дакле главобоље. Али то нема смисла. 
Главобоља је, дакле, глупост! 

О чему ја то управо разбијах главу» Смисао гла- 
вобоље, сврха главобоље — та шта ја ту којешта мислим! 
Најзад ћу још почети тражити паметну и разбориту гла- 
вобољу; или здраву главобољу, или главобољу која не 
боли! Није главобоља глупост, него је глупост то, што 
у ненормалним и патолошким појавама тражим смисао. 
— Да, да, али мора бити и негативна смисла, и коорди- 
нирана смисла; јер куда ћемо иначе са силесијом анор- 
малних и перверсивних факата, о којима се и ван луд- 
нице води рачун» На пример, главобоља руши нервни си- 
стем; људи растрзаних живаца оштре мозак интернистима 
и психијатрима, а ови онда бивају вештији и досетљивији 
у другим важнијим и реалнијим питањима. Или: људи 
покиданих живаца продуцирају читаву серију патњи, те- 
лесних и душевних, од којих модерна литература има 
врло много користи. С главобољом се, дакле, морам 
измирити. Пролазиће, дакле, дази и године мога живота, 
мењаће се годишња времена, доћи ће старост и смрт, и 
у томе и између тога свугде главобоља, главобоља... 
То је онда дугачак ред главобоља, као реп на дечјем 

змају, и ја бих могла, на пример, потражити која је карика 
репу ова садашња моја главобоља, и да ми се чиме ра- 
зликује од оних других главобоља. Могла би ме, даље 
занимати мисао, шта ћу осећати док дођем до последње 
главобоље, јер ће то бити главобоља пред смрт, а смрт 
је важна и дубока ствар. 

Фантастично би било развијати тему: моја последња 
главобоља. Биће ваљда опет вече, можда суро јесење 
вече, а ја ћу с постеље гледати на покисле дуварове 
суседних кућа, или ћу слушати шљапање блата под но- 
гама пролазника. Размишљаћу, као и сада, да је бол 
несносан и да се не може поднети, и да би једаред тре- 
бало скупити снагу и... и онда ћу ипак поднети што се 
не да поднети, о, да се боље заварам почећу размишљати 
о будућности и оздрављењу. А то ће, међутим, бити по- 
следња главобоља, а после тога ће доћи оно велико и 
невероватно, и мене никада више неће болеши глава. 

Некако ми је тешко од тога што сад размишљам. 
И скоро увек је тако, да ми бива тешко од оног што 
мислим, Целог живота ме кињи неко безпредметно само- 
мучење, и још нешто горе од тога, што сам увек хтела 
да збацим и стресем са себе. И да ми је то пошло за 
руком, ја бих била ведрија и веселија, и не бих ваљда 
морала ни главобољу трпети. Али ја то нешто нисам 
стресла са себе, и зато се сад дебела шеталица клати у 
мојој лобањи, удара и она два ђулета, тресе ми главу 
и шиљком својим пара бразде по намученом мом мозгу. 
А оно нешто ми сада изгледа као тешка загонетка, коју 
сам ја у себи била решила, али нисам смела да кажем 
шта сам у њој нашла, јер је било велико ки страшно. А 
кад сам се једаред одлучила на одсудан корак, дошла 
је ужасна главобоља и мрак у мени и око мене, нешто 
ме стезало за врат, одузео ми се језик, малаксалост се 
увлачила у мозак и у срце, и дух мој је обамирао. — Тако 
је нерешена назагонетка прошла поред мене, и кадгод 
се тога сетим увлачи се у меке бол, стеже ми се у гуши, 
и не могу до краја да домислим причу о нерешеној за- 

гонеци. Нешто је пропуштено у животу, и чудна нека 
веза има између те несреће и моје главобоље.... Речи су 
ове празне и суве као љуска од боба, а смисао им је 
оштар и тежак као оруђе од челика. — И шта је за 
мене најважније: оно што је пропуштено, или оно што 
је осталор Или је и једно и друго глупост А шта је 
онда важнор Ништа; без важности, смисла и свгтлости 
ваља се живот, пуст и спор, и сви смо ми у њему бо- 
лесни, несносни и досадни.... 

Ето, на пример, живци на мојој кожданој покожици 
сада су грдан један паук са силесијом ногу, а леви су- 
праорбитални живац је једна откинута нога, која се па- 
косно бацака, и откинутим својим крајем жљеби рупицу 
у кости. А то жљебљење страховито боли, и тог од- 
вратног паука у глави страшно се бојим! Прекида се 
веза између мене и света око мене, заборављам и на 
душу своју, само очајање и горчина бију из мене, јер је 
боловање без смисла, а оздрављење без вредности. 

Да ли бих се ја, овако болна, могла разговарати 
и смејати, кад би дошао неко драг и говорио ствари 
које ме занимају 2 Можда је довољно да сама размишљам 
о оном, што бих хтела да ми други приповедају. Можда 
се могу и без спољашњег утицаја, без разлога по 
чистој својој вољи насмејати. Ето, рецимо, ја хоћу да 
развучем усне, да зажмирим очима, да зинем и да исти. 
снем из груди карактеристични звук смеја. Гласан смеј 
у овој тишини био би нешто необично и силно. Тако 
ми је као да би се од мог смеја помрчина размрсила, 
мистерија болести разагнала, и ја била опет као и пре. 
Уздахнем у груди много ваздуха, лагано почнем да ра- 
стављам стегнуте вилице, и пажљиво станем ослушкивати 
како ће звук прво пискати, па онда звиждати, па најзад 
снажно захохотати и продерати тишину и мрак. Про. 
теглим се да затегнем мишиће, одупрем се леђима, испуп- 
чим груди, и са отшкринутим уснама и дахом, који сам 
час храбрила, час страшљиво задржавала, постојим тако 
у очекивању ефекта и у неком страху два до три минута... 

Збунила ме врела нека пара, која се стаде кроз 
зубе провлачити и палити ми грло и непце; у левом оку 
гризе бол, а из десног ока суну зрак, дебео као метална 
жица, удари о зид према мени, одбије се натраг, и у тој 
светлој траци заигра несташна, шарена прашина, па се 
онда опет смрче. Часом потраја необичан неки мир, и 
мени дође мисао, да је то најзгоднији тренутак да се 
гласно насмејем. Сад, помислим, и нагло раставим ви- 
лиде. Али из уста не излети никакав звук, вилице се 
аутоматски склопише, заклопараше неколико пута као 
кад је човеку јако зима, онда се грчевито стегоше, при- 
тиснуше језик, а под језиком се стаде разливати метални 
и влажни неки кус. Крв баца велике таласе, кроз уши 
дере хладна промаја, у потиљку се врти дебео клин, а 
пуно белих и плавих концентрични кругова трепте пред 
очима. Лубања се стеже, мозак се грчи и хоће на чело 
да прсне, у слепим очима рију и хукте два ђулета, а 
шеталица пара ли пара.... И све то тутњи и жури, и једно 
друго хоће да престигне. Мука и малаксалост и врхунац 
нервозна раздражења, јер ми више ни стоти део секунда 
не остаје да одахнем од бола. Потреси и болови све 
чешћи и страшнији. Стрепим и осећам, и клин, и два 
ђулета, и дебела шеталица, све, све ће се залетети према 
центруму мозга и нешто страшно ће се онда догодити: 
прснуће ми глава с треском каквог још није било, ра- 
здробиће ми се мозак, све ће се у страшној топлоти 
стопити, а ја ћу још увек морати бити при свести, и 
мрак и тишина ће ме плашити и давити, — ах, не могу 
више, — прашак, онај бели прашак.... 


Исидора СЕКУЛИЋЕВА. 

Он је лежао на гомили старих ужета, као дремљив 
мачак; али кроз очи паранце следио је како млади 
мјесец налази иза Монтекорна и слушао је праскање 
воде која је отицала испод лађе, као праскање жед- 
них језика. Прва четврт, румена кроз маглену влагу, 
одсјајивала је, дрхтећи у сред пескаре, расипљући искре 
на тамне појасе покрај обала; тамо у дну стршали су 
с обала кроз црвенило високи јаблани, па онда њихови 
врхови, свијетли попут цинка. Према ушћу, ведрина звјез- 
даног неба чувала је велики и тихи сан мора. 

Јори је био будан: пред њим се кроз потајну по- 
хоту младога мјесеца дизала слика насмијане плавооке 
Миле, која је била сва распасана у прњама, сва топла у 
оној њеној наранчастој, сунчаном љубављу препланулој 
кожи. Такву је виђе први пут једног септембарског по- 
поднева, на лијевој обали, покрај циганске черге, док је 
неукроћена ждријебад наоколо гризла траву и док су 
ватре димиле испод мједених котлова. Такву је виђе први 
пут: она је имала пуну кецељицу незрелих јабука и са по: 
хлепом гладне вјеверице загризивала је оно зелено воће; 
глава јој утонула у сјенку, а разголићене груди цвјетаху 
младошћу. И она је гутала воће, ето тако, сва лијепа у 
поподневном миру. 

Али када се окрену да види радознали свијет што 
се бијаше одаље сакупио, глава њена указа се свау 
сунцу као да је старим златом обливена, између два ме- 
тална круга која су јој висила уз ушију, тихо и блажено 

као какав варварски идол: црне косе разлијевале су јој 
се по врату, бљештале су на сунчевим зрацима, препле- 
тале се по лицу; у косом погледу из сне топле боје 
испољавале су се њене очи, бијеле, емаљиране. 

А једно риђе ждријебе прође случајно покрај ње; 
она му лагано довикну. Живинче се устави на дугим и 
танким ногама, пуштајући да га тапше по врату и са- 
пима, ржући лагано од сласти; ноздрве му дрхтаху, врат 
му се савијаше на лук под Циганкином руком, у жељи 
33 јабукама откриваху му се црвене зазубице, које му је 
Циганка трљала, држећи лице усправно у сунцу ; на обра- 
зима бљештаху сребрени кругови, над грлом препуним 
радости звецкаху амајлије... 

Тако је Јори виђе први пут. 

~ 

И сада је Мила тако цвијетала, као биљка, као стабло 
срећно у пупљењу, ето тако у доброти ваздуха, у доброти 
сунца, осјећајући како у дубини шуморе извори живота. 
Кроз оно женско тијело разлијевао се живот неким по: 
бједничким током здравих сокова; и из оног здравља 
избијало је нешто дјевичанско, нешто свијетло, природно. 
Њеним бићем било је већ овладало потпуно величанство 
женске снаге: и Мила је сада почивала у томе величан- 
ству простом мирноћом човјека који не мисли, који се 
не боји, који не зна. Али је често, у освитку њене мла-. 
дости, растуживала нека мутна пара; у оном дугом блу- 
ђењу преко непознатих земаља, кроз незнани свијет, ја- 
шући на ждријепцима и пијући вјетар; у оном дугом 
бјежању од људи и мјеста у бескрајне даљине; у оним 
непрестаним промјенама доживљаја злоће, превара, зло- 
чинства, њом је често овладала нека тешка сјета. То је 
био неко неодређено осјећање, може бити жеља за миром 
као жеља каквс биљке која осјећа у себи како се успав· 
љују вегеталне силе и тражи да је сунце пробуди. Јер 
нешто је спавало у ономе бићу, и у унутрашњем сну 
споро се извршавало неко дјело, и од потајне радње изгле. 

дало је као да с времена на вријеме избију и изгубе се 
конци топлоте, мириса, да узнемире ону невину душу. 
Тада се она затварала у неку тамну строгост: плаветнило 
зеница изнемогло би, усануло. Она је проводила часове, 
ћутећи, гледајући поље у некој светој пози, као какав 
велики мједени идол емаљираних очију, кроз бјеласање 
тихих шатора. Али се није удубљивала у мисли, нити је 
мисао њоме овлађивала: у оним часовима сву је зама- 
рало неко потајно осјећање живота, нешто непознато је 
привлачило и бјежало од ње, не отварајући се... 

И онда се повраћала старој дивљој љубави; и она 
је припадала ждријепцима, и великом сунцу, и лијепим 
пјесмама, и дивљим обронцима. Уживала је када би се 
ухватила за неочешљане гриве, док би ергела касала под 
ударцима Зизине трске, на супрот вјетру и прашини. Зиза 
јој је био један мали роб маслинове боје, који је за њу 
крао кокоши са гумна и ударао у тамбуру. Кад су Ци- 
гани ишли по бијелим, од сунца зажареним друмовима, 
кроз запарно грмље, на животињама, које су под жегом 
врат савијале, Зиза је ненадно ишчезавао и мало се по- 
слије враћао, са рукама пуним мурава и зеленог воћа. 

— Узми, Мила — говорио је, смијући се. А она је 
облапорно гутала воће, добацујући маломе по које парче, 
на пола загрижено, смијући се. Али га она није волела. 

Једног дана побјегоше заједно из шатора, да траже 
плијена. Било је благо марчанско поподне, добро сунце 
је чувало поља расцвијетаног лана, и класје се на сун- 
чевој доброти прелијевало у најфинијим тоновима жуте 
боје. Прелазили су погурени под влажним живицама, она 
за њим, ћутећи. Под још мртвим бријестом смјешио се 
неки сјај, из бусења траве дизао се као неки дах. Мила 
је била весела; Зиза ненадно затресе једно бадемово 
стабло; на оне двије главе паде мирисна киша цвијећа, 
и кроз ту кишу заблијешта ведри смјех. Онда, ћутећи, 
зађоше за плот једног гумна. Кокошке, које се нису ни- 
чему надале, лепршале су се мирно у слами, под једним 
распуклим зидом од иловаче; псето је дријемало, пру- 

жено на гомили сувих трсака; ништа се није чуло до 
изједначено љуљушкањд једне колијевке и таласање по- 
пјевке, унутра у ниској кући. 

Зиза извади из кошуље један дуги низац кукуру- 
зова зрна, отплаза до краја плота, као лисица, одакле 
стаде бацати зрневље преко плота на земљу. Једна ко- 
кошка полети облапорно. Зиза се не маче, не дану; у 
његовим зеницама које бијаху упрте у плијен оцртавала 
се права лупешка страст. 

И када кокошка бијаше прогутала прво зрневље, Зиза 
радосно тргну жицу и шакама угуши задње трзаје крила. 

— Узми, Мила — прошапута Циганки, која је ста- 
јала сагнута, док јој је у устима бљештао смјех, а на 
сребрним круговима сунце. 

Она узе загушену још топлу животињу, чије очице 
бијаше прекрио један вео, и из чијег отвореног кљуна 
капљуцала је крв. 

— Још, Зиза, још! — рече, приближујући му се 
четвороношке. 

И он поче игру на ново. Једна бијела кока, са ве. 
ликом капурицом, приступила је меци; један пут се устави 
као да нешто слуша, прије него што поче да кљуца, 
устави се, дижући главу према сакривеном издајству. Ни 
покрет, ни дах не открише засједе. 

— Узми! 

Она узе, и радосна због добити диже се, усправи 
се сва, иза плота. 

— Бјежи, бјежи, Мила! — викну мали престрављен, 
уз помамни лавеж пса који се бијаше упустио за њима. 
— Бјежи! И узе је за руку, вукући је у трку, кроз 
поља јечма, не обзирући се, док су се јата врабаца пред 
њима дизала и одлијетала. Када су били сигурни уста“ 
више се, дахћући, зажарени у лицу, са звонким, у грлу 
пригушеним смјехом. 

Лавеж се губио у даљини; сунце на западу ба- 
цало је косе зрака на маглуштину у коју је тонуло поље, 
а по свијетлој самоћи пловили су златни облачци. Под 

тим облачцима лагано се спуштало оно двоје: Мила би- 


јаше загрлила Зизина рамена, и она два гласа пливала 
су, стапајући се са вечерњом влагом. 

Али га она није вољела. 

Други путустајали су изван шатора, у хладу ; плаво 
јунско- подне простирало се изнад њихових глава. Зиза, 
сједећи "на а прекрштеним ногама, ударао је у тамбуру и 
пјевао, главу бијаше наслонио на раме, а у Милу упро 
очи које су пловиле између чара љепоте и таласа зву- 
кова. Она је крај њега, усправна, њихала лагано главом 
по ритму, поглед јој се кретао лијено у чистом лету 
свјетлости, из тамно зелене сукњице провиривале су голе 
ноге; под намрсканим платном живјеле су њене груди 
неком мекотом успаваног цвијетка. А Зиза је ударао и 
пјевао. Пјевао је, јер је Мила била лијепа, јер је небо 
било свијетло; ето, тако. 

Од једном Мила се неком наглом жудњом саже 
према њему, рукама стисну сљепоочнице, и остаде онако 
нагнута, са полуотвореним уснама између којих су дивљим 
сјајем блистали оштри зуби, као да хоће да гризу или 
да љубе. Момче је, под њом, запањено, и дрхтећи гле: 
дало, не отимљући се, оно тамно златно лице, по коме 
су ударали широки кругови; осјети топли задах што ми- 
рисаше неким новим мирисом: на тамбури жице јекнуше 
под грчевитим притиском прста. 

Мила га не пољуби. Мутних очију, тешко дишући, 
она се лагано диже; и неко чуђење самој себи овлада 
њоме, и кроза њу проструја нека необична слабост. 

Чинило јој се да јој је оног тренутка нека густа 
магла заслијепила очи, да су се неки трнци размиљели 
по свима жилицама са чудним осјећајем сласти и бола. 

— Зашто, Милаг — упита Зиза узнемирен, непре- 
стано је гледајући. 

Она није знала за што; не одговори: не обзирући 
се, хтједе да уђе под шатор. Али Зиза је шчепа за ногу, 
а нога је била гола. 

— Амо, Мила. 

— Иди, Зиза, љубави, пусти ме — прошапута Ци- 
ганка молећи. 

— Дођи; пјеваћу ти. 

Мирис багрена се простирао по тихоме ваздуху. 

— Не, Зиза. 

СМ НЕ 

Он раствори прсте. И остаде сам, замишљен, са 

тамбуром о боку. 


И тако је Мила цвијетала, сва се разлијевала, за снагу 
једног човјека; јер она је вољела Јорија, вољела је оног 
лијепог рибара, који је мирисао тако свјеже морским 
воћем, који се смијешио тако свјеже у оној бакарној бради. 

Једне вечери, када су се дуге пепељасте сјенке спу“ 
штале са Монтекорна на пескару и када је црвени фењер 
на врху моста разбијао блиједо небо, они су били за- 
једно. Он тек што се повратио с мора, пун морске соли, 
са морем у широким очима, са јаким мирисом дувана у 
задаху; и Циганка га бијаше намирисала у ваздуху прије 
него што јој се он приближио. 

— Јори! говорила је Мила, дивна, са пруженим ру- 
кама, заваљеном главом. МИ приви му се на груди са 
страшћу живог бршљана, сва слатка, дрхтаво се смије. 
шећи. Она је хтјела да буде слатка, хтјела је да буде 
слаба, за њега: хтјела је да му жртвује сву снагу своју, 
хтјела је да је он узме и љуљушка. Привинула му се на 
груди да чује дубоки куцај, да чулом плива у ономе ми- 
рису мора што се простирао из његове одјеће; савијала 
је кољена да би изгледала мања поред њега. А када јој 
Јори стисну сљепоочнице и подиже главу, она се стаде 
бранити, али тако слатко, изгубљена у погледу, кријући 
лице покретом драмљиве мачкице. 

— Тако, тако, пусти ме тако.... још. 

Он је пусти, милујући јој косу, зовући је слатким 
именима; у тим тренутцима он је бивао благ, и његово 
срце постајаше велико као море. 

И онда су дуго сједели на трави, док је мјесец 
ширио неку зору у оној самоћи. 

— Мила! — шапутао је Јори, по гдјекад, као са- 
моме себи, дрхтавим гласом. МИ гледао је оно високо 
дјевојче, тамно златне боје, које је имало оно лијепо 
чудно име. 

И она је говорила; њене су ријечи биле као мело- 
дични поток звукова, испрекидан оштрим нагласцима, 
новим ријечима које Јори није разумјевао; то је било 
као неко музикално таласање, као сјећање лаганих ди- 
вљих попјева по ритму виолине. 

— Ти идеш на море, лијепи мој, ти идеш далеко 
далеко, на море које има боју твојих очију. Јуче те је 
чамац носио, а за тобом је пловило срце моје... Хоћеш 
ли и мене у чамац Плава вода мирише, осјећам је. 
Узми ме собом, Јори! 

А јаран је ћутао; у његовим жилама крв бијаше се 
укочила и кроза њих није више струјао онај дрхтај; 
нека тиха млитавост на онај женски глас одузимала му 
је снагу постојања. 

Он је ћутао; хтјео је да осјети по кожи потпуно 
миловање оног гласа, хтјео је да се осјети очараним од 
оних дугих очију. 

— О лијепи мој, а зашто ме гледаш 2 Сунце ме је 
оскврнило; ја идем по сунцу као ждријепци; а ждри- 
јепци су моја љубав. Знаш ли ти наранче» Моје је лице 
као наранча, каже Зиза у пјесми. Али ја нећу Зизе; тебе 
ја хоћу, тебе што имаш браду свијетлију од бакра, и 
снажан си, и благ си. Узми ме собом, Јори! 

Она је пјевала. И она га загрли голим рукама око 
врата, лагано скочивши као разблудна мачка, примичући 
му насмијано лице уз звекет и трептање металних кру- 
гова. За тим се завали, загњури се у хладну траву, сва 
се окупа у мјесечини; и остаде лежећи наузнак, сва срећна, 
опијена, док су јој кроз обрве трептале зенице, губећи 
се у беоњачи, испод трепавица, као двије црне капи у 
млијеку. 

— Мила, што ти јер Што ти је» — шапутао је он, 
готово престрављен оним дугим уздасима, тражећи стра- 
сним устима влагу оних других уста и меку топлоту грла. 

Поврх љубавника успављивали су се јаблани у мје- 
сечевој благости, високи на сребром опточеним деблима, 
са врховима у магли. 

— Мила, што ти јер 

Она не одговори: у беоњачи се отворише зенице 
као два цвијета, меко тонући у жељи, као бљесак осмјеха. 


(Свршиће се). 
ГАБРИЈЕЛЕ Д АНУНЦИО. 


(С талијанског превео Душан КорОлЛиЈА). 





ЦЕЛО МИ СЕЛО ОМИЛЕЛО... 


(Из „Сељанчица“). 


Цело ми село омилело, 

Што ћу, којој ћу, јагње бело 2 
Свако је јагње за себе 

Свака је китка од цвећа, 
Свака је зора с пролећа, 
Свака је вода с извора, 

И лака пена са мора, 

Свака је роса Ђурђева; 

Свака је зрака сунчева, 

И лака тица грлица. 


Цело ми село омилело, 
Што ћу, којој ћу, јагње бело2 
Смиљану оћу, како ћу, 
Она је лепа, најлепша; 
Јагода лепша од свију; 
Дивна је дивних очију; 
Мирјана песмом заноси; 
Ракита снагом пркоси; 
Стана три села занела; 
Јана ми памет однела. 


Цело ми село омилело, 
Што ђу, којој ћу, јагње белор 

Небо нам је црно. У падању дугом 
Ромиња и сипи, дажди јесен сива 

И пије нам кости, док очајно, с тугом 
Бруји наша песма преко плачних њива. 


Писале је сузом и крвавим мачем 
Хладне, мртве усне и мртвачком руком; 
Наша душа плаче њеним мртвим плачем, 
Наше срце бије њеним тмулим звуком. 


Писали је прошли векови и круне 
Скрхане у блату, војске мртвог Цара; 
Писало је ропство, а певале струне 
И слеђена туга слепаца гуслара. 


Бруји наша песма, а спутане руке 
Крваве и муче, као рана жива, 

И причају пакб и вечите муке. 

Бруји наша песма преко плачних њива. 


Са језивом страшћу кроз тамничке тмине 
Пева народ цео песме, што их поче 

На Несрећном Пољу. ИМ са туге њине 
Певају их хумке и надгробне плоче. 


Певају их кости и помрле сени, 
Соколи у лету, војници без љаге, 
Кричу их кроз облак у крвавој пени 
И орлови пали и тићи без снаге. 

Бруји наша песма пуна мутног плама 
Све боле и наду, што је душа скрива, 
Прошлост и будућност запева у нама. 
Бруји наша песма преко плачних њива. 


Бруји наша песма, кб трубе од тучи 
Грме громки поклич груди мржњом пуне, 
И промуклим гласом од крви и жучи 
Пева скоре дане, а садашњост куне. 


Буди мртву славу и кости већ труле 
Хероја, што пије ова јесен сива, 

И проклиње оне што на напор хуле. 
Бруји наша песма преко плачних њива. 


Бруји, тужно бруји како срце пече 
Бол и вечни јади, како ропство мрви, 
Слави тренут кад ће борба да потече 
Млазевима густим устојале крви. 


Бруји наша песма, у падању дугом 

Док дажди и сипи и све мртво снива 
Под маглом и лишћем. Очајно и с тугом 
Бруји наша песма преко плачних њива. 


БожидаР ПУРИЋ. 


581 


САБЉА РЂА... 


Јауче и писка пун жучи и страве 

Плач бедника тмулих. Диже се и страши 
Задах срамне смрти, лешине крваве. 

— Ат му седи, нане, нема ко да јаши. 


Лица су нам мрачна и суморне главе 
Броје тамне часе. Кроз болове наше 
Умиремо гњило ове ноћи плаве. 

— Сабља рђа, нане, нема ко да паше. 


Нит очајна храброст да нам срца таче, 
Умиремо тужно без борбе и крета 

И залуду робље што вриска и плаче. 
— Сабља рђа, нане, већ стотине лета... 


Божидар ПУРИЋ. 





ЈУ БУ МЕН 


[| ПУТНИКОВА НОЋНА ПЕСМА. 


Ти, што држиш васионе, 

Што сав јад, све боле блажиш, 
Оног што под патњом клоне, 
Двапут већом моћи снажиш, 
Ах, сит сам већ овог пира! 
Нашто бол и сласт и жуди2 


Слатког мира, 
Мира желе моје груди. 


П То исто |Путникова ноћна песмај 


Врх свих брда и брегова 
Мир почива. 

У свих травки и цветова 
Даха жива, 

Нит' таласа прам. 
Умукнуле птице гором, 
Чекај, скором 

Уснућеш и сам. 


11 МОРСКА ТИШИНА. 


Дубок мир у води стани, 
Нигде морем вала жива... 
Лађар брижно гледа вани 
Сјајни образ мора сива. 

Ни да ветрић пирне куда 

Гробним миром све почива. 
Докле видиш — равно свуда, 
Нигде вала, нигде жива. 


ЈУ САМО КОЈИ ЧЕЖЊУ ЗНАДЕ. 
(Из „Виљема Мајстера“) 

Само који чежњу знаде, 

Кол'ко трпим зна! 

Без радости и без наде 

Сам ко никада, 

Гледам како румен руби 

Онај пусти крај. 

Ах! који ме зна и љуби 

Далеко је, вај! 

На очи ми мрак се краде, 

Гори душа сва... 

Само који чежњу знаде 

Кол ко трпим зна ! 


ЈАВИ ТЕШКЕ 


(С немачког превео В. М. Ж.) 





ПЕТАР 1 ПЕТРОВИЋ ЊЕГОШ У БЕЧУ 
У ГОДИНАМА 1836-1837. 


У години 15336 стање у Црној Гори било је врло 
бедно. Владала је ужасна глад, нарочито у катунској на- 
хији; реформе које је у земљи изводио тадањи владика 
Црне Горе, познати највећи српски песник, Петар П Пе- 
тровић Његош, не наиђоше на леп пријем; напротив, 
оне још подигоше против владара незадовољство, које 
се још појача разним интригама; млади и још неискусни 
владика, осетивши се немоћним, одлучи се да путује у 
Русију да би злу доскочио а и да би сам побегао у свет 
из свог несносног, несрећног положаја, у који је био 
запао. Пред крај године крене се Његош на пут, дође 
прво у Беч, одакле 23 децембра посла цару Николи један 
меморандум о положају своје земље и своме сопственом, 
са молбом да може доћи у Петроград и изићи лично 
пред цара. Тек 12 јануара 1837 дође одговор и то не- 
повољан, а писмо вицеканцелара графа Неселроде гла- 
сило је још неповољније. Његош је морао дуже време 
чекати у Пскову док се ситуација не разбистри и распо- 
ложење Русије према њему не побољша. За то време 
руски конзул у Дубровнику, Јеремија Гагић, оде по за- 
повести своје владе на Цетиње, скупи тамо око себе 
17 марта племенске поглавице, обавести се од њих о 
стању земље и владичиној управи, ислита сукоб који је 
искрсао између народа и његова владаоца, и посла ру- 
ској влади извештај који је по Његоша врло неповољно 
гласио, и у коме између осталога вели, да владика не 
испуњава своје владарске дужности, но све своје време 

проводи у писању песама, лову и игрању карата. Тек 
после овога писма и дугога саветовања о њему лично, 
Његош, који је оваквим понашањем био понижен и увре- 
ђен и чије је путовање личило на путовање цара Хен- 
рика ТУ у Каносу, доби допуштење да може доћи у Пе- 
троград. Тамо је приспео 18 маја. Изишавши пред цара 
успе да се оправда и да целу ситуацију измени у своју 
корист. 12 јуна 1837 крете се из Русије и преко Беча 
стиже за кратко време у Црну Гору, после одсуства, као 
што се види, од више месеци. 


Ближе појединости овога пута, у колике се оне тичу 
стања Црне Горе и Његошева бављења у Русији, при- 
лично су добро познате по обавештењима његових био- 
графа М. Медаковића,! П. А. Лаврова,“ П. А. Ровинскогз 
и Л. Томановића“ По њима смо и ми изложили ствар. 
О задржавању пак нашег великог песника у Бечу није 
досада писано, и ову епизоду из Његошева живота могао 
бих изближе осветлити по новим подацима, које сам 
нашао у Београду у нашем Државном Архиву, који, 
врло добро уређен, садржи необично драгоцен материал 
за политичку, културну и књижевну историју Србије и 
осталих пограничних земаља. У поменутом архиву на- 
лази се, наиме, једна фасцикула писама (Кнеж. Канц. 
Фасц. Српски агенти у Угарској итд.) која су на срп- 
ском језику писали бечки агенти српске владе, и у ко- 
јима су саопштавали влади све светске политичке ново- 
сти, нарочито оне које су могле ближе интересовати 
Србију, на пр. о бављењу разних угледних Срба у 
Бечу и иностранству. У тридесетим и четрдесетим годи- 


1 М. Медаковић, П. П. НЂгош посл. владаоћа владика црно- 
горски, Нови Сад 1882, стр. 76 и даље. 

# П. А. Лавровљ, Петрђ П Петроваћ НЂгошљ, влад. черн. и 
его литер. дђатељљностђ, Москва, 1887, стр. 86 и даље. 

3 П. А. Ровинскљи, Петрђ П (Раде) Петровичђ Нфгош Спб. 
1889, стр. 76 и даље. 

4 Л. Томановић, Петар други Петровић Његош као владалац, 
Цетиње 1696, стр. 71 и даље. 

нама прошлога века вршио је кроз више година дужност 
таквог агента српске владе неки Вилхелм Хопе, о коме 
ништа ближе не знамо, ма да је он заслужио више пажње, 
јер је, као што се види из његових писама, био паме- 
тан, књижевно образован и о многим стварима добро оба: 
вештен човек и имао много угледних познанстава. По- 
знавао је многе угледне Србе, и у његовим писмима се 
налази доста лепих података о кнезу Милошу, Вуку Ка- 
раџићу и другима. Његова су писма и употребљавана у 
научним циљевима; тако је ваљани управник Државног Ар 
хива Др. Мих. Гавриловић по тим подацима и другим доку- 
ментима написао лепу монографију о Вуку и кнезу Милошу. ! 


У Хопеовим писмима, као и у писмима других аге- 
ната, налази се доста материала о Његошу, с ким се 
Хопе и лично познавао. Ова се писма односе на живот 
Његошев и одношаје Црне Горе од године 1836 до 1844. 
Ми ћемо из њих дати један извод само о ономе што се 
односи на бављење нашег великог песника у Бечу у го- 
динама 1836 и 1837. Хопеови подаци су оверени и до- 
пуњени по чланцима и белешкама неких тадањих немач: 
ких листова. 


У Хопеовим писмима о Његошеву бављењу у Бечу 
године 1836 и 1837 (у једанаест писама говори се о томе), 
нема ни речи о жалосном стању Црне Горе које смо 
горе у кратко оцртали. Изгледа да се Хопе са Његошем 
тек тада упознао и да у почетку за црногорске прилике 
није имао никаква интересовања, да би се о њима распи- 
тивао, као што је то доцније био случај. Његова писма 
говоре само о томе шта је Његош у Бечу радио, о чему 
је Хопе:био врло тачно обавештен. 

Ту се прво говори о односима Његошевим са беч- 
ким дипломатским круговима. У првом писму од 25 де 
цембра 1836 (6 јануара 1837), извештава Хопе: „Владика 


1 Др. Михаило Гавриловић, Милош Обреновић и Вук Стеф. 
Караџић, Нови Сад 1908 (пз „Летописа Матице Српске“). — О Хопеу 
на стр. 80—87. 

Црне Горе имао је част бити ових дана! од стране ру- 
скога отправника послова кнеза Горчакова представљен 
кнезу Метерниху, који га је са великом пажњом примио. 
Владика је код Његове Светлости провео скоро часи 
по. При растанку кнез Метерних се извињавао што због 
слабог стања своје жене није могао имати ту част да 
пријатног посетиоца позове на ручак, али да задржава 
себи право на то задовољство“. Око чега се водио говор 
на овој аудиенцији Хопе ништа не говори; тек у идућем 
писму (14 јануара 1837) додаје он: „О његовој (о Ње- 
гошу је говор) првој аудиенцији код кнеза-канцелара 
имам накнадно да поменем да је тада случајно управљено 
владици питање да не би желео да га представе и турском 
посланику, на шта је он кратко и оштро одговорио: 
„немам ја код њега никаква посла“. — У писму од 5/ ја- 
нуара додаје Хопе још нешто о ономе разговору: „Ових 
дана имао сам част бити позван од црногорског владике, 
при чему се поведе говор и о кратко споменутом вла; 
дичином одговору. Он увераваше да је сам Кнез Ме- 
терних управио на њега питање о турском посланику и 
да је он брзо одговорио да код њега нема никаква 
посла. „Да“, додаде он сад, „истина је, ми немамо ни- 
каква посла код Турака, осим можда само са пушком“. На 
питање које је владика у даљем разговору за столом упра- 
вио на кнеза, да ли је и турски посланик образован 
човек, одговорио је овај да јесте и то у највећем сте- 
пену, чему се владика није мало зачудио и засведочио 
своје неверовање ћутањем и значајним слегањем рамена. 
После ове прве аудиенције буде Његош од Метерниха 
позван на ручак. „Јуче је“, тако пише Хопе у писму од 
Та јануара, „владика Црне Горе имао част да га кнез 


1 Кад је Његош приспео у Беч, Хопе не вели. Новине ( Ује- 
пет Хећитуд) у бројевима од 1 нов. 1836 до 6 јан. 1837 не доносе 
његово име у списковима допутовалих путника. Да је још пре 23 
дец. 1836 био у Бечу, сведочи Хопеово писмо, као и његов тога дана 
датовани меморандум (упор. Л. Томановић, навед. дело стр. 71). Упор. 
још Медаковић 76, Ровински 75 и даље, 

Метерних позове на ручак. Још су били позвани гу- 
вернер Далмације граф Лилиенберг, са којим је Његош 
већ дуже време познат; руски отправник послова кнез 
Горчаков, и ц. к. државни саветник барон Отенфелс 
За столом је разговор био врло жив, а владика предмет 
нарочите пажње“. Нешто доцније, 30 јануара, буде Ње- 
гош позван на ручак од руског дворског саветника 
Апраксина (писмо од 19/,, јануара). Добри односи са Ме- 
тернихом нису трајали дуго. Нарочито је она Његошева 
примедба односно Турака допринела, поред других окол- 
ности, понајвише, да се ти односи измене. Нешто се од 
тога начуло у дипломатским круговима, где се развило 
у читаву аферу, у којој ни сам Метерних није био по- 
штеђен од пребацивања. „Као што чујем“, писаше Хопе 
29 јануара (10 фебруара), кад је црногорски владика изја- 
вио да он нема никаква посла код Турака, турски по: 
сланик Ферик Ахмед-паша је изјавио кнезу Метерниху 
своје негодовање због пријатељског дочека владике и, 
пошто се хтео избећи владичин састанак са турским по- 
слаником, није владика ни добио позив за последњи бал 
код Метерниха. Уопште, као што се из неких околности 
може видети, поменути владичин одговор није овде ни- 
како наишао на добар пријем, што је и царско руски 
посланик граф Апраксин сасвим отворено изјавио вла- 
дици. Ипак, овај тиме није ни мало узнемирен, само што 
ће своје бављење у Бечу морати нешто скратити“. Због 
тога, а и због других околности, узеше односи Његошеви 
према Метерниху и меродавним круговима још гори 
обрт. То се најбоље видело при његову повратку из 
Русије. Његош је из Петрограда дошао у Беч 6 јула (по 


1 Скоро истим речима саопштава ову вест и лист Ашдзбит дет 
Апдетете Хећитд, бр, 20, од 20 јан. 1887 (додатак), под датумом: 
Беч, 14 јануара („Прекјуче је владика... итд.“). 

2 0) односима Његоша и Лилиенберга в. 4. Уисенс, У1ашка 
Каде, ћакир Вајасте 1 стопу. ШПепђеге, БЗгеј 1906. — У броју од 26 
новембра саопштава Жеепет Хетитд да је Лилиенберг дошао у Беч 
23 новембра. 

новом) 1837.: Тим поводом пише Хопе у писму од 29 јуна 
(11 јула): „Пре неколико дана стигао је овде црногорски 
владика из Петрограда на свом путу за Цетиње. Изгледа 
да је. у милости овдашње владе врло много изгубио јер 
још нигде није позиван. Бечке новине га наводе у списку 
допутовалих као архимандрита... Станује у једној гостио- 
ници у предграђу“,“ 

Сем ових обичних дипломатских односа, писма Хо- 
пеова помињу и послове које је Његош мислио да сврши 
у меродавним круговима, наиме, његове планове, за које 
се заузео да их у тим круговима оствари, али га јениу 
томе пратио неуспех. Познато је да се једна од најваж- 
нијих намера Његоша као владара састојала у томе да 
изради за Црну Гору признање њене независности, јер 
се она дотле увек сматрала као вазална држава турска; 
познато је како му је доцније на досетљив начин пошло 
за руком да везира од Херцеговине, Али-пашу, 20 ок: 
тобра 1838 наведе да у једном уговору са Његошем 
означи Црну Гору као независну област.“ Али се досада 
у биографијама Његошевим није истицало да је он још 
раније радио на тим плановима о чему смо се ми изближе 
уверили из Хопеових писама и тадањих листова. Хопе при- 
ча, извештавајући о Његошевим корацима у Бечу, у писму 
од 258 јануара (7 фебруара) 1837, следеће: „Поред. тога 
изгледа да он (Његош) ипак никако не испушта из очију 
циљ свога бављења овде, а то је, како сад могу са много 
права закључити, да задобије и посредништво Аустрије 
да од турске владе стече признање независности Црне 
Горе и мир. При томе се користи једним ферманом сул- 


1 Улепет Хећиту, бр. 155 од 10 јула 1837: Апеекопштеп дел 
6 јићив: .. . Нг. Ребгоу већ Мегозећ, Атећипапдтћ т Мопфепесто 
(56. Мг. 316), хоп Ређегађига. 

2 Хопеова вест је тачна; ваља приметиги да је Његош одмах 
по свом доласку најпре одсео у „вароши“ (56. Мг. 816), као што 
јавља лист а вероватно се доцније преселио у предграђе, као што 
вели Хопе. 

8 Упор. о томе Лавров стр. 115, Томановић стр. 101 и др. 

тана Селима од године 1799 који се налази у архиви 
црногорског владике и који изгледа да је од речи до 
речи ове садржине :, Ја, султан Селим, Емир, брат сунца 
и рођак месеца, господар од неба до земље, од истока 
до запада, цар свију царева итд. овим обзнањујем 
свима својим везирима и пашама од Босне, Албаније 
и Македоније, граничним суседима Црне Горе: како 
Црна Гора никада није потпадала под власт нашега 
двора, то вам заповедам да пријатељски пуштате Црно: 
горце на наше земљиште, као што се надам да ће и моји 
поданици од стране Црногораца остати поштеђени. Дано 
у Цариграду 1799. Султан Селим Емир“. На који је начин 
Његош дошао до овога фермана Хопе не каже, али ли- 
стови (Апозђиггег АПоетете ХеПипо) говоре нешто више 
о томе у једном допису (Гле Мопепеоппег) датованом 
„са црногорске границе“ 31 децембра 1836, који врло 
симпатично гласи за Црну Гору и њеног владику, који 
је сматрао да је овим ферманом задобио независност 
своје земље. „Било је то“, тако стоји у допису, „погле 
пораза скадарског Махмуд Паше у години 1796, када су 
Црногорци опет задобили своју потпуну слободу, само 
ни даље нису ништа мање од пограничних Турака били 
нападани, пљачкани и на све могуће начине узнемира- 
вани, те се тадањи владика: нађе побуђен да, у лично: 
сти Саве Пламенца, брата тадањег сердара црмничке на- 
хије, који се сматрао врло погодним за тај посао, пошље 
пуномоћника у Цариград са задатком да посредством 
европских посланика изради Црногорцима мир и одмор. 
Овај Пламенац је био тако срећан да нађе преставника 
једне европске силе склоног да потпомогне његове на- 
поре за добијање једног фермана у томе смислу на по- 
граничне турске паше, те га, заиста, напослетку и добије 
године 1799. (Следује текст фермана, исти као и код 
Хопеа, са незнатним одступањима). Овај ферман донесе 
Пламенац на радост владичину у Црну Гору.“2 Са упо- 
1 Петар 1 Петровић Његош. 


% (Амозђитдет) Апдетете Хетшитд, бр. 38, од 7 фебр. 1837 
(аџзвегогд. ВеПасе Мг. 61). 

знавањем дипломатских кругова и са публиковањем (ако 
се то десило његовом инициативом) овога фермана Његош 
није добро прошао. Због тога је имао нових неприлика 
са турским послаником. У писму од 5/; фебруара по: 
миње Хопе наведени чланак и вели: „Тај... чланак... дао 
је овде новог подстрека љутњи, и, као што сазнајем из 
поузданог извора, тај ће ферман, поглавито утицајем 
турскога посланика, бити проглашен за неважећи од 
стране овдашње државне канцеларије. Уосталом, не може 
се спорити да се један акт поменуте садржине налази 
у архиву црногорског владике, као што ме је он и лично 
најодлучније уверавао, и ма да већ сама титула султана 
Селима, као и облик и стил у оном ферману допуштају 
оправдану сумњу у његову истинитост, ипак га владика 
сматра аутентичним; ако он то није, онда се само мора 
претпоставити да су ион и његов претходник прева“. 
рени“. Три дана после овог Хопеовог писма заиста изиђе 
у поменутом листу чланак „О Црној Гори и Црногор- 
цима“, који изгледа као нека званична исправка рани- 
јега чланка и то сасвим у смислу изјаве турскога посла. 
ника по тој ствари. У чланку се са највећим подсмехом 
помиње горња преписка са црногорске границе, наводи 
се и доказ да Црна Гора чини саставни део турске ца- 
ревине, ферман се означава као лажан, а стил и форма 
му се проглашују фантастичним и смешним.: У литерар- 
ном погледу овај ферман има за нас извесне вредности, 
јер изгледа да је Његош на њега мислио кад у:свом 
Шћепану Малом (П чин, сцена 10) даје ону фантастичну 
султанову титулу, којом се кроз уста Теодосија Мркоје- 
вића подсмева Турцима.“ 
(Свршиће се). 
Павле Поповић. 


(С немачког превео Павле СТЕВАНОВИЋ). 


1 Исти лист бр. 51, од 20 фебруар» 1837 (ам5зегога. Веасе Мг.81). 


# Титула гласи: „Ја, султан Мустафа, емир, брат сунца, а рођак 
мјесеца,.... ја император над свима императорима итд.“ 














БЕЛЕШКЕ О АРБАНИЈИ. 


(1908) 


М 
Околина СКАДРА. 


Чим се изађе из Скадра, на ма коју страну, или 
ка Призрену уз Дрим, или пут Драчу, или пут у Сан 
Ђовани ди Медуа низ Дрим, одмах се осећа човек не- 
како несигурно. Сваки човек, Арбанас, и онај што хода 
у Скадар, и онај што оре њиву, и онај што носи терет, 
и онај што јаши, и онај што пасе овце, држи пушку на 
крилу, о рамену или у руци. У Скадру се не носи оружје; 
Арбанаси брђани који силазе у Скадар. остављају оружје 
у хановима на крају Скадра, а своје, обично белокоре 
револвере, покривају убрусима. 

На овоме путовању у три стране-од Скадра ка При- 
зрену, ЈБешу и Тирани, видео сам једну свадбу на којој 
ми је упало у очи шаренило женскога костима (готово 
свако пљеме има свој костим) и накита на женскињу и 
потпуна ратна спрема на пушкама. Младожења је имао 
нову манлихерку на крилу, а за појасом нов бровнин- 
гов револвер великог калибра. Видео сам једну литију: 
Арбанаси клече, десном се крсте а левом држе мартинке, 
којих је највише међу Арбанасима. Видео сам ханове 
окружене јаким зидом и са мазгалама. Видео сам орачеи 
косаче са мартинкама. Видео сам како слободан и нема- 
ран ход Арбанаса, брђана по Скадру, постаје изван Ска- 
дра опрезан, а поглед им пажљив. Осврће се лево и десно, 
застајкује, прилеже и седа. Видео сам најзад крај путева 

гомиле шљунка којим означавају гробове породице на 
превару, а из крвне освете убијених Арбанаса. Видео сам 
читаво гробље, дело крвне освете, само на неколико ки- 
лометара од Скадра. 

Захваљујући љубазности Вали-паше, а нарочито Есад- 
паше, команданта жандармерије у скадарском вилајату, 
ја сам имао лепу војничку пратњу и једнога поручника 
Арбанаса при мојему путу ка Тирани и Призрену и 
ЈБешу. Могао сам се на њих ослонити, али оно непри- 
јатно осећање које ме је при првоме поласку обузело 
није ме дуго напуштало. Гледати непрестанце оне суве 
коштуњаве људе, унезверене, с пушком, на опрези ; оче- 
кивати сваки час да однекуд плане пушка, заиста је мучно. 
Ово осећање је у толико мучније што је природа, наро- 
чито у правцу Драча и Љеша, врло богата, готово пи- 
тома. Од Скадра ка Тирани иде се неколико часова го- 
тово кроз саму велику растову и букову шуму, у којој 
се овде-онде виде дугоруне овце и козе, црне и жуте, 
и бели ћулави и бело одело чобана с неизбежном мар- 
тинком о рамену. Онај официр, који је натуцао неколико 
речи француски, казивао ми је да је такав пут и таква 
шума све до Тиране — додавши да на 12 сахата хода 
кроз шуму, 10 сахата се хода кроз шуме Есад-пашине. 
Од Тиране после настају до Драча све читлуци, највише 
Есад-пашини, на којима је он увео рад са модерним 
земљорадничким справима, а које му доносе велике 
приходе. 

Земља се ради свуда примитивно, дрвеним плугом, 
а по шуми коју сам пролазио видео сам масу трулих 
храстова које су старост и време оборили. Мој пратилац, 
поручник који је свршио војну академију у Цариграду, 
казивао ми је да је свуда овде шума добра, велика, и да 
пропада. По процени директора „Сотраша 4! Апћуал“ 
има туда шума за милионе динара. Он ми је тврдио да 
ће имати у Арбанији угљених рудника, мајдана соли, ка- 
менн, а можда и других рудних мајдана. 

Људи које сам виђао на путу изгледали су врло 

сумњиви, некако непријатељски расположени, дивљи, гле- 
дају испод очију, па ипак, у разговору који су моји пра- 
тиоци водили с њима учтиви и услужни. Одело је готово 
једнако од белога сукна, на глави ћулави и често бели 
убруси у облику чалме, која иде под браду. Турски офи- 
цир казиваше да су врло сујеверни, осветољубиви, не- 
писмени, некултурни, али врло чедни, са јако развијеним 
породичним осећањем. Школа немају, а црква врши само 
обреде и политичку мисију. Вера је махом у празнове- 
рицама, које фратри подржавају, а тако исто и хоџе. 

Пут од Скадра ка Призрену рђав је и искварен на 
много места, и сваки час мучан. И ако је то некада био 
трговачки друм, и то главна џада, ипак је, сада врло 
непогодан. Стално се пење и спушта, прилично има добре 
шуме. Крај пута. има и доста насеља. 

Од Скадра до Обита Бојаном пароброди не до- 
лазе, сем оних малих талијанских, о којима напред има 
помена. Други не смеју због мале воде и спрудова. Од 
Обита Бојана је пловна и за остале мање бродове. Кад 
би се регулисала Бојана, онда би њена пловност била 
обезбеђена до самога Скадра, добила би се велика по- 
вршина у зиратној земљи и повратила би се здравстве- 
ност овога краја која је јако компромитована. Један ка- 
нал од Обота до Бегаја и један рукав Дрина (Дринаса) 
повратити у Дрин, па би се то питање са неколико ми- 
лиона динара регулисало. Доиста, кад би се исушиле оне 
баруштине око Вир Пазара и око Скадра, које плави вода, 
она пространа земљишта што натапају Бојана, Дрим и 
Кири, роднијега, плоднијега краја на овој страни мучно 
да би било. Такав сам утисак добио према ономе растињу 
око Скадра, према климатолошким приликама, према 
казивању Скадрана. Овако, ове реке мењају кората, за- 
сипају песком равнице, и од њих се само штете имају. 
Дрин и Кири, а често и Бојана, односе по читаве њиве 
преко године; у вече их буде, а сутра их нема. Сем тога 
овде ће бити много барске грознице. Бојана, поред оста- 
лога, ствара велике спрудове песка, који се после на 

неким местима претварају у живи песак. На самоме ушћу 
Бојане код Пулаја Шенкол (Св. Никола), где је приста- 
ниште, Бојана је врло широка и пуно је спрудова који 
мењају места. Бојана је пуна песка и тај се песак шири 
и простире од Пулаја — читавих 20 километра дуж обале 
до самога Сан Ђовани ди Медуа, иу Сан Ђовани ди 
Медуа прави спрудове. 

Турска влада није ништа предузимала, бар ништа 03- 
биљно, да регулише текове ових река. Она је заштића- 
вала само Скадар, па и то врло слабо, и на тај начин 
остаје један грдан простор плодне земље од Бојане до 
под сам Драч под водом. Са регулисањем ових река, 
Бојане, Дрима, Кирија, Иштија (Брегу Буне, Задрима, 
Велепоље, Брегу Матчит). За неколико година би се испла- 
тили сви трошкови, а ова страна би се убрзо подигла. 
Са доласком железнице на Скадар и Јадранско Море то 
ће доћи само по себи. Аустро-Угарска је слала неке ин- 
жињере да испитају и преговарају са црногорском владом 
и Турцима да исуше скадарска блата. У овоме послу 
може се видети само политичка радња, а не трговачка. 
Аустро-Угарска хоће да локуша на овај начин да продре 
у околину Скадра, да заузме земље око њега, да га у 
неку руку отме од Италијанаца, или још боље да пре. 
сече ону железничку свезу између Бара, Вир Пазара и 
Скадра. Овај начин је врло добар за њену политику, и 
Италија је то бар већ видела, те је било говора о иза- 
шиљању талијанских инжињера око Скадра и талијански 
предузимачи су ту скоро узели под закуп баровите земље 
око Улциња, да их исушују и обрађују. Ако Турци не 
остану на томе отпору као до сада, може се очекивати 
да ће успети и Аустријанци и Италијани да узму радове 
око исушивања блата. 


М 
Сан Ђовани ди МЕДУА И ДРАЧ. 


"Од Скадра до Св. Јована Медуанског, пристаништа 
на Јадранском мору, има шест часова на добрим колима. 

Пут је добар, и иде готово све поред Дрима. Пут је чак 
за турске прилике врло добар; војнички пут. Околина, 
кроз који овај пут води питома је, а растиње је бујно и по 
готову јужно. Виђају се смоква, нар, лоза, руже, маслине. 
Пут је 17—20 метара над морском површином, и стално 
вијуга према Дриму, али тако да га Дрим једва на јед- 
номе месту пред ЈЉЉешом топи за десетак метара. Турци 
су нешто за овај пут морали да потроше, и данас троше, 
због саобраћаја са Сан Ђовани ди Медуа. 

Пре него се дође у Сан Ђовани ди Медуа изиђе се 
на ЈЉеш (Алексија, Алесијо, ЈБеш), некада сигурно мор- 
ско пристаниште, већи град, а сад само једна варошица 
са развалинама града и једном старинском црквом. Сада 
је место пусто, барска грозница је у највећој сили у ово 
доба. Турци га зову Љешом, да ли због ових грозница, 
од којих је баш у ЈЉешу умро Скендербег, или због 
тога што су Турци двадесет година после смрти Скен-· 


· дербегове ископали кости његове из цркве Св. Николе 


и оковали их у амајлије златне и сребрне да би постали 
непобедни, или зато што га наши зову ЈЉешом, или је 
то од старога латинског првобитног имена [1555 — не 
знам. Али ЈЉеш је сад опустео; да није оно нешто кућа 
где станују власти, не би га ни толико било. Од ЈЉеша 
Дрим прави своју делту, која је, ваљада, велика око 100 
квадратних километара. Од овога простора један део крај 
пута за Сан Бовани ди Медуа је већ чврст, и вода га 
не плови. На томе простору има, на 2—8 километара од 
Медуе, једно језеро, које је доста велико, и прилично 
дубоко. Већи део делте је под водом и у самој трсци, 
која је необично бујна, као и све растиње у овој око- 
лини. Слагање наноса бива брзо и сваке године се пове- 
ћава, али се и један део чврсте земље повећава непре- 
стано, и то онај део према Медуи. 

У Сан Ђовани Медуа, по арнаутски Шингин, улази 
се лепим путем и кроз смокву, нар, дуд, маслину и де- 
беле врбе и друго дрвеће. Место носи име по једноме 
манастиру Св. Јована, који је сада у рушевинама. У њему 

сада нема више од дваестак кућа, међу којима су лепа 
царинара, касарна, лојдова канцеларија, кула светиља, 
пошта и друге припадајуће зграде. Ове куће су на брегу, 
а приватне у дољи, која нема великог простора. Обала 
на северној страни је доста блага, а на источној стрма. 
Пијаћа вода је неког бљутавог укуса, као и у многим дру- 
гим приморским местима; ње има доста, а један је само 
извор добре воље. Кажу да би се могла довести са 
Мали-Бенчит брега добра пијаћа вода. Место је само по 
себи врло лепо, пријатно и симпатично као пејзаж. Само 
пристаниште је доста велико у облику једне куће, чији 
горњи део чини обала благога нагиба и заклања приста- 
ниште од севернога ветра. Дугачка ће бити око 2 кило- 
метара, горњи део је дубљи (од 1—2 м.), доњи део је 
под песком. Песак долази са севера, од Бојане, која 
прави спрудове. Испод куле светлиље спруд је дугачак 
био преко 50 метара. Само, како причају, он мења облик 
и дужнну, али га тек стално има. Бојана утиче више Сан 
Ђовани ди Медуа око 10 километара, и носи песак све 
поред обале до Сан Ђована ди Медуа, који све више 
пуни. Због овега песка не може се пристајати уз саму 
обалу, него морају бродови да пристају 1 километар од 
обале. Мештани и чиновници казују да би се дало лепо 
очистити, а да би се једном браном испод куле свет- 
лиље могла да спречи ова навала песка и упути на другу 
страну. И мени је то изгледало доста вероватно кад сам 
обилазио чамцем обалу. Од куле светлиље па оном кри- 
вином све до ушћа главног рукава Дринова, у море, ду- 
бина је мала. Онде где лађе пристају 5—6 минута, а то 
је, као што рекох, један километар од обале. Сви бро- 
дови који додирују арбанску обалу свраћају у Медуу, а 
талијански бродови су му подигли важност, јер преко 
њега бродови друштва „Пуље“ врше пренос поште, пре- 
нос робе и превоз путника и из Скадра и за Скадар. Због 
тога ово пристаниште је добило извесан значај. Шингин- 
ски Кајмакам, (у Сан Ђовани ди Медуи) жали се да има 
барске грвзнице од које и сам болује, а да би се са ису- 

шивањем Дримове делте могло направити лепо приста- 
ниште које би са могло проширити, ако би се садашње 
пристаниште каналом свезало за оно језеро које се на- 
лази на два километара од Сан Ђовани ди Медуа. Тако 
се и мени учинило; само што би ипак могла бити ствар 
стручњака за оно што рекох. Овако говори и агенат 
Лојдовога друштва, који је налазио да Сан Бовани ди 
Медуа има ваздан особина да буде лепо и добро при- 
станиште за већу трговину, увозну и извозну. Њима се 
обојици чинило да би се могло лако очистити од песка 
и удесити да се пристаје уз саму обалу или кеј; тро: 
шкови не би, рекоше обоје ца, били велики. Сви се слажу 
да би једновремено ваљало да се регулише и Дрим, бар 
десна обала његова која је од Сан Ђовани ди Медуа 
удаљена један добар час и по. Сан Ђовани ди Медуа 
је са Скадром оставио на мене врло пријатан утисак. 
Такав утисак је и у других путника Немаца изазвало 
то мало пристаниште. 

Од Сан Ђована ди Медуа па до ушћа Бојане дуж 
обале је пуно спрудова од песка, а унутра казују да има 
неколико језера-блата, које су отоке превелико воде 
из Бојане. Казују да је околина свуда нездрава; свуда 
има барске грознице. Највеће је Лунерско језеро, које се 
налази неколико километара од ушћа Бојана на југ. 

Из Сан Ђовани ди Медуа иду бродови за Драч, који 
се налази у првој линији око 60 километара, на југу од 
Медуе. После Авлоне ово ће бити најважније пристани- 
ште арбанашко. И оно је по облику као медуанско. За- 
клоњено је од северног ветра, само је много већеину 
њега се стичу разни путеви: један добар пут из Тиране; 
један из Каваје. Драчки залив стоји мостом у свези 
са језером Кнет-Дурчит, које је врло пространо. Драч, 
стари римски град, славни град Драч из доба наших 
првих зетских владара, и из доба Балшића, пун је ста- 
рина. Остављајући на страну што се све оком види ста- 
рина у њему, а нарочито око њега, у земљи је, кажу, 
пуно старина. Један француски консул је казивао да 

треба само закопати у земљу па ће се наћи некаква ста- 
рина. Пуно је новаца из доба војводе драчкога Борђа 
Балшића, који су врло лепи. Цео овај крај, почевши од 
Бара до Драча, пун је старина; раскопавања би могла 
дати богатих прилога историји овога краја, који су Рим- 
љани нарочито пазили. Драч је место преко којега је 
ишао пут у срце Балкана из Рима, Драч је био место у 
из Рима које је Цезар прогнат. Под градом Драчом по- 
гинуо је Јован Владислав, који је ратовао противу Грка, 
тада господара града Драча. Сад је Драч једно мање 
место са 5.000 становника од којих су 2.500 муслимани, 
2.000 православни, а остатак католици. Драч је седиште 
грчкога владике, који води живу пропаганду и сузбија 
навалу аустријску и италијанску. Грци имају ту и нижу 
гимназију поред основне школе, а тако исто у Кавајли, 
Тирани, Грети и другим местима. И овде је у Драчу 
трговачка борба јака као и горе у Скадру између Ита- 
лије и Аустро-Угарске. 

Драч је овако важно место сигурно зато што је 
једина излазна тачка целога овога богатога краја, а и за 
то што се преко њега снабдевају санџаци дебарски и 
елбасански, а донекле охридски и битољски крај. По ау- 
стријским податцима 1908, вредност увоза и извоза је 
био око 4,000.000, а 1904 године је вредност била преко 
5,000.000 динара. У увозу прво место је заузимала Ау- 
стрија, друго место Енглеска, а Италија је увозила једва 


89/, од свега што је увезено преко Драча. Њен извоз овде 


не расте као у Скадру, и ако су овде на цени талијан- 
ско брашно као и талијански манифактурни производи. У 
овоме факту не треба видети неко попуштање од стране 
Италије; Италија није имала овде своје добре чиновнике, 
а Аустро-Угарска јесте. Аустрс-Угарска се старала да 
одржи нарочито живу трговачку везу између Трстаи 
Драча, и у том је за сада успела. Увоз и извоз су го- 
тово равни у Драчу, трговину држе у рукама Грции 
Цинцари, који су са Турцима желели да железница Ду- 
наво Јадранско Море изађе на Драч. Једни то желе да буде 

преко Тиране а други много јужније од Тиране. О томе 
се овде није озбиљно мислило, а то је ствар стручњака. 
Мени се чинило да је железница на Скадар главно, а чим 
тамо дође да је далеко и неприпродно да излази на море 
чак на Драч. Кад се прва буде саградила, једна желез: 
ница за локални саобраћај је неминовна, али не између 
Скадра и Драча, него између Драча и Тиране и дебар- 
ских страна. Овај део Северне Арбаније мора бити богат. 
Сви они који су путовали у ове стране (С. Ђулијано, 
Мантегаца, Пелегрини, Ридл, Леке), потврђују то. Инте- 
ресовање Немаца у Јужној Арбанији за разна предузећа 
и рударска истраживања, која су у последње доба, како 
изгледа врло жива, могу то исто утврдити. Путовао сам 
са једном групом немачких туриста. Они су ишли за 
својим царем; прво на Крф, а после у јужну Арбанију. 
Ово су били од оних туриста који траже на путовању 
прво користи за себе а, узгред лично уживање уметничке 
врсте. Њихов разговор је само о томе био шта се све 
може тамо урадити и добити. Готово сваки од њих имао 
је по једну књижицу у којој је имало пуно забележених 
података о Јужној Арбанији и то чисто практичне при“ 
роде. На броду су их допуњавали и исправљали, међу. 
собно разговарајући. Сви су били врло задовољни оним 
што су видели и нашли. 


(Наставиће се). 


ИностРАНИ. 


ПОЗОРИШНИ ПРЕГЛЕД. 


БАНКРОТСТВО, КОМАД У ЧЕТИРИ ЧИНА, од БЈЕРНСТЈЕРНА 
БЈЕРНСОНА, 


„Одбаците од себе лаж, и банкротство ће вам до- 
нети више благослова но што је то учинило ваше бо- 
гаство!|“ — светује адвокат Берент трговца Тјелдеа пред 
предају кључева суду: тај наук развија Бјернсон у че- 
тири чина своје драме, џ 

У једној приморској варошици у Норвешкој, велики 
подузетник Тјелде води послове, као и живот у својој кући, 
у великом стилу: закупио је шуме, има радионицу бро- 
дова, пивару, стовариште грађе, читаво пристаниште за 
истоваривање робе, у везама је са свима банкама у пре- 
стоници. У кући се живи угодно. Две кћери Тјелдеове, 
Валбурга и Сигна, живе у безбрижној раскоши. Сигаа 
се удаје за ветропирог коњичког поручника Хамара; Вал- 
бургу воли простодушни сметењак Санес, књиговођа у 
Тјелдсовој радњи, али поносита Валбурга не може да га 
види, ни њега ни његове црвене руке. Добра госпођа 
Тјелде из дана у дан брине тешку бригу о богатом је- 
ловнику. Међутим сав тај живот задовољства, прохтева 
и раскоши, заснован је на лажи Тјелде се шири преко 
губера, његова многобројна и смела предузећа нису ни 
близу солидна колико се мисли, раскош у његовој кући 
плаћа се туђим новцем. Тјелде није несвестан стања у коме _ 
је, али он и даље, као што је раније прецењивао напред- 
ност послова и изгледе на добити, данас прецењује своју 
снагу и изгледе на избављање из критичног положаја. 

Навикнут да лаже себе и друге, он се и даље копрца у 
мрежи заблуда, превара и лакоумних нада, док му јед- 
нога дана не дође заступник поверилачких банака, адво- 
кат Берент, и не нагна га на изјаву о правом стању. Тај 
немилостиви тренутак, тренутак је преображаја Тјелде- 
овог, јер онога дана када је Тјелде добио храброст да 
погледа истини у очи и прегледа пут којим је ишао, он 
је уочио пут новоме животу. У последњем чину „Бан- 
кротства“, после две и по године, Тјелде је у новом 
животу: одстрањен од управе имањем, са својом по- 
родицом живи повучено, скромно, у раду. Мала Сигна, 
коју је као сироту вереник изневерио, домаћица је у 
кући место оболеле матере, Валбурга се занима књи-“ 
говодством. Вредни Санес, као повереник поверилаца, 
уз припомоћ и савете самога Тјелдеа, за две и по го“ 
дине срећног рада и добре управе, извукао је Тјел- 
деову радњу из тешке ситуације. С пристанком пове- 
рилаца, за који се заузео и адвокат Берент (који над 
судбином Тјелдеовом стално лебди као промисао и бла- 
гослов Истине) најзад је уређено да Тјелде преузме у 
управу радњу и настави одуживање дугова, што је сад, 
с другчијим радом и околностима, само ствар времена. 
Породична идила завршује се удајом Валбурге за пле. 
менитог Санеса, а комад Тјелдеовом реченицом: „Сада 
смо подигли зграду на чврстом темељу, сад почива бла- 
гослов на нашој кући.“ 

С преданим, истрајним и свесним радом, с верому 
себе и у пут истине којим се иде, мора се победити: на 
том темељу зграда је безбедна. Ибзен, проповедник истине, 
у своме непомирљивом индивидуализму, зида је без ком- 
прописа и без милосрђа, не гледајући где ће јој се 
кров завршити ни може ли у њој живети данашњи 
човек. Свет за који он зида особен је, свет будућности 
или његове фантазије. Бјернсон, проповедник истине, 
у своме демократском оптимизму, зида је у своме свету, 
средствима и снагама данашњице, на искорењеним за- 
блудама, излеченом злу, и вери у боље. На томе трош- 

номе земаљскоме тлу тешко се диже висока грађевина, 
и зато се у Бјернсоновоме комаду јасно виде две не- 
помирљиве стране: реализам грађанске драме и иде- 
ализам високе тезе. То двоје може ићи заједно у сли- 
кању стварности, када је прво само надахнуто другим, 
или друго синтеза или символ првога, али је то двоје 
тешко у складу када се непосредно калами једно на друго, 
опредељујући и измењујући природни и логични ток чи- 
њеница. И, у колико је Бјернсонова драма ближа дневном 
животу, у толико се њен свакидањи реализам теже мири 
с апостолством њене тезе. Опредељивати трговачке, бан“ 
карске и адвокатске послове љубављу ка истини, и дати 
јој за апостола адвоката у тренутку када отвара стечај 
једном банкроту, није много природно; а мање је од тога 
природно да се драма свирепе истине завршује срећном 
идилом каквом се завршује „Банкротство.“ 

Па ипак, ове и све остале уметничке замерке, не 
искључују „Банкротству“ известан успех на позорници. 
Проста теза, развијена искрено и убеђено у тој сваки“ 
дањој историји, заслађена оптимизмом, пружа у „Бан- 
кротству“ комад који, поред све своје идеологије није 
неразумљив, и, поред свег свога проповедништва није до: 
садан ни антипатичан ширем кругу гледалаца, што је 
иначе случај са свима комадима с тезом који не декла-“ 
мују баналну демагогију. У доброј игри, „Банкротство“ 
је могло рачунати на пристојан успех на београдској по- 
зорници. 

Мора се међутим рећи да, поред приличне игре не- 
колицине, то није био случај. Г. Гавриловић је био у сво- 
јој улози (Тјелде), али не у правој инспирацији. До тре: 
ћег чина оскудевало му је нешто ширине и поуздања, 
које он иначе има за типове ове врсте; у трећем чину 
Тјелде је могао бити мање патетичан. Напротив, Г. То- 
доровићу, као адвокату Беренту, у овом трећем чину, 
не би удило нешто не можда патоса, али ширег, топли: 
јега даха, и убеђенијег проповедништва, место његове 
тачне и чисте, али суве, одвећ свирепе и циничне речени- 

це. Г-ца Поповићева била је добра у мученици г-ђи 
Тјелде; Г. Руцовић интересантан у Хамару, и ако му не- 
достаје свежине за вереника малој Сигни, коју је смиш- 
љено и отмено играла Г.ца Шубертова. За Г. Милутино- 
вића се не може рећи да је био рђав у Санесу, али му, 
и њему и Г-ђи Таборској, последње љубавне сцене нису 
биле у тону. То је у осталом основна мала представе. 
Појединачно и делимично, извесне улоге и моменти дати 
су како тако, али је целина била слаба, безбојна или за- 
мрљана. Диалози и сцене развијају се без поступности 
и прелаза; неукусна комика и отужан патос настављају 
се једно за другим; кретања су непоуздана; групе не- 
складне; друштво званица на гозби у другом чину било 
с немогућим физиономијама. Г. Поповић који је у глав: 
ном мајстору Јакобзену имао интересантну уложицу, без 
потребе дао је карикатуру, колико нетачну толико не- 
укусну. 

У опште промашени утисак целине, хармоније и из- 
разитости основне идеје у представи „Банкротства,“ пока- 
зује, једним примером више, неспособност данашње наше 
позорнице да, с најскромнијим успехом, изведе једну иде- 
олошку драму, у којој поред примитивних театралних 
ефеката сукоба, излазака, улазака, смеха, плача и страха, 
треба дати нешто стила, мисли, отмености, и надахнућа. 


Милан ГрРОЛ. 

РУМУНСКО-ТУРСКА КОНВЕНЦИЈА — ТУРСКИ ЗАЈАМ. 


Француски дневни лист „Мап“ саопштио је, пре 
неколико недеља, један телеграм објављујући да је између 
Румуније и Турске закључена војна конвенција. Према 
томе конвенција би била дефансивнога карактера, а ти- 
цала би се највише Бугарске. Другим речима на случај, 
да Бугарска ступи у какву акцију противу Турске, Ру- 
мунија би мобилисала један део своје војске на граници 
према Бугарској. Остали део конвенције тицао би се 
Црнога Мора, Добруџе, Куцовлаха у Турској. 

Та узбунљива вест Мабп-а демантована је и из Ца- 
риграда и из Букурешта. Демантовање је ишло споро и 
није било довољно категорично. А објашњења која су 
давали официозни листови цариградски и букурешки, 
више су потврђивана него порицали постојање такве једне 
конвенције. У осталом, конвенције овакве врсте, баш 
и кад их има, никада се не објављују. Оне могу имати 
разне облике, писмене, усмене, одвојене, или додане дру- 
гоме некоме уговору. Поред тога и велики везир, Хаки- 
паша на своме пролазу за Беч и Западну Европу, задр- 
жавао се доста дуго у Синаји и Букурешту. Да ли има, 
и какав облик конвенција има поуздано се не зна; али, 
да, како народ каже, некога ђавола има, то је изве- 
сно. Тако нешто могло се очекивати. Турска није још 
довољно војнички спремна; у њеноме европскоме делу 
ври од незадовољства међу нетурским народностима; рат- 
ничко расположење у Грчкој и Бугарској и спрема ове 

последње могу само неискусне варати у исход рата. Тур- 
ска политика бива све агресивнија у свима земљама где 
муслимани живе, а унутра све нетрпљивија према старо- 
режимцима. И зато је морала на Балкану, где је највише 
опасности за њу, тражити ако не савезника а оно бар 
што сигурнијега пријатеља. А од свију хипотеза што је 
могла у томе погледу имати, највероватнија је била ова 
са Румунијом. 

Румунија има националних интереса у Трансилва- 
нији, Бесарабији и на Балкану. Они у Бесарабији и Тран- 
силванији су много крупнији од ових на Балкану. Али, 
за сада има много мање изгледа га ће оне прве инте- 
ресе моћи задовољити. Што се тиче ових других инте- 
реса, они у Бугарској су и непосреднији и већи. Одр- 
жање Добруџе и попуњавање онога паралелограма Ру- 
шчук— Варна, много су важније ствари, него одржање и 
развијање оно неколико десетина хиљада Куцовлаха, ра- 
стуренех по битољскоме, јањинскоме и осталим вилаје- 
тима. Јер, Бугарска, агресивна и незајазива, погледаће 
да Добруџу одмах .чим, колико толико, прошири своје 
садање границе. Дакле, од ње је највећа и најнепосред- 
нија опасност. Што се тиче Турске ствар стоји овако. 
Она зна да нема пријатеља на Балкану, да јој је највећи 
Бугарска, а најмањи Румунија. Куцовласи неће никад 
бити повод за рат између Турске и Румуније, а Бугари 
у Турској су највећн рушиоци унутрашњега стања. Кра- 
љевина Бугарска опет то јесте споља. Војна снага Бу- 
гарске и Румуније готово су подједнаке. И за то се треба 
приближити најмањем непријатељу, Румунији. 

- Бугарска је била дирнута овим догађајем, и свога 

посланика у Букурешту одмах је опозвала. Јавно мнење 
је било узбуђено; окривљавало је одмах краља Фер- 
динанда, који је морао знати да ће, како он ради, 
довести Румуне и Турке до зближења. Много се помињао 
понова савез Бугарске и Грчке; неки су га сматрали за 
могућан и као један од излаза из мучнога положаја. 
Било је речи и о једноме српско-бугарскоме споразуму, 

али на њега се у Бугарској увек до сада неискрено ми- 
слило, а стављан је готово као најгори излаз из мучнога 
положаја. 

У Србији се говорило доста о румунско-турској кон- 
венцији. Официозно мишљење је било да се треба ра- 
довати турско-румунскоме зближењу као чину који иде 
за тим да консолидује међу балканске односе и општи 
мир. Друга штампа је видела у зближењу Румуније и 
Турске рад Аустро-Угарске противу Словена на Балкану, 
и одмах је помислила на Бугаре. Скренула им је пажњу 
на погибију која прети, и на Србе као једине пријатеље 
У писању је било нечега тако искренога, спонтанога и 
озбиљнога, да се то добро осетило у Софији код оних 
који тако исто данас пишу. 

Грци имају врло много посла унутра; њихови ор:· 
гани занимају се живо о томе хоће ли Велика Народна 
Скупштина бити ревизионистичка или уставотворна. Биће, 
ипак, неких преговора између Софије и Атине, као што 
смо раније помињали о бугарско-грчкоме зближењу. 

Штампа Тројнога Споразума и Тројнога Савеза 
узела је за повод вести о овоме савезу да претреса пи- 
тање о уласку Турске у Тројни Савез. И с једнеис 
друге стране било је пребацивнња. Штампа Тројнога 
Споразума сматра да је зближење Турске и Румуније 
дело Аустро-Угарске и Немачке и један корак напред ка 
коначном приближавању и везивању турске царевине 
за Тројни Савез. Штампа Тројнога Савеза радује се 
зближавању, и оштро напада Тројни Споразум који је 
хтео да од Турске начини оруђе своје противу Сила 
Средње Европе. Оштрину тона у полемици појачао 
је неуспех турскога министра финансија са зајмом у 
Паризу. 

Турска је у овој прилици била неиздржљива. На 
адресу Француске, Енглеске и Русије упућени су неко- 
лики жестоки прекори. Они су у толико јачи били што 
је турски зајам у тај мах био ометен у Француској где 

су били најпре врло повољни изгледи. Младотурци су 
се тргли одмах, видећи да то не води ничему. Они су 
кроз своје органе изјавили да они још не могу да улазе 
у ниједну групу Сила, јер су још слаби и не треба да 
улазе као такви. Њихова политика треба да је још по: 
литика балансирања, неутралности. Докле се не консо- 
лидују унутра и не обнове у царевини, најбоље је бити 
неутралан. „Са свима лепо, и са Великим Силама и бал“ 
канским народима; неутралност вреди царевине“. Овим 
изјавама се зна права вредност у Паризу, Петрограду 
и Лондону. Бављење Хаки-паше у Бечу и Маријенбаду, 
и његово поновно састајање са бароном Еренталом, на 
повратку из Париза за Цариград, довољни су да покажу 
куда се окреће турска спољна политика. 


Јула месеца ове године велики везир Хаки-паша 
бавио се у Паризу, водећи преговоре са неким Банкама 
и француском владом за један зајам. Турска је тражила 


"зајам од 150 милијуна динара, или један четирипро- 


центни зајам консолидован од шест милијуна турских 
лира, с тим да одмах до године закључи други један зајам 
од пет шест милијуна турских лира. Преговори су во. 
ђени са новчаним заводом „Стеди МођшШег“, једним од 
најстаријих завода, који би заинтересовао и друге фи. 
нансијске групе, у којој је видно место узела Рувјеова 
Француска Банка. О томе је био већ готов и писмени 
уговор. Остало је да се издејствује код француске владе 
котирање на француској берзи. Француска влада је при, 
стала, само је тражила да се добар део поруџбина које 
ће се плаћати новцем из тога зајма узму из Француске 
(оружје, ратни материјал, нарочито топови). И о томе 
је био постигнут споразум. Сем тога француска вла- 
да је тражила и да се установи известан ред при- 
ликом исплате зајма, а према пројекту који је био ра- 
није израдио нарочити експерт Француз Шарл Лоран, 
некада члан међународне финансијске комисије за ре- 


формне валијате у Турској. Пројекат је био да се за 

службу овога зајма, и то за цело турско царство, уведе 
изузетни режим који је некада важио за покриће буџета 
маћедонских вилајета. Тај режим се састајао у овоме. 
Буџет три реформна вилајета, пре него би ступио у 
живот, саопштаван је био Отоманској Банци, она је по- 
стављала рачун, и пореза одређена за три вилајета пла- 
ћала се њој, а она би испитивала оно што је буџетом 
било предвиђено. Доцније је овај систем требао да се 
распростре на целу државу. За Турску овај систем управ- 
љања није нов. Још 1875 године шест Великих Сила су 
створиле једну међународну контролу у Турској, Управу 
Државних Дугова, која је прибирала и распоређивала 
приходе од пореза, царине и трошарине, за исплату тур- 
ских државних дугова. Приликом закључивања новога 
зајма француска влада је примила да се за тај зајам уста- 
нови нешто слично овим двема установама. Природно да 
је турска влада, којој је и иначе тешко подносити контролу 
међународне установе Лене Рибпдие, била противу нове 
контроле једне стране банке над буџетом царевине. Нова 
контрола је била њој овога пута у толико тежа што је 
нови режим у Турској показивао одлучне намере за ред 
у својим финансијама и што слична контрола није тра- 
жена од Румуније, Бугарске и Русије, које су скоро и 
велике зајмове чиниле. Џавид-беј, министар финансија, 
напустио је брзо и љутито Париз, изјављујући доста без- 
обзирно да Турска неће зајам од Француске, и да ће га 
тражити на другоме месту. Одмах за тим говорило се 
да ће наћи зајам Турској познати енглески капиталист 
сер Ернест Касел, онај исти који је, помоћу енглескога 
капитала, установио у Цариграду Мапопа! Вапћ ој Титкеу, 
једну установу са капиталом од милион турских лира. 
Сер Касел је мислио да једна група енглеских и немачких 
капиталиста дадне зајам Турској. Јавно мнење у Енгле- 
ској, Француској и Русији одмах је устало противу тога, 
знајући да су главне везе Сер Ернеста Касела махом са 
јеврејским финансјерима из Беча и Берлина, а ови опет 
под утицајем политичких намера бечке и берлинске владе. 

У исти мах је устала официозна. бечка и берлинска 
штампа противу тројног споразума. Незадовољна што је 
пропао угарски зајам од 500,000.000 круна, готово већ свр- 
шен у Паризу ове године, а започет под коалиционом вла- 
дом у Угарској, — штампа није штедела обзире уљудности 
према Силама Тројнога Споразума, обраћајући пажњу 
Турцима да могу само пријатеља наћи код Тројнога Са- 
веза. Борба штампе -упропастила је и покушаје сер Ер. 
неста Касела. Турци су били озлојеђени и младотурска 
гласила нису никада тако оштро нападали Француску, 
Русију и Енглеску као тада. Али, они су, исто тако, ви- 
дели да у Бечу и Берлину немају пара ни за себе, а камо 
ли за Турску. Говорило се да ће дати Пешсће Вапћ и 
Птезапег Вапћ око 120,000 000 динара за најнужније из: 
датке, али до сада је остало само на говору. Много је оз- 
биљније и вероватније да ће Турска понова тражити и наћи 
новаца у Француској. Француска новчана пијаца за сада 
остаје као најбогатија готовим новцем. Ако је Француска у 
овоме питању поставила извесне услове који су финан- 
сијске и политичке природе, она је имала и своје разлоге. 
Она има већ у Турској много новаца; 75%, турскога др- 
жавнога дуга је у њеним рукама. Она зна боље него 
ико, преко свога делегата Лорана, какав неред влада 
и данас у Турској финансијској управи. Њој није непо- 
знато да Турска прави зајам за наоружање, и природно 
је да не жели да новац за оружје који Француска даје 
иде у немачке фабрике. Познато јој је да су симпатије 
официра и Махмуд Шевкет-паше за Немачку. Она може 
нагађати да ће, чим се закључи зајам, моћи бити речи 
о ступању Турске у Тројни Савез. И други би, с обзиром 
на ово, радили као и Француска. 


ИНОСТРАНИ. 


39% 











ОЦЕНЕ И ПРИКАЗИ. 


ПОКРЕТ, СВЕСКА 5. О НАШЕМ ПОЗОРИШТУ. Земун 
1910. Стр: 55, 


Као пета свеска „Покрета“, повремене публикације 
коју издаје коло млађих књижевника у Војводини, објав- 
љено је неколико чланака о Српском Народном Позо- 
ришту. У духу ранијих свезака „Покрета“, којима је циљ 
отварање неке врсте анкете или бар буђење што живљег 
интереса за преображај јавног живота и установа у вој- 
вођанских Срба, и пета свеска „Покрета“ износи на пре- 
трес једно значајно национално питање, у толико у овај 
мах занимљивије, што се Српско Народно Позориште 
последњих неколико година налази стално у кризи. Иза 
искуства од толико година, да се све скупштине Дру- 
штва за Народно Позориште свршују на исти начин, да 
се покушаји на боље ограничавају на промене личности, 
док систем остаје стари, уредници „Покрета“ мислили су 
да може бити од утицаја и користи, ако се на време, 
пре скупштине, озбиљно узме у јаван претрес питање о 
реорганизацији Српског Народног Позоришта. 

С предговором, пета свеска „Покрета“ има седам 
чланака, с потписима Г.Г. Тихомира Остојића, Петра Ко- 
њовића и Л. М. У првом чланку под насловом „Зашто 
је потребно повести реч о нашем Народном Позоришту“, 
Г. П. Коњовић развија позоришно питање као један део 
питања о укупној народној култури Срба у Војводини. 
Г. Коњовић тежи постављању „једне јединствене под- 
логе“ за развијање свих установа, с циљем зближавања 

онамошњег друштва књижевношћу и уметношћу. „Тај 
рад, вели, треба нарочито у нашим крајевима схватити 
као део — веома избиљан део —- културне наше поли- 
тике, у коју је безусловно потребно увући сав свеснији 
део овамошњег чашег народа. Јер ако у том правцу бу- 
демо одиста ишли опрезно, али према јасном и одмере: 
ном смеру, а у тежњи да све шири и шири кругови 
нашега народа буду приведени доброј и лепој књизи, да 
се све чешће упознају са одређеним и истинским умет- 
ничким облицима, да се поставе под утицај мисли, укуса 
и углађености, онда једно доста широко поље рада до- 
бивају наши књижевни и уметнички напори, а друштву 
нашем дајемо у исти мах један чврст испит националне 
свести и културе.“ Писац налази да је Народном Позори- 
шту „недостајао идејан програм, што потврђује најбоље до 
неукусности шарен и разноврстан репертоар, неоплеме- 
њена патетична дикција и игра глумаца, остављених сво- 
јој нешколованости и евентуалном таленту... Народни ре- 
пертоар се обртао око прераде мађарских перзлпти-а, 
и те прераде доведене су срећно до апсурдности;: кла- 
сицизам је спасавао Шекспир са неколико најпознатијих, 
самовољно прерађених, рђаво инсценисаних и патетично 
издекламованих трагедија, а романтика беше сентимен- 
тално водњикава... 

У раду Српског Народног Позоришта нема неке 
стабилне унутарње основе, нема правца, нема сишла, 
вођење позоришног рада у рукама је неспремних и не: 
стручних љубитеља уметности. Међутим, тај „рад мора 
бити скроз озбиљан и у знаку изразите и истините умет- 
ности, која не мора бити ни широког обима ни гранди- 
озних облика, али мора бити искрена и достојанствена...“ 

У чланку „Шта смета развијању нашега позоришта,“ 
Г. Тих. Остојић улази практично у решавање позоришног 
питања. Два су главна зла: 1) потпуно растројство вла- 
сти у организацији нашега Друштва; 2) велики недостатак 
уметности или готово потпуно одсуство уметничког прин- 
ципа у управи позоришној. За отклањање та два зла 

Г. Остојић у првом реду предлаже ове мере: 1) центра- 
лизацију Управе, 2) давање више власти Управитељу, и 
3) развијање доброг репертоара, на принципима умет- 
ничким, националним и васпитним, руком стручног дра- 
матурга. 

Идеја о централизацији управе општа је, и данас 
је она основа уређењима свих модерних позоришта. У 
Српском Народном Позоришту које је најдецентрализо- 
ваније позориште што постоји, она је доиста први прин- 
цип с којим се мора прићи преображају ове установе. 

Чланак „Више реда у спољашњем раду Српског 
Народног Позоришта“ (од П. Коњовића) претреса о реду 
у путовању Српског Народног Позоришта, о нарочитом 
систему у прикупљању претплате, о ограничавању дело. 
круга рада месних одбора, чији је утицај на репертоар 
у овај мах врло рђав. Чланак „Проблем позоришне умет- 
ности“ (опет од П. Коњовића) теоријски је, и истиче по- 
требу усавршавања средстава у чијем је хармоничном је- 
динству ефекат позоришне уметности (драма, глума, по- 
зорница). Најзад долазе „опаске и запаске“ под насловом 
„Пред дигнутом завесом нашег „мезимчета““ и сатира 
„Трагедија позоришта у три чина“ (од Л. М). Сатира 
ова два написа задахнута је добрим идејама као и ра- 
нији чланци, али није у тону озбиљне анкете, какву треба 
да представља ова књига. 

Укупан суд о петој свесци „Покрета“ може бити 
само похвалан. Г. Тихомир Остојић и Петар Коњовић по- 
кренули су !едно значајно питање, и дали су расправи 
о њему правац којим треба да се она креће. Зато 
се је надати да ће се на овогодишњој скупштини Срп- 
ског Народног Позоришта прићи озбиљнијем испитивању 
стања у коме је Сопско Народно Позориште, и тражењу 
начина и путева за његове успешне реформе. Пета све“ 
ска „Покрета“ пружа доста података и идеја за тај 
претрес, и може бити од користи. 

Оштрина њене критике и тежина захтева које по- 
ставља раду Српског Народног Позоришта, израз су 

само високих уметничких и националних побуда и љу- 
бави према овој установи. Једно покрајинско путујеће 
позориште — што је у ствари Српско Народно Позо- 
риште — не може истина до савршенства одговорити 
високим захтевима позоришне уметности, али, руково- 
ђено добрим идејама у уметничком раду и добро орга- 
низовано у административном, може се унапредити то- 
лико да с чашћу носи име једне националне и уметничке 
установе, која има тако истакнуто место и ужива толико 
симпатија као Српско Народно Позориште. 


М. Грол. 


Соплђи оп а Гећцде ап ћгоро!оо!дпе 
Фез зегђез дц гоуацте де Зегђје, раг Еџоепе 
Ршага (Кеуце де |есоје Ф'апшторојосле де Рап, зерфетђге 
1910, р. 307—311). 


Од свију народа Балканскога Полуострва, (0 осталој 
Европи и да не говорим), Срби у Краљевини Србији су у 
антрополошком погледу најмање, или још боље рећи ни- 
како нису проучени, и ако се у Европи већ поодавно ради 
на антрополошком проучавању народа, и ако је у том 
погледу доста жива акција чак и око нас: у Босни иу 
Бугарској. Обилата грађа Деникерова о индексу главе у 
Европи! не садржи о Србима у Србији ништа, карта 
Србије остала је у том погледу бела. Исто тако, вели 
Деникер да нема (сем Лазаревићевих; ваљда Радмила 
Лазаревића») никаквих података ни о расту у Срба у 
Краљевини. Тек у последње време је Вјаземски“ саоп: 
штио нешто података о боји косе, очију и коже у Срба 


у Србији. То је све. Последњих дана је Е. Питар, који 


је у више махова саопштавао своја антрополошка про- 


1 Ј. Петшкег: „17 па!се серћапаџе еп Епгоре“, Рагјз, 1899. 
2 Ј. ПешкКег: „Га јаше еп Епгоре“. Рагла, 1908. 


8 Рппсе Мтазешеку: „Га сојоганоп Фез сћеуецх, дез уеих еБ де 
а реаа сћег јез Бегђез де Ја Зеле“, „17 Апћгороогле“. Раг15, 1909, 

учавања о народима Балканскога Полуоству: Румунима, 
Арбанасима, Грцима и Циганима, саопштио и испитивања 
шездесеторице Срба, понајвише из Пиротскога Округа, 
које је за време својих испитивања у Румунији нашао у 
Добруџи као печалбаре о жетви. Он је обратио пажњу 
на њихов раст, индекс главе и индекс носа. 

У погледу раста испитане особе показује разлику 
од 1,52 м. до 1,83 м. Средња висина свију особа је 1,655 
м. Средња је висина њихове околине: Срба у Босни — 
1,72., у Србији — 1,709 м., у Македонији — 1,678 м. 
Бугара — 1,665 м., Румуна у Румунији 1,66. 

Индекс главе је у испитаних особа између 70,59 и 
86,34. Средњи индекс целе серије је 80,38 и показује ме- 
зоцефалију. Србо-Хрвати, на левој обали Саве, већином 
су бргхицефали (по Вајсбаху индекс 86), Срби у Босни 
су исто тако брахицефали (по Вајсбаху индекс 85,7). Бу- 
гари су мање богати у брахицефалији. Деникер вели: 
„Мислим да нисам учинио грешку означујући на својој 
карти као брахицефалну област (84,7) северозападни угао 
Бугарске (округ Лом-Паланке и три суседне области до 
реке Искра на истоку), за тим као област подбрахице- 
фалну (82,83) онај део Македоније који је насељен ве- 
ћином Бугарима и као област подбрахицефалну источни 
део Румелије (78,7), најзад као долихоцефалну област 
(77,9) источну Бугарску (источно од реке Искра) и можда 
центар Румелије. Румуни у Румунији имају средњи ин- 
декс 82,92, Арбанаси 86,36. 

Индекс носа варира од 59,26 до 87,28, а средњи је 
индекс целе серије 73,09 и показује мезоринију. Средњи 
индекс носа у Румунији је 69,90 (лепторинија). 

Сматрајући, за невољу, употребљени материјал као 
довољан и по непознавању факата за тачан, Питар га је, 
као што се види, поредио са материјалом из околних 
области, и у закључку вели, да треба поменути да је ве- 
ћина испитаних особа из Пиротског Округа, из онога 
угла који залази у југозападну Бугарску, чији станов. 
ници имају раст приближан расту испитаних особа, те 

је може бити на њих било етничког утицаја са истока, 
као што је на остали део Србије било утицаја високога 
раста с једне стране из Босне и Херцегоаине а с друге 
од стране Арбанаса. 

Не одричући могућност утицаја које Питар на: 
води, јер о томе нећу овде да говорим, ја само кон- 
статујем да ни о поређењу ни о закључцима овде не 
може бити говора, јер податци Питарови нити су до- 
вољни нити су тачни. Они су недовољни, јер је број 
испитаних особа недовољан. „Рачун и искуство су пока- 
зали, вели Деникер, да треба имати најмање сто инди- 
видуа, да би се добила тачна цифра раста једног народа 
који је мало мешовит.“! Они су нетачни, јер су испитане 
особе из оног дела становништва Пиротскога Округа који 
се бави печалбом, који је код куће сиромашан, недовољно 
снабдевен потребама за живот, уз то изнураван дугим 
путовањем ради печалбе, силним напорима, слабом хра- 
ном и рђавим условима за живот на печалби, и не пред. 
ставља пуну индивидуалност особа тога округа. Наши 
печалбари на сваки начин у многоме муте праву слику 
становништва овога краја Србије, али је још не пред- 
стављају. Испитане особе, само да их је још више, могле 
би бити слика наших пелчалбара у опште, али никако 
пуна слика нашега народа целог једног краја. Права 
слика добила би се мерењем већег броја особа на месту, 
па би у њу ушле у другојаче одгајене особе, а не само 
једна специјална врста људи. Питар је за невољу при- 
бегао овим резултатима јер других бољих нема, па му 
је и цео посао за невољу, али ће он и као такав заузети 
место у светској науци и неће га бити лако за дуго, 
ма и најбољим податцима, истиснути. Тако и мора 
бити, кад се у нас не може доказати потреба рада ове 
врсте. Закуцало се тога ради на многа врата, али се ни- 
једна нису отворила, сматрало се, ваљда, да је то посао 


узалудних странаца. Странци су међутим радили како | 


1 Ј. Пешкег, „Тез гасез еј јез реџрјез Фе Ја бегге“. Рагла, 1900, 
стр. 55. 

су стигли, где су стигли и како су знали, јер наука неће 
да чека на милост Срба. Казна за то већ почиње да 


нас стиже. 
Тих. Р. ЂОРЂЕВИЋ. 


Га Вшсапе, с шде а азболте Флота наие 
ет де ПОгоћ еегпанНопај!, А. Сћаштег, ауоса| а Ја Сопг 
4' Арре! де Гуоп. Рап5, 1909. 


Књига има два дела : историјско-дипломатски и прав- 
нички. У првоме делу је у кратко изнесена историја 
Бугарске до Берлинскога Уговора, положај Бугарске и 
Источне Румелије после Берлинскога Уговора и њено по- 
ступно организовање до такозваног Трновскога Преврата. 
Други део садржава како је и зашто Берлински Уговор 
кварен у току његова тридесетогодишњега постајања. 
А. Шонје каже зашто је то било и налази да су све по: 
вреде Берлинскога Уговора од стране Бугарске биле 
оправдане, почевши од Пловдивскога Преврата па до 
Трновскога из 1908 године. За њега је проглас незави- 
сности само потврда једног постојећега стања, енергична 
и коначна потврда стечених права, која су Бугари црпли 
у начелу народности, које су признале, толико пута већ, 
оне Силе што су градиле Берлински Уговор. Од њихова 
ослобођења па до септембра 1908, Бугари су, по писцу, 
само изводили начело народности, а ако су повредили 
један међународни уговор, они су то учинили с правом, 
јер је Берлински Уговор и непотпун, и неправедан, и 
егоистичан. 

Незгодно изгледа, донекле, кад један правник, са чи: 
сто правничкога становишта, брани све оне акте којима 
је онако грубо вређан један међународни уговор. Про- 
глашење независности и сједињење Бугарске и Источне 
Румелије може бити само потврда једнога фактичкога 
сједињења и унутрашњега створенога стања, али беза- 
_коно прогањање Грка у Бугарској и Источној Румелији, 
својих и туђих поданика пре две три године, заузимање 
оријенталних жељезница и т.д. не може се ни на који 

начин бранити. У једној правној држави то се не може нити 
догађати нити правдати. Може се волети један народ, 
али се мора то двојити од основних правних начела, чије 
је поштовање основа за сваку цивилизовану државу. 

А. Шонје је додирнуо у овој студији и Маћедонско 
Питање. Он мисли да ће се у обновљеној уставној Тур. 
ској Маћедонско Питање скинути с дневнога реда, јер 
ће данашњи управљачи у Турској умети да задовоље све 
народности, извевши начело једнакости до краја. Ово 
предсказање као да се до сада још није испунило. До- 
каза о томе је доста дато у „Српском Књижевном Гла- 
снику.“ 

Добро је што је са званичне стране дато писцу ове 
расправе све оно што се односи на Бугарску, а имаме- 
ђународни карактер (Одредбе Сан-Стефанскога и Бер- 
линскога Уговора, ферман којим је постављен Алексан- 
дар Батемберг за гувернера Источне Румелаје, сва важ- 
нија документа о догађајима иа 1908 године). Он их је 
прикључио на крају ове, за Бугаре корисне књиге. 


ЈМ."Ј. 


Улсјог Вегатд: Га Беуо1и ћоп [пгадаше. Рапг5 
1909, стр. 355, 1п 8%. — Од 1897 године ово је шеста 
књига Г. Виктора Берара о пословима у Турској, или 
боље рећи Ближега Истока. У првим књигама, нарочито 
у Га Титдиге еф Неџетавте сопћетроталт, Та роџтдие ди 
зиџат, Га Масеаоте, Рто Маседота, (све у издању 
Армана Колена) Г. Берар се показао као писац који брзо, 
лако и корисно свари цео материјал који прикупи сам 
и који му се, с лева и с десна, у изобиљу пружа. Те 
књиге изгледају целина, види се у њима једна мисао 
која се свуда провлачи као црни конац кроз бело платно, 
види се донекле свеза догађаја, узрока и дејства. Гурска 
Револуција је књига састављена из комада, тако рећи са- 
шивена од готова материјала (изводи из књига, нота, те 
леграма, меморандума, писама, новина и тд.) У тој књизи 
је приказана историја покушаја од Мухамеда П (1451) 


; 
| 

па све до последње турске револуције (1908 године) да 
се Турска реформише. Од тога султана, документима 
утврђује Г. Берар, датира неспособност Турске да се ре- 
формише, да се одупре Хришћанству унутра и споља. Ни 
мудри Ћуприлићи, ни енергични Мехмед П, ни његови 
последници, ни млаки Абдул Меџид, ни расипни Абдул 
Азис, па ни мудри Абдул Хамид Џ, нису успели да ре- 
формишу отоманску империју, ни по турски ни по ев- 
ропски. „Од Беча је Бурак посрнуо“, и све је даље и 
дубље ишло у назад. Реформе које је давао Мехмед ПИ 
биле су корените више по форми него ли по суштини. 
Закони и уредбе су били примери државничке мудрости, 
али се у држави управљало по турски, а нарочито крало. 
Танзимат к Хатишериф од 1839, Хати-Хумајун од 1856, 
закони и фермани, све су то била красна документа и 
акта, али Турска је остала исто што и пређе. Губила је 
и споља и унутра. До 1875 године су покушавани разни 
европски системи, а те године узеше да је реформишу 
три цара. Турска доби устав 1876, али убрзо изгуби и 
устав и толике провинције. Од Берлинскога Конгреса Ру- 
сија и Аустрија гледају да заједнички изврше реформе 
у Турској. Године 1897 споразумевају се оне да се одржи 
зјанш дио, и, више мање, иде све добро за Русију и Ау- 
стрију у отоманској царевини, где су Хришћани више 
него икад у опасности. То траје до 1902 године, кад по- 
чиње четничка акција у Маћедонији. У Мирцштегу 1908 
године склапа се програм за реформе у Турској, а при- 
ликом његова извршења узимају већ великога учешћа 
Енглеска, Француска и Италија. Установљавају се ци- 
вилни агенти, реформа европске жардармерије, финан- 
сијска контрола. За време, (од 1903 до 1907 године), нај- 
живље реформне акције највећи неред влада у Турској. 
Кад се мислило на реформу судства, чује се глас Енгле: 
ске за аутономију три реформна вилајета, барон Ерентал 
1908 године у јануару објављује да су реформе немо- 
гућне, а да Аустро-Угарској треба градити железницу 
кроз стари новопазарски санџак. С тим се признаје право 

254 " свакој држави да може мирно продирати у Турску ради 
_ економских сврха. Револуција од јула 1908 године пре- 
__сеца сваку даљу радњу Сила у Турској. 

ЈУ Ни у једној књизи није ни краће ни потпуније из- 
несено све о интервенцији Европе у турске послове, него 
у Гурској Револуцији Г. Берара, нарочито у доба влада. 

| вине Абдул-Хамида [. Већина цитираних података су 

аутентични, и то вредност ове књиге само повећава. 


Ј. М. ЈовАНОВИЋ. 








БУЛЕ ЈИ НИ 


КЊИЖЕВНОСТ. 


Ново коло Српске КњижЕВНЕ ЗАДРУГЕ. — Као и по- 
следњих година, и ове године на време, за 1 октобар, 
изашло је ново коло Српске Књижевне Задруге. Избор 
дела је одличан, и нов доказ је како се Задруга диже не 
само материјално но и морално. „Песме“ Милорада Ј. 
Митровића, у избору Г. Јеремије Живановића, који јеи 
предговор написао, садрже највећи и најбољи део песнич- 
ког рада рано преминулог песника. „Дошљаци“ роман Г 
Милутина Ускоковића, који је добио награду на лањском 
Задругином конкурсу, најбољи је роман који данас имамо 
из београдског живота. Задруга је од ове године почела 
издавати одабрана дела из хрватске књижевности, и дала 
познати роман Јосипа Козарца, „Мртви Капитали,“ са пред- 
говором Г. Др. Бранка Дрекслера. Одавно се изражавала 
жеља да Задруга изда „Вечитог Младожењу,“ најјачн 
роман Јакова Игњатовића, који до сада није био штампан 
у засебној књизи. Задруга је одговорила тој жељи и из: 
дала тај роман, са предговором Г. Јована Скерлића. Исто 
тако, у издању Г. Павла Поповића, први пут изилази 
трећа књига „Критичних студија“ Др. Љубомира Не- 
дића, у којој су они Недићеви радови, који су били ра- 
сејани по часописима или остали у рукопису и у нацрту“ 
Из страних књижевности у овом колу су две чувене при- 
поветке Проспера Меримеа „Коломба“ и „Кармен“, у 
преводу Г. Милана Грола. У преводу Г. Драгомира Јан- 
ковићи је „Задовољства у животу“ од Џона Лобока, једна 
паметна и добро написана књига, која ће извесно имати 
и код српских читалаца највећега успеха. Са овако одо- 
браним делима, успех Српске Књижевне Задруге може 
се из године у годину само појачавати. Л. 








У Маса 5 ~ а = 

„Живот Др. Јована Суботића“. — У издању Ма. 
тице Српске изишла је пета и последња свеска аутобио- 
графије „Живот Др. Јована Суботића“. (Нови Сад, 1910. 
89 стр. ХГ-- 273). У овој књизи, којој је сам Суботић 
дао наслов „Лето: епоха четврта“, излажу се догађаји 
од 1868 до 1871. Поглавља носе ове наслове: „Српска 
православна општина у Новом Саду“, „Мој избор на 
црквени сабор 1868“, „Сабор од г. 1869“, „Патронат но- 
восадске гимназије“, „1870. Предрадња за сабор од исте 
године“, „Саборско деловање 1870“, „Народно-црквени 
сабор од г. 1871“, „Политички избори у Хрватској и 
Славонији“. То су последњи делови аутобиографије, ра- 
ђени последњих година живота Суботићева, и писац није 
успео да доврши тај позно започети опис свога живота. 
На тај начин, Матица Српска издала је ову Суботићеву 
аутобиографију, у колико је овај стигао да је напише. 
Прве две књиге уредио је Г. Др. Тихомир Остојић, а 
последње три Г. Др. Јован Радонић, који је написао и 
предговор и уредио регистар имена за свих пет књига. 
Г. Радонић, у преговору, јасно види недостатке ове ау- 
тобиографије, и указује како Суботић стално и свуда себе 
истиче, и како сем своје личности нема ширих вицика и 
већих интереса. Поводом описа пута у Русију, Г. Радо- 
нић вели: „Суботић, како је то и у предговору четврте 
књиге означено, има интереса само за најобичније, сва- 
кидашње ствари. Њега занимају руска јела и пића, до- 
чеци и примања, док интимнији руски друштвени и по- 
литички живот пролази поред њега неопажен.“ Ипак, 
на завршетку предговора, Г. Радонић показује извесних 
илузија — или уредничке пристојности 2 — према писцу, 
чију је аутобиографију приредио. Сада, пошто читаоци 
имају у рукама пет књига Суботићеве аутобиографије 
извесно је да је Матица Српска могла боље употребити 
свој новац, на дела књижевнија, паметнија и кориснија. 
„Живот Д-ра Јована Суботића“ је једна старачки су- 
јетна и проливена књига, која се сва своди на величања 
сопсвеног дара, памети и заслуга. За оно мало исто: 
ријских и књижевних података које књиге садржи, није 
вредело труда и трошка издавати је, и они ретки струч- 
њаци који би се интересовали за њу могли би је пре- 
гледати у рукопису. Најмање би се могло као разлог из- 
давању навести књижевна вредност ове најобимније српске 
аутобиографије. Јован Суботић, некада тако величан, 

данас је сасвим заборављен и без читалаца, а његова 
аутобиографија је можда најслабији посао те врсте у целој 
српској књижевности. Х. 


„Основи ТЕОРИЈЕ ЕКОНОМСКИХ ВРЕДНОСТИ.“ — Као 
засебно издање Српске Краљевске Академије изишло је 
дело Косте Стојановића: „Основи теорије економских 
вредности (Београд 1910; 89, стр. 193; цена 2 динара). 
Писац покушава да о економским вредностима, нарочито о 
одредбама квантитативне размере капитала и рада у вред- 
ности, расправља са гледишта принципа физичких, а ме- 
тодом математичким. „У овој расправи, вели писац у пред- 
говору, не мислим улазити у све детаље из теорије вред- 
ности, већ показати само двоје: како апсолутна вредност 
постаје и како се обична прометна вредност, у нарочи- 
тој економској средини, где се понуде и тражња (закон 
конкуренције) јављају, доводи у додир са апсолутном 
вредности.“ Први део књиге има четири главе: „О апсо- 
лутним и релативним вредностима“, „Однос између апсо- 
лутног и релативног богатства“, „Закон понуде и тражње“, 
„Основне аналогије између економских и топлотних про- 
цеса“. Други део носи општи наслов „Аналогије између 
топлотних и економских појава у примени принципа кон- · 
сервације и деградације енергије“, а има пет глава : „То- 
плотне појаве,“ „Основни економски закон и економски 
еквиваленат,“ „Постанак капитала из рада,“ „Кружни про: 


цеси и ентропија,“ „Механизам и принцип деградације 
енергије.“ 
„ПОЕЗИЈА НЕБА И ЗЕМЉЕ“. — Прока Јовкић („Нестор 


Жучни“), чије су песме познате читаоцима „Српског Књи- 
жевног Гласника“, и који је већ примећен у нашој књи-: 
жевности, оштампао је у српској штампарији у Сан Фран- 
циску нову збирку својих стихова, под насловом „Поезија 
неба и земље“. (80, стр. 296 цена 2.50 дин.) Песме су подеље: 
не у десет група: „Сјај светлости“, „Песме Раја и Пакла“, 
„Књига Закона“, „Божанствена Откривења“, „ЈБубав Жи- 
вота“, „Симфонија Бола и Весеља“, „Изгубљена Љубав“, 
„Песме Бисерних Зрна и Драга Камења“, „Песме Светлог 
и Мрачног“, „Јади ЈЉубави“. Књига је „скромно посве- 
ћена“ „југословенским мученицима за Слободу и Једин- 
ство, југословенској борби за Слободу и Јединство, и 
свакој борби за Слободу и Јединство“. Врло интересантна 

књига, и садржином, и тоном, па чак и американским ко“ 
рицама. У овом великом броју неједнаких стихова од рад- 
ника-песника и американског исељеника има и слабих, ко- 
јима није место било у једној збирци, али има и добрих, 
крепко казаних, оригиналних мишљу и сасвим личнога 
тона, које толико одударају од онога што се и певало 
и данас пева у српској књижевности. У сваком случају, 
„Поезија неба и земље“ је једна оригинална књига, једна 
од најинтересантнијих наших књижевних принова ове 
године, и у сваком погледу и у пуној мери она заслу- 
жује да се о њој опширније говори. 


„ПРИМЕРИ КЊИЖЕВНОГ ЈЕЗИКА РУСКОГ.“ — У издању 
Државне Штампарије Краљевине Србије штампани су 
„Примери књижевног језика руског,“ које је, у три књиге, 
написао Г. Др. Радован Кошутић, стални доценат Уни- 
верситета (1, „Текстови“, стр. ХХИ - 290; П, а) Напомене 
6) Језик текста према сувременом разговорном језику 
образованих Руса,“ стр. 225; Ш, „Речник,“ стр. ХУ + 
359. — Цена за све три књига, укоричене, 6 динара). — 
Писац је у предговору изложио своје схватање и план 
рада. „При бирању и сређивању градива за текст била 
ми је намера: од приповетке и поезије краја Х[Х века, 
додирујући само најистакнутије врхове и стављајући лакше 
комађе испред тежег, без нарочитих обзира на тачан 
хронолошки ред, одвести ученика ка Гогољу, ЈЂеромон · 
тову и Пушкину, и од Гогоља вратити га ка приповетци 
наших дана.“ Као примери дати су „Четири дана“ Гар- 
шина, одломци из „Записа из мртве куће“ Достојевског, 
из „Рата и Мира“ и „Ане Карењине“ Толстоја, из „Обло- 
мова“ Гончарова, из „Ловчевих Записа“ и „Оцева и 
деце“ Тургењева, из „Беле“ Љермонтове, из „Укопника“ 
Пушкина, „Мртвих душа“ и „Ревизора“ Гогоља. Од пе- 
сника су заступљени: Фет, Алексије Толстој, Некрасов, 
Тјутчев, Кољцов, а нарочито Љермонтов и Пушкин. „Пуш- 
кин је, као. што је било очекивати, средишна личност у 
„Примерима“ ; критични одломци из Бјељинског, који су 
дошли одмах уз њега, само тумаче и подвлаче његов ве- 
лики значај за развој руске поезије.“ Г. Кошутић је на- 
рочиту пажњу обратио акцентуацији, усвојивши акценту- 
ацију образованих Московљана. Свака реч јеу „При- 
мерима“ брижљиво акцентована, и где је било потребно, 
обележена напоменом и објашњењем Књижевне напомене 

И добар речник још више подижу вредност овој књизи, 
која је најбољи посао своје врсте на Словенском Југу, 
и која ће врло много допринети бољем знању руског је- 
зика код нас. ЕЈ: 


„О ВЕРТЕРУ“ ЛАЗЕ К. ЛАЗАРЕВИЋА“. — Из послед- 
њих свезака „Српског Књижевног Гласника“ оштампана 
је књижевна студија Г. Др. Милоша Тривунца. „О Вер- 
теру“ Лазе К. Лазаревића“. (80 стр. 71; цена 1:50 дин.). 
Већ обилна литература о Лази К. Лазаревићу добива 
овом радом један нов и добар прилог. 





„СЕВДАЛИНКЕ“. — У жанру Г. Милорада Перовића, 
Г. Благоје Н. Кечкић написао је збирку песама „Сев- 
далинке“, која је недавно изишла у минускулном и врло 
лепом издању. У књизи има глатких стихова, и неколико 
успелих лаких песама. („Поноћ се...“, на пример). 


„Под видом нових идЕЈА. — Као 135 свеска „Књиге 
за народ,“ које издаје Матлаца Српска, изишла је припо- 
ветка Милана Андрића „Под видом нових идеја.“ На 
српском језику давно није изишла некњижевнија и не- 
паметнија ствар но што је ова жалосна приповетка. У 
Матици Српској у последње време се изгубио сваки књи- 
жевни критеријум, и само тако се могу тамо штампати при- 
поведачи као Милан Андрић и Зарија Поповић. Штам-_ 
пањем овог неписменог клерикалног памфлета Матица 
Српска се огрешила о оне многобројне своје чланове који 
не деле мрачне идеје Г. Андрића, и који имају право да 
се љуте када за свој новац бивају и исмевани и ружени. 
„Књиге за Народ“ Матице Српске раније нису биле пи: 
сане за народ, а са „приповеткама“ као што је ова, оне 
у опште престају бити и књиге. 


ЛИТЕРАТУРА ОСОБИТЕ ВРСТЕ. — Матица Српска стално 
обара свој књижевни критеријум, и то је лако видети. Не- 
када је издавала Ива Ћипика „За крухом,“ „Доситеја Обра- 
довића у Хопову“ од Др. Тихомира Остојића, „Западну 
Европу и балканске народе према Турцима у првој поло- 
вини ХУ века“ од Јована Радонића, „Дубровачку трило- 
гију“ Ива Војновића, а сада је почела издавати беседе Ар- 

кадија Варађанина у „спомен и славу“ Мите Јосића и Мите 
Нешковића. Једно од тих дела литературе „у спомен и 
славу“ јесте говор Др. Милана Савића „у спомен и славу 
Др. Ники Максимовићу.“ („Књиге Матице Српске,“ бр. 41; 
Нови Сад, 1910). То је баналан новинарски некролог, напи- 
сан чудноватим стилом. Др. Ника Максимовић није био 
„рибјекрви;“ онје имао „дистилирану духовитост.“ „Свагда 
фланкиран правничком артиљеријом, он је успешно слао 
напред лаке тириљере свога хумора и вица, кавалериј- 
ске нападаје духовитог кошкања и чаркања, да најпосле 
тешком фалангом логичних аргументација поруши шан- 
чеве, иза којих га је противник нападао.“ (стр. 5) 1881 Др. 
Ника Максимовић је био потпредседник Сабора у Кар: 
ловцима. „По улицама се за доба избора разлегале раз- 
личите песме, некима у славу некима на поругу. Али нај- 
лепшу песму отпевале су карловачке девојке у славу 
младом, одважном, окретном, тактичном, незбуњивом 
потпредседнику: 
„Моја сукња рококо — 
Не љуби ме макарко, 


Већ ме љуби српска дика, 
Максимоваћ Ника,“ 


(стр. 10—11) 


Југословенски Енциклоцедијски Речник, — Пред- 
седништво Српске Краљевске Академије, на скупу од 
7 септембра ове године, одлучило је да се приђе послу 
израђивању Српскога дела Југословенског Енциклопе 
дијског Речника. Одлучено је да се пре свега изради 
азбучни списак свега што има да уђе у речник, и ради 
тога изабрата су четири стручна одбора: а) одбор за 
језик и књижевносш. Шеф одбора Љубомир Стојано- 
вић Чланови: Др. Александар Белић, Момчило Иванић, 
Павле Половић и Др. Јован Скерлић. 6) Одбор за исшо- 
рију пи остале с исшоријом везане предмеше. Шеф од- 
бора: Љубомир Ковачевић. Чланови: Јован Н. Томић, 
Др. Станоје Станојевић, Др. Јован Радонић и Др. Ми- 
хаило Гавриловић. За предмете црквен и он који се 
тичу Срба у Аустро Угарској потражиће се помоћ још 
од протојереја Димитрија Руварца, протојереја Сте- 
вана Веселиновића, Др. Николе Радојчића и Тодора Ст. 
Виловског. в) Одбор за географију, природне науке, ру: 
дарсшво, трговину итд. Шеф одбора: Др. Јован Цвијић. 

Чланови: Јован М. Жујовић, Др. Светолик Радовано- 
вић, Др. Тихомир Р. Ђорђевић, Др. Јован Ердељановић, 
Др. Данило Љ. Катић, Др. Недељко Кошанин, Др. Јевто 
Дедијер, Др. Васа Руварац и Др. Василије Марковић. 
г) Одбор за правни и привредни живот, занате, еснафе, 
задруге, сшаро и обизајно право, редове становништа, 
цркву и т. д. Шеф одбора: Стојан Новаковић. Чланови: 
Јован М. Жујовић, Слободан Јовановић, Др. Тихомир Р. 
Ђорђевић, Алекса Јовановић, Др. Чедомир Митровић и 
Др. Сима Тројановић. 

Свима одборима оставила се слобода да могу по- 
зивати у помоћ и на конферисање и друге наше књи: 
жевнике и стручњаке. Именовани одбори с намењеним 
им пословима имају бити готови до краја новембра 1910 
године. Сви одбори су посао у велико започели, и до 1 
децембра биће готови азбучни списак свега што са срп. 
ске стране треба да уђе у Југословенски Енциклопедиј- 
ски Речник. Х. 


НовЕ РУСКЕ КЊИГЕ О СРПСКО ХРВАТСКИМ СТВАРИМА. — 
Од последњих догађаја у Русији се пробудило интересо- 
вање за наше ствари и прилике, и последње, 1910, године 
' изишло је неколико брошура које треба забележити. У Пе- 
трограду је изишла брошура од 46 страна: „Венгерско · 
хорвацкое соглашенје 1868 године“; ту је текст познате 
хрватско-мађарске нагодбе, уз који иде и један кратак 
историјски преглед. У Кијеву, свега у 100 примерака, 
штампана је споменица „Вђ паматђ посћаценја клевскоћ 
1 1 гимназ! бго Величествомђ Королемђ Сербји Петромљ 1 
17 марта 1910 године“. С. Чериков написао је, а књи- 
жара Ситина издала, географски опис Србије, Босне и 
Херцеговине. Професор С. М. Куљбакин штампао је у 
Харкову своје лекције читане школске 1907/1908 године 
„Краткал фонетика и морфологија сербскаго азнка“. Књи. 
жевна узајамност словенска, о којој се баш у последње 
време на словенским конгресима толико говорило, на 
жалост је тако мала, да руски писци и издавачи не сматрају 
да књиге о српским стварима за потребно да пошљу на 
приказ српским часописима. ИМ зато ми ове књиге беле- 
жимо само по библиографијама руских часописа. 
Х. 

Ко Су ДАНАШЊИ АрнаУТИРр — У Софији је ове го: 
дине изишла интересантна књижица од непозната писца: 
Кош су днешнишђ Албанци и шђхнил азикљ: У књигу 
је пуно примамљивих поставака, јако похвалних за Ар- 
банасе. само тешко је примити их као поуздане и тачне. 
Прошлост Арбанаса је нејасна, историја њихова сва у 
нечему неодређеноме, а садашњица тако мало и неси- 
гурно испитана, да се нови писци морају са неповерењем 
читати. У последње време ушло је у књижевне обичаје 
да се пишу чак и дебеле књиге овакве врсте и ако им 
писци нису крочили у народ и земљу о којима пишу. 
Има таквих доста у Европи, и има их и код нас. Писац 
ове књиге, Г. Сиљани, каже да је ова књижица труд де- 
сетогодишњега испитивања; да је тако сигурно би она била 
боља. Јасније би се показала на пример она његова 
поставка да је арбански језик исто толико близак јези- 
цима бугарскоме колико и латинскоме и староме грчкоме. 
На пример: обт = домђ; аћетђе == зБби зуби ; отбр == 
гроб; пизћ == месо ; #11 == свиња; Наћ == обос == пут ; 201 
== где == Бог ; (1 == дос == јунак ; 1216 == осто = осам; 
штр == Шигр: == срам; зћгаћ == зитдиз == глув; и тако 
даље). Поред свега, понављамо, књижица вреди да се 
прочита. Ин. 


ДРУШТВА И УСТАНОВЕ. 


ЈУГОСЛОВЕНСКА АКАДЕМИЈА У 1909 години. — Од пре 
двадесет и три године, сваке године, уз коло својих књига, 
даје Загребачка Југословенска Академија знаности и умет- 
ности Лешопис, у коме је извештај о раду и стању Ака- 
демије у претходној години. Уз овогодишње коло дала 
је Лешопис за 1909 годину. (Гјећор: 5 Јигозомепзке АКа- 
Депије 2папози 1 штијебози за содти 1910. Оа4 гтаупе 
вкирзипе 18-11-1009 до глампе зКирзпе 11-1 1910. Џ Ха- 
отеђи 1910. 24 Зуехак 8,141 :п 89). Бележимо из њега 
неколике појаве значајније по саму Академију и по њене 
везе са Србима. — Од 1867 до 1905 године покровитељ 
Академије био је бискуп Јосип Јурај Штросмајер. Ње- 
говом смрћу остала је Академија до данас без покрови- 
теља. У прошлој години у Управи Академије били су: 
председник, Г. Таде Смичиклас; „предстојник у хисто- 
ричко-филологичком разреду“, Г. Др. Томо Маретић; у 
„филозофичко-јуридичком разреду“, Г. Др. Фрањо Мар- 
ковић; у „математичко-природословном разреду“, Г. Др. 
Густав Јанечек. Било је седам одбора. Живих чланова 

имала је Акадсмија: 5 почасних, 24 редовна члана и 52 
дописна члана. Међу почасним члановима је Никола 
Тесла. Од Срба нема ни једног редовног члана. Међу до- 
писницима су у историјско-филолошком разреду Г. Че. 
домиљ Мијатовић, изабран још 1873 године, и Г. Др. Јован 
Радонић, професор београдског Универзитета, изабран 11 
марта 1910 године; у филозофско-правном разреду нема 
ни међу дописницима ниједног Србина; у математичко- 
природњачком разреду су ови Срби: Г. Г. Јован Жујовић, 
изабран 1885, Сима Лозанић, 1894, Др. Михаило Петровић, 
1897, Др. Јован Цвијић, 1903, Др. Богдан Гавриловић, 
1905, Петар С. Павловић, 1905, и Др. Милорад Јовичић, 
1905. Умрлих чланова је 98. У времену од 27 маја прошле 
године до 7 марта ове године било је 15 седница поје- 
диних разреда, 3 седнице одбора и 4 седнице свих раз- 
реда. Математичко-природњачки одсек одлучио је на 
једној седници да се умоли Г. Петар С. Павловић, про. 
фесор из Београда, да напише некролог умрлом редовном 
члану Академије Спири Брусини. Други разреди нису 
имали сличних одлука. 12 марта ове године одржана је 
свечана седница Академије. На њој је најпре председник 
Г. Тадија Смичиклас изговорио свечану беседу у којој 
је изнео докле се дошло у припремама за израду „Ен- 
циклопедијског југословенског речника“. Хрватски ро- 
дољуб, генерал Марко пл. Црљен даје Академији два- 
десет хиљада круна са жељом да се изда речник, „који 
би стајао на висини данашње знаности, а приказао би 
прошлост и садашњост земаља у којима станују Хрвати 
и Срби, Словенци и Бугари“. Академија прими понуду. 
„Ми знамо, каже Г. Смичиклас у својој беседи, да Хр- 
ваши и Срби желе и раде о шом, да буду у срцу и 
души један народ, Словенци да се к њима приклањају 
у слогу и брашско јединство. Бугари да шраже кул 
шурну заједницу. Зато замислисмо и засновасмо дјело : 
Енциклопедијски југословенски рјечник“. 
Српска Академија у Београду приступи делу с тим да 
једнако с Југословенском Академијом подноси трошак и 
има сасвим једнако право. Матица Словенска узе на себе 
да води посао међу Словенцима. Универзитетски профе- 
сори у Софији стављају свој рад у том правцу на рас- 
положење Југословенској Академији. Хрват Г. Др. Ју“ 
ринић, професор на софијском Универзитету, прими се 
превођења. Већ се пишу азбучни речници свега што има 
да се обради у делу. Ти мали азбучни речници послаће се 

стручњацима на преглед. Моја господо, завршио је Г. Сми- 
чиклас, ово је учињено за кратко вријеме од два мјесеца. 
Проћи се више него толико година, док се дјело узмогне 
довршити. У овај час објављују Пољаци, да ће преко своје 
закладама богате Академије издавати енциклопедију свих 
дијелова пољскога народа, његове прошлости и садашњо· 
сти у двадесет и пет по прилици свезака, то јест енцикло- 
педију цијелога некада једнога државнога тијела, али сав је 
тај раскидани народ и данас једнога срца и једне мисли. 
Пољаци хоће да у једном замашном дјелу насљеђују 
највеће и најпросветљеније народе. Наша енциклопедија 
има бити много чеднија. Најприје она ће обухватити пле- 
мена југословенска, која нису никада била једно државно 
тијело. Она имаде изгладити и племенске пријепоре; зато 
одлучисмо, да све пријепорне задјевице међу нама по- 
вјесне и етнографске доиста не зашутимо, али и разли. 
чита мнијења да поштено изнесемо: ми учимо овако, 
други опет онако, а строга критика науке нека одлучи, 
будућност нека изглади. Мисао народнога јединства нека 
буде јасно изражена већ и тиме, што ће бити цијело 
дјело написано фонетичким правописом, а језик тако је- 
динствен и једноличан, да се буде цијело дјело могло 
од ријечи до ријечи наштампати латиницом и ћирили: 
цом. Ми ћемо пазити, да опсег дјела буде тако одмјерен, 
како то обично чине Енглези и Нијемци у својим енц:- 
клопедијама. За сваку струку нека буде интензивно пи- 
сан прегледни чланак не великих димензија, али извори 
и литература нека буду назначени тако обилно, да за. 
довоље и стручне људе. Наше биографије имаду бити 
потпуније, него што су у обичним опћим енциклопеди- 
јама, да се обазиру и на прилике, у којима су живјели 
виђени народни људи, да буду добар принос културној 
повијести и да задовоље наша патриотична срца. Све, 
све нека буде добра и систематична приправа за опћи 
енциклопедијски рјечник, који ће онда моћи без сустанка 
за неколико година излазити.“ 


Затим је поднет извештај о имовном стању и књи- 
жевном раду. У 1909 години приходи су увећани. У 1908 
приход је износио 51.905.95 круна, у 1909 години: 52.109.56 
круна. Академија располаже капиталом од преко 700.000 
динара: — У овом Лешопису штампана је биографија 
Др. Костантина Војновића од Г. Др. Ф. Шишића. — Ју- 
гословенска Академија даје своја издања у замену овим 
друштвима у Србији: Српској Академији, Геолошком 

Друштву, Археолошком Друшту и Државној Статистици. 
Од часописа давала је замену „Српском Књижевном Гла- 
снику.“ У 1909 години Академија је имала 154 претплат- 
ника за своје публикације. | НЕ 


КУЛТУРНА Лига. — Културна Лига, тихо и нечујно, 
навршила је годину дана свога скромнога рада, и за 
ово кратко време у стању је већ да забележи извесних 
успеха. Из „Српских Новина“ оштампана је засебна књи- 
жица „Рад Културне Лиге у моравском округу,“ и ода- 
тле се види како је Лига радила и успевала на прак- 
тичном земљишту. 

У први мах рад је усредсређен у моравском округу, 
да би се практично видело како и у коме правцу треба 
радити. Послове је водио Г. Сава Урошевић, досадашњи 
ректор Университета, који је душа и главни организа- 
тор целог овог покрета. У Свилајнцу се нарочито живо 
и успешно радило. Иницијативом среског одбора Кул- 
турне Лиге основана је у месту школа за трговачку и 
занатлијску омладину, у коју се уписало 214, а на испит 
изишло 106 ученика. Ојачан је и проширен рад у пе- 
вачкој и стрељачкој дружини и у радничкој школи „Жен“ 
ског Друштва.“ Основано је гимнастичко друштво, у које 
се уписало 350 чланова. У вароши су неколико профе- 
сора Университета и месни наставници одржали 8 јавних 
предавања. Намерава се ове године основати курс за до: 
маћице, курс за неписмене девојчице и продужна школа 
за одрасле девојчице, које су прошле кроз основну школу. 
Месна библиотека, која има 1200 књига и 2000 свезака, 
приређивала је честе састанке, на којима се говорило о 
књижевности, уметности, привреди и трговини. 

У Јагодини одбор Културне Лиге приредио је 6 јав- 
них предавања, и поново основао школу за трговачко-за- 
натлиску омладину. У Ћуприји је приређено 4 јавна пре- 
давања, основана месна библиотека и помогнуто по. 
новно отварање трговачко-занатлиске школе. 

Од нарочитога интереса је рад Културне Лиге у сре- 
зовима: ресавском, деспотовачком и параћинском (стари 
ћупријски округ). 16 учитеља одржало је 28 предавања. 
Основане су библиотеке у 28 села. 15 учитеља и учите- 
љица држали су курсеве за неписмене; 6 учитеља осно- 
вало је продужне школе; 2 учитељице основале су у 
својим селима школе за домаће послове и газдинство; у 

3 села основане су певачке дружине, у једном селу гим- 
настичка дружина. У 27 села основани су школски фон- 
дови за одевање сиромашне школске деце. Основано је 
14 стрељачких дружина за одрасле, а 9 за ђаке основ- 
них школа. 


У срезовима беличком, темнићском и левачком (стари 
јагодински округ), било је неколико скупова и конфе- 
ренција, на којима се објашњавао задатак Културне Лиге. 
Основана је 31 сеоска библиотека, 12 стрељачких дру- 
жина, 3 вечерње школе за неписмене. 

За непуну годину дана рада, то је знатан и охра- 
брујући резултат. Културна Лига има своје организације 
у Крушевцу, Чачку, Ужицу, Врању, Зајечару, Неготину 
и Жагубици. Од боље интелигенције наше, нарочито про: 
светних радника, зависи како ће се овај користан покрет 
развијати. У сваком случају, једногодишњи рад Културне 
Лиге у моравском округу јасно показује да се може ра- 
дити, и да се могу наћи и људи који хоће да раде кул- 
турне послове, и да наш народ и у вароши и на селу, 
прима паметне и корисне ствари. Л. 


НаРОДНА Бивлиотека у 1909 години. — У „Годиш- 
њаку“ Српске Краљевске Академије за 1909 годину (ХХШ 
књига) штампан је извештај управе Народне Библиотеке 
о стању библиотеке и раду у њој у току 1909 године. 
Као и прошле године, управа се са пуно разлога жали 
на мали број потребних локала, материјалних средстава 
и службених лица. Просторије саме Библиотеке тако 
су недовољне да се нове књиге не набављају, јер нема 
више где да се сместе! Ове жалбе понављају се већ 
неколико година, и изгледа да ће се још понављати, 
и од надлежних се врло мало, или ни мало, обраћа паж- 
ња на њих. — Из извештаја поменућемо само интересант- 
није податке. На крају 1908 године библиотека је имала 
43.298 књига, а на крају 1909 има 44.756. У току 1909 
приновљено је службеним путем 584 књига, куповином 
1375, поклонима 139. Новина је приновљено 24, руко: 
писа 16, писама 59. — Број читалаца већи је но у 1908 
години, и од целокупног броја три четвртине су ученици 
средњих и виших школа из Београда (15.489). После ђака 
највише су радили професори (1810); лекари (11) и све- 
штеници (9) заступљени су најмање што пада јако у очи 
према осталим струкама. Ваља поменути и то да је број 

женских читалаца несразмерно мали. Наставника основних 
школа, на пример, било је 38 и међу њима нема ни једне 
учитељице! Наставника средњих и стручних школа било 
је 1810, а наставница само 44! — Број читаних књига 
већи је но у 1908 години, и највећи број ревераса до- 
били су уџбеници и то у месецима пред ђачким испи- 
тима. Од новина највише су читане „Српске Новине“ 
(276) затим долазе „Одјек“ (125), „Дневни Лист“ (102), 
„Полит, ка“ (99), „Штампа“ (87), „Трговински Гласник“ 
(75), „Правда“ (68), „Видовдан“ (67), „Београдске Но 
вуне“ (59), „Видело“ (52), итд. Од српских и хрватских 
часописа највише је читан „Српски Књижевни Гласник“ 
(887), као што је било и пређашњих година. Остали ча- 
сописи заступљени су овако: „Дело“ (449), „Летопис Ма. 
тице Српске“ (239). „Отаџбина“ (199), „Просветни Глас- 
ник“ (119), „Бранково Коло“ (99), „Полициски Гласник“ 
(89), „Нова Искра“ (68), „Звезда“ (49), „Коло“ (49), „Ар: 
хив за правне и друштвене науке“ (48), „Босанска Вила“, 
„Бранич“, „Јавор“, „Наставник“, „ЗТоушпас“ по (38), итд 
Од немачких часописа на прво место долази „Атсћу Шг 
ЗТауасће РћПо]ооле“ (39), од француских „Кеуце ћјеце“ 
(19) и „Кемџе ди тоз5“ (18). Од српских и хрватских на 
учних књига највише су читане оне које служе у исто 
време и као уџбеници. Писци иду овим редом : Др. Јован 
Скерлић (245), Др. Бранислав Петронијевић (160), Андра 
Ђорђевић (132), Слободан Јовановић (105), Др. Михаило 
Вујић (104). Јован Н. Томић (103), Др. Љубомир Недић 
(92), Живојин М. Перић (80), Стојан Новаковић (72), 
Павле Поповић (69), Вук Караџић (66), Милан Ђ Мили- 
ћевић (58), Спасоје Радојчић (54), Ђорђе М. Станојевић 
(42) Др. Лујо Војновић (52), Др. Владан Ђорђевић (50), 
Ђорђе Павловић (50), Љубомир Стојановић (47), Др Ни- 
кодим Милаш (45), Др. Ђуро Шурмин (40), Др. Војислав 
Бакић (39), Г. Гершић (36), Др. Михаило Гавриловић (36), 
Др. Јован Цвијић (30), итд. Од приповедача и песника нај- 
више су читани: Љубомир П. Ненадовић (79), Петар Пе- 
тровић-Његош (69), Ђура Јакшић (52), Стеван Сремац 
(51), Јован Ст. Поповић (46), Јован Суботић (40), Змај 
Јован Јовановић (40), Петар Прерадовић (36), Алекса 
Шантић (32), Бранислав Ђ. Нушић (32), Андрија Качић 
Миошић (31), Сима Милутиновић-Сарајлија (31), Радоје 
М Домановић (28), Богобој Атанацковић, Симо Мата- 
вуљ и Јакета Палмотић (26), Бранко Радичевић и Иво 
Ћипико (25), Јован Илић (24), Војислав Ј. Илић (22), 

Иван Ф. Гундулић (20), итд. Од словенских научних пи- 
саца највише су читани: Ф. Миклошић (22), Павле Ј. Ша. 
фарик (20), Шевкин (14), Е. Голубински (11), итд. Од 
словенских приповедача и песника: Лав Толстој (212), 
Достојевски (156), Гогољ (52), Максим Горки (52), Пуш- 
кин (47), Гончаров (42), Сенкијевић (36), Чернишевски (35), 
Тургењев (34), итд. Од страних научних писаца највише 
су читани : Ајслер (96), Хекел (59), Сигварт (59), Сењобос 
(91), Целер (51), Шер (50), Лист (50), Лајкснер (47), Бран- 
дес (467, Лансон (45). Од страних приповедача, песника, 
драматичара и романсијера највише су читани: Виктор 
Иго (203), Алфонс Доде (134), Анатол Франс (106), Шек- 
спир (91), Гете (68), Хенрих Ибзен (59), Гиј де Мопасан 
(54), Чарл С. Дикенс (589), А. Дима отац, (36), Жил Верн 
(34), Хоноре де Балзак (33) итд. 


У. Џ. 


КОЛАРЧЕВА ЗАДУЖБИНА. — 6 октобра одржан је го. 
дишњи помен Илији Коларцу и уједно годишњи скуп 
чланова његове Задужбине. После црквеног обреда де- 
ловођа Г. Михаило Валтровић поздравио је одборнике 
говором у коме је похвалио добру вољу и лепе намере 
пок. Коларца кад је писао тестамент. Затим је прочитан 
списак дела која је ове године Задужбина издала или 
новчано потпомогла. То су: 1, „Радиша“ од Јована Ми: 
одраговића; 2, „Беседе владике Гаврила“, књ. П, сређене 
трудом проте А. Илића; 3, „Најновија балканска криза 
и српско питање“ од Стојана Новаковића; 4, „Белешке о 
Старој Србији“ од Тодора Станковића; 5, „Историја срп 
скохрватске књижевности народнога језика“ од Андре Га- 
вриловића. Изузимајући једну или можда, највише две 
од горњих књига, списак осталих не сведочи ни о ве: 
ликом броју пријављених писаца, ни о великој бризи да 
се горњим намерама завештачевим приступи бољим кри- 
теријумом. Јер, :док се на пример име Г. Андре Га. 
вриловића јавља готово у свима годишњим извештајима 
ове задужбине, дотле се одбија, као што ће се доле ви: 
дети, „Психологија“ Г. Бранислава Петронијевића. Поред 
дела Г. Стојана Новаковића, које је већ поменуто, прошле 
године су трошком Задужбине изишле из штампе још 
ове књиге: 1, „Јужна Стара Србија,“ књ. 1. од Др. Јо. 
вана Хаџи-Васиљевића; 2, „Историја Образованости“, 

књ. П. од Шарла Сењобоса у преводу Владимира Радо. 
јевића; 3, „Из југословенске лирике“ од Владимира 
Станимировића. У штампи су већ књиге Г. Г. Јована Мио- 
драговића и А. Гавриловића. На реферат су дате ове 
књиге: 1, дело Гаврила Компејреа „!' сеуоџшоп штејес- 
шеПе ећ тогаје де | епа“ у преводу Г. Мих. С. Јова- 
новића; 2, „Солунска браћа Кирил и Методије“ од Г. Ла. 
зара Перовића; 3, Монографија манастира Хиландара, 
од монаха Саве Хиландарца у преводу Г. Влад. Тител- 
баха; 4, „Културна Педагогика“ од Г. Милоша Р. Ми. 
лошевића; 5, „О јединству Срба и Хрвата од Г. Др. Ми: 
лутина Нешића, и 6, „Јужна Стара Србија,“ књига Под 
Г. Др. Јована Хаџи-Васиљевића. Сем тога, новчано је 
потпомогнут Г, Борисав Станковић у издању своје при- 
поветке „Нечиста крв.“ Најпосле, „услед неповољних ре- 
ферата или из других оправданих разлога“ ови су списи 
одбијени : 1, „Општине и општинске финансије у Србији“ 
од Г. Др. Богдана С. Марковића; 2, „Основи психо: 
логије као позитивне науке,“ од Г. А Васиљевића; 3, 
„Основи емпиричке психологије“ од Г. Др. Бранислава 
Петронијевића; 4, „Витешке игре и нова школа нашег 
физичког васпитања“ од Г. Миленка Арсовића; 5, „Фи- 
лософски проблеми“ од Г. Харалда Хефдинга, превео Г. 
Др. Милан Шевић; 6, „Дете“ повремени лист од Г. Др. 
Николе Петровића; и 7, одбијена је понуда Г. Др. Петра 
Ђорђевића да се поново изда трошком задужбине Дар- 
виново дело „О постанку фела.“ 

Приходи ове године су изнели 141.475.70, расходи 
26.401.51, од којих је највећи, у износу 15.691.43 утрошен 
на награде и издавање књижевних радова. Стање фон- 
дова на крају године: 1, фонд за књижевност 240.000; 
2, фонд за Университет 2 175.880.87. Целокупна имовина 
износи 2.415 830.87. НЕ 


„ ФРАНЦУСКО-СЛОВЕНСКО УДРУЖЕЊЕ“ НА ПАРИСКОМ УНИ- 
ВЕРСИТЕТУ. — Удружење француских и словенских ђака 
у Паризу „17 Аззосјаноп Егапсо-5јауе де | Шшуегзне де 
Рап5“ основано је с пролећа 1909 под заштитом фран“ 
цуских професора и јавних раденика (Омана и Дениса са 
Сорбоне, Ковеса и Леон-Каена са Правног Факултета, А. 
Мејеа из Колеж де Франс, Лероа-Болјеа, Е. Пикоа, Л. 
Лежеа, чланова Института, и других), а у циљу међу- 





РА 


па ава 


ВЕЖЕ ШКЕ 43 637 





собног упознавања и помагања у обостраном изучавању 
француске и словенске културе. 


Последњих година, нарочито од 1908 Французи се 
много баве Словенима. И политички савез са највећом 
словенском државом, и историјске симпатије (Пољаци и 
Наполеон), донекле заједница у идејама и тежњама, и 
борба против заједничког непријатеља, нарочито ово по- 
следње, све их упућује на заједнички рад са Слове- 
нима. Служећи тим идејама професор Дени је прошле 
године предавао „Словени од М—Х столећа,“ а про- 
фесор Оман је држао предавања о „Обнови југосло- 
венских народа,“ задржавајући се поглавито на Србима. 
Као последица свега је и ово удружење, које је прире- 
дило неколико уметничко-забавних вечера, научних ек- 
скурзија и историјских шетњи по Паризу и околини. На: 
рочито су лепе биле ове другарске вечери. Поред музике, 
француских стихова, поред лаких, веселих француских арија 
и словенска песма се славно манифестовала, почев од Шо- 
пена, кроз широке, болне романсе руских степа и ропски 
монотоне словенске мелодије, до страсног и чежњивог 
заноса српских песама, и бесног, одсечног козачког по- 
клича. Осим тога друштво је организовало на Сорбони 
и Правној Факултету низ предавања и конференција, међу 
којима: „О Чешкој“ (Рене Анри), „Југословени у Аустро- 
Угарској“ (Блондел), „Утисци из Србије“ (Оман), са про- 
јекцијама Београда, Ђердапа, манастира Манасије и тако 
даље, „Борба Пољака у Немачкој“ (Др. Нисез), „Угарска и 
Словени“ (Езман), „О Словацима“ (Др. Јелинек), „Остров- 
ски, драматург руски“ (Патује) „Историја Монмартра“ 
(Лахар), „Данашња Пољска“ (Леблон), „Аустро руска по 
годба и Балкански Словени“ (Виктор Берар“), „Алзас“ 
(Рене Анри) и тако даље. Словенски и француски бол 
су се разумели; трагичне словенске недаће стекле су сим- 
патија у Џаризу, а на његовим највишим училиштима 
налази одјека, признања и охрабрења ова велика и хе- 
ројска борба коју растурени Словени воде. — То јеу 
главном рад овог удружења, који немачки листови нису 
заборавили забележити са много незадовољства. — Дру- 
штво је осим тога основало библиотеку и читаоницу 
француских и словенских листова Чланова је било 174, 
од којих Француза 38, Пољака 52, Чеха 27, Бугара 26, 
Руса 16, Срба и Хрвата 14. П. 

ЧИТУЉА 


Виливем Џемс. 27 августа (по новом) умро је нај- 
истакнутији амерички философ, један од највећих пси- 
холога данашњих Вилием Џемс рођен у Њујорку, 11 ја- 
нуара 1842 Џемс је учио најпре медецину, затим је постао 
професор Физиологије, најзад професор Философије на 
Харвард · Универзитету у Бостону, средишту америчке 
духовне културе. Најширој публици Џемс је познат по 
својим славним „Принципима Психологије“ (1890). Књига 
је јединствена по целокупном плану, по појединачним за- 
пажањима, по финоћи описа и по способности да се пси- 
хички живот представи пластично, у његовој покретљивој 
живости и активности, у његовом колебању, долажењу 
и враћању. Џемс је био психолог првог реда. Радикалан 
емпирист, он је био слободан од свих метафизичких 
претпоставака, чак је одбацивао и општу критику из- 
весних идеја. По њему, задатак Психологије као науке 
у томе је да аналише факта унутрашњег искуства, да 
одреди њихове односе и нађе физиолошке услове у мозгу. 
Био је противан Асоциационој Психологији, коју је он 
уздрмао, исто толико колико и рационалистичкој. Наро- 
читом оштроумношћу и брижљивоћу одликује се обрада 
емоција, опажања простора и проблема нужних, вечних 
истина. Заступао је гледиште да су објекти психолошког 
искуства потпуно реални. 

Осим ових научних тежња, Џемс је радио и на разви- 
јању једне чудне доктрине, практичног „сенскомунизма“, 
званог прагматизма. Општи дух овог учења је у томе да 
се статичко посматрање проблема замени динамичким. 
Прагматични појам истине је окренут унапред. он је те: 
леошки, активистички, енергистички. У правом смислу 
су истините оне представе које нас стављају у покрет, 
које нас воде у мишљењу и раду, и које се могу оства- 
рити практично, који живе у животу а не само у књи- 
гама. Непостижна је апсолутна истина, пошто би за њено 
сазнање било потребно поредити наше идеје са апсо- 
лутном стварношћу, а ова се не може никад имати у 

искуству. Према томе истинита је она теорија која је 
остварљива и корисна, она која спаја ствари на прост, 
лак и прегледан начин и даје нам практичну актив- 
ност, развија нам способност за рад. Оно, међутим, 
што је јуче било истинито, данас више није, јер је 
нађено нешто корисније. Исти релативизам види сеи 
у природним наукама (Хелмхолц и Мах), где једна 
истинити хипотеза одмењује другу истиниту. Свака је у 
своје време истинита. Ако је једна религија у стању да 
да човеку храбрости у животу и уверење у један бољи. 
и идеалнији ред ствари, онда је она истинита. Али ре- 
лигија која би му била у стању дати више те храбрости 
и поуздања, била би истинитија. Постоје степени исти- 
нитости. Истина је, дакле, добро, корисно на интелек- 
туалном пољу. Ниједна теорија, даље, не може бити у 
статичком смислу истинита, већ само у динамичком. Истина 
постоје у развијању све истинитија. — У главном, праг- 
матизам је потпуно развијање Кантове мисли о супре- 
матији Практичног Ума и њена примена на чисто инте- 
лектуалне ствари. Оснивалац овога правца је Пјерс, а 
следбеници су, поред Џемса, Шилер, Девеј, Јерусалем, 
Блондел, Ле Роа, и други. 

Џемс је, дакле, био и ту практичан Американац, 
обилазио је диспуте празних речи и нерадо је постављао 
теорије; он се грабио за факта. Отуда његова љубав 
према животу, дубоко веровање у свет и његово побољ- 
шање (мелиоризам). Његова филозофија може постати 
философијом многих модерних људи. Међутим, Џемс није 
био један од оних глориозних духова који успевају да 
непрегледну масу идеја савладају, изведу из једног или 
два основна принципа и тако покажу моћ своје личности 
на уједначавању и измирењу разнородних и супротних 
идеја. С једне стране, строг емпиричар у Психологији, 
он је задовољавао свој метафизички нагон на неаристо- 
кратски начин: обичном религијом и спиритизмом, не 
умејући чак ни извести то двоје из једног извора. Емпи“ 
ризам и мистицизам леже у њему неизмерни, незнајући 

се међу собом и страни један другом. — Од списа Џем- 
сових познатији су Осећање напора, које му је донело 
најпре угледа; Дилема детшерминизма, у којој заступа 
слободу воље; Плуралисшичка васиона, 1909, у којој 
излаже да развиће света још није завршено и да је 
стварност још у постојању, те да има места за јављање _ 
нових, непредвиђених чињеница; Врсше религиозног иску- 
сшва, 1902; Људска бесмршносш, 1891, где тврди да је 
подлога свести једно /а које је испод прага свести (5иђ- 
сопзстеп), и да је, по томе, омогућен саобраћај са вишим 
световима: Прагмашизам, 1908; Мишљење измене 1909; 
Мање знатни су му радови Рефлексна акција и вера; 
Рационалишеш, рад и вера; Велики људи, велике мисли 
и средина; Иншелигенција људи пи живошиња; Осећање 
рационалишета :; Шта чини воља; Шта је исшиностш2 
и т. д. М. В. 





Власник, Богдан Поповић. — УРЕДНИК, ЈОВАН СКЕРЛИЋ. 








ПРУСКОМ 


КЊИЖЕВНИ ГЛАСНИК. 


Књига ХХУ, БРОЈ 9. — 1 НОВЕМБАР, 1910. 


НАНИН СИН. 


Освануо је дан, и Мирко је лежао још, замотан у 
истрцаном хаљку, уз огњиште, и чекао да нана устане 
и донесе зделу вруће пуре и варенике, па да пође за 
благом. Али и ако је сунце било добро одскочило, како 
је познавао по траци што се увукла кроз прозор без 
капака и пала на амбар, нана се није мицала са ле- 
жаја. Ватра није горела у овој кући како је у оној, 
док је био жив ћако, а и после, док није дошао онај, 
туђи, штдб је продао кућу и оранице. Овде није било 
ни прасета, што се, рокћући, мазало око перда. Мирку 
беше зима, и он се омотаваше све боље у раздеран 
хаљак. Мислио је: ето од очеве смрти није нана купила 
нови, а осим куће и ораница, продало се и половица 
ситног блага, и во, и прасе. Сећао се како се на пиру 
арчило, и како је његов очух, пијан, легао и псовао нану,... 
а она га миловала, док њега, Мирка ни да погледа, као 
да јој није син. 

Мирко је слушао како очух рче и мислио је: по- 
којни ћако бивао је у то доба у пољу, а он још спава. 

41 

Споља, из тора, допираше блејање блага, и њему се ра- 


жали што благо стоји тако касно у тору, па се осмели, · 


и прво полагано, па све гласније стаде звати: 

— Нано... нано!. 

— Шта је! јави се жена. 

— Гладан сам, нано... а вријеме је јавит благо. 

— А шта ћу ти ја!.. 

Мирко је чуо како се нани после уздануло. Очух 
је једнако ркао, а Мирко се бојаше да се не пробуди, 
и не оплете камџијом преко леђа како оно, на пиру, кад 
се потужио да му се спава. 

Мислио је шта ће. Благо је блејало жалостиво. Он 
устаде, отвори полагано врата, што су била запрта ман- 
далом, па их притвори за собом. Отвори врата од тора, 
и срце му закуца весело кад изиђе први ован звонар, а 
за њим, мекећући, беле и црне овце. Он их је пипао по 
хрбту, и кад их је избројио, затвори врата од тораи 
упути се лагано за њима. 

Божје сунце баш је мило сјало и, ходајући, Мирко 
се угрије. Само је све јаче осећао глад, али је мислио 
да ће се о мала попасна доба врнути кући да руча. Тад 
очуха неће бити код куће. и нана ће бити запалила ветру 
и сварила пуру. 

Славуљ је у близом гају извијао тако слатко, он га је 
мирно слушао и мислио: Боже, како је птици лепо, да 
могу по срећи и ја тако слободно, куд ли је воља, неби 
ме очух гонио ! 

Од кад до кад би погледао на благо, што је, раш- 
тркано мирно пасло и пазио да не би упало у чију 
штету, па би опет сео и пребирао по диплама, заста“ 
јући да слуша јеку, или оне далеке, уморне гласове људи 

што се из поља дозивају, или рикање волова на далекој 
 тратини. 

Али све више га је морила глад, па је тад мислио 
и на нану и на очуха. Мислио је: како је то да она више 
воли оном туђем човеку што је дао јединог вола на изор 
и оно својих ораница тежаку, док се он скита по васцели 

дан по крчмама и разговара с главаром или с рондаром, 
него ли њему, Мирку, који је тако воли, иза како је 
умрб ћако. Па барем да би тај човек волео нану, али 
он зна добро, да ће је још до мала и тући, кад ју је 
онако псовао на пиру, да туће је ко што туче њега, 
нејачка, кад нема никога да га обрани. И оваке мисли 
врзле су му се главом кад се упустио за благом кући. 

Кад је ушао у кућу нашао је нану уз ватру. Он 
весело завиче: 

— Је л готова пура> 

— Сада ће, одговори жена. 

Чуо је нешто уморна и далека у мајчином гласу и 
помисли: не, нана није била отпре тако. Њу нешто боли. 

Кад је нана скинула бакру с верижњака и напунила 
му зделу врућом, жутом пуром и белом вареником, он 
је гледаше дуго и тужно. Видео је њено лице отанчано, 
бледо, осенчано неком мирном, али дубоком тугом. И 
он се загледа у њу, док је хладио пуру. А нана осети 
да он њу гледа, и би је некако стид, па се даде око 
_ спремања судова, само да сакрије своју забуну. Али је 
Мирко изненада упита: 

— Што је то теби, наног 

Она се зачули. 

— Бог с тобом, шта ће ми бит ! 

Он разумеде да му се она крије, па након мале 
станке прогунђа : 

— Теби је овдје криво! 

А њој мало не испадоше из руку наћве, које је 
хтела да наслони на огњиште да умеси крух. Она остаде 
као прикована, па га погледа озбиљно, намрштених обрва 
и тихо рече: 

— Шта знаш ти> 

Он је хтео да јој одговори: знам више него се ти 
надаш; знам да, откад смо се доселили у ову кућу, ти на 
ме не гледаш као пре; знам да и теби није као што си 
мислила; знам да ја немам више свог ћака, што ме је 
на колена примао, али ни ти правог човека што се са: 

41“ 








644 Српски Књижевни ГЛАСНИК. 





вијао над мотиком да напуни кућу кукурузом и јечмом 
и о крвавој муци купио виноград што је тај други про- 
дао на по цене. Али он не рече ништа, него упита: 

— Кад ће доћ Онг 

Он друкче није звао очуха. 

Нана уздахне. Кад ће доћи! Није знала ни она. 
Лакан, њен човек, долазио је кући, кад се њему милило, 
пошто би проарчио по крчмама новац што му је она од 
својих штедња давала, да пита у ње оно што је спре- 
мала за црне дане. Кад ће доћи Кад ће доћи> 

Мирко, пошто је ручао, јави благо, и пође. Њој се 
отимаше око за њим. Никад, као тад, није осетила у 
души празнину, а у срцу текобу. Сећала се како је други 
месец пошто јој је умро први човек, бацио око на њу 
тај човек из другога села, кад је гледала како играју 
коло. И њој је запело било око за њим, јер је био при- 
стао, јак, прави човек, и носио се боље него сви из ње- 
зиног села, па како се није могла отети а да не заигра 
с њим, и како је звала њега, Лакана, да дође у њезину 
кућу, јер има свега, па ће му бити добро, а он не хтеде, 
јер ће, како говораше, замрзити комшије, којима неће 
бити право што је дошао у частво, па ће му било правдом 
било речима зановетати, и како је она пристала да прода 
све и пође за њим, и како је као за милост допустио ла 
приведе сина Мирка. Све јој сад избијаше јасно, па 
ипак је знала да би и сад, само да јој он рече, продала и 
оно што је ту и дала све оно мало штедње, да пође куд 
се само њему прохте, И све би она њему опростила: да 
је туче на смрт, да проарчи све до задње паре, самб да 
је помилује и притисне на јака, руњава прса. Само ју 
је болело што је онако мрзео на њезино дете и што је 
свакоме падало у очи да се нико за Мирка не стара, па 
га у селу прозвали ЈбОком. А она је, волела к Мирку, ка 
својој крви, ама се бојала њега, Лакана, бојала се да 
ради Мирка не замрзи на њу, па је пуштала и клонила 
га се. Него опет од неког времена као да се нешто 
променула. Није више могла да мирно гледа како га 

туче, и, Мирко је добро казао, њој је било криво. Беше 
јој криво што он не долази на ручак као све друге ком: 
шије, што је милује само да јој измами новце, нарочито 
што туче Мирка. И сећала се, кад је оно прво оног дана 
удари дете шаком у лице што се тужило да нема опа- 
нака, њој је ускипело, па мало што није ухватила с ватре 
машице и унела по глави. Тако је умовала и спремала 
крух, и у тим мислима била је и кад је мало пред за- 
пада сунца дошао кући он, њезин чоек. 

Како је ушао, она виде да је пијан. Он седе код 
огњишта и запали лулу, а она га гледаше испод ока, 
чекајући да јој рече, ма што било. Гризла се што је сео 
онако немарно, а она га се зажелела као озебао сунца. 
И није могла више да се уздржи. Ватра је лазила испод 
њене тмасте коже, давајући јој лицу боју као у зрелих тре- 
шака, слепочице јој куцаху; мислила је : пукнуће, и гласом 
пригушеним од страсти, неутомљене жеље и туге, шану му: 

— Тебе никад нема! 

Он придигне главу коју беше нехајно налактио, од- 
бије два три дима из луле, па мрдне: 

— Пусто ти је жао; све ти сузе низ образ потичу. 

Она је знала куд та циља. Знала је то његово 
обично навијање да је удобровољи, да после тога дође 
старо: нестало ми, знаш... 

И њу зазебе у срцу што ју је увек тако лагао, само 
да јој измами новаца, заболи је од помисли да откида 
од уста свом детету, и би је стид саме себе што за- 
пушта ону сироту, па му не ови као других пута, руке 
око врата, већ мирно рече: 

—- Па за што би, плакала! Спомињем ти само да 
знаш да сам ти ја жена, па ме је стид што прстом у ме 
показују раз тебе. 

Он се зачуди и наљути. 

— Да у те раз мене прстом казују! Што брстиш... 
А и рашта би» Господар сам .. 

Она се у тај час покаја што му је казала, па да га 
удобровољи стане брзо, узбуђено говорити: 


== = 
ма у ан пе пи ои 


646 Српски Књижевни ГЛАСНИК. 


— Немој, Лакане, кумим те нашом срећом! Ти 
знаш... попљувала сам на свет, продала све раз тебе... 
а онај мој мали... виш, жао ми га је... моја је крв, па не 
могу инако. Кида ми се срце кад га видим... Го је и бос, 
освојила га је свака рђа.. што ће свијет казат 2 

— А ти се вуци и одведи га собом! — упаде јој 
мрко Лакан. 

Она се трже као да ју је ошинуо бичем и плану: 

— Ја да се вучем.. па ти ми тако говориш, ти 
зарад кога сам продала све своје и детиње да идем за 
тобом кб овца за овном звонаром! И ти ми то говориш, 
јер ти не дам све и тако ћеш ми казат, кад поједеш 
још оно мало што је преостало! Ал ми се свануло, фала 
Богу, и од мене нећеш видјет' пребијене паре... Изјелицо! 
Ја ћу тебе одагнат с овог стопрага, јер је ово моје... 
да, моје и мог дјетета ! 

Он скочи и дрекну на њу: 

— Муч! — Она се препане, па му кроз сузе шапну: 

— Како ћу мучат, кад не могу од свог јада! 

Намрштена чела, севајућих очима, он јој се приближив. 

— Велим да мучиш... што си се узлајала. Нисам те 
ја молио да дођеш за мном, а сад сам ја господар, а ти 
моја жена... и велим ти: паре на среду, или... 

Он замахнуруком да је удари, а она онеме и оста 
као укопана. 

— Док поједем све... ха... ха... Зар ћу твојег Не дирам 
ја у дјетиње. Што је његово, његово је, али што си донијела · 
мени, моје је, кад те ја храним. А сад, паре на среду!. 

Али се у њој беше све преокренуло. Сазнање да 
он за њу више не мари, да ју је узео само да јој по- 
једе оно новаца што је донела, могућност да је отера, 
како што је био запретио, испуни је презиром прама 
њему. У исто доба јој се у срцу пробуди самилост и ка- 
јање што је тако запустила једино добро што је имала, 
свог сина, и то ради овог човека кога би сад најрађе 
попљувала, само да га се није бојала.. И стиснутих 
зуби, издигнуте главе, гледајући право у очи, рече му: 

— Не дам! 

Он се чудно насмеја. 

— Узећу сам, и диже се и пође к скрињи, где је 
знао да она држи новце. 

Али она скочи ко мачка и положи скрињу. 

— Не ћеш преко мене живе! муцала је, 

А он је стаде потезати, али како је бго пијан, а 
она се чврсто држала, попузне и сроза се на земљу. 

Стаде га псовање, па се полагано подигне, и ше- 
врљајући изиђе из куће. 

ж 

Кад се Мирко у први мрак вритио с паше нашао 
је нану заплакану где седи на скрињи. Он разуме да се 
нешто догодило, па је упита: 

— Шта то би, нано2 

Али му она не одговори, већ гледаше у њ расколаче“ 
них очи, а откад до кад јој се откидаваше тежак, туп уздах. 

— Неће он тебе тућ ! — рече Мирко и пребледи. 
Мржња, коју је увек прама човеку своје мајке осећао, 
сад се подвостручила, и њему се чинило да га она чини 
већим и јачим. Поглед му нехотице пане на пуну дво- 
цевку што је висила о зиду. 

— Неће он тебе тућ — понови Мирко — јер ћу га ја... 

— Синко... Мирко! Завапи жена, и одскочи са скриње, 
загрли га чврсто и стаде га љубити по образу и по ру- 
кама. А њему беше у грлу нешто запело и цела му се 
кућа кретала у коло. 

— Купиће теби нана опанке... и хаљину и све... 
све. — Говорила је ко у бунилу. — Неће нас он уро- 
вашит ... не. Неће дат твоја нана ! 

А Мирко је кроз сузе муцао: 

— Нано!.. нано!.. 

Она га пусти из загрљаја. 

— Чекај, синко, сад ће нана да запали ватру да се 
огрејеш — и стаде журно купити сушња, па пристави 
неколико великих главница, а Мирко гледаше у њу као 
у чудо, и није никад знао да је тако воли. 

Сварила је пуру и гледаше га како једе и како су 
му поруменили бледи обрашчићи и нешто што никад 
пре није била осетила надимаше јој груди и мамило 
јој сузу за собом на око. 

— Немој плакат, нано. 'Ајдмо ми. Остави ти 
њега сама! 

И она је села крај њега и кусала откад до кад 
пуре што јој се чинила слађа но икад. И она је ми- 
слила: Да... оставити га сама, вратити се у своје село. 
Има још нешто новаца, па ће купит земље и дати те- 
жаку док Мирко стане на снагу, па ће га оженити, па 
ће бити лепо уз ватру с невестицом, док Мирко буде 
у пољу. 

Главнице су весело пуцкале а пламен, како је ве- 
тар на махове пирио, бацаше у сену сад један крај ва- 
трене куће, сад други и њих двоје су скоро заборавили 
да има доћи и један трећи, Он. Мирко се сети кад је 
нешто зашушкало у авлији. 

— Лишће! — умири га нана, и на његова питања 
исприповеда сину што се је мало пре било десило. Мирко 
протрне и шапне: 

— Не ће ти он дат мира! 

— Сутра ћемо ми ћа! — мирила га нана. 

— И благо ћемо одагнат — опази Мирко — јелг 

-- Дабоме, благо је наше! 

— Чујеш лиг — Упита Мирко. 

Она стапе прислушкивати и пребледи. Чула је јасно 
кораке. Јест, то је био Он, њезин чогек. Разумела је по 
несигурном кораку. Био је Он, и то опет пијан. 

Мирко је дрхтао као трска на ветру. 

Нана му шапне: 

— Лези. 

Он послуша. 

У то зашкринуше врата и тетурајући се уђе Лакан, 
пијан као готово увек. Седне уз ватру, а она га гле- 
даше усправљена. Није имала срце да му што рече. 

Он спази крај себе Мирка, где лежи на биљцу. 

— Спава деран! прогунђа, и удари га ногом у сла- 
бину. Мирко застење. 

Нана пребледи, и мукло рече: 

— Не дирају њ! 

— Пречи ти је он него ја... Е па добро... добро. 
Видјећемо!... 

— Не сили се. Сутра идем из твоје куће... 

Он скочи као да га је змија ујела: 

— Нећеш... не... не дам, и упути се тетурајући пут ње: 

— Ти си мо... моја жена, а ја твој го.,. господар. 
Остајеш са са мном док ме... мене буде воља, ра.. радиш 
што ме... буде воља. 

Она покорно сагну главу пред њим, а он јој се све 
више приближаваше. 

— Јер ако је ме... мене воља... ја те могу и уб... 
убит'.... 

— Не дирај у њу! Викне Мирко и скочи са ле- 
жишта. 

— И уб... убит!... муцаше Лакан. 

Мирко јурну према зиду и докопа двоцевку. 

— Мич ! велим ти! 

Лакан виде Мирка с пушком, и стиснутом песни- 
цом удари нану у лице. Она паде закрвављена на земљу 
и мукло застење. Пушка пуче. Лакан се усталаса, ухвати 
руком за главу, окрете мало око себе, па тресну ко са- 
сечено дрво. 


— Нано моја... нано моја, плакао је Мирко, а она 
се полако усправи. 

— Синко, Мирко, није ми ништа! 

И он потече к њој и стаде је љубити, и кроз плач 
је муцао: | 

— Нано, ја сам њега, да не убије тебе ! 

А она му је љубила руку, ону малу, суву и бледу руку, 
која је до тада била навикла само да пребира по диплама. 


РикаРД Николић. 

У зору рзање ждријебаца јасно се проламало у до- 
лини. Хладна магла дизала се из ријеке по блиједилу 
ваздуха, између дугих меланхоличних обала, заплећући 
се међу трске, међу шибље врба, као окрајци вела. 
Златна прашина сторога сунца пливала је над опалним 
дјевичанством мора. 

— Ждријепци су жедни. Зар нећеш на ријеку, Зизар 
— узвикну Циганка, стојећи усправна у сред ергеле, 
сплећући косе на потиљку. 

Мали чу; он је лежао под шатором, још дремљив, 
и глас Милин зазвучи му као јека звонцета, кроз цви- 
јетно таласање снова. Подиже главу, прислушну. 

— Зиза, зар нећеш доћи2 

Скочи; и када је угледа онако лијепу и поноситу 
и срећну међу животињама које су рзале у јутрењој 
благости, осјети како му срце цвијета. 

— Мила, ја сам спавао снијевајући твоје очи које 
су као двије љубичице — рече он приближујући се, 
оним својим звонким гласом, изразом момчета заљубље- 
ног у тамбуру и пјесму. 

Али Циганка једним скоком баци се коњу на ра- 
мена, смејући се. Из подигнуте сукњице вириле су јој 
голе ноге које су ударале ждријебе по сапима, а ждри- 
јебе се пропињало под ударцима. Она, ухвативши се 
чврсто за гриву, смијала се дуго и слатко; амајлије 

и кругови звецкали су ссвијетлећи се, једнадојка као пупо- 
љак бјеше искочила из недара, а она се смијала, сми- 
јала; и по ономе смоту жене и коња ударале су прве 
стријеле бога сунца. 


— Удри трском, Зиза, узвикну задувана јахачица. 
Ударено живинче залети се по бијеломе друму, кроз 
прашину, праћено хучном ергелом. 


А Зиза, плазећи као леопард, привуче се Циганки 
која је са свога ждријебета владала у побједи сунца. 
Заћуташе; на ушћу зеленкасто море једноликим ромо- 
ром ублажавало је снагу струје. 


— Ти ноћас ниси спавала под шатором — проз- 
бори он од једном подижући главу и упирући у њено 
лице своје велике, љубомором и жељом распаљене очи. 

— Ти си била вани... с другим... немој рећи да ниси. 

Мила осјети како јој крв јурну у лице; стисну ко- 
љена, а ждријебе подиже губицу наћуливши уши. 

— Од куда знаш» —- упита она благо, са осмјехом. 


— Знам. Дока ме је оставио, ено ондје, док сам 
трчао за ергелом и казао ми је; и поспрдно се смејао 
кад сам ја побјегао. Мила немој нијекати. 


Али Циганка, не одговарајући, нагну се нада њ, 
шчепа га за косе, смејући се и угризе га за потиљак. 
Затим, бјеж' са ждријебетом кроз воду; а за њом уз 
велику буку цијела ергела. Зиза, полунаг, упусти се у 
оно борбу животиња и воде, за Циганком у трку, за 
вијором смјеха, за дивљом љубави. 

— Вјештице! Вјештице! — викао је отрован оним 
блудним угризом. И стигну је када је вода достизала 
ждријебету до прсију, и једним скоком узјаха га и он. Жи. 
винче, осетивши нови терет, стаде се као бијесно баца- 
кати; Зиза, побједитељ, саплевши своје голе ноге са голим 
Милиним ногама, стискао је у наручју тијело преплашене 
љепојке, њене косе су му голицале лице, њене пуне 
груди бректале су под његовим прстима, мирис њен напа- 
јао му ноздрве. Ергела је наоколо страсно гацала, ужи- 

вајући; хладна вода је пјенушила, под сунцем, под ве- 
ликим и свјежим септембарским сунцем. 

— Побједио сам те! Побједио сам те! И Зиза је 
пољупцима обасипао рамена заробљене, опијен добити 
као соко над плијеном. 

— Побједио сам те! 

— Ниси. 


То је била весела борба јаких: он здрав, суров, 
пливајући у оном момачком врењу са грчевитом жељом 
за уживањем; она здрава, пуна, готово не знајући за 
разблудно обиље дјевичанства. Под живим кљијештима, 
са вратом набреклим од жила, са од страха уздигнутим 
репом, бацакало се ждријебе. 


— Ниси! — цикну Циганка, отевши му се на по- 
сљетку крајњим напором. А Зиза, гурнут, склизну са 
клизавих леђа, раскрили руке и паде наузнак у воду, 
уз звонки смјех Циганке која му се ругала. 


— Их, Зиза ! Их ! 


> 


Зиза је, у хладу шатора, пјевуцкао једну дугу, 
тужну патриотску пјесму. Његова лијепа дјечачка весе- 
лост бјеше пала међу дивље пескарине врбе, на последње 
цвијетове дјетелине, оног септембарског јутра. Он се 
сада протезао у неком нездравом летаргу, сломљен као 
звијерка отргнута од родних шума и присиљена на са- 
моћу и ланце. Кроз тијело му је лагано струјао опој 
пјесме: под подневном тишином све ствари лијено су 
ћутале ; ријека је изгледала мирна, као затворен канал, 
пуна једнаке свјетлости; иза моста се губила обала у 
зеленилу јаблана и трске. То је била мирна и тиха смрт 
љета; из сунца је одисала нека пријатна хладноћа. Али 
пјесма је мало по мало умирала на устима пјевача, ри- 
јечи су тонуле у звуку, слабећи, губећи се у нејасном 
гргутању грла; жице су тек додирнуте лагано зујале 
још само три, још само двије ; под додиром палца задња 

је била као лагано јецање, дрхтала је проносећи голи: 
цање на жиле руку и мишица. Онда се кроз крв дизало 
неко лагано гмизање, које се простирало по свима жи- 
лама, трептећи се заустављало на врху прсију, достизало 
до главе дајући несвјестицу, и оно гмизање изгледало је 
да и на даље одржава пјесму, и метал жице, кроз живо 
тијело. То је био као одјек песме, последњи унутрашњи 
одјек, који је дрхтао у осјећању и у души изазивао за- 
спале авети. Лијеним лијетом лептира кад излазе из чауре 
дизале су се авети кроз ону румену топлоту, разила- 
зиле се цвијетајући, бјежале остављајући за собом бијелу 
свијетлу бразду. Кроз тијело је струјала нека немирна 
блуд, као да крв расвијетљавајући се сусрета чворова, 
те се око њих зауставља, као срж по младој стабљици: 
у оним тачкама је започињало голицање, које се с муком 
распростирало све до коже. Па онда је од једном побје- 
ђивало пријатно осјећање; неко млако и једнако струјање 
разлило би се по тијелу, визије су постајале јасније, чи- 
стије, људскије; обамрлост се купила и претварала у не- 
помичност сна.., Ето, и онда опет дрхтаји. Авети би се 
ненадно помутиле; миазам разблуде се дизао из дубине, 
трујући ону лијепу и јаку људску младост. То је био 
један женски облик који се праћакао, изазивао у свима 
најживљима позама страсти: изван свијетлог вијора она 
су се нага уда савијала на лук змијском живошћу, као 
да су нестрпљива да захвате, стегну, да се обавију, да 
сагору; месо је добивало најживље боје наранче и злата; 
уста су се отварала као свјежа рана, и дрхтала од жеље 
за сисањем ; све је било неприродно, пуно бола, у оној 
распаљености, у оном бјеснилу чула. А Зиза му се жељно 
подавао, Зиза је грабио ларву своје Циганке рукама го- 
тово укоченима од сласти, сагорјелем очима тражио је 
најразблудније дијелове... Али, ето, неки му је велики 
немир одузимао дах; изгледало је да му се крв за: 
уставља ; ларве је нестајало, црте су подрхтавале гу- 
бећи се, боје су блиједиле са животом. Тада га је 
свега савлађивао жестоки бол. Она није била његовг, 

она му је у лице бацала онај вијор металног смеха са 
презиром какве краљице. Зашто; Ко је био онај другиг 
Ко је био онај човјек плавих очију и црвенкасте браде 
као жица од рамар 


Од једном, пред овом новом сликом, сав би задрх-_ 


тао; горак талас мржње и једа диз:о му се до грла. Али, 
он је осјећао да је слаб, он је осјећао да га побјеђује 
онај ведри и сигурни поглед, онај мирни осмјех борца. 
Покушавао је да се отме напасти. Узалуд: мало по мало, 
готово крадимице, кроз мутну плиму једа увуче се једна 
жилица љубави, лагано се разли по души: он не виђе 
ништа друго него неко нејасно свјетлуцање, неко нејасно 
дрхтање, као од суза; и њиме овлада нека дјетињска 
преданост, страх. За један тренутак сва клонулост, сав 
дјетињски страх дође поново да га мучи; чинило му се 
да ће умријети... Отвори очи и двије топле капље раз- 
лише ту се по образима. Наоколо је била снијежна свје- 
тлост; из велова испарења спуштао се неки чудни дри- 
јем под којим су се врхови стабала успављивали, под 
којим је бијела вода губила сваки дрхтај, под којим су 
се жамор и гласови губили тонећи. 


Када је Јори рекао Циганки да ће је понијети по 
ријеци у чамцу, она му се страсно овину рукама око 
врата, и из лијепих плавичастих очију бљесну радост. 

— С тобом» У ријекуг — упита она једва дишући, 
док јој се сласт отварала на лицу као румени цвијет, а 
жеља јој надимала груди. 

Одоше. Чамац је одмицао, а весла су у снажним 
Јоријевим рукама ударала по води, изазивајући живе 
варнице у оној поподневној свјетлости. 

— Тјерај, тјерај, љубави! — говорила је Мила, 
пружена на крми, са заваљеном главом. Топло наран- 
часто сунце обузимало ју је сву са снагом пожара, и оно 
је живело у њеној коси, на њеноме грлу ; лијепи су сре- 

брни кругови блештали на образима, лијепе су се очи 
отварале као свијетло цвијеће. Она је била срећна. 


—- Тјерај, љубави ! 
Чамац одмицаше даље и даље, у тишини, кроз 
свјетлост умирућег сунца. 


Весла престадоше; и чамац је сам пловио тихо 
ношен струјом. 


— Уморан си, сирота љубави, — прошапута Мила, 
чадвивши се над младићем, увлачећи му прсте у пра- 
мење ознојене косе, увлачећи му сласт у жиле. 


— Нисам, видиш —- одговори он, подижући своје 
морске очи, и стискајући је у загрљају, у наступу жеље. 

— Дивна, дивна, дивна! — понављао је за тим 
дрхтећи, блијед, пожудан, лагано је обарајући на жртву. 
— Дивна, дивна! Били су у једном залијеву. Свуд нао- 
коло из траве, из неба разлијевао се по води бескрајни 
мир; нешто као млијеко, као злато, пливало је по ваз- 
духу, као нека љубавна слабост, у којој се успављивало 
свако биће, у којој је свако биће губило осјећање жи- 
вота. Али се из тога сна нехотице дизала нека хармонија: 
широки и благи талас звука разлијевао се из земље по 
сутонској самоћи, из земље положене у неком умору 
узвишеног порођаја. 

— Дивна, дивна, дивна! 

А ријека је отицала носећи собом први вапај др. 
већа које није хтјело да умре. 

— Мила, чујеш ли2 — упита напрасно Јори, ди: 
жући се и слушајући. 

С десне стране, кроз шевар, чуло се неко пра-: 
скање као кад се каква звијерка залети у лов; и кроз 
шевар указа се један смот човјека и коња, који је би: 
јесно одскакао на води. 

— Зиза, Зиза... цикну Циганка, подигнувши се на 
кољена, окамењена са ужаса, са рукама пруженим према 
виру гдје се бијесни Зиза копрцао на ждријебету, напи- 


"рући се да допре до чамца, узалуд. 

У томе тренутку пробуди се сва снажна и племе- 
нита природа морнарова. 

— Ћути, Мила — рече он, дохвативши весла, не 
познајући непријатеља. 

И непријатељ пружи своју сигурну руку. | 

Али Зиза са крајњим дахом мржње и освете обави 
му се око врата, заринувши му нокте у живо месо, ву- 
кући га на борбу, у пожудну хладноћу ријеке. Кратка 
људска борба у оној сутонској тишини, у оној благој 
зори бакарастог пуног мјесеца, који се благо дизао на 
побједу. | 

Захваћен струјом, чамац је одмицао, одмицао. Мила, 
сатрвена, не викну, не зајеца: она је била ондје, као од 
мједи, са зеницама упртим у несталну буку воде, сама, 
док је ждријебе напорно пливало у близини гледајући 
је својим великим очима којима су смртни грчеви давали 
последњи сјај. Сама, изгубљена у бескрајности вечери, 
у чистој бескрајности вечери. 


ГАБРИЈЕЛЕ Д АНУНЦИО. 


(С талијапеког превео Душан КоРОЛИЈА). 





У ЗВЕЗДАНЕ НОЋИ. 


Ја ведре ноћи, без месеца волим, 
Кад цело небо широм оспу звезде, 
Велике, светле, к'о тежње што језде 
Пут оног ком се у самоћи молим. 


Тад с бескрајношћу душа ми се слије — 
Велика као сама васиона — 

И њеним силним дахом дише она, 

И било њено у крви ми бије. 


Ја видим онда, ко звездана јата, 
Сред етерастог, тамног океана, 

Све мисли светле својих мутних дана, 
Далеко изван земаљскога блата, 


И осећања, без мере и броја, 
Пут неба крену, к'о јек силна звона: 
Тад не знам је л ми душа васиона, 


Ил' васиона, можда, душа моја2!... 


Па кад ме песма веселога брата, 
С овога пута међу звезде врне, 
И садашњицом горком заогрне, 
Сурови бол се мога срце хвата. 


41 

И душа би ми да плаче и јеца 
На дане бледе посред ових људи, 
Који се диве из препуних груди 
Зрачењу бедном глупавог месеца. 


ДАНИЦА МАРКОВИЋ. 





НИРВАНА. 


Мраморни руб око самотних вода, 
дрхтаји вала у седефној шари. 
Небом се одмиче јато фламинга, 
тако се облак у западу жари. 


Прозирни храм усред језерске шутње, 
бијела сјена се гиба и тоне. 

Мрачи се тама под грањем ципреса, 
сребрена звонца и моле и звоне. 


Тисућу љубица засуло горе, 
највише врх је од прозирна злата. 
Није ли мистично брдо то Меру> 
Засја и гасне и сатон се хвата. 


Можда и нису то валови гора, 


него су даље од ноћи и дана 
жалови силни уз океан тајни, 


за њема тиха је, вјечна Нирвана. 


ДрагУТИН М. ДОМЈАНИЋ. 


41“ 


МАШТА. 


Ти си ми дала живот у богатству, 

Ти си богатство моје у наготи: 

Са злим у добру, с незнаним у братству 
У мени живе безбројни животи. 


Ти смело дижеш дух мој до облака 
Одакле земљи хучни вал се слива, 
И тонеш са њим у дубине мрака 
Где бездна бездну потајно дозива. 


Кроз фијук ветра носиш ме у лету, 

И дажд и тучу и њихове бесе, 

Кроз зраке сунца, осмејак у цвету, 
Бисер што зора с крила својих стресе. 


И гледам тајне природе кад ствара. 
Вечиту игру набујалих снага, 

Знам силу која дише и обара 
Паклене злобе и небеска блага; 


Знам зашто моћни храстови се нишу 
И како зрно на класу дозрева, 

Врбе крај воде како живот сишу, 

И раздрагани славуј како пева. 


Светови нови стварају се тобом 
А умрли се дижу из прашине, 





Мој живот више не свршује гробом 
Нит моја нада у времену гине. 





ЕУ Ти си ми дала живот у богатству, 
~ ње Ти си богатство моје у наготи: 
По а Са злим у добру, с незнаним у братству 
У мени живе безбројни животи. 


Милош ПЕРОВИЋ. 





ЗАБОРАВЕ 


На гребену морском храм порушен лежи. — Смрт 
је измешала, по рудини сурој, — мраморне Богиње и 
Хероје тучне — чију славу сада крије густа трава. 

Ту говедар само, док биволе поји, — вијући из 
рога напеве старинске — кроз небеса мирна, на домаку 
мора, — диже сенку црну на бескрају плавом. 

Мајка Земља воли Богове старе, — и васкрсава 
заман, пролећа сваког, — на окрњеном стубу аканту нову; 

Ал' Човек не хајс за предачке снове, — и спокојно 
слуша како, кроз ноћ ведру, — још вапије Море, жа- 
лећи Сирене. 


ЖОЗЕ-МАРИА ДЕ ХЕРЕДИА. 


(Превео ге француског М. И.) 





МРТВАЧЕВА МОЛБА. 


Стани, путниче! Чуј ме. Ако те води — пут до 
Кипсела и на обале Хебра, — нађи Хилоса старог, и реци 
му да се у црно — завије за сином кога нема више. 

Ја сам убијен, и тело су ми појели — вуци. Прах ми 
почива у овом шибљу гробном. — А Сен блуди обалом коју 
Ереб мрачи, — и, гневна, плаче. Смрт моја освету чека. 

Пођи сад. И ако негда, кад се гаси дан, — наиђеш 
крај неке хумке или гроба — на жену бледу у ритама 
црним; 

Приђи јој, не презај од ноћи и мађија; — то мајка 
моја, Странче, на варљиву гробу — грли урну празну и 
сузама је пуни. 


ЖОЗЕ-МАРИА ДЕ ХЕРЕДИА. 


(Превео с француског М. И.) 





НАДГРОБНИ ЕПИГРАМ. 


Странче, овде лежи скакавац зелени — кога је 
целога лета хранила млада Хела, — и чије немирно 
крилце под рецкастом му ногом — зујаше у зановету, 
јагоди или борју. 

Вај! умукла је природна лира ова, — муза усева, 
њива и жита; -— да је из лаког санка не пробудиш, — 
б пријатељу, прођи брзо, не гази преко ње. 

Овде. Сред бусена мајчине душице, — бела плоча 
ова од скора га скрива. — Ретко и човек има такав 
спомен ! 

Детиње су га сузе оплакале, — и свакога јутра 
Зора смерна — капима росе његов гроб прелива. 


ЖОЗЕ-МАРИА ДЕ ХЕРЕДИА. 


(Превео с француског М. И.) 





ПОКУШАЈ ОСНИВАЊА ЈЕДНЕ СРПСКЕ 
ШТАМПАРИЈЕ У ПОЛОВИНИ 
ХУШ ВЕКА. 


Патријарси и митрополити наши, који озбиљно ста- 
рали су се да свој народ просвете, већ у самом почетку 
тога рада добро су схватили од какве су важности штам- 
парије за успешан просветан рад у народу. Стога и ви- 
димо како се код нас, упоредо са радом на подизању и 
уређењу школа, већ првих година ХУШ века озбиљно 
настоји да се од Ћесарева двора у Бечу изради до- 
звола и за подизање српских штампарија у Аустро- 
Угарској. — Професор Др. Јован Скерлић, на основу 
до сада познате грађе, лепо је приказао цео тај рад 
током ХУШ века, у својој књизи Сриска Књижевносш 
у ХУШ веку (издање Српске Краљевине Академије, 
Београд, 1909, стр. 118—185). А ја ћу овде изнети неко- 
лико нових и до сада непознатих архивских података, 
који ће бацити јачу светлост, нарочито на рад митропо- 
лита Павла Ненадовића, у половини ХУШ века, на осни- 
вању једне српске штампарије. 

Већ први организатор Српске Цркве и народа под 
аустро-угарском влашћу, патријарх Арсеније Ш Чарно- 
_јевић, у знаменитој представци народној од марта 1706 
године, истакао је нарочито жељу: „Да се српском на- 
роду ни на који начин не пречи оснивати и подизати 
штампарије, школе и друге потребне заводе, који са 
црквом у свези стоје“. Из целе конструкције ове рече- 
нице, а нарочито из речи: „да се не пречи (педие... т- 

рефаћит), изгледа ми, да су наши стари већ и дотле 
покушали подићи штампарију, али су им то забраниле 
државне власти. Навод Др. Тихомира Остојића: из Митро- 
полијскогјАрхива у Карловцима, бр. 26 из године 1690, не 
казује нам, да је патријарах већ те године тражио доз- 
волу за слободну подизања штампарија; јер тај спис 
није у истини из 1690, него из 1706 године, па је при 
каснијем ексхибовању погрешно унесен под годином 1690, 
као што сам доказао у мојој књизи Како се поступало 
са српским молбама 7“ — То тражење било је свакако 
касније, а по свој прилици око 1698 године, када је па: 
тријарх Арсеније намеравао подићи једну српску гим- 
назију у своме дворцу Сечују на Дунаву.з 

На поменуту патријархову и народну представку од 
1706 године дао је кардинал и примас Угарске, Леополд 
гроф Колонић, тајну информацију ћесару Јосифу |. Том 
приликом рекао је он за штампарије: „Може се дозво- 
лиши, ако не би било никакове шшеше по римску веру, 
по службу његова Величанстшва ш по опште добро. Али 
пи шада морају се поставиши Посебни цензори, који ће 
сва дела, која онп буду хтели штампаши, прво прегле- 
даши и одобриши“, — Но дозвола за подизање штампа- 
рије није ни у том смислу издана, јер су ваљда у беч- 
ком двору нашли, да би српска штампарија сметала ин- 
тересима и тежњама Римске Цркве за унијаћењем и ри- 
мокатоличењем Срба. 

Стога су представници српскога народа на првом 
изборном сабору у Крушедолу, 7 јануара 1708 године, 
поново умолили ћесара, да дозволи подизање и уређење: 
„школа и шшампарија српских““ у смислу представке од 
1706 године и предлога народних заступника из Будима, 
који гласи: „7Типографији, школе и остала црковна нале- 


1 Књиге Матице Српске 18, Нови Сад, 1906. стр. 10 и 11. 

2 Летопис Матице Српске, 1908, књ. 250. стр. 76. 

3 Бранковићева Хроника, стр. 1955 и д.). 

4 Аржтив Дворског Ралног Савефда у Бечу ХМ 151. ХЛ. ех 
1707, под бр. 41 и 38 тач. 5 ад 318 ех 1708). 

жења между собом да бихом слободно имали“.! И наши са- 
бори, који су за овим долазили, поднашали су ћесареву 
двору молбе за слободу подизања школа и штампарија, 
али увек без успеха. А када !е Максим Суворов, тај први ре- 
довни учитељ и реорганизатор српских. школа, полазио к 
нама из Русије, хтео је да са собом понесе и штампарију за 
штампање школских књига, а нарочито букварова, јер је 
добро извештен био о оскудици књига код нас и о тешком 
набављању са стране. Но руски Св. Синод није му до- 
зволио, да понесе „руска слова“ и потребне справе за 
штампарију, наводећи за разлог: „што у српским зем 
љама под аустријском влашћу и штампарије морају имати 
нарочиту дозволу од тамошњих власти, — а потајно 
није могуће штампарију завести и држати“.“ Зато су и 
наши митрополити: Мојсије Петровић, Вићентије Јовано- 
вић и Павле Ненадовић, пошто су аустријске власти 
забраниле набављање књига из Русије, морали давати, 


"да се букварови и словенска граматика за српске школе, 


које они основаше, прештампавају у Римнику, у Влашкој, 
где је од 1705 године постојала једна словенска штам- 
парије за Румуне и Бугаре. Али ти родољубиви митро- 
полити наши нису се задовољили само тиме, што су 
потребан број школских књига отштампавали у Римнику, 
а остале криумчарски набављали из Русије. Они су добро 
знали: шта то значи имати штампарију при руци у раду 
на просветном пољу, те су и даље настојали, или сами 
или путем народно-црквених сабора, да добију дозеолу 
за подизање једне чисто српске штампарије. 

Тако је митрополит Мојсије Петровић, за време 
народно-црквеног сабора у Београду 1730 године, под. 
нео народним представницима, између двадесет и пет 
питања о разним народним потребама, и питање о штам- 
парији. На то питање одговорили су му, 26 маја, пред- 
ставници свештеничког сталежа овако: „Као што ни 

1 Споменица из Будимског и Пешлаанског Артива, од Га- 


врила Витковића, збирка П, стр. 98, тач. 5). 
2 Види моје Српске Школе, Београд, 1908, стр. 37—98. 

једна вештина не може се показати без потребнога за 
њу оруђа, тако ни наука без штампарије. не може бити, 
те због тога и трпимо велику оскудицу у науци и про: 
свети. А ако Царско Величанство усхте допустити народу 
нашем, да се подигне једна штампарија, ми смо сви 
спремни потпомоћи то дело-сваки по својој могућности“ 
(Тачка 7 оригиналног одговора у Митрополијском Архаву 
у Сремским Карловцима, међу неексибованим списима). 
Овај одговор свештеничких заступннка на сабору усво- 
јили су од речи до речи и епископи, као и сви пред- 
ставници војничког и грађанског сталежа, додавши још, 
да се нужна средства за штатпарију прибаве истим путем, 
као и за све остале народне потребе: а наиме: ако цар 
дозволи, распорезом на цео народ, а ако не дозволи, 
тада скупљањем милостиње од народа, из оставине умр- 
лих архијереја и световних људи без наследника. ! 

Истога дана изнео је митрополит Мојсије то питање 
и у самом Сабору, пред царским комесаром, нагласивши: 
да је он, пошто је штампарија нужна школама као душа 
телу, већ поодавно (1729 године) поднео сходну молбе: 
ницу Дворском Ратном Савету у Бечу за дозволу поди- 
зања једне српске штампарије, али да на то још никаква 
одговора добио није. Међутим, врло је тешко и са мно- 
гим трошком скопчано је набављање свију књига, па и 
најмањих букварова, из Москве, те је стога рад да чује 
да ли и народни представници мисле, да је штампарија 
од преке потребе. На то питање одговорили су и на Са- 
бору сви народни представници једнодушно: „да би 
истина ваљало штампарију завести, али да за сада у 
шој ствари не могу нишша решиши“. Мени изгледа, 
да је ова одлука донесена под утицајем царског ко- 
месара потпуковника Геслинга, који је морао упозо- 
рити сабор, да о томе ништа не одлучује, док од 


1 Тачка 3 заједничког одговора у Споменицима из Будим- 
ског и Пештансква Аргива, 36. П, стр. 35 и 33—34. 

2 Споменица из Будимског ч Џеплпаанског Артива, 36. П, 
стр. 51—52. 

Дворског Ратног Савета не стигне одговор митрополиту 
на његову молбу у тој ствари. А онај писмени одговор, 
што га народни представници дадоше тога дана мимо 
Сабор, по свој прилици имао је да послужи као дирек- 
тива и пуномоћство митрополиту: како ће поступати у 
случају, ако добије дозволу за подизање штампарије. Но 
од свега тога не би ништа, јер мало затим стигао је ми- 
трополиту од Дворског Ратног Савета одговор, који је 
у Бечу датиран још 17 марта 1730 године, да је неџпо- 
шребно и сувишно отварати посебну ћириловску штам- 
парију у Београду, кад већ једна такова постоји у Угар- 
ском граду Трнави, па се тамо могу штампати и све 
нужне књиге за Србе, пошто прво пређу обичну цензуру. 

Овом одлуком ишле су аустријске државне власти 
консеквентно за својим циљем, јер је у Трнави (Тугпа- 
уза, Масу-5хотђа,, Тугпац) већ од почетка ХУШ века по- 
стајао Илирски Колегиј са семинаром за поунијаћене 
Србе, Русине и Румуне, а још пре тога отворена је ту 
унијашска штампарија“. Стога православни Срби не хте: 
доше ни чути за ову штампарију, а камо ли служити 
се књигама у њој штампаним... 

Наследник митрополита Мојсија, одлични митропо- 
лит Вићентије Јовановић (1731—1737 године), наставио 
је интенсивно његов рад на културно -просветном напретку 
Српскога Народа, али ни он није могао добити дозволу 
да подигне једну самосталну српску штампарију. За ње- 
гова наследника, патријарха Арсенија ЈУ Јовановића — 
Шакабенте (1737—-1748) радило се врло мало на том 
пољу, али је ипак Народно- Црквени Сабор 1744 године, 
између осталога, замолио и дозволу за отварање штам- 
парије; но и та молба не постиже жељенога циља, као 
и све друге дотле. 

Кад је, међутим, заузео престо карловачких митро-· 
полита, спремни, енергични и родољубиви Павле Нена- 


1 Лешопис Матице Српске књ. ПТ. стр. 125. 
2 Рг. Мееојао МШез, „Зутшђојае ада Шизггапдат Нзбогаш Ессје- 
зјав Опеп(аиз, Оепропје 1885, Уо1. 1, стр. 29—932, 139 и 362. 

довић (1749—1768), он је прегао одмах, да, за патријарха 
Арсенија ЈУ запуштене и занемарене, школе изнова по- 
дигне, добро их уреди и што боље развије. И сасвим је 
разумљиво да је он одмах помислио и на штампа- 
рију, и од царског двора у Бечу потражио дозволу, да 
може у Фрушкој Гори подићи једну српску штампарију, 
у којој би се штампале све потребне књиге, како за 
цркве и школе, тако и за приватну лектиру Српскога 
Народа, — да се тиме омогући ширење просвете у 
народ наш. 

Ненадовић је 7 (18) августа 1750 године поднео 
молбу Илирској Дворској Депутацији у Бечу, под коју су 
тада спадали сви послови Српскога Народа под аустро- 
угарском влашћу. У молбеници тој митрополит је умо- 
лио Депутацију, да му код царице Марије Терезије из- 
ради дозволу и привилегију за подизање једне српске 
штампарије у манастиру Раковцу у Срему. А молбу ту 
вешто је мотивисао тиме „што сваке године излази много 
новаца из Земље у Турску, а нарочито у Русију, за на- 
бављање нужних црквених и школских књига; а када 
би у средини Српскога Народа подигла се једна штам- 
парија за штампање српских књига, тада би се те књиге 
по много мању цену могле добити, и сав новац остао би 
у Земљи“.! 

На ову молбу добио је митрополит одговор, путем 
Славонијске Обласне Депутације у Осеку, под 8 новем- 
бром 1750 године, да може подићи штампарију, али ни- 
како не ни у једном од сремских манастира „но во је- 
дином затвореном мјесту и убо у граду Осеку, того ради..... 
да она толико сигурњеје и под протекцијом ауторизира- 
наго коменданта стојит“.“ Митрополиту сеније допала ова 
одлука и он поново замоли царицу да му дозволи подићи 
ту штампарију у Раковцу или у самим Карловцима, јер је 


1 Концепат у Мтидрополијском Арживу у Карловцима, међу 
неексибованим списима. 

# Митрополијски Артив у Карловцима бр. 19. ча 1791; 
„Летопис Маламце Српске, књ. 250, стр. 76. 

Осек доста удаљено и незгодно место за тај посао. Но 
ни тада не би учињено по жељи митрополитовој, јер је 
као што ми изгледа, одређено, да се та штампарија има 
подићи у Темишвару. — Ово изводим из једнога писма 
трговачко-подузетничке фирме Димблер и Штајндл из 
Ниренберга од 28 фебруара 1752 године. У том писму 
наиме наводи се, између осталога, да та фирма има већ 
једнога способног човека, који је вољан ићи у Гемишвар 
за управитеља српске штампарије (Препис у Мштропо. 
лијском Архиву у Карловцима, међу неексибованим спи:- 
сима). — Тек на поновну енергичну представку митро- 
политову би најпосле дозвољено, да се та штампарија 
може подићи у Карловцима, као месту митрополитова 
седишта. 

Митрополит Ненадовић, чим је добио начелну доз- 
волу, да може подићи једну српку штампарију, и ако му од- 
ређено место није се допадало, одмах је приступио спре- 
мању свега потребног за оснивање штампарије. — Пре 
свега, известио је он о дозволи све српске епископе у 
Митрополији Карловачкој и умолио их за савет и помоћ 
у тој ствари народној. А за тим је наредио своме ег: 
зарху Арсенију Радивојевићу, који се тада због народних 
послова налазио у Бечу, да се тамо распита: колико ће 
требати за штампарију разних врста словар колико ко- 
мада од сваке врсте, колико и каквих све треба лоза, 
грана и т. д., пошто се све то продаје, колико и ка- 
квих људи треба за једну штампарију и шта им се обично 
плаћа; да ли се акценти у прозодији могу засебно од 
слова салити; какво црнило и хартија треба, и где се 
и пошто може купитиг и тако даље.! 


Егзарх Арсеније учинио је одмах по налогу митро- 
политову и са знаменитим српским писцем, јерођаконом 
Христифором Жефаровићем, распитао се о свему потреб- 
ном код тадашњег угледног бечког штампара Каливоде. 


1 Оригиналне белешке митрополитове у Миштрополијском 
Арстиву. 

Овај им је дао и неколико врста слова: цицеро, гармонд 
и тако даље нирнбершког и холандског кроја немачке 
готице, као угледе, према којима би се имала израдити 
слова славеносрпске ћирилице — по примерцима, који 
буду послати у ту сврху. Каливода им је још рекао, да 
би слова ваљало литиу Ниренбергу, јер се тамо тај 
посао најбоље израђује; а уједно се примио, да сам на- 
бави све потребне ствари за штампарију, те је захтевао 
100 дуката кауције, да се та набава неће ником другом 
поверити. Уз то им је казао, да су за први мах доста 
само три штампара, а када се цела ствар како ваља уреди 
требаће око 35 особа, — али за три месеца могу сеи 
Срби научити томе после. Што се тиче штампара Немаца 
он тврди, да ће они лако моћи и српске књиге штам- 
пати, чим науче ћириловску азбуку. За хартију рекао 
је, да се у Пожуну може добити лепша и јефтинија него 
ли у Бечу. Али и то би требало само за први мах, јер 
би најбоље било да сам митрополит подигне једну фа- 
брику хартије; што би се лако дало извести на какву 
згодну месту где вода високо стоји, те зими и лети 
тече. А за црнило још је лакше, јер се за то потребни 
материјал може додати и у Варадину. 

Радивојевић је о свему томе известио митрополита 
Ненадовића својим писмом из Беча 24 јануара 1752 го- 
дине. Том приликом уједно му је јавио, да је он, у спо- 
разуму са Жефаровићем, одлучио се обратити преко јед- 
ног бечког грчког трговца, који често иде у Ниренберг, 
на којег искусног штампарског помоћника тамошњег, да 
их извести: шта би, по прилици, имало се платити за 
све штампарске реквизите према спецификацији добиве- 
ној од Каливоде, да их овај не би преварио и преценио 
поједипе предмете. — По Жефаровићеву мишљењу могло 
би се све то набавити за 3.000 форината. 

Примивши овај извештај, Митрополит је желео да 


1 Оригинал у Миштрополијском Артиву у Карловиима, међу 
неексибованим списима. 

тачно зна: колико би требало радника у штампарији 
и колика би им плата била, те је поново писао Ра: 
дивојевићу, да од Каливоде потражи у свему тачне и 
подробне информације. На то је Радивојевић одгово- 
рио митрополиту, писмом од 11 фебруара 1752 године, 
да Каливода не може тачно казати колико треба штам- 
пара у штампарији која се мисли основатн, јер то за- 
виси од посла, те их једанпут треба више, а други 
пут мање. Но за први мах потребно је пет људи, ко- 
јима ће се недељно плаћати по три форинта, а према 
послу и мање; осим тога има им се дати само стан 
и ништа друго. Над њима треба да је шести, који 
ће бити управитељ штампарије. Овај мора положити 
заклетву, да ће верно и ваљано све послове обављати 
и управу водити како ваља. Њему, поред стана, плаћаће 
се пет форината на недељу. Али касније, када се посао 
разграна и устреба дванаест људи, треба ће и у штам- 
парију око 12.000 форината уложити, јер хартија стаје 
много новаца. Још је Каливода саветовао, да се испрва 
штампају само мале књиге разнога садржаја, које ће 
лакше омилети народу и боље се продавати, а онда тек 
велике, које ће бити скупље и теже за народ. Најзад, 
Радивојевић је том приликом саопштио митрополиту још 
и то, да са набавком потребних предмета причека се неко 
време, док не дође из Ниренберга одговор, а за цензуру 
нека се“не брине „понеже предузели су цензурирати, и 
тако надјејемо се скоро резолуцију получити“. 
Међутим, почетком марта стигао је из Ниренберга 
очекивани извештај. Њега је прибавио бечки трговац 
Ђорђе Константини, од трговачко-подузетничке фирме: 
Димблер и Штајндл“ Ови су поред извештаја послали 
и подробан ценовник, како свих врста слова, тако и 
свих других ствари, који су потребни једној штам- 
парији, наглашујући, да се ствари од жељеза и ме- 


1 Оригивал на истом месту. 
2 Препис у Миштропољијском Артиву у Карловцима, међу 
неексибованим списима. 
42 

синга у целој Немачкој нигде боље не израђују него 
у Ниренбергу; а за дрвенарију, која је потребна за пресу 
и остало, држе, да је најбоље израдити је у самом месту 
где ће штампарија бити, јер је то врло лак посао, па је 
штета и за то плаћати путни трошак. Њихово мишљење је 
да ће за уређење једне такве штампарије, према изло- 
женој цени појединих предмета, требати најмање око 
6.000 форината. Посебно истичу, да у ливници слова 
захтевају, да се половина рачуна исплати већ при наруџ- 
бини, а друга половина када слова буду готова и по- 
слата. Истина, „московска“ слова нису још позната у 
Ниренбергу; али нека им се само модели пошаљу, и они 
јамче да ће за 6—9 месеци потпуно тачно и чисто сва 
слова израђена бити. Немци могу одмах и „московским“ 
словима књиге штампати, само ће то испочетка лагано 
ићи, док добро не упознају та слова и навикну се на 
њих. А што се тиче броја људи потребних за штампа- 
рију, према извештају добивеном од једног вештог нирен- 
бершког штампара, изјављују, да се то насумце не да 
тачно одредити, јер то пре свега зависи од тога: хоће 
ли се мало књига штампати у много примерака или много 
књига у мало примерака. У првом случају треба мање, 
а у другом више слагача. Али за ову штампарију, која 
ће према њима саопштеним податцима врло много посла 
имати, мишљење је тога штампара, да се тај посао без 
12 људи не да обавити. Сваком слагачу недељна је плата 
4 форинта; а они су нашли већ и једног врло вештог 
човека, који би кадар био штампаријом управљати и 
вољан је да иде у Темишвар, ако му се пошаље путни 
трошак. Ако се пошаље лутни трошак наћи ће се и 
остали нужни радници за ту штампарију; али је апсо- 
лутно не могуће да само три човека предузму тако ве. 
лики посао... 

Тако је митрополит Павле Ненадовић, у марту 
1752 године, имао у главном све потребне му информа- 
ције о штампарији, коју је наумио био подићи. И биће, 
да је већ приступио и набављању свих потребних рекви- 








5: 

зита за ту штампарију, али никако није могао измирити 
се са мишљу, да Немци, који не познају словенску ћи: 
риловску азбуку, штампају књиге црквенословенским 
језиком, потребне за цркве и школе, као и све остале 
књиге потребне за ширење просвете српске. Стога, у 
мају 1752 године, обрати се он на другу страну. Писао 
је наиме у Брашов, у Ердељ, тамошњем румунском 
протопопу и управитељу православне Ердељске Цркве, 
Јевстатију Васиљевићу, да му набави из Римника људе, 
који знају штампати црквенословенским језиком и ћирили- 
цом књиге. Прота је по жељи митрополитовој одмах по 
ступио и обратио се у Римник, у Влашкој, на неке штам- 
паре, да му јаве пошто би се примили штампања књига 
у штампарији, коју митрополит Павле мисли подићи у 
Карловцима. Два штампара, Григорије и Јордан, одго: 
ворише протопопу 25 јуна, да им је тешко из овакве 
даљине погађати се о раду у штампарији и наплати за то; 
стога су они одлучили се да сами лично оду у Карловце 
и о свему договоре се и споразумеју са митрополитом. 
Но да им пут не би био узалуд моле протопопа, да 
извести митрополита о њиховој жељи и умоли га, да им 
он напише „посланицу“, у којој их позива да дођу, па 
ће они одмах кренути се на пут; а то нека буде што 
пре, док још нису отпочели посао у Римнику, јер тада 
већ више неће моћи напуштати посао и ићи доле. А што 
се тиче путна трошка, за који их је протопоп питао, 
одговарају му, да не знају шта ће их пут стати, те ће 
се њих два учитеља („даскала“) и један ученик већ обра- 
чунати са митрополитом, када сиђу доле... 

Када је прота Јевстатије примио ово писмо од та 
два штампара (ткпографвл'), послао га је одмах 3 јула 
1752 године митрополиту Ненадовићу у Карловце, умо- 
ливши га уједно, да штампарима што пре пошаље позив 
преко њега, а он ће им позив тај одмах доставити, да 
се што пре на пут крену. 

После овога нисам нашао, у Карловачком Митро- 
полијском Архиву, никаквих других података о мктро- 

политову раду око оснивања штампарије, те не могу 
ништа поуздано рећи, зашто та штампарија, која је једва 
дочекана и тако нужна била, није и основана, и ако се, 
као што видесмо, тако много и врло опрезно радило на 
њеном отварању. — Обично се узима, да је томе узрок 
једна царичина наредба од 4 септембра 1752 године, 
која је, на заузимање јегарског, великоварадског и мун- 
качког бискупа, захтевала „да се та штампарија обвеже 
пи на издавање књига, које су унијашима пошребне, и 
то по исту цену; а књиге те да се обележе неким знаком 
за разлику од српских“: А мени изгледа, да је поред 
тога још и других узрока морало бити, за које ћемо можда 
дознати даљим истраживањем. 


Радослав М. ГРУЈИЋ. 


1 Летопис Маламце Српске, књ. 117, стр. 125. 








ПЕТАР [1 ПЕТРОВИЋ ЊЕГОШ У БЕЧУ 
У ГОДИНАМА 1836-1837. 


(Крај). 


Остала Хопеова саопштења о кнезу-владици више 
су личне природе. Он јавља где владика станује, шта 
ради, ко га посећује, куда намерава даље да путује, ко- 
лико ће се задржати у Бечу. У писму од 25 децембра 
1836 (6 јануара 1837) вели: „Владика је овде најмио при- 
времено за месец дана приватан стан, узео је једног 
француског учитеље језика, који му дневно даје по два 
часа. Одавде ће владика отићи у Петроград, где је још 
пре годину дана послао свога секретара.' Вук“ је сва- 
кога дана код владике, а обично га и прати кад год се 
овај извезе“. У писму од 26 јануара (7 фебруара): „Вла- 
дика Црне Горе се још увек овде бави и са највећом 
марљивошћу се посветио учењу француског језика“. У 
писму од 5/; фебруара: „Црногорски владика је своју 
намеру о путовању у Париз опет оставио, поводом пред- 
ставака, које му је о томе чинио кнез Горчаков. Тврди 
се да се кнез Горчаков на то решио под наваљивањем 
кнеза Метерниха и да је због тога између владике и 
кнеза Горчакова дошло до озбиљних речи. Метерник би 
хтео да се владика врати одавде право у Црну Гору, 
али се овај никаквим разлогом није дао на то навести, 
већ се сад чврсто решио да путује у Петроград место у 


1 Вероватно Д. Милаковић. 
2 Вук Караџић. 

Париз“. Ма да чешће помиње колико се Његош мисли 
задржавати у Бечу, ипак дан његовог одласка из Беча 
није назначио; од Хопеа знамо само толико (упор. писмо 
од -5/; фебруара) да је 17 фебруара по новом био још 
у Бечу. Хопе не казује ни кад је Његош после свога 
повратка из Петрограда (6 јула по новом, в. горе) оставио 
Беч, а ни листови не јављају о томе ништа.“ Види се 
само да је 11 јула п н. још био у Бечу (упор. писмо од 
29 јуна / 11 јула) и вероватно да није ту дуго остао. 
Међу свима овим белсшкама најважнија је она о 
часовима, које је владика држао из францускога језика 
у намери да путује у Париз. Многи писци који су о њему 
писали на основу личног познанства, почевши од Барто-· 
ломео Бјазолета,“ који је први (изузев Вука) давао саоп- 
штења о њему и лично се са њим упознао године 1888, 
па до Љ. Ненадовића, који га је познао пред смрт ње- 
гову (1851), помињу његово знање француског језика; 
Медаковић још додаје да је и на Цетињу имао учитеља, 
који се звао Жомло Из свих ових саопштења још није 
јасно кад је он почео да учи овај језик, ни кад је по- 
менути учитељ био на Цетињу; а тачна хронологија о 
томе била би врло важна за разумевање тока његова 
образовања и његова интелектуална развоја. Хопе, као 
што видимо, тврди да се то догодило крајем 1836 го- 
дине, као што прича у једном доцнијем писму од 6 сеп- 
тембра 1838, да је Његош имао на Цетињу поменутог 
учитеља. Помињући неку Лилиенбергову вест о Црној 
Гори, он додаје: „Учитељ владичин Господин Анти де 
Жом у овој белешци се назива шпионом Француске и 


1 По Медаковићу (стр. 70) Његош је у марту отишао у Пе- 
троград. 

2 Новине Гдје ИМлепет Гећитд, које сам у овом циљу прегле- 
дао од бр. од 10 јула до 18 авг., не дају о томе никаква извешћа. 


8 Вагбојотео Вјазојећћо, Кејалопе аде! ујаголо Табфо пеЏа ргшпа- 
уега деГаппо 1838 (Тгјезје 1841). 


а Љ. Ненадовић, Писма из Италије. 
5 Медаковић, стр. 29. 

Енглеске“. Према томе Његош је почео да учи францу- 
ски године 1836 и са великом усрдношћу је продужио 
учење; по великој пажњи, коју је, по Хопеовим речима, 
још од почетка придавао томе учењу, може се закљу- 
чити, да је ту намеру донео још са Цетиња. Шта га је 
навело на ту намеруг У српском друштву у којем је 
живео, није могао наћи никаква подстрека на то. Сима 
Милутиновић није знао француски, исто тако ни Вук Ка- 
раџић ни Димитрије Милаковић,: па ни Гагић колико се 
о њему зна. Према томе је сам Његош дошао на мисао 
да учи тај језик. Крајем 1836 године мора да се у њему 
самом догодила некаква промена. Дотле није волео Фран- 
цузе. У „Слободијади“ назива Париз надувеним, а Фран- 
цузе „ненаситим, облапорним“. Наполеона је мрзео, и у 
том спеву га напада; он није припадао оним писцима, 
као Бајрон, Стендал, Хајне, који су га обожавали.“ Ова 
промена у Његоша згодно се десила; тадања француска 
књижевност имала је изврсних песника, међу осталима 
Ламартина, кога је Његош високо ценио. Вероватно се 
још тада показује утицај француске књижевности на 
нашег песника. Можда у ово доба пада његова „Химна 
ноћи“ коју је превео из Ламартина. Није без интереса 


1 Милаковићев биограф тврди (Срп. далм. Магазин 1560, стр. 
18) да је и овај поред Његоша учио француски. 

2 Старији српски писци уопште нису волели Наполеона. За 
Јоакима Вујића сам то једном приликом већ приметио (Српска драма 
у ХЕХ веку, С. К. Гласник 1901, стр. 284); код Мушицкога се налазе 
две песме, у којима говори против Наполеона: „Глас народољупца“ 
и „На мир Европе“ (Дела 1, песма 24, 36; види и ПИ, песма 18). И 
Доситије је био против Наполеона; он на њега циља кад помиње 
„новог Атилу“ и кад каже: „Један преко мере славољубиви завоје- 
ватељ који, само за дати о себи много говорити, не штеди крв на- 
рода свога и свој исти живот у бедствованије полаже да и друге 
многе под свој јарам силом оружја подложи, и да с, већим числом 
робова своји више зла чинити може мирне народе " узнемпрујуђи, 
лепе градове разоравајући и благовозделане земље с мачем и огњем 
опустошавајући, да са Атилом у историји место заслужује то се 
само каже“ (Мезимац, гл. 17). Дело, у коме то стоји, написао је До- 
ситије у првим деценијама прошлога века. 

поменути да је Његош баш тада, кад је почео учити 
француски, написао своју прву песму у дванаестерцу 
(Ода на смрт Л. Мушицкога, март 1837). Овај стих, ко- 
лико ја знам, није дотле употребљавао ни један српски 
песник, и он је можда једна мало успела копија фран- 
цуског александринца. То може бити тачно или не, у 
сваком случају учење француског језика и жеља да 
упозна француску књижевност и све што је француско, 
чине један важан и симпатичан моменат у развоју Ње- 
гошеве личности. А да је тек отишао у Париз! Ми смо 
данас готови срдити се на кнеза Горчакова што је осу- 
јетио ову Његошеву жељу. Његош је чинио многа пу-“ 
товања али је при том изоставио два места ~ којима 
бисмо га ми радо видели, и која би његову књижевно-исто- 
риску физиономију осветљавала на интересантан начин. 
Једно би био пут у Србију, којом приликом би се У 
јасним цртама испољиле његове литерарне симпатије; као 
што би и остале писце обележио у њиховој правој и: 
друго би био пут у Француску и Париз, при чему , 
он много научио и неке од својих књижевних сатир 
вероватно изменио. 

Једна од најважнијих бележака, које даје Хопе, од“ 


носи се на једну песму, коју је Његош тада за нову го-., 


дину 18837 (упор. доле 65 стих песме) написао у част 
Метерниха и његове госпође, и која нам је досад била 
потпуно непозната. Песму је Хопе преписао и послао 
српској влади те је па тај начин доспела и у Српски 
Државни Архив.: Песма има своју врло интересантну 
историју, коју Хопе овако прича: „Црногорски владика 
(тако јавља Хопе у писму од 12/, јануара), који је, као 
што је то Вашем Благородству можда познато, и песник, 
испевао је једну песму у част кнеза Метерниха, коју сам 
ја по владичиној жељи а уз Вукову помоћ превео на 
немачки језик а државни саветник Хамер се примио да 
је стави у стихове истог размера (трохеје). Владика ће 


! Писма и песме срп. књижевника, Кнеж. Канц. 

ову песму штампати на словенском и немачком језику и 
предаће им реченога дана заједно са својом сликом за 
коју га је кнегиња молила“. У писму од 29 јануара (10 
фебруара): „Песма коју је испевао владика у част кнеза 
Метерниха, а коју је саветник Хамер ставио у немачке 
стихове, није добила од цензуре допуст за штампање. 
Песма садржи многа и велика ласкања за кнеза, пред- 
ставља га као управљача европске судбине и добротвора 
народа и владалаца итд. То је без сумње разлог, што се 
кнез одупро штампању песме, јер се боји да због тога 
не дође у незгодан положај према цару и неким кнеже. 
вима, па и према своме колеги Коловрату ; јер, нарочите 
околности у Аустрији претпостављају да је његов при- 
станак неопходан, да се што појави у штампи, а како 
га он може у таквим приликама дати а да се дво- 
струко и троструко не замериг Уосталом, кнез је ту 
ствар отклонио на најделикатнији начин. Далматинског 
гувернера, графа од Лилиенберга, владичиног познаника 
послао је кнез владици да му изјави кнежеву радост и 
захвалност на оној песми, али да му у исто време 
стави до знања, какве се нарочите околности противе 
његовој жељи да штампа песму“. У писму од 19/;; марта 
Хопе обећава послати песму и заиста ју је и послао у 
писму од 26 марта (17 априла). Што се тиче немачког 
превода, вели Хопе у последњем поменутом писму: „Мој 
немачки примерак изгубио се; али се надам да ћу га 
опет добити и онда ћу, гко то Ваше Благородство буде 
желело, послати и препис немачког превода“. Али то, 
што је у писму обећао, није извршио, те тако немамо 
више тај немачки превод песме. Тако исто не зна се да 
ли је песма бар у рукопису заједно са поменутом сликом 
предата Метерниху. 

Не улазећи даље у критику овог песничког произ- 
вода црногорског владике и не испитујући да ли су Ме- 
тернихови обзири били оправдани, прештампавамо само 
српски оригинал песме: 

Муза света јошт никада 

Душевне ми лире жице 

Са њезина огња силом 

Није тако да знам јако | 
Распалила и запела, о 
Ка' што их је сад запела 

И к' појању принудила. 
Божаствену шћер Олимпа 

Не знам што је побудило, 

Те пламеном својим светим 10 
Мога ума слабе силе 

Крјепко тако разпламћела. — 

Ареја ли крвопице 

Какве жертве страховите; 

Ил' преластна бистросјајност 15 
И летење немирнијех 

Крилах Феба огњесипца; 

Али Никса, таме цара, 

Кабаница преширока, 

Те природа с моћном руком 20 
С брилијантма многијема 

Окитила и навезла; 

Шетање ли златостопе 

ЈЉубимице Хитонове, 

Која њежна смјело шета 25. 
Изнад прага источнога 

Са китнијем дивним в јенцем, 

Који вјечно непрестано 

Св" јетлоока шћер истока 

Носи дивна око чела, 30 
И предраге паденије 

Тавне ноћи и Ереба 

Пред Титаном дуговласим; 

Али шћерца Аполона 

Да ме њежна не пригони, 35 
Да опојем пир синоћни 

Пребогати и пресјајни 

У кнежевски дом гласити 
Метерниха св јету знатна, 

На којем се сребро, злато 40 
На све стране преливаше 

Пред погледом сјајне св јеће, 

Како зими цклени леди 

Пред бистријем прозрачнијем 

Оком цара Аполона; 
Палату ли рају сличну 

Ње богаства неизбројна>2 
Ништа од тог мене сада 
Није могло побудити 

И душу ми распалити; 

Јер Ареи, бич народах, 
Сад не риче по пољима 
Тако силно и гласито, 

Да раздражи дух поете; 
Фебу, Никсу и Аврори 

Већ су пјевци много вјешти 
Сплели вјенце не увахле (510). 
Нит палате преобширне 
Злато тешко, сребро сјајно, 
Хефестове руке дјело, 

Ни ње свила ни кадифа 

К' томе ме је побудила; 
Но су мога ума слабе 

Силе јако узиграле, 

Да на ово ново љето 
Сплетем мојом слабом руком 
В'јенац тијем особама 
Којијем га била не би 
Кадра сплести вјешта рука 
Хорација и Пиндара. 

Каква смртна може, кнеже, 
Рука в јенац тебе сплести, 
О мудрости огледало ! 
Теб', који ћеш в јековима 
Умни примјер свагда бити > 
Европа ће, доклен траје, 
Име твоје вјечно славом 
Спомињати и хранити; 

Јер си умом превисоким 
У ње нужде и страдања 
Њој помога' превеома, 
Круноносне многе главе, 
Те Европе владаоци, 

У помоћ су звали себе 
Твога ума преопширне 
И превјеште у свем силе. 
У помоћ си трча њима 
И многе си одржао 

Са прозорним умом твојим, 
Да се нав'јек с лица земље 90 
Њино име не изамре. 
Велике је душе твоје 
Вазда предмет био, и јест: 
Мир селити, подржават' 95 
У племена сва поземна. 
Австрије ће древне царство 
Заслужене тебе дизат' 
Споменике вјековјечне; 
Је л' си цару, царству своме 
Свагда ступац неподвижни, 100 
На којему тешка ђела 
Царства стоје темељито. 
Ко л' ће вјенац тебе сплести, 
О богиња лична правои 
Ти књегињо красна, умна! 
Којој но су владаоци 
Са Олимпа свети, умни 
Сва качества превисока 
И душевна и тјелесна 
Подарили штедром руком, 110 
С којима се диче само 
Њима ђеца безсамртна, 
А ријетко смртни когођ 
Громометни син Кронидов 
Није мене шћео дати 115 
Такву уму јаку силу, 
Да вам вјенце могу сплести; 
Но ме душа к' томе ћера, 
Да вам кажем то искрено: 
Многа нова љета здраво, 120 
Славни кнеже, дочекива' 
Са књегињом младом, умном 
И с' анђеловидном ђецом 
За свијета цјелог корист 
И за утјех онијема 125 
Који душом вас искрено 
Почитују и милују! 


ПАВЛЕ ПОПОВИЋ. 


(С немачког превео Павле СТЕВАНОВИЋ). 

БЕЛЕШКЕ О АРБАНИЈИ. 
(1908) 
(8) 
МлАДОТУРЦИ И АРБАНАСИ. 


Ја не знам како ће се развијати догађаји у Турској, 
али да ће у будућности Арбанаси играти велику улогу то 
ми се чини неминовно. То се може видети по начину на 
који су Арбанаси примили устав и ново стање у Тур- 
ској. Тоски, Арбанаси јужне Арбаније су примили Устав 
са највећим одушевљењем. Цела јужна Арбанија је остала 
мирна, нигде се није јавио случај опозиције противу 
новог стања. Једини ће бити грчки митрополит у Авгони 
који је одрекао заклетву на Устав. Геги, Арбанаси из 
северне Арбаније, држали су се неодређено, негде чак и 
непријатељски. 

Од поодавна се у Арбанији осећа некакав народни 
покрет. Он се у јужној Арбанији нарочито ширио, и нај- 
више имао присталица међу малим племством и богатим 
Арбанасима. Тај покрет се главно сводио међу Тоскама 
на то да се извојује право да се у Арбанији може слу- 
жити, писати и читати, на матерњем језику. Из Цари- 
града су то забрањивали и спречавали, чак су и многе 
прваке њихове протеривали у Малу Азију, или их задо. 
бивали разним обећањима, поклонима, положајима, а књиге 
и новине штампане на страни на арбанашком језику кон- 
фисковане и забрањене. Порта је то радила намерно; 
томе ју је учио страх од каквог народнога арбанашког 
сепарастичког покрета, и лекција из прошлости с Буга- 
рима и Србима. Она је радије гледала и грчке и тали- 

јанске школе него ли арбанашке у Јужној Арбанији, где 
је и народ сам некако прилагоднији књизи и култури 
него ли онај на Северу. Отуда су се стварала многа 
тајна друштва, нарочито од млађих људи, који су, по- 
моћу арбанских комитета на страни, тајом раздавали 
многе популарне књиге, те ширили и јачили народну 
свест. Тај народни покрет није наилазио на непријатеље 
У Цариграду само на Порти него и у Патријаршији, која 
је спречавала преко својих свештеника у Епиру и Ар- 
банији јачање националног арбанашког препорођаја. Не- 
задовољство Тоска се манифестовало на два начина. 
Против Цариграда на тај начин што су многи Арбанаси, 
официри и чиновници, приступили младотурскоме рево- 
луционарноме комитету као најватренији поборници устав- 
ности. Противу Грка на тај начин, што су образовали 
чете противу Грка. 

Докле је тако у јужној и средњој Арбанији, у се- 
верној Арбанији је са свим друкчије. Геги су много 
друкчији, код њих о жељи за школом готово и не може 
бити речи, а већ о жељи за уставним препорођајем не 
може бити никакве речи. Има их који су се изјаснили 
за устав, само то не значи ништа; племена која су то 
учинила не знају ни шта је устав, а још мање каква им 
права даје, а најмање шта устав одузими. Онај политички 
збор у Феризовићу, на којем су се под оружјем сакупили 
Арбанаси из Задрима, Косова, Призрена, Пећи, био је 
пронуктнут пре мишљу о апсолутизму и о неравноправ- 
ности него ли о уставности и једнакости међу свима у 
Арбанији. За њих је основни закон Шеријат и обичајно 
право, другога не познају. Султан је њихов владар, али 
они су господари у својој земљи; што он више чини 
што они хоће све је он то бољи владар. Сваки закон 
који би ишао на то да мења садашње стање у северној 
Арбанији, наићи ће на отпор свих, и они ће сви бити за- 
једно противу тога новога стања, па ма одкуда долазио. 

Чим су Младотурци објавили свој програм, коме је 
основно начело „Турска Турцима“, и неке арбанашке 

вође су објавиле на страни свој програм, који гласи у 
главноме овако: „тежња Арбанаса у првоме реду је да 
влада прими: арбански језик и народност, једнака права 
за Арбанасе, муслимане, католике и православне, да се 
створи унутратрашња управа Арбаније на основи децен- 
трализације, аутономија православне арбанашке цркве. 
Арбанаси се морају старати да се младотурски покрет 
неизметне у националистички шовинизам. Младотурске 
се тежње разликују са свим од арбанашких. Младо- 
турци теже да учврсте надмоћност турскога елемента 
и ислама, а Арбанаси да очувају своју надмоћност од 
утицаја других народности а нарочито од словенских и 
грчких интрига. Арбанаси неће никакву разлику у пра- 
вима између Арбанасима муслиманске, католичке и пра- 
вославне вероисповести, то јест они хоће слободу савести 
и равноправност свих религија. Треба знати да су Арба- 
наси верски најтрпељивији народ, јаки и помирљиви, 
који неће да трпи ограничавања која су наметнута од 
стране неправедне владе напредовању и развијању умноме 
и привредноме. Вође Арбанаса на страни нису ни Грци, 
ни Бугари, ни Срби, ни Турци, већ арбанашки народ- 
њаци, који хоће да Арбанаси буду господари своје земље 
и своје судбине. Или са неколико речи цео овај про- 
грам може се овако рећи: „Арбанија Арбанасима под 
господарством Турске“. 

Ево једне карактеристичке изјаве Дервиш Химе, уред- 
ника бриселске „Арбаније“, родом из Охрида, изјаве коју 
је учинио ту скоро, и која се тиче Србије и Срба. Дервиш- 
Химу су многи држали и данас сматрају за заинтересо- 
ванога пријатеља Аустро-Угарске. 

„Арбанаси ће сада створити једну народну партију 
од Арбанаса све три вере, која ће заменити рад уну- 
трашњих и спољашњих комитета, како би се национална 
свест пробудила, како би се признала национална права. 
За сада ће да развије најживљу радљивост за изборе. 
Изабрани арбанашки посланици ће, кад се скупштина 
састане, изнети и своје националне и културне захтеве. 

Ако се ти захтеви не испуне, онда се мора ући у нај- 
оштрију опозицију. 

„Број Срба у тако званој „Старој Србији“ је врло 
мали, и Срби су у току ХЛХ века моћно потискивани на 
Исток и Запад. Српски покрет у косовском вилајету по- 
држава Краљевина Србија, новцем, школама, џа чак и 
четама, којима је задатак да одбију арбанашкн покрет“. 

„Грађење аустро-угарске железнице кроз санџак мо- 
рају Арбанаси радосно поздравити не само зато што ће 
то подићи привредну снагу наше земље, него и зато што 
је да железница једино срество, најбоље средство, да се 
спречи заједничка радња Црне Горе и Србије а противу 
Арбаније“. 


(Наставиће се). 


ИнострРАНИ,. 








ПОЗОРИШНИ ПРЕГЛЕД. 


РЕПРИЗА ГОСПОЂЕ С КАМЕЛИЈАМА. — Г-ЂА ТАБОРСКА КАО 
МАРГАРИТА ГОТЈЕ, Г. РУЦОВИЋ КАО ДРМАН ДИВАЛ. 


После дуже паузе, која је била изазвана смрћу Веле 
Нигринове, Маргарита Готје је, најзад, опет прешла преко 
наше сцене са својом дирљивом и још увек доста при- 
јатном историјом. Ви знате да је ова историја истинита, 
да је њу преживео сам писац комада, Александар Дима 
Син, и, такође, да је то још и данас најбоље његово дело. 
Тема тог комада је стара, па ипак још вечно нова, тема 
о љубави једне куртизане према једном здравом, непо- 
мућеном и за високу љубав способном провинцијалцу, и 
још данас је још увек пријатна да се чита, као роман, 
гледа као драма, и слуша као опера. „Неки млад иљу- 
бавнички дах“, рекао је једном приликом Теофил Готје 
за Госпођу с Камелијама, „нека жива и истинска страст 
струји кроз цео комад и даје сваком детаљу симпатичну 
драж.“ Та Маргарита Готје, чије је право име Марија 
Диплесис, и којој је Теофил Готје кад је умрла држао 
посмртни говор, била је, како сам писац вели у /7ред- 
говору свога романа, девојка „црних коса, ружичастих 
образа и бледог тена, мајушне главе, великих светлих, 
финих и живих очију, као у какве Јапанке, усана тре- 
шњеве боје и најлепших зуба на свету...“ С том девој- 
ком, становницом једног нормандијског мајура, која је била 
рођена за свилу, кадифу, дијаманте, оргије и баханалије, 
и која није могла да поднесе — отуда и назив комаду 
— никакав други мирис до мирис камелије, Александар 

Дима Син, као Арман Дивал, преживео је и проживео 
је скоро онакву исту историју какву, у Манон Леско, 
витез Грије и Манон Леско. Дошав из једног мајура,а 
рођена за Париз, она је брзо ушла у вртлог париских 
балова, теревенки и распусности, и, „сетна до смрти“, и 
покрај толико љубазника није никако имала љубави. 
Али, једне вечери, када је опет имала своју тарантелу, 
срела је „младог, лојалног и нежног“ Армана Дивала и 
у њему и с њим нашла „толико жељену оазу у пустињи 
свога срца“. После толико љубазничких бура, ако не љу- 
бавних, она се, нашавши свој тип, као и Манон са ви- 
тезом Грије, повлачи заједно с њим у зелену и свежу“ 
идилу Отеја, и ту, затворивши се у замак лепоте и идиле 
који су сами створили, и чувајући се света „као челиног 
уједа“, заборављају на урнебесни Париз и све успомене 
из њега. Друге једне вечери, ту срећну идилу у двоје 
квари Арманов отац, један поштен провинцијалац, патри- 
јархалан, добричина и глуп, преклињући Маргариту да 
му врати сина. Он (држи своје старинске лекције, убе- 
ђује, моли и прети и, најзад, плачући, измамљује Мар- 
гарити Готје свирепу реч да хоће да кида с Арманом. 
Раздвојивши се, она мора, као Манон Леско богаташу 
Г..,, да продаје милоште Артуру де Варвилу, с тугом и 
носталгијом, наравно; да, као отрована, чами свој живот 
сећајући се прошлости; и да, док се прса све већма угибају 
а образи све кобније црвене, огледавши се у огледало 
као оно у Вердија, умирући, само тужи: „Збогом, лепа 
прошлости и лепи весели снови... Мени више нема Ар- 
манове љубави !“ 

Ви знате, као што рекох, ту дирљиву историју јадне 
Марије Диплесис и сигурно сте и сами, у своје време, 
имали коју сузу за покој њене душе. Њен гроб је и 
сада, на Пер-Лашезу, месту где се о Дану Мртвих, с ка- 
мелијама у руци спремним да се оставе на њен гроб, 
скупљају многи промашени љубавници и љубавнице це- 
лога света, да ту, у туђој судбини, потраже утехе својој 
судбини. 





ЈИ, + 


Позоришни ПРЕГЛЕД. 691 





Тај љубавни пар: Маргарита Готје и Арман Дивал, 
постао је најпопуларнији љубавни пар, пред којим па- 
дају и Манон Леско и витез Грије, и Лоти и Вертер, и 
Абелар и Хелојза, и Данте и Беатрича, и Петрарка и 
Лаура, и Ламартин и Елвира, и Артур и Глоријана, и 
Тибуло и Делиа, и Проперције и Цинтија, и тако даље, 
и тако даље, и стога је он и постао једна „улога улога“ 
с којом се стављају на пробу сви иоле бољи глумци и 
глумице. Од Госпође Доше и Фехтера, који су први играли 
Маргариту Готје и Армана Дивала, па до најновијих глу- 
мица и глумаца, није било љубавника на сценијкоји нису 
одмеравали своје моћи помоћу тих улога. Сара Бернар, 
Елеонора Дузе и Ргжанова и данас се такмиче, у Паризу 
и на својим „турнеима“, која ће боље да протумачи сцену 
с огледалом или сцену смрти у петом чину, или ма коју 
другу, и која ће више нијанси и појединости да донесе 
своје у тумачење. 


Наша је намера да говоримо о Г-ђи Таборској. 
После смрти Веле Нигринове, чија игра, и ако мало теа- 
трална, није била рђава, до Г-ђе Таборске, имала је 
доста дуга пауза за Маргариту Готје. Та пауза је била 
опасна, јер се све може публици скинути с репертоара, 
али Маргарита Готје никако, и Госпођа Таборска је добро 
учиннла што је прекинула. Г-ђа је, да одмах кажемо, 
и ако се мало удаљила од свог репертоара, улогу Мар- 
гарите Готје дала са много такта, смисла, умешности, и, 
најзад, уметности. Писац ових редова, и ако је гледао 
Сару Бернар и Режанову, каже то слободно, узимајући, 
наравно, размеру и све обзире у обзир. Он ту размеру 
и те обзире мора да узме у обзир просто стога што, 
иначе, сем у два случаја, никада не би могао да го- 
вори о нашим приказивачима. Г-ђа Таборска је, дакле, 
своју улогу дала са много такта, смисла, умешности, и, 
најзад, уметности. Њена игра је имала своје правилно 
основно држање и схватање и докле год је могла, кроз 
цео низ ситуација, држала се веома храбро; докле 

год је могла, кажем, јер је било сцена више љубавнице 
до којих се Госпођа није магла да успне: у те сцене 
она није могла да унесе онолико душе, даха и искре- 
ности колико су оне тражиле. То нарочито важи за други 
чин, чин њене среће и блаженства: он је био нешто на- 
тегнут, спутан, недовољан, игран са мало убеђења. Па 
ипак, и ту је било сцена које остављају утисак сцена 
које су добро одмерене и изведене. Таква је, на пример, 
сцена кад Арман долази на уречени први састанак где 
ће се договорити да иду на село. Таква је, даље, и сцена 
кад Маргарита прима писмо од Армана да је он и су- 
више воле да би могао све поднети. Госпођа Табор: 
ска, за време и после читања тог писма, нарочито док 
изговара : „Дакле, и то је сан био!“, са пуно смисла уме 
да се нађе у оној осцилацији њеног духа од неверице до 
резигнације. Таква је, најзад, и сцена кад се Арман враћа, 
и Маргарита га, и ако га још увек воли много, дочекује 
љутито. Госпођа је ту умела да у читавом свом низу љу- 
титих речи, погледа и гестова, с пуно успеха пошаље 
своме љубавнику по који заљубљен поглед, који би ту. 
мачио право њено унутрашње стање. | 

Такав, дакле, изгледа други чин за који ми мислимо 
да јој је био најслабији. Остали чинови су били много 
бољи. То нарочито важи за први чин, за чин када сеу 
души једне дет:-топдае тихо ствара једна нова жена 
која је способна за какву вишу историју. Тај обрт пун 
прелива, када се сд љубазнице за све ствара љубавница 
за једног, Госпођа је протумачила врло дискретно, и 
с много нијанси, и то нарочито треба истаћи на сцени 
на којој се тако мало зна за нијансе. МИ у даљим чино- 
вима, да тиме завршимо, Госпођа је била „на својим но- 
гама“ и „код своје куће. У трећем чину, можда, у сцени 
с оцем, није било много искрености и убеђења, али ипак, 
и у том случају њена игра била је игра о којој се мора 
да води рачуна. 

Но, оно што се може рећи за Г-ђу Таборску, 
не може се рећи и за Г. Руцовића (Армана Дивала). 

Јер, Г. Руцовић је, као по неком вишем надахнућу, од 
прве до последње ситуације, био сасвим ван улоге, био 
све друго само не Арман Дивал, изузев у сцени за кар- 
ташким столом, коју је с довољно цинизма извео. Љубав- 
ници, у опште, нису у репертоару његових улога, а Арман 
Дивал му је био тако далеко да се апсолутно нигде није 
могао наћи с њим. То се видело још одмах у првим 
сценама. Његово основно држање је било свако друго 
само не држање једног љубавника. У немим сценама, 
као и у говорним, нарочито у немим, он се са Марга- 
ритом понаша као са старом познаницом која му је била 
љубазница: нимало младалачког даха, наивности, ни 
утиска да је сада први пут заљубљен. Г. Руцовић рече- 
ницу: „Маргарита, ја вас волим!“ изговара на начин 
човека који би рекао: Маргарита, ја идем да ручам! 
Кад Гастон Рије хоће дг седне до Маргаркте, Г. Руцо- 
вићев Арман Дивал не показује нимало своју љубомору. 
Он иде из сцене у сцену с очевидним изразом као да 
вуче Армана Дивала за собом, или као да му се овај 
попео на врат. То нас тако много и не чуди, јер Г. Ру- 
цовић није за улоге те врсте; нас више чуди што му је 
Управа дала ту улогу, и још више што је он примио. 
Г. Руцовић је добар глумац, и покрај свега тога што је 
из путујућих позоришта донео неке манире које раније 
није имао, и стога што је добар глумац који је рђаво 
играо улогу Армана Дивала, ми о њему више и не гово- 
римо на овоме месту. 


Бранко ЛАЗАРЕВИЋ. 

Музичко МаАТИНЕ Г-ЂИЦЕ ЈЕЛЕ Докић и Г. ЈОВАНА 
ЗОРКО, У САЛИ ГРАЂАНСКЕ КАСИНЕ 3 октобра 1910 године. 


Концертна сезона почела је. Почела је младошћу и 
снагом, и ако тако потраје биће једна од важнијих у 
низу који има да представи почетак новог доба и но- 
вога развоја музике у нас. Са тиме иде код нас, до душе, 
још увек доста споро. Разлог је томе: што наши умет- 
ници живе за себе; што нема заједничког рада и општег 
плана. Али, изгледа да ће скоро доћи до тога, и онда 
ће се тек моћи видети напредак. За сад је још на му- 
зичко-уметничком пољу без директиве. Зато се врло 
често догађа да добре ствари прођу неопажене. Има за 
то доста примера, а један је од тих и посета концерта 
ова два наша ваљана уметника. Ни мала сала Грађанске 
Касине није била попуњена. Зашто За то што за сада 
нашу публику више привлачи „лака“ музика, а наши 
уметници су били далеко од тога да публици таку му- 
зику пруже. Њихов програм је био првога реда, као и 
цела интерпретација програма. Нарочито су се истицале 
ствари руских музичара. У опште, програм је, са малим 
изузетком, (Голдмарк, Григ, П. Крстић, П. К. Божински), 
био руски, а за то се највише има захвалити Г. Зорку, 
који систематски и са планом упознаје нашу публику 
са композицијама једнога народа, од кога она има много 
лепих ствари да чује, а млађи музичари да науче. 

Концерат је отворен Голдмарковом 5иПе !п Е5 ор. 
43 за виолину и клавир. Камерна музика није главна 

страна Голдмарковог рада. У опери је јачи. На мене ова 
зипе није учинила одређен утисак. Има лепих делова, 
има пикантне ритмике (АПеото соп Т10со), има и широке 
мелодијске линије, али нема логике у форми. Ову мести- 
мице тешку ствар одсвирали су наши уметници сјајно. 

По величини би изгледало да је ово главна ствар 
програма. Међутив Руси са Чајковским на челу имали 
да кажу главну реч. Почевши од интересантне и изра: 
зите тугованке Калиникова (Сћапзоп !15[е 5/4 такт.), преко 
Ареискога (Еде ор. 41 ХМ 1.), Кјуј-а (Опепгаје) и Реби“ 
кова (Мајзе Нгбе ди сопје „Г/агрте де Мов!“) до Чајков- 
скога „Зетепаде МејапсоПдце“ ор. 26. наша је публика 
имала да чује одличне ствари. 

Поетски и са пуно израза Г-ђица Докић свирала је 
Калиникова „Сћапзоп |пзје“, ту болну песму несрећног 
уметника, који је далеко негде под јужним сунцем пла- 
као, док га је сува болест подгризала и живот му лагано 
пила. Са пуно елеганције интерпретирала је Уајзе од Ре 
бикова; у Аренскога „Еде“ показала је лепу технику 
леве руке; док је под љеним прстима шарени лептир ле- 
пршао крилима над цвећем и јасмином у пикантном лир- 
ском комаду нежнога Грига („Раршоп“). Врхунац про: 
грама била је Чајковскога „Уетепаде Мејапсопдие“ ор. 
26 за виолину и клавир Одлично интерпретирана она 
је и овога пута (њу је г. Зорко и раније у Београд сви- 
рао) оставила дубок утисак. Све лепе способности Г. Зорка 
су се ту истакле: дубока музикалност, сигурно вођење 
гудала, чиста интонација, техничка сигурност. Г ђица 
Докић је дискретно и интелигентно ишла за интенцијама 
солисте. Она одлично прати, што значи да је музикална, 
— а то није мала реткост код клавириста, нарочито кла- 
виристкиња. Публика је бурним аплаузом поздравила 
уметнике после ове тачке. 

Необично ме је обрадовало када сам на програму 
прочитао имена двојице наших композитора. Камерна 
музика, једна од најсуптилнијих делова музичке уметно- 
сти, добива заступнике и међу нашим музичарима. Г. П. 

К. Божински је са успехом негује. Познајем један штрајх 
квартет; одличне песме за соло и клавир; неколико ствар“ 
чица за виолнну и клавир; и за клавир соло. Некоје од 
тих ствари смо чули и на овом матинеу „Сећање“ (мало 
баналан наслов) ор. 9 Мо 2 за виолину и клавир и Ап- 
дЧапје за клавир соло. Све дубоке и искрене ствари, му- 
зика пуна живих и здравих акцената. Истичем једну од 
ретких особина уопште код музичара: тежња за новом 
инструменталном техником. Став клавиристички је код 
П. К. Божинскога у обе његове композиције, а нарочито 
у Апдапе-у, апсолутно нов. „Скица“ Г. П. Крстића је при- 
јатна ствар — технички без претензија за новим, коју је 
композитор компоновао у почетку своје композиторске 
каријере. Она је младићски свежа, у народном духу. 
Штета је што Г. Крстић тако давно није ништа за кла- 
вир написао. Интерпретација и ових композиција је била 
одлична, и ми се радујемо томе, јер то значи да су вољно 
и са разумевањем наши уметници студирали те ствари. 
Тако и треба. Да нам је више оваких уметника који не 
беже од композиција својих сународника, него их узимају 
у програме и тиме дају импулса млађима за рад и по- 
мажу општи развој ! 

Концерат је завршен једном концесијом публици. 
Једном парафразом за клавир: Чајковски-Пабст „Рага- 
рћтаве де Сопсет зиг Горега Епоепе Опвеоштпе“. Овај рад 
познатога ђака Листовог и педагога Московскога слаба 
је имитација Листових оперских парафраза. По моме 
мишљењу Г-ђица Докић је није требала унети у про- 
грам. Публику треба навикавати на лепше и музикал- 
није и здравије завршетке концерата и матине-а. 

Недавно смо у новинама читали да Г-ђица Докића 
путује на страну ради усавршавања. Ко је чуо Г ђицу 
на овоме концерту мора се томе обрадовати. Госпођица 
је уметница која има пуно снаге и живота и додир са 
великим музичким светом још више развиће у њој лепе 


способности. 
МИЛОЈЕ МИЛОЈЕВИЋ. 





при ћ ааиаје 


Мо 


НАУЧНИ ПРЕГЛЕД. 


Вепјати уоп КаПау, Пле безсћасћее де5 5ег- 
Ббазсћеп Аш бапдез 1807—1810. Ац5 дет Напазећг!- 
јеппасћ]а55 ћегацаоесеђеп уоп Гиду1а уоп ТћаПосгу. 
Ођегзе!  уоп З1ерћап Ве1се!. УМ!еп 1910. А. Ноггћапзеп. 


1 

Венијамин Калај био је наименован за аустро-угар- 
ског генералног консула и дипломатског агента у Бео- 
граду у јануару 1868 године. Нови представник суседне 
монархије у Србији имао је 29 година, дотле није био 
у државној служби, био је чак и без потребних квали- 
фикација „за каријеру“. Његово наименовање изазвало 
је наравно читаву сензацију у канцеларијама на Балплацу, 
службеним језиком речено Калај је био „еп пећ! сећбпа 
Она лепе“, „еп Етзсћиђ“! Тако изненадан скок није 
био велика загонетка: Калај је имао моћног пријатеља 
у лицу мађарског министра председника, графа Јулија 
Андрашија. Не треба заборавити да је тада Аизојетсћ 
између Аустрије и Мађарске био у меденим месецима: 
од њега нас не дели ни година дана. Андраши, желећи 
да угарски интереси и њена интелигенција буду довољно 
представљени у аустро угарској спољашњој политици, 
наметнуо је графу Бајсту, заједничком министру ино- 
страних дела, свога кандидата за Београд. Сем Андра- 
шијева пријатељства и протекције, Калај је унео у службу 
своје озбиљно образовање и извесну репутацију књи- 
жевног радника; уз то он је знао српски језик и српску 

историју, један од важних аргумената којим је Андраши 
поткрепио његову кандидатуру за Србију. 

То знање српског језика и српске историје било је 
један део политичког багажа Калајевог, јер његов идеал 
није била дипломација него посланички мандат, односно 
парламенат и политика. Схватајући важност српског пи: 
тања у Угарској и српског питања у опште, евентуално 
и важност српских гласача на изборима, Калај је рано 
почео учити српски језик и српску историју. На пољу 
политике Калај је већ био преживео велико разочарање: 
године 1865, кад му је било 26 година, кандидовао се 
за посланика у сентандрејском округу и пропао на избо- 
рима. Тај удар није сломио његову жељу за парламен- 
тарном каријером и он се готово преко воље крене за 
Београд, где је био врло лепо примљен. Србијанцима је 
јако ласкало кад су видели да Калај, и ако Мађар, зна 
њихов језик и историју. 

За Калаја лично то није било први пут да у опште 
са Србима има посла. У поменутој изборној кампањи 
Срби у сентандријском округу били су најверније Кала- 
јеве присталице; њима су се јако допадале идеје које 
је он преко новина ширио и бранио, идеје да се права 
безбедност Угарске састоји у измирењу свију народности. 

Зна се да је Калај као кандидат чинио све што је могао 
да се допадне својим бирачима. У јулу 1865 он се обавезује 


сентандрејском магистрату да ће давати тамошњој срп- 


ској православној школи три дуката годишње да се из 
те закладе о годишњем испиту награђују два ученика, 
који покажу најбољи успех у српском језику и српском 
православном катихизису. У августу долази с пештан- 
ским парохом и другим Србима да присуствује томе 
испиту. Дочек је био свечан; ђаци носе српску заставу; 
на поздраве Калај одговора „јаким и лепим српским је- 
зиком“. Испит је испао одлично и гости се разиђу поз- 
дрављени троструким ђачким „благодарствујем“. | 

Али програм свечаности јдш није био исцрпљен. После 
господског и веселог ручка код директора школе, на коме 

су били и „сви хонорациори сентандрејски“, Калај раз- 
драган одлази с целим друштвом на „Стару Воду“ 
да се над њим изврши обред, који су Сентандрејци 
чинили над милим гостом, кад им први пут дође. Сви 
поскидају капе, прекрсте се и свештеници стану пе: 
вати преображенски. тропар и богојављенско „во Јор- 
дање“, после чега сентандрејски прота захвати воду 
из извора, благослови је и приђе Калају с речима: „Кре- 
штајетсја раб Божији Србољуб, во имја Отца и Сина 
и Свјатаго Духа, Амин!“ — „Живео Србољуб!“ узвики- 
вали су остали, над којима је после такође извршен исти 
обред уз певање тропара. Затим је прочитан Калајев 
чланак из некаквих новина, који има за тему: Глас из 
Угарске о пштшању народносши. Читање је пресецано 
често бурним одобравањем; на свршетку „кумови“ дигну 
„кумче“ високо уз громогласно „живео“. Сад настаје 
ужина („која би се по касном времену и по господској 
обилатости својој управ вечером могла назвати“), ре- 
ђају се здравице, играју се кола и чардаш, хори се „ељен“, 
„живео“ и „многаја љета“! Пре повратка у варош, 
који је извршен уз буктиње, песму и свирку и под 
српском заставом, Калај опет узима реч, говори о зна- 
чају побратимства и завршује: „Ја бих желео, го- 
сподо, да видим ову лепу заједницу распрострањену 
и на наше народе, зато нека Бог да да од данас Срби 
и Мађари на веки буду верни и искрени побратими 
међу собом“ !: 


Извесне околности учиниле су да Калај не раскрсти 
с овим србофилским осећајима чим је ушао у службу, 
као што се то могло очекивати. Српско-мађарско при- 
јатељство имало је тада великог поборника у самоме 
председнику угарског министарства, графу Андрашију, 
који у спољашњој политици аустро-угарске монархије 


1 П. С. Моменти из прошлости “ садашњости варош 
Сентандреје. Ниш. 1908. 

није делио идеје канцелара и заједничког министра ино- 
страних дела Бајста. 

Бизмарков антагозист, немоћан у Саксонској после 
Садове, Бајст је ступио у службу Аустрије: Франц Јосиф 1 
га је узео у уверењу да ће он умети да организује 
антипруску опозицију у Немачкој и осветити 1866 годину. 
Као први услов за то било је оснажење Аустрије, које 
би се по Бајстовом уверењу дало извести једино пот- 
пуним измирењем с Мађарима. Такву идеју могао је бра- 
нити само државник који није одрастао у аустријским 
традицијама. Заиста Бајст је са Деаком и Андрашијем 
био један од првих агената поравнања — Апзојејсћ-а — 
из кога је поникла данашња дуалистична Аустро-Угарска. 

Али кад је поравнање извршено, показао се у 
спољашњој политици велики неспоразум између Бајста 
и Андрашија. Саксонац Бајст је сневао да уставом 
оснажени живот монархије употреби за борбу око 
превласти у Немачкој, да састави Јужно-Немачки Савез 
према прускоме Северно-Немачкоме Савезу. Андраши 
међутим, као Мађар и реалан политичар, био је далеко 
од немачког питања и политике реванша, он није хтео 
да чује за ову немачку оријентацију аустро-угарске спо- 
љашње политике, по њему сву снагу треба употребити 
на консолидовање монархије, такве каква је изашла из 
поравнања, у коме су Мађари за тада нашли остварен 
свој политички идеал. 

Највећу опасност за Аустро-Угарску, Андраши је 
гледао у акутности Источнога Питања и био је уверен 
ће она трајати докле год Русија буде имала утицаја у 
Србији. Та се опасност, по Андрашијевом тадашњем схва: 
тању, могла отклонити само активном политиком на Истоку, 
он је чак нашао и формулу те нове оријентације: за њен 
ослонац изабрао је баш Србију. Концепција несумњиво 
оригинална — да ли остварљива и у колико то је друго 
питање — која би мучно поникла у глави државника из 
аустријске школе. Андраши је био револуционар из 
1848—1849 године. Успомене на Србију и Српство из 

тога доба, на зла која су Срби и Мађари задали себи 
узајамно, несумњиво су имале утицаја на његове поли- 
тичке идеје. У лето 1849 кад је ишао у Цариград, као 
посланик бунтовне Мађарске на Порти, Андраши је имао 
важне политичке разговоре с И. Гарашанином, који су 
имали за циљ споразум између Срба и Мађара. Кнез 
Михаило и у изгнанству и кад је понова дошао на пре: 
сто дао је у више прилика израза својим симпатијама 
према. Мађарима и жељи да с њима живи у интимнијим 
везама пријатељства. Андраши, који је све то добро знао, 
веровао је да би се и сад, у новим приликама, могла 
Србија привезати за Аустро-Угарску и то баш водећи 
рачуна о њеним националним амбицијама. 

Андраши је мислио да би Србију придобио ако јој 
помогне да узме Босну и Херцеговину, од којих би 
Аустро-Угарска задржала за себе појас западно од Вр: 
баса и Неретве. Резервисати себи овакву награду било 
је у духу времена: Ницом и Савојом Наполеон Ш је на- 
платио сличну услугу учињену Италији. Требало је још 
у Србији наћи Кавура, који ће примити на себе да ту 
политику изведе. То би био начин да Русија изгуби свој 
утицај у Србији, која би имала да се веже за свога не- 
очекиваног добротвора разним конвенцијама војничке и 
економске природе. По Андрашију било је изгледа да 
би Француска и Енглеска потпомогле тај план, јер је 
очевидно управљен против Русије, која спекулише са срп- 
ским тежњама за уједињењем и с нестрпљењем чека згодан 
тренутак да се освети за недаће у Кримском Рату. С Пор- 
том мислио је Андраши да такође не би ишло тешко: 
Аустро-Угарска би јој за пристанак на горњу комбина- 
цију гарантовала интегритет, обавезавши се да ће је 
бранити од сваког напада. 

Андраши је био уверен да би, сем интереса целе мо- 
нархије, задовољио тим планом нарочито и специјалне ин 
тересе Мађарске: интимне везе Мађара са Србијом и Ср- 
бима држале би у шаху Хрвате (који такође претендују 
на Босну и Херцеговину), даље извршило би се с мање 

ризика провинциализирање Војничке Границе на чију је 
оданост, за случај потребе према Мађарима, Беч увек 
рачунао. 

Такве су замисли занимале Андрашија, кад је Калај 
започео своје службовање у Србији. 

Калај је ватрено пригрлио идеје свога протектора; 
1869 године он је имао и да сондира терен код српске 
владе о томе. Али ускоро план буде одложен. Андраши 
се бојао да ће Наполеон Ш, за помоћ у томе питању, 
тражити да веже Аустро-Угарску за себе против Пруске. 
Заиста још после састанка Наполеона Ш и Франца Јо- 
сифа 1 у Салцбургу (августа 1867) почело се тврдити да 
ге евентуалан савез Аустро-Угарске бити плаћен, поред 
осталога, Босном и Херцеговином. Тај је глас био преран, 
али је Наполеон [| већ имао ту идеју, која је годила 
Бајсту, из сасвим другог разлога него Андрашију. Беч 
је имао своју комбинацију за Босну и Херцеговину. 
Надвојвода Албрехт, који је енергично војевао у Бечу 
против Андрашијева плана о провинциализирању Вој- 
ничке Границе, сањао је — сасвиму духу традицио- 
налне аустријске политике — да се од Војничке Границе, 
Хрватске, Далмације, целе Босне и Херцеговине начини 
једна целина, једна „југословенска Вандеја“, којом би 
Беч увек држао Мађаре у шкрипцу. 

Калај је дакле могао наћи подстрека да се ода те- 
мељитом проучавању историје српскога народа у својој 
прошлости, у својим личним амбицијама као политичар 
и књижевник, најзад у приликама према којима је изгле- 
дало да ће Андраши дати нову оријентацију политици 
дуалистичке монархије. Борба између Андрашија и Бајста 
била је јавна тајна. 


П 
Калај је провео седам година у Београду. Његови 
званични рапорти, његове приватне белешке и дневници 


Г Е. хоп Мегће тег, СОтај Јипизг Апатаззу, зет Геђеп, ита 
зегпе Де. 1910. Ва. 1. стр. 28, 451—464, и др. 

биће доцније несумњиво најинтересантнија грађа за исто- 
рију Србије од априла 1868 године, кад је представљен 
кнезу Михаилу, до априла 1875 године, кад је напустио 
Србију. Калај је био несумњив посматрачки таленат и 
може се веровати да ће историја Намесништва и првих 
месеци владе Милана Обреновића бити оцртана, и ако 
од странца, с довољно локалне боје и објективне истине 
да се човек нађе у интригама, којима је у опште богата 
цела наша новија историја. 

Један од резултата Калајева бављења у Србији 
била је његова Исшорија Срба, ! св. које је угледала 
света на мађарском 1877 године у 639 страна (немачки 
превод 1878 од Х. Швикера), и обухвата време до 1806 
односно до 1807 године. Српска и страна критика при- 
мила је ово дело, као што је познато, врло лепо, оно 
је доцније делимично преведено и на српски.! 

Успех, који је његова прва књига нашла код чита- 
лачке публике, могао је само охрабрити Калаја да рев- 
носно настави посао; његов првобитни план био јеи 
онако да својом студијом обухвати и Милошев устанак. 
Године 1877, Калај је отпочео скупљање грађе у будим- 
пештанском Државном Архиву, а 1879, кад је дошао у Беч 
за начелника одељења у министарству иностраних дела, 
он се баци и на проучавање аката у Наиз-Ној- ита 
Згааћзагстто-у, ексцерпирајући све што се односи на 
његов предмет. Ко буде проучавао та иста акта, као што 
је с нама био случај, видеће на многим местима трагове 
Калајевог прегледања: места која се односе на Србе 
писаљком су означена. Вероватно као индикација пре- 
писивачу. Своје документирање Калај је лично и преко 
кореспондената проширио и на друге архиве, у Бечу и 
Мађарској (Ратни Архив, Архив Карловачке Митрополије 
и архиви појединих комитата). Тај је посао ревносно 
радио и као заједнички министар финансија. 


1 Историја српскога народа, написао Венијамин Калаји, са 
овлашћењем пишчевим превео Гаврило Витковић. Београд, 1882. 

Композицију Калај је отпочео 1889 године, мислећи 
да ће му бити доста још једна књига од 500 страна (уз 
књигу публиковану 1877 године), па да обухвати цео 
свој план. Доцније, видевши колико има материјала, он 
је био решен да то развије у две књиге, којегби изнеле 
заједно до 800 страна. Његов план, утврђен: 1893 го- 
дине, био је овакав: 


П КЊИГА: 


1. Заснивање руског прошекшораша у Србији. 

2. Источна полишика Аустрије. 

3. Обновљење борбе. 

4. Постанак, порекло и развој унутрашњих нереда. 

5. Борба између руског и аустријског ушицаја у 
Србији и распре међу војводама. 

6. Унушрашње прилике. 


Ш КЊИГА: 
Букурешки Мир. 
Пропаст устанка. 
После усшанка. 

Таково. 


А ИЕ 


Смрт је дошла пре него што је Калај свршио свој 
план. Он десет пројектованих глава он је израдио пет 
првих, и то две нису завршене, то јест нема свршетка 
3 и 5 главе; остало је у скици или само спремљен ма 
теријал. 

Те израђене главе Калајеве заоставштине издао је 
по мађарском оригиналном рукопису Лудвиг Талоци, 
додавши, по пишчевим белешкама, кратке завршетке 
несвршених глава или садржину планом обухваћених 
глава. У исто време Стеван Бајгел превео је то дело 
на немачки. 

Тако имамо у овој књизи (немачком преводу): 

1 глава. Заснивање руског прошектората у Србији. 

2 глава. Исшочна политика Аустрије у првим 20- 
динама српског устанка, 





а а РА ИВА 

3 глава. Обновљење борбе (мај 1808 — нов. 1810). 

4 глава. Унушрашње распре. 

о глава. Сршске буне у Угарској 1807—1808. — 
План о једном заузимању Београда. Завршна реч изда- 
вачева. (Пројекшовани завршетак 5 главе и садржина 
6 главе). 

Крашка садржина пројекшованих глава 7—10. 

Примедбе. 

Биографски податци о знашним лачносшима у срп- 
ском устанку од 1804—1813 које је израдио Др. Мих. 
Јунгерт. 

Калај, дакле, није био срећан да изврши своју за- 
мисао, он је израдио само фрагментарно другу књигу 
о српском устанку од 1807—1810 год. Трећу није ни 
отпочео. 

Ш 

Пре свега мора се приметити да Калајево доку- 
ментирање није ни потпуно ни довољно. Од неиздате 
грађе он је употребио исцрпно само материјал из аустриј- 
ских и мађарских архива; грађу из српских архива по- 
знавао је само делимично; грађа из париских архива 
остала му је неупотребљена; руске архиве није ни експло- 
рисао; о турским наравно и да не говоримо, јер су не- 
приступачни. 

Нарочито је чудновато што је Калај приступио ре:· 
дакцији без потребних података из руских архива. Тај 
је факат главни недостатак његовог дела и од врло ве: 
лике важности. Јер као што ћемо даље видети, Калајево 
је дело у основи студија о утврђењу руског протекто- 
рата у Србији и о борби које се развила тамо између 
руског и аустријског утицаја. Докле је, с једне стране, 
он имао све документе у којима се огледа аустриј- 
ска политика према српском устанку и њена тежња да 
сузбије руски утицај, дотле су многи и важни доку. 
меати, у којима се огледа исто таква руска тежња у ол- 
носу на устанак и аустријски утицај, остали тајна за Ка. 
лаја. Његово је излагање дакле једнострано, он догађаје 

44 

није увек гледао и видео у правој светлости. Како је 
Калај уз то врло склон на прављење комбинација, чак 
и онде где оне нису потребне, његово дело има доста 
погрешних тврђења. Овде је реч наравно о оним момен- 
тима који се односе на рад руске дипломације. 

Не само што Калај није употребио грађу из руских 
архива, него, што је још чудноватије, он није употребио 
ни све оно што је било издато као грађа или написано 
на основи те грађе. Тако на пример за израду П главе 
он би нашао необично драгоцене податке у 89-том Збор“ 
нику Руског Им. Општества, /осољсшво графа П.А. 
Толсшаго вђ Парижђ и у другим сличним зборницима. 
Дела А. Петрова, Вошна Россш сљ Турцтец 1806—1812 
200. (3 св. 1885——1887), које садржи исто тако врло дра- 
гоцен материјал. за Калаја као да није ни постојало, 
итд. Исти је случај и са делима Вандала и Татишчева, 
која спадају у најзнатнија дела у француској историј- 
ској литератури по његову предмету. 

На српски устанак Калај је гледао очима активног 
дипломате велике суседне монархије. На страни 341 он 
вели: „Зла је судба малих народа, да имају само у то- 
лико значаја, у колико су фактори у међусобној утак: 
мици снажнијих држава.“ Ово би се могло исписати као 
мото на његовој књизи. Кад је Русија, заративши с Пор- 
том 1806 године, угледала у српском устанку значајан 
адут за своју источну потитику, она је прекорачила гра- 
нице својих традиционалних тежњи и управила своје 
операције у правцу Србије. На извесан начин Русија је 
обесветила територију која је дотле улазила у „легитимне 
аустријске претензије“, и од тога момента на томе „тесном 
земљишту“ стало се решавати о много важнијој ствари 
него што је српски устанак: настала је борба између 
Русије и Аустрије за превласт на Истоку.: Тај проблем 
је у главноме оно што Калаја интересује у првом српском 
устанку: борба између руског и аустријског утицаја у 


% Види о томе стр. 342 Калајеве књиге. 

Србији и важност стварања нове словенске државе на 
југу дунавске монархије. 

Ако је у Калају било правог србофилства кад је 
отпочео своје дело, кад је Апзојејсћ био нов и кад суд- 
бина тога поравнања није била без неизвесности, ништа 
се од тога не може слутити у овој другој књизи: инте- 
рес његов за српски устанак није србофилство него ру- 
софобија. По основном проблему ова је књига колико 
наставак дела из 1877 године толико исто и студије Ка: 
лајеве Русија на Исшоку, која је изашла у Пешти 1878 
године.: У многим пасажима његова дела лако је познати 
_ активног аустријског политичара. Усред текста једног 
документа он ће узвикнути у загради: „Тако су још тада 
у Бечу мало познавали старе вековне тежње Русије“. 
Или у примедби 105: „Вредно би било обрадити тачно 
ово питање, јер је оно само мало познато, а просипа 
сасма нову светлост на насилну политику Русије, која је 
удруживши ванредно лукавство са сталном доследношћу 
водила најразличнијим путевима свагда истој сврси, као 
и на тадашње јадно држање аустријских државника“, 
и т. д. На многим местима он прави процес Русима и 
њиховом лукавству без довољно основа. На стр. 95 на при- 
мер, рећи ће да је Италински 1805 год. из обазривости и 
да би обезбедио Русији Србијину благодарност узео ини- 
цијативу за одлазак Ст. Живковића и његовог друга из 
Цариграда. То је чисто Калајева претпоставка. Напро- 
тив стоји факат да је Италински учинио све да српске 
депутате задржи у Цариграду и да се живо жалио ми- 
нистарству на њихов одлазак. Таквих неистинитих твр- 
ђења, којима је извор у предубеђењу Калајеву о руском 
лукавству, има много у његовом делу и било би дугачко 
све их износити. Наравно то не искључује да Руси нису 


1 Русија на Истоку, хисторичка црта од Венијамина Калаја. 
Превод с мађарског. Нови Сад, 1885. — Наиван одговор на овај са- 
став написао је В. М. К. Медаковић, Калај на Истоку, одговор на 
књигу Русија на Истоку. Београд 1887. 

лукави; али истина захтева да им се стави у пасиву само 
оно што се може потврдити документима. 

На крају крајева Русија је успела да утврди свој 
утицај у Србији. У главноме Калај налази томе узрока 
у рускоме лукавству и у необавештености и нерешљи- 
вости аустријске дипломације. Други моменти у томе 
резултату играју код Калаја споредну важност; он о 
устанку суди као што о сличним покретима суде дипло- 
мати великих сила. Жива сила устаника, њихове тежње 
и симпатије за Калаја су споредан моменат. Међутим 
стоји факат да је Русија, употребљујући српски устанак 
за своје циљеве, индиректно фаворизирала њихове тежње 
за независтношћу или аутономијом, коју су они формули- 
сали још 1804 године. У неколико махова Русија је у 
својим преговорима са Француском и Портом пројекто- 
вала аутономију за Србију не искључујући ни аустријски 
утицај или протекторат над њом; она је увек Србима 
давала наде у томе смислу и најзад у границама могућ- 
ности обезбедила им извесна права 1812 године. Та је 
политика, по нашем мишљењу, један од важних моме- 
ната, који је бацио Србију у наручја Русије, и ако 
су је за Аустрију везивала два важна фактора: гео- 
графски положај и дотадање политичке традиције. 


Аустрија, напротив, заузета Наполеоном, била је 
стално за зјаш5 дио у Србији и никад није давала Ср- 
бима наде за ослобођење. Остављајући на страну односе 
између Русије и Аустрије за време првог српског устанка, 
Аустрија се тада према Београдском Пашалуку понашала 
као према Херцеговини и Босни 1875—1876 године. Као 
што је пре 35 година тражила реформе за те две про 
винције, очекујући, и по речима самога Бизмарка, згодну 
прилику да их заузме;! тако је и за време првог српског 
устанка радила у Цариграду да Порта или енергично 
угуши тај покрет, или да Србима учини неке незнатне кон- 
цесије, за које би се једва могла употребити реч реформа, 


1 5. боматом, Ге Возрћоте ећ јез Патаатеџез, стр. 314. 

али које не би измениле правни положај пашалука према 
целини турске царевине. Жалити је што Калај није обра- 
дио у овој књизи целу 1810 годину, специјално рад 
Аустрије у Цариграду у јесен те године и изнео шта је 
тада тражила за Србију. Онда би се видело за колики 
се максимум Аустрија залагала: та је пак солуција зна- 
чила потпуно враћање власти султанове над Београдским 
Пашалуком. Аустријска је политика била да се криза 
одложи док она не буде у стању, или док се њој не 
свиди, да активно узме учешћа у устанку или деоби 
турског царства и да тако прошири своју владавину на 
Балкану. У пракси се заиста показало да је аустријски 
систем вођења политике према Турској бољи од руског, 
Аустрија не мари прелазну форму, аутономију с искљу- 
чивим протекторатом, помоћу које је Русија некад др- 
жала под својим утицајем Влашку, Молдавију и Србију. 
Аустрија је за чисту ситуацију: све или ништа. Та по- 
литика надживела је први српски устанак. Окупација 
Босне и Херцеговине је била најблажија форма те поли. 
тике. Наравно није овде место испитивати узроке овак- 
воме држању Русије и Аустрије према балканским наро- 
дима: довољно је констатовати да се руска политика у 
крајњој анализи показала од самога почетка устанка 
генерознија према Србији и да је тај факат поред других 
осигурао победу Русији над аустријским ровењима да је 
отуда истисне. 

Ако сведемо све што је довде казано, онда излази 
пре свега да је Калајево дело један несвршен посао; 
друго да не представља потпуну обраду првог срп: 
ског устанка, то јест историју тога покрета у свима ње. 
говим манифестацијама, већ да се бави нарочито бор 
бом између руског и аустријског утицаја у Србији; треће 
да му је документирање непотпуно и недовољно, према 
томе излагање му је једнострано, управо то је гледиште 
једног ортодоксног аустро-угарског државника кроз ау- 
стријске изворе на први српски устанак. 

Међутим све ове замерке не треба да учине да се 

превиде добра својства Калајева дела. Пре свега сама 
експлорација аустријских архива представља један им- 
позантан рад, пред којим се свако мора поклонити. Он 
је аустријско-српске односе на основу аустријских извора 
— у колико се у њима могла наћи истина —- врло са- 
весно обрадио. Сем тога, обрада је тога материјала бри. 
жљива. Ма да поједине главе не стоје у потпуно орган- 
ској вези међу собом, њихова је композиција ванредно 
лепа. Калај располаже великим историјским знањем и 
широким државничким погледима, на положајима у ко- 
јима је био он је поцрпао велико искуство, којим је 
расветлио многе догађаје у прошлости. Кад читалац има 
у виду све оно што је мало час речено, онда може чи- 
тати Калајево дело с великим интересом и коришћу, оно 
несумњиво представља добитак за нашу историју. Али 
овде је потребна још једна важна напомена: читаоцу прети 
опасност да у овом Калајевом делу, и уз њега, научи 
многе погрешне ствари за које писац није крив, већ из- 
давач рукописа. С тога је потребно и о томе рећи коју реч. 


(Свршиће се). 


Др. Михаило ГАВРИЛОВИЋ. 








ПОЛИТИЧКИ ПРЕГЛЕД. 


АУСТРО-УГАРСКЕ ДЕЛЕГАЦИЈЕ. — СРПСКИ ПОДАНИЦИ У ШКО- 
ЛАМА У ТУРСКОЈ. — ГРЧКИ НОВИ КАБИНЕТ. 


Ретко су кад дебате у аустро-угарским Делегаци- 
јама биле,тако занимљиве као ове јесени. Први пут 
после анексионе кризе састају се Делегације. Криза је 
потресла и пореметила многе унутрашње и спољашње 
односе. Ти односи, и ако је прошло нешто више од го- 
дине дана, нису дошли на своја стара места. Они нису 
још нормални; и тешко је јемчити да ће опет бити оно 
што су били пре септембра 1908 године. 


Граф Ерентал говорио је неколико пута о њима у 
Делегација. Свима је познато како је сувим речима 
изнео оно што је могао о раду за време анексионе 
кризе. Доцније је све моменте од почетка до краја 
кризе, од царскога писма којим се проширују суверена 
права и над Босном и Херцеговином, па редом протест 
Србије, држање сила из Тројнога Споразума, нарочито 
Русије, преговори с Турском, оружање и мобилисање, 
пресудни корак Немачке у Петрограду, до признања Ве- 
ликих Сила свршенога чина анексије. Кроз говор се види 
да су у раду вештина, смелост и одлучности имале ве- 
лику улогу. То је за прошлост. А за будућност је про. 
грам у овим речима Гизоа: Га спзе езе Пте, та је 
5ш15 Де сеих аце зауеп! ди! пу а јата: 5 пеп де Тан еп се 
топде еј ди' 1 Таш тесоптепсег сћадце јошгт. (Криза је 
завршена, али ја сам од оних који знају да ништа на 

овоме свету није завршено и да треба сваки пут изнова 
почињати). 

Карактеристична места из експозеа заједничкога Ми- 
министра Миостраних Дела многобројна су. Најважнија 
су ова. 

Односно Босне и Херцеговине и Српства: „Ја стојим 
на становништву да су за односе Босне и Херцеговине 
према монархији меродавни закони од 1880 године докле 
их не измене Парламенти. Похвални су подстицаји изне- 
сени у погледу нашега држања према Српству, како 
према нашим сопственим Србима тако и према Србима 
у Србији и Црној Гори. Наши односи са краљевином 
Србијом, откако је завршена преклањска криза, постали 
су задовољавајући. Држање српске владе је коректно 
и предусретљиво... ја могу поновити да наша политика 
остаје верна начелу које смо ми вазда нарочито објав- 
љивали: да делом помажемо самостално развијање бал- 
канских држава...“ 

Односно пројекта такозване санџачке жељезнице. 
„У питању је једно чисто саобраћајна ствар. Кад су бо- 
санске жељезнице биле саграђене на Југу и Истоку, и 
предате сасбраћају јавило се у неколико само собом пи 
тање о њиховој свези са српском, односно турском же“ 
љезничком мрежом. Грађење пруге Увац-Митровица, ко- 
јом би се начинила свеза, има подједнак интерес, и 
економски и саобраћајни, како за Турску тако и за Ау- 
стрију. Отоманска влада је у своје време, а по нашему 
тражењу, допустила да се предузму претходне студије за 
трасирање те пруге. Трасирање је, за тим, предузела 
једна турска комисија у друштву инжињера Источних 
Жељезница. Тај посао је свршен и он се налази на изу. 
чавању у Цариграду... Влада ће у згодноме тренутку 
настати да се пројектована жељезничка свеза и оствари.“ 

Односно будуће трговинске политике на Балкану: 


„држим да за политички развитак није равнодушно да 


ми са тим државама стојимо у живом привредноме сао- 
браћају или смо од њих одељени царинском оградом. 


аи У. 





др 


Зреди прва ми руирараћаф ноћ 5 444 


Ми 


пина аи 

Добри привредни односи и добри послови стварају и 
добре пријатеље. Високе царинске тарафе са свима мо- 
гућим отежицама не могу помоћи утврђивању пријатељ- 
ских односа.. Трговински односи могу се оснивати само 
на основици узајамних интереса. Такво сређивање наших 
привредних односа није за сада могућно, али ће се вре- 
меном моћи извршити.“ 

За неославизам, о коме је говорио Ог. Крамарн: „Ја 
сам а рпоп био мишљења да неославистичке тежње не 
мају никаква практична значаја. По појавама које су се 
од некога доба опажале морам бити мишљења да се оне 
с муком могу довести у склад са интересима монархије. 
Ја не сумњам да су намере и наде наших неослависта 
биле другачије, али су веровали да ће њихове тежње 
допринети да се унапреде и односи монархије према Ру- 
сији и према балканским државама. Али, показало се да 
се није радило само на културним задатцима већ да је по 
среди била висока политика... У Софији се говорило о 
нашој политици. А по мом мишљењу ту се имало посла 
с једном политичком идеологијом, идеологијом у смислу 
онога чему се: ваздан тежи, а што се никад не постизава. 
Поборници неославизма као да су превидели да у томе 
народу има једна здрава егоистична жица из које се 
развија политички идеал. Та егоистична жица је јача и 
дејствује одређеније на сентименталне аспирације на пољу 
зближавања народа који припадају једној народносној 
породици...“ 

За турско-румунске односе: „Гласови о тобожњој 
турско-румурској конвенцији дематовани су са румунске 
стране. Али, како Румунија жели одржање згаш5 дио на 
Балкану и како не постоји никакав сукоб интереса из- 
међу Румуније и Турске, односи тих двеју, држава, који 
се датирају од јуче већ постоје толики низ година, врло 
су пријатељски, али не могу никога узнемиривати и 
плашити“. 

О аустро-руским погодбама: „Споразумима које је 
закључио гроф Голуховски, била је сврха реформна ак- 

ција у Маћедонији. Увођењем уставности у турскај мирц- 
штески споразум је постао беспредметан, и он не по- 
стоји више“. 

У Делегацијама је говорио одлучно, и са познава- 
њем великих интереса аустријских на Балкану, Др. Берн- 
рајтер о развијању и унапређивању духовних интсреса 
Јужних Словена. Како интереси налажу да се тежишта 
Срба и Хрвата пренесе у Аустрију, он је за тај циљ 
предлагао и мере. Међу њима је прва да се од Сарајева 
створи научан и књижевни центар Срба и Хрвата. 


Нови режим у Турској истакао је као најглавнију 
тачку свога програма: унутра Турска само за Турке, 
споља панисламизам. Кад се реши питање о новоме тур: 


скоме зајму, који је изазвао озбиљву полемику турске. 


штампе и штампе која припада Тројноме Савезу с једне 
стране и штампе Тројнога Споразума с друге стране; кад 
се расправи сукоб између грађанске и војничке партије, 
то јест између комитета Итихад ве Тереки и Махмуд Шеф- 
кет Паше, — претресаћемо опширно биланс те политике. 
Сад ћемо рећи нешто о једној епизоди из те политике. 
Мислимо на питање о наставницима српским поданицима 
који раде у школама отоманских Срба у Турској. 
Турске власти су још лањске године почеле спре- 
чавати и забрањивати рад по основним и средњим шко-· 
лама поданицима Бугарске, Грчке и Србије. Бугарским 
и грчким поданицима спречен је готово свуда рад прошле 
године; ове године и српским поданицима. Између на- 
ставника српских поданика и наставника грчких и бу- 
гарских поданика постојала је једна разлика. Ови по- 
следњи могли су радити по грчким и бугарским школама 
у Турској на основу привилегија Патријаршије и Ексар- 
хата, уобичајене практике и чл. 129 закона о просвети. 
Српски поданици су могли радити на основу митропо- 
литских привилегаја, чл. 129 уредбе о просвети (Меариф 
низам намеси), чл. 16 консуларне конвенције, закључене 

између Србије и Турске 1896 године, и члана српско- 
турског Трговачког Уговора од 1906 године. Откуда, 
зашто и на основу чега турске власти спречавају рад 
српским поданицима> Отуда што се данас Турској 
тако може; колективне акције Бугарске, Грчке и Ср- 
бије не може сад бити, а посебнима нити се нада нити 
их се боји много. Заштог Зато што Турска хоће да 
уништи све оно што је напредније, слободније, боље у 
европској Турској; за то што се хоће један ниво обра 
зовања за муслимане и немусломане, који су измакли од 
првих подалеко. На основу чега2г На основу оне посло- 
вице: „у Турској све може бити“. Министарство Просвете 
издало је ову наредбу о забрани рада, позивајући се на 
један члан пројекта новога закона о просвети који ће се 
тек изнети на решавање пред Народно Представништво. 
Лањске године су примењиване одредбе једнога пројек- 
тованога закона о гоњењу чета; докле се о њему деба- 
товало у законодавној секцији дотле су многи отишли 
на робију и прогонство у Азију на основу још само 
предложених одредаба. Ове године су се почеле напла- 
ћивати неке трошаринске таксе за увезене предмете са 
стране на основу једнога меморандума изнуђенога од 
трговаца који су тобож „нашли да није право да се не 
плаћа никаква трошарина на увезене предмете“. Све 
Велике Силе пустиле су да се трошарина наплаћује од 
њихових поданика на основу тога меморандума, и ако по 
капитулацијама њихови поданици не плаћају друге таксе до 
11% ад маТогет и таксе на које њихове амбасаде пристану. 

Поводом ове ствари интерпелисан је Министар Ино- 
страних Дела у српској скупштини. Његов одговор је 
задовољио скупштинску већину. 


ж 


· Грчка је добила ново министарство. Веницелос је 
оставио за сад критску привремену владу, начинио се 
грчким подаником и образовао нови грчки кабинет. 
Велика грчка Народна Скупштина није му дала своје 

пуно поверење. На првоме кораку у њој имао је један 
сумњив кворум. Поднео је одмах оставку; али му је она 
враћена, Краљ и улица уверавали су га о своме поверењу. 
Веницелос се дао уверити и остао је на влади. Његов 
програм унутра: ревизија мање важних одредаба Устава, 
и многе основне реформе које ће му изгласати редовна 
Народна Скупштина, јер Велика Народна Скупштина није 
надлежна, а и није довољно хомогена; — с поља: по- 
литичка помирљивост, разбивање разних неспоразума, 
учвршћивање мира на Истоку и стварање добрих и хар- 
моничних односа међу свима балканским народима. Нови 
грчки председник владе прилично је, види се, изменио 
свој језик откако је оставио Крит. 


ИНостРАНИ. 

ВЕЈРЕНИСЕ. 


КЊИЖЕВНОСТ. 


„СВЕТОЗАР МАРКОВИЋ“. — Изашла је из штампе већ 
објављена књига Јована Скерлића: „Светозар Марковић; 
Његов живот, рад и идеје“ (Београд, 1910, стр. 272; 
цена 350 динара или круна, на сасвим фииој хартији 5 
динара или круна). Уз дело иде и слика Светозара Мар- 
ковића, са аутографом његова потписа. Писац је имаоу 
рукама Марковићеву заоставштину, велики број његових 
нештампаних писама, и по том материјалу, као по усме- 
ним податцима са разних страна, дао опширну биогра- 
фију. Засебне главе носе наслове; 1 „Детињство и шко: 
ловање у Србији“; [, „Школовање у Русији и у Швај- 
царској; Ш, „Рад у Уједуњевој Омладини Српској“; ТУ, 
„Социјалистичка пропаганда у Београду“; М, „У еми- 
грацији“; УМ „Политички рад у Крагујевцу, тамнсвање 
у Пожаревцу, смрт у Трсту“; УП, „Његов карактер“; УШ, 
„Социјални идеализам“; 1Х, „Утицаји руског социјализма“; 
Х, „Утицаји западнога социјализма“; Х!, „Практични еко- 
номски програм“; ХИ, „Практични политички програм“; 
ХШ, „Националне идеје“; ХМ, „Књижевне идеје“; ХУ, 
„Материјализам“; ХМ!, Антирелигиозност“, ХУП, „Феми- 
низам“; ХУШ „Закључак“. Н. 


„СРБИЈА ЗА ВРЕМЕ ПОСЛЕДЊЕГ АУСТРИЈСКО-ТУРСКОГ РАТА 
(1738—1791 г.)“. — Као засебно издање Српске Кра: 
љевске Академије изишло је дело Г. Др. Драгољуба 
Павловића, професора Университета, под горе написаним 
насловом. (Београд, 1910; 8, стр. УШ, 391; цена 4 ди: 
нара). Писац се и раније у засебним студијама, бавио 
историјом Србије у ХУШ веку, за доба аустријских оку: 


пација. У 68 „Гласу Српске Краљевске Академије“ оштам- 


пао је свој рад „Прилог историји Кочине Крајине и 

Михаљевићевог фрајкора“. Тај рад израђен је по архив: 
ској грађи која се находи у бечком Ратном Архиву. 
Доцније, он је и у истом архиву и у Мађарском Др- 
жавном Архиву у Пешти нашао нов материјал за исто- 
рију фрајкора и српских емиграција. „Имајући тако нову 
грађу и употребивши у главноме све важније што се о 
томе код нас писало и очувало од података, што је у 
истини врло мало, писац је науман да у овој књизи да 
опширнију слику учешћа српског народа у Србији у 
последњем аустријско-турском рату, јер налази да је оно 
од интереса и значаја по доцније догађаје у српској 
историји“. Он излаже општу аустријску и руску источну 
политику око 1787, даје историју Кочине Крајине, опи: 
сује „фрајкоре“ састављене из Срба (Михаљевићев, Бра- 
новачкога, Марјанов), износи како је фрајкор растурен, 
како се вршиле емиграције из Србије, излаже Свиштовски 
Мир, нарочито у колико се тицао Срба. Као „Прилози“ 
дат је приличан број аката исписаних из пештанског 
Државног Архива, Дворског Архива и Архива Министар- 
ства Војног у Бечу, а која се тичу Срба и њиховог 
учешћа у аустријско-турском рату од 1788—1791 године. 
Х. 


„РАЦИОНАЛНО ВАСПИТАЊЕ воље“. — У Сарајеву изишла 
је књига Ђорђа Чокорила „Рационално васпитање воље. 
Психотерапија у теорији и пракси. Лијечење болести по: 
моћу воље.“ (1910, мала 80, стр. 112.) У поговору писац 
вели: „Ова наша књига има ту задаћу да, у колико је 
могуће, буде теоријски и практични учитељ при образо: 
вању и васпитавању своје воље. Она је згодна допуна 
Пејовој „Васпитању воље, које се налази и у нашем пре- 
воду (Пејо-Стајић: Образовање воље). Јер баш оно што 
недостаје у Пејовој студији (лијечење и морална хиги:· 
јена) читаоци ће наћи у овој књизи.“ Писац је ову књигу 
како у наслову каже, „по страним ауторима написао“. 
У првом реду служио се делом Др. Пол-Емила Левија: 
„1 Едисаноп гаНоппеПе аде ја уојоп!е“, поред тога слич- 
ним делима Фајхтерслебена, Полана, Рџибоа, Пајоа, Ничеа, 
Пола Жанеа и других. Књиге овакве садржине никада 
нам нису излишне. Х. 

Чланак о Његошу. — Чланак Г. Павла Поповића 
о Његошевом бављењу у Бечу у години 1836—1837, 
чији је превод штампан у последњим двема свескама, 

_изишао је у „Архиву за словенску филологију“ (ХХХП, 
1910, 170). У чланку је штампана и једна досада необјав- 
љена Његошева песма. 


Капетан Љ. П. Љувишић: ШЕСТА ГОДИНА СРПСКОГА 
УСТАНКА. Војна студија. Београд 1910. 185 стр. пп 8. — 
Број писаца, који се баве војничким студијама наших 
ратова врло је мали и ако има знатан број официра који 
је прошао кроз више школе. Историјско Одељење нашег 
Ђенералног Штаба не даје гласа живота од себе; Ратна 
Архива као и да не постоји. Према томе књига капетана 
Љ. П. Љубишића врло је лепа појава и несумњиво за- 
служује пажњу наших војничких кругова, јер у њој 
писац проучава с војничког гледишта борбу устаника 
1809 године. А. 


ДРУШТВА И УСТАНОВЕ. 


СРПСКА КРАЉЕВСКА АКАДЕМИЈА. — Академија При- 
родних Наука имала је трећи скуп 10 септембра ове 
године. !, Дело академика Г. Др. Михаила Петровића: 
„Елементи опште механике природних појава“ штампаће 
се «ао засебно издање Академије. 2, Расправа Г. Др. 
Милутина Миланковића: „О онштим интегралима про- 
блема и тела“ упућена је на оцену академику Г. Др. 
Михаилу Петровићу. 

Председнишшво Академије имало је ХП скуп 7 ок- 
тобра ове године: 1, После секретаровог саопштења да 
је Академија на расписани стечај за овогодишњу на- 
граду из Задужбине Димитрија Стаменковића примила 
шест списа: Стеве П. Радаковића роман „Козар“, Н.Н. 
„О љубави према отаџбини“, „Милутина Немањића“, 
„Етички закони као природни закони и као битност 
живота“, Милана Ст. Недељковића „Учитељева писма 
са села“, Н. Н. „О моралу и истини“ и Сретена Динића 
„Највеће зло у нашем народу. Царство алкохола“. Пред. 
седништво је одлучило, да се списи „О љубави према 
" отаџбини“ и „О моралу и истини“ врате писцима, пошто 
својим обимом не испуњавају услове у расписаном сте- 
_чају, а остала четири списа упућени су на реферат Г.Г. 
Др. Браниславу Петронијевићу и Др. Јовану Скерлићу, 
_ ванредним професорима Университета. 2, Прочитано је 
__ писмо Г. Министра Просвете којим извештава Акаде- 
мију да је на расписани стечај Министарства Просвете 

од 1 септембра 1908 за израду што потпуније и опшир- 


није биографије Јована Савића (Ивана Југовића) Ми 
нистарство добило један спис са мотом „Знање, воља 
и савесност“. Пошто по овоме стечају оцену о поднетим 
списима даје Академија, то јој Г. Министар уз писмо 
шаље и поднети спис. Одлучено да спис прегледа и 
Председништву поднесе реферат дописни члан Академије 
Г. Др. Драгољуб М. Павловић. 


Академија Природних Наука имала је ЛУ скуп 


15 октобра ове године: 1, Према реферату академика 
Г. Др. Михаила Петровића примљена је за Глас 1 раз- 
реда расправа Г. Др. Милутина Миланковића: „О општим 
интегралима проблема и тела“. 2, Према рефератима 
Г. Г. Петра С. Павловића и Др. Живојина Ђорђевића 
примљен је за Споменик | разреда спис Г. М. Катурића: 
„Зоологички прилози“ Ш. 3, Расправа дописника Г. Др. 
Милорада 3. Јовичића: „Појава молибдена у Србији“ 
примљена је за Глас 1 разреда. 4, О расправи Г. Др. 
Јурја Мајцена, редовног професора загребачког Универ- 
ситета: „Употреба простора са четири димензије за ре: 
шавање једног општег проблема у обичном простору“ 
решено да на идућем скупу ове Академије реферише 
_ академик Г. Др. Михаило Петровић. 

Академија Друштвених Наука имала је ТУ скуп 
15 октобра ове године: 1, Према реферату академика 
Г. Љубомира Стојановића примљени су за Зборник за 
језик, књижевност и историју српског народа преписи 
из манастира Хилендара Стеве М. Димитријевића. 2, Према 
реферату дописника Г. Др. Станоја Станојевића примљена 
је за Глас П разреда расправа Г. Др. Драгутина Ана: 
стасијевића: „Година смрти Немањине“. 3, Спис Г. Др. 
Ника Жупанића: „Тројанци и Аријевци (Прилози пре- 
историји и палеоетнологији Мале Азије, Јегеје и Балкан- 
ског Полуострва“) да се пошље на реферат дописнику 
Г. Др. Луб. Нидерлу. 4, Писма Јована Ристића Филипу 
Христићу, која је поднео Академији Г. Милан Ф. Христић, 
да се пошљу на оцену академику-председнику Г. Сто- 
јану Новаковићу. М. Р' 





Власник, Богдан Поповић. — УРЕДНИК, ЈОВАН СКЕРЛИЋ. 

КОРЕРСРКОМ 
КЊИЖЕВНИ ГЛАСНИК. 
Књига ХХУ, БРОЈ 10. — 16 новЕМБАР, 1910. 


ПЕСМА О ЖИВОТУ. 


Хтела сам да умрем. Хтела сам да умрем, јер нисам 
имала зашта да живим. Вера и нада биле су ми у љу- 
бави, а љубав ме је обманула. Обманула ! 

Желела сам да, певајући о срећи, по цвећу, кроз 
светлост, пођем на пир живота; а судба ме је грубо 
одгурнула у таму и наметнула бол, бол који до беснила 
доводи, због кога мрзим све људе и презирем саму себе 

Живот ми се наругао. Нема жељенога пира среће. 
Пала је ноћ на мене., 

Али ја нећу да просјачим милост од живота; ја 
нећу да се мирим с тамом; ја нећу да уображавам да је 
ноћ дан. Ја нећу бол. Ја хоћу да га одбацим. Хоћу 
да умрем. 

Да умрем. Да уништим живот, да убијем бол. 

Али ја хоћу да умрем смрћу, која ће личити на 
природну смрт. Нећу да моји родитељи двоструко оча- 
јавају. Нека се теше „Његовом вољом“, Божји верни 
поданици. 

Нећу ни да се по новинама прича о моме самоуби- 

ству и нагађа његов узрок. Нећу ни да која од мојих 
другарица погоди истину и осуди — њега. Нећу ни да 
њега гризе савест. 

. Савест! Ко је њу измислио и зашто ће она кад до: 
лази после грехаг Да ли да се свети» Зато. Све је зло 
у животу, па и савест. 

Ја одбацујем савест. Нимало не пребацујем себи што 
што ће моји родитељи патити због моје смрти. Ја бих 
волела да могу не патити. Али ако бол једних почиње 
онде где престаје бол других, ја зато ништа нисам 
крива. А да се жртвујем не могу и нећу. Ја не дам да 
ми се живот руга. 

Свршити, свршити, па не осећати ништа, ништа.. 
ни ноћ, ни бол, ни дан, ни срећу, ни жалост што их 
нема. Не осећати ништа. Како је то лепо! 


Али док сам пронашла сигуран начин како да се 
озбиљно разболим, прошло је доста времена. Заиста доста. 
Таман толико, да моја мати престане да ме крадом за- 
бринуто и испитивачки погледа; толико, да моје прија- 
тељице почну тајно међу собом шаптати како ја нисам 
способна ни да патим, ни да волим дуго; таман толикс, 
да он, умирене ситничарске савести, са сакривеним за- 
довољством и лажном горчином, поверује да сам га већ 
заборавила. 

А ја сам се смејала. Све је било као што треба кад 
сам пронашла сигуран начин да умрем. 

— Умрећу, умрећу — злобно и радосно певао је 
један глас у мојој души. 

Мој начин како да умрем врло је прост, али ја га 
ипак нећу никоме казати. Ја не желим да се деца због 
двојке у школи убијају. То је глупо. У осталом ко је спо- 
собан својевољно да умре, нека сам измисли како ће. 

Свршено, чекам. 

На пољу јесен и ветар, а ја седим у соби близу 
топле пећи и разговарам с родитељима. Пошто ћу скоро 
да отпутујем у земљу где се не осећа, пријатно ми је 

да сад још мало уживам топлоту, гледам, разговарам, 
смејем се. 

Усред разговора осетих да ми се нешто из груди 
пење ка грлу и голица ме. Мирис крви! Ја се сетих и 
брзо метнух на уста марамицу и она се сва обоји крвљу. 

— Једва једном! — злурадо кличе у души један 
глас, који није имао стрпљења да дочека кад ћу да умрем: 

— Шта је тог — врисну моја мајка, а отац пре: 
бледе и обазре се унаоколо, као да нешто тражи. 

— Ништа! Мало крви — насмејах се ја. Та што 
сте се толико уплашилир Којешта! Сигурно је било су- 
више у срцу, па се мало пресуло. 

Мајка ме је гледала запрепашћено, а оцу као да је 
мало лакнуло од тога што се ја не бојим. А ја сам се 
поносила собом. 


— Дабогме, можда је то ситница — рече отац —, 
али ћу ја ипак одмах звати доктора, да знамо на 
чему смо. 


Ја се засмејах.. МИ одједном нешто ме загуши и, 
као да је душа из мене излазила, покуља ми крв цр- 
вена и јасна, као да је неко заиста просуо срце. 

Неко очајнички врисну, други неко ми подметну 
лавор, а ја сам несвесно гледала како се бео порцулан 
лепо обоји и како лавор поче да се пуни крвљу, и како 
низ моју белу блузу клизи један млаз крви и иде доле 
лагано, лагано кроз вунену материју. 

Око мене је неко викао: — Леда! Слане воде! Али 
"ја нисам знало ни ко виче, ни зашто. 

А, у мојој души, поред оног несвесног опажања 
дешавало се нешто свесно, ужасно, ужасно. Мој велики 
бол као да се потопи у крви и оде далеко, далеко у 
бездан... И ја осетих да је највећи бол страх од смрти 
и да је највећа љубав, љубав за животом. И згрозих се од 
тога осећања и с гнушањем хтегох да га одбацим и с оча- 
јањем хтедох да вратим из даљине моју несрећну љубав, 
мој бол и моју вољу да умрем. Узалуд напори, узалуд. 

Ја чух свој глас. који је беднички, просјачки говорио: 
— Спасите ме! Ја хоћу да живим! — Ја нећу да умрем!.. 
И осетих у устима нешто сувише слано и гадно и 
хтедох да пљунем, али се сетих да слана вода помаже 
заустављање крви и прогутах. И још, још. 
Неко склони лавор с крвљу. Дадоше ми и леда. 
После више не знам; сасвим сам малаксала.. 


Лежим, непрестано лежим. И не бројим дане. За: 
брањују ми да се крећем и да говорим. Дају ми лекове, 
поје ме млеком и броје ми речи. Ја гутам, слушам, не 
мичем се, ћутим — само да оздравим. 

И ничега нема преда мном и ничега, ничега иза мене. 
Све је прогутало само једно: да оздравим, да оздравим. 

Долазе доктори и смеше се на мене, важно саветују и 
говоре ми да нема никакве опасности. МИ мајка се осме- 
хује и отац љубазно гледа. Али ја у њиним очима читам 
ужас, а сваки очев покрет показује дубоку забринутост 
и јаку вољу да се покаже миран. | 

Мене је страх. МИ стидим се, и жао ми је. 

Плачем, као дете, од жалости према родитељима, 
за чије сам болове мислила да не марим. И стидим се, 
стидим свога уображеног, глупо-дрскога јунаштва да 
умрем, неосетљивости за људе, који ме толико воле, и 
себичности свога бола. Стидим се и свога садашњега 
кукавиштва и сазнајем јасно да се то све није изменило 
што сам сад боља, већ с тога, што желим да живим и 
што жалим себе. И кријем дубоко у души свој грех и свој 
стид и почињем да се смешим лажно љубазно, као доктори. 

А после се све губи и јавља само оно главно: да 
оздравим, да оздравим. 

Миле дани. Много их је, много: и с пљускоми с 
леденом ситном кишом и напослетку са снегом, с много, 
много снега. 

А унутра, код мене, све једно исто, исто: топлота, 
нега, љубав, нежност и силни напори да оздравим. 

И ја заиста оздрављам — полако, врло полако. 

Крај марта. Прошла је дугачка, као век дугачка, 
зима. Седим крај прозора и преко голог дрвећа гле. 
дам горе. 

Високо, плаво неко, чисто и светло, као невестин- 
ско рухо. И у том небу видим уваљен велики црн кров 
једне суседне куће. Он сам на себе баца сенку и црни 
се још мокар од отопљеног снега, који је одцурио. Личи 
на гледану из даљине црну, влажну, поорану земљу, из 
које тек што ниче гдегде зеленило. На крову пуно го- 
лубова. Сунчају се и нешто разговарају. Сунце сија. И 
на сваком стаблу и на свакој голој гранчици јасно се 
оцртава светлост и сенка. Дрвеће стрепи и врховима 
својим клања небу. Ваздух дршће, светлост трепти 


Шта обећава сунце голим гранама За шта захва- 
љује дрвеће небу2 Шта ћућоре голубови међу собом» 

"Ја не чујем, али слутим. Једно је јасно: сви нешто 
чекају, сви се нечем радосном надају. Нико не жали 
лепи, бели снег, што се отопио; нико не мисли на прош- 
лост. Само ја, само ја... 

И мој стари претрпан и угушен бол васкрсава. Ја 
патим поново и силно. А преко патње јавља се једна 
подмукла радост: 

Ја опеш пашим, значи ја опеш живим. 

И боли радост и стид од радости се мешају. И ја 
плачем. Плачем, док голуби гучу о љубави, док голо 
грање сања о пупољцима, док ветар тихо пева песму о 
пролећу, плачем, плачем. ИМ слатке су ми сузе... 


Мај. Јутро. Сви спавају, само сам ја поранила и 


_ седим у башти, Хоћу да се што више науживам лепоте, 
"хоћу што више да живим. Доста ћу спавати кад умрем... 


Доста ћу спавати кад умрем.,., али то што доцније, што 
је могућно доцније. 
| Дивна је моја башта! Увек сам је волела више него 
најбољу другарицу, а сад у мојој љубави према њој има 
неке болне страсти. 





126 Српски Књижевни ГЛАСНИК. 





Цео један мали, раскошан, сакривен свет. ИМ мени 
се чини да у својој башти имам скуп свих уметности и 
нешто још више од њих, нешто чега и највећа умет- 
ност може само да с2 дотакне. 

Много цвећа, много дрвећа, много боја, много зе- 
ленила, много мириса; и хлада и сунца много, и све- 
тлости и мрака; и кретања и мира; и радости и туге; и 
песме, и жубора, и ћутања... 


И док једно цвеће и дрвеће цвета, дотле друго 
сања, тужно или с надом, о прошлости или о будућности. 


Расцветао се багрем и његови бели, раскошни, гроз- 
дасти цветови се нијају на сунцу и бљеште и пуштају 
свој медени мирис, који лечи и душу и тело, а више 
њих младо, трепераво, сунцем позлаћено, лишће дршће. 


Јорговани давно прецветали и густи, и њихови 60- 
кори тужно ћуте... А у мраку њиног црног лишћа јадикује 
славуј. Зашто је данас тужанр Данас, кад је овако лепог 


Ја не могу себи да објасним шта осећам. Све ви- 
дим и све разумем, па ипак се осећам тако, као да не 
разумем, исто као да сам слушала једном великог умет- 
ника да свира на виолини и нисам разумела шта је ње- 
гова музика хтела и говорила, али ме је захватило и сву 
прожмало нешто велико и дивно, несхватљиво, још веће 
и дивније зато што је несхватљиво. 


Јављају се јасмини својом слатком тугом. И опојно 
миришу руже. Гле, неке већ прецветале и опале. Лете 
им лиске по трави. 


И мени падају на памет чудне, луде мисли и питам 
се: шта мисли ружино стабло зими, кад увијено у сламу 
ћути под снегом» Да ли жали за својим опалим дивним 
цвећем или машта о новом пролећу и новим ружамаг 

Јавља се сећање. 

Једном рано у пролеће, кад је цветала прва ружа, 
ја сам је откинула. И неочекиван, али увек жељен, дошао 
је он. Ружа је била од оних најлепших, крваво црвених 
са мирисом слађим од музике, који изазива неку сетну 

тајну мисао о смрти и одмах затим страсну и чежњиву 
мисао о животу и љубави. 

Ја је пружих њему. Он је узе, удахну мало њене 
душе, таче је лако уснама и врати је мени. 

— Нећешг — упитах увређена. 

— Не да је нећу, већ хоћу да је ти имаш — од 
говори он гласом, који се, чинило ми се, подударао с ми: 
рисом руже. 

Ја је узех натраг и радосна и тужна Он, као да 
је хтео да се оправда, рече: 

— Ја волим да имам цвећа — и свега што је лепо 
—- само зато да га теби могу дати. 

За равнодушне људе то је, можда, сасвим обичан 
разговор, али љубав има моћ сунца: као што оно може 
и прашину да позлати, тако љубав, тако оно нарочито 
расположење, она тајна лепота, даје обичним речима 
неку чудну важност, а акценту неко треперење, неку 
невидљиву унутрашњу светлост, што све чини да срце, 
које воли и верује, затрепти и осети необичну драж. 

Он је нешто причао, а ја сам пратила своја осе 
ћања. Гризла ме је једна мисао: — Он воли све лепо 
да би мени могао дати. А ја Да ли је право ин несе. 
бично да примам > 

Али он је говорио одушевљено о нечему лепом и 
озбиљном и његов говор све ме је више захватао и при- 
влачио. ИМ било ме је стид да га прекинем и наметнем 
му ружу. Зато одагнах ту намеру као ситницу. А већ 
после неколико минута ватрено смо расправљали једно 
питање, које нам се тада чинило врло важно. 

И не приметих да сам изгризла ружу, док ми он на 
крају разговора не рече: 

— Пази, ти си искидала ружу. — Затим, смејући 
се, додаде: — Знаш ли да црвена ружа значи љубавг 
А ти си је искидала. 

Осетих јаку жалост за искиданим цветом и осетих 
своју кривицу. М, као сви слаби, хтедох да наметнем и 
њему део своје кривице, те рекох: 

— Кад је ти нећеш... 
— Ја је нећу7... — и он ме погледа... 
Задрхтала сам, и засмејала се, и заплакала... 


Мене је и сад жао те руже и ако је она досад и 
сама: много пута могла увенути или прецветати. А онр 
Ко је упропастио нашу љубав» 


Навиру успомене. Даље с њима и даље с преко: 
рима! Даље ! 

Ја се враћам своме лепом осећању и својим вар: 
љивим, нежним мислима о томе: како сам имала доброг 
и верног драгог, који је умро. И због његове смрти 
очајавала сам страховито. али су многе године прошле 
и ублажиле бол. И сад је остала само нека тиха сета. 
И ја опет уживам живот и лепоту, опет осећам срећу 
и радост пролећа. Та је радост обилна, и лепа, и топла, 
али између ње и пређашње моје радости има неке чудне, 
неразумљиве разлике. Та разлика је невидљива, али ја 
је осећам, као што осећам невидљиву разлику између 
цвећа из баште и цвећа са гробља... 


Седим потонула у осећања без одређених мисли. 
И нехотице моји погледи, пробијајући се кроз густо зе- 
лено грање иду горе високом и широком, блиставом 
небу; и с неба сунчани зраци, пуштајући кроз зеленило 
своје косе млазеве, падају доле ни мене. У души ми се 
загрева... 

Код мојих ногу нија се равна, мека, сочна трава, 
нија се и гиба, и мени се чини да је она жива и да 
се нежи и да жели да је помилујем. И сагибам се и про: 
налазим нешто ново. 

Између наслона зелене баштенске клупе и једне ниске 
суве јелове гране оплео је паук мрежу. Како је фина! 
Њега нема, сакрио се негде. Сиромах, њега људи тако 
мрзе само стога што живи како га је природа осудила. 
А зар је он гори од људи И тако 'фино уме да отка 
мрежу. И гле, сунце као да се сложи са мном и баци 
један зрак. Чудо! На сваком танком, танком кончићу 

паучине засијаше све дугине боје. Бајка! Машта! Такав 
вео ни једна царска ћерка неће понети. Само виле су, 
можда, имале такво одело. 

А руже уздишу и душа ми се пуни и препуњује 
миљем. Боже, лепоте! А ја сам хтела да умрем! 

А славуј опет јадикује. Сиромах мали славуј! Његов 
је бол врео и нов. И нехотице се предајем сажаљењу 
и слушам, слушам и слутим. 

И као да ми се слух префињује, а душа постаје осет- 
љивија, ја почињем да разумевам његов јад. 

Раније ми се чинило да је славујева песма толико 
злоупотребљавана у поезији да је већ постало банално 
спомињати је, и у својој уображеној озбиљности мислила 
сам да је смешна и неинтелигентна сентименталност пи- 
тати се о томе шта је мали славуј певао, кад у жи- 
воту има тако крупних, великих, нерешених питања. А 
све друкчије мислим: сад ме занима све што живи и 
још више штоу животу пати. ИМ све више се предајем 
песми и разумем чак и речи. И чини ми се да на пре: 
ведена на људски језик била би оваква: 


(СЛАВУЈЕВА ПЕСМА: 


„Волим те, славујко, волим. Ходи к мени, ходи. 
Видиш ли како небо блиста и сунце сија» Загрева 
ли оно твоје хладно срце» Чујеш ли како лишће 
шапуће о љубави 2 Разумеш ли моју песму2 Све је 
весело, само сам ја тужан, тужан, јер немам љубави. 
Дај ми, славујко, љубав. Ходи да уживамо срећу, 
да пијемо из цвећа мед и росу, ходи да се волимо 
док око нас цвета мај. Дај ми своју љубав, дај, 
дај, дај... 


Проћи ће, славујко, младост и пролеће. Видиш 
ли како горко жале јорговани за својом прецвета- 
лом лепотом» Ходи, да се сакријемо у таму њиног 
торког лишћа. Ходи, да им засладимо тугу. Волећу 

_ те, певаћу ти. Ја умем да волим боље него човек, 

ја умем да певам лепше него песник. Благо мени, 
ти слећеш! Ах, не, к мени... Зар нећеш, нећеш, нећешр.. 


Зашто, славујко, одбијаш моју љубав, зашто» 
Она је нежна као цвеће, велика као небо, светла 
као зрак. Моја је чежња силна, као жеља за живо. _ 
том. Зар те не дира моја љубав» Зар ти моја песма 
није искрена и лепа» Због ње застаје човек, који 
је пошао за новцем, застаје и уздише. Од ње ваз- 
дух дршће, због ње је пролеће лепше. Зар не видиш 
како дршћу хиљаде зелених срца, како стрепе младе 
јелове игле и како се све остало лишће вија» Све 
се узбуђује од моје песме, само ти не, ти, за коју 
бих ја пролеће, и младост, и живот дао. Ти ме не 
волиш! Јао, јао, јао!..“ 


Славујка нешто процвркута, као да рече да се боји 


изгубиће слободу. На то славуј запева јаче и страсније: 


Славујкс, ја не тражим твоју слободу; ја тра- 
жим твоју љубав: Ја нисам човек, а ти си становник 
ваздуха и грања, као и ја. Зашто ме мучиш, зашто, 
зашто Бојиш сер А знаш ли да ћеш тек онда бити 
слободна, кад престанеш бојати се» Одазови се мојој 
љубави, задовољи моју чежњу, сажали се моме болу... 
Чујеш ли да грцам> Осећаш ли да се гушим»... Не, 
ти не мариш за мене; тебе је за слободу страх! Ах, 
умрећу, ах, ах, ах, ах, ах!... 


Пожали младост, славујко. Погледај како сунце 
љуби багремово цвеће. Послушај, послушај... нешто 
налик на слатке уздахе страсти... Видиш ли како 
ветар љушка љубав цвећа. Сад је доба љубави. 
Пожали моје срце. Допусти да то волим, волим... 
Савили бисмо меко гнездо и волели се дуго и нежно. 
Излегли бисмо мале славује, који би доцније певали 
као ја, улепшавали пролеће и тешили људе. Тако ти 
детињства, тако ти првог лета, послушај моје срце!... 

Врати ми веселост, дај ми љубав и срећу, а узми 
мене и моју песму. Или ћу јадиковати док не умрем 
од љубави. Пресвиснућу, умрећу од љубави... А ти 
уживај самоћу...“ 


— „Ах, не, не, идем, хоћу. хоћу“. 

Тако га прекиде славујка. Затим један сладак висок 
усклик, среће и ваздух замре. Затим лет крила, жубор 
лишћа и ћутаље... 

И одмах као да сунце јаче сину, као да се старац 
ветар нашали и само махну крилима, а не полете. 


· Задрхташе снежни багремови гроздови, заиграше сенке, 


затрепери светлост, зачуше се слатки уздаси и просу се 
мирис: руже убрзаше дисање; шарени каранфили скромно 
погнуше главице и њихов побожан мирис диже се к небу 
као молитва верних и мирис измирне; и страсно се из- 
више и очајно чежњиво замирисаше жути шебоји; и јави 
се скромна резеда и нежно рашири мирис мио и тужан, 
као сећање на лепе дане, који се никад неће вратити... 

ИМ, пробуђен општом чежњом за животом и љу- 
бављу, силно букну мој стари бол, букну и одмах утрну, 
као последњи пламен ватре која се гаси. И хтедох да 
заплачем над својим мртвим огњиштем... 

Али ме подухвати нешто јаче и много веће од моје 
воље и старих јада, и ја с дивљењем осетих ичух даи 
небо, и земља, и ваздух, и дрвеће, и хиљаде зелених срца, 
и све остало лишће, и трава, и заносне руже, и медени 
багремови, и побожни каранфили, и нежни јасмини, и 
страсни шебоји, и миле, тужне резеде, и ћутање славуја, 
и 'адно моје устрептало срце, и излечена моја душа, — 
осетих да сви ми певамо једну исту песму, највећу и 
најсилнију од свих песама: песму живота. 


Л. МИХАЈЛОВИЋ. 





БЕЗ НАСЛОВА. 


У М веку сунце је, као и данас, свако јутро уста- 
јало и свако вече легало на починак. У зору када су се 
први сунчани зраци љубили са росом, земља би оживела, 
ваздух се испунио звуцима радости, одушевљења и наде, 
а у вече иста та земља смирила се и тонула у суров 
сумрак. Дан је наличио на дан, ноћ на ноћ. Тек понекад 
налетао је облак и срдито тутњио гром, или је спала 
са неба забленута звезда, или протрчао блед калуђер, те 
причао браћи како је видео у близини манастира тигра 
— и ништа више, а затим је опет наличио дан на дан, 
ноћ на ноћ. 


Калуђери су радили и молили се Богу, а њихов 
старац игуман свирао је, састављао латинске стихове и 
писао ноте. Дивни тај старац имао је необични дар. Он 
је тако вешто свирао, да чак и најстарији калуђери, који 
су под крај живота оглувели, нису могли да савла- 
дају сузе, када су се из његове ћелије разлегали звуци. 
Када је причао ма о чему, макарио најобичнијем, на 
пример, о дрвећу, о зверју или о мору, није могао 
човек да га слуша без осмеха или без суза, те се чи- 
нило, да и у његовој души зује исте такве жице каоим 
на иструменту. А када се љутио или врло радовао, или 
говорио о чему ужасном и великом, обузимао га је стра: 
стан занос, сјајне очи његове залиле се сузама, образи 
заруменели, глас тутњио као гром, и калуђери, слуша: 
јући њега, осећали су како занос његов окива и њихове 
душе; у такве величанствене, дивне тренутке била је 

власт његова неограничена, и да је заповедио својим 
старим да поскачу у море, они би се сви одушевљено 
пожурили да изврше вољу његову. 

Његова свирка, глас и стихови којима је славио 
Бога, небо и земљу, били су за калуђере извор непре- 
кидне радости. Дешавало се, да им је уз једноликост 
живота досадило дрвеће, цвеће, пролеће, јесен; да је 
хука мора умарала њихов слух, а певање тица дозлогр- 
дило им, али дарови старца игумана били су им потребни 
сваки дан, као насушни хлеб. 

Протицали десетци година и једнако је наличио дан 
на дан, ноћ на ноћ. Сем дивљих птица и зверади, не 
показиваше се у близини манастира ни жива душа. Нај- 
ближи људски стан био је далеко, и да човек стигне 
до њега у манастир или из манастира до њега, морао је 
да превали стотину врста кроз пустињу. Тек људи, који 
су презирали живот, одрекли се њега и полазили у ма- 
настир као у гроб, усудише се да прођу кроз пустињу. 

И како су се зато морали изненадити калуђери, 
када је једанпут ноћу закуцао на њихова врата човек, 
варошанин и најобичнији грешник, који воли живот! И 
пре но што је замолио игумана да га благослови, и пре 
него што се помолио Богу, тај човек је заискао да пије 
и једе. На питање како је доспео из вароши у пустињу, 
одговорио је дугачком ловачком приповетком: пошао 
је у лов, запио се и залутао. Када га понудише да ступи 
у калуђере и спасе своју душу, одговорио је он са осме- 
хом и речима: „Нисам ја за ваше друштво“. 

Када се најео и напио, премерио је очима калу- 
ђере, који су га послуживали, замахао негодујући главом 


и рекао: 


— Ништа ви не радите, калуђери! Ништа не знате 
друго, до да једете и пијете! Зар се тако спасава душа» 
Размислите: док ви овде седите беспослени, једете, пи- 
јете и сањате о блаженству, ваши ближњи пропадају и 
одлазе у пакао. Дед, погледајте, шта се ради у вароши! 
Једни умиру од глада, други не знајући шта ће и куда 

ће са својим златом, гуше се у разврату и гину као муве, 
које су попадале у мед. Нема у људи ни вере, ни истине! 
Чији је посао, да их спасер Чији је посао, да им про- 
поведа2 Зар мој, који сам од јутра до вечера пијан; Зар 
вам је дао Бог дух смеран, срце пуно љубави и веру 
зато, да седите овде између четири зида и ништа не 
радите 2 

Пијане речи варошанинове биле су безочне и не- 
пристојне, али, чудновато, оне су деловале на игумана. 
Старац је погледао своје калуђере, побледео и рекао: 

— Браћо, он истину вели! Заиста, јадни људи због 
незнања и слабости пропадају у пороку и невери, а ми 
се не мичемо с места, као да се нас то и не тиче. Зашто 
да не пођемо и подсетимо их на Христа, кога заборавише; 

Речи варошанинове занеле су старца; одмах сутра 
дан узе он штап, опрости се са браћом и оде у варош. 
И калуђери остадоше без свирке, без његових разговора 
и стихова. 

Прочамали су један месец, други, а старац се не 
враћаше. На послетку, после трећег месеца, зачу се по- 
знато куцање његова штапа. Калуђери потрчали муу 
сретање и обасули га питањима, али он у место да им 
се обрадовао, заплакао је горко и не рече им ни једне 
речи. Калуђери опазили су да се јако старео и да јеиз- 
мршавио ; лице му је било малаксало и изражавало ду- 
боку тугу, а када је заплакао, изгледаше као човек кога 
су уцвелили. 

И калуђери ударише у плач, те са саучешћем сташе 
распитивати зашто плаче, зашто му је лице толико 
тужно, али он не рече ни речи, него се затвори у своју 
ћелију. Седам дана је провео у својој ћелији, и нити је 
јео, нити пио, нити свирао, већ једино плакао. Када су 
калуђери куцали у његова врата и молили га да изађе 
и с њима подели своју тугу, одговараше он дубоким 
ћутањем. 

На послетку, изишао је из ћелије. Сакупивши око 
себе све калуђере, отпочео је он, са уплаканим лицем 

и са изразом туге и негодовања, да прича о ономе што 
му се десило за последња три месеца. Глас му је био 
стишан и очи му се смешкале, када им је описивао свој 
пут од манастира до вароши. Путем, причаше он, пе- 
вале су му птице, жуборили потоци, и слатке, младе наде 
потресале су његову душу; ишао је и осећао да је вој- 
ник који полази у бој са вером у победу; ишао је са- 
њајући и слагао стихове и химне, те није ни приметио 
када је стигао на мету. 

Али глас му је задрхтао, очи засјале, и сав је плам- 
тео срџбом, када је стао да прича о вароши и о љу. 
дима. Никад у животу није видео, шта више нити се 
усудио да представи себи оно шта је нашао када је 
ушао у варош. Тек овде, први путу животу, под старе 
године своје, увидео је и појмио колико је моћан ђаво, 
како је дивно зло и колико су слаби, малодушни и ни: 
штавни људи. Несрећним случајем, прва кућа у коју је 
ушао, била је кућа разврата. Педесетак људи, који су 
имали много новаца, јело је и пило вино без мере. Опи- 
јени вином певали су без зазора, говорили страшне, 
одвратне речи, које се не би усудио да изговори човек 
који се боји Бога; безгранично слободни, срчани, срећни, 
они се нису бојали ни Бога, ни ђавола, ни смрти, но су 
говорили и радили све што им се прохтело, и одлазили 
онамо куда их је гонила њихова похота. А вино, чисто 
као ћилибар, прошарано златним искрама, сигурно је 
било силно слатко и мирисаво, јер се сваки који га је 
пио блажено смешкао и желео да га још пије. На осмех 
човеков, осмехивало се и оно, и када су га пили, ве: 
село се блистало, као да је знало какву ђаволску сласт 
крије у себи. 

Старац је све више долазио у ватру, и плачући од 
срџбе, наставио да описује шта је видео. На столу, по- 
сред гостију, причаше он, стајала је на полак нага блуд- 
ница. Тешко је себи представити и наћи у природи 
нешто лепше и заносније. Та змија млада, дугокоса, црно- 
мањаста, са црним очима и пуним уснама, бестидна и 

безобразна, искезила је своје као снег беле зубе и сме- 
јала се, као да је хтела да каже: „Погледајте, каква сам 
безобразна, каква дивна!“ Свила и кадифа спуштала се 
у красним борама са њеног рамена, али лепота није хтела 
да се крије под тим рувом, него је као млада биљка из 
пролетне земље пробијала кроз боре. Безобразна жена 
пила је вино, певала песме и подавала се свакоме ко је 
само хтео. 

Даље је старац, љутито тресући рукама, описао 
коњске трке, борбу бикова, позоришта, уметничке ради- 
онице, у којима сликају и праве од глине наге. женске. 
Причао је одушевљено, дивно и звучно, као да преби- 
раше невидљиве жице, а калуђери су се укипили и по“ 
жудно слушали његово причање и гушили се од заноса... 
Описавши сву красоту ђаволову, лепоту зла и заносну 


грациозност одвратног женског тела, старац прокле ђа- 5 


вола, пође у своју ћелију и сакри се за њена врата... 

Каца је сутра дан у јутро изишао из ћелије у ма. 
настиру није било ни једног калуђера. Сви су побегли 
у варош. 


А. П. Чехов. 


(С руског превео Вељко Лукић.) 


о „ЗРВР РЦ ПРАР: 3 
2 ал а дим Даје Ле 








СОМУИВТЕ 


Ви што се још нисте јавили из гнезда, 

Чија српа трепте још у капљи росе, 

Чију страсну душу још ветрови носе, 

И чији дах топли струји с мирних звезда — 


Кад небројне очи отворите, када 

Пружите спрам сунца безброј својих рука, 
Све шуме без конца и мора без лука 
Ваш светли долазак поздравиће тада. 


И сви поплављени у сунчаној киши, 
Тамо где малочас, у тренути страшне, 
Збацисмо одећу и сандале прашне, 
Стојаћете бољи, силнији, и виши. 


Тако опијени већ од прве чаше, 

У екстази звука и сјаја што плине — 
Пружите бразду да свирепо мине 
Њивом, где још чами зимско зрно наше. 


Али ко ће тада бити међу вама 

У тај дан без сумње, без бола, без сене, 
Невидљивом нити привезан за мене 

Да одвојен стане међу хиљадама» 


И као ја некад у ланима овим, 

У вечерњој немој агонији мора 

Да донесе, мрачну као песму бора, 
Стару песму туге међ људима новим. 


БР. 

Да испуњен дугим сутоном и страхом, 
Потомак мог бола, страсно као и ја, 
Дигне свој глас, сјајан кб што сија 
Млечни пут покривен усијаним прахом. 


Али томе болу и тој тамној срећи 

И реч једној више ако буде дао — 
Ко ће знати да сам некад ишчезао. 
Што ту реч чудесну не умедох рећи! 


Ј. Дучић. 








БЕСКРАЈНА ПЕСМА. 


Ја те волим једним жаром невеселим 
И сумњом и тугу и лепоту јада: 
Срећа коју имам уништава сада 
Бесконачну другу срећу коју желим, | 


Заклањаш ми сунце, а дала си сама | 
Сто очију моме срцу; и све путе 

Души, да би ипак сва нестала у те 

Као изгубљени звук у долинама. 


И сто воља као белих јата к југу, 

Да сва на твој острв падну очарана; 
И сто вера да ти следе једног дана — 
Кб сто беле деце у литију дугу. а 


Дигла си сто мржња, да стражаре, као 
Сто црних једрила, сва пред твојом луком; 
И тако мом даху принела си руком 

Цвет твог бића крупан, отрован и зао. 


И свом страшћу прве и последње жене, 
Владаш мојом душом, свом и свагда; слична 
Судби, тако и ти, силна, непомична, 

Стојиш измеђ мене и свег око мене. 


Док из сухе стене бије нова вода, 
И плави цветови из старога пања, 
И сијају као у сам дан постања, 
Сва звездана кола са великог свода. 

Моју љубав тамну као мрак у чести, 

Ја испуних мржњом, кајањем и страхом — 
Но жеђ за издајством претвори се махом 
Сва у нови завет и сласт исповести. 


Тако горко пада неко вече бледо 

На све моје путе; болно, по све доба, 
Дубоко у мени док љубав и злоба 
Као два анђела поју напоредо. 


Ј. Дучић. 








ЉУБАВНО ПИСМО. 


Ти, можда, данас, у овом тренутку, 


Са сузом бола, опет мислиш на ме, 
Скривена негде, у каквоме кутку. 


И твоје мисли, сплет жеља и таме, 
Све теже могу да објасне „сцену“, — 
И с тугом чекаш сад „свршетак драме“... 


Јест, ја сам збиља увредио жену 
У теби што је, жену која воли, 
Ту жену свету и благословену; 


Ал' твоја љубав мене љуто- боли. 
Ја нисам за то... Ничег нема за ме: 
Мој живот — стене и кршеви голи; 


Твој — препун снаге и младости саме... 
Ти волиш живот, зато волиш мене; 
Ја дишем дахом очаја и чаме... 


И ако желиш да ти живе зене 
Не стамне брзо — ти се мене мани; 
Јер, дете моје, младост брзо вене... 


Мој живот — то су усеви у страни: 
Њих пали жега, бију град и кише; 
А земља посна, оскудна у храни, — 

Те никад, никад не доносе више 
Човеку него што му гладном треба. 
А он, сиромах, и крв своју сише 


Те да прогута комад црна хлеба... 
Та мука љута, вечита, до гроба — 
То, то је Живот и Дарови Неба... 


ВЕЛИМИР Ј. РАЈИЋ. 





РАБА У у 


Верујем себи у дан искушења, 

Кад реч се туђа испред мене стави; 
Верујем себи у дан разорења, 

Победом песмом смрт кад демон слави; 
Верујем себи у дане презрења, 

Погрдних речи вал када ме плави; 
Верујем себи и снагом титана, 

Заклапам гробља изнурених дана. 


Јер не плашим се лешева што веле: 
И ми смо хтели то што ти би хтео, 
Но залуд божју искру људи желе: 
Доћеш под јарам као и свет цео; 
Дуге су борбе тај закон завеле, 
А трнов венац сам је Господ сплео. 
Верујем себи, не плашим се речи: 
Ја имам Бога пред ким се не клечи. 


Верујем себи у часове таме, 
Кад јечи тартар и кад бакар бљује; 
Верујем у час и погрде саме, 
Кад ми у лице смеје се и пљује; 
- Верујем себи у часове чаме. 
Молитвом, коју мој Бог само чује, 
Дижгем се изнад луциферског беса, 
Чаробних мага и сатирског плеса. 


Милутин БОЈИЋ. 

Када вољени и штовани родитељ, пријатељ, учи- 
тељ одлази са овога света, нарочита се пажња обраћа 
на оно, што ће он својој околини рећи у својим послед- 
њим тренутцима. И та је пажња потпуно оправдана. 
Човек, који се налази пред смрћу, налази се у прилици, 
у којој су велике животне истине непосредно пред њим, 
те су му јасније, разговетније но игда — јер „живот је 
сан, а смрт је буђење“ — а будан више и боље види 
од спавајућега. 


Са зебњом у срцу лебдећи над самртничким одром 
Толстојевим, његови поштоватељи — цело сувремено 
човечанство — мотрили су, шта ће велики учитељ рећи 
на поласку у онај живот вишега реда, у чију егзистен- 
цију не сумњамо, премда нам не достају потребне ду- 
шевне моћи, да бисмо га могли потпуно познати. 

Праштајући се са овим светом, који је својом мишљу 
до краја испитао, налазећи се на оној полуземаљској, 
полунебеској тачци, где време и личност престају, па 
наступа бесконачност и Бог — Толстој је говорио: „Много 
милиона људи...“ „Какви су то мили људи...“ „Једно вам 
саветујем да имате на уму, да на свету има тушта и тма 
људи, осим Лава Толстоја, а висви гледате само у Лава 
Толстоја...“ И, спазивши лекове, који су требали да му 
продуже земаљски живот: „Не треба... Носите то!.,“ 

Па премда те речи садрже у себи толико потребних 
поука, да би и оне саме биле довољне да нам нагласе по- 
следњу бригу и жељу драгоценога учитеља, ми жудно пре- 

турамо новинске извештаје и тражимо још коју напомену 
учитеља, који је целог века говорио о једном и истом 
предмету, често једним истим, утврђеним Толстојским ре- 
чима, али смо га, крај свега тога, још непрестано жељни, 
и били бисмо најсрећнији, кад бисмо га могли још чи- 
таве деценије слушати. 

Очевидци и сведоци његовог умирања, које подсећа 
на радосно и узвишено умирање Сократово и које је 
тако исто величанствено, као и сваки редак, свака мисао, 
сваки поступак великога учитеља, — очевидци Толсто- 
јевог праштања са овим светом саопштавају, да је он, неко. 
лико сати пред своју смрт сам читао, и слушао, кад су му 
читали његову моралну енциклопедију, „Круг Читања“. 
Желећи да знамо, којим је правцем била упућена мисао 
драгога покојника у последњим тренутцима његовог 
земаљског живота, лаћамо се тог последњег од његових 
великих списа. Та значајна књига Толстојева, коју је 
он почео састављати пре девет година, лежећи на бо- 
лесничкој постељи у Криму, врло је важно помоћно сред“ 
ство за познавање Голстојевих погледа на живот — на сми- 
сао и задатак живота, па, немајући могућности, да већ 
за ову свеску овога листа напишем прегледан и исцрпан 
чланак о суштини Толстојевог учења, указаћу читаоцима 
на главне особине ове књиге, којом се Толстој опростио са 
овим светом и у којој је изнео сва своја велика осећања, 
мисли и искуства на пољу духовног, у првом реду мо. 
ралног, живота, уносећи у књигу, поред својих радова, 
још и велике мисли и осећања највећих умова у исто 
рији људске мисли. Ту су, поред Толстоја, заступљени 
представници будијске мудрости, затим: Лао-Тзе, Кон- 
фуције, Сократ, Јеванђелије, Епиктет, Марко Аврелије, 
Петар Хељчицки, Паскал, Кант, Ламене, Емерсон, Хенри 
Џорџ, Џон Рескин и многи други. 

То је последња књига, коју је Толстој са великим 
задовољством читао, кад год му је књига била потребна. 
Читао ју је и неколико часова пре свога пробуђења у 
нов, виши живот... 

Толстој је сам волео ту своју књигу и надао се, да 
ће ближе познанство са њом имати велики, благотворан. 
реформаторски утицај на духовни живот сувременог и 
будућих поколења. „Циљ је моје књиге, вели Толстој, да, 
користивши се великим, плодотворним мислима разних 
писаца, дам великом броју читалаца свакидашњи круг чи- 
тања који у човеку рађа најбоље мисли и осећања“... 
„Ја бих желео, да читаоци при свакидашњем читању 
ове књиге осећају оно исто благотворно, узвишујуће 
осећање, које сам ја осећао, састављајући је, па и данас 
осећам, читајући је.“ 


Средишно место у свагдашњим мислима и осећањима 
Толстојевима, па и у овом последњем његовом делу, јесте 
Бог. Покушавајући да каже, шта је Бог, шта му је су. 
штина и битност, да искаже Његово име, Толстој и остали 
врхови светске мисли, којису заступљени у овој књ! 
признају, да је тај покушај узалудан. 


„Разум, који се може потпуно разумети, није вечни_ 


разум. Име, које се може исказати, није вечно име.“ 

„Има једно биће, које садржи у себи све и које 
предходи постојању неба и земље; оно је спокојно; оно 
је бестелесно; својства се његова називају разумом. Кад 
је потребно да га именујем, ја га називам Великим, Непо- 
стижним, Удаљеним и Враћајућим се“. 

„Бог, шо је оно све, од чега ми себе осећамо као део“. 

„Мене никада није било, и није од мене зависило, 
да кад било постојим, исто као што од мене, који сад 
постојим, не зависи да престанем постојати, — значи, ја 
сам почео и продужујем да постојим силом нечега так- 
вога, што је било пре мене, што ће бити после мене 
и што је снажније од мене. ИМ, после тога, дође неко па 
ми каже, да нема ничега таквога, што ми називамо Богом.“ 

И, на послетку, духовито одређење Бога ученика 
и следбеника Толстојевог, Фјодора Страхова : 

„Као год што би човек, од рођења затворен у соби 
са мутним стаклима, казао, да је сунце мутно стакло, т.ј. 

назвао би га именом оног јединог предмета, који про. 


" пушта кроз себе светлост сунца у собу, — тако и јеван· 


ђелије дефинише појам о Богу именом онога највишег осе- 
ћања и оне највише човекове способности, која нам служи 
као једини спроводник божанственога откровења одозго 
(„с више“). А наиме — оно назива Бога љубављу, разу- 
мевањем. | 

И као што ће само ослобођење из затвора дати мо. 
гућност апсенику, да разликује само сунце од мутног 
стаклета, које оно осветљава, —- тако ће исто тек овај 
или онај ступањ ослобођења од веза (окова) телесности, 
материјалности дати души човековој могућност, да се не- 
посредније сједини са Богом. 

А све дотле ће људи, који више од свега штују свој 
разум, изједначивати Бога са разумом, и називаће Га ра- 
зумом; људи, који нада све штују осећање љубави, из- 
једначиваће Бога са љубављу и називаће Бога љубављу. 

И, најзад, људи, који још не верују ни у свој ра- 
зум, ни у своју љубав, и који баш због тога слепо и без 
поговора верују у ауторитет туђе личности, изједначи- 
ваће Бога са личношћу“. | 

Коме све ово објашњење бића Бога није довољно, 
томе сам Толстој, својом сентенцијом, препоручује други, 
експериментални пут познавања Бога и каже: 

„У колико човек извршује закон Бога, у толико Га 
он и зна.“ 

Такав практичан начин познавања Бога препоручи- 


"вао је и Христос, који је једном приликом рекао: 


„Моје учење није Моје, него Онога, који Ме је по. 
слао; ко хоће да чини Његову вољу, шај ће дознаши о 
овом учењу, да ли је од Бога, или то Ја Сам од Себе 
говорим“. 


После мисли о Богу, најчешће се у „Кругу Читања“ 
сретамо са мислима, које убеђују човека, да је његова 
душа божанског порекла, и да ће он вечно бити несре- 
ћан и незадовољан, догод не призна и у свом животу 

не почне остваривати оно, на што га обвезује тако ви: 
соко порекло његове душе, догод свој живот не доведе 
у склад са узвишеним захтевима своје душе. 

„Грађанин, оженивши се царевом кћери, беше ју оп- 
колио сјајем и славом, али узалуд: њој је све изгледало 
ситно, ништавно, недостојно пажње, јер се она вечно се- 
ћала свога високог порекла. Тако и душа човекова — може 
је човек опколити свим земаљским уживањима и задо- 
вољствима, она се неће задовољити, јер је она кћи неба.“ 

„То само изгледа, да је човечанство забављено трго- 
вином, уговорима, ратовима, наукама, уметностима ; једна 
је само ствар за њега важна и једну само ствар оно 
ради — оно разјашњава себи оне моралне законе, којима 
оно живи. МИ то разјашњавање моралних закона је не 
само главно, него једино дело целог човечанства.“ 

Дирљив пример тога, како пролазе људи, који хоће 
да се огреше о најунутрашњији, најбитнији закон нашег 
живота, о закон љубави, па поверују у закон насиља, на. 
лазимо у овом тешком и горком признању „победника“ 
Бизмарка : 

„Тешко ми је у души. Целог свог века никога нисам 
учинио срећним: ни своје пријатеље, ни породицу, чак 
ни себе самог. Много, много сам учинио зла... Ја сам 
био проузроковач три велика рата. Због мене је поги- 
нуло више од 8300.000 људи на бојним пољима; њих сад 
оплакују матере, браћа, сестре, удовице... И све то стоји 
између мене и Бога.“ 


Но, запитаће се читалац: како то све да изведемо 
ми, слаби људиг Како да знамо, које су добри, а које рђави 
међу оним силним поступцима, до којих нас свакодневно 
доводи сувремени живот» Како да знамо ми, кад то ето 
није знао Бизмарк, човек толикога ума> 

На то Толстој одговара, да баш из тога и произи- 
лази безброј несрећа, што људи прецењују значај свога 
ума, мислећи, да је он кадар да нас руководи у животу — 
док је, међутим, његова улога у животу од сасвим под- 

ређене вредности. Ум је нижа човекова духовна способ. 
ност: он проналази микробе, грамофоне, митраљезе, нове 
звезде, бездимни барут, утврђује да на свету има 7000 
врста мува, израчунава тежину сунца... 


За решавање питања: који је живот човека досто- 
јан, ум је сувише слаб, — то питање кадар је решити 
само — разум, наша највиша душевна моћ, 

„Разум и ум су две сасвим различите особине. Биз- 
марк и њему слични имају много ума, али немају разума. 
Ум је способност схватити и комбиновати животне, свет · 
ске услове; а разум је божаствена сушност душе, која 
њој открива њен однос према свету и Богу. Разум не 
само да није једно исто, што ум, него му је чак про- 
тиван; разум ослобођава човека од оних саблазни (06- 
мана), које ум меће на човека. У том је главна лелат- 
ност разума; уништавајући саблазни, разум ослобођава 
суштину душе човечанске — љубав, и даје јој могућност, 
да се показује.“ 

И, крај свега тога, што је разум тако висока спо- 


собност човекова, ипак није тако тешко до њега доћи, 


као што је тешке доћи до развитка и усавршавања умног. 
Разум је код сваког човека присутан и будан, он увек 
јасно једно и исто говори. То велико благо има сваки 
човек. „Не тражи среће преко мора. Хвала Свевишњем, 
што је тако удесио, да оно што је потребно, то није 
тешко, а што је тешко — то није ни потребно“ рекао 
је руски филозоф ХУШ столећа, Григорије Сковорода. 
А Поновљени Закони (М књ. Мојсијева) веле: 


„Заповест ова, коју ти ја данас заповедам, није не- 
приступачна за тебе и није лалека. Она није на небу, 
да би се могло казати: ко ли би се попео ради нас на 
небо, па би нам је скинуо, и објавио би нам је, па да је 
извршимо 2 Него ти је врло близу та реч: она је у тво 
јим устима и у срцу твом, да је извршујеш.“ 

Тога, дакле, поузданог путовођу у животу не треба 
далеко тражити — он је увек код нас. 

Утврдивши да Бога има, да је Бог љубав, да је Он 
у свакоме од нас, да сваки од нас има у себи јасан пу- 
токаз Божијег закона љубави: разум, — Толстој прелази 
на поједина поља живота, на којима треба остваривати 
своју веру у Бога. Кратка пригодна белешка не даје ми 
могућности, да покажем какве практичне последице, по 
Толстоју, излазе из таквог сматрања на наш живот и на 
његов задатак, — напомињем само то, да је Толстој у свим 
својим делима последња три деценија иу „Кругу Чи- 
ттња“ наглашавао, да би сва зла, несреће, незадовољства, 
убиства, глад, непросвећеност, исчезли, када би се бо: 
жаствени закон љубави примењивао у животу. Но да би 
се то остварило, Толстој нас опомиње, да не уобража- 
вамо, да ће се у животу људском остварити правда на 
тај начин, ако само будемо мењали спољашње облике 
личног, друштвеног, државног живота ; саветује нас, да не 
уображавамо, да ће промена апсолутизма на уставну мо. 
нархију, а после на републику и социјално уређење дру- 
штва — да ће већ само то донети срећу међу људе. 
Толстој је саветовао, да не полажемо сву наду на по: 
правку спољашњих услова живота, него да одмах, овога 
часа, почнемо сами свој лични живот поправљати, поде- 
шавајући га према захтевима разума, Бога, љубави, који 
је тако јасно исписан у јеванђелијима и у срцу најни. 
штавнијега међу нама. 

„Ништа тако не смета поправљању друштвеног уре- 
ђења, као претпоставка о том, да се то поправљање може 
постићи изменом спољашњих облика. Та лажна пред- 
става упућује делање људско на оно, што не може пот- 
помагати, а одвлачи га од онога, што може потпомагати 
поправљање људског живота“. 

„Ми смо — и своји рођени спаситељи, и своји рођени 
упропаститељи. Ништа спољашње не може човеку при- 
чинити зла, јер, ако он живи у сагласности са законима 
свога бића, онда га никакво зло неће дарнути, макар се 
материја распадала и светови пропадали“. 

Цео живот Толстојев, који је поучнији и од самих 








ТОЛСТОЈЕВЕ ОПРОШТАЈНЕ РЕЧИ. 791 





његових генијалних списа, сведочи, да се у горњим ре- 
довима садржи остварљива и спасоносна истина. 

Величанствена и радосна смрт његова бурне ноћи 
међу 6 и 7 новембром, најјасније је сведочанство, какву 
би срећу и спокојство донео људима живот сагласан са 
вољом Божијом, са љубављу. Руковођен одсјајем Бо- 
жанства у себи, разумом, који му је говорио, да је живот 
у раскоши, поред вапијуће сиротиње свуд око њега, ве- 
лики грех; да је такав живот лишен љубави према Богу, 
то јест, према ближњем (јер су Бог и ближњи иден- 
тични, истоветни, једно), — Толстој, стар и телесно бо- 
лестан, оставља безгранично вољену жену и децу, и по- 
лази у оголели, изгладовани, вековима вређани руски на- 
род, у намери, да прошњом и понижењем покаје свој 
ранији живот у раскоши. Он је са радошћу очекивао онај 
час, кад ће му од прекомерног рада изнемогли, оскудни 
руски мужик, немајући ни сам шта да једе, ипак од- 
сећи комад хлеба и дати му конака у својој соби, у којој 
једва има простора и за домаћу чељад. Његов последњи 
животни поступак, који је један од најлепших страна 
његове биографије, по времену је кратак, али је по свом 
унутрашњем дубљем значењу бесконачно велик и вечан, и 
потпуно једнак покајању оног грешног човека, који је био 
распет заједно са Христом и коме је Бог потпуно опро- 
стио, познавши његову искрену веру. Заједно са другим 
својим великим делима, Толстој је и овај свој поступак 
љубави оставио човечанству у наслеђе, да се њиме учи 
правом животу, животу у Богу, у истини, који, по свом 
бићу, не зна за смрт. Полазећи са овога света, Толстој 
је, заједно са Божанственим Учитељем, могао рећи: „Моје 
учење није моје, него Онога, Који ме је послао: ко хоће 
да чини Његову вољу, тај ће дознати о овом учењу, да 
ли је оно од Бога, или то ја сам од себе говорим“. 


Ј. МАКСИМОВИЋ. 


КЊИЖЕВНИ ПРЕГЛЕД. 


Проф. Ј. Карасекф: Исшориа славанскихљ лише- 
рашурљ. 

Уз осму свеску рускога часописа ВЂђсшникљ зна- 
ита, као додатак, штампана је ова историја свих словен- 
ских књижевности, сем руске. Како уредник вели, дело 
има задатак да попуни празнину, која се осећа нестаја- 
њем већ и иначе у многом застарела дела истога имена 
од Пипина и Спасовича, а имало би да послужи и кул- 
турноме зближењу с браћом Словенима, чему се од скора 
у јачој мери почела осећати тежња у руском народу. 
С тога је нада да ће дело прихватити не само руски 
читаоци, мало познати с тим предметом, него и сви 
остали Словени. 

Дело није потпуно ново, него је још пре неколико 
година изишло у мањем обиму на немачком језику, па 
се уредник обратио с молбом писцу да спреми руско 
издање, које би било у неколико допуњено, особито 
писцима најновијега времена, а уз то и са илустрацијама. 
И писац се примио тога посла, те је уз припомоћ и са- 
вете неких пријатеља, а особито проф. Драгутина Про- 
хаске, који је за ово издање израдио чланак о Младим 
Хрвашима, и приредио ово руско издање, наравно, на 
опште словенском језику — немачком, са кога је превео 
на руски Л. Двиг. | 

Дело има најпре кратак увод, у коме је преглед 
свих словенских књижевности, сваке понаособ, до ХТХ. 
века, нарочито писан за ово издање, а за тим прелази 

на историју словенскнх књижевности новога и најнови- 
јег времена. Најпре је глава, у којој даје опшшу карак- 
шеристику свих словенских књижевности, почињући ма- 
лоруском, а завршујући лужичкосрпском. По том долази 
глава о препорођају словенских књижевности и узро- 
цима његовим, међу којима наводи: просветилачке идеје, 
романтизам, бајронизам, немачку културу и песнике, а 
особито : Шилера, Гетеа, Виланда и друге, песнике сло- 
боде и словенску узајамност, која почиње одушевљењем 
Коларовим па све до студовања руских реалиста. По том 
долазе главе: о Препорођају пољске књижевносши, пе- 
риод пољских генија, иншересовање у Евопи за пољску 
ствар, препорођај чешке књижевносши, почешци сло- 
веначке књижевности, илиризам и препорођај хрвашске 
књижевности, словеначка књижевност после Прешерна. 
За тим долази глава о српској књижевносши, у којој 
укратко прелази ХУШ век и половину ХТХ века, па књи- 
жевност новијега времена, коју дели на-поезију и прозу. 
Девета глава је кратка о бугарској књижевносши, па 
онда долази нова хрвашска, коју дели на: науку, бе- 
летристику и новију хрватску поезију. Ту долази и о 
младим Хрватима, од Драг. Прохаске. За тим главе: 
обновљена чешка књижевност, врхунац њен (Чех, Врх- 
лицки, Зајер), другови и епигони Врхлицкога и чешка 
проза последњих деценија. 

Целокупно дело јако чини утисак посла на брзу 
руку рађена, без много студије и тежње к новим погле- 
дим“, нечега што је већ опште познато и у целини иу 
појединостима, а међутим што је овде ипак недовољно 
уочено и истакнуто, нечега лексиконског што има да за- 
довољи најбржу практичну потребу. Посао је свакако 
због своје опсежности тежак и заметан, за њега се тражи 
читаво организовано друштво стручњака, њега би имали 
подељен рад, те да се изради у стегнутом обиму преглед 
свих словенских књижевности, у ком би се тако кратко, 
а ипак тако једро изнела карактеристика свих словенских 
књижевности, сваке понаособ, у свем развићу свом. 

То, међутим, није било могућно постићи једноме 
човеку, коме су, као што се очевидно види, неке књи- 
жевности, као на прилику српска, мало познате. За то 
се тражи и више времена и личне студије, или бар до- 
вољно припитивања стручних људи из дотичних сло- 
венских народа, а тога, како ће се видети, такође није 
било. С тога, ако су прегледи осталих словенских књи- 
жевности, особито пољске и чешке, потпуније и тачније 
израђени, то не долази од неке посебице веће пишчеве 
студије, него од многобројности књижевних историја и 
есеја, који су му били при руци. Али за то и овде нигде 
нових погледа, све је и сувише обично, старо, стерео- 
типно. Чак и систематски део није особито за похвалу, 
на пример, каду општем делу — карактеристици скоро 
ништа друго не даје него, тако рећи, скраћено оно што 
ће прећи у пособеним прегледима, па и голо набрајање 
имена писаца, или на пример кад на два три места даје 
карактеристику српске књижевности. 
| Не знамо шта ће рећи остали Словени о својим 
књижевностима, али нама је дужност рећи да нас део 
о српској књижевности, сем симпатија с којима је писан, 
мало задовољава. Површност њене израде и сувише је 
опажљива, својих опажања, али тачних, скоро нигде, а 
апсолутно непознавање из своје пектире и најглавнијих 
дела види се на сваком кораку. Недићеве студије, па 
онда делимично Г. Г. П. Поповића и Др. Ј. Скерлића, 
а више оне старијега датума, филолошкога правца, једини 
су му извори, па и они, особито новији, не једнако и нај 
боље употребљени, што свакако мора бити, кад недостаје 
своје лично познавање предмета. 

У њега се не виде јасно истакнуте главне обртне 
тачке у развићу наше нове књижевности, он нам не из- 
носи довољно очигледно узроке, и спољашње и уну- 
трашње, који су утицали на образовање праваца у нашој 
прозној и поетској књижевности. Залуду би остали Сло- 
вени желели да познају развиће наше епске, лирске и 
драмске поезије (о овој последњој нема ни помена) у 

свим фазама, кад је све то изнесено по писцима хро- 
нолошким, па и филолошким редом, затрпано општим 
фразама, које или ништа не значе или садрже врло мало 
праве оцене. Псевдо класицизам, прелазно доба, не- 
мачка школа, објективна лирика, романтизам страни и на- 
родни, па артистичка поезија Војислава Илића и најно- 
вији модернизам залуду ће се у овом делу тражити 
видно обележени. 

Исто тако и у прози хагиографски начин писања, 
ритерски и народни романтизам, сентиментални реализам 
Богобоје Атанацковића и усамљени реализам и натура- 


_ лизам Јакова Игњатовића и најзад прави наш реализам 


у приповетци, створен под утицајем европскога позити- 
визма и руског реализма, са представницима Лазареви- 
ћем, Глишићем, Ранковићем и другим нису, такође јасно 
оцртани. Међутим, писац је о свем том имао добру ли- 
тературу, а могао је добити и тачна обавештења. И кад 
узима добре туђе ставове, онда их невешто употребљава, 
нејасно истиче и меће где им није место, на пример о 
омладинском покрету, не умејући истаћи значај седам- 
десетих година око стварања реалистичнога правца у 
нашој књижевности, и ако одмах за тим говори о Лази 
Лазаревићу. Вредност овога последњега слабо је пред- 
стављена, а никако се није смео изоставити ни Мило- 
ван Глишић. 

Место свега тога писац нам даје нека симпатична 
генералисања о демократизму српске литературе, о ча- 
рима српскога народног живота, о лепоти српскога језика, 
која се у преводу губи, о богатој грађи борбе и нашега на- 
рода с Турцима (а међутим историјски еп и роман и исто- 
ријска драма у нас су најслабији), о великој етнограф. 
ској вредности наше књижевности, називајући многе наше 
приповедаче фолклористима, о слабој уметничкој обради 
и уметничкој недисциплинованости и тако даље, што је 
све тако опште, ни мало карактеристично, и, што је нај- 
главније, у многом и нетачно. 


Услед слабога познавања предмета долази и не. 

сразмерност, да се на пример о мањим писцима више 
каже и обратно, на пример о Шапчанину као припове- 
дачу више је речи потрошено него и Јакшићу, Игња- 
товићу, Атанацковићу и осталим. Исто тако погрешно 
је, што поред писаца нису поименце поменута сва важнија 
дела њихова, да би се за њих пробудио што већи ин- 
терес у Словена. 

Али сем невештога представљања пресудних моме- 
ната у развићу српске књижевности и осталих принци- 
пијелних недостатака има у њега и материјалних погре 
шака. Та су места, кад на пример, говорећи о старој 
српској књижевности, за коју није рекао да је отисак 
византијске на словенском језику, каже за Св. Саву да 
је написао историју свога оца, у којој је панегирички 
прослављао краљеве из дома Немањића и првих цркве. 
них старешина, што је јамачно побркао с архиепископом 
Данилом. Исто тако кад говорећи о дубровачкој, за коју 
такође не каже да је отисак италијанске књижевности 
на народном језику, вели да племићи нису осећали љу. 
бави према народној поезији и да је карактерна црта 
традиција — позајмљивање читавих обрта и стихова, чега 
је међутим било и у Италији и у целој Европи. Није 
тачно тврћење, да у нас има један специјалитет, какав 
нема никоји други словенски народ, а то су листови 
који доносе тачне податке о кретању науке и књижев- 
ности. Ако их има, а они су онакви какви су и у дру- 
гих народа. 

Непотпуност је која се граничи с погрешком, «ад 
се у говору о Доситеју Обрадовићу, сем његова исти- 
цања народнога језика за књижевни, не износи ни једна 
идеја више из његових учења, а да оставимо на страну 
погрешку да су његови Совјеши здраваго разума изишли 
после Басана 1794, као и када се скоро сви песници до 
1847 године (Лукијан Мушицки, Сима Милутиновић — 
Сарајлија, Бранко Радичевић, Петар Петровић Његош 
и други) трпају уз Доситеја и Вука Караџића и више 
разматрају са стране језика него са њихове унутрашње, 

песничке стране, што је застарело, више филолошко гле- 
диште. Па и оно што је речено о овој другој страни 
мало вреди. За Сербијанку каже да је дело значајно жи- 
вошћу и лепотом излагања и да производи силан утисак 
на образоване читаоце, док о лирским песмама не зна 
ништа више и вели да су изишле 1826 године (а то су 
само неколико уз Сербијанку) и да је 1837 године издао 
драму Бишку на Косову (Милош Обилић). О Његошу 
су само ђеацх то, без истицања онога шта је то што 
Горски Вијенац чини спевом прве врсте. По оном што 
је речено о Јовану Субошићу чинило би се да је о: 
најуниверзалнији песник и књижевник веће вредности, 
док пак значај популарнога Љубомира Ненадовића слабо 
је представљен. Интересно је да ништа не говори о /0- 
вану Ст. Поповићу, знаменитом лирском песнику и писцу 
драма, особито комедија. Опште непроверено мишљење 
о Јовану Јовановићу Змају задржано је и овде, за кога 
је пронашао да је учествовао и у борбама, а Лазу ћо- 
сшића истиче без мало као генијалног песника. По њему 
је он и песник уметничких стихова, које опомињу на 
француске декаденте, и „кад би било у Србији модерни: 
ста [а он их на више места спомињеј, они би га признали 
главом импресионистичког симболизма“. О Јовану Илићу 
и сину му Војиславу говори с респектом, по Недићу, 
без много обазирања на доцније гласове. Међу новијим, 
модернистима, које прилично ређа, најсимпатичнији му 
је Светислав Стефановић, на ком се дуже задржава и 
за кога вели да пише и енглески! Наравно, да је међу 
песницима и Русима омиљени кнез Никола. 

Непотпуне су, са врло мало индивидуалнога, и ка. 
рактеристике свих доцнијих приповедача: Стјепана Ми- 
трова Љубише, Стевана Сремца, Јанка Веселиновића, 
Павла Адамова, Светолика Ранковића, Борислава Стан: 
ковића све до Петра Кочића и Ива ћЋипика, да би се 
за то рекло да је Сремац дуго живео у Банату, да је 
Илија Вукићевић зналац Албаније, да је Домановићева 
најбоља ствар „Краљевић Марко по други пут међу Ср- 

бима“, али да му у свима радовима недостаје план и 
главна идеја, да је Ранковић „русофил“, да 
Томић литерарни историчар, и тако даље. | 

Све те недостатке у материјалној страни и оштрини 
погледа писац гледа да надокнади у неком благом, пуном 
симпатије, скоро панегиричком тону излагања и у љубави 
према свему словенском, што одаје писца романтичара 
и срцем и душом. Он је одушевљени панславист и усхи- 
ћава се илиризмом, који му је „прекрасан и идеалан“, 
па му је чисто жао што га и Срби не прихватише. Исто 
му тако тешко пада и одвајање словачке од чешке књи- 
шевности, а дира га и што су се Срби (мисли на насу 
Србији) удаљили од благогласнога херцеговачког дија- 
лекта. који су и Хрвати усвојили. 

Ми изнесосмо доста недостатака у српском делу, али 
имајући на уму ка«о, мало, скоро ништа не знају остали 
Словени о српској књижевности, не можемо порећи да 
ће им и овако и оволико бити од приличне користи. А кад 
се још дода, да су и нама исто тако мало познате књи- 
жевности осталих Словена, које су свакако и боље из- 
рађене, онда је ова књига и за Србе препоручљива. Што 
изређасмо више недостатака у српском делу, то је за то 
да их не буде у новом издању, ако се појави. 


Мил. БАШИЋ. 














ПОЗОРИШНИ ПРЕГЛЕД. 


ЉУБАВ БДИ, КОМЕДИЈА У ЧЕТИРИ ЧИНА од КАЈАВЕА И 
РОБЕРТА од ФЛЕРА. 

У данашњој париској позоришној индустрији пре- 
дузеће Кајаве и Флер једно је од првих и најуспеш- 
нијих. Ни једно друго не ради — како се то кажеу 
трговини — тако кулантно, с великим прометом и на 
опште задовољство. Оно је у ствари усавршење једног 
новог типа предузећа. На принципу великих магазина Лу. 
вра и Бон Маршеа, који су обухватили продају свих арти- 
кала од свилених чипака до кујнског посуђа, позоришни 
базар Кајавеа и Р. од Флера обухватио је све родове 
сензација, од драматичког узбуђења до водвиљског смеха. 
Романтична страст, равнодушна пресићеност, сентимен- 
тална идила, водвиљски ашргодио, снобизам салона, ди- 
летантизам спортсмена, крајњи паризианизам и булевар- 
ски хумор, ређају се у позоришном биоскопу Кајавеа — 
Флера у читавој серији слика за све укусе. У комаду 
„ЈБубав бди“ има Мисеа, Диме Сина, Пајерона, Сардуа, 
Мелака, Донеја, Бисона, опет Пајерона и опет Сардуа, 
свих у умереним дозама и свих прерађених и прилагође- 
них за ову модерну чаробну игру. 

Модерни анђео у комаду Кајавеа и Роберта од Флера 
је љубав. Она чува лепу Жакелину да у тренутку љубомор-· 
ног бола и гњева не изврши претњу коју су и она и писци 
овога комада научили од Димине Франсине. Гледаоцима 
комада изгледа, истина, да тај анђео хранитељ у комаду није 
свемогућни амор колико немогућни љубавник, један неу- 

мешан неспретан, плашљив и расејан историчар, кога је 
и Жакелини и нама тешко и смешно замислити са амо: 
ровом стрелом у руци, али се ипак пишчева поставка 
развија занимљиво и осветљује низом живих, пријатних, 
шарених и духовитих сцена, које нам ни у једном тре- 
нутку не остављају времена за анализу стварности и кри: 
тику доследности. 

Природној, бујној, чедној и слободној Жакелини, 
која са детињом наивношћу казује и чини врло смеле 
ствари, Г-ђа Таборска дала је неколико интересантних 
сцена, али у маниру више мазном но наивном, и више 
сентименталном но природном. Жакелину су писци за- 
мислили исту као ону неподрезану ружу њеног ујака 
г. Картереа која се развија у пуној слободи: Жакелина 
Г-ђе Таборске личи мало на ружу поткресану и преса: 
ђену у саксију, доста узану и доста познату. Сметењака 
Ернеста, љубавника, који је у комаду симпатичан, угла: 
ђен, ведар и духовит, али расејан, једностран, неспретан 
и малерозан, Г. Бековић је начинио простим, незграпним 
плачевним, без мере досадним. И глумцу и редитељу мо- 
рало је бити очигледно да је такав Ернест немогућ и 
у салону маркизе од Живињија и у броју кандидата за Жа- 
келинину руку и, нарочито, да је неурачунљив као опа- 
сност над којом би љубав имала да бди. С таквим Ер: 
нестом комаду би приличнији наслов био „Укус бди“. Г. 
Руцовић је у водвиљским партијима жив и интересантан, 
у љубавним недовољно нежан и искрен. У опште би 
било желети и код свих осталих више укуса у љубав- 
ним сценама. Колико је вулгарна слабост обузела нашу 
позорницу најбољи је пример сцена у ТУ чину, између 
Жакелине и Андреа, у којој Жакелина, пошто је кроз 
два чина плашила и мучила све своје, најзад мужу при- 
знаје да своју претњу није привела у дело. Наивно и 
просто, као све друге многе смелије реченице, Жакелина 
има да каже „Није било ничег!“ Г-ђа Таборска закло- 
нила је шаком уста, и с пикантним осмехом и мигом 
подвлачећи, добацила је мужу реченицу „Није било 

ничег !“ Та једна драстична појединост — и да није било 
других — довољна би била да упропасти и тип и тезу 
пишчеву, јер над оваквом Жакелином никоја љубав не 
би могла бдити — с успехом. 

Добар и симпатичан био је г. Илија Станојевић у 
староме опату. Цела представа била је жива и интересантна 
у сценама које су у комаду саме собом живе и интере- 
сантне, с много промена, типова нових ситуација, ду- 
ховитих реченица. То је међутим само у прва два чина. 
Од трећег чина где настаје тежи задатак глумачке ве- 
штине, представа је развучена и све слабија. Трећи чин, 
на пример, у којој је прошле године трупа Бланше Тутен 
дала најјаче сцене, у српској представи био је врло слаб. 


М Грол. 





УМЕТНИЧКИ ПРЕГЛЕД. 


ЧЕТВРТА ИЗложБА „ЛАДЕ“. 


Овогодишња уметничка смотра Друштва „Ладе“ 
отворена је са једном старом навиком и једном лепом 
новином. Сгара навика је што су уметници, покрај ра- 
нијих, унели на ову Изложбу једну кавгу више и два 
уметника мање: ГЉЛГ. Марко Мурат и Ђ. Јовановић, из 
разлога који стоје ван уметности, нису учествовали на 
Изложби; лепа новина је пак у томе што су они који 
су остали око „Ладе“ почели, од ове године, да прире: 
ђују изложбе с калекцијама појединих уметника. Та н0- 
вина је врло похвална, јер се, на тај начин може да 
добије целокупан утисак од сликарског или вајарског 
дела ког уметника, његово основно расположење, његово 
схватање и темпараменат, поглед на боје и светлост, начин _ 
рада, и дако даље. Овогодишња Изложба „Ладе“ имала 
је, покрај сале, у којој су били радови разних уметника, 
две такве колекције. Једна је била Г-ђе Бете Вукано- 
вића, а друга Г. Уроша Предића, и ми ћемо прво о 
њима говорити. 


Таленат Г-ђе Вукановић је разноврстан. Он се ма- 
нифестовао у три правца: као сликар, као акварелист- 
пастелист, и као карикатурист (цртач). Ако бисмо хтели 
изближе да дефинишемо њен таленат, ми бисмо га на- 
звали реалистичким талентом, и, за разлику од једне 
врсте реалисте у сликарству, додали бисмо: реалистички 
таленат који иде у природу не само да је репродукује 





"7 


ЈА РИ. 74 
, 


РОУ 


, 


МР ДИ А ПР 


| 


као. · 








УМЕТНИЧКИ ПРЕГЛЕД. 763 





него и да је тумачи; ово друго, коме је нарочито обе- 
лежен импресионистички део њеног талента, још и више. 
Према овоме, Г-ђа Вукановић је реалистички импре- 
сионист и, као таква, она воли природу: сунце, ваздух, 
шуму, цвеће, и воли је у толико у колико је сликарка, 
у колико је оно што она највећма воли, у колико је ко- 
лорит. Кад смо већ поменули да она иде у природу да 
је тумачи и да је целу гледа према својим сликарским 
циљевима, речи Зулуагине да „модел треба да је на пр- 
воме спрату, а атеље на трећем“, то јест да треба само 
видети модел па отићи и дати своју импресију, могло 
би да послуже као карактеристика њеног основног схва· 
тања сликарства. Она није наивни реалист: њу не ин: 
тересује једна ствар каква је она сама по себи, већ како 
јој је она потребна у даном сликарском расположењу. 
Један пејсаж, или фигура, или ма какав други мотив, 
нису за њу ништа друго до мозаик различннх боја, раз- 
них „флека“ које, једну по једну, треба тачно бележити, 
па ће онда цео општи утисак бити складан. Њу, да 
изближе аналишемо, усне на оном циганчету у средини 
(Београдске Циганке), или јабука у крилу циганке с лева, 
или нос циганке с десна, не интересују само као усне, 
јабука или нос, већ, још и више, као бојни акорд у вези 
с осталим бојама према месту где је. Ако је ко пажљиво 
посматрао (у сликама: Београдске Циганке, број !, Бео- 
градске Циганке број 3, Циганка број 6, и те исте мо- 
тиве под бројевима 11, 12 и 13) моделе који се понав- 
љају, јасно је могао да примети да се они понављају 
само у главним карактеристикама, понављају се само по 
томе што се колико толико ишло за сличношћу; у спо- 
реднијим пак карактеристикама и детаљима, она је ишла 
за чисто сликарским циљевима, за чисто сликарским 
ефектима. Према овој главној карактеристици њенога та- 
лента, њен таленат се може да обележи као стваралачки, 
као онај који може да природу природно, природу по 
природи, преустројава, а то врло много значи. То за мене 
лично толико значи да ја, идући за својом импресијом 

која нема за собом велико сликарско искуство, држим 
да је таленат Г ђе Вукановић највиши од свих наших 
сликарских талената, баш стога што допушта себи да 
према себи преустројава природу. 

Аналишући даље њен таленат, имали бисмо да до 
дамо још и ово: Госпођа Вукановић схвата ствари увек 
широко и у целини, не задржавајући се много на дета- 
љима (Вечерња Шешња, на пример); она, даље, с вели- 
ком енергијом приступа решавању најтежих сликарских 
проблема (светлосни проблеми У Гају иу акварелу Де- 
војчица на прозору); колорит јој је, даље, необично свеж 
и увек у хармонији; техника сигурна, свежа и јака; по- 
тези, најзад, како сликани тако и цртачки, увек крепки 
и оправдани. 

Њен таленат, као што смо рекли, манифестовао се 
у три правца: као сликар, као акварелист и пастелист, 
и као карикатурист (цртач). О њој као сликару ми смо, 
у главном, говорили. Остаје нам да говоримо о њој као 
акварелисту и пастелисту, и карикатуристу. Као акваре- 
лист, Г-ђа Вукановић има особину свих добрих акваре- 
листа: и ако је техника акварела веома тешка, њена тех- 
ника је необично лака, проста и снажна, с лаким и оправ- 
даним потезима и са веома брижљиво очуваним светло- 
стима „папира“ ( Девојчица на Прозору, Алеја од Липа, 
Стара Циганка, и тако даље). Акварели су још меки, 
складни, боје, и кад се преливају једна у другу, очуване 
су чисте и прозрачне, а то су битне одлике једног доброг 
акварелиста. —- Као пастелист, оча се, у техници, битно 
разликује од рада уљеним бојама: на место њеног ши- 
роког потеза кад ради уљеним бојама, у пастелу јој је 
потез у тако званом Зпећташтег-у, и увек је свежи не- 
дирнут, што даје њеним пастелима нарочиту јачину (Ци- 
ганчица је најбољи доказ за то). — 

О њој као цртачу и карикатуристи писао је мој 
поштовани професор Г. Богдан Поповић (Ново Време, 
број 288 и 289 за ову годину) и ја ћу, овом при- 

ликом, само да се задржим на репродуковању мисли 
изнетих у томе чланку. Главна карактеристика кари- 
катура Г-ђе Вукановић је карактеристика свих добрих 
карикатуриста. „Она уме да види“, каже Г. Богдан 


Поповић, — да види оно што је индивидуално и ка- 
рактеристично, оно што одступа од нормалнога, — и 
да то јако и осеши, — шако, да слика запажене осо- 


бине, одјекујући у осећању и уписујући се у машту, 
сама собом добије оно појачање, ону претераност, која 
је битна особина сваке карикатуре. На скоро свакој 
од изложених карукатура наћи ћете сведоџбе о том 
посматрачком дару. На многим лицима која су ту кари- 
кирана, и од којих извесно нека интимно познајете, ви 
ћете наћи извесне црте и особине, извесне радње, навике, 
и покрете, које покрај свега вашег интимног познанства 
с тим људима, досада нисте запазили, — који би вам без 
туђе помоћи, остали и даље скривени... Добар карика- 
турист види тако човека од главе до пете, од линије којом 
почиње коса на челу, од карактеристичког погледа (сл. 
бр. 22) и „акцента циркумфлекса“ који праве подигнуте 
обрве и опуштени бркови (бр. 30 и 36), па до прстију 
и ноката на рукама (сл. бр. 45, 46, 47, и друге)“. Идући 
даље за мишљењем Г. Поповића, могле би се дати још 
и ове карактеристике карикатурама Г-ђе Вукановић: она, 
покрај тих чисто физичких особина, уме да карикира и 
моралне и друге особине својих жртава, у колико се 
оне могу да огледају у спољашњем изгледу, а то пока- 
зује карикатуриста вишега рада; сем тога она има и 
духа и инвенције да све што види, лепо, вешто и досет- 
љиво истакне (број 41: контраст младе госпође „с љу- 
базно-покровитељским осмејком“ према официру, пре: 
каљеном ратнику; број 17: једна мала госпођа је тако 
мала да је слуга мора да подигне у висину да би се 
могла руковати са својим познаницима; и тако даље); и, 
најзад, она уме да нађе и појединости које показују до- 
сетљивост, живост духа и дар измишљања бр. 26, за- 

рочито). Из свега овога, Г. Богдан Поповић закључује 
да су карикатуре Г ђе Вукановић, и технички и чисто. 
сликарски, добре ствари: „она црта брижљиво, тачно 
анатомски, без излишних појединости, трудећи се да 
са што мање средстава постигне циљ, и црта сло- 
бодно“. 


(Свршиће се). 


Бранко ЛАЗАРЕВИЋ. 





НАУЧНИ ПРЕГЛЕД. 


СТАНОЈЕ (СТАНОЈЕВИЋ, КРИТИКА НА „ПРЕГЛЕД СРПСКЕ 
књижевности“ (Летопис, 1910, св. УШ). 


Као што је читаоцима овога часописа познато, Г. 
Станоје Станојевић напао је у два памфлета (јер се ње- 
гове две злогласне критике не могу, на жалост, друкчије 
назвати) дело Г. Јована Скерлића „Српска књижевност 
у ХУШ веку“ и мој „Преглед српске књижевности“. 

Г. Скерлић, одговарајући на памфлет који је про- 
тив њега написан, показао је великим делом какве су 
опште методе критиковања Г. Станојевића, и које су 
·_ неблагородне побуде кренуле Г. Станојевића да те пам- 
флете напише. Ја се на то не морам враћати. Г, Стано- 
јевић је при том погазио све обзире, чак и оне које је 
према себи лично морао имати. Г. Станојевић је колега 
Г. Скерлића и мој, из истог факултета, из истог семи: 
нара, — и напавши нас, он је у ту сврху жртвовао 
глас универзитета у којем сам предаје и интересе наше 
млаце науке, и једну чисто научну полемику упутио је 
насилно у правцу јавнога скандала; он је рђавом делу 
наше публике дао нездраво задовољство да ужива у 
саблажњивој борби оних према којима она не треба никад 
„да изгуби поштовања; он није осетио ни то колико је 
незгодно изабрао за себе тренутак да нас нападне пред 
избор редовних професора у којем има да нам буде кон- 
куренат; он је прешао преко тога да је он као истори- 

чар позван тек у другом или трећем реду да го: 
вори о историјама књижевности, о којима су своју 
реч имали пре њега да кажу позванији од њега; он, 
напослетку, није имао ни оно полуоправдање да је 
по некој дужности, по некој раније примљеној обавези 
имао да пише о нашим књигама. Њега ниједно про- 
светно тело није позвало на реферисање, и ни у једном 
листу он не држи сталну књижевну или научну критику. 
Напротив, „Летопис“ у којем је критику писао, има за 
историју српске књижевности стручне референте у Г.ЛГ. 
Р. Врховцу и Т. Остојићу; и кад је Г. Станојевић писао 
место њих, он је показао да је нарочито хтео да он, а 
не ко други, о нашим књигама пише; те је тако и том 
последњом околношћу показао и доказао чисто лични 
карактер својих критика. 

Тај лични карактер је у његовим критикама тако 
несумњиво јасан, тако чудновато наивно показан, да 
критике Г. Станојевића представљају један уникум у на- 
учној критици. Он нигде није могао да се уздржи, ни 
онде где је то очевидно било потребно, и где би се 
сваки други на његову месту умео уздржати. Прва реч 
његове критике на моју књигу наивно показује распо- 
ложење у којем је он писао своју критику против мене. 
„Давно објављени Преглед... Г. Поповића“ — то су 
речи којима он почиње своју критику. Шта време за 
које сам написао своју књигу, одузима од њене вредно- 
стиг Напротив, већа је вероватноћа да је књига савесно 
рађена кад је човек дуже остао на њој. Француска реч 
каже врло лепо: „време не поштује оно што се без њега 
уради.“ Ја не држим да је „Историја“ Г. Станојевића 
ишта боља зато што је он њу, по сопственој хвали, на- 
писао — или, како Г. Скерлић згодно вели — испевао 
за шест месеца. 

Напослетку, тон и став у којем је Г. Станојевић 
себи допустио да пише о раду Г. Скерлићеву и моме, 
показује, на врло велику штету Г. Станојевића, колико 
су његове критике личног карактера. Његов тон није 

подигнут, није жесток (он за то нема ни темперамента 
ни стила) ; његов начин писања је чисто неваспитан, говор 
човека узбуђена и неуглађена, са нечим простачким, ако 
ми је допуштено рећи паорским у тону, с интонацијама 
једног сировог човека, без икакве више књижевне кул- 
туре и углађености, све спојено са једним добрим мишље- 
њем о себи које га је одавна чинило смешним, које ме- 
ђутим с временом код њега расте, — и које заиста не 
стоји ни у каквој сразмери са његовом правом вредношћу. 

Тај тон и тај став Г. Станојевић узима од прве при- 
медбе у својој критици. Прва његова примедба о мојој 
књизи гласи: 

„Г. Поповић или као да сам није никада чуо ни 
видео како се ради у науци, или...“ За њом се нижу 
остале, истога рода. Што год ја кажем, то је за њега 
„наивно“, „нелогично“, нетачно“, „сасвим нетачно“, „по- 
грешно“, „сасвим погрешно“, „велика погрешка“, „крупна 
погрешка која се свакако мора исправити“, „погрешно 
и неконсеквентно“, „сасвим некритично“ и „нема ни си- 
стеме, ни логике, ни смисла.“ На неколико места он на- 
води само по једну моју реченицу, и каже: „у овој ре- 
ченици је готово свака реч нетачна“, или: „Г Поповић 
је у овоме учинио неколико погрешака“, или: „и овде 
је све погрешно“. Што се мога знања тиче, он каже: „ 
Поповић уопште слабо зна византиске ствари“, „врло слабо 
познаје политичку историју српску“, „непознавање наше 
старе књижевности у детаљима навело је Г. Поповића 
на многе погрешке, које вероватно не би био учинио 
да је боље и више систематски радио свој посао и да 
има више позитивног знања из старе наше књижев- 
ности.“ Што се тиче брижљивости у раду: „Г. Попо- 
вић је небрижљиво читао многа дела старе наше књи- 
жевности.“ Што се тиче стила: „Г. Поповић по некад 
употребљава изразе... које вероватно нико не би упо- 
требио.“ Последња реч гласи: „стара наша књижевност 
у овој књизи... израђена је доста овлаш и без довољно 
спреме и разумевања; Г. Поповић... мора још много ра: 

дити на старој нашој књижевности ако хоће да она у 
другом издању, које мора бити не прерађено него са: 
свим наново израђено, буде тачна и добра“. Само два 
места нису грдња : „стара наша књижевност у овој књизи... 
представља донекле напредак у понеком правцу“, и „Г. 
Поповић, чија је необична вредноћа и велика симпатична 
љубав и преданост науци добро позната... итд.“ Али ни 
она нису комплименат. Прво се са својим ограничењима 
равна покуди, а друго, под привидном похвалом вред- 
ноће и преданости, садржава очигледну намеру да ми се, 
после одрицања знања и брижљивости, одрекне и сваки 
таленат и можда потребна интелигенција. 

Има увреда које је човек дужан да одбије; ове не. 
Човеку није ни могућно бранити се од њих, пошто му се 
и не пристоји доказивати свој таленат, интелигенцију, 
знање. Остаје му само да на њих не одговара ништа, 
као што не одговара ни на сличне увреде последњих 
међу нашим дневним листовима. Очевидно је, у осталом, 
за свакога да се оне не могу упутити мени ни по мом 
положају, ни по мојим способностима, и да онај који их 
мени упућује само показује каква је његова сопствена 
интелигенција. Ја се даље нећу на њих обзирати, но ћу 
само у интересу науке и истине, које су обе критиком 
Г. Станојевића тешко повређене, побити његове замерке, 
надам се све до једне. И само ћу на тај начин, без по: 
себне анализе његових способности, показати са како 
мало научне спреме и са како мало разума критикује 
Г. Станојевић, 

Доиста, његове обичне методе и навике и особине 
јесу: говорити о стварима које не зна са сталним и не- 
поколебљивим уверењем да је његово незнање знање, а 


туђе знање незнање, заклопити очи пред истином, твр.. 


дити ствари не казујући разлоге, прекидати наводе на 
месту где долази објашњење које даје прави смисао ре- 
ченици, пребацивати другом што себи изриком допушта, 
порицати оно што сам у својим списима брани, забора- 
вити оно што је сам рекао три реда раније, изненађи- 

вати незнањем у оним стварима о којима смо досад сви 
претпостављали да их он зна, и друге још које нећу на- 
водити а које ће се, као и ове наведене, видети јасније 
и убедљивије из анализе његових замерака. Неке од њих 
остаће необјашњиве. ИМ ја могу само ово додати: било 
је можда једно време кад се за радове Г. Станојевића, 
или за понеке од њих, није могло рећи све ово што је овде 
речено; али је то време прошло, и данас Г. Станојевић, 
по свему изгледа, или неће, или није више у стању да 
ствари гледа објективно, и да о њима умује с довољном 
пажњом и правилном логиком. Има таквих случајева. 

На чијој је страни право, и знање, и поштење, лако 
је видети. Овај мој разговор са Г. Станојевићем јаван је. 
Пред публиком је и моја књига, и критика Г. Станоје- 
вића, и мој одговор; и кад он напише свој одговор, ако 
га напише, биће и тај одговор исто тако пред њом. Ово 
се дешава на очиглед целом свету — пред Г.Г. Јагићем, Но- 
ваковићем, Решетаром, пред другим познаваоцима, пред 
нашим колегама, пред његовим сопственим пријатељима —, 
и само људи који из буди којих узрока не мисле и не 
виде, могу рачунати на тренутан успех, који се у осталом 
скупо плаћа. Резултат интелектуалних двобоја не види 
се одмах као резултат физичких, али и интелектуалне 
борбе остављају жртве на попришту. 


Ја ћу одговорити на замерке Г. Станојевића овим 
редом : замерке из српске историје, из српске књижев- 
ности, из византиске књижевности, из општих појмова 
о историји књижевности, из стила. 


| 


Из српске историје Г. Станојевић ми чини ову за- 
мерку. Она је одмах један леп примерак Г. Станојеви- 
ћевих замерака и његова начина критиковања. 

Ја сам у књизи рекао: „С постанком велике, ује- 
дињене државе српске, која иде од краја 12 века, по- 
стаје и српска књижевност“ (Преглед, 9). Наводећи ово, 
: 49% 

Г. Станојевић каже: „Г. Поповић је... показао да врло 
слабо познаје политичку историју српску кад је могао 
ово написати... у овој реченици је готово свака реч не: 
тачна“. И онда то доказује овим разлозима: „јер нити 
је Немањина држава била велика, нити је била уједи- 
њена, нити она иде од краја ХП века, нити онда постаје 
српска књижевност“. Таква је, узгред буди речено, ње- 
гова обична аргументација; он каже да нешто јесте, или, 
још чешће, да није, али зашто нешто јесте или није, он 
не говори. — На крају додаје: „Ја чак ево признајем, 
да не знам шта управо значи: посганак уједињене др: 
жаве српске. Свака је држава уједињена ! Ја не могу да 
замислим, да је Г. Поповић хтео рећи да је Немања извео 
уједињење српскога народа!“ (Летопис, 55-6). 

Како је већина критика и аргументација Г. Стано- 
јевића оваква, ја морам, ако хоћу уопште да одговарам 
на његову критику, одговарати и на такве критике и на 
такав начин аргументације. 

Ја нисам нигде говорио о уједињењу народа, него 
о уједињењу држав.; зашто онда Г. Станојевић инсину“ 
ира да сам говорио о „уједињењу српскога народа"> 
Биле су две државе, Рашка и Зета, и Немања их ује: 
динио; шта ту има погрешно 2 Ја нисам чи говорио о 
уједињењу свих држава. Кад је један писац случајно 
представио Г. Станојевићеве речи о уједињењу под Ча- 
славом као речи о уједињењу свих земаља српских, Г. 
Станојевић се на то љутио; што садон намерно тако 
представља смисао мојих речи» — Г. Станојевић даље 
вели да „не зна“ шта значи „уједињена држава“; он 
вели: „свака је држава уједињена“. Ако он то доиста 
не зна, онда је то доста зло. Тај је израз познат и упо- 
требљава се често, и чак као сталан израз, као име тако 
уједињених држава. Каже се врло лепо „Уједињена Не- 
мачка“, „Уједињена Италија“; а највећа краљевина Ев- 
ропе, енглеска краљевина, носи као службено име „Ује- 


' Летопис 261, стр. 78. 

дињена краљевина.“ Ако Г. Станојевић, као што је ве- 
роватно, — и ако историчар по струци, — није знао ово 
последње, он је ваљда знао оне друге изразе; он је, шта 
више, писао приказ о књизи Г. Драгољуба Павловића 
„Уједињена Немачка“, у којој се ти изрази стално као 
стручни употребљавају (в. стр. 304) а он тим изразима 
није ништа замерио.: Он је могао знати и то да наши 
историци, кад говоре о Немањи, изрично кажу да је он 
створио „државно јединстшво“.“ Ја управо не знам шта 
је Г. Станојевић овом својом напоменом мислио, ако је 
он ту уопште нешто мислио; ово последње је, међутим, 
сумњиво, пошто Г. Станојевић на истом месту у три 
реда има једанпут речи: „свака је држава уједињена“, 
а други пут речи: „нити је Немањина држава била ве- 
лика, нити је била уједињена“... (в. горњи навод) — 
Да ли је Немањина држава била велика или не, то је, 
као што свак види, једно крупно научно питање, и ја 
сам ту „показао да врло слабо познајем политичку исто: 
рију српску“ кад сам могао употребити израз: „с по 
станком велике, уједињене државе српске.“ Је ли потребно 
рећи да је величина релативан појам» Свакако је пак Не- 
мањина држава била велика према оној његових непо- 
средних претходника, пошто је имала две државе док 
су они имали једну. — Што се тиче доба у којем је по. 
стала српска држава и српска књижевност, за свакога 
је јасно да моје речи „од краја 12 века“ нису ни по чем 
нетачне. Немања је ујединио Рашку и Зету 1170 године, 
а прво дело, од којега узимам да почиње књижевност, 
написано је 1199. Шта има нетачнога у једној синтетичној 
реченици која не прецизује та два догађаја календарским 
датумимаг У осталом, питање о постанку српске књи- 
жевности не да се тако олако решити како Г. Стано- 
јевић мисли, а најмање се то може чинити по онако про: 


1 Бранково Коло, 1899 бр. 27. 


2 Ковачевић и Јовановић, Историја срп. народа стр. 65. — Г. 
Станојевић је и ову књигу приказао (Стражилово, У 1892, стр. 95). 

извољним комбинацијама какве је у свом даљем дока- 
зивању (в. примедбу) употребио Г. Станојевић. Ваља, 
наиме, тражити или први датован споменик српскога је- 
зика, или, што је боље, прво датовано књижевно дело 
на њему писано, па то дело огласити као оно којим по- 
чиње књижевност. При данашњем знању, то је дело типик 
карејски, писан 1199, и тако сам и ја узео.! 

Из ове замерке Г. Станојевића, ето, види се и ње- 
гово знање, и логика, и научничка исправност, и метод 
Али је то и нелојалност кад он по тој напомени каже: 
„Г. Поповић је међутим показао да врло слабо познаје 
политичку историју српску кад је могао ово (реч јео 
горњој мојој реченици: С постанком, итд.) написати“. Јер, 
све нека би се наведеној реченици и имало шта заме- 
рити, нико ваљда сем Г. Станојевића не би по њој могао 
изводити овако генерални закључак о тобожњем „врло 
слабом познавању политичке исшорије српске.“ Још 
мање би то могао чинити кад је она једна једина по којој 
"ми се то знање оспорава; Г. Станојевић, одиста, њу је- 
дину ставља у одељак где говори о знању историје. 
А најмање би то могао чинити кад, сем ње, има у 
књизи маса других реченица, параграфа, и чак читавих 


1 Г. Станојевић, у продужењу евоје замерке (стр. 56), наводи 
нека дела која су могла постати „пре тога“, „пре Немање“. Како 
он непрецизно говори, ја најпре не знам шта он мисли да значе 
ти изрази „пре тога“ и „пре Немање,“ Је ли то пре Немањине смрти 
или пре његова рада на уједињењу, или пре његова рођења: То су 
три разна датума. Или је то пре „краја 12 века“ како сам ја рекао: 
А. после, и сама дела која наводи, и како их чаводи, не могу слу- 
жити као доказ да је српска књижевност постала „свакако пре тога“. 
Јер на пример за три „житија“ која наводи, он сам каже: „постала 
су при крају ХИП века“, а то је оно што ја кажем. — У истој замерци 
а поводом онога места гдв говорим о „Животу Св. Јована Владимира“ 
(Преглед 37), и где ја нарочито нисам сео да поменем Дукљави- 
нову хронику, из разлога који су јасни свакоме ко уме да прочита 
то место моје књиге, — Г. Станојевић још сме да каже, и то овако 
изричито: „само се по речима Г. Поповића ва том месту види да 
ов не зна да је прича о Владимиру и Косари сачувана у Дукља“ 
ниновој хроници“ ! 





Поред Лиса за аејеој 

одељака који додирују историју и у којима се потребно 
знање не оспорава. Кад сам ја у излагању старих срп. 
ских биографија које хвата двадесет и две стране, и из- 
лагању епске поезије које хвата педесет и две стране, 
као и гредом у излагању дубровачке књижевности, скоро 
на сваком кораку додиривао историју; кад сам прелазио 
безброј момената који се везују за Неманиће, бој косов- 
ски, Краљевића Марка, Бранковиће, Црнојевиће, хајдуке, 
ускоке, црногорску историју, дубровачку историју, Ка- 
рађорђа и Милоша, и за масу личности и догађаја свих 
тих партија политичке историје наше; кад сам улазио у 
појединости о којима његова од скоро четири стотине 
страна „Историја“ често ни једне једите речи не прослови, 
и за које сам морао, ради проверавања најситнијих де- 
таља, сваки час загледати не у ручне и популарне исто- 
рије као што је његова, него у научне расправе Рачкога, 
Руварца, Г. Г. Новаковића, Ковачевића, Томића, Радо 
њића, и чак и у саме чисто историске изворе (о свему 
томе дат је рачун у предговору и литератури на крају 
књиге); а кад, с друге стране, Г. Станојевић ни код једне 
једите реченице у тим одељцима не нађе ни једну једиту 
замерку односно тачности историског излагања (а да је 
нашао, зацело би је учинио): — онда је, с једне стране, 
јасно да то не може бити доказ о незнању него о мом 
добром знању, а с друге, да оваква критика какву Г. 
Станојевић примењује не може бити никако лојална. 


П 


После ове замерке из политичке српске историје, 
Г. Станојевић ми чини замерке из историје српске књи- 
жевности. И док ми је из политичке историје, — која 


1 Г. Станојевић се не може бранити тим што је писао самоо 
одељку старе књижевности „Прегледа“. Кад се доноси овако гене- 
ралан закључак као што је овај о знању историје, критичар је дужан 
прочптати целу књигу. Напослетку, Г. Станојевић је прочитао, поред 
одељка о старој, и одељак о народној књижевности, где највише 
има историје; то је мени личпо он сам рекао. 

није мој стручан предмет а његов јесте — учинио једну 
замерку, дотле ми је из историје српске књижевности, 
која је мој стручни предмет, а није његов — са сигур. 
ношћу човека који туђу струку познаје боље него своју 
— учинио -— неких џешнаесш замерака. То је познат слу 
чај да човек лакше чини замерке у науци у којој се не 
разуме него у науци у којој се разуме. 

Каква је доиста компетенција Г. Станојевића у исто- 
рији српске књижевности и књижевним дисциплинама у 
опште 2 

Књижевном критиком Г. Станојевић се доиста бавио; 
али ја држим да, при свем изузетно добром мишљењу 
које он има о сваком свом раду, Г. Станојевић тај свој 
књижевно-критички рад неће ни сам високо ценити. У 
„Стражилову“ 1892, поред критике научне којом се још 
од младости бавио, водио је каткад и књижевну кри- 
тику. Из тога доба остала су четири приказа његова: 
1) приказ „Мале Маре, хумористичног романа Пол де 
Кока“ у преводу Г. М. Ђорића; 2) једне брошуре Г. Д. 
Живаљевића поводом које је изјавио да писцу „велику 
захвалност дугује“; — 3) једне збирке радова гимназиских 
ученика у којој је он пронашао неку песму које се „не 
би постидели ни највећи песници“; — и 4) календара 
„Сокола“ за који је с пуно духа рекао: „прва је година 
како је полетео Соко, али се није високо уздигао“, на 
шта је уредник, једнак у духу са сарадником, под звезди: 
цом приметио: „та за Бога, полетарац је још!“! Г. Ста- 
нојевић је 1892 био још млад, али по јутру се дан по- 
знаје, и, по оној лепој изреци, човек је врло рано оно 
што ће бити. 

Доцније, 1898, кад се већ сасвим дао на науку, он 
је једанпут хтео понова да учини неко мало неверство 
према њој, опет ради књижевности, овога пута ради 
француске и светске. Из тога доба остала је само једна 
критика у којој он узгред помиње неке туђе књижев- 


1 Стражилово, 1892, стр. 350, 512, 591, 736. 

нике нпр. „Буржета“ и „Текера“: Колико је његово 
знање и осећање тих страних књижевности и страних је- 
зика, видеће на мах, од прве, и несумњиво, сваки онај 
који сам има осећања за те ствари. 


Питањима наше нове књижевности Г. Станојевић 
се није никада бавио, ни питањима дубровачке, народне, 
и остале. Само се старом још бавио, и написао је неко- 
лико расправа и критика које се на њу односе. Главни 
радови његови на том пољу јесу четири расправе о ста. 
рим српским биографијама. Његова „Биографија Стефана 
Лазаревића од Константина философа као извор исто. 
риски“ припада историји. Његове „Белешке о склопу 
Данилова родослова“ иду само за туђом идејом, и изла- 
гање и закључци у њима су сви конфузни. Његови „Из 
вори Немањиних биографа“ почивају добрим делом на 
истој комбинацији на којој и расправа „О склопу Нема- 
њине биографије од Стефана Првовенчанога“, и вреде 
колико и ова; а ова је побијена чим је из штампе 
изашла.“ 

То су главни радови Г. Станојевића из старе српске 
књижевности, која је, као што смо видели, још једина 
на којој је он радио, и која је ближа његовој струци. 

И ово мишљење о њима није само моје (моје је још 


· неповољније), него је то у главном мишљење свију што 


прате ствари, и оно је бар великим делом у јавности ка- 
зано, и сам Г. Станојевић није могао досад да га потре, 
и ако га се у јавности дотицао.“ 

Мислећи да има права говорити о старој књижев- 
ности, Г. Станојевић се у главном задржава на том одељку 
„Прегледа.“ Само, по начину како он представља ствари, 
кад је већ том одељку чинио само замерке, он није хтео 
да види да му је дужност била да за друге одељке бар 


Дело ХУШ, 1898, 185. 


2 В. реферат Г. Драгутина Костаћа о овој расправи, Дело 
тХ, 1896. 


3 С. К. Гласнак, ХУ, 1901, 309. 


=== 

претпостави туђе боље мишљење, или бар да се лепо огради 
од намере да је замерке учињене једном одељку хтео 
распространити на целу књигу, нарочито кад тај одељак 
не хвата ни пуних Деш, док цела књига износи шриде- 
сеш пи два табака. 

У тој нелојалности он ће и даље ићи, па не само 
што неће говорити о другим одељцима књиге, него, и 
кад о старој књижевности говори, он неће додирнути ни 
једну особину моје књигс по којој би се у томе одељку 
видела разлика између ње и ранијих историја српске књи- 
жевности. Он неће да помене ту разлику ни по матери- 
алу који је у књизи, ни по обради његовој. Он неће да 
је помене ни кад говори о поезији, ни кад говори о ро- 
манима, приповеткама, апокрифима, хагиографским спи- 
сима, биографијама, похвалама, хроникама, хроногра- 
фима, летописима, родословима или мао ком другом 
спису или роду све непрестано те старе књижевно- 
сти, а свуда та разлика постоји. Он неће да каже 
ни колико је досад историја књижевности било што су, 
као моја, излагале нашу стару књижевност упоредо с 
другим књижевностима, нпр. византиском. Он неће да 
каже ни колико их је досад било што су давале садр- 
жаје дела, као што је с мојом случај. Он неће ни слу- 
чајно, ни само по имену, да помене ни !едну ранију 
историју српске књижевности само зато да не мора рећи 
разлику између њих и моје. Ја пристајем да се и о дру- 
гим стварима у мојој књизи говори, али је за свакога 
поштена човека и знаоца јасно да је правој и објективној 
критици то главно, та разлика, спупањ који бележи моја 
књига међу досадашњим историјама српске књижевности. 

Тим самим што о томе Г. Станојевић не говори, он 
је знатно обеснажио своју критику, лишио је онога што 
она мора да има, убио јој праву цену, и не слутећи зар 
да је тиме прећутно признао и подигао цену мојој књизи. 
Промашквши тако прави циљ критике, Г. Станојевић је 
ушао само у бележење онога што он сматра као погре- 
шке. Мислите ли да је ту улазио бар у спорна научна 

питања, она где би он нпр. заступао једно данашње ми- 
шљење а ја другог Мислите ли да је ту додирнуо пи: 
тање ко има право, Јагић или Брикнер, у схватању рада 
Ћирила и Методија; или ко има право у питању о по- 
станку хронографа, Шахматов или Руварац; или слична 
Нимало. Он није у стању да иде даље од сигница, ре- 
ченица, и он у њима тражи некакве грешке. Ја, најзад, 
и на то пристајем, на тражење грешака и у таквим ситни- 
цама, и ако не сматрам да је то права критика која се на 
њима задржава. Али ни у њима Г. Станојевић нема право, 
нимало. 


Да их прегледамо. 

1: У мојој књизи (стр. 68), у одељку о општој каракте 
ристици старијих летописа, ја сам рекао да они „хроно: 
лошких дата немају или их имају врло мало.“ То је на- 
равно, тако, и свак који у памети пређе старије наше 
летописе, видеће да је њихова карактеристика, у порге- 
ђењу са млађим летописима (јер ја у том смислу о њима 
и говорим в. Преглед, стр. 67-70, да тих дата немају 
или имају врло мало. 

Г. Станојевић каже да је та моја карактеристика 
нетачна; и наводи за то овај разлог: „ер н. п. т. зв. 
Врхобрезнички Летопис дакле један од старијих лето- 
писа, на непуној страни и по има забележених за разне 
догађаје десет година (стр. 58).“ По чему тај изузетак од 
правила може бити доказ да је карактеристика коју сам 
дао нетачна» Да ли Г. Станојевић доиста мисли да неко 
правило не вреди кад има изузетака 7 Кад би тако било, 
било би уопште немогуће постављати правила и давати 
опште карактеристике. Је ли потребно рећи да ја нисам 


ни рекао да сваки од тих летописа има врло мало тих 


дата, него да их старији летописи, узеши сви укупно, 
мало имајур Ја то велим, као што сам и горе поменуо 
у општој карактеристици старијих летописа, и исшичем 
шу особину старијих летописа у поређењу с млађима, 
који су пуни тих дата, и у ствари и немају ништа друг 

до њих. То је у мојој књизи тако јасно представљено и 
шексшом и редом излагања да није могућно ствар по- 
грешно разумети. Како је могућно аргументисати као Г. 
Станојевић 2 

· 2 Г. Станојевићева аргументација, међутим, стално је 
таква. Кад год ви у општој карактеристици кажете општу, 
просечну истину, која обухвата час већину, час велику 
већину случајева, — он је узме апсолутно, универсално, 
па онда наведе изузешак и по том каже да је дравило 
које сте поставили нетачно. Таква је и друга његова за: 
мерка. Ја сам на стр. 42 рекао да се „биографија (Не- 
мањина од Св. Саве) одликује од осталих наших и тим 
што се у њој за неке догађаје бележе и године кад су 
се десили док друге махом тога немају“. Г. Станојевић 
каже да је то што сам рекао „погрешно“ и наводи као 
разлог да „биографија деспота Стефана Лазаревића... 
има врло много хронолошких података“. — Ко је ово 
последње спориог Где је у мене нешто томе противно 
речено Оваква аргументација је овде још мање разум 
љива, пошто сам ја смисао горњих речи изриком огра- 
ничио речју: махом. Сувише још, за тај исти животопис 
деспота Стефана, ја сам у својој књизи на стр. 56 рекао“ 
„у њему су чесша хронолошка даша.“ О свему овом 
може се свак уверити који отвори моју књигу на тим 
странама, п упореди је са замерком Г. Станојевића. 

Да ли Г. Станојевић овако ради из нелојалности, 
или по кривој логици, или по изнуреној пажњиг> И како 
је могућно с њим дискутовати > Ја ћу се уздржати и од 
даљег побијања и коментарисања. Ја ћу само, ради веће 
јасности, у једном простијем примеру, дати тачну фор- 
мулу овог чудно нелогичног или нелојалног умовања Г. 
Станојевића. Кадгод бих ја рекао, примера ради, овакву 
реченицу: „Наши песници, који су млади умирали, нису 
оставили за собом оно што се од њих могло очекивати“, — 
Г. Станојевић би оштро узвикнуо: „Погрешно је...“ или 
„Велика је погрешка“,.., или, према прилици, „Сасвим је 
погрешно рећи, као што тврди Г. Поповић, да је Ма- 
тија Бан млад умро.“ 

3. Друга врста његових замерака је оваква. Кад 
год ја — што је начин у књижевном свету у сталној 
употреби — збијајући, вежем два подмета и два при 
рока, он подметне прирок подмету којем овај не бри- 
пада, и чини ми шикане за ствари које нисам ни рекао. 
Узимам прву књигу која је рађена слично мојој, „Исто 
рију лепих вештина“ од Саломона Ренака, у којој је у 
двадесет лекција изложен целокупан тај предмет, — и 
скоро насумце вадим ове редове (стр. 268): „Мазарен и 
Колбер основаше Академије сликарства, вајарства и ар. 
хитектуре.“ И ако је очевидно да је писац овде мислио да 
је Мазарен основао Академије сликарства и вајарства, а 
Колбер Академију архитектуре, Г. Станојевић би — да сам 


ја ово написао — одговорио: „Нетачно је да је Маза- 
рен основао Академију архитектуре, јер је њу основао 
Колбер.“ 


Ево дока а за то. Ја кажем: „Живот (биографија) 
архиепископа Јоаникија као и живот архиепископа Јев- 
статија обухватају њихово замонашење, пут у Јерусалим 
и Свету Гору, постављање за игумане, епископе и архи- 
епископе, смрт и пренос моштију или чудеса“ (52), а Г. 
Станојевић одговара (58): „Нетачно је да је Јанићије по- 
стао од епископа архиепископ (стр. 52), јер је он за ар- 
хиепископа изабран као игуман сшуденички.“ 

Монструозно је такве замерке чинити. Ја нисам ни 
помислио рећи да је Јоаникије постао архиепископ не 
од игумана него од епископа, и нико не може изводити 
из горње реченице да сам ја шо рекао. Ја сам само из- 
ложио Јоаникијеву биографију уједно с Јевстатијевом, и 
казао који се моменти у обема биографијама налазе, а 
нисам посебно Јоаникијеву биографију излагао, нити само 
његове црквене чинове бележио. 

Ја се нећу даље упуштати у гзнализу ове своје ре- 
ченице. Они који умеју читати књижевно написане ре: 
ченице, видеће како је у њој, и поред тога што она 
заједнички излаже обе биографије о којима говори, ипак 
оаспоредом речи обележена она разлика између тих био- 

графија коју Г. Станојевић не види или неће да види. 
Стручњаци ће, међутим, видети да, поред ње, има још 
разлика које су на исти начин јасно обележене. 

4. У мојој књизи (стр. 40) вели се да је студенички 
типик „исте величине које и типик хилендарски и истога 
текста у главама 4-43“. Г. Станојевић (57) каже да је то 
„сасвим нетачно,“ и да се по томе види да сам ја „не- 
брижљиво читао многа дела старе наше књижевности.“ 

Ја, пре свега, овде констатујем ову чудну и врло 
смешну ствар да Г. Станојевић, који мени пребацује да 
небрижљиво читам дела старе књижевности, не исправља 
моју тобожњу погрешку по тексту него по предговору 
издавача тога текста, Г. Јиречека. Г. Станојевић тако 
нерадо чита дела из прве руке да ни онда кад има у 
руци књигу о којој говори, неће из ње да се обавести 
о садржини њеној, но се о тој садржини обавештава из 
предговора књиге. И — врло чудна ствар — он не осећа 


како тим открива своју сопствену слабост. То је оче. 


видно клонула пажња. 

Ово је друго нелојалност: он зна врло добро да 
је моја књига једна од најзбијенијих књига у нашој 
научној књижевности ; да код мене једна стана резимује 
десет страна сличних књига, или шест реди шест рас- 
права; да сам ја у овом случају са цигло седамнаест 
речи и четири цифре рекао о студеничком типику све: 
име, време постања, намену, величину и садржину; да 
сам ја речима: „истога текста у главама 4-43“ казао, и 
имао да кажем, опшшу садржину тога типика; да ја 
нисам имао да дајем опис тих дела; да према томе нисам 
имао да улазим у појединости, и да нико паметан не 
може, под свима тим набројаним околностимз, од мене 
тражити да будем тако детаљан као издавач у предго- 
вору самог издања тога дела. Г. Станојевић зна врло 
добро да ја знам — и то да знам боље од њега, пошто 
сам ја те типике познао читајући њих, а не предговор о 
њима — да има појединачних разлика између та два 
типика, јер он сам наводи да сам ја „одмах на идућој 

страни“ поменуо да је типик студенички постао од хи: 
лендарског „разрадом“; са својим обичним али плитким 
лукавством, он је то рекао овако: „Г. Поповић је у 
осталом одмах на идућој страни опровргао своју тврдњу“. 
— Сувише још, Г. Станојевић зна да сам ја у једној 
засебној расправици писао баш о тим истим типицима, 
и да сам у њој рекао од речи до речи ово: „студенички 
типик само је препис типика хилендарског с неким из- 
менама у две шри главе“! а реч је баш о поменутим 
главама (4-43), и могла је бити само о њима, пошто 
студенички типик и нема других глава (1-3). 

Ја остављам нерешено питање о том с каквим ч0- 
веком имам посла, са човеком нелојалним, или човеком 
који је изгубио моћ правилног умовања и моћ концен- 
трисања пажње и поређења. 


5. Ја сам раније рекао како Г. Станојевић неће нигде 
да каже каква је разлика између моје књиге и ранијих 
историја књижевности, поред осталога, и у погледу из: 
лагања садржине дела о којима се говори. Код старих 
српских биографија на пример, он неће да каже дасуу 
мојој књизи први пут изложене исцрпне и ако кратке 
садржине њихове. Он ипак замера том излагању. Али у 
тим замеркама, он полази са једног гледишта које је са- 
свим страно овом послу. Он, наиме, не види или неће 
да види да при излагању садржине има да се да лите- 
рарно разумевање самих дела, него тражи да се чини 
историско излагање догађаја о којима се у делима го- 
вори. Он тражи да ја, кад излажем биографију која је 
написана о једном нашем краљу, изложим све моменте 
о његовој влади као шаквој а независно од онога како 
се они у биографији представљају. Кад ја, на пример, 
излажући „Живот краља Драгутина“ од архиепископа 
Данила, кажем, при крају тога излагања, „како је (Дра. 
гутин) уступио престо Милутину, како је после ис- 


1 В. Кратке белешке о списима Св. Саве, Наставник, ХУЈЕ 
1906, 346. 

поснички и покајнички живео, закалуђерио се и умро“ 
(стр. 49 — Г. Станојевић каже (57): „Г. Поповић је 
изоставио готово цео опис живота Драгутинова после 
оставке на престолу (стр. 49), он чак и не помиње Дра- 
гутинову владу после абдикације.“ Пре свега за свакога 
је јасно да ја нисам изоставио ни „цео опис живота Дра- 
гутинова после оставке на престолу“ (баш: престолу 2), 
ни „гошово цео“, пошто ја изрично кажем да је Дра- 
гутин после оставке на престо и „испоснички и покај- 
нички живео“, и „закалуђерио се“, и „умро“; ја већ не 
знам каквих особина треба да је човек који сме да по- 
риче да сам шо рекао. А што не помињем „Драгутинову 
владу после абдикације“, свакоме који познаје поменути 
Данилов спис јасно је да није ни требало да је поми- 
њем кад садржину тога списа излажем. На тринаест листи 
на којима описује Драгутинов живот после те абдика- 
ције, Данило једнако говори о томе како је тај краљ 
живео у највећој побожности и скрушености све до 
смрти, и како се због тога и закалуђерио; Данило то 
стално истиче, и с нарочитом тенденцијом да представи 
Драгутина као пример божјега човека који и престо 
оставља и своје тело најстрашнијим мукама мучи само 
ради службе Богу; а кад мора да помене и „Драгути- 
нову владу после абдикације“, Данило има само две 
или три реченице, и то узгредне и неизричите, и које 
као кријући даје, да не би њима покварио слику идеално 
побожног човека којег описује. Јасно је, према томе, да 
сваки који који излаже садржину Данилова списа о Дра- 
гутинову животу после абдикације, има да се задржи на 
моментима његове ПЏобожносши а не на моменту његове 
владе, нарочито кад има садржину да да само у крат: 
ким и битним цртама. А Г. Станојевић ми уписује у грех 
што ту владу „чак и нг помињем“! Ја не знам колико је 
Г. Станојевићу Данилов спис свеж у памети, па не могу 
да се изјасним да ли Г. Станојевић чини ову замерку по 
незнању, или је просто чини по осведоченој нелојално- 
сти; ни оно прво није искључено. 

6. Тако исто замера Г. Станојевић и за излагање 
садржине Немањине биографије од Стефана Првовенча- 
нога, и каже да у њему „има такође неколико погре- 
шака“ (стр. 57). 

Излажући садржину те биографије, ја сам, поме- 
нувши како она најпре обухвата моменте детињства Не- 
мањина рекао: „затим (она) прелази на односе с Грцима, 
као и на односе, управо свађу и бој с браћом, уз то и 
на истрагу богумилске јереси“ (стр. 42). Г. Станојевић 
каже да је то „погрешно,“ јер се, вели, у биографији 
„о односима с Грцима“ прича „после а не пре борбе 
с браћом и истраге богомила, или бар и после тога, што 
Г. Поповић не помиње“ (стр. 57). Пре свега, Г. Стано: 
јевић као историк, имао би да сигурно зна да се о од- 
носима с Грцима прича у биографији пре она друга два 
момента, а не најпре да каже да је то само после њих, 
па затим да се поправља и да каже да се то и после 
помиње. А даље, кад ја само набрајам који су моменши 
у тој биографији, и кад само шо и имам да набројим, 
ко паметан може тражити да ја кажем и колико се пуша 
они у њој налазе Сваки моменат поменем једанпут, па 
доста. М најзад ко ми лојалан може пребацивати да сам 
ја један моменат пре а други после поменуо, кад их све 
помињем без разлике времена, један „као и“ други, и 
„уз шо“ и трећи (те сам баш изразе употребио)» И овде 
је Г. Станојевић показао и незнање, и нелојалност, и не- 
разумевање коректно казаних реченица. 

7. Даље замерке излагању исте Немањине биогра- 
фије које Г. Станојевић чини, показују још горе особине 
његове. Ја кажем (стр. 43) да та биографија има на крају 
и „чудеса,“ и да их има „нарочито“ и „доста.“ „Међу 
тим чулесима — казујем даље — истичу се она којима 
мртав Немања спасава отаџбину од неправедних напада 
непријатеља: од бугарскога цара Борила, од цариград- 
ског цара Јериса Филандра, од кнеза Добромира Стреза, 
од епирског деспота Михаила, од угарског краља Ан- 


дрије.“ Све што сам ту рекао, то је одиста тако. Когод 

отвори ову биографију Немањину, видеће доиста да су 
у њој описана баш и само ша чудеса, и да су нападачи 
баш и само шш које сам набројао, по реду који је и у 
биографији. Знате ли шта замера Г. Станојевић овом из- 
лагању, и хоћете ли веровати да он то доиста замера: 
Он каже (стр. 57): „Г. Поповић је нападај бугарско-ла- 
тински на Рашку поделио својевољно на два нападаја.“ 
Каква „подела“ и какав „нападај бугарско-лашински“! 
Шта се то мене тиче2 Ако је Борило, који је бугарски 
цар, нападао на отаџбину Немањину заједно с Јерисом, 
који је латински (цариградски) цар, — шта ова моја ре- 
ченица има с тимг Ја у њој не излажем наџадаје како 
су шекли, него ређам нападаче који су били. Ја не при- 
чам исшорију напада и ратова после смрти Немањине, 
него излажем биографију и њену садржину, дајем само 
списак чудеса у њој и бележим имена нападача који се 
међу тим чудесима спомињу. — Знате ли шта даље за- 
мера Г. Станојевић> „При помену последњег нападаја на 
Рашку, који је код Првовенчаног описан, (Г. Поповић) 
просто је изоставио Латине и цара Хенрика, и рекао да 
је на Рашку напао угарски краљ Андрија, а то је био 
комбинован нападај Латина и Мађара, о коме Првовен- 
чани прича врло детаљно“ (иста страна). Опет он с истом 
замерком о раздвајању „комбинованих нападаја“! Ама 
шта се мене тиче је ли нападај комбинован или не, и 
јесу ли Андрија и Мађари били с Хенриком и Латинима 
при томе, или без њега» Нека јесу, нека нису, ја само 
казујем ко је нападао а не ко је с ким нападао. Ја ни 
једног нападача не помињем у вези с другима него шме- 
нујем сваког појединце. Кад сам на крају поменуо Ан- 
дрију, ја га нисам имао помињати у вези с Хенриком, 
него просто њега самог поменути, јер је он /едини остао 
дотле непоменут. Није истина, међутим, да сам „изоста- 
вио“ Хенрика, нити да сам га „Просто изоставио“, јер 
је Јерис Филандор тај Хенрик; хоћу ли да претпоставим 
да Г. Станојевић, као историк, није могао да позна његово 
име у том старом обликуг — Сумњам да ћете веровати 

шта /ош Г Станојевић замера, али читајте даље његову 
замерку (стр. 57) па ћете видети. „Стреза је (Г. Поповић) 
— каже он — назвао Добромиром, што је погрешно и 
о чему наравно код Првовенчаног нема помена“. Свак 
може да види: 1) да није истина да сам ја назвао Стреза 
„Добромиром него сам га назвао Добромиром Стрезом; 
— и 2) да није погрешно назвати Стреза Добромиром 
Стрезом, јер га тако зову и историци наши!, и међу 
њима и сам Г. Станојевић. „Жртва је такве политике 
био и војвода Добромир Стрез“, каже Г. Станојевић сам 
у последњем, сад баш изашлом издању своје историје.“ 


Г. Станојевић — то је сад очевидно — или је шо- 
лико нелојалан да свесно казује неистине, или је шолико 
смешен да не зна ни сам шта пише. 


(Наставиће се). 
Павле Поповић. 


Вепјашип уоп КаПау, Пле безсћтсћ!е де5 5ег- 
базсћеп Апц!5јапдез 1807—1810. Аш5 дет Напдазећг!- 
(еппасћ]јав5 ћегаџизоесеђеп уоп Гпидм12 моп ТћаПосгу. 
Ођегзе!  уоп ЗТерћап Ве!се1. Млеп 1910. А. Нојгћаизеп. 


(Крај). 
М 
Калајево дело, као што смо мало час поменули, 
издао је на свет Лудвиг Талоци, начелник одељења у за- 
једничком министарству финансија. Примивши се тога 


1 Ковачевић ц Јовановић, 18, 80; Вукићевић, 121. 


2 С. Станојевић м Л. Зрнић, Историја српског народа за 
средње и стручне школе, П издање, 1910, 1 свеска, стр. 61. — Г. Ста- 
нојеваћ се не може бранити тим што је ову историју радио заједно 
с Г. Зрнићем, нати набацивати кривицу на Г. Зрнића. Г. Станојевић 
се сам врло јасно изразио у чему је удео Г. Зрнића при изради 
ове књиге. Одговарајући на замерке које су критичари чинили ме- 
тодској страни ове историје, Г. Станојевић је изрично изјавио: „Ме- 
тодска страна наше историје мене св ништа не тиче; за њу је од- 
говоран Г. Зрнић. Ја сам одговоран само за факлаа у њој.“ (Истор. 
срп. народа П изд. Поговор, стр. 354). · 

посла његова је дужност била прво да рукопис изда са- 
весно; даље да да потребне биографске податке о Ка- 
лају и да оцени шта је он урадио и шта је остало 
да се сврши. Заиста Талоци је покушао да одговори 
овој дужности. О Калају као човеку и историку он је 
написао чланак од преко 60 страна (Ш—1Х12). 

О личности Калајевој (стр. Ш—ХХХЈХ) Талоци је 
писао врло симпатично. То је топао чланак какав може 
написати само пријатељ о пријатељу или штићеник о до- 
бротвору. Противна нота су пишчеве више мање дис: 
кретне лекције Србима и извесна висина на коју се ставља 
кад говори о њиховим стварима. Ми се на томе нећемо 
заустављати, тај је манир већ постао право и мађарских 
листова другога реда. Алл има нешто што би ту требало 
одмах констатовати, тј. особину Талоцијеву да ствари 
импровизира, о чему ће нарочито даље бити реч. Само 
човек који не контролише своју уобразиљу може да го. 
вори о „погубљењу убица у маси (Маззепппсћипо дег 
Мбгдег)“ по смрти кнеза Михаила, или да прича о „џе- 
латима“ у Србији 1868 године, или да за једног дечака 
од 14 година, кнеза Милана, каже: „овај из Париза у 
Београд прогнати Епикур“. Таквим стварима кипта овај 
састав, и оне доказују више пишчев таленат за драмске 
ефекте него за историјску истину. Талоци је сушта 
противност Калајева, који је избегавао „фразе и ретор- 
ски украс“. | 

У другом делу тог есеја, стр. ХХХТХ—[Х1Х, Талоци 
говори о Калају као историку, специјално о његовом 
делу о српском устанку, које је изишло 1877, и наставку 
тога дела, које је сад пред нама, т.ј. како се Калај до- 
кументирао, о плану и о композицији, као што смо ми 
раније то по њему изнели. Најзад он говори о издању 
рукописа и даје дела српске и западне — односно не- 
мачке и француске — литературе, која се односе на 
српски устанак од појаве прве Калајеве књиге до данас. 

Прва и важна замерка, која се мора учинити Тало- 
цију то је што нигде јасно не констатује да је Калајево 

документовање недовољно са гледишта руских архива; 
о Калајевом игнорисању или непознавању важних руских 
дела и збирака такође нема никакве констатације. 

Друго. Тражећи, на стр. [1 и даље, да одреди Р1Ја- 
стетипозуует Калајевом делу, т. ј. место које му по вред“ 
ности припада, Талоци износи само оно што је урађено 
о српском устанку у српској и западној лишеротшури од 
појаве 1 до појаве 11 књиге. Неразумљиво је заиста 
зашто говори само о српској и западној литературир 
Нарочито кад се зна да Калајева књига у основи није 
ништа друго него историја супарништва између Русије 
и Аустрије за утицај у Србији. Дело једнога Петрова, 
или збирке докумената које је издало Руско Историј- 
ско Друштво — да не говоримо о другима — спадају 
у прве изворе, које је требало да Калај има при руци 
кад је радио на своме делу. 

Даље, Талоци слабо познаје француску стручну ли- 
тературу. Он не зна ни за Татишчева, ни за Вандала, ни 
за Сорела, ни за многе друге; или боље, познати су му 
само Пизани, Боп, Дрио и Јакшић. Талоци је дакле изо- 
ставио многа дела из руске и француске литературе од 
капиталног интереса са гледишта Калајеве студијс, другим 
речима он је једнострано тражио критеријум за Р1асте. 
типозует — како он каже — Калајева дела, и на тај начин 
није тачно одговорио на важно питање: колико оно 
представља обраду онога што је пре њега урађено. 

Најзад, Талоци прелази на српску стручну књи- 
жавност и прави критичну смотру најновијих радова, 
дела и чланке српских историка он је строго етикетирао. 
У главноме суд није повољан. Српски историци нису до 
вољно критични, националне заблуде и религиозне пред. 
расуде сметају им да виде истину. У неколико Др. Вла- 
дан Ђорђевић и Ст. Новаковић искупили су ту консти. 
туционалну ману српске историјографије, први дубином 
схватања а други критичношћу свога излагања. По Та- 
лоцију Др. Владан Ђорђевић је најдубљи и најдухови- 
тији српски историк, он је најдубље продро у суштину 

српскога проблема и ако није тако критичан «ао Ст. Но- 
ваковић. Тако су се тенденциозни чланци Др-а Владана 
Ђорђевића у Отаџбини (тод. ХУ—-ХМШ), које Талоци 
има у виду, нашли — благодарећи русофобији која у 
њима веје — изнад студија Новаковићевих ! У опште тај 
преглед је најинтересантније што је Талоци написао. На- 
равно најинтересантније у негативном смислу. 

Пре свега тај је преглед непотпун. Тако у Годишњи- 
цама ХМ, ХХГ и ХХМП има пет прилога које је Талоци 
изоставио. То је и сувише довољно да се види како је 
пажљиво састављао свој преглед. С тога идемо даље, на 
много озбиљније ствари, које ћемо такође укратко из: 
нети, јер је заиста немогућно у границама једнога обичног 
приказа изнети све његове погрешке. 

Говорећи о српској историјској литератури, Талоци 
је поделио материјал на: 1-0 изворе, 2-0 дела и Зе сит- 
није прилоге. На стр ШХ међу делима говори о студији 
Ст. Новаковића Васкрс Државе Српске у издању Српске 
Књижевне Задруге и вели: „Скупе ли се резултати ове 
радње, мора јој се без сваке сумње признати угледно 
место у стручној литератури.“ Прешавши на чланке Та- 
лоци спомиње, на стр. СХМП, чланак Ст. Новаковића Ва- 
скрс Државе Српске у Лешопису, за који вели да је „од 
вредности (уоп Мег)“ Он не зна да је то једна иста 
студија, штампана прво у Летопису па после прештам- 
пана у Српској Књижевној Задрузи ! 

Говорећи о Мемоарима Проте Матије, Талоци ће 
рећи да су они изашли први пут у листу који се 
зовз „Шумадинци“ (Уоп Фезеп Пепку  фокенеп уигде 
2цет5: еп Те Аштсћ зетеп Зоћп Г. Мепадомкс !п Чеп 
„5итафпс!“ штег дет Тие]:: „Ашвсћтеђипсеп — Мето- 
ап — дез Ргојо Мепадом1с“ уетоНепш сећи.) Писац је про- 
сто прочитао негде да су ти мемоари изашли у Шума- 
динци и од сав. чпо. од ШТумадинка направио пот. рт. 
Шумадинци од Шумадинац! После овога долазе у сит- 
нице грешке на истоме месту: да се отац Проте Матије 

звао „кнез Александар“, или да је Вук посетио 1859 год. 
Проту Матију који је умро 1854 год! 

Талоци ће рећи да је Академија издала Баталакину 
историју прерадивши и поправивши је у неколико (етт- 
оептаззеп штоеатене! ипа уегђеззег, стр. ТУ); да ју је 
издала 34 године после пишчеве смрти; да је та исто: 
рија исто тако ваљан извор као и Мемоари Проте Ма- 
тије. Све је то нетачно. Даље даје погрешно годину из- 
дања П књиге тога дела и име места рођења Баталакина 
Оволике нетачности о једном делу спадају у реткости! 

· На стр. ГХП Талоци вели: „У 48 свесци Гласника 
која је изашла после 1878 годинс (1880) износи Ј Ми- 
кошевић(!) прилоге за новију историју Србије, особито 
за односе између Србије и Русије, саопштава бележник 
(Монхђисћ) Карађорђев, затим у првом делу рукописе 
Милутиновићевог дела о историји Србије, даље биограф- 
ске фрагменте о појединим лицима из јагодинског округа 
и о тамошњим биткама.“ Све ово горео односима из- 
међу Русије и Србије, о МонНхђисћ-у Карађорђеву и о 
рукопису Симе Милутиновића не да је нетачно већ је 
— измишљено! Једино је објашњење овом чуднова- 
том појаву што је писац видео наводе из Деловодног 
Прошокола Карађорђева (штампан 1848 год.) и из Исшо-· 
рије Србије Симе Милутиновића, који се наводе у поме- 
нутим биографским одломцима. 

У Годишњици У, год. 1883, коју издаје Задужбина 
Николе Чупића. изишао је на стр. 285 чланак Грчка песми“ 
рица о Српском Устанку од Св. Николајевића. Реч је овде 
о песмарици Трандафила Дуке, земунског трговца. Ево 
како Талоци наводи тај библиографски податак: „Међу 
мањим прилозима да споменемо даље песму на грчком је. 
зику од грчког трговца у Земуну Трандафила Дуке о 
важнијим догађајима из српскога устанка публиковану у 
Годишњици, коју уређује Никола Чупић,“ Редактор Г0о- 
дишњице није Никола Чупић, већ се она издаје из његовог 
фонда! На стр. СУП говорећи о нашој „несистематској 

и некритичној“ збирци Исџиси из пшариских архива, 
Талоци је придаје Андри Гавриловићу! 

Овакве и сличне нетачности могли бисмо још много 
навести; али ово је довољно да се види са колико 
је површности он радио ову критику извора. Само 
ћемо напоменути, као још један доказ те површности 
његове, да је он прекрстио масу личности: генерала 
Ланжерона назива ген. Лангенау, Балашчева Баласком, 
Тирића Лирићем, Мишковића Микошевићем, Јакшића 
Јакићем, итд. Тако погрешних више је него правил: 
них. Има чисто мађичких трансформација, на стр. КХШ 
на пример Рир место Ћурчић! 

После овог није чудо што Талоци није био у стању 
дг контролише рад једног свог сарадника, који је исто 
тако направио много грешака. Да би се читалац изближе 
упознао са важнијим личностима из српског устанка, 
које се спомињу код Калаја, Др. Мих. Јунгерт дао је на 
крају дела неке биографске податке о њима. Тако се 
под тим податцима Карађорђе родио у Весерница м. Ви- 
шевцима, Станоје Главаш се родио у Глибоци, м. Глибовцу, 
Лука Лазаревић у Свиљени, м. Свилеуси. — Испореди још 
стр. 537—538: Загорница, Рајца, Бошуњ, Дубова итд. 

Кад се све ово узме у обзир, онда је сасвим пој- 
мљиво да Талоци није могао добро свршити ни свој први 
и главни задатак: издање рукописа. 

Калајев рукопис могао је издати само човек, који 
ако не дубоко,а оно прилично, зна новију српску исто- 
рију. Издавач је био дужан да при штампању води ра- 
чуна о тачном издању рукописа, евентуално да исправи 
и она имена која је Калај осакатио или их осакаћена 
нашао у више мање неписменим извештајима аустријских 
агената дуж Саве и Дунава. Тако нпр. на стр. 250 стоји 
да се Милош Поцерац звао и Малош Подгорица и Ми- 
лош Пождерац! — На стр. 204 стоји: „Тп дет Гасег ђе 
Гјиђас аш! дет апдегеп Могауацјег, сесепшђег ПеНотад,“ 
Место Љубић треба Љубеш. Реч је о љубешком шанцу 
на левој обали Мораве спрам Делиграда у месту званом 

Топољак. Исто и на стр. 205 и 206. — На стр. 199 стоји: 
„Сигепзоуас (ћеше ОјигојаХеуас)“ место КпјаХеуас, као на 
стр. 157. -- На стр. 53 говори се о битци код ман. Пешко · 
ваче, а треба м. ГТешковица. — Имамо даље Михаило Радо- 
њић м. Миљко Радоњић (стр. 337), архимандрит Леоншије 
(стр. 225) м. Мелентије (као на стр. 223), и тако даље. Та- 
квих ствари има много код Калаја, и да не говоримо 0 лак- 
шим случајевима, где је он или усвојио нетачно име из из- 
вора као Голубино м. Голубиње, Правош м. Прахово, 
Шашин- паша м. Шашит-паша, или сам нешто лако осака- 
тио као Мучанм. Мучањ, Добриње м. Добрња, Пећан итд. 

Не само да Талоци није исправио у примедбама 
или тексту Калајеве грешке, него је и његова тачна имена 
у маси онаказио. Тако н.пр. познати руски генерал Орурк 
носи у Талоцијеву издању име Орнок. Од стр. 252—257 
то се име 9 пута, консенквентно, тако понавља. Несум. 
њиво то није Калајево. 

Међу овако немогућним именима у Калајеву тексту, 
који је тобож тачно издан, да наведемо још неколико: 
Летница, Чопић, Градишће, Вурица, Громберг, Борок, 
Југонић, Пратић, Угритић, Петровић Радић, Бода, Бола, 
Кладинца, итд. итд. 

Талоцијева хронологија може се мерити са експра- 
ваганцијама, које смо напред поменули. У њој пре свега 
нема јединства. Датуми место да буду консеквентно по 
новом календару, давани су и по старом календару и то 
без икакве напомене. Испореди датуме стр. ХХ и 1М1. Што 
је још горе та је хронологија пуна лапсуса и грешака. 
На стр. 257 од пет Талоцијевих датума три су погрешна 
(В. Петров, Ш. 149, 155, 157)! — На стр. 445 Буку- 
решки Мир је закључен 18 марга 1812; на стр. 447 је 
стављено правилно 28 маја 1812. — Стр. 448. Талоци вели 
да су депутати Сима Марковић, Јак. Ненадовић и Спиридон 
Филиповић „ђегећа Апјапо 1812 пасћ Регегађите сезапа 
жогдеп жагеп“. Тачно депутација је пошла на пут 7(19) 
декембра 1811. Место Спиридон Филиповић треба: Ми- 
хаило Грујовић — Филиповић. (Испор. Л. Арсенијевић, 


љеире а: 

Историја Српског Устанка, стр. 907; Ст. Новаковић, Вас- 
крес Државе Српске, стр. 178; М. Гавриловић, Исписи 
из париских архива, стр. 712.). — Стр. 451 стоји да је Ка- 
рађорђе прешао у Земун 3 новембра, а то је било 3 ок: 
шобра. На истој страни стоји: „зсћоп шт ОКођег 1813 
ћеђЕ зјећ аизоседећте ЕшсћЕ аш! даз јепзенсе Шег ап“. 
То је према горњем датуму да је Карађорђе прешао у 
Аустрију 3 новембра. Међутим два дана доцније по пре- 
ласку Карађорђеву који је био 3 октобра, прелазак на 
ону страну је бго затворен, обала је била у турским 
рукама. Место „већ у октобру“ треба: „већ у септембру“. 
— На стр. 462 стоји да је руско-турски рат, који се 
свршио Једренским Миром, почео 1827! 

У примедбама у француском тексту не само да нема 
јединства у транскрипцији, већ има пуно свакојаких гре- 
шака. Тако стр. 458 сасће м. сасће; . рага  м. рагањ; 
Ђ. сопдисје м сопацеје. — Стр. 454 аппша м. аппшађ Ђ. 
оп м. оп. -– На истој страни има рагаћи рагон. Обоје по: 
грешно! — У истом акту (491) сја и ефон. На стр. 509 
у истом акту рагон и рагон! 

Оваквих и сличних ствари има маса. 

У самим исписима има такође лапсуса и грешака. 
Стр. 456: „аш 11 аззитон“ м. „аш 11 аз5 "тогтеп!“. — Стр. 459 
„Ошше Ја роззезчоп 4' ип рауз ез птпропап! раг ЈЕ уоец 
4 ипе- паноп епнеге, аш а еге ебабНе аззитаћ...“ м. „.. Фипе 
паноп еппеге, ја сопоеџтоп. ди! а сеје с!ађНе...“ итд. 

Ми се овде заустављамо. Материјал за исправљање, 
који је Талоци дао у овом свом раду, тако је велики да 
би се о њему још дуго могло писати. Према томе ово 
што је довде речено не треба узети да су његове 
све грешке исправљене, већ да су само примери тих 
грешака. 

На завршетку да споменемо још неке ствари друге 
врсте, које само допуњују оно што је довде казано. На 
стр. СХИ Талоци преводи Сраски Књижевни Гласник 
зетвасће Веободтартавсће Јеитазвсћаш, и мисли да је то 
публикација Српског Ученог Друштва! Глас Српске Кра- 

љевске Академије не спомиње као публикацију Академи- 
јину. На стр. СХШ меша Српски Књижевни Гласник и 
Глас Академије! Прави хаос! 

На завршетку ваља споменути још неке ствари, 
које се истина тичу Калаја, али које је требало да његов 
издавач ако не исправи, а оно да спомене. Ми нећемо 
овде говорити о нетачном навођењу наслова извора, као 
што је нпр. у примедби 336 Зе р!асеупо ракигабозсатје 
и друге сличне. То још лајици могу назвати ситни: 
цама. Али се не може допустити да се Дубровин упо- 
редо употребљујс с Медаковићем и да се та Меда- 
ковићева компилација приписује Хаџићу, и то А Ха- 
џићу ! Калај је разликовао студију Дубровинову од Ме- 
даковићева рада, а то је погрешно; даље тај Медаковићев 
посао Усшанак србски од 1806—1810 (2 св., Нови Сад 
1866) помешао је с делом Ј. Хаџића (М. Светића) Усшанак 
Србски под Црним Ђорђем (Нови Сад, 1862)! (Испореди 
примедбе 316—330, стр. 522—523). Исто тако место да 
се служи систематски Роткирховом студијом у Оезгет. 
Мит. Геш5сћг.-у, Калај се служи српским преводом у 
„Лешопису. Не само да је оригинал требало претпоста- 
вити преводу, него би и за публику за коју је Калај 
песао (мађарску, односно немачку) много згоднији био 
извор аустријски часопис него српски. Исто тако је била 
потребна индикација да постоји издање скупљених исшо- 
ријских и ешнографскит списа Вука Ст. Караџића, 
[ књ. 1898, које Калај наводи по оригиналним издањима, 
која су данас врло ретка, итд. 

Да завршимо занимљивим лапсусом, који је Талоци 
начинио на крају свога чланка. На стр. СХУЦ, он ће рећи 
да је Калај пратио „ти аштсћНосет Ипегеззе“ наша истра- 
живања у бечким архивама. Међутим, ми смо почели тај 
рад негде у мају 1904, а Калај је умро јула 1903! 

Рад Талоцијев може ипак бити користан. Кад човек 
прегледа његове грешке, онда долази до потврде већ 
корисног уверења да не треба предузимати ствари у ко- 
јима се не разуме или којима неће да поклони по- 

требну пажњу. Нарочито да у тако лакомислено рођеном 
послу не треба бити претенциозан. Ово издање као 
такво може да послужи само негативно, особито је 
згодно за демонстрацију у семинарима : како не треба из- 
давати историјске студије. Талоцијев есеј ће дакле уве- 
личати број рђавих чланака о српској историји, којих по 
њему има већ тако много. Извесно је у сваком слу- 
чају да овај његов рад неће подићи престиж ни мађар- 
ској науци. 


Др. Михлило ГАВРИЛОВИЋ. 





БЈР КЕ, 


КЊИЖЕВНОСТ. 


АЛМАНАХ СРПСКИХ И ХРВАТСКИХ ПЈЕСНИКА И ПРИПОВЈЕ- 
ДАЧА. — У издању у каквом се ретко јављају наше књиге 
изишао је овај алманах, која је у исти мах и једна лепа 
књижевна збирка и једна симпатична и значајна наци- 
онална манифестација. О алманаху ће у овом часопису 
бити више речи, за сада ћемо само донети садржај: „Јо- 
ван Дучић, есеј о Владимиру Видрову, песме „Срца“ 
и „Моја љубав“. Љуб. Бабић-Ђалски: одломак „Наш 
сусед Добромир Босиљковић.“ А. Тресић Павичић: песма 
· „Војга“. Иво Ћипико „На проштењу“; Светозар Ћоро- 
вић „Смирај“; Милан Ракић „Јефимија“ и „Кондир“; 
Рикард Катилинић Јеретов: „Југо“, „Гретхен“ ; Влади: 
мир Назор „Киклоп;“ Бранимир Ливадић „Походе мрт- 
вога“ ; Алекса Шантић „Вечерња звона“ ; Драгутин Дом- 
јанић „Тешке мисли“ и „Зсћег2о“ ; Милан Ћурчин“, „Ро- 
дољубива песма“; Милутин Ускоковић, „Магаре“ ; Јосип 
Косор, „Ишчупана биљка“; Вељко Петровић: „Туга“ и 
„Прича умире“; Вељко Милићевић ,Сјени“; Стјепан Краљ, 
„Мач и лепеза“; Милан Беговић, драма „Бискупова си- 
новица.“ Цртеже који иду уз књигу израдио је Томи- 
слав Крижман у Загребу; слику Јована Дучића Љубо- 
мир Ивановић у Београду. На крају алманаха су кратке 
аутобиографије писаца који су дали прилоге. — _Б. 


„Из ЊЕМАЧКЕ ЛИРИКЕ“ — Алекса Шантић се и до 
сада са успехом огледао у превођењу стихова. Познат 
је његов превод Хајнеа, који је доживео два издања. 
Сада је, у издању мостарске „Мале Библиотеке“, изишла 
нова збирка његових превода са немачкога. Превођени 
су песници првога реда, као Гете, Шилер, Хајне, прево- 
ђени су и добри песници другога реда као Биргер, Уланд, 

Ленау, Хервег, али су превођени и песници мало познати, 
име непознати, у сваком случају песници од слабе вред- 
ности. Кривица у томе није до преводиоца. Он је прево- 
дио лепо и тачно, и извесно је да неки од тих песника 
изгледају бољи у српском преводу но у немачком ори- 
гиналу. Али, модерна немачка лирика је тако слаба, уси- 
љена, наивна и некњижевна, да је ни најбољи превод не 
може подићи и спасти. „Из Њемачке Лирике“ је књига 
лепих и течних превода, интересантна књига у сваком слу- 
чају. Али та књига је у исти мах нов доказ да српски 
писци немају шта траже и не могу ништа да нађу у мо- 
дерној немачкој књижевности. Српски читаоци који не 
читају немачки и француски нека упореде те немачке 
песме, које је у стиху лепо преводио један добар песник, 
са прозним преводима модерних француских песника 
који изилазе у „Српском Књижевном Гласнику,“ — нека 
упореде, да би видели сву разлику која постоји између 
истинске и развијене књижевности, каква је француска, 
и нечега што би требало да буде књижевност, каква је 
модерна немачка књижевност. Б. 





ЈЕДНА РУСКА ОЦЕНА О „СРПСКОЈ књижевности У ХУП; 
ВЕКУ“. — Г. Н. М. Петровски, наставник словенских књи- 
жевности на университету у Казану, који се бавио и пита- 
њима историје српске књижевности ХУШ века, штампао 
је у овогодишњој октобарској свесци „Журнала Мини- 
стерства Народнаго Просвћицента“ оцену на књигу Ј. Скер- 
лића „Српска књижевност у ХУШ веку“. О деоби књига на 
два дела „Срединаи утицаји“ и „Писци“, Г. Петровски вели: 
„Такав начин распоређивања материјала има своје нез- 
годне стране, нагонећи да се о неким стварима говори 
по два пута, али са друге стране, благодарећи излагању 
услова духовног развића Срба одвојено од делатности 
овога или онога писца, Г. Скерлић је био потпуно у мо- 
гућности дати читаоцима необично живу и потпуну слику 
услова српског живота, по чијој позадини сјајно се истичу 
радници српске књижевности окарактерисани у другом 
делу књиге“. Изложивши садржај дела, Г. Петровски на- 
ставља: „као што се види, Г. Скерлић је дао свестрану 
карактеристику услова, у којима су радили први српски 
књижевници новога доба. Кад се томе доду да су сви 
побројани чланци написани врло живахно, онда ће бити 
јасно каквом добром књигом обогатила се српска књи- 
жевност. У погледу факата новога у читавом раду Г. 

Скерлића наћи ће се мало, али то не смета читаоцу да 
увиди да је сва књига у самој ствари нешто ново, јер 
је из раније познатих оделитих црта писцу пошло за ру- 
ком да изнова створи складну слику, коју до данасу 
таквим размерама и са таквим успехом нико није ни 
покушавао да наслика“. Набрајајући писце о којима се у 
књизи говорило, Г. Петровски вели: „читалац из дру- 
гога дела рада Г. Скерлића износи најпријатнији утисак: 
у писцу се види даровит ученик француских есеиста, 
који уме занимљиво да прича не само о крупним лично- 
стима, као што је Обрадовић, него и о мање значајним 
писцима, чија дела заслужују више пажње од стране би- 
блиографа но књижевног историка. Књига Г. Скерлића 
спада у ону врсту књига, које, мало помичући у напред 
науку у фактичком смислу, у стању су да стварају ин- 
терес према предметима који су у њима додирнути, не 
само код стручњака но и у публици, и ми не сумњамо 
да ће српска интелигенција како треба оценити прекра: 
сни рад Г. Скерлића.“ У предговору своје књиге Г. Скер- 
лић је писао да ће за двадесет година, после целога низа 
монографија и специјалних радова, требати по нова пи- 
сати историју српске књижевности ХУШ века. Г. Петров- 
ски пише: „.ми ипак мислимо да би књига Г. Скерлића 
и после двадесет година могла имати значење: разуме се, 
врло многе чињенице, које се у њој саопштавају, — био- 
- графске и библиографске, па чак и историјско-књижевне 
— приказиваће се тада у другом виду, али тешко да ће 
се отуд изменити општа представа о српској књижевно- 
сти ХУШ века“. 

На крају оцене Г. Петровски чини напомене, ситне 
исправке и допуне. Од интереса је вероватно разрешење 
шифре у Орфелиновом „Плачу Сербије“: „С. С. С'“ зна- 
значило би „Собственнви Сннљ Сербји“. „Отеческое на- 
ставленје кђ свну желаоцему опредђлитиса ВђЂ во- 
еннуо службу“, које је Орфелин унео у свој „Славено- 
Сербскти Магазинђ“, узето је из ТУ тома „Ежемђсанехђ 
Сочтненш“. Свој превод „Толкованје воскреснихљ Еван- 
гелш“ Доситеј Обрадовић по свој прилици није штампао. 
Јован Мушкатировић, издајући своју збирку пословица, 
вероватно је имао као узор „Собранје 4291 древнихљ 
роса скихђ пословицљ“ (1770 године). : 


ЈЕДНА НОВА КЊИГА О ЗАДРУЗИ. — Већ обилна ли- 
тература о задрузи код Јужних Словена повећана је 

једним новим прилогом. Г. Вл. Алексијев, из Солуна, 
штампао је у Лајпцигу своју докторску дисертацију, под- 
несену лајпцишком универзитету: 151 Фе 2адписа-Нацз. 
Коттштоп егпе јипзИзсће Регвоп> Ете Зшфе шђег Фе 
Епмекшпо ипа Фе теси Шсће Машг дег Хадгига. Г. Алек- 
сијев је ђак Г. С. С. Бобчева, који се нарочито бавио 
питањем Задруге код Јужних Словена. 





УСПЕХ ЈЕДНЕ БУГАРСКЕ ДРАМЕ. — „Бориславђ“, исто- 
ријска драма из доба МИван-Асена П, од прослављенога 
бугарског песника Ивана Вазова, доживела је друго из- 
дање. Прво издање, штампано у 6000 примерака, сасвим 
је растурено. „Бориславђ“ се за пет месеца није ски- 
дао са репертоара Народног Позоришта у Софији, а у 
унутрашњости Бугарске игран је више од 200 пута. 
„Бљлгарска Сбирка“, по којој доносимо ову белешку, 
са правом пише да је такав успех реткост и у Европи. 


ДРУШТВА И УСТАНОВЕ. 


Друштво ЗА СРПСКИ ЈЕЗИК и књижевност. — Иници- 
јативом неколико професора Универзитета и београдских 
средњих школа основано је Друшшво за српски језик и 
књижевност са циљем да на скуповима, који се држе 
сваког 10 у месецу, обавештава своје чланове о свима 
важнијим стручним научним питањима и практичним по- · 
требама наставе поменутих предмета. 

Наставници виших и средњих београдских школа 
одазвали су се позиву оснивача и друштво се консти- 
туисало на свом првом састанку 10 новембра, изабравши за 
председника Г. Павла Поповића, в. професора Универ- 
зитета, а за секретара Г. Павла Стевановића, асистента 
Универзитета. На гом првом, добро посећеном састанку 
одмах се приступило раду. Г. П. Поповић је прочитао 
своју расправу „Новији методи у изучавању дубровачке 
књижевности“, Г. Миливоје Башић рад „Узроци недо- 
вољном успеху наставе из српског језика и књижевно- 
сти“. Поводом Г. Башићевих предлога за побољшање 
наставе поменутих предмета, развила се дискусија и ре- 
шено је да се поједина питања, која је Г. Башић кренуо, 
узму за предмет нарочитих расправљања, која ће бити 
на идућим састанцима друштвеним. Изјављена је жеља 
да се радови публикују. 





Власник, Богдан Поповић. — УРЕДНИК, ЈОВАН СКЕРЛИЋ. 

КЊИЖЕВНИ ГЛАСНИК. 


Књига ХХУ, БРОЈ 11. — 1 ДЕЦЕМБАР, 1910. 


(УВО ТАНА. 


(Из ПосМмРЧАДИ ПРИЈАТЕЉА БОГДАНА.) 


Ово што ћу овдје исписати оставио је за собом, 
међу осталим нештампаним рукописина својим, мој јесе 
нас преминули пријатељ Богдан С. — Богдан је, у сво- 
јој младости, многе доживљаје у перо ухватио, али се 
по неком урођеном, данас већ ријетком, осјећању књижев- 
нога стида, увијек одлучно противио да их објављује 
штампом. Томе је може бити главни узрок било то, што 
је Богдан своје приче увијек непосредним начином при- 
чао, износећи пред читаоца једино себе и своје личне 
доживљаје, и што је с друге стране и он, као многи 
писци нашијех дана био пронукнут увјерењем е је исти- 
цање своје личности у књижевним работама ствар зазорна. 

Ја сам с Богданом живео у присном пријатељству, 
тако присном. да смо нас двојица у главним питањима 
једном самом (мада понекад прилично угријаном) главом 
мислили. Али се у оном зазирању од књижевнога „ја“ 
наши погледи не могаху никако да сложе. Јер не само 
да сам ја чувену француску ријеч „е то ез ћајззабје“ 

увијек сматрао као једну књижевну предрасуду, него сам 
шта више држао да умјетник на перу није никад тако 
јак и тако рјечит, као кад говори о стварима које је сам 
осјетио или особно доживео. Но, како рекох, мој прија- 
тељ бијаше у том погледу сасвим друкчијег мишљења, 
и он је, према томе, своје скроз личне доживљаје (које 
бјеше пренио на хартију) до задњега часа хранио у чек: 
меџету свога писаћег стола. 


Један од тијех доживљаја ево је и овај, што сам 
га овдје преписао од ријечи до ријечи с покојникова 
рукописа, те који хтедох да предам јавности као знак 
посмртне поште и признања према одличном приповје- 
дачком дару преминулог књижевника. Да ли је пак по 
којни Богдан то збиља и заслужио, остављам да по овој 
сјетној приповијести просуде сами читаоци. 


Апа Тогаој ше, [ог 1 сап леуег 
Ве Шале! 


(Заборав' ме, јер не могу никад 
Твој се звати!) 


5зћеПеу. 


Данас ми је дошло у вољу да вам испричам исто- 
рију једне несрећне, управо трагијске љубави, у којој су 
учествовала само два лица. Извините, што ћу опет мо- 
рати о себи да говорим, али сам једно од тијех лица 
био ја. Љубав, о којо; ћу вам причати, имала је два за- 
себна гледишта, и стога није могла ни бити ни дуга ви- 
јека. И добро је, можда, што је та кратковјечна љубав 
угинула у пупољку. Тако је барем преостали јунак њен 
могао да се обогати још једном тужном успоменом из 
живота. Успомене из младих дана, ма колико да су тужне, 
сачињавају опет наше душевно благо. Сјећати се топлих 
дана из прошлости у мрзлој садашњици, то је — каже 
пјесник — велика биједа. Но има, рекао бих, и горе 
нешто. Највећа је биједа у јесен живота осјећати у себи 
душевну пустош; највећа је биједа не имати успомена. 

Прошло је од онда много година. 

Кад погледам на дувару своју рођену слику из оног 
времена, те кад ме из позлаћеног оквира својим невесе- 
лим очима љупко отпоздргви онај мој младолики браца, 
ја се сваки пут сјетим трзавог стања, што ме редовно 
обузимаше, кад бих је сусрео путем или кад се цура не- 
надно појави на прозор. 

Ви сте то вазда искусили и сами. У први мах осјети 
човјек као да га је нешто ошинуло по снази. Затим му 
се прекине дах, а срце заигра као да би да искочи из 
груди. Да слатког ли трзања! Кидаш се од страсти, а 
опет ти је та мука драга! 

Сваког јутра је ишла са спртвом у куповину, а ја 
је дочекам накрај сокака, до саме равнице гдје се про- 
даје поврће. Чекам је чак и онда, кад се зими усели 
„бура“, те напољу све опусти, а свијет бјежи кући да 
се склони од вихора. Виђасмо се затим у подне, па у 
пет часова пред вече, кад је свршавала школа. Чим код 
куће оставим књиге, а ја хитам под њенс прозоре, оне 
чаровне прозоре, што им се на цаклима одбљескује тре- 
перење с мора. Ноге ме хитро носе, као да не стајем 
на земљу, а како стижем ближе, топли млазеви навиру 
ми око срца. Биједна Стојанка! Као да је сад гледам: 
наднијела би се преко прозора читавим стасом, па би 
дуго љубазно гледала у ме. 

Боже јаки! Шта све нијесу говориле оне очи, оне 
крупно гараве очи њене! А тек оне румене, малко свех- 
нуте руже на њеним устима! Кад сам одлазио, ноге су 
ми посртале, као каквом старцу. Нисам могао да гово- 
рим, нисам могао да мислим: све је у мени, у тим тре- 
нутцима, замирало. Све до живог осјећања е је мој удес 
скопчан, на живот и смрт, с оним убавим чедом, и чисто 
ми је долазило да се грлим са мимопролазницима и да 
цијелом свијету нудим своје пријатељство и с њиме ди: 
јелим срећу своју. 

Дуго смо времена тако, Стојанка и ја, једно за дру- 


гим чезнули. Наша љубав бјеше пуна дјетињег стида, и 

једва ако смо се каткад усудили да једно другом сте- 
гнемо руку, ма да се цура бијаше већ видно задјевој- 
чила, а мене прилично нагарила наусница. 

"Али једнога дана, послије обичног јутарњег састанка 
и након подужег колебања, охрабрим се и замолим моје 
лане да ме довече причека у варошкој градини. 

Она пристаде. 

Кад се затим растасмо, побјегох без обзира, као да 
сам нешто скривио, чисто двоумећи да л сам баш ја 
тај, којему је толика срећа намијењена. 

Можете замислити с каквим сам нестрпљењем тога 
дана очекивао да се примакне вече. Другови у разреду, 
видећи ме необично расијана, питаху један другога: шта 
је Богдану“ Морао сам бити ужасно блијед и до краја 
— одсутан. Кад ме отац Захарија, наш професор мате- 
матике, изазва на таблу, крв ми појури у лице. Устадох, 
бунован, као човјек који се буди иза сна. Но чим замр- 
чих прве бројке, доброчудна фратрина увиђе одмах е ми 
се рука тресе. Он махну облом главом и упита: 

—- Шта је вама2 Ви као да нијесте доброг Идите кући. 

Ја се вратих на своје мјесто и сачеках да се сврши 
предавање. Тај задњи час ми се учини дужи од вјечно- 
сти. Кад се послије школе кренух кући, моја машта је 
живо радила, стварајући пред собом слику довечерашњег 
састанка. 

Дан бијаше изванредно лијеп; сунце је дивно сјало, 
а шарена природа око мене изгледаше весела и као 
испрана скорашњом кишом. На мурвама поред чаршије 
жагорно чаврљаху врапци. 

Пријатна свјежина што је струјила у зраку умири 
зачас моје раздрагане живце, и ја се убрзо створих пред 
кућом својих родитеља. Као обично послије школе, по- 
сједасмо да ужинамо, али мени тога не бејаше до ужине. 
Кад мати изнесе чинију с „менестром“, те нам по реду 
насу тањире, ја се двапут заложих са пб кашике, па онда 
отурих од себе тањир и дохватих чашу с водом. 

Моја мати ме погледа у чуду и изрече благо: 

— Што је теби данас, па не мариш да једеш» 

— Ништа, мати, не једе ми се 

Мој брат Петар — рођена подругуша — погледа 
у страну, као да је хтио да забашури наступ смија, те 
ће као од шале добацити: 

— Мори га љубав, то ти је! 

Мени се у тај мах учини е су сви унакрст прозрели 
моју тајну, поцрвењех до ушију и осјетих како ми пла, 
мови шибају уз образе. 

Мати се лагано осмијехну и упита: 

— Зар збиља, Богдане> 

Ја скочих на ноге, ударих шаком о стд, па се обо- 
рих на Петра свакојаким грдњама. Затим побјегох у 
своју собицу, замахнувши крилом од врата, као да ми 
је бајаги нанесена најстрашнија уврједа. 

Не потраја много и кроз ошкринута враташца моје 
собице помоли се благо лице моје матере. 

— Шта је теби, синко % — Заче старица, милујући 
ме по ужагреној глави. — Јеси ли при себи» Петар се 
с тобом нашалио, а ти одмах у грдње.. Немој тако, 
болан, Богдане! Нијеси ти баш такога срца! Молим ти 
се, сађи опет доље. 

Она те ријечи изусти доста опоро, па опет некуд 
слатко, те ми се чињаше као да јој у гласу и погледу 
назирем нешто од оне строге милоште, на коју нас бјеше 
навикао покојни отац, онај рајски човјек, што га бијасмо 
изгубили тек отраг годину дана. Не могах на ино, но се 
дигох и сађох поново у трпезарију, крочећи у корак за 
матером, таман као пиле за квочком. 

Ма да се бејах прилично одљутио, опет сам се за 
неко вријеме правио мргодан и избјегавао да ма коме 
погледам у лице; у ствари се бојах да својим попушта. 
њем не бих кога охрабрио да изнова заподјене мало- 
чашњи разговор. Али срећом ни Петар, ни млађи ми 
брат Дамјан, не такоше друго у осињак. Да би ме удо- 
бровољио, Петар нали чашу, па ће ми, што је мекше 
могао: 

— Напиј се барем, чдче! 

Принесох устима чашу, те је искапих до дна. Ни- 
јесам био никад од велика пића, али тога дана (Бог ће 
знати зашто, биће зар да се малко охрабрим) напуним 
поново чашу, те ћу је испити одушка. И не само то, но 
се по повратку у своју собу дадох још и у пушење. 
Попалих тако неколико смотчица, док ме најзад облада 
гломазни сан. 

Кад се пробудих бјеше већ наступило вече. Отворих 
прозоре да се надишем свјежа зрака; небо је било ру- 
мено од скорашњег смираја, а у даљини цврчаху попци. 
На једном се сјетих, како тога дана не бејах прошао на 
покрај Стојанкине куће, као што сам обично радио. До- 
хватим шешир и хтједох да се крадом измакнем из куће. 
Али ме мати устави на вратима. „Куда ћеш — вели — 
сада2 Та до мало ћемо на вечеру. Петар је већ ту, а 
скоро ће наићи и Дамјан“. 

Није било на оно: морао сам остати. Али ми се у 
тај мах учини као да ми се ноге одсјекоше. Још се 
више узнемирих, кад се убрзо затим поче хватати мрак, 
те мати унесе свијећу. Моја узрујаност постаде најзад 
таква, да се чисто нисам осуђивао да зинем, бојећи 
се да ме не ода дрхтавица у глад. Помисао да је она 
можда већ стална на рочиште, па се сирота једе од не- 
стрпљења, чекајући да бахнем — та ми помисао угоњаше 
бијес у жиле. ; 

У неко доба устадох, градећи се тобоже равноду- 
шан, и стадох лагано пунити лулицу, док моја браћа раз- 
говараху, чекајући да се испече кафа. 

— Ја вечерас кафе нећу — одсјекох у њеку и ски. 
нувши с чивилука шешир, пођох к вратима. 

Шћадијах се богом заклети, е ће моја мати похи- 
тати за мном, да ме заокупи питањима и, дајбуди, спри- 
јечи мој полазак из куће. Али је неки светац морао те 
вечери уза ме стојати. Нико не обијели зуба, и ја се 
полагано истакох, влачећи ногу за ногом, док не испа: 
дох из куће. Кад бјех на улици, оданух и чисто ми лакну 

у грудима. Угас м лулу, наслоним је уза зид накрај 
првог басама«а, и позјјегнем као лупеж! 

Улица бијаше готово пуста. На опћинском сахатнику 
избијаше таман седма. Придодах ногама и, преваливши 
Бачварску улуцу, изидох на обалу, спрам отвореног мора. 

"Вече је било тихо, а на тамно модром небу почи- 
њаху истом да се ужижу прве звијезде. Водено лице 
блиста се мирно, као какво језеро. Редови кућа, што се 
изнизали по обали, као да се кочопере према мору, а 
и само небо озго као да се с особитом насладом огледа 
у воденом зрцалу, баш као да нека виша сила хоће да 
га споји с плавом пучином ! 

Како се примакох степеницама што воде у градину, 
упознах смјеста њену танку, дјетињу силуету. Бијаше се 
огрнула бијелим свиленим шалићем, па јој из оног бје- 
лила још већма искакаше црномањасто, мледно лице, са 
великим црним очима и масном гаравом косом. Кад јој 
приђох и назвах добро вече, она у први мах не одврати 
ријечи, но се само осмијехну, а очи јој гледаху у пучину 
као да тражаше да успостави везу истом прекинутих 
мисли. За неколико тренутака остасмо једно спрам дру- 
гога нијеми, не знајући како да започнемо, ни што да 
једно другом кажемо, премда смо обоје једну мислили. 
Колико је то ћутање трајалор Бог ће знати. Осјећасмо 
е нам срца сложно стрецају, као да хоћаху да излете 
из груди. Тишина око нас, одсутност свега живог, па и 
оно заједничко ћутање, све је то давало јачег маха нашем 
унутрашњем узбуђењу. 

Стојанка се прва одважи да прекине тајац. Она ме 
погледа својим крупним, сањивим очима и изрече једва 
чујним гласом. 

— Што ти је вечерас, па не збориш ни ријечи 

Те ме ријечи малко охрабрише, језик ми се мали. 
чак развеза, и ја по стоти пут стадох да је увјеравамо 
својој љубави. Она наклони главу на своје мале груди 
и лак осмијејак пређе јој преко устију. Изгледаше као 
да је моје ријечи испуњују неисказаном слашћу. 

Ја се тад ослнбодих, те ћу је узети за руку. Она 
не проговори ријечи, и само ме погледа својим великим 
очима, у које као да бјеше салила читаву душу. 

_ Око нас трептала је дивна, заношљива ђурђевдан- 
ска ноћ. Врхови и ивице од острова, онамо преко зали- 
јева, чињаху се неизмерно далеко. Унаоколо је све ми. 
ровало, и само што би каткад залајало псето са какве 
рибарске шајке, усидрене до пристана. 

Боже! Слатких ли тренутака ! 

Дуго смо те вечери тако једно уз друго стојали, 
не могавши да се одлучимо на растанах. Ја је једнако 
држим за руку — ону ситну, бијелу ручицу, са танким 
модрушастим жилицама — а она оборила очи к прсима, 
па ћути и од мила премире. 

Сирота Стојанка ! 

По тада смо се често у вече на истом мјесту саста- 
јали. За мало па наиђе и љето са својим топлим и меким 
ноћима, с пјесмом зрикаваца, с мирисом расцвјеталих 
багрема и с великим крвавим мјесецем, што се о сми- 
рају помаља из валова ипоступно пење уз небеско кубе. 
— Свако сам јој вече доносио киту свјежих ружа. Пре: 
дајући јој руже, ја се сваки пут слатко рашћеретам, 
искаљујући у топлим ријечима сав жар своје заљубљене 
душе. Она се на махове љупко осмејкује, а очи јој до: 
лазе влажне, као да би да се заплаче. 

Сирота Стојанка! Све смо ми, у тим тренутцима, 
око себе гледали кроз ружичасту призму наше љубави, 
не слутећи ни из далека што нам будућност спрема. 
Крајем јула мјесеца положих матуру, и пошто ми се оба 
брата бављаху трговином, моја мати зажели да се одам 
учењу права. Одлучисмо у кући да ћу послије школских 
ферија отићи у штајерски Градац, да се упишем као ђак 
на оној универзи. Можете мислити с којијем смо жељама, 
Стојанка и ја, ишли у сусрет тој непосредној будућно- 
сти, које ли смо наде за њу везивали. Четири године 
великих школа, то је, дабогме, била огромна запрека на 
нашем путу; али ће нас, вељасмо, најзад минути и та 

мука. Ал кад и то прође, кад се и то прекужи, шта ће 
бити онда2... 

Једне вечери, пошто се о томе бијасмо сити нараз- 
говарали, сједећи, као обично, на једној осамљеној клупи 
у варошкој градини, не могах даље да обуздам расплам- 
тјелу фантазију и узбујалу крв, но је привукох ближе 
к себи и — не знам како то би — моја уста, умјесто да 
као обично дахом обиду њену меку и мирисаву косу, 
сретоше се с њезиним уснама, које се стопише с мојима 
у врео дуг пољубац... 

— На живот и смрт! — рекох предушујући. 

— На живот и смрт! — прихвати цептећи Стојанка, 
и опет запечатисмо обрицање. 


П 


Кад се средином октобра почну да нижу мутни је- 
сењи дани и пожутјело лишће стане отпадати са језивог 
дрвећа, ја се сваке године живо сјећам својих младих 
дана, оног чаробног доба, кад је осјећајни живот у мени 
истом почињао да се буди. ИМ док се с мишљу осврћем 
на те срећне дане, ја увијек пред собом гледам једно 
младо, голобрадо момче, благих црта и паметних очију, 
што се понајчешће одваја од својих вршњака и с неком 
особитом насладом тражи самачке шетње и друговање 
„са рођеним мислима“. Ја то момче гледам само у сво“ 
јој машти, јер је оно данас проста сјена онога што је 
некад било: сјена у којој је моја душа становала отраг 
двадесет и пет година. Па се зато немојте нимало чу- 
дити што ме тај дјечко занима. Док је он, тако рећи, 
излазио из чаура, ја сам слабо за њега марио; али данас, 
кад је махом ишчезао у прошлости, или боље рећи, кад 
се у нову љуску завио, ја га волим страшно. 

Јер — на крају крајева — тај мој млади братап 
не бијаше рђав, и све оно што се кашње из њега из- 
вило, није ни налик оном првом обрасцу. Схватљиво је 
дакле, што га ја у мислима радо гледам и што се моја 
машта с љубављу на њега обзире. 

Отраг двадесет и пет година дакле, кад сам с тим 
својим нераздвојним другом једно једино биће састав- 
љао, ја се једне тмурне јесење суботе спремах на пут. 
Рок за уписивања на великим школама бјеше већ на 
измаку. и ја сам требао да отпутујем тог истог дана пут 
Сењске Ријеке, да се бтуд, на освит недјеље, кренем же- 
љезницом за штајерски Градац. 

Пред вече дођох дома, да приправим пртљагу. На 
своје не мало чудо, застанем матер у својој соби; сједи 
прекрштених руку и као да о нечем премишља. Чим 
упадох у собу, она устаде, затвори врата, те ме повуче 
за собом к прозору. Зрачак сунца на заходу — тачно се 
опомињем тога — зарио је у тај мах камени перваз на 
кући преко пута, а напољу духао је јужњак и млатарао 
прозорским капцима. 

Нијесам се усуђивао да јој погледам у очи, али на 
једном осјетих као да ме нешто посјече по срцу. 

Моја ме мати прихвати за руке и мирно изрече: 

— Немој крити, Богдане, ти си ону цуру заволио. 

Мој поглед се сукоби с материним, али не узвратих 
ријечи. Чињаше ми се у тај мах, као да нада мном виси 
мач, који ми у главу пријети, а не могу никако да 
умакнем ударцу. 

Она настави: 

— Сјећаш ли се, болан, ојађене Виде: 

Та Вида, коју ми мати с ужасом напомињаше, слу. 
жаше у нашој кући још за жива оца. Једне ноћи, након 
дуга боловања, бијаше издахнула на мојим рукама од 
проклете сушице. ИМ моја мати додаде без предушка: 

— Страшна је то ствар, Богдане! Сјећаш ли се 
оног кашљуцања2 Па оног наглог бацања крви.!!... 

Дабогме да сам се сјећао несрећне Виде. Још ми 
се пред очима врзаху оне сухе, као восак жуте руке, 
што се у грозници трзаху под ланеним плаштем, и опда 
оно блиједо, испијено лице, из којега су грозничаве очи 
сјактиле као двије жергавице! 

ИМ чисто ме подилажаху трнци. 

Мојој матери се лагано набра чело, и она додаде 
подрхтавајући:: 

— Па зар те не би бољела душа, да на себе на- 
товариш, да нам на кућу натовариш тако ужасну биједу2... 

Видим ја куд старица нишани, и с ужасом у души 
викнух: 

-— Престани, мајо, заклињем те Богом! 

Она ме погледа кротко, очи јој се напунише сузама 
и шапну: 

— Е, јадно моје дијете! 

Али се убрзо прибра, ухвати ме опет за руке и на- 
довеза трепетом у гласу: 

— Не! не! То не смије бити! То не мора бити! 
Никад и нипошто, јеси чуо Ја то дјевојче нијесам до- 
јако ни познавала. Ал' кад ми је јуче указаше на путу, 
осјетила сам одмах, као да ме нешто уједе за срце. Учи- 
нило ми се, Бож опрости, као да гледам жалосну Виду. 
Не кажем, ни дао Бог, да је та цура при скончању, као 
Вида што је била, ама, брате, оне упале очи, оне ужа- 
грене јагодице, не слуте на добро !... Вјеруј мени, то није 
могуће! Стрина Божица непрестано пита, јеси ли при 
себи, а доктор Сладе вели просто да би то био смртни 
гријех, смртни, чујеш ли» То би, вели, била пропаст за 
те и за дјецу ти!... 

Увијек кротка и блага, моја мати бијаше постала 
на један мах оштра, готово нарогушена Она треном 
ућута, па онда нагло подвикну: 

— Реци-де по души, сине, може ли мати твоја на 
то пристати» 

Ја се чисто побојах да ми срце не прасне, тако је 
страшно било. 

— О мајо, мајо — простењах —, страшно је то 
што од мене гражиш! 

И осух плакати као мало дијете. 

Она ме тад притиште на своје груди, мијешајући 
своје рођене сузе с мојима и корећи ме, кроз плач, што 

се недам разлогу, кад она и тако не жели ништа друго 
но да будем срећан. 

Моја мати имађаше право. Али ја у тај мах не бијах 
при себи. Бјеше ме пробио леден зној, а срце у мени ра- 
зиграло се као никад дотле; на махове осјећах да подрх“- 
тавам, као да ме тресе грозница. 

Да страшних ли тренутака! 

Кад се скуписмо око трпезе да вечерамо, Петар 
нас узе дуго и испитљиво мотрити. У њеки мах упита: 

— Шта је вама двома2 

Мати ћути и блене у икону на зиду; ја се тобож 
начиних равнодушан и одврнух сухо: 

— Ништа. 

Али ми глас бијаше туп, чисто разбијен. Петар и 
Дамјан увидјеше они час, е ми је нешто на души, те ци. 
јеле вечери не проговорише ни словца. Како сам могао 
да преседим за трпезом читаво пола часа, не знам ни 
сам. Бијах се поднимио дланима, па само ћутим и не- 


мирним прстима кршим мрвице растркане по чаршаву. · 


Наједаред се дигох и наговијестих да излазим. Идем, 
рекох, да потражим једног друга, с којим ћу те ноћи 
путовати на пароброду. Немадох срца да буд кога од 
својих погледам у лице, чак ни матер, и ако сам знао 
да сирота жена због мене грца у сузама. 


(Свршиће се). 


МАРКО ЦАР. 


„У Е ; - Пн У мај 
собне раја није проти раван Те МЕРА РЕНЕ 

ЕУ МАРУ МЕСТАН. 


] 
У АРЕНУ ! 


Те недеље, једне недеље у јулу кад је ваздух био 
усијан од жеге, давала се, поводом обласне изложбе, 
велика дневна светковина у арени Апса у Прованси" 
Цела је варош била на окупу: ткачи са Новога Друма, 
аристократија из кварта Каладе, чак неки из Бокера. 


„Педесет хиљада душа у најмању руку!“ писао је 
сутрадан Форум у својој кроници; али треба водити ра 
чуна о јужњачком претеривању. 

У истини, грдна гомила света, наслагана унаоколо, 
гушила се по врелим степеницама старог амфитеатра, 
као у срећно доба римских царева; само пољопривредна 
изложба није била узрок овој народној најезди. Било 
је потребно нешто више него трке на штакама, борбе 
за људе и дечаке, игре дављење мачке и прескакање 
шруле коблале, утакмице са малим фрулама и добошима, 
— месне забаве отрцане као суро аренино камење, — 
па да се издржи два часа стојања у месту на овим уже 
женим плочама, два часа на овоме убиственом сунцу које 
засењује, дишући пламен и прашину која удара на барут, 
излажући се запаљењу очију, сунчаници, опаким грозни- 
"цама, свима опасностима, свима мукама на које човека 
меће такозвана дневна светковина. 


Велика привлачна тачка ове изложбе био је Нума 
Руместан. 

О! пословица која каже: „Нико није пророк...“ 
извесно је тачна кад је реч о уметницима, о песницима, 
јер им њихови земљаци увек последњи признају надмоћ- 
ност, која је у ствари сва идеална и без видљивих зна- 
кова; али она се не може применити на државнике, по· 
литичке и индустријске величине, на оне моћне славне 
људе који доносе користи, који се раскивају као новац 
на повластице, на утицаје, зрапе благодатима сваке врсте 
на своју варош и њене становнике. 

Ево већ десет година како Нума, велики Нума, 
вођа сваке скупштинске деснице, пророкује у земљи 
Прованси, десет година како, према овоме славном сину, 
варош Апс показује нежности и изливе једне мајке с Југа, 
са видним знацима, узвицима, разметљивом милоштом. 
Чим он дође, лети, кад се распусти Скупштина, чим се 
појави на станици, почињу свације; ту су певачка дру: 
штва, чије се везене заставе лепршају од јуначких пе- 
сама; носачи, седећи на степеницама, чекају да његове 
старе породичне каруце зазврје између широких платана 
Бершерског шталишта, па се онда упрежу они сами 
и, уз клицање живео и махање шешира, вуку свога ве- 
ликана, до дома Порталових, где он одседа. Ово је 
одушевљење тако прешло у обичај, у церемониал до- 
чека, да се коњи заустављају сами, као на каквој по 
штанској станици, на углу улице где их носачи увек 
испрежу, и неће да кроче даље, ма колико их ви ши- 
бали. Истога дана, варош добија други изглед: то више 
није оно суморно окружно место које мирно дрема, успа- 
вано пискавим гласом попаца са опаљених дрвета дуж 
шеталишта. Чак и за време сунчане жеге, улице, пољана, 
оживљавају и пуне се запосленим људима, са цилинде- 
рима, у црном оделу, који изгледају сасвим неоте- 
сани у пуној светлости, бацајући на беле зидове епи- 
лептичну сенку својих покрета. Каруце владичине, пред- 
седникове, тутње по насипу; затим изасланства из 
предграђа, где Руместана обожавају због његових роаја- 
листичких убеђења, па представнице радница сноваља, 

долазе у групама, целом ширином булевара, са уздигну- 
том главом под арлеским кокардама. Крчме су пуне се- 
љака, закупаца из Камарга и Кроа, чији испрегнути 
колесници закрчују тесне тргове, улице многољудних 
квартова, као у пијачне дане: у вече, кафане, препуне 
света, остају отворене дубоко у ноћ, а прозори на клубу 
Белих,! осветљени преко обичаја у недоба, тресу се од 
снажнога гласа овога идола. 

Није пророк у својој земљи! Требало је само ви- 
дети арену ове плаветне недеље у јулу 1875, равнодуш- 
ност публике за све што се догађа у кругу, сва лица 
обрнута на исту страну, онај сјај свих очију уперених 
на исто место: на општинску трибину, где је Руместан 


" седео усред искићених капута, затегнуте, шарене свиле 


свечаних сунцобрана. Требало је само чути разговоре, 
раздрагане усклике, простодушна гласна опажања овога 
доброг апског народа, нека на провансалском, друга на 
некаквом дивљем француском језику, који удара на бели 
лук, сва са оним нагласком неумитним као и тамошње 
сунце, који одсеца и истиче сваки слог, и не опрашта 
ни тачку на јоти. 

— Боже! ала је леп!... 

— Мало се попунио од лањске године. 

-— Овако изгледа достојанственији. 

— Не гурајте се. Има места за све. 

— Видиш, мали, нашега Нуму.. Кад будеш велики, 
можеш рећи да си га видео, него шта! 

— Увек са његовим Бурбонским носем. И не фали 
му ниједан зуб. 

— И нема ниједне седе длаке... 

— Па, није чудо!... Није он још тако стар... Рођен 
је тридесет друге, баш оне године кад је Луј Филип по. 
обарао мисионарске крстове.“ 


1 Роајалистичка боја под старим режимом. Пр. 

3 Алузија на проповеди које су свештеници држали по раскрш“ 
ћима, испод крстова, и које је влада, из политичких разлога, дила 
забранила. Пр. 

— Ах! хуља Филип! 


— Не би човек рекао да му је четрдесет и три 
године. 


— Дабоме да не би, не изгледа... Ах! Лепи мој... 

__М, смелим покретом руке, једна висока девојка, као 

угљен црних очију, добаци му из далека пољубац, који 
одјекну у зраку као цвркут :тице. 

— Пази се, Зета... ако те види његова госпођа ! 

— Његова госпођа, то је она плава» 

Не, она плава, то је његова свастика, Г-ђица Хор- 
тензија, једна лепа девојка која тек што је била изишла 
из манастира, а већ је јахала као какав коњаник. Г-ђа 
Руместан је била одмеренија, бољега држања, али је из: 
гледала много гордија. Ове париске госпе толико држе 
на себе. М, на своме живописно разузданом, полу- 
латинском језику, жене, стојећи и заклањајући очи ру: 
кама, претресаху гласно обе Парижанке, њихове мале 
путничке шешире, тесне хаљине, без накита, које су то- 
лико одударале од месних тоалета: златних ланаца, зе- 
лених, црвених сукања, раширених због огромних тур 
нира. Људи су набрајали услуге које је Нума учинио роаја- 
листичкој ствари, његово писмо цару, његов говор за белу 
заставу. Ах, да их је било у скупштини бар десетак као 
он, Хенрик У би одавно био на престолу ! 

Опијен овом грајом, ношен овом струјом одушев“ 
љења, добри Нума се није могао свртети на месту. Усту- 
рао се у својој пространој фотељи, затворених очију, бла- 
жена лица, бацао се с једног краја на други; затим би 
скакао, прелазио крупним корацима преко трибине, на- 
гињао се за час над круг, удисао ону светлост, оне усклике, 
и враћао се на своје место, поверљиво, доброћудно, са 
одрешеним оковратником, бацао се на колена у своје 
седиште, и, окренувши леђа и табане гомили, говорио 
нешто својим Парижанкама, које су седеле позади више 
њега, трудио се да и на њих пренесе своју радост. 

Г ђи Руметан било је досадно То се видело по од- 
сутном, равнодушном изразу њенога лепог лица, које је 

било студено и гордо кад га није разведравао духовити 
сјај два сива ока, два бисерна ока праве Парижанке, 
и овлашан осмејак на блиставим уснама. 

Ова јужњачка веселост пуна граје и излива, ова 
брбљива раса, сва отворена, испољена, супротна њеној 
тако повученој и озбиљној природи, вређала је, мада 
она тога није била свесна, можда зато што је у овом 
свету налазила умножен, упрошћен тип човека покрај 
кога она живи већ десет година, и кога је, на своју 
штету, добро упознала. Ни небо је није очаравало, пре- 
терано сјајно и зајарено од врелине. Како могу да дишу, 
ови људи» Откуда им даха за оволике узвике2г Ион 
поче гласно да жали лепо париско небо, сиво и замаг- 
љено, и свеж априлски пљусак по сјајном плочанику. 

__ — О! Розалијо, како можеш рећи... 

Њена сестра и њен муж љутили су се; нарочито 
њена сестра, висока девојка која се сва сијала од задо- 
вољства и здравља, и пропињала се целим телом да боље 
види. Она је долазила у Провансу први пут, а рекао би 
човек да сав овај сплет узвика, покрета на талијанском 
сунцу дира у њој неку тајну жицу, неки успавани нагон, 
јужњачко порекло које су одавале њене дуге веђе, са- 
стављене изнад хуријских очију, и тамно лице на коме 
лето није оставило ниједне пеге. 

— Та, драга моја Розалијо, говорио је Руместан, 
који је желео да разгали своју жену, устаните и погле- 
дајте ово... Да ли сте у Паризу икад видели тако нешто! 


У огромном позоришту развученом у елипсу, и које 
је захватало велико парче плаветнила, тисуће лица при- 
пијало се једно уз друго широм степеница, ужагре- 
них очију, са разним одблесцима, лепршањем празнич- 
них хаљина и живописних одела. Одатле, као из какве 
"џиновске каце, разлегали су се весели подсмеси, пра- 
скави крици и трештаве трубе које су се, тако рећи, 
испаравале на силној сунчаној светлости. Једва чујна на 


НИЖИМ спратовима замагљеним од песка и људскога даха, 

ова граја је расла у висину, орила се у чистом зраку. На- 
рочито се чула вика продаваца земичака с млеком, који су 
са степена на степен носили своју корпу покривену белим 
рупцем : „Земичке с млеком... Земичке с млеком!“ А про- 
давачице воде, машући својим зеленим, глеђосаним крча- 
зима, изазивале су вам жеђ дречећи: „Свеже воде... ко 
жели воде;...“ 

Затим, сасвим горе, деца, трчећи и играјући се иви- 
цом арене, уносила су у ову велику вреву један венац 
пискавих гласова, на домаку једнога ластавичјег јата, са- 
свим у царству птица. А изнад свега тога, какви чаробни 
светлосни призори, у колико је поступно — са насту- 
пањем дана — сунце кружило шупљином пространог 
амфитеатра као по колуту каквога сунчаника, потиску- 
јући гомилу, сузбијајући је у област сенке, упражњујући 
места изложена одвећ јакој светлости, суре плоче између 
којих се видела спарушена трава, и где су узастопни по: 
жари оставили црне трагове. 

Понекад би се, са горњих спратова, отиснуо један. 
камен од старога споменика, под навалом света, и котр- 
љао са степена на степен усред крикова од ужаса, и гу- 
рања, као да се руши цела зграда; и преко степеница би 
настало комешање као кад о литицу удара разбеснело море, 
јер код ове бујне расе, последица није никад у складу са 
узроком, који увеличава машта и несразмерно опажање. 

Тако насељена и пуна живота, рушевина као да је 
васкрсавала, губила изглед споменика који показују чи- 
черони. Гледајући је, човек је имао утисак који чини 
једна Пиндарова строфа прочитана на глас од савре- 
меног Атињанина, то јест мртав језик који је ожи- 
вео, изгубивши свој сколастички и студени изглед. Ово 
тако чисто небо, ово сунце као сребрна пара, овај 
латински нагласак сачуван у провансалском наречју, 
овде-овде — нарочито на јевтиним местима — поло. - 
жаји гледалаца испод каквог свода, непомични ста- 
вови који су у треперавом ваздуху изгледали анти: 
чки, скоро вајарски, месни тип расе, ове главе сковане 

као медаље, са кратким и кукастим носем, широким 
и обријаним образима и истуреном брадом као у Руме- 
стана, све је доприносило варљивом изгледу једнога 
римског призора, чак и мучање ландских крава које се 
разлегало кроз подземне ходнике, одакле су некад изла- 


"зили лавови и слонови за борбу. Отуда, кад би се на 


празном и од песка сасвим жутом кругу отворила велика 
црна јама у огради, коју је затварала решетка, човек је 
очекивао да из ње појуре дивљи зверови место кротке 
и идиличне поворке стоке и људи награђених на изложби. 

У овом тренутку, на реду су биле накићене мазге, 
вођене за узду, покривене раскошним провансалским 
асурама, које су ишле дижући своје мале суве главе, 
украшене сребрним звонцима, ћубама, машницама, ки- 
ћанкама, не плашећи се снажних фијука бича којим су 
пуцали мазгари, као да бацају ракетле и жабице, јашући 
на свакој од њих. 

У гомили, свако је село познавало своје награђене 


· земљаке, објављивало гласно њихова имена: 


„То је Кавајон... То је Мосан...“ 

Дугачка, сјајна поворка протезала се кроз арену 
испуњавајући је блиставим звецкањем, јасним звуцима 
звонцади, заустављала се испред Руместанове ложе, сли- 
вајући за тренутак у један глас, као почасну музику, 
своје фијуке бича и своје звоњење, затим настављала 
кружни поход, предвођена једним лепим јахачем, у 
отвореном тесном оделу и високим чизмама, једним од 
господе из Клуба, приређивача ове свечаности, који је 
кварио све, несвесно, мешајући провинцију са Прован- 
сом, дајући овом ретком месном призору усиљени из- 
глед Франконијевске кавалкаде. У осталом, сем нешто 
сеоскога света, нико није посматрао. Све су очи биле 
упрте на општинску трибину, преплављену мало пре го. 
милом лица која су дошла да поздраве Нуму, његови 
пријатељи, штићеници, стари другови из гимназије, горди 
због свога познанства са великаном и због тога што то 


могу показати овде, на овим даскама, овако видно. 

Талас за таласом запљускивао је, непрекидно. Било 
је ту стараца, младића, сеоских племића у суром оделу, 
од тозлука до малог шешира, занатлија у њиховим 
празничним изгужваним реденготима, газда, закупаца из 
предграђа Апса, у широким капутима, један крманош из 
Пор-Сен-Луја, који је упредао своју лађарску капу, сви 
са својим јужњачким пореклом које се огледа на лицу, 
па били они зарасли до очију у чађаве браде које из- 
гледају још црње на источњачки бледој кожи, или обри- 
јани по моди старе Француске, краткога врата, румени, 
и знојави као крчази од печене глине, сви црних, сјајних, 
избуљених очију, са поверљивим, пријатељским покретима. 

Па како их је само Руместан дочекивао, без обзира 
на имовно стање и порекло, са истом неисцрпном ср. 
дачношћу ! 

„Гле! Господин д' Еспалјон! па како је, маркиже 2... 

„Но! Стари мој Кабанту, крманите лир2... 

„Поздрављам од свег срца Господина председника 
Бедарида.“ 

Затим, руковања, загрљаји, оно добродушно тап- 
шање по рамену које удваја смисао речима, увек сувише 
хладним да изразе јужњачку наклоност. Него разговор 
није дуго трајао. Вођа је слушао само једним увом, гле- 
дајући расејано, и за време разговора поздрављао руком 
оне који су наилазили; али нико се није љутио што он 
тако нагло испраћа своје госте са лепим речима. „Добро, 
добро... Узимам на себе ту ствар... Напишите молбу.. 
ја ћу је понети собом,“ 

Обећавао је продавнице дувана, порезничка места; 
оно што није тражено, он је погађао, храбрио бојажљиве 
жеље, изазивао их. Није добио медаљу, стари Кабанту, 
после двадесет извршених спасавања! „Пошљите ми своја 
уверења... Мене обожавају у марини!... Поправићемо ми 
ту неправду.“ Глас му је звонио, топао и звучан, баца- 
јући, одсецајући речи. Рекао би човек да се котрљају 
нови златници испод чекића. И сви су одлазили очарани 
овом сјајном монетом, силазили са трибине зрачнога лица, 

као ђак који је добио књигу. Најлепше у овом љђа: 
волском човеку била је његова чудесна гипкост да усваја 
покрете, тон људи којима говори, и то несвесно, најпри- 
родније на свету. Сав сладак, са предусретљивим покре- 
тима, успијајући устима у разговору са председником Бе: 
даридом, свечано пружајући руку као да шири своју 
тогу на говорници; ратоборнога става, са накривљеним 
шеширом као алписки пешак, кад говори са пуковником 
де Рошмором ; а пред Кабантуом, с рукама у џеповима, 
раскречених ногу, смичући раменима као какав стари по- 
морски вук. С времена на време, између два загрљаја, 
прилазио је својим Парижанкама, сав срећан, бришући 
чело с кога је цурио зној. 

— Ама, добри мој Нума, говорила му је сасвим 
тихо Хортензија, смешећи се пријатно, где ћете наћи све 
те дуванџинице које им обећавате 2 

Руместан је сагињао своју велику, кулраву главу 
са мало проређеном косом на темену: 

— Што је обећано, сестрице, није дано. 

И наслућујући прекор у ћутању своје жене: 

— Не заборављајте да смо на Југу, међу земља- 
цима који говоре истим језиком... Сви ови добри људи 
знају шта вреди обећање, и надају се својој дуванџи- 
ници таман онолико колико и ја намеравам да им је 
дам... Само, они говоре о њој, то их разоноди, њихова 
машта лети. Зашто да их лишим те радости... У оста: 
лом, знате, међу јужњацима речи увек имају само рела- 
тиван значај. Треба их свести на праву меру. 

Како му се израз допадао, он понови два-три пута, 
наглашујући последњи слог: „свести на праву меру, све- 
сти на праву меру.“ 

— Ја волим ове људе..., рече Хортензија, коју је 
заиста све ово јако забављало. Али Розалија није била 
убеђена. | 
__— Ипак, речи нешто значе, прошапута она, сасвим 
уозбиљена, као казујући своју најприснију мисао. 

— Драга моја, то зависи од степена географске 
ширине ! 

И Руместан потврди овај парадокс једним уобича- 
јеним покретом рамена, као кад торбар полазећи подиже 
свој кајиш. 

Велики беседник са деснице био је сачувао тако 
неке телесне навике којих се никако није могао опро- 
стити, и због којих би у другој којој странци био сма- 
тран за простака; али у аристократским врховима где 
је седео између кнеза д' Анхалта и војводе де ла Рошта- 
јада, то је био израз надмоћности и велике оригинално- 
сти, и Сен-Жерменско Предграђе је лудо волело овај по- 
крет рамена на широким здепастим леђима која су но: 
сила наде француске монархије. Ако је Г-ђа Руместан 
некад делила ове заблуде Предграђа, сад је са тим било 
свршено, судећи по њеном разочараном погледу, по 
овлашном осмејку који је развлачио њену усну док је 
вођа говорио, осмејку који је више одавао меланхолију 
него презирање. 

У том њен муж оде нагло од ње, привучен звуцима 
неке чудне свирке што је допирала из арене уз клицање 
света, који је стајао, усхићен, вичући: „Валмажур! Вал- 
мажур!“ 

Победилац на јучерашњој утакмици, чувени Валма- 
жур, први добошар у Прованси, ишао је да поздрави 
Нуму својим најлепшим аријама. Овај Валмажур је заи- 
ста изгледао лепо, стојећи као укопан усред круга, са 
својим капутом од жуте чоје о рамену, око бедара са 
појасом отворено-црвене боје која је одударала од бе- 
лога углачаног рубља. Носио је свој дугачки и лаки до- 
бошић обешен једним кајишем о леву мишицу, и шаком 
исте руке приносио устима једну малу свиралу, а десном 
руком је добошарио, изребрен, са избаченом ногом. 
Онако мајушна, ова је свирала испуњавала простор као 
силно цврчање попаца, сасвим згодна за ову јасну, кри. 
сталну атмосферу, где све трепери, док је добошар, сво- 
јим дубоким гласом, извијао песму. 

На глас ове пискаве и дивљачке музике, више него 
на све друго што му је показано откако је ту, Руме- 
стан виде како му пред очима васкрсава његово детињ- 
ство провансалског дерана који јури по пољским светко- 
винама, игра под лиснатим платанима сеоских тргова, по 
белој прашини великих друмова. по лавендли препланулих 
коса. Неко слатко узбуђење голицало му је очи; јер, у 
пркос прохујалих четрдесет година, и сувопарног политич- 
ког живота, он је, даром природе, имао још много маште, 
оне површне осетљивости која нас вара у оцени праве 
природе једнога карактера. 

А после, овај Валмажур није био обичан добошар, 
као они прости свирачи што по месним светковинама 
свирају крњаве кадриле, припеве из кафе-шантана, по: 
нижавајући своју справу у жељи да је прилагоде мо- 
дерном укусу. Син и унук добошарски, он је свирао само 
народне песме, песме које су стара-мајке певушиле дрхта- 
вим гласом на поселима; а знао их је много, и био је не: 
уморан. После Саболиевих божићних песама у ритму ме. 
нуета, ригодона, он запева Краљевски марш, на чије је 
звуке Тирен у оно славно доба освојио и спалио Палатин- 
ско Војводство. Широм степеница преко којих су мало час 
прелетали дрхтави гласови као ројеви пчела, електризо: 
вана гомила махала је по такту рукама, главом, пратила 
овај свечани ритам, који је пролетао као дах мистрала 
кроз мртву тишину аренину, прекидану само силним цвр- 
кутом ласта које су се ковитлале на све стране, горе, у 


зеленкастом плаветнилу, узнемирене и усхићене као да 
у простору траже невидљиву птицу која сипа ове пис: 
каве гласове. 

Кад Валмажур отпева, проломише се манити узвици 
одобравања. Шешири, мараме полетеше у ваздух. Руме- 
стан дозва свирача на трибину и баци му се око врата: 
„Расплакао си ме, драги мој!“ И показивао је на своје 
очи, велике, злаћено-тамне очи, пуне суза. Врло горд 
што се налази усред везених одела и званичних седеф- 
ских мачева, онај други је без велике забуне примао ова 

честитања, ове загрљаје. Био је то леп момак, правилне 
главе, висока чела, са сјајно-црном брадицом и брковима 
на препланулом лицу, један од оних поноситих сељака 
Ронске долине који нимало нису онако препредено по- 
низни као сељани из средње Француске. Хортензија одмах 
примети како му је рука остала нежна и ако је била црна 
од сунчане жеге. Она погледа у добошара, у његову палицу 
са дршком од слонове кости, зачуди се лакоћи ове справе 
која се чува у истој породици од пре двеста година, и 
чији је добош од ораовине, украшен складним дуборезом, 
углачан, стањен, звучан, изгледао окретнији овако по- 
тамнео од старости. Она се нарочито дивила простој 
сеоској фрули старих добошара, са свега три рупе, коју 
је Валмажур опет предузео из поштовања према тради- 
цији, и у коју се научио свирати својом великом вешти 
ном и стрпљењем. Ништа дирљивије од мале приче о 
његовим напорима, његовој победи. 

„То ми је пало на ум, говорио је он својим на- 
страним француским језиком, то ми је пало на ум ноћу 
слушајући како пева славуј. Мислих се у самом себи: 
Шта, Валмажуре, ево тица Божја па јој је доста њено 
грло да овако преврће гласом, а што она чини с једном 
рупом, ти, зар три рупе твоје свирале то не могу ло: 
стићи2“ 

Говорио је лагано, пријатним, поверљивим и благим 
гласом, ни мало не опажајући да је смешан. У осталом, 
нико се не би смео насмешити пред одушевљењем Ну- 
миним, који је дизао руке у вис, лупао ногама да про- 
вали трибину. „Ала је леп!... Какав вештак!,..“ А, за њим, 
председник општине, генерал, председник Бедарид, Г. 
Румаваж, један богати пивар из Бокера и перуански 
вице консул, утегнут у једном карневалском оделу, свем у 
срми, многи други, охрабрени вођиним усхићењем, понав- 
љаху убеђеним гласом: „Какав вештак!“ То је било и 
Хортензијино мишљење, и она га исказа са свом урођеном 
бујношћу: „О! да, велики вештак...“ док је Гђа Руме- 
стан гунђала: „Та ви ћете му завртети мозак, томе јад- 

ном момку“. Међутим то није био случај, судећи по спо- 
којном лицу Валмажурову, који се не обрадова чак ни 
кад му се Нума нагло обрати: 

— Дођи у Париз, младићу, успех ти је сигуран. 

— (О! сестра ме никад не би пустила, одговори он 
смешећи се. 

Мајка му је била умрла. Он је живео са оцем и 
сестром на једном мајуру који се звао њиховим именом, 
на три миље од Апса, на Кордовском брегу. Руместан 
се зарече да ће га посетити пре свога одласка. Разго- 
вараће са родитељима, сигуран је да ће свршити ствар 

— Ја ћу вам помоћи у томе, Нума, чу се један гла- 
сић иза њега. 

Валмажур их поздрави без иједне речи, обрну се 
на петама и сиђе с трибине преко широког застора, са 
добошем о мишици, уздигнуте главе, врцкајући се у ходу 
као сваки Провансалац, пријатељ ритма и игре. Доле су 
га очекивали другови, и стезали му руке. Затим, одјекну 
један поклич: „Фарандолу!“ и намах огромна вика заори се 
и разлеже кроз сводове, ходнике, одакле као да је изби 
јала хладовина и свежина што сада преплавише арену, 
сужавајући област сунца. За трен ока круг се препуни, 
тако да је ограда пуцала, гомилом сеоскога света, једном 
збрком белих шалова, дречећих сукања, кадифених трака 
које се лепршају на чипканим капама, ширитом опточе. 
них блуза, чојаних капута. 

На бат добоша, ова руља се уреди, подели на одреде, 
стојећи кочоперно, држећи се за руке. Један трилер 
свирале заталаса цео круг, и фарандола, коју је водило 
једно момче из Барбантана, места чувеног са добрих 
играча, потече лагано, развијајући своје редове, са пре- 
плитањем ногу у месту, испуњавајући неким нејасним 
шумом, гужвањем одела и бректањем, огромни отвор за 
излаз у који је полако тонула. Валмажур је пристајао 
за њом одмереним, свечаним кораком, коленом одбијао 
у ходу свој велики добош, и свирао све јаче у колико 

се збијена рпа у арени, утонулој већ у плави пепељави 
сумрак, одмотавала као какав златни и свилени калем. 

— Погледајте горе! рече на један мах Руместан. 
То је коловођа избио иза сводова на првом спрату, док 
су добошар и последњи играчи још тапкали по кругу. 
Узгред, коло се још више растезало хватањем нових 
играча које је игра силом увлачила. Та који би Прован- 
салац могао одолети чаробној фрули Валмажуровојг Но- 
шен, подизан одскакањем добоша, он се чуо у исти мах 
на свима спратовима, прескачући ограду и разваљене про- 
зорчиће на своду, заглушујући усклике гомиле. И фа- . 
рандола се пела, пела, допирала до горњих галерија, чији 
је руб сунце још објасјавало руменом светлошћу. Бескрајна 
поворка завитланих и узбиљених играча видела се кроз 
отвор високих сводова дуж кружнога ходника, у трепе: 
равој јари на крају овога јулског дана, као низ оштрих 
силуета, и на античком камену је оживљавао један од 
оних рељефа који се ковитлају на истрвеном довратку 
храмова. 

Доле, на испражњеној трибини, — јер се свет ра- 
зилазио, и игра изгледала величанственија изнад празних 
степеница, — добри Нума је питао своју жену, преба- 
цујући јој преко леђа једну лаку чипкану мараму због 
вечерње свежине: 

— Реци, зар ово није лепо 2... Зар ово није лепог... 

— Врло лепо, одговори Парижанка, дубоко потре- 
сена овога пута у својој уметничкој природи. 

И великан апски изгледао је гордији због овог одо- 
бравања него због хучних почасти којима су га заглу- 
шавали већ пуна два часа. 


(Наставиће се). 
Алфонс ДОДЕ. 


(Превео с француског Миодраг ИБРОВАЦ.) 





НАКС---Р Д. 


Поноћ је. Лежим, а све мислим на те —: 
У твојој башти ја те видјех јуче, 
Гдје береш крупне распукле гранате. 


Мила, ко златно небо пошље туче, 
У тиху хладу старе крушке оне, 
Сједе ти дјеца и задаћу уче. 


Над шедрваном лептири се гоне 
И сјајне капи, са безброј рубина, 
Расипају се, док полако тоне 


Јесење сунце. ИМ, кб са висина 
Оловни облак, по души ми паде 
Најцрњи покров бола и горчина. 


И кобна мисб морити ме стаде: 
Што моја ниси и што смирај дана 
Не носи мени звијезде но јаде>... 


Што моје баште осташе без грана 
И слатка плода што рађа и зрије 
На ватри срца»... Гдје су јергована 


Вијенци плави 27... Гди је клетва, гди јег.. 
Вај, вјетар хуји... а ја мислим на те 
И све те гледам кроз сузу што лије, 


Гдје береш слатке распукле гранате. 


ДЛЕКСА ШАНТИЋ. 





СВ РБ БОК 


1 
СТОЈАН ЈАНКОВИЋ. 


Млечић и Турчин као лака варка 
неста, и с њиме паше, провидури, 
још само ђегод лав свештеног Марка 
врх врата ког се старог града тмури. 


Но с наших гора пуних сунца јарка, 
с Котара Равних и кршева сури' 
диже се пјесма о Стојану жарка 
и к мору слази слична плахој бури. 


Море се пита: је ли ово јека 
прошлости пуне славе, пуне звека 
оружја бојног што јунаке кити2 


ил' химна крви, младости и зора 
народа овог младог, који с гора 
високих к мени кб бујица хити2 


П 
ПРОКЛЕТА ЈЕРИНА. 
Стежући болно груди руком једном, 
ја другом зграбих своје срце врело, 
и с бљеском змијским у погледу ледном 
зубима оштрим раскидах га смјело. 





МРЕВЕБЕЈБА К. 





И рекох мирно Деспоту биједном: 
„цар бићеш царству новом; као врело 
крв моја шикће Османлији жедном 
у грдне ране“. — Рекох невесело. 


А народ који виђе како дадох 
Мару, и очи ископане мога 


Гргура, рикну: „слава!“, пјан од крви. 


Но, ја се грко осмјенух : јер знадох 
награда за то да је једна: злога 
отрова пехар што ништи и мрви. 


10) 
БОЛАНИ ДОЈЧИН. 


Болујем болан боли крај Вардара 
већ шест вјекова; из најгрђих рана 
крв моја бризга око кршног Шара, 
Новог Пазара и Приморских Страна. 


С постеље своје сваког јутра рана 
устајем болан; из доњих хатара 
изводим, седлам коња од мегдана, 


и мегдан дјелим с два душмана стара. 


Мегданим мегдан с двјема аждајама, 
и сваког дана по двје главе срубим, 
и на мом копљу побједа се сија. 


Али кад задња глава пуна срама 
с јауком падне, очајним и грубим, 
вјечит и голем оздравићу и ја. 


МиРкКО КОРОЛИЈА. 

Ако живот наш није ни дан један — у вечности, ако 
време у току своме — гони у неповрат очајни дане 
наше, — ако све што је рођено пропасти мора, 

Шта мислиш, моја заробљена душо — Што ти се 
допада овај мрачни дан, — када на плећима имаш лака 
крила — да се винеш у светлији крај» 

Тамо је срећа за којом дух наш жуди, — тамо 
покој коме тежи свак, — тамо љубав, тамо свака сласт. 

· Тамо, небу устремљена душо моја, — можеш наћи 
смисао лепоте — коју на овоме свету обожавам. 


Јолхим ди БЕЛЕ. 


(Превео с француског М. И.) 





(УДВОЕКО ВИ. 


Црвени песак у бескрај се шири, — и пламти као 
немо море, стишано у своме кориту. — У непомичној 
даљини, где је станиште људско, — пружа се таласави 
видик у бакреној пари. 

Нигде живота ни гласа. Лавови сити — спавају у 
дну пештере, бестрага далеко, — а жирафа пије на из- 
ворима плавим, — тамо, под палмама, где се пантери купе. 

Нигде тице да летне, и крилом шине — зрак густи, 
кроз који кружи огромно сунце. — Понекад, само, змиј- 
ски цар, успаван жегом, — протресе леђа, са којих крљушт 
заблиста. 

Тако запаљени простор гори под небом јасним. — 
Но док у самотној пусти све почива, — рапави слонови, 
путници тешки и троми, — преко пустиње иду у родни крај. 

Са дна видика, као тамна поворка, — долазе они, 
дижући облаке прашине, — и држећи се увек прекога 
пута, — широком и тешком ногом руше пешчане бране. 

На челу им је стари вођа. Његово тело, — као 
временом изривено стабло, парају бразде; — глава му 
је као комад стене, а лук од кичме —- затеже му се 
снажно на сваки покрет. 

У ходу своме никад ни спорији ни бржи, — он 
поузданој мети води другове прашне; — и, ријући за 
собом траг у песку, — гломазне хаџије ступају за по- 
главаром. 

Широких ушију, и са сурлом међу зубима, — путују 
они, жмирећи. Трбух им се тресе и пуши, — и зној се 
диже у усијани зрак као пара; — а око њих зуји безброј 
насртљивих мува. Е 

Али шта маре они за жеђ и прождрљиве муве, — 
и сунце које им прљи грбину набрану и црну! — Ко- 
рачајући, сањају они о завичају своме, — и о смоковим . 
горама где живи њино племе. 

Видеће опет реку што извире испод висова, — по 
којој ричући плива огромни нилски коњ, — где, оба- 
сјани бледом месечином и бацајући сенке, –- силажаху 
они на појиште, кршећи трску; 

И зато, одважни и лагани, одмичу они — као црна 
пруга на непрегледном песку; — а на пустињу опет пада 
мртва тишина — када се тешки путници изгубе са видика. 


Леконт де Лил. 
(Превео с француског М. И.) 





НОВИЈИ МЕТОДИ У ПРОУЧАВАЊУ 
ДУБРОВАЧКЕ КЊИЖЕВНОСТИ. 


Рад на изучавању дубровачке књижевности кретао 
се до сада у три правца. Издавана су дела дубровачких 
писаца, чињена је естетичка оцена тих дела, тражени су 
извори њихови у талијанској, латинској, грчкој и другим 
књижевностима. Код других књижевности, међутим, сло- 
венских, романских и германских, рад на изучавању њи- 
хову креће се још у два друга правца. Испитује се нпр. 
однос књижевних дела према личности писца, и у мар- 
љивом скупљању и најситнијих података из живота пиш- 
чева налази се грађа која објашњава разна места пиш- 
чевих дела, њихов постанак, смисао, дух, итд (критика 
биографска, психолошка, физиолошка, природна; метод 
изучавања писца). Испитујг се, затим, однос књижевних 
дела према средини пишчевој, и у подробном познавању 
времена и друштва у којем је лесник живео, налази се 
пуно идеја које су у заједници с пишчевим идејама, осе- 
ћаја који су тада у друштву владали, а који су и пиш- 
чеви у исто доба, типова и карактера, који су се у том 
времену јављали а у пишчевим су делима оличени, итд. 
(историска критика у ужем смислу; метод изучавања 
средине). Та се испитивања врше у великим књижевно. 
стима, у дубровачкој не. Могу ли се, међутим, и у овој 
вршити, могу ли се метод изучавања писца и метод изу- 
чавања средине применити и при изучавању дубровачке 
књижевности 2 

Ја држим да могу, и то мислим овде показати. Том 
ћу приликом указати на недавно откриће новог мате- 
риала за изучавање дубровачке прошлости, који је струч- 
њацима познат, али му важност за то изучавање није 
још оцењена. | 

 Задржимо се најпре на методу изучавања писца. 
Очевидно је да је за примену тога метода потребно 
имати богат биографски материал. Материал, међутим, 
који смо до скора имали о дубровачким песницима и 
прозаичарима, врло је оскудан. Извори који су до скора 
били главни за познгвање живота дубровачких песника 
јесу неколика дела ХУШ века. То су Живоши и песме 
Игњата Ђорђића писани пре 1716, Дубровачка библи- 
ошека Серафима Цријевића писана 1740—1742, Похвала 
дубровачких исусоваца Ђорђа Башића, из 1765, Књи- 
жевно-дубровачки летописи Себастијана Сладовића, из 
1767. Та дела представљају збирке биографија дубро- 
вачких књижевника, и у тим биографијама, од којих су 
многе врло кратке, садрже се махом белешке о рођењу 
песника или времену у којем је живео, име родитеља, 
списак дела, похвале које су му чињене за живота и 
доцније, и слични оскудни подаци. Ти су подаци често 
и несигурни, нарочито за песнике ХУ—ХУП века, пошто 
су поменуте биографије писане на сто, двеста и више 
година по песниковој смрти, кад се, дакле, многи траг 
о њему потпуно изгубио. Из тих дела старих дубровач- 
ких биографа вадили су податке за своје списе Апен: 
дини (1803), Шафарик (1832) и други старији истражи- 
вачи, као што се и данас тим делима прибегава за многе 
дубровачке писце о којима знамо само толико колико се 


1 1упаћивг беотдћив, Унаев еђ сагппа поплшогши Шазбеши 
сјућип Кагозтогти ; Зетарттив"Сетра, ВЉђиоеса Васизта, 1—1У; 
бтеотућив Вазхћећ, Е1огла Језа фатшт Касизтотит:; Зеђаскатизг Ти!- 
стих, Баз Јифегатјо-тасизии. Прва три дела нису штампана за жи. 
вота њихових писаца, и сад се штампају у „Зборнику за историју, 
језак и књижевност српскога народа“ С. К. Академије у Београду, 
под редакцијом потписанога; прво од њих већ је штампано. 

у тим делима налази. Доцније, нарочито кад је Југосло- 
венска Академија у Загребу стала приређивати критична 
издања дубровачких писаца (1870), нашло се у самим 
списима ових нешто хронолошких и других података о 
животу писаца, и на тај начин су се допуњавале или 
поправљале биографије њихове које су нам поменути 
стари биографи оставили. По подацима ове друге као 
и прве врсте радили су биографије дубровачких писаца 
Кукуљевић, Рачки, Ваљавац, Будмани и други научници, 
нарочито у уводима академиског издања дела (5(ап р:за!). 
То су били до скора једини извори за познавање био- 
графија дубровачких писаца, и, као што се види, мате- 
риал који оне садрже није довољно богат да омогући 
примену биографског метода у изучавању дубровачке 
књижевности. 

Године 1897 К. Јиречек је објавио сасвим нов ма- 
теријал о дубровачком песнику Шишку Менчетићу, и 
црпен из нових, до тада непознатих извора; томе је сле- 
довала 1899 нова његова расправа у којој се из истих 
извора објављивао сличан материал и за неколико дру- 
гих дубровачких песника ХУ и ХУМ века. Трагајући као 
историк за историским материалом познога Средњега 
Века у Дубровнику, Јиречек је узгред наишао, у лепо 
очуваном и богатом архиву старе дубровачке републике, 
на многе документе у којима се налазе подаци о животу 
дубровачких песника, и то је у поменутим двема распра- 
вама изнео на углед литерарним историцима, као пример 
да они даље у том правцу раде. Ти су документи разне 
књиге старе дубровачке канцеларије, и у њима се налазе 
тестаменти дубровачких становника, уговори њихови и 
продаје имања, парнице бележене на суду из дана у дан, 
именик дубровачке властеле и назначење њихове служ- 
бене кариере, записници седница Малог Вијећа и Вијећа 
умољенијех, итд. Ти су документи верни и аутентични, 
пошто су из саме епохе кад су се записане ствари де 
шавале, а пошто су писани са свом објективношћу која 
се тражи при судским, нотарским и канцелариским по- 

словима. Из тих докумената Јиречек је, нпр. за Шишка 
Менчетића, нашао податке о његовом рођењу и младо- 
сти, служби у републици, путовањима, имању, о његовим 
забавама и ноћним теревенкама, испадима, мачевањима 
и двобојима, о његовој породици, итд., и то често с пуним 
и детаљним описима многих момената из његова живота, 
што је све представљало колико неочекивану толико и 
занимљиву и јасну слику овог најстаријег песника ду- 
бровачког. За Јиречеком радио је у истом архиву сличан 
посао Ђ. Керблер, за латинске песнике дубровачке, и ја, 
за песнике и књижевнике ХМГ века. Нико Ђивановић 
наишао је с друге стране, у другим мањим архивима 
дубровачким, на сличне, мање интересантне али ипак 
врло потребне податке о неколиким дубровачким пис: 
цима, махом ХУП и ХУШ века. Тако је откривен нов 
материал за биографије дубровачких писаца, много бо- 
гатији и занимљивији но онај који су нам стари биографи 
оставили или који смо у самим делима писаца налазили. 
С тим материалом настала је могућност да се био- 
графски метод примени на изучавање дубровачке књи- 
жевности. У потврду тога, изнећу неколико примера, 
на основу досад познатих Јиречекових испитивања као и 
на основу својих, досад не саопштених. | 
За Шишка Менчетића, на пример, ми данас имамо 
материал који нам црта јасну, пуну фигуру песникову. 
До сада још није испитиван ближи однос између његове 
личности и песама, те се према томе још не може рећи 
с коликим се успехом на његово проучавање може при 
менити нови метод; вероватноћа на успех постоји. — За 
Марина Држића имамо такође доста и лепог материала, 
а код њега већ можемо одређеније говорити о примени 
поменутог метода. Познато је нпр. да Држић у својој 
комедији Дундо Мароје износи на позорницу једнога 
Немца, у личности Уга Тедеска; Откуда тај тип у ду- 
бровачкој комедији, у којој су иначе само локални или 
блиски талијански типови оцпртани» На то питање нисмо 
могли дати одговора пре открића новог архивалног ма: 

териала, сад можемо. Сад знамо да је Држић био у Бечу 
и задржао се тамо три месеца; посматралац како је био, 
он је тако посматрао Немце и уочио извесне њихове 
смешне особине које су се згодно дале у комедији пред- 
ставити: ето откуд тип Немца у њега. Други пример. 
Интересантно је приметити да у Држићевим комедијама, 
у којима су насликани љубавници, слуге, паразити, ко- 
мични старци, куртизане, девојке, педанти, негроманти, 
учитељи, Которани, Лопућани и многи други типови за- 
нимања, сталежа, народности итд, нема насликаног ни 
једног попа; у Наљешковићевим комедијама, међутим, 
има га (УГ комедија). Заштој Одговор је прости који 
данас знамо: Држић је сам био поп, а Наљешковић не. 
— Наљешковић нам и даље може послужити као при- 
мер. Материал који се о њему налази у архивима, доста 
је богат, и нарочито онај што се односи на несрећну за 
њега 1539 годину, кад је посрнуо у трговини и био 
остављен од многих пријатеља и рођака, а најпре од 
жене. Има неколихо његових посланица који се за тај 
моменат везују, и које у овој архивској грађи налазе 
широк и богат коментар. Ја их не могу све овде тума- 
чити, и задовољавам се указивањем на цигло један детаљ. 
У једној од поменутих посланица он каже да је пише 
из „тамнога гроба“. Смисао овога израза био нам је до 
сада нејасан, сад је јасан; „тамни гроб“ је тамница које 
је он допао кад је посрнуо трговином и имањем. — О 
Сави Бобаљевићу налази се у архиву података тако исто 
многих и занимљивих као и о Шишку Менчетићу; кад се 
буду ти подаци објавили и довели у везу с његовим пе- 
смама, вероватно ће се наћи додирних тачака међу њима, 
и то више него код Менчетића. За сада хоћу само да 
укажем на то да се помоћу тих података може одредити 
хронологија неколиких његових песама. а хронологија је 
важна за разумевање развоја песникова талента. Хроно- 


– 


1 Посланица М. Ветранићу од 5 марта 1539: „ово ти из гроба 
тамнога лис пише“ („Зфат! ргзег, У, 301, посл. ~ 4). 

логија тих песама може се овако одредити. Неке су песме 
нпр. испеване у смрт Ивана Градића, Ивана Баптисте 
Амалтеа, Мартолице Замање и других; са архивалним 
истраживањима о датуму смрти тих Дубровчана ми смо 
у стању датовати те песме о њима. — Леп пример ко- 
лико ово архивално истраживање вреди уопште, пружа 
нам биографија Антуна Сасина. Стари дубровачки био- 
графи нису о њему оставили ни једног јединог податка, 
ни једног јединог слова. Први Апендини помиње његово 
име, и то овако: „о његову животу немам никаква по- 
датка“.: Међутим, на основу архивске грађе, ми можемо 
саставити приличну биографију о њему, с генеалогијом, 
датумима, службеном кариером, сценама из његова жи- 
вота, као и много података о његовој породици, срод- 
ницима, пријатељима; извесна места његове комедије и 
неких песама дају се том грађом такође осветлити. — 
Ивана Гундулића могли бисмо такође овде навести, ако 
не по грађи већ сакупљеној (публикованој и непублико- 
ваној), а оно по оној која се вероватно може о њему 
наћи. Новијим истраживањима“ нађено је да је познати 
романтични јунак из борбе хришћанске с Турцима у ХУП 
веку, Самуило Корецки, за чије се име везују неки од 
најлепших епизода Османа, долазио у Дубровник 1618 
године. Врло је интересантно знати да ли се Гундулић 
познао с њим (а могао се познати), а то бисмо данас 
могли знати; ваљало би, наиме, потражити у записницима 
дубровачких вијећа није ли остало каква било трага о 
доласку тако славног госта у Дубровник и о познан- 
ствима која је он чинио међу дубровачком властелом. 
Ако би се то нашло, наиме да је можда и Гундулић био 
међу тим познаницима, то би свакако допринело решењу 
питања о постанку Османа и непосредним узроцима који 


1 Тафогпо аЏа 41 Лиш уЊа поп ћо попла ајсппа (Аррепагт, 
П, 284). 


2 


2 0. МакКошеј, Вентћсе 7“ деп ОпеПеп дез Сппашевећеп 
Озтап, Атећу |. чјау. РЕПојогје ХХУТГ, 1904. 

су га изазвали, а то је питање једно од најважнијих у 
целој. дубровачкој књижевности. 

Могли бисмо оваквих примера и више ређати, у 
потврду наше тезе. Они су можда ситни, али ипак до- 
казују ствар. Испитивање ове врсте још је у почетку, 
те примери за сада не могу ни бити крупнији, бар неу 
овако краткој расправици ове врсте; доцније, кад се цео 
архивски материал објави и проучи у односу према де- 
лима писаца, или бар кад почну монографије те врсте 
излазити, следоваће пуни докази. За тражење тог мате-: 
риала ваља приметити још ово. Јиречек је тражко само 
податке о песницима и њиховој породици, а треба тра- 
гати и за књижевним познаницима њиховим, за свима 
који су у њиховим делима поменути, јер све то даје 
објашњења књижевним делима Јиречек је, затим, тражио 
само по дубровачким архивима, а у архивима Италије, 
нпр. у ватиканском или у архивима великих католичких 
манастира, јамачно има још сличног материала, нарочито 
за оне писце који су били фратри и попови, а њих није 
мало. Кад испитивање и то обухвати, онда ћ2 наша теза 
имати много обилатије потврде. 

Дужност нам је учинити и извесна ограничења ре- 
ченом, учинити две напомене, да бисмо представили пи- 
тање у правој боји, и указали и на незгодне стране ње 
гове. Прво, материал који на поменути начин добијемо 
за дубровачке песнике, није онакав какав се данас има 
о Гетеу, на пример, или другим великим светским песни- 
цима новога доба. Као изворе за њихове биографије ми 
имамо њихове мемоаре, кореспонденцију њихову, успомене 
других о њима, чак дневнике у којима је записана свака 
идеја њихова, сваки разговор, свака реч, и ти извори 
представљају одиста врло богат материал, друкчији од 
оног архивског о дубровачким песницима, бољи за при- 
мену биографског метода. Друго, у дубровачкој књи. 
жевности нису увек дела писана као дела данашњих или 
уопште новијих писаца, у којима су често представљене 
ствари које је сам писац доживео или оцртани карактери 

које је писац лично посматрао, него поред њих имаи 
дела писаних без присне везе са животом, независно од 
њега, безлично. Према томе, кад се за писце таквих дела 
и нађе довољан биографски материал, неће се биограф- 
ски метод моћи применити с довољно успеха. 

Али ни ове незгодне стране биографског метода 
при изучавању дубровачке књижевности нису од пре- 
судног значаја. На прву напомену можемо одговорити 
ово. Ако о Гетеу и песницима новога доба има богате 
биографске грађе, нема је за Дантеа, Шекспира, Моли- 
ера и друге велике песнике старијих времена, па се ипак 
у талијанској, енглеској и француској књижевној исто- 
рији и данас најревносније траже и скупљају и најмањи 
детаљи из живота тих песника само да би се згодно упо- 
требили за књижевну анализу њихових дела, и човек 
мора да се чуди како се из тих детаља састављају важне 
студије и вешти коментари. То исто може да буде и код 
дубровачких писаца, и још пре пошто је биографски 
материал о њима ипак обилатији и бољи него о поме: 
нутим светским песницима. Што се друге напомене тиче, 
могло би се најпре применити да нису сва дубровачка 
дела писана безлично, тако да се на њих не може при- 
менити биографски метод. Има много дела која имају 
везе са животом, личним пишчевим или оним око њега; 
то су нпр. све комедије, па многе лирске песме, итд. 
А после, чак и код песника чија је поезија безлична, 
интересантно је забележити контраст између такве ње- 
гове поезије и с друге стране његовог личног живота, 
пуног, бујног, бурног; тај контраст није безначајан ни 
за њега, ни за књижевност којој припада. У осталом, 
слични случајеви разлике између личности песникове и 
његових дела констатовани су иу новим туђим књи- 
жевностима, па то ипак не смета да се биографским ме- 
тодом и даље ради. Обе горње напомене, дакле, не оду- 
зимају важност овом методу за дубровачку књижевност, 
и ако је у неколико ограничавају. 

Тако стоји с биографским методом. Метод изуча- 
вања средине такође је могућан у дубровачкој књижев- 
ности. На основу исте архивске грађе о којој смо го. 
ворили, можемо имати податке и о средини у којој су 
дубровачки песници живели. Целу слику дубровачког 
живота имамо у тој грађи; цео живот, како се дешавао, 
бележен је из дана у дан у тој грађи као данас у но- 
винама, и ми га можемо пратити у најмањим детаљима 
и са сваке стране. Јасно је да се с тако богатим мате- 
риалом може средина познати врло интимно, као и да 
се на основу њега могу објаснити многа дела што имају 
више везе с реалним животом, нпр. комедије. Пуно 
сцена дубровачке комедије добијају пун и јак коментар 
у том материалу, и оне ће нам се тада представити и 
јасније, и занимљивије и боље него до сада. Побрајати 
примере за то чини нам се излишно; ко је радио саму 
архиву на скупљању те грађе, или бар ко се с том гра· 
ђом упознао у расправама Јиречека, може их сам врло 
лако замислити. 


ПАВЛЕ ПОПОВИЋ. 





КЊИЖЕВНИ ПРЕГЛЕД. 


АЛМАНАХ СРПСКИХ И ХРВАТСКИХ ПЕСНИКА И ПРИПОВЕ- 
ДАЧА. — 1910. Загреб-Београд. 


Може на први поглед изгледати мало чудно, да 
сам уредник Алманаха приказује књигу читаоцима. Али, 
држим, само на први поглед. Јер у ствари, уређивање 
једне оваке књиге односи се, не убрајајући ту спољашње 
и формалне моменте, једино на избор и позивање са- 
радника. Чим је једном пала одлука, да се на сарадњу по- 
зову само писци више мање познати публици, разуме се 
само по себи да се за прилоге које пошљу одговор- 
ност пред јавности оставља њима самима. Тако дакле 
може и уредник стајати према њима с истом објектив- 
ношћу као остали читаоци. — А у прилог томе, да уред“ 
ник говори о књизи, могло би се навести то што је он 
имао прилике, да (примајући, поређујући, и коригујући 
једном и више пута) радове добро позна и посмотри са 
сваке стране. Данас, кад сваки од нас више гута књиге 
него што их чита, вреди можда овај момент нарочито 
истаћи. — Уосталом, хоћу уопште само врло кратко да 
додирнем неке ствари. 


У овом Алманаху покушало се први пут, да једна 
група хрватских и српских савремених писаца белетри- 
ста изађе заједнички са новим радовима, у подједнаком 
размеру и у пуној равноправности, пред наш читалачки 
свет. Тај покушај не носи и не ће да носи обележје си- 
стематског посла ни у ком погледу. Имајући полазном 

тачком укус у оваким стварима и суд свега два три чо: 
века, ово приватно књижевно предузеће — упућено да 
води бригу и о размерама и практичној страни оваке 
збирке —, није могло ићи за тим да да потпуну слику 
у малом наше данашње лепе књижевности; а не могући 
ни од свих позваних сарадника изнудити или дочекати 
прилоге, присиљено је да не да ни онолико колико би 
хтело дати. Па ипак, мада је број позваних сарадника 
на овој књизи био ограничен, мада су чак и од позва. 
них изостали тако угледни писци као што су Г.Г. Бо. 
рисав Станковић, Лесковар, Кочић, Иво Војновић, Ми- 
лета Јакшић, Мате Лисичар, — ипак овај Алманах са својим 
активним сарадницима, у свом оквиру и са својим пре: 
тенсијама, може да представља хрватску и српску песму 
и приповетку у овоме часу. Песму заступају, уз Г. Тресића 
Павичића из старије генерације, Г. Г. Дучић, Шантић, Ми- 
ховил Николић, па Ракић, Светислав Стефановић, Назор, 
Драгутин Домјанић, Ћурчин из средње генерације, и из 
млађе господа Вељко Петровић и Стјепан Краљ. У причи 
је најстарији Г. Бабић-Њалски, данас можда најистакну• 
тији књижевни представник народног јединства, па се 
за њим ређају млађи, Г. Г. Ћоровић, Ћипико, Каталинић 
Јеретов, Бранимир Ливадић, и још млађи, Косор, Мили- 
ћевић и Ускоковић. Најзад има у књизи једна драма у 
једном чину, од Г. Милана Беговића. Посвета Владимиру 
Видрићу, која се састоји у спомен-листу Г. Томислава 
Кризмана и чланку Г. Јована Дучића о Видрићевим пес- 
мама, везује сва ова имена чвршће у једно коло и као да 
даје благослов оној неусиљеној мешавини латинских и 
ћирилских слова. Тако већ по прегледу садржине и спо- 
љашње опреме, да кажемо: у начелу, може Алманах 
ишчекивати своје гтриташт од оних, који су код нас 
позвани да бдију над свим што се ради у књижевности 
и да цене јели нова књига пошла корак унапред од до- 
садањих. 

Али праву, конкретнију, вредност овака књига може 
имати, тек ако су њени писци оправдали народно надање, 

то јест ако су се задржали на нивоу на којем смо свикли 
гледати их. Моје је мишљење, да су ти писци и у Ал- 
манаху углавном дали своју меру. Има уз то један мо- 
менат, који овим малим радовима даје нарочиту драж: 
нека интимност, нешто карактеристично за писца, скоро 
у свакога. Скоро сваки, можда и не дајући себи тачно 
рачуна о томе, остао је пре свега код онога што му је 
најближе, па је онда захватио дубље у себе и дао нешто 
сасвим своје, нешто што га као писца понајбоље репре- 
зентује. Тако је аутобиографски елемент врло јако за- 
ступљен, не само, што је разумљиво, у лирској песми, 
него и у приповетци; добра половина прилога у неве- 
зану слогу су доживљаји, исповести и аутобиографија 
(Бабић -Ђалски, Косор, Милићевић, Ускоковић, Каталинић). 
А што није баш аутобиографско, то је из непосредне 
средине свога писца, из круга људи које најбоље по- 
знаје и круга мисли које му најчешће испуњају душу. 
Ћипико је посред својих страсних и тврдоглавих дал. 
матинских горштака и грешно побожних примораца; Ћо- 
ровићев јунак је стари херцеговачки лав на умору, Ката“ 
линић описује „Југо“ на морској пучини, Ливадић саоп- 
штава своје туробне на смрт сећајуће визије. Песници 
певају исто тако оно што им је највише на души: Тре: 
сић-Павичић рибарску мрежу и далматинску обалу, Дучић 
две исповести своје „Душе“, Миховил Николић љубавну 
„Тајну ноћи“, Светислав Стефановић даје два снажна 
излива своје поезије мисли са живом песничком визијом, 
Шантић социјалном тенденцијом задахнут опис и шти- 
мунг вечери (овај пут у слободним ритмима), Домјанић 
кратку исповест и један од својих паганских рококо-мо- 
тива, Ракић родољубиве песме са Косова, где прати и 
доживљује неславне догађаје последњих година и има 
доста прилике да мисли о славној прошлости. Мала драма 
Милана Беговића, то се зна, у стилу је и у духу рококо- 
доба. М тако, том ближом личном везом између аутора 
и његова прилога, цела књига добија и постаје занимљи- 
вијом и оригиналнијом. 

Иначе, што се тиче апсолутне књижевне вредности 
и лепоте појединих радова Алманаха, ту могу начинити 
понеку напомену тек уз резерву да говорим под утиском 
потпуно субјективних погледа на ствари, Свакако се има, 
пре свега, мерило подесити према претенсијама с којима 
писци излазе пред читаоце. Прилог Г. Ђалскога, на при- 
мер, то је један одломак, у стилу и из збирке његових 
прича „Под старим крововима“, који се писцу учинио 
најзгодзији за Алманах због предмета о народном једин: 
ству. У осталом, Ксавер Шандор Ђалски као приповедач 
дао је већ своје најбоље, те нешто сасвим ново не ће 
од њега нико овде ни тражити. Јосипа Косора „Ишчу- 
пана биљка“ има поглавито драж исповести, испричане 
снажним и пуним полета језиком и осталим добрим 
особинама његова лирског стила. А „Магаре“ Г. Ускоко- 
вића, и у уском оквиру једне биографске приче из гим- 
назиског живота, спада, по мом мишљењу, у најбоље и 
најзаокругљеније ствари што је овај млади писац досад 
дао. Насупрот њима, прича Г. Ива Ћипика је једна из: 
рађена, фино поентирана и до ситница дотеривана стварка, 
коју треба чешће прочитати па да се добије пуно са- 
знање о њеној лепоти. Опис са онолико штимунга, наро- 
читог, хотимично изазваног штимунга, као онај на крају 
ове приче (где литија, пошто је прегазила и светим све- 
ћама умлатила човека, иде даље и уједначеним гласом 
пева: „Од кужне болести ослободи нас, свети Роче!“ и 
одговара: „Тебе молимо, услиши нас!“), није лако наћи 
у нашој књижевности, и оставља у души утисак који се 
не заборавља. — Међу песмама, треба можда истаћи на 
прво место Ракићеве: „Кондир“ и „Јефимију“. То је, 
рекао бих, једна нова врста родољубиве поезије, дубља 
и боља од досадашње, и више лирска: и у њој патриот- 
ска жица врло снажно трепери, али не чујемо бојних 
усклика и тешких оптужаба; осећамо родољубље, гледа- 
јући пред очима лепу слику Деспотице Српске, где везе 
симболични свилен покров и у њега боле своје отмене 
душе, и слушајући оне познате Ракићеве „речи искрене 

и јасне једне болне душе“, што их упућује косовски 
јунак својој драгој Косовци Девојци, мећући у њих цео 
јад наше напаћене расе, која још увек, као и некад, „уз 
вапаје гласне“ као „непрегледна хрпа рањеника кисне“. 
То.су лепе песме, и треба их често читати. — Али, на- 
мера ми је била, да овде само целу књигу прикажем, 
не да се упуштам у појединости. Ипак можда још треба 
да кажем, да ми се Г. Беговићева „Бискупова Синовица“ 
чини најуспелијом међу његовим досадањим радовима 
ове врсте; и треба да и овим приликом истакнем лепу 
прозу Г. Дучића у чланку о Видрићу. 

Једна, како држим, занимљива новина има на крају 
ове књиге, поглавито за љубитеље не само књижевности 
него и књижевника, и за књижевне историчаре: кратке 
аутобиографије писаца. Није додуше спроведено једно 
схватање кроз њих и писци нису били начисто шта је 
требало у њима рећи, те су неки озбиљно поређали по- 
датке свога живота и свога рада на књиживности, неки 
само укратко забележили две три црте, а неки узели 
целу ствар са хумористичне стране; али све укупно ипак 
није без дражи, јер је увек занимљиво чути, шта и како 
шта писци сами о себи кажу. — 

Можда ће занимати читаоце да чују, да је Алманах 
наишао у публици на врло топао пријем, те не ће остати 
усамљен него ће на годину опет изаћи. Само не на исти 
начин уређен и опремљен. 


Милан ЋуУРЧИН. 





"УУ ји 
Ру“ 





ПОЗОРИШНИ ПРЕГЛЕД. 


ХАСАНАГИНИЦА, од А. ШАНТИЋА. 


Дубока, интимна и дирљива трагика Хасанагинице, 
наше најбоље баладе из народне поезије, није никада 
досадна да се преприча. Ви је знате како високо по: 
етски почиње: 

Шта се бјели у гори зеленој: 
Ал' је снијег, ал су лабудови: 
Да је снијег, већ би окопнио, 
Лабудови већ би полетјели, 
| Него шатор аге Хасан-аге, 
| Он болује од љутијех рана, 
| Облази га мати и сестрица, 
| А љубовца од стида не могла. 
ЈЕ. - Када су му ране позарасле, он својој љуби поручује 
овако: 
Не чекај ме у двору бјеломе 
Ни у двору, ни у роду моме. 
И Хасанагиница, чувши јеку око двора, потрча „да врат 
ломи кули низ пенџере“. Али то није био ага Хасанага, 
већ то био брат њен, Пинтеровић беже. Кад је брат са- 
знао у чему је ствар, он саветова сестри 
Да узимље потпуно вјенчање, 
Да гре с њиме мајци у натраге. 
Кад је пак кадуна проучила књигу она, као каква Ниоба, 
пољуби оба сина у чело, кћери у „румена лица“ 
А с малехним у бешици синком 
Одјелит се никако не могла, 
Већ је братап за руке узео 
И једва је с синком раставио, 


| 

метнуо себи на коња, и одвео у своје дворе. Како је 
кадуна од доброга рода, после недељу дана, као оно на 
Пенелопу, рој од просилаца навали да је проси, 


А највише Имоски кадија. 


Кадуна, као и Пенелопа, као и све велике трагеткиње 
народних поезија, неће да пође ни за кога; али брат је, 
и у пркос томе, даје Имоском кадији. Кадуна, резигни- 
рана, моли брата да напише Имоскоме кадији „питај 
б'јеле књиге“ и поручи му, уз сватове, 

Дуг покривач носи на дјевојку, 


Када буде аги мимо двора, 
Да не види сиротице своје. 


И тако је и било. Но, када су сватови прошли покрај 
двора Хасанаге, кћери угледаше мајку и кликнуше јој: 


Сврати нам се, мила мајко наша! 
Да ми тебе ужинати дамо. 


Хасанагиница, окамењена од немог и високог бола, за- 
уставља сватове и замоли да „дарује сиротице своје“. 
И поче их, у оном највишем болу који је тако миран, 
мирно и тихо да дарује: синовима позлаћене ноже, кће- 
рима чоху, а маломе сину у колевци посла „у бошчи 
хаљине“. С прозора куле, Хасанага је све то гледао. И 
његова је душа опијена болом, али он је далеко од тога 
да разуме Хасанагиницу. Посматрајући све то, он дозва 


синове да се врате, јер им се мајка, — нигде већег ни 
трагичнијег насклада! — „срца каменога“, неће сми- 
ловати. 


Кад то чула Хасанагиница, 
Б'јелим лицем у земљу уд рила 
Упут се је с душом раставила, 
Од жалости гледајућ сироте. 


Таква је та наша дирљива народна балада о Хаса- 
нагиници која прича отмени бол једне наше више жене. 
Њена простосрдачност, снажна простота и дискретна 
трагика освојиле су једном Гетеа, Хердера, Шарла Нодјеа, 

Скота и Меримеа да је преведу на своје језике, једнога 
Хердера да њену трагику упоређује са трагиком Офелије 
и Дездемоне, а Шарл Нодјеа да с ентузијазмом говори о 
њој и да налази места која потсећају на Вергилија и Ра- 
сина. Њу, сем тога, налазимо и у Пушовање у Далма- 
цију опата Ђовани Батиста Фортиса, и такође у Абихто- 
вом преводу. 

Кад је тако иностранство било заинтересовано овом 
баладом, природно је било да ће то обилато и одабрано 
драмско градиво и у нас наћи својих тумача. Сем Г.М. 
Огризовића драме о Хасанагиници, о чијој се драми не 
може рећи много добрих речи, и драмске слике Хаса- 
нагиница од Г. Дав. Тодоровића (Бранково Коло, за 
1908), о којој се не може рећи ниједна добра реч, и Г. 
Алекса Шантић је дао један драмски покушај са тим 
истим градивом. Ево његовог схватања: оно почиње где 
се народна балада завршава: Зора зори.. У кућимну 
душама свих укућана гробље — Хасанагиница је, оста- 
вивши своје двоје деце и малог сина у колевци, напу- 
стила дом. Зашто 2 Г. Шантић је за разлог узео далеко 
недискретнији разлог од разлога народне баладе, и ту 
није много успео. Он је за главни разлог узео један ве- 
лики и вечни разлог који се провличи кроз велики број 
драма античке, класичне, романтичарске и модерне драме. 
Тај разлог је: мужевљева љубомора; и на тој потки, 
исткао је целу драмску слику. Са самим разлогом није 
успео у толико што је нешто мало банализирао виши и 
лепши разлог из народне баладе. Али, кад га је већ узео, 
Г. Шантић га је консеквентно спровео, и ту је довољно 
успео. Сам разлог љубомори није много логичан ни скла- 
дан. Шта више, он је мало за уши извучен. Најзад, ево 
га: Хасанага је, једне вечери када се враћао својим дво- 
рима, приметио 

Гдје Мустајбег на свом хату 
Испред наших двора мину 
И весело у пенџеру, 
СОмијући се ружу баци. 

Од тога доба Хасанага је несрећан како могу да буду 
несрећни само јунаци народних епопеја. Он, палећи се 
на ватри љубоморе, диваљ, пијан од бола и бесан, не 
пита за случај Зејнин. Оштру, снажно просту и сирову 
природу његову не занимају питања: Да није ово неспо- · 
разум» Да није случај, или једностран покушај од стране 
Мустајбега> Да није она баш Хасанагу чекала кад јој се 
тај случај десио2 Не, не. За све то неће да зна Хасан- 
ага. Он почиње да болује болове једнога Отела. Ха 
санагиница, наравно, мора да одлази из дворова. Само 
то не значи да он њу не воли; напротив — то је стари 
парадокс у љубави — он њу тако безумно воли да је, 
због ситног и недоказаног разлога, тако исто безумно и 
мрзи. После прве под љубомором проведене ноћи, Ха- 
санага, ломан, блед и с мученичким изразом на лицу, 
гледа по гробљу своје прошлости: 


Све мања и мања, 
Све црња и црња соба ми је ова! 
Сваког јутра једна тамница је нова, 
Гдје ме мемла бије и синџира звека... 


Зора зори... Сунце је распевало целу природу: цвеће 
мирише, кумре гучу, 


Све је сретно!... Само мене једу боли 
И сваког им дана комад срца дадем... 


Идући даље за контрастом, да би на тај начин искори:· 
стио што пунији ефекат, Г. Шантић баца Хасанагу у ста· 
ринска маштања о дану када се први пут срео са Зејном 
и, довевши га тако на врхунац бола, доводећи Мериму, 
мајку Хасанагину, почиње да води драму крају. Мајка · 
хоће среће кући и, из тих разлога, она чини све да јој 
син трагику схвати што опортуније. Почиње дуел разлога 
који је, и ако није онако пун рулада на које смо нави- 
кли у класичној драми, ипак интересантан. Хасанага види 
да је мајка разнесена болом, и пристаје на концесије. То 
није у његовом интересу, то не задовољава његов бол; 
напротив, погоршава га. Али, то хоће кућа, то хоће мајка 

и сестра, то хоће деца. Ако Зејна не дође, цела ће кућа 
бити настањена болом ; дође ли, само ће Хасанага патити, 
патити још и више. Деца, нарочито деца пате: 
Ко биљка без росе, 
Тако гину дјеца, ови ђули рани, 
Без мајчина њедра!... 

И њима и кући треба мајка: било Зејна, било која друга 
мајка. О другој не може бити ни речи: Хасанага не може 
са Зејном, али још и више не може без ње. Ако која 
дође, Зејна ће доћи. Зејни су, до душе, данас сватови 
с Мустајбегом. То је тако морало да буде, и ако Зејна 
гине за Хасанагом. Али, нека Хасанага само једну реч 
каже, ето Зејне у дворове. Његов је бол велики и страшан: 

Он је један пожар сами, 

Што се пење, што се ломи 

И до самог неба стиже 

И баца ме, руши, диже, 

Бије, 

Рије, 

Пара 

Згара 

И од мене пепо ствара... 

Ах... 


Па ипак: 
Емина (грлећи и љубећи Хасанагу) 
Де, смилуј се, брате, љубави ти наше: 
Хасанага (преко воље одмахне руком) 
Ето, нека дође! (за се) 
Ах, ко гладни хрти 
Болови ме глођу'!... 
Долази последња сцена у којој се Г. Шантић није много 
удаљио од народне баладе: грлећи и љубећи своју децу, 
Хасанагиница умире од парализе бола. Ње нема више, 
и завеса мора да падне. 
Г. Шантић је, углавном, дао добру ствар. Тумачећи 
је, дао сам јој неколико примедаба. Још бих, можда, 


могао да кажем још неколико речи. Тако, што се тиче 
54 

основнога схватања употребљавања народне песме као 
градива, ја бих тражио да се оно схвата апсолутно умет- 
нички у најмодернијем смислу те речи. Треба употреб- 
љавати сва модерна приказивачка средства новије по- 
езије, сва „турнеа“, сва аранжирања, све врсте поента а 
покита, и све ово ново схватање и старих мотива. Г. 
Шантић то није урадио. Он је гледао, и по схватању, и 
по стилу, и по стиху, и по фигурама и свим осталим 
средствима, да се много не удаљи од схватања и размера 
народне поезије; највише ако би се удаљио било би да 
се приближи, као у рулади коју смо цитирали, до схва- 
тања и размера романтизма. То је моје лично гледиште 
ни ту врсту рада, и ја бих, као што је то случај у Фран- 
цуза, хтео да се у том смислу обрађују стари мотиви. 
Стављајући се пак на гледиште Г. Шантића, до кога он 
није дошао намерно, јер је оно израз и целе његове 
поезије, ја бих још додао да његова драмска слика за- 
мишљена мало класичарски, није у много крупним и ши- 
роким размерама колико то изискује такво схватање; 
али, она има лепих стихова, има даха, добро је раслоре- 
ђена, добро брањена каткада, ситуације нису наивне и 
неоправдане, а личности некарактерисане. А све то ка- 
зује да Г. Шантић, и ако не с врло много успеха, треба 
да продужи рад који је почео са /70д Маглом. 


БРАНКО ЛАЗАРЕВИЋ. 








НАУЧНИ ПРЕГЛЕД.! 


СТАНОЈЕ (СТАНОЈЕВИЋ, КРИТИКА НА „ПРЕГЛЕД СРПСКЕ 
књижевности“ (Летопис, 1910, св. УШ). 

(2) 

Серија сличних замерака Г. Станојевића иде и даље. 
Некад је нелојалност, некад неразумевање, некад што 
друго, што их њему диктује, тек ни једна замерка не 
почива на здравој основи, и свака, као и досадашње, 
пада одмах чим се пореди с текстом у мојој књизи, или 
чим се логично аналише. 

8. Објашњавајући у предговору зашто је „књижевна 
радња до краја дванаестога века“ у мојој књизи „сасвим 
укратко пређена“, ја сам дао као разлог: — „прво зато 
што она не спада у српску него у општу словенску књи- 
жевност, — а друго што, састојећи се само из јеванђеља, 
октоиха, псалтира итд, и не спада у књижевност у ужем 
смислу речи“ (Предговор, стр. 1Х-Х). Г. Станојевић на 
ово каже (стр. 52): „Г. Поповић даље сасвим погрешно 
тврди, да се стара словенска књижевност до краја ХП 
века састоји само из јеванђеља, октоиха, псалтира, итд...“ 

Као и у досадањим замеркама, Г. Станојевић про. 
извољно тумачи реченицу и везује речи у њој на начин 
како оне нису везане: Оно што он вели да ја тврдим, 


ја нигде нисам „тврдио“, ни рекао, ни у реченици коју 


1 У прошлом броју на стр. 773 штампано је случајно као на- 


_ слов књиге Г. Драг. Павловића „Уједињена Немачка“ место „Ује- 


дињење Немачке“. 

он критикује, нити у којој било другој. Пре свега, ја у 
горњој реченици не говорим о сшарој словенској књи- 
жевносши, него о књижевној радњи до краја 12 века. 
А та радња обухвата и ону на чисто старословенском 
језику („стара словенска књижевност“), и ону на сриско-· 
словенском језику („српска књижевност“). Кад, дакле, ја 
о тој целокупној књижевној радњи говорим, ја говорим 
о обема поменутим књижевностима, о старој словенској 
и о српској, и за обе дајем разлога зашто их скраћујем. 
Књижевну радњу на старословенском језику ја скраћу- 
јем „зато што она не спада у српску него у општу сло- 
венску књижевност“. Кад сам тај разлог дао, ја сам њиме 
из књижевне радње до краја 12 века искључио све што 
је у тој радњи на старом словенском језику, и то више 
и не узимам у разматрање. Остаје у разматрању још само 
онај део те радње који је на сриско-словенском језику, 
и за његово скраћивање дајем други разлог. Тај други 
део, наиме, скратио сам зато „што, састшојећи се само 
из јеванђеља, окшоиха, псалшира, итд, и не спада у 
књижевност у ужем смислу речи“. Кад сам, дакле, го- 
ворио о књижевној радњи која се „састоји само из јеван- 
ђеља, октоиха, псалтира итд,“ тј. из дела која „не спа- 
дају у књижевност у ужем смислу речи“, ја нисам го- 
ворио о сшарој словенској књижевности, као што је Г. 
Станојевић разумео, него само о књижевности српској, 
која одиста у том времену има само таквих дела. Ја, 
дакле, нисам рекао ништа погрешно, него је ту погрешку 
унео сам Г. Станојевић. 

Ради што праведније оцене случаја о којем го- 
говоримо, ја ћу допустити да је моја реченица, коју 
Г. Станојевић критикује, случајно испала нешто сувише 
концизно и чак, ако хоћете, у неколико и незгодно сти- 
лизована. Али нека је и тај случај, реченица не може 
бити нејасна стручњаку. Најзад је јасно да пристојан 
критичар неби напао ту реченицу све док јој лепо не 
схвати смисао. Најпростија обазривост захтева да се нај- 
пре разуме тачно мисао пишчева, па тек онда да се кри- 

тикује. А Г. Станојевић је очевидно не разуме и ипак 
каже да је „сасвим погрешна“. 

Г. Станојевић иде и даље. Он ме ту оптужује за 
незнање елементарних ствари. Он ме упућује на дела из 
којих човек може видети да се стара словенска књижев- 
ност не „састоји само из јеванђеља, октоиха, псалтира, 
итд.“ „Да је Г. Поповић — каже он — осим другога, 
загледао н. п. у С. Н. Палаузова, ВЂкђ болгарскаго цара 
Симеона..., он свакако не би (то) написао“. И даље: „О 
нетачности свог тврђења могао се Г. Поповић н. п. 
уверити и из дела Г. Љуб. Стојановића... и из многих 
других дела“ (стр. 52). 

Зашто Г. Станојевић то говори» Мисли ли он, кад 
се на те књиге позива, да ће тиме он изгледати учен а 
ја неукг Врло је лако правити себе ученим а другога 
неуким на тај начин. Чим се ви позовете на неколико 
књига у потврду нечега што говори против вашега про- 
тивника, ви одмах изгледате учени, а ваш противник 
неук, кад не зна за те књиге за које ви знате. Мисли 
ли, међутим, Г. Станојевић да је то код мене случајг 
Мисли ли доиста да ја треба да „загледам“ нпр. у књигу 
Палаузова о књижевности за време цара Симеуна и 
сличне, па да сазнам која су друга дела сем јеванђеља, 
октоиха, псалтира итд у њој постојалаг Како може то 
мислити и рећи кад ја та дела сам наводим (в. библио- 
графију на стр. 379-380), и кад он сам каже: „у тој 
књижевности сам Г. Поповић наводи и дела која нису 
баш само јеванђеља, октоиси, псалтири, итд.“ ИМ како 
може уопште претпоставити незнање тако простих ствари 
код човека који је — да не кажем што друго — свршио 
Велику Школуг Па ја сам то још као ђак учио код свог 
наставника Светислава Вуловића, који је, узгред буди 
речено, био одличан наставник. Сви моји школски дру- 
гови, и они који се одавно више не занимају ни старом 
књижевношћу ни књижевношћу уопште, знају како је 
опширно и лепо Вуловић предавао о златном веку цара 
Симеуна, — а ја да не знам који сам Вуловићеву катедру 

наследио! Каква је та брзоплета и беспаметна готовост 
претпоставити одмах у противника незнање, а ни тре- 
нутка не помислити је ли бар то незнање могућно2г Ко- 
лико треба имати доброга мишљења о себи а рђавога о 
другима па тако што помислити А колико треба имати 
неуздржљивости па то одмах и рећи» Какве су то на: 
рави у критици које уводи Г. Станојевић ! 

Кад човек већ не види да нема право, он бар треба 
да је васпитан па да своју мисао скромно каже. | 

9. Каткада су методе критиковања Г. Станојевића 
још горе. Оне су неки пут потпуно нелојалне. Г. Стано- 
јевић каткад просто истргне реченицу из текста који је 
објашњава, па јој даје који хоће смисао, и онда је на- 
пада за смисао који јој је он сам дао. Слично је Г. Стано- 
јевић чинио у полемици са Г. Томићем и полемици са 
Г. Скерлићем, па то чини и овде, у следећем примеру. 

Карактеришући „Живот Стевана Дечанскога“ у 
зборнику архиепископа Данила, ја сам у својој књизи 
рекао да у њему „нема нигде примера ни изрека из би- 
блије да заустављају причање и развлаче дело, као што 
је то случај с пређашњим биографијама Данилова збор- 
ника; причање увек шече живо, непрекидно, с много 
иншереса“ (стр. 50-51). Замерајући овој реченици, Г. 
Станојевић је не наводи целу, него само неколико првих 
речи њених, које тако издвојене сасвим друкчији смисао 
имају, па ме онда напада за то. Он каже: „Г. Поповић 
на два места тврди да у Животу Стевана Дечанског нема 
нигде примера ни изрека из библије (стр. 50). То је сасвим 
нетачно“, и онда као доказ додаје: „јер у тој биографији 
има навода из св. писма као и у другим биографијама 
(у првих шест реда има четири навода!“ (стр. 54-58). 
Он, дакле, од целе моје реченице, која казује једну мисао, 
вади само оне речи: „(у животу Стефана Дечанског) нема 
нигде примера ни изрека из библије“, које казују другу, 
мени туђу мисао, и онда ме напада за ову другу. 

Шта је овог Каква је ово критика Па ја нисам ни 
помислио рећи да у биографији Дечанскога нема никако 

примера и изрека из библије, и нико од оних који знају 
ствари не би то рекао ни за ову, ни ма за коју другу 
од наших старих биографија. Ја сам само рекао -— ето 
реченице горе наведене да сваки може ствар проверити 
— да ова биографија нема тих примера и изрека у шо- 
ликој мери да се њима заусшавља причање а развлачи 
дело; да причање, напротив, упркос тим примерима, шече 
живо, непрекидно пи с много интереса. Ја сам то истакао 
као разлику између те биографије и других биографија 
Данилова зборника, код којих, обратно, примери библи- 
ски зауставе причање и развуку дело. Ја сам, даље, ту 
исшу разлику и поновио, тако исто јасно као и овде, и 
још с више истицања, кад је требало дати општу карак- 
теристику „целог Даниловог зборника (стр. 52-53); Г. 
Станојевић сам каже да ја ствар „на два места тврдим“. 
Сувише, ја сам шу исту разлику, — која представља 
однос живости причања према количини цитата из би- 
блије уопште, и која је, према томе, толико општа да 
не вреди само за писце Данилова зборника него и за 
друге старе биографе, — исшакао и код друга два 
писца, Доментиана и Теодосија (стр. 46-47), и изри- 
ком рекао да је то ша исша разлика (стр. 51-53). Ја 
не могу сва та места овде наводити; она стоје на озна- 
ченим странама моје књиге јасна и изричита тако да нико 
не може ни за тренут бити у недоумици шта она значе. 

Поступак Г. Станојевића при овој замерци показује 
шакву нелојалност да се већ не може схватити. Ја са 
сличну нелојалност констатовао код њега већ и раније 
(замерка под бр. 7: пример са Стрезом), али је још 
несхватљивије да он ту нелојалност и сонови. 

А ако то није нелојалност него неразумевање, онда 
је и то неразумевање такво да се ни оно не може схва- 
тити. Одиста, какав је то критичар, који тобож озбиљно 
критикује књигу и мисли да има права на то, — а овамо не 
може да разуме ни најпростије и најасније реченице у њој! 

10. Г. Станојевић је, видели смо, више врста нело- 
јалних средстава употребио у својој критици. Он ће 

још једно слично средство употребити; он је заиста ин. 
вентиван у измишљању све нових нелојалности. Он ми 
нпр. пребацује што ја у своју књигу, — која, поред тога 
што садржи много нових ствари, има и да представи 
данашње стање наших студија о српској књижевносши, 
— не уносим и оно што се данас, односно у тренутку. 
кад је књига изашла, у науци још не зна, или што није 
нимало доказано, или о чем уопште није расправљано, 
и што би се тек новим специалним студијама могло још 
вероватно испитати и наћи. 

Говорећи о летописима уопште, ја сам рекао: „За 
општи део,! летописи црпу градиво вероватно из визан- 
тиских хроника“ (стр. 66). Г. Станојевић каже да је то 
„наивна напомена“, и да те исте хронике, или неке 
од њих, представљају „несумњиве изворе за општи део 
у српским летописима (стр. 55)“. Том приликом, он се, 
по свом обичају, позива на дела, тј. на Крумбахера, Ха- 
мартола, патриарха Нићифора, из којих се та несумњи- 
вост даје видети. 

Међутим, питање о изворима општег дела српских 
летописа није још расправљено у нашој науци, и није ни 
расправљано уопште. Византиски извор тога дела није 
још доказан, и само се по општој аналогији с другим 
случајевима може закључивати да је тај општи део узет 
из византиских хроника, или из извесних делова њихових, 
с којима је сродан. Ја бар не знам да има која било ра- 
справа која је тај извор општем делу наших летописа 
утврдила или бар о њему расправљала. Ни Г. Станоје: 
вић, држим, не зна за њу, и из истог разлога. Ни он не 
наводи ни једну расправу тога садржаја, а навео би је 
иначе свакако да ње има уопште, пошто би му она 


боље него књиге које он наводи, доказивала оно што он 
хоће да каже. 


Г. Станојевић се, додуше, позива на три дела за 
доказ својој тврдњи; али која су то дела» Дела Хамар-· 


1 Летописи наши имају махом два дела: опилши, у којем се 
излаже светска историја, и српски, у којем се излаже српска историја. 

тола и патриарха Нићифора само су две византиске 
хронике. Она очевидно не могу представљати резулшате 
данашњег научног испитивања; она су само маше- 
риал за то испитивање. Дело Крумбахерово, тј. његова 
„Историја византиске књижевности“, на странама 395-8, 
које Г. Станоевић наводи, даје још мање: оно даје 
само изводе из хроника, историске таблице и сродно, 
које се налазе у византиској књижевности, дакле само 
список дела у којима се речени магериал садржи, а не 
ни материал сам. 

То све показује да ни у једној књизи ни расправи 
та несумњивост византиског извора општем делу наших 
летописа није још доказана, или бар није била доказана 
до појаве моје књиге; она се, одиста, у науци тврди 
први пуш сад, у овој критици Г. Станојевића. Како онда 
може Г. Станојевић, ако хоће да остане лојалан или и 
само озбиљан, пребацивати мени што ту тврдњу нисам 
унео у своју књигу > 

У осталом, како Г. Станојевић, — ако хоће да остане 
прави научник и човек од савесности и акрибије — по 
оном материалу који је у делима Хамартола и Нићи- 
вора, може онако кашегорички и онако генерално да 
тврди своју мисао % Питање о извору општег дела наших 
летописа није тако просто како то Г. Станојевићу из- 
гледа. Има ту општи део такозваних „старијих“ лето- 
писа, има и општи лео „млађих“, м има две врсте ње. 
гове међу млађима. Има ту опширан и развијен општи 
део, и има оскудан и кратак; итд. Кад се тражи извор 
општем делу наших летописа, треба све те врсте узети 
у обзир, све летописе наше. Г. Станојевић то нарочито 
треба да учини кад приказује моју горњу реченицу, јер 
сам ја о свима летописима говорио у њој (в. нарочито 
Преглед стр. 66). Затим, ни материал на који он указује, 
није увек тако убедљив како то Г. Станојевићу изгледа, 
и пре потврђује веровашносш закључка него његову не. 
сумњивосш, дакле потврђује баш оно што сам ја казао. 
Најзад, ни начин како Г. Станојевић представља своју 

мисао и доказе за њу, није ни мало онај којим се те 
ствари иначе у науци доказују. Зар се тако једно крупно 
и сложено питање, као што је ово о византиском из- 
вору општег дела наших летописа, може уопште распра- 
вити овако у шри реда, и само узгред, и то у једном 
памфлету 2 Не зар у исцрпној расправи, са свима дока- 
зима за и против 2 

Г. Станојевић није никада испитивао туђе изворе 
наших књижевних дела, па не зна колико су та питања 
тешка и сложена, и колико појединачног испитивања 
треба да се један извор уопште нађе, и још више не- 
сумњиво утврди. Зато он и не види у каквој се светло- 
сти показује нама другима акрибија једнога човека који 
своју прву мисао — нека би она чак и била тачна — 
недовољно проверену и не с целим апарашом доказану, 
проглашава за научну исшину, и даје јој толико важно. 
сти да друге напада што њу нису усвојили. 

На основу горњих доказа, Г. Станојевић ми чини 
још једну замерку. Кад сам ја, говорећи даље о летопи- 
сима, прешао на млађе летописе, ја сам рекао: „општи 
део њихов постао је још у 14 веку“ (стр. 69). Г. Стано- 
јевић примећује да није требало рећи „да је тај део 10- 
стао у ХМ веку, него да је у то доба преведен“ (стр. 95). 

Ова је замерка гора него прва. Оставимо то што Г.. 
Станојевић, по доказима на основу којих тврди своју мисао, 
нема још права да чини замерке супротном мишљењу, 
— он не сме уопште овој другој мојој реченици да прави 
горњу замерку. Пре свега, ја у тој реченици нисам ни 
говорио о изворима млађих летописа, него о хроноло- 
гији њиховој: ја ту не говорим је ли општи део преве- 
ден или не, него само кажем да је „постао у 14 веку“. То је 
по самој реченици јасно, а по месту на којем она у књизи 
стоји (в. стр. 69), то је још јасније. А после, израз „по- 
стао“ који сам ја употребио значи и „преведен“ исто 
толико колико и „написан“, и кад сам ја рекао да је 
„општи део посшао,...“, ја тиме нисам ни најмање пори: 











НАУЧНИ ПРЕГЛЕД. 861 





цао да је он могао бити преведен. Како разумева Г. Ста- 
нојевић ове изразе кад их овако критикује 

П. У пређашњој замерци, Г. Станојевић је од мене 
тражио да уносим у своју књигу и оно што се до данас 
у науци још није доказало; он ће сад, у овој даљој за- 
мерци, лаким срцем тражити да уносим и оно што ће 
се по свој прилици тешко моћи и доказати. 

У својој књизи, у Уводу, на месту где излажем по- 
делу српске књижевности, ја имам, код старе књижев- 
ности, ову напомену: „Она (стара књижевност) обухвата 
време од краја 12 до краја 15 века, и продужује се, и 
ако у врло слабој радњи, и даље, преко граница Сред- 
њега Века“ (стр. 6). Г. Станојевић вели на то, у својим 
обичним претераним изразима: „Велику је погрешку 
учинио Г. Поповић кад је тврдио да се стара књижев- 
ност после краја ХУ века продужује у врло слабој радњи. 
То је сасвим погрешно. Ја мислим да књижевна продук- 
ција старе књижевности није под Гурцима ништа сла- 
бија, него што је била у Немањићкој држави, ако није 
јача“ (стр. 56). 

Пре свега, јасно је да се нека тврдња не може 
оценити као „велика погрешка“ или као „сасвим по- 
грешна“ кад се њој противи не оно што позитивно стоји 
него само оно што неко мисли, нарочито кад је тај неко 
Г. Станојевић. У питању може бити, дакле, само лична 
оцена а не позишиван факаш. А после, тврдња моја није 
нимало погрешна. Књижевну радњу, која се јавља од 
почетка 16 до краја 18 века на српскословенском језику, 
ја сам оценио, према књижевној радњи од краја 12 до 
краја 15 века, као врло слабу, из ових разлога: 

У разделу од 12—15 века, ми имамо, са минимал- 
ним изузетком, све књижевне врсте које су се у старој 
књижевности јављале. Ту имамо преводе из библије, из 
староги новог завета: псалтир, јеванђеља, апостоле и др.; — 
служабне књиге: минеје, октоихе, триоде, требнике, итд; 
— широку област теологије, и у њој списе догматичке, 
полемичке, егзегетске, аскетичне, мистичне, беседничке 

и др; — црквену поезију са свима химнама, тропарима, 
кондацима, стихирама, ирмосима, канонима, итд; и про- 
фану поезију; — романе, приповетке, апокрифе, хагиограф- 
ске списе, биографије, похвале, хронике, летописе, родо- 
слове, могли бисмо рећи и хронографе; — право црквено 
и грађанско: номоканоне, законике, итд; уз то, типике, хри- 
совуље, повеље, листине; — списе научне: из граматике, 
историје библиске и светске, философије, медицине, астро- 
логије, и др; — записе и натписе, најзад. Сем тога, ту 
су наши најбољи писци: свети Сава, Стефан Првовен- 
чани, Доментиан, Теодосије, Данило, Цамблак, Константин 
Философ, деспот Стефан, Јефимија и др. У том времену, 
још, био је врло близак додир с Византијом, чији је 
утицај у главном и произвео књижевну радњу у нас. И 
иначе, по културном стању народа, били су сви услови 
да се развије велика књижевна радња, какве немају нпр. 
ни Бугари, ни Хрвати. Ту су владаоци који штите и не. 
гују књижевност, ту калуђери који неуморно раде, ту 
велики број јаких и богатих манастира који су били књи- 
жевна средишта и радионице, ту преписивачи-уметници, 
ту штампарије, итд. | 

У другом разделу пак, од 16—18 века, многи од 
започетих књижевних родова не продукују се скоро ни- 
како више, него се само преписују стара дела; то је слу- 
чај са списима библиским, служабним, теолошким, са по- 
езијом црквеном, с биографијама, похвалама, хроникама, 
са номоканонима и законицима, с типицима, хрисову- 
љама, повељама, листинама, итд. Ако се који род и даље 
продукује, продукција је или релативно слаба (романи, 
апокрифи и сл.), или само проста имитација и продужење, 
ако не и преписивање, ранијих дела (летописи, родо- 
слови), или род није врло важан (записи и натписи, списи 
из лекарства и поучни). Сем тога, правих писаца, оних 
који представљају понос старе наше књижевности, нема 
више. Књижевност, уз то — средњевековна по карак. 
теру, — нема никакве туђе књижевности у близини да 
из ње црпе своју снагу и узима образац за себе, и на- 

лази се осамљена и несувремена међу другим суседним, 
модернијим књижевностима; у исто доба, уз њу се по- 
јављују, на самом нашем земљишту, друге књижевности 
друкчијег карактера: дубровачка, босанска, нова (од Же- 
фаровића до Доситија). Културни услови под којима се 
та стара књижевност још негује, врло су слаби: место 
владалаца мецена и слободне државе, ту су Турци и све 
што с њима иде. 

Тако, у главном, стоји књижевна радња старе књи- 
жевности у та два раздела, у оном до почетка 16 века 
и оном од почетка његова. Према том стању, ја сам 
и рекао да је радња другог раздела „врло слаба“. Ја 
сам тим у исто доба рекао само једно мишљење, које 
је, надам се, опште, и ако није оставило дубљег трага у 
научној литератури. 

Г. Станојевић, међутим, каже да „књижевна про- 
дукција старе књижевности није под Турцима нишша 
слабија, него што је била у Немањићкој држави, ако 
није јача“! То, најпре, ја сад први пуш чујем, и волео 
бих да ми Г. Станојевић наведе и /еднога писца који је 
шо пре њега казао. А после, при данашњем стању науке, 
то се не може, бар у овој форми, ни казати, као што 
сумњам да ће то бити могућно и доцније, с даљим испи- 
тивањима. Доиста, како би се за једну књижевну про. 
дукцију, која је само продужење главне продукције, 
могло рећи да није слабија од главне, или чак да је и 
јачаг И како би се то могло рећи баш за ову продук- 
цију, кад би се тиме дошло до закључка да су Турци 
учинили за нашу књижевност више него нпр. Неманићи2 

12. Ја сам, говорећи о „животу краља Стефана Де- 


„чанског“, који се налази у зборнику архиепископа Да: 


нила, рекао ово: „Њега су ван икакве сумње писали 
настављачи Данилови, а не Данило сам“ (стр. 50). Г. 
Станојевић на то примећује: „Живот Стевана Дечанског 
нису писали настављачи Данилови, него ученик Данилов“ 
(стр. 57). 

Ја не знам тачно шта хоће Г. Станојевић овим да 





864 Српски Књижевни Гласник. 





каже. Ако узима овај израз („ученик Данилов“) онако 
како се он данас махом у науци узима, тј. да је тако: 
звани „ученик Данилов“ онај настављач Данилова дела 
који сам себе изрично · назива „недостојним учеником“ 
Даниловим и који је написао биографију самога Данила, 
— онда се тврдња Г. Станојевића не може тако катего- 
рично рећи као што је он казује. Г. Јагић, који је о 
овоме досад најбоље расправљао, сме да каже само ово: 
„Ја кажем, дакле, и то прилично поуздано, да ни живот 
краља Дечанскога, бар онако како је сада, није Данило 
писао, већ некоји његов ученик; нећу рећи да је то 
морао биши управо онај исши ученик, који цш Данилов 
живош Писа, али је лако могуће“ (Н 51. Киј1. стр. 185-6). 

Ако пак Г. Станојевић под тим изразом разуме 
„једног од ученика Данилових“, онда његова замерка губи 
много од своје важности, пошто „један од ученика“ не 
значи неко одређено лице, него само „једног од настав- 
љача“, с тим додатком да су ти настављачи били баш 
ученици Данилови. Да су пак настављачи Данилови били 
одиста и ученици његови, ми немамо за то никакве #0- 
зитивне пошврде; Г. Јагић који је ту мисао рекао, изразио 
се, као и за ону прву, врло обазриво, и дао је ту мисао 
само као своје „мишљење“ и своју „хипошезу“ (15. 
Киј!/. 184-5). 

Али, као што се по овоме види, ма шта да је Г. 
Станојевић мислио под изразом „ученик Данилов“, ње- 
гова замерка није тачна, и ја нисам рекао ништа не 
тачно рекавши да су биографију Дечанскога писали 
„настављачи Данилови“ а не „Данилов ученик“. Ја се, 
уопште, у целом питању о Даниловим настављачима — јер 
то је питање шире него што по овоме изгледа, и при- · 
лично је писано о томе и ко су Данилови настављачи, 
и колико их има, — држим доста резервисано према 
досад чињеним поставкама, и то из простог разлога што 
за решавање нема сигурних даша. Г. Станојевић је је- 
данпут рекао (Летопис 183, стр. 122-3) да су та дата или 
„спољни знаци, који су сами увек и уопште слабо поуздани“, 

или „унутрашњи“, а то су: „стил, синтакса, речник и ци“ 
тати из св. писма“. А колико су стил, синтакса, речник и 
цитати сигурно мерило да се пио њима одређује ко је писац 
кога дела, нарочито кад је дело из Средњега Века; и још 
више да се по томе одређивању ствар шако кашегорично 
тврди, као што то чини Г. Станојевић, — може свак да 
суди ко иоле зна ову врсту посла. Мени, одиста, изгледа 
смешно, не друго, кад видим да су понеки наши науч- 
ници по сшилу одређивали шта је писао Данило или 
други који стари писац. „Житије архијепископа Јанићија 
такође он (Данило) није писао, шшо се јако види по 
стилу“, рекло се једанпут. „По силу хиландарске хри: 
совуље лако је познати да је то Савино дело“, рекао је 
једанпут Г. Станојевић. 

13. Поред нелојалности, неразумевања јасно казаних 
реченица, и других особина које смо видели, Г. Стано- 
јевић је показао у неким својим замеркама да је и ње- 
гово знање старе српске књижевности оскудно, и тиме 
потврдио оно што смо раније рекли о његовој неструч- 
ности у овој науци. 

На неким од ранијих замерака ми смо већ донекле 
могли опазити како Г. Станојевић није врло сигуран у 
знању старе српске књижевности. Код замерке за упо- 
редно излагање биографије архиепископа Јоаникија и 
Јевстатија, ми смо наговестили да има извесних моме- 
ната у тим биографијама које Г. Станојевић, чини се, 
не познаје (в. замерку под бр. 3). — Код замерке за изла. 
гање садржине студеничког типика, видели смо да не 
познаје сам типик него црпе обавештења о њему из 
предговора издавача типика (бр. 4). — Код замерке за 
излагање Данилове биографије краља Драгутина, могло 
се претпоставити да му та биографија није довољно 
свежа у псмети (бр. 5). — Код замерке за излагање био“ 
графије Немањине од Стефана Првовенчанога, видело се 
да он није врло сигуран кад набраја којим редом иду 
моменти у тој биографији (бр. 6). — Код замерке за 
извор општем делу наших летописа (бр. 10), могли бисмо, 

и ако то раније нисмо истакли, слично претпоставити. 
Позивајући се на литературу за то питање, он се не 
позива и на оно што је о томе Г. Љ. Стојановић напо-· 
менуо (Споменик Ш1 109); стручњаци ће знати шта то 
значи. 

Али сем ових, има и других, нових замерака Г. Ста- 
нојевића које говоре о његовом несигурном познавању 
старе српске књижевности. 

Ја сам нпр. на једном месту своје књиге (стр. 35) 
рекао да је најстарији рукопис „Живота св. Методија“ 
из „12 века“. Г. Станојевић, наводећи то место, поправља 
ме и каже да је тај рукопис „из ХП или ХШ века“. Није, 
међутим, „из ХЏ или Х11“ него баш из ХЏ века. Г. 
Станојевић то каже вероватно по познатој ручној књизи 
Пастрнека, коју ту и наводи, и која одиста тако и каже 
(стр. 9—10). Али у књизи Пастрнека није издат шај ру- 
копис, и у њој се о њему само говори, а у самом издању 
тога рукописа и које је приредио тако одличан позна- 
валац као што је Г. П. А. Лавров, изрично се каже да 
је издање приређено „по рукопису ХП века“.! 


1 П. А. Лавровљ, Жите сватаго Меводји (наслов и предговор). 
— Пуна замерка Г. Станојевића ова је. Ја сам (стр. 85) рекао: „Живот 
Методијев. који се у старословенском језику налази већ у рукопису 
12 века, познат је у нас само у једном кратком проложном житију 
што обухвата живот оба апостола (Ћирила и Методија), у рукопису 
13—14 века“: Г. Станојевић на то вели: „Најстарији рукопис Жи- 
вота Методијева, који је из ХИП или ХШ века, није писан на старо. 
словенском, него на руско-словенском језику“ (стр. 02). Он ми 
дакле, овде замера, поред горњега, и то што сам рекао „старо- 
словенски“ место „рускословенски“ језик. Па и рускословенски је 
такође старословенски! Ја само нисам имао потребе да прецизујем 
да ли је баш руска рецепсија старословенског језика у овом руко- 
пису, пошто сам хтео да кажем да у српској реценсији нема овога 
„Живота“ ни тпако стара, ни тпако чистаа, док га иначе има, и 
зато нисам ни прецизовао. А да се, кад нема потребе за такво 
прецизовање, може рећи „старословенски“ место „рускословенски“, 
то зна свак, и свак тако п говори. Ево сам Лескин, и баш у 
истој прилици, тпо истао каже. Ређајући изворе за живот и рад 
словенских апостола, он каже: „А) Јп Кгећепздфатзсћеп Зртасће — 

14. Ја сам, даље, на једном месту (стр. 42) рекао 
за биографију Немањину од св. Саве: „Биографија ова 
одликује се од осталих наших и тим што се у њој за 
неке догађаје бележе и године кад су се десили“ (в. за. 
мерку под бр. 2; ова је њено продужење). Г. Станојевић 
каже да је то „погрешно“, јер је „Иван Павловић са 
разлогом доказивао да је већина хронолошких бележака 
у Савином делу — доцнији додатак“ (стр. 57). 

Прво, нека су те „хронолошке белешке“ и доцнији 
додатак, моја реченица за то није „погрешна“, пошто 
се те белешке одисша налазе у шом делу, независно од 
тога да ли их је баш св. Сава или неко други доцније 
у дело унео. После, ако је Г. И. Павловић доказивао, 
ни сам Г. Станојевић неће да каже да је он ствар доиста 
и доказао. Ово наводим само да покажем какво је резо- 
новање Г. Станојевића уопште; сад долази оно што се 
тиче његова знања. 


Г. Павловић је своју врло познату поставку дока- 
зивао 1879 године, и његови докази били су потпуно у 
идејама које су у шо време владале о поменутом делу 
св. Саве. После тога времена дата су нова схватања о 
том делу; дао их је 1895 С. Вуловић (О књижевном раду 
св. Саве), а и ја сам 1906 допунио Вуловићево схватање 
(Кратке белешке о списима св. Саве). Према тим схва- 
тањима, главни докази за Г. Павловићеву поставку 1а- 
дају; бар ја имам права мислити да падају, и мени се 
бар не може пребацивати што ту поставку не усвајам. 
Г. Станојевић као да се не сећа поменуте расправе Г. 
Вуловића и моје, или бар не даје себи рачуна колико 


а то је старословенски језик —: 1) Гле зогепаптшеп раппопзећеп Ге- 
сепдеп уот ћ. Куг  ипа уот ћ. Мећод из, ћегап=сесеђеп штег Чет 
тнеј:... Удба затећ Мелоди ед. Ег. Ми озеећ, У аођопае 1870“ 
(бгат. дег анфђие. Зргасће, 1909, стр. ХШ), а, међутим, на самом на- 
слову издања Миклошићева које овде Лескин помиње, стоји да је 
„Живот Методијев“ који је ту издан, писан рускословенски: — 
„Уа Запен Метоан, гизвтсозповетсе е! 1аппе, ефа  Ег. Ми озјећ“, 
гласи наслов. 


сл 
сл 

схватања у њима обарају поставку Г. Павловића, кад 
не види каквом се засшарелом литературом служи при 
своме доказивању. 

15. Ми се не морамо дуго задржавати на ситнијим 
стварима кад тражимо доказе за Г. Станојевићево не- 
знање. Г. Станојевић сам пружа у овој истој критици 
крупније доказе крупнијега незнања; он у исто доба от- 
крива и слабости своје акрибије. 

Ја сам на једном месту своје књиге рекао: „Поста. 
нак млађих летописа није јасан“, и одмах затим додао: 
„Можда су они (млађи летописи) постали из записа на 
типицима, који већ 1416 садрже белешке о смрти влада- 
лаца и архиепископа, и о васељенским саборима“ (стр. 
69). Тим додатком ја сам укратко изложио резултат 
једног лепог чланка Г. Љ. Стојановића (Атсму ХХШ, 
630), у којем се, колико знам, једино и расправља ово 
важно питање старе књижевности, са приближним успе- 
хом. Г. Станојевић, — који, узгред буди речено, не улази 
у само питање, него се, по свом обичају да само ситнице 
гледа, зауставља само на датуму који је у горњој рече- 
ници поменут — каже на ово: „Г. Поповић је то казао 
по ономе што је прочитао у Атсту-у 28, 620 и д., али 
да је загледао у зЗ!аппе 5, 1878, 3-5 или у трећу књигу 
Записа Г. ЈЉЉуб. Стојановића стр. 67-70, он би видео да 
типици имају поменуте белешке не већ 1416, него већ 
1382 год.“ (стр. 58). 

Ако је коме била дужност да „загледа“ у књиге на 
које се позива Г. Станојевић, то је била пре дужност 
Г. Љ. Стојановића него моја, и на њему би најпре ле- 
жала одговорност за евентуалну погрешку. Поставка о 
постању летописа је његова, и ја сам је само по њему 
изложио, и рекао у књизи да је по њему излажем (В. 
стр. 399); то ни Г. Станојевић не пориче. Г. Љ. Стојано- 
вић је могао знати шта у тим књигама стоји. „з(аппе 5“ 
изишле су, како и сам Г. Станојевић наводи, 1818, а чла 
нак Г. Љ. Стојановића изишао је 1901, дакле доцније. 
„Трећа књига Записа Г. Љуб. Стојановића“ изишла је, 

додуше, 1905, али оно штшо је у њој н означеним стра- 
нама није нилаша друго до голо прештампавање онога 
шлао је у „Заппата 9“; Г. Станојевић, узгред буди ре- 
чено, није ни морао да наводи две књиге кад је довољна 
једна, — сем ако није имао каквих нарочитих намера при 
томе. Моја би кривица, према томе, била мања него што 
би, по стилизацији Г. Станојевићеве замерке, изгледало, 
пошто бих ја погрешио само зато што је пре мене Г. 
ЈЂ. Стојановић погрешио. 

Али Г. ЈЂ. Стојановић, — који је врло добар позна- 
валац и записа и летописа, и који је неколико књига и 
расправа о једнима и о другима писао — није погрешио. 
Он не само да је могао знати за оно што је у „З!јап- 
пата 5“, и „трећој књизи Записа“, него је и одиста знао 
за то. У тим књигама штампани су записи на типицима 
из 1382, дакле они по којима Г. Станојевић хоће да 
исправи датум (1416) који сам ја дао. Али и Г. Љ' Сто- 
јановић ше писше записе помиње у шом исшом чланку 
(Архив, ХХПЛП), и све, и изриком (8. стр. 630), и ипак 
не узима Г. Станојевићев датум (1382) него, напротив, 
онај (1416) који Г. Станојевић означава као погрешан. 

Одиста је тај датум — 1416 —, који смои Г. Љ. 
Стојановић и ја узели, тачан, а онај — 1382 — који Г. 
Станојевић истиче, није. Јер има записа и записа. По- 
станак млађих летописа не може се изводити из сваке 
врсте записа на типицима, него само из оне која садр: 
жава оно шлпо је бишно за садржај млађих лешописа. 
Оно, међутим, што је битно за садржај тих летописа, 
(в. за то, поред осталога, моју горњу наведену реченицу 
и „Преглед“ стр. 68-9) јесу ове хронолошке белешке: 
1) о васељенским саборима; — 2) о постанку словен- 
ских слова; — 3) о години кад је Немања, или други 
који српски владалац, завладао; — 4) о години кад је 
св. Сава, или други ко, постао архиепископ; — 9) о дану, 
месецу, и години смрти српских владалаца и чланова 
њихове породице; — 6) о години смрти страних, нама 
блиских владалаца; итд. 

Ако, дакле, ко хоће да изводи постанак млађих ле- 
тописа из записа на типицима, може то изводити само 
из оних записа који ше хронолошке белешке садржа- 
вају, а не из оних у којима тих бележака нема. Те бе. 
лешке, међутим, и све врсте ших бележака, имају за- 
Писи на Шипицима тек 1416, и зато сам ја, по а У, 
Стојановићу, и рекао да су млађи летописи „можда по- 
стали из записа на типицима, који већ 1416 садрже бе- 
лешке о смрти, итд“. Записи пак из 1382, на које се 
Г. Станојевић позива, немају те „поменуте белешке“, као 
што он каже да „имају“, него само белешке о смрши 
српских владалаца и чланова њихове породице, што је 
само једна од шест набројаних врста које имају они из 
1416. Поврх свега, ни те белешке нису онакве какве су 
у летописима, тј. не садрже годину смрти, што је за ле- 
тописе — зашто би се иначе звали „лешописи“ 2 — нај- 
главније, него –- са изузетком за краља Драгутина — 
садрже само дан и месец ! 

И Г. Станојевић хоће да се из Ших записа, на које 
он указује, изводи Постанак млађих летописа! Па у 
тим записима нема ништа више из чега би се летописи 
могли изводити, и што уопште личи на летописе и „ле- 
тописачке белешке“ ! | 

Г. Станојевић — то је још најблаже објашњење ње- 
гове погрешке — није ни читао чланак Г. Љ. Стоја- 
новића, који је најважнији за наше питање а чију вред- 
ност он хоће да поништи. То се сад јасно види, и ако 
је на први поглед могло друкчије изгледати, нарочито 
кад он (в. цитат горе) не само да наводи тај чланак 
него и изрично помиње свеску и страну часописа где 
се чланак налази. Ово последње, још, не само да не 
говори у његову корист, него се, напротив, још више 
окреће против њега, пошто је он и свеску и страну за- 
бележио 10 мојој књизи, у којој је и једно и друго за- 
бележено (в. Преглед, стр. 399), и при томе успео само 
толико да погрешно препише страну (620 место 630), која 
је у мојој књизи шачно означена. 

Г. Станојевић, даље, није чишао ни шрећу књигу 
„Записа“ Г. ЛЉ. Стојановића, на коју се нарочито по- 
зива, и коју у том тренутку има у руци; нама би то из- 
гледала неверица, да већ нисмо видели (в замерку бр. 4 
о типику и предговору) да он има каткада тај обичај, 
У шој исшој књизи, и само неколико страна даље, 
прешшампани су онпи исши записи из 1416 године који 
се џи у чланку Г. ЈЉ. Стојановића налазе, и са наро. 
чишом назнаком и да су баш из тога чланка прештам- 
пани, и да су баш шо записи који се могу сматрати 
као лешописачке белешке (Записи, Ш, стр. 82, 83). 

Ово нико не би веровао, али то све стоји црчо на 
бело. Нарочито нико не би веровао да ће овако нешто 
учинити баш главом Г. Станојевић који је једанпут рекао: 
„Ја морам на овом месту јавно најоштрије осудити... 
све... који циширају дела која нису читали (Летопис, 
Кобе нев- 2о2тетр. 94). 

Ето на каквом се основу држе замерке Г. Стано- 
јевића! И ето каква је научничка савесност његова! И 
ето, најзад, и његово знање лешопист, којима се као 
испорик таако често служи, им записа, о којима је, 
поврх тога, и једну нарочилаџ расправу писао! 


· Ми смо прегледали све замерке Г. Станојевића из 
српске књижевности, и видели смо, надам се, да он ни 
у једној нема право. Видели смо, у исто доба, и његову 
нелојалност, и неразумевање, и незнање, и многе друге 
особине његове као критичара. Скоро све те особине 
његове ми ћемо и даље налазити, и зато ћемо сад само 
једну од њих узети у обзир, с којом доцније нећемо 
имати посла; то је његово незнање српске књижевносши. 

Како се и могло очекивати, Г. Станојевић је на 
више места показао то незнање. Показао га је у многим, 
а нарочито оним партијама — старе биографије и лего- 
писи — које су најближе његовим историским студијама. 
Показао га је на ситним као и на крупним стварима. 
Показао га је, најзад, у не малом броју грешака: — 

осам грешака незнања на чешири стране у којима ње- 
гова критика додирује српску књижевност; — (о две 
погрешке на страну! Кад томе додате оно незнање које 
је Г. Станојевић показао у неким својим ранијим распра. 
вама, нпр. у оној која је побијена чим је из штампе 
изашла, онда имате тачан биланс стручности Г. Стано- 
јевића у српској књижевности. | 

Ја нимало не кривим Г. Станојевића за ту неструч- 
ност. Као историк, он не може стручно знати — бар не 
он — и српску књижевност поред српске историје. Али 
како таај човек, кад је реч о мом знању старе српске 
књиосевносши, сме да каже: „Непознавање наше сваре 
књижевносши у дефаљима навело је Г. Поповића на 
многе погрешке, које веровашно не би био учинио да је 
боље и вилие системашски радио свој посао п да има 
више позилливног знања из сшваре наше књижевности“ 7 

То је необјашњиво, ја мислим, за свакога који је 
прочитао ово што сам довде написао. 


Ш 


Замерке из византиске књижевности долазе на ред. 

Ако су расправе Г. Станојевића из српске књижев- 
ности и биле досад побијане и његова стручност у тој 
науци оспоравана, тај случај није досад био са његовом 
стручношћу у византиологији. Г. Станојевић је, по утвр- 
ђеном мишљењу, византиолог. Он зна грчки, и учио га 
је у класичној гимназији. Он је специално студовао ви- 
зантиологију, код Успенскога у Археолошком Институту 
у Цариграду, и код Крумбахера у Семинару за средње 
и ново-грчку филологију у Минхену. Он је писао две 
књиге под насловом „Византија и Срби“, и једну рас- 
праву о Словенима која је, по карактеру, из исте струке 
Сарадник је два чувена византиолошка часописа („Вугап- 
штеће Деизсћл“ и „Визанписки Временникљђ“). Писац је 
неколиких критика о делима византиологије или сродним, 
и тон који је у њима, одаје непоколебљиво уверење Г. 
Станојевића да је он стручњак у византиологији. Он у 

тим критикама улази у многа и разноврсна питања ви- 
зантиске политичке историје, културне историје, историје 
књижевности, и напада писце које критикује. Напада, на 
пример, и самог Успенског, и налази му површности, не- 
познавања стручне литературе, и других великих мана 
(Вуг. Хеизесћић, Х, 1902, 641), а већ кад говори о нашим 
радницима, говори као о незналицама које нису у стању 
ни једну обичну грчку реч да препишу честито. 
Наравно, ми који ближе пратимо ствари — и ако 
нисмо историци по струци, — не делимо у свему то 
опште мишљење о Г. Станојевићу као византиологу, и 
налазимо да оно потребује корекције. Ако је он учио 
грчки језик у класичној гимназији у Војводини, ми знамо 
да је он сам о том свом учењу ово рекао: „Са данашњим 
учењем класичних језика не може се ни у Војводини 
доћи дотле да ђак научи толико језик да може класике 
у оригиналу читати. Ја сам имао изврсног професора за 
класичне језике, па да нисам доцније у својим студијама 
био упућен на њих, не бих сада могао ни најлакшег кла: 
сика у оригиналу читати“. (Дело ХУШ, 1898, стр. 486). 
Ако је сарадник византиолошких часописа, ми знамо да 
је сарадник само у толико што је у једном написао три 
критике (све три, у два листа) а у другом само једну, 
ако сам добро рачунао. Ако пише тоном компетентна 
стручњака који све гледа „одозго доле“, ми знамо, и 
бар сад смо јасно видели, да он тај тон и ту компетен- 
цију узима и у наукама које не зна. Ми знамо све те и 
друге ствари, и због тога ми не примамо репутацију Г. 
Станојевића као византиолога онако како је свет прима 
или како је он сам представља; каква је, уопште, да- 
нашња генерација наших млађих научника, ми врло обаз 
риво примамо оно што они о себи лепога проносе. 
Али, на страну све то, ја хоћу овде да се задржим 
само на стручности Г. Станојевића у једном делу визан 
тиологије, наиме у византиској књижевности. Поред свих 
својих претенсија, Г. Станојевић није стручњак ни у ви 
зантиској књижевности, као што није ни у српској, и 

још мање; ја се надам то показати на простој анализи 
његових замерака. 

Замерке из византиске књижевности које ми чини 
Г. Станојевић, истога су рода којега и оне из српске. 
Он ни овде не одређује ступањ који моја књига има 
према ранијима, у погледу на то како је наша стара 
књижевност представљена према византиској. И ако је у 
мојој књизи изложена стара књижевност упоредо са ви- 
зантиском, и везе између те две књижевности рађене по 
Крумбахеровој „Историји византиске књижевности“, што 
је, држим, први случај у нашој науци, — ипак Г. Ста- 
нојевић то ни једном речју не помиње. Напротив, кад 
поводом мене спомене Крумбахера, он ће само рећи; „Г. 
Поповић... често није разумео Крумбахера“ (стр. 55). 
Или ће тај рад по Крумбахеру још представљати као 
неку ману. „Није доста, каже он, овлаш прочитати ка- 
питално Крумбахерово дело, него осим тога треба добро 
проучити и све оне томове Вугашииасће Деизсћина и 
оне многобројне монографије о том предмету, које се 
помињу не само у Крумбахеровој књизи, него и оне, 
које су изашле после тога“ (стр. 54). И додаће да се ја 
„поводим за Крумбахером“: — као да би то била сра- 
мота „поводити се“ за тако одличним научником као 
што је Крумбахер! 

Г. Станојевић, дакле, ни овде не представља ствари 
како би то чинио прави и објективни критичар, него се 
и овде, као и раније, задржава само на детаљним за- 
меркама и ситницама. 


Четири су замерке које Г. Станојевић овде чини; 
сад ћемо их прегледати. 

1. Говорећи о „Физиологу“ т.ј. о једној византиској 
књизи која је у нас преведена, ја сам по Крумбахеру 
рекао: „Она је постала рано, можда још у 2 веку по 
Христу; у византиској књижевности јавља се доста позно“ 
(стр. 16) Г. Станојевић, надовезујући своју замерку на 
једну ранију, каже: „Исто је тако погрешно што Г. По- 

повић пише за Физиолога, да се јавља доста позно у 
византиској књижевности, јер Крумбахер пише на стр. 875 
баш обратно, да се то дело јавља у византиској књижев- 
ности можда већ у П, а свакако већ у Ш веку“ (стр. 55) 

На страни 875, међутим, Крумбахер каже баш оно 
што сам и ја по њему рекао. Само што то Крумбахер 
каже на крају стране, не на почешку. „Хронологија 
овога дела — каже Крумбахер — прилично је неси- 
гурна ;. једина два до данас позната рукописа јесу из 
16 века; редакција Физиолога која је у њима, могла би 
припадати томе или прешходном веку“. Крумбахер 
шек таџ даје тронологију дела у византиској књижев-~ 
носаи, и казује да се дело јавља џ њој шек у 16 или 
15 веку. Ја сам дакле имао потпунце право кад сам 
рекао да се „Физиолог“ „у византиској књижевности 
јавља доста позно“. Јер ако ни 15 век није доста позно 
доба за византиску књижевност, онда већ не знам које 
је доба уопште позно за њу! 

Г. Станојевић, очевидно, није прочитао страну до 
краја. Он, уопште, не дочита до краја оно што узме да 
чита. Кад узме студенички типик, он чита само предго- 
вор, оно што је пред делом, не дело. Кад узме „Записе“ 
Г. Љ. Стојановића, он чита само прве стране, а неи 
оне даље које су с њима у вези. Кад отвори једну страну 
у Крумбахера, он чита само почетак стране, а не и крај њен 

Али и оно што је прочитао на тој страни из Крум 
бахера, ја не знам како је Г. Станојевић прочитао. Ја не 
видим ни једно место на тој страни где би се могло наћи 
оно што је Г. Станојевић нашао. Ја не знам како он 
уопште може говорити о „Физиологу“ у 2 и 3 веку у 
византиској књижевности кад књижевности визачши· 
ске у шим вековима још нема. Најраније време од ко- 
јега се може сматрати да почиње визаншиска књи- 
жевносш јесте 4 век, управо година 324. То Крумбахер 
изрично каже у својој књизи, и то је једна од глав 
ниг идеја у тој књизи пошто је баш он баш у границу 
одредио (пре њега је 6 век важио као граница), и он је 


ј 
У 

сматра као први Појам о византиској књижевности, и 
ставља је баш под главу која шај наслов носи (Ве27ј... 
Чет Ђухапштасћеп ШШегашт), и говори о томе на првој 
страни свога великог дела! 

А Г. Станојевић каже да се „Физиолог“ „јавља у 
византиској књижевносши можда већу П, ап свакако 
већ у 11 веку“! ИМ још додаје да то, „Крумбатер пшше“! 
— Никада то Крумбахер не би написао, него би за такву 
лудост оборио ђака на испиту ! 

И тај исти Г. Станојевић још мени поручује да „није 
доста овлаш прочитати капитално Крумбажерово дело“ 
него треба читати и „монографије“ и литературу „после 
тога“. Какве монографије и каква литература после Крум- 
бахера! Крумбатера ви узмите у шаке, господине СТта- 
нојевићу, и отворите фрву страну његову : — у је ваше 
месшо као визаншиологе. 


(Свршиће се). 


ПАВЛЕ Поповић. 








БРРАЖЕЛИЛСЕ. 


КЊИЖЕВНОСТ. 
Новији МЕТОДИ У ПРОУЧАВАЊУ ДУБРОВАЧКЕ КЊИЖЕВ- 
ности. — Чланак Г. Павла Поповића „Новији методи у 


проучавању дубровачке књижевности“, који доносимо у 
овом броју, читан је на првом састанку Друштва за 
српски језик и књижевност, 10 новембра о. гг. Чланак је 
пре тога штампан на руском језику у „Извђста Имп. 
Акад. Наукђ т. ХУ, књ. 2, 1910. 





ДОКТОРСКА ДИСЕРТАЦИЈА Г. Милутина УСКОКОВИЋА. — 
У Женеви је штампана докторска дисертација Г. Милу. 
тина Ускоковића „Гез апе5 а Џтоп Поџпапеге еп Пгон 
ипегпанопа!“ (1910, 80, р. 96). У овој дисертацији о уго 
ворима царинскога савеза нарочита пажња је обраћена 
покушају царинскога савеза између Србије и Бугарске 
у 1905. Писац је додао текст тога акта. Г. Ускоковић 
је своју дисертацију посветио својим друговима Буга- 
рима, Хрватима, Словенима и Србима, учасницима трију 
југословенских ђачких конгреса, држаних у Београду 1905 
и Софији 1906. Х. 





ДРУШТВА И УСТАНОВЕ. 


Српска КЊИЖЕВНА ЗАДРУГА. — На састанку књи: 
жевног одсека Српске Књижевне Задруге од 9 новембра 
прочитане су и одлучено је да се при састављању ХХ и 
идућих кола редовних издања имају у виду ове понуде: 
Г Владислава Ст. Каћанскога који нуди све песме свога 
оца Стевана Влад. Каћанскога и биографски материал; 
превод Бесмршника Алфонса Додеа од Г ђе Анке Ра 
кетић, превод дела Студије оптимизма И. Мечникова 
од Г ђице Зорке М. Велимировићеве; збирка приповс- 

дата Буда Будисављевића Предорског, по писменом пред. 
логу Г. Јована Живојновића, члана редакције Летописа 
Матице Српске у Новоме Саду. — О понуди Г. Свето- 
мира А. Поповића да за Забавник преведе Веренике А. 
Манцони-а, одлучено је понуду имати у виду кад се буде 
одлучивало о идућем забавнику. 

На састанку књижевног одсека од 18 новембра 
о. г. одлучено је у начелу примити понуду Г. Др. Ј. Де- 
дијера да за редовна издања изради књигу о Босни и 
Херцеговини, и замолити Г. Г. Др. Ј. Цвијића, Др. Т. 
Ђорђевић, Др. Ј. Ердељановића, да израде слична дела 
и о осталим српским покрајинама, тако да би се ускоро 
могла сва та дела као целина издати у посебном из- 
дању. — У начелу је примљена понуда Г. Миливоја Ба- 
шића да изради Хрестомашију старе сриске књижев· 
носи, само га замолити да пошље исцрпан нацрт дела. 
-— Поводом писма Г. Милана Шевића, који тражи од 
Управе Српске Књижевне Задруге да измени своју ранију 
одлуку од 12 октобра о. г. да не може штампати његов 
превод Вастипања воље од Жила Пајоа пошто већ по- 
стоје два приватна издања, одлучено је остати при ра- 
нијој одлуци. — За ХХ коло за сада су узета у пробну 
комбинацију ова дела: Краће песме Пешра Петровића 
— Његоша у редакцији Г. Др. Милана Решетара; Хре- 
стоматшија старе српске књижевности, у редакцији Г. 
Миливоја Башића; Босна ш Херцеговина од Г. Др. Јевта 
Дедијера; Стара српска аржишекшура од Г. Андре 
Стефановића; Напуљске шешње од Г. Милорада Павло- 
вића ; један хрватски роман по споразуму са Матицом 
Хрватском и по доцнијем избору; један српски роман 
по стечају; Поб Ћира и поп Спира од Стефана Сремца; 
Споменица Доситеја Обрадовића; Таршарен од Тара: 
скона од Алфонса Додеа. — Умољена су Г.ЛГ. Павле По- 
повић и Ј. Скерлић да за идућу седницу спреме предлог 
о спомен“ци Доситија Обрадовића. М. Ив. 





ЗИДУ Је ћи 


ЛАЗА Костић. —— Ноћу између 26 и 27 новембра 
умро је у бечкој болници Др. Лаза Костић. У последње 
време живео је повучено, јављајући се у књижевности 
врло ретко. 

Рођен 31 јануара 1841 год. у Ковиљу, Костић је 
учио основну школу у свом родном месту, гимназију 
почео у Панчеву, наставио у Новом Саду, а завршио у 

Пешти. 1860 године је почео, а 1866 завршио своје студије 
и стекао докторску титулу на правном факултету у 
Пешти. Своју службену кариеру почео је у јесен исте 
године као професор новосадске гимназије, предајући 
грчки и латински језик, књижевност и ботанику. 1867 буде 
изабран за бележника у Новом Саду уз градоначелника 
Др. Светозара Милетића. Од 1869—1872 био је пред- 
седник варошког суда и те године, кад је влада одузела 
од општина право да саме себи бирају судије, Костић 
се повуче са тог положаја. Врло рано, још 1869, тителски 
срез га је послао као свога заступника на народни кар- 
ловачки сабор. Године 1872 буде понова изабран, само 
што влада те године распусти сабор. Те, 1872 године, 
допао је и затвора због беседе коју је држао у Бео- 
граду приликом прославе пунолетства српског кнеза Ми- 
лана. Од 1873—1875 био је тителски заступник на угар- 
ском сабору у Пешти. За време херцеговачког устанка 
ишао је неколико пута на Цетиње. После тога напустио 
је све друге послове и, живећи већином у Бечу и Сом- 
бору. радио је на књижевности. 


Први књижевни радови Костићеви јесу преводи из 
Илијаде (Летопис, 98—99, 1858—9). Костић је знао туђе 
језике и књижевности као мало који књижевник онога 
доба О његовом књижевном укусу најбољи суд даје 
избор писаца, које је преводио: као ђак преводи Омира, 
доцније Шекспира. Своје лирске и краће епске песме 
издао је 1878—4 год. у две свеске у Новом Саду, а које 
је 1909 Матица Српска прештампала у својим књигама 
и тиме дала потпуно издање свих Костићевих песама. 


Међутим, Лаза Костић је више чувен са својих драма 
— оригиналних и преведених. Оригиналне драме су му, 
као што је врло познато: Максим Црнојевић (1866), 
Пера Сегединац (прва два чина у Јавору за 1879, цела 
драма засебно 1887) и Гордана (1898). Од страних дра- 
матичара преводио је поглавито Шекспира и ранијих 
година сматран је за најбољег познаваоца Шекспира у 
српском народу. У неколико махова је писао о Шекспиру, 
организовао прославу о тристагодишњици његовој, изда- 
вао споменице у његову славу, у последње време водио 
полемику због својих превода из Шекспира. Драме Шек 
спирове које је превео јесу: Краљ Лир, Хамлет, Ри 
чард 11 и Ромео и Јулија. Сем песама и драма, Лаза 
Костић се бавио и филозофијом уметности и литерарном 
критиком. Од радова те врсте важнији су му Основи 
лепоше у свету (1880), чланак о „Илијади“ 1871. итд. 

Суд о Лази Костићу као песнику кретао се између 
две крајности. У једно време он је важио као један од 
најбољих и највећих наших песника. Године 1893 Љ. 
Недић га је, као што је познато, јако напао као лири- 
чара и показао слабости његове. Г. Б. Поповић је у два 
маха писао о Лази Костићу и оба пута неповољно. Го- 
дине 1899 у „Делу“, приказујући његову „Гордану“, 
исцрпном анализом је изнео све недостатке те Костићеве 
драме, а године 1908, као што је то већ познато читао. 
цима нашега листа, показао је на преводу „Хамлета“ 
колико је репутација Костићева као преводиоца Шек- 
спира изнад његове вредности. Г. Скерлић је најзад, у 
„Омладини и њеној књижевности“, у једном прегледу 
целокупног рада Костићевог, показао колико је било на: 
странога и извештаченога у њему. Као повољан суд који 
се данас може о Костићу дати, ми ћемо навести мишљење 
Отона Хаузера у његовој недавно штампаној „Светској 
историји књижевности“ (11. Беч 1910), које је у глав- 
ном тачно. Хаузер вели: 

„Костић је био први Србин који је потпуно при- 
својио западно:европску културу, син једног царског 
официра, образован у немачким школама, вичан исто 
тако западно европским језицима као и словенским. Ње- 
гова лирика приближује се доста јако маниру и могла 
се заборавити у време зането позитивизмом; али мо- 
дерна књижевност опет ју је открила и сматра је као 
свога претечу. Песме као тужбалица над Вуком имају 
неке просте величине, друге су младићски револуцио- 
нарне и атеистичке. Међутим, као драматичар Костић се 
стално одржава на српској позорници. Његове две драме 
„Максим Црнојевић“ и „Пера Сегединац“ — ова друга 
забрањена у Аустрији, јер износи сукоб са Хабсбуршком 
династијом — сматрају се као најбољи српски комади. 
Место ранијег и у драми омиљеног народног десетерца 
уводи се строго правилно израђени јамбски петостопни 
стих, коме изванредна вештина у језику — он важи као 
најбољи познавалац српског језика — даје некакву че. 
личну звучност. Костић се учио у Шекспира, чијег је 
„Краља Лира“, „Хамлета“, „Ричарда Ш“ и „Ромеа и Ју: 
лију“ превео. Његова весела игра „Гордана“, чији је 
мотив као и у „Максиму Црнојевићу“, узеозиз“једне на 
родне песме, незаслужено је заборављена... И у пркос 
свог западно европског образовања, он је :. „сталица 
националног правца...“ 





Власник, Богдан Поповић. — УРЕДНИК, ЈОВАН СКЕРЛИЋ. 








СЕЛА СИ 


КЊИЖЕВНИ ГЛАСНИК. 


Књига ХХУ, БРОЈ 12. — 16 ДЕЦЕМБАР, 1910. 


СТОЈАНКА. 


(Из ПосмРЧАДИ ПРИЈАТЕЉА БОРДАНА.) 
(Крај). 

И пошто вече бијаше прилично одмакло, убрзах 
кораке, да бих што прије стигао на опроштајни саста- 
нак — већ знате с киме. Након оних материних ријечи, 
осјећао сам неку грозничаву хитњу да се састанем са 
својом љубазницом; изгледаше ми као да је све оно, 
што сео Стојанкином здрављу међу мојим рођацима мр- 
моши, проста бајка о чијој ћу се неоснованости увјерити, 
чим изиђем преда њу. Оно знађах до душе и ја, да је 
цура нешто слабуњава и да, од неко доба, натеже са 
здрављем, али да је сирото дјевојче у такову стању, да 
се може да упоређује с Видом — то ми се чињаше бес: 
мислено ! % 

Та опет, кад јој приступих и пружих руку — било 
зар с тога што ми материне ријечи још зујаку у ушима, 


· или што се Стојанка те вечери у истини бијаше насу- 


морила с мојега поласка — мени се цура учини страшно 


измучена и сустала. Протегљасти образи њени, блиједи 


и румени, изгледаху ми некуд упали и испијени. 

— Камо те више! — рече она нестрпљиво, пружа- 
јући ми обје руке: — чекам те има ево пола сахата! 

Извиних се како боље знадох, понда занијемих, као 
да ми је неко залио уста оловом. У души сам својој 
осјећао као неку изненадну пустош, и узалуд се напре- 
зах да штогод изречем, па ма било и глупост какву, тек 
да учиним крај оном несносном ћутању. Ама не могах 
да саставим ријечи. 

Она у неку добаци: 

— Кажи што, Богдане; што ти је вечерас > 

Ја сам једнако мучао, не знајући што да јој рекнем. 
Најзад прошаптах : | 

— Сјетан сам до бога; знаш сама... ноћас ми ваља ићи .. 

Она поново умуче. Умукосмо обоје. 

Јужњак бијаше на једном утолио; још је само про- 
пухивао на махове. Али се с мора јато облака прими- 
цаше копну, захватајући све то више небеску ведрину. 
Море уз обалу бијаше доста немирно; парни бродови 
и омање лађе, усидрене у луци, оскакиваху на котвама. 

Након неколико тренутака, Стојанка лагано под 
викну: 

— Богдане, ти ми нешто кријеш! 

У дрхтају њена гласа осјетих нешто жалосно и 
скроз необично. Чисто ми изгледаше, као да ми њене 
очи прозиру у дно душе. Порекох главом, казавши: 

— Лудо једна! Шта бих имао да од тебе кријем > 
Та знаш и сама што ми је: љут сам што морам ноћас 
да отпутујем, ето ти! 

И покушах да се насмејем, али ми УСиОИ подсми- 
јех изумрије на устима. 

Она се тад примири, или ми се бар учини да се 
примирила. И наједаред постаде чаврљава, смешкајући 
се на махове и ударајући у шалу. Мени та необична ве- 
селост изгледаше неприродна, намјештена, те ми је час 
по час долазило, гледајући је како се смеје, да од јада 
подвриснем : 

— Ћути! 

Нијесам могао да се навикнем празном кикотању 
оних уста која се тако ријетко смијаху. 

Али она продужи своје ћеретање и своје усиљено 
подсмјехивање, заносећи се и опијајући се својим рође- 
ним ријечима. 

У више махова хтједох да томе учиним крај, уско 
ривши час нашем растанку; али ме задржа помисао е ћу 
морати да целивам оне бљеђахне усне, које ми сада из- 
гледаху као нешто мртво, слеђено... И чињаше ми се као 
да то створење, што се крај мене смјешка и шалу збија, 
није више оно убаво чедо, које бијах заволио и без ко- 
јега ми живот дотле не имађаше цијене. Но што ме нај- 
већма косну, управо порази, бјеше наступ кашља, под 
којим се цура ненадно погну, заградивши уста својим 
малим окоштим рукама. Ја се сад напрасно опоменух 
мрзлих зимњих вечери, кад би је исто тако сухи кашаљ 
попадао, а она се сирота отимље и вели да је прозебла. 
· Ја растанку, пружајући ми озебле ручице, рекла би по- 
кад у шали: 


а — Гле, како су се укочањиле! 


Кад јој најзад пружих руку и понудих опроштајни 
пољубац, она се нагло уозбиљи, у очима јој засја израз 
наизмјерне туге, и као да смо ишли да се растанемо за 
навијек, погледа ме некуд престрављено и боно изрече: 

— Богдане, хоћеш да ме оставиш»> 

— Морам, чедо моје — рекох грлећи је —: али 
неће бити за дуго; о Божићу се опет враћам кући. 

Она ме једнако држаше за руку и сјетно уздахну: 

— Ох, Богдане, како ли сам ти јадна! 

Прсти јој се необичном силом бијаху упили у моје 
руке и цијела душа као да јој је нагла у очи, питљиво 
упрте у мене. 

Дође ми у неку да бризнем у плач и да јој испо 
вједим све што ми је на срцу, али кад хтједох да заустим 
—- хладни разбор претегну. Потрудих се да је утјешим 
слатким ријечима, и љубећи јој меку, свилену косу, извих 


се лагано из њена загрљаја, и побјегох. 

Кад с краја обале савих у сусједну Дуждеву улицу, 
где су моји онда становали, киша почињаше истом 
падати. На махове је сијевало и грмјело. Ступајући у 
своју собу, гдје ме толико ствари опомињаше на њу, 
осјетих сву неизмјерну горчину, која ми се у душу смје- 
стила. Мајчино откровење бјеше унијело ужас у моју 
душу. Оно бијаше једним махом уништило најљешшци сан 
мога живота. ИМ заиста, оно што ми се дотле чињаше 
врхунац среће и блаженства у животу, бијаше се наје- 
даред претворило у грожњу и ужас! 

Па ипак, здравећи те вечери пред долазак са сво- 
јим укућанима, ја сам се једнако питао обманом е је све 
то, што сам задњих дана доживио, можда хотимице уд. 


шено. Ко зна> — вељах сам у себи: — моју је мате 
може бити, неко наговорио, обмануо. Или је можда мо; 
мати — Бог ће знати зашто! — хтјела овлаш да нагс 


вори мене2 Та зар би то први пут био, да се прећеран 
материнска љубав о истину и правицу гријеши Тога · 
у свијету већ бивало. А онај брбљиви љекар! Зар то Е! 
бјеше дрско од њега, да се онако сјмело изразује» 3 
осталом, зар је мало случајева било да су љекари њ 
на један начин пророковали, а у стварн испадало сасвим 
друкчије 2... 

Тако премишљајући, трудио сам се да зажмурим и 
сам себе заварам, и то баш у часу кад сам своју добру 
мајку оптуживао да је, тобоже из себичности неке, прегла 
да ме смишљено обмане и моју срећу поништи. 


Ш 


Драме живота почињу обично у зрелије доба, кад 
је већ спало прво лишће с дрвета младости. Ја сам, на- 
против, морао да осјетим сву трагику људске егзистен- 
ције још око уранака живота свога, наиме онда, кад је 
живот за већину људи прости сан и безбрижно прежи“ 
вање. Није по том чудо што разне дражи великова- 
рошког живота, којима тако лако и тако радо подли- 
јежу ђаци великих школа, не имадоше за ме онда ни- 








ЈУ У ВА, ЕОС. 

какве привлачне силе, а што сам у туђем свијету живо 
чезнуо за својим родним гнијездом. Читава јутра вука. 
о сам се улицама, а у вреви и жагору велике вароши 
осјећао сам се туђ и осамљен, као какав прогнаник. Што 
год радио, ма о чем размишљао, у сваку мисао уплетао 
сам тужни роман свога срца; свакога часа, ма било којим 
поводом, излажаше ми пред очи уцвијељено лице Сто: 
јанкино. О распусту школском, у очи Божића, вратим се 
кући, мада бјех углавио са својима, да ћу на универзи 
остати до краја семестра. 

Кад се првч пут по повратку састадох са Стојан- 
ком, моја јараница ми у први мах дозва у памети слику 
Шеферова Диганчеша, коју бијах видио у једном из- 
логу штајерске пријестонице. Оно исто блиједо и гараво 
лице са дугим образима и крупним, пуним чежње очима, 
што те својом ватром чисто прожижу. Хај, жалости љута! 
Мени те женске чари сада изгледаху натруњене сича- 

з»м, попут оних отровних цвијетова што својим опојним 
рисом шире око себе смрт и ужас. 

Па ипак, покрај свега тога не имађах срца да при- 
знат е је моја љубав на умору. За дуго сам бркао љубав 
с другим, новим осјећањем, што се бјеше завргло у мојој 
души: с осјећањем пијетета спрам оног ојађеног дјетета, 
које бјеше тако умиљато и тако несрећно, тако вољно 
да љуби и тако достојно да буде љубљено — а које 
немилостиви удес бијаше завјетовао раној пропасти и 
јаду без пријебола ! 

И ја се често питах с болом у души: могу ли, сми- 
јем ли ја да окренем леђа том жалосном створењу2 И 
увијек ми је срце одговарало: Не! Ти не можеш, ти не 
смијеш то да урадиш! 

Али чим изближе погледам у очи страховитој јави, 
ја одмах клонем духом, понајбоље моје намјере попадају 
једна за другом као снопље, и грдна нека провалија зине 
у мојим грудима. 


1 Мијпоп од француског сликара Атг Услћејјет-а. 

И онда бих се враћао кући погружен, сатрвен, из- 
губљен. Кад такови часи настану, склоним се у своју 
собу и проводим читаве дане у самоћи, срдећи се на 
судбину, обарајући се у мислима на самог себе, на матер 
своју, на свакога. 

У кући се већ нико не усуђиваше да са мном про- 
говори: ћутим ја, ћуте и остали. Тек им понекад склизне 
на ме испитљив поглед, и као да веле: за милога Бога, 
докле ћемо овако» А ја ћутим даље, отимљем се њего: 
вим забринутим погледима, а хоћу да свиснем од јада. 

Ама једне вечери Петар похита за мном на улицу. 
И, чим се малко измакосмо од свијета приђе ближе и 
сасвим благо започе: | 

— Богдане, ово не може овако даље трајати! 

Ја ни да мрднем; он изви обрвама и додаде: 

— Та хоћеш ли, болан не био, да се упропасти! 

Ја опет ни ријечи; у грлу ме нешто дави, тел 
могу просто да зинем. 

Али Петар не узмиче. 

— Смилуј се, вели, бар оној јадној старици! За 
не видиш каква је дошларг По сав боговетни дан сам 
што плаче и сузе рони. Чим ти из куће, она просто д 
излуди. Хода по соби до касно у ноћи, и не мож 
ока да склопи, док ти не чује кораке. А кад јутро: 
устане, изнурена је и тамна, као да устаје из гроба. Не 


кидан дошла за мном у собу, па ми плачући вели: — 


Видјећеш, Перо, онај ће ме наш прије рока у гроб 
свалити ! 

Наједном заспаде; из очију му грунуше сузе. 

Бијасмо се упутили ограђеним насипом, што се рав- 
ном пругом отегао у море; око нас се већ спустио де- 
бели мрак. 

Шта сам знао да одговорим> — Падох брату своме 
на груди, рекох јецајући: 

— Хоћу, брате Перо, учинићу што год ви желите! 

И пођем даље, готов да се жртвујем до краја. Данас 
се чисто грозим свог тадашњег поступка, али кад сам 

већ прегао да се исповиједам, казаћу искрено да сам 
те вечери као човјек и хришћанин врло ниско пао. Како 
тога дана не бјесмо уговорили састанка у башти, упутих 
се дјевојчиној кући. Кад се Стојанка појави на прозор, 
дадох јој руком знак да сиђе, и као да сам тобоже сваку 
бригу с душе макао, начиних се, не кажем весео, али 
некуд миран и расположен. Дознавши у разговору да се 
моја јараница сутрадан спрема да посјети једно родбин- 
ско добарце у близини града, понудим се да јој будем 
пратилац. 

— Доћи ћу, рекох, и ја с тобом до накрај заграђа. 
Имам да ти јавим нешто важно. 

Она баци поглед на ме; поглед у коме је било 
нешто, што вам не умијем казати: повјерење, надање, 
потмуло запомагање — све је то било измијешано у 
њеном погледу. И тај се поглед разли преко свега мене. 
Затим Стојанка упита: 

— Је ли то, што имаш да ми речеш, какав весели 
глас, или је... нешто друго 

Одвргтих нетренимице : 

— Нешто друго. 

Она стрекну на те ријечи и стаде звијерати у ме 
зачуђеним погледима. Након тренутног ћутања зацикта: 

— Па кажи одмах... што се догодило 

— Није се догодило ништа; имам с тобом разго- 
вора. Данас је већ доцкан: говорићемо сутра. 

На томе се растасмо. 

Дошавши кући легох, али не могах сву ноћ да скло- 
пим ока. Преврћем се десно, лијево, али све узалуд. 
Пред зору устанем и изидем напоље. На истоку се тек 
опажаше прва блиједа зрака зорина; небо бјеше ведро, 
а ваздух прилично хладан. Упутих се ка старим градским 
вратима, пред којима застадох Стојанку с једним слуш- 
четом. 

Најприје смо ишли тако једно пола часа царском 
цестом, затим скренусмо десно пољским друмом на једној 
узвисици, на домаку села Х. Кад стигосмо првим сеоским 

кућама, указа нам се у једном винограду покрај пута. 


кућица на једном боју, обрасла лозом и ладолежом, пред 
којом бјеху засађена два бадема. | 

— Ев' ово је стрине: Јелене „Пандурица“ —- упо- 
зори ме цура, показавши летниковац. 

На огради пред кућом и на расцвалим бадемима 
испред самих прозора цвркутаху птице. На црним, узо- 
раним њивама, што су биле с друге стране, пута, на та- 
ласастом земљишту, неколико растурених врана шетало 
се полако, кљуцајући по меканој трави. - 

Слушче истрча испред нас, а нас двоје, као по до: 
говору неком, успорисмо кораке. 

Обгрлих руком око врата своју драгу, и гласом, 
који сам настајао да ми буде што мекши, али уједно и 
одлучнији, велим јој: 

— Стојанка, чедо моје, ово наше миловање треба 
да престане ! 

Она стрекну целом снагом, и погледавши ме у чуду, 
подврисну: 

— Како»... зар да престане 2 

Глас јој бијаше тако промијењен, да ме подиђоше 
мрави. Осјетим лијепо како ме издаје снага и, као да ми је 
онај врисак нагло здерао копрену с очију, умотрих сву ни- 
скост гадног дјела, што га у тај мах бијах узео преда се. 

Али то попуштање својој племенитијој страни не по- 
траја дуго. Убрзо се прибрах и сасвим смишљено добацих: 

— Шта ћемо» Моја мати неће за ову нашу ствар 
ни да чује! Неће па неће! 

Она бијаше чисто изван себе. 

— Твоја мати неће!... Ама то је нечувено! Што сам 
јој, кукавица, скривила > И ти се, Богдане, предајеш тако 
без... поговора2 Немаш никаква начина да је умекшаш, да 
је придобијеш за се» Боже, Боже, шта ће од мене бити! 

Подврнух благо: 

— Кушао сам да је склоним, ама све би узалуд; 
не помогоше ни молбе, ни пријетње. Сад је свршено! 
Треба се покорити. 

Она ме слушаше разрогаченим очима, у којима је 
_ била нека суха ватра. Доња вилица јој стаде видно по- 
дрхтавати. 


____ Одједном се несрећница залети к мени, паде на 
моје крило и стаде да ме љуби муцајући кроз плач: 
— Није могуће! Ту је нешто друго по сриједи! 
бо _ Хоћу да ми сву истину кажеш! Богдане... буди искрен... 
___кажи јасно да ме више не волиш! Не бој се ти за ме; 
__ преболећу ја то! 


"о 


у ~ 


| Мене обузе неизмјерна туга. Стајао сам пред њом 
| · као какав очајник. Долазило ми да јој прилетим, па да 
2 као сламку дигнем у наручје и притиснем на своје 
руди; али зачас па она друга, нижа страна у мени, пре- 
егну, и ја остадох и опет хладан, тврд, не марећи што 
је = јадница савија под теретом туге. 
р-: | Наједаред се Стојанкино лице разведри. Нека бес- 
___грајна нада засја јој у очима и око усана. Из груди јој 
с изви тих уздах, затим нагло осу: 









| : — Богдане, хајд да побјегнемо куда! Па баш с ове 
топе, ако ти је драго. Не марим ја што ће свијет ка- 
ати! Олиг., 
Бе ! % Чиниће се коме невјероватно; али се у тај мах у 
.е:: тојим очима завргоше неке бљутаве сузе, и очито на- 
| пјештеним јадом у гласу стадох потрзати синовљу дуж 
= ЕНОСт, шта ти ја знам, бојазан да својим поступком не 
_ прекратим живот мојој матери, која је и тако ногом у 
гробу, итд. Заврших рекавши: 
>: — Бадава! "реба стегнути срце. Остало ће већ за- 
_ гладити вријеме. 
Сирота Стојанка! Не имађаше више снаге ни да 
_ јаукне. Тресавица усана свједочаше да је мученици срце 
проплакало и да је одједном упознала сву нискост људ- 
" ске природе. Ноге јој се подсјекоше, а пред очима јој 
заиграше црни колути, те сам је готово у наручју морао 
"да унесем у кућу. 

Ту се ојађено дјевојче спусти на једну столицу. У 
очима јој бијаше нестало суза. Само што је једнако по. 
дрхтавала, гледајући ме својим великим жалостивим очима. 
Лице јој бијаше добило љубичасти сјај увелог љиљана. 
Кад се дигох да пођем, упита ме једва чујним шапатом: 


— Хоћеш ли се вратити Богдане» 


— Вратићу се, рекох --– а ни сам не знађах да ли 
ћу одржати обећање. И додадох: 
—- До виђења! 
— До виђења! 


У кући ме моја мати дочека као што се дочекује 
мило чељаде, које је случајем умакло крвничкој засједи. 
Бијаше весела и ведра у лицу; настојаше да ме утјеши 
пољупцима. А браћа ми приступају ћутке, и као да би 
и они хтјели да ме изљубе, али се не усуђују. Можда 
су у својој унутрашњости плакали. 

Али их ја изненадих, рекавши: 


— Довече полазим на универзу. И не надајте ми 
се тамо до јесени. 


Збиља, те исте вечери отпутовах лађом пут Сењске 
Ријеке. 

Моје душевно стање бијаше страховито. Кад се су- 
традан разбудих у гостионичкој соби, изгледао сам себи 
самом одвратан. Зажмурим, па ми смјеста излазе пред 
очи она бљеђахна уста са уздрхталим уснама, и онда ра- 
чунам у себи колико је пусте бездушности требало, па 
да оном невином створу задам толике ударце и хладно- 
крвно присуствујем лаганом јој издисају! 

Међутим она, сирота, о томе и не сумња; она вје- 
рује у мој повратак; она чека да јој опет дођем! 

И ја у мислима гледах оно обезоружано јање, које 
бијах немилосно гурнуо у вучје шапе. Око главе јој би- 
јели вунени шал, са крајевима укрштеним испод врата 
и забаченим за леђима, а из шала провирује јој лице као 
из неког оквира. 

Сирота Стојанка! 





~ 


. 

Наједанпут ми се нешто преврну у мозгу, у души, 
у цијелом бићу. Помислих да сам, на крају крајева, го 
сподар себе самога, и да би довољан био један тренут, 
па да се повратим откуд сам и дошао. Боже! Ала би се 
сирото дјевојче обрадовало, кад бих изненада преда њу 
бануо, те јој викнуо: 

— Па зар си могла мислити, да ћу ја тебе оста: 
витир Ево ме к теби, и за навијекг 

Тим мислима у глави упутим се к железничкој 
станици, дајбуди, да отпутугем брзим возом, што с Ри- 
јеке полази у Беч преко Св. Петра. На станицу стигох 
пола часа пред полазак воза. Не налазећи мира ни у 
себи, ни. око себе, шврљао сам неко вријеме по тријему, 
провлачећи се кроза свијетину што се туда роји, ула- 
зећи и излазећи с перона. Затим одох да сједем у ба- 
штици преко пута од станице, на једној гвозденој клупи, 
према колодворском сахатнику. И укрутих поглед у ска- 
заљку, што биљежи минуте. Али, — за чудо! — ја сам 
желео да та сказаљка појури брже, не због тога, да бих 
прије стигао своме циљу, него напротив зато, да бих се 
од тога циља одалечио — другим ријечима, да би воз 
што прије отишао и мене оставио! 

Међутим унутрашњи лом узимаше у мени све то 
веће размере. Моји живци бејаху допрли до крајњег 
степена напетости. 

Најзад не могзах да се дуже савладам. 

Једна празна кола пројурише покрај мене, одлазећи 
са станице. Махнух руком кочијашу да се устави, и ско- 
чив у кола, викнух: 

— Вози ме к пароброду, што јутрос полази за Дал- 
мацију ; тјерај живо ! 

Укрцасмо пртљаг и кола пођоше. 

Не питајте ме како сам оно страшних шест часова 
на пароброду провео. За све то вријеме не испадох из 
спаваћег вајата. Осјећао сам у души нешто налик, као 
кад човјек иде у сусрет неком страшном, мада још не. 
знаном догађају. 

Кад се пароброд најзад примаче крају, те ми пред 
очима искрснуше станови поредани по обали мога род- 
ног мјеста, мени се одједном прекиде дисање. 

Сишавши на обалу, учиними се као да сав свијет 
у мене гледа, као у неко чудо. Избјегавајући живље 
улице и прикрадајући се као зликовац, упутим се кући. 

Грабио сам, да што прије стигнем. Наилазећи успут 
на позната лица својих суграђана, чињаше ми се као да 
ми сви у један глас довикују: 

— Доцкан је, јадниче, доцкан! 

И доцкан је било, у истини. 

Чим ступих преко домаћег прага, дотрча ми у су: 
срет моја мати с братом Петром. Изгледаху брижни, на- 
суморени, и ширећи према мени руке, зајецаше готово 
у један мах: 

— Бог да је прости, сиротицу! синоћ се удавила! 

И бризнуше у плач. 


ЈУ 


Данас је управо двадесет и пет година, како се 
роман моје младости на овај трагијски начин завршио. 
Од то доба сеу мом животу много што шта измијенило. 
Ја сам од онда постао други човјек и у физичном и у 
моралном смислу. 

Док сам био млађи, под утјецајем оног душевног по- 
треса, бијах замрзио најидеалнији од људских ефеката, на- 
прежући се да будем, штоно веле, ил егрг:! јот, хоће рећи: 
јак духом и неприступан мекшим, питомијим страстима. 

Но временом сам своје погледе у том обзиру пре- 
другојачио, боље рећи, поправио. Данас сам тврдо увје- 
рен е мање треба жалити људе, који нијесу никад љубили. 

Изгледа, у осталом, као да је нека худа, људима не- 
пријазна судбина, одредила да се свако јаче, дубље ужи- 
вање на овом свијету мора скупо да испашта. 


Хеј, скупо, до зла бога скупо! 
Марко ЦАР. 





| - 








НУМА РУМЕСТАН. 


П 
НАЛИЧЈЕ ЈЕДНОГА ВЕЛИКАНА. 


Нуми Руместану је било двадесет и две године кад 
је дошао у Париз да сврши права, започета у Ексу. Био 
је то онда добар младић, весео, бујан, сав зајапурен, са 
лепим, златним очима, избуљеним као у жабе, и црном, 
кудравом косом која му је сакривала половину чела као 
каква шубара од видрине коже. Ни трага од какве идеје 


"и тежње, под овим чупавим крзном. Прави студент из 
Екса, врло јак на биљару и сансу, коме нема равна у 
„испијању целе боце шампањцда на искап, у „терању мачке“ 


с буктињама до три часа изјутра по широким улицама 
старе аристократске и парламентарне вароши, али који се 


не интересује ни за шта, не завирује никад ни у једне 


новине, ни у једну књигу, забагрео од оне паланачке 
глупости која на све слеже раменима и своје незнање 
брани именом јакога здравог разума. 

Латински Кварт га мало растресе; али у ствари 
није имало чиме. Као сви његови земљаци, и Нума се 
одмах по доласку смести у кафану Малмус, високу и 
шумну дашчару што је ширила своја три спрата, са 
великим прозорима као у какве помодне трговине, на 
углу улице ди Фур Сен Жермен, која је одјекивала од 


_ лупе њених биљара и дивљачке дреке њених гостију. 


Цео француски Југ цветао је ту, у својим разним 
врстама, Југ гасконски, Југ провансалски, бордовски, 

тулуски, марсељски, Југ перигорски, оверњски, арјешки, 
ардешки, пиренејски, имена на ас, ус, ак, трештава, гро- 
могласна и варварска, Ечвери, Терминариас, Бантабулек, 
Лабулбен, имена тако сурово наглашена као да су изле- 
тала из ждрела каквог карабина или праскала као експло- 
зија какве мине. Па како су се орили узвици кад се 
имала да поручи само једна мања кафа, како се разле- 
гао грохотан смех, као да се изручује камење из двоко- 
лица; па какве џиновске браде, сасвим густе, као зифт 
црне, са плавим преливима, браде које су доводиле у 
забуну бријач, расле до очију, мешале се са веђама, из- 
бијале као дрхтаво прамење из широких, коњских но- 
здрва и из ушију, али које ипак нису могле прикрити 
младост, безазленост добрих, простодушних лица која су 
се губила под овом вегетацијом. 


Изузимајући школске часове, које су уредно похо- 
дили, сви су ови студенти проводили време код Малмуса, 
седећи, подељени по покрајинама, по родном месту, око 
столова давно означених, који су морали задржати нагла- 
сак дотичнога краја у звуку своје мраморне плоче, као 
што школске клупе чувају урезана имена гимназиста. 

Жена је била ретка у овој дружини. Једва по две- 
три на сваком спрату, сироте девојке које су њихови љубаз- 
ници доводили онамо стидећи се, и које су проводиле вече 
поред њих, уз чашу пива, прелиставајући велике илустро- 
ване листове, ћутљиве, осећајући се нелагодно међу овом 
јужњачком младежи, васпитаној у презирању женскиња. 
Ако им је до љубазнице, шта врага! знали су где ће је 
наћи, на ноћ или на час, али никад на дуже време. 
Билје,: ђачке вечере и пијанке по ћумезима нису их при: 
влачили. Они су много више волели седети код Мал- 
муса, разговарати на свом наречју, котрљати се тако од 
кафане до школе, и до заједничке трпезе. 


! Чувена дворана где се редовно дају .„балови“, које махом 
посећују ђаци из Латинског Кварта. Пр. 

Прелазили су преко мостова, на десну страну Сене, 
само одлазећи у Француско Позориште, кад се давао 
који класичан комад, јер је раса класична по крви; тада 
су ишли у гомили, дерући се по улицама, у ствари мало 
збуњени, и враћали су се суморни, усплахирени, очију 
мутних од трагичне прашине, да одиграју још једну пар- 
тију, у полу-осветљеној кафани, иза спуштених капака. 
С времена на време, приликом каквог испита, давала се 
на брзу руку гозба, и по кафани се ширио мирис па- 
прикаша с белим луком, планинских сирева који су 
заударали, размазани по убуђалој хартији. После тога 
би ново-дипломирани студент скидао са полице своју 
лулу са урезаним иницијалима, и одлазио за бележника 
или судског писара, у какву забачену рупу с оне стране 
· Лоаре, да паланци прича о Паризу, овом Паризу о коме 
је он тврдо веровао да га познаје, а у који у ствари није 
био ни крочио. 
; У овој затупелој средини, Нуми је било лако да 
4 уде геније. Пре свега, он је викао јаче од осталих; 
„затим, стекао је над осталима извесно преимућство, или 
бар оригиналност, тиме што је показивао велики дар за 
музику. Два три пута преко недеље, он је узимао себи 
партер у Опери или у Талијанском Позоришту, враћао се 
отуда са пуним устима рецитатива и оперских мелодија, 
и певао их доста лепим, грленим гласом, који се проти- 
вио свакој школи. Кад је улазио код Малмуса, пролазећи 
театрално између столова и извијајући какву талијанску 
финалу, био је дочекиван радосним урлицима са свију 
спратова, и виком: „Еј! уметниче !...“; и, као што је то 
случај у ћивтинској средини, ово име је изазивало ласкаву 
радозналост у женским очима, а на уснама људским израз 
завидљиве ироније. Ово уметничко име користило му је 
доцније, на власти, у пословима. ИМ данас још, нема у 
Скупштини ниједног уметничког одбора, ниједног закон. 
ског предлога о народној опери, о реформама сликар. 
ских изложаба, где Руместаново име не би стојало у 
првом реду. То долази од ових вечери које је проводио 

слушајући музику по позориштима. Ту је он стекао своје 
смело држање, своје глумачко опхођење, известан начин 
да се искоси за три четврти кад разговара са касирком, 
због чега су му се другови дивили говорећи: „Е, овај 
Нума, нема му равна !“ 

У школи је показивао исту слободу; увек упола 
спреман, јер је био лењ, бојао се рада и осаме, он је 
доста сјајно полагао испите, захваљујући својој смело- 
сти, својој јужњачкој вештини да код професора увек 
пронађе осетљиво место и да му заголица таштину. А 
после, и његово лице, тако отворено и пријатно, ишло 
му је на руку, и његова срећна звезда осветљавала му 
је пул: 

Чим је био положио адвокатски испит, родитељи 
га позваше кући, јер су због скромног издржавања које 
су му слали морали трпети мучну оскудицу. Али поми: 
сао да оде и да се закопа у Апсу, тој мртвој вароши 
која се и сама распадала у прашину међу својим стари: | 
рушевинама, да живи чинећи вечито исту шетњу око 
вароши, и дајући неколико одбрана у парницама око 
граничних зидова, није ни мало привлачила овога Про- 
вансалца, чија је склоност ка бурном париском животу 
и духу одавала његово још неопредељено славољубље. 
С тешком муком, доби он још две године ради спремања 
за докторат; али, кад прођоше те две године, у часу 
кад је позив за повратак у завичај био неумитан, упо- 
знаде се он, код војвоткиње де Сен-Домино, на једној 
од оних музичких вечери на које је позиван због свога 
лепог гласа и својих лирских веза, са Сањиеом, великим 
Сањиеом, легитимистичким адвокатом, војвоткињиним бра- 
том, који је био залуђени љубитељ музике, и кога је 
Нума одмах очарао својом живахношћу, у оној моното- 
нији отменога света, и својим одушевљењем за Моцарта. 
Сањие му одмах понуди да га узме за свога четвртог 
секретара. Плата је била ништавна; али је он на тај 
начин улазио у први адвокатски кабинет париски, и сти- 
цао везе са Сен- Жерменским Предграђем и Скупштином. 

На несрећу, стари Руместан упорно престаде слати 
издржавање, покушавајући да глађу примора на повра- 
так свога јединца, адвоката у двадесет шестој години, 
кадрог да сам себи обезбеди живот. У том тренутку умеша 
се у ствар кафеџија Малмус. 

Био је то прави особењак, овај Малмус, један де- 
бељко, сипљив и блед као крпа, који је, од простог 
келнера, постао сопственик једне од највећих кафана 
у Паризу, и то само кредитом и зеленаштвом. Најпре 
је давао студентима новац на рачун њиховог месечног 
издржавања, и наплаћивао га после троструко, чим би 
галије стигле. Неписмен, једва знајући да чита, беле- 
жећи сваки позајмљени марјаш на рабош, како је био 
научио од својих земљака, лионских хлебара, он се никад 
није бунио у рачуну, и никад није улагао свој новац на 


несигурно место. Доцније, кад се обогатио, стао на чело 


радње у којој је читавих петнаест година носио кецељу 
он још више разграна своју трговину, заснивајући је 
целу на вересији, тако неограниченој вересији да су му 
крајем дана све три касе у кафани остајале празне, али 
се зато низали бескрајни редови забележених чаша пива, 
кафа, ликера, у књигама које су фантастично вођене, 
оним чувеним перима, омиљеним у париској трговини, 
која повлаче пет потеза одједном. 

Рачун овога добричине био је прост. Он је сту- 
денту остављао његов џепарац, цело његово издржавање, 
и давао му на вересију храну, пиће, некима изузетно 
чак и стан у својој згради. За све време школовања, он 
није тражио ни марјаша, остављао је да се гомила ка- 
мата на знатно велике суме; али то се није радило не- 
промишљено, безобзирно. Малмус је проводио по два ме- 
сеца годишње, о распусту, на путу по унутрашњости, 
распитујући о стању здравља ђачких родитеља, о стању 
њихових породица. Сав задијан због своје сипње, пен- 
трао се он на севенске висове, котрљао натраг у ланге- 
дочке удољице. Виђао се где лута по забаченим местима, 
онако костобољан и тајанствен, зверајући очима испод 

подбулих капака негдашњега ноћног келнера; остајао је 
обично два-три дана, посећивао бележника и извршиоца, 
разгледао преко зида имањце или фабрику дужникову, 
и онда га је нестајало без трага и гласа. 

Оно што је био сазнао у Апсу, испуни га неогра- 
ниченим поверењем у Руместана. Отац, негдашњи фа-: 
брикант предива, пострадао због великих планова да се 
обогати и разних неуспелих проналазака, живео је скромно 
као заступник једнога друштва за осигурање; али ње- 
гова сестра, Г-ђа Портал, удова без деце једнога бога- 
тог судског чиновника, морала је оставити цело имање 
своме братанцу. 

Зато је Малмусу толико било стало до тога да за- 
држи Нуму у Паризу: „Ступите код Сањиеа, говорио му 
је. Ја ћу вам бити на руци“. Како секретар тако углед. 
ног човека није могао становати као обичан студент, он 
му намести један стан за самца на Волтеровом Кеју, из 
дворишта, узе на себе да плаћа кирију и даје храну. 
Тако будући вођа партијски уђе у борбу, са свима спољним 
знацима безбрижног живота, а у ствари са страшном 
оскудицом, без потребног баласта, без џепарца. 

Сањиево пријатељство поможе му да стекне сјајна 
познанства. Предграђе га прими у своје кругове. Али 
ови друштвени успеси, позиви у Паризу и на пољска 
добра за време лета, где је човек морао отићи лепо оде- 
вен, увећавали су само све више његове трошкове. Тетка 
Портал му је, истина, на поновљене молбе, слала по мало 
новаца, али врло предострожно, тврдичећи, пропраћајући 
сваку пошиљку дугим и смешним вакелама, библијским 
претњама против тога убитачног Париза. Тако се више 
није могло издржати. 

После годину дана, Нума потражи нешто друго; 
у осталом, Сањиеу су требали вредни, неуморни радници, 
и Нума није био за њега. Овоме јужњаку је био урођен 
известан неодољиви нехат, и нарочито му је био одвра- 
тан канцеларијски рад, постојан и одмерен. Њему је са“ 
свим недостајала пажња, моћ да се човек задуби у ствар. 

Томе је била узрок његова бујна машта, вечито пену- 
шање разних идеја у његовој глави, онај његов нестални 
дух, који се огледао чак и у његовом увек различитом 
рукопису. Он је сав био на површини, гласом и покре- 
тима, као оперски тенорист. 

„Кад не говорим, ја и не мислим“, говорио је он 
врло безазлено; и то је била сушта истина. Реч код њега 
није избијала гоњена силином мисли; напротив, она је 
трчала пред њом, и будила је тек својим механичким 
звуком. Он се често и сам чудио и радовао овом покла- 
пању речи и мисли, затурених негде у његовом памћењу, 
и које је реч проналазила, прибирала и везивала у сноп 
разлога. За време говора, он је добијао извесну осетљи- 
вост за коју дотле ни сам није знао, и слушајући дрх- 
тање и нагласак свога сопственог гласа, постајао узбуђен 
и до срца потресен, тако да су му се очи пуниле сузама. 
Све су то, несумњиво, била беседничка својства; али он 
још није знао за њих, пошто је код Сањива ретко имао 
прилике да се њима служи. 

При свем том, ова година проведена поред великог 
легитимистичког адвоката била је одсудна за његов 
живот. Он је ту стекао убеђења, странку, љубав за по: 
литиком и извесне жеље за богатством и славом. Слава 
му прва изиђе на сусрет. 

Неколико месеци после иступања из шефове службе, 
ова титула Сањиеовог секретара, коју је Руместан носио 
као глумци који се називају „члан Француске Комедије“ 
само зато што су у њој статирали два пута, даде му 
прилике да брани на суду један легитимистички листић, 
Шњурало, јако распрострањен у отменом свету. Та му 
одбрана испаде врло успешно и срећно. Дошавши у суд 
без претходне спреме, с рукама у џеповима, он је гово- 
рио пуна два часа са тако разузданим полетом, и тако 
весело да су судије били принуђени саслушати га до 
краја. Његов нагласак, оно страшно врскање кога се, 
у својој лености, никако није могао опростити, давало је 
нарочиту заједљивост његовој иронији. Било је нечега 

силног у ритму ове сасвим јужњачке речитости, глумачке 
и поверљиве, и пуне ведрине, оне широке светлости која 
се налази у делима писаца с Југа, као у њиховим скроз 
јасним пределима. 

Лист је, наравно, био осуђен, и платио је новчаном 
казном и затвором овај велики успех свога адвоката. 
Тако често у комадима који пропадају, вукући у про- 
паст писца и управитеља, неки глумац стиче себи гласа. 
Стари Сањие, који је био дошао да га чује, загрли га у- 
сред суднице. „Допустите да вас поздравим као великог 
беседника, драги мој Нума“, рече му он, мало изненађен 
што се код њега испилило ово соколово јаје. Али се 
ипак највише чудио сам Руместан, излазећи одатле као 
бунован, још заглухнулих ушију од свога гласа, и сила- 
зећи несвесно низ широке, неограђене степенице Палате 
Правде. 


(Наставиће се). 
Алфонс ДОдДЕ. 


(Превео с француског МиодрАГ ИБРОВАЦ.) 








ДАНАШЊИЦА. 


Само не ово, само не баналност 


"О дани јада, потуцања, блата, 


О моја мржњо на очајну сталност, 
На дане кад се паучина хвата! 


О одвратности спрам ситнежа људи, 
Ситнежи рада, ништавости свега, 
Живота који за комадом блуди! 


О, како гуши, ко несносна стега, 
Тај живот где се лаже, пузи, плаши 
Свачега што је светлије и јаче. 


О како труну бедни дани наши 
У општој влази што и мене таче, 
При посртању напора и воље, 


Сумраку нада. Али очај наш ће 
Велике буне бити плодно поље, 
А овај трулеж неповратно пашће, 


О, кад би дош о тај дан ком се нада 
Нараштај овај, општи уздах мњења: 
Велики дан тај великога пада, 


И кад би преш'о дах опустошења, 
Мач вечне Правде преко срамног доба 
Прљавих душа, срозаности јадне! 

Шта мари што ће на дну истог гроба 
Лежати трулеж, што праведно падне, 
С младошћу тужном једног поколења. 


Изданци слаби овог века гнилог, 


Ми ћемо бити творци кобног врења, 


Савести грижа једног доба билог. 


И не створимо л ништа сами собом, 
Завршићемо бар јад ових дана, 
Бићемо, ипак, темељ својим гробом 


Новом животу без данашњих мана, 
Бољем животу што бар нечем води, 
Ако не часном миру, оно рату, 


Ако не срећи, а оно слободи. 
Нећемо бити у кужноме блату 
Састојци бедни ћифтинске средине, 


Ниских видика, а увела срца, 
Где нит се живи, нити часно гине, 
И где се копни, поводи и грца, 


Где црна чама стално сипи на нас, 
К'о ситна киша, к'о страшна фаталност» 
Некад ко јуче, јуче као данас... 


Само не ово, само не баналност!... 


Сима ПАНДУРОВИЋ. 











РУБ ШИ-НА. 


Висине бледе ћуте, 

Јесењи сумрак рани; 
Листови свели жуте. 
Лепи, несрећни дани. 


Провидан сумор пао 
На моје дане лако. 
Сад ми је на све жао, 
"И тешко, тешко тако! 


Живот у сну не буја 
У ове часе глуве; 
Вечерњи дах лелуја 
Уморне гране суве. 


Једина радост тиха 
И у то тужно доба, 
Када се мисо ниха 
К'о цвет врх рана гроба, 


То је кад лепа дуга 
Спомена мојих редом 
Засија, као туга, 

У меком сумраку бледом. 


Висине бледе ћуте, 
Јесењи сумрак рани; 
Листови свели жуте. 


Лепи, несрећни дани. 
Сима ПАНДУРОВИЋ. 





СРПСКО НАРОДНО ПОЗОРИШТЕ. 
1880—1890. 


УПРАВА И ДРАМАТУРГИЈА. 


Лектира позоришпих извештаја у нашим листовима 
и чести разговори о српском позоришту са покојном 
Маријом Јеленском још док сам живео у Бечу, изазвали 
су у мени жељу, да се изближе упознам са позоришним 
приликама у српској престоници. Ова жеља ми се испу- 
нила у пролеће 1881. Преселивши се тада из Беча у 
Београд, одмах сам похитао да ступим у релацију са 
Народним Позориштем. Чинило ми се, да без позоришта, 
на које сам се био навикао за мога школовања у Бечу, 
нећу моћи живети и да ће ми оно бити пријатна разо- 
нода у часовима озбиљна рада у мојој новој службеној 
дужности у министарству спољних послова. Што чешће 
похађања позоришта и што темељније проучавање позо- 
ришних прилика требало је, шта више, да ми олакша 
улазак у друштво и да ме у њему акредитује као новога 
члана, коме је озбиљно до тога стало, да својим јавним 
радом у њему стече право грађанства. Тамо сам одмах, 
по своме доласку у Београд, постао позоришни извештач 
„Видела“, а већ много доцније и Владана Ђорђевића 
„Отаџбине“. 


Посао којега сам се латио није био ни лак ни при- 
јатан за новајлију коме још нису биле познате прилике 
у новој друштвеној средини. Уз то се нисам испрва дуго 
могао еманциповати погледа и утисака, стечених у ве- 

ликој светској вароши, која је тада још била чувена као 
најугледнија представница позоришне уметности у Не: 
маца и као позоришна варош раг ехсеПепсе. Ово сећање 
на Беч и његов Вигофћеајег дуго ми је сметало, те се 
нисам могао научити на нову позоришну атмосферу и 
на сићушне прилике и настране погледе на какве бих, 
сваки час, наилазио при оцењивању рада позоришне 
управе. 

Временом, - дабогме, навикао сам се и на то. Мало 
по мало све сам дубље улазио у нови посао, тако, да 
сам доцније могао мирније и објективније посматрати 
наше позоришне прилике, а да ми у томе није више 
сметало упоређивање наших прилика са приликама на 
већим и напреднијим позорницама. Томе је, без сумње, 
много допринела добра, а у извесним приликама, чак и 
изврсна игра глумачког особља, која ми се већ од са. 
мога почетка необично свиђала. Она је — то смем с мир: 
ном савешћу признати — превазишла моја очекивања и 
у мени изазвала осећања ретког задовољства. 

Управа и драматургија нису, на жалост, тада ста. 
јале на нивоу, на коме је стајала игра глумаца. Управ- 
ников и драматургов рад био је незнатан, управо беспло- 
дан, поред најбоље воље да што ураде. 

Позориштем је тада управљао Милорад Шапчанин, 
а дужност драматурга вршио је, за све време док је 
Шапчанин руковао овим заводом, познати српски при“ 


поведач Милован Глишић. 


зе рака ја ~. 


Милорад Шапчанин био је, уопште узевши, добар 
човек. Важио је као вредан и савестан чиновник у ми- 
нистарству провесте, у коме је, ако се не варам, имао ре 
ферат основне наставе. У учитељским круговима сматран 
је као добар педагог. Свештеници су искрено жалили, 
што је напустио богословију. Био је џитом у љубазан, 
а при том речит, један од оних што држе дирљиве при“ 
годне беседе и што напијају „скадне“ и „смишљене“ здра- 
вице. Уз то је имао глас даровита песника и изврсна 
приповедача, оцена, која, као што се зна, није безу- 

словно прихваћена од позваних естетичара доцнијег вре- 
мена. Вештина, којом је владао језиком, и извесна ла- 
коћа и елеганција стила којом је по некад вешто умео 
да прикрије оскудицу идеја и радње у својим причама, 
изнела га је на површину као кн ижевника, за којега се 
тада мислило да је дорастао свакоме послу. По нарави 
добар, по карактеру слаб, иначе праведан старешина, 
изврстан економ, вредан радник и послушан чиновник, 
Шапчанин је важио као идеал позоришна управника у 
круговима, у којима се Српско Народно Позориште сма- 
трало као нека врста васпиталишта. 

Краљица Наталија, која је тада била заштитница 
свега што је било у вези са јавном наставом и лепим 
вештинама, а која је ту своју лепу и племениту улогу 
вршила са великом вољом, нарочито се старала о Вишој 
Женској Школи и о Српском Народном Позоришту. Но, 
немајући довољно знања и разумевања за посао, коме 
се бејаше посветила, није увек правила разлику између 
васпитног завода, којим је руковала Г-ђа Миловук, и 
уметничког института, којим је управљао Шапчанин. Њој 
се, сигурно, чинило, да особа, која има квалификација 
за професора богословије или за директора какве средње 
школе, мора бити и добар управник позоришта. Човек 
прилагодне нарави и лепих манира, какав је ваздан био 
песник „Жубора и Вихора“, морао се необично допасти 
Краљици, која је у великој мери била приступачна ла- 
скању. Није, дакле, никакво чудо, што се звезда његове 
управничке среће тако нагло и интензивно заблистала на 
позоришном небу и што је, кроз дуги низ година, сво- 
јом светлошћу стављала у засенак труд и рад толиких 
његових далеко заслужнијих предходника, који нису 
имали среће да их заштићава и загрева моћна рука једне 
владарке. 

Но све то још неби сметало правилном развитку 
нашега позоришта, да је управник, коме се није могао 
одрећи административни таленат, уза се имао драматурга, 
који би кадар био да с њиме подели бригу око арти- 

стичке управе позоришта и да својим свестраним знањем 
о позоришту и о потреби добре режије надокнади оно 
што је у том погледу оскудевало управнику. На жалост, 
ни то није био случај. 

Зна се да је Милован Глишић био човек несум- 
њиве даровитости и необичне воље за рад. А зна сеи 
то, да је био познавалац нашег народног живота и из- 
врстан приповедач, чије је име тесно скопчано са оним 
одлучним покретом, који је, крајем седамдесетих и по- 
четком осамдесетих година, наступио у нашој новели- 
стици, давши јој значај и полет какав није имала до 
тога времена. Но и иначе је Милован Глишић био добар 
и плодан писац са тачно обележеним кругом књижевна 
рада. Али све то још није доста, да човек, коме је при- 
рода дала дара и способности на једном пољу рада, мора 
бити изврстан и на другом пољу. Јован Ђорђевић, један 
од његових најзаслужнијих претходника, није био при“ 
поведач, нити је познавао душевни живот српског се- 
љака, као што га је познавао Глишић Али је зато добро 
познавао душу српског позоришта и био је проникнут 
уверењем о уметничком задатку његовом. И он и сви 
остали управници и драматурзи Српског Народног По: 
зоришта пре Шапчанина и Глишића, били су људи, ко- 
јима позориште није била (егга 1псоспна. Они су се по- 
зоришним питањима бавили већ из раније и имали су 
прилике посматрати позоришни живот у великим варо- 
шима. Нарочито је Ђорђевић имао необично велику на: 
клоност ка позоришту, која га је, усред политичка јавна 
рада у Новом Саду, гонила, да се бави идејом о осни. 
вању сталног народног позоришта, што му је и пошло 
за руком. Док је био на оној страни, па и доцније, кад 
је постао драматург у Београду, он је био, слободно се 
може казати, душа позоришном животу. Ту своју еми- 
нентну подобност да управља позориштем и да му буде 
драматург, стекао је колико својом дугом практиком 
н версираношћу у позоришној литератури, толико и те. 
мељним познавањем страних позоришта. 

То нити се могло тврдити за Шапчанина, ни за 
Глишића. 

Шапчанин није пре тога имао прилике да се упозна 
са страним · позориштима, а није могао ни мислити, да 
ће се једном бавити послом, који није улазио ни у оквир 
његове службене дужности, ни у оквир његова књи- 
жевна рада. Он је, истина, доцније, кад је у публици 
почео важити као добар и свестрано образован позо- 
ришни управник, стекао нешто практичног знања и ру- 
тине на том пољу, но све то било је још недовољно 
за директора првог уметничког института, који је уз 
то имао обичај да сваком приликом истиче себе кад- 
год би се у јавности или у дворским круговима поја- 
вило питање о реформи позоришта. Тада је Шапчанин, 
коме су леђа била осигурана, могао импоновати Краљици 
и њеној непосредној околини, у којој се није готово 
ништа знало о задатку и о потребама позоришта, какво 
је било Српско Народно Позориште, али није могло им: 
поновати људима, којима је било све то познато, и који, 
и ако нису били искусни практичари, тек су из темеља 
познавали наше позоришне прилике и, сем тога, своју 
знање црпели, вредно и опрезно пратећи напредовање 
позоришне уметности у страних народа, у којих су пој- 
мови о уметничком задатку позоришта давно пречиш- 
ћени и утврђени. 

Колико је Шапчанин испрва знао о позоришту и 
његовим потребама, толико је исто о томе знао и Ми- 
лован Глишић, који једва ако је дотле, сем београдског 
и новосадског позоришта, и видео какво друго позори“ 
ште. Сећам се, да је често пута мени и покојном Лази 
Комарчићу при чаши пива причао, како није никада по- 
мишљао на позориште и како му изгледаше као нека 
спрдња, кад се први пут пронео глас о његовом постав“ 
љењу за драматурга. Он се дотле није бавио ни драм- 
ском књижевношћу ни стручном литературом о позо- 
ришту. То је, свакојако, био велики недостатак за онога, 
који је требао да буде зриииз гесјог Народног Позо- 
ришта, кад већ то није могао бити сам управник нипо 

својој прошлости, ни по свом богословско-педагошком 
образовању. Глишић, коме се нија могла одрећи јака 
природна интелигенција и чврста воља при савлађивању 
тешкоћа, трудио се, колико је могао, да надокнади овај 
недостатак. Он је поручивао сва важнија француска и 
немачка дела, која су се бавила позориштем. Његова 
књижница је временом добила карактер стручне би- 
блиотеке. Не један пут затицао бих га како брижљиво 
прати све важније појаве из позоришног живота у не- 
мачким и француским журналима и часописима. Бечком 
Бургтеатеру и Француском Позоришту поклањао је велику 
пажњу, а знао је, нарочито у доцније време, да оцени 
и рад и на осталим мањим позорницама. У томе погледу 
показивао је овај вредни и необично даровити писац 
напредак, какав се иначе ретко опажа у наших јавних 
радника, којима је поверена каква струка за коју дотле 
нису имали потребну квалификацију. Све то је много 
допринело, те је Глишић временом могао вршити своју 
дужност са извесном количином разумевања и са рути- 
ном, која се добија дугим и савесним радом. Но за све 
то требало јемного времена и труда. Драматург, који 
је позван да се бави искључиво литерарним и артистич- 
ким питањима позоришта, треба да има нужну спрему 
и способност зато и да је кадар одмах ући у тежак и 
деликатан посао који га чека. То није био случај код 
Глишића, који је за позориште и драматургију био прави 
ћото поуп5, онако исто, као што је за њега била дра- 
матургија права [ега !псоспна, када је први пут заузео 
положај, коме се дотле није могло надати. 

Кад све то узмамо у обзир, лако ћемо себи пред“ 
поставити слику тадашње позоришне управе у колико се 
је ова дотицала чисто литерарних и артистичких послова 
у Српском Народном Позоришту. О каквом програму и 
правцу у том погледу није могло бити ни помена. Ре- 
пертоар је прављен на дохват и без велике студије, поред 
свега тога што је постојао Позоришни Одбор, чија је 
главна дужност била да санкционише све што је Управа 

наређивала. Нити се ту много видило рачуна о литерар- 
ној вредности представљаних игара, нити о каквом умет- 
ничком задатку позоришта. Живело се, понајвише, од 
прошлости и од старог репертоара, који је, уз намештаји 
гардеробу, сачињавао шпаиз па ис! и5 позоришне зграде. 
Позоришних новитета је било мало, па и кад их је било, 
више се водило рачуна о укусу галеријске и недељне 
публике, о потребама позоришне касе (што је свакако 
донекле било оправдано) и о укусу двора. Краљ Милан 
није волео српско позориште. Он га је сматрао као кул- 
турну установу, која у нас због наших слабих матери- 
јалних и уметничких прилика не може процветати, па 
га, изузевши извесне свечане прилике, никад није ни по- · 
сећивао. Али је зато ревносно похађала позориште Кра- 
љица, поклањајући му велику бригу и живо пратећи све 
важније догађаје из позоришног живота. Њој за љубав 
ишао је и онај део престоничке публике, који се иначе 
ретко виђа у њему. Министри и остали државни досто- 
јанственици са својим фамилијама били су стални прет: 
платници позоришних ложа, а госпође и господа, која 
су редовно долазили на дворске забаве, морали су већ 
због Краљице узимати жива учешћа у свему, што се ти- 
цало позоришта и његова напретка. У томе је Краљи- 
чин утицај био од велике користи позоришту и његовом 
материјалном опстанку. Што се пак тиче њезина угицаја 
на уметнички правац позоришта, то једва да би јој се 
могла признати ма и најмања заслуга. Она је нарочито 
волела комаде, у којима има много замршених и роман- 
тичних ситуација, који задовољавају гледаочеву машту 
и изазивају његово најживље интересовање без обзира 
на то, да ли такви комади имају какву год литерарну 
вредност или је немају. Класичне драме и конверзациони 
комади са финим психолошким детаљима и духовитим 
дајалозима нису одговарали њеном живом темпераменту и 
недовољно образованом укусу. Краљичин укус одгова- 
рао је укусу велике публике, која ни приближно није 
била толико васпитана за позориште и његову задаћу, 

колико је васпитан добар део наше данашње лублике, 
у којој има доста зналаца и пасионованих посетилаца 
позоришта, који разбирају о новим комадима са много 
више интересовања и разумевања, него што је то био 
случај пре тридесет година, кад је публику требало још 
поступно навикавати на добре комаде. Да су Ибсен, 
Хауптман и Судерман, који су толико одвојила од старије 
школе, којим случајем тада били на репертоару на 
шега позоришта, једва да би наишли у нашој публици 
на ма какав одзив, поред свега тога, што би их наше 
тадашње глумачко особље несумњиво боље схватило и 
представљало, него што би их схватили и представљали 
наши садашњи, за веће и суптилније задатке, куд и камо 
неспособнији глумци. 

Што је онда укус публике био још сразмерно слаб 
и неразвијен, узрок томе ваља тражити у недовољном 
образовању, као и у томе што се слабо пре старало 
о томе, да се у публици развије и негује укус за добре 
представе и добре комаде. Сем тога није било ни добре 
стручне критике. Позоришни извештаји у нашим поли: 
тичким листовима били су тада, баш као и сада, изу- 
зевши неколико случаја, без сваког значаја и утицаја. 
Њима су се рецензенти понајвише одуживали позориш- 
ној управи за бесплатне улазнице, које су даване само 
онима, што се „добро владају“ и не праве опозицију 
управи. Само је „Отаџбина“ доносила приказе и критике, 
које су колико толико одговарале овој сврси. Њих је 
писао Хајим Давичо, тада чиновник у Министарству Спољ- 
них Послова, човек образован и начитан, који је у то 
доба изишао на глас са својих занимљивих прича са Ја- 
лије и са својих превода страних, нарочито шпанских 
драмских класичара. Његови извештаји били су свагда 
озбиљни и исцрпни докле се у њима говорило о комаду, 
који је представљен и о игри глумаца. На управника и 
драматурга пак није ни он много утицао, јер је, ако се 
не варам, био члан Позоришног Одбора, па му није могло 
ићи у рачун да се с њима завађа без нужде. 

Није, дакле; никакво чудо, што су се у позориште 
увукли обичаји, којима није било примера наздругом 
месту и што је репертоар показивао особине, које нису 
одговарале значају и гласу института, који је некада у 
свему предњачио позориштима на Словенском Југу. Комади 
сумњиве књижевне вредности, као на пример „Гвоздена 
образина“, „Кућна капица Др. Фауста“, „Човек са ве: 
шала“, „Стари каплар“ и остали, ма колико да су пунили 
позоришну касу и ма колико да их је захтевала пу- 
блика, нису могли служити.на част првом српском по- 
зоришту, које је уз то уживало државну субвенцију и 
важило као позориште, коме је заштита Двора давала 
значај, каквим се није могло похвалити ни једно од оста- 
лих српских и хрватских позоришта. Артистична управа 
и позоришни драматург нису смели пристајати на не-. 
оправдане захтеве публике, јер није требало изгубити 
из вида, да је задатак сталног Народног Позоришта, 
коме се не може одрећи значај једне еминентно кул- 
турне установе, далеко узвишенији од задатка каквог 
приватног позоришта, које не може служити као мерило 
при оцени позоришне уметности и коме се не може за: 
мерити кад спекулише са лошим укусом и недозвољеним 
прохтевима публике од чије милости живи. 

Друга мана је била, што су стално запостављене 
класичне драме и добри модерни комади из друштвеног 
живота и што су и сувише ретко представљани историј- 
ски и шаљиви комада српских писаца. Тако се публика 
кљукала отрцаним и преживелим шалама Немца Коцебуа 
(овде, разуме се, изузимам оне његове комаде чија је 
литерарна вредност утврђена), докле су Трифковићеви 
шаљиви комади, за које је београдско позориште имало 
необично способне глумачке снаге, давани ретко и са 
лошом поделом улога. Јован Стерија Поповић, Матија 
Бан, Ђура Јакшић, Лаза Костић, Милан Јовановић, па 
чак и Јован Суботић, јављали су се на београдској позор- 
ници једва у годину дана један пут. Немачки, француски 
и енглески класици, који глумачким првацима дгју при- 

лику да окушају свој таленат и своју глумачку способ- 
ност, нарочито у карактерним улогама, били су пастор- 
чад, о којима Управа није много водила рачуна. „Отело“, 
„Краљ Лир“, „Млетачки трговац“ и Шилерови „Разбој- 
ници“ давали су зато, што је наша публика у њима радо 
гледала своје љубимце Тошу Јовановића и Милоша Цве- 
тића. То исто важи и за извесне женске улоге у којима 
Милка Гргурова бриљирала. Иначе је избор био мален 
и лош, а да и не помињем како се слабо обзирало на 
новије француске комедије и немачке шаљиве игре, у 
којима су наши стари глумци били изврсни. Ласно је, 
дакле, увидети, да управа и драматургија Народног По- 
зоришта у то доба није стајала на висини свога умет- 
ничког позива. Ако је и било каква покрета у томе 
правцу, он је долазио од редитеља, који су се трудили 
колико су могли, да унесу у репертоар више промене. 
Али су у томе наилазили на разне тешкоће, јер се час 
ово час оно није свиђало управнику, коме је инспира- 
ција понајвише долазила из Двора, или од Марка Ста- 
нишића, глумца, коме је главни задатак био да дозна 
шта се у великој публици мисли о позоришту, као и то, 
да изнађе који се комади радо гледају. 

Како у томе, тако је и иначе у то доба мало ра: 
ђено на унапређењу позоришта. Режим Милорада Шап- 
чанина у првој половини осамдесетих година одликовао 
се, као што сам већ напоменуо, одсуством сваког озбиљ- 
нијег уметничког правца, а да и не говорим о томе, 
како се слабо водило рачуна о принављању позоришног 
особља. Добра управа обично се за времена стара, да 
старијим глумцима нађе замену и да тиме обезбеди бу- 
дућност позоришту, које не живи само од данас до сутра. 

У нашем позоришту није било никаква изгледа за 
ма какву принову у персоналу, и ако радо признајем, 
да је оваково принављање у нас, често пута, скопчано 
са несавладљивим тешкоћама. Стари кадар постојао је 
још из времена када позориштем нису управљали Шап- 
чанин и Глишић. Глумачко особље је било добро, али се 

ни од њега није могло тражити да игра без прекида и 
замене. Ваљало му је притећи у помоћ новим ангажма- 
нима на страни и систематским одгајивањем позоришног 
подмлатка. У томе погледу такође није чињено ништа; 
живело се, тако рећи, од готовине. Ангажман Нигринове 
био је; свакако, велика и трајна добит за београдску 
позорницу, али се ни ова аквизиција није могла уписати 
толико у заслугу Шапчавину, колико слепом случају и 
бризи, коју је Даворин Јенко свагда поклањао установи 
са којом је био скопчан његов опстанак. Сем овог ан- 
гажмана није било озбиљних покушаја, да се глумачко 
тело обнови новим соковима. Фрасинела, која је, ако се 
не варам, на крају осамдесетих година ступила у На- 
родно Позориште као глумица и певачица, нити је много 
обећавала, нити се до краја показала на висини своје 
уметности. Гостовања у то доба није било много, сем 
ако се рачуна у гостовање и оно често бављење Соби- 
јескове у Београду, од којега позориште није имало баш 
никакве користи. О каквом путовању и о каквом учењу 
глумаца на страни (неки угледнији глумци, као на пример 
Јовановић, Цветић и доцније Гавриловић, путовали су о 
свом трошку) није могло бити помена због одвише малог 
буџета, а и због тога, што се мислило да им у опште не 
треба више ни науке ни практике. 

Сасвим је, дакле, природно што је у јавном миш. 
љењу наступила реакција и што се овде-онде почело 
зуцкати о промени управе и о увођењу савремених ре- 
форама. У ужем кругу позоришних љубитеља, од којих су 
неки били чак и чланови Позоришног Одбора, а неки 
опет знаменитији књижевници и новинари, говорило се, 
како би требало Управу нагонити да се једанпут за свагда 
одрече злих навика, наиме, захтевало се: да се репер- 
тоар дотера према модерним погледима и да се у њему, 
колико год буде могуће, васпостави равнотежа између 
страних и домаћих књижевних производа, и, што је било 
најважније, између добрих комада и оних, што се само 
дају због позоришне касе. Сем тога се тражило, да се 

Управа за времена постара за нове глумце, који би кадри 
били једном заменити своје старије другове, као и то, 
да обрати нарочиту пажњу одгајивању позоришног под- 
млатка, одабирајући почетнике из редова домаћег ста- 
новништва. 

Милан Кујунџић (Абердар), коме је позориште ле- 
жало на соцу и коме нису биле непознате његове мане 
и потребе, живо је мислио о измени досадашњег правца, 
па како је, ускоро затим, постао министар просвете, 
озбиљно се решио да оствари мисао неколицине својих 
политичких и књижевних пријатеља. Он није тада често 
говорио о томе, како је рад пре свега да промени Управ- 
ника, којега ни иначе није лично волео. Најпре се ми- 
слило, да се управа позоришта повери Светиславу Ву- 
ловићу, човеку књижевно образованом, који је уз то имао 
глас озбиљна познаваоца наше драмске књижевности 
и нашега позоришта. Од тога се, на жалост, одустало, 
чим се дознало да Вуловић није рад да промени про- 
фесорски положај. Неко доба помишљао је министар и на 
Јоцу Савића, за којега се тада чуло, да би рад био доћи 
у Београд да послужи српском народу. Као његов лични 
пријатељ из младости, ја сам се живо интересовао за ову 
ствар и био сам вољан да ступим у преговоре с њим. 
Али је и ова мисао остала јалова, јер је Савићевом 
постављењу за управника сметало незнање српског језика 
и што се држало, да се с њиме неће доћи до погодбе 
због сразмерно мале плате управникове. Сем тога било 
је и интрига са извесних страна, којима није ишло у 
рачун да се на место управника Српског Народног По- 
зоришта доводи човек са стране, и ако се Савићу при: 
знавали топло национално осећање, којега се није хтео 
одрећи ни у туђини. Најзад се помишљало и на А. Ха- 
џића, коме је управа Српског Народног Позоришта ну- 
ђена пре тога неколико пута, али без успеха, јер му 
је тешко било напуштати Нови Сад, на који се беше 
научио још из младости. 

58% 

Али је извршењу Кујунџићева пројекта, који, узгред 
речено, није никада избио на јавност, највише сметала 
заштита коју је Шапчанин налазио у дворским круго- 
вима, нарочито у непосредној околини Краљичиној. Ми- 
лорад Шапчанин је изодавна био лични и домаћи при- 
јатељ Г. Ђорђа Симића, сада српског посланика у Бечу, 
чија је сестра, Г-ђа Боса Лешјанин, била дворска госпођа 
Краљичина. У њој, која је била необично васпитана и 
књижевно образована дама, имао је управник позори- 
шта искрену заштитницу, која је много ценила његове 
питоме манире и његову књижевничку способност. Но 
све и да није било ове заштите, Шапчанин би се одр- 
жао на своме положају већ и зато, што је уживао 
неограничено поверење Краљичино, и што за ово место 
није било кандидата, који би у исто доба годио и Двору 
и министру. 

Опасност, дакле, која је претила управнику позо- 
ришта, срећно га је мимоишла, те је и на даље могао 
остати на своме положају. У томе погледу се није измг- 
нило ништа. 

Али је све то ипак у неколико допринело, те се 
позоришни послови на боље окренули. Појава незадо. 
вољства и опозиције није остала без дејства. Нераспо- 
ложење министрово са начином како се управља позо: 
риштем, све јачи испади против управника, који су се јав- 
љали много чешће не само на журовима и састанцима у ми. 
нистарским кућама, негго у самој јавности па најзад, и 
све живљи интерес публике за позориште и његов на- 
предак, све је то морало дати Управи повода, да озбиљно 
размисли о приликама у Позоришту. Уз то се беше јавио 
нови фактор у јавном политичком и друштвеном животу 
о чијем је мишљењу такође ваљало водити рачуна. У 
радикалној штампи, која је после српско-бугарског рата 
опет изишла на ловршину, почела се давати позоришту 
већа важност, него што је то био случај од 1880—1883 
године. У времену интензивне политичке борбе није било 
места расправама о позоришту и уметности. Сада пак 





у Српско Народно ПОЗОРИШТЕ 917 





било је изгледа, да ће и радикално новинарство узети 
учешћа у дискусији, која је била посвећена Народном 
Позоришту и његовој будућности. 

Од тога доба није управа више могла рачунати на 
обзире ни с које стране. Шапчанин, ма колико да се из 
почетка одупирао новим наметницима и ма колико да је 
показива много нервозности и зле воље према онима, 
што су покренули питање о позоришту и његовој управи, 
ипак је на крају морао увидети да су њихови захтеви 
оправдани. 

Тако је извршена ова мала позоришна револуција, 
а никога није заболела глава. Народно Позориште почело 
се поступно опорављати од зачмалости, у коју је било 
запало од неколико година. Репертоар, и ако није из 
темеља измењен, тек је ипак временом бивао све инте· 
ресантнији, а све је више одговарао захтевима прекаљеног 
уметничког укуса. Чак се и на режији, којој се ни пре 
није имало бог зна шта замерити, опажало да је пре- 
цизнија и да обраћа своју важњу целини игре. На по- 
зорници су се почели јављати наизменце стари и нови 
писци, страни и српски комади, класичне драме и ша- 
љиве игре, у далеко већем броју но до сада, при том 
одабрани и распоређени са много више пажње и укуса, 
но што је био случај пређе. Уз то је друга половина пе- 
риода од 1880—1890 била богатија интензивнијим радом 
на пољу домаће драмске продукције, што је опет кори- 
сно утицало на расположење публике. Њене симпатије 
према позоришту, глумцима и позоришним писцима по- 
челе су добијати све изразитији карактер. Новитети као 
на пример Глишићева „Подвала“ и МИлићева „Јаквинта“ 
производили су редак ефекат. Нарочито је „Подвала“ 
била комад који је пунио позориште и глумцима давао 
прилику, да се истакну у појединим важнијим улогама, 
у којима се приказују верно погођени типови из пала. 
начког друштвеног живота. Успех што га је затим до- 
живео „Немања“, коме се поред свих мана не може 
одрећи извесан значај у нашој новијој драмској књи- 

жевности, мора ићи колико на рачун самога дела, толико 
и на рачун оног неописаног опште изненађења, које је 
наступило, кад се на самој позорници обелоданило, да 
писац овога комада није — као што се нагађало — ни 
краљ Милан, ни Чедомиљ Мијатовић, него главом Милош 
Цветић. | 

Не да се спорити да је било напретка, и ако само 
у извесном правцу. Ако ништа друго, а оно се бар могло 
опазити да се са одабранијим програмом поправља и 
укус публике и да импулси, који су долазили из редова 
ван позоришта, а од људи, којима је напредак позори- 
шта лежао на срцу, не остају без дејства и утицаја на 
целокупну позоришну управу. 

О каквом радикалном преображају нашега позо- 
ришта и о каквом епохалном раду на овом пољу, којим 
би биле обухваћене све гране компликованог позориш- 
ног организма, није, дабогме, ни сада могло бити по- 
мена, јер је Милораду Шампчанину савршено недостајала 
способност за решавање крупнијих уметничких задатака. 
Али је, узевши у обзир прилике, какве су биле до тога 
времена, и оволико било довољно, да се може казати, 
да је позориште упућено добрим путом и да му је бу. 
дућност зајемчена. Бар се нису више чиниле грубе по- 
грешке. Позоришни Одбор, који је све дотле био индифе- 
рентан према свему што је управа наређивала, скочио је 
био у вредности и у општем уважењу, и могао је опет 
узети живо учешће у свима питањима, која су се одно- 
сила на литерарне и артистичне послове позоришта. И 
сам управник, стекавши у току времена нужно искуство, 
постојао је од дана у дан сношљивији и увиђавнији. Уз 
то је умео да одржи ред и дисциплину међу глумцима 
не толико претераном строгошћу, колико човечним по- 
нашањем и бригом коју је обраћао њиховим потребама. 
Уз то му је администрација била добра, а нарочито му 
се мора уписати у заслугу, што је умео да изиђе на 
крај са позоришним буџетом, који је тада био врло 
мршав, Кад се узме у обзир да је Српско Народно По- 

зориште имало само 29.301 динар и 60 пара државне 
помоћи, онда се мора Шапчанину признати, да је био 
изврстан економ и да је умео да располаже са буџетом 
као ни један од управника пре и после њега. У томе 
није Српско Народно Позориште могло имати бољег и 
савеснијег стараоца од њега. 

| Са рашћењем угледа Позоришта растао је и број 
посетилаца. Бејаше наступило доба живога интересовања 
за Позориште. Не знам да је наша публика икада преи 
после тога показивала толико добре воље и толиког за- 
узимања за све што је било скопчано са позориштем. 
Нарочито је падало у очи интензивно учешће, што га 
је у то доба узимала великошколска омладина у свима 
догађајима, који би се тицали позоришта. Одушевљење, 
којим је наша младеж излазила на сусрет Позоришту, 
глумцима и позоришним писцима било је елементарно и 
заслужује да се помене као редак појав, а и исто доба 
и као доказ да опстанак Народног Позоришта, као важне 
културне установе, у нашој држави, није било више пи- 
тање луксуса, него питање животне потребе. 

А што је до тога дошло и што је Народно Позо: 
риште наилазило на опште симпатије престоничке пу- 
блике, зато припада заслуга у првом реду нашем ста- 
ром глумачком особљу, које је било изврсно. Оно је било 
најјачи стожер Народном Позоришту и одржало му је 
репутацију у најкритичнијим тренуцима његова опстанка. 


Тодор СТЕФАНОВИЋ Виловски, 





ПОЗОРИШНИ ПРЕГЛЕД. 


ЈЂУБАВ, од М. ПОТАПЕНКА. 


Дарја, од рода Кулибинових, госпођица у годинама, 
помало анахорета, светица у хришћанском смислу, опти- 
миста и опијена идејама које није показала да много ра- 
зуме, исповеда теорију „снажнога човека“: то је човек 
који, ма како рђав изгледао, дубоко у себи носи клице 
доброга. И, једнога дана, кад је решила да се уда, нашла 
је „снажнога човека“ тамо где се нико ни!:е надао, нашла 
га је у Бородачеву: цинику, пијаници, картарошу, фал- 
сификатору, макроу, прељубнику. Почиње брак у коме 
се консеквенто манифестују и Дарјини и Бородачевљеви 
атрибути и квалитети: Бородачев се и даље карта, пије, 
врши прељубе и фалсификате; Дарја и даље, волећи га 
мистично и чудно, верује да ће се поправити, и стога 
му се све одобрава и све прашта. Она, загрејана тол- 
стојизмом, верује да је људска природа добра, да добро 
на крају побеђује зло, да је и Бородачев један „анђео 
кога су збацили с неба“, али да се он мора вратити 
своме јату. Идући за том својом идејом о Бородачеву, 
за којом ми никако не можемо ићи, Дарја, гледајући у 
њему оно што хоће, неће да види „Бородачева кога, на 
сам дан веридбе, затиче у загрљају са својом снахом, 
Бородачева који узима новац и минђуше Марте Кар: 
ловне, Бородачева који разорава Порфиријеву кућу. Ме- 
ђутим, ми никако не можемо да видимо оно што она 
хоће да види, и гледамо оно што видимо, и гледамо 

онако какво је. С тим великом нескладом који су нам 
спремили Дарја и сам писац комада (јер, он се с 
њом солидарисао), ми се, из чина у чин, све мање ин- 
тересујемо за крај, али га све више желимо. Ево га 
укратко: Бородачев се враћа анђелима, добро побеђује 
зло, „снажни човек“ је прогледао, свежина, срећа, бла- 
женство, бенгалска ватра. Наравоученије целога комада 
је ово: Веруј у нешто, и оно у што верујеш мора по- 
бедити. Дарја је веровала у љубав и добро, и љубав и 
добро победили су. 


Као и свака друга млада драма, и руска драма носи 
свој стални проблемски карактер. Као и Анашема и Чо- 
вечји Живош Леонида Андрејева, као и Царсшво Мрака 
Л. Н. Толстоја, као Деца Сунца М. Горког, као и неке 
Чеховљеве драме, и Љубав М. Потапенка није драма 
која има за циљ чисто уметнички циљ. Она, пре свега, 
има за циљ свој проблем, и тек у другоме плану умет- 
ност. Из тих разлога, 0 њој се не може много гово- 
рити као о правој драми. Њене личности су само но: 


сиоци извесних идеја, и крећу се по сцени само стога 


што те идеје не могу без њих да говоре; њене ситу- 
ације, као и личности, долазе као такве само стога што 
проблем има да се реши у том и том смислу анеу 
неком другом; њене карактеристике, и оне које се од. 
носе на ситуације и оне на личности, имају тај исти 
аугоматско-марионетски карактер; њени монолози и ди- 
алози, њена директна и индиректна карактеристика, 
њен „јошт“ и „ргоседе“, — све то води проблему. Он је 
овде главно, драма је споредна. Из свих тих разлога, 
они који воле да слушају трактате из старих проблема 
наше савести имали су прилике, те вечери, да их чују 
из уста једнога апостола који с пуно уверења говори о 
њима. А то уверење и самоубеђење није било непријатно. 


БРАНКО ЛАЗАРЕВИЋ. 





УМЕТНИЧКИ ПРЕГЛЕД. 


ЧЕТВРТА ИЗЛОЖБА „ЛАДЕ“. 
(Крај). 

Друга је колекција радова колекција Г. Уроша Пре- 
дића. Она је значајна с тога што се у њој може да види 
целокупан развитак овог уметника и из њега да обележе 
главне црте његових способности; може да види цело- 
купан правац рада и кретања од оног 7алијанчета (бр. 9), 
да само овај рад поменемо од најранијих, па, преко 
црквеног сликарства, до портреа под бројем 10, који је 
рађен скоро импресионистички. 

Када се општи утисак аналише, утисак који се. до- 
бија када се цела колекција схвати као једно дело, једно 
схватање и један метод, Г-Предићева уметност може се 
да обележи као идсалистичка. То се одмах може да види 
из његових радова: он воли све што је лепо, складно, 
уређено и чисто. Такав је он по мотивима, а такав је 
и у техничком смислу: његов колорит, сем другог, по- 
казује уметника који воли „као крин“ чисту палету. Обе 
те ствари биће још јасније ако томе додамо и сталну 
чињеницу да Г. Предић својим моделима даде увек и 
естетичке покрете (то је његово основно схватање да се 
ствари треба да схвате само наивно лепо), и ако додамо 
да он има поштен и савестан цртеж и, можда, један од 
најпоштенијих и најсавеснијих од свих наших. Најзад, 
не треба заборавити и рећи да Г. Предић ништа не ради 
површно. Он све ствари узима до ситница, (то не значи 
до тананости) и, каткада их, можда, тражи и тамо где 


' 

их око не види; тражи их и тамо где наивни реалист 
зна да постоје (главни и споредни нерви на лишћу у 
пеисажима, например; или посебна израда сваке стабљике 
у каквом жбуну, и сваке гранчице на стабљици, и сва- 
ког листа на гранчици). Тиме је, у главном, обележен и 
његов таленат наивног реалиста, реалиста који, због тога 
што нема личне импресије, мора да говори о стварима 
онакве какве се замишљају да су саме по себи. Г. Предићу 
је, на супрот Г-ђи Вукановић, и атеље и модел на истоме 
спрату: образац је и извор и утока новог дела које 
треба створити. Из тих разлога, ја и карактеришем та: 
ленат Г. Предића као наивно-реалистички таленат, који, 
да још и ово додам, све утиске из спољњега света прима 
са оном истом осетљивошћу с којом и плоча у мрачној 
комори: прима, прво, све; прима, даље, све на исти начин, 
с истом љубављу, и истим темпераментом, најзад. Он 
се, кад их нађе, много не задржава на појединостима, 


јер им не осећа вредност. Њему је главно да је оно што 


„Мала“ оно, и то што адекватније оно, и колико је више 
оно оно у толико мисли да је уметничко дело више 
уметничко. На /ушарњем Осмеху, на пример, вез на ја- 
стуку је вез, копча на јоргану је копча, а свила свила, 
али, ми никако нисмо склони, и покрај свега тога, да 
верујемо да је то и уметничко дело више расе, 

После овога, и ради пуније слике, да поменемо и 
неколико карактеристичнијих радова. Тако на пример, из 
црквеног сликарства, Ускрс је веома успео: боје су у 
складу, цела анекдота је схваћена декоративно, добро је 
компонована и по кругу врло добро распоређена; Ду. 
хови су, даље, рад ширег обима, одржани у једном 
јаком и топлом колориту, схваћени доста драмски; Рас- 
пеће, најзад, нарочито лева фигура, фигура Св. Јована, 
у ритмичном ставу и с осећањем рађена, најуспелији је 
рад у томе роду. — Од других радова, и ранијих, нај- 
карактеристичнији су 7алијанче и Вредне Ручице (где 
су ручице нарочито лепо моделисане и акцентоване). Од 


новијих радова, Поршре, (бр. 10) казује ново схватање 

и друге и више уметничке намере: Г. Предић ту уме да 
се задржи где треба, ради лако, карактерише с мало и 
широких потеза, даје фигуру под разном светлошћу, уме 
да бележи топло и хладно. Коса је, —-'ми се на овоме 
раду нарочито задржавамо — с десне стране нарочито, 
бележена под светлошћу и има ваздуха у њој и, као 
контраст, с леве стране, и изнад ушију, под сенком и 
хладније; очи у том истом портрету, нису рађене као у 
ранијим: по формули, увек исте, и под истом светлошћу, 
него дискретније, разнолико, као два ока на које, због 
става главе, другачије пада светлост и друге ефекте 
условљава. Тај рад, као што рекох, као и портрет под 
бројем 15, бележе једну промену која иде новијем схва- 
тању сликарства. — Као Тлегтајег, као анималист, како 
их Французи називају, Г. Предић има исте особине које 
смо и раније запазили: Зулу, да само њега поменемо, 
нарочито је свеже и лако рађен, у покрету и врло живо. 
-— За „жанр“ -слике, најзад, Весела Браћа, Пред Ад- 
вокадским Врашима, и тако даље, може се рећи да су, 
махом, анекдотичног карактера, да у њима има опсер-· 
вација, локалног геста и оправданих одговарајућих ка- 
рактеристика, што све не значи мало. 


После ових двеју колекција, да пређемо на салу А 
у којој су појединачни радови појединих сликара, и 
скулптура. Општи утисак, у главном, није довољно задо- 
вољајући: има неколико сликара чија је кичица још су- 
више млада и неискусна, палета проста, искуство мало 
и обично, а методи још недовољно сигурни. Уосталом, 
добро је што им је допуштено излагање, јер им се, на 
тај начин, развија амбиција и жеља да се да максимум 
онога што се има. 

Тај општи утисак, аналисан појединачно, по поје- 
диним радовима, и идући оним редом којим и каталог 
Изложбе, биће предмет редова који иду. Прво име је 
име Г-ђе Ане Маринковић, једне сасвим младе умет: 
нице, о чијем смо „интериеру“ на овоме месту поводом 





ера НИ 

Изложбе Занатско Уметничке Школе, више проговорили. 
Тај „интериер“ и у оваквом друштву, и међу већ зрели- 
јим уметницима, остаје као рад на који се може да по- 
лаже. — После Госпође, каталог помиње Г. Баривоја 
Стефановића са дванаест уљених слика, од којих се могу 
да помену две у виолет-тону: У Мислима и Дворишше 
у Сушону. Ни цртеж, ни колорит, ни „пластика на равни“, 
ни одговарајуће карактеристике нису њихове добре осо 
бине; али, ипак, има опажања и бележења у тим двема 
уљеним сликама које казују да Г. Стефановић треба да 
ради (она хладно бележена светлост на фигури с десне 
стране, на пример) — Треће име је име Г. Васе Ешки- 
ћевића са једном уљеном сликом: На Неви. Та уљена 
слика казује да Г. Ешкићевић има осећање за тон, али 
јефтино декоративно схваћен цео утисак не усхићава нас 
много. -— Г. Јосиф Лалић изложио је шесг уљених слика 
од којих нарочитог помена заслужује Лриродан Мост 
на Локрому Тај камени природни мост је, технички узев, 
једна од најуспелијих ствари у овој сали. Рад је „у свом 
материјалу“: потези су, према њему, широки, оправдано 
тешки и масивни, адекватно карактерисани. Сем те уљене 
слике, заслужује помена и Манастир Св. Јакова у Ду- 
бровнику. —- Заслужује да се спомене и Рибичка Пе- 
ћина Г. Косте Јосиповића, по мотиву нешто срачунато 
изабрана, али у доброме тону и с детаљима који нису са- 
свим банални. — Г. Коста Миличевић, сликама Са Рашке и 
Дунавско Присшаништше, сем других уљених слика, при: 
казује се као сликар који има осећања, ради меко и 
просто, са доста сигурним цртежом и бојама снажно и 
према обрасцу схваћеним. — После њега, каталог нас 
задржава на Г. Љубомиру Ивановићу који је изложио 
шест уљених слика и двадесет цртежа. Његове уљене 
слике показују уметника који воли ствари које су непо- 
средно око њега и којима, са својим специфично реали 
стичким темпераментом, приступа просто стога да би их 
репродуковао. Више но ове уљене слике, привлаче на 
себе отмену пажњу његови цртежи на које је, како из- 

гледа и уредсредио своје уметничке! амбиције. Г. Ивано- 
вић је, као што сам рекао, изложио двадесет цртежа и, 
да одмах кажемо, скоро је у свима успео. Можда би му 
се могло да примети да не уме много да бира, да 
узима под писаљку сво оно што му падне под око; али, 
врло често (Сеоска Кућа у Темској, Мошив из Ћуприје, 
Извор) — али, врло често, кажем, он уме и зна где 
треба да се задржи и зна шта је значајно по оно што 
хоће да репродукује. Његова је техника, да га изближе 
аналишемо, веома проста, и баш стога ефективна. На 
основу повлачења разних линија и линијица, разних по 
дужини, дебљини, јачини и темпераменту, на основу та- 
чака и тачкица и, најзад, на основу само светлог и там: 
ног и њихових модалитета и тоналитета, Г. Ивановић је 
имао, у двадесет цртежа, да изрази двадесет разних из- 
гледа природе. У цртежу је нарочито тешко бележити 
ваздух и светлост, и то је Г. Мвановић, нарочито у цр- 
тежу Мошив из Ћуприје, показао да уме. Г. Ивановић, 
даље, уме врло карактеристично да схвати цртеж (ранија 
се примедба тиче одабирања), ако не да му нађе карак- 
теристичне детаље. Он ће, у слици Сеоска Кућа у Тем- 
ској, да узме једну кућу, управо њену карактеристичну по- | 
ловину, па ће њој, као контраст, да стави једно брдо, 
и очевидно тако да га изради да се јасно види да се она 
ради ради куће а не ради себе. Или ће да узме (број 58: 
Мошив из Ћуприје) с некарактеристичне стране једну 
кућу само стога да је да под светлошћу, да, управо по- 
моћу ње истакне то друго. Или ће да узме (Извор) само 
доњи део једног дебелог стабла, заједно са свим оним 
што се на тој висини види, да би показао и доказао 
све проблеме које под тим погодбама има да реши. Цр- 
тежи Г. Мвановића, из свега овога, заслужују нарочиту 
пажњу, и стога и говоримо о њима опширније. Можда 
он нема особине вишег цртача; можда не уме да нађе 
свуда поенту, нити где треба да се заустави како и ко 
лико треба; нити да прави танане разлике у потезу пи- 
саљком кад има да се карактерише камен, дрво (оно 





УМЕТНИЧКИ ПРЕГЛЕД. 927 





живо, у бр. 46, као и оно мртво: греде, на пример, у 
том истом броју), или ледина, или трава; — али, као 
што рекох, то су особине вишег и високог цртача Роп- 
совог, Гисовог и Уислеровог кова, и с тога смо ми за- 
довољни и оним што је било у домету цртачких сло- 
собности Г. Ивановића. — Г. Риста Вуковић је изложио 
шест радова: три уљене слике и три пастела. Од ових, 
изузетну пажњу обраћају на себе пастели: Булка и Сту. 
дија. Булка је рађена у једном акорду; лако је цртана, 
и просто, и кроз једно отмено осећање; лепо је модели 
сана и карактерисана (мислим овде нарочито на десну 
вратну главну вену); десна страна образа, даље, с ре- 
флексом од булке, веома је топло израђена; на бисти, 
најзад, оне две линије које је чине, повучене су одјед 
ном, с одушевљењем и, рекао бих, весело. Студија је 
такође успео пастел, чија лепота лежи у контрастима : 
декоративно схваћено лице и коса пуна ваздуха, светло 
сти и дискретних боја према црноме кружном шеширу 
лако рађеном и црној јаци ванредно карактерисаној са 
некокико потеза. Сем тог контраста у боји и темпера: 
менту, и контраст линија који праве кружни шешир и 
храбро повучена линија којом је обележен десни образ, 
дају овом пастелу нарочиту одлику. 

После овога, остаје нам још вајарство. Од вајара, 
да са њима завршимо, учествовало је само двојица: Г.Г. 
Јован Кањарек и С. Роксандић. Г. Коњарек је изложио 
шест радова у гипсу, од којих су најбољи : Кара-Ђорђе 
и једна импресионистичка фигурина. Кара-Ђорђе је на- 
рочито добар рад. Кара-Борђе је приказан после ката: 
строфг од 1813 године: у ставу главе, у очима и по из. 
разима лица просуто је у обиљу разочарења, бродолома 


идеја и, уз то, меланхолије. Рад је веома меко, нежно и 


кроз осећање рађен. Само са једним материјалом и јед. 


"ним средством, само са гипсом и својим прстима, Г. Ко- 


њарек је умео да савлада материјал и извуче све што 
му треба од меке косе, испод које се јасно осећа ло- 
бања, до свих црта и сенки на лицу и у очима, које су 

му требале да изрази своју идеју. Само, негде-негде, рекао 
бих, да је та нежност већ постала манир (на јабучици, 
на пример, која је хипер-меко рађена). — Импресиони- 
стичка фигурина, најзад, такође је једно мало ремек-дело. 
Она приказује једно женско чељаде које је, уморно после 
игре, с комадом хлеба у руци, село на клупу, и пркосно 
гледа у другу децу која се уображавају око фигурине. 
Све је ту — то је било тешко, јер је све требало узети 
у размери — карактерисано и моделирано врло живо, 
од бурења на доњој усни до става леве ноге. — Г. 
С. Роксандић, најзад, изложио је четири рада: три у 
гипсу и један у бронзи. Највећи и, уједно, и најуспе- 
лији је Изненађење (гипс). Изненађење приказује дечка 
који је, пошав у море на купање, на самој обали мор- 
ској, изненађен великом морском корњачом, као закован 
застао у једном тешком мишићном ставу. Група пред- 
ставља сам тај моменат. Како је став дечку, у томе мо- 
менту, био веома тежак (десна нога избачена у вис, лева 
рука испружена у страну, десном руком ослоњен о једну 
узвишенију стену, левом ногом је нашао ослонац на дру. 
гој једној стени), то је Г. Роксандић, моделишући, видео 
доста муке. Нарочито је посао био отежан тиме што је, 
у дечка оних година и у ставу у коме је, мускулатура, 
коју Г. Роксандић тако воли, на свој начин израђена и 
увек тако покретна да је тешко моделисати. Ипак, Г. 
Роксандић је успео да на леђама да све оно вибри: 
рање мишића у овако тешком ставу. Прса нам само, према 
целом овом ставу, изгледају сувише мирна и лежерна. 
Сем тога, ја мислим да Г. Роксандић није успео свугде 
да „дезавуише материјал“: усна горња, капци на очима, 
мишић иа десној страни судланице или на бутини, и тако 
даље, — све је то, на крају крајева, гипс који није тако 
одговарајуће моделиран да би се могло рећи да је де- 
завуисан. Иначе, тако узев ствари, Г. Роксандић уме да 
нађе, да се задржи на нађеном, и да карактерише. 


БРАНКО ЛАЗАРЕВИЋ. 





НАУЧНИ ПРЕГЛЕД. 


СТАНОЈЕ (СТАНОЈЕВИЋ, КРИТИКА НА „ПРЕГЛЕД СРПСКЕ 
књижевности“ (Летопис, 1910, св. УШ). 

(8) 

2. Ја сам у својој књизи (стр. 24-25) дао дефини 
цију и изложио постање канона и апокрифа у првим 
временима хришћанске цркве. Ја сам, наиме, рекао да се 
„у првим хришћанским општинама“, „у 2 веку“ и „на крају 
4 века по Христу“, приступило одабирању религиозних 
списа, с тим да се из њих „издвоји оно што се као свето 
има поштовати“ у једну групу, а у другу све друго. 
„Тада се — рекао сам — образовао с једне стране канон, 
а с друге апокрифи“. Пошто сам набројао све што је 
ушло у канон, тј. у данашњу библију, додао сам: „све 
друго оглашено је за апокрифе“. Све ово ја сам изло- 
жио по историјама старе јеврејске и прве хришћанске 
књижевности, пошто су списи библиски и апокрифни 
предмет баш тих књижевности. У библиографији на крају 
књиге (стр. 384, 385) ја сам рекао да то по тим исто- 
ријама књижевности излажем, и побројао шест књига 
по којима то чиним; у предговору (стр. ХП) ја сам то 
поновио и нарочито истакао. Све ово — тј. дефиниција 
и постање канона и апокрифа — тако и стоји у истини, и 
свак се о том може уверити ако загледа у означене књиге.! 


1 В. нарочито Е. Нићт, Гле Вђе! ајз баплез, 1904, стр. 3, 5, 
12, 15, и др; — Кат! Виаае. безећ. Фег анћеђгајзсћеп лега, 
1906, стр. 1, 2, 337—347; — Е. Неппеске, Мешјезбашеп Шеће Аро- 
Кгурћеп, 1904, стр. 5, 6; — и др. 

Г. Станојевић каже (стр. 55) на ово: „То је не- 
тачно“. При томе се не позива ни на једну од означе: 
них књига, нити на коју другу историју старе јеврејске 
и старе хришћанске књижевности, на које би се за овај 
случај једино могао позвати. Позива се само на књигу 
Крумбахерову, и отуд наводи једну и препричава другу 
реченицу, које обе, по његову мишљењу, стоје у опреци 
с оним што сам ја рекао. 

Те две реченице Крумбахерове књиге,! међутим, не 
стоје ни у каквој опреци с оним што сам ја рекао. Ја 
говорим о канону и апокрифима у Ирвој хришћанској 
цркви, а ове две реченице говоре о канону и апокри- 
фима у византиској цркви. Ја говорим о посшању ка- 
нона, а ове две реченице говоре о даљој судбини њего- 
вој, 0 исшорији канона после посшања, у даљим време- 
нима. Ја говорим како се образовао канон, шта је у 
њега ушло, шта је било с апокрифима, кад је све то 
било, — а ове две реченице говоре да ли је византиска 
црква осећала потребу да добије коначан састав канона, 
да ли су византиски писци умели да наброје шта све од 
списа спада у канон, да ли је било дискусије поводом 
тога, да ли је Синод штогод одлучивао поводом тога. 
Све што те две реченице казују, биће да је тачно, али 
оне ништа не сметају да и оно што сам ја рекао, буде 
тако исто тачно. 

Гледајући на овај доказ Г. Станојевића, на ове две 
реченице Крумбахерове књиге којима он хоће да покаже 
„нетачност“ мога излагања, мени није врло јасно шта је 
хтео Г. Станојевић. Ако је хтео да покаже да је мени 


1 Те две реченице гласе: П1е сплесћаасћо Ктеће етртапа плен 
ешта] дЧаз Вед ит ћуз, етеп дећпшуеп Абзвећизз дез Капопз дег Ћ]. 
Зећтић 2 семшпеп. Ја дег Ата ипе дег хип Капоп сећотееп 
Висћег уејећеп Козтаз Ја Кор]еиз[ез, Геопбћоз хоп Вузапх, АпазБа- 
5108 зтанез, Јоћаппез уоп РПатазКоз, МКкерћогоз хоп Копзбап пореј, 
Рћоноз, ппа зеђз| посћ зрабеге, лује Јоћаппез Лопатаз, Ма ћаеоз ВЈа- 
вбагез уоп етапдег ађ, оћпе даз5 Фе Ађуеећипсеп зшт бесепзђала 
хоп Шбегагјзећеп Везргесћипсеп одег зуподајеп Епзесће ипсеп ге- 
ттасћ! уотдеп 4геп (Кгашђасћег, стр. 123-4). 

тобож била дужност изложити не само постање канона 
него и даљу судбину његову у црквама Средњега Века, 
то није умесно, пошто то није нимало била моја дужност. 
Ја сам имао само да изложим како је канон први пут 
постао, шта је у његов састав ушло, и шта је било са 
списима који су ван њега остали. За дефиницију и по- 
сшање апокрифа мени друго није ни требало, а ја сам 
само ту дефиницију и постање и хтео да изведем, јер 
сам само хтео да објасним шта су уопште ти апокрифи 
који се и у нашој књижевности јављају (в Преглед стр. 
24-25 и предг. стр. ХИ). Шта се мене тиче како је схва- 
тан канон у византиској цркви, и каква му је ту била 
теорија и историја2 По тој логици требало је да изло. 
жим и историју канона у латинској цркви, и у проте- 
станској, јер је и ту било различног схватања и наро- 
чите теорије и историје канона и његова састава. А то 
тек ваљда нико паметан не би тражио да излажем, при 
ономе шта сам хтео с дефиницијом апокрифа. 

Али, гледајући на речи којима Г. Станојевић овај 
доказ пропраћа, држим да Г. Станојевић није шо хтео 
да тражи од мене. Он изрично каже шта хоће да по- 
каже овом замерком „Хоћу — каже он — да покажем 
како Г. Поповић у опште слабо зна византиске ствари 
и како због тога често није разумео Крумбахера, или је 
чак тврдио оно о чему се у Крумбахеровој књизи не го- 
вори“ (стр. 55). 

Та какве визаншиске ствари, и шта ту Крумбохер 
има посла! Реч је о Ирвој хришћанској књижевности, о 
ономе што су први хришћани написали или од Јевреја 
наследили! Како зна Г. Станојевић не више књижевност 
византиску него књижевносши уопшше кад може овако 
да говори» Па апокрифи и канон и не спадају у визан- 
тиску књижевност, као што ни „Физиолог“ 2 века ту не 
спада! Па обавештења о њима не траже се у Крумба- 
херу него у оним књигама у којима сам их ја тражио и 
које сам изриком поменуо! 

Пред овако крупним погрешкама Г. Станојевића, ја 
не знам шта да мислим о њему. Незнање које он у овој 
прилици показује, тако је крупно да ја скоро не смем 
у њега веровати. Ако то, међутим, није незнање, него 
„забуна“, и она је таква да ни у њу не могу веровати. 
Одиста, како се може шако збунити човек који зна ствари» 

3. Ја сам у својој књизи рекао: „Тако је преведена 
чувена ХКрашка хроника (курсив јеи у књизи) Ђорђа 
Хамартола, калуђера и хроничара грчког из 9 века, која 
обухвата време од Адама до смрти грчког цара Теофила 
842“ (стр. 61). Г. Станојевић каже да сам у тој рече- 
ници „поводећи се за Крумбахером а игноришући све 
што је после Крумбахерове књиге урађено“, учинио 
„неколико погрешака“. Он, истина, наводи само две по- 
грешке, али ми знамо како он уопште говори. 

„Кад је Крумбахер издао своју књигу (1897) — пре- 
цизује Г. Станојевић те погрешке — није научна кри- 
тика још била испитала и оценила све Хамартолове ру- 
кописе; тако су многе ствари о Хамартолу,... остале не: 
јасне и нерешене. Сада је међутим питање о тој заним- 
љивој хроници решено. Познати С. де Воог издао је 
Хамартола у новом критичком издању 1904 год., те је 
сада много што шта јасно и сигурно што пре није било“. 
И. сад Г. Станојевић наводи као прву погрешку : „Тако 
је сада сигурно да се та хроника не зове мала хроника 
(курсив је његов), како пише Г. Поповић“ (стр. 55). 

Ја не знам како критикује Г. Станојевић. Ми смо 
и до сад виђали (замерка бр. 7: о Стрезу, ибр. 9: 0 
примерима и изрекама из библије) да он каже и крупну 
неистину кад му треба. Али неистина коју сад казује, 
крупнија је од досадашњих. Свак види да ја не „пишем“ 
да се Хамартолова хроника „зове мала хроника“, него 
да сам јасно написао: „Крашка хроника“, и да сам те 
речи ставио као наслов хроници, те означио да се она тако 
„зове“. Г. Станојевић означава „стр. 61“ као страну на 
којој сам ја написао: „мала хроника“: ни на шој, и ни 
на којој другој ја шо нисам написао. 

Како је могао Г. Станојевић ово рећи Ја већ то 
не знам који пут питам: шта је овог Је ли то непажња, 
или нелојалност, или болест, или и нешто горе Ја не 
знам, и нећу на том да се задржавам. Хоћу само још 
код ове примедбе да констатујем и његово незнање. 

Наслов „Кратка хроника“ који сам ја дао Хамар- 
толову делу, превод је грчког наслова; у оригиналу хро- 
ника се зове: „Жоомхду бутоџо»“, и сваки који зна грчки, 
знаће да је превод наслова тачан. Тај наслов има дело 
баш у издању К. де Бора (стр. 6), и Г. Станојевић, кад 
му замера, показује да не зна ни какав је наслов баш 
у шом издању на које се нарочито позива. Тај наслов 
има дело и у неким ранијим издањима, и Г. Станојевић, 
кад мисли да је издањем де Боровим и наслов проме- 
њен, показује да не зна ни у чему је разлика између 
новог криштчког издања де Борова пи ранијих. 

Или можда ја грешим па не видим да је Г. Стано- 
јевић нешто друго узео за наслов хронике» На наслов- 
ном листу издања стоји написано: Оеогон Мопасћ: Сћго- 
шеоп (== Хроника Ђорђа монаха тј. Хамартола); да није 
Г. Станојевић мислио да је „Слтотсоп“ наслов, па за то 
мени рекао да се хроника не зове „мала хроника“ него 
ваљда просто „хроника“»> Смем ли то претпоставити 2 
Смем ли веровати да Г. Станојевић узима наслов издања 
као наслов хронике, и лашински наслов као грчки 2 Таква 
би погрешка могла сама дисквалификовати једнога на- 
учника, толико је карактеристична. 

4. Друга погрешка коју Г. Станојевић у мојој гор- 
њој реченици констатује, казана је у продужењу његове 
наведене реченице. „Тако је сада сигурно... — наставља 
Г. Станојевић — и да она (тј. Хроника Хамартолова) не 
обухвата време до 842, него до 867 год. (Изд. Пе Воог, 
П, 801)“. Ја сам, међутим, као што се по ранијем цитату 
види, написао да обухвата време до 842 године. 

Г. Станојевић не казује ближе на основу чега из- 
води да је „сада сигурно“ да хроника иде до 867. Осим 
овога што сам навео, он ништа друго не каже, и мени 

остаје да погађам разлоге његове. Али он указује на 
страну 801 издања де Борова, из које би се као могло 
видети оно што он тврди. Отварам ту страну, и видим 
ово. Издање де Борово садржи један додатак, од стр. 
801 до стр. 803, који говори о влади Михаила Ш, а Ми- 
хаило је дошао после Теофила и владао од 842 до 867 
године. На основу тога додатка, дакле, Г. Станојевић тврди 
да Хамартолова хроника „не обухвата време до 842, него 
до 867 год.“ ; 

Само, ја не знам да ли се тај додатак може већ 
тако одмах примити као што хоће Г. Станојевић. Де 
Бор је ван икакве сумње одличан познавалац Хамартола 
и одличан издавач уопште, али, колико знам. његово 
издање није довршено, односно није било довршено до 
момента кад сам ја своју књигу писао. Две су свеске 
тога издања изишле, али трећа, која је објављена, није 
изишла. Она бар није забележена у познатом часопису 
Крумбахерову (Вухапштзасће Деизсћин), где би несум- 
њиво била забележена да је изишла. Ја не знам шта та 
трећа свеска може донети, ни како ће објаснити и да 
ли ће у чему кориговати де Борове поступке при изда: 
вању, па хоћу да чекам њу најпре па тек онда да видим 
колико су ти поступци оправдани. Ја држим да ту треба 
бита обазрив, тим пре што и у критикама о де Борову 
издању већ постоје сумње у оправданост де Борових 
поступака. Ја бих чак могао да се чудим Г. Станоје- 
вићу како он већ сад може да се позива на другу све- 
ску а да при том ни речју не спомене шрећу. Али ја сам 
већ раније (в. замерку под бр. 10 из прошлог одељка) 
видео како он закључује брзо и олако, и без довољног 
проверавања. 


1 В. нарочито ове реферате: А. Нејзепђеге, Пешвеће Глега- 


паге па, ХХУТ, 1905, стр. 855; — Е. Нитзећ, Мосћепзећти | т Кјаз- 
зјаеће РЕПојогле, ХХП, 1905, стр. 798; — К. Ргаесћбег, Вухаштвеће 
Ћензећгн, ХУ, 1906, стр. 805; — Шестаковђ, Византшеки Временникђ, 


ХШ, 1907, стр. 443. 

Али нека је де Борово издање и довршено, и нека 
су његови поступци потпуно објашњени и оправдани, ипак 
не стоји оно што Г. Станојевић тврди. Додатак о којем је 
реч, не иде до 867 године. Ако и говори о влади Ми- 
хаиловој, не говори о целој. Хамартол сам каже да ће 
његово дело прелазити византиске цареве „до последњег, 
Михаила, сина Теофилова“,: дакле до овога цара а не 
до смрши његове (867). Хамартол то каже у предговору 
своје хронике, и те речи његове штампао је и сам де Бор 
у својој хроници; оне, дакле, важе баш и за онај текст 
хронике који је у де Борову издању, и додатак који је 
де Бор штампао мора се слагати с њима а не може пре- 
лазити нешто више него што оне обећавају. Одиста, шај 
додашак иде само до почешка владе Михаилове. Која 
је година тим додатком обухваћена, најбоље ће се ви- 
дети из речи познавалаца који су баш о издању де Бо- 
рову писали, и шом приликом рекли докле иде хроника 
Хамартолова. Говорећи у познатом Крумбахеровом ча- 
сопису (Вухапш зеће дензсћит) о де Борову издању Ха- 
мартолове хронике, Прехтер каже: „Обе прве свеске са- 
државају оригинал који допире до Михаила 11“.> Шулте, 
у другом часопису а у истој прилици каже: „Од светске 
хронике (од Адама до 842) византиског повесничара — 


1 Издање де Борово, 1 св , стр. +. — Да бих олакшао читаоцима, 
ја овде нећу наводити грчки текст Хамартолов, него немачки пре- 
вод који је Хирш у једној својој реченици навео. Хирш каже: [1 


дег Моггеде патћећ. 11 мејсћег Сеогећох (Натагбојов) етпе Кигле 
Џеђегатеће дез Јаићаз зешез Мегкез слеће, ет кјагЕ дегзеђе, Фаз ега 
улетје Висћ зоПе Фе безећсћее Сопзбапнпз Фез Стоззеп ипа дег [0]- 


сепдеп Кајзег ђећапдејп „, 15 20 Фет 1ећгћеп, УМ!сћае!, дет Зоћте 
Февг Тћеорћиоз“ (Е. Натзећ, Вутап шзеће 5 еп, стр. 3). Подвучене 
речи јесу превод из Хамартола. — У замерци о којој говоримо, Г. 
Станојевић спомиње и „одличну студију Хиршову“ о Хамартолу 
(стр. 55). 

2 Рле ђејдеп егзјеп Њаз јен  аЏеја егзећепепеп Вапде епћаКеп 
даз ћ1з аш Мећас Ш пађгејсћепдез Општамегк (Вух. Леизећг, 
ХУ, 1906, стр. 308). 





936 Српски Књижевни Гласник. 

Ђорђа монаха. .“! — Хирш такође каже, у почетку своје 
критике: „Светска хроника монаха Ђорђа која је после 
средине 9 века састављена и која у својем првобитном 
облику иде до смрши цара Теофила и до поновног уво. 
ћђења икона (842)....“ МИ даље: „У рукописима је подела 
врло различна; де Бор је задржао ону... у девет већих 
одсека, од којих,.. Последњи садржи византиску исто- 
рију до 842“. М на крају критике: „Прва свеска садржи 
текст шест првих одсека хронике и почетка седмог... 
друга свеска остали део дела до године 842.“ Као што 
се види, дакле, ови познаваоци кажу, као и сам писац, 
да хроника Хамартолова иде „до Михаила Ш“, „до смрти 
цара Теофила“, „до 842“, а тако сам и ја казао. Сви ти 
људи ваљда нису погрешили па онда нисам ни ја. А ако 
су погрешили, ја пристајем да грешим увек онако како 
греши и стручна литература. 

Г. Станојевић, међутим, каже да је „сада сигурно... 
да она (Хамаршолова хроника) не обухваша време до 
842, него до 867 год.“ ! 

Г. Станојевић тиме јасно показује да није чишао 
додатак у де Борову издању, на који се нарочито позива. 
Три стране грчкога текста, колико износи тај додатак, 
изгледа да није лако прочитати кад је ко византиолог 
Г. Станојевићеве врсте. Тај је текст чисто грчки, и нема 
под њим латинског превода, као у другим издањима, а 


1 Уоп дег Мејећтошк (Адат 15 842) дез Ђулапшизећеп 
аезећећ«већге ега Сеогојоз Мопасћов... (Шћег. Еппазећаџ, ХХХ,, 
1905, стр. 388). 

2 „Гле ђаја пасћ дЧег Миге дез 9 Јаћтћипдег а ађсеГаззбе, 
Шгег пгзргтипеНећеп безБбаћ ђ15 лиши Тоде дез Кајегз Тћеорћ ов ипа 
дег МУтедегћега е ппе Чез ВИдегфШеп«јез (842) гејсћепде УеЊећготк 
Аез Мопећез беоголов..“ — „Јп деп Напазебвг еп 156 Фе, Етфеипе 
ете зећг уегзећједепе, де Воог ћаб Фејелее ђеђећа еп, уејеће зјећ 
ш Р Подећ, паттећ 1п пеџпл отбззеге Ађзећише, уоп Чепеп... дег пепше 
Фе Ђухап шзеће Сезећтећје а 842 ешћан“. — „Пег егзје Вапа 
етћАЈЕ Чеп Техђ дет 6 егафјеп Ађзећиш е дет Сћтошк ипа дез Атапоз 
Чез 5теђетћјеп (515 лит Кеглегипезатти Кађег Уезрагтал5), Фег глене 
Вала Чеп ђмиесеп Те дез МегКез |ћа жшп Јађте 842“. (Мосћеп- 
већтић [. Кјавз. РћПојоглје, ХХИ, 1905, стр. 798, 801, 802'. 

то чини читање још тежим. С тим обзиром ја још не бих 
толико замерио Г. Станојевићу што га није прочитао. Али 
што га бар није лешимично прегледао кад га је имао у 
рукама» Да је само шо учинио, он би, бар по особним 
именима која се ту спомињу, морао погодити да тај до 
датак не може ићи до 867 године ни у ком случају. 

Ето каква је пажљивост и критичност Г. Станоје 
вића! Ми смо, ево, Д0 други пуш ухватили Г. Стано- 
јевића да не чиша књиге које наводи. Једанпут, најзад, 
може се рећи — ма колико то било на силу — да је то 
случај, али кад се то два пуша деси, иу истој критици, 
то је већ навика. Г. Станојевић има навику да наводи 
дела која није читао, и не би било рђаво да нпр. исто- 
рици и по другим списима његовим провере колико се 
он те навике држи. 

Али се из овога види још пуно других ствари. Прво 
се види да Г. Станојевић није читао не само крај Хамар- 
толова дела него ни предговор Хамартолов, јер би иначе 
по предговору погодио докле може ићи крај. Па се види 
да он не зна ни лишерашуру о Хамартолу, јер, ево, није 
читао чак ни реферате баш о важном издању де Борову. 
Па се из тога самога види да није читао оно „шшо је 
после Крумбажерове књиге урађено“, — а он је говорио 
да ја то нисам читао, — јер ево ти реферати спадају у 
то што је после Крумбахерове књиге урађено. Па се из 
тога, даље, види да није читао а камо ли „добро про- 
учио“ ни „оне томове Вухапштвеће 2Хеизсћт а“ које је 
мени поручивао да читам, јер се ево Прехтеров реферат, 
који је један од најважнијих за наше питање, налази баш 
у једном од тих томова. Па се тако много што шта још 
види, што ја за сад нећу да истичем. 


Ето колико Г. Станојевић зна „византиске ствари , за 
које мени каже да их ја „слабо знам“! Кад смо раније 
разгледали оно што он говори о „Физиологу“ и апокри. 
фима, ми смо видели његово крајње незнање визанши- 
ске књижевности уопште. У овој замерци као и у оној 
пред њом, ми видимо његово незнање хроника визанши- 

ских, а шо су баш она дела визанишске књижевносши 
која су њему као историку најближа и којима се он 
једнако служи. Ја, додуше, нисам никад имао илузија о 
његову знању византиске књижевности као такве, али ми 
изгледа страшно да он ни хронике не зна. 


Одсада, господине Станојевићу, немојте никад рећи 
ни за кога да не зна, и ни за себе да знаше „византи- 
ске ствари“, у колико се оне односе на византиску књи- 
жевност. Ако по несрећи не можете од тога да се уздр. 
жите, ви бар говорите то само пред незналицама: они 
вам још једини могу веровати. А ми сви остали знамо 
да су за вас ствари византиске књижевности само 18'0:ко8 
хдиш — или, да вам преведем, пошто ви нерадо читате 
грчки текст кад уза њ нема превода — шпанска села.“ 


1 Не као погрешку него просто као „карактеристичан случај“ 
како сам ја „у опште радио“, наводи Г. Станојевић још једну ствар 
из византиске књижевности. Случај, међутим, није баш ништа ка- 
рактеристичан. Бар не за мене, а за Г. Станојевића он би одиста 
био карактеристичан, да ми нисмо досад видели карактеристичнијих. 

Ја сам, наиме, рекао за „Физиолога“ да је то „књига фанта- 
стична и симболична, као што су фанстатичне и симболичне фигуре 
на порталима средњевековних цркава и на инициалима у рукопи- 
сима истог времена“ (стр. 16). То сам рекао према једној Крумбахе- 
ровој реченици која гласи: „Пе сама Шсеће Капе Тапа та Фезег 
гејећ апасеђдекеп Зутђонк Фе ФЧапкђагабеп Уотгуште, ппа де 5ри- 
геп Чез Рћузтојостовг ЂИскеп ипз ап Рогфајеп пипа Каплхејп готап- 
већег ппа егаћео кећег Роте, та Вапалејећпипгеп ппа Таишајеп абег 
Напазећт еп аПешћађеп моћ] егкеппђаг епбсестеп“ (стр 874). Г. 
Станојевић, налазећи да сам ја „узео наведене речи из Крумба- 
хера“, каже: „Пре свега Г. Поповић је код овог поређења с порта- 
лима и иницијалима требао метнути наводнице, кад је то иначе 
увек чинио, али је много важније што Крумбахер, од кога је узето 
то поређење, не каже оно што каже Г. Поповић, већ сасвим нешто 
друго“ (етр. 59). 

Па то и јесте „сасвим нешто друго“, и онда, наравно, нисам 
„требао метнути наводнице“, као што сам „то иначе увек чинио“. 
А и треба ца буде „сасвим нешто друго“, и ја нисам ни хтео да 
кажем „оно што каже“ Крумбахер. Крумбахер говори о „Физиологу“, 
и религиозној симболици у односу на хришћанску умешност, а ја 
само дајем карактеристику „Физиолога“. Кад би Г. Станојевић 

Поред детаљних замерака, Г. Станојевић чини и прин- 


ципске, оне из општкх појмова о историји књижевности. 


Има једна серија општих питања које се везују за 
историју сваке, па и српске књижевности. То су онао 
предмету, обиму, класификацији и обради једне историје 
књижевности. За српску књижевоост та би питања, на 
пример, била у овом: — Која дела чине предмет исто- 
рије српске књижевности; јесу ли то сва српска дела 
или само дела лепе књижевностиг — Кад почиње српска 
књижевност, и којим делом ваља узети да свршава2г — 
Да ли сва књижевна радња једнога народа представља 
његову књижевност, или самс она на народном језику > 
— Да ли треба узимати у обзир и дела у рукопису или 
се задржати само на штампаним делима2 — Шта је чисто 
српско у нашој књижевности, а шта хрватско, или чаки 
бугарског — Је ли српско-хрватска књижевност једна 
књижевност, или су то две» — Како треба делити нашу 
књижевност, на периоде или области, и колико их има2 
— Како у тим периодима или областима треба даље из- 
вести поделу: по вековима, по родовима, по писцима, по 
школама, и која од њих треба да буде главна а која 
споредна2г — Како треба тумачити књижевне појане, да 
ли само књижевним утицајима или и културним стањем 
народа 2 итд. 


знао из чега се састоји „Физиолог“, он би видео да је ова карак- 
теристика овде врло тачно дата, и да 6 нарочито добро изражена 
„оним поређењем с порталима и иницијалима“, Свака глава „Фи- 
зислога“ састоји се из два дела : 1) из једног фаншастичног описа 
животиње, и 2) из једног симболичног тумачења тог описа. Према 
томе, та је књига „фантастична и симболична“, а и фигуре на „пор- 
талима и иницијалима“ тако су исто „фанстатичне и симболичне“. 
Ја сам, дакле, имао потпуно право карактерисати „Физиолог“ баш 
овим поређењем, и у том циљу послужити се Крумбахеровим изра- 
зима, које сам, наравно, изменио како је мени требало. Ја сам то 
још пре имао право учинити, пошто сам сам својим очима гледао 


и портале цркава и инициале рукописа, и фигуре на њима. 

Оваквих питања могао бих још много набројати, и 
овако крупних, и, још више, ситнијих. Она су сва важна 
са историју српске књижевности, и писци њени на сва- 
ком кораку наилазе на њих, и морају да их решавају и 
у начелу и у појединостима, Човек не би рекао на како 
се ситним појединостима она јављају, и колико муке за- 
дају сваком оном који хоће да их реши правилно и до: 
следно. Та питања односе се на оно што би се могло 
назвати опшши појмсви о историји књижевносши, ОД“ 
носно историје српске књижевности. 

Ја сам о тим питањима дуго размишљао, и постав- 
љао их себи и решавао их пре и за време рада на својој 
књизи. Ја сам нека од њих решио друкчије него моји 
претходници. Ја каткад схватам и предмет, и обим, и 
класификацију, и обраду историје српске књижевности, 
и специално старе, друкчије чего што се обично схвата. 
Како то чиним, ја сам показао у главном у свом „Пре- 
гледу“ и у друга два ранија слична списа, која су по- 
служила као основ овоме. Ја знам да има људи који та 
моја нова схватања неће увек одобрити, али ја мирно 
чекам да време покаже ко има право. 

Та су питања тешка и сложена. Она важе за цело- 
купну нашу књижевност, и решења њихова не могу бити 
једна за стару књижевност, а друга за друге области кљи- 
жевности. Она великим делом важе и за књижевности у 
опште, и решења њихова морају се наслањати на она 
која су у другим књижевностима дата. Тога ради ваља 
добро познати писце туђих књижевности: Тена, Гастона 
Париса, Пети де Жилвила, Лансона, Сишијера, Пер- 
копа и Визеа, Казинија, Коха, Вилкера, Пипина, Брик- 
нера, Крумбахера и многе друге, и још боље размишљати 
колико се њихови системи могу сложити с излагањем срп- 
ске књижевности. Ова питања имају се решавати према 
стању наше књижевности. Она се имају решавати и према 
стању науке о нашој књижевности. Она се решавају и 
према стању других наших националних науха. Решавају 
се и према циљевима наше науке, задацима њеним, правцу 

којим ми кислимо да треба испитивање њено да иде, и 
стоје у вези с питањем о филолошком и литерарном правцу 
у на:. Најзад се се решавају, у књигама које излажу исто- 
рију књижевности, и према специалним циљевима књиге, 
намени њеној, карактеру, и другим практичним обзирима. 
Овом последњом околношћу, она захтевају да онај који 
улази у њих при оцени једне историје књижевности, улази 
с пуном лојалношћу и пуним разумевањем пишчевих на- 
мера и задатака, као што оне раније околности захтевају 
да улази спуним познавањем самих ових тешких и сло- 
жених питања. 

Г. Станојевић улази и у неколика од тих питања. 
Само, је ли он, најпре, спреман за њих> Познаје ли он 
све набројане ствари толико да може о овим питањима 
имати правилан суд“ Је ли он сигуран да је о тим пи- 
тањима толико исто мислио колико и ја, и толико исто 
обзира водио колико и јаг Кад он тврди нешто у овим 
питањима, мисли ли да се баш шо сме тврдити2 Кад он 
има једну идеју о ствари а ја другу, држи ли он да ње 
гова идеја није џ мени прошла кроз главу, и, ако је ја 
нисам усвојио, не држи ли да нисам за то што сам дошао 
до друге боље2 Какво је порекло његових идеја 2 Откуд 
су му дошле» Из које лектире и резоновања А после, 
је ли он толико лојалан да увек уђе као што треба у 
пишчеве намере, или бар толико обазрив да их тачно познаг 

По овоме што смо досад видели, не изгледа да ће 
Г. Станојевић имати потребне лојалности и обазривости. 
А по ономе што ми иначе о њему знамо, још ће мање 
познавати питања о којима је реч. Колико се из списа 
његових види, ја не знам да се он озбиљно бавио овим 
питањима. Ја не знам ни колико је он уопште познат 
с књигама које говоре о туђим књижевностима. Не знам 
ни да ли је уопште коју књигу о историји књижевности 
чешће разгледао, сем Крумбахерове. Како је ову разгле- 
дао, видели смо, и за њега самог је боље да претпоста- 
вимо да је у њој читао не толико главни одељак „Ви“ 
зантиска књижевна историја“ који су Крумбахер и Ерхард 

написали, колико „Додатак“ у њој, где је Гелцер дао 
„Кратак преглед византиске историје царева“, који га је 
као историка више морао занимати. 

Ми ћемо ипак, као и досад, ући лојално у замерке 
које чини Г. Станојевић у овим питањима, као да пред 
собом имамо противника који зна ствари. Можда нећемо 
претресати та питања онако опширно и исцрпно као досад, 
пошто би нас то сувише далеко одвело. Ја, у осталом, 
баш у овом тренутку, држим својим ђацима курс о тим 
питањима, у којем их решавам у вези са свим оним што 
сам горе поменуо; целу ту теорију, у овој полемици, 
очевидно, не могу дати. Вицим да ће ускоро бити по- 
требно и засебно писати о тим питањима, да би се пој- 
мови разбистрили. Тако сам у своје време писао о прав: 
цима и методима проучавања српске књижевности, у 
погледу којих су такође владали врло нечисти и мутни 
појмови, и надам се да сам нешто допринео да се они 
у неколико рашчисте. 

Али, додајем одмах, Г. Станојевић се ни овде неће 
показати бољи него досад. По знању, по интелигенцији, 
по лојалности, он ће остати исти који је био. Како је 
знање које овде треба имати већ даље од његових стручних 
студија, а како је, с друге стране, лојалност овде још 
потребнија, пошто је нарочито потребно схватити и намере 
и обзире пишчеве, то ће Г. Станојевић можда још више 
показати своје зле особине и навике, под претпоставком 
да се то може више показати. 


Г. Станојевић овде чини ових једанаест замерака. 

]. Ја сам унео у своју књигу, у одељак о старој 
књижевности, само она дела која су писана у српској 
реценсији, у српско-словенском језику. Тај сам поступак 
и објаснио у предговору (стр. х.) овим речима: „Не из 
каквих шовинистичких побуда, него просто да би се гра- 
нице српске књижевносши јасно и одсечно обележиле, 
овде су у стару књижевност унесена само дела срп- 
ске реценсије, пошшо само оно у српску књижевност 





Научни ПРЕГЛЕД. 943 





спада шшо се у шој реценсији налази“. Г. Станојевић, 
говорећи о овом поступку и наводећи горње речи каже: 
„Г. Поповић говори.... још о неким својим поступцима и 
брани их, ма да се они ничим не могу оправдати“ (стр. 52). 

Јасно је, међутим, и већ по досад казаном јасно, да 
ограничавање старе сриске књижевности на оно што је 
у сриско-словенском језику, не само што није поступак 
који се „ничим не може оправдати“, него, напротив, по: 
ступак строго правилан и потпуно природан. У нашу 
стару књижевност спада само оно што је на срискосло- 
венском језику, и ја сам само то и узео. Остављам Ру. 
сима и Бугарима да они у своје књижевности унесу оно 
што је на рускословенском и бугарскословенском језику. 

Ја овоме можда не бих имао ништа више да додам, 
али да би се замерка Г. Станојевићева видела у пуној 
светлости, ја ћу рећи у чем се састоји важност овога 
поступка и како је у овом погледу досад рађено. 

Сви који су писали историју српске књижевности, 
уносили су у своје књиге по правилу само дела српске 
реценсије, као што је и природно. Али је код њих било 
и одступања у овоме, те су уношена и дела којих нема 
у српској него само у руској или бугарској реценсији. То 
је чињено из разних узрока: или да се само помене како 
тих дела нема у српској реценсији, или да се претпо- 
стави да их је могло бити, или из других, мање научних 
разлога. Међутим, ни то нису чинили сви, и нису сви 
по систему, и нису за сва дела. Тако су нпр. приповетку 
о Соломуну, која је одавна била позната у руској а тек 
од скора у српској реценсији, — да набројим само нај- 
познатије писце — поменули Г. Јагић, Ј. Бошковић и |. 
Ж. Симић, а нису поменули Г. Новаковић ни Г. Грчић, 

Мени се није допадала ова различност у поступању, 
нарочито кад она није увек (в. нпр. Г. Грчић) почивала 
на научним разлозима. Ја сам хтео да овде унесем више 
реда и доследности, и онда сам свуда, по књигама и ча- 
сописима српским и страним, тражио сриске реценсије 
дела старе књижевности. Тако сам приповетку о Соло- 

муну нашао у српској реценсији на два места штампану, 
и у два рукописа очувану, један у Софији, где сам га 
и преписао, и други у Загребу, о којем је Г. Шурмину 
једном чланку говорио и после мени лично послао у 
препису. Нашавши ту приповетку на толико места у 
српској реценсији, ја сам је унео у своју књигу. Што 
сам за ту приповетку чинио, учинио сам често и за многа 
друга дела, и у том циљу чинио доста појединачних тра- 
гања, која су каткад била скопчана с не малим тешкоћама 
и трудом. Тако сам унео у своју књигу повећи број дела, 
која пређашње историје књижевности нису уносиле као 
српска или и никако, и моја књига има много више тих 
дела и сигурније утврђених него досадашње. 

И за шај мој поступак Г. Станојевић каже да се 
„ничим не може оправдаши“! Па шта се онда може 
оправдати» Г. Станојевић каже: „Има дела којих истина 
нема сачуваних у српској редакцији, али је то већином 
само пука случајност“. Па нека је и случајност, шта је 
с тим Кад једног дела нема у једној књижевности, њега 
нема и кад га случајно нема, и не може се рећи да га 
има. Шта хоће управо Г. Станојевић; Да прешпоставим 
да неких дела има; Ја не видим шта би моја књига до- 
била тиме, а изгубила би, међутим, много у реду, до- 
следности и принципу. МИ онда бих морао за много дела 
то да чиним, а тиме бих само развукао књигу, коју сам 
баш нарочито хтео врло збијено да саставим. 

Г. Станојевић још, на горњу моју реченицу, у којој 
сам се оградио од шовинизма а он није разумео како, 
примећује: „Г. Поповић је овде сасвим погрешно упо- 
требио појам шовинизма“ (стр. 52). 

Ја употребио погрешно ову француску реч, а он 
ме исправља ! Боље да загледате, господине Станојевићу, 
у Литреов речник па да видите шта значи та реч. Какво 
је ваше знање француског језика, можда нам неће бити 
излишна ова напомена. Не тражите ту реч у последњој 
свесци речника него у првој: слова ш нема у францу- 
ској азбуци, оно се пише са сћ. М даље, ни о се не 

пише тако просто као у нас, него са аи; остала слова 
те речи ваљда и сами знате, пошто се она пишу као у 
нашој латиници. 


2. У мојој књизи „чињен је само преглед књижев- 
них појава, а нису ове везиване за догађаје политичке и 
стање културно.“ То сам нарочито истакао у предговору, 
и баш овим речима, које одатле и узимам. У предговору 
сам и објаснио зашто је тако учињено: „посао би — 
рекао сам тамо — иначе био сувише тежак, да не кажем 
немогућан“. Ипак сам, да не би књига била сасвим ли- 
шена потребних објашњења културне и политичке исто- 
рије, учинио извесно одступање од тога, и то сам та- 
кође рекао у предговору. „Ипак су — рекао сам тамо 
— пред сваком од три велике књижевне области, у 
уводном параграфу укратко оцртане прилике под којима 
се књижевност развијала“ (стр. ХУШ). Овај мој поступак 
Г. Станојевић 1) представља овако: „у њему (Прегледу) 
нема нигде општег погледа на политичке прилике,... ни 
прегледа самих књижевних прилика и њиховог развитка“, 
а 2) карактерише га као „вглики недостатак“, „велику 
погрешку“, „крупну погрешку која се свакако мора 
исправити“. 

Најпре, није истина да нема нигде у „Прегледу“ 
„општег погледа на политичке прилике“, а још мање да 
нема „прегледа самих књижевних прилика“. Тога има, 
као што сам рекао; има га, наравно, у мери коју сам сма- 
трао за потребну према постављеном начелу. Друго, ма 
колико ко волео објашњења књижевних појава култур- 
ним и политичким, никад нико не може рећи да је то 
„погрешка“ не уносити их, а камо ли да је то „велика 
погрешка“ и „крупна погрешка која се свакако мора 
исправити“. Да такве ствари каже, кадар је само Г. Ста- 
нојевић. Свак зна да има маса историја књижевности 
које то не уносе, па то нико не сматра да је „погрешка“. 


1 Стара, народна, и дубровачка књижевност, које су у књизи 


једине и прелажене. 
60 

Ја нећу да их набрајам — остављам да их се сваки мој 
читалац према свом личном знању сети, — и навешћу 
као пример само познату „Историју француске књижев- 
ности“ (2 свеске) од Пети де. Жилвила, која то такође није 
унела, као ни моја, а за коју цео свет зна да је одлична. 
Њен писац, који је професор француске књижевности 
на Сорбони, сигурно се не би мало изненадио кад би 
чуо да неко за то изостављање каже да је „погрешка“, 
и то погрешка која се „свакако мора исправиши“, јер 
он ево већ неколико издања има од те књиге, па ни у 
једном није ту тобожњу грешку исправио. ИМ кад тако 
чине писци историје француске књижевности, код којих 
је нпр. културна историја испитана можда толико исто 
колико и књижевна, што да не чинимо ми, кад је наша 
културна историја тек у повојуг 

Ја нећу овде ближе да карактеришем какво је стање 
наше културне и политичке историје као науке, ни какво 
треба да буде па да се ми, историци књижевности, мо“ 
жемо послужити овим наукама при нашем излагању, — 
то су све крупна питања, за чију дискусију није овде 
место — али ћу само, као своје дубоко уверење, да поно- 
вим као што сам у преговору рекао, да је данас упоредно 
излагање књижевне историје с културном и политичком 
„посао сувише тежак, да не кажем немогућан“. И далеко 
од тога да данашње покушаје у том правцу са старом 
књижевношћу сматрам као образац, ја напротив, и баш 
на њих гледајући, сматрам, да не треба тако радити, и 
ја данас нећу тако да радим. 

Ја ћу се овде још само задржати на смелости и на 
крајњем неразумевању посла које је Г. Станојевић у овој 
прилици показао. При овој замерци Г. Станојевић неће 
ни једном речју да спомене'да сам ја изриком рекао у 
предговору да нећу тако да радим како он предлаже. 
При овој замерци Г. Станојевић, даље, неће да се сети 
да ја пишем 2реглед а не историју књижевности, и да 
сам такав наслов и баш због шога п дао својој књизи, 
а да, ако се од једне историје пи може тражити упо- 

редно излагање књижевне и културне историје, од једног 
прегледа се то не може никако тражити. При овој 
замерци, најзад, Г. Станојевић заборавља, ако ја у својој 
књизи о књижевносши немам много момената кулшурне 


„историје, да он сам, у својој „Историји“, тога нема, а 


ту се она зацело пре може очекивати. Како сме од мене 
да тражи оно што он сам не даје 2 

Смелост Г. Станојевића је велика, али његово нера- 
зумевање није мање. Он не зна у чем се састоји 06- 
јашњење књижевних појава културним и политичким. Он 
није дубље размишљао о ствари, него прочитао нешто о 
томе у неком немачком уџбенику, или и само чуо да 
други о томе говоре. У њега су идеје о изучавању књи- 
жевности недозреле, као што су некад биле недозреле 
идеје о књижевности, о историји, о наукама, међу ђацима 
који су те идеје стицали из читања или получитања Тена, 
или Колбове историје, или чак и Зечевићеве историје. 
Јер ево шша он види као последицу шога кад се у исто- 
рији књижевности изостави објашњење културним и по- 
литичким моментом. „Овако — каже он — како је Г. По- 
повић овде изнео преглед српске књижевности, она је 
поштуно нејасна; у њој се не види развишак књижев- 
ности, ни важнији моменши и епоге, ни уз;оци развишка 
џ опадања“. М даље, човек (или како он детињасто 06- 
јашњава: „странац који би прочитао“ моју књигу) „не 
би разумео ни постанак ни развишак српске књижевно- 
сти, ни разне утицаје ни (ваљда; наг) њу, ни њено опа“ 
дање и пропадање“. Међутим, нимало не стоји да је једна 
књижевност „поштуно нејасна,“ ни у опште „нејасна“, 
све и кад се не објасни приликама „културним“ и политич- 
ким. И „развитак“, и „моменти епохе“, и многи „узроци 
развитка и опадања“, и „пропадање“ једне књижевности 
леже бар толико исшо у самим књижевним појавама 
колико и у кулпурним и полмишичким, и само онај којем 
су идеје у овом погледу мутне и недозреле може про- 
тивно тврдити. Ето колико разуме Г. Станојевић шта 

значе политички и културни моменат у једној историји 
књижевности, за чије изостављање мени замера! 

3. Према припципу који сам себи поставио, ја сам 
уносио у књигу само дела које имају ближи књижевни 
карактер и спадају у књижевност у ужем смислу речи 
(поезија, романи, апокрифи, биографије, историски списи, 
итд), а остала сам дела (теологија, наука, закони, , итд) 
изостављао. Ја сам то нарочито рекао у предговору (стр. 
Х, Хђ и др.) а и иначе; нпр. на стр. 11 рекао сам да 
изостављам „црквено беседништво“ и „граматику“. Г. Ста- 
нојевић замера томе са ове две примедбе. Указујући на 
једно дело Г. Љ. Станојевића („Новна слова Климента 
Словћнскаго“), каже: „Ја не знам зашто Г. Поповић у 
опште из дела Г. Стојановића није употребио дела срп- 
ске редакције и унео их у своју књигу“ (стр. 52). И 
даље: „Изоставио је (Г. Поповић) да помене чувену 
расправу Црнорисца Храбра о словима словенским, без 
сумње због тога што није знао да је та расправа и сачу- 
вана и објављена и у српској редакцији“ (стр. 57). 

Ја разумем да неко у начелу буде против мог више 
литерарног програма у старој књижевности, и да тражи 
да историје старе књижевности уносе и дела која немају 
ближи књижевни карактер: то би било разликовање у 
начелима. Али Г. Станојевић не замера ништа томе про- 
граму у начелу, а, као што се по горњим примерима 
види, чиви то у појединостима. Уз то, неће ни речју да 
спомене мој програм и моје начело, и баш замера за 
оне појединости за које сам се ја изрично оградио. Па 
ја нисам узео Климентова „слова“ зато што спадају у 
црквено беседништво, а Храброву расправу зато што 
спада у грамашику! Свак види по горњем и да та дела 
у те области спадају, и да сам ја нарочито рекао да дела 
те области не уносим у своју књигу. А Г. Станојевић не 
само да то не види, или неће да види, него још онако 
зло објашњава мој поступак, да ја без сумње нисам 
знао ствар ! 


4. Према принципима које је поставио, с једне стране, 

и с друге, према практичним обзирима (величина књиге 
и др.), сваки писац историје књижевности одређује меру 
у којој ће изложити материал књиге и његове делоне. 
Као што сам већ раније рекао, ја сам на више места 
унео већи материал него моји претходници, код старе 
књижевности такође. Како пак одељак о старој књижев- 
ности у мене хвата само непуних пет табака, то је при- 
родно да сам на неким местима, где су моји претходници 


· опширније говорили, морао материал да смањујем или чак 


да изостављам, према принципима и потреби. У том по. 
гледу, разумем да се један критичар не сложи увек са 
мном. По својим принципима, по својем укусу најзад, 
он може једној врсти дела давати већу или мању важ- 
ност него ја, и чинити извесне примедбе у том смислу, 
поштујући, наравно и моје гледиште колико и своје, и 
водећи обзира о свему што је мене при томе руко- 
водило. 

Али Г. Станојевић тако не поступа. Он нпр. неће 
да помене да сам ја у материалу дао нешто више него 
други. Он се задржава само на местима где сам ја мање 
дао. А и то кад цени, он неће да види да сам ја кат- 
кад, из разних разлога, морао дати мање. Без и једног 
извињења он каткад приступа оцени мојих оваквих по- 
ступака. Он игнорише моје разлоге и кад сам их ја 
изрично рекао, или, ако то није случај, кад су они сами 
собом јасни. 

Тако, на пример, ја нисам дао засебан одељак о 
старим српским штампаријама, који се у више мојих 
претходника находи. То сам учинио из ових разлога. — 
1) штампарије су културна установа, а ја сам већ рекао 
да културном моменту дајем мање места; — 2) дела која 
су издана у тим штампаријима, махом су она за која ја 
не узимам да спадају у књижевност у ужем смислу речи, 
— 3) ја не дајем преглед издања него преглед дела, не: 
зависно од тога јесу ли штампана или у рукопису. - Ја 
сам још нарочито рекао да „издања старих српских штам- 
парија“ „изостављам“ (стр. ХТ предгов.). 

Г. Станојевић каже за ово: „по мом мишљењу није 
оправдан (овај) поступак Г. Поповића“ (стр. 58). Не прет- 
поставља при том ниједан разлог који би за мој поступак 
говорио, чак ни онај који ја изриком кажем. Разлог који 
он даје у корист своје оцене, овај је: „тај рад спада 
бар онолико исто у књижевност колико и, рецимо, пре- 
вод физиолога“, при чему само показује да му није јасно 
шта значи културни моменат а шта књижевна појава, 
бар у мојој књизи. Г. Станојевић иде и даље и каже: „(Г. 
Поповић) је изоставио рад старих српских штампарија“, 
То, међутим, није истина, пошто сам јао штампаријама 
рекао све што сам сматрао за потребно: набројао све 
штампарије, рекао кад су биле, споменуо издања кад је 
требало (в. стр. 10, 29, 34). Г. Станојевић сигурно није 
добро видео све шта сам ја о штампаријама рекао, кад 
то може да каже. 

5. Тако сам ја, даље, у својој књизи нешто скратио 
говор о делима „старе“ књижевности у. 18 веку. Г. Ста- 
нојевић примећује: „за ХУШ век... (требало је) још много 
више факата унети но што је то учинио Г. Поповић“ 
(стр. 58). 

Ја пристајем да се може више „факата“ узети кад 
се о радњи тога века уодимце говори. Питање је само 
да ли се то може учинити у обиму у којем је сшара 
књижевноста у мојој књизи изложена, а то Г. Стано- 
јевић не спомиње. Г. Станојевић ближе опредељује која су 
то „факта“: „Особито је, каже он, требало истаћи утицај 
прилика, који (ваљда: којег) су у српском народу настали 
од краја ХУШ века“. Та се пак „факта“ мене слабо тичу 
(в. горе под бр. 2). 

6. Тако, даље, ја нисам поменуо неке списе. Г. Ста. 
нојевић наводи „биографију монаха Исаија“ и „биогра- 
фију патријарха Јеврема,“ и замера што их нисам унео 
пошто су оне „важне“ и „занимљиве“. 

Ја сам те две биографије, као и још понешто, изо- 
ставио из оскудице у простору. „Све — рекао сам, го- 
ворећи о апокрифима — ипак нисам унео, као шлпо сам 

још и друго изостављао: из бојазни да књига не нара- 
сше сувише велика“ (Предг. стр. ХИ). Да Г. Станојевић 
зна ствари, он би видео да сам ја одиста „и друго“ изо- 
стављао: ето те апокрифе, па „Слово љубве“, Пчелу, Па- 
леју, и још лепих и важнијих ствари, све из те бојазни, 
Та је бојазан нарочито била велика с обзиром на размере 
целе књиге. Ја сам хтео народној и дубровачкој књи- 
жевности више и много више места да дам у својој књизи 
него старој, и онда сам, наравно, у овој последњој морао 
изоставити и што сам нисам волео да изостављам. 

7. Тако, даље, ја нисам уносио у засебан одељак 
„Службе Србима свецима“, што су моји претходници чи“ 
нили. Г. Станојевић означава то као „велику погрешку“, 
и на два места о њој говори (стр. 54, 56). Он налази да 
су те „Службе“ врло важне, да су оне „једина област старе 
српске књижевности, која заслужује да уђе и у књижевност 
и у ужем смислу“. „Област“ је одиста важна, али јој нико 
до сад није тако дизао важност, и сам Г. Станојевић после 
се поправља и каже да она „можда једино... спада у 
праву књижевност“. Колико је у истини важна, остав- 
љамо да други пут говаримо, кад Г. Станојевић буде го- 
ворио о тим „Службама“, као што он овде обећава, или, 
како он то лепо каже, кад буде „имао прилике да дру- 
гом приликом покаже“ значај њихов 

Само, Г. Станојевић неверно представља мој посту- 
пак. Он кагке да сам ја „изоставио“ и чак „просто изо- 
ставио“ те „Службе“. То, међутим, није истина, и он сам 
зна да није истина. Он сам одмах наводи једно место 
на стр. 14 моје књиге где говорим о тим „Службама“. 
Али наводећи то место, он каже: „То је све што је Г. По- 
повић имао да каже о (њима)...“ Ја, међутим, о њима 
говорим још понешто на страни 40, 47, 53, 58. 

Ја сам, дакле, говорио о „Службама Србима све 
цима“, колико сам, према разним разлозима, нашао за 
потребно. Ја сам говорио о ономе из чега се оне са- 
стоје, и одредио шта је то и како је постало. Уз то сам 
поменуо неколико најважнијих од тих „Служаба“. Ја само 

нисам много о томе говорио, пошто су „Службе“ још 
недовољно испитане, ИМ нисам их стављао у засебан оде- 
љак, као други пре мене, пошто сам ја унео нов одељак 
о црквеној поезији, који се у мојих претходника не на- 
лази, и „Службе“ ставио у тај одељак у који оне при- 
родно спадају. | 

8. У својим замеркама за оваква „изостављања“ Г. 
Станојевић неки пут иде сувише далеко. Ја сам се нпр. 
код старе књижевности ограничио на чипампана дела. 
То је сасвим природно. Обим у којем сам изложио стару 
књижевност, тежња да поглавито представим оно што је 
данас испитано у науци, и величина штампаног материала 
који сам изложио, нису ми допуштали да узимам у обзир 
и рукописе, којих има много и који нису испитани. 

Г. Станојевић каже за то да је „велика погрешка“ 
и „сасвим некритичан поступак, који се такође у дру- 
гом издању мора исправити“ (стр. 53), и да то „нема 
смисла“ (стр. 54). То само он може да каже. 

Зна ли пак Г. Станојевић жол“ко има рукописа кад 
тражи да и њих унесем > Зна ли какве би биле последице 
да учиним оно што он предлаже 2 За „житија“, на пример, 
он каже да „нема смисла“ дати садржај „житија“ св. Ђорђа, 
или како он каже, „доста опширно говорити“ о томе 
спису који је штампан, а изостављати сличне рукописне 
списе. „Него је требало, каже он, или штампати према 
Описима рукописа списак свиљ (курзив је његов) Жи- 
тија, кли дати општу карактеристику те врсте рада“. 

Какву општу карактеристику! Кад иначе свуда, 
кроз целу стару књижевност, и кроз целу књигу, дајем 
садржаје дела, поред опште карактеристике рода, овде 
одједанпут да изосшавим те садржаје, и да дам само 
општу карактеристику! Је ли Г. Станојевић бар тренутак 
размислио колико би то покварило сву доследност и цео 
систем моје књиге; — А како могу давати списак тих 
„житија“ према каталозима рукописа кад бито не само 
покварило систем, него и развукло књигуг Само у ка- 
талогу наше Народне Библиотеке има 84 „житија“, а 

„таквих каталога има око 50: Г. Станојевић очевидно не 
зна како стојимо с рукописима и не види ни мало си- 
стем моје књиге, 

9. Како неинтелигентно говори Г. Станојевић о овим 
финим питањима општих појмова, и како неваспитано 
напада моје поступке при томе, може се видети по овој 
замерци његовој. 

Прозу старе књижевности ја сам, према њеним 
врстама, изложио у четири главе. У првој сам изложио 
романе и приповетке, у другој апокрифе и хагиографију, 
у трећој биографије и похвале, у четвртој историју. На 
ову класификацију у целини Г. Станојевић не приговара 
ј ништа. Али на оно што сам хагиографију и биографије 
За ставио у две различите главе, а, међутим, рекао да су 
„те биографије у главном само део хагиографске књи- 


3 жевности“ (стр. 39), — Г. Станојевић приговара много. 
5 Он је ту управо просуо на мене најљуће речи. „Ту –- 
ј каже он — нема ни системе, ни логике, ни смисла“; то 
| је „велика збрка и пометња“ и „коју је врло тешко рас- 
БРЗИ плести“; то све долази отуда „што (Г. Поповић) не по- 


знаје добро стару нашу књижевност“ и „што њему самом 
није много штошта било јасно“ (стр. 58-59). 

Ја остављам на страну крупне речи које овде имају 
мање смисла но иначе, али зашто Г. Станојевић то каже 2 
Шта је то што му се у мом поступку не допада" Је ли 
то што сам рекао да биографије у главном спадају у 
хагиографију 2 Или то што сам, кад је то већ речено, 
издвојио њих у главу засебну од хагиографије7 И једно 
и друго. Ово друго му је „збрка и пометња“, оно прво 
сматра још као „много већу погрешку“. 

Страшно је, међутим, тако говорити. Да наше би. 


ографије — тј. животи наших старих владалаца и ар- 
хиепископа, који су скоро сви свеци, — спадају у глав- 
ном у хагиографију, — тј. у такозвана житија светаца 


— то је тако природна и тачна мисао да је нико не 
_може порицати. Да наше биографије спадају у главном 
_ у хагиографију, то не кажем само ја, него су рекли и 

други; Г. Мурко је нпр., у склопу једне веће реченице 
рекао: „.. описи живота српских владалаца и архиепи- 
скопа... спадају по свом карактеру управо и у хагиогра- 
фију“.! Да, најзад, наше биографије спадају у главном 
у хагиографију, рекао је сам Г. Станојевић неколико 
пута. „Биографије српске, — рекао је он у једној кри- 
тици — са врло малим изузетком Пожвална су слова 
свецима“ (Дело, ХУП, 1898, стр. 186). „Ми тражимо од 
наших биографа --– кажеону другој критици (наведено 
дело, стр. 436) — оно, што они нису хтели да даду....; 
онџ су писали потвална житија за цркву им побожне 
људе. У тој истој критици он стално назива наше би“ 
ографије „жагиографском литературом“ ! 

С каквим образом сме Г. Станојевић овако гово- 
рити» Остављам на страну што одриче једну тачну 
мисао, али како сме да је пориче код другога кад је он 
сам иначе тврди» Ми смо већ раније (П од. бр. 7: Стрез) 
видели да он то чини, али ево он то и понавља. Он 
понавља све своје рђаве особине, и показује да оне оди- 
ста нису код њега случај него навика. Баш на овом 
истом месту, он понавља и ону особину раније опажену 
(П, бр. [Ги 2) да наведе изузетке да би оспорио пра- 
вило, и то изузетак који је предвиђен.“ 

Г. Станојевић је, видели смо, назвао „збрком и помет- 
њом“ што сам одвојио биографије од хагиографије и ако 
сам рекао да биографије спадају у ствари у хагиографију.. 
„Кад је Г. Поповић — каже он — мишљења да старе 
српске биографије спадају у хагиографију, што их онда 
није просто метнуо у хагиографију, особито кад је ха- 
гиографске списе поделио на оне који говоре о страним 
и оне који говоре о словенским и српским свецима 2“ 


1! зеђеф ап се Гејуипсеп ћађ Зетјеп пшг аш дет Сеђјеје 
Чет Наглогтарће, 11 деп Геђепеђезећгеђппсеп зешег Негзсћег ппа 
Еггћавећбје, Фе ађег Шгет Сћагакбег пасћ ејтепшећ амећ гаг На- 
гогтарћје сећогеп, 11 Чег Аппан5нк, СОгаптанк ппа бСезеееђипе 
аштаууејвеп (бехећ. 4. Абеегп 5145]. 16, 144). 

# Видети његову реченицу: „Дакле Живот Деспота Стефана...“ 
(стр. 59), и упор. с мојим горњим казивањем и стр. 56 „Прегледа“. 








помера а ма ОИ . – 4 

Одиста, да ја мислим тако детињасто као Г. Станоје- 
вић, ја бих „просто метнуо“ биографије у хагиографију. 
Њему је довољно то што у мојој књизи постоји један пара- 
граф о хагиографији српских светаца, па да у тај параграф 
метне и биографије српске. Он не види, ако су биогра- 
фије у суштини само хагиографски списи, да оне имају 
пуно специалних особина по којима се разликују од оста- 
лих и издвајају у засебну групу међу њима, и да и иначе 
има пуно разлога говорити о њима засебно. Наше био- 
графије, на пример, говоре само о Неманићима и о архи: 
епископима српским, а не о другим махом неугледнијим 
свецима српским као друга домаћа хагиографија. Наше 
биографије су дела најбољих и најславнијих писаца срп. 
ских Средњега Века, а не дела непознатих или незнатних 
писаца као житија других српских светаца. Наше био- 
графије су, по општем мишљењу, дика и понос наше 
старе књижевности, „најбољи представници старог књи- 
жевног образовања нашег“, како се једанпут рекло (Ву. 
ковић), а не списи релативне вредности као остали из 
хагиографије српске. Оне су и „драгоцени споменици наше 
прошлости“ (Вуловић), врло важни ако не и најважнији 
извори за историју нашу — тога је бар Г. Станојевић 
имао да се сети — а не списи неисториског карактера 
као други хагиографски. Оне су и најомиљенија књи- 
жевна радња наша, и сви писци историја књижевности 
су их увек истицали и о њима говорили често више но 
о свима другим списима старога доба. Оне су и толико 
испитане и толико има о њима да се каже да је немо. 
гућно „просто их метнути“ у онај мали параграф који 
говори о два три друга српска свеца. Све то Г. Стано- 
јевић није видео, и само му је једна сличност биогра- 
фије и хагиографије била довољна да их састави уједно, 
и да мени замери кад ја, о свему водећи обзира, учиним 
друкчије. 

(Свршиће се). 

Павле Поповић. 





БАЈЕ Ај 


КЊИЖЕВНОСТ. 


„У ЧАСОВИМА ОДМОРА“. — Светозар Ћоровић је штам- 
пао и четврту књигу своје збирке „У часовима одмора“, 
у којој су „цртице, слике, записци, приповијетке“, симпа- 
тично познате српским читаоцима. У пишчеву издању, 
књига је изишла у Мостару (1910, 80, стр. 225; цена 2 
динара или круне). У збирци су: „Пендек“, „Просидба“, 
„Тата“, „На Васкрс“, „Два мајстора“, „На станици“, „По- 
ропчијино путовање“, „Марков ииат“, „Смирај“, „Ибрахи- 
мови рођаци“, „Освета“, „На прозору“, „Савин Божић“, 
„Белај“, „Матан десетар“, „Птице“, „У кафезу“, „Ку- 
мови“, „Пред црквеним прагом“, „Под липом“, „Дога- 
ђај“ и „У очи свадби“. О овој ваљаној књизи, која сама 
себе препоручује, биће више речи у „Српском Књижев- 
ном Гласнику“. Б. 





ПЕТАР ПРЕРАДОВИЋ НА БУГАРСКОМ. — У последњој 
свесци „Славанскогђ Гласа“ (књ. ЈУ—У) превео је на 
бугарски језик Бојчо Липов пет песама из Прерадовића. 
На првоме месту је прва Прерадовићева песма „Зора 
пуца“, која је у преводу изгубила доста ради стиха и 
слика. Поред ситних неразумевања у речима и изразима 
није се обратила довољна пажња на читаве стихове, а 
четврта строфа, која је од најбољих у песми, изостав- 
љена је цела. — Друга је песма пета по броју из ци- 
клуса „Приморске Пјесмице“. У преводу се не осећа онај 
лаки, интимни тон наших народних песама, по чијем 
угледу је Прерадовић испевао своју песму, али како је 
песма у слободном стилу и без слика, то је превод вер- 
нији но код прве песме. — Трећа песмица је пета из 
циклуса „Ноћне Пјесмице“. Она је најкраћа, највише на 
родска, и најуспешнија у преводу. — На четвртом месту 

дошла је позната и лепа Прерадовићева песма „Моја 
лађа“, код које је ритам сачуван, не на штету верности 
оригиналу. — Пета песма је „Лаку ноћ“, чији је превод 
успео и од највернијих. Последњим двема песмама изо: 
стављени су наслови, а све се нижу једна за другом тако 
да изгледа да је свима исти наслов „Зора пуца“. Нај- 
зад, поред оваквих превода требало би увек дати неко- 
лико података и о самоме песнику. У ЕК 


т 





Високи ДЕЧАНИ. — Народни дечански одбор. Бео- 
град, 1910, стр. 84, 11 89. — Врло непотпуна „споменица 
о Дечанском Питању намењена српскоме народу ради 
обавештења“. Први део предавање и угушена дискусија 
о Дечанскоме Питању ради којега је држан збор у Гра- 
ђанској Касини у Београду. Други део телеграми и пи: 
сма добронамернога, али необавештенога српскога родо- 
љубивога света. Ин. 


Ка стР. 936. — На стр. 936 случајно је изостала ова, 
трећа примедба: Већ и по горњем а и иначе је јасно да 
се Г. Станојевић не може бранити тим што се у додатку 
каже да је Михаило владао 25 година, и огуд изводити 
да додатак говори о времену до 867. Али и Крумбахер 
(стр. 352) зна да се у Хамартоловој хроници налази „једно 
место које се односи на шрајање владе Михаила !!“ па 
ипак каже да хроника иде „до 842 год.“ 14: 


ДРУШТВА И УСТАНОВЕ. 


Српска КРАЉЕВСКА АКАДЕМИЈА — Академија Дру- 
штвених Наука имала је скуп 10 новембра и на њему 
је: 1. На основу реферата Г. Ст. Новаксвића при- 
мила за Академијино издање спис „Три године српске 
спољне политике. Писма Јована Ристића Филипу Хри- 
стићу“, који је био поднео Академији пок. Милан Ф. Хри 
стић. 2. Према реферату Г. Др. Јована Радонића примила 
за Споменик П разреда спис Радослава Грујића: „При- 
лошци за историју српских штампарија у Угарској у по- 
ловини ХУШ века“. 3. О „Српском Историјском Атласу“ 
Др. Василија Марковића одлучило се да се препоручи Г. 
Министру просвете и црквених послова како би га само 
Министарство издало. 4. Спис Стевана Симића: „Опис 
Манастира Леснова“ упућен је на оцену академику Г. Јо- 
вану Н. Томићу. 5. Расправе Г. Ст. Новаковића: „Манастир 

Убожац, приложак к средњевековној географији српских 
земаља,“ „Немањићски летњиковци јужно од Приштине“ и 
„Пиво у Србији ХШ и ХМ века“ примила за Глас П 6. Два 
писма митрополита Јанићија, која је поднео Академији 
Г. Милојко Веселиновић, дата су на оцену академику Г. Јо- 
вану Томићу. 7. Примљени су за Споменик П разреда списи: 
Милојка Веселиновића: „Архијерејске синђелије“; Јована 
Н. Томића: „Један податак за питање о мегдану у Срба 
из 1599“; Ст. Новаковића: „Лбшописњ царем сррбскљумњ 
друге половине ХУМ]! века“ ; Радослава М. Грујића: „Три 
писма ћесара Леополда [ цариградским патријарсима“, 
„Грађа за историју Срба под Аустро Угарском у доба 
пећског патријарха Арсенија Ш“, „Одношаји светогорских 
манастира са карловачким митрополитима“, „Прилози за 
историју сеобе Срба у Русију“, „Седам писама пећског 
патријарха Василија Бркића“ и „Неколико докумената 
за српску историју;“ Г. Стеве М. Димитријевића : „Нешто 
грађе за историју манастира Студенице“, „Молба Виса- 
риона Павловића, епископа бачког, да му руски Св. Си- 
нод пошаље књиге и учитеља“, „Везе између Хилендара · 
и Русије у ХУП веку,“ „Два писма протосинђела Парте- 
нија Павловића о гоњењу Срба и српске цркве у Јегеру“ 
и „Један прилог историји карловачке архијепископије 
ХУШ века“. 


Председништво Академије имало је скуп 24, но- 
вембра и на њему је: 1. Расписану награду за 1910 
годину из Задужбине пок. Димитрија Стаменковића до- 
судило Г. Милану Недељковићу, учитељу, за спис „Учи- 
тељева писма са села“. 2. Расписало стечај за награду у 
1911 години из ове задужбине. Према овоме стечају 
писци могу бирати коју хоће тему из ма које од ових 
области: О Српству и српској мисли, о отачаствољубљу, 
о вери, о моралу и истини, о раду и прилежању, о чу: 
вању здравља. Списи не могу бити већи од 16 ни мањи 
од 8 штампаних табака, а подносе се Академији до краја 
септембра 1911 године, Такмичити се могу у првом реду 
оригинални списи, а затим и преводи. Награда је до 1000 
динара у злату, а уз њу писац, чији спис буде награђен, 
добнва и 200 комада књига. 

АКАДЕМИЈА ДРУШТВЕНИХ НАУКА имала је скуп 29. но- 
вембра 1910 и на њему је: Примила за Глас [ разреда 
расправу Г. Др. Ника Жупанића: „Тројанци и Аријевци, 
прилог преисторији и палеостнологији Мале Азије, Егеје и 
Балканског Полуострва“. 2. Расправу Г. Др. Николе Вулића: 

„Неколико питања из римске старине, [“ дала на оцену 
Г. Др. Јовану Радонићу. 3. Расправу Г. Др. Драг. Анаста· 
сијевића : „Немањин отац беше владалац“ дала за оцену 


_ Г.ЈЉуб. Јовановићу. 4. Расправу Г. Жив. Перића: „О анек- 
_сији Босне и Херцеговине са гледишта међународнога 


приватног права“ примила за Глас [ разреда. 


АКАДЕМИЈА ПРИРОДНИХ НАУКА имала је скуп 13 децембра 
и на њему је: 1. Према реферату академика Г. Др. Михаила 
Петровића примила за Глас 1 разреда расправу Г. Др. Ју- 
раја Манцена: „Употреба простора са четири димензије 
за решавање једног општег проблема у обичном про- 
стору“. 2. О расправи Др. Владимира Варићака: „Ин- 
терпретација теорији релативности у геометрији Лоба- 
чевевскога“ одлучила, да о њој рефевише академик Г. 
Др. Михаило Петровић. 3. Примила за / лас 1 разреда ра 
справу добисника Г. П. С. Павловића: „Прилози позна- 
вању мекушаца из Старе Србије и Македоније“. 4. Спис 
Г. Жив. Ј. Јуришића: „Зеленика у Србији“ дала на ре- 
ферат дописнику Г. П. С. Павловићу. 5. Расправу ака: 
демика Г.(;. М. Лозанића: „О електросинтезама“, МГ са- 
општење“, примила за Глас 1 разреда. МЕ; 


ПРОСЛАВЕ. 


ПРОСЛАВА СТАНКА ВРАЗА У ЈЉУБЉАНИ И У БЕОГРАДУ. — 
Стогодишњица рођења знаменитог Илирца и хрватског 
песника Станка Враза прослављена је свечано у Љубљани, 
Загребу и у Београду. 

Прослава у Љубљани била је 27 и 28 новембра. 
На позив Матице Словеначке састали су се представници 
словеначких, хрватских и српских културних друштава. 
Од српских друштава учествовали су на прослави: Ма: 
тица Српска, коју је представљао њен потпредседник 
Г. Милан Јовановић, и Српска Књижевна Задруга, коју 
је заступао члан одбора Г. Јован Скерлић. _ 

Првога дана била је конференција свију југосло- 
венских културних друштава, којој је председавао пред“ 
седник Матице Словеначке Г. Др. Фран Илешић. Пред“ 
ставници разних друштава давали су редом извештаје о 
својим друштвима, имајући нарочито у виду шта се још све 
има учинити за ојачање културне узајамности међу Јуж- 
них Словенима. Поред осталог изјављена је жеља. за 
рециприципет загребачког универзитета, за оснивање тех“ 
ничког и медецинског факултета у Загребу и медецин- 

ског факултета у Београду, за оснивање словеначког 
универзитета у Љубљани, и за бољу организацију књи- 
жарског рада на Словенском Југу. Од особитога значаја 
је одлука да се оснује Савез Културних Друштава Југо- 
словенских, који сачињавају: Матица Словеначка у Љу- 
бљани, Матица Хрватска и Друштво Хрватских Књижев- 
ника у Загребу, Матица Српска у Новом Саду и Српска 
Књижевна Задруга у Београду. Овај Савез, који би си- 
стематски имао да ради на што већем културном збли- 
жену југословенских племена, имаће редовне годишње. 
састанке. На предлог српског изасланика, одлучено је да 
идући састанак југословенских књижевних друштава буде 
1911 у Београду, приликом прославе стогодишњице До- 
ситеја Обрадовића. 

Истога дана, 27 новембра, била је свечана пред- 
става у Народном Позоришту. 28 пре подне била је све- 
чана седница Матице Словеначке, на којој је Г. Др. Илешић, 
држао значајан говор о Станку Вразу и његовим иде: 
јама у садашњици. У подне био је банкет у част гостију. 

У Београду, у недељу 5 децембра, грађански клуб 
„Словенски Југ“ држао је свечану седницу у спомен 
Станку Вразу. Седници је председавао Г. Јован Скер- 
лић, који је говорио о културном и националном значају 
ове прославе, а о животу и раду Вразову говорио је 
Г. Урош Џонић, асистент Университета. Вразове одабране 
стихове рецитовао је Г. Милојко Чарапић, студенат фи- 
лозофије. 

У Руском Клубу, 11 децембра, говорио је Г. Др. 
Александар Белић о илиризму, са нарочитам погледом 
на делатност Станка Враза. 





Власник, Богдан Поповић. — УРЕДНИК, Јован СКЕРЛИЋ, 

